בראשית ברא אלהים את השמים ואת הארצ והארצ היתה תהו ובהו 
וחשכ על פני תהום ורוח אלהים מרחפת על פני המים ויאמר אלהים 
יהי אור ויהי אור וירא אלהים את האור כי טוב ויבדל אלהים בינ האור 
ובינ החשכ ויקרא אלהים לאור יום ולחשכ קרא לילה ויהי ערב ויהי בקר 
יום אחד ויאמר אלהים יהי רקיע בתוכ המים ויהי מבדיל בינ מים למים 
ויעש אלהים את הרקיע ויבדל בינ המים אשר מתחת לרקיע ובינ המים 
אשר מעל לרקיע ויהי כנ ויקרא אלהים לרקיע שמים ויהי ערב ויהי בקר 
יום שני ויאמר אלהים יקוו המים מתחת השמים אל מקום אחד ותראה 
היבשה ויהי כנ ויקרא אלהים ליבשה ארצ ולמקוה המים קרא ימים וירא 
אלהים כי טוב ויאמר אלהים תדשא הארצ דשא עשב מזריע זרע עצ 
פרי עשה פרי למינו אשר זרעו בו על הארצ ויהי כנ ותוצא הארצ דשא 
עשב מזריע זרע למינהו ועצ עשה פרי אשר זרעו בו למינהו וירא אלהים 
כי טוב ויהי ערב ויהי בקר יום שלישי ויאמר אלהים יהי מארת ברקיע 
השמים להבדיל בינ היום ובינ הלילה והיו לאתת ולמועדים ולימים ושנים 
והיו למאורת ברקיע השמים להאיר על הארצ ויהי כנ ויעש אלהים את 
שני המארת הגדלים את המאור הגדל לממשלת היום ואת המאור 
הקטנ לממשלת הלילה ואת הכוכבים ויתנ אתמ אלהים ברקיע השמים 
להאיר על הארצ ולמשל ביום ובלילה ולהבדיל בינ האור ובינ החשכ 
וירא אלהים כי טוב ויהי ערב ויהי בקר יום רביעי ויאמר אלהים ישרצו 
המים שרצ נפש חיה ועופ יעופפ על הארצ על פני רקיע השמים ויברא 
אלהים את התנינם הגדלים ואת כל נפש החיה הרמשת אשר שרצו 
המים למינהם ואת כל עופ כנפ למינהו וירא אלהים כי טוב ויברכ אתמ 
אלהים לאמר פרו ורבו ומלאו את המים בימים והעופ ירב בארצ ויהי ערב 
ויהי בקר יום חמישי ויאמר אלהים תוצא הארצ נפש חיה למינה בהמה 
ורמש וחיתו ארצ למינה ויהי כנ ויעש אלהים את חית הארצ למינה ואת 
הבהמה למינה ואת כל רמש האדמה למינהו וירא אלהים כי טוב ויאמר 
אלהים נעשה אדמ בצלמנו כדמותנו וירדו בדגת הימ ובעופ השמים 
ובבהמה ובכל הארצ ובכל הרמש הרמש על הארצ ויברא אלהים את 
האדם בצלמו בצלם אלהים ברא אתו זכר ונקבה ברא אתמ ויברכ 
אתמ אלהים ויאמר להם אלהימם פרו ורבו ומלאו את הארצ וכבשה ורדו 
בדגת הים ובעופ השמים ובכל חיה הרמשת על הארצ ויאמר אלהים 
הנה נתתי לכם את כל עשב זרע זרע אשר על פני כל הארצ ואת כל 
העצ אשר בו פרי עצ זרע זרע לכם יהיה לאכלה ולכל חית הארצ ולכל 
עופ השמים ולכל רומש על הארצ אשר בו נפש חיה את כל ירק עשב 
לאכלה ויהי כנ וירא אלהים את כל אשר עשה והנה טוב מאד ויהי ערב 
ויהי בקר יום הששי ויכלו השמים והארצ וכל צבאם ויכל אלהים ביום 
השביעי מלאכתו אשר עשה וישבת ביום השביעי מכל מלאכתו אשר 
עשה ויברכ אלהים את יום השביעי ויקדש אתו כי בו שבת מכל מלאכתו 
אשר ברא אלהים לעשות אלה תולדות השמים והארצ בהבראם ביום 
עשות יהוה אלהים ארצ ושמים וכל שיח השדה טרמ יהיה בארצ וכל 
עשב השדה טרם יצמח כי לא המטיר יהוה אלהים על הארצ ואדם אינ 
לעבד את האדמה ואד יעלה מנ הארצ והשקה את כל פני האדמה 
וייצר יהוה אלהים את האדם עפר מנ האדמה ויפח באפיו נשמת חיים 
ויהי האדם לנפש חיה ויטע יהוה אלהים גנ בעדנ מקדם וישם שם את 
האדם אשר יצר ויצמח יהוה אלהים מנ האדמה כל עצ נחמד למראה 
וטוב למאכל ועצ החיים בתוכ הגנ ועצ הדעת טוב ורע ונהר יצא מעדנ 
להשקות את הגנ ומשם יפרד והיה לארבעה ראשים שמ האחד פישונ 
הוא הסבב את כל ארצ החוילה אשר שמ הזהב וזהב הארצ ההוא טוב 
שמ הבדלח ואבנ השהם ושמ הנהר השני גיחונ הוא הסובב את כל 
ארצ כוש ושם הנהר השלישי חדקל הוא ההלכ קדמת אשור והנהר 


הרביעי הוא פרת ויקח יהוה אלהים את האדם וינחהו בגנ עדנ לעבדה 
ולשמרה ויצו יהוה אלהים על האדם לאמר מכל עצ הגנ אכל תאכל 
ומעצ הדעת טוב ורע לא תאכל ממנו כי ביום אכלכ ממנו מות תמות 
ויאמר יהוה אלהים לא טוב היות האדם לבדו אעשה לו עזר כנגדו ויצר 
יהוה אלהים מנ האדמה כל חית השדה ואת כל עופ השמים ויבא אל 
האדם לראות מה יקרא לו וכל אשר יקרא לו האדם נפש חיה הוא 
שמו ויקרא האדם שמות לכל הבהמה ולעופ השמים ולכל חית השדה 
ולאדם לא מצא עזר כנגדו ויפל יהוה אלהים] תרדמה על האדם ויישנ 
ויקח אחת מצלעתיו ויסגר בשר תחתנה ויבנ יהוה אלהים את הצלע 
אשר לקח מנ האדם לאשה ויבאה אל האדם ויאמר האדם זאת הפעמ 
עצמ מעצמי ובשר מבשרי לזאת יקרא אשה כי מאיש לקחה זאת על 
כנ יעזב איש את אביו ואת אמו ודבק באשתו והיו לבשר אחד ויהיו 
שניהם ערומים האדם ואשתו ולא יתבששו והנחש היה ערום מכל חית 
השדה אשר עשה יהוה אלהים ויאמר אל האשה אפ כי אמר אלהים 
לא תאכלו מכל עצ הגנ ותאמר האשה אל הנחש מפרי עצ הגנ נאכל 
ומפרי העצ אשר בתוכ הגנ אמר אלהים לא תאכלו ממנו ולא תגעו בו 
פנ תמתונ ויאמר הנחש אל האשה לא מות תמתונ כי ידע אלהים כי 
ביום אכלכם ממנו ונפקחו עיניכם והייתם כאלהים ידעי טוב ורע ותרא 
האשה כי טוב העצ למאכל וכי תאוה הוא לעינים ונחמד העצ להשכיל 
ותקח מפריו ותאכל ותתנ גם לאישה עמה ויאכל ותפקחנה עיני שניהם 
וידעו כי עירמם הם ויתפרו עלה תאנה ויעשו להמ חגרת וישמעו את 
קול יהוה אלהים מתהלכ בגנ לרוח היום ויתחבא האדם ואשתו מפני 
יהוה אלהים בתוכ עצ הגנ ויקרא יהוה אלהים אל האדם ויאמר לו איכה 
ויאמר את קלכ שמעתי בגנ ואירא כי עירם אנכי ואחבא ויאמר מי הגיד 
לכ כי עירם אתה המנ העצ אשר צויתיכ לבלתי אכל ממנו אכלת ויאמר 
האדם האשה אשר נתתה עמדי הוא נתנה לי מנ העצ ואכל ויאמר יהוה 
אלהים לאשה מה זאת עשית ותאמר האשה הנחש השיאני ואכל ויאמר 
יהוה אלהים אל הנחש כי עשית זאת ארור אתה מכל הבהמה ומכל 
חית השדה על גחנכ תלכ ועפר תאכל כל ימי חייכ ואיבה אשית בינכ 
ובינ האשה ובינ זרעכ ובינ זרעה הוא ישופכ ראש ואתה תשופנו עקב אל 
האשה אמר הרבה ארבה עצבונכ והרנכ בעצב תלדי בנים ואל אישכ 
תשוקתכ והוא ימשל בכ ולאדם אמר כי שמעת לקול אשתכ ותאכל 
מנ העצ אשר צויתיכ לאמר לא תאכל ממנו ארורה האדמה בעבורכ 
בעצבונ תאכלנה כל ימי חייכ וקוצ ודרדר תצמיח לכ ואכלת את עשב 
השדה בזעת אפיכ תאכל לחמ עד שובכ אל האדמה כי ממנה לקחת 
כי עפר אתה ואל עפר תשוב ויקרא האדמ שמ אשתו חוה כי הוא היתה 
אם כל חי ויעש יהוה אלהים לאדם ולאשתו כתנות עור וילבשם ויאמר 
יהוה אלהים הנ האדמ היה כאחד ממנו לדעת טוב ורע ועתה פנ ישלח 
ידו ולקח גמ מעצ החיים ואכל וחי לעלם וישלחהו יהוה אלהים מגנ עדנ 
לעבד את האדמה אשר לקח משם ויגרש את האדם וישכנ מקדם לגנ 
עדנ את הכרבים ואת להט החרב המתהפכת לשמר את דרכ עצ החיים 
והאדם ידע את חוה אשתו ותהר ותלד את קינ ותאמר קניתי איש את 
יהוה ותספ ללדת את אחיו את הבל ויהי הבל רעה צאנ וקינ היה עבד 
אדמה ויהי מקצ ימים ויבא קינ מפרי האדמה מנחה ליהוה והבל הביא 
גמ הוא מבכרות צאנו ומחלבהנ וישע יהוה אל הבל ואל מנחתו ואל קינ 
ואל מנחתו לא שעה ויחר לקינ מאד ויפלו פניו ויאמר יהוה אל קינ למה 
חרה לכ ולמה נפלו פניכ הלוא אמ תיטיב שאת ואמ לא תיטיב לפתח 
חטאת רבצ ואליכ תשוקתו ואתה תמשל בו ויאמר קינ אל הבל אחיו 
ויהי בהיותם בשדה ויקם קינ אל הבל אחיו ויהרגהו ויאמר יהוה אל קינ אי 
הבל אחיכ ויאמר לא ידעתי השמר אחי אנכי ויאמר מה עשית קול דמי 


אחיכ צעקים אלי מנ האדמה ועתה ארור אתה מנ האדמה אשר פצתה 
את פיה לקחת את דמי אחיכ מידכ כי תעבד את האדמה לא תספ תת 
כחה לכ נע ונד תהיה בארצ ויאמר קינ אל יהוה גדול עוני מנשא הנ 
גרשת אתי היום מעל פני האדמה ומפניכ אסתר והייתי נע ונד בארצ 
והיה כל מצאי יהרגני ויאמר לו יהוה לכנ כל הרג קינ שבעתים יקם וישם 
יהוה לקינ אות לבלתי הכות אתו כל מצאו ויצא קינ מלפני יהוה וישב 
בארצ נוד קדמת עדנ וידע קינ את אשתו ותהר ותלד את חנוכ ויהי בנה 
עיר ויקרא שם העיר כשם בנו חנוכ ויולד לחנוכ את עירד ועירד ילד את 
מחויאל ומחייאל ילד את מתושאל ומתושאל ילד את למכ ויקח לו למכ 
שתי נשים שמ האחת עדה ושמ השנית צלה ותלד עדה את יבל הוא 
היה אבי ישב אהל ומקנה ושם אחיו יובל הוא היה אבי כל תפש כנור 
ועוגב וצלה גם הוא ילדה את תובל קינ לטש כל חרש נחשת וברזל 
ואחות תובל קינ נעמה ויאמר למכ לנשיו עדה וצלה שמענ קולי נשי 
למכ האזנה אמרתי כי איש הרגתי לפצעי וילד לחברתי כי שבעתים 
יקם קינ ולמכ שבעים ושבעה וידע אדם עוד את אשתו ותלד בנ ותקרא 
את שמו שת כי שת לי אלהים זרע אחר תחת הבל כי הרגו קינ ולשת 
גמ הוא ילד בנ ויקרא את שמו אנוש אז הוחל לקרא בשם יהוה זה 
ספר תולדת אדמ ביום ברא אלהים אדמם בדמות אלהים עשה אתו זכר 
ונקבה בראמ ויברכ אתמ ויקרא את שממ אדמם ביום הבראם ויחי אדם 
שלשים ומאת שנה ויולד בדמותו כצלמו ויקרא את שמו שת ויהיו ימי 
אדם אחרי הולידו את שת שמנה מאת שנה ויולד בנים ובנות ויהיו כל 
ימי אדם אשר חי תשע מאות שנה ושלשים שנה וימת ויחי שת חמש 
שנים ומאת שנה ויולד את אנוש ויחי שת אחרי הולידו את אנוש שבע 
שנים ושמנה מאות שנה ויולד בנים ובנות ויהיו כל ימי שת שתים עשרה 
שנה ותשע מאות שנה וימת ויחי אנוש תשעים שנה ויולד את קיננ ויחי 
אנוש אחרי הולידו את קיננ חמש עשרה שנה ושמנה מאות שנה ויולד 
בנים ובנות ויהיו כל ימי אנוש חמש שנים ותשע מאות שנה וימת ויחי קיננ 
שבעים שנה ויולד את מהללאל ויחי קיננ אחרי הולידו את מהללאל 
ארבעים שנה ושמנה מאות שנה ויולד בנים ובנות ויהיו כל ימי קיננ עשר 
שנים ותשע מאות שנה וימת ויחי מהללאל חמש שנים וששים שנה ויולד 
את ירד ויחי מהללאל אחרי הולידו את ירד שלשים שנה ושמנה מאות 
שנה ויולד בנים ובנות ויהיו כל ימי מהללאל חמש ותשעים שנה ושמנה 
מאות שנה וימת ויחי ירד שתים וששים שנה ומאת שנה ויולד את חנוכ 
ויחי ירד אחרי הולידו את חנוכ שמנה מאות שנה ויולד בנים ובנות ויהיו 
כל ימי ירד שתים וששים שנה ותשע מאות שנה וימת ויחי חנוכ חמש 
וששים שנה ויולד את מתושלח ויתהלכ חנוכ את האלהים אחרי הולידו 
את מתושלח שלש מאות שנה ויולד בנים ובנות ויהי כל ימי חנוכ חמש 
וששים שנה ושלש מאות שנה ויתהלכ חנוכ את האלהים ואיננו כי לקח 
אתו אלהים ויחי מתושלח שבע ושמנים שנה ומאת שנה ויולד את למכ 
ויחי מתושלח אחרי הולידו את למכ שתים ושמונים שנה ושבע מאות 
שנה ויולד בנים ובנות ויהיו כל ימי מתושלח תשע וששים שנה ותשע 
מאות שנה וימת ויחי למכ שתים ושמנים שנה ומאת שנה ויולד בנ ויקרא 
את שמו נח לאמר זה ינחמנו ממעשנו ומעצבונ ידינו מנ האדמה אשר 
אררה יהוה ויחי למכ אחרי הולידו את נח חמש ותשעים שנה וחמש 
מאת שנה ויולד בנים ובנות ויהי כל ימי למכ שבע ושבעים שנה ושבע 
מאות שנה וימת ויהי נח בנ חמש מאות שנה ויולד נח את שמ את חמ 
ואת יפת ויהי כי החל האדמ לרב על פני האדמה ובנות ילדו להמם ויראו 
בני האלהים את בנות האדם כי טבת הנה ויקחו להמ נשים מכל אשר 
בחרו ויאמר יהוה לא ידונ רוחי באדם לעלם בשגם הוא בשר והיו ימיו 
מאה ועשרים שנה הנפלים היו בארצ בימימ ההם וגם אחרי כנ אשר 


יבאו בני האלהים אל בנות האדם וילדו להמ המה הגברים אשר מעולמ 
אנשי השמ וירא יהוה כי רבה רעת האדמ בארצ וכל יצר מחשבת לבו 
רק רע כל היום וינחם יהוה כי עשה את האדם בארצ ויתעצב אל לבו 
ויאמר יהוה אמחה את האדמ אשר בראתי מעל פני האדמה מאדם עד 
בהמה עד רמש ועד עופ השמימ כי נחמתי כי עשיתם ונח מצא חנ בעיני 
יהוה אלה תולדת נח נח איש צדיק תמים היה בדרתיו את האלהים 
התהלכ נח ויולד נח שלשה בנים את שמ את חמ ואת יפת ותשחת 
הארצ לפני האלהים ותמלא הארצ חמס וירא אלהים את הארצ והנה 
נשחתה כי השחית כל בשר את דרכו על הארצ ויאמר אלהים לנח 
קצ כל בשר בא לפני כי מלאה הארצ חמס מפניהם והנני משחיתמ 
את הארצ עשה לכ תבת עצי גפר קנים תעשה את התבה וכפרת 
אתה מבית ומחוצ בכפר וזה אשר תעשה אתה שלש מאות אמה ארכ 
התבה חמשים אמה רחבה ושלשים אמה קומתה צהר תעשה לתבה 
ואל אמה תכלנה מלמעלה ופתח התבה בצדה תשים תחתים שנים 
ושלשים תעשה ואני הנני מביא את המבול מים על הארצ לשחת כל 
בשר אשר בו רוח חיים מתחת השמים כל אשר בארצ יגוע והקמתי את 
בריתי אתכ ובאת אל התבה אתה ובניכ ואשתכ ונשי בניכ אתכ ומכל 
החי מכל בשר שנים מכל תביא אל התבה להחית אתכ זכר ונקבה 
יהיו מהעופ למינהו ומנ הבהמה למינה מכל רמש האדמה למינהו שנים 
מכל יבאו אליכ להחיות ואתה קח לכ מכל מאכל אשר יאכל ואספת 
אליכ והיה לכ ולהמ לאכלה ויעש נח ככל אשר צוה אתו אלהים כנ 
עשה ויאמר יהוה לנח בא אתה וכל ביתכ אל התבה כי אתכ ראיתי 
צדיק לפני בדור הזה מכל הבהמה הטהורה תקח לכ שבעה שבעה 
איש ואשתו ומנ הבהמה אשר לא טהרה הוא שנים איש ואשתו גמ מעופ 
השמים שבעה שבעה זכר ונקבה לחיות זרע על פני כל הארצ כי לימים 
עוד שבעה אנכי ממטיר על הארצ ארבעים יום וארבעים לילה ומחיתי 
את כל היקום אשר עשיתי מעל פני האדמה ויעש נח ככל אשר צוהו 
יהוה ונח בנ שש מאות שנה והמבול היה מים על הארצ ויבא נח ובניו 
ואשתו ונשי בניו אתו אל התבה מפני מי המבול מנ הבהמה הטהורה ומנ 
הבהמה אשר איננה טהרה ומנ העופ וכל אשר רמש על האדמה שנימ 
שנים באו אל נח אל התבה זכר ונקבה כאשר צוה אלהים את נח ויהי 
לשבעת הימים ומי המבול היו על הארצ בשנת שש מאות שנה לחיי נח 
בחדש השני בשבעה עשר יום לחדש ביום הזה נבקעו כל מעינת תהום 
רבה וארבת השמים נפתחו ויהי הגשם על הארצ ארבעים יום וארבעים 
לילה בעצם היום הזה בא נח ושמ וחמ ויפת בני נח ואשת נח ושלשת 
נשי בניו אתמ אל התבה המה וכל החיה למינה וכל הבהמה למינה וכל 
הרמש הרמש על הארצ למינהו וכל העופ למינהו כל צפור כל כנפ ויבאו 
אל נח אל התבה שנים שנים מכל הבשר אשר בו רוח חיים והבאים 
זכר ונקבה מכל בשר באו כאשר צוה אתו אלהים ויסגר יהוה בעדו ויהי 
המבול ארבעים יום על הארצ וירבו המים וישאו את התבה ותרמ מעל 
הארצ ויגברו המים וירבו מאד על הארצ ותלכ התבה על פני המים 
והמים גברו מאד מאד על הארצ ויכסו כל ההרים הגבהים אשר תחת 
כל השמים חמש עשרה אמה מלמעלה גברו המים ויכסו ההרים ויגוע 
כל בשר הרמש על הארצ בעופ ובבהמה ובחיה ובכל השרצ השרצ על 
הארצ וכל האדם כל אשר נשמת רוח חיים באפיו מכל אשר בחרבה 
מתו וימח את כל היקום אשר על פני האדמה מאדם עד בהמה עד רמש 
ועד עופ השמים וימחו מנ הארצ וישאר אכ נח ואשר אתו בתבה ויגברו 
המים על הארצ חמשים ומאת יום ויזכר אלהים את נח ואת כל החיה 
ואת כל הבהמה אשר אתו בתבה ויעבר אלהים רוח על הארצ וישכו 
המים ויסכרו מעינת תהום וארבת השמים ויכלא הגשם מנ השמים וישבו 


המים מעל הארצ הלוכ ושוב ויחסרו המים מקצה חמשים ומאת יום ותנח 
התבה בחדש השביעי בשבעה עשר יום לחדש על הרי אררט והמים היו 
הלוכ וחסור עד החדש העשירי בעשירי באחד לחדש נראו ראשי ההרים 
ויהי מקצ ארבעים יום ויפתח נח את חלונ התבה אשר עשה וישלח את 
הערב ויצא יצוא ושוב עד יבשת המים מעל הארצ וישלח את היונה 
מאתו לראות הקלו המים מעל פני האדמה ולא מצאה היונה מנוח לכפ 
רגלה ותשב אליו אל התבה כי מים על פני כל הארצ וישלח ידו ויקחה 
ויבא אתה אליו אל התבה ויחל עוד שבעת ימים אחרים ויספ שלח את 
היונה מנ התבה ותבא אליו היונה לעת ערב והנה עלה זית טרפ בפיה 
וידע נח כי קלו המים מעל הארצ וייחל עוד שבעת ימים אחרים וישלח 
את היונה ולא יספה שוב אליו עוד ויהי באחת ושש מאות שנה בראשונ 
באחד לחדש חרבו המים מעל הארצ ויסר נח את מכסה התבה וירא 
והנה חרבו פני האדמה ובחדש השני בשבעה ועשרים יום לחדש יבשה 
הארצ וידבר אלהים אל נח לאמר צא מנ התבה אתה ואשתכ ובניכ 
ונשי בניכ אתכ כל החיה אשר אתכ מכל בשר בעופ ובבהמה ובכל 
הרמש הרמש על הארצ הוצא היצא אתכ ושרצו בארצ ופרו ורבו על 
הארצ ויצא נח ובניו ואשתו ונשי בניו אתו כל החיה כל הרמש וכל העופ 
כל רומש על הארצ למשפחתיהם יצאו מנ התבה ויבנ נח מזבח ליהוה 
ויקח מכל הבהמה הטהורה ומכל העופ הטהר ויעל עלת במזבח וירח 
יהוה את ריח הניחח ויאמר יהוה אל לבו לא אספ לקלל עוד את האדמה 
בעבור האדמ כי יצר לב האדם רע מנעריו ולא אספ עוד להכות את 
כל חי כאשר עשיתי עד כל ימי הארצ זרע וקציר וקר וחם וקיצ וחרפ 
ויום ולילה לא ישבתו ויברכ אלהים את נח ואת בניו ויאמר להם פרו ורבו 
ומלאו את הארצ ומוראכם וחתכם יהיה על כל חית הארצ ועל כל עופ 
השמים בכל אשר תרמש האדמה ובכל דגי הים בידכם נתנו כל רמש 
אשר הוא חי לכם יהיה לאכלה כירק עשב נתתי לכם את כל אכ בשר 
בנפשו דמו לא תאכלו ואכ את דמכם לנפשתיכם אדרש מיד כל חיה 
אדרשנו ומיד האדם מיד איש אחיו אדרש את נפש האדמ שפכ דמ 
האדם באדם דמו ישפכ כי בצלם אלהים עשה את האדם ואתמ פרו 
ורבו שרצו בארצ ורבו בה ויאמר אלהים אל נח ואל בניו אתו לאמר ואני 
הנני מקים את בריתי אתכם ואת זרעכם אחריכם ואת כל נפש החיה 
אשר אתכם בעופ בבהמה ובכל חית הארצ אתכם מכל יצאי התבה 
לכל חית הארצ והקמתי את בריתי אתכם ולא יכרת כל בשר עוד ממי 
המבול ולא יהיה עוד מבול לשחת הארצ ויאמר אלהים זאת אות הברית 
אשר אני נתנ ביני וביניכם ובינ כל נפש חיה אשר אתכם לדרת עולמ 
את קשתי נתתי בעננ והיתה לאות ברית ביני ובינ הארצ והיה בענני עננ 
על הארצ ונראתה הקשת בעננ וזכרתי את בריתי אשר ביני וביניכם ובינ 
כל נפש חיה בכל בשר ולא יהיה עוד המים למבול לשחת כל בשר 
והיתה הקשת בעננ וראיתיה לזכר ברית עולם בינ אלהים ובינ כל נפש 
חיה בכל בשר אשר על הארצ ויאמר אלהים אל נח זאת אות הברית 
אשר הקמתי ביני ובינ כל בשר אשר על הארצ ויהיו בני נח היצאים מנ 
התבה שמ וחמ ויפת וחמ הוא אבי כנענ שלשה אלה בני נח ומאלה 
נפצה כל הארצ ויחל נח איש האדמה ויטע כרם וישת מנ היינ וישכר 
ויתגל בתוכ אהלה וירא חמ אבי כנענ את ערות אביו ויגד לשני אחיו 
בחוצ ויקח שם ויפת את השמלה וישימו על שכם שניהם וילכו אחרנית 
ויכסו את ערות אביהם ופניהם אחרנית וערות אביהם לא ראו וייקצ נח 
מיינו וידע את אשר עשה לו בנו הקטנ ויאמר ארור כנענ עבד עבדים 
יהיה לאחיו ויאמר ברוכ יהוה אלהי שמ ויהי כנענ עבד למו יפת אלהים 
ליפת וישכנ באהלי שמ ויהי כנענ עבד למו ויחי נח אחר המבול שלש 
מאות שנה וחמשים שנה ויהיו כל ימי נח תשע מאות שנה וחמשים שנה 


וימת ואלה תולדת בני נח שמ חמ ויפת ויולדו להמ בנים אחר המבול 
בני יפת גמר ומגוג ומדי ויונ ותבל ומשכ ותירס ובני גמר אשכנז וריפת 
ותגרמה ובני יונ אלישה ותרשיש כתים ודדנים מאלה נפרדו איי הגוים 
בארצתם איש ללשנו למשפחתם בגויהם ובני חמ כוש ומצרים ופוט 
וכנענ ובני כוש סבא וחוילה וסבתה ורעמה וסבתכא ובני רעמה שבא 
ודדנ וכוש ילד את נמרד הוא החל להיות גבר בארצ הוא היה גבר ציד 
לפני יהוה על כנ יאמר כנמרד גבור ציד לפני יהוה ותהי ראשית ממלכתו 
בבל וארכ ואכד וכלנה בארצ שנער מנ הארצ ההוא יצא אשור ויבנ את 
נינוה ואת רחבת עיר ואת כלח ואת רסנ בינ נינוה ובינ כלח הוא העיר 
הגדלה ומצרים ילד את לודים ואת ענמים ואת להבים ואת נפתחים ואת 
פתרסים ואת כסלחים אשר יצאו משם פלשתים ואת כפתרים וכנענ 
ילד את צידנ בכרו ואת חת ואת היבוסי ואת האמרי ואת הגרגשי ואת 
החוי ואת הערקי ואת הסיני ואת הארודי ואת הצמרי ואת החמתי ואחר 
נפצו משפחות הכנעני ויהי גבול הכנעני מצידנ באכה גררה עד עזה 
באכה סדמה ועמרה ואדמה וצבים עד לשע אלה בני חמ למשפחתמ 
ללשנתם בארצתמם בגויהם ולשם ילד גמ הוא אבי כל בני עבר אחי יפת 
הגדול בני שם עילם ואשור וארפכשד ולוד וארם ובני ארמ עוצ וחול 
וגתר ומש וארפכשד ילד את שלח ושלח ילד את עבר ולעבר ילד שני 
בנים שמ האחד פלג כי בימיו נפלגה הארצ ושם אחיו יקטנ ויקטנ ילד 
את אלמודד ואת שלפ ואת חצרמות ואת ירח ואת הדורם ואת אוזל 
ואת דקלה ואת עובל ואת אבימאל ואת שבא ואת אופר ואת חוילה ואת 
יובב כל אלה בני יקטנ ויהי מושבם ממשא באכה ספרה הר הקדמ אלה 
בני שמ למשפחתם ללשנתמ בארצתם לגויהם אלה משפחת בני נח 
לתולדתם בגויהם ומאלה נפרדו הגוים בארצ אחר המבול ויהי כל הארצ 
שפה אחת ודברים אחדים ויהי בנסעם מקדמ וימצאו בקעה בארצ שנער 
וישבו שם ויאמרו איש אל רעהו הבה נלבנה לבנים ונשרפה לשרפה 
ותהי להמ הלבנה לאבנ והחמר היה להמ לחמר ויאמרו הבה נבנה לנו 
עיר ומגדל וראשו בשמים ונעשה לנו שמ פנ נפוצ על פני כל הארצ וירד 
יהוה לראת את העיר ואת המגדל אשר בנו בני האדם ויאמר יהוה הנ 
עם אחד ושפה אחת לכלם וזה החלמ לעשות ועתה לא יבצר מהמ כל 
אשר יזמו לעשות הבה נרדה ונבלה שם שפתם אשר לא ישמעו איש 
שפת רעהו ויפצ יהוה אתמ משם על פני כל הארצ ויחדלו לבנת העיר 
על כנ קרא שמה בבל כי שמ בלל יהוה שפת כל הארצ ומשמ הפיצמ 
יהוה על פני כל הארצ אלה תולדת שמ שמ בנ מאת שנה ויולד את 
ארפכשד שנתים אחר המבול ויחי שם אחרי הולידו את ארפכשד חמש 
מאות שנה ויולד בנים ובנות וארפכשד חי חמש ושלשים שנה ויולד את 
שלח ויחי ארפכשד אחרי הולידו את שלח שלש שנים וארבע מאות 
שנה ויולד בנים ובנות ושלח חי שלשים שנה ויולד את עבר ויחי שלח 
אחרי הולידו את עבר שלש שנים וארבע מאות שנה ויולד בנים ובנות 
ויחי עבר ארבע ושלשים שנה ויולד את פלג ויחי עבר אחרי הולידו את 
פלג שלשים שנה וארבע מאות שנה ויולד בנים ובנות ויחי פלג שלשים 
שנה ויולד את רעו ויחי פלג אחרי הולידו את רעו תשע שנים ומאתים 
שנה ויולד בנים ובנות ויחי רעו שתים ושלשים שנה ויולד את שרוג ויחי 
רעו אחרי הולידו את שרוג שבע שנים ומאתים שנה ויולד בנים ובנות 
ויחי שרוג שלשים שנה ויולד את נחור ויחי שרוג אחרי הולידו את נחור 
מאתים שנה ויולד בנים ובנות ויחי נחור תשע ועשרים שנה ויולד את תרח 
ויחי נחור אחרי הולידו את תרח תשע עשרה שנה ומאת שנה ויולד בנים 
ובנות ויחי תרח שבעים שנה ויולד את אברם את נחור ואת הרנ ואלה 
תולדת תרח תרח הוליד את אברם את נחור ואת הרנ והרנ הוליד את 
לוט וימת הרנ על פני תרח אביו בארצ מולדתו באור כשדים ויקח אברמ 


ונחור להם נשים שמ אשת אברם שרי ושם אשת נחור מלכה בת הרנ 
אבי מלכה ואבי יסכה ותהי שרי עקרה אינ לה ולד ויקח תרח את אברמ 
בנו ואת לוט בנ הרנ בנ בנו ואת שרי כלתו אשת אברם בנו ויצאו אתמ 
מאור כשדים ללכת ארצה כנענ ויבאו עד חרנ וישבו שם ויהיו ימי תרח 
חמש שנים ומאתים שנה וימת תרח בחרנ ויאמר יהוה אל אברם לכ 
לכ מארצכ וממולדתכ ומבית אביכ אל הארצ אשר אראכ ואעשכ לגוי 
גדול ואברככ ואגדלה שמכ והיה ברכה ואברכה מברכיכ ומקללכ אאר 
ונברכו בכ כל משפחת האדמה וילכ אברם כאשר דבר אליו יהוה וילכ 
אתו לוט ואברם בנ חמש שנים ושבעים שנה בצאתו מחרנ ויקח אברמ 
את שרי אשתו ואת לוט בנ אחיו ואת כל רכושם אשר רכשו ואת הנפש 
אשר עשו בחרנ ויצאו ללכת ארצה כנענ ויבאו ארצה כנענ ויעבר אברם 
בארצ עד מקום שכם עד אלונ מורה והכנעני אז בארצ וירא יהוה אל 
אברם ויאמר לזרעכ אתנ את הארצ הזאת ויבנ שמ מזבח ליהוה הנראה 
אליו ויעתק משם ההרה מקדם לבית אל ויט אהלה בית אל מים והעי 
מקדם ויבנ שמ מזבח ליהוה ויקרא בשמ יהוה ויסע אברם הלוכ ונסוע 
הנגבה ויהי רעב בארצ וירד אברם מצרימה לגור שמ כי כבד הרעב 
בארצ ויהי כאשר הקריב לבוא מצרימה ויאמר אל שרי אשתו הנה נא 
ידעתי כי אשה יפת מראה את והיה כי יראו אתכ המצרים ואמרו אשתו 
זאת והרגו אתי ואתכ יחיו אמרי נא אחתי את למענ ייטב לי בעבורכ 
וחיתה נפשי בגללכ ויהי כבוא אברם מצרימה ויראו המצרים את האשה 
כי יפה הוא מאד ויראו אתה שרי פרעה ויהללו אתה אל פרעה ותקח 
האשה בית פרעה ולאברם היטיב בעבורה ויהי לו צאנ ובקר וחמרים 
ועבדים ושפחת ואתנת וגמלים וינגע יהוה את פרעה נגעים גדלים ואת 
ביתו על דבר שרי אשת אברם ויקרא פרעה לאברם ויאמר מה זאת 
עשית לי למה לא הגדת לי כי אשתכ הוא למה אמרת אחתי הוא 
ואקח אתה לי לאשה ועתה הנה אשתכ קח ולכ ויצו עליו פרעה אנשים 
וישלחו אתו ואת אשתו ואת כל אשר לו ויעל אברם ממצרים הוא ואשתו 
וכל אשר לו ולוט עמו הנגבה ואברם כבד מאד במקנה בכספ ובזהב 
וילכ למסעיו מנגב ועד בית אל עד המקום אשר היה שמ אהלה אהלו 
בתחלה בינ בית אל ובינ העי אל מקום המזבח אשר עשה שמ בראשנה 
ויקרא שמ אברמ בשמ יהוה וגם ללוט ההלכ את אברם היה צאנ ובקר 
ואהלים ולא נשא אתמ הארצ לשבת יחדו כי היה רכושם רב ולא יכלו 
לשבת יחדו ויהי ריב בינ רעי מקנה אברם ובינ רעי מקנה לוט והכנעני 
והפרזי אז ישב בארצ ויאמר אברם אל לוט אל נא תהי מריבה ביני 
וביניכ ובינ רעי ובינ רעיכ כי אנשים אחים אנחנו הלא כל הארצ לפניכ 
הפרד נא מעלי אמ השמאל ואימנה ואם הימינ ואשמאילה וישא לוט 
את עיניו וירא את כל ככר הירדנ כי כלה משקה לפני שחת יהוה את 
סדם ואת עמרה כגנ יהוה כארצ מצרים באכה צער ויבחר לו לוט את 
כל ככר הירדנ ויסע לוט מקדם ויפרדו איש מעל אחיו אברם ישב בארצ 
כנענ ולוט ישב בערי הככר ויאהל עד סדמ ואנשי סדמ רעימ וחטאים 
ליהוה מאד ויהוה אמר אל אברם אחרי הפרד לוט מעמו שא נא עיניכ 
וראה מנ המקום אשר אתה שמ צפנה ונגבה וקדמה וימה כי את כל 
הארצ אשר אתה ראה לכ אתננה ולזרעכ עד עולם ושמתי את זרעכ 
כעפר הארצ אשר אמ יוכל איש למנות את עפר הארצ גם זרעכ ימנה 
קומ] התהלכ בארצ לארכה ולרחבה כי לכ אתננה ויאהל אברם ויבא 
וישב באלני ממרא אשר בחברונ ויבנ שמ מזבח ליהוה ויהי בימי אמרפל 
מלכ שנער אריוכ מלכ אלסר כדרלעמר מלכ עילם ותדעל מלכ גוים 
עשו מלחמה את ברע מלכ סדמ ואת ברשע מלכ עמרה שנאב מלכ 
אדמה ושמאבר מלכ צביים צבויים ומלכ בלע היא צער כל אלה חברו 
אל עמק השדים הוא ים המלח שתים עשרה שנה עבדו את כדרלעמר 


ושלש עשרה שנה מרדו ובארבע עשרה שנה בא כדרלעמר והמלכימ 
אשר אתו ויכו את רפאים בעשתרת קרנים ואת הזוזים בהמ ואת האימים 
בשוה קריתים ואת החרי בהררמ שעיר עד איל פארנ אשר על המדבר 
וישבו ויבאו אל עינ משפט הוא קדש ויכו את כל שדה העמלקי וגם את 
האמרי הישב בחצצנ תמר ויצא מלכ סדם ומלכ עמרה ומלכ אדמה 
ומלכ צביים צבוים ומלכ בלע הוא צער ויערכו אתמ מלחמה בעמק 
השדים את כדרלעמר מלכ עילם ותדעל מלכ גוים ואמרפל מלכ שנער 
ואריוכ מלכ אלסר ארבעה מלכים את החמשה ועמק השדים בארת 
בארת חמר וינסו מלכ סדם ועמרה ויפלו שמה והנשארים הרה נסו ויקחו 
את כל רכש סדמ ועמרה ואת כל אכלמ וילכו ויקחו את לוט ואת רכשו 
בנ אחי אברם וילכו והוא ישב בסדם ויבא הפליט ויגד לאברם העברי 
והוא שכנ באלני ממרא האמרי אחי אשכל ואחי ענר והמ בעלי ברית 
אברם וישמע אברם כי נשבה אחיו וירק את חניכיו ילידי ביתו שמנה עשר 
ושלש מאות וירדפ עד דנ ויחלק עליהם לילה הוא ועבדיו ויכם וירדפם 
עד חובה אשר משמאל לדמשק וישב את כל הרכש וגם את לוט אחיו 
ורכשו השיב וגם את הנשים ואת העם ויצא מלכ סדמ לקראתו אחרי 
שובו מהכות את כדרלעמר ואת המלכים אשר אתו אל עמק שוה הוא 
עמק המלכ ומלכי צדק מלכ שלם הוציא לחמ ויינ והוא כהנ לאל עליונ 
ויברכהו ויאמר ברוכ אברם לאל עליונ קנה שמים וארצ וברוכ אל עליונ 
אשר מגנ צריכ בידכ ויתנ לו מעשר מכל ויאמר מלכ סדמ אל אברמ 
תנ לי הנפש והרכש קח לכ ויאמר אברם אל מלכ סדמ הרימתי ידי אל 
יהוה אל עליונ קנה שמים וארצ אמ מחוט ועד שרוכ נעל ואמ אקח מכל 
אשר לכ ולא תאמר אני העשרתי את אברמ בלעדי רק אשר אכלו 
הנערים וחלק האנשים אשר הלכו אתי ענר אשכל וממרא המ יקחו 
חלקם אחר הדברים האלה היה דבר יהוה אל אברם במחזה לאמר אל 
תירא אברם אנכי מגנ לכ שכרכ הרבה מאד ויאמר אברמ אדני יהוה 
מה תתנ לי ואנכי הולכ ערירי ובנ משק ביתי הוא דמשק אליעזר ויאמר 
אברם הנ לי לא נתתה זרע והנה בנ ביתי יורש אתי והנה דבר יהוה אליו 
לאמר לא יירשכ זה כי אמ אשר יצא ממעיכ הוא יירשכ ויוצא אתו החוצה 
ויאמר הבט נא השמימה וספר הכוכבים אמ תוכל לספר אתמ ויאמר 
לו כה יהיה זרעכ והאמנ ביהוה ויחשבה לו צדקה ויאמר אליו אני יהוה 
אשר הוצאתיכ מאור כשדים לתת לכ את הארצ הזאת לרשתה ויאמר 
אדני יהוה במה אדע כי אירשנה ויאמר אליו קחה לי עגלה משלשת 
ועז משלשת ואיל משלש ותר וגוזל ויקח לו את כל אלה ויבתר אתמ 
בתוכ ויתנ איש בתרו לקראת רעהו ואת הצפר לא בתר וירד העיט על 
הפגרים וישב אתמ אברם ויהי השמש לבוא ותרדמה נפלה על אברמ 
והנה אימה חשכה גדלה נפלת עליו ויאמר לאברם ידע תדע כי גר 
יהיה זרעכ בארצ לא להם ועבדום וענו אתמ ארבע מאות שנה וגם את 
הגוי אשר יעבדו דנ אנכי ואחרי כנ יצאו ברכש גדול ואתה תבוא אל 
אבתיכ בשלום תקבר בשיבה טובה ודור רביעי ישובו הנה כי לא שלמ 
עונ האמרי עד הנה ויהי השמש באה ועלטה היה והנה תנור עשנ ולפיד 
אש אשר עבר בינ הגזרים האלה ביום ההוא כרת יהוה את אברם ברית 
לאמר לזרעכ נתתי את הארצ הזאת מנהר מצרים עד הנהר הגדל 
נהר פרת את הקיני ואת הקנזי ואת הקדמני ואת החתי ואת הפרזי ואת 
הרפאים ואת האמרי ואת הכנעני ואת הגרגשי ואת היבוסי ושרי אשת 
אברם לא ילדה לו ולה שפחה מצרית ושמה הגר ותאמר שרי אל אברמ 
הנה נא עצרני יהוה מלדת בא נא אל שפחתי אולי אבנה ממנה וישמע 
אברם לקול שרי ותקח שרי אשת אברם את הגר המצרית שפחתה 
מקצ עשר שנים לשבת אברם בארצ כנענ ותתנ אתה לאברם אישה לו 
לאשה ויבא אל הגר ותהר ותרא כי הרתה ותקל גברתה בעיניה ותאמר 


שרי אל אברמ חמסי עליכ אנכי נתתי שפחתי בחיקכ ותרא כי הרתה 
ואקל בעיניה ישפט יהוה ביני וביניכ ויאמר אברם אל שרי הנה שפחתכ 
בידכ עשי לה הטוב בעיניכ ותענה שרי ותברח מפניה וימצאה מלאכ 
יהוה על עינ המים במדבר על העינ בדרכ שור ויאמר הגר שפחת שרי 
אי מזה באת ואנה תלכי ותאמר מפני שרי גברתי אנכי ברחת ויאמר לה 
מלאכ יהוה שובי אל גברתכ והתעני תחת ידיה ויאמר לה מלאכ יהוה 
הרבה ארבה את זרעכ ולא יספר מרב ויאמר לה מלאכ יהוה הנכ הרה 
וילדת בנ וקראת שמו ישמעאל כי שמע יהוה אל עניכ והוא יהיה פרא 
אדם ידו בכל ויד כל בו ועל פני כל אחיו ישכנ ותקרא שמ יהוה הדבר 
אליה אתה אל ראי כי אמרה הגמ הלמ ראיתי אחרי ראי על כנ קרא 
לבאר באר לחי ראי הנה בינ קדש ובינ ברד ותלד הגר לאברם בנ 
ויקרא אברם שמ בנו אשר ילדה הגר ישמעאל ואברם בנ שמנים שנה 
ושש שנים בלדת הגר את ישמעאל לאברם ויהי אברם בנ תשעים שנה 
ותשע שנים וירא יהוה אל אברם ויאמר אליו אני אל שדי התהלכ לפני 
והיה תמים ואתנה בריתי ביני ובינכ וארבה אותכ במאד מאד ויפל אברמ 
על פניו וידבר אתו אלהים לאמר אני הנה בריתי אתכ והיית לאב המונ 
גוים ולא יקרא עוד את שמכ אברם והיה שמכ אבררם כי אב המונ גוים 
נתתיכ והפרתי אתכ במאד מאד ונתתיכ לגוים ומלכים ממכ יצאו והקמתי 
את בריתי ביני ובינכ ובינ זרעכ אחריכ לדרתם לברית עולם להיות לכ 
לאלהים ולזרעכ אחריכ ונתתי לכ ולזרעכ אחריכ את ארצ מגריכ את 
כל ארצ כנענ לאחזת עולם והייתי להם לאלהים ויאמר אלהים אל 
אברהם ואתה את בריתי תשמר אתה וזרעכ אחריכ לדרתם זאת בריתי 
אשר תשמרו ביני וביניכם ובינ זרעכ אחריכ המול לכם כל זכר ונמלתמ 
את בשר ערלתכם והיה לאות ברית ביני וביניכם ובנ שמנת ימים ימול 
לכם כל זכר לדרתיכם יליד בית ומקנת כספ מכל בנ נכר אשר לא 
מזרעכ הוא המול ימול יליד ביתכ ומקנת כספכ והיתה בריתי בבשרכם 
לברית עולם וערל זכר אשר לא ימול את בשר ערלתו ונכרתה הנפש 
ההוא מעמיה את בריתי הפר ויאמר אלהים אל אברהם שרי אשתכ לא 
תקרא את שמה שרי כי שרה שמה וברכתי אתה וגם נתתי ממנה לכ 
בנ וברכתיה והיתה לגוים מלכי עמים ממנה יהיו ויפל אברהם על פניו 
ויצחק ויאמר בלבו הלבנ מאה שנה יולד ואמ שרה הבת תשעים שנה 
תלד ויאמר אברהם אל האלהים לו ישמעאל יחיה לפניכ ויאמר אלהים 
אבל שרה אשתכ ילדת לכ בנ וקראת את שמו יצחק והקמתי את בריתי 
אתו לברית עולם לזרעו אחריו ולישמעאל שמעתיכ הנה ברכתי אתו 
והפריתי אתו והרביתי אתו במאד מאד שנים עשר נשיאם יוליד ונתתיו 
לגוי גדול ואת בריתי אקים את יצחק אשר תלד לכ שרה למועד הזה 
בשנה האחרת ויכל לדבר אתו ויעל אלהים מעל אברהם ויקח אברהמ 
את ישמעאל בנו ואת כל ילידי ביתו ואת כל מקנת כספו כל זכר באנשי 
בית אבררם וימל את בשר ערלתם בעצם היום הזה כאשר דבר אתו 
אלהים ואברהם בנ תשעים ותשע שנה בהמלו בשר ערלתו וישמעאל 
בנו בנ שלש עשרה שנה בהמלו את בשר ערלתו בעצם היום הזה נמול 
אברהם וישמעאל בנו וכל אנשי ביתו יליד בית ומקנת כספ מאת בנ 
נכר נמלו אתו וירא אליו יהוה באלני ממרא והוא ישב פתח האהל כחמ 
היום וישא עיניו וירא והנה שלשה אנשים נצבים עליו וירא וירצ לקראתם 
מפתח האהל וישתחו ארצה ויאמר אדני אמ נא מצאתי חנ בעיניכ אל 
נא תעבר מעל עבדכ יקח נא מעט מים ורחצו רגליכם והשענו תחת 
העצ ואקחה פת לחמ וסעדו לבכם אחר תעברו כי על כנ עברתמ 
על עבדכם ויאמרו כנ תעשה כאשר דברת וימהר אברהמ האהלה אל 
שרה ויאמר מהרי שלש סאים קמח סלת לושי ועשי עגות ואל הבקר 
רצ אברהמם ויקח בנ בקר רכ וטוב ויתנ אל הנער וימהר לעשות אתו 


ויקח חמאה וחלב ובנ הבקר אשר עשה ויתנ לפניהם והוא עמד עליהמ 
תחת העצ ויאכלו ויאמרו אליו איה שרה אשתכ ויאמר הנה באהל ויאמר 
שוב אשוב אליכ כעת חיה והנה בנ לשרה אשתכ ושרה שמעת פתח 
האהל והוא אחריו ואברהם ושרה זקנים באים בימים חדל להיות לשרה 
ארח כנשים ותצחק שרה בקרבה לאמר אחרי בלתי היתה לי עדנה 
ואדני זקנ ויאמר יהוה אל אברהם למה זה צחקה שרה לאמר האפ 
אמנם אלד ואני זקנתי היפלא מיהוה דבר למועד אשוב אליכ כעת חיה 
ולשרה בנ ותכחש שרה לאמר לא צחקתי כי יראה ויאמר לא כי צחקת 
ויקמו משם האנשים וישקפו על פני סדם ואברהם הלכ עמם לשלחמ 
ויהוה אמר המכסה אני מאברהם אשר אני עשה ואברהם היו יהיה לגוי 
גדול ועצום ונברכו בו כל גויי הארצ כי ידעתיו למענ אשר יצוה את בניו 
ואת ביתו אחריו ושמרו דרכ יהוה לעשות צדקה ומשפט למענ הביא 
יהוה על אברהמ את אשר דבר עליו ויאמר יהוה זעקת סדמ ועמרה כי 
רבה וחטאתם כי כבדה מאד ארדה נא ואראה הכצעקתה הבאה אלי 
עשו כלה ואמ לא אדעה ויפנו משם האנשים וילכו סדמה ואברהם עודנו 
עמד לפני יהוה ויגש אברהם ויאמר האפ תספה צדיק עמ רשע אולי יש 
חמשים צדיקם בתוכ העיר האפ תספה ולא תשא למקום למענ חמשים 
הצדיקם אשר בקרבה חללה לכ מעשת כדבר הזה להמית צדיק עמ 
רשע והיה כצדיק כרשע חללה לכ השפט כל הארצ לא יעשה משפט 
ויאמר יהוה אמ אמצא בסדמ חמשים צדיקם בתוכ העיר ונשאתי לכל 
המקום בעבורם ויענ אבררם ויאמר הנה נא הואלתי לדבר אל אדני ואנכי 
עפר ואפר אולי יחסרונ חמשים הצדיקם חמשה התשחית בחמשה את 
כל העיר ויאמר לא אשחית אמ אמצא שם ארבעים וחמשה ויספ עוד 
לדבר אליו ויאמר אולי ימצאונ שם ארבעים ויאמר לא אעשה בעבור 
הארבעים ויאמר אל נא יחר לאדני ואדברה אולי ימצאונ שם שלשים 
ויאמר לא אעשה אמ אמצא שמ שלשים ויאמר הנה נא הואלתי לדבר 
אל אדני אולי ימצאונ שם עשרים ויאמר לא אשחית בעבור העשרים 
ויאמר אל נא יחר לאדני ואדברה אכ הפעם אולי ימצאונ שמ עשרה 
ויאמר לא אשחית בעבור העשרה וילכ יהוה כאשר כלה לדבר אל 
אברהם ואברהמ שב למקמו ויבאו שני המלאכים סדמה בערב ולוט 
ישב בשער סדם וירא לוט ויקם לקראתם וישתחו אפים ארצה ויאמר 
הנה נא אדני סורו נא אל בית עבדכם ולינו ורחצו רגליכם והשכמתמ 
והלכתמ לדרככם ויאמרו לא כי ברחוב נלינ ויפצר במ מאד ויסרו אליו 
ויבאו אל ביתו ויעש להמ משתה ומצות אפה ויאכלו טרם ישכבו ואנשי 
העיר אנשי סדם נסבו על הבית מנער ועד זקנ כל העם מקצה ויקראו 
אל לוט ויאמרו לו איה האנשים אשר באו אליכ הלילה הוציאם אלינו 
ונדעה אתמ ויצא אלהם לוט הפתחה והדלת סגר אחריו ויאמר אל נא 
אחי תרעו הנה נא לי שתי בנות אשר לא ידעו איש אוציאה נא אתהנ 
אליכם ועשו להנ כטוב בעיניכם רק לאנשים האל אל תעשו דבר כי 
על כנ באו בצל קרתי ויאמרו גש הלאה ויאמרו האחד בא לגור וישפט 
שפוט עתה נרע לכ מהם ויפצרו באיש בלוט מאד ויגשו לשבר הדלת 
וישלחו האנשים את ידמ ויביאו את לוט אליהם הביתה ואת הדלת סגרו 
ואת האנשים אשר פתח הבית הכו בסנורים מקטנ ועד גדול וילאו למצא 
הפתח ויאמרו האנשים אל לוט עד מי לכ פה חתנ ובניכ ובנתיכ וכל 
אשר לכ בעיר הוצא מנ המקום כי משחתים אנחנו את המקום הזה 
כי גדלה צעקתם את פני יהוה וישלחנו יהוה לשחתה ויצא לוט וידבר 
אל חתניו לקחי בנתיו ויאמר קומו צאו מנ המקום הזה כי משחית יהוה 
את העיר ויהי כמצחק בעיני חתניו וכמו השחר עלה ויאיצו המלאכים 
בלוט לאמר קום קח את אשתכ ואת שתי בנתיכ הנמצאת פנ תספה 
בעונ העיר ויתמהמה ויחזקו האנשים בידו וביד אשתו וביד שתי בנתיו 


בחמלת יהוה עליו ויצאהו וינחהו מחוצ לעיר ויהי כהוציאם אתמ החוצה 
ויאמר המלט על נפשכ אל תביט אחריכ ואל תעמד בכל הככר ההרה 
המלט פנ תספה ויאמר לוט אלהם אל נא אדני הנה נא מצא עבדכ 
חנ בעיניכ ותגדל חסדכ אשר עשית עמדי להחיות את נפשי ואנכי לא 
אוכל להמלט ההרה פנ תדבקני הרעה ומתי הנה נא העיר הזאת קרבה 
לנוס שמה והיא מצער אמלטה נא שמה הלא מצער הוא ותחי נפשי 
ויאמר אליו הנה נשאתי פניכ גמ לדבר הזה לבלתי הפכי את העיר אשר 
דברת מהר המלט שמה כי לא אוכל לעשות דבר עד באכ שמה על 
כנ קרא שם העיר צוער השמש יצא על הארצ ולוט בא צערה ויהוה 
המטיר על סדם ועל עמרה גפרית ואש מאת יהוה מנ השמים ויהפכ את 
הערים האל ואת כל הככר ואת כל ישבי הערים וצמח האדמה ותבט 
אשתו מאחריו ותהי נציב מלח וישכם אברהם בבקר אל המקום אשר 
עמד שמ את פני יהוה וישקפ על פני סדם ועמרה ועל כל פני ארצ 
הככר וירא והנה עלה קיטר הארצ כקיטר הכבשנ ויהי בשחת אלהים 
את ערי הככר ויזכר אלהים את אבררם וישלח את לוט מתוכ ההפכה 
בהפכ את הערים אשר ישב בהנ לוט ויעל לוט מצוער וישב בהר ושתי 
בנתיו עמו כי ירא לשבת בצוער וישב במערה הוא ושתי בנתיו ותאמר 
הבכירה אל הצעירה אבינו זקנ ואיש אינ בארצ לבוא עלינו כדרכ כל 
הארצ לכה נשקה את אבינו יינ ונשכבה עמו ונחיה מאבינו זרע ותשקינ 
את אביהנ יינ בלילה הוא ותבא הבכירה ותשכב את אביה ולא ידע 
בשכבה ובקומה ויהי ממחרת ותאמר הבכירה אל הצעירה הנ שכבתי 
אמש את אבי נשקנו יינ גם הלילה ובאי שכבי עמו ונחיה מאבינו זרע 
ותשקינ גם בלילה ההוא את אביהנ יינ ותקם הצעירה ותשכב עמו ולא 
ידע בשכבה ובקמה ותהרינ שתי בנות לוט מאביהנ ותלד הבכירה בנ 
ותקרא שמו מואב הוא אבי מואב עד היום והצעירה גמ הוא ילדה בנ 
ותקרא שמו בנ עמי הוא אבי בני עמונ עד היום ויסע משמ אברהם ארצה 
הנגב וישב בינ קדש ובינ שור ויגר בגרר ויאמר אברהם אל שרה אשתו 
אחתי הוא וישלח אבימלכ מלכ גרר ויקח את שרה ויבא אלהים אל 
אבימלכ בחלום הלילה ויאמר לו הנכ מת על האשה אשר לקחת והוא 
בעלת בעל ואבימלכ לא קרב אליה ויאמר אדני הגוי גמ צדיק תהרג 
הלא הוא אמר לי אחתי הוא והיא גמ הוא אמרה אחי הוא בתמ לבבי 
ובנקינ כפי עשיתי זאת ויאמר אליו האלהים בחלם גמ אנכי ידעתי כי 
בתמ לבבכ עשית זאת ואחשכ גמ אנכי אותכ מחטו לי על כנ לא נתתיכ 
לנגע אליה ועתה השב אשת האיש כי נביא הוא ויתפלל בעדכ וחיה 
ואמ אינכ משיב דע כי מות תמות אתה וכל אשר לכ וישכם אבימלכ 
בבקר ויקרא לכל עבדיו וידבר את כל הדברים האלה באזניהם וייראו 
האנשים מאד ויקרא אבימלכ לאבררם ויאמר לו מה עשית לנו ומה 
חטאתי לכ כי הבאת עלי ועל ממלכתי חטאה גדלה מעשים אשר לא 
יעשו עשית עמדי ויאמר אבימלכ אל אברהם מה ראית כי עשית את 
הדבר הזה ויאמר אברהם כי אמרתי רק אינ יראת אלהים במקום הזה 
והרגוני על דבר אשתי וגם] אמנה אחתי בת אבי הוא אכ לא בת אמי 
ותהי לי לאשה ויהי כאשר התעו אתי אלהים מבית אבי ואמר לה זה 
חסדכ אשר תעשי עמדי אל כל המקומ אשר נבוא שמה אמרי לי אחי 
הוא ויקח אבימלכ צאנ ובקר ועבדים ושפחת ויתנ לאברהם וישב לו את 
שרה אשתו ויאמר אבימלכ הנה ארצי לפניכ בטוב בעיניכ שב ולשרה 
אמר הנה נתתי אלפ כספ לאחיכ הנה הוא לכ כסות עינים לכל אשר 
אתכ ואת כל ונכחת ויתפלל אברהם אל האלהים וירפא אלהים את 
אבימלכ ואת אשתו ואמהתיו וילדו כי עצר עצר יהוה בעד כל רחמ לבית 
אבימלכ על דבר שרה אשת אברהמ ויהוה פקד את שרה כאשר אמר 
ויעש יהוה לשרה כאשר דבר ותהר ותלד שרה לאברהם בנ לזקניו 


למועד אשר דבר אתו אלהים ויקרא אברהם את שמ בנו הנולד לו 
אשר ילדה לו שרה יצחק וימל אברהם את יצחק בנו בנ שמנת ימימ 
כאשר צוה אתו אלהים ואברהם בנ מאת שנה בהולד לו את יצחק 
בנו ותאמר שרה צחק עשה לי אלהים כל השמע יצחק לי ותאמר 
מי מלל לאברהם היניקה בנים שרה כי ילדתי בנ לזקניו ויגדל הילד 
ויגמל ויעש אברהמ משתה גדול ביום הגמל את יצחק ותרא שרה את 
בנ הגר המצרית אשר ילדה לאברהם מצחק ותאמר לאברהמ גרש 
האמה הזאת ואת בנה כי לא יירש בנ האמה הזאת עם בני עם יצחק 
וירע הדבר מאד בעיני אברהם על אודת בנו ויאמר אלהים אל אברהמ 
אל ירע בעיניכ על הנער ועל אמתכ כל אשר תאמר אליכ שרה שמע 
בקלה כי ביצחק יקרא לכ זרע וגם את בנ האמה לגוי אשימנו כי זרעכ 
הוא וישכם אברהמ בבקר ויקח לחם וחמת מים ויתנ אל הגר שמ על 
שכמה ואת הילד וישלחה ותלכ ותתע במדבר באר שבע ויכלו המים 
מנ החמת ותשלכ את הילד תחת אחד השיחם ותלכ ותשב לה מנגד 
הרחק כמטחוי קשת כי אמרה אל אראה במות הילד ותשב מנגד ותשא 
את קלה ותבכ וישמע אלהים את קול הנער ויקרא מלאכ אלהים אל 
הגר מנ השמים ויאמר לה מה לכ הגר אל תיראי כי שמע אלהים אל 
קול הנער באשר הוא שם קומי שאי את הנער והחזיקי את ידכ בו כי לגוי 
גדול אשימנו ויפקח אלהים את עיניה ותרא באר מימ ותלכ ותמלא את 
החמת מים ותשק את הנער ויהי אלהים את הנער ויגדל וישב במדבר 
ויהי רבה קשת וישב במדבר פארנ ותקח לו אמו אשה מארצ מצרים ויהי 
בעת ההוא ויאמר אבימלכ ופיכל שר צבאו אל אברהם לאמר אלהים 
עמכ בכל אשר אתה עשה ועתה השבעה לי באלהים הנה אמ תשקר 
לי ולניני ולנכדי כחסד אשר עשיתי עמכ תעשה עמדי ועם הארצ אשר 
גרתה בה ויאמר אברהם אנכי אשבע והוכח אברהם את אבימלכ על 
אדות באר המים אשר גזלו עבדי אבימלכ ויאמר אבימלכ לא ידעתי מי 
עשה את הדבר הזה וגם אתה לא הגדת לי וגם אנכי לא שמעתי בלתי 
היום ויקח אברהם צאנ ובקר ויתנ לאבימלכ ויכרתו שניהם ברית ויצב 
אברהם את שבע כבשת הצאנ לבדהנ ויאמר אבימלכ אל אברהם מה 
הנה שבע כבשת האלה אשר הצבת לבדנה ויאמר כי את שבע כבשת 
תקח מידי בעבור תהיה לי לעדה כי חפרתי את הבאר הזאת על כנ 
קרא למקום ההוא באר שבע כי שמ נשבעו שניהם ויכרתו ברית בבאר 
שבע ויקם אבימלכ ופיכל שר צבאו וישבו אל ארצ פלשתים ויטע אשל 
בבאר שבע ויקרא שמ בשמ יהוה אל עולם ויגר אברהם בארצ פלשתים 
ימים רבים ויהי אחר הדברים האלה והאלהים נסה את אבררם ויאמר 
אליו אברהם ויאמר הנני ויאמר קח נא את בנכ את יחידכ אשר אהבת 
את יצחק ולכ לכ אל ארצ המריה והעלהו שמ לעלה על אחד ההרים 
אשר אמר אליכ וישכם אברהם בבקר ויחבש את חמרו ויקח את שני 
נעריו אתו ואת יצחק בנו ויבקע עצי עלה ויקם וילכ אל המקום אשר אמר 
לו האלהים ביום השלישי וישא אברהם את עיניו וירא את המקום מרחק 
ויאמר אברהם אל נעריו שבו לכם פה עמ החמור ואני והנער נלכה עד 
כה ונשתחוה ונשובה אליכם ויקח אברהם את עצי העלה וישם על יצחק 
בנו ויקח בידו את האש ואת המאכלת וילכו שניהם יחדו ויאמר יצחק 
אל אברהם אביו ויאמר אבי ויאמר הנני בני ויאמר הנה האש והעצים 
ואיה השה לעלה ויאמר אברהם אלהים יראה לו השה לעלה בני וילכו 
שניהם יחדו ויבאו אל המקום אשר אמר לו האלהים ויבנ שמ אברהמ 
את המזבח ויערכ את העצים ויעקד את יצחק בנו וישם אתו על המזבח 
ממעל לעצים וישלח אברהם את ידו ויקח את המאכלת לשחט את בנו 
ויקרא אליו מלאכ יהוה מנ השמים ויאמר אברהם אברהם ויאמר הנני 
ויאמר אל תשלח ידכ אל הנער ואל תעש לו מאומה כי עתה ידעתי 


כי ירא אלהים אתה ולא חשכת את בנכ את יחידכ ממני וישא אברהמ 
את עיניו וירא והנה איל אחר נאחז בסבכ בקרניו וילכ אברהם ויקח 
את האיל ויעלהו לעלה תחת בנו ויקרא אברהם שם המקום ההוא יהוה 
יראה אשר יאמר היום בהר יהוה יראה ויקרא מלאכ יהוה אל אברהמ 
שנית מנ השמים ויאמר בי נשבעתי נאם יהוה כי יענ אשר עשית את 
הדבר הזה ולא חשכת את בנכ את יחידכ כי ברכ אברככ והרבה ארבה 
את זרעכ ככוכבי השמים וכחול אשר על שפת הים וירש זרעכ את 
שער איביו והתברכו בזרעכ כל גויי הארצ עקב אשר שמעת בקלי וישב 
אברהם אל נעריו ויקמו וילכו יחדו אל באר שבע וישב אברהמ בבאר 
שבע ויהי אחרי הדברים האלה ויגד לאברהמ לאמר הנה ילדה מלכה 
גמ הוא בנים לנחור אחיכ את עוצ בכרו ואת בוז אחיו ואת קמואל אבי 
ארם ואת כשד ואת חזו ואת פלדש ואת ידלפ ואת בתואל ובתואל 
ילד את רבקה שמנה אלה ילדה מלכה לנחור אחי אברהם ופילגשו 
ושמה ראומה ותלד גמ הוא את טבח ואת גחם ואת תחש ואת מעכה 
ויהיו חיי שרה מאה שנה ועשרים שנה ושבע שנים שני חיי שרה ותמת 
שרה בקרית ארבע הוא חברונ בארצ כנענ ויבא אברהם לספד לשרה 
ולבכתה ויקם אברהמ מעל פני מתו וידבר אל בני חת לאמר גר ותושב 
אנכי עמכם תנו לי אחזת קבר עמכם ואקברה מתי מלפני ויענו בני חת 
את אברהמ לאמר לו שמענו אדני נשיא אלהים אתה בתוכנו במבחר 
קברינו קבר את מתכ איש ממנו את קברו לא יכלה ממכ מקבר מתכ 
ויקם אברהם וישתחו לעמ הארצ לבני חת וידבר אתם לאמר אם יש 
את נפשכם לקבר את מתי מלפני שמעוני ופגעו לי בעפרונ בנ צחר ויתנ 
לי את מערת המכפלה אשר לו אשר בקצה שדהו בכספ מלא יתננה 
לי בתוככם לאחזת קבר ועפרונ ישב בתוכ בני חת ויענ עפרונ החתי את 
אברהם באזני בני חת לכל באי שער עירו לאמר לא אדני שמעני השדה 
נתתי לכ והמערה אשר בו לכ נתתיה לעיני בני עמי נתתיה לכ קבר 
מתכ וישתחו אברהם לפני עמ הארצ וידבר אל עפרונ באזני עמ הארצ 
לאמר אכ אמ אתה לו שמעני נתתי כספ השדה קח ממני ואקברה את 
מתי שמה ויענ עפרונ את אברהם לאמר לו אדני שמעני ארצ ארבע 
מאת שקל כספ ביני ובינכ מה הוא ואת מתכ קבר וישמע אברהמ אל 
עפרונ וישקל אברהם לעפרנ את הכספ אשר דבר באזני בני חת ארבע 
מאות שקל כספ עבר לסחר ויקם שדה עפרונ אשר במכפלה אשר לפני 
ממרא השדה והמערה אשר בו וכל העצ אשר בשדה אשר בכל גבלו 
סביב לאברהם למקנה לעיני בני חת בכל באי שער עירו ואחרי כנ קבר 
אברהם את שרה אשתו אל מערת שדה המכפלה על פני ממרא הוא 
חברונ בארצ כנענ ויקם השדה והמערה אשר בו לאברהמ לאחזת קבר 
מאת בני חת ואברהם זקנ בא בימים ויהוה ברכ את אברהם בכל ויאמר 
אברהם אל עבדו זקנ ביתו המשל בכל אשר לו שים נא ידכ תחת ירכי 
ואשביעכ ביהוה אלהי השמים ואלהי הארצ אשר לא תקח אשה לבני 
מבנות הכנעני אשר אנכי יושב בקרבו כי אל ארצי ואל מולדתי תלכ 
ולקחת אשה לבני ליצחק ויאמר אליו העבד אולי לא תאבה האשה 
ללכת אחרי אל הארצ הזאת ההשב אשיב את בנכ אל הארצ אשר 
יצאת משם ויאמר אליו אברהם השמר לכ פנ תשיב את בני שמה יהוה 
אלהי השמים אשר לקחני מבית אבי ומארצ מולדתי ואשר דבר לי 
ואשר נשבע לי לאמר לזרעכ אתנ את הארצ הזאת הוא ישלח מלאכו 
לפניכ ולקחת אשה לבני משם ואם לא תאבה האשה ללכת אחריכ 
ונקית משבעתי זאת רק את בני לא תשב שמה וישם העבד את ידו 
תחת ירכ אברהם אדניו וישבע לו על הדבר הזה ויקח העבד עשרה 
גמלים מגמלי אדניו וילכ וכל טוב אדניו בידו ויקם וילכ אל ארם נהרים 
אל עיר נחור ויברכ הגמלים מחוצ לעיר אל באר המים לעת ערב לעת 


צאת השאבת ויאמר יהוה אלהי אדני אברהם הקרה נא לפני היום ועשה 
חסד עמ אדני אברהמ הנה אנכי נצב על עינ המים ובנות אנשי העיר 
יצאת לשאב מים והיה הנער אשר אמר אליה הטי נא כדכ ואשתה 
ואמרה שתה וגם גמליכ אשקה אתה הכחת לעבדכ ליצחק ובה אדע 
כי עשית חסד עם אדני ויהי הוא טרמ כלה לדבר והנה רבקה יצאת 
אשר ילדה לבתואל בנ מלכה אשת נחור אחי אברהם וכדה על שכמה 
והנער טבת מראה מאד בתולה ואיש לא ידעה ותרד העינה ותמלא 
כדה ותעל וירצ העבד לקראתה ויאמר הגמיאיני נא מעט מים מכדכ 
ותאמר שתה אדני ותמהר ותרד כדה על ידה ותשקהו ותכל להשקתו 
ותאמר גמ לגמליכ אשאב עד אמ כלו לשתת ותמהר ותער כדה אל 
השקת ותרצ עוד אל הבאר לשאב ותשאב לכל גמליו והאיש משתאה 
לה מחריש לדעת ההצליח יהוה דרכו אמ לא ויהי כאשר כלו הגמלימ 
לשתות ויקח האיש נזם זהב בקע משקלו ושני צמידים על ידיה עשרה 
זהב משקלם ויאמר בת מי את הגידי נא לי היש בית אביכ מקום לנו 
ללינ ותאמר אליו בת בתואל אנכי בנ מלכה אשר ילדה לנחור ותאמר 
אליו גם תבנ גמ מספוא רב עמנו גם מקום ללונ ויקד האיש וישתחו 
ליהוה ויאמר ברוכ יהוה אלהי אדני אברהם אשר לא עזב חסדו ואמתו 
מעמ אדני אנכי בדרכ נחני יהוה בית אחי אדני ותרצ הנער ותגד לבית 
אמה כדברים האלה ולרבקה אח ושמו לבנ וירצ לבנ אל האיש החוצה 
אל העינ ויהי כראת את הנזמ ואת הצמדים על ידי אחתו וכשמעו את 
דברי רבקה אחתו לאמר כה דבר אלי האיש ויבא אל האיש והנה עמד 
על הגמלים על העינ ויאמר בוא ברוכ יהוה למה תעמד בחוצ ואנכי 
פניתי הבית ומקום לגמלים ויבא האיש הביתה ויפתח הגמלים ויתנ תבנ 
ומספוא לגמלים ומים לרחצ רגליו ורגלי האנשים אשר אתו ויישם ויושם 
לפניו לאכל ויאמר לא אכל עד אמ דברתי דברי ויאמר דבר ויאמר עבד 
אברהם אנכי ויהוה ברכ את אדני מאד ויגדל ויתנ לו צאנ ובקר וכספ 
וזהב ועבדם ושפחת וגמלים וחמרים ותלד שרה אשת אדני בנ לאדני 
אחרי זקנתה ויתנ לו את כל אשר לו וישבעני אדני לאמר לא תקח אשה 
לבני מבנות הכנעני אשר אנכי ישב בארצו אמ לא אל בית אבי תלכ 
ואל משפחתי ולקחת אשה לבני ואמר אל אדני אלי לא תלכ האשה 
אחרי ויאמר אלי יהוה אשר התהלכתי לפניו ישלח מלאכו אתכ והצליח 
דרככ ולקחת אשה לבני ממשפחתי ומבית אבי אז תנקה מאלתי כי 
תבוא אל משפחתי ואמ לא יתנו לכ והיית נקי מאלתי ואבא היום אל 
העינ ואמר יהוה אלהי אדני אברהמ אמ ישכ נא מצליח דרכי אשר אנכי 
הלכ עליה הנה אנכי נצב על עינ המים והיה העלמה היצאת לשאב 
ואמרתי אליה השקיני נא מעט מים מכדכ ואמרה אלי גם] אתה שתה 
וגם לגמליכ אשאב הוא האשה אשר הכיח יהוה לבנ אדני אני טרמ 
אכלה לדבר אל לבי והנה רבקה יצאת וכדה על שכמה ותרד העינה 
ותשאב ואמר אליה השקיני נא ותמהר ותורד כדה מעליה ותאמר שתה 
וגמ גמליכ אשקה ואשת וגמ הגמלים השקתה ואשאל אתה ואמר בת 
מי את ותאמר בת בתואל בנ נחור אשר ילדה לו מלכה ואשמ הנזם על 
אפה והצמידים על ידיה ואקד ואשתחוה ליהוה ואברכ את יהוה אלהי 
אדני אברהם אשר הנחני בדרכ אמת לקחת את בת אחי אדני לבנו 
ועתה אמ ישכמ עשים חסד ואמת את אדני הגידו לי ואמ לא הגידו 
לי ואפנה על ימינ או על שמאל ויענ לבנ ובתואל ויאמרו מיהוה יצא 
הדבר לא נוכל דבר אליכ רע או טוב הנה רבקה לפניכ קח ולכ ותהי 
אשה לבנ אדניכ כאשר דבר יהוה ויהי כאשר שמע עבד אברהם את 
דבריהם וישתחו ארצה ליהוה ויוצא העבד כלי כספ וכלי זהב ובגדים 
ויתנ לרבקה ומגדנת נתנ לאחיה ולאמה ויאכלו וישתו הוא והאנשימ 
אשר עמו וילינו ויקומו בבקר ויאמר שלחני לאדני ויאמר אחיה ואמה 


תשב הנער אתנו ימים או עשור אחר תלכ ויאמר אלהם אל תאחרו אתי 
ויהוה הצליח דרכי שלחוני ואלכה לאדני ויאמרו נקרא לנער ונשאלה 
את פיה ויקראו לרבקה ויאמרו אליה התלכי עם האיש הזה ותאמר אלכ 
וישלחו את רבקה אחתם ואת מנקתה ואת עבד אברהם ואת אנשיו 
ויברכו את רבקה ויאמרו לה אחתנו את היי לאלפי רבבה ויירש זרעכ 
את שער שנאיו ותקם רבקה ונערתיה ותרכבנה על הגמלים ותלכנה 
אחרי האיש ויקח העבד את רבקה וילכ ויצחק בא מבוא באר לחי ראי 
והוא יושב בארצ הנגב ויצא יצחק לשוח בשדה לפנות ערב וישא עיניו 
וירא והנה גמלים באים ותשא רבקה את עיניה ותרא את יצחק ותפל 
מעל הגמל ותאמר אל העבד מי האיש הלזה ההלכ בשדה לקראתנו 
ויאמר העבד הוא אדני ותקח הצעיפ ותתכס ויספר העבד ליצחק את כל 
הדברים אשר עשה ויבאה יצחק האהלה שרה אמו ויקח את רבקה ותהי 
לו לאשה ויאהבה וינחמ יצחק אחרי אמו ויספ אברהם ויקח אשה ושמה 
קטורה ותלד לו את זמרנ ואת יקשנ ואת מדנ ואת מדינ ואת ישבק ואת 
שוח ויקשנ ילד את שבא ואת דדנ ובני דדנ היו אשורם ולטושים ולאמים 
ובני מדינ עיפה ועפר וחנכ ואבידע ואלדעה כל אלה בני קטורה ויתנ 
אברהם את כל אשר לו ליצחק ולבני הפילגשים אשר לאברהם נתנ 
אברהם מתנת וישלחמ מעל יצחק בנו בעודנו חי קדמה אל ארצ קדמ 
ואלה ימי שני חיי אברהם אשר חי מאת שנה ושבעים שנה וחמש שנים 
ויגוע וימת אברהם בשיבה טובה זקנ ושבע ויאספ אל עמיו ויקברו אתו 
יצחק וישמעאל בניו אל מערת המכפלה אל שדה עפרנ בנ צחר החתי 
אשר על פני ממרא השדה אשר קנה אברהם מאת בני חת שמה קבר 
אברהם ושרה אשתו ויהי אחרי מות אברהמם ויברכ אלהים את יצחק בנו 
וישב יצחק עם באר לחי ראי ואלה תלדת ישמעאל בנ אברהם אשר 
ילדה הגר המצרית שפחת שרה לאברהם ואלה שמות בני ישמעאל 
בשמתמ לתולדתם בכר ישמעאל נבית וקדר ואדבאל ומבשם ומשמע 
ודומה ומשא חדד ותימא יטור נפיש וקדמה אלה הם בני ישמעאל ואלה 
שמתם בחצריהם ובטירתמ שנים עשר נשיאמ לאמתמ ואלה שני חיי 
ישמעאל מאת שנה ושלשים שנה ושבע שנים ויגוע ויםת ויאספ אל עמיו 
וישכנו מחוילה עד שור אשר על פני מצרים באכה אשורה על פני כל 
אחיו נפל ואלה תולדת יצחק בנ אברהמ אברהמם הוליד את יצחק ויהי 
יצחק בנ ארבעים שנה בקחתו את רבקה בת בתואל הארמי מפדנ 
ארמ אחות לבנ הארמי לו לאשה ויעתר יצחק ליהוה לנכח אשתו כי 
עקרה הוא ויעתר לו יהוה ותהר רבקה אשתו ויתרצצו הבנים בקרבה 
ותאמר אמ כנ למה זה אנכי ותלכ לדרש את יהוה ויאמר יהוה לה שני 
גיים גוים בבטנכ ושני לאמים ממעיכ יפרדו ולאמ מלאם יאמצ ורב יעבד 
צעיר ויםלאו ימיה ללדת והנה תומם בבטנה ויצא הראשונ אדמוני כלו 
כאדרת שער ויקראו שמו עשו ואחרי כנ יצא אחיו וידו אחזת בעקב עשו 
ויקרא שמו יעקב ויצחק בנ ששים שנה בלדת אתמ ויגדלו הנערים ויהי 
עשו איש ידע ציד איש שדה ויעקב איש תמ ישב אהלים ויאהב יצחק 
את עשו כי ציד בפיו ורבקה אהבת את יעקב ויזד יעקב נזיד ויבא עשו 
מנ השדה והוא עיפ ויאמר עשו אל יעקב הלעיטני נא מנ האדמ האדמ 
הזה כי עיפ אנכי על כנ קרא שמו אדום ויאמר יעקב מכרה כיום את 
בכרתכ לי ויאמר עשו הנה אנכי הולכ למות ולמה זה לי בכרה ויאמר 
יעקב השבעה לי כיום וישבע לו וימכר את בכרתו ליעקב ויעקב נתנ 
לעשו לחם ונזיד עדשים ויאכל וישת ויקם וילכ ויבז עשו את הבכרה ויהי 
רעב בארצ מלבד הרעב הראשונ אשר היה בימי אברהמ וילכ יצחק אל 
אבימלכ מלכ פלשתים גררה וירא אליו יהוה ויאמר אל תרד מצרימה 
שכנ בארצ אשר אמר אליכ גור בארצ הזאת ואהיה עמכ ואברככ כי לכ 
ולזרעכ אתנ את כל הארצת האל והקמתי את השבעה אשר נשבעתי 


לאברהם אביכ והרביתי את זרעכ ככוכבי השמים ונתתי לזרעכ את כל 
הארצת האל והתברכו בזרעכ כל גויי הארצ עקב אשר שמע אברהמ 
בקלי וישמר משמרתי מצותי חקותי ותורתי וישב יצחק בגרר וישאלו 
אנשי המקום לאשתו ויאמר אחתי הוא כי ירא לאמר אשתי פנ יהרגני 
אנשי המקום על רבקה כי טובת מראה היא ויהי כי ארכו לו שמ הימימ 
וישקפ אבימלכ מלכ פלשתים בעד החלונ וירא והנה יצחק מצחק את 
רבקה אשתו ויקרא אבימלכ ליצחק ויאמר אכ הנה אשתכ הוא ואיכ 
אמרת אחתי הוא ויאמר אליו יצחק כי אמרתי פנ אמות עליה ויאמר 
אבימלכ מה זאת עשית לנו כמעט שכב אחד העם את אשתכ והבאת 
עלינו אשם ויצו אבימלכ את כל העמ לאמר הנגע באיש הזה ובאשתו 
מות יומת ויזרע יצחק בארצ ההוא וימצא בשנה ההוא מאה שערים 
ויברכהו יהוה ויגדל האיש וילכ הלוכ וגדל עד כי גדל מאד ויהי לו מקנה 
צאנ ומקנה בקר ועבדה רבה ויקנאו אתו פלשתים וכל הבארת אשר 
חפרו עבדי אביו בימי אברהם אביו סתמום פלשתים וימלאום עפר ויאמר 
אבימלכ אל יצחק לכ מעמנו כי עצמת ממנו מאד וילכ משם יצחק ויחנ 
בנחל גרר וישב שם וישב יצחק ויחפר את בארת המים אשר חפרו בימי 
אברהם אביו ויסתמום פלשתים אחרי מות אברהם ויקרא להנ שמות 
כשמת אשר קרא להנ אביו ויחפרו עבדי יצחק בנחל וימצאו שמ באר 
מים חיים ויריבו רעי גרר עם רעי יצחק לאמר לנו המים ויקרא שמ הבאר 
עשק כי התעשקו עמו ויחפרו באר אחרת ויריבו גם עליה ויקרא שמה 
שטנה ויעתק משם ויחפר באר אחרת ולא רבו עליה ויקרא שמה רחבות 
ויאמר כי עתה הרחיב יהוה לנו ופרינו בארצ ויעל משם באר שבע וירא 
אליו יהוה בלילה ההוא ויאמר אנכי אלהי אברהם אביכ אל תירא כי 
אתכ אנכי וברכתיכ והרביתי את זרעכ בעבור אברהם עבדי ויבנ שמ 
מזבח ויקרא בשמ יהוה ויט שם אהלו ויכרו שם עבדי יצחק באר ואבימלכ 
הלכ אליו מגרר ואחזת מרעהו ופיכל שר צבאו ויאמר אלהם יצחק מדוע 
באתם אלי ואתם שנאתם אתי ותשלחוני מאתכמ ויאמרו ראו ראינו כי 
היה יהוה עמכ ונאמר תהי נא אלה בינותינו בינינו ובינכ ונכרתה ברית 
עמכ אמ תעשה עמנו רעה כאשר לא נגענוכ וכאשר עשינו עמכ רק טוב 
ונשלחכ בשלום אתה עתה ברוכ יהוה ויעש להמ משתה ויאכלו וישתו 
וישכימו בבקר וישבעו איש לאחיו וישלחם יצחק וילכו מאתו בשלום ויהי 
ביום ההוא ויבאו עבדי יצחק ויגדו לו על אדות הבאר אשר חפרו ויאמרו 
לו מצאנו מים ויקרא אתה שבעה על כנ שמ העיר באר שבע עד היום 
הזה ויהי עשו בנ ארבעים שנה ויקח אשה את יהודית בת בארי החתי 
ואת בשמת בת אילנ החתי ותהיינ מרת רוח ליצחק ולרבקה ויהי כי זקנ 
יצחק ותכהינ עיניו מראת ויקרא את עשו בנו הגדל ויאמר אליו בני ויאמר 
אליו הנני ויאמר הנה נא זקנתי לא ידעתי יום מותי ועתה שא נא כליכ 
תליכ וקשתכ וצא השדה וצודה לי צידה ציד ועשה לי מטעמים כאשר 
אהבתי והביאה לי ואכלה בעבור תברככ נפשי בטרם אמות ורבקה 
שמעת בדבר יצחק אל עשו בנו וילכ עשו השדה לצוד ציד להביא 
ורבקה אמרה אל יעקב בנה לאמר הנה שמעתי את אביכ מדבר אל 
עשו אחיכ לאמר הביאה לי ציד ועשה לי מטעמים ואכלה ואברככה 
לפני יהוה לפני מותי ועתה בני שמע בקלי לאשר אני מצוה אתכ לכ 
נא אל הצאנ וקח לי משם שני גדיי עזים טבים ואעשה אתם מטעמים 
לאביכ כאשר אהב והבאת לאביכ ואכל בעבר אשר יברככ לפני מותו 
ויאמר יעקב אל רבקה אמו הנ עשו אחי איש שער ואנכי איש חלק אולי 
ימשני אבי והייתי בעיניו כמתעתע והבאתי עלי קללה ולא ברכה ותאמר 
לו אמו עלי קללתכ בני אכ שמע בקלי ולכ קח לי וילכ ויקח ויבא לאמו 
ותעש אמו מטעמים כאשר אהב אביו ותקח רבקה את בגדי עשו בנה 
הגדל החמדת אשר אתה בבית ותלבש את יעקב בנה הקטנ ואת ערת 


גדיי העזים הלבישה על ידיו ועל חלקת צואריו ותתנ את המטעמים ואת 
הלחם אשר עשתה ביד יעקב בנה ויבא אל אביו ויאמר אבי ויאמר הנני 
מי אתה בני ויאמר יעקב אל אביו אנכי עשו בכרכ עשיתי כאשר דברת 
אלי קום נא שבה ואכלה מצידי בעבור תברכני נפשכ ויאמר יצחק אל 
בנו מה זה מהרת למצא בני ויאמר כי הקרה יהוה אלהיכ לפני ויאמר 
יצחק אל יעקב גשה נא ואמשכ בני האתה זה בני עשו אם לא ויגש 
יעקב אל יצחק אביו וימשהו ויאמר הקל קול יעקב והידים ידי עשו ולא 
הכירו כי היו ידיו כידי עשו אחיו שערת ויברכהו ויאמר אתה זה בני עשו 
ויאמר אני ויאמר הגשה לי ואכלה מציד בני למענ תברככ נפשי ויגש לו 
ויאכל ויבא לו יינ וישת ויאמר אליו יצחק אביו גשה נא ושקה לי בני ויגש 
וישק לו וירח את ריח בגדיו ויברכהו ויאמר ראה ריח בני כריח שדה אשר 
ברכו יהוה ויתנ לכ האלהים מטל השמים ומשמני הארצ ורב דגנ ותירש 
יעבדוכ עמים וישתחו וישתחוו לכ לאמים הוה גביר לאחיכ וישתחוו לכ 
בני אמכ ארריכ ארור ומברכיכ ברוכ ויהי כאשר כלה יצחק לברכ את 
יעקב ויהי אכ יצא יצא יעקב מאת פני יצחק אביו ועשו אחיו בא מצידו 
ויעש גם הוא מטעמים ויבא לאביו ויאמר לאביו יקם אבי ויאכל מציד בנו 
בעבור תברכני נפשכ ויאמר לו יצחק אביו מי אתה ויאמר אני בנכ בכרכ 
עשו ויחרד יצחק חרדה גדלה עד מאד ויאמר מי אפוא הוא הצד ציד 
ויבא לי ואכל מכל בטרמ תבוא ואברכהו גם ברוכ יהיה כשמע עשו את 
דברי אביו ויצעק צעקה גדלה ומרה עד מאד ויאמר לאביו ברכני גם אני 
אבי ויאמר בא אחיכ במרמה ויקח ברכתכ ויאמר הכי קרא שמו יעקב 
ויעקבני זה פעמים את בכרתי לקח והנה עתה לקח ברכתי ויאמר הלא 
אצלת לי ברכה ויענ יצחק ויאמר לעשו הנ גביר שמתיו לכ ואת כל 
אחיו נתתי לו לעבדים ודגנ ותירש סמכתיו ולכה אפוא מה אעשה בני 
ויאמר עשו אל אביו הברכה אחת הוא לכ אבי ברכני גם אני אבי וישא 
עשו קלו ויבכ ויענ יצחק אביו ויאמר אליו הנה משמני הארצ יהיה מושבכ 
ומטל השמים מעל ועל חרבכ תחיה ואת אחיכ תעבד והיה כאשר תריד 
ופרקת עלו מעל צוארכ וישטם עשו את יעקב על הברכה אשר ברכו 
אביו ויאמר עשו בלבו יקרבו ימי אבל אבי ואהרגה את יעקב אחי ויגד 
לרבקה את דברי עשו בנה הגדל ותשלח ותקרא ליעקב בנה הקטנ 
ותאמר אליו הנה עשו אחיכ מתנחם לכ להרגכ ועתה בני שמע בקלי 
וקום ברח לכ אל לבנ אחי חרנה וישבת עמו ימים אחדים עד אשר תשוב 
חמת אחיכ עד שוב אפ אחיכ ממכ ושכח את אשר עשית לו ושלחתי 
ולקחתיכ משם למה אשכל גמ שניכם יום אחד ותאמר רבקה אל יצחק 
קצתי בחיי מפני בנות חת אמ לקח יעקב אשה מבנות חת כאלה מבנות 
הארצ למה לי חיים ויקרא יצחק אל יעקב ויברכ אתו ויצוהו ויאמר לו לא 
תקח אשה מבנות כנענ קום לכ פדנה ארמ ביתה בתואל אבי אמכ וקח 
לכ משם אשה מבנות לבנ אחי אמכ ואל שדי יברכ אתכ ויפרכ וירבכ 
והיית לקהל עמים ויתנ לכ את ברכת אברהם לכ ולזרעכ אתכ לרשתכ 
את ארצ מגריכ אשר נתנ אלהים לאבררם וישלח יצחק את יעקב וילכ 
פדנה ארם אל לבנ בנ בתואל הארמי אחי רבקה אמ יעקב ועשו וירא 
עשו כי ברכ יצחק את יעקב ושלח אתו פדנה ארמ לקחת לו משמ אשה 
בברכו אתו ויצו עליו לאמר לא תקח אשה מבנות כנענ וישמע יעקב אל 
אביו ואל אמו וילכ פדנה ארם וירא עשו כי רעות בנות כנענ בעיני יצחק 
אביו וילכ עשו אל ישמעאל ויקח את מחלת בת ישמעאל בנ אברהמ 
אחות נביות על נשיו לו לאשה ויצא יעקב מבאר שבע וילכ חרנה ויפגע 
במקום וילנ שמ כי בא השמש ויקח מאבני המקום וישמ מראשתיו וישכב 
במקום ההוא ויחלם והנה סלמ מצב ארצה וראשו מגיע השמימה והנה 
מלאכי אלהים עלים וירדים בו והנה יהוה נצב עליו ויאמר אני יהוה אלהי 
אברהם אביכ ואלהי יצחק הארצ אשר אתה שכב עליה לכ אתננה 


ולזרעכ והיה זרעכ כעפר הארצ ופרצת ימה וקדמה וצפנה ונגבה ונברכו 
בכ כל משפחת האדמה ובזרעכ והנה אנכי עמכ ושמרתיכ בכל אשר 
תלכ והשבתיכ אל האדמה הזאת כי לא אעזבכ עד אשר אמ עשיתי את 
אשר דברתי לכ וייקצ יעקב משנתו ויאמר אכנ יש יהוה במקום הזה ואנכי 
לא ידעתי ויירא ויאמר מה נורא המקום הזה אינ זה כי אם בית אלהים 
וזה שער השמים וישכם יעקב בבקר ויקח את האבנ אשר שמ מראשתיו 
וישם אתה מצבה ויצק שמנ על ראשה ויקרא את שמ המקום ההוא בית 
אל ואולם לוז שם העיר לראשנה וידר יעקב נדר לאמר אמ יהיה אלהים 
עמדי ושמרני בדרכ הזה אשר אנכי הולכ ונתנ לי לחם לאכל ובגד 
ללבש ושבתי בשלום אל בית אבי והיה יהוה לי לאלהים והאבנ הזאת 
אשר שמתי מצבה יהיה בית אלהים וכל אשר תתנ לי עשר אעשרנו לכ 
וישא יעקב רגליו וילכ ארצה בני קדם וירא והנה באר בשדה והנה שמ 
שלשה עדרי צאנ רבצים עליה כי מנ הבאר ההוא ישקו העדרים והאבנ 
גדלה על פי הבאר ונאספו שמה כל העדרים וגללו את האבנ מעל פי 
הבאר והשקו את הצאנ והשיבו את האבנ על פי הבאר למקמה ויאמר 
להם יעקב אחי מאינ אתם ויאמרו מחרנ אנחנו ויאמר להם הידעתמ 
את לבנ בנ נחור ויאמרו ידענו ויאמר להמ השלום לו ויאמרו שלום והנה 
רחל בתו באה עמ הצאנ ויאמר הנ עוד היום גדול לא עת האספ המקנה 
השקו הצאנ ולכו רעו ויאמרו לא נוכל עד אשר יאספו כל העדרים וגללו 
את האבנ מעל פי הבאר והשקינו הצאנ עודנו מדבר עמם ורחל באה 
עם הצאנ אשר לאביה כי רעה הוא ויהי כאשר ראה יעקב את רחל בת 
לבנ אחי אמו ואת צאנ לבנ אחי אמו ויגש יעקב ויגל את האבנ מעל 
פי הבאר וישק את צאנ לבנ אחי אמו וישק יעקב לרחל וישא את קלו 
ויבכ ויגד יעקב לרחל כי אחי אביה הוא וכי בנ רבקה הוא ותרצ ותגד 
לאביה ויהי כשמע לבנ את שמע יעקב בנ אחתו וירצ לקראתו ויחבק לו 
וינשק לו ויביאהו אל ביתו ויספר ללבנ את כל הדברים האלה ויאמר לו 
לבנ אכ עצמי ובשרי אתה וישב עמו חדש ימים ויאמר לבנ ליעקב הכי 
אחי אתה ועבדתני חנם הגידה לי מה משכרתכ וללבנ שתי בנות שמ 
הגדלה לאה ושמ הקטנה רחל ועיני לאה רכות ורחל היתה יפת תאר 
ויפת מראה ויאהב יעקב את רחל ויאמר אעבדכ שבע שנים ברחל בתכ 
הקטנה ויאמר לבנ טוב תתי אתה לכ מתתי אתה לאיש אחר שבה עמדי 
ויעבד יעקב ברחל שבע שנים ויהיו בעיניו כיםים אחדים באהבתו אתה 
ויאמר יעקב אל לבנ הבה את אשתי כי מלאו ימי ואבואה אליה ויאספ 
לבנ את כל אנשי המקום ויעש משתה ויהי בערב ויקח את לאה בתו 
ויבא אתה אליו ויבא אליה ויתנ לבנ לה את זלפה שפחתו ללאה בתו 
שפחה ויהי בבקר והנה הוא לאה ויאמר אל לבנ מה זאת עשית לי הלא 
ברחל עבדתי עמכ ולמה רמיתני ויאמר לבנ לא יעשה כנ במקומנו לתת 
הצעירה לפני הבכירה מלא שבע זאת ונתנה לכ גמ את זאת בעבדה 
אשר תעבד עמדי עוד שבע שנים אחרות ויעש יעקב כנ וימלא שבע 
זאת ויתנ לו את רחל בתו לו לאשה ויתנ לבנ לרחל בתו את בלהה 
שפחתו לה לשפחה ויבא גם אל רחל ויאהב גם את רחל מלאה ויעבד 
עמו עוד שבע שנים אחרות וירא יהוה כי שנואה לאה ויפתח את רחמה 
ורחל עקרה ותהר לאה ותלד בנ ותקרא שמו ראובנ כי אמרה כי ראה 
יהוה בעניי כי עתה יאהבני אישי ותהר עוד ותלד בנ ותאמר כי שמע 
יהוה כי שנואה אנכי ויתנ לי גם את זה ותקרא שמו שמעונ ותהר עוד 
ותלד בנ ותאמר עתה הפעם ילוה אישי אלי כי ילדתי לו שלשה בנים 
על כנ קרא שמו לוי ותהר עוד ותלד בנ ותאמר הפעם אודה את יהוה 
על כנ קראה שמו יהודה ותעמד מלדת ותרא רחל כי לא ילדה ליעקב 
ותקנא רחל באחתה ותאמר אל יעקב הבה לי בנים ואמ אינ מתה אנכי 
ויחר אפ יעקב ברחל ויאמר התחת אלהים אנכי אשר מנע ממכ פרי 


בטנ ותאמר הנה אמתי בלהה בא אליה ותלד על ברכי ואבנה גם אנכי 
ממנה ותתנ לו את בלהה שפחתה לאשה ויבא אליה יעקב ותהר בלהה 
ותלד ליעקב בנ ותאמר רחל דנני אלהים וגם שמע בקלי ויתנ לי בנ על 
כנ קראה שמו דנ ותהר עוד ותלד בלהה שפחת רחל בנ שני ליעקב 
ותאמר רחל נפתולי אלהים נפתלתי עמ אחתי גמ יכלתי ותקרא שמו 
נפתלי ותרא לאה כי עמדה מלדת ותקח את זלפה שפחתה ותתנ אתה 
ליעקב לאשה ותלד זלפה שפחת לאה ליעקב בנ ותאמר לאה בגד 
בא גד ותקרא את שמו גד ותלד זלפה שפחת לאה בנ שני ליעקב 
ותאמר לאה באשרי כי אשרוני בנות ותקרא את שמו אשר וילכ ראובנ 
בימי קציר חטים וימצא דודאים בשדה ויבא אתם אל לאה אמו ותאמר 
רחל אל לאה תני נא לי מדודאי בנכ ותאמר לה המעט קחתכ את אישי 
ולקחת גמ את דודאי בני ותאמר רחל לכנ ישכב עמכ הלילה תחת 
דודאי בנכ ויבא יעקב מנ השדה בערב ותצא לאה לקראתו ותאמר 
אלי תבוא כי שכר שכרתיכ בדודאי בני וישכב עמה בלילה הוא וישמע 
אלהים אל לאה ותהר ותלד ליעקב בנ חמישי ותאמר לאה נתנ אלהים 
שכרי אשר נתתי שפחתי לאישי ותקרא שמו יששכר ותהר עוד לאה 
ותלד בנ ששי ליעקב ותאמר לאה זבדני אלהים אתי זבד טוב הפעם 
יזבלני אישי כי ילדתי לו ששה בנים ותקרא את שמו זבלונ ואחר ילדה 
בת ותקרא את שמה דינה ויזכר אלהים את רחל וישמע אליה אלהים 
ויפתח את רחמה ותהר ותלד בנ ותאמר אספ אלהים את חרפתי ותקרא 
את שמו יוספ לאמר יספ יהוה לי בנ אחר ויהי כאשר ילדה רחל את 
יוספ ויאמר יעקב אל לבנ שלחני ואלכה אל מקומי ולארצי תנה את נשי 
ואת ילדי אשר עבדתי אתכ בהנ ואלכה כי אתה ידעת את עבדתי אשר 
עבדתיכ ויאמר אליו לבנ אמ נא מצאתי חנ בעיניכ נחשתי ויברכני יהוה 
בגללכ ויאמר נקבה שכרכ עלי ואתנה ויאמר אליו אתה ידעת את אשר 
עבדתיכ ואת אשר היה מקנכ אתי כי מעט אשר היה לכ לפני ויפרצ 
לרב ויברכ יהוה אתכ לרגלי ועתה מתי אעשה גמ אנכי לביתי ויאמר 
מה אתנ לכ ויאמר יעקב לא תתנ לי מאומה אמ תעשה לי הדבר הזה 
אשובה ארעה צאנכ אשמר אעבר בכל צאנכ היום] הסר משמ כל שה 
נקד וטלוא וכל שה חום בכשבים וטלוא ונקד בעזים והיה שכרי וענתה 
בי צדקתי ביום מחר כי תבוא על שכרי לפניכ כל אשר איננו נקד וטלוא 
בעזים וחום בכשבים גנוב הוא אתי ויאמר לבנ הנ לו יהי כדברכ ויסר ביום 
ההוא את התישים העקדים והטלאים ואת כל העזים הנקדות והטלאת 
כל אשר לבנ בו וכל חום בכשבים ויתנ ביד בניו וישם דרכ שלשת ימימ 
בינו ובינ יעקב ויעקב רעה את צאנ לבנ הנותרת ויקח לו יעקב מקל 
לבנה לח ולוז וערמונ ויפצל בהנ פצלות לבנות מחשפ הלבנ אשר על 
המקלות ויצג את המקלות אשר פצל ברהטים בשקתות המים אשר 
תבאנ הצאנ לשתות לנכח הצאנ ויחמנה בבאנ לשתות ויחמו הצאנ אל 
המקלות ותלדנ הצאנ עקדים נקדים וטלאים והכשבים הפריד יעקב ויתנ 
פני הצאנ אל עקד וכל חום בצאנ לבנ וישת לו עדרים לבדו ולא שתמ 
על צאנ לבנ והיה בכל יחמ הצאנ המקשרות ושם יעקב את המקלות 
לעיני הצאנ ברהטים ליחמנה במקלות ובהעטיפ הצאנ לא ישים והיה 
העטפים ללבנ והקשרים ליעקב ויפרצ האיש מאד מאד ויהי לו צאנ 
רבות ושפחות ועבדים וגמלים וחמרים וישמע את דברי בני לבנ לאמר 
לקח יעקב את כל אשר לאבינו ומאשר לאבינו עשה את כל הכבד הזה 
וירא יעקב את פני לבנ והנה איננו עמו כתמול שלשום ויאמר יהוה אל 
יעקב שוב אל ארצ אבותיכ ולמולדתכ ואהיה עמכ וישלח יעקב ויקרא 
לרחל וללאה השדה אל צאנו ויאמר להנ ראה אנכי את פני אביכנ כי 
איננו אלי כתמל שלשם ואלהי אבי היה עמדי ואתנה ידעתנ כי בכל 
כחי עבדתי את אביכנ ואביכנ התל בי והחלפ את משכרתי עשרת מנים 


ולא נתנו אלהים להרע עמדי אם כה יאמר נקדים יהיה שכרכ וילדו כל 
הצאנ נקדים ואמ כה יאמר עקדים יהיה שכרכ וילדו כל הצאנ עקדים 
ויצל אלהים את מקנה אביכם ויתנ לי ויהי בעת יחמ הצאנ ואשא עיני 
וארא בחלום והנה העתדים העלים על הצאנ עקדים נקדים וברדים 
ויאמר אלי מלאכ האלהים בחלומ יעקב ואמר הנני ויאמר שא נא עיניכ 
וראה כל העתדים העלים על הצאנ עקדים נקדים וברדים כי ראיתי את 
כל אשר לבנ עשה לכ אנכי האל בית אל אשר משחת שמ מצבה אשר 
נדרת לי שמ נדר עתה קום צא מנ הארצ הזאת ושוב אל ארצ מולדתכ 
ותענ רחל ולאה ותאמרנה לו העוד לנו חלק ונחלה בבית אבינו הלוא 
נכריות נחשבנו לו כי מכרנו ויאכל גמ אכול את כספנו כי כל העשר 
אשר הציל אלהים מאבינו לנו הוא ולבנינו ועתה כל אשר אמר אלהים 
אליכ עשה ויקם יעקב וישא את בניו ואת נשיו על הגמלים וינהג את 
כל מקנהו ואת כל רכשו אשר רכש מקנה קנינו אשר רכש בפדנ ארמ 
לבוא אל יצחק אביו ארצה כנענ ולבנ הלכ לגזז את צאנו ותגנב רחל 
את התרפים אשר לאביה ויגנב יעקב את לב לבנ הארמי על בלי הגיד 
לו כי ברח הוא ויברח הוא וכל אשר לו ויקם ויעבר את הנהר וישם את 
פניו הר הגלעד ויגד ללבנ ביום השלישי כי ברח יעקב ויקח את אחיו עמו 
וירדפ אחריו דרכ שבעת ימים וידבק אתו בהר הגלעד ויבא אלהים אל 
לבנ הארמי בחלמ הלילה ויאמר לו השמר לכ פנ תדבר עם יעקב מטוב 
עד רע וישג לבנ את יעקב ויעקב תקע את אהלו בהר ולבנ תקע את 
אחיו בהר הגלעד ויאמר לבנ ליעקב מה עשית ותגנב את לבבי ותנהג 
את בנתי כשביות חרב למה נחבאת לברח ותגנב אתי ולא הגדת לי 
ואשלחכ בשמחה ובשרים בתפ ובכנור ולא נטשתני לנשק לבני ולבנתי 
עתה הסכלת עשו יש לאל ידי לעשות עמכמ רע ואלהי אביכם אמש 
אמר אלי לאמר השמר לכ מדבר עמ יעקב מטוב עד רע ועתה הלכ 
הלכת כי נכספ נכספתה לבית אביכ למה גנבת את אלהי ויענ יעקב 
ויאמר ללבנ כי יראתי כי אמרתי פנ תגזל את בנותיכ מעמי עמ אשר 
תמצא את אלהיכ לא יחיה נגד אחינו הכר לכ מה עמדי וקח לכ ולא ידע 
יעקב כי רחל גנבתמם ויבא לבנ באהל יעקב ובאהל לאה ובאהל שתי 
האמהת ולא מצא ויצא מאהל לאה ויבא באהל רחל ורחל לקחה את 
התרפים ותשמם בכר הגמל ותשב עליהם וימשש לבנ את כל האהל 
ולא מצא ותאמר אל אביה אל יחר בעיני אדני כי לוא אוכל לקום מפניכ 
כי דרכ נשים לי ויחפש ולא מצא את התרפים ויחר ליעקב וירב בלבנ 
ויענ יעקב ויאמר ללבנ מה פשעי מה חטאתי כי דלקת אחרי כי מששת 
את כל כלי מה מצאת מכל כלי ביתכ שים כה נגד אחי ואחיכ ויוכיחו 
בינ שנינו זה עשרים שנה אנכי עמכ רחליכ ועזיכ לא שכלו ואילי צאנכ 
לא אכלתי טרפה לא הבאתי אליכ אנכי אחטנה מידי תבקשנה גנבתי 
יום וגנבתי לילה הייתי ביום אכלני חרב וקרח בלילה ותדד שנתי מעיני 
זה לי עשרים שנה בביתכ עבדתיכ ארבע עשרה שנה בשתי בנתיכ 
ושש שנים בצאנכ ותחלפ את משכרתי עשרת מנים לולי אלהי אבי 
אלהי אברהם ופחד יצחק היה לי כי עתה ריקמ שלחתני את עניי ואת 
יגיע כפי ראה אלהים ויוכח אמש ויענ לבנ ויאמר אל יעקב הבנות בנתי 
והבנים בני והצאנ צאני וכל אשר אתה ראה לי הוא ולבנתי מה אעשה 
לאלה היום או לבניהנ אשר ילדו ועתה לכה נכרתה ברית אני ואתה 
והיה לעד ביני ובינכ ויקח יעקב אבנ וירימה מצבה ויאמר יעקב לאחיו 
לקטו אבנים ויקחו אבנים ויעשו גל ויאכלו שם על הגל ויקרא לו לבנ 
יגר שהדותא ויעקב קרא לו גלעד ויאמר לבנ הגל הזה עד ביני ובינכ 
היום על כנ קרא שמו גלעד והמצפה אשר אמר יצפ יהוה ביני ובינכ 
כי נסתר איש מרעהו אמ תענה את בנתי ואמ תקח נשים על בנתי אינ 
איש עמנו ראה אלהים עד ביני ובינכ ויאמר לבנ ליעקב הנה הגל הזה 


והנה המצבה אשר יריתי ביני ובינכ עד הגל הזה ועדה המצבה אמ 
אני לא אעבר אליכ את הגל הזה ואמ אתה לא תעבר אלי את הגל 
הזה ואת המצבה הזאת לרעה אלהי אברהם ואלהי נחור ישפטו בינינו 
אלהי אביהם וישבע יעקב בפחד אביו יצחק ויזבח יעקב זבח בהר ויקרא 
לאחיו לאכל לחם ויאכלו לחם וילינו בהר וישכם לבנ בבקר וינשק לבניו 
ולבנותיו וי ברכ אתהם וילכ וישב לבנ למקמו ויעקב הלכ לדרכו ויפגעו 
בו מלאכי אלהים ויאמר יעקב כאשר ראמ מחנה אלהים זה ויקרא שמ 
המקום ההוא מחנים וישלח יעקב מלאכים לפניו אל עשו אחיו ארצה 
שעיר שדה אדום ויצו אתם לאמר כה תאמרונ לאדני לעשו כה אמר 
עבדכ יעקב עם לבנ גרתי ואחר עד עתה ויהי לי שור וחמור צאנ ועבד 
ושפחה ואשלחה להגיד לאדני למצא חנ בעיניכ וישבו המלאכים אל 
יעקב לאמר באנו אל אחיכ אל עשו וגם הלכ לקראתכ וארבע מאות 
איש עמו ויירא יעקב מאד ויצר לו ויחצ את העם אשר אתו ואת הצאנ ואת 
הבקר והגמלים לשני מחנות ויאמר אם יבוא עשו אל המחנה האחת 
והכהו והיה המחנה הנשאר לפליטה ויאמר יעקב אלהי אבי אברהם 
ואלהי אבי יצחק יהוה האמר אלי שוב לארצכ ולמולדתכ ואיטיבה עמכ 
קטנתי מכל החסדים ומכל האמת אשר עשית את עבדכ כי במקלי 
עברתי את הירדנ הזה ועתה הייתי לשני מחנות הצילני נא מיד אחי מיד 
עשו כי ירא אנכי אתו פנ יבוא והכני אמ על בנים ואתה אמרת היטב 
איטיב עמכ ושמתי את זרעכ כחול הים אשר לא יספר מרב וילנ שמ 
בלילה ההוא ויקח מנ הבא בידו מנחה לעשו אחיו עזים מאתים ותישים 
עשרים רחלים מאתים ואילים עשרים גמלים מיניקות ובניהם שלשים 
פרות ארבעים ופרים עשרה אתנת עשרים ועירם עשרה ויתנ ביד עבדיו 
עדר עדר לבדו ויאמר אל עבדיו עברו לפני ורוח תשימו בינ עדר ובינ 
עדר ויצו את הראשונ לאמר כי יפגשכ עשו אחי ושאלכ לאמר למי אתה 
ואנה תלכ ולמי אלה לפניכ ואמרת לעבדכ ליעקב מנחה הוא שלוחה 
לאדני לעשו והנה גמ הוא אחרינו ויצו גם את השני גמ את השלישי 
גמ את כל ההלכים אחרי העדרים לאמר כדבר הזה תדברונ אל עשו 
במצאכם אתו ואמרתם גמ הנה עבדכ יעקב אחרינו כי אמר אכפרה פניו 
במנחה ההלכת לפני ואחרי כנ אראה פניו אולי ישא פני ותעבר המנחה 
על פניו והוא לנ בלילה ההוא במחנה ויקם בלילה הוא ויקח את שתי 
נשיו ואת שתי שפחתיו ואת אחד עשר ילדיו ויעבר את מעבר יבק ויקחם 
ויעברם את הנחל ויעבר את אשר לו ויותר יעקב לבדו ויאבק איש עמו 
עד עלות השחר וירא כי לא יכל לו ויגע בכפ ירכו ותקע כפ ירכ יעקב 
בהאבקו עמו ויאמר שלחני כי עלה השחר ויאמר לא אשלחכ כי אמ 
ברכתני ויאמר אליו מה שמכ ויאמר יעקב ויאמר לא יעקב יאמר עוד שמכ 
כי אמ ישראל כי שרית עמ אלהים ועם אנשים ותוכל וישאל יעקב ויאמר 
הגידה נא שמכ ויאמר למה זה תשאל לשמי ויברכ אתו שם ויקרא יעקב 
שמ המקום פניאל כי ראיתי אלהים פנים אל פנים ותנצל נפשי ויזרח לו 
השמש כאשר עבר את פנואל והוא צלע על ירכו על כנ לא יאכלו בני 
ישראל את גיד הנשה אשר על כפ הירכ עד היום הזה כי נגע בכפ ירכ 
יעקב בגיד הנשה וישא יעקב עיניו וירא והנה עשו בא ועמו ארבע מאות 
איש ויחצ את הילדים על לאה ועל רחל ועל שתי השפחות וישם את 
השפחות ואת ילדיהנ ראשנה ואת לאה וילדיה אחרנים ואת רחל ואת 
יוספ אחרנים והוא עבר לפניהם וישתחו ארצה שבע פעמים עד גשתו 
עד אחיו וירצ עשו לקראתו ויחבקהו ויפל על צוארו וישקהו ויבכו וישא 
את עיניו וירא את הנשים ואת הילדים ויאמר מי אלה לכ ויאמר הילדימ 
אשר חננ אלהים את עבדכ ותגשנ השפחות הנה וילדיהנ ותשתחוינ 
ותגש גמ לאה וילדיה וישתחוו ואחר נגש יוספ ורחל וישתחוו ויאמר מי 
לכ כל המחנה הזה אשר פגשתי ויאמר למצא חנ בעיני אדני ויאמר 


עשו יש לי רב אחי יהי לכ אשר לכ ויאמר יעקב אל נא אמ נא מצאתי 
חנ בעיניכ ולקחת מנחתי מידי כי על כנ ראיתי פניכ כראת פני אלהים 
ותרצני קח נא את ברכתי אשר הבאת לכ כי חנני אלהים וכי יש לי כל 
ויפצר בו ויקח ויאמר נסעה ונלכה ואלכה לנגדכ ויאמר אליו אדני ידע כי 
הילדים רכים והצאנ והבקר עלות עלי ודפקום יום אחד ומתו כל הצאנ 
יעבר נא אדני לפני עבדו ואני אתנהלה לאטי לרגל המלאכה אשר 
לפני ולרגל הילדים עד אשר אבא אל אדני שעירה ויאמר עשו אציגה 
נא עמכ מנ העם אשר אתי ויאמר למה זה אמצא חנ בעיני אדני וישב 
ביום ההוא עשו לדרכו שעירה ויעקב נסע סכתה ויבנ לו בית ולמקנהו 
עשה סכת על כנ קרא שמ המקום סכות ויבא יעקב שלם עיר שכמ 
אשר בארצ כנענ בבאו מפדנ ארמ ויחנ את פני העיר ויקנ את חלקת 
השדה אשר נטה שם אהלו מיד בני חמור אבי שכם במאה קשיטה ויצב 
שמ מזבח ויקרא לו אל אלהי ישראל ותצא דינה בת לאה אשר ילדה 
ליעקב לראות בבנות הארצ וירא אתה שכם בנ חמור החוי נשיא הארצ 
וי קח אתה וישכב אתה ויענה ותדבק נפשו בדינה בת יעקב ויאהב את 
הנער וידבר על לב הנער ויאמר שכמ אל חמור אביו לאמר קח לי את 
הילדה הזאת לאשה ויעקב שמע כי טמא את דינה בתו ובניו היו את 
מקנהו בשדה והחרש יעקב עד באמ ויצא חמור אבי שכם אל יעקב 
לדבר אתו ובני יעקב באו מנ השדה כשמעם ויתעצבו האנשים ויחר 
להם מאד כי נבלה עשה בישראל לשכב את בת יעקב וכנ לא יעשה 
וידבר חמור אתמ לאמר שכם בני חשקה נפשו בבתכם תנו נא אתה לו 
לאשה והתחתנו אתנו בנתיכם תתנו לנו ואת בנתינו תקחו לכם ואתנו 
תשבו והארצ תהיה לפניכם שבו וסחרוה והאחזו בה ויאמר שכם אל 
אביה ואל אחיה אמצא חנ בעיניכם ואשר תאמרו אלי אתנ הרבו עלי 
מאד מהר ומתנ ואתנה כאשר תאמרו אלי ותנו לי את הנער לאשה ויענו 
בני יעקב את שכמ ואת חמור אביו במרמה וידברו אשר טמא את דינה 
אחתם ויאמרו אליהם לא נוכל לעשות הדבר הזה לתת את אחתנו 
לאיש אשר לו ערלה כי חרפה הוא לנו אכ בזאת נאות לכם אמ תהיו 
כמנו להמל לכמ כל זכר ונתנו את בנתינו לכם ואת בנתיכם נקח לנו 
וישבנו אתכם והיינו לעם אחד ואמ לא תשמעו אלינו להמול ולקחנו את 
בתנו והלכנו וייטבו דבריהם בעיני חמור ובעיני שכם בנ חמור ולא אחר 
הנער לעשות הדבר כי חפצ בבת יעקב והוא נכבד מכל בית אביו ויבא 
חמור ושכם בנו אל שער עירם וידברו אל אנשי עירם לאמר האנשים 
האלה שלמים המ אתנו וישבו בארצ ויסחרו אתה והארצ הנה רחבת 
ידים לפניהם את בנתם נקח לנו לנשים ואת בנתינו נתנ להם אכ בזאת 
יאתו לנו האנשים לשבת אתנו להיות לעם אחד בהמול לנו כל זכר 
כאשר המ נמלים מקנהם וקנינם וכל בהמתמ הלוא לנו המ אכ נאותה 
להם וישבו אתנו וישמעו אל חמור ואל שכמ בנו כל יצאי שער עירו וימלו 
כל זכר כל יצאי שער עירו ויהי ביום השלישי בהיותם כאבים ויקחו שני 
בני יעקב שמעונ ולוי אחי דינה איש חרבו ויבאו על העיר בטח ויהרגו 
כל זכר ואת חמור ואת שכם בנו הרגו לפי חרב ויקחו את דינה מבית 
שכם ויצאו בני יעקב באו על החללים ויבזו העיר אשר טמאו אחותמ 
את צאנם ואת בקרמ ואת חמריהמ ואת אשר בעיר ואת אשר בשדה 
לקחו ואת כל חילם ואת כל טפם ואת נשיהם שבו ויבזו ואת כל אשר 
בבית ויאמר יעקב אל שמעונ ואל לוי עכרתם אתי להבאישני בישב 
הארצ בכנעני ובפרזי ואני מתי מספר ונאספו עלי והכוני ונשמדתי אני 
וביתי ויאמרו הכזונה יעשה את אחותנו ויאמר אלהים אל יעקב קום עלה 
בית אל ושב שמ ועשה שמ מזבח לאל הנראה אליכ בברחכ מפני עשו 
אחיכ ויאמר יעקב אל ביתו ואל כל אשר עמו הסרו את אלהי הנכר אשר 
בתככם והטהרו והחליפו שמלתיכם ונקומה ונעלה בית אל ואעשה שמ 


מזבח לאל הענה אתי ביום צרתי ויהי עמדי בדרכ אשר הלכתי ויתנו 
אל יעקב את כל אלהי הנכר אשר בידם ואת הנזמים אשר באזניהם 
ויטמנ אתמ יעקב תחת האלה אשר עמ שכמ ויסעו ויהי חתת אלהים על 
הערים אשר סביבתיהם ולא רדפו אחרי בני יעקב ויבא יעקב לוזה אשר 
בארצ כנענ הוא בית אל הוא וכל העם אשר עמו ויבנ שם מזבח ויקרא 
למקום אל בית אל כי שמ נגלו אליו האלהים בברחו מפני אחיו ותמת 
דברה מינקת רבקה ותקבר מתחת לבית אל תחת האלונ ויקרא שמו 
אלונ בכות וירא אלהים אל יעקב עוד בבאו מפדנ ארמ ויברכ אתו ויאמר 
לו אלהים שמכ יעקב לא יקרא שמכ עוד יעקב כי אם ישראל יהיה שמכ 
ויקרא את שמו ישראל ויאמר לו אלהים אני אל שדי פרה ורבה גוי וקהל 
גוים יהיה ממכ ומלכים מחלציכ יצאו ואת הארצ אשר נתתי לאברהמ 
וליצחק לכ אתננה ולזרעכ אחריכ אתנ את הארצ ויעל מעליו אלהים 
במקום אשר דבר אתו ויצב יעקב מצבה במקום אשר דבר אתו מצבת 
אבנ ויסכ עליה נסכ ויצק עליה שמנ ויקרא יעקב את שמ המקום אשר 
דבר אתו שמ אלהימ בית אל ויסעו מבית אל ויהי עוד כברת הארצ לבוא 
אפרתה ותלד רחל ותקש בלדתה ויהי בהקשתה בלדתה ותאמר לה 
המילדת אל תיראי כי גמ זה לכ בנ ויהי בצאת נפשה כי מתה ותקרא 
שמו בנ אוני ואביו קרא לו בנימינ ותמת רחל ותקבר בדרכ אפרתה הוא 
בית לחמ ויצב יעקב מצבה על קברתה הוא מצבת קברת רחל עד 
היום ויסע ישראל ויט אהלה מהלאה למגדל עדר ויהי בשכנ ישראל 
בארצ ההוא וילכ ראובנ וישכב את בלהה פילגש אביו וישמע ישראל 
ויהיו בני יעקב שנים עשר בני לאה בכור יעקב ראובנ ושמעונ ולוי ויהודה 
ויששכר וזבולנ בני רחל יוספ ובנימנ ובני בלהה שפחת רחל דנ ונפתלי 
ובני זלפה שפחת לאה גד ואשר אלה בני יעקב אשר ילד לו בפדנ ארמ 
ויבא יעקב אל יצחק אביו ממרא קרית הארבע הוא חברונ אשר גר שמ 
אברהמ ויצחק ויהיו ימי יצחק מאת שנה ושמנים שנה ויגוע יצחק וימת 
ויאספ אל עמיו זקנ ושבע ימים ויקברו אתו עשו ויעקב בניו ואלה תלדות 
עשו הוא אדום עשו לקח את נשיו מבנות כנענ את עדה בת אילונ החתי 
ואת אהליבמה בת ענה בת צבעונ החוי ואת בשמת בת ישמעאל אחות 
נביות ותלד עדה לעשו את אליפז ובשמת ילדה את רעואל ואהליבמה 
ילדה את יעיש יעוש ואת יעלם ואת קרח אלה בני עשו אשר ילדו לו 
בארצ כנענ ויקח עשו את נשיו ואת בניו ואת בנתיו ואת כל נפשות ביתו 
ואת מקנהו ואת כל בהמתו ואת כל קנינו אשר רכש בארצ כנענ וילכ 
אל ארצ מפני יעקב אחיו כי היה רכושם רב משבת יחדו ולא יכלה 
ארצ מגוריהם לשאת אתמ מפני מקניהם וישב עשו בהר שעיר עשו 
הוא אדום ואלה תלדות עשו אבי אדום] בהר שעיר אלה שמות בני עשו 
אליפז בנ עדה אשת עשו רעואל בנ בשמת אשת עשו ויהיו בני אליפז 
תימנ אומר צפו וגעתם וקנז ותמנע היתה פילגש לאליפז בנ עשו ותלד 
לאליפז את עמלק אלה בני עדה אשת עשו ואלה בני רעואל נחת וזרח 
שמה ומזה אלה היו בני בשמת אשת עשו ואלה היו בני אהליבמה בת 
ענה בת צבעונ אשת עשו ותלד לעשו את יעיש יעוש ואת יעלם ואת 
קרח אלה אלופי בני עשו בני אליפז בכור עשו אלופ תימנ אלופ אומר 
אלופ צפו אלופ קנז אלופ קרח אלופ געתמ אלופ עמלק אלה אלופי 
אליפז בארצ אדום אלה בני עדה ואלה בני רעואל בנ עשו אלופ נחת 
אלופ זרח אלופ שמה אלופ מזה אלה אלופי רעואל בארצ אדום אלה 
בני בשמת אשת עשו ואלה בני אהליבמה אשת עשו אלופ יעוש אלופ 
יעלם אלופ קרח אלה אלופי אהליבמה בת ענה אשת עשו אלה בני 
עשו ואלה אלופיהם הוא אדום אלה בני שעיר החרי ישבי הארצ לוטנ 
ושובל וצבעונ וענה ודשונ ואצר ודישנ אלה אלופי החרי בני שעיר בארצ 
אדום ויהיו בני לוטנ חרי והימם ואחות לוטנ תמנע ואלה בני שובל עלונ 


ומנחת ועיבל שפו ואונם ואלה בני צבעונ ואיה וענה הוא ענה אשר מצא 
את היממ במדבר ברעתו את החמרים לצבעונ אביו ואלה בני ענה דשנ 
ואהליבמה בת ענה ואלה בני דישנ חמדנ ואשבנ ויתרנ וכרנ אלה בני 
אצר בלהנ וזעונ ועקנ אלה בני דישנ עוצ וארנ אלה אלופי החרי אלופ 
לוטנ אלופ שובל אלופ צבעונ אלופ ענה אלופ דשנ אלופ אצר אלופ 
דישנ אלה אלופי החרי לאלפיהם בארצ שעיר ואלה המלכים אשר 
מלכו בארצ אדום לפני מלכ מלכ לבני ישראל וימלכ באדום בלע בנ 
בעור ושם עירו דנהבה וימת בלע וימלכ תחתיו יובב בנ זרח מבצרה 
וימת יובב וימלכ תחתיו חשם מארצ התימני וימת חשם וימלכ תחתיו 
הדד בנ בדד המכה את מדינ בשדה מואב ושמ עירו עוית וימת הדד 
וימלכ תחתיו שמלה ממשרקה וימת שמלה וימלכ תחתיו שאול מרחבות 
הנהר וימת שאול וימלכ תחתיו בעל חננ בנ עכבור וימת בעל חננ בנ 
עכבור וימלכ תחתיו הדר ושם עירו פעו ושמ אשתו מהיטבאל בת מטרד 
בת מי זהב ואלה שמות אלופי עשו למשפחתמ למקמתמ בשמתמ 
אלופ תמנע אלופ עלוה אלופ יתת אלופ אהליבמה אלופ אלה אלופ 
פיננ אלופ קנז אלופ תימנ אלופ מבצר אלופ מגדיאל אלופ עירם אלה 
אלופי אדום למשבתמ בארצ אחזתם הוא עשו אבי אדום וישב יעקב 
בארצ מגורי אביו בארצ כנענ אלה תלדות יעקב יוספ בנ שבע עשרה 
שנה היה רעה את אחיו בצאנ והוא נער את בני בלהה ואת בני זלפה 
נשי אביו ויבא יוספ את דבתמ רעה אל אביהמ וישראל אהב את יוספ 
מכל בניו כי בנ זקנים הוא לו ועשה לו כתנת פסים ויראו אחיו כי אתו 
אהב אביהמ מכל אחיו וישנאו אתו ולא יכלו דברו לשלם ויחלם יוספ 
חלום ויגד לאחיו ויוספו עוד שנא אתו ויאמר אליהם שמעו נא החלום 
הזה אשר חלמתי והנה אנחנו מאלמים אלמים בתוכ השדה והנה קמה 
אלמתי וגם נצבה והנה תסבינה אלמתיכם ותשתחוינ לאלמתי ויאמרו לו 
אחיו המלכ תמלכ עלינו אמ משול תמשל בנו ויוספו עוד שנא אתו על 
חלמתיו ועל דבריו ויחלם עוד חלום אחר ויספר אתו לאחיו ויאמר הנה 
חלמתי חלום עוד והנה השמש והירח ואחד עשר כוכבים משתחוים לי 
ויספר אל אביו ואל אחיו ויגער בו אביו ויאמר לו מה החלום הזה אשר 
חלמת הבוא נבוא אני ואמכ ואחיכ להשתחות לכ ארצה ויקנאו בו אחיו 
ואביו שמר את הדבר וילכו אחיו לרעות את צאנ אביהם בשכם ויאמר 
ישראל אל יוספ הלוא אחיכ רעימ בשכם לכה ואשלחכ אליהמ ויאמר 
לו הנני ויאמר לו לכ נא ראה את שלום אחיכ ואת שלום הצאנ והשבני 
דבר וישלחהו מעמק חברונ ויבא שכמה וימצאהו איש והנה תעה בשדה 
וישאלהו האיש לאמר מה תבקש ויאמר את אחי אנכי מבקש הגידה נא 
לי איפה המ רעים ויאמר האיש נסעו מזה כי שמעתי אמרים נלכה דתינה 
וילכ יוספ אחר אחיו וימצאם בדתנ ויראו אתו מרחק ובטרם יקרב אליהמ 
ויתנכלו אתו להמיתו ויאמרו איש אל אחיו הנה בעל החלמות הלזה בא 
ועתה לכו ונהרגהו ונשלכהו באחד הברות ואמרנו חיה רעה אכלתהו 
ונראה מה יהיו חלמתיו וישמע ראובנ ויצלהו מידם ויאמר לא נכנו נפש 
ויאמר אלהמ ראובנ אל תשפכו דמ השליכו אתו אל הבור הזה אשר 
במדבר ויד אל תשלחו בו למענ הציל אתו מידם להשיבו אל אביו ויהי 
כאשר בא יוספ אל אחיו ויפשיטו את יוספ את כתנתו את כתנת הפסים 
אשר עליו ויקחהו וישלכו אתו הברה והבור רק אינ בו מים וישבו לאכל 
לחם וישאו עיניהם ויראו והנה ארחת ישמעאלים באה מגלעד וגמליהמ 
נשאים נכאת וצרי ולט הולכים להוריד מצרימה ויאמר יהודה אל אחיו 
מה בצע כי נהרג את אחינו וכסינו את דמו לכו ונמכרנו לישמעאלימ וידנו 
אל תהי בו כי אחינו בשרנו הוא וישמעו אחיו ויעברו אנשים מדינים סחרים 
וימשכו ויעלו את יוספ מנ הבור וימכרו את יוספ לישמעאלים בעשרים 
כספ ויביאו את יוספ מצרימה וישב ראובנ אל הבור והנה אינ יוספ בבור 


ויקרע את בגדיו וישב אל אחיו ויאמר הילד איננו ואני אנה אני בא ויקחו 
את כתנת יוספ וישחטו שעיר עזים ויטבלו את הכתנת בדם וישלחו את 
כתנת הפסים ויביאו אל אביהם ויאמרו זאת מצאנו הכר נא הכתנת בנכ 
הוא אם לא ויכירה ויאמר כתנת בני חיה רעה אכלתהו טרפ טרפ יוספ 
ויקרע יעקב שמלתיו וישם שק במתניו ויתאבל על בנו ימים רבים ויקמו 
כל בניו וכל בנתיו לנחמו וימאנ להתנחם ויאמר כי ארד אל בני אבל 
שאלה ויבכ אתו אביו והמדנים מכרו אתו אל מצרים לפוטיפר סריס 
פרעה שר הטבחים ויהי בעת ההוא וירד יהודה מאת אחיו ויס עד איש 
עדלמי ושמו חירה וירא שם יהודה בת איש כנעני ושמו שוע ויקחה ויבא 
אליה ותהר ותלד בנ ויקרא את שמו ער ותהר עוד ותלד בנ ותקרא את 
שמו אוננ ותספ עוד ותלד בנ ותקרא את שמו שלה והיה בכזיב בלדתה 
אתו ויקח יהודה אשה לער בכורו ושמה תמר ויהי ער בכור יהודה רע 
בעיני יהוה וימתהו יהוה ויאמר יהודה לאוננ בא אל אשת אחיכ ויבם אתה 
והקם זרע לאחיכ וידע אוננ כי לא לו יהיה הזרע והיה אמ בא אל אשת 
אחיו ושחת ארצה לבלתי נתנ זרע לאחיו וירע בעיני יהוה אשר עשה 
וימת גמ אתו ויאמר יהודה לתמר כלתו שבי אלמנה בית אביכ עד יגדל 
שלה בני כי אמר פנ ימות גם הוא כאחיו ותלכ תמר ותשב בית אביה 
וירבו הימים ותמת בת שוע אשת יהודה וינחם יהודה ויעל על גזזי צאנו 
הוא וחירה רעהו העדלמי תמנתה ויגד לתמר לאמר הנה חמיכ עלה 
תמנתה לגז צאנו ותסר בגדי אלמנותה מעליה ותכס בצעיפ ותתעלפ 
ותשב בפתח עינים אשר על דרכ תמנתה כי ראתה כי גדל שלה והוא 
לא נתנה לו לאשה ויראה יהודה ויחשבה לזונה כי כסתה פניה ויט אליה 
אל הדרכ ויאמר הבה נא אבוא אליכ כי לא ידע כי כלתו הוא ותאמר מה 
תתנ לי כי תבוא אלי ויאמר אנכי אשלח גדי עזים מנ הצאנ ותאמר אמ 
תתנ ערבונ עד שלחכ ויאמר מה הערבונ אשר אתנ לכ ותאמר חתמכ 
ופתילכ ומטכ אשר בידכ ויתנ לה ויבא אליה ותהר לו ותקם ותלכ ותסר 
צעיפה מעליה ותלבש בגדי אלמנותה וישלח יהודה את גדי העזים ביד 
רעהו העדלמי לקחת הערבונ מיד האשה ולא מצאה וישאל את אנשי 
מקמה לאמר איה הקדשה הוא בעינים על הדרכ ויאמרו לא היתה בזה 
קדשה וישב אל יהודה ויאמר לא מצאתיה וגם אנשי המקומ אמרו לא 
היתה בזה קדשה ויאמר יהודה תקח לה פנ נהיה לבוז הנה שלחתי 
הגדי הזה ואתה לא מצאתה ויהי כמשלש חדשים ויגד ליהודה לאמר 
זנתה תמר כלתכ וגם הנה הרה לזנונים ויאמר יהודה הוציאוה ותשרפ 
הוא מוצאת והיא שלחה אל חמיה לאמר לאיש אשר אלה לו אנכי הרה 
ותאמר הכר נא למי החתמת והפתילים והמטה האלה ויכר יהודה ויאמר 
צדקה ממני כי על כנ לא נתתיה לשלה בני ולא יספ עוד לדעתה ויהי 
בעת לדתה והנה תאומים בבטנה ויהי בלדתה ויתנ יד ותקח המילדת 
ותקשר על ידו שני לאמר זה יצא ראשנה ויהי כמשיב ידו והנה יצא אחיו 
ותאמר מה פרצת עליכ פרצ ויקרא שמו פרצ ואחר יצא אחיו אשר על 
ידו השני ויקרא שמו זרח ויוספ הורד מצרימה ויקנהו פוטיפר סריס פרעה 
שר הטבחים איש מצרי מיד הישמעאלים אשר הורדהו שמה ויהי יהוה 
את יוספ ויהי איש מצליח ויהי בבית אדניו המצרי וירא אדניו כי יהוה 
אתו וכל אשר הוא עשה יהוה מצליח בידו וימצא יוספ חנ בעיניו וישרת 
אתו ויפקדהו על ביתו וכל יש לו נתנ בידו ויהי פאז הפקיד אתו בביתו 
ועל כל אשר יש לו ויברכ יהוה את בית המצרי בגלל יוספ ויהי ברכת 
יהוה בכל אשר יש לו בבית ובשדה ויעזב כל אשר לו ביד יוספ ולא 
ידע אתו מאומה כי אמ הלחם אשר הוא אוכל ויהי יוספ יפה תאר ויפה 
מראה ויהי אחר הדברים האלה ותשא אשת אדניו את עיניה אל יוספ 
ותאמר שכבה עמי ויםאנ ויאמר אל אשת אדניו הנ אדני לא ידע אתי 
מה בבית וכל אשר יש לו נתנ בידי איננו גדול בבית הזה ממני ולא חשכ 


ממני מאומה כי אמ אותכ באשר את אשתו ואיכ אעשה הרעה הגדלה 
הזאת וחטאתי לאלהים ויהי כדברה אל יוספ יום יום ולא שמע אליה 
לשכב אצלה להיות עמה ויהי כהיום הזה ויבא הביתה לעשות מלאכתו 
ואינ איש מאנשי הבית שמ בבית ותתפשהו בבגדו לאמר שכבה עמי 
ויעזב בגדו בידה וינס ויצא החוצה ויהי כראותה כי עזב בגדו בידה וינס 
החוצה ותקרא לאנשי ביתה ותאמר להמ לאמר ראו הביא לנו איש 
עברי לצחק בנו בא אלי לשכב עמי ואקרא בקול גדול ויהי כשמעו 
כי הרימתי קולי ואקרא ויעזב בגדו אצלי וינס ויצא החוצה ותנח בגדו 
אצלה עד בוא אדניו אל ביתו ותדבר אליו כדברים האלה לאמר בא 
אלי העבד העברי אשר הבאת לנו לצחק בי ויהי כהרימי קולי ואקרא 
ויעזב בגדו אצלי וינס החוצה ויהי כשמע אדניו את דברי אשתו אשר 
דברה אליו לאמר כדברימ האלה עשה לי עבדכ ויחר אפו ויקח אדני 
יוספ אתו ויתנהו אל בית הסהר מקום אשר אסורי אסירי המלכ אסורים 
ויהי שמ בבית הסהר ויהי יהוה את יוספ ויט אליו חסד ויתנ חנו בעיני שר 
בית הסהר ויתנ שר בית הסהר ביד יוספ את כל האסירם אשר בבית 
הסהר ואת כל אשר עשים שמ הוא היה עשה אינ שר בית הסהר ראה 
את כל מאומה בידו באשר יהוה אתו ואשר הוא עשה יהוה מצליח ויהי 
אחר הדברים האלה חטאו משקה מלכ מצרים והאפה לאדניהם למלכ 
מצרים ויקצפ פרעה על שני סריסיו על שר המשקימ ועל שר האופים ויתנ 
אתמ במשמר בית שר הטבחים אל בית הסהר מקום אשר יוספ אסור 
שמ ויפקד שר הטבחים את יוספ אתמ וישרת אתמ ויהיו ימים במשמר 
ויחלמו חלום שניהם איש חלמו בלילה אחד איש כפתרונ חלמו המשקה 
והאפה אשר למלכ מצרים אשר אסורים בבית הסהר ויבא אליהם יוספ 
בבקר וירא אתמ והנם זעפים וישאל את סריסי פרעה אשר אתו במשמר 
בית אדניו לאמר מדוע פניכם רעימ היום ויאמרו אליו חלום חלמנו ופתר 
אינ אתו ויאמר אלהם יוספ הלוא לאלהים פתרנים ספרו נא לי ויספר 
שר המשקים את חלמו ליוספ ויאמר לו בחלומי והנה גפנ לפני ובגפנ 
שלשה שריגם והיא כפרחת עלתה נצה הבשילו אשכלתיה ענבים וכוס 
פרעה בידי ואקח את הענבים ואשחט אתמ אל כוס פרעה ואתנ את 
הכוס על כפ פרעה ויאמר לו יוספ זה פתרנו שלשת השרגים שלשת 
ימימ המ בעוד שלשת ימימ ישא פרעה את ראשכ והשיבכ על כנכ ונתת 
כוס פרעה בידו כמשפט הראשונ אשר היית משקהו כי אמ זכרתני אתכ 
כאשר ייטב לכ ועשית נא עמדי חסד והזכרתני אל פרעה והוצאתני מנ 
הבית הזה כי גנב גנבתי מארצ העברים וגמ פה לא עשיתי מאומה כי 
שמו אתי בבור וירא שר האפים כי טוב פתר ויאמר אל יוספ אפ אני 
בחלומי והנה שלשה סלי חרי על ראשי ובסל העליונ מכל מאכל פרעה 
מעשה אפה והעופ אכל אתמ מנ הסל מעל ראשי ויענ יוספ ויאמר זה 
פתרנו שלשת הסלים שלשת ימימ המ בעוד שלשת ימים ישא פרעה 
את ראשכ מעליכ ותלה אותכ על עצ ואכל העופ את בשרכ מעליכ 
ויהי ביום השלישי יום הלדת את פרעה ויעש משתה לכל עבדיו וישא 
את ראש שר המשקים ואת ראש שר האפים בתוכ עבדיו וישב את שר 
המשקים על משקהו ויתנ הכוס על כפ פרעה ואת שר האפים תלה 
כאשר פתר להמ יוספ ולא זכר שר המשקים את יוספ וישכחהו ויהי 
מקצ שנתים ימימ ופרעה חלמ והנה עמד על היאר והנה מנ היאר עלת 
שבע פרות יפות מראה ובריאת בשר ותרעינה באחו והנה שבע פרות 
אחרות עלות אחריהנ מנ היאר רעות מראה ודקות בשר ותעמדנה אצל 
הפרות על שפת היאר ותאכלנה הפרות רעות המראה ודקת הבשר 
את שבע הפרות יפת המראה והבריאת וייקצ פרעה ויישנ ויחלם שנית 
והנה שבע שבלים עלות בקנה אחד בריאות וטבות והנה שבע שבלים 
דקות ושדופת קדים צמחות אחריהנ ותבלענה השבלים הדקות את 


שבע השבלים הבריאות והמלאות וייקצ פרעה והנה חלום ויהי בבקר 
ותפעם רוחו וישלח ויקרא את כל חרטמי מצרים ואת כל חכמיה ויספר 
פרעה להם את חלמו ואינ פותר אותמ לפרעה וידבר שר המשקים את 
פרעה לאמר את חטאי אני מזכיר היום פרעה קצפ על עבדיו ויתנ אתי 
במשמר בית שר הטבחים אתי ואת שר האפים ונחלמה חלום בלילה 
אחד אני והוא איש כפתרונ חלמו חלמנו ושם אתנו נער עברי עבד לשר 
הטבחים ונספר לו ויפתר לנו את חלמתינו איש כחלמו פתר ויהי כאשר 
פתר לנו כנ היה אתי השיב על כני ואתו תלה וישלח פרעה ויקרא את 
יוספ ויריצהו מנ הבור ויגלח ויחלפ שמלתיו ויבא אל פרעה ויאמר פרעה 
אל יוספ חלום חלמתי ופתר אינ אתו ואני שמעתי עליכ לאמר תשמע 
חלום לפתר אתו ויענ יוספ את פרעה לאמר בלעדי אלהים יענה את 
שלום פרעה וידבר פרעה אל יוספ בחלמי הנני עמד על שפת היאר 
והנה מנ היאר עלת שבע פרות בריאות בשר ויפת תאר ותרעינה באחו 
והנה שבע פרות אחרות עלות אחריהנ דלות ורעות תאר מאד ורקות 
בשר לא ראיתי כהנה בכל ארצ מצרים לרע ותאכלנה הפרות הרקות 
והרעות את שבע הפרות הראשנות הבריאת ותבאנה אל קרבנה ולא 
נודע כי באו אל קרבנה ומראיהנ רע כאשר בתחלה ואיקצ וארא בחלמי 
והנה שבע שבלים עלת בקנה אחד מלאת וטבות והנה שבע שבלים 
צנמות דקות שדפות קדים צמחות אחריהם ותבלענ השבלים הדקת 
את שבע השבלים הטבות ואמר אל החרטמים ואינ מגיד לי ויאמר יוספ 
אל פרעה חלום פרעה אחד הוא את אשר האלהים עשה הגיד לפרעה 
שבע פרת הטבת שבע שנים הנה ושבע השבלים הטבת שבע שנים 
הנה חלום אחד הוא ושבע הפרות הרקות והרעת העלת אחריהנ שבע 
שנים הנה ושבע השבלים הרקות שדפות הקדים יהיו שבע שני רעב הוא 
הדבר אשר דברתי אל פרעה אשר האלהים עשה הראה את פרעה 
הנה שבע שנים באות שבע גדול בכל ארצ מצרים וקמו שבע שני רעב 
אחריהנ ונשכח כל השבע בארצ מצרים וכלה הרעב את הארצ ולא 
יודע השבע בארצ מפני הרעב ההוא אחרי כנ כי כבד הוא מאד ועל 
השנות החלום אל פרעה פעמים כי נכונ הדבר מעם האלהים וממהר 
האלהים לעשתו ועתה ירא פרעה איש נבונ וחכם וישיתהו על ארצ 
מצרים יעשה פרעה ויפקד פקדים על הארצ וחמש את ארצ מצרים 
בשבע שני השבע ויקבצו את כל אכל השנים הטבת הבאת האלה 
ויצברו בר תחת יד פרעה אכל בערים ושמרו והיה האכל לפקדונ לארצ 
לשבע שני הרעב אשר תהיינ בארצ מצרים ולא תכרת הארצ ברעב 
וייטב הדבר בעיני פרעה ובעיני כל עבדיו ויאמר פרעה אל עבדיו הנמצא 
כזה איש אשר רוח אלהים בו ויאמר פרעה אל יוספ אחרי הודיע אלהים 
אותכ את כל זאת אינ נבונ וחכם כמוכ אתה תהיה על ביתי ועל פיכ 
ישק כל עמי רק הכסא אגדל ממכ ויאמר פרעה אל יוספ ראה נתתי 
אתכ על כל ארצ מצרים ויסר פרעה את טבעתו מעל ידו ויתנ אתה 
על יד יוספ וילבש אתו בגדי שש וישם רבד הזהב על צוארו וירכב אתו 
במרכבת המשנה אשר לו ויקראו לפניו אברכ ונתונ אתו על כל ארצ 
מצרים ויאמר פרעה אל יוספ אני פרעה ובלעדיכ לא ירים איש את ידו 
ואת רגלו בכל ארצ מצרים ויקרא פרעה שם יוספ צפנת פענח ויתנ לו 
את אסנת בת פוטי פרע כהנ אנ לאשה ויצא יוספ על ארצ מצרימ ויוספ 
בנ שלשימ שנה בעמדו לפני פרעה מלכ מצרים ויצא יוספ מלפני פרעה 
ויעבר בכל ארצ מצרים ותעש הארצ בשבע שני השבע לקמצים ויקבצ 
את כל אכל שבע שנים אשר היו בארצ מצרים ויתנ אכל בערים אכל 
שדה העיר אשר סביבתיה נתנ בתוכה ויצבר יוספ בר כחול הים הרבה 
מאד עד כי חדל לספר כי אינ מספר וליוספ ילד שני בנים בטרם תבוא 
שנת הרעב אשר ילדה לו אסנת בת פוטי פרע כהנ אונ ויקרא יוספ את 


שמ הבכור מנשה כי נשני אלהים את כל עמלי ואת כל בית אבי ואת 
שם השני קרא אפרים כי הפרני אלהים בארצ עניי ותכלינה שבע שני 
השבע אשר היה בארצ מצרים ותחלינה שבע שני הרעב לבוא כאשר 
אמר יוספ ויהי רעב בכל הארצות ובכל ארצ מצרים היה לחם ותרעב 
כל ארצ מצרים ויצעק העם אל פרעה ללחמ ויאמר פרעה לכל מצרים 
לכו אל יוספ אשר יאמר לכמ תעשו והרעב היה על כל פני הארצ ויפתח 
יוספ את כל אשר בהם וישבר למצרים ויחזק הרעב בארצ מצרים וכל 
הארצ באו מצרימה לשבר אל יוספ כי חזק הרעב בכל הארצ וירא יעקב 
כי יש שבר במצרים ויאמר יעקב לבניו למה תתראו ויאמר הנה שמעתי 
כי יש שבר במצרים רדו שמה ושברו לנו משם ונחיה ולא נמות וירדו אחי 
יוספ עשרה לשבר בר ממצרימ ואת בנימינ אחי יוספ לא שלח יעקב את 
אחיו כי אמר פנ יקראנו אסונ ויבאו בני ישראל לשבר בתוכ הבאים כי 
היה הרעב בארצ כנענ ויוספ הוא השליט על הארצ הוא המשביר לכל 
עם הארצ ויבאו אחי יוספ וישתחוו לו אפים ארצה וירא יוספ את אחיו 
ויכרם ויתנכר אליהם וידבר אתם קשות ויאמר אלהם מאינ באתם ויאמרו 
מארצ כנענ לשבר אכל ויכר יוספ את אחיו והם לא הכרהו ויזכר יוספ 
את החלמות אשר חלמ להמ ויאמר אלהם מרגלים אתמ לראות את 
ערות הארצ באתמ ויאמרו אליו לא אדני ועבדיכ באו לשבר אכל כלנו 
בני איש אחד נחנו כנים אנחנו לא היו עבדיכ מרגלים ויאמר אלהם לא 
כי ערות הארצ באתם לראות ויאמרו שנים עשר עבדיכ אחים אנחנו בני 
איש אחד בארצ כנענ והנה הקטנ את אבינו היום והאחד איננו ויאמר 
אלהם יוספ הוא אשר דברתי אלכם לאמר מרגלים אתמ בזאת תבחנו 
חי פרעה אמ תצאו מזה כי אמ בבוא אחיכם הקטנ הנה שלחו מכמ 
אחד ויקח את אחיכם ואתמ האסרו ויבחנו דבריכם האמת אתכמ ואמ 
לא חי פרעה כי מרגלים אתמ ויאספ אתמ אל משמר שלשת ימים ויאמר 
אלהם יוספ ביום השלישי זאת עשו וחיו את האלהים אני ירא אמ כנים 
אתמ אחיכם אחד יאסר בבית משמרכמ ואתמ לכו הביאו שבר רעבונ 
בתיכם ואת אחיכם הקטנ תביאו אלי ויאמנו דבריכם ולא תמותו ויעשו 
כנ ויאמרו איש אל אחיו אבל אשמים אנחנו על אחינו אשר ראינו צרת 
נפשו בהתחננו אלינו ולא שמענו על כנ באה אלינו הצרה הזאת ויענ 
ראובנ אתם לאמר הלוא אמרתי אליכם לאמר אל תחטאו בילד ולא 
שמעתם וגם דמו הנה נדרש והם לא ידעו כי שמע יוספ כי המליצ בינתמ 
ויסב מעליהם ויבכ וישב אלהם וידבר אלהם ויקח מאתם את שמעונ 
ויאסר אתו לעיניהם ויצו יוספ וימלאו את כליהם בר ולהשיב כספיהמ 
איש אל שקו ולתת להם צדה לדרכ ויעש להם כנ וישאו את שברם על 
חמריהם וילכו משם ויפתח האחד את שקו לתת מספוא לחמרו במלונ 
וירא את כספו והנה הוא בפי אמתחתו ויאמר אל אחיו הושב כספי וגם 
הנה באמתחתי ויצא לבם ויחרדו איש אל אחיו לאמר מה זאת עשה 
אלהים לנו ויבאו אל יעקב אביהם ארצה כנענ ויגידו לו את כל הקרת 
אתמ לאמר דבר האיש אדני הארצ אתנו קשות ויתנ אתנו כמרגלים 
את הארצ ונאמר אליו כנים אנחנו לא היינו מרגלים שנים עשר אנחנו 
אחים בני אבינו האחד איננו והקטנ היום את אבינו בארצ כנענ ויאמר 
אלינו האיש אדני הארצ בזאת אדע כי כנים אתמ אחיכם האחד הניחו 
אתי ואת רעבונ בתיכם קחו ולכו והביאו את אחיכם הקטנ אלי ואדעה 
כי לא מרגלים אתמ כי כנים אתם את אחיכם אתנ לכם ואת הארצ 
תסחרו ויהי הם מריקים שקיהם והנה איש צרור כספו בשקו ויראו את 
צררות כספיהם המה ואביהם וייראו ויאמר אלהם יעקב אביהם אתי 
שכלתם יוספ איננו ושמעונ איננו ואת בנימנ תקחו עלי היו כלנה ויאמר 
ראובנ אל אביו לאמר את שני בני תמית אמ לא אביאנו אליכ תנה אתו 
על ידי ואני אשיבנו אליכ ויאמר לא ירד בני עמכם כי אחיו מת והוא 


לבדו נשאר וקראהו אסונ בדרכ אשר תלכו בה והורדתם את שיבתי 
ביגונ שאולה והרעב כבד בארצ ויהי כאשר כלו לאכל את השבר אשר 
הביאו ממצרים ויאמר אליהם אביהם שבו שברו לנו מעט אכל ויאמר 
אליו יהודה לאמר העד העד בנו האיש לאמר לא תראו פני בלתי אחיכם 
אתכם אמ ישכ משלח את אחינו אתנו נרדה ונשברה לכ אכל ואם אינכ 
משלח לא נרד כי האיש אמר אלינו לא תראו פני בלתי אחיכם אתכמ 
ויאמר ישראל למה הרעתמ לי להגיד לאיש העוד לכמ אח ויאמרו שאול 
שאל האיש לנו ולמולדתנו לאמר העוד אביכם חי היש לכם אח ונגד 
לו על פי הדברים האלה הידוע נדע כי יאמר הורידו את אחיכם ויאמר 
יהודה אל ישראל אביו שלחה הנער אתי ונקומה ונלכה ונחיה ולא נמות 
גמ אנחנו גם אתה גמ טפנו אנכי אערבנו מידי תבקשנו אם לא הביאתיו 
אליכ והצגתיו לפניכ וחטאתי לכ כל הימים כי לולא התמהמהנו כי עתה 
שבנו זה פעמים ויאמר אלהם ישראל אביהם אמ כנ אפוא זאת עשו קחו 
מזמרת הארצ בכליכם והורידו לאיש מנחה מעט צרי ומעט דבש נכאת 
ולט בטנים ושקדים וכספ משנה קחו בידכם ואת הכספ המושב בפי 
אמתחתיכם תשיבו בידכם אולי משגה הוא ואת אחיכם קחו וקומו שובו 
אל האיש ואל שדי יתנ לכם רחמים לפני האיש ושלח לכמ את אחיכמ 
אחר ואת בנימינ ואני כאשר שכלתי שכלתי ויקחו האנשים את המנחה 
הזאת ומשנה כספ לקחו בידם ואת בנימנ ויקמו וירדו מצרים ויעמדו לפני 
יוספ וירא יוספ אתם את בנימינ ויאמר לאשר על ביתו הבא את האנשים 
הביתה וטבח טבח והכנ כי אתי יאכלו האנשים בצהרים ויעש האיש 
כאשר אמר יוספ ויבא האיש את האנשים ביתה יוספ וייראו האנשים 
כי הובאו בית יוספ ויאמרו על דבר הכספ השב באמתחתינו בתחלה 
אנחנו מובאים להתגלל עלינו ולהתנפל עלינו ולקחת אתנו לעבדים 
ואת חמרינו ויגשו אל האיש אשר על בית יוספ וידברו אליו פתח הבית 
ויאמרו בי אדני ירד ירדנו בתחלה לשבר אכל ויהי כי באנו אל המלונ 
ונפתחה את אמתחתינו והנה כספ איש בפי אמתחתו כספנו במשקלו 
ונשב אתו בידנו וכספ אחר הורדנו בידנו לשבר אכל לא ידענו מי שמ 
כספנו באמתחתינו ויאמר שלום לכם אל תיראו אלהיכם ואלהי אביכמ 
נתנ לכם מטמונ באמתחתיכם כספכמ בא אלי ויוצא אלהם את שמעונ 
ויבא האיש את האנשים ביתה יוספ ויתנ מים וירחצו רגליהם ויתנ מספוא 
לחמריהם ויכינו את המנחה עד בוא יוספ בצהרים כי שמעו כי שם יאכלו 
לחם ויבא יוספ הביתה ויביאו לו את המנחה אשר בידם הביתה וישתחוו 
לו ארצה וישאל להם לשלום ויאמר השלום אביכם הזקנ אשר אמרתמ 
העודנו חי ויאמרו שלום לעבדכ לאבינו עודנו חי ויקדו וישתחו וישתחוו 
וישא עיניו וירא את בנימינ אחיו בנ אמו ויאמר הזה אחיכם הקטנ אשר 
אמרתם אלי ויאמר אלהים יחנכ בני וימהר יוספ כי נכמרו רחמיו אל אחיו 
ויבקש לבכות ויבא החדרה ויבכ שמה וירחצ פניו ויצא ויתאפק ויאמר 
שימו לחם וישימו לו לבדו ולהם לבדם ולמצרים האכלים אתו לבדמ 
כי לא יוכלונ המצרים לאכל את העברים לחמ כי תועבה הוא למצרים 
וישבו לפניו הבכר כבכרתו והצעיר כצערתו ויתמהו האנשים איש אל 
רעהו וישא משאת מאת פניו אלהם ותרב משאת בנימנ ממשאת כלמ 
חמש ידות וישתו וישכרו עמו ויצו את אשר על ביתו לאמר מלא את 
אמתחת האנשים אכל כאשר יוכלונ שאת ושים כספ איש בפי אמתחתו 
ואת גביעי גביע הכספ תשים בפי אמתחת הקטנ ואת כספ שברו ויעש 
כדבר יוספ אשר דבר הבקר אור והאנשים שלחו המה וחמריהם המ יצאו 
את העיר לא הרחיקו ויוספ אמר לאשר על ביתו קום רדפ אחרי האנשים 
והשגתם ואמרת אלהמ למה שלמתמ רעה תחת טובה הלוא זה אשר 
ישתה אדני בו והוא נחש ינחש בו הרעתם אשר עשיתם וישגם וידבר 
אלהמ את הדברים האלה ויאמרו אליו למה ידבר אדני כדברים האלה 


חלילה לעבדיכ מעשות כדבר הזה הנ כספ אשר מצאנו בפי אמתחתינו 
השיבנו אליכ מארצ כנענ ואיכ נגנב מבית אדניכ כספ או זהב אשר 
ימצא אתו מעבדיכ ומת וגם אנחנו נהיה לאדני לעבדים ויאמר גמ עתה 
כדבריכם כנ הוא אשר ימצא אתו יהיה לי עבד ואתמ תהיו נקים וימהרו 
ויורדו איש את אמתחתו ארצה ויפתחו איש אמתחתו ויחפש בגדול החל 
ובקטנ כלה וימצא הגביע באמתחת בנימנ ויקרעו שמלתמ ויעמס איש 
על חמרו וישבו העירה ויבא יהודה ואחיו ביתה יוספ והוא עודנו שמ ויפלו 
לפניו ארצה ויאמר להם יוספ מה המעשה הזה אשר עשיתם הלוא 
ידעתמ כי נחש ינחש איש אשר כמני ויאמר יהודה מה נאמר לאדני מה 
נדבר ומה נצטדק האלהים מצא את עונ עבדיכ הננו עבדים לאדני גמ 
אנחנו גם אשר נמצא הגביע בידו ויאמר חלילה לי מעשות זאת האיש 
אשר נמצא הגביע בידו הוא יהיה לי עבד ואתמ עלו לשלום אל אביכם 
ויגש אליו יהודה ויאמר בי אדני ידבר נא עבדכ דבר באזני אדני ואל 
יחר אפכ בעבדכ כי כמוכ כפרעה אדני שאל את עבדיו לאמר היש 
לכם אב או אח ונאמר אל אדני יש לנו אב זקנ וילד זקנים קטנ ואחיו 
מת ויותר הוא לבדו לאמו ואביו אהבו ותאמר אל עבדיכ הורדהו אלי 
ואשימה עיני עליו ונאמר אל אדני לא יוכל הנער לעזב את אביו ועזב 
את אביו ומת ותאמר אל עבדיכ אמ לא ירד אחיכם הקטנ אתכם לא 
תספונ לראות פני ויהי כי עלינו אל עבדכ אבי ונגד לו את דברי אדני 
ויאמר אבינו שבו שברו לנו מעט אכל ונאמר לא נוכל לרדת אם יש 
אחינו הקטנ אתנו וירדנו כי לא נוכל לראות פני האיש ואחינו הקטנ איננו 
אתנו ויאמר עבדכ אבי אלינו אתם ידעתם כי שנים ילדה לי אשתי ויצא 
האחד מאתי ואמר אכ טרפ טרפ ולא ראיתיו עד הנה ולקחתם גמ את 
זה מעם פני וקרהו אסונ והורדתם את שיבתי ברעה שאלה ועתה כבאי 
אל עבדכ אבי והנער איננו אתנו ונפשו קשורה בנפשו והיה כראותו כי 
אינ הנער ומת והורידו עבדיכ את שיבת עבדכ אבינו ביגונ שאלה כי 
עבדכ ערב את הנער מעם אבי לאמר אמ לא אביאנו אליכ וחטאתי 
לאבי כל הימים ועתה ישב נא עבדכ תחת הנער עבד לאדני והנער 
יעל עם אחיו כי איכ אעלה אל אבי והנער איננו אתי פנ אראה ברע 
אשר ימצא את אבי ולא יכל יוספ להתאפק לכל הנצבים עליו ויקרא 
הוציאו כל איש מעלי ולא עמד איש אתו בהתודע יוספ אל אחיו ויתנ 
את קלו בבכי וישמעו מצרים וישמע בית פרעה ויאמר יוספ אל אחיו אני 
יוספ העוד אבי חי ולא יכלו אחיו לענות אתו כי נבהלו מפניו ויאמר יוספ 
אל אחיו גשו נא אלי ויגשו ויאמר אני יוספ אחיכם אשר מכרתם אתי 
מצרימה ועתה אל תעצבו ואל יחר בעיניכם כי מכרתם אתי הנה כי 
למחיה שלחני אלהים לפניכם כי זה שנתים הרעב בקרב הארצ ועוד 
חמש שנים אשר אינ חריש וקציר וישלחני אלהים לפניכם לשומ לכמ 
שארית בארצ ולהחיות לכם לפליטה גדלה ועתה לא אתמ שלחתמ 
אתי הנה כי האלהים וישימני לאב לפרעה ולאדונ לכל ביתו ומשל בכל 
ארצ מצרים מהרו ועלו אל אבי ואמרתם אליו כה אמר בנכ יוספ שמני 
אלהים לאדונ לכל מצרים רדה אלי אל תעמד וישבת בארצ גשנ והיית 
קרוב אלי אתה ובניכ ובני בניכ וצאנכ ובקרכ וכל אשר לכ וכלכלתי אתכ 
שם כי עוד חמש שנים רעב פנ תורש אתה וביתכ וכל אשר לכ והנה 
עיניכם ראות ועיני אחי בנימינ כי פי המדבר אליכם והגדתם לאבי את 
כל כבודי במצרים ואת כל אשר ראיתם ומהרתם והורדתם את אבי הנה 
ויפל על צוארי בנימנ אחיו ויבכ ובנימנ בכה על צואריו וינשק לכל אחיו 
ויבכ עליהם ואחרי כנ דברו אחיו אתו והקל נשמע בית פרעה לאמר באו 
אחי יוספ וייטב בעיני פרעה ובעיני עבדיו ויאמר פרעה אל יוספ אמר אל 
אחיכ זאת עשו טענו את בעירכם ולכו באו ארצה כנענ וקחו את אביכם 
ואת בתיכם ובאו אלי ואתנה לכם את טוב ארצ מצרים ואכלו את חלב 


הארצ ואתה צויתה זאת עשו קחו לכם מארצ מצרים עגלות לטפכמ 
ולנשיכם ונשאתם את אביכם ובאתם ועינכם אל תחס על כליכם כי טוב 
כל ארצ מצרים לכמ הוא ויעשו כנ בני ישראל ויתנ להמ יוספ עגלות 
על פי פרעה ויתנ להם צדה לדרכ לכלם נתנ לאיש חלפות שמלת 
ולבנימנ נתנ שלש מאות כספ וחמש חלפת שמלת ולאביו שלח כזאת 
עשרה חמרים נשאים מטוב מצרים ועשר אתנת נשאת בר ולחם ומזונ 
לאביו לדרכ וישלח את אחיו וילכו ויאמר אלהמ אל תרגזו בדרכ ויעלו 
ממצרים ויבאו ארצ כנענ אל יעקב אביהם ויגדו לו לאמר עוד יוספ חי 
וכי הוא משל בכל ארצ מצרים ויפג לבו כי לא האמינ להם וידברו אליו 
את כל דברי יוספ אשר דבר אלהם וירא את העגלות אשר שלח יוספ 
לשאת אתו ותחי רוח יעקב אביהם ויאמר ישראל רב עוד יוספ בני חי 
אלכה ואראנו בטרם אמות ויסע ישראל וכל אשר לו ויבא בארה שבע 
ויזבח זבחים לאלהי אביו יצחק ויאמר אלהים לישראל במראת הלילה 
ויאמר יעקב יעקב ויאמר הנני ויאמר אנכי האל אלהי אביכ אל תירא 
מרדה מצרימה כי לגוי גדול אשימכ שם אנכי ארד עמכ מצרימה ואנכי 
אעלכ גמ עלה ויוספ ישית ידו על עיניכ ויקם יעקב מבאר שבע וישאו 
בני ישראל את יעקב אביהם ואת טפם ואת נשיהם בעגלות אשר שלח 
פרעה לשאת אתו ויקחו את מקניהם ואת רכושם אשר רכשו בארצ כנענ 
ויבאו מצרימה יעקב וכל זרעו אתו בניו ובני בניו אתו בנתיו ובנות בניו 
וכל זרעו הביא אתו מצרימה ואלה שמות בני ישראל הבאים מצרימה 
יעקב ובניו בכר יעקב ראובנ ובני ראובנ חנוכ ופלוא וחצרונ וכרמי ובני 
שמעונ ימואל וימינ ואהד ויכינ וצחר ושאול בנ הכנענית ובני לוי גרשונ 
קהת ומררי ובני יהודה ער ואוננ ושלה ופרצ וזרח וימת ער ואוננ בארצ 
כנענ ויהיו בני פרצ חצרונ וחמול ובני יששכר תולע ופוה ויוב ושמרונ ובני 
זבולנ סרד ואלונ ויחלאל אלה בני לאה אשר ילדה ליעקב בפדנ ארמ 
ואת דינה בתו כל נפש בניו ובנותיו שלשים ושלש ובני גד צפיונ וחגי 
שוני ואצבנ ערי וארודי ואראלי ובני אשר ימנה וישוה וישוי ובריעה ושרח 
אחתם ובני בריעה חבר ומלכיאל אלה בני זלפה אשר נתנ לבנ ללאה 
בתו ותלד את אלה ליעקב שש עשרה נפש בני רחל אשת יעקב יוספ 
ובנימנ ויולד ליוספ בארצ מצרים אשר ילדה לו אסנת בת פוטי פרע 
כהנ אנ את מנשה ואת אפרים ובני בנימנ בלע ובכר ואשבל גרא ונעמנ 
אחי וראש מפים וחפים וארד אלה בני רחל אשר ילד ליעקב כל נפש 
ארבעה עשר ובני דנ חשים ובני נפתלי יחצאל וגוני ויצר ושלם אלה בני 
בלהה אשר נתנ לבנ לרחל בתו ותלד את אלה ליעקב כל נפש שבעה 
כל הנפש הבאה ליעקב מצרימה יצאי ירכו מלבד נשי בני יעקב כל נפש 
ששים ושש ובני יוספ אשר ילד לו במצרים נפש שנים כל הנפש לבית 
יעקב הבאה מצרימה שבעים ואת יהודה שלח לפניו אל יוספ להורת 
לפניו גשנה ויבאו ארצה גשנ ויאסר יוספ מרכבתו ויעל לקראת ישראל 
אביו גשנה וירא אליו ויפל על צואריו ויבכ על צואריו עוד ויאמר ישראל 
אל יוספ אמותה הפעמ אחרי ראותי את פניכ כי עודכ חי ויאמר יוספ 
אל אחיו ואל בית אביו אעלה ואגידה לפרעה ואמרה אליו אחי ובית 
אבי אשר בארצ כנענ באו אלי והאנשים רעי צאנ כי אנשי מקנה היו 
וצאנם ובקרם וכל אשר להם הביאו והיה כי יקרא לכם פרעה ואמר מה 
מעשיכם ואמרתם אנשי מקנה היו עבדיכ מנעורינו ועד עתה גמ אנחנו 
גמ אבתינו בעבור תשבו בארצ גשנ כי תועבת מצרים כל רעה צאנ 
ויבא יוספ ויגד לפרעה ויאמר אבי ואחי וצאנם ובקרם וכל אשר להם באו 
מארצ כנענ והנם בארצ גשנ ומקצה אחיו לקח חמשה אנשים ויצגם 
לפני פרעה ויאמר פרעה אל אחיו מה מעשיכם ויאמרו אל פרעה רעה 
צאנ עבדיכ גם אנחנו גמ אבותינו ויאמרו אל פרעה לגור בארצ באנו כי 
אינ מרעה לצאנ אשר לעבדיכ כי כבד הרעב בארצ כנענ ועתה ישבו 


נא עבדיכ בארצ גשנ ויאמר פרעה אל יוספ לאמר אביכ ואחיכ באו 
אליכ ארצ מצרים לפניכ הוא במיטב הארצ הושב את אביכ ואת אחיכ 
ישבו בארצ גשנ ואם ידעת ויש במ אנשי חיל ושמתם שרי מקנה על 
אשר לי ויבא יוספ את יעקב אביו ויעמדהו לפני פרעה ויברכ יעקב את 
פרעה ויאמר פרעה אל יעקב כמה ימי שני חייכ ויאמר יעקב אל פרעה 
ימי שני מגורי שלשים ומאת שנה מעט ורעים היו ימי שני חיי ולא השיגו 
את ימי שני חיי אבתי בימי מגוריהם ויברכ יעקב את פרעה ויצא מלפני 
פרעה ויושב יוספ את אביו ואת אחיו ויתנ להם אחזה בארצ מצרים 
במיטב הארצ בארצ רעמסס כאשר צוה פרעה ויכלכל יוספ את אביו 
ואת אחיו ואת כל בית אביו לחמ לפי הטפ ולחם אינ בכל הארצ כי כבד 
הרעב מאד ותלה ארצ מצרים וארצ כנענ מפני הרעב וילקט יוספ את 
כל הכספ הנמצא בארצ מצרים ובארצ כנענ בשבר אשר המ שברים 
ויבא יוספ את הכספ ביתה פרעה ויתמ הכספ מארצ מצרים ומארצ 
כנענ ויבאו כל מצרים אל יוספ לאמר הבה לנו לחמ ולמה נמות נגדכ 
כי אפס כספ ויאמר יוספ הבו מקניכם ואתנה לכמ במקניכם אמ אפס 
כספ ויביאו את מקניהם אל יוספ ויתנ להם יוספ לחם בסוסים ובמקנה 
הצאנ ובמקנה הבקר ובחמרים וינהלם בלחם בכל מקנהם בשנה ההוא 
ותתם השנה ההוא ויבאו אליו בשנה השנית ויאמרו לו לא נכחד מאדני 
כי אמ תם הכספ ומקנה הבהמה אל אדני לא נשאר לפני אדני בלתי 
אם גויתנו ואדמתנו למה נמות לעיניכ גמ אנחנו גת אדמתנו קנה אתנו 
ואת אדמתנו בלחמ ונהיה אנחנו ואדמתנו עבדים לפרעה ותנ זרע ונחיה 
ולא נמות והאדמה לא תשם ויקנ יוספ את כל אדמת מצרים לפרעה 
כי מכרו מצרים איש שדהו כי חזק עלהמ הרעב ותהי הארצ לפרעה 
ואת העם העביר אתו לערים מקצה גבול מצרים ועד קצהו רק אדמת 
הכהנים לא קנה כי חק לכהנים מאת פרעה ואכלו את חקם אשר נתנ 
להם פרעה על כנ לא מכרו את אדמתם ויאמר יוספ אל העם הנ קניתי 
אתכם היום ואת אדמתכם לפרעה הא לכמ זרע וזרעתם את האדמה 
והיה בתבואת ונתתם חמישית לפרעה וארבע הידת יהיה לכמ לזרע 
השדה ולאכלכם ולאשר בבתיכם ולאכל לטפכם ויאמרו החיתנו נמצא 
חנ בעיני אדני והיינו עבדים לפרעה וישם אתה יוספ לחק עד היום הזה 
על אדמת מצרים לפרעה לחמש רק אדמת הכהנים לבדם לא היתה 
לפרעה וישב ישראל בארצ מצרים בארצ גשנ ויאחזו בה ויפרו וירבו 
מאד ויחי יעקב בארצ מצרים שבע עשרה שנה ויהי ימי יעקב שני חייו 
שבע שנים וארבעים ומאת שנה ויקרבו ימי ישראל למות ויקרא לבנו 
ליוספ ויאמר לו אמ נא מצאתי חנ בעיניכ שים נא ידכ תחת ירכי ועשית 
עמדי חסד ואמת אל נא תקברני במצרים ושכבתי עם אבתי ונשאתני 
ממצרים וקברתני בקברתמ ויאמר אנכי אעשה כדברכ ויאמר השבעה 
לי וישבע לו וישתחו ישראל על ראש המטה ויהי אחרי הדברים האלה 
ויאמר ליוספ הנה אביכ חלה ויקח את שני בניו עמו את מנשה ואת 
אפרים ויגד ליעקב ויאמר הנה בנכ יוספ בא אליכ ויתחזק ישראל וישב 
על המטה ויאמר יעקב אל יוספ אל שדי נראה אלי בלוז בארצ כנענ 
ויברכ אתי ויאמר אלי הנני מפרכ והרביתכ ונתתיכ לקהל עמים ונתתי 
את הארצ הזאת לזרעכ אחריכ אחזת עולם ועתה שני בניכ הנולדים 
לכ בארצ מצרים עד באי אליכ מצרימה לי המ אפרים ומנשה כראובנ 
ושמעונ יהיו לי ומולדתכ אשר הולדת אחריהם לכ יהיו על שמ אחיהמ 
יקראו בנחלתם ואני בבאי מפדנ מתה עלי רחל בארצ כנענ בדרכ בעוד 
כברת ארצ לבא אפרתה ואקברה שמ בדרכ אפרת הוא בית לחם וירא 
ישראל את בני יוספ ויאמר מי אלה ויאמר יוספ אל אביו בני הם אשר 
נתנ לי אלהים בזה ויאמר קחם נא אלי ואברכם ועיני ישראל כבדו מזקנ 
לא יוכל לראות ויגש אתם אליו וישק להם ויחבק להם ויאמר ישראל 


אל יוספ ראה פניכ לא פללתי והנה הראה אתי אלהים גמ את זרעכ 
ויוצא יוספ אתמ מעם ברכיו וישתחו לאפיו ארצה ויקח יוספ את שניהם 
את אפרים בימינו משמאל ישראל ואת מנשה בשמאלו מימינ ישראל 
ויגש אליו וישלח ישראל את ימינו וישת על ראש אפרים והוא הצעיר 
ואת שמאלו על ראש מנשה שכל את ידיו כי מנשה הבכור ויברכ את 
יוספ ויאמר האלהים אשר התהלכו אבתי לפניו אברהם ויצחק האלהים 
הרעה אתי מעודי עד היום] הזה המלאכ הגאל אתי מכל רע יברכ את 
הנערים ויקרא בהם שמי ושם אבתי אברהם ויצחק וידגו לרב בקרב 
הארצ וירא יוספ כי ישית אביו יד ימינו על ראש אפרים וירע בעיניו ויתמכ 
יד אביו להסיר אתה מעל ראש אפרים על ראש מנשה ויאמר יוספ אל 
אביו לא כנ אבי כי זה הבכר שימ ימינכ על ראשו וימאנ אביו ויאמר 
ידעתי בני ידעתי גמ הוא יהיה לעמ וגם הוא יגדל ואולם אחיו הקטנ יגדל 
ממנו וזרעו יהיה מלא הגוים ויברכם ביום ההוא לאמור בכ יברכ ישראל 
לאמר ישמכ אלהים כאפרים וכמנשה וישם את אפרים לפני מנשה 
ויאמר ישראל אל יוספ הנה אנכי מת והיה אלהים עמכם והשיב אתכמ 
אל ארצ אבתיכם ואני נתתי לכ שכם אחד על אחיכ אשר לקחתי מיד 
האמרי בחרבי ובקשתי ויקרא יעקב אל בניו ויאמר האספו ואגידה לכם 
את אשר יקרא אתכמ באחרית הימים הקבצו ושמעו בני יעקב ושמעו 
אל ישראל אביכם ראובנ בכרי אתה כחי וראשית אוני יתר שאת ויתר עז 
פחז כמים אל תותר כי עלית משכבי אביכ אז חללת יצועי עלה שמעונ 
ולוי אחים כלי חמס מכרתיהם בסדם אל תבא נפשי בקהלם אל תחד 
כבדי כי באפם הרגו איש וברצנם עקרו שור ארור אפם כי עז ועברתם 
כי קשתה אחלקם ביעקב ואפיצם בישראל יהודה אתה יודוכ אחיכ ידכ 
בערפ איביכ ישתחוו לכ בני אביכ גור אריה יהודה מטרפ בני עלית כרע 
רבצ כאריה וכלביא מי יקימנו לא יסור שבט מיהודה ומחקק מבינ רגליו 
עד כי יבא שילה שילו ולו יקהת עמים אסרי לגפנ עירה עירו ולשרקה 
בני אתנו כבס ביינ לבשו ובדם ענבים סותה סותו חכלילי עינים מיינ ולבנ 
שנים מחלב זבולנ לחופ ימים ישכנ והוא לחופ אניות וירכתו על צידנ 
יששכר חמר גרמ רבצ בינ המשפתימם וירא מנחה כי טוב ואת הארצ כי 
נעמה ויט שכמו לסבל ויהי למס עבד דנ ידינ עמו כאחד שבטי ישראל 
יהי דנ נחש עלי דרכ שפיפנ עלי ארח הנשכ עקבי סוס ויפל רכבו אחור 
לישועתכ קויתי יהוה גד גדוד יגודנו והוא יגד עקב מאשר שמנה לחמו 
והוא יתנ מעדני מלכ נפתלי אילה שלחה הנתנ אמרי שפר בנ פרת 
יוספ בנ פרת עלי עינ בנות צעדה עלי שור וימררהו ורבו וישטמהו בעלי 
חצים ותשב באיתנ קשתו ויפזו זרעי ידיו מידי אביר יעקב משם רעה אבנ 
ישראל מאל אביכ ויעזרכ ואת שדי ויברככ ברכת שמים מעל ברכת 
תהום רבצת תחת ברכת שדים ורחם ברכת אביכ גברו על ברכת הורי 
עד תאות גבעת עולם תהיינ לראש יוספ ולקדקד נזיר אחיו בנימינ זאב 
יטרפ בבקר יאכל עד ולערב יחלק שלל כל אלה שבטי ישראל שנים 
עשר וזאת אשר דבר להם אביהם ויברכ אותם איש אשר כברכתו ברכ 
אתמ ויצו אותם ויאמר אלהם אני נאספ אל עמי קברו אתי אל אבתי 
אל המערה אשר בשדה עפרונ החתי במערה אשר בשדה המכפלה 
אשר על פני ממרא בארצ כנענ אשר קנה אברהם את השדה מאת 
עפרנ החתי לאחזת קבר שמה קברו את אברהם ואת שרה אשתו שמה 
קברו את יצחק ואת רבקה אשתו ושמה קברתי את לאה מקנה השדה 
והמערה אשר בו מאת בני חת ויכל יעקב לצות את בניו ויאספ רגליו 
אל המטה ויגוע ויאספ אל עמיו ויפל יוספ על פני אביו ויבכ עליו וישק 
לו ויצו יוספ את עבדיו את הרפאים לחנט את אביו ויחנטו הרפאים את 
ישראל וימלאו לו ארבעים יום כי כנ ימלאו ימי החנטים ויבכו אתו מצרים 
שבעים יום ויעברו ימי בכיתו וידבר יוספ אל בית פרעה לאמר אם נא 


מצאתי חנ בעיניכם דברו נא באזני פרעה לאמר אבי השביעני לאמר 
הנה אנכי מת בקברי אשר כריתי לי בארצ כנענ שמה תקברני ועתה 
אעלה נא ואקברה את אבי ואשובה ויאמר פרעה עלה וקבר את אביכ 
כאשר השביעכ ויעל יוספ לקבר את אביו ויעלו אתו כל עבדי פרעה 
זקני ביתו וכל זקני ארצ מצרים וכל בית יוספ ואחיו ובית אביו רק טפמ 
וצאנמ ובקרם עזבו בארצ גשנ ויעל עמו גם רכב גמ פרשימ ויהי המחנה 
כבד מאד ויבאו עד גרנ האטד אשר בעבר הירדנ ויספדו שמ מספד 
גדול וכבד מאד ויעש לאביו אבל שבעת ימים וירא יושב הארצ הכנעני 
את האבל בגרנ האטד ויאמרו אבל כבד זה למצרים על כנ קרא שמה 
אבל מצרים אשר בעבר הירדנ ויעשו בניו לו כנ כאשר צום וישאו אתו 
בניו ארצה כנענ ויקברו אתו במערת שדה המכפלה אשר קנה אברהמ 
את השדה לאחזת קבר מאת עפרנ החתי על פני ממרא וישב יוספ 
מצרימה הוא ואחיו וכל העלים אתו לקבר את אביו אחרי קברו את אביו 
ויראו אחי יוספ כי מת אביהם ויאמרו לו ישטמנו יוספ והשב ישיב לנו את 
כל הרעה אשר גמלנו אתו ויצוו אל יוספ לאמר אביכ צוה לפני מותו 
לאמר כה תאמרו ליוספ אנא שא נא פשע אחיכ וחטאתמ כי רעה גמלוכ 
ועתה שא נא לפשע עבדי אלהי אביכ ויבכ יוספ בדברם אליו וילכו גמ 
אחיו ויפלו לפניו ויאמרו הננו לכ לעבדים ויאמר אלהם יוספ אל תיראו כי 
התחת אלהים אני ואתמ חשבתמ עלי רעה אלהים חשבה לטבה למענ 
עשה כיום הזה להחית עמ רב ועתה אל תיראו אנכי אכלכל אתכמ 
ואת טפכם וינחמ אותם וידבר על לבמ וישב יוספ במצרים הוא ובית 
אביו ויחי יוספ מאה ועשר שנים וירא יוספ לאפרים בני שלשים גם בני 
מכיר בנ מנשה ילדו על ברכי יוספ ויאמר יוספ אל אחיו אנכי מת ואלהים 
פקד יפקד אתכמ והעלה אתכמ מנ הארצ הזאת אל הארצ אשר נשבע 
לאברהם ליצחק וליעקב וישבע יוספ את בני ישראל לאמר פקד יפקד 
אלהים אתכם והעלתם את עצמתי מזה וימת יוספ בנ מאה ועשר שנים 
ויחנטו אתו ויישם בארונ במצרים 


ואלה שמות בני ישראל הבאים מצרימה את יעקב איש וביתו באו 
ראובנ שמעונ לוי ויהודה יששכר זבולנ ובנימנ דנ ונפתלי גד ואשר ויהי 
כל נפש יצאי ירכ יעקב שבעים נפש ויוספ היה במצרים וימת יוספ וכל 
אחיו וכל הדור ההוא ובני ישראל פרו וישרצו וירבו ויעצמו במאד מאד 
ותמלא הארצ אתמ ויקם מלכ חדש על מצרים אשר לא ידע את יוספ 
ויאמר אל עמו הנה עם בני ישראל רב ועצום ממנו הבה נתחכמה לו 
פנ ירבה והיה כי תקראנה מלחמה ונוספ גמ הוא על שנאינו ונלחמ 
בנו ועלה מנ הארצ וישימו עליו שרי מסים למענ ענתו בסבלתם ויבנ 
ערי מסכנות לפרעה את פתמ ואת רעמסס וכאשר יענו אתו כנ ירבה 
וכנ יפרצ ויקצו מפני בני ישראל ויעבדו מצרים את בני ישראל בפרכ 
וימררו את חייהם] בעבדה קשה בחמר ובלבנים ובכל עבדה בשדה 
את כל עבדתמ אשר עבדו בהמ בפרכ ויאמר מלכ מצרים למילדת 
העברית אשר שמ האחת שפרה ושמ השנית פועה ויאמר בילדכנ את 
העבריות וראיתנ על האבנים אם בנ הוא והמתנ אתו ואמ בת היא 
וחיה ותיראנ המילדת את האלהים ולא עשו כאשר דבר אליהנ מלכ 
מצרים ותחיינ את הילדים ויקרא מלכ מצרים למילדת ויאמר להנ מדוע 
עשיתנ הדבר הזה ותחיינ את הילדים ותאמרנ המילדת אל פרעה כי 
לא כנשים המצרית העברית כי חיות הנה בטרם תבוא אלהנ המילדת 
וילדו וייטב אלהים למילדת וירב העם ויעצמו מאד ויהי כי יראו המילדת 
את האלהים ויעש להמ בתים ויצו פרעה לכל עמו לאמר כל הבנ הילוד 
היארה תשליכהו וכל הבת תחיונ וילכ איש מבית לוי ויקח את בת לוי 
ותהר האשה ותלד בנ ותרא אתו כי טוב הוא ותצפנהו שלשה ירחים ולא 
יכלה עוד הצפינו ותקח לו תבת גמא ותחמרה בחמר ובזפת ותשמ בה 


את הילד ותשם בסופ על שפת היאר ותתצב אחתו מרחק לדעה מה 
יעשה לו ותרד בת פרעה לרחצ על היאר ונערתיה הלכת על יד היאר 
ותרא את התבה בתוכ הסופ ותשלח את אמתה ותקחה ותפתח ותראהו 
את הילד והנה נער בכה ותחמל עליו ותאמר מילדי העברים זה ותאמר 
אחתו אל בת פרעה האלכ וקראתי לכ אשה מינקת מנ העברית ותינק 
לכ את הילד ותאמר לה בת פרעה לכי ותלכ העלמה ותקרא את אמ 
הילד ותאמר לה בת פרעה היליכי את הילד הזה והינקהו לי ואני אתנ 
את שכרכ ותקח האשה הילד ותניקהו ויגדל הילד ותבאהו לבת פרעה 
ויהי לה לבנ ותקרא שמו משה ותאמר כי מנ המים משיתהו ויהי בימים 
ההם ויגדל משה ויצא אל אחיו וירא בסבלתם וירא איש מצרי מכה 
איש עברי מאחיו ויפנ כה וכה וירא כי אינ איש ויכ את המצרי ויטמנהו 
בחול ויצא ביום השני והנה שני אנשים עברים נצים ויאמר לרשע למה 
תכה רעכ ויאמר מי שמכ לאיש שר ושפט עלינו הלהרגני אתה אמר 
כאשר הרגת את המצרי ויירא משה ויאמר אכנ נודע הדבר וישמע פרעה 
את הדבר הזה ויבקש להרג את משה ויברח משה מפני פרעה וישב 
בארצ מדינ וישב על הבאר ולכהנ מדינ שבע בנות ותבאנה ותדלנה 
ותמלאנה את הרהטים להשקות צאנ אביהנ ויבאו הרעים ויגרשום ויקם 
משה ויושענ וישק את צאנם ותבאנה אל רעואל אביהנ ויאמר מדוע 
מהרתנ בא היום ותאמרנ איש מצרי הצילנו מיד הרעים וגם דלה דלה 
לנו וישק את הצאנ ויאמר אל בנתיו ואיו למה זה עזבתנ את האיש 
קראנ לו ויאכל לחם ויואל משה לשבת את האיש ויתנ את צפרה בתו 
למשה ותלד בנ ויקרא את שמו גרשם כי אמר גר הייתי בארצ נכריה 
ויהי בימים הרבים ההם וימת מלכ מצרים ויאנחו בני ישראל מנ העבדה 
ויזעקו ותעל שועתם אל האלהים מנ העבדה וישמע אלהים את נאקתמ 
ויזכר אלהים את בריתו את אברהם את יצחק ואת יעקב וירא אלהים 
את בני ישראל וידע אלהים ומשה היה רעה את צאנ יתרו חתנו כהנ 
מדינ וינהג את הצאנ אחר המדבר ויבא אל הר האלהים חרבה וירא 
מלאכ יהוה אליו בלבת אש מתוכ הסנה וירא והנה הסנה בער באש 
והסנה איננו אכל ויאמר משה אסרה נא ואראה את המראה הגדל הזה 
מדוע לא יבער הסנה וירא יהוה כי סר לראות ויקרא אליו אלהים מתוכ 
הסנה ויאמר משה משה ויאמר הנני ויאמר אל תקרב הלם של נעליכ 
מעל רגליכ כי המקום] אשר אתה עומד עליו אדמת קדש הוא ויאמר 
אנכי אלהי אביכ אלהי אברהם אלהי יצחק ואלהי יעקב ויסתר משה פניו 
כי ירא מהביט אל האלהים ויאמר יהוה ראה ראיתי את עני עמי אשר 
במצרים ואת צעקתם שמעתי מפני נגשיו כי ידעתי את מכאביו וארד 
להצילו מיד מצרים ולהעלתו מנ הארצ ההוא אל ארצ טובה ורחבה 
אל ארצ זבת חלב ודבש אל מקום הכנעני והחתי והאמרי והפרזי והחוי 
והיבוסי ועתה הנה צעקת בני ישראל באה אלי וגם ראיתי את הלחצ 
אשר מצרים לחצים אתמ ועתה לכה ואשלחכ אל פרעה והוצא את עמי 
בני ישראל ממצרים ויאמר משה אל האלהים מי אנכי כי אלכ אל פרעה 
וכי אוציא את בני ישראל ממצרים ויאמר כי אהיה עמכ וזה לכ האות 
כי אנכי שלחתיכ בהוציאכ את העמ ממצרים תעבדונ את האלהים 
על ההר הזה ויאמר משה אל האלהים הנה אנכי בא אל בני ישראל 
ואמרתי להם אלהי אבותיכם שלחני אליכם ואמרו לי מה שמו מה אמר 
אלהם ויאמר אלהים אל משה אהיה אשר אהיה ויאמר כה תאמר לבני 
ישראל אהיה שלחני אליכם ויאמר עוד אלהים אל משה כה תאמר 
אל בני ישראל יהוה אלהי אבתיכם אלהי אברהם אלהי יצחק ואלהי 
יעקב שלחני אליכם זה שמי לעלם וזה זכרי לדר דר לכ ואספת את 
זקני ישראל ואמרת אלהמ יהוה אלהי אבתיכם נראה אלי אלהי אברהמ 
יצחק ויעקב לאמר פקד פקדתי אתכם ואת העשוי לכם במצרים ואמר 


אעלה אתכם מעני מצרים אל ארצ הכנעני והחתי והאמרי והפרזי והחוי 
והיבוסי אל ארצ זבת חלב ודבש ושמעו לקלכ ובאת אתה וזקני ישראל 
אל מלכ מצרים ואמרתם אליו יהוה אלהי העבריים נקרה עלינו ועתה 
נלכה נא דרכ שלשת ימים במדבר ונזבחה ליהוה אלהינו ואני ידעתי 
כי לא יתנ אתכם מלכ מצרים להלכ ולא ביד חזקה ושלחתי את ידי 
והכיתי את מצרים בכל נפלאתי אשר אעשה בקרבו ואחרי כנ ישלח 
אתכם ונתתי את חנ העם הזה בעיני מצרים והיה כי תלכונ לא תלכו 
ריקם ושאלה אשה משכנתה ומגרת ביתה כלי כספ וכלי זהב ושמלת 
ושמתמ על בניכם ועל בנתיכם ונצלתם את מצרים ויענ משה ויאמר 
והנ לא יאמינו לי ולא ישמעו בקלי כי יאמרו לא נראה אליכ יהוה ויאמר 
אליו יהוה מזה מה זה בידכ ויאמר מטה ויאמר השליכהו ארצה וישליכהו 
ארצה ויהי לנחש וינס משה מפניו ויאמר יהוה אל משה שלח ידכ ואחז 
בזנבו וישלח ידו ויחזק בו ויהי למטה בכפו למענ יאמינו כי נראה אליכ 
יהוה אלהי אבתם אלהי אברהם אלהי יצחק ואלהי יעקב ויאמר יהוה לו 
עוד הבא נא ידכ בחיקכ ויבא ידו בחיקו ויוצאה והנה ידו מצרעת כשלג 
ויאמר השב ידכ אל חיקכ וישב ידו אל חיקו ויוצאה מחיקו והנה שבה 
כבשרו והיה אם לא יאמינו לכ ולא ישמעו לקל האת הראשונ והאמינו 
לקל האת האחרונ והיה אם לא יאמינו גם לשני האתות האלה ולא 
ישמעונ לקלכ ולקחת ממימי היאר ושפכת היבשה והיו המים אשר תקח 
מנ היאר והיו לדם ביבשת ויאמר משה אל יהוה בי אדני לא איש דברים 
אנכי גמ מתמול גם משלשם גמ מאז דברכ אל עבדכ כי כבד פה וכבד 
לשונ אנכי ויאמר יהוה אליו מי שמ פה לאדם או מי ישום אלמ או חרש 
או פקח או עור הלא אנכי יהוה ועתה לכ ואנכי אהיה עמ פיכ והוריתיכ 
אשר תדבר ויאמר בי אדני שלח נא ביד תשלח ויחר אפ יהוה במשה 
ויאמר הלא אהרנ אחיכ הלוי ידעתי כי דבר ידבר הוא וגמ הנה הוא יצא 
לקראתכ וראכ ושמח בלבו ודברת אליו ושמת את הדברים בפיו ואנכי 
אהיה עמ פיכ ועם פיהו והוריתי אתכם את אשר תעשונ ודבר הוא לכ אל 
העם והיה הוא יהיה לכ לפה ואתה תהיה לו לאלהים ואת המטה הזה 
תקח בידכ אשר תעשה בו את האתת וילכ משה וישב אל יתר חתנו 
ויאמר לו אלכה נא ואשובה אל אחי אשר במצרים ואראה העודם חיים 
ויאמר יתרו למשה לכ לשלום ויאמר יהוה אל משה במדינ לכ שב מצרימ 
כי מתו כל האנשים המבקשים את נפשכ ויקח משה את אשתו ואת בניו 
וירכבם על החמר וישב ארצה מצרים ויקח משה את מטה האלהים בידו 
ויאמר יהוה אל משה בלכתכ לשוב מצרימה ראה כל המפתים אשר 
שמתי בידכ ועשיתמ לפני פרעה ואני אחזק את לבו ולא ישלח את העמ 
ואמרת אל פרעה כה אמר יהוה בני בכרי ישראל ואמר אליכ שלח את 
בני ויעבדני ותמאנ לשלחו הנה אנכי הרג את בנכ בכרכ ויהי בדרכ 
במלונ ויפגשהו יהוה ויבקש המיתו ותקח צפרה צר ותכרת את ערלת 
בנה ותגע לרגליו ותאמר כי חתנ דמים אתה לי וירפ ממנו אז אמרה 
חתנ דמים למולת ויאמר יהוה אל אהרנ לכ לקראת משה המדברה 
וילכ ויפגשהו בהר האלהים וישק לו ויגד משה לאהרנ את כל דברי 
יהוה אשר שלחו ואת כל האתת אשר צוהו וילכ משה ואהרנ ויאספו את 
כל זקני בני ישראל וידבר אהרנ את כל הדברים אשר דבר יהוה אל 
משה ויעש האתת לעיני העם ויאמנ העם וישמעו כי פקד יהוה את בני 
ישראל וכי ראה את ענים ויקדו וישתחוו ואחר באו משה ואהרנ ויאמרו 
אל פרעה כה אמר יהוה אלהי ישראל שלח את עמי ויחגו לי במדבר 
ויאמר פרעה מי יהוה אשר אשמע בקלו לשלח את ישראל לא ידעתי 
את יהוה וגם את ישראל לא אשלח ויאמרו אלהי העברים נקרא עלינו 
נלכה נא דרכ שלשת ימים במדבר ונזבחה ליהוה אלהינו פנ יפגענו 
בדבר או בחרב ויאמר אלהם מלכ מצרים למה משה ואהרנ תפריעו 


את העם ממעשיו לכו לסבלתיכם ויאמר פרעה הנ רבים עתה עמ הארצ 
והשבתמ אתמ מסבלתמ ויצו פרעה ביום] ההוא את הנגשים בעם ואת 
שטריו לאמר לא תאספונ לתת תבנ לעמ ללבנ הלבנים כתמול שלשמ 
הם ילכו וקששו להם תבנ ואת מתכנת הלבנים אשר הם עשים תמול 
שלשם תשימו עליהם לא תגרעו ממנו כי נרפים המ על כנ המ צעקים 
לאמר נלכה נזבחה לאלהינו תכבד העבדה על האנשים ויעשו בה ואל 
ישעו בדברי שקר ויצאו נגשי העם ושטריו ויאמרו אל העם לאמר כה 
אמר פרעה אינני נתנ לכם תבנ אתמ לכו קחו לכם תבנ מאשר תמצאו 
כי אינ נגרע מעבדתכם דבר ויפצ העם בכל ארצ מצרים לקשש קש 
לתבנ והנגשים אצים לאמר כלו מעשיכם דבר יום ביומו כאשר בהיות 
התבנ ויכו שטרי בני ישראל אשר שמו עלהם נגשי פרעה לאמר מדוע 
לא כליתם חקכם ללבנ כתמול שלשם גמ תמול גמ היום ויבאו שטרי 
בני ישראל ויצעקו אל פרעה לאמר למה תעשה כה לעבדיכ תבנ אינ 
נתנ לעבדיכ ולבנים אמרים לנו עשו והנה עבדיכ מכים וחטאת עמכ 
ויאמר נרפים אתמ נרפים על כנ אתם אמרים נלכה נזבחה ליהוה ועתה 
לכו עבדו ותבנ לא ינתנ לכם ותכנ לבנים תתנו ויראו שטרי בני ישראל 
אתמ ברע לאמר לא תגרעו מלבניכם דבר יום ביומו ויפגעו את משה 
ואת אהרנ נצבים] לקראתמ בצאתמ מאת פרעה ויאמרו אלהם ירא 
יהוה עליכם וישפט אשר הבאשתם את ריחנו בעיני פרעה ובעיני עבדיו 
לתת חרב בידם להרגנו וישב משה אל יהוה ויאמר אדני למה הרעתה 
לעם הזה למה זה שלחתני ומאז באתי אל פרעה לדבר בשמכ הרע 
לעמ הזה והצל לא הצלת את עמכ ויאמר יהוה אל משה עתה תראה 
אשר אעשה לפרעה כי ביד חזקה ישלחם וביד חזקה יגרשם מארצו 
וידבר אלהים אל משה ויאמר אליו אני יהוה וארא אל אברהם אל יצחק 
ואל יעקב באל שדי ושמי יהוה לא נודעתי להם וגם הקמתי את בריתי 
אתמ לתת להם את ארצ כנענ את ארצ מגריהם אשר גרו בה וגם אני 
שמעתי את נאקת בני ישראל אשר מצרים מעבדים אתמ ואזכר את 
בריתי לכנ אמר לבני ישראל אני יהוה והוצאתי אתכם מתחת סבלת 
מצרים והצלתי אתכם מעבדתם וגאלתי אתכם בזרוע נטויה ובשפטים 
גדלים ולקחתי אתכם לי לעם והייתי לכם לאלהים וידעתם כי אני יהוה 
אלהיכם המוציא אתכם מתחת סבלות מצרים והבאתי אתכם אל הארצ 
אשר נשאתי את ידי לתת אתה לאברהם ליצחק וליעקב ונתתי אתה 
לכמ מורשה אני יהוה וידבר משה כנ אל בני ישראל ולא שמעו אל 
משה מקצר רוח ומעבדה קשה וידבר יהוה אל משה לאמר בא דבר אל 
פרעה מלכ מצרים וישלח את בני ישראל מארצו וידבר משה לפני יהוה 
לאמר הנ בני ישראל לא שמעו אלי ואיכ ישמעני פרעה ואני ערל שפתים 
וידבר יהוה אל משה ואל אהרנ ויצום אל בני ישראל ואל פרעה מלכ 
מצרים להוציא את בני ישראל מארצ מצרים אלה ראשי בית אבתמ בני 
ראובנ בכר ישראל חנוכ ופלוא חצרונ וכרמי אלה משפחת ראובנ ובני 
שמעונ ימואל וימינ ואהד ויכינ וצחר ושאול בנ הכנענית אלה משפחת 
שמעונ ואלה שמות בני לוי לתלדתם גרשונ וקהת ומררי ושני חיי לוי 
שבע ושלשים ומאת שנה בני גרשונ לבני ושמעי למשפחתם ובני קהת 
עמרם ויצהר וחברונ ועזיאל ושני חיי קהת שלש ושלשים ומאת שנה 
ובני מררי מחלי ומושי אלה משפחת הלוי לתלדתם ויקח עמרם את 
יוכבד דדתו לו לאשה ותלד לו את אהרנ ואת משה ושני חיי עמרם 
שבע ושלשים ומאת שנה ובני יצהר קרח ונפג וזכרי ובני עזיאל מישאל 
ואלצפנ וסתרי ויקח אהרנ את אלישבע בת עמינדב אחות נחשונ לו 
לאשה ותלד לו את נדב ואת אביהוא את אלעזר ואת איתמר ובני 
קרח אסיר ואלקנה ואביאספ אלה משפחת הקרחי ואלעזר בנ אהרנ 
לקח לו מבנות פוטיאל לו לאשה ותלד לו את פינחס אלה ראשי אבות 


הלוים למשפחתמ הוא אהרנ ומשה אשר אמר יהוה להמ הוציאו את בני 
ישראל מארצ מצרימ על צבאתם המ המדברים אל פרעה מלכ מצרימ 
להוציא את בני ישראל ממצרימ הוא משה ואהרנ ויהי ביום דבר יהוה 
אל משה בארצ מצרימ וידבר יהוה אל משה לאמר אני יהוה דבר אל 
פרעה מלכ מצרים את כל אשר אני דבר אליכ ויאמר משה לפני יהוה 
הנ אני ערל שפתים ואיכ ישמע אלי פרעה ויאמר יהוה אל משה ראה 
נתתיכ אלהים לפרעה ואהרנ אחיכ יהיה נביאכ אתה תדבר את כל 
אשר אצוכ ואהרנ אחיכ ידבר אל פרעה ושלח את בני ישראל מארצו 
ואני אקשה את לב פרעה והרביתי את אתתי ואת מופתי בארצ מצרימ 
ולא ישמע אלכם פרעה ונתתי את ידי במצרים והוצאתי את צבאתי את 
עמי בני ישראל מארצ מצרים בשפטים גדלים וידעו מצרים כי אני יהוה 
בנטתי את ידי על מצרים והוצאתי את בני ישראל מתוכם ויעש משה 
ואהרנ כאשר צוה יהוה אתם כנ עשו ומשה בנ שמנים שנה ואהרנ בנ 
שלש ושמנים שנה בדברם אל פרעה ויאמר יהוה אל משה ואל אהרנ 
לאמר כי ידבר אלכם פרעה לאמר תנו לכמ מופת ואמרת אל אהרנ 
קח את מטכ והשלכ לפני פרעה יהי לתנינ ויבא משה ואהרנ אל פרעה 
ויעשו כנ כאשר צוה יהוה וישלכ אהרנ את מטהו לפני פרעה ולפני עבדיו 
ויהי לתנינ ויקרא גמ פרעה לחכמים ולמכשפים ויעשו גמ המ חרטמי 
מצרים בלהטיהם כנ וישליכו איש מטהו ויהיו לתנינם ויבלע מטה אהרנ 
את מטתם ויחזק לב פרעה ולא שמע אלהם כאשר דבר יהוה ויאמר 
יהוה אל משה כבד לב פרעה מאנ לשלח העמ לכ אל פרעה בבקר 
הנה יצא המימה ונצבת לקראתו על שפת היאר והמטה אשר נהפכ 
לנחש תקח בידכ ואמרת אליו יהוה אלהי העברים שלחני אליכ לאמר 
שלח את עמי ויעבדני במדבר והנה לא שמעת עד כה כה אמר יהוה 
בזאת תדע כי אני יהוה הנה אנכי מכה במטה אשר בידי על המים אשר 
ביאר ונהפכו לדמ והדגה אשר ביאר תמות ובאש היאר ונלאו מצרימ 
לשתות מימ מנ היאר ויאמר יהוה אל משה אמר אל אהרנ קח מטכ 
ונטה ידכ על מימי מצרים] על נהרתם על יאריהם ועל אגמיהם ועל 
כל מקוה מימיהם ויהיו דם והיה דמ בכל ארצ מצרים ובעצים ובאבנים 
ויעשו כנ משה ואהרנ כאשר צוה יהוה וירמ במטה ויכ את המימ אשר 
ביאר לעיני פרעה ולעיני עבדיו ויהפכו כל המימ אשר ביאר לדמ והדגה 
אשר ביאר מתה ויבאש היאר ולא יכלו מצרים] לשתות מימ מנ היאר 
ויהי הדם בכל ארצ מצרים ויעשו כנ חרטמי מצרים בלטיהם ויחזק לב 
פרעה ולא שמע אלהמ כאשר דבר יהוה ויפנ פרעה ויבא אל ביתו ולא 
שת לבו גמ לזאת ויחפרו כל מצרימ סביבת היאר מים לשתות כי לא 
יכלו לשתת ממימי היאר וימלא שבעת ימים אחרי הכות יהוה את היאר 
ויאמר יהוה אל משה בא אל פרעה ואמרת אליו כה אמר יהוה שלח 
את עמי ויעבדני ואמ מאנ אתה לשלח הנה אנכי נגפ את כל גבולכ 
בצפרדעים ושרצ היאר צפרדעים ועלו ובאו בביתכ ובחדר משכבכ ועל 
מטתכ ובבית עבדיכ ובעמכ ובתנוריכ ובמשארותיכ ובכה ובעמכ ובכל 
עבדיכ יעלו הצפרדעים ויאמר יהוה אל משה אמר אל אהרנ נטה את 
ידכ במטכ על הנהרת על היארים ועל האגמים והעל את הצפרדעימ 
על ארצ מצרים ויט אהרנ את ידו על מימי מצרים ותעל הצפרדע ותכס 
את ארצ מצרים ויעשו כנ החרטמים בלטיהם ויעלו את הצפרדעים 
על ארצ מצרים ויקרא פרעה למשה ולאהרנ ויאמר העתירו אל יהוה 
ויסר הצפרדעים ממני ומעמי ואשלחה את העם ויזבחו ליהוה ויאמר 
משה לפרעה התפאר עלי למתי אעתיר לכ ולעבדיכ ולעמכ להכרית 
הצפרדעים ממכ ומבתיכ רק ביאר תשארנה ויאמר למחר ויאמר כדברכ 
למענ תדע כי אינ כיהוה אלהינו וסרו הצפרדעימ ממכ ומבתיכ ומעבדיכ 
ומעמכ רק ביאר תשארנה ויצא משה ואהרנ מעם פרעה ויצעק משה אל 


יהוה על דבר הצפרדעים אשר שמ לפרעה ויעש יהוה כדבר משה וימתו 
הצפרדעים מנ הבתים מנ החצרת ומנ השדת ויצברו אתמ חמרמ חמרמ 
ותבאש הארצ וירא פרעה כי היתה הרוחה והכבד את לבו ולא שמע 
אלהם כאשר דבר יהוה ויאמר יהוה אל משה אמר אל אהרנ נטה את 
מטכ והכ את עפר הארצ והיה לכנם בכל ארצ מצרים ויעשו כנ ויט אהרנ 
את ידו במטהו ויכ את עפר הארצ ותהי הכנם באדם ובבהמה כל עפר 
הארצ היה כנים בכל ארצ מצרים ויעשו כנ החרטמים בלטיהם להוציא 
את הכנים ולא יכלו ותהי הכנם באדם ובבהמה ויאמרו החרטמים אל 
פרעה אצבע אלהים הוא ויחזק לב פרעה ולא שמע אלהם כאשר דבר 
יהוה ויאמר יהוה אל משה השכמ בבקר והתיצב לפני פרעה הנה יוצא 
המימה ואמרת אליו כה אמר יהוה שלח עמי ויעבדני כי אמ אינכ משלח 
את עמי הנני משליח בכ ובעבדיכ ובעמכ ובבתיכ את הערב ומלאו בתי 
מצרים את הערב וגמ האדמה אשר המ עליה והפליתי ביום ההוא את 
ארצ גשנ אשר עמי עמד עליה לבלתי היות שמ ערב למענ תדע כי 
אני יהוה בקרב הארצ ושמתי פדת בינ עמי ובינ עמכ למחר יהיה האת 
הזה ויעש יהוה כנ ויבא ערב כבד ביתה פרעה ובית עבדיו ובכל ארצ 
מצרים תשחת הארצ מפני הערב ויקרא פרעה אל משה ולאהרנ ויאמר 
לכו זבחו לאלהיכם בארצ ויאמר משה לא נכונ לעשות כנ כי תועבת 
מצרים נזבח ליהוה אלהינו הנ נזבח את תועבת מצרים לעיניהם ולא 
יסקלנו דרכ שלשת ימימ נלכ במדבר וזבחנו ליהוה אלהינו כאשר יאמר 
אלינו ויאמר פרעה אנכי אשלח אתכם וזבחתם ליהוה אלהיכם במדבר 
רק הרחק לא תרחיקו ללכת העתירו בעדי ויאמר משה הנה אנכי יוצא 
מעמכ והעתרתי אל יהוה וסר הערב מפרעה מעבדיו ומעמו מחר רק 
אל יספ פרעה התל לבלתי שלח את העמ לזבח ליהוה ויצא משה 
מעם פרעה ויעתר אל יהוה ויעש יהוה כדבר משה ויסר הערב מפרעה 
מעבדיו ומעמו לא נשאר אחד ויכבד פרעה את לבו גמ בפעם הזאת 
ולא שלח את העם ויאמר יהוה אל משה בא אל פרעה ודברת אליו 
כה אמר יהוה אלהי העברים שלח את עמי ויעבדני כי אמ מאנ אתה 
לשלח ועודכ מחזיק בם הנה יד יהוה הויה במקנכ אשר בשדה בסוסים 
בחמרים בגמלים בבקר ובצאנ דבר כבד מאד והפלה יהוה בינ מקנה 
ישראל ובינ מקנה מצרים ולא ימות מכל לבני ישראל דבר וישם יהוה 
מועד לאמר מחר יעשה יהוה הדבר הזה בארצ ויעש יהוה את הדבר 
הזה ממחרת וימת כל מקנה מצרים וממקנה בני ישראל לא מת אחד 
וישלח פרעה והנה לא מת ממקנה ישראל עד אחד ויכבד לב פרעה 
ולא שלח את העם ויאמר יהוה אל משה ואל אהרנ קחו לכמ מלא 
חפניכם פיח כבשנ וזרקו משה השמימה לעיני פרעה והיה לאבק על כל 
ארצ מצרים והיה על האדם ועל הבהמה לשחינ פרח אבעבעת בכל 
ארצ מצרים ויקחו את פיח הכבשנ ויעמדו לפני פרעה ויזרק אתו משה 
השמימה ויהי שחינ אבעבעת פרח באדם ובבהמה ולא יכלו החרטמים 
לעמד לפני משה מפני השחינ כי היה השחינ בחרטמם ובכל מצרים 
ויחזק יהוה את לב פרעה ולא שמע אלהם כאשר דבר יהוה אל משה 
ויאמר יהוה אל משה השכם בבקר והתיצב לפני פרעה ואמרת אליו 
כה אמר יהוה אלהי העברים שלח את עמי ויעבדני כי בפעם הזאת 
אני שלח את כל מגפתי אל לבכ ובעבדיכ ובעמכ בעבור תדע כי אינ 
כמני בכל הארצ כי עתה שלחתי את ידי ואכ אותכ ואת עמכ בדבר 
ותכחד מנ הארצ ואולם בעבור זאת העמדתיכ בעבור הראתכ את כחי 
ולמענ ספר שמי בכל הארצ עודכ מסתולל בעמי לבלתי שלחם הנני 
ממטיר כעת מחר ברד כבד מאד אשר לא היה כמהו במצרים למנ היום 
הוסדה ועד עתה ועתה שלח העז את מקנכ ואת כל אשר לכ בשדה כל 
האדם והבהמה אשר ימצא בשדה ולא יאספ הביתה וירד עלהם הברד 


ומתו הירא את דבר יהוה מעבדי פרעה הניס את עבדיו ואת מקנהו אל 
הבתים ואשר לא שמ לבו אל דבר יהוה ויעזב את עבדיו ואת מקנהו 
בשדה ויאמר יהוה אל משה נטה את ידכ על השמים ויהי ברד בכל 
ארצ מצרים על האדם ועל הבהמה ועל כל עשב השדה בארצ מצרימ 
ויט משה את מטהו על השמים ויהוה נתנ קלת וברד ותהלכ אש ארצה 
וימטר יהוה ברד על ארצ מצרים ויהי ברד ואש מתלקחת בתוכ הברד 
כבד מאד אשר לא היה כמהו בכל ארצ מצרים מאז היתה לגוי ויכ 
הברד בכל ארצ מצרים את כל אשר בשדה מאדם ועד בהמה ואת כל 
עשב השדה הכה הברד ואת כל עצ השדה שבר רק בארצ גשנ אשר 
שמ בני ישראל לא היה ברד וישלח פרעה ויקרא למשה ולאהרנ ויאמר 
אלהם חטאתי הפעם יהוה הצדיק ואני ועמי הרשעים העתירו אל יהוה 
ורב מהית קלת אלהים וברד ואשלחה אתכם ולא תספונ לעמד ויאמר 
אליו משה כצאתי את העיר אפרש את כפי אל יהוה הקלות יחדלונ 
והברד לא יהיה עוד למענ תדע כי ליהוה הארצ ואתה ועבדיכ ידעתי 
כי טרמ תיראונ מפני יהוה אלהים והפשתה והשערה נכתה כי השערה 
אביב והפשתה גבעל והחטה והכסמת לא נכו כי אפילת הנה ויצא משה 
מעם פרעה את העיר ויפרש כפיו אל יהוה ויחדלו הקלות והברד ומטר 
לא נתכ ארצה וירא פרעה כי חדל המטר והברד והקלת ויספ לחטא 
ויכבד לבו הוא ועבדיו ויחזק לב פרעה ולא שלח את בני ישראל כאשר 
דבר יהוה ביד משה ויאמר יהוה אל משה בא אל פרעה כי אני הכבדתי 
את לבו ואת לב עבדיו למענ שתי אתתי אלה בקרבו ולמענ תספר 
באזני בנכ ובנ בנכ את אשר התעללתי במצרים ואת אתתי אשר שמתי 
במ וידעתמ כי אני יהוה ויבא משה ואהרנ אל פרעה ויאמרו אליו כה 
אמר יהוה אלהי העברים עד מתי מאנת לענת מפני שלח עמי ויעבדני כי 
אמ מאנ אתה לשלח את עמי הנני מביא מחר ארבה בגבלכ וכסה את 
עינ הארצ ולא יוכל לראת את הארצ ואכל את יתר הפלטה הנשארת 
לכמ מנ הברד ואכל את כל העצ הצמח לכמ מנ השדה ומלאו בתיכ 
ובתי כל עבדיכ ובתי כל מצרים אשר לא ראו אבתיכ ואבות אבתיכ 
מיום היותם על האדמה עד היום הזה ויפנ ויצא מעמ פרעה ויאמרו עבדי 
פרעה אליו עד מתי יהיה זה לנו למוקש שלח את האנשים ויעבדו את 
יהוה אלהיהמ הטרמ תדע כי אבדה מצרים ויושב את משה ואת אהרנ 
אל פרעה ויאמר אלהמ לכו עבדו את יהוה אלהיכם מי ומי ההלכים 
ויאמר משה בנערינו ובזקנינו נלכ בבנינו ובבנותנו בצאננו ובבקרנו נלכ 
כי חג יהוה לנו ויאמר אלהם יהי כנ יהוה עמכם כאשר אשלח אתכמ 
ואת טפכם ראו כי רעה נגד פניכם לא כנ לכו נא הגברים ועבדו את 
יהוה כי אתה אתמ מבקשים ויגרש אתמ מאת פני פרעה ויאמר יהוה 
אל משה נטה ידכ על ארצ מצרים בארבה ויעל על ארצ מצרים ויאכל 
את כל עשב הארצ את כל אשר השאיר הברד ויט משה את מטהו 
על ארצ מצרימ ויהוה נהג רוח קדים] בארצ כל היום ההוא וכל הלילה 
הבקר היה ורוח הקדים נשא את הארבה ויעל הארבה על כל ארצ 
מצרים וינח בכל גבול מצרים כבד מאד לפניו לא היה כנ ארבה כמהו 
ואחריו לא יהיה כנ ויכס את עינ כל הארצ ותחשכ הארצ ויאכל את 
כל עשב הארצ ואת כל פרי העצ אשר הותיר הברד ולא נותר כל 
ירק בעצ ובעשב השדה בכל ארצ מצרים וימהר פרעה לקרא למשה 
ולאהרנ ויאמר חטאתי ליהוה אלהיכם ולכמ ועתה שא נא חטאתי אכ 
הפעם והעתירו ליהוה אלהיכם ויסר מעלי רק את המות הזה ויצא מעמ 
פרעה ויעתר אל יהוה ויהפכ יהוה רוח ימ חזק מאד וישא את הארבה 
ויתקעהו ימה סופ לא נשאר ארבה אחד בכל גבול מצרים ויחזק יהוה 
את לב פרעה ולא שלח את בני ישראל ויאמר יהוה אל משה נטה ידכ 
על השמים ויהי חשכ על ארצ מצרים וימש חשכ ויט משה את ידו על 


השמים ויהי חשכ אפלה בכל ארצ מצרים שלשת ימימ לא ראו איש 
את אחיו ולא קמו איש מתחתיו שלשת ימים ולכל בני ישראל היה אור 
במושבתמ ויקרא פרעה אל משה ויאמר לכו עבדו את יהוה רק צאנכמ 
ובקרכם יצג גמ טפכם ילכ עמכם ויאמר משה גמ אתה תתנ בידנו זבחים 
ועלות ועשינו ליהוה אלהינו וגם מקננו ילכ עמנו לא תשאר פרסה כי 
ממנו נקח לעבד את יהוה אלהינו ואנחנו לא נדע מה נעבד את יהוה 
עד באנו שמה ויחזק יהוה את לב פרעה ולא אבה לשלחם ויאמר לו 
פרעה לכ מעלי השמר לכ אל תספ ראות פני כי ביום ראתכ פני תמות 
ויאמר משה כנ דברת לא אספ עוד ראות פניכ ויאמר יהוה אל משה 
עוד נגע אחד אביא על פרעה ועל מצרים אחרי כנ ישלח אתכמ מזה 
כשלחו כלה גרש יגרש אתכם מזה דבר נא באזני העם וישאלו איש 
מאת רעהו ואשה מאת רעותה כלי כספ וכלי זהב ויתנ יהוה את חנ העמ 
בעיני מצרים גם האיש משה גדול מאד בארצ מצרים בעיני עבדי פרעה 
ובעיני העם ויאמר משה כה אמר יהוה כחצת הלילה אני יוצא בתוכ 
מצרים ומת כל בכור בארצ מצרים מבכור פרעה הישב על כסאו עד 
בכור השפחה אשר אחר הרחים וכל בכור בהמה והיתה צעקה גדלה 
בכל ארצ מצרים אשר כמהו לא נהיתה וכמהו לא תספ ולכל בני ישראל 
לא יחרצ כלב לשנו למאיש ועד בהמה למענ תדעונ אשר יפלה יהוה 
בינ מצרים ובינ ישראל וירדו כל עבדיכ אלה אלי והשתחוו לי לאמר צא 
אתה וכל העם אשר ברגליכ ואחרי כנ אצא ויצא מעם פרעה בחרי אפ 
ויאמר יהוה אל משה לא ישמע אליכם פרעה למענ רבות מופתי בארצ 
מצרים ומשה ואהרנ עשו את כל המפתים האלה לפני פרעה ויחזק יהוה 
את לב פרעה ולא שלח את בני ישראל מארצו ויאמר יהוה אל משה 
ואל אהרנ בארצ מצרים לאמר החדש הזה לכמ ראש חדשים ראשונ 
הוא לכם לחדשי השנה דברו אל כל עדת ישראל לאמר בעשר לחדש 
הזה ויקחו להם איש שה לבית אבת שה לבית ואמ ימעט הבית מהית 
משה ולקח הוא ושכנו הקרב אל ביתו במכסת נפשת איש לפי אכלו 
תכסו על השה שה תמימ זכר בנ שנה יהיה לכמ מנ הכבשים ומנ העזים 
תקחו והיה לכמ למשמרת עד ארבעה עשר יום לחדש הזה ושחטו 
אתו כל קהל עדת ישראל בינ הערבים ולקחו מנ הדמ ונתנו על שתי 
המזוזת ועל המשקופ על הבתים אשר יאכלו אתו בהם ואכלו את הבשר 
בלילה הזה צלי אש ומצות על מררים יאכלהו אל תאכלו ממנו נא ובשל 
מבשל במימ כי אמ צלי אש ראשו על כרעיו ועל קרבו ולא תותירו ממנו 
עד בקר והנתר ממנו עד בקר באש תשרפו וככה תאכלו אתו מתניכם 
חגרים נעליכם ברגליכם ומקלכם בידכם ואכלתמ אתו בחפזונ פסח 
הוא ליהוה ועברתי בארצ מצרים בלילה הזה והכיתי כל בכור בארצ 
מצרים מאדם ועד בהמה ובכל אלהי מצרים אעשה שפטים אני יהוה 
והיה הדם לכמ לאת על הבתים אשר אתמ שם וראיתי את הדמ ופסחתי 
עלכם ולא יהיה בכם נגפ למשחית בהכתי בארצ מצרים והיה היום הזה 
לכמ לזכרונ וחגתם אתו חג ליהוה לדרתיכם חקת עולמ תחגהו שבעת 
ימימ מצות תאכלו אכ ביום הראשונ תשביתו שאר מבתיכמם כי כל אכל 
חמצ ונכרתה הנפש ההוא מישראל מיום הראשנ עד יום השבעי וביום 
הראשונ מקרא קדש וביום השביעי מקרא קדש יהיה לכמ כל מלאכה 
לא יעשה בהמ אכ אשר יאכל לכל נפש הוא לבדו יעשה לכם ושמרתמ 
את המצות כי בעצמ היום הזה הוצאתי את צבאותיכם מארצ מצרים 
ושמרתם את היום הזה לדרתיכם חקת עולמ בראשנ בארבעה עשר 
יום לחדש בערב תאכלו מצת עד יום האחד ועשרים לחדש בערב 
שבעת ימים שאר לא ימצא בבתיכם כי כל אכל מחמצת ונכרתה הנפש 
ההוא מעדת ישראל בגר ובאזרח הארצ כל מחמצת לא תאכלו בכל 
מושבתיכם תאכלו מצות ויקרא משה לכל זקני ישראל ויאמר אלהמ 


משכו וקחו לכם צאנ למשפחתיכם ושחטו הפסח ולקחתם אגדת אזוב 
וטבלתם בדם אשר בספ והגעתם אל המשקופ ואל שתי המזוזת מנ 
הדם אשר בספ ואתם לא תצאו איש מפתח ביתו עד בקר ועבר יהוה 
לנגפ את מצרים וראה את הדמ על המשקופ ועל שתי המזוזת ופסח 
יהוה על הפתח ולא יתנ המשחית לבא אל בתיכם לנגפ ושמרתמ את 
הדבר הזה לחק לכ ולבניכ עד עולם והיה כי תבאו אל הארצ אשר יתנ 
יהוה לכם כאשר דבר ושמרתם את העבדה הזאת והיה כי יאמרו אליכם 
בניכם מה העבדה הזאת לכמ ואמרתמ זבח פסח הוא ליהוה אשר פסח 
על בתי בני ישראל במצרים בנגפו את מצרים ואת בתינו הציל ויקד 
העם וישתחוו וילכו ויעשו בני ישראל כאשר צוה יהוה את משה ואהרנ 
כנ עשו ויהי בחצי הלילה ויהוה הכה כל בכור בארצ מצרים מבכר פרעה 
הישב על כסאו עד בכור השבי אשר בבית הבור וכל בכור בהמה ויקם 
פרעה לילה הוא וכל עבדיו וכל מצרים ותהי צעקה גדלה במצרים כי 
אינ בית אשר אינ שמ מת ויקרא למשה ולאהרנ לילה ויאמר קומו צאו 
מתוכ עמי גם אתמ גמ בני ישראל ולכו עבדו את יהוה כדברכם גמ 
צאנכם גמ בקרכם קחו כאשר דברתם ולכו וברכתם גם אתי ותחזק 
מצרים על העמ למהר לשלחמ מנ הארצ כי אמרו כלנו מתים וי שא העמ 
את בצקו טרם יחמצ משארתמ צררת בשמלתמ על שכמם ובני ישראל 
עשו כדבר משה וישאלו ממצרים כלי כספ וכלי זהב ושמלת ויהוה נתנ 
את חנ העם בעיני מצרים וישאלום וינצלו את מצרים ויסעו בני ישראל 
מרעמסס סכתה כשש מאות אלפ רגלי הגברים לבד מטפ וגם ערב רב 
עלה אתמ וצאנ ובקר מקנה כבד מאד ויאפו את הבצק אשר הוציאו 
ממצרים עגת מצות כי לא חמצ כי גרשו ממצרים ולא יכלו להתמהמה 
וגם צדה לא עשו להם ומושב בני ישראל אשר ישבו במצרים שלשים 
שנה וארבע מאות שנה ויהי מקצ שלשים שנה וארבע מאות שנה ויהי 
בעצם היום הזה יצאו כל צבאות יהוה מארצ מצרים ליל שמרים הוא 
ליהוה להוציאם מארצ מצרים הוא הלילה הזה ליהוה שמרים לכל בני 
ישראל לדרתמ ויאמר יהוה אל משה ואהרנ זאת חקת הפסח כל בנ נכר 
לא יאכל בו וכל עבד איש מקנת כספ ומלתה אתו אז יאכל בו תושב 
ושכיר לא יאכל בו בבית אחד יאכל לא תוציא מנ הבית מנ הבשר חוצה 
ועצם לא תשברו בו כל עדת ישראל יעשו אתו וכי יגור אתכ גר ועשה 
פסח ליהוה המול לו כל זכר ואז יקרב לעשתו והיה כאזרח הארצ וכל 
ערל לא יאכל בו תורה אחת יהיה לאזרח ולגר הגר בתוככם ויעשו כל 
בני ישראל כאשר צוה יהוה את משה ואת אהרנ כנ עשו ויהי בעצם 
היום הזה הוציא יהוה את בני ישראל מארצ מצרים על צבאתם וידבר 
יהוה אל משה לאמר קדש לי כל בכור פטר כל רחמ בבני ישראל 
באדם ובבהמה לי הוא ויאמר משה אל העם זכור את היום הזה אשר 
יצאתמ ממצרים מבית עבדים כי בחזק יד הוציא יהוה אתכם מזה ולא 
יאכל חמצ היום אתם יצאים] בחדש האביב והיה כי יביאכ יהוה אל ארצ 
הכנעני והחתי והאמרי והחוי והיבוסי אשר נשבע לאבתיכ לתת לכ ארצ 
זבת חלב ודבש ועבדת את העבדה הזאת בחדש הזה שבעת ימים 
תאכל מצת וביום השביעי חג ליהוה מצות יאכל את שבעת הימים ולא 
יראה לכ חמצ ולא יראה לכ שאר בכל גבלכ והגדת לבנכ ביום ההוא 
לאמר בעבור זה עשה יהוה לי בצאתי ממצרים והיה לכ לאות על ידכ 
ולזכרונ בינ עיניכ למענ תהיה תורת יהוה בפיכ כי ביד חזקה הוצאכ יהוה 
ממצרים ושמרת את החקה הזאת למועדה מימים ימימה והיה כי יבאכ 
יהוה אל ארצ הכנעני כאשר נשבע לכ ולאבתיכ ונתנה לכ והעברת כל 
פטר רחמ ליהוה וכל פטר שגר בהמה אשר יהיה לכ הזכרים ליהוה וכל 
פטר חמר תפדה בשה ואמ לא תפדה וערפתו וכל בכור אדם בבניכ 
תפדה והיה כי ישאלכ בנכ מחר לאמר מה זאת ואמרת אליו בחזק יד 


הוציאנו יהוה ממצרים מבית עבדימ ויהי כי הקשה פרעה לשלחנו ויהרג 
יהוה כל בכור בארצ מצרים מבכר אדמ ועד בכור בהמה על כנ אני 
זבח ליהוה כל פטר רחמ הזכרים וכל בכור בני אפדה והיה לאות על 
ידכה ולטוטפת בינ עיניכ כי בחזק יד הוציאנו יהוה ממצרים ויהי בשלח 
פרעה את העם ולא נחם אלהים דרכ ארצ פלשתים כי קרוב הוא כי 
אמר אלהים פנ ינחמ העם בראתמ מלחמה ושבו מצרימה ויסב אלהימ 
את העם דרכ המדבר ימ סופ וחמשים עלו בני ישראל מארצ מצרימ 
ויקח משה את עצמות יוספ עמו כי השבע השביע את בני ישראל לאמר 
פקד יפקד אלהים אתכם והעליתם את עצמתי מזה אתכם ויסעו מסכת 
ויחנו באתם בקצה המדבר ויהוה הלכ לפניהם יומם בעמוד עננ לנחתמ 
הדרכ ולילה בעמוד אש להאיר להמ ללכת יומם ולילה לא ימיש עמוד 
העננ יומם ועמוד האש לילה לפני העם וידבר יהוה אל משה לאמר דבר 
אל בני ישראל וישבו ויחנו לפני פי החירת בינ מגדל ובינ הים לפני בעל 
צפנ נכחו תחנו על הים ואמר פרעה לבני ישראל נבכים המ בארצ סגר 
עליהם המדבר וחזקתי את לב פרעה ורדפ אחריהם ואכבדה בפרעה 
ובכל חילו וידעו מצרים כי אני יהוה ויעשו כנ ויגד למלכ מצרים כי ברח 
העם ויהפכ לבב פרעה ועבדיו אל העם ויאמרו מה זאת עשינו כי שלחנו 
את ישראל מעבדנו ויאסר את רכבו ואת עמו לקח עמו ויקח שש מאות 
רכב בחור וכל רכב מצרים ושלשם על כלו ויחזק יהוה את לב פרעה 
מלכ מצרים וירדפ אחרי בני ישראל ובני ישראל יצאים ביד רמה וירדפו 
מצרים אחריהם וישיגו אותם חנים על הים כל סוס רכב פרעה ופרשיו 
וחילו על פי החירת לפני בעל צפנ ופרעה הקריב וישאו בני ישראל את 
עיניהם והנה מצרים נסע אחריהם וייראו מאד ויצעקו בני ישראל אל 
יהוה ויאמרו אל משה המבלי אינ קברים במצרים לקחתנו למות במדבר 
מה זאת עשית לנו להוציאנו ממצרים הלא זה הדבר אשר דברנו אליכ 
במצרים לאמר חדל ממנו ונעבדה את מצרים כי טוב לנו עבד את 
מצרים ממתנו במדבר ויאמר משה אל העם אל תיראו התיצבו וראו 
את ישועת יהוה אשר יעשה לכמ היום כי אשר ראיתמ את מצרים היומ 
לא תסיפו לראתם עוד עד עולם יהוה ילחמ לכמ ואתמ תחרישונ ויאמר 
יהוה אל משה מה תצעק אלי דבר אל בני ישראל ויסעו ואתה הרמ את 
מטכ ונטה את ידכ על הים ובקעהו ויבאו בני ישראל בתוכ הים ביבשה 
ואני הנני מחזק את לב מצרים ויבאו אחריהם ואכבדה בפרעה ובכל 
חילו ברכבו ובפרשיו וידעו מצרים כי אני יהוה בהכבדי בפרעה ברכבו 
ובפרשיו ויסע מלאכ האלהימ ההלכ לפני מחנה ישראל וילכ מאחריהמ 
ויסע עמוד העננ מפניהם ויעמד מאחריהם ויבא בינ מחנה מצרים ובינ 
מחנה ישראל ויהי העננ והחשכ ויאר את הלילה ולא קרב זה אל זה כל 
הלילה ויט משה את ידו על הים ויולכ יהוה את הים ברוח קדים עזה כל 
הלילה וישם את הימ לחרבה ויבקעו המים ויבאו בני ישראל בתוכ הימ 
ביבשה והמים להמ חמה מימינם ומשמאלם וירדפו מצרימ ויבאו אחריהמ 
כל סוס פרעה רכבו ופרשיו אל תוכ הים ויהי באשמרת הבקר וישקפ 
יהוה אל מחנה מצרים בעמוד אש ועננ ויהם את מחנה מצרים ויסר את 
אפנ מרכבתיו וינהגהו בכבדת ויאמר מצרים אנוסה מפני ישראל כי יהוה 
נלחמ להמ במצרים ויאמר יהוה אל משה נטה את ידכ על הימ וישבו 
המים על מצרים על רכבו ועל פרשיו ויט משה את ידו על הים וישב 
הים לפנות בקר לאיתנו ומצרים נסים לקראתו וינער יהוה את מצרים 
בתוכ הים וישבו המים ויכסו את הרכב ואת הפרשים לכל חיל פרעה 
הבאים אחריהם בים לא נשאר בהמ עד אחד ובני ישראל הלכו ביבשה 
בתוכ הימ והמים להמ חמה מימינם ומשמאלם ויושע יהוה ביום] ההוא 
את ישראל מיד מצרים וירא ישראל את מצרים מת על שפת הימ וירא 
ישראל את היד הגדלה אשר עשה יהוה במצרים וייראו העם את יהוה 


ויאמינו ביהוה ובמשה עבדו אז ישיר משה ובני ישראל את השירה הזאת 
ליהוה ויאמרו לאמר אשירה ליהוה כי גאה גאה סוס ורכבו רמה בים עזי 
וזמרת יה ויהי לי לישועה זה אלי ואנוהו אלהי אבי וארממנהו יהוה איש 
מלחמה יהוה שמו מרכבת פרעה וחילו ירה בים ומבחר שלשיו טבעו 
בים סופ תהמת יכסימו ירדו במצולת כמו אבנ ימינכ יהוה נאדרי בכח 
ימינכ יהוה תרעצ אויב וברב גאונכ תהרס קמיכ תשלח חרנכ יאכלמו 
כקש וברוח אפיכ נערמו מים נצבו כמו נד נזלים קפאו תהמת בלב ימ 
אמר אויב ארדפ אשיג אחלק שלל תמלאמו נפשי אריק חרבי תורישמו 
ידי נשפת ברוחכ כסמו ימ צללו כעופרת במים אדירים מי כמכה באלמ 
יהוה מי כמכה נאדר בקדש נורא תהלת עשה פלא נטית ימינכ תבלעמו 
ארצ נחית בחסדכ עמ זו גאלת נהלת בעזכ אל נוה קדשכ שמעו עמים 
ירגזונ חיל אחז ישבי פלשת אז נבהלו אלופי אדום אילי מואב יאחזמו 
רעד נמגו כל ישבי כנענ תפל עליהם אימתה ופחד בגדל זרועכ ידמו 
כאבנ עד יעבר עמכ יהוה עד יעבר עם זו קנית תבאמו ותטעמו בהר 
נחלתכ מכונ לשבתכ פעלת יהוה מקדש אדני כוננו ידיכ יהוה ימלכ 
לעלם ועד כי בא סוס פרעה ברכבו ובפרשיו בים וישב יהוה עלהם את 
מי הים ובני ישראל הלכו ביבשה בתוכ הים ותקח מרים הנביאה אחות 
אהרנ את התפ בידה ותצאנ כל הנשים אחריה בתפים ובמחלת ותענ 
להם מרים שירו ליהוה כי גאה גאה סוס ורכבו רמה בים ויסע משה את 
ישראל מים סופ ויצאו אל מדבר שור וילכו שלשת ימים במדבר ולא 
מצאו מים ויבאו מרתה ולא יכלו לשתת מים ממרה כי מרים המ על כנ 
קרא שמה מרה וילנו העם על משה לאמר מה נשתה ויצעק אל יהוה 
ויורהו יהוה עצ וישלכ אל המים וימתקו המים שמ שם לו חק ומשפט ושמ 
נסהו ויאמר אמ שמוע תשמע לקול יהוה אלהיכ והישר בעיניו תעשה 
והאזנת למצותיו ושמרת כל חקיו כל המחלה אשר שמתי במצרים לא 
אשים עליכ כי אני יהוה רפאכ ויבאו אילמה ושמ שתים עשרה עינת 
מים ושבעים תמרים ויחנו שם על המים ויסעו מאילם ויבאו כל עדת בני 
ישראל אל מדבר סינ אשר בינ אילם ובינ סיני בחמשה עשר יום לחדש 
השני לצאתם מארצ מצרים וילינו וילונו כל עדת בני ישראל על משה 
ועל אהרנ במדבר ויאמרו אלהם בני ישראל מי יתנ מותנו ביד יהוה בארצ 
מצרים בשבתנו על סיר הבשר באכלנו לחם לשבע כי הוצאתם אתנו 
אל המדבר הזה להמית את כל הקהל הזה ברעב ויאמר יהוה אל משה 
הנני ממטיר לכם לחמ מנ השמים ויצא העם ולקטו דבר יום ביומו למענ 
אנסנו הילכ בתורתי אמ לא והיה ביום הששי והכינו את אשר יביאו והיה 
משנה על אשר ילקטו יום יום ויאמר משה ואהרנ אל כל בני ישראל ערב 
וידעתם כי יהוה הוציא אתכם מארצ מצרים ובקר וראיתם את כבוד יהוה 
בשמעו את תלנתיכם על יהוה ונחנו מה כי תלונו תלינו עלינו ויאמר משה 
בתת יהוה לכם בערב בשר לאכל ולחמ בבקר לשבע בשמע יהוה את 
תלנתיכם אשר אתמ מלינם עליו ונחנו מה לא עלינו תלנתיכם כי על 
יהוה ויאמר משה אל אהרנ אמר אל כל עדת בני ישראל קרבו לפני 
יהוה כי שמע את תלנתיכם ויהי כדבר אהרנ אל כל עדת בני ישראל 
ויפנו אל המדבר והנה כבוד יהוה נראה בעננ וידבר יהוה אל משה לאמר 
שמעתי את תלונת בני ישראל דבר אלהם לאמר בינ הערבים תאכלו 
בשר ובבקר תשבעו לחם וידעתם כי אני יהוה אלהיכם ויהי בערב ותעל 
השלו ותכס את המחנה ובבקר היתה שכבת הטל סביב למחנה ותעל 
שכבת הטל והנה על פני המדבר דק מחספס דק ככפר על הארצ ויראו 
בני ישראל ויאמרו איש אל אחיו מנ הוא כי לא ידעו מה הוא ויאמר משה 
אלהם הוא הלחמ אשר נתנ יהוה לכם לאכלה זה הדבר אשר צוה יהוה 
לקטו ממנו איש לפי אכלו עמר לגלגלת מספר נפשתיכם איש לאשר 
באהלו תקחו ויעשו כנ בני ישראל וילקטו המרבה והממעיט וימדו בעמר 


ולא העדיפ המרבה והממעיט לא החסיר איש לפי אכלו לקטו ויאמר 
משה אלהמ איש אל יותר ממנו עד בקר ולא שמעו אל משה ויותרו 
אנשים ממנו עד בקר וירם תולעים ויבאש ויקצפ עלהמ משה וילקטו 
אתו בבקר בבקר איש כפי אכלו וחמ השמש ונמס ויהי ביום הששי לקטו 
לחם משנה שני העמר לאחד ויבאו כל נשיאי העדה ויגידו למשה ויאמר 
אלהם הוא אשר דבר יהוה שבתונ שבת קדש ליהוה מחר את אשר 
תאפו אפו ואת אשר תבשלו בשלו ואת כל העדפ הניחו לכם למשמרת 
עד הבקר ויניחו אתו עד הבקר כאשר צוה משה ולא הבאיש ורמה לא 
היתה בו ויאמר משה אכלהו היום כי שבת היום ליהוה היום לא תמצאהו 
בשדה ששת ימים תלקטהו וביום השביעי שבת לא יהיה בו ויהי ביום 
השביעי יצאו מנ העם ללקט ולא מצאו ויאמר יהוה אל משה עד אנה 
מאנתם לשמר מצותי ותורתי ראו כי יהוה נתנ לכם השבת על כנ הוא 
נתנ לכם ביום הששי לחם יומים שבו איש תחתיו אל יצא איש ממקמו 
ביום השביעי וישבתו העם ביום השבעי ויקראו בית ישראל את שמו מנ 
והוא כזרע גד לבנ וטעמו כצפיחת בדבש ויאמר משה זה הדבר אשר 
צוה יהוה מלא העמר ממנו למשמרת לדרתיכם למענ יראו את הלחמ 
אשר האכלתי אתכמ במדבר בהוציאי אתכם מארצ מצרים ויאמר משה 
אל אהרנ קח צנצנת אחת ותנ שמה מלא העמר מנ והנח אתו לפני 
יהוה למשמרת לדרתיכם כאשר צוה יהוה אל משה ויניחהו אהרנ לפני 
העדת למשמרת ובני ישראל אכלו את המנ ארבעים שנה עד באמ 
אל ארצ נושבת את המנ אכלו עד באמ אל קצה ארצ כנענ והעמר 
עשרית האיפה הוא ויסעו כל עדת בני ישראל ממדבר סינ למסעיהם על 
פי יהוה ויחנו ברפידים ואינ מים לשתת העם וירב העמ עמ משה ויאמרו 
תנו לנו מים ונשתה ויאמר להם משה מה תריבונ עמדי מה תנסונ את 
יהוה ויצמא שמ העם למים וילנ העם על משה ויאמר למה זה העליתנו 
ממצרים להמית אתי ואת בני ואת מקני בצמא ויצעק משה אל יהוה 
לאמר מה אעשה לעמ הזה עוד מעט וסקלני ויאמר יהוה אל משה עבר 
לפני העם וקח אתכ מזקני ישראל ומטכ אשר הכית בו את היאר קח 
בידכ והלכת הנני עמד לפניכ שמ על הצור בחרב והכית בצור ויצאו 
ממנו מים ושתה העם ויעש כנ משה לעיני זקני ישראל ויקרא שמ המקומ 
מסה ומריבה על ריב בני ישראל ועל נסתמ את יהוה לאמר היש יהוה 
בקרבנו אמ אינ ויבא עמלק וילחם עם ישראל ברפידם ויאמר משה אל 
יהושע בחר לנו אנשים וצא הלחם בעמלק מחר אנכי נצב על ראש 
הגבעה ומטה האלהים בידי ויעש יהושע כאשר אמר לו משה להלחמ 
בעמלק ומשה אהרנ וחור עלו ראש הגבעה והיה כאשר ירים משה ידו 
וגבר ישראל וכאשר יניח ידו וגבר עמלק וידי משה כבדים ויקחו אבנ 
וישימו תחתיו וישב עליה ואהרנ וחור תמכו בידיו מזה אחד ומזה אחד ויהי 
ידיו אמונה עד בא השמש ויחלש יהושע את עמלק ואת עמו לפי חרב 
ויאמר יהוה אל משה כתב זאת זכרונ בספר ושים באזני יהושע כי מחה 
אמחה את זכר עמלק מתחת השמים ויבנ משה מזבח ויקרא שמו יהוה 
נסי ויאמר כי יד על כס יה מלחמה ליהוה בעמלק מדר דר וישמע יתרו 
כהנ מדינ חתנ משה את כל אשר עשה אלהים למשה ולישראל עמו כי 
הוציא יהוה את ישראל ממצרים ויקח יתרו חתנ משה את צפרה אשת 
משה אחר שלוחיה ואת שני בניה אשר שמ האחד גרשם כי אמר גר 
הייתי בארצ נכריה ושמ האחד אליעזר כי אלהי אבי בעזרי ויצלני מחרב 
פרעה ויבא יתרו חתנ משה ובניו ואשתו אל משה אל המדבר אשר הוא 
חנה שמ הר האלהים ויאמר אל משה אני חתנכ יתרו בא אליכ ואשתכ 
ושני בניה עמה ויצא משה לקראת חתנו וישתחו וישק לו וישאלו איש 
לרעהו לשלום ויבאו האהלה ויספר משה לחתנו את כל אשר עשה 
יהוה לפרעה ולמצרים על אודת ישראל את כל התלאה אשר מצאתמ 


בדרכ ויצלם יהוה ויחד יתרו על כל הטובה אשר עשה יהוה לישראל 
אשר הצילו מיד מצרים ויאמר יתרו ברוכ יהוה אשר הציל אתכם מיד 
מצרים ומיד פרעה אשר הציל את העם מתחת יד מצרים עתה ידעתי 
כי גדול יהוה מכל האלהים כי בדבר אשר זדו עליהם ויקח יתרו חתנ 
משה עלה וזבחים לאלהים ויבא אהרנ וכל זקני ישראל לאכל לחם עמ 
חתנ משה לפני האלהים ויהי ממחרת וישב משה לשפט את העם ויעמד 
העם על משה מנ הבקר עד הערב וירא חתנ משה את כל אשר הוא 
עשה לעמ ויאמר מה הדבר הזה אשר אתה עשה לעמ מדוע אתה יושב 
לבדכ וכל העם נצב עליכ מנ בקר עד ערב ויאמר משה לחתנו כי יבא 
אלי העם לדרש אלהים כי יהיה להם דבר בא אלי ושפטתי בינ איש 
ובינ רעהו והודעתי את חקי האלהים ואת תורתיו ויאמר חתנ משה אליו 
לא טוב הדבר אשר אתה עשה נבל תבל גמ אתה גמ העם הזה אשר 
עמכ כי כבד ממכ הדבר לא תוכל עשהו לבדכ עתה שמע בקלי איעצכ 
ויהי אלהים עמכ היה אתה לעמ מול האלהים והבאת אתה את הדברים 
אל האלהים והזהרתה אתהם את החקים ואת התורת והודעת להמ את 
הדרכ ילכו בה ואת המעשה אשר יעשונ ואתה תחזה מכל העמ אנשי 
חיל יראי אלהים אנשי אמת שנאי בצע ושמת עלהמ שרי אלפים שרי 
מאות שרי חמשים ושרי עשרת ושפטו את העם בכל עת והיה כל הדבר 
הגדל יביאו אליכ וכל הדבר הקטנ ישפטו המ והקל מעליכ ונשאו אתכ 
אמ את הדבר הזה תעשה וצוכ אלהים ויכלת עמד וגם כל העמ הזה 
על מקמו יבא בשלום וישמע משה לקול חתנו ויעש כל אשר אמר ויבחר 
משה אנשי חיל מכל ישראל ויתנ אתם ראשים על העם שרי אלפים 
שרי מאות שרי חמשים ושרי עשרת ושפטו את העם בכל עת את הדבר 
הקשה יביאונ אל משה וכל הדבר הקטנ ישפוטו המ וישלח משה את 
חתנו וילכ לו אל ארצו בחדש השלישי לצאת בני ישראל מארצ מצרימ 
ביום הזה באו מדבר סיני ויסעו מרפידים ויבאו מדבר סיני ויחנו במדבר 
ויחנ שמ ישראל נגד ההר ומשה עלה אל האלהים ויקרא אליו יהוה מנ 
ההר לאמר כה תאמר לבית יעקב ותגיד לבני ישראל אתם ראיתם אשר 
עשיתי למצרים ואשא אתכם על כנפי נשרים ואבא אתכם אלי ועתה אמ 
שמוע תשמעו בקלי ו שמרתם את בריתי והייתם לי סגלה מכל העמים כי 
לי כל הארצ ואתם תהיו לי ממלכת כהנים וגוי קדוש אלה הדברים אשר 
תדבר אל בני ישראל ויבא משה ויקרא לזקני העם וישם לפניהם את כל 
הדברים האלה אשר צוהו יהוה ויענו כל העם יחדו ויאמרו כל אשר דבר 
יהוה נעשה וישב משה את דברי העם אל יהוה ויאמר יהוה אל משה 
הנה אנכי בא אליכ בעב העננ בעבור ישמע העם בדברי עמכ וגם בכ 
יאמינו לעולם ויגד משה את דברי העם אל יהוה ויאמר יהוה אל משה 
לכ אל העם וקדשתם היום ומחר וכבסו שמלתם והיו נכנים ליום השלישי 
כי ביום השלישי ירד יהוה לעיני כל העם על הר סיני והגבלת את העמ 
סביב לאמר השמרו לכם עלות בהר ונגע בקצהו כל הנגע בהר מות 
יומת לא תגע בו יד כי סקול יסקל או ירה יירה אמ בהמה אמ איש לא 
יחיה במשכ היבל המה יעלו בהר וירד משה מנ ההר אל העם ויקדש את 
העם ויכבסו שמלתם ויאמר אל העם היו נכנים לשלשת ימימ אל תגשו 
אל אשה ויהי ביום השלישי בהית הבקר ויהי קלת וברקים ועננ כבד 
על ההר וקל שפר חזק מאד ויחרד כל העם אשר במחנה ויוצא משה 
את העם לקראת האלהים מנ המחנה ויתיצבו בתחתית ההר והר סיני 
עשנ כלו מפני אשר ירד עליו יהוה באש ויעל עשנו כעשנ הכבשנ ויחרד 
כל ההר מאד ויהי קול השופר הולכ וחזק מאד משה ידבר והאלהים 
יעננו בקול וירד יהוה על הר סיני אל ראש ההר ויקרא יהוה למשה אל 
ראש ההר ויעל משה ויאמר יהוה אל משה רד העד בעמ פנ יהרסו 
אל יהוה לראות ונפל ממנו רב וגם הכהנים הנגשים אל יהוה יתקדשו 


פנ יפרצ בהם יהוה ויאמר משה אל יהוה לא יוכל העם לעלת אל הר 
סיני כי אתה העדתה בנו לאמר הגבל את ההר וקדשתו ויאמר אליו 
יהוה לכ רד ועלית אתה ואהרנ עמכ והכהנים והעם אל יהרסו לעלת 
אל יהוה פנ יפרצ בם וירד משה אל העם ויאמר אלרם וידבר אלהים 
את כל הדברים האלה לאמר אנכי יהוה אלהיכ אשר הוצאתיכ מארצ 
מצרים מבית עבדים לא יהיה לכ אלהים אחרים על פני לא תעשה לכ 
פסל וכל תמונה אשר בשמימ ממעל ואשר בארצ מתחת ואשר במים 
מתחת לארצ לא תשתחוה להמ ולא תעבדם כי אנכי יהוה אלהיכ אל 
קנא פקד עונ אבת על בנים על שלשים ועל רבעים לשנאי ועשה חסד 
לאלפים לאהבי ולשמרי מצותי לא תשא את שם יהוה אלהיכ לשוא 
כי לא ינקה יהוה את אשר ישא את שמו לשוא זכור את יום השבת 
לקדשו ששת ימימ תעבד ועשית כל מלאכתכ ויום השביעי שבת ליהוה 
אלהיכ לא תעשה כל מלאכה אתה ובנכ ובתכ עבדכ ואמתכ ובהמתכ 
וגרכ אשר בשעריכ כי ששת ימים עשה יהוה את השמים ואת הארצ 
את הים ואת כל אשר במ וינח ביום השביעי על כנ ברכ יהוה את יום 
השבת ויקדשהו כבד את אביכ ואת אמכ למענ יארכונ ימיכ על האדמה 
אשר יהוה אלהיכ נתנ לכ לא תרצח לא תנאפ לא תגנב לא תענה 
ברעכ עד שקר לא תחמד בית רעכ לא תחמד אשת רעכ ועבדו ואמתו 
ושורו וחמרו וכל אשר לרעכ וכל העם ראים את הקולת ואת הלפידם 
ואת קול השפר ואת ההר עשנ וירא העם וינעו ויעמדו מרחק ויאמרו אל 
משה דבר אתה עמנו ונשמעה ואל ידבר עמנו אלהים פנ נמות ויאמר 
משה אל העם אל תיראו כי לבעבור נסות אתכמ בא האלהים ובעבור 
תהיה יראתו על פניכם לבלתי תחטאו ויעמד העם מרחק ומשה נגש 
אל הערפל אשר שמ האלהים ויאמר יהוה אל משה כה תאמר אל בני 
ישראל אתמ ראיתם כי מנ השמים דברתי עמכם לא תעשונ אתי אלהי 
כספ ואלהי זהב לא תעשו לכם מזבח אדמה תעשה לי וזבחת עליו את 
עלתיכ ואת שלמיכ את צאנכ ואת בקרכ בכל המקום אשר אזכיר את 
שמי אבוא אליכ וברכתיכ ואמ מזבח אבנים תעשה לי לא תבנה אתהנ 
גזית כי חרבכ הנפת עליה ותחללה ולא תעלה במעלת על מזבחי אשר 
לא תגלה ערותכ עליו ואלה המשפטים אשר תשים לפניהם כי תקנה 
עבד עברי שש שנים יעבד ובשבעת יצא לחפשי חנמ אמ בגפו יבא 
בגפו יצא אמ בעל אשה הוא ויצאה אשתו עמו אם אדניו יתנ לו אשה 
וילדה לו בנים או בנות האשה וילדיה תהיה לאדניה והוא יצא בגפו ואמ 
אמר יאמר העבד אהבתי את אדני את אשתי ואת בני לא אצא חפשי 
והגישו אדניו אל האלהים והגישו אל הדלת או אל המזוזה ורצע אדניו 
את אזנו במרצע ועבדו לעלם וכי ימכר איש את בתו לאמה לא תצא 
כצאת העבדים אמ רעה בעיני אדניה אשר לא לו יעדה והפדה לעמ 
נכרי לא ימשל למכרה בבגדו בה ואם לבנו ייעדנה כמשפט הבנות 
יעשה לה אמ אחרת יקח לו שארה כסותה וענתה לא יגרע ואם שלש 
אלה לא יעשה לה ויצאה חנם אינ כספ מכה איש ומת מות יומת ואשר 
לא צדה והאלהים אנה לידו ושמתי לכ מקום אשר ינוס שמה וכי יזד איש 
על רעהו להרגו בערמה מעם מזבחי תקחנו למות ומכה אביו ואמו מות 
יומת וגנב איש ומכרו ונמצא בידו מות יומת ומקלל אביו ואמו מות יומת 
וכי יריבנ אנשים והכה איש את רעהו באבנ או באגרפ ולא ימות ונפל 
למשכב אמ יקום והתהלכ בחוצ על משענתו ונקה המכה רק שבתו 
יתנ ורפא ירפא וכי יכה איש את עבדו או את אמתו בשבט ומת תחת 
ידו נקם ינקם אכ אמ יום או יומים יעמד לא יקם כי כספו הוא וכי ינצו 
אנשים ונגפו אשה הרה ויצאו ילדיה ולא יהיה אסונ ענוש יענש כאשר 
ישית עליו בעל האשה ונתנ בפללים ואם אסונ יהיה ונתתה נפש תחת 
נפש עינ תחת עינ שנ תחת שנ יד תחת יד רגל תחת רגל כויה תחת 


כויה פצע תחת פצע חבורה תחת חבורה וכי יכה איש את עינ עבדו 
או את עינ אמתו ושחתה לחפשי ישלחנו תחת עינו ואמ שנ עבדו או 
שנ אמתו יפיל לחפשי ישלחנו תחת שנו וכי יגח שור את איש או את 
אשה ומת סקול יסקל השור ולא יאכל את בשרו ובעל השור נקי ואם 
שור נגח הוא מתמל שלשם והועד בבעליו ולא ישמרנו והמית איש או 
אשה השור יסקל וגם בעליו יומת אמ כפר יושת עליו ונתנ פדינ נפשו 
ככל אשר יושת עליו או בנ יגח או בת יגח כמשפט הזה יעשה לו אמ 
עבד יגח השור או אמה כספ שלשים שקלים יתנ לאדניו והשור יסקל 
וכי יפתח איש בור או כי יכרה איש בר ולא יכסנו ונפל שמה שור או 
חמור בעל הבור ישלמ כספ ישיב לבעליו והמת יהיה לו וכי יגפ שור איש 
את שור רעהו ומת ומכרו את השור החי וחצו את כספו וגם את המת 
יחצונ או נודע כי שור נגח הוא מתמול שלשמ ולא ישמרנו בעליו שלמ 
ישלמ שור תחת השור והמת יהיה לו כי יגנב איש שור או שה וטבחו 
או מכרו חמשה בקר ישלם תחת השור וארבע צאנ תחת השה אמ 
במחתרת ימצא הגנב והכה ומת אינ לו דמים אמ זרחה השמש עליו 
דמים לו שלם ישלם אמ אינ לו ונמכר בגנבתו אמ המצא תמצא בידו 
הגנבה משור עד חמור עד שה חיים שנים ישלם כי יבער איש שדה או 
כרם ושלח את בעירה בעירו ובער בשדה אחר מיטב שדהו ומיטב כרמו 
ישלם כי תצא אש ומצאה קצים ונאכל גדיש או הקמה או השדה שלמ 
ישלמ המבער את הבערה כי יתנ איש אל רעהו כספ או כלים לשמר 
וגנב מבית האיש אמ ימצא הגנב ישלמ שנים אמ לא ימצא הגנב ונקרב 
בעל הבית אל האלהים אמ לא שלח ידו במלאכת רעהו על כל דבר 
פשע על שור על חמור על שה על שלמה על כל אבדה אשר יאמר כי 
הוא זה עד האלהים יבא דבר שניהם אשר ירשיענ אלהים ישלמ שנים 
לרעהו כי יתנ איש אל רעהו חמור או שור או שה וכל בהמה לשמר 
ומת או נשבר או נשבה אינ ראה שבעת יהוה תהיה בינ שניהם אמ לא 
שלח ידו במלאכת רעהו ולקח בעליו ולא ישלם ואם גנב יגנב מעמו 
ישלמ לבעליו אמ טרפ יטרפ יבאהו עד הטרפה לא ישלם וכי ישאל 
איש מעם רעהו ונשבר או מת בעליו אינ עמו שלם ישלם אמ בעליו 
עמו לא ישלמ אמ שכיר הוא בא בשכרו וכי יפתה איש בתולה אשר 
לא ארשה ושכב עמה מהר ימהרנה לו לאשה אמ מאנ ימאנ אביה 
לתתה לו כספ ישקל כמהר הבתולת מכשפה לא תחיה כל שכב עמ 
בהמה מות יומת זבח לאלהים יחרמ בלתי ליהוה לבדו וגר לא תונה 
ולא תלחצנו כי גרים הייתם בארצ מצרים כל אלמנה ויתום לא תענונ 
אמ ענה תענה אתו כי אמ צעק יצעק אלי שמע אשמע צעקתו וחרה 
אפי והרגתי אתכם בחרב והיו נשיכם אלמנות ובניכם יתמים אמ כספ 
תלוה את עמי את העני עמכ לא תהיה לו כנשה לא תשימונ עליו נשכ 
אמ חבל תחבל שלמת רעכ עד בא השמש תשיבנו לו כי הוא כסותה 
כסותו לבדה הוא שמלתו לערו במה ישכב והיה כי יצעק אלי ושמעתי 
כי חנונ אני אלהים לא תקלל ונשיא בעמכ לא תאר מלאתכ ודמעכ 
לא תאחר בכור בניכ תתנ לי כנ תעשה לשרכ לצאנכ שבעת ימימ 
יהיה עמ אמו ביום השמיני תתנו לי ואנשי קדש תהיונ לי ובשר בשדה 
טרפה לא תאכלו לכלב תשלכונ אתו לא תשא שמע שוא אל תשת 
ידכ עמ רשע להית עד חמס לא תהיה אחרי רבימ לרעת ולא תענה 
על רב לנטת אחרי רבימ להטת ודל לא תהדר בריבו כי תפגע שור 
איבכ או חמרו תעה השב תשיבנו לו כי תראה חמור שנאכ רבצ תחת 
משאו וחדלת מעזב לו עזב תעזב עמו לא תטה משפט אבינכ בריבו 
מדבר שקר תרחק ונקי וצדיק אל תהרג כי לא אצדיק רשע ושחד לא 
תקח כי השחד יעור פקחים ויסלפ דברי צדיקים וגר לא תלחצ ואתמ 
ידעתמ את נפש הגר כי גרים הייתמ בארצ מצרים ושש שנים תזרע את 


ארצכ ואספת את תבואתה והשביעת תשמטנה ונטשתה ואכלו אביני 
עמכ ויתרם תאכל חית השדה כנ תעשה לכרמכ לזיתכ ששת ימימ 
תעשה מעשיכ וביום השביעי תשבת למענ ינוח שורכ וחמרכ וינפש בנ 
אמתכ והגר ובכל אשר אמרתי אליכם תשמרו ושם אלהים אחרים לא 
תזכירו לא ישמע על פיכ שלש רגלים תחג לי בשנה את חג המצות 
תשמר שבעת ימים תאכל מצות כאשר צויתכ למועד חדש האביב כי 
בו יצאת ממצרים ולא יראו פני ריקם וחג הקציר בכורי מעשיכ אשר 
תזרע בשדה וחג האספ בצאת השנה באספכ את מעשיכ מנ השדה 
שלש פעמים בשנה יראה כל זכורכ אל פני האדנ יהוה לא תזבח על 
חמצ דמ זבחי ולא ילינ חלב חגי עד בקר ראשית בכורי אדמתכ תביא 
בית יהוה אלהיכ לא תבשל גדי בחלב אמו הנה אנכי שלח מלאכ 
לפניכ לשמרכ בדרכ ולהביאכ אל המקום אשר הכנתי השמר מפניו 
ושמע בקלו אל תמר בו כי לא ישא לפשעכם כי שמי בקרבו כי אמ 
שמע תשמע בקלו ועשית כל אשר אדבר ואיבתי את איביכ וצרתי את 
צרריכ כי ילכ מלאכי לפניכ והביאכ אל האמרי והחתי והפרזי והכנעני 
החוי והיבוסי והכחדתיו לא תשתחוה לאלהיהם ולא תעבדם ולא תעשה 
כמעשיהם כי הרס תהרסם ושבר תשבר מצבתיהם ועבדתמ את יהוה 
אלהיכם וברכ את לחמכ ואת מימיכ והסרתי מחלה מקרבכ לא תהיה 
משכלה ועקרה בארצכ את מספר ימיכ אמלא את אימתי אשלח לפניכ 
והמתי את כל העם אשר תבא בהמ ונתתי את כל איביכ אליכ ערפ 
ושלחתי את הצרעה לפניכ וגרשה את החוי את הכנעני ואת החתי 
מלפניכ לא אגרשנו מפניכ בשנה אחת פנ תהיה הארצ שממה ורבה 
עליכ חית השדה מעט מעט אגרשנו מפניכ עד אשר תפרה ונחלת את 
הארצ ושתי את גבלכ מים סופ ועד ים פלשתים וממדבר עד הנהר כי 
אתנ בידכם את ישבי הארצ וגרשתמו מפניכ לא תכרת להם ולאלהיהמ 
ברית לא ישבו בארצכ פנ יחטיאו אתכ לי כי תעבד את אלהירם כי יהיה 
לכ למוקש ואל משה אמר עלה אל יהוה אתה ואהרנ נדב ואביהוא 
ושבעים מזקני ישראל והשתחויתם מרחק ונגש משה לבדו אל יהוה 
והמ לא יגשו והעם לא יעלו עמו ויבא משה ויספר לעמ את כל דברי 
יהוה ואת כל המשפטים ויענ כל העם קול אחד ויאמרו כל הדברים אשר 
דבר יהוה נעשה ויכתב משה את כל דברי יהוה וישכם בבקר ויבנ מזבח 
תחת ההר ושתים עשרה מצבה לשנים עשר שבטי ישראל וישלח את 
נערי בני ישראל ויעלו עלת ויזבחו זבחים שלמים ליהוה פרים ויקח משה 
חצי הדמ וישם באגנת וחצי הדמ זרק על המזבח ויקח ספר הברית 
ויקרא באזני העם ויאמרו כל אשר דבר יהוה נעשה ונשמע ויקח משה 
את הדם ויזרק על העם ויאמר הנה דמ הברית אשר כרת יהוה עמכמ 
על כל הדברים האלה ויעל משה ואהרנ נדב ואביהוא ושבעים מזקני 
ישראל ויראו את אלהי ישראל ותחת רגליו כמעשה לבנת הספיר וכעצמ 
השמים לטהר ואל אצילי בני ישראל לא שלח ידו ויחזו את האלהים 
ויאכלו וישתו ויאמר יהוה אל משה עלה אלי ההרה והיה שמ ואתנה לכ 
את לחת האבנ והתורה והמצוה אשר כתבתי להורתם ויקם משה ויהושע 
משרתו ויעל משה אל הר האלהים ואל הזקנים אמר שבו לנו בזה עד 
אשר נשוב אליכם והנה אהרנ וחור עמכם מי בעל דברים יגש אלהמ 
ויעל משה אל ההר ויכס העננ את ההר וישכנ כבוד יהוה על הר סיני 
ויכסהו העננ ששת ימים ויקרא אל משה ביום השביעי מתוכ העננ ומראה 
כבוד יהוה כאש אכלת בראש ההר לעיני בני ישראל ויבא משה בתוכ 
העננ ויעל אל ההר ויהי משה בהר ארבעים יום וארבעים לילה וידבר 
יהוה אל משה לאמר דבר אל בני ישראל ויקחו לי תרומה מאת כל איש 
אשר ידבנו לבו תקחו את תרומתי וזאת התרומה אשר תקחו מאתמ 
זהב וכספ ונחשת ותכלת וארגמנ ותולעת שני ושש ועזים וערת אילם 


מאדמים וערת תחשים ועצי שטים שמנ למאר בשמים לשמנ המשחה 
ולקטרת הסמים אבני שהם ואבני מלאים לאפד ולחשנ ועשו לי מקדש 
ושכנתי בתוכם ככל אשר אני מראה אותכ את תבנית המשכנ ואת 
תבנית כל כליו וכנ תעשו ועשו ארונ עצי שטים אמתים וחצי ארכו ואמה 
וחצי רחבו ואמה וחצי קמתו וצפית אתו זהב טהור מבית ומחוצ תצפנו 
ועשית עליו זר זהב סביב ויצקת לו ארבע טבעת זהב ונתתה על ארבע 
פעמתיו ושתי טבעת על צלעו האחת ושתי טבעת על צלעו השנית 
ועשית בדי עצי שטים וצפית אתמ זהב והבאת את הבדים בטבעת על 
צלעת הארנ לשאת את הארנ בהם בטבעת הארנ יהיו הבדים לא יסרו 
ממנו ונתת אל הארנ את העדת אשר אתנ אליכ ועשית כפרת זהב 
טהור אמתים וחצי ארכה ואמה וחצי רחבה ועשית שנים כרבים זהב 
מקשה תעשה אתמ משני קצות הכפרת ועשה כרוב אחד מקצה מזה 
וכרוב אחד מקצה מזה מנ הכפרת תעשו את הכרבים על שני קצותיו 
והיו הכרבים פרשי כנפים למעלה סככים בכנפיהם על הכפרת ופניהמ 
איש אל אחיו אל הכפרת יהיו פני הכרבים ונתת את הכפרת על הארנ 
מלמעלה ואל הארנ תתנ את העדת אשר אתנ אליכ ונועדתי לכ שמ 
ודברתי אתכ מעל הכפרת מבינ שני הכרבים אשר על ארנ העדת את 
כל אשר אצוה אותכ אל בני ישראל ועשית שלחנ עצי שטים אמתים 
ארכו ואמה רחבו ואמה וחצי קמתו וצפית אתו זהב טהור ועשית לו זר 
זהב סביב ועשית לו מסגרת טפח סביב ועשית זר זהב למסגרתו סביב 
ועשית לו ארבע טבעת זהב ונתת את הטבעת על ארבע הפאת אשר 
לארבע רגליו לעמת המסגרת תהיינ הטבעת לבתים לבדים לשאת 
את השלחנ ועשית את הבדים עצי שטים וצפית אתמ זהב ונשא במ 
את השלחנ ועשית קערתיו וכפתיו וקשותיו ומנקיתיו אשר יסכ בהנ זהב 
טהור תעשה אתמ ונתת על השלחנ לחם פנים לפני תמיד ועשית 
מנרת זהב טהור מקשה תעשה המנורה ירכה וקנה גביעיה כפתריה 
ופרחיה ממנה יהיו וששה קנים יצאים מצדיה שלשה קני מנרה מצדה 
האחד ושלשה קני מנרה מצדה השני שלשה גבעים משקדים בקנה 
האחד כפתר ופרח ושלשה גבעים משקדימ בקנה האחד כפתר ופרח 
כנ לששת הקנים היצאים מנ המנרה ובמנרה ארבעה גבעים משקדים 
כפתריה ופרחיה וכפתר תחת שני הקנים ממנה וכפתר תחת שני הקנים 
ממנה וכפתר תחת שני הקנים ממנה לששת הקנים היצאים מנ המנרה 
כפתריהם וקנתמ ממנה יהיו כלה מקשה אחת זהב טהור ועשית את 
נרתיה שבעה והעלה את נרתיה והאיר על עבר פניה ומלקחיה ומחתתיה 
זהב טהור ככר זהב טהור יעשה אתה את כל הכלים האלה וראה ועשה 
בתבניתם אשר אתה מראה בהר ואת המשכנ תעשה עשר יריעת שש 
משזר ותכלת וארגמנ ותלעת שני כרבים מעשה חשב תעשה אתמ 
ארכ היריעה האחת שמנה ועשרים באמה ורחב ארבע באמה היריעה 
האחת מדה אחת לכל היריעת חמש היריעת תהיינ חברת אשה אל 
אחתה וחמש יריעת חברת אשה אל אחתה ועשית ללאת תכלת על 
שפת היריעה האחת מקצה בחברת וכנ תעשה בשפת היריעה הקיצונה 
במחברת השנית חמשים ללאת תעשה ביריעה האחת וחמשים ללאת 
תעשה בקצה היריעה אשר במחברת השנית מקבילת הללאת אשה 
אל אחתה ועשית חמשימ קרסי זהב וחברת את היריעת אשה אל אחתה 
בקרסים והיה המשכנ אחד ועשית יריעת עזים לאהל על המשכנ עשתי 
עשרה יריעת תעשה אתם ארכ היריעה האחת שלשים באמה ורחב 
ארבע באמה היריעה האחת מדה אחת לעשתי עשרה יריעת וחברת את 
חמש היריעת לבד ואת שש היריעת לבד וכפלת את היריעה הששית אלל 
מול פני האהל ועשית חמשים ללאת על שפת היריעה האחת הקיצנה 
בחברת וחמשים ללאת על שפת היריעה החברת השנית ועשית קרסי 


נחשת חמשים והבאת את הקרסים בללאת וחברת את האהל והיה 
אחד וסרח העדפ ביריעת האהל חצי היריעה העדפת תסרח על אחרי 
המשכנ והאמה מזה והאמה מזה בעדפ בארכ יריעת האהל יהיה סרוח 
על צדי המשכנ מזה ומזה לכסתו ועשית מכסה לאהל ערת אילמ 
מאדמים ומכסה ערת תחשים מלמעלה ועשית את הקרשים למשכנ 
עצי שטים עמדים עשר אמות ארכ הקרש ואמה וחצי האמה רחב 
הקרש האחד שתי ידות לקרש האחד משלבת אשה אל אחתה כנ 
תעשה לכל קרשי המשכנ ועשית את הקרשים למשכנ עשרים קרש 
לפאת נגבה תימנה וארבעים אדני כספ תעשה תחת עשרים הקרש 
שני אדנים תחת הקרש האחד לשתי ידתיו ושני אדנים תחת הקרש 
האחד לשתי ידתיו ולצלע המשכנ השנית לפאת צפונ עשרים קרש 
וארבעים אדניהם כספ שני אדנים תחת הקרש האחד ושני אדנים תחת 
הקרש האחד ולירכתי המשכנ ימה תעשה ששה קרשים ושני קרשים 
תעשה למקצעת המשכנ בירכתים ויהיו תאמים מלמטה ויחדו יהיו תמים 
על ראשו אל הטבעת האתת כנ יהיה לשניהם לשני המקצעת יהיו והיו 
שמנה קרשים ואדניהם כספ ששה עשר אדנים שני אדנים תחת הקרש 
האחד ושני אדנים תחת הקרש האחד ועשית בריחם עצי שטים חמשה 
לקרשי צלע המשכנ האחד וחמשה בריחם לקרשי צלע המשכנ השנית 
וחמשה בריחם לקרשי צלע המשכנ לירכתים ימה והבריח התיכנ בתוכ 
הקרשים מברח מנ הקצה אל הקצה ואת הקרשים תצפה זהב ואת 
טבעתיהם תעשה זהב בתים לבריחמ וצפית את הבריחם זהב והקמת 
את המשכנ כמשפטו אשר הראית בהר ועשית פרכת תכלת וארגמנ 
ותולעת שני ושש משזר מעשה חשב יעשה אתה כרבים ונתתה אתה 
על ארבעה עמודי שטים מצפים זהב וויהם זהב על ארבעה אדני כספ 
ונתתה את הפרכת תחת הקרסים והבאת שמה מבית לפרכת את ארונ 
העדות והבדילה הפרכת לכמ בינ הקדש ובינ קדש הקדשים ונתת 
את הכפרת על ארונ העדת בקדש הקדשים ושמת את השלחנ מחוצ 
לפרכת ואת המנרה נכח השלחנ על צלע המשכנ תימנה והשלחנ 
תתנ על צלע צפונ ועשית מסכ לפתח האהל תכלת וארגמנ ותולעת 
שני ושש משזר מעשה רקם ועשית למסכ חמשה עמודי שטים וצפית 
אתמ זהב וויהם זהב ויצקת להמ חמשה אדני נחשת ועשית את המזבח 
עצי שטים חמש אמות ארכ וחמש אמות רחב רבוע יהיה המזבח ושלש 
אמות קמתו ועשית קרנתיו על ארבע פנתיו ממנו תהיינ קרנתיו וצפית אתו 
נחשת ועשית סירתיו לדשנו ויעיו ומזרקתיו ומזלגתיו ומחתתיו לכל כליו 
תעשה נחשת ועשית לו מכבר מעשה רשת נחשת ועשית על הרשת 
ארבע טבעת נחשת על ארבע קצותיו ונתתה אתה תחת כרכב המזבח 
מלמטה והיתה הרשת עד חצי המזבח ועשית בדים למזבח בדי עצי 
שטים וצפית אתם נחשת והובא את בדיו בטבעת והיו הבדים על שתי 
צלעת המזבח בשאת אתו נבוב לחת תעשה אתו כאשר הראה אתכ 
בהר כנ יעשו ועשית את חצר המשכנ לפאת נגב תימנה קלעים לחצר 
שש משזר מאה באמה ארכ לפאה האחת ועמדיו עשרים ואדניהם 
עשרים נחשת ווי העמדים וחשקיהם כספ וכנ לפאת צפונ בארכ קלעים 
מאה ארכ ועמדו ועמודיו עשרים ואדניהם עשרים נחשת ווי העמדים 
וחשקיהם כספ ורחב החצר לפאת ימ קלעים חמשים אמה עמדיהמ 
עשרה ואדניהם עשרה ורחב החצר לפאת קדמה מזרחה חמשים אמה 
וחמש עשרה אמה קלעים לכתפ עמדיהם שלשה ואדניהם שלשה 
ולכתפ השנית חמש עשרה קלעים עמדיהם שלשה ואדניהם שלשה 
ולשער החצר מסכ עשרים אמה תכלת וארגמנ ותולעת שני ושש משזר 
מעשה רקם עמדיהם ארבעה ואדניהם ארבעה כל עמודי החצר סביב 
מחשקים כספ וויהם כספ ואדניהם נחשת ארכ החצר מאה באמה ורחב 


חמשים בחמשים וקמה חמש אמות שש משזר ואדניהם נחשת לכל 
כלי המשכנ בכל עבדתו וכל יתדתיו וכל יתדת החצר נחשת ואתה 
תצוה את בני ישראל ויקחו אליכ שמנ זית זכ כתית למאור להעלת נר 
תמיד באהל מועד מחוצ לפרכת אשר על העדת יערכ אתו אהרנ ובניו 
מערב עד בקר לפני יהוה חקת עולם לדרתם מאת בני ישראל ואתה 
הקרב אליכ את אהרנ אחיכ ואת בניו אתו מתוכ בני ישראל לכהנו לי 
אהרנ נדב ואביהוא אלעזר ואיתמר בני אהרנ ועשית בגדי קדש לאהרנ 
אחיכ לכבוד ולתפארת ואתה תדבר אל כל חכמי לב אשר מלאתיו רוח 
חכמה ועשו את בגדי אהרנ לקדשו לכהנו לי ואלה הבגדים אשר יעשו 
חשנ ואפוד ומעיל וכתנת תשבצ מצנפת ואבנט ועשו בגדי קדש לאהרנ 
אחיכ ולבניו לכהנו לי והם יקחו את הזהב ואת התכלת ואת הארגמנ 
ואת תולעת השני ואת השש ועשו את האפד זהב תכלת וארגמנ תולעת 
שני ושש משזר מעשה חשב שתי כתפת חברת יהיה לו אל שני קצותיו 
וחבר וחשב אפדתו אשר עליו כמעשהו ממנו יהיה זהב תכלת וארגמנ 
ותולעת שני ושש משזר ולקחת את שתי אבני שהם ופתחת עליהמ 
שמות בני ישראל ששה משמתם על האבנ האחת ואת שמות הששה 
הנותרימ על האבנ השנית כתולדתם מעשה חרש אבנ פתוחי חתמ 
תפתח את שתי האבנים על שמת בני ישראל מסבת משבצות זהב 
תעשה אתמ ושמת את שתי האבנים על כתפת האפד אבני זכרנ לבני 
ישראל ונשא אהרנ את שמותם לפני יהוה על שתי כתפיו לזכרנ ועשית 
משבצת זהב ושתי שרשרת זהב טהור מגבלת תעשה אתמ מעשה עבת 
ונתתה את שרשרת העבתת על המשבצת ועשית חשנ משפט מעשה 
חשב כמעשה אפד תעשנו זהב תכלת וארגמנ ותולעת שני ושש משזר 
תעשה אתו רבוע יהיה כפול זרת ארכו וזרת רחבו ומלאת בו מלאת 
אבנ ארבעה טורים אבנ טור אדם פטדה וברקת הטור האחד והטור 
השני נפכ ספיר ויהלם והטור השלישי לשם שבו ואחלמה והטור הרביעי 
תרשיש ושהם וישפה משבצים זהב יהיו במלואתמ והאבנים תהיינ על 
שמת בני ישראל שתים עשרה על שמתם פתוחי חותם איש על שמו 
תהיינ לשני עשר שבט ועשית על החשנ שרשת גבלת מעשה עבת זהב 
טהור ועשית על החשנ שתי טבעות זהב ונתת את שתי הטבעות על שני 
קצות החשנ ונתתה את שתי עבתת הזהב על שתי הטבעת אל קצות 
החשנ ואת שתי קצות שתי העבתת תתנ על שתי המשבצות ונתתה על 
כתפות האפד אל מול פניו ועשית שתי טבעות זהב ושמת אתמ על שני 
קצות החשנ על שפתו אשר אל עבר האפד ביתה ועשית שתי טבעות 
זהב ונתתה אתמ על שתי כתפות האפוד מלמטה ממול פניו לעמת 
מחברתו ממעל לחשב האפוד וירכסו את החשנ מטבעתו מטבעתיו אל 
טבעת האפד בפתיל תכלת להיות על חשב האפוד ולא יזח החשנ 
מעל האפוד ונשא אהרנ את שמות בני ישראל בחשנ המשפט על לבו 
בבאו אל הקדש לזכרנ לפני יהוה תמיד ונתת אל חשנ המשפט את 
האורים ואת התמים והיו על לב אהרנ בבאו לפני יהוה ונשא אהרנ את 
משפט בני ישראל על לבו לפני יהוה תמיד ועשית את מעיל האפוד 
כליל תכלת והיה פי ראשו בתוכו שפה יהיה לפיו סביב מעשה ארג כפי 
תחרא יהיה לו לא יקרע ועשית על שוליו רמני תכלת וארגמנ ותולעת 
שני על שוליו סביב ופעמני זהב בתוכם סביב פעמנ זהב ורמונ פעמנ 
זהב ורמונ על שולי המעיל סביב והיה על אהרנ לשרת ונשמע קולו 
בבאו אל הקדש לפני יהוה ובצאתו ולא ימות ועשית ציצ זהב טהור 
ופתחת עליו פתוחי חתמ קדש ליהוה ושמת אתו על פתיל תכלת והיה 
על המצנפת אל מול פני המצנפת יהיה והיה על מצח אהרנ ונשא אהרנ 
את עונ הקדשים אשר יקדישו בני ישראל לכל מתנת קדשיהם והיה על 
מצחו תמיד לרצונ להמ לפני יהוה ושבצת הכתנת שש ועשית מצנפת 


שש ואבנט תעשה מעשה רקם ולבני אהרנ תעשה כתנת ועשית להמ 
אבנטים ומגבעות תעשה להמ לכבוד ולתפארת והלבשת אתמ את 
אהרנ אחיכ ואת בניו אתו ומשחת אתמ ומלאת את ידמ וקדשת אתמ 
וכהנו לי ועשה להמ מכנסי בד לכסות בשר ערוה ממתנים ועד ירכים 
יהיו והיו על אהרנ ועל בניו בבאם אל אהל מועד או בגשתם אל המזבח 
לשרת בקדש ולא ישאו עונ ומתו חקת עולם לו ולזרעו אחריו וזה הדבר 
אשר תעשה להמ לקדש אתמ לכהנ לי לקח פר אחד בנ בקר ואילמ 
שנים תמיממ ולחמ מצות וחלת מצת בלולת בשמנ ורקיקי מצות משחים 
בשמנ סלת חטים תעשה אתמ ונתת אותם על סל אחד והקרבת אתמ 
בסל ואת הפר ואת שני האילם ואת אהרנ ואת בניו תקריב אל פתח 
אהל מועד ורחצת אתמ במים ולקחת את הבגדים והלבשת את אהרנ 
את הכתנת ואת מעיל האפד ואת האפד ואת החשנ ואפדת לו בחשב 
האפד ושמת המצנפת על ראשו ונתת את נזר הקדש על המצנפת 
ולקחת את שמנ המשחה ויצקת על ראשו ומשחת אתו ואת בניו תקריב 
והלבשתמ כתנת וחגרת אתמ אבנט אהרנ ובניו וחבשת להמ מגבעת 
והיתה להמ כהנה לחקת עולם ומלאת יד אהרנ ויד בניו והקרבת את 
הפר לפני אהל מועד וסמכ אהרנ ובניו את ידיהמ על ראש הפר ושחטת 
את הפר לפני יהוה פתח אהל מועד ולקחת מדם הפר ונתתה על קרנת 
המזבח באצבעכ ואת כל הדמ תשפכ אל יסוד המזבח ולקחת את כל 
החלב המכסה את הקרב ואת היתרת על הכבד ואת שתי הכלית ואת 
החלב אשר עליהנ והקטרת המזבחה ואת בשר הפר ואת ערו ואת פרשו 
תשרפ באש מחוצ למחנה חטאת הוא ואת האיל האחד תקח וסמכו 
אהרנ ובניו את ידיהם על ראש האיל ושחטת את האיל ולקחת את דמו 
וזרקת על המזבח סביב ואת האיל תנתח לנתחיו ורחצת קרבו וכרעיו 
ונתת על נתחיו ועל ראשו והקטרת את כל האיל המזבחה עלה הוא 
ליהוה ריח ניחוח אשה ליהוה הוא ולקחת את האיל השני וסמכ אהרנ 
ובניו את ידיהם על ראש האיל ושחטת את האיל ולקחת מדמו ונתתה 
על תנוכ אזנ אהרנ ועל תנוכ אזנ בניו הימנית ועל בהנ ידמ הימנית ועל 
בהנ רגלם הימנית וזרקת את הדמ על המזבח סביב ולקחת מנ הדמ 
אשר על המזבח ומשמנ המשחה והזית על אהרנ ועל בגדיו ועל בניו 
ועל בגדי בניו אתו וקדש הוא ובגדיו ובניו ובגדי בניו אתו ולקחת מנ 
האיל החלב והאליה ואת החלב המכסה את הקרב ואת יתרת הכבד 
ואת שתי הכלית ואת החלב אשר עלהנ ואת שוק הימינ כי איל מלאים 
הוא וככר לחם אחת וחלת לחמ שמנ אחת ורקיק אחד מסל המצות 
אשר לפני יהוה ושמת הכל על כפי אהרנ ועל כפי בניו והנפת אתמ 
תנופה לפני יהוה ולקחת אתמ מידם והקטרת המזבחה על העלה לריח 
ניחוח לפני יהוה אשה הוא ליהוה ולקחת את החזה מאיל המלאים אשר 
לאהרנ והנפת אתו תנופה לפני יהוה והיה לכ למנה וקדשת את חזה 
התנופה ואת שוק התרומה אשר הונפ ואשר הורם מאיל המלאים מאשר 
לאהרנ ומאשר לבניו והיה לאהרנ ולבניו לחק עולם מאת בני ישראל 
כי תרומה הוא ותרומה יהיה מאת בני ישראל מזבחי שלמיהמ תרומתמ 
ליהוה ובגדי הקדש אשר לאהרנ יהיו לבניו אחריו למשחה בהמ ולמלא 
במ את ידמ שבעת ימימ ילבשמ הכהנ תחתיו מבניו אשר יבא אל אהל 
מועד לשרת בקדש ואת איל המלאים תקח ובשלת את בשרו במקמ 
קדש ואכל אהרנ ובניו את בשר האיל ואת הלחמ אשר בסל פתח אהל 
מועד ואכלו אתמ אשר כפר בהמ למלא את ידם לקדש אתמ וזר לא 
יאכל כי קדש הם ואם יותר מבשר המלאים ומנ הלחמ עד הבקר ושרפת 
את הנותר באש לא יאכל כי קדש הוא ועשית לאהרנ ולבניו ככה ככל 
אשר צויתי אתכה שבעת ימים תמלא ידם ופר חטאת תעשה ליום על 
הכפרים וחטאת על המזבח בכפרכ עליו ומשחת אתו לקדשו שבעת 


ימימ תכפר על המזבח וקדשת אתו והיה המזבח קדש קדשים כל הנגע 
במזבח יקדש וזה אשר תעשה על המזבח כבשים בני שנה שנים ליום 
תמיד את הכבש האחד תעשה בבקר ואת הכבש השני תעשה בינ 
הערבים ועשרנ סלת בלול בשמנ כתית רבע ההינ ונסכ רבעית ההינ 
יינ לכבש האחד ואת הכבש השני תעשה בינ הערבים כמנחת הבקר 
וכנסכה תעשה לה לריח ניחח אשה ליהוה עלת תמיד לדרתיכם פתח 
אהל מועד לפני יהוה אשר אועד לכמ שמה לדבר אליכ שמ ונעדתי 
שמה לבני ישראל ונקדש בכבדי וקדשתי את אהל מועד ואת המזבח 
ואת אהרנ ואת בניו אקדש לכהנ לי ושכנתי בתוכ בני ישראל והייתי 
להמ לאלהים וידעו כי אני יהוה אלהיהם אשר הוצאתי אתמ מארצ 
מצרים לשכני בתוכם אני יהוה אלהיהם ועשית מזבח מקטר קטרת עצי 
שטים תעשה אתו אמה ארכו ואמה רחבו רבוע יהיה ואמתימ קמתו ממנו 
קרנתיו וצפית אתו זהב טהור את גגו ואת קירתיו סביב ואת קרנתיו 
ועשית לו זר זהב סביב ושתי טבעת זהב תעשה לו מתחת לזרו על שתי 
צלעתיו תעשה על שני צדיו והיה לבתים לבדים לשאת אתו בהמה 
ועשית את הבדים עצי שטים וצפית אתמ זהב ונתתה אתו לפני הפרכת 
אשר על ארנ העדת לפני הכפרת אשר על העדת אשר אועד לכ שמה 
והקטיר עליו אהרנ קטרת סמימ בבקר בבקר בהיטיבו את הנרת יקטירנה 
ובהעלת אהרנ את הנרת בינ הערבים יקטירנה קטרת תמיד לפני יהוה 
לדרתיכם לא תעלו עליו קטרת זרה ועלה ומנחה ונסכ לא תסכו עליו 
וכפר אהרנ על קרנתיו אחת בשנה מדמ חטאת הכפרים אחת בשנה 
יכפר עליו לדרתיכם קדש קדשים הוא ליהוה וידבר יהוה אל משה 
לאמר כי תשא את ראש בני ישראל לפקדיהם ונתנו איש כפר נפשו 
ליהוה בפקד אתמ ולא יהיה בהמ נגפ בפקד אתמ זה יתנו כל העבר 
על הפקדים מחצית השקל בשקל הקדש עשרים גרה השקל מחצית 
השקל תרומה ליהוה כל העבר על הפקדים מבנ עשרים שנה ומעלה 
יתנ תרומת יהוה העשיר לא ירבה והדל לא ימעיט ממחצית השקל לתת 
את תרומת יהוה לכפר על נפשתיכם ולקחת את כספ הכפרים מאת 
בני ישראל ונתת אתו על עבדת אהל מועד והיה לבני ישראל לזכרונ 
לפני יהוה לכפר על נפשתיכם וידבר יהוה אל משה לאמר ועשית כיור 
נחשת וכנו נחשת לרחצה ונתת אתו בינ אהל מועד ובינ המזבח ונתת 
שמה מים ורחצו אהרנ ובניו ממנו את ידיהם ואת רגליהם בבאם אל 
אהל מועד ירחצו מים ולא ימתו או בגשתמ אל המזבח לשרת להקטיר 
אשה ליהוה ורחצו ידיהם ורגליהם ולא ימתו והיתה להמ חק עולם לו 
ולזרעו לדרתם וידבר יהוה אל משה לאמר ואתה קח לכ בשמים ראש 
מר דרור חמש מאות וקנמנ בשם מחציתו חמשים ומאתים וקנה בשמ 
חמשים ומאתים וקדה חמש מאות בשקל הקדש ושמנ זית הינ ועשית 
אתו שמנ משחת קדש רקח מרקחת מעשה רקח שמנ משחת קדש 
יהיה ומשחת בו את אהל מועד ואת ארונ העדת ואת השלחנ ואת כל 
כליו ואת המנרה ואת כליה ואת מזבח הקטרת ואת מזבח העלה ואת 
כל כליו ואת הכיר ואת כנו וקדשת אתמ והיו קדש קדשים כל הנגע 
בהם יקדש ואת אהרנ ואת בניו תמשח וקדשת אתמ לכהנ לי ואל בני 
ישראל תדבר לאמר שמנ משחת קדש יהיה זה לי לדרתיכם על בשר 
אדמ לא ייסכ ובמתכנתו לא תעשו כמהו קדש הוא קדש יהיה לכמ 
איש אשר ירקח כמהו ואשר יתנ ממנו על זר ונכרת מעמיו ויאמר יהוה 
אל משה קח לכ סמים נטפ ושחלת וחלבנה סמים ולבנה זכה בד בבד 
יהיה ועשית אתה קטרת רקח מעשה רוקח ממלח טהור קדש ושחקת 
ממנה הדק ונתתה ממנה לפני העדת באהל מועד אשר אועד לכ שמה 
קדש קדשים תהיה לכם והקטרת אשר תעשה במתכנתה לא תעשו 
לכמ קדש תהיה לכ ליהוה איש אשר יעשה כמוה להריח בה ונכרת 


מעמיו וידבר יהוה אל משה לאמר ראה קראתי בשמ בצלאל בנ אורי 
בנ חור למטה יהודה ואמלא אתו רוח אלהים בחכמה ובתבונה ובדעת 
ובכל מלאכה לחשב מחשבת לעשות בזהב ובכספ ובנחשת ובחרשת 
אבנ למלאת ובחרשת עצ לעשות בכל מלאכה ואני הנה נתתי אתו את 
אהליאב בנ אחיסמכ למטה דנ ובלב כל חכם לב נתתי חכמה ועשו 
את כל אשר צויתכ את אהל מועד ואת הארנ לעדת ואת הכפרת אשר 
עליו ואת כל כלי האהל ואת השלחנ ואת כליו ואת המנרה הטהרה ואת 
כל כליה ואת מזבח הקטרת ואת מזבח העלה ואת כל כליו ואת הכיור 
ואת כנו ואת בגדי השרד ואת בגדי הקדש לאהרנ הכהנ ואת בגדי בניו 
לכהנ ואת שמנ המשחה ואת קטרת הסמים לקדש ככל אשר צויתכ 
יעשו ויאמר יהוה אל משה לאמר ואתה דבר אל בני ישראל לאמר 
אכ את שבתתי תשמרו כי אות הוא ביני וביניכם לדרתיכם לדעת כי 
אני יהוה מקדשכם ושמרתם את השבת כי קדש הוא לכמ מחלליה 
מות יומת כי כל העשה בה מלאכה ונכרתה הנפש ההוא מקרב עמיה 
ששת ימים יעשה מלאכה וביום השביעי שבת שבתונ קדש ליהוה כל 
העשה מלאכה ביום השבת מות יומת ושמרו בני ישראל את השבת 
לעשות את השבת לדרתמ ברית עולם ביני ובינ בני ישראל אות הוא 
לעלם כי ששת ימים עשה יהוה את השמים ואת הארצ וביום השביעי 
שבת וינפש ויתנ אל משה ככלתו לדבר אתו בהר סיני שני לחת העדת 
לחת אבנ כתבים באצבע אלהים וירא העם כי בשש משה לרדת מנ 
ההר ויקהל העם על אהרנ ויאמרו אליו קום עשה לנו אלהים אשר ילכו 
לפנינו כי זה משה האיש אשר העלנו מארצ מצרים לא ידענו מה היה לו 
ויאמר אלהם אהרנ פרקו נזמי הזהב אשר באזני נשיכם בניכם ובנתיכם 
והביאו אלי ויתפרקו כל העם את נזמי הזהב אשר באזניהם ויביאו אל 
אהרנ ויקח מידם ויצר אתו בחרט ויעשהו עגל מסכה ויאמרו אלה אלהיכ 
ישראל אשר העלוכ מארצ מצרים וירא אהרנ ויבנ מזבח לפניו ויקרא 
אהרנ ויאמר חג ליהוה מחר וישכימו ממחרת ויעלו עלת ויגשו שלמים 
וישב העם לאכל ושתו ויקמו לצחק וידבר יהוה אל משה לכ רד כי 
שחת עמכ אשר העלית מארצ מצרים סרו מהר מנ הדרכ אשר צויתם 
עשו להם עגל מסכה וישתחוו לו ויזבחו לו ויאמרו אלה אלהיכ ישראל 
אשר העלוכ מארצ מצרים ויאמר יהוה אל משה ראיתי את העמ הזה 
והנה עם קשה ערפ הוא ועתה הניחה לי ויחר אפי בהם ואכלם ואעשה 
אותכ לגוי גדול ויחל משה את פני יהוה אלהיו ויאמר למה יהוה יחרה 
אפכ בעמכ אשר הוצאת מארצ מצרים בכח גדול וביד חזקה למה 
יאמרו מצרים לאמר ברעה הוציאם להרג אתמ בהרים ולכלתם מעל 
פני האדמה שוב מחרונ אפכ והנחם על הרעה לעמכ זכר לאברהמ 
ליצחק ולישראל עבדיכ אשר נשבעת להם בכ ותדבר אלהמ ארבה 
את זרעכם ככוכבי השמים וכל הארצ הזאת אשר אמרתי אתנ לזרעכמ 
ונחלו לעלם וינחם יהוה על הרעה אשר דבר לעשות לעמו ויפנ וירד 
משה מנ ההר ושני לחת העדת בידו לחת כתבים משני עבריהם מזה 
ומזה המ כתבים והלחת מעשה אלהים המה והמכתב מכתב אלהים 
הוא חרות על הלחת וישמע יהושע את קול העם ברעה ויאמר אל משה 
קול מלחמה במחנה ויאמר אינ קול ענות גבורה ואינ קול ענות חלושה 
קול ענות אנכי שמע ויהי כאשר קרב אל המחנה וירא את העגל ומחלת 
ויחר אפ משה וישלכ מידו מידיו את הלחת וישבר אתמ תחת ההר ויקח 
את העגל אשר עשו וישרפ באש ויטחנ עד אשר דק ויזר על פני המים 
וישק את בני ישראל ויאמר משה אל אהרנ מה עשה לכ העמ הזה כי 
הבאת עליו חטאה גדלה ויאמר אהרנ אל יחר אפ אדני אתה ידעת את 
העם כי ברע הוא ויאמרו לי עשה לנו אלהים אשר ילכו לפנינו כי זה 
משה האיש אשר העלנו מארצ מצרים לא ידענו מה היה לו ואמר להמ 


למי זהב התפרקו ויתנו לי ואשלכהו באש ויצא העגל הזה וירא משה 
את העם כי פרע הוא כי פרעה אהרנ לשמצה בקמיהם ויעמד משה 
בשער המחנה ויאמר מי ליהוה אלי ויאספו אליו כל בני לוי ויאמר להמ 
כה אמר יהוה אלהי ישראל שימו איש חרבו על ירכו עברו ושובו משער 
לשער במחנה והרגו איש את אחיו ואיש את רעהו ואיש את קרבו ויעשו 
בני לוי כדבר משה ויפל מנ העם ביום ההוא כשלשת אלפי איש ויאמר 
משה מלאו ידכם היום ליהוה כי איש בבנו ובאחיו ולתת עליכם היום 
ברכה ויהי ממחרת ויאמר משה אל העמ אתמ חטאתמ חטאה גדלה 
ועתה אעלה אל יהוה אולי אכפרה בעד חטאתכם וישב משה אל יהוה 
ויאמר אנא חטא העם הזה חטאה גדלה ויעשו להם אלהי זהב ועתה 
אם תשא חטאתם ואמ אינ מחני נא מספרכ אשר כתבת ויאמר יהוה אל 
משה מי אשר חטא לי אמחנו מספרי ועתה לכ נחה את העם אל אשר 
דברתי לכ הנה מלאכי ילכ לפניכ וביום פקדי ופקדתי עליהם חטאתמ 
ויגפ יהוה את העם על אשר עשו את העגל אשר עשה אהרנ וידבר 
יהוה אל משה לכ עלה מזה אתה והעם אשר העלית מארצ מצרים אל 
הארצ אשר נשבעתי לאברהם ליצחק וליעקב לאמר לזרעכ אתננה 
ושלחתי לפניכ מלאכ וגרשתי את הכנעני האמרי והחתי והפרזי החוי 
והיבוסי אל ארצ זבת חלב ודבש כי לא אעלה בקרבכ כי עמ קשה ערפ 
אתה פנ אכלכ בדרכ וישמע העמ את הדבר הרע הזה ויתאבלו ולא 
שתו איש עדיו עליו ויאמר יהוה אל משה אמר אל בני ישראל אתם עמ 
קשה ערפ רגע אחד אעלה בקרבכ וכליתיכ ועתה הורד עדיכ מעליכ 
ואדעה מה אעשה לכ ויתנצלו בני ישראל את עדים מהר חורב ומשה 
יקח את האהל ונטה לו מחוצ למחנה הרחק מנ המחנה וקרא לו אהל 
מועד והיה כל מבקש יהוה יצא אל אהל מועד אשר מחוצ למחנה והיה 
כצאת משה אל האהל יקומו כל העם ונצבו איש פתח אהלו והביטו 
אחרי משה עד באו האהלה והיה כבא משה האהלה ירד עמוד העננ 
ועמד פתח האהל ודבר עמ משה וראה כל העם את עמוד העננ עמד 
פתח האהל וקמ כל העם והשתחוו איש פתח אהלו ודבר יהוה אל משה 
פנים אל פנים כאשר ידבר איש אל רעהו ושב אל המחנה ומשרתו 
יהושע בנ נונ נער לא ימיש מתוכ האהל ויאמר משה אל יהוה ראה אתה 
אמר אלי העל את העם הזה ואתה לא הודעתני את אשר תשלח עמי 
ואתה אמרת ידעתיכ בשמ וגמ מצאת חנ בעיני ועתה אמ נא מצאתי 
חנ בעיניכ הודעני נא את דרככ ואדעכ למענ אמצא חנ בעיניכ וראה כי 
עמכ הגוי הזה ויאמר פני ילכו והנחתי לכ ויאמר אליו אם אינ פניכ הלכים 
אל תעלנו מזה ובמה יודע אפוא כי מצאתי חנ בעיניכ אני ועמכ הלוא 
בלכתכ עמנו ונפלינו אני ועמכ מכל העם אשר על פני האדמה ויאמר 
יהוה אל משה גמ את הדבר הזה אשר דברת אעשה כי מצאת חנ בעיני 
ואדעכ בשמ ויאמר הראני נא את כבדכ ויאמר אני אעביר כל טובי על 
פניכ וקראתי בשמ יהוה לפניכ וחנתי את אשר אחנ ורחמתי את אשר 
ארחם ויאמר לא תוכל לראת את פני כי לא יראני האדם וחי ויאמר יהוה 
הנה מקום אתי ונצבת על הצור והיה בעבר כבדי ושמתיכ בנקרת הצור 
ושכתי כפי עליכ עד עברי והסרתי את כפי וראית את אחרי ופני לא יראו 
ויאמר יהוה אל משה פסל לכ שני לחת אבנים כראשנים וכתבתי על 
הלחת את הדברים אשר היו על הלחת הראשנים אשר שברת והיה 
נכונ לבקר ועלית בבקר אל הר סיני ונצבת לי שם על ראש ההר ואיש 
לא יעלה עמכ וגם איש אל ירא בכל ההר גמ הצאנ והבקר אל ירעו 
אל מול ההר ההוא ויפסל שני לחת אבנים כראשנים וישכם משה בבקר 
ויעל אל הר סיני כאשר צוה יהוה אתו ויקח בידו שני לחת אבנים וירד 
יהוה בעננ ויתיצב עמו שם ויקרא בשמ יהוה ויעבר יהוה על פניו ויקרא 
יהוה יהוה אל רחום וחנונ ארכ אפים ורב חסד ואמת נצר חסד לאלפים 


נשא עונ ופשע וחטאה ונקה לא ינקה פקד עונ אבות על בנים ועל בני 
בנים על שלשים ועל רבעים וימהר משה ויקד ארצה וישתחו ויאמר אמ 
נא מצאתי חנ בעיניכ אדני ילכ נא אדני בקרבנו כי עמ קשה ערפ הוא 
וסלחת לעוננו ולחטאתנו ונחלתנו ויאמר הנה אנכי כרת ברית נגד כל 
עמכ אעשה נפלאת אשר לא נבראו בכל הארצ ובכל הגוים וראה כל 
העם אשר אתה בקרבו את מעשה יהוה כי נורא הוא אשר אני עשה 
עמכ שמר לכ את אשר אנכי מצוכ היום הנני גרש מפניכ את האמרי 
והכנעני והחתי והפרזי והחוי והיבוסי השמר לכ פנ תכרת ברית ליושב 
הארצ אשר אתה בא עליה פנ יהיה למוקש בקרבכ כי את מזבחתמ 
תתצונ ואת מצבתמ תשברונ ואת אשריו תכרתונ כי לא תשתחוה לאל 
אחר כי יהוה קנא שמו אל קנא הוא פנ תכרת ברית ליושב הארצ וזנו 
אחרי אלהיהם וזבחו לאלהיהם וקרא לכ ואכלת מזבחו ולקחת מבנתיו 
לבניכ וזנו בנתיו אחרי אלהיהנ והזנו את בניכ אחרי אלהיהנ אלהי מסכה 
לא תעשה לכ את חג המצות תשמר שבעת ימים תאכל מצות אשר 
צויתכ למועד חדש האביב כי בחדש האביב יצאת ממצרים כל פטר 
רחם לי וכל מקנכ תזכר פטר שור ושה ופטר חמור תפדה בשה ואמ 
לא תפדה וערפתו כל בכור בניכ תפדה ולא יראו פני ריקם ששת ימים 
תעבד וביום השביעי תשבת בחריש ובקציר תשבת וחג שבעת תעשה 
לכ בכורי קציר חטים וחג האסיפ תקופת השנה שלש פעמים בשנה 
יראה כל זכורכ את פני האדנ יהוה אלהי ישראל כי אוריש גוים מפניכ 
והרחבתי את גבולכ ולא יחמד איש את ארצכ בעלתכ לראות את פני 
יהוה אלהיכ שלש פעמים בשנה לא תשחט על חמצ דמ זבחי ולא ילינ 
לבקר זבח חג הפסח ראשית בכורי אדמתכ תביא בית יהוה אלהיכ 
לא תבשל גדי בחלב אמו ויאמר יהוה אל משה כתב לכ את הדברים 
האלה כי על פי הדברים] האלה כרתי אתכ ברית ואת ישראל ויהי שמ 
עם יהוה ארבעים יום וארבעים לילה לחם לא אכל ומים לא שתה ויכתב 
על הלחת את דברי הברית עשרת הדברים ויהי ברדת משה מהר סיני 
ושני לחת העדת ביד משה ברדתו מנ ההר ומשה לא ידע כי קרנ עור 
פניו בדברו אתו וירא אהרנ וכל בני ישראל את משה והנה קרנ עור 
פניו וייראו מגשת אליו ויקרא אלהם משה וישבו אליו אהרנ וכל הנשאים 
בעדה וידבר משה אלהמ ואחרי כנ נגשו כל בני ישראל ויצום את כל 
אשר דבר יהוה אתו בהר סיני ויכל משה מדבר אתמ ויתנ על פניו 
מסוה ובבא משה לפני יהוה לדבר אתו יסיר את המסוה עד צאתו ויצא 
ודבר אל בני ישראל את אשר יצוה וראו בני ישראל את פני משה כי 
קרנ עור פני משה והשיב משה את המסוה על פניו עד באו לדבר אתו 
ויקהל משה את כל עדת בני ישראל ויאמר אלהם אלה הדברים אשר 
צוה יהוה לעשת אתמ ששת ימימ תעשה מלאכה וביום השביעי יהיה 
לכם קדש שבת שבתונ ליהוה כל העשה בו מלאכה יומת לא תבערו 
אש בכל משבתיכם ביום השבת ויאמר משה אל כל עדת בני ישראל 
לאמר זה הדבר אשר צוה יהוה לאמר קחו מאתכם תרומה ליהוה כל 
נדיב לבו יביאה את תרומת יהוה זהב וכספ ונחשת ותכלת וארגמנ 
ותולעת שני ושש ועזים וערת אילם מאדמים וערת תחשים ועצי שטים 
ושמנ למאור ובשמים לשמנ המשחה ולקטרת הסמים ואבני שהם ואבני 
מלאים לאפוד ולחשנ וכל חכמ לב בכם יבאו ויעשו את כל אשר צוה 
יהוה את המשכנ את אהלו ואת מכסהו את קרסיו ואת קרשיו את בריחו 
את עמדיו ואת אדניו את הארנ ואת בדיו את הכפרת ואת פרכת המסכ 
את השלחנ ואת בדיו ואת כל כליו ואת לחמ הפנים ואת מנרת המאור 
ואת כליה ואת נרתיה ואת שמנ המאור ואת מזבח הקטרת ואת בדיו 
ואת שמנ המשחה ואת קטרת הסמים ואת מסכ הפתח לפתח המשכנ 
את מזבח העלה ואת מכבר הנחשת אשר לו את בדיו ואת כל כליו 


את הכיר ואת כנו את קלעי החצר את עמדיו ואת אדניה ואת מסכ 
שער החצר את יתדת המשכנ ואת יתדת החצר ואת מיתריהם את 
בגדי השרד לשרת בקדש את בגדי הקדש לאהרנ הכהנ ואת בגדי 
בניו לכהנ ויצאו כל עדת בני ישראל מלפני משה ויבאו כל איש אשר 
נשאו לבו וכל אשר נדבה רוחו אתו הביאו את תרומת יהוה למלאכת 
אהל מועד ולכל עבדתו ולבגדי הקדש ויבאו האנשים על הנשים כל 
נדיב לב הביאו חח ונזם וטבעת וכומז כל כלי זהב וכל איש אשר הניפ 
תנופת זהב ליהוה וכל איש אשר נמצא אתו תכלת וארגמנ ותולעת שני 
ושש ועזים וערת אילמ מאדמים וערת תחשים הביאו כל מרים תרומת 
כספ ונחשת הביאו את תרומת יהוה וכל אשר נמצא אתו עצי שטים 
לכל מלאכת העבדה הביאו וכל אשה חכמת לב בידיה טוו ויביאו מטוה 
את התכלת ואת הארגמנ את תולעת השני ואת השש וכל הנשים אשר 
נשא לבנ אתנה בחכמה טוו את העזים והנשאמ הביאו את אבני השהמ 
ואת אבני המלאים לאפוד ולחשנ ואת הבשם ואת השמנ למאור ולשמנ 
המשחה ולקטרת הסמים כל איש ואשה אשר נדב לבם אתמ להביא 
לכל המלאכה אשר צוה יהוה לעשות ביד משה הביאו בני ישראל נדבה 
ליהוה ויאמר משה אל בני ישראל ראו קרא יהוה בשם בצלאל בנ אורי 
בנ חור למטה יהודה וימלא אתו רוח אלהים בחכמה בתבונה ובדעת 
ובכל מלאכה ולחשב מחשבת לעשת בזהב ובכספ ובנחשת ובחרשת 
אבנ למלאת ובחרשת עצ לעשות בכל מלאכת מחשבת ולהורת נתנ 
בלבו הוא ואהליאב בנ אחיסמכ למטה דנ מלא אתמ חכמת לב לעשות 
כל מלאכת חרש וחשב ורקם בתכלת ובארגמנ בתולעת השני ובשש 
וארג עשי כל מלאכה וחשבי מחשבת ועשה בצלאל ואהליאב וכל איש 
חכם לב אשר נתנ יהוה חכמה ותבונה בהמה לדעת לעשת את כל 
מלאכת עבדת הקדש לכל אשר צוה יהוה ויקרא משה אל בצלאל ואל 
אהליאב ואל כל איש חכם לב אשר נתנ יהוה חכמה בלבו כל אשר 
נשאו לבו לקרבה אל המלאכה לעשת אתה ויקחו מלפני משה את כל 
התרומה אשר הביאו בני ישראל למלאכת עבדת הקדש לעשת אתה 
והמ הביאו אליו עוד נדבה בבקר בבקר ויבאו כל החכמים העשים את 
כל מלאכת הקדש איש איש ממלאכתו אשר המה עשים ויאמרו אל 
משה לאמר מרבים העם להביא מדי העבדה למלאכה אשר צוה יהוה 
לעשת אתה ויצו משה ויעבירו קול במחנה לאמר איש ואשה אל יעשו 
עוד מלאכה לתרומת הקדש ויכלא העם מהביא והמלאכה היתה דימ 
לכל המלאכה לעשות אתה והותר ויעשו כל חכם לב בעשי המלאכה 
את המשכנ עשר יריעת שש משזר ותכלת וארגמנ ותולעת שני כרבים 
מעשה חשב עשה אתמ ארכ היריעה האחת שמנה ועשרים באמה 
ורחב ארבע באמה היריעה האחת מדה אחת לכל היריעת ויחבר את 
חמש היריעת אחת אל אחת וחמש יריעת חבר אחת אל אחת ויעש 
ללאת תכלת על שפת היריעה האחת מקצה במחברת כנ עשה בשפת 
היריעה הקיצונה במחברת השנית חמשים ללאת עשה ביריעה האחת 
וחמשים ללאת עשה בקצה היריעה אשר במחברת השנית מקבילת 
הללאת אחת אל אחת ויעש חמשים קרסי זהב ויחבר את הירעת 
אחת אל אחת בקרסים ויהי המשכנ אחד ויעש יריעת עזים לאהל על 
המשכנ עשתי עשרה יריעת עשה אתמ ארכ היריעה האחת שלשים 
באמה וארבע אמות רחב היריעה האחת מדה אחת לעשתי עשרה 
יריעת ויחבר את חמש היריעת לבד ואת שש היריעת לבד ויעש ללאת 
חמשים על שפת היריעה הקיצנה במחברת וחמשים ללאת עשה על 
שפת היריעה החברת השנית ויעש קרסי נחשת חמשים לחבר את 
האהל להית אחד ויעש מכסה לאהל ערת אלים מאדמים ומכסה ערת 
תחשים מלמעלה ויעש את הקרשים למשכנ עצי שטים עמדים עשר 


אמת ארכ הקרש ואמה וחצי האמה רחב הקרש האחד שתי ידת לקרש 
האחד משלבת אחת אל אחת כנ עשה לכל קרשי המשכנ ויעש את 
הקרשים למשכנ עשרים קרשים לפאת נגב תימנה וארבעים אדני כספ 
עשה תחת עשרים הקרשים שני אדנים תחת הקרש האחד לשתי ידתיו 
ושני אדנים תחת הקרש האחד לשתי ידתיו ולצלע המשכנ השנית 
לפאת צפונ עשה עשרים קרשים וארבעים אדניהם כספ שני אדנים 
תחת הקרש האחד ושני אדנים תחת הקרש האחד ולירכתי המשכנ 
ימה עשה ששה קרשים ושני קרשים עשה למקצעת המשכנ בירכתים 
והיו תואמם מלמטה ויחדו יהיו תמים אל ראשו אל הטבעת האחת כנ 
עשה לשניהם לשני המקצעת והיו שמנה קרשים ואדניהם כספ ששה 
עשר אדנים שני אדנים שני אדנים תחת הקרש האחד ויעש בריחי עצי 
שטים חמשה לקרשי צלע המשכנ האחת וחמשה בריחם לקרשי צלע 
המשכנ השנית וחמשה בריחמ לקרשי המשכנ לירכתים ימה ויעש את 
הבריח התיכנ לברח בתוכ הקרשים מנ הקצה אל הקצה ואת הקרשים 
צפה זהב ואת טבעתם עשה זהב בתים לבריחם ויצפ את הבריחם זהב 
ויעש את הפרכת תכלת וארגמנ ותולעת שני ו שש משזר מעשה חשב 
עשה אתה כרבים ויעש לה ארבעה עמודי שטים ויצפם זהב וויהם זהב 
ויצק להמ ארבעה אדני כספ ויעש מסכ לפתח האהל תכלת וארגמנ 
ותולעת שני ושש משזר מעשה רקם ואת עמודיו חמשה ואת וויהם וצפה 
ראשיהם וחשקיהם זהב ואדניהם חמשה נחשת ויעש בצלאל את הארנ 
עצי שטים אמתים וחצי ארכו ואמה וחצי רחבו ואמה וחצי קמתו ויצפהו 
זהב טהור מבית ומחוצ ויעש לו זר זהב סביב ויצק לו ארבע טבעת זהב 
על ארבע פעמתיו ושתי טבעת על צלעו האחת ושתי טבעות על צלעו 
השנית ויעש בדי עצי שטים ויצפ אתמ זהב ויבא את הבדים] בטבעת 
על צלעת הארנ לשאת את הארנ ויעש כפרת זהב טהור אמתים וחצי 
ארכה ואמה וחצי רחבה ויעש שני כרבים זהב מקשה עשה אתמ משני 
קצות הכפרת כרוב אחד מקצה מזה וכרוב אחד מקצה מזה מנ הכפרת 
עשה את הכרבימ משני קצוותו קצותיו ויהיו הכרבים פרשי כנפים למעלה 
סככים בכנפיהם על הכפרת ופניהם איש אל אחיו אל הכפרת היו פני 
הכרבים ויעש את השלחנ עצי שטים אמתים ארכו ואמה רחבו ואמה 
וחצי קמתו ויצפ אתו זהב טהור ויעש לו זר זהב סביב ויעש לו מסגרת 
טפח סביב ויעש זר זהב למסגרתו סביב ויצק לו ארבע טבעת זהב 
ויתנ את הטבעת על ארבע הפאת אשר לארבע רגליו לעמת המסגרת 
היו הטבעת בתים לבדים לשאת את השלחנ ויעש את הבדים עצי 
שטים ויצפ אתמ זהב לשאת את השלחנ ויעש את הכלים אשר על 
השלחנ את קערתיו ואת כפתיו ואת מנקיתיו ואת הקשות אשר יסכ 
בהנ זהב טהור ויעש את המנרה זהב טהור מקשה עשה את המנרה 
ירכה וקנה גביעיה כפתריה ופרחיה ממנה היו ו ששה קנים יצאים מצדיה 
שלשה קני מנרה מצדה האחד ושלשה קני מנרה מצדה השני שלשה 
גבעים משקדים בקנה האחד כפתר ופרח ושלשה גבעים משקדים 
בקנה אחד כפתר ופרח כנ לששת הקנים היצאים מנ המנרה ובמנרה 
ארבעה גבעים משקדימ כפתריה ופרחיה וכפתר תחת שני הקנים ממנה 
וכפתר תחת שני הקנים ממנה וכפתר תחת שני הקנים ממנה לששת 
הקנים היצאים ממנה כפתריהם וקנתם ממנה היו כלה מקשה אחת זהב 
טהור ויעש את נרתיה שבעה ומלקחיה ומחתתיה זהב טהור ככר זהב 
טהור עשה אתה ואת כל כליה ויעש את מזבח הקטרת עצי שטים אמה 
ארכו ואמה רחבו רבוע ואמתים קמתו ממנו היו קרנתיו ויצפ אתו זהב 
טהור את גגו ואת קירתיו סביב ואת קרנתיו ויעש לו זר זהב סביב ושתי 
טבעת זהב עשה לו מתחת לזרו על שתי צלעתיו על שני צדיו לבתים 
לבדים לשאת אתו בהם ויעש את הבדים עצי שטים ויצפ אתמ זהב 


ויעש את שמנ המשחה קדש ואת קטרת הסמים טהור מעשה רקח 
ויעש את מזבח העלה עצי שטים חמש אמות ארכו וחמש אמות רחבו 
רבוע ו שלש אמות קמתו ויעש קרנתיו על ארבע פנתיו ממנו היו קרנתיו 
ויצפ אתו נחשת ויעש את כל כלי המזבח את הסירת ואת היעים ואת 
המזרקת את המזלגת ואת המחתת כל כליו עשה נחשת ויעש למזבח 
מכבר מעשה רשת נחשת תחת כרכבו מלמטה עד חציו ויצק ארבע 
טבעת בארבע הקצות למכבר הנחשת בתים לבדים ויעש את הבדים 
עצי שטים ויצפ אתמ נחשת ויבא את הבדים בטבעת על צלעת המזבח 
לשאת אתו בהמ נבוב לחת עשה אתו ויעש את הכיור נחשת ואת כנו 
נחשת במראת הצבאת אשר צבאו פתח אהל מועד ויעש את החצר 
לפאת נגב תימנה קלעי החצר שש משזר מאה באמה עמודיהם עשרים 
ואדניהם עשרים נחשת ווי העמדים וחשקיהם כספ ולפאת צפונ מאה 
באמה עמודיהם עשרים ואדניהם עשרים נחשת ווי העמודים וחשקיהמ 
כספ ולפאת ימ קלעים חמשים באמה עמודיהמ עשרה ואדניהמ עשרה 
ווי העמדים וחשוקיהמ כספ ולפאת קדמה מזרחה חמשימ אמה קלעים 
חמש עשרה אמה אל הכתפ עמודיהם שלשה ואדניהם שלשה ולכתפ 
השנית מזה ומזה לשער החצר קלעים חמש עשרה אמה עמדיהמ 
שלשה ואדניהם שלשה כל קלעי החצר סביב שש משזר והאדנים 
לעמדים נחשת ווי העמודים וחשוקיהם כספ וצפוי ראשיהם כספ והמ 
מחשקים כספ כל עמדי החצר ומסכ שער החצר מעשה רקם תכלת 
וארגמנ ותולעת שני ושש משזר ועשרים אמה ארכ וקומה ברחב חמש 
אמות לעמת קלעי החצר ועמדיהם ארבעה ואדניהם ארבעה נחשת 
וויהם כספ וצפוי ראשיהמ וחשקיהם כספ וכל היתדת למשכנ ולחצר 
סביב נחשת אלה פקודי המשכנ משכנ העדת אשר פקד על פי משה 
עבדת הלוים ביד איתמר בנ אהרנ הכהנ ובצלאל בנ אורי בנ חור 
למטה יהודה עשה את כל אשר צוה יהוה את משה ואתו אהליאב 
בנ אחיסמכ למטה דנ חרש וחשב ורקמ בתכלת ובארגמנ ובתולעת 
השני ובשש כל הזהב העשוי למלאכה בכל מלאכת הקדש ויהי זהב 
התנופה תשע ועשרים ככר ושבע מאות ושלשים שקל בשקל הקדש 
וכספ פקודי העדה מאת ככר ואלפ ושבע מאות וחמשה ושבעים שקל 
בשקל הקדש בקע לגלגלת מחצית השקל בשקל הקדש לכל העבר 
על הפקדים מבנ עשרים שנה ומעלה לשש מאות אלפ ושלשת אלפים 
וחמש מאות וחמשים ויהי מאת ככר הכספ לצקת את אדני הקדש ואת 
אדני הפרכת מאת אדנים למאת הככר ככר לאדנ ואת האלפ ושבע 
המאות וחמשה ושבעים עשה ווים לעמודים וצפה ראשיהמ וחשק אתמ 
ונחשת התנופה שבעים ככר ואלפים וארבע מאות שקל ויעש בה את 
אדני פתח אהל מועד ואת מזבח הנחשת ואת מכבר הנחשת אשר לו 
ואת כל כלי המזבח ואת אדני החצר סביב ואת אדני שער החצר ואת 
כל יתדת המשכנ ואת כל יתדת החצר סביב ומנ התכלת והארגמנ 
ותולעת השני עשו בגדי שרד לשרת בקדש ויעשו את בגדי הקדש 
אשר לאהרנ כאשר צוה יהוה את משה ויעש את האפד זהב תכלת 
וארגמנ ותולעת שני ושש משזר וירקעו את פחי הזהב וקצצ פתילמ 
לעשות בתוכ התכלת ובתוכ הארגמנ ובתוכ תולעת השני ובתוכ השש 
מעשה חשב כתפת עשו לו חברת על שני קצוותו קצותיו חבר וחשב 
אפדתו אשר עליו ממנו הוא כמעשהו זהב תכלת וארגמנ ותולעת שני 
ושש משזר כאשר צוה יהוה את משה ויעשו את אבני השהמ מסבת 
משבצת זהב מפתחת פתוחי חותמ על שמות בני ישראל וישם אתמ 
על כתפת האפד אבני זכרונ לבני ישראל כאשר צוה יהוה את משה 
ויעש את החשנ מעשה חשב כמעשה אפד זהב תכלת וארגמנ ותולעת 
שני ושש משזר רבוע היה כפול עשו את החשנ זרת ארכו וזרת רחבו 


כפול וימלאו בו ארבעה טורי אבנ טור אדם פטדה וברקת הטור האחד 
והטור השני נפכ ספיר ויהלם והטור השלישי לשמ שבו ואחלמה והטור 
הרביעי תרשיש שהם וישפה מוסבת משבצות זהב במלאתם והאבנים 
על שמת בני ישראל הנה שתים עשרה על שמתמ פתוחי חתמ איש 
על שמו לשנים עשר שבט ויעשו על החשנ שרשרת גבלת מעשה 
עבת זהב טהור ויעשו שתי משבצת זהב ושתי טבעת זהב ויתנו את 
שתי הטבעת על שני קצות החשנ ויתנו שתי העבתת הזהב על שתי 
הטבעת על קצות החשנ ואת שתי קצות שתי העבתת נתנו על שתי 
המשבצת ויתנם על כתפת האפד אל מול פניו ויעשו שתי טבעת זהב 
וישימו על שני קצות החשנ על שפתו אשר אל עבר האפד ביתה ויעשו 
שתי טבעת זהב ויתנם על שתי כתפת האפד מלמטה ממול פניו לעמת 
מחברתו ממעל לחשב האפד וירכסו את החשנ מטבעתיו אל טבעת 
האפד בפתיל תכלת להית על חשב האפד ולא יזח החשנ מעל האפד 
כאשר צוה יהוה את משה ויעש את מעיל האפד מעשה ארג כליל תכלת 
ופי המעיל בתוכו כפי תחרא שפה לפיו סביב לא יקרע ויעשו על שולי 
המעיל רמוני תכלת וארגמנ ותולעת שני משזר ויעשו פעמני זהב טהור 
ויתנו את הפעמנים בתוכ הרמנים על שולי המעיל סביב בתוכ הרמנים 
פעמנ ורמנ פעמנ ורמנ על שולי המעיל סביב לשרת כאשר צוה יהוה את 
משה ויעשו את הכתנת שש מעשה ארג לאהרנ ולבניו ואת המצנפת 
שש ואת פארי המגבעת שש ואת מכנסי הבד שש משזר ואת האבנט 
שש משזר ותכלת וארגמנ ותולעת שני מעשה רקם כאשר צוה יהוה 
את משה ויעשו את ציצ נזר הקדש זהב טהור ויכתבו עליו מכתב פתוחי 
חותם קדש ליהוה ויתנו עליו פתיל תכלת לתת על המצנפת מלמעלה 
כאשר צוה יהוה את משה ותכל כל עבדת משכנ אהל מועד ויעשו בני 
ישראל ככל אשר צוה יהוה את משה כנ עשו ויביאו את המשכנ אל משה 
את האהל ואת כל כליו קרסיו קרשיו בריחו בריחיו ועמדיו ואדניו ואת 
מכסה עורת האילם המאדמים ואת מכסה ערת התחשים ואת פרכת 
המסכ את ארנ העדת ואת בדיו ואת הכפרת את השלחנ את כל כליו 
ואת לחם הפנים את המנרה הטהרה את נרתיה נרת המערכה ואת כל 
כליה ואת שמנ המאור ואת מזבח הזהב ואת שמנ המשחה ואת קטרת 
הסמים ואת מסכ פתח האהל את מזבח הנחשת ואת מכבר הנחשת 
אשר לו את בדיו ואת כל כליו את הכיר ואת כנו את קלעי החצר את 
עמדיה ואת אדניה ואת המסכ לשער החצר את מיתריו ויתדתיה ואת 
כל כלי עבדת המשכנ לאהל מועד את בגדי השרד לשרת בקדש את 
בגדי הקדש לאהרנ הכהנ ואת בגדי בניו לכהנ ככל אשר צוה יהוה את 
משה כנ עשו בני ישראל את כל העבדה וירא משה את כל המלאכה 
והנה עשו אתה כאשר צוה יהוה כנ עשו ויברכ אתמ משה וידבר יהוה 
אל משה לאמר ביום החדש הראשונ באחד לחדש תקים את משכנ 
אהל מועד ושמת שמ את ארונ העדות וסכת על הארנ את הפרכת 
והבאת את השלחנ וערכת את ערכו והבאת את המנרה והעלית את 
נרתיה ונתתה את מזבח הזהב לקטרת לפני ארונ העדת ושמת את 
מסכ הפתח למשכנ ונתתה את מזבח העלה לפני פתח משכנ אהל 
מועד ונתת את הכיר בינ אהל מועד ובינ המזבח ונתת שם מים ושמת 
את החצר סביב ונתת את מסכ שער החצר ולקחת את שמנ המשחה 
ומשחת את המשכנ ואת כל אשר בו וקדשת אתו ואת כל כליו והיה 
קדש ומשחת את מזבח העלה ואת כל כליו וקדשת את המזבח והיה 
המזבח קדש קדשים ומשחת את הכיר ואת כנו וקדשת אתו והקרבת 
את אהרנ ואת בניו אל פתח אהל מועד ורחצת אתמ במים והלבשת 
את אהרנ את בגדי הקדש ומשחת אתו וקדשת אתו וכהנ לי ואת בניו 
תקריב והלבשת אתמ כתנת ומשחת אתמ כאשר משחת את אביהמ 


וכהנו לי והיתה להית להמ משחתם לכהנת עולם לדרתם ויעש משה 
ככל אשר צוה יהוה אתו כנ עשה ויהי בחדש הראשונ בשנה השנית 
באחד לחדש הוקמ המשכנ ויקם משה את המשכנ ויתנ את אדניו וישם 
את קרשיו ויתנ את בריחיו ויקם את עמודיו ויפרש את האהל על המשכנ 
וישם את מכסה האהל עליו מלמעלה כאשר צוה יהוה את משה ויקח 
ויתנ את העדת אל הארנ וישם את הבדים על הארנ ויתנ את הכפרת 
על הארנ מלמעלה ויבא את הארנ אל המשכנ וישמ את פרכת המסכ 
ויסכ על ארונ העדות כאשר צוה יהוה את משה ויתנ את השלחנ באהל 
מועד על ירכ המשכנ צפנה מחוצ לפרכת ויערכ עליו ערכ לחם לפני 
יהוה כאשר צוה יהוה את משה וישם את המנרה באהל מועד נכח 
השלחנ על ירכ המשכנ נגבה ויעל הנרת לפני יהוה כאשר צוה יהוה 
את משה וישם את מזבח הזהב באהל מועד לפני הפרכת ויקטר עליו 
קטרת סמים כאשר צוה יהוה את משה וישם את מסכ הפתח למשכנ 
ואת מזבח העלה שמ פתח משכנ אהל מועד ויעל עליו את העלה ואת 
המנחה כאשר צוה יהוה את משה וישם את הכיר בינ אהל מועד ובינ 
המזבח ויתנ שמה מימ לרחצה ורחצו ממנו משה ואהרנ ובניו את ידיהמ 
ואת רגליהם בבאם אל אהל מועד ובקרבתם אל המזבח ירחצו כאשר 
צוה יהוה את משה ויקם את החצר סביב למשכנ ולמזבח ויתנ את מסכ 
שער החצר ויכל משה את המלאכה ויכס העננ את אהל מועד וכבוד 
יהוה מלא את המשכנ ולא יכל משה לבוא אל אהל מועד כי שכנ עליו 
העננ וכבוד יהוה מלא את המשכנ ובהעלות העננ מעל המשכנ יסעו 
בני ישראל בכל מסעיהם ואם לא יעלה העננ ולא יסעו עד יום העלתו 
כי עננ יהוה על המשכנ יומם ואש תהיה לילה בו לעיני כל בית ישראל 
בכל מסעיהמ 


ויקרא אל משה וידבר יהוה אליו מאהל מועד לאמר דבר אל בני 
ישראל ואמרת אלהם אדם כי יקריב מכם קרבנ ליהוה מנ הבהמה מנ 
הבקר ומנ הצאנ תקריבו את קרבנכם אמ עלה קרבנו מנ הבקר זכר 
תמים יקריבנו אל פתח אהל מועד יקריב אתו לרצנו לפני יהוה וסמכ 
ידו על ראש העלה ונרצה לו לכפר עליו ושחט את בנ הבקר לפני 
יהוה והקריבו בני אהרנ הכהנים את הדם וזרקו את הדמ על המזבח 
סביב אשר פתח אהל מועד והפשיט את העלה ונתח אתה לנתחיה 
ונתנו בני אהרנ הכהנ אש על המזבח וערכו עצים על האש וערכו בני 
אהרנ הכהנים את הנתחים את הראש ואת הפדר על העצים אשר על 
האש אשר על המזבח וקרבו וכרעיו ירחצ במים והקטיר הכהנ את הכל 
המזבחה עלה אשה ריח ניחוח ליהוה ואמ מנ הצאנ קרבנו מנ הכשבימ 
או מנ העזים לעלה זכר תמים יקריבנו ושחט אתו על ירכ המזבח צפנה 
לפני יהוה וזרקו בני אהרנ הכהנים את דמו על המזבח סביב ונתח אתו 
לנתחיו ואת ראשו ואת פדרו וערכ הכהנ אתמ על העצים אשר על 
האש אשר על המזבח והקרב והכרעים ירחצ במים והקריב הכהנ את 
הכל והקטיר המזבחה עלה הוא אשה ריח ניחח ליהוה ואמ מנ העופ 
עלה קרבנו ליהוה והקריב מנ התרים או מנ בני היונה את קרבנו והקריבו 
הכהנ אל המזבח ומלק את ראשו והקטיר המזבחה ונמצה דמו על קיר 
המזבח והסיר את מראתו בנצתה והשליכ אתה אצל המזבח קדמה אל 
מקום הדשנ ושסע אתו בכנפיו לא יבדיל והקטיר אתו הכהנ המזבחה על 
העצים אשר על האש עלה הוא אשה ריח ניחח ליהוה ונפש כי תקריב 
קרבנ מנחה ליהוה סלת יהיה קרבנו ויצק עליה שמנ ונתנ עליה לבנה 
והביאה אל בני אהרנ הכהנים וקמצ משמ מלא קמצו מסלתה ומשמנה 
על כל לבנתה והקטיר הכהנ את אזכרתה המזבחה אשה ריח ניחח 
ליהוה והנותרת מנ המנחה לאהרנ ולבניו קדש קדשים מאשי יהוה וכי 
תקרב קרבנ מנחה מאפה תנור סלת חלות מצת בלולת בשמנ ורקיקי 


מצות משחים בשמנ ואמ מנחה על המחבת קרבנכ סלת בלולה בשמנ 
מצה תהיה פתות אתה פתים ויצקת עליה שמנ מנחה הוא ואם מנחת 
מרחשת קרבנכ סלת בשמנ תעשה והבאת את המנחה אשר יעשה 
מאלה ליהוה והקריבה אל הכהנ והגישה אל המזבח והרים הכהנ מנ 
המנחה את אזכרתה והקטיר המזבחה אשה ריח ניחח ליהוה והנותרת 
מנ המנחה לאהרנ ולבניו קדש קדשים מאשי יהוה כל המנחה אשר 
תקריבו ליהוה לא תעשה חמצ כי כל שאר וכל דבש לא תקטירו ממנו 
אשה ליהוה קרבנ ראשית תקריבו אתמ ליהוה ואל המזבח לא יעלו לריח 
ניחח וכל קרבנ מנחתכ במלח תמלח ולא תשבית מלח ברית אלהיכ 
מעל מנחתכ על כל קרבנכ תקריב מלח ואמ תקריב מנחת בכורים 
ליהוה אביב קלוי באש גרש כרמל תקריב את מנחת בכוריכ ונתת עליה 
שמנ ושמת עליה לבנה מנחה הוא והקטיר הכהנ את אזכרתה מגרשה 
ומשמנה על כל לבנתה אשה ליהוה ואמ זבח שלמים קרבנו אמ מנ 
הבקר הוא מקריב אמ זכר אמ נקבה תמים יקריבנו לפני יהוה וסמכ ידו 
על ראש קרבנו ושחטו פתח אהל מועד וזרקו בני אהרנ הכהנים את 
הדמ על המזבח סביב והקריב מזבח השלמים אשה ליהוה את החלב 
המכסה את הקרב ואת כל החלב אשר על הקרב ואת שתי הכלית 
ואת החלב אשר עלהנ אשר על הכסלים ואת היתרת על הכבד על 
הכליות יסירנה והקטירו אתו בני אהרנ המזבחה על העלה אשר על 
העצים אשר על האש אשה ריח ניחח ליהוה ואמ מנ הצאנ קרבנו לזבח 
שלמים ליהוה זכר או נקבה תמים יקריבנו אמ כשב הוא מקריב את 
קרבנו והקריב אתו לפני יהוה וסמכ את ידו על ראש קרבנו ושחט אתו 
לפני אהל מועד וזרקו בני אהרנ את דמו על המזבח סביב והקריב מזבח 
השלמים אשה ליהוה חלבו האליה תמימה לעמת העצה יסירנה ואת 
החלב המכסה את הקרב ואת כל החלב אשר על הקרב ואת שתי 
הכלית ואת החלב אשר עלהנ אשר על הכסלים ואת היתרת על הכבד 
על הכלית יסירנה והקטירו הכהנ המזבחה לחם אשה ליהוה ואם עז 
קרבנו והקריבו לפני יהוה וסמכ את ידו על ראשו ושחט אתו לפני אהל 
מועד וזרקו בני אהרנ את דמו על המזבח סביב והקריב ממנו קרבנו אשה 
ליהוה את החלב המכסה את הקרב ואת כל החלב אשר על הקרב 
ואת שתי הכלית ואת החלב אשר עלהנ אשר על הכסלים ואת היתרת 
על הכבד על הכלית יסירנה והקטירם הכהנ המזבחה לחמ אשה לריח 
ניחח כל חלב ליהוה חקת עולם לדרתיכם בכל מושבתיכם כל חלב 
וכל דם לא תאכלו וידבר יהוה אל משה לאמר דבר אל בני ישראל 
לאמר נפש כי תחטא בשגגה מכל מצות יהוה אשר לא תעשינה ועשה 
מאחת מהנה אמ הכהנ המשיח יחטא לאשמת העם והקריב על חטאתו 
אשר חטא פר בנ בקר תמים ליהוה לחטאת והביא את הפר אל פתח 
אהל מועד לפני יהוה וסמכ את ידו על ראש הפר ושחט את הפר לפני 
יהוה ולקח הכהנ המשיח מדמ הפר והביא אתו אל אהל מועד וטבל 
הכהנ את אצבעו בדם והזה מנ הדמ שבע פעמים לפני יהוה את פני 
פרכת הקדש ונתנ הכהנ מנ הדם על קרנות מזבח קטרת הסמים לפני 
יהוה אשר באהל מועד ואת כל דמ הפר ישפכ אל יסוד מזבח העלה 
אשר פתח אהל מועד ואת כל חלב פר החטאת ירימ ממנו את החלב 
המכסה על הקרב ואת כל החלב אשר על הקרב ואת שתי הכלית ואת 
החלב אשר עליהנ אשר על הכסלים ואת היתרת על הכבד על הכליות 
יסירנה כאשר יורם משור זבח השלמים והקטירם הכהנ על מזבח העלה 
ואת עור הפר ואת כל בשרו על ראשו ועל כרעיו וקרבו ופרשו והוציא 
את כל הפר אל מחוצ למחנה אל מקום טהור אל שפכ הדשנ ושרפ 
אתו על עצים באש על שפכ הדשנ ישרפ ואמ כל עדת ישראל ישגו 
ונעלמ דבר מעיני הקהל ועשו אחת מכל מצות יהוה אשר לא תעשינה 


ואשמו ונודעה החטאת אשר חטאו עליה והקריבו הקהל פר בנ בקר 
לחטאת והביאו אתו לפני אהל מועד וסמכו זקני העדה את ידיהם על 
ראש הפר לפני יהוה ושחט את הפר לפני יהוה והביא הכהנ המשיח מדמ 
הפר אל אהל מועד וטבל הכהנ אצבעו מנ הדמ והזה שבע פעמים לפני 
יהוה את פני הפרכת ומנ הדם יתנ על קרנת המזבח אשר לפני יהוה 
אשר באהל מועד ואת כל הדם ישפכ אל יסוד מזבח העלה אשר פתח 
אהל מועד ואת כל חלבו ירים ממנו והקטיר המזבחה ועשה לפר כאשר 
עשה לפר החטאת כנ יעשה לו וכפר עלהמ הכהנ ונסלח להמ והוציא 
את הפר אל מחוצ למחנה ושרפ אתו כאשר שרפ את הפר הראשונ 
חטאת הקהל הוא אשר נשיא יחטא ועשה אחת מכל מצות יהוה אלהיו 
אשר לא תעשינה בשגגה ואשם או הודע אליו חטאתו אשר חטא בה 
והביא את קרבנו שעיר עזים זכר תמים וסמכ ידו על ראש השעיר ושחט 
אתו במקום אשר ישחט את העלה לפני יהוה חטאת הוא ולקח הכהנ 
מדמ החטאת באצבעו ונתנ על קרנת מזבח העלה ואת דמו ישפכ אל 
יסוד מזבח העלה ואת כל חלבו יקטיר המזבחה כחלב זבח השלמימ 
וכפר עליו הכהנ מחטאתו ונסלח לו ואמ נפש אחת תחטא בשגגה מעמ 
הארצ בעשתה אחת ממצות יהוה אשר לא תעשינה ואשם או הודע אליו 
חטאתו אשר חטא והביא קרבנו שעירת עזים תמימה נקבה על חטאתו 
אשר חטא וסמכ את ידו על ראש החטאת ושחט את החטאת במקומ 
העלה ולקח הכהנ מדמה באצבעו ונתנ על קרנת מזבח העלה ואת כל 
דמה ישפכ אל יסוד המזבח ואת כל חלבה יסיר כאשר הוסר חלב מעל 
זבח השלמים והקטיר הכהנ המזבחה לריח ניחח ליהוה וכפר עליו הכהנ 
ונסלח לו ואמ כבש יביא קרבנו לחטאת נקבה תמימה יביאנה וסמכ את 
ידו על ראש החטאת ושחט אתה לחטאת במקום אשר ישחט את העלה 
ולקח הכהנ מדם החטאת באצבעו ונתנ על קרנת מזבח העלה ואת 
כל דמה ישפכ אל יסוד המזבח ואת כל חלבה יסיר כאשר יוסר חלב 
הכשב מזבח השלמים והקטיר הכהנ אתמ המזבחה על אשי יהוה וכפר 
עליו הכהנ על חטאתו אשר חטא ונסלח לו ונפש כי תחטא ושמעה קול 
אלה והוא עד או ראה או ידע אמ לוא יגיד ונשא עונו או נפש אשר 
תגע בכל דבר טמא או בנבלת חיה טמאה או בנבלת בהמה טמאה 
או בנבלת שרצ טמא ונעלמ ממנו והוא טמא ואשם או כי יגע בטמאת 
אדם לכל טמאתו אשר יטמא בה ונעלמ ממנו והוא ידע ואשם או נפש 
כי תשבע לבטא בשפתים להרע או להיטיב לכל אשר יבטא האדמ 
בשבעה ונעלם ממנו והוא ידע ואשם לאחת מאלה והיה כי יאשמ לאחת 
מאלה והתודה אשר חטא עליה והביא את אשמו ליהוה על חטאתו 
אשר חטא נקבה מנ הצאנ כשבה או שעירת עזים לחטאת וכפר עליו 
הכהנ מחטאתו ואמ לא תגיע ידו די שה והביא את אשמו אשר חטא 
שתי תרים או שני בני יונה ליהוה אחד לחטאת ואחד לעלה והביא אתמ 
אל הכהנ והקריב את אשר לחטאת ראשונה ומלק את ראשו ממול 
ערפו ולא יבדיל והזה מדם החטאת על קיר המזבח והנשאר בדם ימצה 
אל יסוד המזבח חטאת הוא ואת השני יעשה עלה כמשפט וכפר עליו 
הכהנ מחטאתו אשר חטא ונסלח לו ואמ לא תשיג ידו לשתי תרים או 
לשני בני יונה והביא את קרבנו אשר חטא עשירת האפה סלת לחטאת 
לא ישים עליה שמנ ולא יתנ עליה לבנה כי חטאת היא והביאה אל 
הכהנ וקמצ הכהנ ממנה מלוא קמצו את אזכרתה והקטיר המזבחה על 
אשי יהוה חטאת הוא וכפר עליו הכהנ על חטאתו אשר חטא מאחת 
מאלה ונסלח לו והיתה לכהנ כמנחה וידבר יהוה אל משה לאמר נפש 
כי תמעל מעל וחטאה בשגגה מקדשי יהוה והביא את אשמו ליהוה איל 
תמים מנ הצאנ בערככ כספ שקלים בשקל הקדש לאשמ ואת אשר 
חטא מנ הקדש ישלם ואת חמישתו יוספ עליו ונתנ אתו לכהנ והכהנ 


יכפר עליו באיל האשם ונסלח לו ואמ נפש כי תחטא ועשתה אחת מכל 
מצות יהוה אשר לא תעשינה ולא ידע ואשם ונשא עונו והביא איל תמימ 
מנ הצאנ בערככ לאשמ אל הכהנ וכפר עליו הכהנ על שגגתו אשר 
שגג והוא לא ידע ונסלח לו אשמ הוא אשמ אשמ ליהוה וידבר יהוה אל 
משה לאמר נפש כי תחטא ומעלה מעל ביהוה וכחש בעמיתו בפקדונ 
או בתשומת יד או בגזל או עשק את עמיתו או מצא אבדה וכחש בה 
ונשבע על שקר על אחת מכל אשר יעשה האדם לחטא בהנה והיה 
כי יחטא ואשם והשיב את הגזלה אשר גזל או את העשק אשר עשק 
או את הפקדונ אשר הפקד אתו או את האבדה אשר מצא או מכל 
אשר ישבע עליו לשקר ושלמ אתו בראשו וחמשתיו יספ עליו לאשר 
הוא לו יתננו ביום אשמתו ואת אשמו יביא ליהוה איל תמים מנ הצאנ 
בערככ לאשמ אל הכהנ וכפר עליו הכהנ לפני יהוה ונסלח לו על אחת 
מכל אשר יעשה לאשמה בה וידבר יהוה אל משה לאמר צו את אהרנ 
ואת בניו לאמר זאת תורת העלה הוא העלה על מוקדה על המזבח 
כל הלילה עד הבקר ואש המזבח תוקד בו ולבש הכהנ מדו בד ומכנסי 
בד ילבש על בשרו והרים את הדשנ אשר תאכל האש את העלה על 
המזבח ושמו אצל המזבח ופשט את בגדיו ולבש בגדים אחרים והוציא 
את הדשנ אל מחוצ למחנה אל מקום טהור והאש על המזבח תוקד 
בו לא תכבה ובער עליה הכהנ עצים בבקר בבקר וערכ עליה העלה 
והקטיר עליה חלבי השלמים אש תמיד תוקד על המזבח לא תכבה 
וזאת תורת המנחה הקרב אתה בני אהרנ לפני יהוה אל פני המזבח 
והרים ממנו בקמצו מסלת המנחה ומשמנה ואת כל הלבנה אשר על 
המנחה והקטיר המזבח ריח ניחח אזכרתה ליהוה והנותרת ממנה יאכלו 
אהרנ ובניו מצות תאכל במקום קדש בחצר אהל מועד יאכלוה לא 
תאפה חמצ חלקם נתתי אתה מאשי קדש קדשים הוא כחטאת וכאשמ 
כל זכר בבני אהרנ יאכלנה חק עולם לדרתיכם מאשי יהוה כל אשר יגע 
בהם יקדש וידבר יהוה אל משה לאמר זה קרבנ אהרנ ובניו אשר יקריבו 
ליהוה ביום המשח אתו עשירת האפה סלת מנחה תמיד מחציתה בבקר 
ומחציתה בערב על מחבת בשמנ תעשה מרבכת תביאנה תפיני מנחת 
פתים תקריב ריח ניחח ליהוה והכהנ המשיח תחתיו מבניו יעשה אתה חק 
עולם ליהוה כליל תקטר וכל מנחת כהנ כליל תהיה לא תאכל וידבר 
יהוה אל משה לאמר דבר אל אהרנ ואל בניו לאמר זאת תורת החטאת 
במקום אשר תשחט העלה תשחט החטאת לפני יהוה קדש קדשים 
הוא הכהנ המחטא אתה יאכלנה במקום קדש תאכל בחצר אהל מועד 
כל אשר יגע בבשרה יקדש ואשר יזה מדמה על הבגד אשר יזה עליה 
תכבס במקום קדש וכלי חרש אשר תבשל בו ישבר ואמ בכלי נחשת 
בשלה ומרק ושטפ במים כל זכר בכהנים יאכל אתה קדש קדשים הוא 
וכל חטאת אשר יובא מדמה אל אהל מועד לכפר בקדש לא תאכל 
באש תשרפ וזאת תורת האשמ קדש קדשים הוא במקום אשר ישחטו 
את העלה ישחטו את האשם ואת דמו יזרק על המזבח סביב ואת כל 
חלבו יקריב ממנו את האליה ואת החלב המכסה את הקרב ואת שתי 
הכלית ואת החלב אשר עליהנ אשר על הכסלים ואת היתרת על הכבד 
על הכלית יסירנה והקטיר אתמ הכהנ המזבחה אשה ליהוה אשמ הוא 
כל זכר בכהנים יאכלנו במקום קדוש יאכל קדש קדשים הוא כחטאת 
כאשם תורה אחת להמ הכהנ אשר יכפר בו לו יהיה והכהנ המקריב את 
עלת איש עור העלה אשר הקריב לכהנ לו יהיה וכל מנחה אשר תאפה 
בתנור וכל נעשה במרחשת ועל מחבת לכהנ המקריב אתה לו תהיה 
וכל מנחה בלולה בשמנ וחרבה לכל בני אהרנ תהיה איש כאחיו וזאת 
תורת זבח השלמים אשר יקריב ליהוה אמ על תודה יקריבנו והקריב על 
זבח התודה חלות מצות בלולת בשמנ ורקיקי מצות משחים בשמנ וסלת 


מרבכת חלת בלולת בשמנ על חלת לחמ חמצ יקריב קרבנו על זבח 
תודת שלמיו והקריב ממנו אחד מכל קרבנ תרומה ליהוה לכהנ הזרק 
את דם השלמים לו יהיה ובשר זבח תודת שלמיו ביום קרבנו יאכל לא 
יניח ממנו עד בקר ואמ נדר או נדבה זבח קרבנו ביום הקריבו את זבחו 
יאכל וממחרת והנותר ממנו יאכל והנותר מבשר הזבח ביום השלישי 
באש ישרפ ואם האכל יאכל מבשר זבח שלמיו ביום השלישי לא ירצה 
המקריב אתו לא יחשב לו פגול יהיה והנפש האכלת ממנו עונה תשא 
והבשר אשר יגע בכל טמא לא יאכל באש ישרפ והבשר כל טהור יאכל 
בשר והנפש אשר תאכל בשר מזבח השלמים אשר ליהוה וטמאתו עליו 
ונכרתה הנפש ההוא מעמיה ונפש כי תגע בכל טמא בטמאת אדם או 
בבהמה טמאה או בכל שקצ טמא ואכל מבשר זבח השלמים אשר 
ליהוה ונכרתה הנפש ההוא מעמיה וידבר יהוה אל משה לאמר דבר 
אל בני ישראל לאמר כל חלב שור וכשב ועז לא תאכלו וחלב נבלה 
וחלב טרפה יעשה לכל מלאכה ואכל לא תאכלהו כי כל אכל חלב מנ 
הבהמה אשר יקריב ממנה אשה ליהוה ונכרתה הנפש האכלת מעמיה 
וכל דמ לא תאכלו בכל מושבתיכם לעופ ולבהמה כל נפש אשר תאכל 
כל דם ונכרתה הנפש ההוא מעמיה וידבר יהוה אל משה לאמר דבר אל 
בני ישראל לאמר המקריב את זבח שלמיו ליהוה יביא את קרבנו ליהוה 
מזבח שלמיו ידיו תביאינה את אשי יהוה את החלב על החזה יביאנו את 
החזה להניפ אתו תנופה לפני יהוה והקטיר הכהנ את החלב המזבחה 
והיה החזה לאהרנ ולבניו ואת שוק הימינ תתנו תרומה לכהנ מזבחי 
שלמיכם המקריב את דמ השלמים ואת החלב מבני אהרנ לו תהיה 
שוק הימינ למנה כי את חזה התנופה ואת שוק התרומה לקחתי מאת 
בני ישראל מזבחי שלמיהמ ואתנ אתמ לאהרנ הכהנ ולבניו לחק עולם 
מאת בני ישראל זאת משחת אהרנ ומשחת בניו מאשי יהוה ביום הקריב 
אתמ לכהנ ליהוה אשר צוה יהוה לתת להם ביום משחו אתמ מאת בני 
ישראל חקת עולם לדרתמ זאת התורה לעלה למנחה ולחטאת ולאשמ 
ולמלואים ולזבח השלמים אשר צוה יהוה את משה בהר סיני ביום צותו 
את בני ישראל להקריב את קרבניהם ליהוה במדבר סיני וידבר יהוה אל 
משה לאמר קח את אהרנ ואת בניו אתו ואת הבגדים ואת שמנ המשחה 
ואת פר החטאת ואת שני האילים ואת סל המצות ואת כל העדה הקהל 
אל פתח אהל מועד ויעש משה כאשר צוה יהוה אתו ותקהל העדה אל 
פתח אהל מועד ויאמר משה אל העדה זה הדבר אשר צוה יהוה לעשות 
ויקרב משה את אהרנ ואת בניו וירחצ אתמ במים ויתנ עליו את הכתנת 
ויחגר אתו באבנט וילבש אתו את המעיל ויתנ עליו את האפד ויחגר 
אתו בחשב האפד ויאפד לו בו וישם עליו את החשנ ויתנ אל החשנ את 
האורים ואת התמים וישם את המצנפת על ראשו וישם על המצנפת אל 
מול פניו את ציצ הזהב נזר הקדש כאשר צוה יהוה את משה ויקח משה 
את שמנ המשחה וימשח את המשכנ ואת כל אשר בו ויקדש אתמ ויז 
ממנו על המזבח שבע פעמים וימשח את המזבח ואת כל כליו ואת הכיר 
ואת כנו לקדשם ויצק משמנ המשחה על ראש אהרנ וימשח אתו לקדשו 
ויקרב משה את בני אהרנ וילבשם כתנת ויחגר אתם אבנט ויחבש להמ 
מגבעות כאשר צוה יהוה את משה ויגש את פר החטאת ויסמכ אהרנ 
ובניו את ידיהם על ראש פר החטאת וישחט ויקח משה את הדמ ויתנ 
על קרנות המזבח סביב באצבעו ויחטא את המזבח ואת הדמ יצק אל 
יסוד המזבח ויקדשהו לכפר עליו ויקח את כל החלב אשר על הקרב 
ואת יתרת הכבד ואת שתי הכלית ואת חלבהנ ויקטר משה המזבחה 
ואת הפר ואת ערו ואת בשרו ואת פרשו שרפ באש מחוצ למחנה כאשר 
צוה יהוה את משה ויקרב את איל העלה ויסמכו אהרנ ובניו את ידיהם 
על ראש האיל וישחט ויזרק משה את הדמ על המזבח סביב ואת האיל 


נתח לנתחיו ויקטר משה את הראש ואת הנתחים ואת הפדר ואת הקרב 
ואת הכרעים רחצ במים ויקטר משה את כל האיל המזבחה עלה הוא 
לריח ניחח אשה הוא ליהוה כאשר צוה יהוה את משה ויקרב את האיל 
השני איל המלאים ויסמכו אהרנ ובניו את ידיהם על ראש האיל וישחט 
ויקח משה מדמו ויתנ על תנוכ אזנ אהרנ הימנית ועל בהנ ידו הימנית 
ועל בהנ רגלו הימנית ויקרב את בני אהרנ ויתנ משה מנ הדם על תנוכ 
אזנם הימנית ועל בהנ ידם הימנית ועל בהנ רגלם הימנית ויזרק משה 
את הדמ על המזבח סביב ויקח את החלב ואת האליה ואת כל החלב 
אשר על הקרב ואת יתרת הכבד ואת שתי הכלית ואת חלבהנ ואת שוק 
הימינ ומסל המצות אשר לפני יהוה לקח חלת מצה אחת וחלת לחמ 
שמנ אחת ורקיק אחד וישמ על החלבים ועל שוק הימינ ויתנ את הכל 
על כפי אהרנ ועל כפי בניו וינפ אתמ תנופה לפני יהוה ויקח משה אתמ 
מעל כפיהם ויקטר המזבחה על העלה מלאים המ לריח ניחח אשה 
הוא ליהוה ויקח משה את החזה ויניפהו תנופה לפני יהוה מאיל המלאים 
למשה היה למנה כאשר צוה יהוה את משה ויקח משה משמנ המשחה 
ומנ הדם אשר על המזבח ויז על אהרנ על בגדיו ועל בניו ועל בגדי בניו 
אתו ויקדש את אהרנ את בגדיו ואת בניו ואת בגדי בניו אתו ויאמר משה 
אל אהרנ ואל בניו בשלו את הבשר פתח אהל מועד ושמ תאכלו אתו 
ואת הלחמ אשר בסל המלאים כאשר צויתי לאמר אהרנ ובניו יאכלהו 
והנותר בבשר ובלחמ באש תשרפו ומפתח אהל מועד לא תצאו שבעת 
ימימ עד יום מלאת ימי מלאיכם כי שבעת ימימ ימלא את ידכמ כאשר 
עשה ביום הזה צוה יהוה לעשת לכפר עליכם ופתח אהל מועד תשבו 
יוממ ולילה שבעת ימימ ושמרתם את משמרת יהוה ולא תמותו כי כנ 
צויתי ויעש אהרנ ובניו את כל הדברים אשר צוה יהוה ביד משה ויהי 
ביומם השמיני קרא משה לאהרנ ולבניו ולזקני ישראל ויאמר אל אהרנ 
קח לכ עגל בנ בקר לחטאת ואיל לעלה תמימם והקרב לפני יהוה ואל 
בני ישראל תדבר לאמר קחו שעיר עזים לחטאת ועגל וכבש בני שנה 
תמיממ לעלה ושור ואיל לשלמים לזבח לפני יהוה ומנחה בלולה בשמנ 
כי היום יהוה נראה אליכם ויקחו את אשר צוה משה אל פני אהל מועד 
ויקרבו כל העדה ויעמדו לפני יהוה ויאמר משה זה הדבר אשר צוה יהוה 
תעשו וירא אליכם כבוד יהוה ויאמר משה אל אהרנ קרב אל המזבח 
ועשה את חטאתכ ואת עלתכ וכפר בעדכ ובעד העם ועשה את קרבנ 
העם וכפר בעדמ כאשר צוה יהוה ויקרב אהרנ אל המזבח וישחט את 
עגל החטאת אשר לו ויקרבו בני אהרנ את הדם אליו ויטבל אצבעו בדם 
ויתנ על קרנות המזבח ואת הדמ יצק אל יסוד המזבח ואת החלב ואת 
הכלית ואת היתרת מנ הכבד מנ החטאת הקטיר המזבחה כאשר צוה 
יהוה את משה ואת הבשר ואת העור שרפ באש מחוצ למחנה וישחט 
את העלה וימצאו בני אהרנ אליו את הדם ויזרקהו על המזבח סביב ואת 
העלה המציאו אליו לנתחיה ואת הראש ויקטר על המזבח וירחצ את 
הקרב ואת הכרעים ויקטר על העלה המזבחה ויקרב את קרבנ העמ 
ויקח את שעיר החטאת אשר לעמ וישחטהו ויחטאהו כראשונ ויקרב את 
העלה ויעשה כמשפט ויקרב את המנחה וימלא כפו ממנה ויקטר על 
המזבח מלבד עלת הבקר וישחט את השור ואת האיל זבח השלמים 
אשר לעם וימצאו בני אהרנ את הדם אליו ויזרקהו על המזבח סביב 
ואת החלבים מנ השור ומנ האיל האליה והמכסה והכלית ויתרת הכבד 
וישימו את החלבים על החזות ויקטר החלבים המזבחה ואת החזות ואת 
שוק הימינ הניפ אהרנ תנופה לפני יהוה כאשר צוה משה וישא אהרנ 
את ידו ידיו אל העם ויברכם וירד מעשת החטאת והעלה והשלמים ויבא 
משה ואהרנ אל אהל מועד ויצאו ויברכו את העם וירא כבוד יהוה אל כל 
העם ותצא אש מלפני יהוה ותאכל על המזבח את העלה ואת החלבימ 


ויורא כל העם וירנו ויפלו על פניהם ויקחו בני אהרנ נדב ואביהוא איש 
מחתתו ויתנו בהנ אש וישימו עליה קטרת ויקרבו לפני יהוה אש זרה 
אשר לא צוה אתמ ותצא אש מלפני יהוה ותאכל אותם וימתו לפני יהוה 
ויאמר משה אל אהרנ הוא אשר דבר יהוה לאמר בקרבי אקדש ועל 
פני כל העם אכבד וידם אהרנ ויקרא משה אל מישאל ואל אלצפנ בני 
עזיאל דד אהרנ ויאמר אלהמ קרבו שאו את אחיכם מאת פני הקדש 
אל מחוצ למחנה ויקרבו וישאם בכתנתמ אל מחוצ למחנה כאשר דבר 
משה ויאמר משה אל אהרנ ולאלעזר ולאיתמר בניו ראשיכם אל תפרעו 
ובגדיכם לא תפרמו ולא תמתו ועל כל העדה יקצפ ואחיכם כל בית 
ישראל יבכו את השרפה אשר שרפ יהוה ומפתח אהל מועד לא תצאו 
פנ תמתו כי שמנ משחת יהוה עליכם ויעשו כדבר משה וידבר יהוה אל 
אהרנ לאמר יינ ושכר אל תשת אתה ובניכ אתכ בבאכם אל אהל מועד 
ולא תמתו חקת עולם לדרתיכם ולהבדיל בינ הקדש ובינ החל ובינ 
הטמא ובינ הטהור ולהורת את בני ישראל את כל החקים אשר דבר 
יהוה אליהם ביד משה וידבר משה אל אהרנ ואל אלעזר ואל איתמר 
בניו הנותרים קחו את המנחה הנותרת מאשי יהוה ואכלוה מצות אצל 
המזבח כי קדש קדשים הוא ואכלתם אתה במקום קדש כי חקכ וחק 
בניכ הוא מאשי יהוה כי כנ צויתי ואת חזה התנופה ואת שוק התרומה 
תאכלו במקום טהור אתה ובניכ ובנתיכ אתכ כי חקכ וחק בניכ נתנו 
מזבחי שלמי בני ישראל שוק התרומה וחזה התנופה על אשי החלבים 
יביאו להניפ תנופה לפני יהוה והיה לכ ולבניכ אתכ לחק עולם כאשר 
צוה יהוה ואת שעיר החטאת דרש דרש משה והנה שרפ ויקצפ על 
אלעזר ועל איתמר בני אהרנ הנותרם לאמר מדוע לא אכלתם את 
החטאת במקום הקדש כי קדש קדשים הוא ואתה נתנ לכם לשאת את 
עונ העדה לכפר עליהם לפני יהוה הנ לא הובא את דמה אל הקדש 
פנימה אכול תאכלו אתה בקדש כאשר צויתי וידבר אהרנ אל משה הנ 
היום הקריבו את חטאתם ואת עלתמ לפני יהוה ותקראנה אתי כאלה 
ואכלתי חטאת היום הייטב בעיני יהוה וישמע משה וייטב בעיניו וידבר 
יהוה אל משה ואל אהרנ לאמר אלהם דברו אל בני ישראל לאמר זאת 
החיה אשר תאכלו מכל הבהמה אשר על הארצ כל מפרסת פרסה 
ושסעת שסע פרסת מעלת גרה בבהמה אתה תאכלו אכ את זה לא 
תאכלו ממעלי הגרה וממפריסי הפרסה את הגמל כי מעלה גרה הוא 
ופרסה איננו מפריס טמא הוא לכם ואת השפנ כי מעלה גרה הוא ופרסה 
לא יפריס טמא הוא לכם ואת הארנבת כי מעלת גרה הוא ופרסה לא 
הפריסה טמאה הוא לכמ ואת החזיר כי מפריס פרסה הוא ושסע שסע 
פרסה והוא גרה לא יגר טמא הוא לכם מבשרם לא תאכלו ובנבלתמ 
לא תגעו טמאים המ לכמ את זה תאכלו מכל אשר במים כל אשר 
לו סנפיר וקשקשת במים בימים ובנחלים אתמ תאכלו וכל אשר אינ לו 
סנפיר וקשקשת בימים ובנחלים מכל שרצ המים ומכל נפש החיה אשר 
במים שקצ המ לכמ ושקצ יהיו לכם מבשרם לא תאכלו ואת נבלתמ 
תשקצו כל אשר אינ לו סנפיר וקשקשת במים שקצ הוא לכם ואת 
אלה תשקצו מנ העופ לא יאכלו שקצ המ את הנשר ואת הפרס ואת 
העזניה ואת הדאה ואת האיה למינה את כל ערב למינו ואת בת היענה 
ואת התחמס ואת השחפ ואת הנצ למינהו ואת הכוס ואת השלכ ואת 
הינשופ ואת התנשמת ואת הקאת ואת הרחמ ואת החסידה האנפה 
למינה ואת הדוכיפת ואת העטלפ כל שרצ העופ ההלכ על ארבע שקצ 
הוא לכם אכ את זה תאכלו מכל שרצ העופ ההלכ על ארבע אשר לא 
לו כרעים ממעל לרגליו לנתר בהנ על הארצ את אלה מהמ תאכלו 
את הארבה למינו ואת הסלעם למינהו ואת החרגל למינהו ואת החגב 
למינהו וכל שרצ העופ אשר לו ארבע רגלים שקצ הוא לכם ולאלה 


תטמאו כל הנגע בנבלתם יטמא עד הערב וכל הנשא מנבלתמ יכבס 
בגדיו וטמא עד הערב לכל הבהמה אשר הוא מפרסת פרסה ושסע 
איננה שסעת וגרה איננה מעלה טמאים המ לכמ כל הנגע בהם יטמא 
וכל הולכ על כפיו בכל החיה ההלכת על ארבע טמאים המ לכמ כל 
הנגע בנבלתם יטמא עד הערב והנשא את נבלתם יכבס בגדיו וטמא 
עד הערב טמאים המה לכמ וזה לכם הטמא בשרצ השרצ על הארצ 
החלד והעכבר והצב למינהו והאנקה והכח והלטאה והחמט והתנשמת 
אלה הטמאים לכמ בכל השרצ כל הנגע בהמ במתמם יטמא עד הערב 
וכל אשר יפל עליו מהמ במתם יטמא מכל כלי עצ או בגד או עור או שק 
כל כלי אשר יעשה מלאכה בהם במים יובא וטמא עד הערב וטהר וכל 
כלי חרש אשר יפל מהמ אל תוכו כל אשר בתוכו יטמא ואתו תשברו 
מכל האכל אשר יאכל אשר יבוא עליו מים יטמא וכל משקה אשר 
ישתה בכל כלי יטמא וכל אשר יפל מנבלתמ עליו יטמא תנור וכירים 
יתצ טמאים המ וטמאים יהיו לכם אכ מעינ ובור מקוה מים יהיה טהור 
ונגע בנבלתמ יטמא וכי יפל מנבלתם על כל זרע זרוע אשר יזרע טהור 
הוא וכי יתנ מים על זרע ונפל מנבלתם עליו טמא הוא לכמ וכי ימות מנ 
הבהמה אשר היא לכם לאכלה הנגע בנבלתה יטמא עד הערב והאכל 
מנבלתה יכבס בגדיו וטמא עד הערב והנשא את נבלתה יכבס בגדיו 
וטמא עד הערב וכל השרצ השרצ על הארצ שקצ הוא לא יאכל כל 
הולכ על גחונ וכל הולכ על ארבע עד כל מרבה רגלים לכל השרצ 
השרצ על הארצ לא תאכלום כי שקצ המ אל תשקצו את נפשתיכם 
בכל השרצ השרצ ולא תטמאו בהמ ונטמתם במ כי אני יהוה אלהיכם 
והתקדשתם והייתם קדשים כי קדוש אני ולא תטמאו את נפשתיכם בכל 
השרצ הרמש על הארצ כי אני יהוה המעלה אתכמ מארצ מצרים להית 
לכם לאלהים והייתם קדשים כי קדוש אני זאת תורת הבהמה והעופ 
וכל נפש החיה הרמשת במים ולכל נפש השרצת על הארצ להבדיל 
בינ הטמא ובינ הטהר ובינ החיה הנאכלת ובינ החיה אשר לא תאכל 
וידבר יהוה אל משה לאמר דבר אל בני ישראל לאמר אשה כי תזריע 
וילדה זכר וטמאה שבעת ימים כימי נדת דותה תטמא וביום השמיני ימול 
בשר ערלתו ושלשים יום ושלשת ימים תשב בדמי טהרה בכל קדש 
לא תגע ואל המקדש לא תבא עד מלאת ימי טהרה ואמ נקבה תלד 
וטמאה שבעים כנדתה וששים יום וששת ימים תשב על דמי טהרה 
ובמלאת ימי טהרה לבנ או לבת תביא כבש בנ שנתו לעלה ובנ יונה 
או תר לחטאת אל פתח אהל מועד אל הכהנ והקריבו לפני יהוה וכפר 
עליה וטהרה ממקר דמיה זאת תורת הילדת לזכר או לנקבה ואם לא 
תמצא ידה די שה ולקחה שתי תרים או שני בני יונה אחד לעלה ואחד 
לחטאת וכפר עליה הכהנ וטהרה וידבר יהוה אל משה ואל אהרנ לאמר 
אדם כי יהיה בעור בשרו שאת או ספחת או בהרת והיה בעור בשרו 
לנגע צרעת והובא אל אהרנ הכהנ או אל אחד מבניו הכהנים וראה 
הכהנ את הנגע בעור הבשר ושער בנגע הפכ לבנ ומראה הנגע עמק 
מעור בשרו נגע צרעת הוא וראהו הכהנ וטמא אתו ואמ בהרת לבנה 
הוא בעור בשרו ועמק אינ מראה מנ העור ושערה לא הפכ לבנ והסגיר 
הכהנ את הנגע שבעת ימימ וראהו הכהנ ביום השביעי והנה הנגע עמד 
בעיניו לא פשה הנגע בעור והסגירו הכהנ שבעת ימים שנית וראה הכהנ 
אתו ביום השביעי שנית והנה כהה הנגע ולא פשה הנגע בעור וטהרו 
הכהנ מספחת היא וכבס בגדיו וטהר ואמ פשה תפשה המספחת בעור 
אחרי הראתו אל הכהנ לטהרתו ונראה שנית אל הכהנ וראה הכהנ 
והנה פשתה המספחת בעור וטמאו הכהנ צרעת הוא נגע צרעת כי 
תהיה באדם והובא אל הכהנ וראה הכהנ והנה שאת לבנה בעור והיא 
הפכה שער לבנ ומחית בשר חי בשאת צרעת נושנת הוא בעור בשרו 


וטמאו הכהנ לא יסגרנו כי טמא הוא ואם פרוח תפרח הצרעת בעור 
וכסתה הצרעת את כל עור הנגע מראשו ועד רגליו לכל מראה עיני 
הכהנ וראה הכהנ והנה כסתה הצרעת את כל בשרו וטהר את הנגע 
כלו הפכ לבנ טהור הוא וביום הראות בו בשר חי יטמא וראה הכהנ את 
הבשר החי וטמאו הבשר החי טמא הוא צרעת הוא או כי ישוב הבשר 
החי ונהפכ ללבנ ובא אל הכהנ וראהו הכהנ והנה נהפכ הנגע ללבנ 
וטהר הכהנ את הנגע טהור הוא ובשר כי יהיה בו בערו שחינ ונרפא 
והיה במקום השחינ שאת לבנה או בהרת לבנה אדמדמת ונראה אל 
הכהנ וראה הכהנ והנה מראה שפל מנ העור ושערה הפכ לבנ וטמאו 
הכהנ נגע צרעת הוא בשחינ פרחה ואמ יראנה הכהנ והנה אינ בה שער 
לבנ ושפלה איננה מנ העור והיא כהה והסגירו הכהנ שבעת ימימ ואמ 
פשה תפשה בעור וטמא הכהנ אתו נגע הוא ואמ תחתיה תעמד הבהרת 
לא פשתה צרבת השחינ הוא וטהרו הכהנ או בשר כי יהיה בערו מכות 
אש והיתה מחית המכוה בהרת לבנה אדמדמת או לבנה וראה אתה 
הכהנ והנה נהפכ שער לבנ בבהרת ומראה עמק מנ העור צרעת הוא 
במכוה פרחה וטמא אתו הכהנ נגע צרעת הוא ואמ יראנה הכהנ והנה 
אינ בבהרת שער לבנ ושפלה איננה מנ העור והוא כהה והסגירו הכהנ 
שבעת ימימ וראהו הכהנ ביום השביעי אמ פשה תפשה בעור וטמא 
הכהנ אתו נגע צרעת הוא ואמ תחתיה תעמד הבהרת לא פשתה בעור 
והוא כהה שאת המכוה הוא וטהרו הכהנ כי צרבת המכוה הוא ואיש או 
אשה כי יהיה בו נגע בראש או בזקנ וראה הכהנ את הנגע והנה מראהו 
עמק מנ העור ובו שער צהב דק וטמא אתו הכהנ נתק הוא צרעת הראש 
או הזקנ הוא וכי יראה הכהנ את נגע הנתק והנה אינ מראהו עמק מנ 
העור ושער שחר אינ בו והסגיר הכהנ את נגע הנתק שבעת ימים וראה 
הכהנ את הנגע ביום השביעי והנה לא פשה הנתק ולא היה בו שער 
צהב ומראה הנתק אינ עמק מנ העור והתגלח ואת הנתק לא יגלח 
והסגיר הכהנ את הנתק שבעת ימים שנית וראה הכהנ את הנתק ביום 
השביעי והנה לא פשה הנתק בעור ומראהו איננו עמק מנ העור וטהר 
אתו הכהנ וכבס בגדיו וטהר ואמ פשה יפשה הנתק בעור אחרי טהרתו 
וראהו הכהנ והנה פשה הנתק בעור לא יבקר הכהנ לשער הצהב טמא 
הוא ואמ בעיניו עמד הנתק ושער שחר צמח בו נרפא הנתק טהור הוא 
וטהרו הכהנ ואיש או אשה כי יהיה בעור בשרמ בהרת בהרת לבנת 
וראה הכהנ והנה בעור בשרם בהרת כהות לבנת בהק הוא פרח בעור 
טהור הוא ואיש כי ימרט ראשו קרח הוא טהור הוא ואמ מפאת פניו ימרט 
ראשו גבח הוא טהור הוא וכי יהיה בקרחת או בגבחת נגע לבנ אדמדמ 
צרעת פרחת הוא בקרחתו או בגבחתו וראה אתו הכהנ והנה שאת 
הנגע לבנה אדמדמת בקרחתו או בגבחתו כמראה צרעת עור בשר 
איש צרוע הוא טמא הוא טמא יטמאנו הכהנ בראשו נגעו והצרוע אשר 
בו הנגע בגדיו יהיו פרמים וראשו יהיה פרוע ועל שפם יעטה וטמא טמא 
יקרא כל ימי אשר הנגע בו יטמא טמא הוא בדד ישב מחוצ למחנה 
מושבו והבגד כי יהיה בו נגע צרעת בבגד צמר או בבגד פשתים או 
בשתי או בערב לפשתים ולצמר או בעור או בכל מלאכת עור והיה 
הנגע ירקרק או אדמדם בבגד או בעור או בשתי או בערב או בכל כלי 
עור נגע צרעת הוא והראה את הכהנ וראה הכהנ את הנגע והסגיר את 
הנגע שבעת ימימ וראה את הנגע ביום השביעי כי פשה הנגע בבגד 
או בשתי או בערב או בעור לכל אשר יעשה העור למלאכה צרעת 
ממארת הנגע טמא הוא ושרפ את הבגד או את השתי או את הערב 
בצמר או בפשתים או את כל כלי העור אשר יהיה בו הנגע כי צרעת 
ממארת הוא באש תשרפ ואם יראה הכהנ והנה לא פשה הנגע בבגד 
או בשתי או בערב או בכל כלי עור וצוה הכהנ וכבסו את אשר בו הנגע 


והסגירו שבעת ימים שנית וראה הכהנ אחרי הכבס את הנגע והנה לא 
הפכ הנגע את עינו והנגע לא פשה טמא הוא באש תשרפנו פחתת הוא 
בקרחתו או בגבחתו ואם ראה הכהנ והנה כהה הנגע אחרי הכבס אתו 
וקרע אתו מנ הבגד או מנ העור או מנ השתי או מנ הערב ואמ תראה 
עוד בבגד או בשתי או בערב או בכל כלי עור פרחת הוא באש תשרפנו 
את אשר בו הנגע והבגד או השתי או הערב או כל כלי העור אשר 
תכבס וסר מהמ הנגע וכבס שנית וטהר זאת תורת נגע צרעת בגד 
הצמר או הפשתים או השתי או הערב או כל כלי עור לטהרו או לטמאו 
וידבר יהוה אל משה לאמר זאת תהיה תורת המצרע ביום טהרתו והובא 
אל הכהנ ויצא הכהנ אל מחוצ למחנה וראה הכהנ והנה נרפא נגע 
הצרעת מנ הצרוע וצוה הכהנ ולקח למטהר שתי צפרים חיות טהרות 
ועצ ארז ושני תולעת ואזב וצוה הכהנ ושחט את הצפור האחת אל כלי 
חרש על מים חיים את הצפר החיה יקח אתה ואת עצ הארז ואת שני 
התולעת ואת האזב וטבל אותם ואת הצפר החיה בדמ הצפר השחטה 
על המים החיים והזה על המטהר מנ הצרעת שבע פעמים וטהרו ושלח 
את הצפר החיה על פני השדה וכבס המטהר את בגדיו וגלח את כל 
שערו ורחצ במים וטהר ואחר יבוא אל המחנה וישב מחוצ לאהלו שבעת 
ימים והיה ביום השביעי יגלח את כל שערו את ראשו ואת זקנו ואת גבת 
עיניו ואת כל שערו יגלח וכבס את בגדיו ורחצ את בשרו במים וטהר 
וביום השמיני יקח שני כבשים תמימים וכבשה אחת בת שנתה תמימה 
ושלשה עשרנים סלת מנחה בלולה בשמנ ולג אחד שמנ והעמיד הכהנ 
המטהר את האיש המטהר ואתמ לפני יהוה פתח אהל מועד ולקח הכהנ 
את הכבש האחד והקריב אתו לאשמ ואת לג השמנ והניפ אתמ תנופה 
לפני יהוה ושחט את הכבש במקום אשר ישחט את החטאת ואת העלה 
במקום הקדש כי כחטאת האשמ הוא לכהנ קדש קדשים הוא ולקח 
הכהנ מדם האשמ ונתנ הכהנ על תנוכ אזנ המטהר הימנית ועל בהנ 
ידו הימנית ועל בהנ רגלו הימנית ולקח הכהנ מלג השמנ ויצק על כפ 
הכהנ השמאלית וטבל הכהנ את אצבעו הימנית מנ השמנ אשר על 
כפו השמאלית והזה מנ השמנ באצבעו שבע פעמים לפני יהוה ומיתר 
השמנ אשר על כפו יתנ הכהנ על תנוכ אזנ המטהר הימנית ועל בהנ 
ידו הימנית ועל בהנ רגלו הימנית על דם האשם והנותר בשמנ אשר על 
כפ הכהנ יתנ על ראש המטהר וכפר עליו הכהנ לפני יהוה ועשה הכהנ 
את החטאת וכפר על המטהר מטמאתו ואחר ישחט את העלה והעלה 
הכהנ את העלה ואת המנחה המזבחה וכפר עליו הכהנ וטהר ואמ דל 
הוא ואינ ידו משגת ולקח כבש אחד אשם לתנופה לכפר עליו ועשרונ 
סלת אחד בלול בשמנ למנחה ולג שמנ ושתי תרים או שני בני יונה 
אשר תשיג ידו והיה אחד חטאת והאחד עלה והביא אתמ ביום השמיני 
לטהרתו אל הכהנ אל פתח אהל מועד לפני יהוה ולקח הכהנ את 
כבש האשמ ואת לג השמנ והניפ אתמ הכהנ תנופה לפני יהוה ושחט 
את כבש האשם ולקח הכהנ מדם האשם ונתנ על תנוכ אזנ המטהר 
הימנית ועל בהנ ידו הימנית ועל בהנ רגלו הימנית ומנ השמנ יצק הכהנ 
על כפ הכהנ השמאלית והזה הכהנ באצבעו הימנית מנ השמנ אשר 
על כפו השמאלית שבע פעמים לפני יהוה ונתנ הכהנ מנ השמנ אשר 
על כפו על תנוכ אזנ המטהר הימנית ועל בהנ ידו הימנית ועל בהנ רגלו 
הימנית על מקום דם האשם והנותר מנ השמנ אשר על כפ הכהנ יתנ 
על ראש המטהר לכפר עליו לפני יהוה ועשה את האחד מנ התרימ 
או מנ בני היונה מאשר תשיג ידו את אשר תשיג ידו את האחד חטאת 
ואת האחד עלה על המנחה וכפר הכהנ על המטהר לפני יהוה זאת 
תורת אשר בו נגע צרעת אשר לא תשיג ידו בטהרתו וידבר יהוה אל 
משה ואל אהרנ לאמר כי תבאו אל ארצ כנענ אשר אני נתנ לכמ 


לאחזה ונתתי נגע צרעת בבית ארצ אחזתכם ובא אשר לו הבית והגיד 
לכהנ לאמר כנגע נראה לי בבית וצוה הכהנ ופנו את הבית בטרם יבא 
הכהנ לראות את הנגע ולא יטמא כל אשר בבית ואחר כנ יבא הכהנ 
לראות את הבית וראה את הנגע והנה הנגע בקירת הבית שקערורת 
ירקרקת או אדמדמת ומראיהנ שפל מנ הקיר ויצא הכהנ מנ הבית אל 
פתח הבית והסגיר את הבית שבעת ימים ושב הכהנ ביום השביעי וראה 
והנה פשה הנגע בקירת הבית וצוה הכהנ וחלצו את האבנים אשר בהנ 
הנגע והשליכו אתהנ אל מחוצ לעיר אל מקום טמא ואת הבית יקצע 
מבית סביב ושפכו את העפר אשר הקצו אל מחוצ לעיר אל מקום טמא 
ולקחו אבנים אחרות והביאו אל תחת האבנים ועפר אחר יקח וטח את 
הבית ואם ישוב הנגע ופרח בבית אחר חלצ את האבנים ואחרי הקצות 
את הבית ואחרי הטוח ובא הכהנ וראה והנה פשה הנגע בבית צרעת 
ממארת הוא בבית טמא הוא ונתצ את הבית את אבניו ואת עציו ואת 
כל עפר הבית והוציא אל מחוצ לעיר אל מקומ טמא והבא אל הבית 
כל ימי הסגיר אתו יטמא עד הערב והשכב בבית יכבס את בגדיו והאכל 
בבית יכבס את בגדיו ואם בא יבא הכהנ וראה והנה לא פשה הנגע 
בבית אחרי הטח את הבית וטהר הכהנ את הבית כי נרפא הנגע ולקח 
לחטא את הבית שתי צפרים ועצ ארז ושני תולעת ואזב ושחט את 
הצפר האחת אל כלי חרש על מים חיים ולקח את עצ הארז ואת האזב 
ואת שני התולעת ואת הצפר החיה וטבל אתמ בדמ הצפר השחוטה 
ובמים החיים והזה אל הבית שבע פעמים וחטא את הבית בדמ הצפור 
ובמים החיים ובצפר החיה ובעצ הארז ובאזב ובשני התולעת ושלח את 
הצפר החיה אל מחוצ לעיר אל פני השדה וכפר על הבית וטהר זאת 
התורה לכל נגע הצרעת ולנתק ולצרעת הבגד ולבית ולשאת ולספחת 
ולבהרת להורת ביום הטמא וביום הטהר זאת תורת הצרעת וידבר יהוה 
אל משה ואל אהרנ לאמר דברו אל בני ישראל ואמרתם אלהם איש 
איש כי יהיה זב מבשרו זובו טמא הוא וזאת תהיה טמאתו בזובו רר בשרו 
את זובו או החתים בשרו מזובו טמאתו הוא כל המשכב אשר ישכב 
עליו הזב יטמא וכל הכלי אשר ישב עליו יטמא ואיש אשר יגע במשכבו 
יכבס בגדיו ורחצ במים וטמא עד הערב והישב על הכלי אשר ישב עליו 
הזב יכבס בגדיו ורחצ במים וטמא עד הערב והנגע בבשר הזב יכבס 
בגדיו ורחצ במים וטמא עד הערב וכי ירק הזב בטהור וכבס בגדיו ורחצ 
במים וטמא עד הערב וכל המרכב אשר ירכב עליו הזב יטמא וכל הנגע 
בכל אשר יהיה תחתיו יטמא עד הערב והנושא אותמ יכבס בגדיו ורחצ 
במים וטמא עד הערב וכל אשר יגע בו הזב וידיו לא שטפ במימ וכבס 
בגדיו ורחצ במים וטמא עד הערב וכלי חרש אשר יגע בו הזב ישבר וכל 
כלי עצ ישטפ במים וכי יטהר הזב מזובו וספר לו שבעת ימים לטהרתו 
וכבס בגדיו ורחצ בשרו במים חיים וטהר וביום השמיני יקח לו שתי תרים 
או שני בני יונה ובא לפני יהוה אל פתח אהל מועד ונתנם אל הכהנ 
ועשה אתמ הכהנ אחד חטאת והאחד עלה וכפר עליו הכהנ לפני יהוה 
מזובו ואיש כי תצא ממנו שכבת זרע ורחצ במים את כל בשרו וטמא עד 
הערב וכל בגד וכל עור אשר יהיה עליו שכבת זרע וכבס במים וטמא 
עד הערב ואשה אשר ישכב איש אתה שכבת זרע ורחצו במים וטמאו 
עד הערב ואשה כי תהיה זבה דמ יהיה זבה בבשרה שבעת ימימ תהיה 
בנדתה וכל הנגע בה יטמא עד הערב וכל אשר תשכב עליו בנדתה 
יטמא וכל אשר תשב עליו יטמא וכל הנגע במשכבה יכבס בגדיו ורחצ 
במים וטמא עד הערב וכל הנגע בכל כלי אשר תשב עליו יכבס בגדיו 
ורחצ במימ וטמא עד הערב ואמ על המשכב הוא או על הכלי אשר הוא 
ישבת עליו בנגעו בו יטמא עד הערב ואמ שכב ישכב איש אתה ותהי 
נדתה עליו וטמא שבעת ימים וכל המשכב אשר ישכב עליו יטמא ואשה 


כי יזוב זוב דמה ימימ רבים בלא עת נדתה או כי תזוב על נדתה כל ימי 
זוב טמאתה כימי נדתה תהיה טמאה הוא כל המשכב אשר תשכב עליו 
כל ימי זובה כמשכב נדתה יהיה לה וכל הכלי אשר תשב עליו טמא 
יהיה כטמאת נדתה וכל הנוגע במ יטמא וכבס בגדיו ורחצ במים וטמא 
עד הערב ואם טהרה מזובה וספרה לה שבעת ימים ואחר תטהר וביום 
השמיני תקח לה שתי תרים או שני בני יונה והביאה אותם אל הכהנ אל 
פתח אהל מועד ועשה הכהנ את האחד חטאת ואת האחד עלה וכפר 
עליה הכהנ לפני יהוה מזוב טמאתה והזרתמ את בני ישראל מטמאתמ 
ולא ימתו בטמאתמ בטמאם את משכני אשר בתוכם זאת תורת הזב 
ואשר תצא ממנו שכבת זרע לטמאה בה והדוה בנדתה והזב את זובו 
לזכר ולנקבה ולאיש אשר ישכב עמ טמאה וידבר יהוה אל משה אחרי 
מות שני בני אהרנ בקרבתם לפני יהוה וימתו ויאמר יהוה אל משה דבר 
אל אהרנ אחיכ ואל יבא בכל עת אל הקדש מבית לפרכת אל פני 
הכפרת אשר על הארנ ולא ימות כי בעננ אראה על הכפרת בזאת יבא 
אהרנ אל הקדש בפר בנ בקר לחטאת ואיל לעלה כתנת בד קדש 
ילבש ומכנסי בד יהיו על בשרו ובאבנט בד יחגר ובמצנפת בד יצנפ 
בגדי קדש המ ורחצ במים את בשרו ולבשם ומאת עדת בני ישראל 
יקח שני שעירי עזים לחטאת ואיל אחד לעלה והקריב אהרנ את פר 
החטאת אשר לו וכפר בעדו ובעד ביתו ולקח את שני השעירם והעמיד 
אתמ לפני יהוה פתח אהל מועד ונתנ אהרנ על שני השעירם גורלות 
גורל אחד ליהוה וגורל אחד לעזאזל והקריב אהרנ את השעיר אשר 
עלה עליו הגורל ליהוה ועשהו חטאת והשעיר אשר עלה עליו הגורל 
לעזאזל יעמד חי לפני יהוה לכפר עליו לשלח אתו לעזאזל המדברה 
והקריב אהרנ את פר החטאת אשר לו וכפר בעדו ובעד ביתו ושחט 
את פר החטאת אשר לו ולקח מלא המחתה גחלי אש מעל המזבח 
מלפני יהוה ומלא חפניו קטרת סמים דקה והביא מבית לפרכת ונתנ 
את הקטרת על האש לפני יהוה וכסה עננ הקטרת את הכפרת אשר 
על העדות ולא ימות ולקח מדמ הפר והזה באצבעו על פני הכפרת 
קדמה ולפני הכפרת יזה שבע פעמים מנ הדם באצבעו ושחט את שעיר 
החטאת אשר לעם והביא את דמו אל מבית לפרכת ועשה את דמו 
כאשר עשה לדמ הפר והזה אתו על הכפרת ולפני הכפרת וכפר על 
הקדש מטמאת בני ישראל ומפשעיהמ לכל חטאתמ וכנ יעשה לאהל 
מועד השכנ אתמ בתוכ טמאתם וכל אדם לא יהיה באהל מועד בבאו 
לכפר בקדש עד צאתו וכפר בעדו ובעד ביתו ובעד כל קהל ישראל 
ויצא אל המזבח אשר לפני יהוה וכפר עליו ולקח מדמ הפר ומדם השעיר 
ונתנ על קרנות המזבח סביב והזה עליו מנ הדמ באצבעו שבע פעמים 
וטהרו וקדשו מטמאת בני ישראל וכלה מכפר את הקדש ואת אהל 
מועד ואת המזבח והקריב את השעיר החי וסמכ אהרנ את שתי ידו ידיו 
על ראש השעיר החי והתודה עליו את כל עונת בני ישראל ואת כל 
פשעיהם לכל חטאתמ ונתנ אתם על ראש השעיר ושלח ביד איש עתי 
המדברה ונשא השעיר עליו את כל עונתם אל ארצ גזרה ושלח את 
השעיר במדבר ובא אהרנ אל אהל מועד ופשט את בגדי הבד אשר 
לבש בבאו אל הקדש והניחם שמ ורחצ את בשרו במים במקום קדוש 
ולבש את בגדיו ויצא ועשה את עלתו ואת עלת העם וכפר בעדו ובעד 
העם ואת חלב החטאת יקטיר המזבחה והמשלח את השעיר לעזאזל 
יכבס בגדיו ורחצ את בשרו במים ואחרי כנ יבוא אל המחנה ואת פר 
החטאת ואת שעיר החטאת אשר הובא את דמם לכפר בקדש יוציא 
אל מחוצ למחנה ושרפו באש את ערתמ ואת בשרם ואת פרשמ והשרפ 
אתמ יכבס בגדיו ורחצ את בשרו במים ואחרי כנ יבוא אל המחנה והיתה 
לכמ לחקת עולמ בחדש השביעי בעשור לחדש תענו את נפשתיכם 


וכל מלאכה לא תעשו האזרח והגר הגר בתוככם כי ביום הזה יכפר 
עליכם לטהר אתכם מכל חטאתיכם לפני יהוה תטהרו שבת שבתונ 
היא לכם ועניתם את נפשתיכם חקת עולם וכפר הכהנ אשר ימשח אתו 
ואשר ימלא את ידו לכהנ תחת אביו ולבש את בגדי הבד בגדי הקדש 
וכפר את מקדש הקדש ואת אהל מועד ואת המזבח יכפר ועל הכהנים 
ועל כל עם הקהל יכפר והיתה זאת לכמ לחקת עולם לכפר על בני 
ישראל מכל חטאתמ אחת בשנה ויעש כאשר צוה יהוה את משה וידבר 
יהוה אל משה לאמר דבר אל אהרנ ואל בניו ואל כל בני ישראל ואמרת 
אליהם זה הדבר אשר צוה יהוה לאמר איש איש מבית ישראל אשר 
ישחט שור או כשב או עז במחנה או אשר ישחט מחוצ למחנה ואל פתח 
אהל מועד לא הביאו להקריב קרבנ ליהוה לפני משכנ יהוה דמ יחשב 
לאיש ההוא דמ שפכ ונכרת האיש ההוא מקרב עמו למענ אשר יביאו 
בני ישראל את זבחיהם אשר המ זבחים על פני השדה והביאם ליהוה 
אל פתח אהל מועד אל הכהנ וזבחו זבחי שלמים ליהוה אותם וזרק 
הכהנ את הדמ על מזבח יהוה פתח אהל מועד והקטיר החלב לריח 
ניחח ליהוה ולא יזבחו עוד את זבחיהם לשעירם אשר המ זנים אחריהמ 
חקת עולמ תהיה זאת להמ לדרתם ואלהם תאמר איש איש מבית 
ישראל ומנ הגר אשר יגור בתוכם אשר יעלה עלה או זבח ואל פתח 
אהל מועד לא יביאנו לעשות אתו ליהוה ונכרת האיש ההוא מעמיו ואיש 
איש מבית ישראל ומנ הגר הגר בתוכם אשר יאכל כל דמ ונתתי פני 
בנפש האכלת את הדמ והכרתי אתה מקרב עמה כי נפש הבשר בדמ 
הוא ואני נתתיו לכם על המזבח לכפר על נפשתיכם כי הדם הוא בנפש 
יכפר על כנ אמרתי לבני ישראל כל נפש מכם לא תאכל דמ והגר הגר 
בתוככם לא יאכל דמ ואיש איש מבני ישראל ומנ הגר הגר בתוכם אשר 
יצוד ציד חיה או עופ אשר יאכל ושפכ את דמו וכסהו בעפר כי נפש 
כל בשר דמו בנפשו הוא ואמר לבני ישראל דמ כל בשר לא תאכלו 
כי נפש כל בשר דמו הוא כל אכליו יכרת וכל נפש אשר תאכל נבלה 
וטרפה באזרח ובגר וכבס בגדיו ורחצ במים וטמא עד הערב וטהר ואמ 
לא יכבס ובשרו לא ירחצ ונשא עונו וידבר יהוה אל משה לאמר דבר 
אל בני ישראל ואמרת אלהם אני יהוה אלהיכם כמעשה ארצ מצרים 
אשר ישבתם בה לא תעשו וכמעשה ארצ כנענ אשר אני מביא אתכמ 
שמה לא תעשו ובחקתיהם לא תלכו את משפטי תעשו ואת חקתי 
תשמרו ללכת בהמ אני יהוה אלהיכם ושמרתם את חקתי ואת משפטי 
אשר יעשה אתמ האדמ וחי בהם אני יהוה איש איש אל כל שאר בשרו 
לא תקרבו לגלות ערוה אני יהוה ערות אביכ וערות אמכ לא תגלה 
אמכ הוא לא תגלה ערותה ערות אשת אביכ לא תגלה ערות אביכ 
הוא ערות אחותכ בת אביכ או בת אמכ מולדת בית או מולדת חוצ לא 
תגלה ערותנ ערות בת בנכ או בת בתכ לא תגלה ערותנ כי ערותכ הנה 
ערות בת אשת אביכ מולדת אביכ אחותכ הוא לא תגלה ערותה ערות 
אחות אביכ לא תגלה שאר אביכ הוא ערות אחות אמכ לא תגלה כי 
שאר אמכ הוא ערות אחי אביכ לא תגלה אל אשתו לא תקרב דדתכ 
הוא ערות כלתכ לא תגלה אשת בנכ הוא לא תגלה ערותה ערות 
אשת אחיכ לא תגלה ערות אחיכ הוא ערות אשה ובתה לא תגלה 
את בת בנה ואת בת בתה לא תקח לגלות ערותה שארה הנה זמה 
הוא ואשה אל אחתה לא תקח לצרר לגלות ערותה עליה בחייה ואל 
אשה בנדת טמאתה לא תקרב לגלות ערותה ואל אשת עמיתכ לא 
תתנ שכבתכ לזרע לטמאה בה ומזרעכ לא תתנ להעביר למלכ ולא 
תחלל את שמ אלהיכ אני יהוה ואת זכר לא תשכב משכבי אשה תועבה 
הוא ובכל בהמה לא תתנ שכבתכ לטמאה בה ואשה לא תעמד לפני 
בהמה לרבעה תבל הוא אל תטמאו בכל אלה כי בכל אלה נטמאו 


הגוים אשר אני משלח מפניכם ותטמא הארצ ואפקד עונה עליה ותקא 
הארצ את ישביה ושמרתמ אתמ את חקתי ואת משפטי ולא תעשו מכל 
התועבת האלה האזרח והגר הגר בתוככם כי את כל התועבת האל 
עשו אנשי הארצ אשר לפניכם ותטמא הארצ ולא תקיא הארצ אתכמ 
בטמאכם אתה כאשר קאה את הגוי אשר לפניכם כי כל אשר יעשה 
מכל התועבות האלה ונכרתו הנפשות העשת מקרב עמם ושמרתם את 
משמרתי לבלתי עשות מחקות התועבת אשר נעשו לפניכם ולא תטמאו 
בהם אני יהוה אלהיכם וידבר יהוה אל משה לאמר דבר אל כל עדת 
בני ישראל ואמרת אלהמ קדשים תהיו כי קדוש אני יהוה אלהיכם איש 
אמו ואביו תיראו ואת שבתתי תשמרו אני יהוה אלהיכם אל תפנו אל 
האלילים ואלהי מסכה לא תעשו לכם אני יהוה אלהיכם וכי תזבחו זבח 
שלמים ליהוה לרצנכם תזבחהו ביום זבחכם יאכל וממחרת והנותר עד 
יום השלישי באש ישרפ ואם האכל יאכל ביום השלישי פגול הוא לא 
ירצה ואכליו עונו ישא כי את קדש יהוה חלל ונכרתה הנפש ההוא מעמיה 
ובקצרכם את קציר ארצכם לא תכלה פאת שדכ לקצר ולקט קצירכ 
לא תלקט וכרמכ לא תעולל ופרט כרמכ לא תלקט לעני ולגר תעזב 
אתם אני יהוה אלהיכם לא תגנבו ולא תכחשו ולא תשקרו איש בעמיתו 
ולא תשבעו בשמי לשקר וחללת את שם אלהיכ אני יהוה לא תעשק 
את רעכ ולא תגזל לא תלינ פעלת שכיר אתכ עד בקר לא תקלל 
חרש ולפני עור לא תתנ מכשל ויראת מאלהיכ אני יהוה לא תעשו עול 
במשפט לא תשא פני דל ולא תהדר פני גדול בצדק תשפט עמיתכ לא 
תלכ רכיל בעמיכ לא תעמד על דמ רעכ אני יהוה לא תשנא את אחיכ 
בלבבכ הוכח תוכיח את עמיתכ ולא תשא עליו חטא לא תקם ולא תטר 
את בני עמכ ואהבת לרעכ כמוכ אני יהוה את חקתי תשמרו בהמתכ 
לא תרביע כלאים שדכ לא תזרע כלאים ובגד כלאים שעטנז לא יעלה 
עליכ ואיש כי ישכב את אשה שכבת זרע והוא שפחה נחרפת לאיש 
והפדה לא נפדתה או חפשה לא נתנ לה בקרת תהיה לא יומתו כי לא 
חפשה והביא את אשמו ליהוה אל פתח אהל מועד איל אשמ וכפר עליו 
הכהנ באיל האשם לפני יהוה על חטאתו אשר חטא ונסלח לו מחטאתו 
אשר חטא וכי תבאו אל הארצ ונטעתם כל עצ מאכל וערלתמ ערלתו 
את פריו שלש שנים יהיה לכמ ערלים לא יאכל ובשנה הרביעת יהיה 
כל פריו קדש הלולים ליהוה ובשנה החמישת תאכלו את פריו להוסיפ 
לכם תבואתו אני יהוה אלהיכם לא תאכלו על הדמ לא תנחשו ולא 
תעוננו לא תקפו פאת ראשכם ולא תשחית את פאת זקנכ ושרט לנפש 
לא תתנו בבשרכמ וכתבת קעקע לא תתנו בכמ אני יהוה אל תחלל 
את בתכ להזנותה ולא תזנה הארצ ומלאה הארצ זמה את שבתתי 
תשמרו ומקדשי תיראו אני יהוה אל תפנו אל האבת ואל הידענים אל 
תבקשו לטמאה בהם אני יהוה אלהיכם מפני שיבה תקום והדרת פני 
זקנ ויראת מאלהיכ אני יהוה וכי יגור אתכ גר בארצכם לא תונו אתו 
כאזרח מכם יהיה לכמ הגר הגר אתכם ואהבת לו כמוכ כי גרים הייתם 
בארצ מצרים אני יהוה אלהיכם לא תעשו עול במשפט במדה במשקל 
ובמשורה מאזני צדק אבני צדק איפת צדק והינ צדק יהיה לכם אני יהוה 
אלהיכם אשר הוצאתי אתכם מארצ מצרים ושמרתמ את כל חקתי 
ואת כל משפטי ועשיתמ אתם אני יהוה וידבר יהוה אל משה לאמר ואל 
בני ישראל תאמר איש איש מבני ישראל ומנ הגר הגר בישראל אשר 
יתנ מזרעו למלכ מות יומת עם הארצ ירגמהו באבנ ואני אתנ את פני 
באיש ההוא והכרתי אתו מקרב עמו כי מזרעו נתנ למלכ למענ טמא את 
מקדשי ולחלל את שמ קדשי ואם העלם יעלימו עם הארצ את עיניהם 
מנ האיש ההוא בתתו מזרעו למלכ לבלתי המית אתו ושמתי אני את פני 
באיש ההוא ובמשפחתו והכרתי אתו ואת כל הזנים אחריו לזנות אחרי 


המלכ מקרב עמם והנפש אשר תפנה אל האבת ואל הידענים לזנות 
אחריהמ ונתתי את פני בנפש ההוא והכרתי אתו מקרב עמו והתקדשתמ 
והייתם קדשים כי אני יהוה אלהיכם ושמרתם את חקתי ועשיתם אתמ 
אני יהוה מקדשכם כי איש איש אשר יקלל את אביו ואת אמו מות 
יומת אביו ואמו קלל דמיו בו ואיש אשר ינאפ את אשת איש אשר ינאפ 
את אשת רעהו מות יומת הנאפ והנאפת ואיש אשר ישכב את אשת 
אביו ערות אביו גלה מות יומתו שניהם דמיהם במ ואיש אשר ישכב את 
כלתו מות יומתו שניהם תבל עשו דמיהם במ ואיש אשר ישכב את זכר 
משכבי אשה תועבה עשו שניהמ מות יומתו דמיהם במ ואיש אשר יקח 
את אשה ואת אמה זמה הוא באש ישרפו אתו ואתהנ ולא תהיה זמה 
בתוככם ואיש אשר יתנ שכבתו בבהמה מות יומת ואת הבהמה תהרגו 
ואשה אשר תקרב אל כל בהמה לרבעה אתה והרגת את האשה ואת 
הבהמה מות יומתו דמיהם במ ואיש אשר יקח את אחתו בת אביו או בת 
אמו וראה את ערותה והיא תראה את ערותו חסד הוא ונכרתו לעיני בני 
עמם ערות אחתו גלה עונו ישא ואיש אשר ישכב את אשה דוה וגלה 
את ערותה את מקרה הערה והיא גלתה את מקור דמיה ונכרתו שניהם 
מקרב עמם וערות אחות אמכ ואחות אביכ לא תגלה כי את שארו 
הערה עונם ישאו ואיש אשר ישכב את דדתו ערות דדו גלה חטאמ 
ישאו ערירים ימתו ואיש אשר יקח את אשת אחיו נדה הוא ערות אחיו 
גלה ערירים יהיו וושמרתמ את כל חקתי ואת כל משפטי ועשיתם אתמ 
ולא תקיא אתכם הארצ אשר אני מביא אתכם שמה לשבת בה ולא 
תלכו בחקת הגוי אשר אני משלח מפניכם כי את כל אלה עשו ואקצ 
בם ואמר לכם אתמ תירשו את אדמתמם ואני אתננה לכם לרשת אתה 
ארצ זבת חלב ודבש אני יהוה אלהיכם] אשר הבדלתי אתכם מנ העמים 
והבדלתם בינ הבהמה הטהרה לטמאה ובינ העופ הטמא לטהר ולא 
תשקצו את נפשתיכם בבהמה ובעופ ובכל אשר תרמש האדמה אשר 
הבדלתי לכם לטמא והייתם לי קדשים כי קדוש אני יהוה ואבדל אתכמ 
מנ העמים להיות לי ואיש או אשה כי יהיה בהם אוב או ידעני מות יומתו 
באבנ ירגמו אתמ דמיהם במ ויאמר יהוה אל משה אמר אל הכהנים 
בני אהרנ ואמרת אלהם לנפש לא יטמא בעמיו כי אמ לשארו הקרב 
אליו לאמו ולאביו ולבנו ולבתו ולאחיו ולאחתו הבתולה הקרובה אליו 
אשר לא היתה לאיש לה יטמא לא יטמא בעל בעמיו להחלו לא יקרחה 
יקרחו קרחה בראשם ופאת זקנם לא יגלחו ובבשרם לא ישרטו שרטת 
קדשים יהיו לאלהיהם ולא יחללו שמ אלהיהם כי את אשי יהוה לחמ 
אלהיהם המ מקריבם והיו קדש אשה זנה וחללה לא יקחו ואשה גרושה 
מאישה לא יקחו כי קדש הוא לאלהיו וקדשתו כי את לחמ אלהיכ הוא 
מקריב קדש יהיה לכ כי קדוש אני יהוה מקדשכם ובת איש כהנ כי 
תחל לזנות את אביה היא מחללת באש תשרפ והכהנ הגדול מאחיו 
אשר יוצק על ראשו שמנ המשחה ומלא את ידו ללבש את הבגדים את 
ראשו לא יפרע ובגדיו לא יפרמ ועל כל נפשת מת לא יבא לאביו ולאמו 
לא יטמא ומנ המקדש לא יצא ולא יחלל את מקדש אלהיו כי נזר שמנ 
משחת אלהיו עליו אני יהוה והוא אשה בבתוליה יקח אלמנה וגרושה 
וחללה זנה את אלה לא יקח כי אמ בתולה מעמיו יקח אשה ולא יחלל 
זרעו בעמיו כי אני יהוה מקדשו וידבר יהוה אל משה לאמר דבר אל 
אהרנ לאמר איש מזרעכ לדרתם אשר יהיה בו מום לא יקרב להקריב 
לחם אלהיו כי כל איש אשר בו מום לא יקרב איש עור או פסח או חרמ 
או שרוע או איש אשר יהיה בו שבר רגל או שבר יד או גבנ או דק או 
תבלל בעינו או גרב או ילפת או מרוח אשכ כל איש אשר בו מום מזרע 
אהרנ הכהנ לא יגש להקריב את אשי יהוה מום בו את לחמ אלהיו לא 
יגש להקריב לחמ אלהיו מקדשי הקדשים ומנ הקדשים יאכל אכ אל 


הפרכת לא יבא ואל המזבח לא יגש כי מום בו ולא יחלל את מקדשי 
כי אני יהוה מקדשם וידבר משה אל אהרנ ואל בניו ואל כל בני ישראל 
וידבר יהוה אל משה לאמר דבר אל אהרנ ואל בניו וינזרו מקדשי בני 
ישראל ולא יחללו את שמ קדשי אשר המ מקדשים לי אני יהוה אמר 
אלהם לדרתיכם כל איש אשר יקרב מכל זרעכם אל הקדשים אשר 
יקדישו בני ישראל ליהוה וטמאתו עליו ונכרתה הנפש ההוא מלפני אני 
יהוה איש איש מזרע אהרנ והוא צרוע או זב בקדשים לא יאכל עד אשר 
יטהר והנגע בכל טמא נפש או איש אשר תצא ממנו שכבת זרע או איש 
אשר יגע בכל שרצ אשר יטמא לו או באדם אשר יטמא לו לכל טמאתו 
נפש אשר תגע בו וטמאה עד הערב ולא יאכל מנ הקדשים כי אמ רחצ 
בשרו במים ובא השמש וטהר ואחר יאכל מנ הקדשים כי לחמו הוא 
נבלה וטרפה לא יאכל לטמאה בה אני יהוה ושמרו את משמרתי ולא 
ישאו עליו חטא ומתו בו כי יחללהו אני יהוה מקדשמ וכל זר לא יאכל 
קדש תושב כהנ ושכיר לא יאכל קדש וכהנ כי יקנה נפש קנינ כספו הוא 
יאכל בו ויליד ביתו הם יאכלו בלחמו ובת כהנ כי תהיה לאיש זר הוא 
בתרומת הקדשים לא תאכל ובת כהנ כי תהיה אלמנה וגרושה וזרע 
אינ לה ושבה אל בית אביה כנעוריה מלחמ אביה תאכל וכל זר לא 
יאכל בו ואיש כי יאכל קדש בשגגה ויספ חמשיתו עליו ונתנ לכהנ את 
הקדש ולא יחללו את קדשי בני ישראל את אשר ירימו ליהוה והשיאו 
אותם עונ אשמה באכלם את קדשיהם כי אני יהוה מקדשמ וידבר יהוה 
אל משה לאמר דבר אל אהרנ ואל בניו ואל כל בני ישראל ואמרת 
אלהם איש איש מבית ישראל ומנ הגר בישראל אשר יקריב קרבנו לכל 
נדריהם ולכל נדבותם אשר יקריבו ליהוה לעלה לרצנכם תמים זכר 
בבקר בכשבים ובעזים כל אשר בו מום לא תקריבו כי לא לרצונ יהיה 
לכם ואיש כי יקריב זבח שלמים ליהוה לפלא נדר או לנדבה בבקר או 
בצאנ תמים יהיה לרצונ כל מום לא יהיה בו עורת או שבור או חרוצ או 
יבלת או גרב או ילפת לא תקריבו אלה ליהוה ואשה לא תתנו מהמ 
על המזבח ליהוה ושור ושה שרוע וקלוט נדבה תעשה אתו ולנדר לא 
ירצה ומעוכ וכתות ונתוק וכרות לא תקריבו ליהוה ובארצכם לא תעשו 
ומיד בנ נכר לא תקריבו את לחם אלהיכם מכל אלה כי משחתמ בהמ 
מומ בם לא ירצו לכם וידבר יהוה אל משה לאמר שור או כשב או עז 
כי יולד והיה שבעת ימימ תחת אמו ומיום השמיני והלאה ירצה לקרבנ 
אשה ליהוה ושור או שה אתו ואת בנו לא תשחטו ביום אחד וכי תזבחו 
זבח תודה ליהוה לרצנכם תזבחו ביום ההוא יאכל לא תותירו ממנו 
עד בקר אני יהוה ושמרתם מצותי ועשיתם אתמ אני יהוה ולא תחללו 
את שמ קדשי ונקדשתי בתוכ בני ישראל אני יהוה מקדשכם המוציא 
אתכם מארצ מצרים להיות לכם לאלהים אני יהוה וידבר יהוה אל משה 
לאמר דבר אל בני ישראל ואמרת אלהם מועדי יהוה אשר תקראו אתמ 
מקראי קדש אלה המ מועדי ששת ימים תעשה מלאכה וביום השביעי 
שבת שבתונ מקרא קדש כל מלאכה לא תעשו שבת הוא ליהוה בכל 
מושבתיכם אלה מועדי יהוה מקראי קדש אשר תקראו אתמ במועדמ 
בחדש הראשונ בארבעה עשר לחדש בינ הערבים פסח ליהוה ובחמשה 
עשר יום לחדש הזה חג המצות ליהוה שבעת ימימ מצות תאכלו ביום 
הראשונ מקרא קדש יהיה לכם כל מלאכת עבדה לא תעשו והקרבתמ 
אשה ליהוה שבעת ימים ביום השביעי מקרא קדש כל מלאכת עבדה 
לא תעשו וידבר יהוה אל משה לאמר דבר אל בני ישראל ואמרת אלהמ 
כי תבאו אל הארצ אשר אני נתנ לכמ וקצרתם את קצירה והבאתמ 
את עמר ראשית קצירכם אל הכהנ והניפ את העמר לפני יהוה לרצנכם 
ממחרת השבת יניפנו הכהנ ועשיתמ ביום הניפכם את העמר כבש תמים 
בנ שנתו לעלה ליהוה ומנחתו שני עשרנים סלת בלולה בשמנ אשה 


ליהוה ריח ניחח ונסכה יינ רביעת ההינ ולחם וקלי וכרמל לא תאכלו עד 
עצמ היום הזה עד הביאכם את קרבנ אלהיכם חקת עולם לדרתיכם 
בכל משבתיכם וספרתם לכמ ממחרת השבת מיום הביאכם את עמר 
התנופה שבע שבתות תמימת תהיינה עד ממחרת השבת השביעת 
תספרו חמשים יום והקרבתם מנחה חדשה ליהוה ממושבתיכם תביאו 
לחם תנופה שתים שני עשרנים סלת תהיינה חמצ תאפינה בכורים 
ליהוה והקרבתם על הלחמ שבעת כבשים תמיממ בני שנה ופר בנ 
בקר אחד ואילם שנים יהיו עלה ליהוה ומנחתם ונסכיהם אשה ריח ניחח 
ליהוה ועשיתם שעיר עזים אחד לחטאת ושני כבשים בני שנה לזבח 
שלמים והניפ הכהנ אתמ על לחמ הבכורים תנופה לפני יהוה על שני 
כבשים קדש יהיו ליהוה לכהנ וקראתם בעצם היום הזה מקרא קדש 
יהיה לכם כל מלאכת עבדה לא תעשו חקת עולם בכל מושבתיכם 
לדרתיכם ובקצרכם את קציר ארצכם לא תכלה פאת שדכ בקצרכ 
ולקט קצירכ לא תלקט לעני ולגר תעזב אתמ אני יהוה אלהיכם וידבר 
יהוה אל משה לאמר דבר אל בני ישראל לאמר בחדש השביעי באחד 
לחדש יהיה לכמ שבתונ זכרונ תרועה מקרא קדש כל מלאכת עבדה 
לא תעשו והקרבתם אשה ליהוה וידבר יהוה אל משה לאמר אכ בעשור 
לחדש השביעי הזה יום הכפרים הוא מקרא קדש יהיה לכמ ועניתם את 
נפשתיכם והקרבתם אשה ליהוה וכל מלאכה לא תעשו בעצם היום 
הזה כי יום כפרים הוא לכפר עליכם לפני יהוה אלהיכם כי כל הנפש 
אשר לא תענה בעצם היום הזה ונכרתה מעמיה וכל הנפש אשר תעשה 
כל מלאכה בעצם היום הזה והאבדתי את הנפש ההוא מקרב עמה כל 
מלאכה לא תעשו חקת עולם לדרתיכם בכל משבתיכם שבת שבתונ 
הוא לכם ועניתם את נפשתיכם בתשעה לחדש בערב מערב עד ערב 
תשבתו שבתכמ וידבר יהוה אל משה לאמר דבר אל בני ישראל לאמר 
בחמשה עשר יום לחדש השביעי הזה חג הסכות שבעת ימים ליהוה 
ביום הראשונ מקרא קדש כל מלאכת עבדה לא תעשו שבעת ימימ 
תקריבו אשה ליהוה ביום השמיני מקרא קדש יהיה לכמ והקרבתם אשה 
ליהוה עצרת הוא כל מלאכת עבדה לא תעשו אלה מועדי יהוה אשר 
תקראו אתמ מקראי קדש להקריב אשה ליהוה עלה ומנחה זבח ונסכים 
דבר יום ביומו מלבד שבתת יהוה ומלבד מתנותיכם ומלבד כל נדריכם 
ומלבד כל נדבותיכם אשר תתנו ליהוה אכ בחמשה עשר יום לחדש 
השביעי באספכם את תבואת הארצ תחגו את חג יהוה שבעת ימים 
ביום הראשונ שבתונ וביום השמיני שבתונ ולקחתם לכמ ביום הראשונ 
פרי עצ הדר כפת תמרים וענפ עצ עבת וערבי נחל ושמחתמ לפני יהוה 
אלהיכם שבעת ימים וחגתם אתו חג ליהוה שבעת ימימ בשנה חקת 
עולם לדרתיכם בחדש השביעי תחגו אתו בסכת תשבו שבעת ימימ 
כל האזרח בישראל ישבו בסכת למענ ידעו דרתיכם כי בסכות הושבתי 
את בני ישראל בהוציאי אותם מארצ מצרים אני יהוה אלהיכם וידבר 
משה את מעדי יהוה אל בני ישראל וידבר יהוה אל משה לאמר צו 
את בני ישראל ויקחו אליכ שמנ זית זכ כתית למאור להעלת נר תמיד 
מחוצ לפרכת העדת באהל מועד יערכ אתו אהרנ מערב עד בקר לפני 
יהוה תמיד חקת עולמ לדרתיכם על המנרה הטהרה יערכ את הנרות 
לפני יהוה תמיד ולקחת סלת ואפית אתה שתים עשרה חלות שני 
עשרנים יהיה החלה האחת ושמת אותמם שתים מערכות שש המערכת 
על השלחנ הטהר לפני יהוה ונתת על המערכת לבנה זכה והיתה ללחמ 
לאזכרה אשה ליהוה ביום השבת ביום השבת יערכנו לפני יהוה תמיד 
מאת בני ישראל ברית עולם והיתה לאהרנ ולבניו ואכלהו במקום קדש 
כי קדש קדשים הוא לו מאשי יהוה חק עולם ויצא בנ אשה ישראלית 
והוא בנ איש מצרי בתוכ בני ישראל וינצו במחנה בנ הישראלית ואיש 


הישראלי ויקב בנ האשה הישראלית את השמ ויקלל ויביאו אתו אל 
משה ושמ אמו שלמית בת דברי למטה דנ ויניחהו במשמר לפרש להמ 
על פי יהוה וידבר יהוה אל משה לאמר הוצא את המקלל אל מחוצ 
למחנה וסמכו כל השמעים את ידיהם על ראשו ורגמו אתו כל העדה 
ואל בני ישראל תדבר לאמר איש איש כי יקלל אלהיו ונשא חטאו ונקב 
שמ יהוה מות יומת רגום ירגמו בו כל העדה כגר כאזרח בנקבו שמ 
יומת ואיש כי יכה כל נפש אדמ מות יומת ומכה נפש בהמה ישלמנה 
נפש תחת נפש ואיש כי יתנ מום בעמיתו כאשר עשה כנ יעשה לו שבר 
תחת שבר עינ תחת עינ שנ תחת שנ כאשר יתנ מומ באדמ כנ ינתנ 
בו ומכה בהמה ישלמנה ומכה אדם יומת משפט אחד יהיה לכמ כגר 
כאזרח יהיה כי אני יהוה אלהיכם וידבר משה אל בני ישראל ויוציאו את 
המקלל אל מחוצ למחנה וירגמו אתו אבנ ובני ישראל עשו כאשר צוה 
יהוה את משה וידבר יהוה אל משה בהר סיני לאמר דבר אל בני ישראל 
ואמרת אלהמ כי תבאו אל הארצ אשר אני נתנ לכם ושבתה הארצ 
שבת ליהוה שש שנים תזרע שדכ ושש שנים תזמר כרמכ ואספת את 
תבואתה ובשנה השביעת שבת שבתונ יהיה לארצ שבת ליהוה שדכ 
לא תזרע וכרמכ לא תזמר את ספיח קצירכ לא תקצור ואת ענבי נזירכ 
לא תבצר שנת שבתונ יהיה לארצ והיתה שבת הארצ לכם לאכלה 
לכ ולעבדכ ולאמתכ ולשכירכ ולתושבכ הגרים עמכ ולבהמתכ ולחיה 
אשר בארצכ תהיה כל תבואתה לאכל וספרת לכ שבע שבתת שנים 
שבע שנים שבע פעמים והיו לכ ימי שבע שבתת השנים תשע וארבעים 
שנה והעברת שופר תרועה בחדש השבעי בעשור לחדש ביום הכפרים 
תעבירו שופר בכל ארצכם וקדשתם את שנת החמשים שנה וקראתמ 
דרור בארצ לכל ישביה יובל הוא תהיה לכמ ושבתם איש אל אחזתו 
ואיש אל משפחתו תשבו יובל הוא שנת החמשים שנה תהיה לכמ 
לא תזרעו ולא תקצרו את ספיחיה ולא תבצרו את נזריה כי יובל הוא 
קדש תהיה לכם מנ השדה תאכלו את תבואתה בשנת היובל הזאת 
תשבו איש אל אחזתו וכי תמכרו ממכר לעמיתכ או קנה מיד עמיתכ 
אל תונו איש את אחיו במספר שנים אחר היובל תקנה מאת עמיתכ 
במספר שני תבואת ימכר לכ לפי רב השנים תרבה מקנתו ולפי מעט 
השנים תמעיט מקנתו כי מספר תבואת הוא מכר לכ ולא תונו איש 
את עמיתו ויראת מאלהיכ כי אני יהוה אלהיכם ועשיתם את חקתי ואת 
משפטי תשמרו ועשיתם אתם וישבתם על הארצ לבטח ונתנה הארצ 
פריה ואכלתם לשבע וישבתמ לבטח עליה וכי תאמרו מה נאכל בשנה 
השביעת הנ לא נזרע ולא נאספ את תבואתנו וצויתי את ברכתי לכמ 
בשנה הששית ועשת את התבואה לשלש השנים וזרעתם את השנה 
השמינת ואכלתמ מנ התבואה ישנ עד השנה התשיעת עד בוא תבואתה 
תאכלו ישנ והארצ לא תמכר לצמתת כי לי הארצ כי גרים ותושבים 
אתמ עמדי ובכל ארצ אחזתכם גאלה תתנו לארצ כי ימוכ אחיכ ומכר 
מאחזתו ובא גאלו הקרב אליו וגאל את ממכר אחיו ואיש כי לא יהיה 
לו גאל והשיגה ידו ומצא כדי גאלתו וחשב את שני ממכרו והשיב את 
העדפ לאיש אשר מכר לו ושב לאחזתו ואמ לא מצאה ידו די השיב לו 
והיה ממכרו ביד הקנה אתו עד שנת היובל ויצא ביבל ושב לאחזתו ואיש 
כי ימכר בית מושב עיר חומה והיתה גאלתו עד תמ שנת ממכרו ימימ 
תהיה גאלתו ואם לא יגאל עד מלאת לו שנה תמימה וקם הבית אשר 
בעיר אשר לא לו חמה לצמיתת לקנה אתו לדרתיו לא יצא ביבל ובתי 
החצרים אשר אינ להמ חמה סביב על שדה הארצ יחשב גאלה תהיה 
לו וביבל יצא וערי הלוים בתי ערי אחזתם גאלת עולם תהיה ללוים ואשר 
יגאל מנ הלוים ויצא ממכר בית ועיר אחזתו ביבל כי בתי ערי הלוים הוא 
אחזתמ בתוכ בני ישראל ושדה מגרש עריהמ לא ימכר כי אחזת עולמ 


הוא להמ וכי ימוכ אחיכ ומטה ידו עמכ והחזקת בו גר ותושב וחי עמכ אל 
תקח מאתו נשכ ותרבית ויראת מאלהיכ וחי אחיכ עמכ את כספכ לא 
תתנ לו בנשכ ובמרבית לא תתנ אכלכ אני יהוה אלהיכם אשר הוצאתי 
אתכם מארצ מצרים לתת לכמ את ארצ כנענ להיות לכם לאלהים 
וכי ימוכ אחיכ עמכ ונמכר לכ לא תעבד בו עבדת עבד כשכיר כתושב 
יהיה עמכ עד שנת היבל יעבד עמכ ויצא מעמכ הוא ובניו עמו ושב אל 
משפחתו ואל אחזת אבתיו ישוב כי עבדי המ אשר הוצאתי אתמ מארצ 
מצרים לא ימכרו ממכרת עבד לא תרדה בו בפרכ ויראת מאלהיכ 
ועבדכ ואמתכ אשר יהיו לכ מאת הגוים אשר סביבתיכם מהם תקנו 
עבד ואמה וגמ מבני התושבים הגרים עמכמ מהמ תקנו וממשפחתם 
אשר עמכם אשר הולידו בארצכם והיו לכם לאחזה והתנחלתם אתמ 
לבניכם אחריכם לרשת אחזה לעלמ בהמ תעבדו ובאחיכם בני ישראל 
איש באחיו לא תרדה בו בפרכ וכי תשיג יד גר ותושב עמכ ומכ אחיכ 
עמו ונמכר לגר תושב עמכ או לעקר משפחת גר אחרי נמכר גאלה 
תהיה לו אחד מאחיו יגאלנו או דדו או בנ דדו יגאלנו או משאר בשרו 
ממשפחתו יגאלנו או השיגה ידו ונגאל וחשב עם קנהו משנת המכרו 
לו עד שנת היבל והיה כספ ממכרו במספר שנים כימי שכיר יהיה עמו 
אם עוד רבות בשנים לפיהנ ישיב גאלתו מכספ מקנתו ואמ מעט נשאר 
בשנים עד שנת היבל וחשב לו כפי שניו ישיב את גאלתו כשכיר שנה 
בשנה יהיה עמו לא ירדנו בפרכ לעיניכ ואמ לא יגאל באלה ויצא בשנת 
היבל הוא ובניו עמו כי לי בני ישראל עבדים עבדי המ אשר הוצאתי אותמ 
מארצ מצרים אני יהוה אלהיכם לא תעשו לכם אלילם ופסל ומצבה לא 
תקימו לכם ואבנ משכית לא תתנו בארצכם להשתחות עליה כי אני 
יהוה אלהיכם] את שבתתי תשמרו ומקדשי תיראו אני יהוה אמ בחקתי 
תלכו ואת מצותי תשמרו ועשיתם אתמ ונתתי גשמיכם בעתם ונתנה 
הארצ יבולה ועצ השדה יתנ פריו והשיג לכם דיש את בציר ובציר 
ישיג את זרע ואכלתם לחמכמ לשבע וישבתם לבטח בארצכם ונתתי 
שלום בארצ ושכבתם ואינ מחריד והשבתי חיה רעה מנ הארצ וחרב 
לא תעבר בארצכם ורדפתם את איביכם ונפלו לפניכם לחרב ורדפו 
מכם חמשה מאה ומאה מכמ רבבה ירדפו ונפלו איביכם לפניכם לחרב 
ופניתי אליכם והפריתי אתכם והרביתי אתכם והקימתי את בריתי אתכמ 
ואכלתם ישנ נושנ וישנ מפני חדש תוציאו ונתתי משכני בתוככם ולא 
תגעל נפשי אתכם והתהלכתי בתוככם והייתי לכם לאלהים ואתמ תהיו 
לי לעם אני יהוה אלהיכם אשר הוצאתי אתכם מארצ מצרים מהית להמ 
עבדים ואשבר מטת עלכם ואולכ אתכם קוממיות ואמ לא תשמעו לי 
ולא תעשו את כל המצות האלה ואמ בחקתי תמאסו ואמ את משפטי 
תגעל נפשכם לבלתי עשות את כל מצותי להפרכם את בריתי אפ אני 
אעשה זאת לכמ והפקדתי עליכם בהלה את השחפת ואת הקדחת 
מכלות עינים ומדיבת נפש וזרעתם לריק זרעכם ואכלהו איביכם ונתתי 
פני בכם ונגפתם לפני איביכם ורדו בכם שנאיכם ונסתם ואינ רדפ אתכמ 
ואמ עד אלה לא תשמעו לי ויספתי ליסרה אתכם שבע על חטאתיכם 
ושברתי את גאונ עזכם ונתתי את שמיכם כברזל ואת ארצכם כנחשה 
ותמ לריק כחכם ולא תתנ ארצכם את יבולה ועצ הארצ לא יתנ פריו 
ואמ תלכו עמי קרי ולא תאבו לשמע לי ויספתי עליכם מכה שבע 
כחטאתיכם והשלחתי בכם את חית השדה ושכלה אתכמם והכריתה 
את בהמתכם והמעיטה אתכם ונשמו דרכיכם ואמ באלה לא תוסרו לי 
והלכתמ עמי קרי והלכתי אפ אני עמכם בקרי והכיתי אתכם גם אני 
שבע על חטאתיכם והבאתי עליכם חרב נקמת נקמ ברית ונאספתמ 
אל עריכם ושלחתי דבר בתוככם ונתתם ביד אויב בשברי לכמ מטה 
לחם ואפו עשר נשים לחמכם בתנור אחד והשיבו לחמכם במשקל 


ואכלתם ולא תשבעו ואם בזאת לא תשמעו לי והלכתם עמי בקרי 
והלכתי עמכם בחמת קרי ויסרתי אתכם אפ אני שבע על חטאתיכם 
ואכלתם בשר בניכם ובשר בנתיכם תאכלו והשמדתי את במתיכמ 
והכרתי את חמניכם ונתתי את פגריכם על פגרי גלוליכם וגעלה נפשי 
אתכם ונתתי את עריכם חרבה והשמותי את מקדשיכם ולא אריח בריח 
ניחחכם והשמתי אני את הארצ ושממו עליה איביכם הישבים בה ואתכמ 
אזרה בגוים והריקתי אחריכם חרב והיתה ארצכם שממה ועריכם יהיו 
חרבה אז תרצה הארצ את שבתתיה כל ימי השמה ואתמ בארצ איביכם 
אז תשבת הארצ והרצת את שבתתיה כל ימי השמה תשבת את אשר 
לא שבתה בשבתתיכם בשבתכם עליה והנשארים בכמ והבאתי מרכ 
בלבבמ בארצת איביהם ורדפ אתם קול עלה נדפ ונסו מנסת חרב ונפלו 
ואינ רדפ וכשלו איש באחיו כמפני חרב ורדפ אינ ולא תהיה לכם תקומה 
לפני איביכם ואבדתם בגוים ואכלה אתכם ארצ איביכם והנשארים בכמ 
ימקו בעונם בארצת איביכם ואפ בעונת אבתם אתמ ימקו והתודו את 
עונמ ואת עונ אבתם במעלם אשר מעלו בי ואפ אשר הלכו עמי בקרי 
אפ אני אלכ עמם בקרי והבאתי אתמ בארצ איביהם או אז יכנע לבבמ 
הערל ואז ירצו את עונם וזכרתי את בריתי יעקוב ואפ את בריתי יצחק 
ואפ את בריתי אברהם אזכר והארצ אזכר והארצ תעזב מהמ ותרצ את 
שבתתיה בהשמה מהמ והמ ירצו את עונם יענ וביענ במשפטי מאסו ואת 
חקתי געלה נפשם ואפ גמ זאת בהיותם בארצ איביהם לא מאסתים ולא 
געלתים לכלתמ להפר בריתי אתם כי אני יהוה אלהיהם וזכרתי להמ 
ברית ראשנים אשר הוצאתי אתמ מארצ מצרים לעיני הגוים להית להמ 
לאלהים אני יהוה אלה החקים והמשפטים והתורת אשר נתנ יהוה בינו 
ובינ בני ישראל בהר סיני ביד משה וידבר יהוה אל משה לאמר דבר אל 
בני ישראל ואמרת אלהמם איש כי יפלא נדר בערככ נפשת ליהוה והיה 
ערככ הזכר מבנ עשרים שנה ועד בנ ששים שנה והיה ערככ חמשים 
שקל כספ בשקל הקדש ואם נקבה הוא והיה ערככ שלשים שקל ואמ 
מבנ חמש שנים ועד בנ עשרים שנה והיה ערככ הזכר עשרים שקלים 
ולנקבה עשרת שקלים ואמ מבנ חדש ועד בנ חמש שנים והיה ערככ 
הזכר חמשה שקלים כספ ולנקבה ערככ שלשת שקלים כספ ואמ מבנ 
ששים שנה ומעלה אמ זכר והיה ערככ החמשה עשר שקל ולנקבה 
עשרה שקלים ואמ מכ הוא מערככ והעמידו לפני הכהנ והעריכ אתו 
הכהנ על פי אשר תשיג יד הנדר יעריכנו הכהנ ואמ בהמה אשר יקריבו 
ממנה קרבנ ליהוה כל אשר יתנ ממנו ליהוה יהיה קדש לא יחליפנו 
ולא ימיר אתו טוב ברע או רע בטוב ואם המר ימיר בהמה בבהמה והיה 
הוא ותמורתו יהיה קדש ואמ כל בהמה טמאה אשר לא יקריבו ממנה 
קרבנ ליהוה והעמיד את הבהמה לפני הכהנ והעריכ הכהנ אתה בינ 
טוב ובינ רע כערככ הכהנ כנ יהיה ואם גאל יגאלנה ויספ חמישתו על 
ערככ ואיש כי יקדש את ביתו קדש ליהוה והעריכו הכהנ בינ טוב ובינ 
רע כאשר יעריכ אתו הכהנ כנ יקום ואמ המקדיש יגאל את ביתו ויספ 
חמישית כספ ערככ עליו והיה לו ואם משדה אחזתו יקדיש איש ליהוה 
והיה ערככ לפי זרעו זרע חמר שערים בחמשים שקל כספ אמ משנת 
היבל יקדיש שדהו כערככ יקום ואמ אחר היבל יקדיש שדהו וחשב לו 
הכהנ את הכספ על פי השנים הנותרת עד שנת היבל ונגרע מערככ 
ואם גאל יגאל את השדה המקדיש אתו ויספ חמשית כספ ערככ עליו 
וקם לו ואמ לא יגאל את השדה ואמ מכר את השדה לאיש אחר לא 
יגאל עוד והיה השדה בצאתו ביבל קדש ליהוה כשדה החרמ לכהנ 
תהיה אחזתו ואמ את שדה מקנתו אשר לא משדה אחזתו יקדיש ליהוה 
וחשב לו הכהנ את מכסת הערככ עד שנת היבל ונתנ את הערככ ביום 
ההוא קדש ליהוה בשנת היובל ישוב השדה לאשר קנהו מאתו לאשר 


לו אחזת הארצ וכל ערככ יהיה בשקל הקדש עשרים גרה יהיה השקל 
אכ בכור אשר יבכר ליהוה בבהמה לא יקדיש איש אתו אמ שור אמ 
שה ליהוה הוא ואם בבהמה הטמאה ופדה בערככ ויספ חמשתו עליו 
ואמ לא יגאל ונמכר בערככ אכ כל חרמ אשר יחרם איש ליהוה מכל 
אשר לו מאדמ ובהמה ומשדה אחזתו לא ימכר ולא יגאל כל חרם קדש 
קדשים הוא ליהוה כל חרמ אשר יחרמ מנ האדם לא יפדה מות יומת 
וכל מעשר הארצ מזרע הארצ מפרי העצ ליהוה הוא קדש ליהוה ואמ 
גאל יגאל איש ממעשרו חמשיתו יספ עליו וכל מעשר בקר וצאנ כל 
אשר יעבר תחת השבט העשירי יהיה קדש ליהוה לא יבקר בינ טוב 
לרע ולא ימירנו ואמ המר ימירנו והיה הוא ותמורתו יהיה קדש לא יגאל 
אלה המצות אשר צוה יהוה את משה אל בני ישראל בהר סיני 


וידבר יהוה אל משה במדבר סיני באהל מועד באחד לחדש השני 
בשנה השנית לצאתמ מארצ מצרים לאמר שאו את ראש כל עדת בני 
ישראל למשפחתמ לבית אבתמ במספר שמות כל זכר לגלגלתמ מבנ 
עשרים שנה ומעלה כל יצא צבא בישראל תפקדו אתמ לצבאתם אתה 
ואהרנ ואתכם יהיו איש איש למטה איש ראש לבית אבתיו הוא ואלה 
שמות האנשים אשר יעמדו אתכם לראובנ אליצור בנ שדיאור לשמעונ 
שלמיאל בנ צורישדי ליהודה נחשונ בנ עמינדב ליששכר נתנאל בנ 
צוער לזבולנ אליאב בנ חלנ לבני יוספ לאפרים אלישמע בנ עמיהוד 
למנשה גמליאל בנ פדהצור לבנימנ אבידנ בנ גדעני לדנ אחיעזר בנ 
עמישדי לאשר פגעיאל בנ עכרנ לגד אליספ בנ דעואל לנפתלי אחירע 
בנ עיננ אלה קריאי קרואי העדה נשיאי מטות אבותם ראשי אלפי ישראל 
הם ויקח משה ואהרנ את האנשים האלה אשר נקבו בשמות ואת כל 
העדה הקהילו באחד לחדש השני ויתילדו על משפחתם לבית אבתמ 
במספר שמות מבנ עשרים שנה ומעלה לגלגלתם כאשר צוה יהוה 
את משה ויפקדם במדבר סיני ויהיו בני ראובנ בכר ישראל תולדתמ 
למשפחתם לבית אבתם במספר שמות לגלגלתמ כל זכר מבנ עשרים 
שנה ומעלה כל יצא צבא פקדיהם למטה ראובנ ששה וארבעים אלפ 
וחמש מאות לבני שמעונ תולדתם למשפחתם לבית אבתם פקדיו 
במספר שמות לגלגלתמ כל זכר מבנ עשרים שנה ומעלה כל יצא 
צבא פקדיהם למטה שמעונ תשעה וחמשים אלפ ושלש מאות לבני 
גד תולדתם למשפחתמם לבית אבתמ במספר שמות מבנ עשרים שנה 
ומעלה כל יצא צבא פקדיהם למטה גד חמשה וארבעים אלפ ושש מאות 
וחמשים לבני יהודה תולדתם למשפחתם לבית אבתם במספר שמת 
מבנ עשרים שנה ומעלה כל יצא צבא פקדיהם למטה יהודה ארבעה 
ושבעים אלפ ושש מאות לבני יששכר תולדתם למשפחתם לבית 
אבתם במספר שמת מבנ עשרים שנה ומעלה כל יצא צבא פקדיהמ 
למטה יששכר ארבעה וחמשים אלפ וארבע מאות לבני זבולנ תולדתם 
למשפחתם לבית אבתם במספר שמת מבנ עשרים שנה ומעלה כל 
יצא צבא פקדיהמ למטה זבולנ שבעה וחמשים אלפ וארבע מאות לבני 
יוספ לבני אפרים תולדתם למשפחתם לבית אבתמ במספר שמת מבנ 
עשרים שנה ומעלה כל יצא צבא פקדיהם למטה אפרים ארבעים אלפ 
וחמש מאות לבני מנשה תולדתם למשפחתם לבית אבתמ במספר 
שמות מבנ עשרים שנה ומעלה כל יצא צבא פקדיהם למטה מנשה 
שנים ושלשים אלפ ומאתים לבני בנימנ תולדתם למשפחתם לבית 
אבתם במספר שמת מבנ עשרים שנה ומעלה כל יצא צבא פקדיהמ 
למטה בנימנ חמשה ושלשים אלפ וארבע מאות לבני דנ תולדתם 
למשפחתם לבית אבתם במספר שמת מבנ עשרים שנה ומעלה כל 
יצא צבא פקדיהם למטה דנ שנים וששים אלפ ושבע מאות לבני אשר 
תולדתם למשפחתםמ לבית אבתם במספר שמת מבנ עשרים שנה 


ומעלה כל יצא צבא פקדיהם למטה אשר אחד וארבעים אלפ וחמש 
מאות בני נפתלי תולדתם למשפחתמ לבית אבתמ במספר שמת מבנ 
עשרים שנה ומעלה כל יצא צבא פקדיהמ למטה נפתלי שלשה וחמשימ 
אלפ וארבע מאות אלה הפקדים אשר פקד משה ואהרנ ונשיאי ישראל 
שנים עשר איש איש אחד לבית אבתיו היו ויהיו כל פקודי בני ישראל 
לבית אבתם מבנ עשרים שנה ומעלה כל יצא צבא בישראל ויהיו כל 
הפקדים שש מאות אלפ ושלשת אלפים וחמש מאות וחמשים והלוים 
למטה אבתם לא התפקדו בתוכם וידבר יהוה אל משה לאמר אכ 
את מטה לוי לא תפקד ואת ראשם לא תשא בתוכ בני ישראל ואתה 
הפקד את הלוים על משכנ העדת ועל כל כליו ועל כל אשר לו המה 
ישאו את המשכנ ואת כל כליו והמ ישרתהו וסביב למשכנ יחנו ובנסע 
המשכנ יורידו אתו הלוים ובחנת המשכנ יקימו אתו הלוים והזר הקרב 
יומת וחנו בני ישראל איש על מחנהו ואיש על דגלו לצבאתם והלוים 
יחנו סביב למשכנ העדת ולא יהיה קצפ על עדת בני ישראל ושמרו 
הלוים את משמרת משכנ העדות ויעשו בני ישראל ככל אשר צוה 
יהוה את משה כנ עשו וידבר יהוה אל משה ואל אהרנ לאמר איש על 
דגלו באתת לבית אבתמ יחנו בני ישראל מנגד סביב לאהל מועד יחנו 
והחנים קדמה מזרחה דגל מחנה יהודה לצבאתם ונשיא לבני יהודה 
נחשונ בנ עמינדב וצבאו ופקדיהם ארבעה ושבעים אלפ ושש מאות 
והחנים עליו מטה יששכר ונשיא לבני יששכר נתנאל בנ צוער וצבאו 
ופקדיו ארבעה וחמשים אלפ וארבע מאות מטה זבולנ ונשיא לבני זבולנ 
אליאב בנ חלנ וצבאו ופקדיו שבעה וחמשים אלפ וארבע מאות כל 
הפקדים למחנה יהודה מאת אלפ ושמנים אלפ וששת אלפים וארבע 
מאות לצבאתמ ראשנה יסעו דגל מחנה ראובנ תימנה לצבאתם ונשיא 
לבני ראובנ אליצור בנ שדיאור וצבאו ופקדיו ששה וארבעים אלפ וחמש 
מאות והחונם עליו מטה שמעונ ונשיא לבני שמעונ שלמיאל בנ צורי 
שדי וצבאו ופקדיהם תשעה וחמשים אלפ ושלש מאות ומטה גד ונשיא 
לבני גד אליספ בנ רעואל וצבאו ופקדיהם חמשה וארבעים אלפ ושש 
מאות וחמשים כל הפקדים למחנה ראובנ מאת אלפ ואחד וחמשים 
אלפ וארבע מאות וחמשים לצבאתם ושנים יסעו ונסע אהל מועד מחנה 
הלוים בתוכ המחנת כאשר יחנו כנ יסעו איש על ידו לדגליהם דגל 
מחנה אפרים לצבאתמ ימה ונשיא לבני אפרים אלישמע בנ עמיהוד 
וצבאו ופקדיהם ארבעים אלפ וחמש מאות ועליו מטה מנשה ונשיא 
לבני מנשה גמליאל בנ פדהצור וצבאו ופקדיהם שנים ושלשים אלפ 
ומאתים ומטה בנימנ ונשיא לבני בנימנ אבידנ בנ גדעני וצבאו ופקדיהם 
חמשה ושלשים אלפ וארבע מאות כל הפקדים למחנה אפרים מאת 
אלפ ושמנת אלפים ומאה לצבאתמ ושלשים יסעו דגל מחנה דנ צפנה 
לצבאתמ ונשיא לבני דנ אחיעזר בנ עמישדי וצבאו ופקדיהם שנים 
וששים אלפ ושבע מאות והחנים עליו מטה אשר ונשיא לבני אשר 
פגעיאל בנ עכרנ וצבאו ופקדיהם אחד וארבעים אלפ וחמש מאות ומטה 
נפתלי ונשיא לבני נפתלי אחירע בנ עיננ וצבאו ופקדיהם שלשה וחמשים 
אלפ וארבע מאות כל הפקדים למחנה דנ מאת אלפ ושבעה וחמשים 
אלפ ושש מאות לאחרנה יסעו לדגליהם אלה פקודי בני ישראל לבית 
אבתם כל פקודי המחנת לצבאתמ שש מאות אלפ ושלשת אלפים 
וחמש מאות וחמשים והלוים לא התפקדו בתוכ בני ישראל כאשר צוה 
יהוה את משה ויעשו בני ישראל ככל אשר צוה יהוה את משה כנ חנו 
לדגליהם וכנ נסעו איש למשפחתיו על בית אבתיו ואלה תולדת אהרנ 
ומשה ביום דבר יהוה את משה בהר סיני ואלה שמות בני אהרנ הבכור 
נדב ואביהוא אלעזר ואיתמר אלה שמות בני אהרנ הכהנים המשחימ 
אשר מלא ידם לכהנ וימת נדב ואביהוא לפני יהוה בהקרבם אש זרה 


לפני יהוה במדבר סיני ובנים לא היו להם ויכהנ אלעזר ואיתמר על פני 
אהרנ אביהם וידבר יהוה אל משה לאמר הקרב את מטה לוי והעמדת 
אתו לפני אהרנ הכהנ ושרתו אתו ושמרו את משמרתו ואת משמרת כל 
העדה לפני אהל מועד לעבד את עבדת המשכנ ושמרו את כל כלי 
אהל מועד ואת משמרת בני ישראל לעבד את עבדת המשכנ ונתתה 
את הלוים לאהרנ ולבניו נתונם נתונם המה לו מאת בני ישראל ואת 
אהרנ ואת בניו תפקד ושמרו את כהנתם והזר הקרב יומת וידבר יהוה אל 
משה לאמר ואני הנה לקחתי את הלוים מתוכ בני ישראל תחת כל בכור 
פטר רחמ מבני ישראל והיו לי הלוים כי לי כל בכור ביום הכתי כל בכור 
בארצ מצרים הקדשתי לי כל בכור בישראל מאדם עד בהמה לי יהיו 
אני יהוה וידבר יהוה אל משה במדבר סיני לאמר פקד את בני לוי לבית 
אבתם למשפחתם כל זכר מבנ חדש ומעלה תפקדם ויפקד אתמ משה 
על פי יהוה כאשר צוה ויהיו אלה בני לוי בשמתם גרשונ וקהת ומררי 
ואלה שמות בני גרשונ למשפחתם לבני ושמעי ובני קהת למשפחתמ 
עמרם ויצהר חברונ ועזיאל ובני מררי למשפחתם מחלי ומושי אלה המ 
משפחת הלוי לבית אבתם לגרשונ משפחת הלבני ומשפחת השמעי 
אלה המ משפחת הגרשני פקדיהם במספר כל זכר מבנ חדש ומעלה 
פקדיהם שבעת אלפים וחמש מאות משפחת הגרשני אחרי המשכנ יחנו 
ימה ונשיא בית אב לגרשני אליספ בנ לאל ומשמרת בני גרשונ באהל 
מועד המשכנ והאהל מכסהו ומסכ פתח אהל מועד וקלעי החצר ואת 
מסכ פתח החצר אשר על המשכנ ועל המזבח סביב ואת מיתריו לכל 
עבדתו ולקהת משפחת העמרמי ומשפחת היצהרי ומשפחת החברני 
ומשפחת העזיאלי אלה המ משפחת הקהתי במספר כל זכר מבנ חדש 
ומעלה שמנת אלפים ושש מאות שמרי משמרת הקדש משפחת בני 
קהת יחנו על ירכ המשכנ תימנה ונשיא בית אב למשפחת הקהתי 
אליצפנ בנ עזיאל ומשמרתם הארנ והשלחנ והמנרה והמזבחת וכלי 
הקדש אשר ישרתו בהמ והמסכ וכל עבדתו ונשיא נשיאי הלוי אלעזר 
בנ אהרנ הכהנ פקדת שמרי משמרת הקדש למררי משפחת המחלי 
ומשפחת המושי אלה המ משפחת מררי ופקדיהם במספר כל זכר מבנ 
חדש ומעלה ששת אלפים ומאתים ונשיא בית אב למשפחת מררי 
צוריאל בנ אביחיל על ירכ המשכנ יחנו צפנה ופקדת משמרת בני מררי 
קרשי המשכנ ובריחיו ועמדיו ואדניו וכל כליו וכל עבדתו ועמדי החצר 
סביב ואדניהם ויתדתם ומיתריהם והחנים לפני המשכנ קדמה לפני אהל 
מועד מזרחה משה ואהרנ ובניו שמרים משמרת המקדש למשמרת בני 
ישראל והזר הקרב יומת כל פקודי הלוים אשר פקד משה ואהרנ על פי 
יהוה למשפחתם כל זכר מבנ חדש ומעלה שנים ועשרים אלפ ויאמר 
יהוה אל משה פקד כל בכר זכר לבני ישראל מבנ חדש ומעלה ושא 
את מספר שמתם ולקחת את הלוים לי אני יהוה תחת כל בכר בבני 
ישראל ואת בהמת הלוים] תחת כל בכור בבהמת בני ישראל ויפקד 
משה כאשר צוה יהוה אתו את כל בכר בבני ישראל ויהי כל בכור זכר 
במספר שמות מבנ חדש ומעלה לפקדיהם שנים ועשרים אלפ שלשה 
ושבעים ומאתים וידבר יהוה אל משה לאמר קח את הלוים תחת כל 
בכור בבני ישראל ואת בהמת הלוים תחת בהמתם והיו לי הלוים אני 
יהוה ואת פדויי השלשה והשבעים והמאתים העדפים על הלוים מבכור 
בני ישראל ולקחת חמשת חמשת שקלים לגלגלת בשקל הקדש תקח 
עשרים גרה השקל ונתתה הכספ לאהרנ ולבניו פדויי העדפים בהמ 
ויקח משה את כספ הפדיום מאת העדפים על פדויי הלוים מאת בכור 
בני ישראל לקח את הכספ חמשה וששים ושלש מאות ואלפ בשקל 
הקדש ויתנ משה את כספ הפדים לאהרנ ולבניו על פי יהוה כאשר 
צוה יהוה את משה וידבר יהוה אל משה ואל אהרנ לאמר נשא את 


ראש בני קהת מתוכ בני לוי למשפחתם לבית אבתם מבנ שלשים 
שנה ומעלה ועד בנ חמשים שנה כל בא לצבא לעשות מלאכה באהל 
מועד זאת עבדת בני קהת באהל מועד קדש הקדשים ובא אהרנ ובניו 
בנסע המחנה והורדו את פרכת המסכ וכסו בה את ארנ העדת ונתנו 
עליו כסוי עור תחש ופרשו בגד כליל תכלת מלמעלה ושמו בדיו ועל 
שלחנ הפנים יפרשו בגד תכלת ונתנו עליו את הקערת ואת הכפת ואת 
המנקית ואת קשות הנסכ ולחם התמיד עליו יהיה ופרשו עליהם בגד 
תולעת שני וכסו אתו במכסה עור תחש ושמו את בדיו ולקחו בגד תכלת 
וכסו את מנרת המאור ואת נרתיה ואת מלקחיה ואת מחתתיה ואת כל 
כלי שמנה אשר ישרתו לה בהם ונתנו אתה ואת כל כליה אל מכסה 
עור תחש ונתנו על המוט ועל מזבח הזהב יפרשו בגד תכלת וכסו אתו 
במכסה עור תחש ושמו את בדיו ולקחו את כל כלי השרת אשר ישרתו 
בם בקדש ונתנו אל בגד תכלת וכסו אותם במכסה עור תחש ונתנו 
על המוט ודשנו את המזבח ופרשו עליו בגד ארגמנ ונתנו עליו את כל 
כליו אשר ישרתו עליו בהם את המחתת את המזלגת ואת היעים ואת 
המזרקת כל כלי המזבח ופרשו עליו כסוי עור תחש ושמו בדיו וכלה 
אהרנ ובניו לכסת את הקדש ואת כל כלי הקדש בנסע המחנה ואחרי 
כנ יבאו בני קהת לשאת ולא יגעו אל הקדש ומתו אלה משא בני קהת 
באהל מועד ופקדת אלעזר בנ אהרנ הכהנ שמנ המאור וקטרת הסמים 
ומנחת התמיד ושמנ המשחה פקדת כל המשכנ וכל אשר בו בקדש 
ובכליו וידבר יהוה אל משה ואל אהרנ לאמר אל תכריתו את שבט 
משפחת הקהתי מתוכ הלוים וזאת עשו להם וחיו ולא ימתו בגשתמ 
את קדש הקדשים אהרנ ובניו יבאו ושמו אותם איש איש על עבדתו 
ואל משאו ולא יבאו לראות כבלע את הקדש ומתו וידבר יהוה אל 
משה לאמר נשא את ראש בני גרשונ גמ המ לבית אבתם למשפחתמ 
מבנ שלשים שנה ומעלה עד בנ חמשים שנה תפקד אותם כל הבא 
לצבא צבא לעבד עבדה באהל מועד זאת עבדת משפחת הגרשני 
לעבד ולמשא ונשאו את יריעת המשכנ ואת אהל מועד מכסהו ומכסה 
התחש אשר עליו מלמעלה ואת מסכ פתח אהל מועד ואת קלעי החצר 
ואת מסכ פתח שער החצר אשר על המשכנ ועל המזבח סביב ואת 
מיתריהם ואת כל כלי עבדתם ואת כל אשר יעשה להמ ועבדו על פי 
אהרנ ובניו תהיה כל עבדת בני הגרשני לכל משאם ולכל עבדתמ 
ופקדתם עלהם במשמרת את כל משאמ זאת עבדת משפחת בני 
הגרשני באהל מועד ומשמרתם ביד איתמר בנ אהרנ הכהנ בני מררי 
למשפחתם לבית אבתם תפקד אתמ מבנ שלשים שנה ומעלה ועד בנ 
חמשים שנה תפקדם כל הבא לצבא לעבד את עבדת אהל מועד וזאת 
משמרת משאם לכל עבדתם באהל מועד קרשי המשכנ ובריחיו ועמודיו 
ואדניו ועמודי החצר סביב ואדניהם ויתדתם ומיתריהם לכל כליהם ולכל 
עבדתם ובשמת תפקדו את כלי משמרת משאם זאת עבדת משפחת 
בני מררי לכל עבדתמם באהל מועד ביד איתמר בנ אהרנ הכהנ ויפקד 
משה ואהרנ ונשיאי העדה את בני הקהתי למשפחתם ולבית אבתמ 
מבנ שלשים שנה ומעלה ועד בנ חמשים שנה כל הבא לצבא לעבדה 
באהל מועד ויהיו פקדיהם למשפחתם אלפים שבע מאות וחמשים אלה 
פקודי משפחת הקהתי כל העבד באהל מועד אשר פקד משה ואהרנ 
על פי יהוה ביד משה ופקודי בני גרשונ למשפחותם ולבית אבתם מבנ 
שלשים שנה ומעלה ועד בנ חמשים שנה כל הבא לצבא לעבדה 
באהל מועד ויהיו פקדיהם] למשפחתם לבית אבתם אלפים ושש מאות 
ושלשים אלה פקודי משפחת בני גרשונ כל העבד באהל מועד אשר 
פקד משה ואהרנ על פי יהוה ופקודי משפחת בני מררי למשפחתמ 
לבית אבתמ מבנ שלשים שנה ומעלה ועד בנ חמשים שנה כל הבא 


לצבא לעבדה באהל מועד ויהיו פקדיהם למשפחתם שלשת אלפים 
ומאתים אלה פקודי משפחת בני מררי אשר פקד משה ואהרנ על פי יהוה 
ביד משה כל הפקדים אשר פקד משה ואהרנ ונשיאי ישראל את הלוים 
למשפחתם ולבית אבתם מבנ שלשים שנה ומעלה ועד בנ חמשים שנה 
כל הבא לעבד עבדת עבדה ועבדת משא באהל מועד ויהיו פקדיהם 
שמנת אלפימ וחמש מאות ושמנים על פי יהוה פקד אותם ביד משה איש 
איש על עבדתו ועל משאו ופקדיו אשר צוה יהוה את משה וידבר יהוה 
אל משה לאמר צו את בני ישראל וישלחו מנ המחנה כל צרוע וכל זב 
וכל טמא לנפש מזכר עד נקבה תשלחו אל מחוצ למחנה תשלחום ולא 
יטמאו את מחניהם אשר אני שכנ בתוכם ויעשו כנ בני ישראל וישלחו 
אותם אל מחוצ למחנה כאשר דבר יהוה אל משה כנ עשו בני ישראל 
וידבר יהוה אל משה לאמר דבר אל בני ישראל איש או אשה כי יעשו 
מכל חטאת האדמ למעל מעל ביהוה ואשמה הנפש ההוא והתודו את 
חטאתם אשר עשו והשיב את אשמו בראשו וחמישתו יספ עליו ונתנ 
לאשר אשמ לו ואם אינ לאיש גאל להשיב האשם אליו האשמ המושב 
ליהוה לכהנ מלבד איל הכפרים אשר יכפר בו עליו וכל תרומה לכל 
קדשי בני ישראל אשר יקריבו לכהנ לו יהיה ואיש את קדשיו לו יהיו איש 
אשר יתנ לכהנ לו יהיה וידבר יהוה אל משה לאמר דבר אל בני ישראל 
ואמרת אלהם איש איש כי תשטה אשתו ומעלה בו מעל ושכב איש אתה 
שכבת זרע ונעלם מעיני אישה ונסתרה והיא נטמאה ועד אינ בה והוא 
לא נתפשה ועבר עליו רוח קנאה וקנא את אשתו והוא נטמאה או עבר 
עליו רוח קנאה וקנא את אשתו והיא לא נטמאה והביא האיש את אשתו 
אל הכהנ והביא את קרבנה עליה עשירת האיפה קמח שערים לא יצק 
עליו שמנ ולא יתנ עליו לבנה כי מנחת קנאת הוא מנחת זכרונ מזכרת 
עונ והקריב אתה הכהנ והעמדה לפני יהוה ולקח הכהנ מים קדשים 
בכלי חרש ומנ העפר אשר יהיה בקרקע המשכנ יקח הכהנ ונתנ אל 
המים והעמיד הכהנ את האשה לפני יהוה ופרע את ראש האשה ונתנ 
על כפיה את מנחת הזכרונ מנחת קנאת הוא וביד הכהנ יהיו מי המרים 
המאררים והשביע אתה הכהנ ואמר אל האשה אמ לא שכב איש אתכ 
ואם לא שטית טמאה תחת אישכ הנקי ממי המרים המאררים האלה 
ואת כי שטית תחת אישכ וכי נטמאת ויתנ איש בכ את שכבתו מבלעדי 
אישכ והשביע הכהנ את האשה בשבעת האלה ואמר הכהנ לאשה יתנ 
יהוה אותכ לאלה ולשבעה בתוכ עמכ בתת יהוה את ירככ נפלת ואת 
בטנכ צבה ובאו המים] המאררים האלה במעיכ לצבות בטנ ולנפל ירכ 
ואמרה האשה אמנ אמנ וכתב את האלת האלה הכהנ בספר ומחה אל 
מי המרים והשקה את האשה את מי המרים המאררים ובאו בה המים 
המאררים למרים ולקח הכהנ מיד האשה את מנחת הקנאת והניפ את 
המנחה לפני יהוה והקריב אתה אל המזבח וקמצ הכהנ מנ המנחה את 
אזכרתה והקטיר המזבחה ואחר ישקה את האשה את המים והשקה את 
המים והיתה אמ נטמאה ותמעל מעל באישה ובאו בה המים המאררים 
למרים וצבתה בטנה ונפלה ירכה והיתה האשה לאלה בקרב עמה ואמ 
לא נטמאה האשה וטהרה הוא ונקתה ונזרעה זרע זאת תורת הקנאת 
אשר תשטה אשה תחת אישה ונטמאה או איש אשר תעבר עליו רוח 
קנאה וקנא את אשתו והעמיד את האשה לפני יהוה ועשה לה הכהנ 
את כל התורה הזאת ונקה האיש מעונ והאשה ההוא תשא את עונה 
וידבר יהוה אל משה לאמר דבר אל בני ישראל ואמרת אלהם איש 
או אשה כי יפלא לנדר נדר נזיר להזיר ליהוה מיינ ושכר יזיר חמצ יינ 
וחמצ שכר לא ישתה וכל משרת ענבים לא ישתה וענבים לחים ויבשים 
לא יאכל כל ימי נזרו מכל אשר יעשה מגפנ היינ מחרצנים ועד זג לא 
יאכל כל ימי נדר נזרו תער לא יעבר על ראשו עד מלאת הימם אשר 


יזיר ליהוה קדש יהיה גדל פרע שער ראשו כל ימי הזירו ליהוה על נפש 
מת לא יבא לאביו ולאמו לאחיו ולאחתו לא יטמא להמ במתמ כי נזר 
אלהיו על ראשו כל ימי נזרו קדש הוא ליהוה וכי ימות מת עליו בפתע 
פתאם וטמא ראש נזרו וגלח ראשו ביום טהרתו ביום השביעי יגלחנו 
וביום השמיני יבא שתי תרים או שני בני יונה אל הכהנ אל פתח אהל 
מועד ועשה הכהנ אחד לחטאת ואחד לעלה וכפר עליו מאשר חטא על 
הנפש וקדש את ראשו ביום ההוא והזיר ליהוה את ימי נזרו והביא כבש 
בנ שנתו לאשם והימים הראשנים יפלו כי טמא נזרו וזאת תורת הנזיר 
ביום מלאת ימי נזרו יביא אתו אל פתח אהל מועד והקריב את קרבנו 
ליהוה כבש בנ שנתו תמים אחד לעלה וכבשה אחת בת שנתה תמימה 
לחטאת ואיל אחד תמים לשלמים וסל מצות סלת חלת בלולת בשמנ 
ורקיקי מצות משחים בשמנ ומנחתמ ונסכיהם והקריב הכהנ לפני יהוה 
ועשה את חטאתו ואת עלתו ואת האיל יעשה זבח שלמים ליהוה על סל 
המצות ועשה הכהנ את מנחתו ואת נסכו וגלח הנזיר פתח אהל מועד 
את ראש נזרו ולקח את שער ראש נזרו ונתנ על האש אשר תחת זבח 
השלמים ולקח הכהנ את הזרע בשלה מנ האיל וחלת מצה אחת מנ 
הסל ורקיק מצה אחד ונתנ על כפי הנזיר אחר התגלחו את נזרו והניפ 
אותם הכהנ תנופה לפני יהוה קדש הוא לכהנ על חזה התנופה ועל 
שוק התרומה ואחר ישתה הנזיר יינ זאת תורת הנזיר אשר ידר קרבנו 
ליהוה על נזרו מלבד אשר תשיג ידו כפי נדרו אשר ידר כנ יעשה על 
תורת נזרו וידבר יהוה אל משה לאמר דבר אל אהרנ ואל בניו לאמר 
כה תברכו את בני ישראל אמור להם יברככ יהוה וישמרכ יאר יהוה פניו 
אליכ ויחנכ ישא יהוה פניו אליכ וישם לכ שלום ושמו את שמי על בני 
ישראל ואני אברכם ויהי ביום כלות משה להקים את המשכנ וימשח אתו 
ויקדש אתו ואת כל כליו ואת המזבח ואת כל כליו וימשחם ויקדש אתמ 
ויקריבו נשיאי ישראל ראשי בית אבתם הם נשיאי המטת המ העמדים 
על הפקדים ויביאו את קרבנם לפני יהוה שש עגלת צב ושני עשר 
בקר עגלה על שני הנשאים ושור לאחד ויקריבו אותם לפני המשכנ 
ויאמר יהוה אל משה לאמר קח מאתם והיו לעבד את עבדת אהל מועד 
ונתתה אותמ אל הלוים איש כפי עבדתו ויקח משה את העגלת ואת 
הבקר ויתנ אותם אל הלוים את שתי העגלת ואת ארבעת הבקר נתנ 
לבני גרשונ כפי עבדתם ואת ארבע העגלת ואת שמנת הבקר נתנ לבני 
מררי כפי עבדתם ביד איתמר בנ אהרנ הכהנ ולבני קהת לא נתנ כי 
עבדת הקדש עלהמ בכתפ ישאו ויקריבו הנשאים את חנכת המזבח 
ביום המשח אתו ויקריבו הנשיאם את קרבנם לפני המזבח ויאמר יהוה 
אל משה נשיא אחד ליום נשיא אחד ליום יקריבו את קרבנם לחנכת 
המזבח ויהי המקריב ביום] הראשונ את קרבנו נחשונ בנ עמינדב למטה 
יהודה וקרבנו קערת כספ אחת שלשים ומאה משקלה מזרק אחד כספ 
שבעים שקל בשקל הקדש שניהם מלאים סלת בלולה בשמנ למנחה 
כפ אחת עשרה זהב מלאה קטרת פר אחד בנ בקר איל אחד כבש 
אחד בנ שנתו לעלה שעיר עזים אחד לחטאת ולזבח השלמים בקר 
שנים אילם חמשה עתודים חמשה כבשים בני שנה חמשה זה קרבנ 
נחשונ בנ עמינדב ביום] השני הקריב נתנאל בנ צוער נשיא יששכר 
הקרב את קרבנו קערת כספ אחת שלשים ומאה משקלה מזרק אחד 
כספ שבעים שקל בשקל הקדש שניהם מלאים סלת בלולה בשמנ 
למנחה כפ אחת עשרה זהב מלאה קטרת פר אחד בנ בקר איל אחד 
כבש אחד בנ שנתו לעלה שעיר עזים אחד לחטאת ולזבח השלמים 
בקר שנים אילם חמשה עתודים חמשה כבשים בני שנה חמשה זה 
קרבנ נתנאל בנ צוער ביום השלישי נשיא לבני זבולנ אליאב בנ חלנ 
קרבנו קערת כספ אחת שלשים ומאה משקלה מזרק אחד כספ שבעים 


שקל בשקל הקדש שניהמ מלאים סלת בלולה בשמנ למנחה כפ אחת 
עשרה זהב מלאה קטרת פר אחד בנ בקר איל אחד כבש אחד בנ שנתו 
לעלה שעיר עזים אחד לחטאת ולזבח השלמים בקר שנים אילמ חמשה 
עתדים חמשה כבשים בני שנה חמשה זה קרבנ אליאב בנ חלנ ביום 
הרביעי נשיא לבני ראובנ אליצור בנ שדיאור קרבנו קערת כספ אחת 
שלשים ומאה משקלה מזרק אחד כספ שבעים שקל בשקל הקדש 
שניהם מלאימ סלת בלולה בשמנ למנחה כפ אחת עשרה זהב מלאה 
קטרת פר אחד בנ בקר איל אחד כבש אחד בנ שנתו לעלה שעיר עזים 
אחד לחטאת ולזבח השלמים בקר שנים אילמ חמשה עתדים חמשה 
כבשים בני שנה חמשה זה קרבנ אליצור בנ שדיאור ביום החמישי נשיא 
לבני שמעונ שלמיאל בנ צורישדי קרבנו קערת כספ אחת שלשים ומאה 
משקלה מזרק אחד כספ שבעים שקל בשקל הקדש שניהם מלאים 
סלת בלולה בשמנ למנחה כפ אחת עשרה זהב מלאה קטרת פר אחד 
בנ בקר איל אחד כבש אחד בנ שנתו לעלה שעיר עזים אחד לחטאת 
ולזבח השלמים בקר שנים אילמ חמשה עתדים חמשה כבשים בני שנה 
חמשה זה קרבנ שלמיאל בנ צורישדי ביום הששי נשיא לבני גד אליספ 
בנ דעואל קרבנו קערת כספ אחת שלשים ומאה משקלה מזרק אחד 
כספ שבעים שקל בשקל הקדש שניהם מלאים סלת בלולה בשמנ 
למנחה כפ אחת עשרה זהב מלאה קטרת פר אחד בנ בקר איל אחד 
כבש אחד בנ שנתו לעלה שעיר עזים אחד לחטאת ולזבח השלמימ 
בקר שנים אילמ חמשה עתדים חמשה כבשים בני שנה החמשה זה 
קרבנ אליספ בנ דעואל ביום השביעי נשיא לבני אפרים אלישמע בנ 
עמיהוד קרבנו קערת כספ אחת שלשים ומאה משקלה מזרק אחד כספ 
שבעים שקל בשקל הקדש שניהם מלאים סלת בלולה בשמנ למנחה 
כפ אחת עשרה זהב מלאה קטרת פר אחד בנ בקר איל אחד כבש 
אחד בנ שנתו לעלה שעיר עזים אחד לחטאת ולזבח השלמים בקר 
שנים אילם חמשה עתדים חמשה כבשים בני שנה חמשה זה קרבנ 
אלישמע בנ עמיהוד ביום השמיני נשיא לבני מנשה גמליאל בנ פדה 
צור קרבנו קערת כספ אחת שלשים ומאה משקלה מזרק אחד כספ 
שבעים שקל בשקל הקדש שניהם מלאים סלת בלולה בשמנ למנחה 
כפ אחת עשרה זהב מלאה קטרת פר אחד בנ בקר איל אחד כבש אחד 
בנ שנתו לעלה שעיר עזים אחד לחטאת ולזבח השלמים בקר שנים 
אילם חמשה עתדים חמשה כבשים בני שנה חמשה זה קרבנ גמליאל 
בנ פדה צור ביום התשיעי נשיא לבני בנימנ אבידנ בנ גדעני קרבנו 
קערת כספ אחת שלשים ומאה משקלה מזרק אחד כספ שבעים שקל 
בשקל הקדש שניהם מלאים סלת בלולה בשמנ למנחה כפ אחת 
עשרה זהב מלאה קטרת פר אחד בנ בקר איל אחד כבש אחד בנ 
שנתו לעלה שעיר עזים אחד לחטאת ולזבח השלמים בקר שנים אילם 
חמשה עתדים חמשה כבשים בני שנה חמשה זה קרבנ אבידנ בנ גדעני 
ביום העשירי נשיא לבני דנ אחיעזר בנ עמישדי קרבנו קערת כספ אחת 
שלשים ומאה משקלה מזרק אחד כספ שבעים שקל בשקל הקדש 
שניהם מלאים סלת בלולה בשמנ למנחה כפ אחת עשרה זהב מלאה 
קטרת פר אחד בנ בקר איל אחד כבש אחד בנ שנתו לעלה שעיר 
עזים אחד לחטאת ולזבח השלמים בקר שנים אילמ חמשה עתדים 
חמשה כבשים בני שנה חמשה זה קרבנ אחיעזר בנ עמישדי ביום] עשתי 
עשר יום נשיא לבני אשר פגעיאל בנ עכרנ קרבנו קערת כספ אחת 
שלשים ומאה משקלה מזרק אחד כספ שבעים שקל בשקל הקדש 
שניהמ מלאים סלת בלולה בשמנ למנחה כפ אחת עשרה זהב מלאה 
קטרת פר אחד בנ בקר איל אחד כבש אחד בנ שנתו לעלה שעיר 
עזים אחד לחטאת ולזבח השלמים בקר שנים אילמ חמשה עתדים 


חמשה כבשים בני שנה חמשה זה קרבנ פגעיאל בנ עכרנ ביום שנים 
עשר יום נשיא לבני נפתלי אחירע בנ עיננ קרבנו קערת כספ אחת 
שלשים ומאה משקלה מזרק אחד כספ שבעים שקל בשקל הקדש 
שניהם מלאים סלת בלולה בשמנ למנחה כפ אחת עשרה זהב מלאה 
קטרת פר אחד בנ בקר איל אחד כבש אחד בנ שנתו לעלה שעיר עזים 
אחד לחטאת ולזבח השלמים בקר שנים אילם חמשה עתדים חמשה 
כבשים בני שנה חמשה זה קרבנ אחירע בנ עיננ זאת חנכת המזבח 
ביום המשח אתו מאת נשיאי ישראל קערת כספ שתים עשרה מזרקי 
כספ שנים עשר כפות זהב שתים עשרה שלשים ומאה הקערה האחת 
כספ ושבעים המזרק האחד כל כספ הכלים אלפים וארבע מאות בשקל 
הקדש כפות זהב שתים עשרה מלאת קטרת עשרה עשרה הכפ בשקל 
הקדש כל זהב הכפות עשרים ומאה כל הבקר לעלה שנים עשר פרים 
אילם שנים עשר כבשים בני שנה שנים עשר ומנחתם ושעירי עזים שנים 
עשר לחטאת וכל בקר זבח השלמים עשרים וארבעה פרים אילם ששים 
עתדים ששים כבשים בני שנה ששים זאת חנכת המזבח אחרי המשח 
אתו ובבא משה אל אהל מועד לדבר אתו וישמע את הקול מדבר אליו 
מעל הכפרת אשר על ארנ העדת מבינ שני הכרבים וידבר אליו וידבר 
יהוה אל משה לאמר דבר אל אהרנ ואמרת אליו בהעלתכ את הנרת 
אל מול פני המנורה יאירו שבעת הנרות ויעש כנ אהרנ אל מול פני 
המנורה העלה נרתיה כאשר צוה יהוה את משה וזה מעשה המנרה 
מקשה זהב עד ירכה עד פרחה מקשה הוא כמראה אשר הראה יהוה 
את משה כנ עשה את המנרה וידבר יהוה אל משה לאמר קח את 
הלוים מתוכ בני ישראל וטהרת אתמ וכה תעשה להמ לטהרם הזה 
עליהמ מי חטאת והעבירו תער על כל בשרם וכבסו בגדיהמ והטהרו 
ולקחו פר בנ בקר ומנחתו סלת בלולה בשמנ ופר שני בנ בקר תקח 
לחטאת והקרבת את הלוים לפני אהל מועד והקהלת את כל עדת בני 
ישראל והקרבת את הלוים לפני יהוה וסמכו בני ישראל את ידיהם על 
הלוים והניפ אהרנ את הלוים תנופה לפני יהוה מאת בני ישראל והיו 
לעבד את עבדת יהוה והלוים יסמכו את ידיהם על ראש הפרים ועשה 
את האחד חטאת ואת האחד עלה ליהוה לכפר על הלוים והעמדת 
את הלוים לפני אהרנ ולפני בניו והנפת אתם תנופה ליהוה והבדלת את 
הלוים מתוכ בני ישראל והיו לי הלוים ואחרי כנ יבאו הלוים לעבד את 
אהל מועד וטהרת אתמ והנפת אתמ תנופה כי נתנים נתנים המה לי 
מתוכ בני ישראל תחת פטרת כל רחמ בכור כל מבני ישראל לקחתי 
אתמ לי כי לי כל בכור בבני ישראל באדם ובבהמה ביום הכתי כל 
בכור בארצ מצרים הקדשתי אתמ לי ואקח את הלוים תחת כל בכור 
בבני ישראל ואתנה את הלוים נתנים לאהרנ ולבניו מתוכ בני ישראל 
לעבד את עבדת בני ישראל באהל מועד ולכפר על בני ישראל ולא 
יהיה בבני ישראל נגפ בגשת בני ישראל אל הקדש ויעש משה ואהרנ 
וכל עדת בני ישראל ללוים ככל אשר צוה יהוה את משה ללוים כנ עשו 
להם בני ישראל ויתחטאו הלוים ויכבסו בגדיהם וינפ אהרנ אתמ תנופה 
לפני יהוה ויכפר עליהם אהרנ לטהרם ואחרי כנ באו הלוים לעבד את 
עבדתמ באהל מועד לפני אהרנ ולפני בניו כאשר צוה יהוה את משה 
על הלוים כנ עשו להם וידבר יהוה אל משה לאמר זאת אשר ללוים מבנ 
חמש ועשרים שנה ומעלה יבוא לצבא צבא בעבדת אהל מועד ומבנ 
חמשים שנה ישוב מצבא העבדה ולא יעבד עוד ושרת את אחיו באהל 
מועד לשמר משמרת ועבדה לא יעבד ככה תעשה ללוים במשמרתמ 
וידבר יהוה אל משה במדבר סיני בשנה השנית לצאתמ מארצ מצרימ 
בחדש הראשונ לאמר ויעשו בני ישראל את הפסח במועדו בארבעה 
עשר יום בחדש הזה בינ הערבים תעשו אתו במועדו ככל חקתיו וככל 


משפטיו תעשו אתו וידבר משה אל בני ישראל לעשת הפסח ויעשו 
את הפסח בראשונ בארבעה עשר יום לחדש בינ הערבים במדבר סיני 
ככל אשר צוה יהוה את משה כנ עשו בני ישראל ויהי אנשים אשר 
היו טמאים לנפש אדם ולא יכלו לעשת הפסח ביום ההוא ויקרבו לפני 
משה ולפני אהרנ ביום ההוא ויאמרו האנשים ההמה אליו אנחנו טמאים 
לנפש אדם למה נגרע לבלתי הקרב את קרבנ יהוה במעדו בתוכ בני 
ישראל ויאמר אלהמ משה עמדו ואשמעה מה יצוה יהוה לכמ וידבר 
יהוה אל משה לאמר דבר אל בני ישראל לאמר איש איש כי יהיה טמא 
לנפש או בדרכ רחקה לכמ או לדרתיכם ועשה פסח ליהוה בחדש השני 
בארבעה עשר יום בינ הערבים יעשו אתו על מצות ומררים יאכלהו לא 
ישאירו ממנו עד בקר ועצם לא ישברו בו ככל חקת הפסח יעשו אתו 
והאיש אשר הוא טהור ובדרכ לא היה וחדל לעשות הפסח ונכרתה 
הנפש ההוא מעמיה כי קרבנ יהוה לא הקריב במעדו חטאו ישא האיש 
ההוא וכי יגור אתכם גר ועשה פסח ליהוה כחקת הפסח וכמשפטו כנ 
יעשה חקה אחת יהיה לכמ ולגר ולאזרח הארצ וביום הקים את המשכנ 
כסה העננ את המשכנ לאהל העדת ובערב יהיה על המשכנ כמראה 
אש עד בקר כנ יהיה תמיד העננ יכסנו ומראה אש לילה ולפי העלת 
העננ מעל האהל ואחרי כנ יסעו בני ישראל ובמקום אשר ישכנ שמ 
העננ שמ יחנו בני ישראל על פי יהוה יסעו בני ישראל ועל פי יהוה יחנו 
כל ימי אשר ישכנ העננ על המשכנ יחנו ובהאריכ העננ על המשכנ 
ימים רבימ ושמרו בני ישראל את משמרת יהוה ולא יסעו ויש אשר 
יהיה העננ ימים מספר על המשכנ על פי יהוה יחנו ועל פי יהוה יסעו 
ויש אשר יהיה העננ מערב עד בקר ונעלה העננ בבקר ונסעו או יוממ 
ולילה ונעלה העננ ונסעו או ימים או חדש או ימימ בהאריכ העננ על 
המשכנ לשכנ עליו יחנו בני ישראל ולא יסעו ובהעלתו יסעו על פי יהוה 
יחנו ועל פי יהוה יסעו את משמרת יהוה שמרו על פי יהוה ביד משה 
וידבר יהוה אל משה לאמר עשה לכ שתי חצוצרת כספ מקשה תעשה 
אתמ והיו לכ למקרא העדה ולמסע את המחנות ותקעו בהנ ונועדו 
אליכ כל העדה אל פתח אהל מועד ואם באחת יתקעו ונועדו אליכ 
הנשיאים ראשי אלפי ישראל ותקעתם תרועה ונסעו המחנות החנים 
קדמה ותקעתם תרועה שנית ונסעו המחנות החנים תימנה תרועה יתקעו 
למסעיהם ובהקהיל את הקהל תתקעו ולא תריעו ובני אהרנ הכהנים 
יתקעו בחצצרות והיו לכם לחקת עולם לדרתיכם וכי תבאו מלחמה 
בארצכם על הצר הצרר אתכמם והרעתמ בחצצרות ונזכרתמ לפני 
יהוה אלהיכם ונושעתם מאיביכם וביום שמחתכם ובמועדיכם ובראשי 
חדשיכם ותקעתמם בחצצרת על עלתיכם ועל זבחי שלמיכם והיו לכמ 
לזכרונ לפני אלהיכם אני יהוה אלהיכם ויהי בשנה השנית בחדש 
השני בעשרים בחדש נעלה העננ מעל משכנ העדת ויסעו בני ישראל 
למסעיהם ממדבר סיני וישכנ העננ במדבר פארנ ויסעו בראשנה על 
פי יהוה ביד משה ויסע דגל מחנה בני יהודה בראשנה לצבאתם ועל 
צבאו נחשונ בנ עמינדב ועל צבא מטה בני יששכר נתנאל בנ צוער ועל 
צבא מטה בני זבולנ אליאב בנ חלונ והורד המשכנ ונסעו בני גרשונ ובני 
מררי נשאי המשכנ ונסע דגל מחנה ראובנ לצבאתם ועל צבאו אליצור 
בנ שדיאור ועל צבא מטה בני שמעונ שלמיאל בנ צורי שדי ועל צבא 
מטה בני גד אליספ בנ דעואל ונסעו הקהתים נשאי המקדש והקימו 
את המשכנ עד באמ ונסע דגל מחנה בני אפרים לצבאתמ ועל צבאו 
אלישמע בנ עמיהוד ועל צבא מטה בני מנשה גמליאל בנ פדה צור ועל 
צבא מטה בני בנימנ אבידנ בנ גדעוני ונסע דגל מחנה בני דנ מאספ 
לכל המחנת לצבאתמם ועל צבאו אחיעזר בנ עמישדי ועל צבא מטה בני 
אשר פגעיאל בנ עכרנ ועל צבא מטה בני נפתלי אחירע בנ עיננ אלה 


מסעי בני ישראל לצבאתמ ויסעו ויאמר משה לחבב בנ רעואל המדיני 
חתנ משה נסעים אנחנו אל המקום אשר אמר יהוה אתו אתנ לכם לכה 
אתנו והטבנו לכ כי יהוה דבר טוב על ישראל ויאמר אליו לא אלכ כי אמ 
אל ארצי ואל מולדתי אלכ ויאמר אל נא תעזב אתנו כי על כנ ידעת 
חנתנו במדבר והיית לנו לעינים והיה כי תלכ עמנו והיה הטוב ההוא אשר 
ייטיב יהוה עמנו והטבנו לכ ויסעו מהר יהוה דרכ שלשת ימים וארונ ברית 
יהוה נסע לפניהם דרכ שלשת ימים לתור להם מנוחה ועננ יהוה עליהם 
יוממ בנסעם מנ המחנה ויהי בנסע הארנ ויאמר משה קומה יהוה ויפצו 
איביכ וינסו משנאיכ מפניכ ובנחה יאמר שובה יהוה רבבות אלפי ישראל 
ויהי העם כמתאננים רע באזני יהוה וישמע יהוה ויחר אפו ותבער במ אש 
יהוה ותאכל בקצה המחנה ויצעק העם אל משה ויתפלל משה אל יהוה 
ותשקע האש ויקרא שם המקום ההוא תבערה כי בערה במ אש יהוה 
והאספספ אשר בקרבו התאוו תאוה וישבו ויבכו גם בני ישראל ויאמרו 
מי יאכלנו בשר זכרנו את הדגה אשר נאכל במצרים חנם את הקשאים 
ואת האבטחים ואת החציר ואת הבצלים ואת השומים ועתה נפשנו 
יבשה אינ כל בלתי אל המנ עינינו והמנ כזרע גד הוא ועינו כעינ הבדלח 
שטו העם ולקטו וטחנו ברחים או דכו במדכה ובשלו בפרור ועשו אתו 
עגות והיה טעמו כטעם לשד השמנ וברדת הטל על המחנה לילה ירד 
המנ עליו וישמע משה את העם בכה למשפחתיו איש לפתח אהלו ויחר 
אפ יהוה מאד ובעיני משה רע ויאמר משה אל יהוה למה הרעת לעבדכ 
ולמה לא מצתי חנ בעיניכ לשומ את משא כל העם הזה עלי האנכי 
הריתי את כל העם הזה אמ אנכי ילדתיהו כי תאמר אלי שאהו בחיקכ 
כאשר ישא האמנ את הינק על האדמה אשר נשבעת לאבתיו מאינ לי 
בשר לתת לכל העמ הזה כי יבכו עלי לאמר תנה לנו בשר ונאכלה לא 
אוכל אנכי לבדי לשאת את כל העמ הזה כי כבד ממני ואמ ככה את 
עשה לי הרגני נא הרג אמ מצאתי חנ בעיניכ ואל אראה ברעתי ויאמר 
יהוה אל משה אספה לי שבעים איש מזקני ישראל אשר ידעת כי המ 
זקני העם ושטריו ולקחת אתמ אל אהל מועד והתיצבו שמ עמכ וירדתי 
ודברתי עמכ שמ ואצלתי מנ הרוח אשר עליכ ושמתי עליהם ונשאו אתכ 
במשא העם ולא תשא אתה לבדכ ואל העם תאמר התקדשו למחר 
ואכלתם בשר כי בכיתם באזני יהוה לאמר מי יאכלנו בשר כי טוב לנו 
במצרים ונתנ יהוה לכם בשר ואכלתם לא יום אחד תאכלונ ולא יומים 
ולא חמשה ימימ ולא עשרה ימים ולא עשרים יום עד חדש ימים עד אשר 
יצא מאפכם והיה לכמ לזרא יענ כי מאסתם את יהוה אשר בקרבכם 
ותבכו לפניו לאמר למה זה יצאנו ממצרים ויאמר משה שש מאות אלפ 
רגלי העם אשר אנכי בקרבו ואתה אמרת בשר אתנ להם ואכלו חדש 
ימימ הצאנ ובקר ישחט להם ומצא להמ אמ את כל דגי הים יאספ להמ 
ומצא להם ויאמר יהוה אל משה היד יהוה תקצר עתה תראה היקרכ 
דברי אם לא ויצא משה וידבר אל העם את דברי יהוה ויאספ שבעים 
איש מזקני העם ויעמד אתמ סביבת האהל וירד יהוה בעננ וידבר אליו 
ויאצל מנ הרוח אשר עליו ויתנ על שבעים איש הזקנים ויהי כנוח עליהם 
הרוח ויתנבאו ולא יספו וישארו שני אנשים במחנה שמ האחד אלדד 
ושמ השני מידד ותנח עליהם הרוח והמה בכתבים ולא יצאו האהלה 
ויתנבאו במחנה וירצ הנער ויגד למשה ויאמר אלדד ומידד מתנבאים 
במחנה ויענ יהושע בנ נונ משרת משה מבחריו ויאמר אדני משה כלאמ 
ויאמר לו משה המקנא אתה לי ומי יתנ כל עם יהוה נביאים כי יתנ יהוה 
את רוחו עליהם ויאספ משה אל המחנה הוא וזקני ישראל ורוח נסע 
מאת יהוה ויגז שלוים מנ הים ויטש על המחנה כדרכ יום כה וכדרכ יום 
כה סביבות המחנה וכאמתים על פני הארצ ויקם העם כל היום ההוא וכל 
הלילה וכל יום המחרת ויאספו את השלו הממעיט אספ עשרה חמרים 


וישטחו להם שטוח סביבות המחנה הבשר עודנו בינ שניהם טרמ יכרת 
ואפ יהוה חרה בעמ ויכ יהוה בעם מכה רבה מאד ויקרא את שמ המקומ 
ההוא קברות התאוה כי שם קברו את העמ המתאוים מקברות התאוה 
נסעו העם חצרות ויהיו בחצרות ותדבר מרים ואהרנ במשה על אדות 
האשה הכשית אשר לקח כי אשה כשית לקח ויאמרו הרק אכ במשה 
דבר יהוה הלא גמ בנו דבר וישמע יהוה והאיש משה ענו עניו מאד מכל 
האדם אשר על פני האדמה ויאמר יהוה פתאם אל משה ואל אהרנ ואל 
מרים צאו שלשתכם אל אהל מועד ויצאו שלשתמ וירד יהוה בעמוד 
עננ ויעמד פתח האהל ויקרא אהרנ ומרים ויצאו שניהם ויאמר שמעו נא 
דברי אמ יהיה נביאכם יהוה במראה אליו אתודע בחלום אדבר בו לא כנ 
עבדי משה בכל ביתי נאמנ הוא פה אל פה אדבר בו ומראה ולא בחידת 
ותמנת יהוה יביט ומדוע לא יראתם לדבר בעבדי במשה ויחר אפ יהוה 
בם וילכ והעננ סר מעל האהל והנה מרים מצרעת כשלג ויפנ אהרנ 
אל מרים והנה מצרעת ויאמר אהרנ אל משה בי אדני אל נא תשת 
עלינו חטאת אשר נואלנו ואשר חטאנו אל נא תהי כמת אשר בצאתו 
מרחם אמו ויאכל חצי בשרו ויצעק משה אל יהוה לאמר אל נא רפא נא 
לה ויאמר יהוה אל משה ואביה ירק ירק בפניה הלא תכלמ שבעת ימים 
תסגר שבעת ימים מחוצ למחנה ואחר תאספ ותסגר מרים מחוצ למחנה 
שבעת ימים והעם לא נסע עד האספ מרים ואחר נסעו העם מחצרות 
ויחנו במדבר פארנ וידבר יהוה אל משה לאמר שלח לכ אנשים ויתרו 
את ארצ כנענ אשר אני נתנ לבני ישראל איש אחד איש אחד למטה 
אבתיו תשלחו כל נשיא בהם וישלח אתמ משה ממדבר פארנ על פי 
יהוה כלם אנשים ראשי בני ישראל המה ואלה שמותם למטה ראובנ 
שמוע בנ זכור למטה שמעונ שפט בנ חורי למטה יהודה כלב בנ יפנה 
למטה יששכר יגאל בנ יוספ למטה אפרים הושע בנ נונ למטה בנימנ 
פלטי בנ רפוא למטה זבולנ גדיאל בנ סודי למטה יוספ למטה מנשה גדי 
בנ סוסי למטה דנ עמיאל בנ גמלי למטה אשר סתור בנ מיכאל למטה 
נפתלי נחבי בנ ופסי למטה גד גאואל בנ מכי אלה שמות האנשים אשר 
שלח משה לתור את הארצ ויקרא משה להושע בנ נונ יהושע וישלח 
אתמ משה לתור את ארצ כנענ ויאמר אלהם עלו זה בנגב ועליתם 
את ההר וראיתם את הארצ מה הוא ואת העם הישב עליה החזק הוא 
הרפה המעט הוא אמ רב ומה הארצ אשר הוא ישב בה הטובה הוא 
אמ רעה ומה הערים אשר הוא יושב בהנה הבמחנים אמ במבצרים ומה 
הארצ השמנה הוא אמ רזה היש בה עצ אמ אינ והתחזקתם ולקחתמ 
מפרי הארצ והימים ימי בכורי ענבים ויעלו ויתרו את הארצ ממדבר צנ 
עד רחב לבא חמת ויעלו בנגב ויבא עד חברונ ושמ אחימנ ששי ותלמי 
ילידי הענק וחברונ שבע שנים נבנתה לפני צענ מצרים ויבאו עד נחל 
אשכל ויכרתו משמ זמורה ואשכול ענבים אחד וישאהו במוט בשנים ומנ 
הרמנים ומנ התאנים למקום ההוא קרא נחל אשכול על אדות האשכול 
אשר כרתו משם בני ישראל וישבו מתור הארצ מקצ ארבעים יום וילכו 
ויבאו אל משה ואל אהרנ ואל כל עדת בני ישראל אל מדבר פארנ 
קדשה וישיבו אותם דבר ואת כל העדה ויראום את פרי הארצ ויספרו 
לו ויאמרו באנו אל הארצ אשר שלחתנו וגם זבת חלב ודבש הוא וזה 
פריה אפס כי עז העם הישב בארצ והערים בצרות גדלת מאד וגם ילדי 
הענק ראינו שם עמלק יושב בארצ הנגב והחתי והיבוסי והאמרי יושב 
בהר והכנעני ישב על הימ ועל יד הירדנ ויהס כלב את העם אל משה 
ויאמר עלה נעלה וירשנו אתה כי יכול נוכל לה והאנשים אשר עלו עמו 
אמרו לא נוכל לעלות אל העם כי חזק הוא ממנו ויוציאו דבת הארצ 
אשר תרו אתה אל בני ישראל לאמר הארצ אשר עברנו בה לתור אתה 
ארצ אכלת יושביה הוא וכל העם אשר ראינו בתוכה אנשי מדות ושמ 


ראינו את הנפילים בני ענק מנ הנפלים ונהי בעינינו כחגבים וכנ היינו 
בעיניהם ותשא כל העדה ויתנו את קולם ויבכו העם בלילה ההוא וילנו 
על משה ועל אהרנ כל בני ישראל ויאמרו אלהמ כל העדה לו מתנו 
בארצ מצרים או במדבר הזה לו מתנו ולמה יהוה מביא אתנו אל הארצ 
הזאת לנפל בחרב נשינו וטפנו יהיו לבז הלוא טוב לנו שוב מצרימה 
ויאמרו איש אל אחיו נתנה ראש ונשובה מצרימה ויפל משה ואהרנ על 
פניהמ לפני כל קהל עדת בני ישראל ויהושע בנ נונ וכלב בנ יפנה מנ 
התרים את הארצ קרעו בגדיהם ויאמרו אל כל עדת בני ישראל לאמר 
הארצ אשר עברנו בה לתור אתה טובה הארצ מאד מאד אמ חפצ בנו 
יהוה והביא אתנו אל הארצ הזאת ונתנה לנו ארצ אשר הוא זבת חלב 
ודבש אכ ביהוה אל תמרדו ואתמ אל תיראו את עמ הארצ כי לחמנו המ 
סר צלמ מעליהם ויהוה אתנו אל תיראם ויאמרו כל העדה לרגום אתמ 
באבנים וכבוד יהוה נראה באהל מועד אל כל בני ישראל ויאמר יהוה 
אל משה עד אנה ינאצני העם הזה ועד אנה לא יאמינו בי בכל האתות 
אשר עשיתי בקרבו אכנו בדבר ואורשנו ואעשה אתכ לגוי גדול ועצום 
ממנו ויאמר משה אל יהוה ושמעו מצרים כי העלית בכחכ את העם הזה 
מקרבו ואמרו אל יושב הארצ הזאת שמעו כי אתה יהוה בקרב העמ 
הזה אשר עינ בעינ נראה אתה יהוה ועננכ עמד עלהם ובעמד עננ אתה 
הלכ לפניהם יומם ובעמוד אש לילה והמתה את העמ הזה כאיש אחד 
ואמרו הגוים אשר שמעו את שמעכ לאמר מבלתי יכלת יהוה להביא את 
העם הזה אל הארצ אשר נשבע להם וישחטם במדבר ועתה יגדל נא 
כח אדני כאשר דברת לאמר יהוה ארכ אפים ורב חסד נשא עונ ופשע 
ונקה לא ינקה פקד עונ אבות על בנים על שלשים ועל רבעים סלח 
נא לעונ העם הזה כגדל חסדכ וכאשר נשאתה לעמ הזה ממצרים ועד 
הנה ויאמר יהוה סלחתי כדברכ ואולם חי אני וימלא כבוד יהוה את כל 
הארצ כי כל האנשים הראים את כבדי ואת אתתי אשר עשיתי במצרים 
ובמדבר וינסו אתי זה עשר פעמים ולא שמעו בקולי אמ יראו את הארצ 
אשר נשבעתי לאבתם וכל מנאצי לא יראוה ועבדי כלב עקב היתה רוח 
אחרת עמו וימלא אחרי והביאתיו אל הארצ אשר בא שמה וזרעו יורשנה 
והעמלקי והכנעני יושב בעמק מחר פנו וסעו לכמ המדבר דרכ ימ סופ 
וידבר יהוה אל משה ואל אהרנ לאמר עד מתי לעדה הרעה הזאת אשר 
המה מלינים עלי את תלנות בני ישראל אשר המה מלינים עלי שמעתי 
אמר אלהם חי אני נאם יהוה אמ לא כאשר דברתם באזני כנ אעשה 
לכמ במדבר הזה יפלו פגריכם וכל פקדיכם לכל מספרכם מבנ עשרים 
שנה ומעלה אשר הלינתם עלי אמ אתמ תבאו אל הארצ אשר נשאתי 
את ידי לשכנ אתכמ בה כי אמ כלב בנ יפנה ויהושע בנ נונ וטפכם אשר 
אמרתם לבז יהיה והביאתי אתמ וידעו את הארצ אשר מאסתמ בה 
ופגריכם אתמ יפלו במדבר הזה ובניכם יהיו רעים במדבר ארבעים שנה 
ונשאו את זנותיכם עד תמ פגריכם במדבר במספר הימימ אשר תרתמם 
את הארצ ארבעים יום יום לשנה יום לשנה תשאו את עונתיכם ארבעים 
שנה וידעתם את תנואתי אני יהוה דברתי אמ לא זאת אעשה לכל 
העדה הרעה הזאת הנועדים עלי במדבר הזה יתמו ושמ ימתו והאנשים 
אשר שלח משה לתור את הארצ וישבו וילונו וילינו עליו את כל העדה 
להוציא דבה על הארצ וימתו האנשים מוצאי דבת הארצ רעה במגפה 
לפני יהוה ויהושע בנ נונ וכלב בנ יפנה חיו מנ האנשים ההמ ההלכים 
לתור את הארצ וידבר משה את הדברים האלה אל כל בני ישראל 
ויתאבלו העם מאד וישכמו בבקר ויעלו אל ראש ההר לאמר הננו ועלינו 
אל המקום אשר אמר יהוה כי חטאנו ויאמר משה למה זה אתמ עברים 
את פי יהוה והוא לא תצלח אל תעלו כי אינ יהוה בקרבכם ולא תנגפו 
לפני איביכם כי העמלקי והכנעני שמ לפניכם ונפלתם בחרב כי על כנ 


שבתמ מאחרי יהוה ולא יהיה יהוה עמכם ויעפלו לעלות אל ראש ההר 
וארונ ברית יהוה ומשה לא משו מקרב המחנה וירד העמלקי והכנעני 
הישב בהר ההוא ויכום ויכתום עד החרמה וידבר יהוה אל משה לאמר 
דבר אל בני ישראל ואמרת אלהמם כי תבאו אל ארצ מושבתיכם אשר 
אני נתנ לכמ ועשיתם אשה ליהוה עלה או זבח לפלא נדר או בנדבה 
או במעדיכם לעשות ריח ניחח ליהוה מנ הבקר או מנ הצאנ והקריב 
המקריב קרבנו ליהוה מנחה סלת עשרונ בלול ברבעית ההינ שמנ ויינ 
לנסכ רביעית ההינ תעשה על העלה או לזבח לכבש האחד או לאיל 
תעשה מנחה סלת שני עשרנים בלולה בשמנ שלשית ההינ ויינ לנסכ 
שלשית ההינ תקריב ריח ניחח ליהוה וכי תעשה בנ בקר עלה או זבח 
לפלא נדר או שלמים ליהוה והקריב על בנ הבקר מנחה סלת שלשה 
עשרנים בלול בשמנ חצי ההינ ויינ תקריב לנסכ חצי ההינ אשה ריח 
ניחח ליהוה ככה יעשה לשור האחד או לאיל האחד או לשה בכבשים 
או בעזים כמספר אשר תעשו ככה תעשו לאחד כמספרם כל האזרח 
יעשה ככה את אלה להקריב אשה ריח ניחח ליהוה וכי יגור אתכם גר 
או אשר בתוככם לדרתיכם ועשה אשה ריח ניחח ליהוה כאשר תעשו 
כנ יעשה הקהל חקה אחת לכמ ולגר הגר חקת עולם לדרתיכם ככמ 
כגר יהיה לפני יהוה תורה אחת ומשפט אחד יהיה לכם ולגר הגר אתכמ 
וידבר יהוה אל משה לאמר דבר אל בני ישראל ואמרת אלהמ בבאכמ 
אל הארצ אשר אני מביא אתכם שמה והיה באכלכם מלחמ הארצ 
תרימו תרומה ליהוה ראשית ערסתכם חלה תרימו תרומה כתרומת גרנ 
כנ תרימו אתה מראשית ערסתיכמ תתנו ליהוה תרומה לדרתיכם וכי 
תשגו ולא תעשו את כל המצות האלה אשר דבר יהוה אל משה את 
כל אשר צוה יהוה אליכם ביד משה מנ היום אשר צוה יהוה והלאה 
לדרתיכם והיה אמ מעיני העדה נעשתה לשגגה ועשו כל העדה פר בנ 
בקר אחד לעלה לריח ניחח ליהוה ומנחתו ונסכו כמשפט ושעיר עזים 
אחד לחטת וכפר הכהנ על כל עדת בני ישראל ונסלח להמ כי שגגה 
הוא והמ הביאו את קרבנם אשה ליהוה וחטאתם לפני יהוה על שגגתמ 
ונסלח לכל עדת בני ישראל ולגר הגר בתוכם כי לכל העם בשגגה 
ואמ נפש אחת תחטא בשגגה והקריבה עז בת שנתה לחטאת וכפר 
הכהנ על הנפש השגגת בחטאה בשגגה לפני יהוה לכפר עליו ונסלח 
לו האזרח בבני ישראל ולגר הגר בתוכם תורה אחת יהיה לכם לעשה 
בשגגה והנפש אשר תעשה ביד רמה מנ האזרח ומנ הגר את יהוה הוא 
מגדפ ונכרתה הנפש ההוא מקרב עמה כי דבר יהוה בזה ואת מצותו 
הפר הכרת תכרת הנפש ההוא עונה בה ויהיו בני ישראל במדבר וימצאו 
איש מקשש עצים ביום השבת ויקריבו אתו המצאים אתו מקשש עצים 
אל משה ואל אהרנ ואל כל העדה ויניחו אתו במשמר כי לא פרש מה 
יעשה לו ויאמר יהוה אל משה מות יומת האיש רגום אתו באבנים כל 
העדה מחוצ למחנה ויציאו אתו כל העדה אל מחוצ למחנה וירגמו אתו 
באבנים וימת כאשר צוה יהוה את משה ויאמר יהוה אל משה לאמר 
דבר אל בני ישראל ואמרת אלהם ועשו להם ציצת על כנפי בגדיהם 
לדרתם ונתנו על ציצת הכנפ פתיל תכלת והיה לכם לציצת וראיתמ 
אתו וזכרתם את כל מצות יהוה ועשיתם אתמ ולא תתרו אחרי לבבכמ 
ואחרי עיניכם אשר אתמ זנים אחריהם למענ תזכרו ועשיתם את כל 
מצותי והייתם קדשים לאלהיכם אני יהוה אלהיכם אשר הוצאתי אתכמ 
מארצ מצרים להיות לכם לאלהים אני יהוה אלהיכם ויקח קרח בנ יצהר 
בנ קהת בנ לוי ודתנ ואבירם בני אליאב ואונ בנ פלת בני ראובנ ויקמו 
לפני משה ואנשים מבני ישראל חמשים ומאתים נשיאי עדה קראי מועד 
אנשי שם ויקהלו על משה ועל אהרנ ויאמרו אלהמ רב לכמ כי כל העדה 
כלם קדשים ובתוכם יהוה ומדוע תתנשאו על קהל יהוה וישמע משה 


ויפל על פניו וידבר אל קרח ואל כל עדתו לאמר בקר וידע יהוה את 
אשר לו ואת הקדוש והקריב אליו ואת אשר יבחר בו יקריב אליו זאת 
עשו קחו לכם מחתות קרח וכל עדתו ותנו בהנ אש ושימו עליהנ קטרת 
לפני יהוה מחר והיה האיש אשר יבחר יהוה הוא הקדוש רב לכמ בני 
לוי ויאמר משה אל קרח שמעו נא בני לוי המעט מכמם כי הבדיל אלהי 
ישראל אתכם מעדת ישראל להקריב אתכם אליו לעבד את עבדת 
משכנ יהוה ולעמד לפני העדה לשרתם ויקרב אתכ ואת כל אחיכ בני 
לוי אתכ ובקשתם גמ כהנה לכנ אתה וכל עדתכ הנעדים על יהוה 
ואהרנ מה הוא כי תלונו תלינו עליו וישלח משה לקרא לדתנ ולאבירם 
בני אליאב ויאמרו לא נעלה המעט כי העליתנו מארצ זבת חלב ודבש 
להמיתנו במדבר כי תשתרר עלינו גם השתרר אפ לא אל ארצ זבת 
חלב ודבש הביאתנו ותתנ לנו נחלת שדה וכרם העיני האנשים ההמ 
תנקר לא נעלה ויחר למשה מאד ויאמר אל יהוה אל תפנ אל מנחתמ 
לא חמור אחד מהמ נשאתי ולא הרעתי את אחד מהם ויאמר משה אל 
קרח אתה וכל עדתכ היו לפני יהוה אתה והמ ואהרנ מחר וקחו איש 
מחתתו ונתתם עליהמ קטרת והקרבתם לפני יהוה איש מחתתו חמשים 
ומאתים מחתת ואתה ואהרנ איש מחתתו ויקחו איש מחתתו ויתנו עליהם 
אש וישימו עליהם קטרת ויעמדו פתח אהל מועד ומשה ואהרנ ויקהל 
עליהם קרח את כל העדה אל פתח אהל מועד וירא כבוד יהוה אל 
כל העדה וידבר יהוה אל משה ואל אהרנ לאמר הבדלו מתוכ העדה 
הזאת ואכלה אתמ כרגע ויפלו על פניהם ויאמרו אל אלהי הרוחת לכל 
בשר האיש אחד יחטא ועל כל העדה תקצפ וידבר יהוה אל משה 
לאמר דבר אל העדה לאמר העלו מסביב למשכנ קרח דתנ ואבירם 
ויקם משה וילכ אל דתנ ואבירם וילכו אחריו זקני ישראל וידבר אל 
העדה לאמר סורו נא מעל אהלי האנשים הרשעים האלה ואל תגעו 
בכל אשר להמ פנ תספו בכל חטאתם ויעלו מעל משכנ קרח דתנ 
ואבירם מסביב ודתנ ואבירם יצאו נצבים פתח אהליהם ונשיהם ובניהם 
וטפם ויאמר משה בזאת תדעונ כי יהוה שלחני לעשות את כל המעשים 
האלה כי לא מלבי אמ כמות כל האדם ימתונ אלה ופקדת כל האדמ 
יפקד עליהם לא יהוה שלחני ואם בריאה יברא יהוה ופצתה האדמה 
את פיה ובלעה אתמ ואת כל אשר להמ וירדו חיים שאלה וידעתם כי 
נאצו האנשים האלה את יהוה ויהי ככלתו לדבר את כל הדברים האלה 
ותבקע האדמה אשר תחתיהם ותפתח הארצ את פיה ותבלע אתמ ואת 
בתיהם ואת כל האדם אשר לקרח ואת כל הרכוש וירדו המ וכל אשר 
להם חיים שאלה ותכס עליהם הארצ ויאבדו מתוכ הקהל וכל ישראל 
אשר סביבתיהם נסו לקלם כי אמרו פנ תבלענו הארצ ואש יצאה מאת 
יהוה ותאכל את החמשים ומאתים איש מקריבי הקטרת וידבר יהוה אל 
משה לאמר אמר אל אלעזר בנ אהרנ הכהנ וירם את המחתת מבינ 
השרפה ואת האש זרה הלאה כי קדשו את מחתות החטאים האלה 
בנפשתם ועשו אתם רקעי פחים צפוי למזבח כי הקריבם לפני יהוה 
ויקדשו ויהיו לאות לבני ישראל ויקח אלעזר הכהנ את מחתות הנחשת 
אשר הקריבו השרפים וירקעום צפוי למזבח זכרונ לבני ישראל למענ 
אשר לא יקרב איש זר אשר לא מזרע אהרנ הוא להקטיר קטרת לפני 
יהוה ולא יהיה כקרח וכעדתו כאשר דבר יהוה ביד משה לו וילנו כל 
עדת בני ישראל ממחרת על משה ועל אהרנ לאמר אתמ המתמ את 
עם יהוה ויהי בהקהל העדה על משה ועל אהרנ ויפנו אל אהל מועד 
והנה כסהו העננ וירא כבוד יהוה ויבא משה ואהרנ אל פני אהל מועד 
וידבר יהוה אל משה לאמר הרמו מתוכ העדה הזאת ואכלה אתם כרגע 
ויפלו על פניהם ויאמר משה אל אהרנ קח את המחתה ותנ עליה אש 
מעל המזבח ושים קטרת והולכ מהרה אל העדה וכפר עליהם כי יצא 


הקצפ מלפני יהוה החל הנגפ ויקח אהרנ כאשר דבר משה וירצ אל 
תוכ הקהל והנה החל הנגפ בעם ויתנ את הקטרת ויכפר על העם ויעמד 
בינ המתים ובינ החיים ותעצר המגפה ויהיו המתים] במגפה ארבעה עשר 
אלפ ושבע מאות מלבד המתים על דבר קרח וישב אהרנ אל משה אל 
פתח אהל מועד והמגפה נעצרה וידבר יהוה אל משה לאמר דבר אל 
בני ישראל וקח מאתמ מטה מטה לבית אב מאת כל נשיאהם לבית 
אבתם שנים עשר מטות איש את שמו תכתב על מטהו ואת שמ אהרנ 
תכתב על מטה לוי כי מטה אחד לראש בית אבותם והנחתמ באהל 
מועד לפני העדות אשר אועד לכמ שמה והיה האיש אשר אבחר בו 
מטהו יפרח והשכתי מעלי את תלנות בני ישראל אשר המ מלינם עליכם 
וידבר משה אל בני ישראל ויתנו אליו כל נשיאיהם מטה לנשיא אחד 
מטה לנשיא אחד לבית אבתם שנים עשר מטות ומטה אהרנ בתוכ 
מטותם וינח משה את המטת לפני יהוה באהל העדת ויהי ממחרת ויבא 
משה אל אהל העדות והנה פרח מטה אהרנ לבית לוי ויצא פרח ויצצ 
ציצ ויגםל שקדים ויצא משה את כל המטת מלפני יהוה אל כל בני 
ישראל ויראו ויקחו איש מטהו ויאמר יהוה אל משה השב את מטה אהרנ 
לפני העדות למשמרת לאות לבני מרי ותכל תלונתם מעלי ולא ימתו 
ויעש משה כאשר צוה יהוה אתו כנ עשה ויאמרו בני ישראל אל משה 
לאמר הנ גוענו אבדנו כלנו אבדנו כל הקרב הקרב אל משכנ יהוה 
ימות האמ תמנו לגוע ויאמר יהוה אל אהרנ אתה ובניכ ובית אביכ אתכ 
תשאו את עונ המקדש ואתה ובניכ אתכ תשאו את עונ כהנתכם וגם את 
אחיכ מטה לוי שבט אביכ הקרב אתכ וילוו עליכ וישרתוכ ואתה ובניכ 
אתכ לפני אהל העדת ושמרו משמרתכ ומשמרת כל האהל אכ אל 
כלי הקדש ואל המזבח לא יקרבו ולא ימתו גם המ גמ אתמ ונלוו עליכ 
ושמרו את משמרת אהל מועד לכל עבדת האהל וזר לא יקרב אליכם 
ושמרתמ את משמרת הקדש ואת משמרת המזבח ולא יהיה עוד קצפ 
על בני ישראל ואני הנה לקחתי את אחיכם הלוים מתוכ בני ישראל 
לכמ מתנה נתנים ליהוה לעבד את עבדת אהל מועד ואתה ובניכ אתכ 
תשמרו את כהנתכם לכל דבר המזבח ולמבית לפרכת ועבדתמ עבדת 
מתנה אתנ את כהנתכם והזר הקרב יומת וידבר יהוה אל אהרנ ואני 
הנה נתתי לכ את משמרת תרומתי לכל קדשי בני ישראל לכ נתתים 
למשחה ולבניכ לחק עולם זה יהיה לכ מקדש הקדשים מנ האש כל 
קרבנם לכל מנחתמ ולכל חטאתם ולכל אשמם אשר ישיבו לי קדש 
קדשים לכ הוא ולבניכ בקדש הקדשים תאכלנו כל זכר יאכל אתו 
קדש יהיה לכ וזה לכ תרומת מתנמ לכל תנופת בני ישראל לכ נתתים 
ולבניכ ולבנתיכ אתכ לחק עולם כל טהור בביתכ יאכל אתו כל חלב 
יצהר וכל חלב תירוש ודגנ ראשיתם אשר יתנו ליהוה לכ נתתים בכורי 
כל אשר בארצמ אשר יביאו ליהוה לכ יהיה כל טהור בביתכ יאכלנו 
כל חרם בישראל לכ יהיה כל פטר רחמ לכל בשר אשר יקריבו ליהוה 
באדם ובבהמה יהיה לכ אכ פדה תפדה את בכור האדם ואת בכור 
הבהמה הטמאה תפדה ופדויו מבנ חדש תפדה בערככ כספ חמשת 
שקלים בשקל הקדש עשרים גרה הוא אכ בכור שור או בכור כשב או 
בכור עז לא תפדה קדש המ את דמם תזרק על המזבח ואת חלבמ 
תקטיר אשה לריח ניחח ליהוה ובשרם יהיה לכ כחזה התנופה וכשוק 
הימינ לכ יהיה כל תרומת הקדשים אשר ירימו בני ישראל ליהוה נתתי 
לכ ולבניכ ולבנתיכ אתכ לחק עולם ברית מלח עולם הוא לפני יהוה לכ 
ולזרעכ אתכ ויאמר יהוה אל אהרנ בארצמ לא תנחל וחלק לא יהיה 
לכ בתוכם אני חלקכ ונחלתכ בתוכ בני ישראל ולבני לוי הנה נתתי כל 
מעשר בישראל לנחלה חלפ עבדתם אשר המ עבדים את עבדת אהל 
מועד ולא יקרבו עוד בני ישראל אל אהל מועד לשאת חטא למות ועבד 


הלוי הוא את עבדת אהל מועד והמ ישאו עונמ חקת עולם לדרתיכם 
ובתוכ בני ישראל לא ינחלו נחלה כי את מעשר בני ישראל אשר ירימו 
ליהוה תרומה נתתי ללוים לנחלה על כנ אמרתי להם בתוכ בני ישראל 
לא ינחלו נחלה וידבר יהוה אל משה לאמר ואל הלוים תדבר ואמרת 
אלהם כי תקחו מאת בני ישראל את המעשר אשר נתתי לכמ מאתמ 
בנחלתכמ והרמתם ממנו תרומת יהוה מעשר מנ המעשר ונחשב לכמ 
תרומתכמ כדגנ מנ הגרנ וכמלאה מנ היקב כנ תרימו גמ אתמ תרומת 
יהוה מכל מעשרתיכם אשר תקחו מאת בני ישראל ונתתם ממנו את 
תרומת יהוה לאהרנ הכהנ מכל מתנתיכם תרימו את כל תרומת יהוה 
מכל חלבו את מקדשו ממנו ואמרת אלהמ בהרימכם את חלבו ממנו 
ונחשב ללוים כתבואת גרנ וכתבואת יקב ואכלתם אתו בכל מקום אתמ 
וביתכם כי שכר הוא לכמ חלפ עבדתכם באהל מועד ולא תשאו עליו 
חטא בהרימכם את חלבו ממנו ואת קדשי בני ישראל לא תחללו ולא 
תמותו וידבר יהוה אל משה ואל אהרנ לאמר זאת חקת התורה אשר 
צוה יהוה לאמר דבר אל בני ישראל ויקחו אליכ פרה אדמה תמימה 
אשר אינ בה מום] אשר לא עלה עליה על ונתתמ אתה אל אלעזר 
הכהנ והוציא אתה אל מחוצ למחנה ושחט אתה לפניו ולקח אלעזר 
הכהנ מדמה באצבעו והזה אל נכח פני אהל מועד מדמה שבע פעמימ 
ושרפ את הפרה לעיניו את ערה ואת בשרה ואת דמה על פרשה ישרפ 
ולקח הכהנ עצ ארז ואזוב ושני תולעת והשליכ אל תוכ שרפת הפרה 
וכבס בגדיו הכהנ ורחצ בשרו במימ ואחר יבוא אל המחנה וטמא הכהנ 
עד הערב והשרפ אתה יכבס בגדיו במים ורחצ בשרו במים וטמא עד 
הערב ואספ איש טהור את אפר הפרה והניח מחוצ למחנה במקום טהור 
והיתה לעדת בני ישראל למשמרת למי נדה חטאת הוא וכבס האספ 
את אפר הפרה את בגדיו וטמא עד הערב והיתה לבני ישראל ולגר 
הגר בתוכם לחקת עולם הנגע במת לכל נפש אדם וטמא שבעת ימימ 
הוא יתחטא בו ביום השלישי וביום השביעי יטהר ואם לא יתחטא ביום 
השלישי וביום השביעי לא יטהר כל הנגע במת בנפש האדמ אשר ימות 
ולא יתחטא את משכנ יהוה טמא ונכרתה הנפש ההוא מישראל כי מי 
נדה לא זרק עליו טמא יהיה עוד טמאתו בו זאת התורה אדם כי ימות 
באהל כל הבא אל האהל וכל אשר באהל יטמא שבעת ימים וכל כלי 
פתוח אשר אינ צמיד פתיל עליו טמא הוא וכל אשר יגע על פני השדה 
בחלל חרב או במת או בעצם אדם או בקבר יטמא שבעת ימימ ולקחו 
לטמא מעפר שרפת החטאת ונתנ עליו מים חיים אל כלי ולקח אזוב 
וטבל במים איש טהור והזה על האהל ועל כל הכלים ועל הנפשות אשר 
היו שם ועל הנגע בעצמ או בחלל או במת או בקבר והזה הטהר על 
הטמא ביום השלישי וביום השביעי וחטאו ביום השביעי וכבס בגדיו ורחצ 
במים וטהר בערב ואיש אשר יטמא ולא יתחטא ונכרתה הנפש ההוא 
מתוכ הקהל כי את מקדש יהוה טמא מי נדה לא זרק עליו טמא הוא 
והיתה להמ לחקת עולם ומזה מי הנדה יכבס בגדיו והנגע במי הנדה 
יטמא עד הערב וכל אשר יגע בו הטמא יטמא והנפש הנגעת תטמא 
עד הערב ויבאו בני ישראל כל העדה מדבר צנ בחדש הראשונ וישב 
העם בקדש ותמת שמ מרים ותקבר שמ ולא היה מים לעדה ויקהלו 
על משה ועל אהרנ וירב העם עמ משה ויאמרו לאמר ולו גוענו בגוע 
אחינו לפני יהוה ולמה הבאתמ את קהל יהוה אל המדבר הזה למות 
שמ אנחנו ובעירנו ולמה העליתנו ממצרים להביא אתנו אל המקומ הרע 
הזה לא מקום זרע ותאנה וגפנ ורמונ ומים אינ לשתות ויבא משה ואהרנ 
מפני הקהל אל פתח אהל מועד ויפלו על פניהם וירא כבוד יהוה אליהם 
וידבר יהוה אל משה לאמר קח את המטה והקהל את העדה אתה 
ואהרנ אחיכ ודברתם אל הסלע לעיניהם ונתנ מימיו והוצאת להמ מים 


מנ הסלע והשקית את העדה ואת בעירם ויקח משה את המטה מלפני 
יהוה כאשר צוהו ויקהלו משה ואהרנ את הקהל אל פני הסלע ויאמר 
להם שמעו נא המרים המנ הסלע הזה נוציא לכמ מים וירם משה את 
ידו ויכ את הסלע במטהו פעמים ויצאו מים רבים ותשת העדה ובעירם 
ויאמר יהוה אל משה ואל אהרנ יענ לא האמנתם בי להקדישני לעיני 
בני ישראל לכנ לא תביאו את הקהל הזה אל הארצ אשר נתתי להמ 
המה מי מריבה אשר רבו בני ישראל את יהוה ויקדש במ וישלח משה 
מלאכים מקדש אל מלכ אדום כה אמר אחיכ ישראל אתה ידעת את 
כל התלאה אשר מצאתנו וירדו אבתינו מצרימה ונשב במצרים ימימ 
רבים וירעו לנו מצרים ולאבתינו ונצעק אל יהוה וישמע קלנו וישלח 
מלאכ ויצאנו ממצרים והנה אנחנו בקדש עיר קצה גבולכ נעברה נא 
בארצכ לא נעבר בשדה ובכרם ולא נשתה מי באר דרכ המלכ נלכ 
לא נטה ימינ ושמאול עד אשר נעבר גבולכ ויאמר אליו אדום לא תעבר 
בי פנ בחרב אצא לקראתכ ויאמרו אליו בני יישראל במסלה נעלה ואמ 
מימיכ נשתה אני ומקני ונתתי מכרם רק אינ דבר ברגלי אעברה ויאמר 
לא תעבר ויצא אדום לקראתו בעמ כבד וביד חזקה וימאנ אדום נתנ 
את ישראל עבר בגבלו ויט ישראל מעליו ויסעו מקדש ויבאו בני ישראל 
כל העדה הר ההר ויאמר יהוה אל משה ואל אהרנ בהר ההר על גבול 
ארצ אדום לאמר יאספ אהרנ אל עמיו כי לא יבא אל הארצ אשר נתתי 
לבני ישראל על אשר מריתם את פי למי מריבה קח את אהרנ ואת 
אלעזר בנו והעל אתמ הר ההר והפשט את אהרנ את בגדיו והלבשתמ 
את אלעזר בנו ואהרנ יאספ ומת שמ ויעש משה כאשר צוה יהוה ויעלו 
אל הר ההר לעיני כל העדה ויפשט משה את אהרנ את בגדיו וילבש 
אתמ את אלעזר בנו וימת אהרנ שמ בראש ההר וירד משה ואלעזר מנ 
ההר ויראו כל העדה כי גוע אהרנ ויבכו את אהרנ שלשים יום כל בית 
ישראל וישמע הכנעני מלכ ערד ישב הנגב כי בא ישראל דרכ האתרים 
וילחם בישראל וישב ממנו שבי וידר ישראל נדר ליהוה ויאמר אמ נתנ 
תתנ את העם הזה בידי והחרמתי את עריהם וישמע יהוה בקול ישראל 
ויתנ את הכנעני ויחרם אתהמ ואת עריהם ויקרא שמ המקומ חרמה ויסעו 
מהר ההר דרכ ימ סופ לסבב את ארצ אדום ותקצר נפש העמ בדרכ 
וידבר העם באלהים ובמשה למה העליתנו ממצרים למות במדבר כי 
אינ לחם ואינ מים ונפשנו קצה בלחמ הקלקל וישלח יהוה בעם את 
הנחשים השרפים וינשכו את העם וימת עם רב מישראל ויבא העם אל 
משה ויאמרו חטאנו כי דברנו ביהוה ובכ התפלל אל יהוה ויסר מעלינו 
את הנחש ויתפלל משה בעד העמ ויאמר יהוה אל משה עשה לכ שרפ 
ושים אתו על נס והיה כל הנשוכ וראה אתו וחי ויעש משה נחש נחשת 
וישמהו על הנס והיה אמ נשכ הנחש את איש והביט אל נחש הנחשת 
וחי ויסעו בני ישראל ויחנו באבת ויסעו מאבת ויחנו בעיי העברים במדבר 
אשר על פני מואב ממזרח השמש משם נסעו ויחנו בנחל זרד משמ 
נסעו ויחנו מעבר ארנונ אשר במדבר היצא מגבול האמרי כי ארנונ גבול 
מואב בינ מואב ובינ האמרי על כנ יאמר בספר מלחמת יהוה את והב 
בסופה ואת הנחלים ארנונ ואשד הנחלים אשר נטה לשבת ער ונשענ 
לגבול מואב ומשם בארה הוא הבאר אשר אמר יהוה למשה אספ את 
העם ואתנה להם מים אז ישיר ישראל את השירה הזאת עלי באר ענו 
לה באר חפרוה שרים כרוה נדיבי העם במחקק במשענתם וממדבר 
מתנה וממתנה נחליאל ומנחליאל במות ומבמות הגיא אשר בשדה 
מואב ראש הפסגה ונשקפה על פני הישימנ וישלח ישראל מלאכים אל 
סיחנ מלכ האמרי לאמר אעברה בארצכ לא נטה בשדה ובכרם לא 
נשתה מי באר בדרכ המלכ נלכ עד אשר נעבר גבלכ ולא נתנ סיחנ 
את ישראל עבר בגבלו ויאספ סיחנ את כל עמו ויצא לקראת ישראל 


המדברה ויבא יהצה וילחם בישראל ויכהו ישראל לפי חרב ויירש את 
ארצו מארננ עד יבק עד בני עמונ כי עז גבול בני עמונ ויקח ישראל את 
כל הערים האלה וישב ישראל בכל ערי האמרי בחשבונ ובכל בנתיה כי 
חשבונ עיר סיחנ מלכ האמרי הוא והוא נלחם במלכ מואב הראשונ ויקח 
את כל ארצו מידו עד ארננ על כנ יאמרו המשלים באו חשבונ תבנה 
ותכוננ עיר סיחונ כי אש יצאה מחשבונ להבה מקרית סיחנ אכלה ער 
מואב בעלי במות ארננ אוי לכ מואב אבדת עם כמוש נתנ בניו פליטם 
ובנתיו בשבית למלכ אמרי סיחונ ונירם אבד חשבונ עד דיבונ ונשים עד 
נפח אשר עד מידבא וישב ישראל בארצ האמרי וישלח משה לרגל 
את יעזר וילכדו בנתיה ויירש ויורש את האמרי אשר שמ ויפנו ויעלו דרכ 
הבשנ ויצא עוג מלכ הבשנ לקראתם הוא וכל עמו למלחמה אדרעי 
ויאמר יהוה אל משה אל תירא אתו כי בידכ נתתי אתו ואת כל עמו ואת 
ארצו ועשית לו כאשר עשית לסיחנ מלכ האמרי אשר יושב בחשבננ ויכו 
אתו ואת בניו ואת כל עמו עד בלתי השאיר לו שריד ויירשו את ארצו 
ויסעו בני ישראל ויחנו בערבות מואב מעבר לירדנ ירחו וירא בלק בנ 
צפור את כל אשר עשה ישראל לאמרי ויגר מואב מפני העם מאד כי רב 
הוא ויקצ מואב מפני בני ישראל ויאמר מואב אל זקני מדינ עתה ילחכו 
הקהל את כל סביבתינו כלחכ השור את ירק השדה ובלק בנ צפור 
מלכ למואב בעת ההוא וישלח מלאכים אל בלעמם בנ בעור פתורה 
אשר על הנהר ארצ בני עמו לקרא לו לאמר הנה עמ יצא ממצרים 
הנה כסה את עינ הארצ והוא ישב ממלי ועתה לכה נא ארה לי את 
העם הזה כי עצום הוא ממני אולי אוכל נכה בו ואגרשנו מנ הארצ כי 
ידעתי את אשר תברכ מברכ ואשר תאר יואר וילכו זקני מואב וזקני מדינ 
וקסמים בידם ויבאו אל בלעם וידברו אליו דברי בלק ויאמר אליהם לינו 
פה הלילה והשבתי אתכם דבר כאשר ידבר יהוה אלי וישבו שרי מואב 
עם בלעם ויבא אלהים אל בלעם ויאמר מי האנשים האלה עמכ ויאמר 
בלעם אל האלהים בלק בנ צפר מלכ מואב שלח אלי הנה העם היצא 
ממצרים ויכס את עינ הארצ עתה לכה קבה לי אתו אולי אוכל להלחמ 
בו וגרשתיו ויאמר אלהים אל בלעמ לא תלכ עמהם לא תאר את העמ 
כי ברוכ הוא ויקם בלעם בבקר ויאמר אל שרי בלק לכו אל ארצכם כי 
מאנ יהוה לתתי להלכ עמכמ ויקומו שרי מואב ויבאו אל בלק ויאמרו מאנ 
בלעם הלכ עמנו ויספ עוד בלק שלח שרים רבים ונכבדים מאלה ויבאו 
אל בלעם ויאמרו לו כה אמר בלק בנ צפור אל נא תמנע מהלכ אלי כי 
כבד אכבדכ מאד וכל אשר תאמר אלי אעשה ולכה נא קבה לי את 
העם הזה ויענ בלעם ויאמר אל עבדי בלק אמ יתנ לי בלק מלא ביתו 
כספ וזהב לא אוכל לעבר את פי יהוה אלהי לעשות קטנה או גדולה 
ועתה שבו נא בזה גמ אתמ הלילה ואדעה מה יספ יהוה דבר עמי ויבא 
אלהים אל בלעם לילה ויאמר לו אם לקרא לכ באו האנשים קום לכ 
אתמ ואכ את הדבר אשר אדבר אליכ אתו תעשה ויקם בלעם בבקר 
ויחבש את אתנו וילכ עם שרי מואב ויחר אפ אלהים כי הולכ הוא ויתיצב 
מלאכ יהוה בדרכ לשטנ לו והוא רכב על אתנו ושני נעריו עמו ותרא 
האתונ את מלאכ יהוה נצב בדרכ וחרבו שלופה בידו ותט האתונ מנ 
הדרכ ותלכ בשדה ויכ בלעם את האתונ להטתה הדרכ ויעמד מלאכ 
יהוה במשעול הכרמים גדר מזה וגדר מזה ותרא האתונ את מלאכ יהוה 
ותלחצ אל הקיר ותלחצ את רגל בלעם אל הקיר ויספ להכתה ויוספ 
מלאכ יהוה עבור ויעמד במקום צר אשר אינ דרכ לנטות ימינ ושמאול 
ותרא האתונ את מלאכ יהוה ותרבצ תחת בלעם ויחר אפ בלעם ויכ את 
האתונ במקל ויפתח יהוה את פי האתונ ותאמר לבלעם מה עשיתי לכ כי 
הכיתני זה שלש רגלים ויאמר בלעמ לאתונ כי התעללת בי לו יש חרב 
בידי כי עתה הרגתיכ ותאמר האתונ אל בלעם הלוא אנכי אתנכ אשר 


רכבת עלי מעודכ עד היום הזה ההסכנ הסכנתי לעשות לכ כה ויאמר 
לא ויגל יהוה את עיני בלעם וירא את מלאכ יהוה נצב בדרכ וחרבו 
שלפה בידו ויקד וישתחו לאפיו ויאמר אליו מלאכ יהוה על מה הכית 
את אתנכ זה שלוש רגלים הנה אנכי יצאתי לשטנ כי ירט הדרכ לנגדי 
ותראני האתונ ותט לפני זה שלש רגלים אולי נטתה מפני כי עתה גמ 
אתכה הרגתי ואותה החייתי ויאמר בלעם אל מלאכ יהוה חטאתי כי לא 
ידעתי כי אתה נצב לקראתי בדרכ ועתה אמ רע בעיניכ אשובה לי ויאמר 
מלאכ יהוה אל בלעם לכ עמ האנשים ואפס את הדבר אשר אדבר 
אליכ אתו תדבר וילכ בלעם עמ שרי בלק וישמע בלק כי בא בלעם ויצא 
לקראתו אל עיר מואב אשר על גבול ארננ אשר בקצה הגבול ויאמר 
בלק אל בלעם הלא שלח שלחתי אליכ לקרא לכ למה לא הלכת אלי 
האמנם לא אוכל כבדכ ויאמר בלעם אל בלק הנה באתי אליכ עתה 
היכול אוכל דבר מאומה הדבר אשר ישים אלהים בפי אתו אדבר וילכ 
בלעם עם בלק ויבאו קרית חצות ויזבח בלק בקר וצאנ וישלח לבלעם 
ולשרים אשר אתו ויהי בבקר ויקח בלק את בלעם ויעלהו במות בעל 
ויורא משם קצה העם ויאמר בלעם אל בלק בנה לי בזה שבעה מזבחת 
והכנ לי בזה שבעה פרים ושבעה אילים ויעש בלק כאשר דבר בלעם 
ויעל בלק ובלעם פר ואיל במזבח ויאמר בלעמ לבלק התיצב על עלתכ 
ואלכה אולי יקרה יהוה לקראתי ודבר מה יראני והגדתי לכ וילכ שפי 
ויקר אלהים אל בלעם ויאמר אליו את שבעת המזבחת ערכתי ואעל פר 
ואיל במזבח וישם יהוה דבר בפי בלעם ויאמר שוב אל בלק וכה תדבר 
וישב אליו והנה נצב על עלתו הוא וכל שרי מואב וישא משלו ויאמר 
מנ ארם ינחני בלק מלכ מואב מהררי קדם לכה ארה לי יעקב ולכה 
זעמה ישראל מה אקב לא קבה אל ומה אזעם לא זעם יהוה כי מראש 
צרים אראנו ומגבעות אשורנו הנ עמ לבדד ישכנ ובגוים לא יתחשב מי 
מנה עפר יעקב ומספר את רבע ישראל תמת נפשי מות ישרים ותהי 
אחריתי כמהו ויאמר בלק אל בלעם מה עשית לי לקב איבי לקחתיכ 
והנה ברכת ברכ ויענ ויאמר הלא את אשר ישים יהוה בפי אתו אשמר 
לדבר ויאמר אליו בלק לכ לכה נא אתי אל מקום אחר אשר תראנו 
משם אפס קצהו תראה וכלו לא תראה וקבנו לי משם ויקחהו שדה צפים 
אל ראש הפסגה ויבנ שבעה מזבחת ויעל פר ואיל במזבח ויאמר אל 
בלק התיצב כה על עלתכ ואנכי אקרה כה ויקר יהוה אל בלעם וישם 
דבר בפיו ויאמר שוב אל בלק וכה תדבר ויבא אליו והנו נצב על עלתו 
ושרי מואב אתו ויאמר לו בלק מה דבר יהוה וישא משלו ויאמר קום בלק 
ושמע האזינה עדי בנו צפר לא איש אל ויכזב ובנ אדם ויתנחם ההוא 
אמר ולא יעשה ודבר ולא יקימנה הנה ברכ לקחתי וברכ ולא אשיבנה 
לא הביט אונ ביעקב ולא ראה עמל בישראל יהוה אלהיו עמו ותרועת 
מלכ בו אל מוציאם ממצרימ כתועפת ראמ לו כי לא נחש ביעקב ולא 
קסם בישראל כעת יאמר ליעקב ולישראל מה פעל אל הנ עם כלביא 
יקום וכארי יתנשא לא ישכב עד יאכל טרפ ודם חללים ישתה ויאמר 
בלק אל בלעם גמ קב לא תקבנו גמ ברכ לא תברכנו ויענ בלעם ויאמר 
אל בלק הלא דברתי אליכ לאמר כל אשר ידבר יהוה אתו אעשה 
ויאמר בלק אל בלעם לכה נא אקחכ אל מקום אחר אולי יישר בעיני 
האלהים וקבתו לי משם ויקח בלק את בלעמ ראש הפעור הנשקפ על 
פני הישימנ ויאמר בלעם אל בלק בנה לי בזה שבעה מזבחת והכנ לי 
בזה שבעה פרים ושבעה אילים ויעש בלק כאשר אמר בלעמ ויעל פר 
ואיל במזבח וירא בלעם כי טוב בעיני יהוה לברכ את ישראל ולא הלכ 
כפעם בפעם לקראת נחשים וישת אל המדבר פניו וישא בלעם את עיניו 
ויורא את ישראל שכנ לשבטיו ותהי עליו רוח אלהים וישא משלו ויאמר 
נאם בלעם בנו בער ונאם הגבר שתם העינ נאם שמע אמרי אל אשר 


מחזה שדי יחזה נפל וגלוי עינים מה טבו אהליכ יעקב משכנתיכ ישראל 
כנחלים נטיו כגנת עלי נהר כאהלים נטע יהוה כארזים עלי מים יזל 
מים מדליו וזרעו במים רבים וירמ מאגג מלכו ותנשא מלכתו אל מוציאו 
ממצרים כתועפת ראמ לו יאכל גוים צריו ועצמתיהם יגרם וחציו ימחצ 
כרע שכב כארי וכלביא מי יקימנו מברכיכ ברוכ וארריכ ארור ויחר אפ 
בלק אל בלעם ויספק את כפיו ויאמר בלק אל בלעם לקב איבי קראתיכ 
והנה ברכת ברכ זה שלש פעמים ועתה ברח לכ אל מקומכ אמרתי 
כבד אכבדכ והנה מנעכ יהוה מכבוד ויאמר בלעם אל בלק הלא גם אל 
מלאכיכ אשר שלחת אלי דברתי לאמר אמ יתנ לי בלק מלא ביתו כספ 
וזהב לא אוכל לעבר את פי יהוה לעשות טובה או רעה מלבי אשר ידבר 
יהוה אתו אדבר ועתה הנני הולכ לעמי לכה איעצכ אשר יעשה העמ 
הזה לעמכ באחרית הימים וישא משלו ויאמר נאם בלעם בנו בער ונאמ 
הגבר שתמ העינ נאם שמע אמרי אל וידע דעת עליונ מחזה שדי יחזה 
נפל וגלוי עינים אראנו ולא עתה אשורנו ולא קרוב דרכ כוכב מיעקב וקם 
שבט מישראל ומחצ פאתי מואב וקרקר כל בני שת והיה אדום ירשה 
והיה ירשה שעיר איביו וישראל עשה חיל וירד מיעקב והאביד שריד 
מעיר וירא את עמלק וישא משלו ויאמר ראשית גוים עמלק ואחריתו עדי 
אבד וירא את הקיני וישא משלו ויאמר איתנ מושבכ ושימ בסלע קנכ כי 
אם יהיה לבער קינ עד מה אשור תשבכ וישא משלו ויאמר אוי מי יחיה 
משמו אל וצים מיד כתים וענו אשור וענו עבר וגם הוא עדי אבד ויקם 
בלעם וילכ וישב למקמו וגם בלק הלכ לדרכו וישב ישראל בשטים ויחל 
העם לזנות אל בנות מואב ותקראנ לעמ לזבחי אלהיהנ ויאכל העם 
וישתחוו לאלהיהנ ויצמד ישראל לבעל פעור ויחר אפ יהוה בישראל 
ויאמר יהוה אל משה קח את כל ראשי העם והוקע אותם ליהוה נגד 
השמש וישב חרונ אפ יהוה מישראל ויאמר משה אל שפטי ישראל הרגו 
איש אנשיו הנצמדים לבעל פעור והנה איש מבני ישראל בא ויקרב אל 
אחיו את המדינית לעיני משה ולעיני כל עדת בני ישראל והמה בכים 
פתח אהל מועד וירא פינחס בנ אלעזר בנ אהרנ הכהנ ויקם מתוכ העדה 
ויקח רמח בידו ויבא אחר איש ישראל אל הקבה וידקר את שניהם את 
איש ישראל ואת האשה אל קבתה ותעצר המגפה מעל בני ישראל ויהיו 
המתים במגפה ארבעה ועשרים אלפ וידבר יהוה אל משה לאמר פינחס 
בנ אלעזר בנ אהרנ הכהנ השיב את חמתי מעל בני ישראל בקנאו את 
קנאתי בתוכם ולא כליתי את בני ישראל בקנאתי לכנ אמר הנני נתנ 
לו את בריתי שלום והיתה לו ולזרעו אחריו ברית כהנת עולמ תחת 
אשר קנא לאלהיו ויכפר על בני ישראל ושם איש ישראל המכה אשר 
הכה את המדינית זמרי בנ סלוא נשיא בית אב לשמעני ושם האשה 
המכה המדינית כזבי בת צור ראש אמות בית אב במדינ הוא וידבר 
יהוה אל משה לאמר צרור את המדינים והכיתם אותם כי צררים המ 
לכם בנכליהם אשר נכלו לכם על דבר פעור ועל דבר כזבי בת נשיא 
מדינ אחתמ המכה ביום המגפה על דבר פעור ויהי אחרי המגפה ויאמר 
יהוה אל משה ואל אלעזר בנ אהרנ הכהנ לאמר שאו את ראש כל 
עדת בני ישראל מבנ עשרים שנה ומעלה לבית אבתם כל יצא צבא 
בישראל וידבר משה ואלעזר הכהנ אתמ בערבת מואב על ירדנ ירחו 
לאמר מבנ עשרים שנה ומעלה כאשר צוה יהוה את משה ובני ישראל 
היצאים מארצ מצרים ראובנ בכור ישראל בני ראובנ חנוכ משפחת 
החנכי לפלוא משפחת הפלאי לחצרנ משפחת החצרוני לכרמי משפחת 
הכרמי אלה משפחת הראובני ויהיו פקדיהם שלשה וארבעים אלפ ושבע 
מאות ושלשים ובני פלוא אליאב ובני אליאב נמואל ודתנ ואבירם הוא 
דתנ ואבירם קרואי קריאי העדה אשר הצו על משה ועל אהרנ בעדת 
קרח בהצתם על יהוה ותפתח הארצ את פיה ותבלע אתם ואת קרח 


במות העדה באכל האש את חמשים ומאתים איש ויהיו לנס ובני קרח לא 
מתו בני שמעונ למשפחתם לנמואל משפחת הנמואלי לימינ משפחת 
הימיני ליכינ משפחת היכיני לזרח משפחת הזרחי לשאול משפחת 
השאולי אלה משפחת השמעני שנים ועשרים אלפ ומאתים בני גד 
למשפחתם לצפונ משפחת הצפוני לחגי משפחת החגי לשוני משפחת 
השוני לאזני משפחת האזני לערי משפחת הערי לארוד משפחת הארודי 
לאראלי משפחת האראלי אלה משפחת בני גד לפקדיהם ארבעים 
אלפ וחמש מאות בני יהודה ער ואוננ וימת ער ואוננ בארצ כנענ ויהיו בני 
יהודה למשפחתמ לשלה משפחת השלני לפרצ משפחת הפרצי לזרח 
משפחת הזרחי ויהיו בני פרצ לחצרנ משפחת החצרני לחמול משפחת 
החמולי אלה משפחת יהודה לפקדיהם ששה ושבעים אלפ וחמש מאות 
בני יששכר למשפחתם תולע משפחת התולעי לפוה משפחת הפוני 
לישוב משפחת הישובי לשמרנ משפחת השמרני אלה משפחת יששכר 
לפקדיהם ארבעה וששים אלפ ושלש מאות בני זבולנ למשפחתמ לסרד 
משפחת הסרדי לאלונ משפחת האלני ליחלאל משפחת היחלאלי 
אלה משפחת הזבולני לפקדיהם ששים אלפ וחמש מאות בני יוספ 
למשפחתם מנשה ואפרים בני מנשה למכיר משפחת המכירי ומכיר 
הוליד את גלעד לגלעד משפחת הגלעדי אלה בני גלעד איעזר 
משפחת האיעזרי לחלק משפחת החלקי ואשריאל משפחת האשראלי 
ושכם משפחת השכמי ושמידע משפחת השמידעי וחפר משפחת החפרי 
וצלפחד בנ חפר לא היו לו בנים כי אמ בנות ושם בנות צלפחד מחלה 
ונעה חגלה מלכה ותרצה אלה משפחת מנשה ופקדיהם שנים וחמשים 
אלפ ושבע מאות אלה בני אפרים למשפחתם לשותלח משפחת 
השתלחי לבכר משפחת הבכרי לתחנ משפחת התחני ואלה בני שותלח 
לערנ משפחת הערני אלה משפחת בני אפרים לפקדיהם שנים ושלשים 
אלפ וחמש מאות אלה בני יוספ למשפחתם בני בנימנ למשפחתמ 
לבלע משפחת הבלעי לאשבל משפחת האשבלי לאחירם משפחת 
האחירמי לשפופם משפחת השופמי לחופם משפחת החופמי ויהיו בני 
בלע ארד ונעמנ משפחת הארדי לנעמנ משפחת הנעמי אלה בני בנימנ 
למשפחתם ופקדיהם חמשה וארבעים אלפ ושש מאות אלה בני דנ 
למשפחתם לשוחם משפחת השוחמי אלה משפחת דנ למשפחתמ 
כל משפחת השוחמי לפקדיהם ארבעה וששים אלפ וארבע מאות בני 
אשר למשפחתםמ לימנה משפחת הימנה לישוי משפחת הישוי לבריעה 
משפחת הבריעי לבני בריעה לחבר משפחת החברי למלכיאל משפחת 
המלכיאלי ושם בת אשר שרח אלה משפחת בני אשר לפקדיהם שלשה 
וחמשים אלפ וארבע מאות בני נפתלי למשפחתם ליחצאל משפחת 
היחצאלי לגוני משפחת הגוני ליצר משפחת היצרי לשלמ משפחת 
השלמי אלה משפחת נפתלי למשפחתם ופקדיהם חמשה וארבעים 
אלפ וארבע מאות אלה פקודי בני ישראל שש מאות אלפ ואלפ שבע 
מאות ושלשים וידבר יהוה אל משה לאמר לאלה תחלק הארצ בנחלה 
במספר שמות לרב תרבה נחלתו ולמעט תמעיט נחלתו איש לפי פקדיו 
יתנ נחלתו אכ בגורל יחלק את הארצ לשמות מטות אבתם ינחלו על פי 
הגורל תחלק נחלתו בינ רב למעט ואלה פקודי הלוי למשפחתם לגרשונ 
משפחת הגרשני לקהת משפחת הקרתי למררי משפחת המררי אלה 
משפחת לוי משפחת הלבני משפחת החברני משפחת המחלי משפחת 
המושי משפחת הקרחי וקהת הולד את עמרם ושם אשת עמרם יוכבד 
בת לוי אשר ילדה אתה ללוי במצרים ותלד לעמרם את אהרנ ואת משה 
ואת מרים אחתם ויולד לאהרנ את נדב ואת אביהוא את אלעזר ואת 
איתמר וימת נדב ואביהוא בהקריבם אש זרה לפני יהוה ויהיו פקדיהם 
שלשה ועשרים אלפ כל זכר מבנ חדש ומעלה כי לא התפקדו בתוכ 


בני ישראל כי לא נתנ להם נחלה בתוכ בני ישראל אלה פקודי משה 
ואלעזר הכהנ אשר פקדו את בני ישראל בערבת מואב על ירדנ ירחו 
ובאלה לא היה איש מפקודי משה ואהרנ הכהנ אשר פקדו את בני 
ישראל במדבר סיני כי אמר יהוה להם מות ימתו במדבר ולא נותר 
מהם איש כי אם כלב בנ יפנה ויהושע בנ נונ ותקרבנה בנות צלפחד 
בנ חפר בנ גלעד בנ מכיר בנ מנשה למשפחת מנשה בנ יוספ ואלה 
שמות בנתיו מחלה נעה וחגלה ומלכה ותרצה ותעמדנה לפני משה 
ולפני אלעזר הכהנ ולפני הנשיאם וכל העדה פתח אהל מועד לאמר 
אבינו מת במדבר והוא לא היה בתוכ העדה הנועדים על יהוה בעדת 
קרח כי בחטאו מת ובנים לא היו לו למה יגרע שמ אבינו מתוכ משפחתו 
כי אינ לו בנ תנה לנו אחזה בתוכ אחי אבינו ויקרב משה את משפטנ 
לפני יהוה ויאמר יהוה אל משה לאמר כנ בנות צלפחד דברת נתנ תתנ 
להמ אחזת נחלה בתוכ אחי אביהם והעברת את נחלת אביהנ להנ ואל 
בני ישראל תדבר לאמר איש כי ימות ובנ אינ לו והעברתם את נחלתו 
לבתו ואם אינ לו בת ונתתם את נחלתו לאחיו ואם אינ לו אחים ונתתם 
את נחלתו לאחי אביו ואם אינ אחים לאביו ונתתם את נחלתו לשארו 
הקרב אליו ממשפחתו וירש אתה והיתה לבני ישראל לחקת משפט 
כאשר צוה יהוה את משה ויאמר יהוה אל משה עלה אל הר העברים 
הזה וראה את הארצ אשר נתתי לבני ישראל וראיתה אתה ונאספת אל 
עמיכ גם אתה כאשר נאספ אהרנ אחיכ כאשר מריתמ פי במדבר צנ 
במריבת העדה להקדישני במים לעיניהם המ מי מריבת קדש מדבר צנ 
וידבר משה אל יהוה לאמר יפקד יהוה אלהי הרוחת לכל בשר איש על 
העדה אשר יצא לפניהם ואשר יבא לפניהם ואשר יוציאם ואשר יביאם 
ולא תהיה עדת יהוה כצאנ אשר אינ להמ רעה ויאמר יהוה אל משה 
קח לכ את יהושע בנ נונ איש אשר רוח בו וסמכת את ידכ עליו והעמדת 
אתו לפני אלעזר הכהנ ולפני כל העדה וצויתה אתו לעיניהם ונתתה 
מהודכ עליו למענ ישמעו כל עדת בני ישראל ולפני אלעזר הכהנ יעמד 
ושאל לו במשפט האורים לפני יהוה על פיו יצאו ועל פיו יבאו הוא וכל 
בני ישראל אתו וכל העדה ויעש משה כאשר צוה יהוה אתו ויקח את 
יהושע ויעמדהו לפני אלעזר הכהנ ולפני כל העדה ויסמכ את ידיו עליו 
ויצוהו כאשר דבר יהוה ביד משה וידבר יהוה אל משה לאמר צו את 
בני ישראל ואמרת אלהמ את קרבני לחמי לאשי ריח ניחחי תשמרו 
להקריב לי במועדו ואמרת להמ זה האשה אשר תקריבו ליהוה כבשים 
בני שנה תמימם שנים ליום עלה תמיד את הכבש אחד תעשה בבקר 
ואת הכבש השני תעשה בינ הערבים ועשירית האיפה סלת למנחה 
בלולה בשמנ כתית רביעת ההינ עלת תמיד העשיה בהר סיני לריח 
ניחח אשה ליהוה ונסכו רביעת ההינ לכבש האחד בקדש הסכ נסכ 
שכר ליהוה ואת הכבש השני תעשה בינ הערבים כמנחת הבקר וכנסכו 
תעשה אשה ריח ניחח ליהוה וביום השבת שני כבשים בני שנה תמיממ 
ושני עשרנים סלת מנחה בלולה בשמנ ונסכו עלת שבת בשבתו על 
עלת התמיד ונסכה ובראשי חדשיכם תקריבו עלה ליהוה פרים בני בקר 
שנים ואיל אחד כבשים בני שנה שבעה תמימם ושלשה עשרנים סלת 
מנחה בלולה בשמנ לפר האחד ושני עשרנים סלת מנחה בלולה בשמנ 
לאיל האחד ועשרנ עשרונ סלת מנחה בלולה בשמנ לכבש האחד עלה 
ריח ניחח אשה ליהוה ונסכיהם חצי ההינ יהיה לפר ושלישת ההינ לאיל 
ורביעת ההינ לכבש יינ זאת עלת חדש בחדשו לחדשי השנה ושעיר 
עזים אחד לחטאת ליהוה על עלת התמיד יעשה ונסכו ובחדש הראשונ 
בארבעה עשר יום לחדש פסח ליהוה ובחמשה עשר יום לחדש הזה חג 
שבעת ימים מצות יאכל ביום הראשונ מקרא קדש כל מלאכת עבדה 
לא תעשו והקרבתם אשה עלה ליהוה פרים בני בקר שנים ואיל אחד 


ושבעה כבשים בני שנה תמימם יהיו לכם ומנחתם סלת בלולה בשמנ 
שלשה עשרנים לפר ושני עשרנים לאיל תעשו עשרונ עשרונ תעשה 
לכבש האחד לשבעת הכבשים ושעיר חטאת אחד לכפר עליכם מלבד 
עלת הבקר אשר לעלת התמיד תעשו את אלה כאלה תעשו ליום 
שבעת ימים לחמ אשה ריח ניחח ליהוה על עולת התמיד יעשה ונסכו 
וביום השביעי מקרא קדש יהיה לכמ כל מלאכת עבדה לא תעשו וביום 
הבכורים בהקריבכם מנחה חדשה ליהוה בשבעתיכם מקרא קדש יהיה 
לכם כל מלאכת עבדה לא תעשו והקרבתם עולה לריח ניחח ליהוה 
פרים בני בקר שנים איל אחד שבעה כבשים בני שנה ומנחתמ סלת 
בלולה בשמנ שלשה עשרנים לפר האחד שני עשרנים לאיל האחד 
עשרונ עשרונ לכבש האחד לשבעת הכבשים שעיר עזים אחד לכפר 
עליכם מלבד עלת התמיד ומנחתו תעשו תמימם יהיו לכם ונסכיהמ 
ובחדש השביעי באחד לחדש מקרא קדש יהיה לכם כל מלאכת עבדה 
לא תעשו יום תרועה יהיה לכם ועשיתם עלה לריח ניחח ליהוה פר בנ 
בקר אחד איל אחד כבשים בני שנה שבעה תמימם ומנחתמ סלת 
בלולה בשמנ שלשה עשרנים לפר שני עשרנים לאיל ועשרונ אחד 
לכבש האחד לשבעת הכבשים ושעיר עזים אחד חטאת לכפר עליכמ 
מלבד עלת החדש ומנחתה ועלת התמיד ומנחתה ונסכיהם כמשפטמ 
לריח ניחח אשה ליהוה ובעשור לחדש השביעי הזה מקרא קדש יהיה 
לכמ ועניתם את נפשתיכם כל מלאכה לא תעשו והקרבתם עלה ליהוה 
ריח ניחח פר בנ בקר אחד איל אחד כבשים בני שנה שבעה תמיממ 
יהיו לכם ומנחתמ סלת בלולה בשמנ שלשה עשרנים לפר שני עשרנים 
לאיל האחד עשרונ עשרונ לכבש האחד לשבעת הכבשים שעיר עזים 
אחד חטאת מלבד חטאת הכפרים ועלת התמיד ומנחתה ונסכיהמ 
ובחמשה עשר יום לחדש השביעי מקרא קדש יהיה לכמ כל מלאכת 
עבדה לא תעשו וחגתם חג ליהוה שבעת ימים והקרבתם עלה אשה 
ריח ניחח ליהוה פרים בני בקר שלשה עשר אילם שנים כבשים בני 
שנה ארבעה עשר תמימם יהיו ומנחתם סלת בלולה בשמנ שלשה 
עשרנים לפר האחד לשלשה עשר פרים שני עשרנים לאיל האחד 
לשני האילם ועשרונ עשרונ לכבש האחד לארבעה עשר כבשים ושעיר 
עזים אחד חטאת מלבד עלת התמיד מנחתה ונסכה וביום השני פרים 
בני בקר שנים עשר אילם שנים כבשים בני שנה ארבעה עשר תמיממ 
ומנחתם ונסכיהם לפרים לאילם ולכבשים במספרמ כמשפט ושעיר עזים 
אחד חטאת מלבד עלת התמיד ומנחתה ונסכיהם וביום השלישי פרים 
עשתי עשר אילם שנים כבשים בני שנה ארבעה עשר תמימם ומנחתמ 
ונסכיהם לפרים לאילם ולכבשים במספרמ כמשפט ושעיר חטאת אחד 
מלבד עלת התמיד ומנחתה ונסכה וביום הרביעי פרים עשרה אילמ 
שנים כבשים בני שנה ארבעה עשר תמימם מנחתם ונסכיהם לפרים 
לאילם ולכבשים במספרם כמשפט ושעיר עזים אחד חטאת מלבד עלת 
התמיד מנחתה ונסכה וביום החמישי פרים תשעה אילם שנים כבשים בני 
שנה ארבעה עשר תמימם ומנחתם ונסכיהם לפרים לאילם ולכבשים 
במספרם כמשפט ושעיר חטאת אחד מלבד עלת התמיד ומנחתה 
ונסכה וביום הששי פרים שמנה אילם שנים כבשים בני שנה ארבעה עשר 
תמימם ומנחתם ונסכיהם לפרים לאילם ולכבשימ במספרם כמשפט 
ושעיר חטאת אחד מלבד עלת התמיד מנחתה ונסכיה וביום השביעי 
פרים שבעה אילם שנים כבשים בני שנה ארבעה עשר תמימם ומנחתמ 
ונסכהם לפרים לאילם ולכבשים במספרם כמשפטם ושעיר חטאת אחד 
מלבד עלת התמיד מנחתה ונסכה ביום השמיני עצרת תהיה לכמ כל 
מלאכת עבדה לא תעשו והקרבתם עלה אשה ריח ניחח ליהוה פר אחד 
איל אחד כבשים בני שנה שבעה תמיממ מנחתםמ ונסכיהם לפר לאיל 


ולכבשיםמ במספרמ כמשפט ושעיר חטאת אחד מלבד עלת התמיד 
ומנחתה ונסכה אלה תעשו ליהוה במועדיכם לבד מנדריכם ונדבתיכם 
לעלתיכם ולמנחתיכם ולנסכיכם ולשלמיכם ויאמר משה אל בני ישראל 
ככל אשר צוה יהוה את משה וידבר משה אל ראשי המטות לבני ישראל 
לאמר זה הדבר אשר צוה יהוה איש כי ידר נדר ליהוה או השבע שבעה 
לאסר אסר על נפשו לא יחל דברו ככל היצא מפיו יעשה ואשה כי 
תדר נדר ליהוה ואסרה אסר בבית אביה בנעריה ושמע אביה את נדרה 
ואסרה אשר אסרה על נפשה והחריש לה אביה וקמו כל נדריה וכל 
אסר אשר אסרה על נפשה יקום ואמ הניא אביה אתה ביום שמעו כל 
נדריה ואסריה אשר אסרה על נפשה לא יקום ויהוה יסלח לה כי הניא 
אביה אתה ואם היו תהיה לאיש ונדריה עליה או מבטא שפתיה אשר 
אסרה על נפשה ושמע אישה ביום שמעו והחריש לה וקמו נדריה ואסרה 
אשר אסרה על נפשה יקמו ואמ ביום שמע אישה יניא אותה והפר את 
נדרה אשר עליה ואת מבטא שפתיה אשר אסרה על נפשה ויהוה יסלח 
לה ונדר אלמנה וגרושה כל אשר אסרה על נפשה יקום עליה ואמ בית 
אישה נדרה או אסרה אסר על נפשה בשבעה ושמע אישה והחרש לה 
לא הניא אתה וקמו כל נדריה וכל אסר אשר אסרה על נפשה יקום 
ואמ הפר יפר אתמ אישה ביום שמעו כל מוצא שפתיה לנדריה ולאסר 
נפשה לא יקום אישה הפרמ ויהוה יסלח לה כל נדר וכל שבעת אסר 
לענת נפש אישה יקימנו ואישה יפרנו ואמ החרש יחריש לה אישה מיום 
אל יום והקים את כל נדריה או את כל אסריה אשר עליה הקים אתמ 
כי החרש לה ביום שמעו ואמ הפר יפר אתמ אחרי שמעו ונשא את עונה 
אלה החקים אשר צוה יהוה את משה בינ איש לאשתו בינ אב לבתו 
בנעריה בית אביה וידבר יהוה אל משה לאמר נקם נקמת בני ישראל 
מאת המדינים אחר תאספ אל עמיכ וידבר משה אל העמ לאמר החלצו 
מאתכם אנשים לצבא ויהיו על מדינ לתת נקמת יהוה במדינ אלפ למטה 
אלפ למטה לכל מטות ישראל תשלחו לצבא וימסרו מאלפי ישראל 
אלפ למטה שנים עשר אלפ חלוצי צבא וי שלח אתמ משה אלפ למטה 
לצבא אתמ ואת פינחס בנ אלעזר הכהנ לצבא וכלי הקדש וחצצרות 
התרועה בידו ויצבאו על מדינ כאשר צוה יהוה את משה ויהרגו כל זכר 
ואת מלכי מדינ הרגו על חלליהם את אוי ואת רקם ואת צור ואת חור 
ואת רבע חמשת מלכי מדינ ואת בלעם בנ בעור הרגו בחרב וישבו בני 
ישראל את נשי מדינ ואת טפם ואת כל בהמתם ואת כל מקנהם ואת 
כל חילם בזזו ואת כל עריהם במושבתם ואת כל טירתם שרפו באש 
ויקחו את כל השלל ואת כל המלקוח באדם ובבהמה ויבאו אל משה 
ואל אלעזר הכהנ ואל עדת בני ישראל את השבי ואת המלקוח ואת 
השלל אל המחנה אל ערבת מואב אשר על ירדנ ירחו ויצאו משה 
ואלעזר הכהנ וכל נשיאי העדה לקראתם אל מחוצ למחנה ויקצפ משה 
על פקודי החיל שרי האלפים ושרי המאות הבאים מצבא המלחמה 
ויאמר אליהם משה החייתם כל נקבה הנ הנה היו לבני ישראל בדבר 
בלעמ למסר מעל ביהוה על דבר פעור ותהי המגפה בעדת יהוה ועתה 
הרגו כל זכר בטפ וכל אשה ידעת איש למשכב זכר הרגו וכל הטפ 
בנשים אשר לא ידעו משכב זכר החיו לכם ואתמ חנו מחוצ למחנה 
שבעת ימים כל הרג נפש וכל נגע בחלל תתחטאו ביום השלישי וביום 
השביעי אתם ושביכם וכל בגד וכל כלי עור וכל מעשה עזים וכל כלי עצ 
תתחטאו ויאמר אלעזר הכהנ אל אנשי הצבא הבאים למלחמה זאת 
חקת התורה אשר צוה יהוה את משה אכ את הזהב ואת הכספ את 
הנחשת את הברזל את הבדיל ואת העפרת כל דבר אשר יבא באש 
תעבירו באש וטהר אכ במי נדה יתחטא וכל אשר לא יבא באש תעבירו 
במים וכבסתם בגדיכם ביות השביעי וטהרתם ואחר תבאו אל המחנה 


ויאמר יהוה אל משה לאמר שא את ראש מלקוח השבי באדם ובבהמה 
אתה ואלעזר הכהנ וראשי אבות העדה וחצית את המלקוח בינ תפשי 
המלחמה היצאים לצבא ובינ כל העדה והרמת מכס ליהוה מאת אנשי 
המלחמה היצאים לצבא אחד נפש מחמש המאות מנ האדם ומנ הבקר 
ומנ החמרים ומנ הצאנ ממחציתם תקחו ונתתה לאלעזר הכהנ תרומת 
יהוה וממחצת בני ישראל תקח אחד אחז מנ החמשים מנ האדם מנ 
הבקר מנ החמרים ומנ הצאנ מכל הבהמה ונתתה אתמ ללוים שמרי 
משמרת משכנ יהוה ויעש משה ואלעזר הכהנ כאשר צוה יהוה את 
משה ויהי המלקוח יתר הבז אשר בזזו עמ הצבא צאנ שש מאות אלפ 
ושבעים אלפ וחמשת אלפים ובקר שנים ושבעים אלפ וחמרים אחד 
וששים אלפ ונפש אדם מנ הנשים אשר לא ידעו משכב זכר כל נפש 
שנים ושלשים אלפ ותהי המחצה חלק היצאים בצבא מספר הצאנ 
שלש מאות אלפ ושלשים אלפ ושבעת אלפים וחמש מאות ויהי המכס 
ליהוה מנ הצאנ שש מאות חמש ושבעים והבקר ששה ושלשים אלפ 
ומכסם ליהוה שנים ושבעים וחמרים שלשים אלפ וחמש מאות ומכסמ 
ליהוה אחד וששים ונפש אדם ששה עשר אלפ ומכסם ליהוה שנים 
ושלשים נפש ויתנ משה את מכס תרומת יהוה לאלעזר הכהנ כאשר 
צוה יהוה את משה וממחצית בני ישראל אשר חצה משה מנ האנשים 
הצבאים ותהי מחצת העדה מנ הצאנ שלש מאות אלפ ושלשים אלפ 
שבעת אלפים וחמש מאות ובקר ששה ושלשים אלפ וחמרים שלשים 
אלפ וחמש מאות ונפש אדמ ששה עשר אלפ ויקח משה ממחצת בני 
ישראל את האחז אחד מנ החמשים מנ האדם ומנ הבהמה ויתנ אתמ 
ללוים שמרי משמרת משכנ יהוה כאשר צוה יהוה את משה ויקרבו אל 
משה הפקדים אשר לאלפי הצבא שרי האלפים ושרי המאות ויאמרו 
אל משה עבדיכ נשאו את ראש אנשי המלחמה אשר בידנו ולא נפקד 
ממנו איש ונקרב את קרבנ יהוה איש אשר מצא כלי זהב אצעדה וצמיד 
טבעת עגיל וכומז לכפר על נפשתינו לפני יהוה ויקח משה ואלעזר הכהנ 
את הזהב מאתם כל כלי מעשה ויהי כל זהב התרומה אשר הרימו ליהוה 
ששה עשר אלפ שבע מאות וחמשים שקל מאת שרי האלפים ומאת 
שרי המאות אנשי הצבא בזזו איש לו ויקח משה ואלעזר הכהנ את 
הזהב מאת שרי האלפים והמאות ויבאו אתו אל אהל מועד זכרונ לבני 
ישראל לפני יהוה ומקנה רב היה לבני ראובנ ולבני גד עצום מאד ויראו 
את ארצ יעזר ואת ארצ גלעד והנה המקום מקום מקנה ויבאו בני גד 
ובני ראובנ ויאמרו אל משה ואל אלעזר הכהנ ואל נשיאי העדה לאמר 
עטרות ודיבנ ויעזר ונמרה וחשבונ ואלעלה ושבם ונבו ובענ הארצ אשר 
הכה יהוה לפני עדת ישראל ארצ מקנה הוא ולעבדיכ מקנה ויאמרו אמ 
מצאנו חנ בעיניכ יתנ את הארצ הזאת לעבדיכ לאחזה אל תעברנו 
את הירדנ ויאמר משה לבני גד ולבני ראובנ האחיכם יבאו למלחמה 
ואתמ תשבו פה ולמה תנואונ תניאונ את לב בני ישראל מעבר אל 
הארצ אשר נתנ להמ יהוה כה עשו אבתיכם בשלחי אתמ מקדש ברנע 
לראות את הארצ ויעלו עד נחל אשכול ויראו את הארצ ויניאו את לב 
בני ישראל לבלתי בא אל הארצ אשר נתנ להמ יהוה ויחר אפ יהוה 
ביום ההוא וישבע לאמר אמ יראו האנשים העלים ממצרים מבנ עשרים 
שנה ומעלה את האדמה אשר נשבעתי לאברהם ליצחק וליעקב כי 
לא מלאו אחרי בלתי כלב בנ יפנה הקנזי ויהושע בנ נונ כי מלאו אחרי 
יהוה ויחר אפ יהוה בישראל וינעם במדבר ארבעים שנה עד תמ כל 
הדור העשה הרע בעיני יהוה והנה קמתמ תחת אבתיכם תרבות אנשים 
חטאים לספות עוד על חרונ אפ יהוה אל ישראל כי תשובנ מאחריו ויספ 
עוד להניחו במדבר ושחתמ לכל העם הזה ויגשו אליו ויאמרו גדרת 
צאנ נבנה למקננו פה וערים לטפנו ואנחנו נחלצ חשים לפני בני ישראל 


עד אשר אמ הביאנם אל מקומם וישב טפנו בערי המבצר מפני ישבי 
הארצ לא נשוב אל בתינו עד התנחל בני ישראל איש נחלתו כי לא 
ננחל אתמ מעבר לירדנ והלאה כי באה נחלתנו אלינו מעבר הירדנ 
מזרחה ויאמר אליהם משה אמ תעשונ את הדבר הזה אמ תחלצו לפני 
יהוה למלחמה ועבר לכמ כל חלוצ את הירדנ לפני יהוה עד הורישו את 
איביו מפניו ונכבשה הארצ לפני יהוה ואחר תשבו והייתם נקיים מיהוה 
ומישראל והיתה הארצ הזאת לכמ לאחזה לפני יהוה ואם לא תעשונ 
כנ הנה חטאתם ליהוה ודעו חטאתכם אשר תמצא אתכם בנו לכמ 
ערים לטפכם וגדרת לצנאכם והיצא מפיכם תעשו ויאמר בני גד ובני 
ראובנ אל משה לאמר עבדיכ יעשו כאשר אדני מצוה טפנו נשינו מקננו 
וכל בהמתנו יהיו שמ בערי הגלעד ועבדיכ יעברו כל חלוצ צבא לפני 
יהוה למלחמה כאשר אדני דבר ויצו להמ משה את אלעזר הכהנ ואת 
יהושע בנ נונ ואת ראשי אבות המטות לבני ישראל ויאמר משה אלהמ 
אמ יעברו בני גד ובני ראובנ אתכם את הירדנ כל חלוצ למלחמה לפני 
יהוה ונכבשה הארצ לפניכם ונתתמ להמ את ארצ הגלעד לאחזה ואמ 
לא יעברו חלוצים אתכם ונאחזו בתככם בארצ כנענ ויענו בני גד ובני 
ראובנ לאמר את אשר דבר יהוה אל עבדיכ כנ נעשה נחנו נעבר חלוצים 
לפני יהוה ארצ כנענ ואתנו אחזת נחלתנו מעבר לירדנ ויתנ להם משה 
לבני גד ולבני ראובנ ולחצי שבט מנשה בנ יוספ את ממלכת סיחנ מלכ 
האמרי ואת ממלכת עוג מלכ הבשנ הארצ לעריה בגבלת ערי הארצ 
סביב ויבנו בני גד את דיבנ ואת עטרת ואת ערער ואת עטרת שופנ 
ואת יעזר ויגבהה ואת בית נמרה ואת בית הרנ ערי מבצר וגדרת צאנ 
ובני ראובנ בנו את חשבונ ואת אלעלא ואת קריתים ואת נבו ואת בעל 
מעונ מוסבת שמ ואת שבמה ויקראו בשמת את שמות הערים] אשר 
בנו וילכו בני מכיר בנ מנשה גלעדה וילכדה ויורש את האמרי אשר 
בה ויתנ משה את הגלעד למכיר בנ מנשה וישב בה ויאיר בנ מנשה 
הלכ וילכד את חותיהם ויקרא אתהנ חות יאיר ונבח הלכ וילכד את 
קנת ואת בנתיה ויקרא לה נבח בשמו אלה מסעי בני ישראל אשר יצאו 
מארצ מצרים לצבאתם ביד משה ואהרנ ויכתב משה את מוצאיהמ 
למסעיהם על פי יהוה ואלה מסעיהם למוצאיהם ויסעו מרעמסס בחדש 
הראשונ בחמשה עשר יום] לחדש הראשונ ממחרת הפסח יצאו בני 
ישראל ביד רמה לעיני כל מצרים ומצרים מקברים את אשר הכה יהוה 
בהם כל בכור ובאלהיהמ עשה יהוה שפטים ויסעו בני ישראל מרעמסס 
ויחנו בסכת ויסעו מסכת ויחנו באתם אשר בקצה המדבר ויסעו מאתמ 
וישב על פי החירת אשר על פני בעל צפונ ויחנו לפני מגדל ויסעו מפני 
החירת ויעברו בתוכ הים המדברה וילכו דרכ שלשת ימימ במדבר אתמ 
ויחנו במרה ויסעו ממרה ויבאו אילמה ובאילם שתים עשרה עינת מימ 
ושבעים תמרים ויחנו שם ויסעו מאילם ויחנו על ים סופ ויסעו מים סופ ויחנו 
במדבר סינ ויסעו ממדבר סינ ויחנו בדפקה ויסעו מדפקה ויחנו באלוש 
ויסעו מאלוש ויחנו ברפידם ולא היה שמ מים לעמ לשתות ויסעו מרפידם 
ויחנו במדבר סיני ויסעו ממדבר סיני ויחנו בקברת התאוה ויסעו מקברת 
התאוה ויחנו בחצרת ויסעו מחצרת ויחנו ברתמה ויסעו מרתמה ויחנו 
ברמנ פרצ ויסעו מרמנ פרצ ויחנו בלבנה ויסעו מלבנה ויחנו ברסה ויסעו 
מרסה ויחנו בקהלתה ויסעו מקהלתה ויחנו בהר שפר ויסעו מהר שפר 
ויחנו בחרדה ויסעו מחרדה ויחנו במקהלת ויסעו ממקהלת ויחנו בתחת 
ויסעו מתחת ויחנו בתרח ויסעו מתרח ויחנו במתקה ויסעו ממתקה ויחנו 
בחשמנה ויסעו מחשמנה ויחנו במסרות ויסעו ממסרות ויחנו בבני יעקנ 
ויסעו מבני יעקנ ויחנו בחר הגדגד ויסעו מחר הגדגד ויחנו ביטבתה ויסעו 
מיטבתה ויחנו בעברנה ויסעו מעברנה ויחנו בעציונ גבר ויסעו מעציונ גבר 
ויחנו במדבר צנ הוא קדש ויסעו מקדש ויחנו בהר ההר בקצה ארצ אדום 


ויעל אהרנ הכהנ אל הר ההר על פי יהוה וימת שמ בשנת הארבעים 
לצאת בני ישראל מארצ מצרים בחדש החמישי באחד לחדש ואהרנ 
בנ שלש ועשרים ומאת שנה במתו בהר ההר וישמע הכנעני מלכ ערד 
והוא ישב בנגב בארצ כנענ בבא בני ישראל ויסעו מהר ההר ויחנו 
בצלמנה ויסעו מצלמנה ויחנו בפוננ ויסעו מפוננ ויחנו באבת ויסעו מאבת 
ויחנו בעיי העברים בגבול מואב ויסעו מעיים ויחנו בדיבנ גד ויסעו מדיבנ 
גד ויחנו בעלמנ דבלתימה ויסעו מעלמנ דבלתימה ויחנו בהרי העברים 
לפני נבו ויסעו מהרי העברים ויחנו בערבת מואב על ירדנ ירחו ויחנו על 
הירדנ מבית הישמת עד אבל השטים בערבת מואב וידבר יהוה אל 
משה בערבת מואב על ירדנ ירחו לאמר דבר אל בני ישראל ואמרת 
אלהם כי אתם עברים את הירדנ אל ארצ כנענ והורשתם את כל ישבי 
הארצ מפניכם ואבדתמ את כל משכיתם ואת כל צלמי מסכתם תאבדו 
ואת כל במתמ תשמידו והורשתמ את הארצ וישבתם בה כי לכמ נתתי 
את הארצ לרשת אתה והתנחלתמ את הארצ בגורל למשפחתיכם 
לרב תרבו את נחלתו ולמעט תמעיט את נחלתו אל אשר יצא לו שמה 
הגורל לו יהיה למטות אבתיכם תתנחלו ואמ לא תורישו את ישבי הארצ 
מפניכם והיה אשר תותירו מהמ לשכים בעיניכם ולצנינם בצדיכם וצררו 
אתכם על הארצ אשר אתמ ישבים בה והיה כאשר דמיתי לעשות להמ 
אעשה לכמ וידבר יהוה אל משה לאמר צו את בני ישראל ואמרת אלהמ 
כי אתם באים אל הארצ כנענ זאת הארצ אשר תפל לכמ בנחלה ארצ 
כנענ לגבלתיה והיה לכם פאת נגב ממדבר צנ על ידי אדום והיה 
לכמ גבול נגב מקצה ימ המלח קדמה ונסב לכמ הגבול מנגב למעלה 
עקרבים ועבר צנה והיה והיו תוצאתיו מנגב לקדש ברנע ויצא חצר אדר 
ועבר עצמנה ונסב הגבול מעצמונ נחלה מצרים והיו תוצאתיו הימה וגבול 
ים והיה לכמ הים הגדול וגבול זה יהיה לכמ גבול ים וזה יהיה לכם גבול 
צפונ מנ הים הגדל תתאו לכם הר ההר מהר ההר תתאו לבא חמת 
והיו תוצאת הגבל צדדה ויצא הגבל זפרנה והיו תוצאתיו חצר עיננ זה 
יהיה לכם גבול צפונ והתאויתם לכם לגבול קדמה מחצר עיננ שפמה 
וירד הגבל משפם הרבלה מקדם לעינ וירד הגבול ומחה על כתפ ימ 
כנרת קדמה וירד הגבול הירדנה והיו תוצאתיו ים המלח זאת תהיה 
לכמ הארצ לגבלתיה סביב ויצו משה את בני ישראל לאמר זאת הארצ 
אשר תתנחלו אתה בגורל אשר צוה יהוה לתת לתשעת המטות וחצי 
המטה כי לקחו מטה בני הראובני לבית אבתמם ומטה בני הגדי לבית 
אבתם וחצי מטה מנשה לקחו נחלתם שני המטות וחצי המטה לקחו 
נחלתמ מעבר לירדנ ירחו קדמה מזרחה וידבר יהוה אל משה לאמר 
אלה שמות האנשים אשר ינחלו לכם את הארצ אלעזר הכהנ ויהושע 
בנ נונ ונשיא אחד נשיא אחד ממטה תקחו לנחל את הארצ ואלה 
שמות האנשים למטה יהודה כלב בנ יפנה ולמטה בני שמעונ שמואל 
בנ עמיהוד למטה בנימנ אלידד בנ כסלונ ולמטה בני דנ נשיא בקי בנ 
יגלי לבני יוספ למטה בני מנשה נשיא חניאל בנ אפד ולמטה בני אפרים 
נשיא קמואל בנ שפטנ ולמטה בני זבולנ נשיא אליצפנ בנ פרנכ ולמטה 
בני יששכר נשיא פלטיאל בנ עזנ ולמטה בני אשר נשיא אחיהוד בנ 
שלמי ולמטה בני נפתלי נשיא פדהאל בנ עמיהוד אלה אשר צוה יהוה 
לנחל את בני ישראל בארצ כנענ וידבר יהוה אל משה בערבת מואב 
על ירדנ ירחו לאמר צו את בני ישראל ונתנו ללוים מנחלת אחזתמ 
ערים לשבת ומגרש לערים סביבתיהם תתנו ללוים והיו הערים להמ 
לשבת ומגרשיהם יהיו לבהמתם ולרכשם ולכל חיתם ומגרשי הערים 
אשר תתנו ללוים מקיר העיר וחוצה אלפ אמה סביב ומדתם מחוצ לעיר 
את פאת קדמה אלפים באמה ואת פאת נגב אלפים באמה ואת פאת 
ים אלפים באמה ואת פאת צפונ אלפים באמה והעיר בתוכ זה יהיה להמ 


מגרשי הערים ואת הערים אשר תתנו ללוים את שש ערי המקלט אשר 
תתנו לנס שמה הרצח ועליהם תתנו ארבעים ושתים עיר כל הערים 
אשר תתנו ללוים ארבעים ושמנה עיר אתהנ ואת מגרשיהנ והערים 
אשר תתנו מאחזת בני ישראל מאת הרב תרבו ומאת המעט תמעיטו 
איש כפי נחלתו אשר ינחלו יתנ מעריו ללוים וידבר יהוה אל משה לאמר 
דבר אל בני ישראל ואמרת אלהם כי אתמ עברים את הירדנ ארצה 
כנענ והקריתם לכם ערים ערי מקלט תהיינה לכמ ונס שמה רצח מכה 
נפש בשגגה והיו לכם הערים למקלט מגאל ולא ימות הרצח עד עמדו 
לפני העדה למשפט והערים אשר תתנו שש ערי מקלט תהיינה לכמ 
את שלש הערים תתנו מעבר לירדנ ואת שלש הערים תתנו בארצ 
כנענ ערי מקלט תהיינה לבני ישראל ולגר ולתושב בתוכם תהיינה שש 
הערים האלה למקלט לנוס שמה כל מכה נפש בשגגה ואם בכלי ברזל 
הכהו וימת רצח הוא מות יומת הרצח ואמ באבנ יד אשר ימות בה הכהו 
וימת רצח הוא מות יומת הרצח או בכלי עצ יד אשר ימות בו הכהו וימת 
רצח הוא מות יומת הרצח גאל הדמ הוא ימית את הרצח בפגעו בו הוא 
ימיתנו ואמ בשנאה יהדפנו או השליכ עליו בצדיה וימת או באיבה הכהו 
בידו וימת מות יומת המכה רצח הוא גאל הדמ ימית את הרצח בפגעו 
בו ואמ בפתע בלא איבה הדפו או השליכ עליו כל כלי בלא צדיה או 
בכל אבנ אשר ימות בה בלא ראות ויפל עליו וימת והוא לא אויב לו 
ולא מבקש רעתו ושפטו העדה בינ המכה ובינ גאל הדם על המשפטים 
האלה והצילו העדה את הרצח מיד גאל הדמ והשיבו אתו העדה אל 
עיר מקלטו אשר נס שמה וישב בה עד מות הכהנ הגדל אשר משח 
אתו בשמנ הקדש ואם יצא יצא הרצח את גבול עיר מקלטו אשר ינוס 
שמה ומצא אתו גאל הדמ מחוצ לגבול עיר מקלטו ורצח גאל הדמ את 
הרצח אינ לו דם כי בעיר מקלטו ישב עד מות הכהנ הגדל ואחרי מות 
הכהנ הגדל ישוב הרצח אל ארצ אחזתו והיו אלה לכמ לחקת משפט 
לדרתיכם בכל מושבתיכם כל מכה נפש לפי עדים ירצח את הרצח ועד 
אחד לא יענה בנפש למות ולא תקחו כפר לנפש רצח אשר הוא רשע 
למות כי מות יומת ולא תקחו כפר לנוס אל עיר מקלטו לשוב לשבת 
בארצ עד מות הכהנ ולא תחניפו את הארצ אשר אתמ בה כי הדם הוא 
יחניפ את הארצ ולארצ לא יכפר לדם אשר שפכ בה כי אמ בדם שפכו 
ולא תטמא את הארצ אשר אתמ ישבים בה אשר אני שכנ בתוכה כי אני 
יהוה שכנ בתוכ בני ישראל ויקרבו ראשי האבות למשפחת בני גלעד 
בנ מכיר בנ מנשה ממשפחת בני יוספ וידברו לפני משה ולפני הנשאים 
ראשי אבות לבני ישראל ויאמרו את אדני צוה יהוה לתת את הארצ 
בנחלה בגורל לבני ישראל ואדני צוה ביהוה לתת את נחלת צלפחד 
אחינו לבנתיו והיו לאחד מבני שבטי בני ישראל לנשים ונגרעה נחלתנ 
מנחלת אבתינו ונוספ על נחלת המטה אשר תהיינה להם ומגרל נחלתנו 
יגרע ואם יהיה היבל לבני ישראל ונוספה נחלתנ על נחלת המטה אשר 
תהיינה להמ ומנחלת מטה אבתינו יגרע נחלתנ ויצו םשה את בני ישראל 
על פי יהוה לאמר כנ מטה בני יוספ דברים זה הדבר אשר צוה יהוה 
לבנות צלפחד לאמר לטוב בעיניהם תהיינה לנשים אכ למשפחת מטה 
אביהם תהיינה לנשים ולא תסב נחלה לבני ישראל ממטה אל מטה כי 
איש בנחלת מטה אבתיו ידבקו בני ישראל וכל בת ירשת נחלה ממטות 
בני ישראל לאחד ממשפחת מטה אביה תהיה לאשה למענ יירשו בני 
ישראל איש נחלת אבתיו ולא תסב נחלה ממטה למטה אחר כי איש 
בנחלתו ידבקו מטות בני ישראל כאשר צוה יהוה את משה כנ עשו בנות 
צלפחד ותהיינה מחלה תרצה וחגלה ומלכה ונעה בנות צלפחד לבני 
דדיהנ לנשים ממשפחת בני מנשה בנ יוספ היו לנשים ותהי נחלתנ על 
מטה משפחת אביהנ אלה המצות והמשפטים אשר צוה יהוה ביד משה 


אל בני ישראל בערבת מואב על ירדנ ירחו 


אלה הדברים אשר דבר משה אל כל ישראל בעבר הירדנ במדבר 
בערבה מול סופ בינ פארנ ובינ תפל ולבנ וחצרת ודי זהב אחד עשר 
יום מחרב דרכ הר שעיר עד קדש ברנע ויהי בארבעים] שנה בעשתי 
עשר חדש באחד לחדש דבר משה אל בני ישראל ככל אשר צוה 
יהוה אתו אלהם אחרי הכתו את סיחנ מלכ האמרי אשר יושב בחשבונ 
ואת עוג מלכ הבשנ אשר יושב בעשתרת באדרעי בעבר הירדנ בארצ 
מואב הואיל משה באר את התורה הזאת לאמר יהוה אלהינו דבר אלינו 
בחרב לאמר רב לכם שבת בהר הזה פנו וסעו לכם ובאו הר האמרי ואל 
כל שכניו בערבה בהר ובשפלה ובנגב ובחופ הים ארצ הכנעני והלבנונ 
עד הנהר הגדל נהר פרת ראה נתתי לפניכם את הארצ באו ורשו את 
הארצ אשר נשבע יהוה לאבתיכם לאברהם ליצחק וליעקב לתת להמ 
ולזרעם אחריהמ ואמר אלכם בעת ההוא לאמר לא אוכל לבדי שאת 
אתכם יהוה אלהיכם הרבה אתכם והנכם היום ככוכבי השמים לרב 
יהוה אלהי אבותכם יספ עליכם ככם אלפ פעמים ויברכ אתכם כאשר 
דבר לכמ איכה אשא לבדי טרחכם ומשאכם וריבכם הבו לכם אנשים 
חכמים ונבנים וידעים לשבטיכם ואשימם בראשיכם ותענו אתי ותאמרו 
טוב הדבר אשר דברת לעשות ואקח את ראשי שבטיכם אנשים חכמים 
וידעים ואתנ אתמ ראשים עליכם שרי אלפים ושרי מאות ושרי חמשים 
ושרי עשרת ושטרים לשבטיכם ואצוה את שפטיכם בעת ההוא לאמר 
שמע בינ אחיכם ושפטתם צדק בינ איש ובינ אחיו ובינ גרו לא תכירו 
פנים במשפט כקטנ כגדל תשמעונ לא תגורו מפני איש כי המשפט 
לאלהים הוא והדבר אשר יקשה מכם תקרבונ אלי ושמעתיו ואצוה 
אתכם בעת ההוא את כל הדברים אשר תעשונ ונסע מחרב ונלכ את 
כל המדבר הגדול והנורא ההוא אשר ראיתמ דרכ הר האמרי כאשר 
צוה יהוה אלהינו אתנו ונבא עד קדש ברנע ואמר אלכם באתם עד 
הר האמרי אשר יהוה אלהינו נתנ לנו ראה נתנ יהוה אלהיכ לפניכ 
את הארצ עלה רש כאשר דבר יהוה אלהי אבתיכ לכ אל תירא ואל 
תחת ותקרבונ אלי כלכם ותאמרו נשלחה אנשים לפנינו ויחפרו לנו את 
הארצ וישבו אתנו דבר את הדרכ אשר נעלה בה ואת הערים אשר 
נבא אליהנ וייטב בעיני הדבר ואקח מכם שנים עשר אנשים איש אחד 
לשבט ויפנו ויעלו ההרה ויבאו עד נחל אשכל וירגלו אתה ויקחו בידם 
מפרי הארצ ויורדו אלינו וישבו אתנו דבר ויאמרו טובה הארצ אשר יהוה 
אלהינו נתנ לנו ולא אביתם לעלת ותמרו את פי יהוה אלהיכם ותרגנו 
באהליכם ותאמרו בשנאת יהוה אתנו הוציאנו מארצ מצרים לתת אתנו 
ביד האמרי להשמידנו אנה אנחנו עלים אחינו המסו את לבבנו לאמר 
עם גדול ורם ממנו ערים גדלת ובצורת בשמים וגם בני ענקים ראינו שמ 
ואמר אלכם לא תערצונ ולא תיראונ מהמ יהוה אלהיכם ההלכ לפניכם 
הוא ילחם לכמ ככל אשר עשה אתכם במצרים לעיניכם ובמדבר אשר 
ראית אשר נשאכ יהוה אלהיכ כאשר ישא איש את בנו בכל הדרכ אשר 
הלכתמ עד באכם עד המקומ הזה ובדבר הזה אינכם מאמינם ביהוה 
אלהיכם ההלכ לפניכם בדרכ לתור לכם מקום לחנתכם באש לילה 
לראתכם בדרכ אשר תלכו בה ובעננ יוממ וישמע יהוה את קול דבריכם 
ויקצפ וישבע לאמר אמ יראה איש באנשים האלה הדור הרע הזה את 
הארצ הטובה אשר נשבעתי לתת לאבתיכם זולתי כלב בנ יפנה הוא 
יראנה ולו אתנ את הארצ אשר דרכ בה ולבניו יענ אשר מלא אחרי 
יהוה גמ בי התאנפ יהוה בגללכם לאמר גם אתה לא תבא שמ יהושע 
בנ נונ העמד לפניכ הוא יבא שמה אתו חזק כי הוא ינחלנה את ישראל 
וטפכם אשר אמרתם לבז יהיה ובניכם אשר לא ידעו היום טוב ורע המה 
יבאו שמה ולהמ אתננה והמ יירשוה ואתמ פנו לכם וסעו המדברה דרכ 


ים סופ ותענו ותאמרו אלי חטאנו ליהוה אנחנו נעלה ונלחמנו ככל אשר 
צונו יהוה אלהינו ותחגרו איש את כלי מלחמתו ותהינו לעלת ההרה 
ויאמר יהוה אלי אמר להם לא תעלו ולא תלחמו כי אינני בקרבכם ולא 
תנגפו לפני איביכם ואדבר אליכם ולא שמעתם ותמרו את פי יהוה ותזדו 
ותעלו ההרה ויצא האמרי הישב בהר ההוא לקראתכם וירדפו אתכמ 
כאשר תעשינה הדברים ויכתו אתכם בשעיר עד חרמה ותשבו ותבכו 
לפני יהוה ולא שמע יהוה בקלכם ולא האזינ אליכם ותשבו בקדש ימימ 
רבים כימים אשר ישבתמ ונפנ ונסע המדברה דרכ ים סופ כאשר דבר 
יהוה אלי ונסב את הר שעיר ימים רבים ויאמר יהוה אלי לאמר רב לכמ 
סב את ההר הזה פנו לכם צפנה ואת העם צו לאמר אתמ עברים 
בגבול אחיכם בני עשו הישבים בשעיר וייראו מכם ונשמרתם מאד אל 
תתגרו בם כי לא אתנ לכמ מארצמ עד מדרכ כפ רגל כי ירשה לעשו 
נתתי את הר שעיר אכל תשברו מאתמ בכספ ואכלתמ וגם מים תכרו 
מאתמ בכספ ושתיתם כי יהוה אלהיכ ברככ בכל מעשה ידכ ידע לכתכ 
את המדבר הגדל הזה זה ארבעים שנה יהוה אלהיכ עמכ לא חסרת 
דבר ונעבר מאת אחינו בני עשו הישבים בשעיר מדרכ הערבה מאילת 
ומעצינ גבר ונפנ ונעבר דרכ מדבר מואב ויאמר יהוה אלי אל תצר את 
מואב ואל תתגר במ מלחמה כי לא אתנ לכ מארצו ירשה כי לבני לוט 
נתתי את ער ירשה האמים לפנים ישבו בה עם גדול ורב ורם כענקים 
רפאים יחשבו אפ המ כענקים והמאבים יקראו להמ אמים ובשעיר ישבו 
החרים לפנים ובני עשו יירשום וישמידום מפניהם וישבו תחתמ כאשר 
עשה ישראל לארצ ירשתו אשר נתנ יהוה להמ עתה קמו ועברו לכמ 
את נחל זרד ונעבר את נחל זרד והימים אשר הלכנו מקדש ברנע עד 
אשר עברנו את נחל זרד שלשים ושמנה שנה עד תמ כל הדור אנשי 
המלחמה מקרב המחנה כאשר נשבע יהוה להם וגם יד יהוה היתה במ 
להממ מקרב המחנה עד תמם ויהי כאשר תמו כל אנשי המלחמה למות 
מקרב העם וידבר יהוה אלי לאמר אתה עבר היום את גבול מואב את 
ער וקרבת מול בני עמונ אל תצרם ואל תתגר במ כי לא אתנ מארצ 
בני עמונ לכ ירשה כי לבני לוט נתתיה ירשה ארצ רפאים תחשב אפ 
הוא רפאים ישבו בה לפנים והעמנים יקראו להם זמזמים עם גדול ורב 
ורמ כענקים וישמידם יהוה מפניהם ויירשם וישבו תחתמ כאשר עשה 
לבני עשו הישבים בשעיר אשר השמיד את החרי מפניהם ויירשם וישבו 
תחתמ עד היום הזה והעוים הישבים בחצרים עד עזה כפתרים היצאים 
מכפתור השמידם וישבו תחתמ קומו סעו ועברו את נחל ארננ ראה 
נתתי בידכ את סיחנ מלכ חשבונ האמרי ואת ארצו החל רש והתגר 
בו מלחמה היום הזה אחל תת פחדכ ויראתכ על פני העמים תחת כל 
השמים אשר ישמעונ שמעכ ורגזו וחלו מפניכ ואשלח מלאכים ממדבר 
קדמות אל סיחונ מלכ חשבונ דברי שלום לאמר אעברה בארצכ בדרכ 
בדרכ אלכ לא אסור ימינ ושמאול אכל בכספ תשברני ואכלתי ומים 
בכספ תתנ לי ושתיתי רק אעברה ברגלי כאשר עשו לי בני עשו הישבים 
בשעיר והמואבים הישבים בער עד אשר אעבר את הירדנ אל הארצ 
אשר יהוה אלהינו נתנ לנו ולא אבה סיחנ מלכ חשבונ העברנו בו כי 
הקשה יהוה אלהיכ את רוחו ואמצ את לבבו למענ תתו בידכ כיום הזה 
ויאמר יהוה אלי ראה החלתי תת לפניכ את סיחנ ואת ארצו החל רש 
לרשת את ארצו ויצא סיחנ לקראתנו הוא וכל עמו למלחמה יהצה 
ויתנהו יהוה אלהינו לפנינו ונכ אתו ואת בנו בניו ואת כל עמו ונלכד את 
כל עריו בעת ההוא ונחרם את כל עיר מתמ והנשים והטפ לא השארנו 
שריד רק הבהמה בזזנו לנו ושלל הערים אשר לכדנו מערער אשר על 
שפת נחל ארננ והעיר אשר בנחל ועד הגלעד לא היתה קריה אשר 
שגבה ממנו את הכל נתנ יהוה אלהינו לפנינו רק אל ארצ בני עמונ 


לא קרבת כל יד נחל יבק וערי ההר וכל אשר צוה יהוה אלהינו ונפנ 
ונעל דרכ הבשנ ויצא עוג מלכ הבשנ לקראתנו הוא וכל עמו למלחמה 
אדרעי ויאמר יהוה אלי אל תירא אתו כי בידכ נתתי אתו ואת כל עמו ואת 
ארצו ועשית לו כאשר עשית לסיחנ מלכ האמרי אשר יושב בחשבונ 
ויתנ יהוה אלהינו בידנו גם את עוג מלכ הבשנ ואת כל עמו ונכהו עד 
בלתי השאיר לו שריד ונלכד את כל עריו בעת ההוא לא היתה קריה 
אשר לא לקחנו מאתמ ששים עיר כל חבל ארגב ממלכת עוג בבשנ 
כל אלה ערים בצרות חומה גבהה דלתים ובריח לבד מערי הפרזי 
הרבה מאד ונחרמ אותמ כאשר עשינו לסיחנ מלכ חשבונ החרמ כל 
עיר מתמ הנשים והטפ וכל הבהמה ושלל הערים בזונו לנו ונקח בעת 
ההוא את הארצ מיד שני מלכי האמרי אשר בעבר הירדנ מנחל ארננ 
עד הר חרמונ צידנים יקראו לחרמונ שרינ והאמרי יקראו לו שניר כל ערי 
המישר וכל הגלעד וכל הבשנ עד סלכה ואדרעי ערי ממלכת עוג בבשנ 
כי רק עוג מלכ הבשנ נשאר מיתר הרפאים הנה ערשו ערש ברזל הלה 
הוא ברבת בני עמונ תשע אמות ארכה וארבע אמות רחבה באמת איש 
ואת הארצ הזאת ירשנו בעת ההוא מערער אשר על נחל ארננ וחצי 
הר הגלעד ועריו נתתי לראובני ולגדי ויתר הגלעד וכל הבשנ ממלכת 
עוג נתתי לחצי שבט המנשה כל חבל הארגב לכל הבשנ ההוא יקרא 
ארצ רפאים יאיר בנ מנשה לקח את כל חבל ארגב עד גבול הגשורי 
והמעכתי ויקרא אתמ על שמו את הבשנ חות יאיר עד היום הזה ולמכיר 
נתתי את הגלעד ולראובני ולגדי נתתי מנ הגלעד ועד נחל ארננ תוכ 
הנחל וגבל ועד יבק הנחל גבול בני עמונ והערבה והירדנ וגבל מכנרת 
ועד ים הערבה ימ המלח תחת אשדת הפסגה מזרחה ואצו אתכמ בעת 
ההוא לאמר יהוה אלהיכם נתנ לכם את הארצ הזאת לרשתה חלוצים 
תעברו לפני אחיכם בני ישראל כל בני חיל רק נשיכם וטפכם ומקנכמ 
ידעתי כי מקנה רב לכמ ישבו בעריכם אשר נתתי לכמ עד אשר יניח 
יהוה לאחיכם ככם וירשו גמ המ את הארצ אשר יהוה אלהיכם נתנ להמ 
בעבר הירדנ ושבתם איש לירשתו אשר נתתי לכמ ואת יהושוע צויתי 
בעת ההוא לאמר עיניכ הראת את כל אשר עשה יהוה אלהיכם לשני 
המלכים האלה כנ יעשה יהוה לכל הממלכות אשר אתה עבר שמה 
לא תיראום כי יהוה אלהיכם הוא הנלחמ לכמ ואתחננ אל יהוה בעת 
ההוא לאמר אדני יהוה אתה החלות להראות את עבדכ את גדלכ ואת 
ידכ החזקה אשר מי אל בשמים ובארצ אשר יעשה כמעשיכ וכגבורתכ 
אעברה נא ואראה את הארצ הטובה אשר בעבר הירדנ ההר הטוב 
הזה והלבנונ ויתעבר יהוה בי למענכם ולא שמע אלי ויאמר יהוה אלי רב 
לכ אל תוספ דבר אלי עוד בדבר הזה עלה ראש הפסגה ושא עיניכ 
ימה וצפנה ותימנה ומזרחה וראה בעיניכ כי לא תעבר את הירדנ הזה 
וצו את יהושע וחזקהו ואמצהו כי הוא יעבר לפני העם הזה והוא ינחיל 
אותם את הארצ אשר תראה ונשב בגיא מול בית פעור ועתה ישראל 
שמע אל החקים ואל המשפטים אשר אנכי מלמד אתכמ לעשות למענ 
תחיו ובאתם וירשתמ את הארצ אשר יהוה אלהי אבתיכם נתנ לכם לא 
תספו על הדבר אשר אנכי מצוה אתכם ולא תגרעו ממנו לשמר את 
מצות יהוה אלהיכם אשר אנכי מצוה אתכם עיניכם הראת את אשר 
עשה יהוה בבעל פעור כי כל האיש אשר הלכ אחרי בעל פעור השמידו 
יהוה אלהיכ מקרבכ ואתמ הדבקים ביהוה אלהיכם חיים כלכם היום 
ראה למדתי אתכם חקים ומשפטים כאשר צוני יהוה אלהי לעשות כנ 
בקרב הארצ אשר אתם באים שמה לרשתה ושמרתמם ועשיתם כי הוא 
חכמתכם ובינתכם לעיני העמים אשר ישמעונ את כל החקים האלה 
ואמרו רק עמ חכמ ונבונ הגוי הגדול הזה כי מי גוי גדול אשר לו אלהים 
קרבים אליו כיהוה אלהינו בכל קראנו אליו ומי גוי גדול אשר לו חקים 


ומשפטים צדיקם ככל התורה הזאת אשר אנכי נתנ לפניכם היום רק 
השמר לכ ושמר נפשכ מאד פנ תשכח את הדברים אשר ראו עיניכ ופנ 
יסורו מלבבכ כל ימי חייכ והודעתם לבניכ ולבני בניכ יום אשר עמדת 
לפני יהוה אלהיכ בחרב באמר יהוה אלי הקהל לי את העם ואשמעמ 
את דברי אשר ילמדונ ליראה אתי כל הימים אשר המ חיים על האדמה 
ואת בניהם ילמדונ ותקרבונ ותעמדונ תחת ההר וההר בער באש עד לב 
השמים חשכ עננ וערפל וידבר יהוה אליכם מתוכ האש קול דברים אתמ 
שמעים ותמונה אינכם ראים זולתי קול ויגד לכם את בריתו אשר צוה 
אתכם לעשות עשרת הדברים ויכתבם על שני לחות אבנים ואתי צוה 
יהוה בעת ההוא ללמד אתכם חקים ומשפטים לעשתכם אתמ בארצ 
אשר אתם עברים שמה לרשתה ונשמרתם מאד לנפשתיכם כי לא 
ראיתם כל תמונה ביום דבר יהוה אליכם בחרב מתוכ האש פנ תשחתונ 
ועשיתם לכמ פסל תמונת כל סמל תבנית זכר או נקבה תבנית כל 
בהמה אשר בארצ תבנית כל צפור כנפ אשר תעופ בשמים תבנית כל 
רמש באדמה תבנית כל דגה אשר במים מתחת לארצ ופנ תשא עיניכ 
השמימה וראית את השמש ואת הירח ואת הכוכבים כל צבא השמים 
ונדחת והשתחוית להם ועבדתם אשר חלק יהוה אלהיכ אתמ לכל 
העמים תחת כל השמים ואתכם לקח יהוה ויוצא אתכמ מכור הברזל 
ממצרים להיות לו לעמ נחלה כיום הזה ויהוה התאנפ בי על דבריכם 
וישבע לבלתי עברי את הירדנ ולבלתי בא אל הארצ הטובה אשר יהוה 
אלהיכ נתנ לכ נחלה כי אנכי מת בארצ הזאת אינני עבר את הירדנ 
ואתם עברים וירשתם את הארצ הטובה הזאת השמרו לכמ פנ תשכחו 
את ברית יהוה אלהיכם אשר כרת עמכם ועשיתם לכמ פסל תמונת 
כל אשר צוכ יהוה אלהיכ כי יהוה אלהיכ אש אכלה הוא אל קנא כי 
תוליד בנים ובני בנים ונושנתם בארצ והשחתם ועשיתמ פסל תמונת כל 
ועשיתם הרע בעיני יהוה אלהיכ להכעיסו העידתי בכם היום את השמים 
ואת הארצ כי אבד תאבדונ מהר מעל הארצ אשר אתמ עברים את 
הירדנ שמה לרשתה לא תאריכנ ימים עליה כי השמד תשמדונ והפיצ 
יהוה אתכם בעמים ונשארתמ מתי מספר בגוים אשר ינהג יהוה אתכם 
שמה ועבדתמ שמ אלהים מעשה ידי אדם עצ ואבנ אשר לא יראונ ולא 
ישמעונ ולא יאכלונ ולא יריחנ ובקשתם משמ את יהוה אלהיכ ומצאת 
כי תדרשנו בכל לבבכ ובכל נפשכ בצר לכ ומצאוכ כל הדברים האלה 
באחרית הימים ושבת עד יהוה אלהיכ ושמעת בקלו כי אל רחום יהוה 
אלהיכ לא ירפכ ולא ישחיתכ ולא ישכח את ברית אבתיכ אשר נשבע 
להמם כי שאל נא לימים ראשנים אשר היו לפניכ למנ היום אשר ברא 
אלהים אדם על הארצ ולמקצה השמים ועד קצה השמים הנהיה כדבר 
הגדול הזה או הנשמע כמהו השמע עמ קול אלהים מדבר מתוכ האש 
כאשר שמעת אתה ויחי או הנסה אלהים לבוא לקחת לו גוי מקרב גוי 
במסת באתת ובמופתים ובמלחמה וביד חזקה ובזרוע נטויה ובמוראים 
גדלים ככל אשר עשה לכמ יהוה אלהיכם במצרים לעיניכ אתה הראת 
לדעת כי יהוה הוא האלהים אינ עוד מלבדו מנ השמים השמיעכ את 
קלו ליסרכ ועל הארצ הראכ את אשו הגדולה ודבריו שמעת מתוכ 
האש ותחת כי אהב את אבתיכ ויבחר בזרעו אחריו ויוצאכ בפניו בכחו 
הגדל ממצרים להוריש גוים גדלים ועצמים ממכ מפניכ להביאכ לתת 
לכ את ארצמ נחלה כיום הזה וידעת היום והשבת אל לבבכ כי יהוה 
הוא האלהים בשמים ממעל ועל הארצ מתחת אינ עוד ושמרת את חקיו 
ואת מצותיו אשר אנכי מצוכ היום אשר ייטב לכ ולבניכ אחריכ ולמענ 
תאריכ ימים על האדמה אשר יהוה אלהיכ נתנ לכ כל הימים אז יבדיל 
משה שלש ערים בעבר הירדנ מזרחה שמש לנס שמה רוצח אשר 
ירצח את רעהו בבלי דעת והוא לא שנא לו מתמול שלשום ונס אל 


אחת מנ הערים האל וחי את בצר במדבר בארצ המישר לראובני ואת 
ראמת בגלעד לגדי ואת גולנ בבשנ למנשי וזאת התורה אשר שמ משה 
לפני בני ישראל אלה העדת והחקים והמשפטים אשר דבר משה אל 
בני ישראל בצאתמ ממצרים בעבר הירדנ בגיא מול בית פעור בארצ 
סיחנ מלכ האמרי אשר יושב בחשבונ אשר הכה משה ובני ישראל 
בצאתמם ממצרים ויירשו את ארצו ואת ארצ עוג מלכ הבשנ שני מלכי 
האמרי אשר בעבר הירדנ מזרח שמש מערער אשר על שפת נחל 
ארננ ועד הר שיאנ הוא חרמונ וכל הערבה עבר הירדנ מזרחה ועד ים 
הערבה תחת אשדת הפסגה ויקרא משה אל כל ישראל ויאמר אלהמ 
שמע ישראל את החקים ואת המשפטים אשר אנכי דבר באזניכם היום 
ולמדתם אתם ושמרתמ לעשתם יהוה אלהינו כרת עמנו ברית בחרב 
לא את אבתינו כרת יהוה את הברית הזאת כי אתנו אנחנו אלה פה 
היום כלנו חיים פנים בפנים דבר יהוה עמכם בהר מתוכ האש אנכי עמד 
בינ יהוה וביניכם בעת ההוא להגיד לכמ את דבר יהוה כי יראתמ מפני 
האש ולא עליתם בהר לאמר אנכי יהוה אלהיכ אשר הוצאתיכ מארצ 
מצרים מבית עבדים לא יהיה לכ אלהים אחרים על פני לא תעשה לכ 
פסל כל תמונה אשר בשמים ממעל ואשר בארצ מתחת ואשר במימ 
מתחת לארצ לא תשתחוה להם ולא תעבדם כי אנכי יהוה אלהיכ אל 
קנא פקד עונ אבות על בנים ועל שלשים ועל רבעים לשנאי ועשה חסד 
לאלפים לאהבי ולשמרי מצותו מצותי לא תשא את שמ יהוה אלהיכ 
לשוא כי לא ינקה יהוה את אשר ישא את שמו לשוא שמור את יום 
השבת לקדשו כאשר צוכ יהוה אלהיכ ששת ימים תעבד ועשית כל 
מלאכתכ ויום השביעי שבת ליהוה אלהיכ לא תעשה כל מלאכה אתה 
ובנכ ובתכ ועבדכ ואמתכ ושורכ וחמרכ וכל בהמתכ וגרכ אשר בשעריכ 
למענ ינוח עבדכ ואמתכ כמוכ וזכרת כי עבד היית בארצ מצרים ויצאכ 
יהוה אלהיכ משם ביד חזקה ובזרע נטויה על כנ צוכ יהוה אלהיכ לעשות 
את יום השבת כבד את אביכ ואת אמכ כאשר צוכ יהוה אלהיכ למענ 
יאריכנ ימיכ ולמענ ייטב לכ על האדמה אשר יהוה אלהיכ נתנ לכ לא 
תרצח ולא תנאפ ולא תגנב ולא תענה ברעכ עד שוא ולא תחמד אשת 
רעכ ולא תתאוה בית רעכ שדהו ועבדו ואמתו שורו וחמרו וכל אשר 
לרעכ את הדברים האלה דבר יהוה אל כל קהלכם בהר מתוכ האש 
העננ והערפל קול גדול ולא יספ ויכתבם על שני לחת אבנים ויתנם 
אלי ויהי כשמעכם את הקול מתוכ החשכ וההר בער באש ותקרבונ אלי 
כל ראשי שבטיכם וזקניכם ותאמרו הנ הראנו יהוה אלהינו את כבדו 
ואת גדלו ואת קלו שמענו מתוכ האש היום הזה ראינו כי ידבר אלהים 
את האדם וחי ועתה למה נמות כי תאכלנו האש הגדלה הזאת אמ 
יספים אנחנו לשמע את קול יהוה אלהינו עוד ומתנו כי מי כל בשר 
אשר שמע קול אלהים חיים מדבר מתוכ האש כמנו ויחי קרב אתה 
ושמע את כל אשר יאמר יהוה אלהינו ואת תדבר אלינו את כל אשר 
ידבר יהוה אלהינו אליכ ושמענו ועשינו וישמע יהוה את קול דבריכם 
בדברכם אלי ויאמר יהוה אלי שמעתי את קול דברי העמ הזה אשר 
דברו אליכ היטיבו כל אשר דברו מי יתנ והיה לבבם זה להם ליראה 
אתי ולשמר את כל מצותי כל הימים למענ ייטב להם ולבניהם לעלמ 
לכ אמר להם שובו לכמ לאהליכם ואתה פה עמד עמדי ואדברה אליכ 
את כל המצוה והחקים והמשפטים אשר תלמדמ ועשו בארצ אשר אנכי 
נתנ להם לרשתה ושמרתמ לעשות כאשר צוה יהוה אלהיכם אתכמ 
לא תסרו ימינ ושמאל בכל הדרכ אשר צוה יהוה אלהיכם אתכמ תלכו 
למענ תחיונ וטוב לכם והארכתם ימימ בארצ אשר תירשונ וזאת המצוה 
החקים והמשפטים אשר צוה יהוה אלהיכם ללמד אתכמ לעשות בארצ 
אשר אתמ עברים שמה לרשתה למענ תירא את יהוה אלהיכ לשמר 


את כל חקתיו ומצותיו אשר אנכי מצוכ אתה ובנכ ובנ בנכ כל ימי 
חייכ ולמענ יארכנ ימיכ ושמעת ישראל ושמרת לעשות אשר ייטב לכ 
ואשר תרבונ מאד כאשר דבר יהוה אלהי אבתיכ לכ ארצ זבת חלב 
ודבש שמע ישראל יהוה אלהינו יהוה אחד ואהבת את יהוה אלהיכ בכל 
לבבכ ובכל נפשכ ובכל מאדכ והיו הדברים האלה אשר אנכי מצוכ היום 
על לבבכ ושננתם לבניכ ודברת במ בשבתכ בביתכ ובלכתכ בדרכ 
ובשכבכ ובקומכ וקשרתמ לאות על ידכ והיו לטטפת בינ עיניכ וכתבתמ 
על מזוזת ביתכ ובשעריכ והיה כי יביאכ יהוה אלהיכ אל הארצ אשר 
נשבע לאבתיכ לאברהמ ליצחק וליעקב לתת לכ ערים גדלת וטבת 
אשר לא בנית ובתים מלאים כל טוב אשר לא מלאת וברת חצובים 
אשר לא חצבת כרמים וזיתים אשר לא נטעת ואכלת ושבעת השמר לכ 
פנ תשכח את יהוה אשר הוציאכ מארצ מצרימ מבית עבדים את יהוה 
אלהיכ תירא ואתו תעבד ובשמו תשבע לא תלכונ אחרי אלהים אחרים 
מאלהי העמים אשר סביבותיכם כי אל קנא יהוה אלהיכ בקרבכ פנ 
יחרה אפ יהוה אלהיכ בכ והשמידכ מעל פני האדמה לא תנסו את יהוה 
אלהיכם כאשר נסיתם במסה שמור תשמרונ את מצות יהוה אלהיכם 
ועדתיו וחקיו אשר צוכ ועשית הישר והטוב בעיני יהוה למענ ייטב לכ 
ובאת וירשת את הארצ הטבה אשר נשבע יהוה לאבתיכ להדפ את כל 
איביכ מפניכ כאשר דבר יהוה כי ישאלכ בנכ מחר לאמר מה העדת 
והחקים והמשפטים אשר צוה יהוה אלהינו אתכם ואמרת לבנכ עבדים 
היינו לפרעה במצרים ויוציאנו יהוה ממצרים ביד חזקה ויתנ יהוה אותת 
ומפתים גדלים ורעים במצרים בפרעה ובכל ביתו לעינינו ואותנו הוציא 
משם למענ הביא אתנו לתת לנו את הארצ אשר נשבע לאבתינו ויצונו 
יהוה לעשות את כל החקים האלה ליראה את יהוה אלהינו לטוב לנו 
כל הימים לחיתנו כהיום הזה וצדקה תהיה לנו כי נשמר לעשות את 
כל המצוה הזאת לפני יהוה אלהינו כאשר צונו כי יביאכ יהוה אלהיכ 
אל הארצ אשר אתה בא שמה לרשתה ונשל גוים רבים מפניכ החתי 
והגרגשי והאמרי והכנעני והפרזי והחוי והיבוסי שבעה גוים רבים ועצומים 
ממכ ונתנם יהוה אלהיכ לפניכ והכיתם החרמ תחרים אתמ לא תכרת 
להמ ברית ולא תחנם ולא תתחתנ במ בתכ לא תתנ לבנו ובתו לא 
תקח לבנכ כי יסיר את בנכ מאחרי ועבדו אלהים אחרים וחרה אפ יהוה 
בכמ והשמידכ מהר כי אמ כה תעשו להמ מזבחתיהם תתצו ומצבתמ 
תשברו ואשירהם תגדעונ ופסיליהם תשרפונ באש כי עם קדוש אתה 
ליהוה אלהיכ בכ בחר יהוה אלהיכ להיות לו לעם סגלה מכל העמים 
אשר על פני האדמה לא מרבכם מכל העמים חשק יהוה בכם ויבחר 
בכם כי אתמ המעט מכל העמים כי מאהבת יהוה אתכם ומשמרו את 
השבעה אשר נשבע לאבתיכם הוציא יהוה אתכם ביד חזקה ויפדכ 
מבית עבדים מיד פרעה מלכ מצרים וידעת כי יהוה אלהיכ הוא האלהים 
האל הנאמנ שמר הברית והחסד לאהביו ולשמרי מצותו מצותיו לאלפ 
דור ומשלם לשנאיו אל פניו להאבידו לא יאחר לשנאו אל פניו ישלם 
לו ושמרת את המצוה ואת החקים ואת המשפטים אשר אנכי מצוכ היום 
לעשותם והיה עקב תשמעונ את המשפטים האלה ושמרתם ועשיתמ 
אתמ ושמר יהוה אלהיכ לכ את הברית ואת החסד אשר נשבע לאבתיכ 
ואהבכ וברככ והרבכ וברכ פרי בטנכ ופרי אדמתכ דגנכ ותירשכ ויצהרכ 
שגר אלפיכ ועשתרת צאנכ על האדמה אשר נשבע לאבתיכ לתת לכ 
ברוכ תהיה מכל העמים לא יהיה בכ עקר ועקרה ובבהמתכ והסיר יהוה 
ממכ כל חלי וכל מדוי מצרים הרעים אשר ידעת לא ישיממ בכ ונתנמ 
בכל שנאיכ ואכלת את כל העמים אשר יהוה אלהיכ נתנ לכ לא תחס 
עינכ עליהם ולא תעבד את אלהיהם כי מוקש הוא לכ כי תאמר בלבבכ 
רבים הגוים האלה ממני איכה אוכל להורישם לא תירא מהמ זכר תזכר 


את אשר עשה יהוה אלהיכ לפרעה ולכל מצרימ המסת הגדלת אשר 
ראו עיניכ והאתת והמפתים והיד החזקה והזרע הנטויה אשר הוצאכ 
יהוה אלהיכ כנ יעשה יהוה אלהיכ לכל העמים אשר אתה ירא מפניהמ 
וגם את הצרעה ישלח יהוה אלהיכ במ עד אבד הנשארים והנסתרים 
מפניכ לא תערצ מפניהם כי יהוה אלהיכ בקרבכ אל גדול ונורא ונשל 
יהוה אלהיכ את הגוים האל מפניכ מעט מעט לא תוכל כלתמ מהר פנ 
תרבה עליכ חית השדה ונתנם יהוה אלהיכ לפניכ והממ מהומה גדלה 
עד השמדם ונתנ מלכיהם בידכ והאבדת את שממ מתחת השמים 
לא יתיצב איש בפניכ עד השמדכ אתמ פסילי אלהיהם תשרפונ באש 
לא תחמד כספ וזהב עליהם ולקחת לכ פנ תוקש בו כי תועבת יהוה 
אלהיכ הוא ולא תביא תועבה אל ביתכ והיית חרמ כמהו שקצ תשקצנו 
ותעב תתעבנו כי חרמ הוא כל המצוה אשר אנכי מצוכ היום תשמרונ 
לעשות למענ תחיונ ורביתם ובאתם וירשתמ את הארצ אשר נשבע יהוה 
לאבתיכם וזכרת את כל הדרכ אשר הליככ יהוה אלהיכ זה ארבעים 
שנה במדבר למענ ענתכ לנסתכ לדעת את אשר בלבבכ התשמר 
מצותו מצותיו אמ לא ויענכ וירעבכ ויאכלכ את המנ אשר לא ידעת 
ולא ידעונ אבתיכ למענ הודעכ כי לא על הלחמ לבדו יחיה האדם כי 
על כל מוצא פי יהוה יחיה האדם שמלתכ לא בלתה מעליכ ורגלכ לא 
בצקה זה ארבעים שנה וידעת עם לבבכ כי כאשר ייסר איש את בנו 
יהוה אלהיכ מיסרכ ושמרת את מצות יהוה אלהיכ ללכת בדרכיו וליראה 
אתו כי יהוה אלהיכ מביאכ אל ארצ טובה ארצ נחלי מים עינת ותהמת 
יצאים בבקעה ובהר ארצ חטה ושערה וגפנ ותאנה ורמונ ארצ זית שמנ 
ודבש ארצ אשר לא במסכנת תאכל בה לחמ לא תחסר כל בה ארצ 
אשר אבניה ברזל ומהרריה תחצב נחשת ואכלת ושבעת וברכת את 
יהוה אלהיכ על הארצ הטבה אשר נתנ לכ השמר לכ פנ תשכח את 
יהוה אלהיכ לבלתי שמר מצותיו ומשפטיו וחקתיו אשר אנכי מצוכ היום 
פנ תאכל ושבעת ובתים טובים תבנה וישבת ובקרכ וצאנכ ירבינ וכספ 
וזהב ירבה לכ וכל אשר לכ ירבה ורמ לבבכ ושכחת את יהוה אלהיכ 
המוציאכ מארצ מצרים מבית עבדים המוליככ במדבר הגדל והנורא 
נחש שרפ ועקרב וצמאונ אשר אינ מים המוציא לכ מים מצור החלמיש 
המאכלכ מנ במדבר אשר לא ידעונ אבתיכ למענ ענתכ ולמענ נסתכ 
להיטבכ באחריתכ ואמרת בלבבכ כחי ועצם ידי עשה לי את החיל הזה 
וזכרת את יהוה אלהיכ כי הוא הנתנ לכ כח לעשות חיל למענ הקים את 
בריתו אשר נשבע לאבתיכ כיום הזה והיה אמ שכח תשכח את יהוה 
אלהיכ והלכת אחרי אלהים אחרים ועבדתם והשתחוית להמם העדתי 
בכם היום כי אבד תאבדונ כגוים אשר יהוה מאביד מפניכם כנ תאבדונ 
עקב לא תשמעונ בקול יהוה אלהיכם שמע ישראל אתה עבר היום את 
הירדנ לבא לרשת גוים גדלים ועצמים ממכ ערים גדלת ובצרת בשמים 
עם גדול ורם בני ענקים אשר אתה ידעת ואתה שמעת מי יתיצב לפני 
בני ענק וידעת היום כי יהוה אלהיכ הוא העבר לפניכ אש אכלה הוא 
ישמידם והוא יכניעם לפניכ והורשתמ והאבדתמ מהר כאשר דבר יהוה 
לכ אל תאמר בלבבכ בהדפ יהוה אלהיכ אתמ מלפניכ לאמר בצדקתי 
הביאני יהוה לרשת את הארצ הזאת וברשעת הגוים האלה יהוה מורישם 
מפניכ לא בצדקתכ ובישר לבבכ אתה בא לרשת את ארצם כי ברשעת 
הגוים האלה יהוה אלהיכ מורישם מפניכ ולמענ הקים את הדבר אשר 
נשבע יהוה לאבתיכ לאברהם ליצחק וליעקב וידעת כי לא בצדקתכ 
יהוה אלהיכ נתנ לכ את הארצ הטובה הזאת לרשתה כי עם קשה ערפ 
אתה זכר אל תשכח את אשר הקצפת את יהוה אלהיכ במדבר למנ 
היום] אשר יצאת מארצ מצרים עד באכמ עד המקומ הזה ממרים הייתם 
עם יהוה ובחרב הקצפתם את יהוה ויתאנפ יהוה בכם להשמיד אתכמ 


בעלתי ההרה לקחת לוחת האבנים לוחת הברית אשר כרת יהוה עמכמ 
ואשב בהר ארבעים יום וארבעים לילה לחמ לא אכלתי ומים לא שתיתי 
ויתנ יהוה אלי את שני לוחת האבנים כתבים באצבע אלהים ועליהמ 
ככל הדברים אשר דבר יהוה עמכם בהר מתוכ האש ביום הקהל ויהי 
מקצ ארבעים יום וארבעים לילה נתנ יהוה אלי את שני לחת האבנים 
לחות הברית ויאמר יהוה אלי קום] רד מהר מזה כי שחת עמכ אשר 
הוצאת ממצרים סרו מהר מנ הדרכ אשר צויתם עשו להם מסכה ויאמר 
יהוה אלי לאמר ראיתי את העם הזה והנה עם קשה ערפ הוא הרפ ממני 
ואשמידם ואמחה את שממ מתחת השמים ואעשה אותכ לגוי עצום ורב 
ממנו ואפנ וארד מנ ההר וההר בער באש ושני לחת הברית על שתי ידי 
וארא והנה חטאתם ליהוה אלהיכמם עשיתמ לכמ עגל מסכה סרתמ מהר 
מנ הדרכ אשר צוה יהוה אתכם ואתפש בשני הלחת ואשלכם מעל שתי 
ידי ואשברם לעיניכם ואתנפל לפני יהוה כראשנה ארבעים יום וארבעים 
לילה לחם לא אכלתי ומים לא שתיתי על כל חטאתכמ אשר חטאתמ 
לעשות הרע בעיני יהוה להכעיסו כי יגרתי מפני האפ והחמה אשר קצפ 
יהוה עליכם להשמיד אתכם וישמע יהוה אלי גמ בפעם ההוא ובאהרנ 
התאנפ יהוה מאד להשמידו ואתפלל גמ בעד אהרנ בעת ההוא ואת 
חטאתכמ אשר עשיתם את העגל לקחתי ואשרפ אתו באש ואכת אתו 
טחונ היטב עד אשר דק לעפר ואשלכ את עפרו אל הנחל הירד מנ ההר 
ובתבערה ובמסה ובקברת התאוה מקצפים הייתם את יהוה ובשלח יהוה 
אתכם מקדש ברנע לאמר עלו ורשו את הארצ אשר נתתי לכמ ותמרו 
את פי יהוה אלהיכם ולא האמנתם לו ולא שמעתמ בקלו ממרים הייתמ 
עם יהוה מיום] דעתי אתכם ואתנפל לפני יהוה את ארבעים היום ואת 
ארבעים הלילה אשר התנפלתי כי אמר יהוה להשמיד אתכם ואתפלל 
אל יהוה ואמר אדני יהוה אל תשחת עמכ ונחלתכ אשר פדית בגדלכ 
אשר הוצאת ממצרים ביד חזקה זכר לעבדיכ לאברהם ליצחק וליעקב 
אל תפנ אל קשי העם הזה ואל רשעו ואל חטאתו פנ יאמרו הארצ 
אשר הוצאתנו משם מבלי יכלת יהוה להביאם אל הארצ אשר דבר 
להם ומשנאתו אותם הוציאם להמתם במדבר והמ עמכ ונחלתכ אשר 
הוצאת בכחכ הגדל ובזרעכ הנטויה בעת ההוא אמר יהוה אלי פסל לכ 
שני לוחת אבנים כראשנים ועלה אלי ההרה ועשית לכ ארונ עצ ואכתב 
על הלחת את הדברים אשר היו על הלחת הראשנים אשר שברת 
ושמתמ בארונ ואעש ארונ עצי שטים ואפסל שני לחת אבנים כראשנים 
ואעל ההרה ושני הלחת בידי ויכתב על הלחת כמכתב הראשונ את 
עשרת הדברים אשר דבר יהוה אליכם בהר מתוכ האש ביום הקהל 
ויתנם יהוה אלי ואפנ וארד מנ ההר ואשם את הלחת בארונ אשר עשיתי 
ויהיו שמ כאשר צוני יהוה ובני ישראל נסעו מבארת בני יעקנ מוסרה 
שמ מת אהרנ ויקבר שם ויכהנ אלעזר בנו תחתיו משמ נסעו הגדגדה 
ומנ הגדגדה יטבתה ארצ נחלי מים בעת ההוא הבדיל יהוה את שבט 
הלוי לשאת את ארונ ברית יהוה לעמד לפני יהוה לשרתו ולברכ בשמו 
עד היום הזה על כנ לא היה ללוי חלק ונחלה עם אחיו יהוה הוא 
נחלתו כאשר דבר יהוה אלהיכ לו ואנכי עמדתי בהר כימים הראשנים 
ארבעים יומ וארבעים לילה וישמע יהוה אלי גמ בפעם ההוא לא אבה 
יהוה השחיתכ ויאמר יהוה אלי קום לכ למסע לפני העם ויבאו וירשו את 
הארצ אשר נשבעתי לאבתמ לתת להם ועתה ישראל מה יהוה אלהיכ 
שאל מעמכ כי אמ ליראה את יהוה אלהיכ ללכת בכל דרכיו ולאהבה 
אתו ולעבד את יהוה אלהיכ בכל לבבכ ובכל נפשכ לשמר את מצות 
יהוה ואת חקתיו אשר אנכי מצוכ היום לטוב לכ הנ ליהוה אלהיכ השמים 
ושמי השמים הארצ וכל אשר בה רק באבתיכ חשק יהוה לאהבה אותמ 
ויבחר בזרעם אחריהם בכמ מכל העמים כיום הזה ומלתם את ערלת 


לבבכם וערפכם לא תקשו עוד כי יהוה אלהיכם הוא אלהי האלהים 
ואדני האדנים האל הגדל הגבר והנורא אשר לא ישא פנים ולא יקח 
שחד עשה משפט יתום ואלמנה ואהב גר לתת לו לחם ושמלה ואהבתמ 
את הגר כי גרים הייתם בארצ מצרים את יהוה אלהיכ תירא אתו תעבד 
ובו תדבק ובשמו תשבע הוא תהלתכ והוא אלהיכ אשר עשה אתכ את 
הגדלת ואת הנוראת האלה אשר ראו עיניכ בשבעים נפש ירדו אבתיכ 
מצרימה ועתה שמכ יהוה אלהיכ ככוכבי השמים לרב ואהבת את יהוה 
אלהיכ ושמרת משמרתו וחקתיו ומשפטיו ומצותיו כל הימים וידעתם היום 
כי לא את בניכם אשר לא ידעו ואשר לא ראו את מוסר יהוה אלהיכם 
את גדלו את ידו החזקה וזרעו הנטויה ואת אתתיו ואת מעשיו אשר 
עשה בתוכ מצרים לפרעה מלכ מצרים ולכל ארצו ואשר עשה לחיל 
מצרים לסוסיו ולרכבו אשר הציפ את מי ימ סופ על פניהמ ברדפם 
אחריכם ויאבדם יהוה עד היום הזה ואשר עשה לכמ במדבר עד באכמ 
עד המקום הזה ואשר עשה לדתנ ולאבירם בני אליאב בנ ראובנ אשר 
פצתה הארצ את פיה ותבלעם ואת בתיהם ואת אהליהם ואת כל היקום 
אשר ברגליהם בקרב כל ישראל כי עיניכם הראת את כל מעשה יהוה 
הגדל אשר עשה ושמרתם את כל המצוה אשר אנכי מצוכ היום למענ 
תחזקו ובאתם וירשתם את הארצ אשר אתמ עברים שמה לרשתה 
ולמענ תאריכו ימים על האדמה אשר נשבע יהוה לאבתיכם לתת להמ 
ולזרעם ארצ זבת חלב ודבש כי הארצ אשר אתה בא שמה לרשתה 
לא כארצ מצרים הוא אשר יצאתמ משם אשר תזרע את זרעכ והשקית 
ברגלכ כגנ הירק והארצ אשר אתם עברים שמה לרשתה ארצ הרים 
ובקעת למטר השמים תשתה מים ארצ אשר יהוה אלהיכ דרש אתה 
תמיד עיני יהוה אלהיכ בה מרשית השנה ועד אחרית שנה והיה אמ 
שמע תשמעו אל מצותי אשר אנכי מצוה אתכם היום לאהבה את יהוה 
אלהיכם ולעבדו בכל לבבכם ובכל נפשכמם ונתתי מטר ארצכם בעתו 
יורה ומלקוש ואספת דגנכ ותירשכ ויצהרכ ונתתי עשב בשדכ לבהמתכ 
ואכלת ושבעת השמרו לכמ פנ יפתה לבבכם וסרתם ועבדתם אלהים 
אחרים והשתחויתמ להם וחרה אפ יהוה בכם ועצר את השמים ולא יהיה 
מטר והאדמה לא תתנ את יבולה ואבדתם מהרה מעל הארצ הטבה 
אשר יהוה נתנ לכם ושמתמ את דברי אלה על לבבכם ועל נפשכמ 
וקשרתם אתמ לאות על ידכמ והיו לטוטפת בינ עיניכם ולמדתם אתמ 
את בניכם לדבר במ בשבתכ בביתכ ובלכתכ בדרכ ובשכבכ ובקומכ 
וכתבתם על מזוזות ביתכ ובשעריכ למענ ירבו ימיכם וימי בניכם על 
האדמה אשר נשבע יהוה לאבתיכם לתת להם כימי השמים על הארצ 
כי אמ שמר תשמרונ את כל המצוה הזאת אשר אנכי מצוה אתכמ 
לעשתה לאהבה את יהוה אלהיכם ללכת בכל דרכיו ולדבקה בו והוריש 
יהוה את כל הגוים האלה מלפניכם וירשתם גוים גדלים ועצמים מכמ 
כל המקום אשר תדרכ כפ רגלכם בו לכם יהיה מנ המדבר והלבנונ מנ 
הנהר נהר פרת ועד הים האחרונ יהיה גבלכם לא יתיצב איש בפניכם 
פחדכם ומוראכמם יתנ יהוה אלהיכם על פני כל הארצ אשר תדרכו בה 
כאשר דבר לכמ ראה אנכי נתנ לפניכם היום ברכה וקללה את הברכה 
אשר תשמעו אל מצות יהוה אלהיכם אשר אנכי מצוה אתכם היום 
והקללה אמ לא תשמעו אל מצות יהוה אלהיכם וסרתם מנ הדרכ אשר 
אנכי מצוה אתכם היום ללכת אחרי אלהים אחרים אשר לא ידעתמ 
והיה כי יביאכ יהוה אלהיכ אל הארצ אשר אתה בא שמה לרשתה 
ונתתה את הברכה על הר גרזים ואת הקללה על הר עיבל הלא המה 
בעבר הירדנ אחרי דרכ מבוא השמש בארצ הכנעני הישב בערבה 
מול הגלגל אצל אלוני מרה כי אתמ עברים את הירדנ לבא לרשת 
את הארצ אשר יהוה אלהיכם נתנ לכם וירשתם אתה וישבתמ בה 


ושמרתם לעשות את כל החקים ואת המשפטים אשר אנכי נתנ לפניכם 
היום אלה החקים והמשפטים אשר תשמרונ לעשות בארצ אשר נתנ 
יהוה אלהי אבתיכ לכ לרשתה כל הימים אשר אתם חיים על האדמה 
אבד תאבדונ את כל המקמות אשר עבדו שם הגוים אשר אתם ירשים 
אתמ את אלהיהם על ההרים הרמים ועל הגבעות ותחת כל עצ רעננ 
ונותצתם את מזבחתמ ושברתם את מצבתמ ואשריהמ תשרפונ באש 
ופסילי אלהיהם תגדעונ ואבדתם את שממ מנ המקום ההוא לא תעשונ 
כנ ליהוה אלהיכם כי אמ אל המקום אשר יבחר יהוה אלהיכם מכל 
שבטיכם לשום את שמו שמ לשכנו תדרשו ובאת שמה והבאתמ שמה 
עלתיכם וזבחיכם ואת מעשרתיכם ואת תרומת ידכמ ונדריכם ונדבתיכם 
ובכרת בקרכם וצאנכם ואכלתם שמ לפני יהוה אלהיכם ושמחתם בכל 
משלח ידכמ אתמ ובתיכם אשר ברככ יהוה אלהיכ לא תעשונ ככל 
אשר אנחנו עשים פה היום איש כל הישר בעיניו כי לא באתם עד 
עתה אל המנוחה ואל הנחלה אשר יהוה אלהיכ נתנ לכ ועברתם את 
הירדנ וישבתם בארצ אשר יהוה אלהיכם מנחיל אתכם והניח לכם מכל 
איביכם מסביב וישבתמ בטח והיה המקום אשר יבחר יהוה אלהיכם בו 
לשכנ שמו שמ שמה תביאו את כל אשר אנכי מצוה אתכם עולתיכם 
וזבחיכם מעשרתיכם ותרמת ידכמ וכל מבחר נדריכם אשר תדרו ליהוה 
ושמחתם לפני יהוה אלהיכם אתמ ובניכם ובנתיכם ועבדיכם ואמהתיכם 
והלוי אשר בשעריכם כי אינ לו חלק ונחלה אתכם השמר לכ פנ תעלה 
עלתיכ בכל מקום אשר תראה כי אמ במקום אשר יבחר יהוה באחד 
שבטיכ שמ תעלה עלתיכ ושמ תעשה כל אשר אנכי מצוכ רק בכל 
אות נפשכ תזבח ואכלת בשר כברכת יהוה אלהיכ אשר נתנ לכ בכל 
שעריכ הטמא והטהור יאכלנו כצבי וכאיל רק הדם לא תאכלו על הארצ 
תשפכנו כמים לא תוכל לאכל בשעריכ מעשר דגנכ ותירשכ ויצהרכ 
ובכרת בקרכ וצאנכ וכל נדריכ אשר תדר ונדבתיכ ותרומת ידכ כי 
אמ לפני יהוה אלהיכ תאכלנו במקום אשר יבחר יהוה אלהיכ בו אתה 
ובנכ ובתכ ועבדכ ואמתכ והלוי אשר בשעריכ ושמחת לפני יהוה אלהיכ 
בכל משלח ידכ השמר לכ פנ תעזב את הלוי כל ימיכ על אדמתכ כי 
ירחיב יהוה אלהיכ את גבולכ כאשר דבר לכ ואמרת אכלה בשר כי 
תאוה נפשכ לאכל בשר בכל אות נפשכ תאכל בשר כי ירחק ממכ 
המקום אשר יבחר יהוה אלהיכ לשומ שמו שם וזבחת מבקרכ ומצאנכ 
אשר נתנ יהוה לכ כאשר צויתכ ואכלת בשעריכ בכל אות נפשכ אכ 
כאשר יאכל את הצבי ואת האיל כנ תאכלנו הטמא והטהור יחדו יאכלנו 
רק חזק לבלתי אכל הדם כי הדמ הוא הנפש ולא תאכל הנפש עמ 
הבשר לא תאכלנו על הארצ תשפכנו כמים לא תאכלנו למענ ייטב 
לכ ולבניכ אחריכ כי תעשה הישר בעיני יהוה רק קדשיכ אשר יהיו לכ 
ונדריכ תשא ובאת אל המקום אשר יבחר יהוה ועשית עלתיכ הבשר 
והדם על מזבח יהוה אלהיכ ודמ זבחיכ ישפכ על מזבח יהוה אלהיכ 
והבשר תאכל שמר ושמעת את כל הדברים האלה אשר אנכי מצוכ 
למענ ייטב לכ ולבניכ אחריכ עד עולמ כי תעשה הטוב והישר בעיני 
יהוה אלהיכ כי יכרית יהוה אלהיכ את הגוים אשר אתה בא שמה לרשת 
אותם מפניכ וירשת אתמ וישבת בארצם השמר לכ פנ תנקש אחריהמ 
אחרי השמדם מפניכ ופנ תדרש לאלהיהמ לאמר איכה יעבדו הגוים 
האלה את אלהיהם ואעשה כנ גם אני לא תעשה כנ ליהוה אלהיכ 
כי כל תועבת יהוה אשר שנא עשו לאלהיהם כי גמ את בניהם ואת 
בנתיהם ישרפו באש לאלהיהם את כל הדבר אשר אנכי מצוה אתכמ 
אתו תשמרו לעשות לא תספ עליו ולא תגרע ממנו כי יקום בקרבכ נביא 
או חלם חלום ונתנ אליכ אות או מופת ובא האות והמופת אשר דבר 
אליכ לאמר נלכה אחרי אלהים אחרים אשר לא ידעתם ונעבדם לא 


תשמע אל דברי הנביא ההוא או אל חולמ החלום ההוא כי מנסה יהוה 
אלהיכם אתכם לדעת הישכם אהבים את יהוה אלהיכם בכל לבבכמ 
ובכל נפשכם אחרי יהוה אלהיכם תלכו ואתו תיראו ואת מצותיו תשמרו 
ובקלו תשמעו ואתו תעבדו ובו תדבקונ והנביא ההוא או חלמ החלום 
ההוא יומת כי דבר סרה על יהוה אלהיכם המוציא אתכם מארצ מצרימ 
והפדכ מבית עבדים להדיחכ מנ הדרכ אשר צוכ יהוה אלהיכ ללכת בה 
ובערת הרע מקרבכ כי יסיתכ אחיכ בנ אמכ או בנכ או בתכ או אשת 
חיקכ או רעכ אשר כנפשכ בסתר לאמר נלכה ונעבדה אלהים אחרים 
אשר לא ידעת אתה ואבתיכ מאלהי העמים אשר סביבתיכם הקרבים 
אליכ או הרחקים ממכ מקצה הארצ ועד קצה הארצ לא תאבה לו ולא 
תשמע אליו ולא תחוס עינכ עליו ולא תחמל ולא תכסה עליו כי הרג 
תהרגנו ידכ תהיה בו בראשונה להמיתו ויד כל העם באחרנה וסקלתו 
באבנים ומת כי בקש להדיחכ מעל יהוה אלהיכ המוציאכ מארצ מצרים 
מבית עבדים וכל ישראל ישמעו ויראונ ולא יוספו לעשות כדבר הרע 
הזה בקרבכ כי תשמע באחת עריכ אשר יהוה אלהיכ נתנ לכ לשבת 
שמ לאמר יצאו אנשים בני בליעל מקרבכ וידיחו את ישבי עירם לאמר 
נלכה ונעבדה אלהים אחרים אשר לא ידעתם ודרשת וחקרת ושאלת 
היטב והנה אמת נכונ הדבר נעשתה התועבה הזאת בקרבכ הכה תכה 
את ישבי העיר ההוא ההיא לפי חרב החרמ אתה ואת כל אשר בה ואת 
בהמתה לפי חרב ואת כל שללה תקבצ אל תוכ רחבה ושרפת באש 
את העיר ואת כל שללה כליל ליהוה אלהיכ והיתה תל עולם לא תבנה 
עוד ולא ידבק בידכ מאומה מנ החרם למענ ישוב יהוה מחרונ אפו ונתנ 
לכ רחמים ורחמכ והרבכ כאשר נשבע לאבתיכ כי תשמע בקול יהוה 
אלהיכ לשמר את כל מצותיו אשר אנכי מצוכ היום לעשות הישר בעיני 
יהוה אלהיכ בנים אתמ ליהוה אלהיכם לא תתגדדו ולא תשימו קרחה 
בינ עיניכם למת כי עמ קדוש אתה ליהוה אלהיכ ובכ בחר יהוה להיות 
לו לעמ סגלה מכל העמים אשר על פני האדמה לא תאכל כל תועבה 
זאת הבהמה אשר תאכלו שור שה כשבים ושה עזים איל וצבי ויחמור 
ואקו ודישנ ותאו וזמר וכל בהמה מפרסת פרסה ושסעת שסע שתי 
פרסות מעלת גרה בבהמה אתה תאכלו אכ את זה לא תאכלו ממעלי 
הגרה וממפריסי הפרסה השסועה את הגמל ואת הארנבת ואת השפנ 
כי מעלה גרה המה ופרסה לא הפריסו טמאים המ לכמ ואת החזיר כי 
מפריס פרסה הוא ולא גרה טמא הוא לכם מבשרם לא תאכלו ובנבלתמ 
לא תגעו את זה תאכלו מכל אשר במים כל אשר לו סנפיר וקשקשת 
תאכלו וכל אשר אינ לו סנפיר וקשקשת לא תאכלו טמא הוא לכמ כל 
צפור טהרה תאכלו וזה אשר לא תאכלו מהמ הנשר והפרס והעזניה 
והראה ואת האיה והדיה למינה ואת כל ערב למינו ואת בת היענה ואת 
התחמס ואת השחפ ואת הנצ למינהו את הכוס ואת הינשופ והתנשמת 
והקאת ואת הרחמה ואת השלכ והחסידה והאנפה למינה והדוכיפת 
והעטלפ וכל שרצ העופ טמא הוא לכם לא יאכלו כל עופ טהור תאכלו 
לא תאכלו כל נבלה לגר אשר בשעריכ תתננה ואכלה או מכר לנכרי 
כי עם קדוש אתה ליהוה אלהיכ לא תבשל גדי בחלב אמו עשר תעשר 
את כל תבואת זרעכ היצא השדה שנה שנה ואכלת לפני יהוה אלהיכ 
במקום אשר יבחר לשכנ שמו שמ מעשר דגנכ תירשכ ויצהרכ ובכרת 
בקרכ וצאנכ למענ תלמד ליראה את יהוה אלהיכ כל הימים וכי ירבה 
ממכ הדרכ כי לא תוכל שאתו כי ירחק ממכ המקומ אשר יבחר יהוה 
אלהיכ לשומ שמו שמ כי יברככ יהוה אלהיכ ונתתה בכספ וצרת הכספ 
בידכ והלכת אל המקום אשר יבחר יהוה אלהיכ בו ונתתה הכספ בכל 
אשר תאוה נפשכ בבקר ובצאנ וביינ ובשכר ובכל אשר תשאלכ נפשכ 
ואכלת שמ לפני יהוה אלהיכ ושמחת אתה וביתכ והלוי אשר בשעריכ 


לא תעזבנו כי אינ לו חלק ונחלה עמכ מקצה שלש שנים תוציא את 
כל מעשר תבואתכ בשנה ההוא והנחת בשעריכ ובא הלוי כי אינ לו 
חלק ונחלה עמכ והגר והיתום והאלמנה אשר בשעריכ ואכלו ושבעו 
למענ יברככ יהוה אלהיכ בכל מעשה ידכ אשר תעשה מקצ שבע שנים 
תעשה שמטה וזה דבר השמטה שמוט כל בעל משה ידו אשר ישה 
ברעהו לא יגש את רעהו ואת אחיו כי קרא שמטה ליהוה את הנכרי 
תגש ואשר יהיה לכ את אחיכ תשמט ידכ אפס כי לא יהיה בכ אביונ כי 
ברכ יברככ יהוה בארצ אשר יהוה אלהיכ נתנ לכ נחלה לרשתה רק אמ 
שמוע תשמע בקול יהוה אלהיכ לשמר לעשות את כל המצוה הזאת 
אשר אנכי מצוכ היום כי יהוה אלהיכ ברככ כאשר דבר לכ והעבטת 
גוים רבים ואתה לא תעבט ומשלת בגוים רבים ובכ לא ימשלו כי יהיה 
בכ אביונ מאחד אחיכ באחד שעריכ בארצכ אשר יהוה אלהיכ נתנ לכ 
לא תאמצ את לבבכ ולא תקפצ את ידכ מאחיכ האביונ כי פתח תפתח 
את ידכ לו והעבט תעביטנו די מחסרו אשר יחסר לו השמר לכ פנ יהיה 
דבר עם לבבכ בליעל לאמר קרבה שנת השבע שנת השמטה ורעה 
עינכ באחיכ האביונ ולא תתנ לו וקרא עליכ אל יהוה והיה בכ חטא 
נתונ תתנ לו ולא ירע לבבכ בתתכ לו כי בגלל הדבר הזה יברככ יהוה 
אלהיכ בכל מעשכ ובכל משלח ידכ כי לא יחדל אביונ מקרב הארצ 
על כנ אנכי מצוכ לאמר פתח תפתח את ידכ לאחיכ לעניכ ולאבינכ 
בארצכ כי ימכר לכ אחיכ העברי או העבריה ועבדכ שש שנים ובשנה 
השביעת תשלחנו חפשי מעמכ וכי תשלחנו חפשי מעמכ לא תשלחנו 
ריקם העניק תעניק לו מצאנכ ומגרנכ ומיקבכ אשר ברככ יהוה אלהיכ 
תתנ לו וזכרת כי עבד היית בארצ מצרים ויפדכ יהוה אלהיכ על כנ אנכי 
מצוכ את הדבר הזה היום והיה כי יאמר אליכ לא אצא מעמכ כי אהבכ 
ואת ביתכ כי טוב לו עמכ ולקחת את המרצע ונתתה באזנו ובדלת והיה 
לכ עבד עולם ואפ לאמתכ תעשה כנ לא יקשה בעינכ בשלחכ אתו 
חפשי מעמכ כי משנה שכר שכיר עבדכ שש שנים וברככ יהוה אלהיכ 
בכל אשר תעשה כל הבכור אשר יולד בבקרכ ובצאנכ הזכר תקדיש 
ליהוה אלהיכ לא תעבד בבכר שורכ ולא תגז בכור צאנכ לפני יהוה 
אלהיכ תאכלנו שנה בשנה במקום אשר יבחר יהוה אתה וביתכ וכי 
יהיה בו מומם פסח או עור כל מומ רע לא תזבחנו ליהוה אלהיכ בשעריכ 
תאכלנו הטמא והטהור יחדו כצבי וכאיל רק את דמו לא תאכל על 
הארצ תשפכנו כמים שמור את חדש האביב ועשית פסח ליהוה אלהיכ 
כי בחדש האביב הוציאכ יהוה אלהיכ ממצרים לילה וזבחת פסח ליהוה 
אלהיכ צאנ ובקר במקום אשר יבחר יהוה לשכנ שמו שם לא תאכל 
עליו חמצ שבעת ימימ תאכל עליו מצות לחם עני כי בחפזונ יצאת מארצ 
מצרים למענ תזכר את יום צאתכ מארצ מצרים כל ימי חייכ ולא יראה 
לכ שאר בכל גבלכ שבעת ימים ולא ילינ מנ הבשר אשר תזבח בערב 
ביום הראשונ לבקר לא תוכל לזבח את הפסח באחד שעריכ אשר 
יהוה אלהיכ נתנ לכ כי אמ אל המקום אשר יבחר יהוה אלהיכ לשכנ 
שמו שם תזבח את הפסח בערב כבוא השמש מועד צאתכ ממצרים 
ובשלת ואכלת במקומ אשר יבחר יהוה אלהיכ בו ופנית בבקר והלכת 
לאהליכ ששת ימים תאכל מצות וביום השביעי עצרת ליהוה אלהיכ לא 
תעשה מלאכה שבעה שבעת תספר לכ מהחל חרמש בקמה תחל 
לספר שבעה שבעות ועשית חג שבעות ליהוה אלהיכ מסת נדבת ידכ 
אשר תתנ כאשר יברככ יהוה אלהיכ ושמחת לפני יהוה אלהיכ אתה 
ובנכ ובתכ ועבדכ ואמתכ והלוי אשר בשעריכ והגר והיתום והאלמנה 
אשר בקרבכ במקום אשר יבחר יהוה אלהיכ לשכנ שמו שמ וזכרת כי 
עבד היית במצרים ושמרת ועשית את החקים האלה חג הסכת תעשה 
לכ שבעת ימים באספכ מגרנכ ומיקבכ ושמחת בחגכ אתה ובנכ ובתכ 


ועבדכ ואמתכ והלוי והגר והיתום והאלמנה אשר בשעריכ שבעת ימימ 
תחג ליהוה אלהיכ במקום אשר יבחר יהוה כי יברככ יהוה אלהיכ בכל 
תבואתכ ובכל מעשה ידיכ והיית אכ שמח שלוש פעמים בשנה יראה 
כל זכורכ את פני יהוה אלהיכ במקום אשר יבחר בחג המצות ובחג 
השבעות ובחג הסכות ולא יראה את פני יהוה ריקם איש כמתנת ידו 
כברכת יהוה אלהיכ אשר נתנ לכ שפטים ושטרים תתנ לכ בכל שעריכ 
אשר יהוה אלהיכ נתנ לכ לשבטיכ ושפטו את העם משפט צדק לא 
תטה משפט לא תכיר פנים ולא תקח שחד כי השחד יעור עיני חכמים 
ויסלפ דברי צדיקם צדק צדק תרדפ למענ תחיה וירשת את הארצ 
אשר יהוה אלהיכ נתנ לכ לא תטע לכ אשרה כל עצ אצל מזבח יהוה 
אלהיכ אשר תעשה לכ ולא תקים לכ מצבה אשר שנא יהוה אלהיכ לא 
תזבח ליהוה אלהיכ שור ושה אשר יהיה בו מום כל דבר רע כי תועבת 
יהוה אלהיכ הוא כי ימצא בקרבכ באחד שעריכ אשר יהוה אלהיכ נתנ 
לכ איש או אשה אשר יעשה את הרע בעיני יהוה אלהיכ לעבר בריתו 
וילכ ויעבד אלהים אחרים וישתחו להמ ולשמש או לירח או לכל צבא 
השמים אשר לא צויתי והגד לכ ושמעת ודרשת היטב והנה אמת נכונ 
הדבר נעשתה התועבה הזאת בישראל והוצאת את האיש ההוא או את 
האשה ההוא אשר עשו את הדבר הרע הזה אל שעריכ את האיש או 
את האשה וסקלתמ באבנים ומתו על פי שנים עדימ או שלשה עדימ 
יומת המת לא יומת על פי עד אחד יד העדים תהיה בו בראשנה להמיתו 
ויד כל העם באחרנה ובערת הרע מקרבכ כי יפלא ממכ דבר למשפט 
בינ דמ לדם בינ דינ לדינ ובינ נגע לנגע דברי ריבת בשעריכ וקמת 
ועלית אל המקום אשר יבחר יהוה אלהיכ בו ובאת אל הכהנים הלוים 
ואל השפט אשר יהיה בימים ההם ודרשת והגידו לכ את דבר המשפט 
ועשית על פי הדבר אשר יגידו לכ מנ המקום ההוא אשר יבחר יהוה 
ושמרת לעשות ככל אשר יורוכ על פי התורה אשר יורוכ ועל המשפט 
אשר יאמרו לכ תעשה לא תסור מנ הדבר אשר יגידו לכ ימינ ושמאל 
והאיש אשר יעשה בזדונ לבלתי שמע אל הכהנ העמד לשרת שמ את 
יהוה אלהיכ או אל השפט ומת האיש ההוא ובערת הרע מישראל וכל 
העם ישמעו ויראו ולא יזידונ עוד כי תבא אל הארצ אשר יהוה אלהיכ 
נתנ לכ וירשתה וישבתה בה ואמרת אשימה עלי מלכ ככל הגוים אשר 
סביבתי שומ תשים עליכ מלכ אשר יבחר יהוה אלהיכ בו מקרב אחיכ 
תשים עליכ מלכ לא תוכל לתת עליכ איש נכרי אשר לא אחיכ הוא רק 
לא ירבה לו סוסים ולא ישיב את העמ מצרימה למענ הרבות סוס ויהוה 
אמר לכם לא תספונ לשוב בדרכ הזה עוד ולא ירבה לו נשים ולא יסור 
לבבו וכספ וזהב לא ירבה לו מאד והיה כשבתו על כסא ממלכתו וכתב 
לו את משנה התורה הזאת על ספר מלפני הכהנים הלוים והיתה עמו 
וקרא בו כל ימי חייו למענ ילמד ליראה את יהוה אלהיו לשמר את כל 
דברי התורה הזאת ואת החקים האלה לעשתמ לבלתי רום לבבו מאחיו 
ולבלתי סור מנ המצוה ימינ ושמאול למענ יאריכ ימים על ממלכתו הוא 
ובניו בקרב ישראל לא יהיה לכהנים הלוים כל שבט לוי חלק ונחלה עמ 
ישראל אשי יהוה ונחלתו יאכלונ ונחלה לא יהיה לו בקרב אחיו יהוה הוא 
נחלתו כאשר דבר לו וזה יהיה משפט הכהנים מאת העם מאת זבחי 
הזבח אמ שור אמ שה ונתנ לכהנ הזרע והלחיים והקבה ראשית דגנכ 
תירשכ ויצהרכ וראשית גז צאנכ תתנ לו כי בו בחר יהוה אלהיכ מכל 
שבטיכ לעמד לשרת בשמ יהוה הוא ובניו כל הימים וכי יבא הלוי מאחד 
שעריכ מכל ישראל אשר הוא גר שם ובא בכל אות נפשו אל המקומ 
אשר יבחר יהוה ושרת בשמ יהוה אלהיו ככל אחיו הלוים העמדים שמ 
לפני יהוה חלק כחלק יאכלו לבד ממכריו על האבות כי אתה בא אל 
הארצ אשר יהוה אלהיכ נתנ לכ לא תלמד לעשות כתועבת הגוים ההמ 


לא ימצא בכ מעביר בנו ובתו באש קסם קסמים מעוננ ומנחש ומכשפ 
וחבר חבר ושאל אוב וידעני ודדש אל המתים כי תועבת יהוה כל עשה 
אלה ובגלל התועבת האלה יהוה אלהיכ מוריש אותמ מפניכ תמים תהיה 
עם יהוה אלהיכ כי הגוים האלה אשר אתה יורש אותם אל מעננים ואל 
קסמים ישמעו ואתה לא כנ נתנ לכ יהוה אלהיכ נביא מקרבכ מאחיכ 
כמני יקים לכ יהוה אלהיכ אליו תשמעונ ככל אשר שאלת מעם יהוה 
אלהיכ בחרב ביום הקהל לאמר לא אספ לשמע את קול יהוה אלהי 
ואת האש הגדלה הזאת לא אראה עוד ולא אמות ויאמר יהוה אלי 
היטיבו אשר דברו נביא אקים להם מקרב אחיהם כמוכ ונתתי דברי בפיו 
ודבר אליהם את כל אשר אצונו והיה האיש אשר לא ישמע אל דברי 
אשר ידבר בשמי אנכי אדרש מעמו אכ הנביא אשר יזיד לדבר דבר 
בשמי את אשר לא צויתיו לדבר ואשר ידבר בשם אלהים אחרים ומת 
הנביא ההוא וכי תאמר בלבבכ איכה נדע את הדבר אשר לא דברו יהוה 
אשר ידבר הנביא בשמ יהוה ולא יהיה הדבר ולא יבוא הוא הדבר אשר 
לא דברו יהוה בזדונ דברו הנביא לא תגור ממנו כי יכרית יהוה אלהיכ 
את הגוים אשר יהוה אלהיכ נתנ לכ את ארצם וירשתם וישבת בעריהמ 
ובבתיהם שלוש ערים תבדיל לכ בתוכ ארצכ אשר יהוה אלהיכ נתנ 
לכ לרשתה תכינ לכ הדרכ ושלשת את גבול ארצכ אשר ינחילכ יהוה 
אלהיכ והיה לנוס שמה כל רצח וזה דבר הרצח אשר ינוס שמה וחי אשר 
יכה את רעהו בבלי דעת והוא לא שנא לו מתמל שלשם ואשר יבא 
את רעהו ביער לחטב עצים ונדחה ידו בגרזנ לכרת העצ ונשל הברזל 
מנ העצ ומצא את רעהו ומת הוא ינוס אל אחת הערים האלה וחי פנ 
ירדפ גאל הדמ אחרי הרצח כי יחמ לבבו והשיגו כי ירבה הדרכ והכהו 
נפש ולו אינ משפט מות כי לא שנא הוא לו מתמול שלשום על כנ אנכי 
מצוכ לאמר שלש ערים תבדיל לכ ואם ירחיב יהוה אלהיכ את גבלכ 
כאשר נשבע לאבתיכ ונתנ לכ את כל הארצ אשר דבר לתת לאבתיכ 
כי תשמר את כל המצוה הזאת לעשתה אשר אנכי מצוכ היום לאהבה 
את יהוה אלהיכ וללכת בדרכיו כל הימים ויספת לכ עוד שלש ערים על 
השלש האלה ולא ישפכ דמ נקי בקרב ארצכ אשר יהוה אלהיכ נתנ 
לכ נחלה והיה עליכ דמים וכי יהיה איש שנא לרעהו וארב לו וקם עליו 
והכהו נפש ומת ונס אל אחת הערים האל ושלחו זקני עירו ולקחו אתו 
משם ונתנו אתו ביד גאל הדמ ומת לא תחוס עינכ עליו ובערת דמ הנקי 
מישראל וטוב לכ לא תסיג גבול רעכ אשר גבלו ראשנים בנחלתכ 
אשר תנחל בארצ אשר יהוה אלהיכ נתנ לכ לרשתה לא יקום עד אחד 
באיש לכל עונ ולכל חטאת בכל חטא אשר יחטא על פי שני עדים או 
על פי שלשה עדים יקום דבר כי יקום עד חמס באיש לענות בו סרה 
ועמדו שני האנשים אשר להם הריב לפני יהוה לפני הכהנים והשפטים 
אשר יהיו בימים ההם ודרשו השפטים היטב והנה עד שקר העד שקר 
ענה באחיו ועשיתם לו כאשר זממ לעשות לאחיו ובערת הרע מקרבכ 
והנשארים ישמעו ויראו ולא יספו לעשות עוד כדבר הרע הזה בקרבכ 
ולא תחוס עינכ נפש בנפש עינ בעינ שנ בשנ יד ביד רגל ברגל כי תצא 
למלחמה על איביכ וראית סוס ורכב עמ רב ממכ לא תירא מהמ כי 
יהוה אלהיכ עמכ המעלכ מארצ מצרים והיה כקרבכם אל המלחמה 
ונגש הכהנ ודבר אל העם ואמר אלהם שמע ישראל אתמ קרבים היום 
למלחמה על איביכם אל ירכ לבבכם אל תיראו ואל תחפזו ואל תערצו 
מפניהם כי יהוה אלהיכם ההלכ עמכמ להלחם לכמ עמ איביכם להושיע 
אתכם ודברו השטרים אל העם לאמר מי האיש אשר בנה בית חדש 
ולא חנכו ילכ וישב לביתו פנ ימות במלחמה ואיש אחר יחנכנו ומי האיש 
אשר נטע כרם ולא חללו ילכ וישב לביתו פנ ימות במלחמה ואיש אחר 
יחללנו ומי האיש אשר ארש אשה ולא לקחה ילכ וישב לביתו פנ ימות 


במלחמה ואיש אחר יקחנה ויספו השטרים] לדבר אל העם ואמרו מי 
האיש הירא ורכ הלבב ילכ וישב לביתו ולא ימס את לבב אחיו כלבבו 
והיה ככלת השטרים לדבר אל העםמ ופקדו שרי צבאות בראש העמ 
כי תקרב אל עיר להלחם עליה וקראת אליה לשלום והיה אמ שלום 
תענכ ופתחה לכ והיה כל העם הנמצא בה יהיו לכ למס ועבדוכ ואם לא 
תשלים עמכ ועשתה עמכ מלחמה וצרת עליה ונתנה יהוה אלהיכ בידכ 
והכית את כל זכורה לפי חרב רק הנשים והטפ והבהמה וכל אשר יהיה 
בעיר כל שללה תבז לכ ואכלת את שלל איביכ אשר נתנ יהוה אלהיכ 
לכ כנ תעשה לכל הערים הרחקת ממכ מאד אשר לא מערי הגוים 
האלה הנה רק מערי העמים האלה אשר יהוה אלהיכ נתנ לכ נחלה לא 
תחיה כל נשמה כי החרם תחרימם החתי והאמרי הכנעני והפרזי החוי 
והיבוסי כאשר צוכ יהוה אלהיכ למענ אשר לא ילמדו אתכם לעשות 
ככל תועבתם אשר עשו לאלהיהם וחטאתם ליהוה אלהיכם כי תצור אל 
עיר ימים רבימ להלחם עליה לתפשה לא תשחית את עצה לנדח עליו 
גרזנ כי ממנו תאכל ואתו לא תכרת כי האדם עצ השדה לבא מפניכ 
במצור רק עצ אשר תדע כי לא עצ מאכל הוא אתו תשחית וכרת ובנית 
מצור על העיר אשר הוא עשה עמכ מלחמה עד רדתה כי ימצא חלל 
באדמה אשר יהוה אלהיכ נתנ לכ לרשתה נפל בשדה לא נודע מי הכהו 
ויצאו זקניכ ושפטיכ ומדדו אל הערים אשר סביבת החלל והיה העיר 
הקרבה אל החלל ולקחו זקני העיר ההוא עגלת בקר אשר לא עבד בה 
אשר לא משכה בעל והורדו זקני העיר ההוא את העגלה אל נחל איתנ 
אשר לא יעבד בו ולא יזרע וערפו שמ את העגלה בנחל ונגשו הכהנים 
בני לוי כי במ בחר יהוה אלהיכ לשרתו ולברכ בשמ יהוה ועל פיהם יהיה 
כל ריב וכל נגע וכל זקני העיר ההוא הקרבים אל החלל ירחצו את 
ידיהם על העגלה הערופה בנחל וענו ואמרו ידינו לא שפכה שפכו את 
הדמ הזה ועינינו לא ראו כפר לעמכ ישראל אשר פדית יהוה ואל תתנ 
דם נקי בקרב עמכ ישראל ונכפר להמ הדמ ואתה תבער הדמ הנקי 
מקרבכ כי תעשה הישר בעיני יהוה כי תצא למלחמה על איביכ ונתנו 
יהוה אלהיכ בידכ ושבית שביו וראית בשביה אשת יפת תאר וחשקת בה 
ולקחת לכ לאשה והבאתה אל תוכ ביתכ וגלחה את ראשה ועשתה 
את צפרניה והסירה את שמלת שביה מעליה וישבה בביתכ ובכתה 
את אביה ואת אמה ירח ימים ואחר כנ תבוא אליה ובעלתה והיתה לכ 
לאשה והיה אמ לא חפצת בה ושלחתה לנפשה ומכר לא תמכרנה 
בכספ לא תתעמר בה תחת אשר עניתה כי תהיינ לאיש שתי נשים 
האחת אהובה והאחת שנואה וילדו לו בנים האהובה והשנואה והיה 
הבנ הבכור לשניאה והיה ביום הנחילו את בניו את אשר יהיה לו לא 
יוכל לבכר את בנ האהובה על פני בנ השנואה הבכר כי את הבכר בנ 
השנואה יכיר לתת לו פי שנים בכל אשר ימצא לו כי הוא ראשית אנו 
לו משפט הבכרה כי יהיה לאיש בנ סורר ומורה איננו שמע בקול אביו 
ובקול אמו ויסרו אתו ולא ישמע אליהם ותפשו בו אביו ואמו והוציאו אתו 
אל זקני עירו ואל שער מקמו ואמרו אל זקני עירו בננו זה סורר ומרה 
איננו שמע בקלנו זולל וסבא ורגמהו כל אנשי עירו באבנים ומת ובערת 
הרע מקרבכ וכל ישראל ישמעו ויראו וכי יהיה באיש חטא משפט מות 
והומת ותלית אתו על עצ לא תלינ נבלתו על העצ כי קבור תקברנו ביום 
ההוא כי קללת אלהים תלוי ולא תטמא את אדמתכ אשר יהוה אלהיכ 
נתנ לכ נחלה לא תראה את שור אחיכ או את שיו נדחים והתעלמת 
מהמ השב תשיבם לאחיכ ואמ לא קרוב אחיכ אליכ ולא ידעתו ואספתו 
אל תוכ ביתכ והיה עמכ עד דרש אחיכ אתו והשבתו לו וכנ תעשה 
לחמרו וכנ תעשה לשמלתו וכנ תעשה לכל אבדת אחיכ אשר תאבד 
ממנו ומצאתה לא תוכל להתעלם לא תראה את חמור אחיכ או שורו 


נפלים בדרכ והתעלמת מהמ הקם תקים עמו לא יהיה כלי גבר על אשה 
ולא ילבש גבר שמלת אשה כי תועבת יהוה אלהיכ כל עשה אלה כי 
יקרא קנ צפור לפניכ בדרכ בכל עצ או על הארצ אפרחים או ביצים 
והאם רבצת על האפרחים או על הביצימ לא תקח האמ על הבנימ 
שלח תשלח את האם ואת הבנים תקח לכ למענ ייטב לכ והארכת 
ימים כי תבנה בית חדש ועשית מעקה לגגכ ולא תשים דמים בביתכ כי 
יפל הנפל ממנו לא תזרע כרמכ כלאים פנ תקדש המלאה הזרע אשר 
תזרע ותבואת הכרם לא תחרש בשור ובחמר יחדו לא תלבש שעטנז 
צמר ופשתים יחדו גדלים] תעשה לכ על ארבע כנפות כסותכ אשר 
תכסה בה כי יקח איש אשה ובא אליה ושנאה ושם לה עלילת דברים 
והוציא עליה שמ רע ואמר את האשה הזאת לקחתי ואקרב אליה ולא 
מצאתי לה בתולים ולקח אבי הנער הנערה ואמה והוציאו את בתולי 
הנער הנערה אל זקני העיר השערה ואמר אבי הנער הנערה אל הזקנים 
את בתי נתתי לאיש הזה לאשה וישנאה והנה הוא שם עלילת דברימ 
לאמר לא מצאתי לבתכ בתולימ ואלה בתולי בתי ופרשו השמלה לפני 
זקני העיר ולקחו זקני העיר ההוא את האיש ויסרו אתו וענשו אתו מאה 
כספ ונתנו לאבי הנערה כי הוציא שם רע על בתולת ישראל ולו תהיה 
לאשה לא יוכל לשלחה כל ימיו ואמ אמת היה הדבר הזה לא נמצאו 
בתולים לנער לנערה והוציאו את הנער הנערה אל פתח בית אביה 
וסקלוה אנשי עירה באבנים ומתה כי עשתה נבלה בישראל לזנות בית 
אביה ובערת הרע מקרבכ כי ימצא איש שכב עם אשה בעלת בעל 
ומתו גמ שניהם האיש השכב עמ האשה והאשה ובערת הרע מישראל 
כי יהיה נער נערה בתולה מארשה לאיש ומצאה איש בעיר ושכב עמה 
והוצאתם את שניהם אל שער העיר ההוא וסקלתם אתם באבנים ומתו 
את הנער הנערה על דבר אשר לא צעקה בעיר ואת האיש על דבר 
אשר ענה את אשת רעהו ובערת הרע מקרבכ ואם בשדה ימצא האיש 
את הנער הנערה המארשה והחזיק בה האיש ושכב עמה ומת האיש 
אשר שכב עמה לבדו ולנער ולנערה לא תעשה דבר אינ לנער לנערה 
חטא מות כי כאשר יקום איש על רעהו ורצחו נפש כנ הדבר הזה כי 
בשדה מצאה צעקה הנער הנערה המארשה ואינ מושיע לה כי ימצא 
איש נער נערה בתולה אשר לא ארשה ותפשה ושכב עמה ונמצאו ונתנ 
האיש השכב עמה לאבי הנער הנערה חמשים כספ ולו תהיה לאשה 
תחת אשר ענה לא יוכל שלחה כל ימיו לא יקח איש את אשת אביו 
ולא יגלה כנפ אביו לא יבא פצוע דכא וכרות שפכה בקהל יהוה לא יבא 
ממזר בקהל יהוה גמ דור עשירי לא יבא לו בקהל יהוה לא יבא עמוני 
ומואבי בקהל יהוה גם דור עשירי לא יבא להם בקהל יהוה עד עולם 
על דבר אשר לא קדמו אתכמ בלחמ ובמים בדרכ בצאתכמ ממצרים 
ואשר שכר עליכ את בלעם בנ בעור מפתור ארם נהרים לקללכ ולא 
אבה יהוה אלהיכ לשמע אל בלעמ ויהפכ יהוה אלהיכ לכ את הקללה 
לברכה כי אהבכ יהוה אלהיכ לא תדרש שלממ וטבתם כל ימיכ לעולמ 
לא תתעב אדמי כי אחיכ הוא לא תתעב מצרי כי גר היית בארצו בנימ 
אשר יולדו להם דור שלישי יבא להם בקהל יהוה כי תצא מחנה על 
איביכ ונשמרת מכל דבר רע כי יהיה בכ איש אשר לא יהיה טהור מקרה 
לילה ויצא אל מחוצ למחנה לא יבא אל תוכ המחנה והיה לפנות ערב 
ירחצ במים וכבא השמש יבא אל תוכ המחנה ויד תהיה לכ מחוצ למחנה 
ויצאת שמה חוצ ויתד תהיה לכ על אזנכ והיה בשבתכ חוצ וחפרתה בה 
ושבת וכסית את צאתכ כי יהוה אלהיכ מתהלכ בקרב מחנכ להצילכ 
ולתת איביכ לפניכ והיה מחניכ קדוש ולא יראה בכ ערות דבר ושב 
מאחריכ לא תסגיר עבד אל אדניו אשר ינצל אליכ מעם אדניו עמכ 
ישב בקרבכ במקום אשר יבחר באחד שעריכ בטוב לו לא תוננו לא 


תהיה קדשה מבנות ישראל ולא יהיה קדש מבני ישראל לא תביא אתננ 
זונה ומחיר כלב בית יהוה אלהיכ לכל נדר כי תועבת יהוה אלהיכ גמ 
שניהם לא תשיכ לאחיכ נשכ כספ נשכ אכל נשכ כל דבר אשר ישכ 
לנכרי תשיכ ולאחיכ לא תשיכ למענ יברככ יהוה אלהיכ בכל משלח 
ידכ על הארצ אשר אתה בא שמה לרשתה כי תדר נדר ליהוה אלהיכ 
לא תאחר לשלמו כי דרש ידרשנו יהוה אלהיכ מעמכ והיה בכ חטא וכי 
תחדל לנדר לא יהיה בכ חטא מוצא שפתיכ תשמר ועשית כאשר נדרת 
ליהוה אלהיכ נדבה אשר דברת בפיכ כי תבא בכרם רעכ ואכלת ענבים 
כנפשכ שבעכ ואל כליכ לא תתנ כי תבא בקמת רעכ וקטפת מלילת 
בידכ וחרמש לא תניפ על קמת רעכ כי יקח איש אשה ובעלה והיה 
אם לא תמצא חנ בעיניו כי מצא בה ערות דבר וכתב לה ספר כריתת 
ונתנ בידה ושלחה מביתו ויצאה מביתו והלכה והיתה לאיש אחר ושנאה 
האיש האחרונ וכתב לה ספר כריתת ונתנ בידה ושלחה מביתו או כי 
ימות האיש האחרונ אשר לקחה לו לאשה לא יוכל בעלה הראשונ אשר 
שלחה לשוב לקחתה להיות לו לאשה אחרי אשר הטמאה כי תועבה 
הוא לפני יהוה ולא תחטיא את הארצ אשר יהוה אלהיכ נתנ לכ נחלה 
כי יקח איש אשה חדשה לא יצא בצבא ולא יעבר עליו לכל דבר נקי 
יהיה לביתו שנה אחת ושמח את אשתו אשר לקח לא יחבל רחים ורכב 
כי נפש הוא חבל כי ימצא איש גנב נפש מאחיו מבני ישראל והתעמר 
בו ומכרו ומת הגנב ההוא ובערת הרע מקרבכ השמר בנגע הצרעת 
לשמר מאד ולעשות ככל אשר יורו אתכם הכהנים הלוים כאשר צויתם 
תשמרו לעשות זכור את אשר עשה יהוה אלהיכ למרים בדרכ בצאתכמ 
ממצרים כי תשה ברעכ משאת מאומה לא תבא אל ביתו לעבט עבטו 
בחוצ תעמד והאיש אשר אתה נשה בו יוציא אליכ את העבוט החוצה 
ואמ איש עני הוא לא תשכב בעבטו השב תשיב לו את העבוט כבא 
השמש ושכב בשלמתו וברככ ולכ תהיה צדקה לפני יהוה אלהיכ לא 
תעשק שכיר עני ואביונ מאחיכ או מגרכ אשר בארצכ בשעריכ ביומו 
תתנ שכרו ולא תבוא עליו השמש כי עני הוא ואליו הוא נשא את נפשו 
ולא יקרא עליכ אל יהוה והיה בכ חטא לא יומתו אבות על בנים ובנים לא 
יומתו על אבות איש בחטאו יומתו לא תטה משפט גר יתום ולא תחבל 
בגד אלמנה וזכרת כי עבד היית במצרים ויפדכ יהוה אלהיכ משם על כנ 
אנכי מצוכ לעשות את הדבר הזה כי תקצר קצירכ בשדכ ושכחת עמר 
בשדה לא תשוב לקחתו לגר ליתום ולאלמנה יהיה למענ יברככ יהוה 
אלהיכ בכל מעשה ידיכ כי תחבט זיתכ לא תפאר אחריכ לגר ליתום 
ולאלמנה יהיה כי תבצר כרמכ לא תעולל אחריכ לגר ליתום ולאלמנה 
יהיה וזכרת כי עבד היית בארצ מצרים על כנ אנכי מצוכ לעשות את 
הדבר הזה כי יהיה ריב בינ אנשים ונגשו אל המשפט ושפטום והצדיקו 
את הצדיק והרשיעו את הרשע והיה אמ בנ הכות הרשע והפילו השפט 
והכהו לפניו כדי רשעתו במספר ארבעים יכנו לא יסיפ פנ יסיפ להכתו 
על אלה מכה רבה ונקלה אחיכ לעיניכ לא תחסמ שור בדישו כי ישבו 
אחים יחדו ומת אחד מהמם ובנ אינ לו לא תהיה אשת המת החוצה לאיש 
זר יבמה יבא עליה ולקחה לו לאשה ויבמה והיה הבכור אשר תלד יקום 
על שם אחיו המת ולא ימחה שמו מישראל ואם לא יחפצ האיש לקחת 
את יבמתו ועלתה יבמתו השערה אל הזקנים ואמרה מאינ יבמי להקים 
לאחיו שמ בישראל לא אבה יבמי וקראו לו זקני עירו ודברו אליו ועמד 
ואמר לא חפצתי לקחתה ונגשה יבמתו אליו לעיני הזקנים וחלצה נעלו 
מעל רגלו וירקה בפניו וענתה ואמרה ככה יעשה לאיש אשר לא יבנה 
את בית אחיו ונקרא שמו בישראל בית חלוצ הנעל כי ינצו אנשים יחדו 
איש ואחיו וקרבה אשת האחד להציל את אישה מיד מכהו ושלחה ידה 
והחזיקה במבשיו וקצתה את כפה לא תחוס עינכ לא יהיה לכ בכיסכ 


אבנ ואבנ גדולה וקטנה לא יהיה לכ בביתכ איפה ואיפה גדולה וקטנה 
אבנ שלמה וצדק יהיה לכ איפה שלמה וצדק יהיה לכ למענ יאריכו 
ימיכ על האדמה אשר יהוה אלהיכ נתנ לכ כי תועבת יהוה אלהיכ כל 
עשה אלה כל עשה עול זכור את אשר עשה לכ עמלק בדרכ בצאתכמ 
ממצרים אשר קרכ בדרכ ויזנב בכ כל הנחשלים אחריכ ואתה עיפ ויגע 
ולא ירא אלהים והיה בהניח יהוה אלהיכ לכ מכל איביכ מסביב בארצ 
אשר יהוה אלהיכ נתנ לכ נחלה לרשתה תמחה את זכר עמלק מתחת 
השמים לא תשכח והיה כי תבוא אל הארצ אשר יהוה אלהיכ נתנ לכ 
נחלה וירשתה וישבת בה ולקחת מראשית כל פרי האדמה אשר תביא 
מארצכ אשר יהוה אלהיכ נתנ לכ ושמת בטנא והלכת אל המקום אשר 
יבחר יהוה אלהיכ לשכנ שמו שמ ובאת אל הכהנ אשר יהיה בימים 
ההם ואמרת אליו הגדתי היום ליהוה אלהיכ כי באתי אל הארצ אשר 
נשבע יהוה לאבתינו לתת לנו ולקח הכהנ הטנא מידכ והניחו לפני 
מזבח יהוה אלהיכ וענית ואמרת לפני יהוה אלהיכ ארמי אבד אבי וירד 
מצרימה ויגר שם במתי מעט ויהי שם לגוי גדול עצום ורב וירעו אתנו 
המצרים ויענונו ויתנו עלינו עבדה קשה ונצעק אל יהוה אלהי אבתינו 
וישמע יהוה את קלנו וירא את ענינו ואת עמלנו ואת לחצנו ויוצאנו יהוה 
ממצרים ביד חזקה ובזרע נטויה ובמרא גדל ובאתות ובמפתים ויבאנו 
אל המקומ הזה ויתנ לנו את הארצ הזאת ארצ זבת חלב ודבש ועתה 
הנה הבאתי את ראשית פרי האדמה אשר נתתה לי יהוה והנחתו לפני 
יהוה אלהיכ והשתחוית לפני יהוה אלהיכ ושמחת בכל הטוב אשר נתנ 
לכ יהוה אלהיכ ולביתכ אתה והלוי והגר אשר בקרבכ כי תכלה לעשר 
את כל מעשר תבואתכ בשנה השלישת שנת המעשר ונתתה ללוי לגר 
ליתום ולאלמנה ואכלו בשעריכ ושבעו ואמרת לפני יהוה אלהיכ בערתי 
הקדש מנ הבית וגם נתתיו ללוי ולגר ליתום ולאלמנה ככל מצותכ 
אשר צויתני לא עברתי ממצותיכ ולא שכחתי לא אכלתי באני ממנו 
ולא בערתי ממנו בטמא ולא נתתי ממנו למת שמעתי בקול יהוה אלהי 
עשיתי ככל אשר צויתני השקיפה ממעונ קדשכ מנ השמים וברכ את 
עמכ את ישראל ואת האדמה אשר נתתה לנו כאשר נשבעת לאבתינו 
ארצ זבת חלב ודבש היום הזה יהוה אלהיכ מצוכ לעשות את החקים 
האלה ואת המשפטים ושמרת ועשית אותמ בכל לבבכ ובכל נפשכ 
את יהוה האמרת היום להיות לכ לאלהים וללכת בדרכיו ולשמר חקיו 
ומצותיו ומשפטיו ולשמע בקלו ויהוה האמירכ היום להיות לו לעמ סגלה 
כאשר דבר לכ ולשמר כל מצותיו ולתתכ עליונ על כל הגוים אשר עשה 
לתהלה ולשמ ולתפארת ולהיתכ עמ קדש ליהוה אלהיכ כאשר דבר 
ויצו משה וזקני ישראל את העם לאמר שמר את כל המצוה אשר אנכי 
מצוה אתכם היום והיה ביום אשר תעברו את הירדנ אל הארצ אשר 
יהוה אלהיכ נתנ לכ והקמת לכ אבנים גדלות ושדת אתמ בשיד וכתבת 
עליהנ את כל דברי התורה הזאת בעברכ למענ אשר תבא אל הארצ 
אשר יהוה אלהיכ נתנ לכ ארצ זבת חלב ודבש כאשר דבר יהוה אלהי 
אבתיכ לכ והיה בעברכם את הירדנ תקימו את האבנים האלה אשר 
אנכי מצוה אתכם היום בהר עיבל ושדת אותם בשיד ובנית שמ מזבח 
ליהוה אלהיכ מזבח אבנים לא תניפ עליהם ברזל אבנים שלמות תבנה 
את מזבח יהוה אלהיכ והעלית עליו עולת ליהוה אלהיכ וזבחת שלמים 
ואכלת שמ ושמחת לפני יהוה אלהיכ וכתבת על האבנים את כל דברי 
התורה הזאת באר היטב וידבר משה והכהנים הלוים אל כל ישראל 
לאמר הסכת ושמע ישראל היום הזה נהיית לעם ליהוה אלהיכ ושמעת 
בקול יהוה אלהיכ ועשית את מצותו ואת חקיו אשר אנכי מצוכ היום ויצו 
משה את העם ביום ההוא לאמר אלה יעמדו לברכ את העם על הר 
גרזים בעברכם את הירדנ שמעונ ולוי ויהודה ויששכר ויוספ ובנימנ ואלה 


יעמדו על הקללה בהר עיבל ראובנ גד ואשר וזבולנ דנ ונפתלי וענו 
הלוים ואמרו אל כל איש ישראל קול רם ארור האיש אשר יעשה פסל 
ומסכה תועבת יהוה מעשה ידי חרש ושם בסתר וענו כל העם ואמרו אמנ 
ארור מקלה אביו ואמו ואמר כל העמ אמנ ארור מסיג גבול רעהו ואמר 
כל העם אמנ ארור משגה עור בדרכ ואמר כל העם אמנ ארור מטה 
משפט גר יתום ואלמנה ואמר כל העם אמנ ארור שכב עמ אשת אביו 
כי גלה כנפ אביו ואמר כל העם אמנ ארור שכב עמ כל בהמה ואמר 
כל העם אמנ ארור שכב עמ אחתו בת אביו או בת אמו ואמר כל העמ 
אמנ ארור שכב עם חתנתו ואמר כל העם אמנ ארור מכה רעהו בסתר 
ואמר כל העם אמנ ארור לקח שחד להכות נפש דמ נקי ואמר כל העמ 
אמנ ארור אשר לא יקים את דברי התורה הזאת לעשות אותם ואמר 
כל העם אמנ והיה אמ שמוע תשמע בקול יהוה אלהיכ לשמר לעשות 
את כל מצותיו אשר אנכי מצוכ היום ונתנכ יהוה אלהיכ עליונ על כל 
גויי הארצ ובאו עליכ כל הברכות האלה והשיגכ כי תשמע בקול יהוה 
אלהיכ ברוכ אתה בעיר וברוכ אתה בשדה ברוכ פרי בטנכ ופרי אדמתכ 
ופרי בהמתכ שגר אלפיכ ועשתרות צאנכ ברוכ טנאכ ומשארתכ ברוכ 
אתה בבאכ וברוכ אתה בצאתכ יתנ יהוה את איביכ הקמים עליכ נגפים 
לפניכ בדרכ אחד יצאו אליכ ובשבעה דרכים ינוסו לפניכ יצו יהוה אתכ 
את הברכה באסמיכ ובכל משלח ידכ וברככ בארצ אשר יהוה אלהיכ 
נתנ לכ יקימכ יהוה לו לעם קדוש כאשר נשבע לכ כי תשמר את מצות 
יהוה אלהיכ והלכת בדרכיו וראו כל עמי הארצ כי שם יהוה נקרא עליכ 
ויראו ממכ והותרכ יהוה לטובה בפרי בטנכ ובפרי בהמתכ ובפרי אדמתכ 
על האדמה אשר נשבע יהוה לאבתיכ לתת לכ יפתח יהוה לכ את 
אוצרו הטוב את השמים לתת מטר ארצכ בעתו ולברכ את כל מעשה 
ידכ והלוית גוים רבים ואתה לא תלוה ונתנכ יהוה לראש ולא לזנב והיית 
רק למעלה ולא תהיה למטה כי תשמע אל מצות יהוה אלהיכ אשר 
אנכי מצוכ היום לשמר ולעשות ולא תסור מכל הדברים אשר אנכי 
מצוה אתכם היום ימינ ושמאול ללכת אחרי אלהים אחרים לעבדמ 
והיה אמ לא תשמע בקול יהוה אלהיכ לשמר לעשות את כל מצותיו 
וחקתיו אשר אנכי מצוכ היום ובאו עליכ כל הקללות האלה והשיגוכ 
ארור אתה בעיר וארור אתה בשדה ארור טנאכ ומשארתכ ארור פרי 
בטנכ ופרי אדמתכ שגר אלפיכ ועשתרות צאנכ ארור אתה בבאכ וארור 
אתה בצאתכ ישלח יהוה בכ את המארה את המהומה ואת המגערת 
בכל משלח ידכ אשר תעשה עד השמדכ ועד אבדכ מהר מפני רע 
מעלליכ אשר עזבתני ידבק יהוה בכ את הדבר עד כלתו אתכ מעל 
האדמה אשר אתה בא שמה לרשתה יככה יהוה בשחפת ובקדחת 
ובדלקת ובחרחר ובחרב ובשדפונ ובירקונ ורדפוכ עד אבדכ והיו שמיכ 
אשר על ראשכ נחשת והארצ אשר תחתיכ ברזל יתנ יהוה את מטר 
ארצכ אבק ועפר מנ השמים ירד עליכ עד השמדכ יתנכ יהוה נגפ לפני 
איביכ בדרכ אחד תצא אליו ובשבעה דרכים תנוס לפניו והיית לזעוה 
לכל ממלכות הארצ והיתה נבלתכ למאכל לכל עופ השמים ולבהמת 
הארצ ואינ מחריד יככה יהוה בשחינ מצרים ובעפלים ובטחרים ובגרב 
ובחרס אשר לא תוכל להרפא יככה יהוה בשגעונ ובעורונ ובתמהונ 
לבב והיית ממשש בצהרים כאשר ימשש העור באפלה ולא תצליח את 
דרכיכ והיית אכ עשוק וגזול כל הימים ואינ מושיע אשה תארש ואיש 
אחר ישגלנה ישכבנה בית תבנה ולא תשב בו כרם תטע ולא תחללנו 
שורכ טבוח לעיניכ ולא תאכל ממנו חמרכ גזול מלפניכ ולא ישוב לכ 
צאנכ נתנות לאיביכ ואינ לכ מושיע בניכ ובנתיכ נתנים לעמ אחר ועיניכ 
ראות וכלות אליהם כל היום ואינ לאל ידכ פרי אדמתכ וכל יגיעכ יאכל 
עם אשר לא ידעת והיית רק עשוק ורצוצ כל הימים והיית משגע ממראה 


עיניכ אשר תראה יככה יהוה בשחינ רע על הברכים ועל השקים אשר 
לא תוכל להרפא מכפ רגלכ ועד קדקדכ יולכ יהוה אתכ ואת מלככ 
אשר תקימ עליכ אל גוי אשר לא ידעת אתה ואבתיכ ועבדת שמ אלהימ 
אחרים עצ ואבנ והיית לשמה למשל ולשנינה בכל העמים אשר ינהגכ 
יהוה שמה זרע רב תוציא השדה ומעט תאספ כי יחסלנו הארבה כרמים 
תטע ועבדת ויינ לא תשתה ולא תאגר כי תאכלנו התלעת זיתים יהיו 
לכ בכל גבולכ ושמנ לא תסוכ כי ישל זיתכ בנים ובנות תוליד ולא יהיו 
לכ כי ילכו בשבי כל עצכ ופרי אדמתכ יירש הצלצל הגר אשר בקרבכ 
יעלה עליכ מעלה מעלה ואתה תרד מטה מטה הוא ילוכ ואתה לא 
תלונו הוא יהיה לראש ואתה תהיה לזנב ובאו עליכ כל הקללות האלה 
ורדפוכ והשיגוכ עד השמדכ כי לא שמעת בקול יהוה אלהיכ לשמר 
מצותיו וחקתיו אשר צוכ והיו בכ לאות ולמופת ובזרעכ עד עולם תחת 
אשר לא עבדת את יהוה אלהיכ בשמחה ובטוב לבב מרב כל ועבדת 
את איביכ אשר ישלחנו יהוה בכ ברעב ובצמא ובעירמ ובחסר כל ונתנ 
על ברזל על צוארכ עד השמידו אתכ ישא יהוה עליכ גוי מרחוק מקצה 
הארצ כאשר ידאה הנשר גוי אשר לא תשמע לשנו גוי עז פנים אשר 
לא ישא פנים לזקנ ונער לא יחנ ואכל פרי בהמתכ ופרי אדמתכ עד 
השמדכ אשר לא ישאיר לכ דגנ תירוש ויצהר שגר אלפיכ ועשתרת 
צאנכ עד האבידו אתכ והצר לכ בכל שעריכ עד רדת חמתיכ הגבהות 
והבצרות אשר אתה בטח בהנ בכל ארצכ והצר לכ בכל שעריכ בכל 
ארצכ אשר נתנ יהוה אלהיכ לכ ואכלת פרי בטנכ בשר בניכ ובנתיכ 
אשר נתנ לכ יהוה אלהיכ במצור ובמצוק אשר יציק לכ איבכ האיש 
הרכ בכ והענג מאד תרע עינו באחיו ובאשת חיקו וביתר בניו אשר 
יותיר מתת לאחד מהמ מבשר בניו אשר יאכל מבלי השאיר לו כל 
במצור ובמצוק אשר יציק לכ איבכ בכל שעריכ הרכה בכ והענגה אשר 
לא נסתה כפ רגלה הצג על הארצ מהתענג ומרכ תרע עינה באיש 
חיקה ובבנה ובבתה ובשליתה היוצת מבינ רגליה ובבניה אשר תלד כי 
תאכלם בחסר כל בסתר במצור ובמצוק אשר יציק לכ איבכ בשעריכ 
אמ לא תשמר לעשות את כל דברי התורה הזאת הכתובים בספר 
הזה ליראה את השמ הנכבד והנורא הזה את יהוה אלהיכ והפלא יהוה 
את מכתכ ואת מכות זרעכ מכות גדלות ונאמנות וחלים רעימ ונאמנימ 
והשיב בכ את כל מדוה מצרים אשר יגרת מפניהמ ודבקו בכ גמ כל 
חלי וכל מכה אשר לא כתוב בספר התורה הזאת יעלם יהוה עליכ 
עד השמדכ ונשארתם במתי מעט תחת אשר הייתם ככוכבי השמים 
לרב כי לא שמעת בקול יהוה אלהיכ והיה כאשר שש יהוה עליכם 
להיטיב אתכם ולהרבות אתכם כנ ישיש יהוה עליכם להאביד אתכמ 
ולהשמיד אתכם ונסחתמ מעל האדמה אשר אתה בא שמה לרשתה 
והפיצכ יהוה בכל העמים מקצה הארצ ועד קצה הארצ ועבדת שמ 
אלהים אחרים אשר לא ידעת אתה ואבתיכ עצ ואבנ ובגוים ההם לא 
תרגיע ולא יהיה מנוח לכפ רגלכ ונתנ יהוה לכ שמ לב רגז וכליונ 
עינים ודאבונ נפש והיו חייכ תלאים לכ מנגד ופחדת לילה ויומם ולא 
תאמינ בחייכ בבקר תאמר מי יתנ ערב ובערב תאמר מי יתנ בקר מפחד 
לבבכ אשר תפחד וממראה עיניכ אשר תראה והשיבכ יהוה מצרימ 
באניות בדרכ אשר אמרתי לכ לא תסיפ עוד לראתה והתמכרתמ שמ 
לאיביכ לעבדים ולשפחות ואינ קנה אלה דברי הברית אשר צוה יהוה 
את משה לכרת את בני ישראל בארצ מואב מלבד הברית אשר כרת 
אתמ בחרב ויקרא משה אל כל ישראל ויאמר אלהמ אתמ ראיתם את 
כל אשר עשה יהוה לעיניכם בארצ מצרימ לפרעה ולכל עבדיו ולכל 
ארצו המסות הגדלת אשר ראו עיניכ האתת והמפתים הגדלים ההמ 
ולא נתנ יהוה לכמ לב לדעת ועינים לראות ואזנים לשמע עד היום 


הזה ואולכ אתכם ארבעים שנה במדבר לא בלו שלמתיכם מעליכם 
ונעלכ לא בלתה מעל רגלכ לחם לא אכלתם ויינ ושכר לא שתיתמ 
למענ תדעו כי אני יהוה אלהיכם ותבאו אל המקום הזה ויצא סיחנ מלכ 
חשבונ ועוג מלכ הבשנ לקראתנו למלחמה ונכם ונקח את ארצם ונתנה 
לנחלה לראובני ולגדי ולחצי שבט המנשי ושמרתם את דברי הברית 
הזאת ועשיתם אתמ למענ תשכילו את כל אשר תעשונ אתמ נצבים 
היום כלכם לפני יהוה אלהיכם ראשיכם שבטיכם זקניכם ושטריכם כל 
איש ישראל טפכם נשיכם וגרכ אשר בקרב מחניכ מחטב עציכ עד 
שאב מימיכ לעברכ בברית יהוה אלהיכ ובאלתו אשר יהוה אלהיכ כרת 
עמכ היום למענ הקימ אתכ היום לו לעם והוא יהיה לכ לאלהים כאשר 
דבר לכ וכאשר נשבע לאבתיכ לאברהם ליצחק וליעקב ולא אתכמ 
לבדכם אנכי כרת את הברית הזאת ואת האלה הזאת כי את אשר 
ישנו פה עמנו עמד היום לפני יהוה אלהינו ואת אשר איננו פה עמנו היום 
כי אתמ ידעתם את אשר ישבנו בארצ מצרים ואת אשר עברנו בקרב 
הגוים אשר עברתמ ותראו את שקוציהם ואת גלליהם עצ ואבנ כספ 
וזהב אשר עמהמ פנ יש בכם איש או אשה או משפחה או שבט אשר 
לבבו פנה היום מעם יהוה אלהינו ללכת לעבד את אלהי הגוים ההמ 
פנ יש בכם שרש פרה ראש ולענה והיה בשמעו את דברי האלה הזאת 
והתברכ בלבבו לאמר שלום יהיה לי כי בשררות לבי אלכ למענ ספות 
הרוה את הצמאה לא יאבה יהוה סלח לו כי אז יעשנ אפ יהוה וקנאתו 
באיש ההוא ורבצה בו כל האלה הכתובה בספר הזה ומחה יהוה את 
שמו מתחת השמים והבדילו יהוה לרעה מכל שבטי ישראל ככל אלות 
הברית הכתובה בספר התורה הזה ואמר הדור האחרונ בניכם] אשר 
יקומו מאחריכם והנכרי אשר יבא מארצ רחוקה וראו את מכות הארצ 
ההוא ואת תחלאיה אשר חלה יהוה בה גפרית ומלח שרפה כל ארצה 
לא תזרע ולא תצמח ולא יעלה בה כל עשב כמהפכת סדם ועמרה 
אדמה וצביים וצבוים אשר הפכ יהוה באפו ובחמתו ואמרו כל הגוים על 
מה עשה יהוה ככה לארצ הזאת מה חרי האפ הגדול הזה ואמרו על 
אשר עזבו את ברית יהוה אלהי אבתם אשר כרת עמם בהוציאו אתמ 
מארצ מצרים וילכו ויעבדו אלהים אחרים וישתחוו להם אלהים אשר 
לא ידעום ולא חלק להם ויחר אפ יהוה בארצ ההוא להביא עליה את 
כל הקללה הכתובה בספר הזה ויתשם יהוה מעל אדמתם באפ ובחמה 
ובקצפ גדול וישלכם אל ארצ אחרת כיום הזה הנסתרת ליהוה אלהינו 
והנגלת לנו ולבנינו עד עולם] לעשות את כל דברי התורה הזאת והיה 
כי יבאו עליכ כל הדברים האלה הברכה והקללה אשר נתתי לפניכ 
והשבת אל לבבכ בכל הגוים אשר הדיחכ יהוה אלהיכ שמה ושבת עד 
יהוה אלהיכ ושמעת בקלו ככל אשר אנכי מצוכ היום אתה ובניכ בכל 
לבבכ ובכל נפשכ ושב יהוה אלהיכ את שבותכ ורחמכ ושב וקבצכ מכל 
העמים אשר הפיצכ יהוה אלהיכ שמה אמ יהיה נדחכ בקצה השמים 
משם יקבצכ יהוה אלהיכ ומשם יקחכ והביאכ יהוה אלהיכ אל הארצ 
אשר ירשו אבתיכ וירשתה והיטבכ והרבכ מאבתיכ ומל יהוה אלהיכ 
את לבבכ ואת לבב זרעכ לאהבה את יהוה אלהיכ בכל לבבכ ובכל 
נפשכ למענ חייכ ונתנ יהוה אלהיכ את כל האלות האלה על איביכ 
ועל שנאיכ אשר רדפוכ ואתה תשוב ושמעת בקול יהוה ועשית את כל 
מצותיו אשר אנכי מצוכ היום והותירכ יהוה אלהיכ בכל מעשה ידכ בפרי 
בטנכ ובפרי בהמתכ ובפרי אדמתכ לטובה כי ישוב יהוה לשוש עליכ 
לטוב כאשר שש על אבתיכ כי תשמע בקול יהוה אלהיכ לשמר מצותיו 
וחקתיו הכתובה בספר התורה הזה כי תשוב אל יהוה אלהיכ בכל לבבכ 
ובכל נפשכ כי המצוה הזאת אשר אנכי מצוכ היום לא נפלאת הוא ממכ 
ולא רחקה הוא לא בשמים הוא לאמר מי יעלה לנו השמימה ויקחה 


לנו וישמענו אתה ונעשנה ולא מעבר לימ הוא לאמר מי יעבר לנו אל 
עבר הים ויקחה לנו וישמענו אתה ונעשנה כי קרוב אליכ הדבר מאד 
בפיכ ובלבבכ לעשתו ראה נתתי לפניכ היום את החיים ואת הטוב ואת 
המות ואת הרע אשר אנכי מצוכ היום לאהבה את יהוה אלהיכ ללכת 
בדרכיו ולשמר מצותיו וחקתיו ומשפטיו וחיית ורבית וברככ יהוה אלהיכ 
בארצ אשר אתה בא שמה לרשתה ואמ יפנה לבבכ ולא תשמע ונדחת 
והשתחוית לאלהים אחרים ועבדתם הגדתי לכמ היום כי אבד תאבדונ 
לא תאריכנ ימים על האדמה אשר אתה עבר את הירדנ לבא שמה 
לרשתה העידתי בכם היום את השמים ואת הארצ החיים והמות נתתי 
לפניכ הברכה והקללה ובחרת בחיים למענ תחיה אתה וזרעכ לאהבה 
את יהוה אלהיכ לשמע בקלו ולדבקה בו כי הוא חייכ וארכ ימיכ לשבת 
על האדמה אשר נשבע יהוה לאבתיכ לאברהם ליצחק וליעקב לתת 
להם וילכ משה וידבר את הדברים האלה אל כל ישראל ויאמר אלהמ 
בנ מאה ועשרים שנה אנכי היום לא אוכל עוד לצאת ולבוא ויהוה אמר 
אלי לא תעבר את הירדנ הזה יהוה אלהיכ הוא עבר לפניכ הוא ישמיד 
את הגוים האלה מלפניכ וירשתם יהושע הוא עבר לפניכ כאשר דבר 
יהוה ועשה יהוה להמ כאשר עשה לסיחונ ולעוג מלכי האמרי ולארצם 
אשר השמיד אתמ ונתנם יהוה לפניכם ועשיתם להמ ככל המצוה אשר 
צויתי אתכם חזקו ואמצו אל תיראו ואל תערצו מפניהם כי יהוה אלהיכ 
הוא ההלכ עמכ לא ירפכ ולא יעזבכ ויקרא משה ליהושע ויאמר אליו 
לעיני כל ישראל חזק ואמצ כי אתה תבוא את העם הזה אל הארצ 
אשר נשבע יהוה לאבתמ לתת להמם ואתה תנחילנה אותם ויהוה הוא 
ההלכ לפניכ הוא יהיה עמכ לא ירפכ ולא יעזבכ לא תירא ולא תחת 
ויכתב משה את התורה הזאת ויתנה אל הכהנים בני לוי הנשאים את 
ארונ ברית יהוה ואל כל זקני ישראל ויצו משה אותם לאמר מקצ שבע 
שנים במעד שנת השמטה בחג הסכות בבוא כל ישראל לראות את פני 
יהוה אלהיכ במקום אשר יבחר תקרא את התורה הזאת נגד כל ישראל 
באזניהם הקהל את העם האנשים והנשים והטפ וגרכ אשר בשעריכ 
למענ ישמעו ולמענ ילמדו ויראו את יהוה אלהיכם ושמרו לעשות את 
כל דברי התורה הזאת ובניהם אשר לא ידעו ישמעו ולמדו ליראה את 
יהוה אלהיכם כל הימים אשר אתם חיים על האדמה אשר אתמ עברים 
את הירדנ שמה לרשתה ויאמר יהוה אל משה הנ קרבו ימיכ למות קרא 
את יהושע והתיצבו באהל מועד ואצונו וילכ משה ויהושע ויתיצבו באהל 
מועד וירא יהוה באהל בעמוד עננ ויעמד עמוד העננ על פתח האהל 
ויאמר יהוה אל משה הנכ שכב עמ אבתיכ וקמ העם הזה וזנה אחרי 
אלהי נכר הארצ אשר הוא בא שמה בקרבו ועזבני והפר את בריתי 
אשר כרתי אתו וחרה אפי בו ביום ההוא ועזבתים והסתרתי פני מהמ 
והיה לאכל ומצאהו רעות רבות וצרות ואמר ביום ההוא הלא על כי אינ 
אלהי בקרבי מצאוני הרעות האלה ואנכי הסתר אסתיר פני ביום ההוא 
על כל הרעה אשר עשה כי פנה אל אלהים אחרים ועתה כתבו לכם 
את השירה הזאת ולמדה את בני ישראל שימה בפיהמ למענ תהיה לי 
השירה הזאת לעד בבני ישראל כי אביאנו אל האדמה אשר נשבעתי 
לאבתיו זבת חלב ודבש ואכל ושבע ודשנ ופנה אל אלהים אחרים 
ועבדום ונאצוני והפר את בריתי והיה כי תמצאנ אתו רעות רבות וצרות 
וענתה השירה הזאת לפניו לעד כי לא תשכח מפי זרעו כי ידעתי את 
יצרו אשר הוא עשה היום בטרמ אביאנו אל הארצ אשר נשבעתי ויכתב 
משה את השירה הזאת ביום ההוא וילמדה את בני ישראל ויצו את 
יהושע בנ נונ ויאמר חזק ואמצ כי אתה תביא את בני ישראל אל הארצ 
אשר נשבעתי להמ ואנכי אהיה עמכ ויהי ככלות משה לכתב את דברי 
התורה הזאת על ספר עד תמם ויצו משה את הלוים נשאי ארונ ברית 


יהוה לאמר לקח את ספר התורה הזה ושמתם אתו מצד ארונ ברית 
יהוה אלהיכם והיה שמ בכ לעד כי אנכי ידעתי את מריכ ואת ערפכ 
הקשה הנ בעודני חי עמכם היום ממרים היתמ עמ יהוה ואפ כי אחרי 
מותי הקהילו אלי את כל זקני שבטיכם ושטריכם ואדברה באזניהם 
את הדברים האלה ואעידה בם את השמים ואת הארצ כי ידעתי אחרי 
מותי כי השחת תשחתונ וסרתם מנ הדרכ אשר צויתי אתכם וקראת 
אתכמ הרעה באחרית הימים כי תעשו את הרע בעיני יהוה להכעיסו 
במעשה ידיכם וידבר משה באזני כל קהל ישראל את דברי השירה 
הזאת עד תממ האזינו השמים ואדברה ותשמע הארצ אמרי פי יערפ 
כמטר לקחי תזל כטל אמרתי כשעירמ עלי דשא וכרביבים עלי עשב 
כי שם יהוה אקרא הבו גדל לאלהינו הצור תמים פעלו כי כל דרכיו 
משפט אל אמונה ואינ עול צדיק וישר הוא שחת לו לא בניו מומם דור 
עקש ופתלתל ה ליהוה תגמלו זאת עמ נבל ולא חכם הלוא הוא אביכ 
קנכ הוא עשכ ויכננכ זכר ימות עולם בינו שנות דור ודור שאל אביכ 
ויגדכ זקניכ ויאמרו לכ בהנחל עליונ גוים בהפרידו בני אדם יצב גבלת 
עמים למספר בני ישראל כי חלק יהוה עמו יעקב חבל נחלתו ימצאהו 
בארצ מדבר ובתהו ילל ישמנ יסבבנהו יבוננהו יצרנהו כאישונ עינו כנשר 
יעיר קנו על גוזליו ירחפ יפרש כנפיו יקחהו ישאהו על אברתו יהוה בדד 
ינחנו ואינ עמו אל נכר ירכבהו על במותי במתי ארצ ויאכל תנובת שדי 
וינקהו דבש מסלע ושמנ מחלמיש צור חמאת בקר וחלב צאנ עם חלב 
כרים ואילים בני בשנ ועתודים עמ חלב כליות חטה ודמ ענב תשתה 
חמר וישמנ ישרונ ויבעט שמנת עבית כשית ויטש אלוה עשהו וינבל צור 
ישעתו יקנאהו בזרים בתועבת יכעיסהו יזבחו לשדים לא אלה אלהימ 
לא ידעומ חדשים מקרב באו לא שערום אבתיכמם צור ילדכ תשי ותשכח 
אל מחללכ וירא יהוה וינאצ מכעס בניו ובנתיו ויאמר אסתירה פני מהמ 
אראה מה אחריתם כי דור תהפכת המה בנים לא אמנ במ המ קנאוני 
בלא אל כעסוני בהבליהם ואני אקניאם בלא עם בגוי נבל אכעיסם כי 
אש קדחה באפי ותיקד עד שאול תחתית ותאכל ארצ ויבלה ותלהט 
מוסדי הרים אספה עלימו רעות חצי אכלה במ מזי רעב ולחמי רשפ 
וקטב מרירי ושנ בהמות אשלח במ עם חמת זחלי עפר מחוצ תשכל 
חרב ומחדרים אימה גמ בחור גמ בתולה יונק עם איש שיבה אמרתי 
אפאיהם אשביתה מאנוש זכרם לולי כעס אויב אגור פנ ינכרו צרימו פנ 
יאמרו ידינו רמה ולא יהוה פעל כל זאת כי גוי אבד עצות המה ואינ בהמ 
תבונה לו חכמו ישכילו זאת יבינו לאחריתם איכה ירדפ אחד אלפ ושנים 
יניסו רבבה אמ לא כי צורמ מכרם ויהוה הסגירם כי לא כצורנו צורם 
ואיבינו פלילים כי מגפנ סדם גפנם ומשדמת עמרה ענבמו ענבי רוש 
אשכלת מררת למו חמת תנינם יינם וראש פתנים אכזר הלא הוא כמס 
עמדי חתמ באוצרתי לי נקם ו שלמ לעת תמוט רגלם כי קרוב יום אידם 
וחש עתדת למו כי ידינ יהוה עמו ועל עבדיו יתנחם כי יראה כי אזלת 
יד ואפס עצור ועזוב ואמר אי אלהימו צור חסיו בו אשר חלב זבחימו 
יאכלו ישתו יינ נסיכם יקומו ויעזרכם יהי עליכם סתרה ראו עתה כי אני 
אני הוא ואינ אלהים עמדי אני אמית ואחיה מחצתי ואני ארפא ואינ מידי 
מציל כי אשא אל שמים ידי ואמרתי חי אנכי לעלם אמ שנותי ברק 
חרבי ותאחז במשפט ידי אשיב נקם לצרי ולמשנאי אשלםמ אשכיר חצי 
מדם וחרבי תאכל בשר מדמ חלל ושביה מראש פרעות אויב הרנינו 
גוים עמו כי דמ עבדיו יקום ונקם ישיב לצריו וכפר אדמתו עמו ויבא משה 
וידבר את כל דברי השירה הזאת באזני העם הוא והושע בנ נונ ויכל 
משה לדבר את כל הדברים האלה אל כל ישראל ויאמר אלהם שימו 
לבבכמ לכל הדברים אשר אנכי מעיד בכם היום אשר תצומ את בניכמ 
לשמר לעשות את כל דברי התורה הזאת כי לא דבר רק הוא מכם כי 


הוא חייכם ובדבר הזה תאריכו ימים על האדמה אשר אתם עברים את 
הירדנ שמה לרשתה וידבר יהוה אל משה בעצם היום הזה לאמר עלה 
אל הר העברים הזה הר נבו אשר בארצ מואב אשר על פני ירחו וראה 
את ארצ כנענ אשר אני נתנ לבני ישראל לאחזה ומת בהר אשר אתה 
עלה שמה והאספ אל עמיכ כאשר מת אהרנ אחיכ בהר ההר ויאספ אל 
עמיו על אשר מעלתמ בי בתוכ בני ישראל במי מריבת קדש מדבר צנ 
על אשר לא קדשתמ אותי בתוכ בני ישראל כי מנגד תראה את הארצ 
ושמה לא תבוא אל הארצ אשר אני נתנ לבני ישראל וזאת הברכה 
אשר ברכ משה איש האלהים את בני ישראל לפני מותו ויאמר יהוה 
מסיני בא וזרח משעיר למו הופיע מהר פארנ ואתה מרבבת קדש מימינו 
אשדת אש דת למו אפ חבב עמים כל קדשיו בידכ והמ תכו לרגלכ 
ישא מדברתיכ תורה צוה לנו משה מורשה קהלת יעקב ויהי בישרונ 
מלכ בהתאספ ראשי עם יחד שבטי ישראל יחי ראובנ ואל ימת ויהי 
מתיו מספר וזאת ליהודה ויאמר שמע יהוה קול יהודה ואל עמו תביאנו 
ידיו רב לו ועזר מצריו תהיה וללוי אמר תמיכ ואוריכ לאיש חסידכ אשר 
נסיתו במסה תריבהו על מי מריבה האמר לאביו ולאמו לא ראיתיו ואת 
אחיו לא הכיר ואת בנו בניו לא ידע כי שמרו אמרתכ ובריתכ ינצרו יורו 
משפטיכ ליעקב ותורתכ לישראל ישימו קטורה באפכ וכליל על מזבחכ 
ברכ יהוה חילו ופעל ידיו תרצה מחצ מתנים קמיו ומשנאיו מנ יקומונ 
לבנימנ אמר ידיד יהוה ישכנ לבטח עליו חפפ עליו כל היום ובינ כתיפיו 
שכנ וליוספ אמר מברכת יהוה ארצו ממגד שמים מטל ומתהום רבצת 
תחת וממגד תבואת שמש וממגד גרש ירחים ומראש הררי קדם וממגד 
גבעות עולם וממגד ארצ ומלאה ורצונ שכני סנה תבואתה לראש יוספ 
ולקדקד נזיר אחיו בכור שורו הדר לו וקרני ראם קרניו בהם עמים ינגח 
יחדו אפסי ארצ והמ רבבות אפרים והמ אלפי מנשה ולזבולנ אמר שמח 
זבולנ בצאתכ ויששכר באהליכ עמים הר יקראו שמ יזבחו זבחי צדק 
כי שפע ימים יינקו ושפוני טמוני חול ולגד אמר ברוכ מרחיב גד כלביא 
שכנ וטרפ זרוע אפ קדקד וירא ראשית לו כי שמ חלקת מחקק ספונ 
ויתא ראשי עם צדקת יהוה עשה ומשפטיו עם ישראל ולדנ אמר דנ 
גור אריה יזנק מנ הבשנ ולנפתלי אמר נפתלי שבע רצונ ומלא ברכת 
יהוה ים ודרום ירשה ולאשר אמר ברוכ מבנים אשר יהי רצוי אחיו וטבל 
בשמנ רגלו ברזל ונחשת מנעליכ וכימיכ דבאכ אינ כאל ישרונ רכב 
שמים בעזרכ ובגאותו שחקים מענה אלהי קדמ ומתחת זרעת עולם 
ויגרש מפניכ אויב ויאמר השמד וישכנ ישראל בטח בדד עינ יעקב אל 
ארצ דגנ ותירוש אפ שמיו יערפו טל אשריכ ישראל מי כמוכ עם נושע 
ביהוה מגנ עזרכ ואשר חרב גאותכ ויכחשו איביכ לכ ואתה על במותימו 
תדרכ ויעל משה מערבת מואב אל הר נבו ראש הפסגה אשר על פני 
ירחו ויראהו יהוה את כל הארצ את הגלעד עד דנ ואת כל נפתלי ואת 
ארצ אפרים ומנשה ואת כל ארצ יהודה עד הים האחרונ ואת הנגב ואת 
הככר בקעת ירחו עיר התמרים עד צער ויאמר יהוה אליו זאת הארצ 
אשר נשבעתי לאברהם ליצחק וליעקב לאמר לזרעכ אתננה הראיתיכ 
בעיניכ ושמה לא תעבר וימת שמ משה עבד יהוה בארצ מואב על פי 
יהוה ויקבר אתו בגי בארצ מואב מול בית פעור ולא ידע איש את קברתו 
עד היום הזה ומשה בנ מאה ועשרים שנה במתו לא כהתה עינו ולא 
נס לחה ויבכו בני ישראל את משה בערבת מואב שלשים יום ויתמו ימי 
בכי אבל משה ויהושע בנ נונ מלא רוח חכמה כי סמכ משה את ידיו 
עליו וישמעו אליו בני ישראל ויעשו כאשר צוה יהוה את משה ולא קמ 
נביא עוד בישראל כמשה אשר ידעו יהוה פנים אל פנים לכל האתות 
והמופתים אשר שלחו יהוה לעשות בארצ מצרים לפרעה ולכל עבדיו 
ולכל ארצו ולכל היד החזקה ולכל המורא הגדול אשר עשה משה 


לעיני כל ישראל 


ויהי אחרי מות משה עבד יהוה ויאמר יהוה אל יהושע בנ נונ משרת 
משה לאמר משה עבדי מת ועתה קומ עבר את הירדנ הזה אתה וכל 
העם הזה אל הארצ אשר אנכי נתנ להם לבני ישראל כל מקום אשר 
תדרכ כפ רגלכם בו לכם נתתיו כאשר דברתי אל משה מהמדבר 
והלבנונ הזה ועד הנהר הגדול נהר פרת כל ארצ החתים ועד הים 
הגדול מבוא השמש יהיה גבולכם לא יתיצב איש לפניכ כל ימי חייכ 
כאשר הייתי עמ משה אהיה עמכ לא ארפכ ולא אעזבכ חזק ואמצ כי 
אתה תנחיל את העם הזה את הארצ אשר נשבעתי לאבותם לתת 
להם רק חזק ואמצ מאד לשמר לעשות ככל התורה אשר צוכ משה 
עבדי אל תסור ממנו ימינ ושמאול למענ תשכיל בכל אשר תלכ לא 
ימוש ספר התורה הזה מפיכ והגית בו יומם ולילה למענ תשמר לעשות 
ככל הכתוב בו כי אז תצליח את דרככ ואז תשכיל הלוא צויתיכ חזק 
ואמצ אל תערצ ואל תחת כי עמכ יהוה אלהיכ בכל אשר תלכ ויצו 
יהושע את שטרי העם לאמר עברו בקרב המחנה וצוו את העם לאמר 
הכינו לכם צידה כי בעוד שלשת ימימ אתמ עברים את הירדנ הזה 
לבוא לרשת את הארצ אשר יהוה אלהיכם נתנ לכם לרשתה ולראובני 
ולגדי ולחצי שבט המנשה אמר יהושע לאמר זכור את הדבר אשר צוה 
אתכם משה עבד יהוה לאמר יהוה אלהיכם מניח לכמ ונתנ לכם את 
הארצ הזאת נשיכם טפכם ומקניכם ישבו בארצ אשר נתנ לכם משה 
בעבר הירדנ ואתמ תעברו חמשים לפני אחיכם כל גבורי החיל ועזרתם 
אותם עד אשר יניח יהוה לאחיכם ככם וירשו גמ המה את הארצ אשר 
יהוה אלהיכם נתנ להמ ושבתם לארצ ירשתכם וירשתמ אותה אשר 
נתנ לכם משה עבד יהוה בעבר הירדנ מזרח השמש ויענו את יהושע 
לאמר כל אשר צויתנו נעשה ואל כל אשר תשלחנו נלכ ככל אשר 
שמענו אל משה כנ נשמע אליכ רק יהיה יהוה אלהיכ עמכ כאשר היה 
עם משה כל איש אשר ימרה את פיכ ולא ישמע את דבריכ לכל אשר 
תצונו ימת רק חזק ואמצ וישלח יהושע בנ נונ מנ השטים שנים אנשים 
מרגלים חרש לאמר לכו ראו את הארצ ואת יריחו וילכו ויבאו בית אשה 
זונה ושמה רחב וישכבו שמה ויאמר למלכ יריחו לאמר הנה אנשים באו 
הנה הלילה מבני ישראל לחפר את הארצ וישלח מלכ יריחו אל רחב 
לאמר הוציאי האנשים הבאים אליכ אשר באו לביתכ כי לחפר את 
כל הארצ באו ותקח האשה את שני האנשים ותצפנו ותאמר כנ באו 
אלי האנשים ולא ידעתי מאינ המה ויהי השער לסגור בחשכ והאנשים 
יצאו לא ידעתי אנה הלכו האנשים רדפו מהר אחריהם כי תשיגום והיא 
העלתמ הגגה ותטמנם בפשתי העצ הערכות לה על הגג והאנשים 
רדפו אחריהם דרכ הירדנ על המעברות והשער סגרו אחרי כאשר יצאו 
הרדפים אחריהם והמה טרמ ישכבונ והיא עלתה עליהם על הגג ותאמר 
אל האנשים ידעתי כי נתנ יהוה לכם את הארצ וכי נפלה אימתכם עלינו 
וכי נמגו כל ישבי הארצ מפניכם כי שמענו את אשר הוביש יהוה את 
מי ים סופ מפניכם בצאתכמ ממצרים ואשר עשיתם לשני מלכי האמרי 
אשר בעבר הירדנ לסיחנ ולעוג אשר החרמתם אותם ונשמע וימס 
לבבנו ולא קמה עוד רוח באיש מפניכם כי יהוה אלהיכם הוא אלהים 
בשמים ממעל ועל הארצ מתחת ועתה השבעו נא לי ביהוה כי עשיתי 
עמכמ חסד ועשיתם גמ אתמ עמ בית אבי חסד ונתתם לי אות אמת 
והחיתם את אבי ואת אמי ואת אחי ואת אחותי אחיותי ואת כל אשר להמ 
והצלתם את נפשתינו ממות ויאמרו לה האנשים נפשנו תחתיכם למות 
אמ לא תגידו את דברנו זה והיה בתת יהוה לנו את הארצ ועשינו עמכ 
חסד ואמת ותורדם בחבל בעד החלונ כי ביתה בקיר החומה ובחומה 
היא יושבת ותאמר להמ ההרה לכו פנ יפגעו בכם הרדפים ונחבתמ 


שמה שלשת ימים עד שוב הרדפים ואחר תלכו לדרככם ויאמרו אליה 
האנשים נקים אנחנו משבעתכ הזה אשר השבעתנו הנה אנחנו באים 
בארצ את תקות חוט השני הזה תקשרי בחלונ אשר הורדתנו בו ואת 
אביכ ואת אמכ ואת אחיכ ואת כל בית אביכ תאספי אליכ הביתה והיה 
כל אשר יצא מדלתי ביתכ החוצה דמו בראשו ואנחנו נקים וכל אשר 
יהיה אתכ בבית דמו בראשנו אמ יד תהיה בו ואם תגידי את דברנו זה 
והיינו נקים משבעתכ אשר השבעתנו ותאמר כדבריכם כנ הוא ותשלחמ 
וילכו ותקשר את תקות השני בחלונ וילכו ויבאו ההרה וישבו שמ שלשת 
ימים עד שבו הרדפים ויבקשו הרדפים בכל הדרכ ולא מצאו וישבו שני 
האנשים וירדו מההר ויעברו ויבאו אל יהושע בנ נונ ויספרו לו את כל 
המצאות אותם ויאמרו אל יהושע כי נתנ יהוה בידנו את כל הארצ וגם 
נמגו כל ישבי הארצ מפנינו וישכם יהושע בבקר ויסעו מהשטים ויבאו עד 
הירדנ הוא וכל בני ישראל וילנו שמ טרם יעברו ויהי מקצה שלשת ימימ 
ויעברו השטרים בקרב המחנה ויצוו את העם לאמר כראותכם את ארונ 
ברית יהוה אלהיכם והכהנים הלוים נשאים אתו ואתם תסעו ממקומכמ 
והלכתמ אחריו אכ רחוק יהיה ביניכם ובינו וביניו כאלפים אמה במדה 
אל תקרבו אליו למענ אשר תדעו את הדרכ אשר תלכו בה כי לא 
עברתם בדרכ מתמול שלשום ויאמר יהושע אל העם התקדשו כי מחר 
יעשה יהוה בקרבכם נפלאות ויאמר יהושע אל הכהנים לאמר שאו את 
ארונ הברית ועברו לפני העם וישאו את ארונ הברית וילכו לפני העם 
ויאמר יהוה אל יהושע היום הזה אחל גדלכ בעיני כל ישראל אשר ידעונ 
כי כאשר הייתי עם משה אהיה עמכ ואתה תצוה את הכהנים נשאי 
ארונ הברית לאמר כבאכם עד קצה מי הירדנ בירדנ תעמדו ויאמר 
יהושע אל בני ישראל גשו הנה ושמעו את דברי יהוה אלהיכם ויאמר 
יהושע בזאת תדעונ כי אל חי בקרבכם והורש יוריש מפניכם את הכנעני 
ואת החתי ואת החוי ואת הפרזי ואת הגרגשי והאמרי והיבוסי הנה ארונ 
הברית אדונ כל הארצ עבר לפניכם בירדנ ועתה קחו לכם שני עשר 
איש משבטי ישראל איש אחד איש אחד לשבט והיה כנוח כפות רגלי 
הכהנים נשאי ארונ יהוה אדונ כל הארצ במי הירדנ מי הירדנ יכרתונ 
המים הירדים מלמעלה ויעמדו נד אחד ויהי בנסע העם מאהליהם לעבר 
את הירדנ והכהנים נשאי הארונ הברית לפני העם וכבוא נשאי הארונ 
עד הירדנ ורגלי הכהנים נשאי הארונ נטבלו בקצה המים והירדנ מלא 
על כל גדותיו כל ימי קציר ויעמדו המים הירדים מלמעלה קמו נד אחד 
הרחק מאד באדם מאדם העיר אשר מצד צרתנ והירדים על ים הערבה 
ים המלח תמו נכרתו והעם עברו נגד יריחו ויעמדו הכהנים נשאי הארונ 
ברית יהוה בחרבה בתוכ הירדנ הכנ וכל ישראל עברים בחרבה עד 
אשר תמו כל הגוי לעבר את הירדנ ויהי כאשר תמו כל הגוי לעבור 
את הירדנ ויאמר יהוה אל יהושע לאמר קחו לכמ מנ העמ שנים עשר 
אנשים איש אחד איש אחד משבט וצוו אותם לאמר שאו לכם מזה 
מתוכ הירדנ ממצב רגלי הכהנים הכינ שתים עשרה אבנים והעברתמ 
אותם עמכם והנחתמ אותמ במלונ אשר תלינו בו הלילה ויקרא יהושע 
אל שנים העשר איש אשר הכינ מבני ישראל איש אחד איש אחד 
משבט ויאמר להם יהושע עברו לפני ארונ יהוה אלהיכם אל תוכ הירדנ 
והרימו לכם איש אבנ אחת על שכמו למספר שבטי בני ישראל למענ 
תהיה זאת אות בקרבכם כי ישאלונ בניכם מחר לאמר מה האבנים 
האלה לכמ ואמרתמ להמ אשר נכרתו מימי הירדנ מפני ארונ ברית 
יהוה בעברו בירדנ נכרתו מי הירדנ והיו האבנים האלה לזכרונ לבני 
ישראל עד עולם ויעשו כנ בני ישראל כאשר צוה יהושע וישאו שתי 
עשרה אבנים מתוכ הירדנ כאשר דבר יהוה אל יהושע למספר שבטי 
בני ישראל ויעברום עמם אל המלונ וינחום שמ ושתים עשרה אבנים 


הקים יהושע בתוכ הירדנ תחת מצב רגלי הכהנים נשאי ארונ הברית 
ויהיו שמ עד היום הזה והכהנים נשאי הארונ עמדים בתוכ הירדנ עד 
תמ כל הדבר אשר צוה יהוה את יהושע לדבר אל העם ככל אשר 
צוה משה את יהושע וימהרו העם ויעברו ויהי כאשר תמ כל העם לעבור 
ויעבר ארונ יהוה והכהנים לפני העם ויעברו בני ראובנ ובני גד וחצי שבט 
המנשה חמשים לפני בני ישראל כאשר דבר אליהם משה כארבעים 
אלפ חלוצי הצבא עברו לפני יהוה למלחמה אל ערבות יריחו ביום ההוא 
גדל יהוה את יהושע בעיני כל ישראל ויראו אתו כאשר יראו את משה 
כל ימי חייו ויאמר יהוה אל יהושע לאמר צוה את הכהנים נשאי ארונ 
העדות ויעלו מנ הירדנ ויצו יהושע את הכהנים לאמר עלו מנ הירדנ ויהי 
בעלות כעלות הכהנים נשאי ארונ ברית יהוה מתוכ הירדנ נתקו כפות 
רגלי הכהנים אל החרבה וישבו מי הירדנ למקומם וילכו כתמול שלשום 
על כל גדותיו והעם עלו מנ הירדנ בעשור לחדש הראשו ויחנו בגלגל 
בקצה מזרח יריחו ואת שתים עשרה האבנים האלה אשר לקחו מנ 
הירדנ הקים יהושע בגלגל ויאמר אל בני ישראל לאמר אשר ישאלונ 
בניכם מחר את אבותם לאמר מה האבנים האלה והודעתם את בניכמ 
לאמר ביבשה עבר ישראל את הירדנ הזה אשר הוביש יהוה אלהיכם 
את מי הירדנ מפניכם עד עברכם כאשר עשה יהוה אלהיכם לימ סופ 
אשר הוביש מפנינו עד עברנו למענ דעת כל עמי הארצ את יד יהוה 
כי חזקה היא למענ יראתם את יהוה אלהיכם כל הימים ויהי כשמע כל 
מלכי האמרי אשר בעבר הירדנ ימה וכל מלכי הכנעני אשר על הים את 
אשר הוביש יהוה את מי הירדנ מפני בני ישראל עד עברנו עברם וימס 
לבבם ולא היה במ עוד רוח מפני בני ישראל בעת ההיא אמר יהוה אל 
יהושע עשה לכ חרבות צרים ושוב מל את בני ישראל שנית ויעש לו 
יהושע חרבות צרים וימל את בני ישראל אל גבעת הערלות וזה הדבר 
אשר מל יהושע כל העם היצא ממצרים הזכרים כל אנשי המלחמה מתו 
במדבר בדרכ בצאתמ ממצרים כי מלים היו כל העם היצאים וכל העמ 
הילדים במדבר בדרכ בצאתמ ממצרים לא מלו כי ארבעים שנה הלכו 
בני ישראל במדבר עד תמ כל הגוי אנשי המלחמה היצאים ממצרים 
אשר לא שמעו בקול יהוה אשר נשבע יהוה להם לבלתי הראותם את 
הארצ אשר נשבע יהוה לאבותם לתת לנו ארצ זבת חלב ודבש ואת 
בניהם הקימ תחתמ אתמ מל יהושע כי ערלים היו כי לא מלו אותמ 
בדרכ ויהי כאשר תמו כל הגוי להמול וישבו תחתמ במחנה עד חיותם 
ויאמר יהוה אל יהושע היום גלותי את חרפת מצרים מעליכם ויקרא שמ 
המקום ההוא גלגל עד היום הזה ויחנו בני ישראל בגלגל ויעשו את 
הפסח בארבעה עשר יום לחדש בערב בערבות יריחו ויאכלו מעבור 
הארצ ממחרת הפסח מצות וקלוי בעצם היום הזה וישבת המנ ממחרת 
באכלם מעבור הארצ ולא היה עוד לבני ישראל מנ ויאכלו מתבואת 
ארצ כנענ בשנה ההיא ויהי בהיות יהושע ביריחו וישא עיניו וירא והנה 
איש עמד לנגדו וחרבו שלופה בידו וילכ יהושע אליו ויאמר לו הלנו אתה 
אם לצרינו ויאמר לא כי אני שר צבא יהוה עתה באתי ויפל יהושע אל 
פניו ארצה וישתחו ויאמר לו מה אדני מדבר אל עבדו ויאמר שר צבא 
יהוה אל יהושע של נעלכ מעל רגלכ כי המקום אשר אתה עמד עליו 
קדש הוא ויעש יהושע כנ ויריחו סגרת ומסגרת מפני בני ישראל אינ יוצא 
ואינ בא ויאמר יהוה אל יהושע ראה נתתי בידכ את יריחו ואת מלכה 
גבורי החיל וסבתם את העיר כל אנשי המלחמה הקיפ את העיר פעמ 
אחת כה תעשה ששת ימים ושבעה כהנים ישאו שבעה שופרות היובלים 
לפני הארונ וביום השביעי תסבו את העיר שבע פעמים והכהנים יתקעו 
בשופרות והיה במשכ בקרנ היובל בשמעכם כשמעכם את קול השופר 
יריעו כל העם תרועה גדולה ונפלה חומת העיר תחתיה ועלו העם איש 


נגדו ויקרא יהושע בנ נונ אל הכהנים ויאמר אלהמ שאו את ארונ הברית 
ושבעה כהנים ישאו שבעה שופרות יובלים לפני ארונ יהוה ויאמרו ויאמר 
אל העם עברו וסבו את העיר והחלוצ יעבר לפני ארונ יהוה ויהי כאמר 
יהושע אל העם ושבעה הכהנים נשאים שבעה שופרות היובלים לפני 
יהוה עברו ותקעו בשופרות וארונ ברית יהוה הלכ אחריהם והחלוצ הלכ 
לפני הכהנים תקעו תקעי השופרות והמאספ הלכ אחרי הארונ הלוכ 
ותקוע בשופרות ואת העם צוה יהושע לאמר לא תריעו ולא תשמיעו את 
קולכם ולא יצא מפיכם דבר עד יום אמרי אליכם הריעו והריעתם ויסב 
ארונ יהוה את העיר הקפ פעם אחת ויבאו המחנה וילינו במחנה וישכם 
יהושע בבקר וישאו הכהנים את ארונ יהוה ושבעה הכהנים נשאים שבעה 
שופרות היבלים לפני ארונ יהוה הלכים הלוכ ותקעו בשופרות והחלוצ 
הלכ לפניהם והמאספ הלכ אחרי ארונ יהוה הולכ הלוכ ותקוע בשופרות 
וי סבו את העיר ביום השני פעם אחת וישבו המחנה כה עשו ששת ימימ 
ויהי ביום השביעי וישכמו כעלות השחר ויסבו את העיר כמשפט הזה 
שבע פעמים רק ביום ההוא סבבו את העיר שבע פעמים ויהי בפעם 
השביעית תקעו הכהנים בשופרות ויאמר יהושע אל העם הריעו כי נתנ 
יהוה לכם את העיר והיתה העיר חרמ היא וכל אשר בה ליהוה רק רחב 
הזונה תחיה היא וכל אשר אתה בבית כי החבאתה את המלאכים אשר 
שלחנו ורק אתמ שמרו מנ החרם פנ תחרימו ולקחתמ מנ החרם ושמתמ 
את מחנה ישראל לחרם ועכרתם אותו וכל כספ וזהב וכלי נחשת וברזל 
קדש הוא ליהוה אוצר יהוה יבוא וירע העם ויתקעו בשפרות ויהי כשמע 
העם את קול השופר ויריעו העם תרועה גדולה ותפל החומה תחתיה 
ויעל העם העירה איש נגדו וילכדו את העיר ויחריםו את כל אשר בעיר 
מאיש ועד אשה מנער ועד זקנ ועד שור ושה וחמור לפי חרב ולשנים 
האנשים המרגלים את הארצ אמר יהושע באו בית האשה הזונה והוציאו 
משם את האשה ואת כל אשר לה כאשר נשבעתם לה ויבאו הנערים 
המרגלים ויציאו את רחב ואת אביה ואת אמה ואת אחיה ואת כל אשר 
לה ואת כל משפחותיה הוציאו ויניחום מחוצ למחנה ישראל והעיר שרפו 
באש וכל אשר בה רק הכספ והזהב וכלי הנחשת והברזל נתנו אוצר 
בית יהוה ואת רחב הזונה ואת בית אביה ואת כל אשר לה החיה יהושע 
ותשב בקרב ישראל עד היום הזה כי החביאה את המלאכים אשר שלח 
יהושע לרגל את יריחו וישבע יהושע בעת ההיא לאמר ארור האיש לפני 
יהוה אשר יקום ובנה את העיר הזאת את יריחו בבכרו ייסדנה ובצעירו 
יציב דלתיה ויהי יהוה את יהושע ויהי שמעו בכל הארצ וימעלו בני ישראל 
מעל בחרם ויקח עכנ בנ כרמי בנ זבדי בנ זרח למטה יהודה מנ החרמ 
ויחר אפ יהוה בבני ישראל וישלח יהושע אנשים מיריחו העי אשר עמ 
בית אונ מקדם לבית אל ויאמר אליהם לאמר עלו ורגלו את הארצ ויעלו 
האנשים וירגלו את העי וישבו אל יהושע ויאמרו אליו אל יעל כל העם 
כאלפים איש או כשלשת אלפים איש יעלו ויכו את העי אל תיגע שמה 
את כל העם כי מעט המה ויעלו מנ העם שמה כשלשת אלפים איש 
וינסו לפני אנשי העי ויכו מהם אנשי העי כשלשים וששה איש וירדפום 
לפני השער עד השברים ויכום במורד וימס לבב העם ויהי למים ויקרע 
יהושע שמלתיו ויפל על פניו ארצה לפני ארונ יהוה עד הערב הוא וזקני 
ישראל ויעלו עפר על ראשמ ויאמר יהושע אהה אדני יהוה למה העברת 
העביר את העם הזה את הירדנ לתת אתנו ביד האמרי להאבידנו ולו 
הואלנו ונשב בעבר הירדנ בי אדני מה אמר אחרי אשר הפכ ישראל 
ערפ לפני איביו וישמעו הכנעני וכל ישבי הארצ ונסבו עלינו והכריתו את 
שמנו מנ הארצ ומה תעשה לשמכ הגדול ויאמר יהוה אל יהושע קמ 
לכ למה זה אתה נפל על פניכ חטא ישראל וגם עברו את בריתי אשר 
צויתי אותם וגם לקחו מנ החרם וגם גנבו וגם כחשו וגם שמו בכליהמ 


ולא יכלו בני ישראל לקום לפני איביהם ערפ יפנו לפני איביהם כי היו 
לחרם לא אוסיפ להיות עמכם אמ לא תשמידו החרם מקרבכם קמ 
קדש את העם ואמרת התקדשו למחר כי כה אמר יהוה אלהי ישראל 
חרם בקרבכ ישראל לא תוכל לקום לפני איביכ עד הסירכם החרמ 
מקרבכם ונקרבתם בבקר לשבטיכם והיה השבט אשר ילכדנו יהוה 
יקרב למשפחות והמשפחה אשר ילכדנה יהוה תקרב לבתים והבית 
אשר ילכדנו יהוה יקרב לגברים והיה הנלכד בחרם ישרפ באש אתו 
ואת כל אשר לו כי עבר את ברית יהוה וכי עשה נבלה בישראל וישכם 
יהושע בבקר ויקרב את ישראל לשבטיו וילכד שבט יהודה ויקרב את 
משפחת יהודה וילכד את משפחת הזרחי ויקרב את משפחת הזרחי 
לגברים וילכד זבדי ויקרב את ביתו לגברים וילכד עכנ בנ כרמי בנ זבדי 
בנ זרח למטה יהודה ויאמר יהושע אל עכנ בני שים נא כבוד ליהוה 
אלהי ישראל ותנ לו תודה והגד נא לי מה עשית אל תכחד ממני ויענ 
עכנ את יהושע ויאמר אמנה אנכי חטאתי ליהוה אלהי ישראל וכזאת 
וכזאת עשיתי ואראה וארא בשלל אדרת שנער אחת טובה ומאתים 
שקלים כספ ולשונ זהב אחד חמשים שקלים משקלו ואחמדם ואקחמ 
והנם טמונים בארצ בתוכ האהלי והכספ תחתיה וישלח יהושע מלאכים 
וירצו האהלה והנה טמונה באהלו והכספ תחתיה ויקחום מתוכ האהל 
ויבאום אל יהושע ואל כל בני ישראל ויצקם לפני יהוה ויקח יהושע את 
עכנ בנ זרח ואת הכספ ואת האדרת ואת לשונ הזהב ואת בניו ואת 
בנתיו ואת שורו ואת חמרו ואת צאנו ואת אהלו ואת כל אשר לו וכל 
ישראל עמו ויעלו אתם עמק עכור ויאמר יהושע מה עכרתנו יעכרכ יהוה 
ביום הזה וירגמו אתו כל ישראל אבנ וישרפו אתמ באש ויסקלו אתמ 
באבנים ויקימו עליו גל אבנים גדול עד היום הזה וישב יהוה מחרונ אפו 
על כנ קרא שמ המקומ ההוא עמק עכור עד היום הזה ויאמר יהוה אל 
יהושע אל תירא ואל תחת קח עמכ את כל עמ המלחמה וקום עלה 
העי ראה נתתי בידכ את מלכ העי ואת עמו ואת עירו ואת ארצו ועשית 
לעי ולמלכה כאשר עשית ליריחו ולמלכה רק שללה ובהמתה תבזו 
לכם שים לכ ארב לעיר מאחריה ויקם יהושע וכל עם המלחמה לעלות 
העי ויבחר יהושע שלשים אלפ איש גבורי החיל וישלחם לילה ויצו אתמ 
לאמר ראו אתם ארבים לעיר מאחרי העיר אל תרחיקו מנ העיר מאד 
והייתם כלכם נכנים ואני וכל העם אשר אתי נקרב אל העיר והיה כי 
יצאו לקראתנו כאשר בראשנה ונסנו לפניהם ויצאו אחרינו עד התיקנו 
אותם מנ העיר כי יאמרו נסים לפנינו כאשר בראשנה ונסנו לפניהם 
ואתמ תקמו מהאורב והורשתם את העיר ונתנה יהוה אלהיכם בידכמ 
והיה כתפשכמ את העיר תציתו את העיר באש כדבר יהוה תעשו ראו 
צויתי אתכם וישלחם יהושע וילכו אל המארב וישבו בינ בית אל ובינ 
העי מים לעי וילנ יהושע בלילה ההוא בתוכ העם וישכם יהושע בבקר 
ויפקד את העם ויעל הוא וזקני ישראל לפני העם העי וכל העם המלחמה 
אשר אתו עלו ויגשו ויבאו נגד העיר ויחנו מצפונ לעי והגי בינו ביניו ובינ 
העי ויקח כחמשת אלפים איש וישם אותם ארב בינ בית אל ובינ העי 
מים לעיר וישימו העם את כל המחנה אשר מצפונ לעיר ואת עקבו מים 
לעיר וילכ יהושע בלילה ההוא בתוכ העמק ויהי כראות מלכ העי וימהרו 
וישכימו ויצאו אנשי העיר לקראת ישראל למלחמה הוא וכל עמו למועד 
לפני הערבה והוא לא ידע כי ארב לו מאחרי העיר וינגעו יהושע וכל 
ישראל לפניהם וינסו דרכ המדבר ויזעקו כל העם אשר בעיר בעי לרדפ 
אחריהם וירדפו אחרי יהושע וינתקו מנ העיר ולא נשאר איש בעי ובית 
אל אשר לא יצאו אחרי ישראל ויעזבו את העיר פתוחה וירדפו אחרי 
ישראל ויאמר יהוה אל יהושע נטה בכידונ אשר בידכ אל העי כי בידכ 
אתננה ויט יהושע בכידונ אשר בידו אל העיר והאורב קמ מהרה ממקומו 


וירוצו כנטות ידו ויבאו העיר וילכדוה וימהרו ויציתו את העיר באש ויפנו 
אנשי העי אחריהם ויראו והנה עלה עשנ העיר השמימה ולא היה בהמ 
ידים לנוס הנה והנה והעם הנס המדבר נהפכ אל הרודפ ויהושע וכל 
ישראל ראו כי לכד הארב את העיר וכי עלה עשנ העיר וישבו ויכו את 
אנשי העי ואלה יצאו מנ העיר לקראתם ויהיו לישראל בתוכ אלה מזה 
ואלה מזה ויכו אותם עד בלתי השאיר לו שריד ופליט ואת מלכ העי 
תפשו חי ויקרבו אתו אל יהושע ויהי ככלות ישראל להרג את כל ישבי 
העי בשדה במדבר אשר רדפום בו ויפלו כלם לפי חרב עד תמם וישבו 
כל ישראל העי ויכו אתה לפי חרב ויהי כל הנפלים ביום ההוא מאיש 
ועד אשה שנים עשר אלפ כל אנשי העי ויהושע לא השיב ידו אשר 
נטה בכידונ עד אשר החרים את כל ישבי העי רק הבהמה ושלל העיר 
ההיא בזזו להם ישראל כדבר יהוה אשר צוה את יהושע וישרפ יהושע 
את העי וישימה תל עולמ שממה עד היום הזה ואת מלכ העי תלה 
על העצ עד עת הערב וכבוא השמש צוה יהושע וירידו את נבלתו מנ 
העצ וישליכו אותה אל פתח שער העיר ויקימו עליו גל אבנים גדול עד 
היום הזה אז יבנה יהושע מזבח ליהוה אלהי ישראל בהר עיבל כאשר 
צוה משה עבד יהוה את בני ישראל ככתוב בספר תורת משה מזבח 
אבנים שלמות אשר לא הניפ עליהנ ברזל ויעלו עליו עלות ליהוה ויזבחו 
שלמים ויכתב שמ על האבנים את משנה תורת משה אשר כתב לפני 
בני ישראל וכל ישראל וזקניו ושטרים ושפטיו עמדים מזה ומזה לארונ 
נגד הכהנים הלוים נשאי ארונ ברית יהוה כגר כאזרח חציו אל מול 
הר גרזים והחציו אל מול הר עיבל כאשר צוה משה עבד יהוה לברכ 
את העם ישראל בראשנה ואחרי כנ קרא את כל דברי התורה הברכה 
והקללה ככל הכתוב בספר התורה לא היה דבר מכל אשר צוה משה 
אשר לא קרא יהושע נגד כל קהל ישראל והנשים והטפ והגר ההלכ 
בקרבם ויהי כשמע כל המלכים אשר בעבר הירדנ בהר ובשפלה ובכל 
חופ הים הגדול אל מול הלבנונ החתי והאמרי הכנעני הפרזי החוי והיבוסי 
ויתקבצו יחדו להלחמ עמ יהושע ועם ישראל פה אחד וישבי גבעונ שמעו 
את אשר עשה יהושע ליריחו ולעי ויעשו גם המה בערמה וילכו ויצטירו 
ויקחו שקים בלים לחמוריהם ונאדות יינ בלים ומבקעים ומצררים ונעלות 
בלות ומטלאות ברגליהם ושלמות בלות עליהם וכל לחם צידם יבש 
היה נקדים וילכו אל יהושע אל המחנה הגלגל ויאמרו אליו ואל איש 
ישראל מארצ רחוקה באנו ועתה כרתו לנו ברית ויאמרו ויאמר איש 
ישראל אל החוי אולי בקרבי אתה יושב ואיכ אכרות אכרת לכ ברית 
ויאמרו אל יהושע עבדיכ אנחנו ויאמר אלהם יהושע מי אתם ומאינ תבאו 
ויאמרו אליו מארצ רחוקה מאד באו עבדיכ לשמ יהוה אלהיכ כי שמענו 
שמעו ואת כל אשר עשה במצרים ואת כל אשר עשה לשני מלכי 
האמרי אשר בעבר הירדנ לסיחונ מלכ חשבונ ולעוג מלכ הבשנ אשר 
בעשתרות ויאמרו אלינו זקינינו וכל ישבי ארצנו לאמר קחו בידכם צידה 
לדרכ ולכו לקראתם ואמרתם אליהם עבדיכם אנחנו ועתה כרתו לנו 
ברית זה לחמנו חמ הצטידנו אתו מבתינו ביום צאתנו ללכת אליכם 
ועתה הנה יבש והיה נקדים ואלה נאדות היינ אשר מלאנו חדשים והנה 
התבקעו ואלה שלמותינו ונעלינו בלו מרב הדרכ מאד ויקחו האנשים 
מצידם ואת פי יהוה לא שאלו ויעש להם יהושע שלום ויכרת להם ברית 
לחיותם וישבעו להם נשיאי העדה ויהי מקצה שלשת ימים אחרי אשר 
כרתו להם ברית וישמעו כי קרבים המ אליו ובקרבו המ ישבים ויסעו בני 
ישראל ויבאו אל עריהם ביום השלישי ועריהם גבעונ והכפירה ובארות 
וקרית יערים ולא הכום בני ישראל כי נשבעו להם נשיאי העדה ביהוה 
אלהי ישראל וילנו כל העדה על הנשיאים ויאמרו כל הנשיאים אל כל 
העדה אנחנו נשבענו להמ ביהוה אלהי ישראל ועתה לא נוכל לנגע 


בהם זאת נעשה להמ והחיה אותם ולא יהיה עלינו קצפ על השבועה 
אשר נשבענו להם ויאמרו אליהם הנשיאים יחיו ויהיו חטבי עצים ושאבי 
מים לכל העדה כאשר דברו להמ הנשיאים ויקרא להם יהושע וידבר 
אליהם לאמר למה רמיתם אתנו לאמר רחוקים אנחנו מכם מאד ואתמ 
בקרבנו ישבים ועתה ארורים אתמ ולא יכרת מכם עבד וחטבי עצים 
ושאבי מים לבית אלהי ויענו את יהושע ויאמרו כי הגד הגד לעבדיכ 
את אשר צוה יהוה אלהיכ את משה עבדו לתת לכמ את כל הארצ 
ולהשמיד את כל ישבי הארצ מפניכם ונירא מאד לנפשתינו מפניכם 
ונעשה את הדבר הזה ועתה הננו בידכ כטוב וכישר בעיניכ לעשות לנו 
עשה ויעש להם כנ ויצל אותם מיד בני ישראל ולא הרגום ויתנם יהושע 
ביום ההוא חטבי עצים ושאבי מים לעדה ולמזבח יהוה עד היום הזה אל 
המקום אשר יבחר ויהי כשמע אדני צדק מלכ ירושלם כי לכד יהושע 
את העי ויחרימה כאשר עשה ליריחו ולמלכה כנ עשה לעי ולמלכה וכי 
השלימו ישבי גבעונ את ישראל ויהיו בקרבם וייראו מאד כי עיר גדולה 
גבעונ כאחת ערי הממלכה וכי היא גדולה מנ העי וכל אנשיה גברים 
וישלח אדני צדק מלכ ירושלם אל הוהם מלכ חברונ ואל פראם מלכ 
ירמות ואל יפיע מלכ לכיש ואל דביר מלכ עגלונ לאמר עלו אלי ועזרני 
ונכה את גבעונ כי השלימה את יהושע ואת בני ישראל ויאספו ויעלו 
חמשת מלכי האמרי מלכ ירושלם מלכ חברונ מלכ ירמות מלכ לכיש 
מלכ עגלונ המ וכל מחניהם ויחנו על גבעונ וילחמו עליה וישלחו אנשי 
גבעונ אל יהושע אל המחנה הגלגלה לאמר אל תרפ ידיכ מעבדיכ עלה 
אלינו מהרה והושיעה לנו ועזרנו כי נקבצו אלינו כל מלכי האמרי ישבי 
ההר ויעל יהושע מנ הגלגל הוא וכל עמ המלחמה עמו וכל גבורי החיל 
ויאמר יהוה אל יהושע אל תירא מהם כי בידכ נתתים לא יעמד איש מהמ 
בפניכ ויבא אליהם יהושע פתאם כל הלילה עלה מנ הגלגל ויהמם יהוה 
לפני ישראל ויכם מכה גדולה בגבעונ וירדפם דרכ מעלה בית חורנ ויכם 
עד עזקה ועד מקדה ויהי בנסם מפני ישראל המ במורד בית חורנ ויהוה 
השליכ עליהם אבנים גדלות מנ השמים עד עזקה וימתו רבים אשר מתו 
באבני הברד מאשר הרגו בני ישראל בחרב אז ידבר יהושע ליהוה ביום 
תת יהוה את האמרי לפני בני ישראל ויאמר לעיני ישראל שמש בגבעונ 
דום וירח בעמק אילונ וידם השמש וירח עמד עד יקם גוי איביו הלא 
היא כתובה על ספר הישר ויעמד השמש בחצי השמים ולא אצ לבוא 
כיום תמים ולא היה כיום ההוא לפניו ואחריו לשמע יהוה בקול איש כי 
יהוה נלחם לישראל וישב יהושע וכל ישראל עמו אל המחנה הגלגלה 
וינסו חמשת המלכים האלה ויחבאו במערה במקדה ויגד ליהושע לאמר 
נמצאו חמשת המלכימ נחבאים במערה במקדה ויאמר יהושע גלו אבנים 
גדלות אל פי המערה והפקידו עליה אנשים לשמרם ואתמ אל תעמדו 
רדפו אחרי איביכם וזנבתמ אותם אל תתנום לבוא אל עריהם כי נתנם 
יהוה אלהיכם בידכם ויהי ככלות יהושע ובני ישראל להכותם מכה גדולה 
מאד עד תמם והשרידים שרדו מהם ויבאו אל ערי המבצר וישבו כל 
העם אל המחנה אל יהושע מקדה בשלום לא חרצ לבני ישראל לאיש 
את לשנו ויאמר יהושע פתחו את פי המערה והוציאו אלי את חמשת 
המלכים האלה מנ המערה ויעשו כנ ויציאו אליו את חמשת המלכים 
האלה מנ המערה את מלכ ירושלם את מלכ חברונ את מלכ ירמות 
את מלכ לכיש את מלכ עגלונ ויהי כהוציאם את המלכים האלה אל 
יהושע ויקרא יהושע אל כל איש ישראל ויאמר אל קציני אנשי המלחמה 
ההלכוא אתו קרבו שימו את רגליכם על צוארי המלכים האלה ויקרבו 
וישימו את רגליהם על צואריהם ויאמר אליהם יהושע אל תיראו ואל 
תחתו חזקו ואמצו כי ככה יעשה יהוה לכל איביכם] אשר אתמ נלחמים 
אותם ויכם יהושע אחרי כנ וימיתם ויתלם על חמשה עצים ויהיו תלוים 


על העצים עד הערב ויהי לעת בוא השמש צוה יהושע וירידום מעל 
העצים וישלכם אל המערה אשר נחבאו שמ וישמו אבנים גדלות על פי 
המערה עד עצמ היום הזה ואת מקדה לכד יהושע ביום ההוא ויכה לפי 
חרב ואת מלכה החרם אותם ואת כל הנפש אשר בה לא השאיר שריד 
ויעש למלכ מקדה כאשר עשה למלכ יריחו ויעבר יהושע וכל ישראל 
עמו ממקדה לבנה וילחם עמ לבנה ויתנ יהוה גם אותה ביד ישראל ואת 
מלכה ויכה לפי חרב ואת כל הנפש אשר בה לא השאיר בה שריד ויעש 
למלכה כאשר עשה למלכ יריחו ויעבר יהושע וכל ישראל עמו מלבנה 
לכישה ויחנ עליה וילחם בה ויתנ יהוה את לכיש ביד ישראל וילכדה ביום 
השני ויכה לפי חרב ואת כל הנפש אשר בה ככל אשר עשה ללבנה 
אז עלה הרם מלכ גזר לעזר את לכיש ויכהו יהושע ואת עמו עד בלתי 
השאיר לו שריד ויעבר יהושע וכל ישראל עמו מלכיש עגלנה ויחנו עליה 
וילחמו עליה וילכדוה ביום ההוא ויכוה לפי חרב ואת כל הנפש אשר בה 
ביום ההוא החרים ככל אשר עשה ללכיש ויעל יהושע וכל ישראל עמו 
מעגלונה חברונה וילחמו עליה וילכדוה ויכוה לפי חרב ואת מלכה ואת 
כל עריה ואת כל הנפש אשר בה לא השאיר שריד ככל אשר עשה 
לעגלונ ויחרם אותה ואת כל הנפש אשר בה וישב יהושע וכל ישראל 
עמו דברה וילחם עליה וילכדה ואת מלכה ואת כל עריה ויכום לפי חרב 
ויחרימו את כל נפש אשר בה לא השאיר שריד כאשר עשה לחברונ 
כנ עשה לדברה ולמלכה וכאשר עשה ללבנה ולמלכה ויכה יהושע את 
כל הארצ ההר והנגב והשפלה והאשדות ואת כל מלכיהם לא השאיר 
שריד ואת כל הנשמה החרים כאשר צוה יהוה אלהי ישראל ויכם יהושע 
מקדש ברנע ועד עזה ואת כל ארצ גשנ ועד גבעונ ואת כל המלכים 
האלה ואת ארצמ לכד יהושע פעמ אחת כי יהוה אלהי ישראל נלחמ 
לישראל וישב יהושע וכל ישראל עמו אל המחנה הגלגלה ויהי כשמע 
יבינ מלכ חצור וישלח אל יובב מלכ מדונ ואל מלכ שמרונ ואל מלכ 
אכשפ ואל המלכים אשר מצפונ בהר ובערבה נגב כנרות ובשפלה 
ובנפות דור מים הכנעני ממזרח ומים והאמרי והחתי והפרזי והיבוסי בהר 
והחוי תחת חרמונ בארצ המצפה ויצאו המ וכל מחניהם עממ עמ רב 
כחול אשר על שפת הים לרב וסוס ורכב רב מאד ויועדו כל המלכים 
האלה ויבאו ויחנו יחדו אל מי מרום להלחם עם ישראל ויאמר יהוה 
אל יהושע אל תירא מפניהם כי מחר כעת הזאת אנכי נתנ את כלמ 
חללים לפני ישראל את סוסיהם תעקר ואת מרכבתיהם תשרפ באש 
ויבא יהושע וכל עם המלחמה עמו עליהם על מי מרום פתאם ויפלו 
בהם ויתנם יהוה ביד ישראל ויכום וירדפום עד צידונ רבה ועד משרפות 
מים ועד בקעת מצפה מזרחה ויכם עד בלתי השאיר להמ שריד ויעש 
להם יהושע כאשר אמר לו יהוה את סוסיהם עקר ואת מרכבתיהמ שרפ 
באש וישב יהושע בעת ההיא וילכד את חצור ואת מלכה הכה בחרב 
כי חצור לפנים היא ראש כל הממלכות האלה ויכו את כל הנפש אשר 
בה לפי חרב החרם לא נותר כל נשמה ואת חצור שרפ באש ואת 
כל ערי המלכים האלה ואת כל מלכיהם לכד יהושע ויכם לפי חרב 
החרים אותם כאשר צוה משה עבד יהוה רק כל הערים העמדות על 
תלם לא שרפם ישראל זולתי את חצור לבדה שרפ יהושע וכל שלל 
הערים האלה והבהמה בזזו להם בני ישראל רק את כל האדמ הכו 
לפי חרב עד השמדם אותם לא השאירו כל נשמה כאשר צוה יהוה את 
משה עבדו כנ צוה משה את יהושע וכנ עשה יהושע לא הסיר דבר מכל 
אשר צוה יהוה את משה ויקח יהושע את כל הארצ הזאת ההר ואת כל 
הנגב ואת כל ארצ הגשנ ואת השפלה ואת הערבה ואת הר ישראל 
ושפלתה מנ ההר החלק העולה שעיר ועד בעל גד בבקעת הלבנונ 
תחת הר חרמונ ואת כל מלכיהם לכד ויכם וימיתם ימים רבים עשה 


יהושע את כל המלכים האלה מלחמה לא היתה עיר אשר השלימה 
אל בני ישראל בלתי החוי ישבי גבעונ את הכל לקחו במלחמה כי 
מאת יהוה היתה לחזק את לבמ לקראת המלחמה את ישראל למענ 
החרימם לבלתי היות להם תחנה כי למענ השמידם כאשר צוה יהוה 
את משה ויבא יהושע בעת ההיא ויכרת את הענקימ מנ ההר מנ חברונ 
מנ דבר מנ ענב ומכל הר יהודה ומכל הר ישראל עמ עריהם החריממ 
יהושע לא נותר ענקים בארצ בני ישראל רק בעזה בגת ובאשדוד 
נשארו ויקח יהושע את כל הארצ ככל אשר דבר יהוה אל משה ויתנה 
יהושע לנחלה לישראל כמחלקתם לשבטיהם והארצ שקטה ממלחמה 
ואלה מלכי הארצ אשר הכו בני ישראל וירשו את ארצם בעבר הירדנ 
מזרחה השמש מנחל ארנונ עד הר חרמונ וכל הערבה מזרחה סיחונ 
מלכ האמרי היושב בחשבונ משל מערוער אשר על שפת נחל ארנונ 
ותוכ הנחל וחצי הגלעד ועד יבק הנחל גבול בני עמונ והערבה עד 
ים כנרות מזרחה ועד ים הערבה ימ המלח מזרחה דרכ בית הישמות 
ומתימנ תחת אשדות הפסגה וגבול עוג מלכ הבשנ מיתר הרפאים 
היושב בעשתרות ובאדרעי ומשל בהר חרמונ ובסלכה ובכל הבשנ עד 
גבול הגשורי והמעכתי וחצי הגלעד גבול סיחונ מלכ חשבונ משה עבד 
יהוה ובני ישראל הכומ ויתנה משה עבד יהוה ירשה לראובני ולגדי ולחצי 
שבט המנשה ואלה מלכי הארצ אשר הכה יהושע ובני ישראל בעבר 
הירדנ ימה מבעל גד בבקעת הלבנונ ועד ההר החלק העלה שעירה 
ויתנה יהושע לשבטי ישראל ירשה כמחלקתם בהר ובשפלה ובערבה 
ובאשדות ובמדבר ובנגב החתי האמרי והכנעני הפרזי החוי והיבוסי בלכ 
יריחו אחד מלכ העי אשר מצד בית אל אחד מלכ ירושלם אחד מלכ 
חברונ אחד מלכ ירמות אחד מלכ לכיש אחד מלכ עגלונ אחד מלכ 
גזר אחד מלכ דבר אחד מלכ גדר אחד מלכ חרמה אחד מלכ ערד 
אחד מלכ לבנה אחד מלכ עדלם אחד מלכ מקדה אחד מלכ בית 
אל אחד מלכ תפוח אחד מלכ חפר אחד מלכ אפק אחד מלכ לשרונ 
אחד מלכ מדונ אחד מלכ חצור אחד מלכ שמרונ מראונ אחד מלכ 
אכשפ אחד מלכ תענכ אחד מלכ מגדו אחד מלכ קדש אחד מלכ 
יקנעם לכרמל אחד מלכ דור לנפת דור אחד מלכ גוים לגלגל אחד 
מלכ תרצה אחד כל מלכים שלשים ואחד ויהושע זקנ בא בימים ויאמר 
יהוה אליו אתה זקנתה באת בימים והארצ נשארה הרבה מאד לרשתה 
זאת הארצ הנשארת כל גלילות הפלשתים וכל הגשורי מנ השיחור 
אשר על פני מצרים ועד גבול עקרונ צפונה לכנעני תחשב חמשת סרני 
פלשתים העזתי והאשדודי האשקלוני הגתי והעקרוני והעוים מתימנ כל 
ארצ הכנעני ומערה אשר לצידנים עד אפקה עד גבול האמרי והארצ 
הגבלי וכל הלבנונ מזרח השמש מבעל גד תחת הר חרמונ עד לבוא 
חמת כל ישבי ההר מנ הלבנונ עד משרפת מים כל צידנים אנכי אורישם 
מפני בני ישראל רק הפלה לישראל בנחלה כאשר צויתיכ ועתה חלק 
את הארצ הזאת בנחלה לתשעת השבטים וחצי השבט המנשה עמו 
הראובני והגדי לקחו נחלתם אשר נתנ להם משה בעבר הירדנ מזרחה 
כאשר נתנ להמ משה עבד יהוה מערוער אשר על שפת נחל ארנונ 
והעיר אשר בתוכ הנחל וכל המישר מידבא עד דיבונ וכל ערי סיחונ מלכ 
האמרי אשר מלכ בחשבונ עד גבול בני עמונ והגלעד וגבול הגשורי 
והמעכתי וכל הר חרמונ וכל הבשנ עד סלכה כל ממלכות עוג בבשנ 
אשר מלכ בעשתרות ובאדרעי הוא נשאר מיתר הרפאים ויכם משה 
וירשם ולא הורישו בני ישראל את הגשורי ואת המעכתי וישב גשור 
ומעכת בקרב ישראל עד היום הזה רק לשבט הלוי לא נתנ נחלה אשי 
יהוה אלהי ישראל הוא נחלתו כאשר דבר לו ויתנ משה למטה בני ראובנ 
למשפחתם ויהי להמ הגבול מערוער אשר על שפת נחל ארנונ והעיר 


אשר בתוכ הנחל וכל המישר על מידבא חשבונ וכל עריה אשר במישר 
דיבונ ובמות בעל ובית בעל מעונ ויהצה וקדמת ומפעת וקריתים ושבמה 
וצרת השחר בהר העמק ובית פעור ואשדות הפסגה ובית הישמות וכל 
ערי המישר וכל ממלכות סיחונ מלכ האמרי אשר מלכ בחשבונ אשר 
הכה משה אתו ואת נשיאי מדינ את אוי ואת רקם ואת צור ואת חור 
ואת רבע נסיכי סיחונ ישבי הארצ ואת בלעם בנ בעור הקוסם הרגו בני 
ישראל בחרב אל חלליהם ויהי גבול בני ראובנ הירדנ וגבול זאת נחלת 
בני ראובנ למשפחתם הערים וחצריהנ ויתנ משה למטה גד לבני גד 
למשפחתם ויהי להם הגבול יעזר וכל ערי הגלעד וחצי ארצ בני עמונ 
עד ערוער אשר על פני רבה ומחשבונ עד רמת המצפה ובטנים וממחנים 
עד גבול לדבר ובעמק בית הרמ ובית נמרה וסכות וצפונ יתר ממלכות 
סיחונ מלכ חשבונ הירדנ וגבל עד קצה ים כנרת עבר הירדנ מזרחה 
זאת נחלת בני גד למשפחתמ הערים וחצריהם ויתנ משה לחצי שבט 
מנשה ויהי לחצי מטה בני מנשה למשפחותם ויהי גבולם ממחנים כל 
הבשנ כל ממלכות עוג מלכ הבשנ וכל חות יאיר אשר בבשנ ששים 
עיר וחצי הגלעד ועשתרות ואדרעי ערי ממלכות עוג בבשנ לבני מכיר 
בנ מנשה לחצי בני מכיר למשפחותם אלה אשר נחל משה בערבות 
מואב מעבר לירדנ יריחו מזרחה ולשבט הלוי לא נתנ משה נחלה יהוה 
אלהי ישראל הוא נחלתם כאשר דבר להמ ואלה אשר נחלו בני ישראל 
בארצ כנענ אשר נחלו אותם אלעזר הכהנ ויהושע בנ נונ וראשי אבות 
המטות לבני ישראל בגורל נחלתמ כאשר צוה יהוה ביד משה לתשעת 
המטות וחצי המטה כי נתנ משה נחלת שני המטות וחצי המטה מעבר 
לירדנ וללוים לא נתנ נחלה בתוכם כי היו בני יוספ שני מטות מנשה 
ואפרים ולא נתנו חלק ללוים בארצ כי אם ערים לשבת ומגרשיהמ 
למקניהם ולקנינם כאשר צוה יהוה את משה כנ עשו בני ישראל ויחלקו 
את הארצ ויגשו בני יהודה אל יהושע בגלגל ויאמר אליו כלב בנ יפנה 
הקנזי אתה ידעת את הדבר אשר דבר יהוה אל משה איש האלהים 
על אדותי ועל אדותיכ בקדש ברנע בנ ארבעים שנה אנכי בשלח משה 
עבד יהוה אתי מקדש ברנע לרגל את הארצ ואשב אתו דבר כאשר 
עם לבבי ואחי אשר עלו עמי המסיו את לב העם ואנכי מלאתי אחרי 
יהוה אלהי וישבע משה ביום ההוא לאמר אמ לא הארצ אשר דרכה 
רגלכ בה לכ תהיה לנחלה ולבניכ עד עולם כי מלאת אחרי יהוה אלהי 
ועתה הנה החיה יהוה אותי כאשר דבר זה ארבעים וחמש שנה מאז 
דבר יהוה את הדבר הזה אל משה אשר הלכ ישראל במדבר ועתה 
הנה אנכי היום בנ חמש ושמונים שנה עודני היום חזק כאשר ביום שלח 
אותי משה ככחי אז וככחי עתה למלחמה ולצאת ולבוא ועתה תנה לי 
את ההר הזה אשר דבר יהוה ביום ההוא כי אתה שמעת ביום ההוא כי 
ענקים שם וערים גדלות בצרות אולי יהוה אותי והורשתים כאשר דבר 
יהוה ויברכהו יהושע ויתנ את חברונ לכלב בנ יפנה לנחלה על כנ היתה 
חברונ לכלב בנ יפנה הקנזי לנחלה עד היום הזה יענ אשר מלא אחרי 
יהוה אלהי ישראל ושמ חברונ לפנים קרית ארבע האדם הגדול בענקים 
הוא והארצ שקטה ממלחמה ויהי הגורל למטה בני יהודה למשפחתמ 
אל גבול אדום מדבר צנ נגבה מקצה תימנ ויהי להם גבול נגב מקצה ימ 
המלח מנ הלשנ הפנה נגבה ויצא אל מנגב למעלה עקרבים ועבר צנה 
ועלה מנגב לקדש ברנע ועבר חצרונ ועלה אדרה ונסב הקרקעה ועבר 
עצמונה ויצא נחל מצרים והיה והיו תצאות הגבול ימה זה יהיה לכם גבול 
נגב וגבול קדמה ים המלח עד קצה הירדנ וגבול לפאת צפונה מלשונ 
הים מקצה הירדנ ועלה הגבול בית חגלה ועבר מצפונ לבית הערבה 
ועלה הגבול אבנ בהנ בנ ראובנ ועלה הגבול דברה מעמק עכור וצפונה 
פנה אל הגלגל אשר נכח למעלה אדמים אשר מנגב לנחל ועבר 


הגבול אל מי עינ שמש והיו תצאתיו אל עינ רגל ועלה הגבול גי בנ הנמ 
אל כתפ היבוסי מנגב היא ירושלם ועלה הגבול אל ראש ההר אשר 
על פני גי הנמ ימה אשר בקצה עמק רפאים צפנה ותאר הגבול מראש 
ההר אל מעינ מי נפתוח ויצא אל ערי הר עפרונ ותאר הגבול בעלה היא 
קרית יערים ונסב הגבול מבעלה ימה אל הר שעיר ועבר אל כתפ הר 
יערים מצפונה היא כסלונ וירד בית שמש ועבר תמנה ויצא הגבול אל 
כתפ עקרונ צפונה ותאר הגבול שכרונה ועבר הר הבעלה ויצא יבנאל 
והיו תצאות הגבול ימה וגבול ים הימה הגדול וגבול זה גבול בני יהודה 
סביב למשפחתם ולכלב בנ יפנה נתנ חלק בתוכ בני יהודה אל פי יהוה 
ליהושע את קרית ארבע אבי הענק היא חברונ וירש משם כלב את 
שלושה בני הענק את ששי ואת אחימנ ואת תלמי ילידי הענק ויעל משמ 
אל ישבי דבר ושמ דבר לפנים קרית ספר ויאמר כלב אשר יכה את 
קרית ספר ולכדה ונתתי לו את עכסה בתי לאשה וילכדה עתניאל בנ 
קנז אחי כלב ויתנ לו את עכסה בתו לאשה ויהי בבואה ותסיתהו לשאול 
מאת אביה שדה ותצנח מעל החמור ויאמר לה כלב מה לכ ותאמר 
תנה לי ברכה כי ארצ הנגב נתתני ונתתה לי גלת מים ויתנ לה את גלת 
עליות ואת גלת תחתיות זאת נחלת מטה בני יהודה למשפחתם ויהיו 
הערים מקצה למטה בני יהודה אל גבול אדום בנגבה קבצאל ועדר 
ויגור וקינה ודימונה ועדעדה וקדש וחצור ויתננ זיפ וטלם ובעלות וחצור 
חדתה וקריות חצרונ היא חצור אמם ושמע ומולדה וחצר גדה וחשמונ 
ובית פלט וחצר שועל ובאר שבע ובזיותיה בעלה ועיים ועצם ואלתולד 
וכסיל וחרמה וצקלג ומדמנה וסנסנה ולבאות ושלחים ועינ ורמונ כל 
ערים עשרים ותשע וחצריהנ בשפלה אשתאול וצרעה ואשנה וזנוח ועינ 
גנים תפוח והעינם ירמות ועדלם שוכה ועזקה ושערים ועדיתים והגדרה 
וגדרתים ערים ארבע עשרה וחצריהנ צננ וחדשה ומגדל גד ודלענ 
והמצפה ויקתאל לכיש ובצקת ועגלונ וכבונ ולחמס וכתליש וגדרות בית 
דגונ ונעמה ומקדה ערים שש עשרה וחצריהנ לבנה ועתר ועשנ ויפתח 
ואשנה ונציב וקעילה ואכזיב ומראשה ערים תשע וחצריהנ עקרונ ובנתיה 
וחצריה מעקרונ וימה כל אשר על יד אשדוד וחצריהנ אשדוד בנותיה 
וחצריה עזה בנותיה וחצריה עד נחל מצרים והים הגבול הגדול וגבול 
ובהר שמיר ויתיר ושוכה ודנה וקרית סנה היא דבר וענב ואשתמה וענים 
וגשנ וחלנ וגלה ערים אחת עשרה וחצריהנ ארב ורומה ואשענ וינים 
וינום ובית תפוח ואפקה וחמטה וקרית ארבע היא חברונ וציער ערים 
תשע וחצריהנ מעונ כרמל וזיפ ויוטה ויזרעאל ויקדעם וזנוח הקינ גבעה 
ותמנה ערים עשר וחצריהנ חלחול בית צור וגדור ומערת ובית ענות 
ואלתקנ ערים שש וחצריהנ קרית בעל היא קרית יערים והרבה ערים 
שתים וחצריהנ במדבר בית הערבה מדינ וסככה והנבשנ ועיר המלח 
ועינ גדי ערים שש וחצריהנ ואת היבוסי יושבי ירושלם לא יוכלו יכלו בני 
יהודה להורישם וישב היבוסי את בני יהודה בירושלם עד היום הזה ויצא 
הגורל לבני יוספ מירדנ יריחו למי יריחו מזרחה המדבר עלה מיריחו בהר 
בית אל ויצא מבית אל לוזה ועבר אל גבול הארכי עטרות וירד ימה אל 
גבול היפלטי עד גבול בית חורנ תחתונ ועד גזר והיו תצאתו תצאתיו 
ימה וינחלו בני יוספ מנשה ואפרים ויהי גבול בני אפרים למשפחתם ויהי 
גבול נחלתמ מזרחה עטרות אדר עד בית חורנ עליונ ויצא הגבול הימה 
המכמתת מצפונ ונסב הגבול מזרחה תאנת שלה ועבר אותו ממזרח 
ינוחה וירד מינוחה עטרות ונערתה ופגע ביריחו ויצא הירדנ מתפוח ילכ 
הגבול ימה נחל קנה והיו תצאתיו הימה זאת נחלת מטה בני אפרים 
למשפחתם והערים המבדלות לבני אפרים בתוכ נחלת בני מנשה כל 
הערים וחצריהנ ולא הורישו את הכנעני היושב בגזר וישב הכנעני בקרב 
אפרים עד היום הזה ויהי למס עבד ויהי הגורל למטה מנשה כי הוא 


בכור יוספ למכיר בכור מנשה אבי הגלעד כי הוא היה איש מלחמה ויהי 
לו הגלעד והבשנ ויהי לבני מנשה הנותרים למשפחתם לבני אביעזר 
ולבני חלק ולבני אשריאל ולבני שכם ולבני חפר ולבני שמידע אלה 
בני מנשה בנ יוספ הזכרים למשפחתם ולצלפחד בנ חפר בנ גלעד בנ 
מכיר בנ מנשה לא היו לו בנים כי אם בנות ואלה שמות בנתיו מחלה 
ונעה חגלה מלכה ותרצה ותקרבנה לפני אלעזר הכהנ ולפני יהושע 
בנ נונ ולפני הנשיאים לאמר יהוה צוה את משה לתת לנו נחלה בתוכ 
אחינו ויתנ להם אל פי יהוה נחלה בתוכ אחי אביהנ ויפלו חבלי מנשה 
עשרה לבד מארצ הגלעד והבשנ אשר מעבר לירדנ כי בנות מנשה 
נחלו נחלה בתוכ בניו וארצ הגלעד היתה לבני מנשה הנותרים ויהי 
גבול מנשה מאשר המכמתת אשר על פני שכם והלכ הגבול אל הימינ 
אל ישבי עינ תפוח למנשה היתה ארצ תפוח ותפוח אל גבול מנשה 
לבני אפרים וירד הגבול נחל קנה נגבה לנחל ערים האלה לאפרים 
בתוכ ערי מנשה וגבול מנשה מצפונ לנחל ויהי תצאתיו הימה נגבה 
לאפרים וצפונה למנשה ויהי הים גבולו ובאשר יפגעונ מצפונ וביששכר 
ממזרח ויהי למנשה ביששכר ובאשר בית שאנ ובנותיה ויבלעם ובנותיה 
ואת ישבי דאר ובנותיה וישבי עינ דר ובנתיה וישבי תענכ ובנתיה וישבי 
מגדו ובנותיה שלשת הנפת ולא יכלו בני מנשה להוריש את הערים 
האלה ויואל הכנעני לשבת בארצ הזאת ויהי כי חזקו בני ישראל ויתנו 
את הכנעני למס והורש לא הורישו וידברו בני יוספ את יהושע לאמר 
מדוע נתתה לי נחלה גורל אחד וחבל אחד ואני עם רב עד אשר עד 
כה ברכני יהוה ויאמר אליהמ יהושע אמ עמ רב אתה עלה לכ היערה 
ובראת לכ שמ בארצ הפרזי והרפאים כי אצ לכ הר אפרים ויאמרו בני 
יוספ לא ימצא לנו ההר ורכב ברזל בכל הכנעני הישב בארצ העמק 
לאשר בבית שאנ ובנותיה ולאשר בעמק יזרעאל ויאמר יהושע אל בית 
יוספ לאפרים ולמנשה לאמר עם רב אתה וכח גדול לכ לא יהיה לכ 
גורל אחד כי הר יהיה לכ כי יער הוא ובראתו והיה לכ תצאתיו כי תוריש 
את הכנעני כי רכב ברזל לו כי חזק הוא ויקהלו כל עדת בני ישראל 
שלה וישכינו שם את אהל מועד והארצ נכבשה לפניהם ויותרו בבני 
ישראל אשר לא חלקו את נחלתמ שבעה שבטים ויאמר יהושע אל 
בני ישראל עד אנה אתמ מתרפים לבוא לרשת את הארצ אשר נתנ 
לכם יהוה אלהי אבותיכם הבו לכמ שלשה אנשים לשבט ואשלחמ 
ויקמו ויתהלכו בארצ ויכתבו אותה לפי נחלתם ויבאו אלי והתחלקו אתה 
לשבעה חלקים יהודה יעמד על גבולו מנגב ובית יוספ יעמדו על גבולם 
מצפונ ואתמ תכתבו את הארצ שבעה חלקים והבאתמ אלי הנה ויריתי 
לכמ גורל פה לפני יהוה אלהינו כי אינ חלק ללוים בקרבכם כי כהנת 
יהוה נחלתו וגד וראובנ וחצי שבט המנשה לקחו נחלתמ מעבר לירדנ 
מזרחה אשר נתנ להמ משה עבד יהוה ויקמו האנשים וילכו ויצו יהושע 
את ההלכים לכתב את הארצ לאמר לכו והתהלכו בארצ וכתבו אותה 
ושובו אלי ופה אשליכ לכמ גורל לפני יהוה בשלה וילכו האנשים ויעברו 
בארצ ויכתבוה לערים לשבעה חלקים על ספר ויבאו אל יהושע אל 
המחנה שלה וישלכ להמ יהושע גורל בשלה לפני יהוה ויחלק שמ 
יהושע את הארצ לבני ישראל כמחלקתם ויעל גורל מטה בני בנימנ 
למשפחתם ויצא גבול גורלם בינ בני יהודה ובינ בני יוספ ויהי להמ הגבול 
לפאת צפונה מנ הירדנ ועלה הגבול אל כתפ יריחו מצפונ ועלה בהר 
ימה והיה והיו תצאתיו מדברה בית אונ ו עבר משמ הגבול לוזה אל כתפ 
לוזה נגבה היא בית אל וירד הגבול עטרות אדר על ההר אשר מנגב 
לבית חרונ תחתונ ותאר הגבול ונסב לפאת ים נגבה מנ ההר אשר על 
פני בית חרונ נגבה והיה והיו תצאתיו אל קרית בעל היא קרית יערים עיר 
בני יהודה זאת פאת ים ופאת נגבה מקצה קרית יערים ויצא הגבול ימה 


ויצא אל מעינ מי נפתוח וירד הגבול אל קצה ההר אשר על פני גי בנ 
הנם אשר בעמק רפאים צפונה וירד גי הנם אל כתפ היבוסי נגבה וירד 
עינ רגל ותאר מצפונ ויצא עינ שמש ויצא אל גלילות אשר נכח מעלה 
אדמים וירד אבנ בהנ בנ ראובנ ועבר אל כתפ מול הערבה צפונה וירד 
הערבתה ועבר הגבול אל כתפ בית חגלה צפונה והיה והיו תצאותיו 
תצאות הגבול אל לשונ ים המלח צפונה אל קצה הירדנ נגבה זה גבול 
נגב והירדנ יגבל אתו לפאת קדמה זאת נחלת בני בנימנ לגבולתיה 
סביב למשפחתתמ והיו הערים למטה בני בנימנ למשפחותיהמ יריחו ובית 
חגלה ועמק קציצ ובית הערבה וצמרים ובית אל והעוים והפרה ועפרה 
וכפר העמני העמנה והעפני וגבע ערים שתים עשרה וחצריהנ גבעונ 
והרמה ובארות והמצפה והכפירה והמצה ורקם וירפאל ותראלה וצלע 
האלפ והיבוסי היא ירושלם גבעת קרית ערים ארבע עשרה וחצריהנ 
זאת נחלת בני בנימנ למשפחתם ויצא הגורל השני לשמעונ למטה 
בני שמעונ למשפחותם ויהי נחלתמ בתוכ נחלת בני יהודה ויהי להמ 
בנחלתם באר שבע ושבע ומולדה וחצר שועל ובלה ועצם ואלתולד 
ובתול וחרמה וצקלג ובית המרכבות וחצר סוסה ובית לבאות ושרוחנ 
ערים שלש עשרה וחצריהנ עינ רמונ ועתר ועשנ ערים ארבע וחצריהנ 
וכל החצרים אשר סביבות הערים האלה עד בעלת באר ראמת נגב 
זאת נחלת מטה בני שמעונ למשפחתם מחבל בני יהודה נחלת בני 
שמעונ כי היה חלק בני יהודה רב מהם וינחלו בני שמעונ בתוכ נחלתמ 
ויעל הגורל השלישי לבני זבולנ למשפחתם ויהי גבול נחלתם עד שריד 
ועלה גבולם לימה ומרעלה ופגע בדבשת ופגע אל הנחל אשר על פני 
יקנעם ושב משריד קדמה מזרח השמש על גבול כסלת תבר ויצא אל 
הדברת ועלה יפיע ומשמ עבר קדמה מזרחה גתה חפר עתה קצינ ויצא 
רמונ המתאר הנעה ונסב אתו הגבול מצפונ חנתנ והיו תצאתיו גי יפתח 
אל וקטת ונהלל ושמרונ וידאלה ובית לחם ערים שתים עשרה וחצריהנ 
זאת נחלת בני זבולנ למשפחותם הערים האלה וחצריהנ ליששכר יצא 
הגורל הרביעי לבני יששכר למשפחותם ויהי גבולם יזרעאלה והכסולת 
ושונם וחפרים ושיאנ ואנחרת והרבית וקשיונ ואבצ ורמת ועינ גנים ועינ 
חדה ובית פצצ ופגע הגבול בתבור ושחצומה ושחצימה ובית שמש 
והיו תצאות גבולם הירדנ ערים] שש עשרה וחצריהנ זאת נחלת מטה 
בני יששכר למשפחתם הערים וחצריהנ ויצא הגורל החמישי למטה 
בני אשר למשפחותם ויהי גבולם חלקת וחלי ובטנ ואכשפ ואלמלכ 
ועמעד ומשאל ופגע בכרמל הימה ובשיחור לבנת ושב מזרח השמש 
בית דגנ ופגע בזבלונ ובגי יפתח אל צפונה בית העמק ונעיאל ויצא 
אל כבול משמאל ועברנ ורחב וחמונ וקנה עד צידונ רבה ושב הגבול 
הרמה ועד עיר מבצר צר ושב הגבול חסה ויהיו והיו תצאתיו הימה 
מחבל אכזיבה ועמה ואפק ורחב ערים עשרים ושתים וחצריהנ זאת 
נחלת מטה בני אשר למשפחתם הערים האלה וחצריהנ לבני נפתלי 
יצא הגורל הששי לבני נפתלי למשפחתם ויהי גבולם מחלפ מאלונ 
בצעננים ואדמי הנקב ויבנאל עד לקום ויהי תצאתיו הירדנ ושב הגבול 
ימה אזנות תבור ויצא משם חוקקה ופגע בזבלונ מנגב ובאשר פגע 
מים וביהודה הירדנ מזרח השמש וערי מבצר הצדים צר וחמת רקת 
וכנרת ואדמה והרמה וחצור וקדש ואדרעי ועינ חצור ויראונ ומגדל אל 
חרמ ובית ענת ובית שמש ערים תשע עשרה וחצריהנ זאת נחלת מטה 
בני נפתלי למשפחתם הערים וחצריהנ למטה בני דנ למשפחתם יצא 
הגורל השביעי ויהי גבול נחלתם צרעה ואשתאול ועיר שמש ושעלבינ 
ואילונ ויתלה ואילונ ותמנתה ועקרונ ואלתקה וגבתונ ובעלת ויהד ובני 
ברק וגת רמונ ומי הירקונ והרקונ עם הגבול מול יפו ויצא גבול בני דנ 
מהם ויעלו בני דנ וילחמו עם לשמ וילכדו אותה ויכו אותה לפי חרב וירשו 


אותה וישבו בה ויקראו ללשם דנ כשם דנ אביהם זאת נחלת מטה בני 
דנ למשפחתם הערים האלה וחצריהנ ויכלו לנחל את הארצ לגבולתיה 
ויתנו בני ישראל נחלה ליהושע בנ נונ בתוכם על פי יהוה נתנו לו את 
העיר אשר שאל את תמנת סרח בהר אפרים ויבנה את העיר וישב 
בה אלה הנחלת אשר נחלו אלעזר הכהנ ויהושע בנ נונ וראשי האבות 
למטות בני ישראל בגורל בשלה לפני יהוה פתח אהל מועד ויכלו מחלק 
את הארצ וידבר יהוה אל יהושע לאמר דבר אל בני ישראל לאמר תנו 
לכם את ערי המקלט אשר דברתי אליכם ביד משה לנוס שמה רוצח 
מכה נפש בשגגה בבלי דעת והיו לכם למקלט מגאל הדמ ונס אל אחת 
מהערים האלה ועמד פתח שער העיר ודבר באזני זקני העיר ההיא את 
דבריו ואספו אתו העירה אליהם ונתנו לו מקום וישב עמם וכי ירדפ גאל 
הדם אחריו ולא יסגרו את הרצח בידו כי בבלי דעת הכה את רעהו 
ולא שנא הוא לו מתמול שלשום וישב בעיר ההיא עד עמדו לפני העדה 
למשפט עד מות הכהנ הגדול אשר יהיה בימימ ההם אז ישוב הרוצח 
ובא אל עירו ואל ביתו אל העיר אשר נס משם ויקדשו את קדש בגליל 
בהר נפתלי ואת שכם בהר אפרים ואת קרית ארבע היא חברונ בהר 
יהודה ומעבר לירדנ יריחו מזרחה נתנו את בצר במדבר במישר ממטה 
ראובנ ואת ראמת בגלעד ממטה גד ואת גלונ גולנ בבשנ ממטה מנשה 
אלה היו ערי המועדה לכל בני ישראל ולגר הגר בתוכם לנוס שמה 
כל מכה נפש בשגגה ולא ימות ביד גאל הדמ עד עמדו לפני העדה 
ויגשו ראשי אבות הלוים אל אלעזר הכהנ ואל יהושע בנ נונ ואל ראשי 
אבות המטות לבני ישראל וידברו אליהם] בשלה בארצ כנענ לאמר 
יהוה צוה ביד משה לתת לנו ערים לשבת ומגרשיהנ לבהמתנו ויתנו בני 
ישראל ללוים מנחלתם אל פי יהוה את הערים האלה ואת מגרשיהנ 
ויצא הגורל למשפחת הקהתי ויהי לבני אהרנ הכהנ מנ הלוים ממטה 
יהודה וממטה השמעני וממטה בנימנ בגורל ערים שלש עשרה ולבני 
קהת הנותרים ממשפחת מטה אפרים וממטה דנ ומחצי מטה מנשה 
בגורל ערים עשר ולבני גרשונ ממשפחות מטה יששכר וממטה אשר 
וממטה נפתלי ומחצי מטה מנשה בבשנ בגורל ערים שלש עשרה לבני 
מררי למשפחתם ממטה ראובנ וממטה גד וממטה זבולנ ערים שתים 
עשרה ויתנו בני ישראל ללוים את הערים האלה ואת מגרשיהנ כאשר 
צוה יהוה ביד משה בגורל ויתנו ממטה בני יהודה וממטה בני שמעונ את 
הערים האלה אשר יקרא אתהנ בשמ ויהי לבני אהרנ ממשפחות הקהתי 
מבני לוי כי להם היה הגורל ריאשנה ויתנו להם את קרית ארבע אבי 
הענוק היא חברונ בהר יהודה ואת מגרשה סביבתיה ואת שדה העיר 
ואת חצריה נתנו לכלב בנ יפנה באחזתו ולבני אהרנ הכהנ נתנו את 
עיר מקלט הרצח את חברונ ואת מגרשה ואת לבנה ואת מגרשה ואת 
יתר ואת מגרשה ואת אשתמע ואת מגרשה ואת חלנ ואת מגרשה ואת 
דבר ואת מגרשה ואת עינ ואת מגרשה ואת יטה ואת מגרשה את בית 
שמש ואת מגרשה ערים תשע מאת שני השבטים האלה וממטה בנימנ 
את גבעונ ואת מגרשה את גבע ואת מגרשה את ענתות ואת מגרשה 
ואת עלמונ ואת מגרשה ערים ארבע כל ערי בני אהרנ הכהנים שלש 
עשרה ערים ומגרשיהנ ולמשפחות בני קהת הלוים הנותרים מבני קהת 
ויהי ערי גורלם ממטה אפרים ויתנו להמ את עיר מקלט הרצח את שכמ 
ואת מגרשה בהר אפרים ואת גזר ואת מגרשה ואת קבצים ואת מגרשה 
ואת בית חורנ ואת מגרשה ערים ארבע וממטה דנ את אלתקא ואת 
מגרשה את גבתונ ואת מגרשה את אילונ ואת מגרשה את גת רמונ ואת 
מגרשה ערים ארבע וממחצית מטה מנשה את תענכ ואת מגרשה ואת 
גת רמונ ואת מגרשה ערים שתים כל ערים עשר ומגרשיהנ למשפחות 
בני קהת הנותרים ולבני גרשונ ממשפחת הלוים מחצי מטה מנשה את 


עיר מקלט הרצח את גלונ גולנ בבשנ ואת מגרשה ואת בעשתרה ואת 
מגרשה ערים שתים וממטה יששכר את קשיונ ואת מגרשה את דברת 
ואת מגרשה את ירמות ואת מגרשה את עינ גנים ואת מגרשה ערים 
ארבע וממטה אשר את משאל ואת מגרשה את עבדונ ואת מגרשה את 
חלקת ואת מגרשה ואת רחב ואת מגרשה ערים ארבע וממטה נפתלי 
את עיר מקלט הרצח את קדש בגליל ואת מגרשה ואת חמת דאר ואת 
מגרשה ואת קרתנ ואת מגרשה ערים שלש כל ערי הגרשני למשפחתמ 
שלש עשרה עיר ומגרשיהנ ולמשפחות בני מררי הלוים הנותרים מאת 
מטה זבולנ את יקנעם ואת מגרשה את קרתה ואת מגרשה את דמנה 
ואת מגרשה את נהלל ואת מגרשה ערים ארבע וממטה ראובנ את 
בצר ואת מגרשה ואת יהצה ואת מגרשה את קדמות ואת מגרשה ואת 
מיפעת ואת מגרשה ערים ארבע וממטה גד את עיר מקלט הרצח את 
רמת בגלעד ואת מגרשה ואת מחנים ואת מגרשה את חשבונ ואת 
מגרשה את יעזר ואת מגרשה כל ערים ארבע כל הערים לבני מררי 
למשפחתם הנותרים ממשפחות הלוים ויהי גורלם ערים שתים עשרה 
כל ערי הלוים בתוכ אחזת בני ישראל ערים ארבעים ושמנה ומגרשיהנ 
תהיינה הערים האלה עיר עיר ומגרשיה סביבתיה כנ לכל הערים האלה 
ויתנ יהוה לישראל את כל הארצ אשר נשבע לתת לאבותם וירשוה 
וישבו בה וינח יהוה להם מסביב ככל אשר נשבע לאבותם ולא עמד 
איש בפניהם מכל איביהם את כל איביהם נתנ יהוה בידם לא נפל דבר 
מכל הדבר הטוב אשר דבר יהוה אל בית ישראל הכל בא אז יקרא 
יהושע לראובני ולגדי ולחצי מטה מנשה ויאמר אליהם אתמ שמרתמ 
את כל אשר צוה אתכם משה עבד יהוה ותשמעו בקולי לכל אשר צויתי 
אתכם לא עזבתם את אחיכם זה ימים רבים עד היום הזה ושמרתם את 
משמרת מצות יהוה אלהיכם ועתה הניח יהוה אלהיכם לאחיכם כאשר 
דבר להמ ועתה פנו ולכו לכמ לאהליכם אל ארצ אחזתכם אשר נתנ 
לכמ משה עבד יהוה בעבר הירדנ רק שמרו מאד לעשות את המצוה 
ואת התורה אשר צוה אתכמ משה עבד יהוה לאהבה את יהוה אלהיכם 
וללכת בכל דרכיו ולשמר מצותיו ולדבקה בו ולעבדו בכל לבבכם ובכל 
נפשכם ויברכם יהושע וישלחם וילכו אל אהליהם ולחצי שבט המנשה 
נתנ משה בבשנ ולחציו נתנ יהושע עמ אחיהם מעבר בעבר הירדנ ימה 
וגם כי שלחם יהושע אל אהליהם ויברכם ויאמר אליהם לאמר בנכסים 
רבים שובו אל אהליכם ובמקנה רב מאד בכספ ובזהב ובנחשת ובברזל 
ובשלמות הרבה מאד חלקו שלל איביכם עמ אחיכם וישבו וילכו בני 
ראובנ ובני גד וחצי שבט המנשה מאת בני ישראל משלה אשר בארצ 
כנענ ללכת אל ארצ הגלעד אל ארצ אחזתמ אשר נאחזו בה על פי 
יהוה ביד משה ויבאו אל גלילות הירדנ אשר בארצ כנענ ויבנו בני ראובנ 
ובני גד וחצי שבט המנשה שם מזבח על הירדנ מזבח גדול למראה 
וישמעו בני ישראל לאמר הנה בנו בני ראובנ ובני גד וחצי שבט המנשה 
את המזבח אל מול ארצ כנענ אל גלילות הירדנ אל עבר בני ישראל 
וישמעו בני ישראל ויקהלו כל עדת בני ישראל שלה לעלות עליהמ 
לצבא וישלחו בני ישראל אל בני ראובנ ואל בני גד ואל חצי שבט 
מנשה אל ארצ הגלעד את פינחס בנ אלעזר הכהנ ועשרה נשאים עמו 
נשיא אחד נשיא אחד לבית אב לכל מטות ישראל ואיש ראש בית 
אבותם המה לאלפי ישראל ויבאו אל בני ראובנ ואל בני גד ואל חצי 
שבט מנשה אל ארצ הגלעד וידברו אתם לאמר כה אמרו כל עדת יהוה 
מה המעל הזה אשר מעלתם באלהי ישראל לשוב היום מאחרי יהוה 
בבנותכם לכם מזבח למרדכם היום ביהוה המעט לנו את עונ פעור אשר 
לא הטהרנו ממנו עד היום הזה ויהי הנגפ בעדת יהוה ואתמ תשבו היום 
מאחרי יהוה והיה אתמ תמרדו היום ביהוה ומחר אל כל עדת ישראל 


יקצפ ואכ אמ טמאה ארצ אחזתכם עברו לכמ אל ארצ אחזת יהוה אשר 
שכנ שמ משכנ יהוה והאחזו בתוכנו וביהוה אל תמרדו ואתנו אל תמרדו 
בבנתכמ לכמ מזבח מבלעדי מזבח יהוה אלהינו הלוא עכנ בנ זרח מעל 
מעל בחרם ועל כל עדת ישראל היה קצפ והוא איש אחד לא גוע בעונו 
ויענו בני ראובנ ובני גד וחצי שבט המנשה וידברו את ראשי אלפי ישראל 
אל אלהים יהוה אל אלהים יהוה הוא ידע וישראל הוא ידע אמ במרד ואמ 
במעל ביהוה אל תושיענו היום הזה לבנות לנו מזבח לשוב מאחרי יהוה 
ואם להעלות עליו עולה ומנחה ואם לעשות עליו זבחי שלמים יהוה הוא 
יבקש ואמ לא מדאגה מדבר עשינו את זאת לאמר מחר יאמרו בניכם 
לבנינו לאמר מה לכם וליהוה אלהי ישראל וגבול נתנ יהוה ביננו וביניכם 
בני ראובנ ובני גד את הירדנ אינ לכם חלק ביהוה והשביתו בניכם את 
בנינו לבלתי ירא את יהוה ונאמר נעשה נא לנו לבנות את המזבח לא 
לעולה ולא לזבח כי עד הוא בינינו וביניכם ובינ דרותינו אחרינו לעבד 
את עבדת יהוה לפניו בעלותינו ובזבחינו ובשלמינו ולא יאמרו בניכם 
מחר לבנינו אינ לכם חלק ביהוה ונאמר והיה כי יאמרו אלינו ואל דרתינו 
מחר ואמרנו ראו את תבנית מזבח יהוה אשר עשו אבותינו לא לעולה 
ולא לזבח כי עד הוא בינינו וביניכם חלילה לנו ממנו למרד ביהוה ולשוב 
היום מאחרי יהוה לבנות מזבח לעלה למנחה ולזבח מלבד מזבח יהוה 
אלהינו אשר לפני משכנו וישמע פינחס הכהנ ונשיאי העדה וראשי אלפי 
ישראל אשר אתו את הדברים אשר דברו בני ראובנ ובני גד ובני מנשה 
וייסב בעיניהם ויאמר פינחס בנ אלעזר הכהנ אל בני ראובנ ואל בני גד 
ואל בני מנשה היום ידענו כי בתוכנו יהוה אשר לא מעלתם ביהוה המעל 
הזה אז הצלתם את בני ישראל מיד יהוה וישב פינחס בנ אלעזר הכהנ 
והנשיאים מאת בני ראובנ ומאת בני גד מארצ הגלעד אל ארצ כנענ 
אל בני ישראל וישבו אותם דבר וייטב הדבר בעיני בני ישראל ויברכו 
אלהים בני ישראל ולא אמרו לעלות עליהם לצבא לשחת את הארצ 
אשר בני ראובנ ובני גד ישבים בה ויקראו בני ראובנ ובני גד למזבח כי 
עד הוא בינתינו כי יהוה האלהים ויהי מימים רבימ אחרי אשר הניח יהוה 
לישראל מכל איביהם מסביב ויהושע זקנ בא בימים ויקרא יהושע לכל 
ישראל לזקניו ולראשיו ולשפטיו ולשטריו ויאמר אלהם אני זקנתי באתי 
בימים ואתם ראיתם את כל אשר עשה יהוה אלהיכמ לכל הגוים האלה 
מפניכם כי יהוה אלהיכם הוא הנלחם לכמ ראו הפלתי לכם את הגוים 
הנשארים האלה בנחלה לשבטיכם מנ הירדנ וכל הגוים אשר הכרתי 
והים הגדול מבוא השמש ויהוה אלהיכם הוא יהדפם מפניכם והוריש אתמ 
מלפניכם וירשתם את ארצם כאשר דבר יהוה אלהיכם לכם וחזקתמ 
מאד לשמר ולעשות את כל הכתוב בספר תורת משה לבלתי סור ממנו 
ימינ ושמאול לבלתי בוא בגוים האלה הנשארים האלה אתכם ובשמ 
אלהיהם לא תזכירו ולא תשביעו ולא תעבדום ולא תשתחוו להם כי אמ 
ביהוה אלהיכם תדבקו כאשר עשיתם עד היום הזה ויורש יהוה מפניכם 
גוים גדלים ועצומים ואתמ לא עמד איש בפניכם עד היום הזה איש אחד 
מכמ ירדפ אלפ כי יהוה אלהיכם הוא הנלחמם לכם כאשר דבר לכמ 
ונשמרתם מאד לנפשתיכם לאהבה את יהוה אלהיכם כי אמ שוב תשובו 
ודבקתם ביתר הגוים האלה הנשארים האלה אתכם והתחתנתם בהמ 
ובאתמ בהם והמ בכם ידוע תדעו כי לא יוסיפ יהוה אלהיכם להוריש את 
הגוים האלה מלפניכם והיו לכם לפח ולמוקש ולשטט בצדיכם ולצננים 
בעיניכם עד אבדכם מעל האדמה הטובה הזאת אשר נתנ לכם יהוה 
אלהיכם והנה אנכי הולכ היום בדרכ כל הארצ וידעתמ בכל לבבכמ 
ובכל נפשכם כי לא נפל דבר אחד מכל הדברים הטובים אשר דבר 
יהוה אלהיכם עליכם הכל באו לכם לא נפל ממנו דבר אחד והיה 
כאשר בא עליכם כל הדבר הטוב אשר דבר יהוה אלהיכם אליכם כנ 


יביא יהוה עליכם את כל הדבר הרע עד השמידו אותכם מעל האדמה 
הטובה הזאת אשר נתנ לכם יהוה אלהיכם בעברכם את ברית יהוה 
אלהיכם אשר צוה אתכם והלכתמ ועבדתם אלהים אחרים והשתחויתם 
להם וחרה אפ יהוה בכם ואבדתם מהרה מעל הארצ הטובה אשר נתנ 
לכם ויאספ יהושע את כל שבטי ישראל שכמה ויקרא לזקני ישראל 
ולראשיו ולשפטיו ולשטריו ויתיצבו לפני האלהים ויאמר יהושע אל כל 
העם כה אמר יהוה אלהי ישראל בעבר הנהר ישבו אבותיכם מעולמ 
תרח אבי אברהם ואבי נחור ויעבדו אלהים אחרים ואקח את אביכמ 
את אברהם מעבר הנהר ואולכ אותו בכל ארצ כנענ וארב וארבה את 
זרעו ואתנ לו את יצחק ואתנ ליצחק את יעקב ואת עשו ואתנ לעשו את 
הר שעיר לרשת אותו ויעקב ובניו ירדו מצרים ואשלח את משה ואת 
אהרנ ואגפ את מצרים כאשר עשיתי בקרבו ואחר הוצאתי אתכם ואוציא 
את אבותיכם ממצרים ותבאו הימה וירדפו מצרים אחרי אבותיכם ברכב 
ובפרשים ים סופ ויצעקו אל יהוה וישם מאפל ביניכם ובינ המצרים ויבא 
עליו את הים ויכסהו ותראינה עיניכם את אשר עשיתי במצרים ותשבו 
במדבר ימים רבים ואבאה ואביא אתכם אל ארצ האמרי היושב בעבר 
הירדנ וילחמו אתכם ואתנ אותם בידכם ותירשו את ארצם ואשמידמ 
מפניכם ויקם בלק בנ צפור מלכ מואב וילחם בישראל וישלח ויקרא 
לבלעם בנ בעור לקלל אתכמם ולא אביתי לשמע לבלעם ויברכ ברוכ 
אתכם ואצל אתכם מידו ותעברו את הירדנ ותבאו אל יריחו וילחמו בכמ 
בעלי יריחו האמרי והפרזי והכנעני והחתי והגרגשי החוי והיבוסי ואתנ 
אותם בידכם ואשלח לפניכם את הצרעה ותגרש אותמ מפניכם שני 
מלכי האמרי לא בחרבכ ולא בקשתכ ואתנ לכם ארצ אשר לא יגעת 
בה וערים אשר לא בניתם ותשבו בהם כרמים וזיתים אשר לא נטעתמ 
אתמ אכלים ועתה יראו את יהוה ועבדו אתו בתמים ובאמת והסירו את 
אלהים אשר עבדו אבותיכם בעבר הנהר ובמצרים ועבדו את יהוה ואמ 
רע בעיניכם לעבד את יהוה בחרו לכם היום את מי תעבדונ אמ את 
אלהים אשר עבדו אבותיכם אשר בעבר מעבר הנהר ואם את אלהי 
האמרי אשר אתמ ישבים בארצם ואנכי וביתי נעבד את יהוה ויענ העם 
ויאמר חלילה לנו מעזב את יהוה לעבד אלהים אחרים כי יהוה אלהינו 
הוא המעלה אתנו ואת אבותינו מארצ מצרים מבית עבדים ואשר עשה 
לעינינו את האתות הגדלות האלה וישמרנו בכל הדרכ אשר הלכנו 
בה ובכל העמים אשר עברנו בקרבם ויגרש יהוה את כל העמים ואת 
האמרי ישב הארצ מפנינו גם אנחנו נעבד את יהוה כי הוא אלהינו ויאמר 
יהושע אל העם לא תוכלו לעבד את יהוה כי אלהים קדשים הוא אל 
קנוא הוא לא ישא לפשעכם ולחטאותיכם כי תעזבו את יהוה ועבדתמ 
אלהי נכר ושב והרע לכם וכלה אתכם אחרי אשר היטיב לכמ ויאמר 
העם אל יהושע לא כי את יהוה נעבד ויאמר יהושע אל העם עדים אתמ 
בכם כי אתמ בחרתמ לכמ את יהוה לעבד אותו ויאמרו עדים ועתה 
הסירו את אלהי הנכר אשר בקרבכם והטו את לבבכם אל יהוה אלהי 
ישראל ויאמרו העם אל יהושע את יהוה אלהינו נעבד ובקולו נשמע 
ויכרת יהושע ברית לעמ ביום ההוא וישם לו חק ומשפט בשכם ויכתב 
יהושע את הדברים האלה בספר תורת אלהים ויקח אבנ גדולה ויקימה 
שמ תחת האלה אשר במקדש יהוה ויאמר יהושע אל כל העם הנה 
האבנ הזאת תהיה בנו לעדה כי היא שמעה את כל אמרי יהוה אשר 
דבר עמנו והיתה בכם לעדה פנ תכחשונ באלהיכם וישלח יהושע את 
העם איש לנחלתו ויהי אחרי הדברים האלה וימת יהושע בנ נונ עבד יהוה 
בנ מאה ועשר שנים ויקברו אתו בגבול נחלתו בתמנת סרח אשר בהר 
אפרים מצפונ להר געש ויעבד ישראל את יהוה כל ימי יהושע וכל ימי 
הזקנים אשר האריכו ימים אחרי יהושע ואשר ידעו את כל מעשה יהוה 


אשר עשה לישראל ואת עצמות יוספ אשר העלו בני ישראל ממצרים 
קברו בשכם בחלקת השדה אשר קנה יעקב מאת בני חמור אבי שכמ 
במאה קשיטה ויהיו לבני יוספ לנחלה ואלעזר בנ אהרנ מת ויקברו אתו 
בגבעת פינחס בנו אשר נתנ לו בהר אפרים 


ויהי אחרי מות יהושע וישאלו בני ישראל ביהוה לאמר מי יעלה לנו 
אל הכנעני בתחלה להלחם בו ויאמר יהוה יהודה יעלה הנה נתתי את 
הארצ בידו ויאמר יהודה לשמעונ אחיו עלה אתי בגורלי ונלחמה בכנעני 
והלכתי גמ אני אתכ בגורלכ וילכ אתו שמעונ ויעל יהודה ויתנ יהוה את 
הכנעני והפרזי בידם ויכום בבזק עשרת אלפים איש וימצאו את אדני בזק 
בבזק וילחמו בו ויכו את הכנעני ואת הפרזי וינס אדני בזק וירדפו אחריו 
ויאחזו אתו ויקצצו את בהנות ידיו ורגליו ויאמר אדני בזק שבעים מלכים 
בהנות ידיהם ורגליהם מקצצים היו מלקטים תחת שלחני כאשר עשיתי 
כנ שלם לי אלהים ויביאהו ירושלם וימת שמ וילחמו בני יהודה בירושלם 
וילכדו אותה ויכוה לפי חרב ואת העיר שלחו באש ואחר ירדו בני יהודה 
להלחם בכנעני יושב ההר והנגב והשפלה וילכ יהודה אל הכנעני היושב 
בחברונ ושמ חברונ לפנים קרית ארבע ויכו את ששי ואת אחימנ ואת 
תלמי וילכ משם אל יושבי דביר ושם דביר לפנים קרית ספר ויאמר כלב 
אשר יכה את קרית ספר ולכדה ונתתי לו את עכסה בתי לאשה וילכדה 
עתניאל בנ קנז אחי כלב הקטנ ממנו ויתנ לו את עכסה בתו לאשה ויהי 
בבואה ותסיתהו לשאול מאת אביה השדה ותצנח מעל החמור ויאמר 
לה כלב מה לכ ותאמר לו הבה לי ברכה כי ארצ הנגב נתתני ונתתה לי 
גלת מים ויתנ לה כלב את גלת עלית ואת גלת תחתית ובני קיני חתנ 
משה עלו מעיר התמרים את בני יהודה מדבר יהודה אשר בנגב ערד 
וילכ וישב את העם וילכ יהודה את שמעונ אחיו ויכו את הכנעני יושב 
צפת ויחרימו אותה ויקרא את שם העיר חרמה וילכד יהודה את עזה 
ואת גבולה ואת אשקלונ ואת גבולה ואת עקרונ ואת גבולה ויהי יהוה 
את יהודה וירש את ההר כי לא להוריש את ישבי העמק כי רכב ברזל 
להם ויתנו לכלב את חברונ כאשר דבר משה ויורש משמ את שלשה 
בני הענק ואת היבוסי ישב ירושלם לא הורישו בני בנימנ וישב היבוסי 
את בני בנימנ בירושלם עד היום הזה ויעלו בית יוספ גמ המ בית אל 
ויהוה עמם ויתירו בית יוספ בבית אל ושם העיר לפנים לוז ויראו השמרים 
איש יוצא מנ העיר ויאמרו לו הראנו נא את מבוא העיר ועשינו עמכ 
חסד ויראם את מבוא העיר ויכו את העיר לפי חרב ואת האיש ואת כל 
משפחתו שלחו וילכ האיש ארצ החתים ויבנ עיר ויקרא שמה לוז הוא 
שמה עד היום הזה ולא הוריש מנשה את בית שאנ ואת בנותיה ואת 
תענכ ואת בנתיה ואת ישב ישבי דור ואת בנותיה ואת יושבי יבלעם ואת 
בנתיה ואת יושבי מגדו ואת בנותיה ויואל הכנעני לשבת בארצ הזאת 
ויהי כי חזק ישראל וישם את הכנעני למס והוריש לא הורישו ואפרים 
לא הוריש את הכנעני היושב בגזר וישב הכנעני בקרבו בגזר זבולנ לא 
הוריש את יושבי קטרונ ואת יושבי נהלל וישב הכנעני בקרבו ויהיו למס 
אשר לא הוריש את ישבי עכו ואת יושבי צידונ ואת אחלב ואת אכזיב 
ואת חלבה ואת אפיק ואת רחב וישב האשרי בקרב הכנעני ישבי הארצ 
כי לא הורישו נפתלי לא הוריש את ישבי בית שמש ואת ישבי בית ענת 
וישב בקרב הכנעני ישבי הארצ וישבי בית שמש ובית ענת היו להמ 
למס וילחצו האמרי את בני דנ ההרה כי לא נתנו לרדת לעמק ויואל 
האמרי לשבת בהר חרס באילונ ובשעלבים ותכבד יד בית יוספ ויהיו 
למס וגבול האמרי ממעלה עקרבים מהסלע ומעלה ויעל מלאכ יהוה 
מנ הגלגל אל הבכים ויאמר אעלה אתכמ ממצרים ואביא אתכמ אל 
הארצ אשר נשבעתי לאבתיכם ואמר לא אפר בריתי אתכם לעולמ 
ואתם לא תכרתו ברית ליושבי הארצ הזאת מזבחותיהם תתצונ ולא 


שמעתמ בקלי מה זאת עשיתם וגם אמרתי לא אגרש אותם מפניכם 
והיו לכם לצדים ואלהיהם יהיו לכם למוקש ויהי כדבר מלאכ יהוה את 
הדברים האלה אל כל בני ישראל וישאו העם את קולם ויבכו ויקראו 
שם המקומ ההוא בכים ויזבחו שם ליהוה וישלח יהושע את העם וילכו 
בני ישראל איש לנחלתו לרשת את הארצ ויעבדו העם את יהוה כל 
ימי יהושע וכל ימי הזקנים אשר האריכו ימים אחרי יהושוע אשר ראו את 
כל מעשה יהוה הגדול אשר עשה לישראל וימת יהושע בנ נונ עבד 
יהוה בנ מאה ועשר שנים ויקברו אותו בגבול נחלתו בתמנת חרס בהר 
אפרים מצפונ להר געש וגם כל הדור ההוא נאספו אל אבותיו ויקם 
דור אחר אחריהם אשר לא ידעו את יהוה וגם את המעשה אשר עשה 
לישראל ויעשו בני ישראל את הרע בעיני יהוה ויעבדו את הבעלים ויעזבו 
את יהוה אלהי אבותם המוציא אותמ מארצ מצרים וילכו אחרי אלהים 
אחרים מאלהי העמים אשר סביבותיהם וישתחוו להם ויכעסו את יהוה 
ויעזבו את יהוה ויעבדו לבעל ולעשתרות ויחר אפ יהוה בישראל ויתנמ 
ביד שסים וישסו אותם וימכרם ביד אויביהם מסביב ולא יכלו עוד לעמד 
לפני אויביהם בכל אשר יצאו יד יהוה היתה במ לרעה כאשר דבר יהוה 
וכאשר נשבע יהוה להם ויצר להמ מאד ויקם יהוה שפטים ויושיעום מיד 
שסיהם וגם אל שפטיהם לא שמעו כי זנו אחרי אלהים אחרים וישתחוו 
להם סרו מהר מנ הדרכ אשר הלכו אבותם לשמע מצות יהוה לא 
עשו כנ וכי הקים יהוה להמ שפטים והיה יהוה עמ השפט והושיעם מיד 
איביהם כל ימי השופט כי ינחם יהוה מנאקתם מפני לחציהם ודחקיהמ 
והיה במות השופט ישבו והשחיתו מאבותם ללכת אחרי אלהים אחרים 
לעבדם ולהשתחות להמ לא הפילו ממעלליהם ומדרכם הקשה ויחר 
אפ יהוה בישראל ויאמר יענ אשר עברו הגוי הזה את בריתי אשר צויתי 
את אבותם ולא שמעו לקולי גמ אני לא אוסיפ להוריש איש מפניהמ 
מנ הגוים אשר עזב יהושע וימת למענ נסות במ את ישראל השמרים 
הם את דרכ יהוה ללכת במ כאשר שמרו אבותם אם לא וינח יהוה את 
הגוים האלה לבלתי הורישם מהר ולא נתנם ביד יהושע ואלה הגוים 
אשר הניח יהוה לנסות בם את ישראל את כל אשר לא ידעו את כל 
מלחמות כנענ רק למענ דעת דרות בני ישראל ללמדמ מלחמה רק 
אשר לפנים לא ידעום חמשת סרני פלשתים וכל הכנעני והצידני והחוי 
ישב הר הלבנונ מהר בעל חרמונ עד לבוא חמת ויהיו לנסות במ את 
ישראל לדעת הישמעו את מצות יהוה אשר צוה את אבותם ביד משה 
ובני ישראל ישבו בקרב הכנעני החתי והאמרי והפרזי והחוי והיבוסי ויקחו 
את בנותיהם להם לנשים ואת בנותיהם נתנו לבניהם ויעבדו את אלהיהם 
ויעשו בני ישראל את הרע בעיני יהוה וישכחו את יהוה אלהיהם ויעבדו 
את הבעלים ואת האשרות ויחר אפ יהוה בישראל וימכרם ביד כושנ 
רשעתים מלכ ארמ נהרים ויעבדו בני ישראל את כושנ רשעתים שמנה 
שנים ויזעקו בני ישראל אל יהוה ויקם יהוה מושיע לבני ישראל ויושיעם 
את עתניאל בנ קנז אחי כלב הקטנ ממנו ותהי עליו רוח יהוה וישפט 
את ישראל ויצא למלחמה ויתנ יהוה בידו את כושנ רשעתים מלכ ארמ 
ותעז ידו על כושנ רשעתים ותשקט הארצ ארבעים שנה וימת עתניאל 
בנ קנז ויספו בני ישראל לעשות הרע בעיני יהוה ויחזק יהוה את עגלונ 
מלכ מואב על ישראל על כי עשו את הרע בעיני יהוה ויאספ אליו את 
בני עמונ ועמלק וילכ ויכ את ישראל ויירשו את עיר התמרים ויעבדו בני 
ישראל את עגלונ מלכ מואב שמונה עשרה שנה ויזעקו בני ישראל אל 
יהוה ויקם יהוה להמ מושיע את אהוד בנ גרא בנ הימיני איש אטר יד 
ימינו וישלחו בני ישראל בידו מנחה לעגלונ מלכ מואב ויעש לו אהוד 
חרב ולה שני פיות גמד ארכה ויחגר אותה מתחת למדיו על ירכ ימינו 
ויקרב את המנחה לעגלונ מלכ מואב ועגלונ איש בריא מאד ויהי כאשר 


כלה להקריב את המנחה וישלח את העם נשאי המנחה והוא שב מנ 
הפסילים אשר את הגלגל ויאמר דבר סתר לי אליכ המלכ ויאמר הס 
ויצאו מעליו כל העמדים עליו ואהוד בא אליו והוא ישב בעלית המקרה 
אשר לו לבדו ויאמר אהוד דבר אלהים לי אליכ ויקם מעל הכסא וישלח 
אהוד את יד שמאלו ויקח את החרב מעל ירכ ימינו ויתקעה בבטנו ויבא 
גמ הנצב אחר הלהב ויסגר החלב בעד הלהב כי לא שלפ החרב מבטנו 
ויצא הפרשדנה ויצא אהוד המסדרונה ויסגר דלתות העליה בעדו ונעל 
והוא יצא ועבדיו באו ויראו והנה דלתות העליה נעלות ויאמרו אכ מסיכ 
הוא את רגליו בחדר המקרה ויחילו עד בוש והנה איננו פתח דלתות 
העליה ויקחו את המפתח ויפתחו והנה אדניהם נפל ארצה מת ואהוד 
נמלט עד התמהמהם והוא עבר את הפסילים וימלט השעירתה ויהי 
בבואו ויתקע בשופר בהר אפרים וירדו עמו בני ישראל מנ ההר והוא 
לפניהם ויאמר אלהם רדפו אחרי כי נתנ יהוה את איביכם את מואב 
בידכם וירדו אחריו וילכדו את מעברות הירדנ למואב ולא נתנו איש 
לעבר ויכו את מואב בעת ההיא כעשרת אלפים איש כל שמנ וכל איש 
חיל ולא נמלט איש ותכנע מואב ביום] ההוא תחת יד ישראל ותשקט 
הארצ שמונים שנה ואחריו היה שמגר בנ ענת ויכ את פלשתים שש 
מאות איש במלמד הבקר וישע גמ הוא את ישראל ויספו בני ישראל 
לעשות הרע בעיני יהוה ואהוד מת וימכרם יהוה ביד יבינ מלכ כנענ 
אשר מלכ בחצור ושר צבאו סיסרא והוא יושב בחרשת הגוים ויצעקו בני 
ישראל אל יהוה כי תשע מאות רכב ברזל לו והוא לחצ את בני ישראל 
בחזקה עשרים שנה ודבורה אשה נביאה אשת לפידות היא שפטה את 
ישראל בעת ההיא והיא יושבת תחת תמר דבורה בינ הרמה ובינ בית 
אל בהר אפרים ויעלו אליה בני ישראל למשפט ותשלח ותקרא לברק 
בנ אבינעם מקדש נפתלי ותאמר אליו הלא צוה יהוה אלהי ישראל לכ 
ומשכת בהר תבור ולקחת עמכ עשרת אלפים איש מבני נפתלי ומבני 
זבלונ ומשכתי אליכ אל נחל קישונ את סיסרא שר צבא יבינ ואת רכבו 
ואת המונו ונתתיהו בידכ ויאמר אליה ברק אמ תלכי עמי והלכתי ואם לא 
תלכי עמי לא אלכ ותאמר הלכ אלכ עמכ אפס כי לא תהיה תפארתכ 
על הדרכ אשר אתה הולכ כי ביד אשה ימכר יהוה את סיסרא ותקמ 
דבורה ותלכ עם ברק קדשה ויזעק ברק את זבולנ ואת נפתלי קדשה 
ויעל ברגליו עשרת אלפי איש ותעל עמו דבורה וחבר הקיני נפרד מקינ 
מבני חבב חתנ משה ויט אהלו עד אלונ בצענים בצעננים אשר את 
קדש ויגדו לסיסרא כי עלה ברק בנ אבינעם הר תבור ויזעק סיסרא את 
כל רכבו תשע מאות רכב ברזל ואת כל העם אשר אתו מחרשת הגוים 
אל נחל קישונ ותאמר דברה אל ברק קום כי זה היום אשר נתנ יהוה את 
סיסרא בידכ הלא יהוה יצא לפניכ וירד ברק מהר תבור ועשרת אלפים 
איש אחריו ויהם יהוה את סיסרא ואת כל הרכב ואת כל המחנה לפי 
חרב לפני ברק וירד סיסרא מעל המרכבה וינס ברגליו וברק רדפ אחרי 
הרכב ואחרי המחנה עד חרשת הגוים ויפל כל מחנה סיסרא לפי חרב 
לא נשאר עד אחד וסיסרא נס ברגליו אל אהל יעל אשת חבר הקיני כי 
שלום בינ יבינ מלכ חצור ובינ בית חבר הקיני ותצא יעל לקראת סיסרא 
ותאמר אליו סורה אדני סורה אלי אל תירא ויסר אליה האהלה ותכסהו 
בשמיכה ויאמר אליה השקיני נא מעט מים כי צמאתי ותפתח את נאוד 
החלב ותשקהו ותכסהו ויאמר אליה עמד פתח האהל והיה אמ איש יבוא 
ושאלכ ואמר היש פה איש ואמרת אינ ותקח יעל אשת חבר את יתד 
האהל ותשם את המקבת בידה ותבוא אליו בלאט ותתקע את היתד 
ברקתו ותצנח בארצ והוא נרדם ויעפ וימת והנה ברק רדפ את סיסרא 
ותצא יעל לקראתו ותאמר לו לכ ואראכ את האיש אשר אתה מבקש 
ויבא אליה והנה סיסרא נפל מת והיתד ברקתו ויכנע אלהים ביום ההוא 


את יבינ מלכ כנענ לפני בני ישראל ותלכ יד בני ישראל הלוכ וקשה על 
יבינ מלכ כנענ עד אשר הכריתו את יבינ מלכ כנענ ותשר דבורה וברק 
בנ אבינעם ביומם ההוא לאמר בפרע פרעות בישראל בהתנדב עמ ברכו 
יהוה שמעו מלכים האזינו רזנים אנכי ליהוה אנכי אשירה אזמר ליהוה 
אלהי ישראל יהוה בצאתכ משעיר בצעדכ משדה אדום ארצ רעשה 
גמ שמים נטפו גמ עבים נטפו מים הרימ נזלו מפני יהוה זה סיני מפני 
יהוה אלהי ישראל בימי שמגר בנ ענת בימי יעל חדלו ארחות והלכי 
נתיבות ילכו ארחות עקלקלות חדלו פרזונ בישראל חדלו עד שקמתי 
דבורה שקמתי אמ בישראל יבחר אלהים חדשים אז לחם שערים מגנ 
אמ יראה ורמח בארבעים אלפ בישראל לבי לחוקקי ישראל המתנדבים 
בעם ברכו יהוה רכבי אתנות צחרות ישבי על מדינ והלכי על דרכ שיחו 
מקול מחצצים בינ משאבים שמ יתנו צדקות יהוה צדקת פרזנו בישראל 
אז ירדו לשערים עמ יהוה עורי עורי דבורה עורי עורי דברי שיר קום 
ברק ושבה שביכ בנ אבינעם אז ירד שריד לאדירים עם יהוה ירד לי 
בגבורים מני אפרים שרשמ בעמלק אחריכ בנימינ בעממיכ מני מכיר 
ירדו מחקקים ומזבולנ משכים בשבט ספר ושרי ביששכר עם דברה 
ויששכר כנ ברק בעמק שלח ברגליו בפלגות ראובנ גדלים חקקי לב 
למה ישבת בינ המשפתים לשמע שרקות עדרים לפלגות ראובנ גדולים 
חקרי לב גלעד בעבר הירדנ שכנ ודנ למה יגור אניות אשר ישב לחופ 
ימים ועל מפרציו ישכונ זבלונ עמ חרפ נפשו למות ונפתלי על מרומי שדה 
באו מלכים נלחמו אז נלחמו מלכי כנענ בתענכ על מי מגדו בצע כספ 
לא לקחו מנ שמים נלחמו הכוכבים ממסלותמ נלחמו עמ סיסרא נחל 
קישונ גרפם נחל קדומים נחל קישונ תדרכי נפשי עז אז הלמו עקבי סוס 
מדהרות דהרות אביריו אורו מרוז אמר מלאכ יהוה ארו ארור ישביה כי 
לא באו לעזרת יהוה לעזרת יהוה בגבורים תברכ מנשים יעל אשת חבר 
הקיני מנשים באהל תברכ מים שאל חלב נתנה בספל אדירים הקריבה 
חמאה ידה ליתד תשלחנה וימינה להלמות עמלים והלמה סיסרא מחקה 
ראשו ומחצה וחלפה רקתו בינ רגליה כרע נפל שכב בינ רגליה כרע 
נפל באשר כרע שמ נפל שדוד בעד החלונ נשקפה ותיבב אמ סיסרא 
בעד האשנב מדוע בשש רכבו לבוא מדוע אחרו פעמי מרכבותיו חכמות 
שרותיה תענינה אפ היא תשיב אמריה לה הלא ימצאו יחלקו שלל רחמ 
רחמתים לראש גבר שלל צבעים לסיסרא שלל צבעים רקמה צבע 
רקמתים לצוארי שלל כנ יאבדו כל אויביכ יהוה ואהביו כצאת השמש 
בגברתו ותשקט הארצ ארבעים שנה ויעשו בני ישראל הרע בעיני יהוה 
ויתנם יהוה ביד מדינ שבע שנים ותעז יד מדינ על ישראל מפני מדינ עשו 
להם בני ישראל את המנהרות אשר בהרים ואת המערות ואת המצדות 
והיה אמ זרע ישראל ועלה מדינ ועמלק ובני קדם ועלו עליו ויחנו עליהם 
וישחיתו את יבול הארצ עד בואכ עזה ולא ישאירו מחיה בישראל ושה 
ושור וחמור כי המ ומקניהם יעלו ואהליהם יבאו ובאו כדי ארבה לרב 
ולהם ולגמליהם אינ מספר ויבאו בארצ לשחתה וידל ישראל מאד מפני 
מדינ ויזעקו בני ישראל אל יהוה ויהי כי זעקו בני ישראל אל יהוה על 
אדות מדינ וישלח יהוה איש נביא אל בני ישראל ויאמר להם כה אמר 
יהוה אלהי ישראל אנכי העליתי אתכם ממצרים ואציא אתכמ מבית 
עבדים ואצל אתכם מיד מצרים ומיד כל לחציכם ואגרש אותמ מפניכם 
ואתנה לכמ את ארצם ואמרה לכמ אני יהוה אלהיכם לא תיראו את 
אלהי האמרי אשר אתמ יושבים בארצם ולא שמעתם בקולי ויבא מלאכ 
יהוה וישב תחת האלה אשר בעפרה אשר ליואש אבי העזרי וגדעונ 
בנו חבט חטים בגת להניס מפני מדינ וירא אליו מלאכ יהוה ויאמר אליו 
יהוה עמכ גבור החיל ויאמר אליו גדעונ בי אדני ויש יהוה עמנו ולמה 
מצאתנו כל זאת ואיה כל נפלאתיו אשר ספרו לנו אבותינו לאמר הלא 


ממצרים העלנו יהוה ועתה נטשנו יהוה ויתננו בכפ מדינ ויפנ אליו יהוה 
ויאמר לכ בכחכ זה והושעת את ישראל מכפ מדינ הלא שלחתיכ ויאמר 
אליו בי אדני במה אושיע את ישראל הנה אלפי הדל במנשה ואנכי 
הצעיר בבית אבי ויאמר אליו יהוה כי אהיה עמכ והכית את מדינ כאיש 
אחד ויאמר אליו אמ נא מצאתי חנ בעיניכ ועשית לי אות שאתה מדבר 
עמי אל נא תמש מזה עד באי אליכ והצאתי את מנחתי והנחתי לפניכ 
ויאמר אנכי אשב עד שובכ וגדעונ בא ויעש גדי עזים ואיפת קמח מצות 
הבשר שמ בסל והמרק שמ בפרור ויוצא אליו אל תחת האלה ויגש 
ויאמר אליו מלאכ האלהים קח את הבשר ואת המצות והנח אל הסלע 
הלז ואת המרק שפוכ ויעש כנ וישלח מלאכ יהוה את קצה המשענת 
אשר בידו ויגע בבשר ובמצות ותעל האש מנ הצור ותאכל את הבשר 
ואת המצות ומלאכ יהוה הלכ מעיניו וירא גדעונ כי מלאכ יהוה הוא 
ויאמר גדעונ אהה אדני יהוה כי על כנ ראיתי מלאכ יהוה פנים אל 
פנים ויאמר לו יהוה שלום לכ אל תירא לא תמות ויבנ שמ גדעונ מזבח 
ליהוה ויקרא לו יהוה שלום עד היום הזה עודנו בעפרת אבי העזרי ויהי 
בלילה ההוא ויאמר לו יהוה קח את פר השור אשר לאביכ ופר השני 
שבע שנים והרסת את מזבח הבעל אשר לאביכ ואת האשרה אשר 
עליו תכרת ובנית מזבח ליהוה אלהיכ על ראש המעוז הזה במערכה 
ולקחת את הפר השני והעלית עולה בעצי האשרה אשר תכרת ויקח 
גדעונ עשרה אנשים מעבדיו ויעש כאשר דבר אליו יהוה ויהי כאשר ירא 
את בית אביו ואת אנשי העיר מעשות יומם ויעש לילה וישכימו אנשי 
העיר בבקר והנה נתצ מזבח הבעל והאשרה אשר עליו כרתה ואת 
הפר השני העלה על המזבח הבנוי ויאמרו איש אל רעהו מי עשה הדבר 
הזה וידרשו ויבקשו ויאמרו גדעונ בנ יו אש עשה הדבר הזה ויאמרו אנשי 
העיר אל יואש הוצא את בנכ וימת כי נתצ את מזבח הבעל וכי כרת 
האשרה אשר עליו ויאמר יואש לכל אשר עמדו עליו האתם תריבונ 
לבעל אמ אתמ תושיעונ אותו אשר יריב לו יומת עד הבקר אמ אלהים 
הוא ירב לו כי נתצ את מזבחו ויקרא לו ביום ההוא ירבעל לאמר ירב 
בו הבעל כי נתצ את מזבחו וכל מדינ ועמלק ובני קדם נאספו יחדו 
ויעברו ויחנו בעמק יזרעאל ורוח יהוה לבשה את גדעונ ויתקע בשופר 
ויזעק אביעזר אחריו ומלאכים שלח בכל מנשה ויזעק גם הוא אחריו 
ומלאכים שלח באשר ובזבלונ ובנפתלי ויעלו לקראתם ויאמר גדעונ אל 
האלהים אמ ישכ מושיע בידי את ישראל כאשר דברת הנה אנכי מציג 
את גזת הצמר בגרנ אמ טל יהיה על הגזה לבדה ועל כל הארצ חרב 
וידעתי כי תושיע בידי את ישראל כאשר דברת ויהי כנ וישכם ממחרת 
ויזר את הגזה וימצ טל מנ הגזה מלוא הספל מים ויאמר גדעונ אל 
האלהים אל יחר אפכ בי ואדברה אכ הפעם אנסה נא רק הפעם בגזה 
יהי נא חרב אל הגזה לבדה ועל כל הארצ יהיה טל ויעש אלהים כנ 
בלילה ההוא ויהי חרב אל הגזה לבדה ועל כל הארצ היה טל וישכם 
ירבעל הוא גדעונ וכל העם אשר אתו ויחנו על עינ חרד ומחנה מדינ היה 
לו מצפונ מגבעת המורה בעמק ויאמר יהוה אל גדעונ רב העם אשר 
אתכ מתתי את מדינ בידם פנ יתפאר עלי ישראל לאמר ידי הושיעה לי 
ועתה קרא נא באזני העם לאמר מי ירא וחרד ישב ויצפר מהר הגלעד 
וישב מנ העם עשרים ושנים אלפ ועשרת אלפים נשארו ויאמר יהוה 
אל גדעונ עוד העם רב הורד אותם אל המים ואצרפנו לכ שמ והיה 
אשר אמר אליכ זה ילכ אתכ הוא ילכ אתכ וכל אשר אמר אליכ זה 
לא ילכ עמכ הוא לא ילכ ויורד את העם אל המים ויאמר יהוה אל 
גדעונ כל אשר ילק בלשונו מנ המים כאשר ילק הכלב תציג אותו לבד 
וכל אשר יכרע על ברכיו לשתות ויהי מספר המלקקים בידם אל פיהמ 
שלש מאות איש וכל יתר העם כרעו על ברכיהם לשתות מים ויאמר 


יהוה אל גדעונ בשלש מאות האיש המלקקים אושיע אתכם ונתתי את 
מדינ בידכ וכל העם ילכו איש למקמו ויקחו את צדה העם בידם ואת 
שופרתיהם ואת כל איש ישראל שלח איש לאהליו ובשלש מאות האיש 
החזיק ומחנה מדינ היה לו מתחת בעמק ויהי בלילה ההוא ויאמר אליו 
יהוה קומ רד במחנה כי נתתיו בידכ ואמ ירא אתה לרדת רד אתה ופרה 
נערכ אל המחנה ושמעת מה ידברו ואחר תחזקנה ידיכ וירדת במחנה 
וירד הוא ופרה נערו אל קצה החמשים אשר במחנה ומדינ ועמלק וכל 
בני קדם נפלים בעמק כארבה לרב ולגמליהם אינ מספר כחול שעל 
שפת הים לרב ויבא גדעונ והנה איש מספר לרעהו חלום ויאמר הנה 
חלום חלמתי והנה צלול צליל לחם שערים מתהפכ במחנה מדינ ויבא 
עד האהל ויכהו ויפל ויהפכהו למעלה ונפל האהל ויענ רעהו ויאמר אינ 
זאת בלתי אמ חרב גדעונ בנ יואש איש ישראל נתנ האלהים בידו את 
מדינ ואת כל המחנה ויהי כשמע גדעונ את מספר החלום ואת שברו 
וישתחו וישב אל מחנה ישראל ויאמר קומו כי נתנ יהוה בידכם את מחנה 
מדינ ויחצ את שלש מאות האיש שלשה ראשים ויתנ שופרות ביד כלמ 
וכדים רקים ולפדים בתוכ הכדים ויאמר אליהמ ממני תראו וכנ תעשו 
והנה אנכי בא בקצה המחנה והיה כאשר אעשה כנ תעשונ ותקעתי 
בשופר אנכי וכל אשר אתי ותקעתם בשופרות גמ אתמ סביבות כל 
המחנה ואמרתם ליהוה ולגדעונ ויבא גדעונ ומאה איש אשר אתו בקצה 
המחנה ראש האשמרת התיכונה אכ הקם הקימו את השמרימ ויתקעו 
בשופרות ונפוצ הכדים אשר בידם ויתקעו שלשת הראשים בשופרות 
וישברו הכדים ויחזיקו ביד שמאולמ בלפדים וביד ימינם השופרות לתקוע 
ויקראו חרב ליהוה ולגדעונ ויעמדו איש תחתיו סביב למחנה וירצ כל 
המחנה ויריעו ויניסו וינוסו ויתקעו שלש מאות השופרות וישם יהוה את 
חרב איש ברעהו ובכל המחנה וינס המחנה עד בית השטה צררתה עד 
שפת אבל מחולה על טבת ויצעק איש ישראל מנפתלי ומנ אשר ומנ כל 
מנשה וירדפו אחרי מדינ ומלאכים שלח גדעונ בכל הר אפרים לאמר 
רדו לקראת מדינ ולכדו להמ את המים עד בית ברה ואת הירדנ ויצעק 
כל איש אפרים וילכדו את המים עד בית ברה ואת הירדנ וילכדו שני שרי 
מדינ את ערב ואת זאב ויהרגו את עורב בצור עורב ואת זאב הרגו ביקב 
זאב וירדפו אל מדינ וראש ערב וזאב הביאו אל גדעונ מעבר לירדנ 
ויאמרו אליו איש אפרים מה הדבר הזה עשית לנו לבלתי קראות לנו 
כי הלכת להלחם במדינ ויריבונ אתו בחזקה ויאמר אליהם מה עשיתי 
עתה ככמ הלוא טוב עללות אפרים מבציר אביעזר בידכם נתנ אלהים 
את שרי מדינ את ערב ואת זאב ומה יכלתי עשות ככם אז רפתה רוחמ 
מעליו בדברו הדבר הזה ויבא גדעונ הירדנה עבר הוא ושלש מאות 
האיש אשר אתו עיפים ורדפים ויאמר לאנשי סכות תנו נא ככרות לחמ 
לעם אשר ברגלי כי עיפים המ ואנכי רדפ אחרי זבח וצלמנע מלכי 
מדינ ויאמר שרי סכות הכפ זבח וצלמנע עתה בידכ כי נתנ לצבאכ 
לחמ ויאמר גדעונ לכנ בתת יהוה את זבח ואת צלמנע בידי ודשתי 
את בשרכם את קוצי המדבר ואת הברקנים ויעל משם פנואל וידבר 
אליהם כזאת ויענו אותו אנשי פנואל כאשר ענו אנשי סכות ויאמר גמ 
לאנשי פנואל לאמר בשובי בשלום אתצ את המגדל הזה וזבח וצלמנע 
בקרקר ומחניהם עממ כחמשת עשר אלפ כל הנותרים מכל מחנה בני 
קדם והנפלים מאה ועשרים אלפ איש שלפ חרב ויעל גדעונ דרכ השכוני 
באהלים מקדם לנבח ויגבהה ויכ את המחנה והמחנה היה בטח וינוסו 
זבח וצלמנע וירדפ אחריהם וילכד את שני מלכי מדינ את זבח ואת 
צלמנע וכל המחנה החריד וישב גדעונ בנ יואש מנ המלחמה מלמעלה 
החרס וילכד נער מאנשי סכות וישאלהו ויכתב אליו את שרי סכות ואת 
זקניה שבעים ושבעה איש ויבא אל אנשי סכות ויאמר הנה זבח וצלמנע 


אשר חרפתם אותי לאמר הכפ זבח וצלמנע עתה בידכ כי נתנ לאנשיכ 
היעפים לחם ויקח את זקני העיר ואת קוצי המדבר ואת הברקנים וידע 
בהמ את אנשי סכות ואת מגדל פנואל נתצ ויהרג את אנשי העיר ויאמר 
אל זבח ואל צלמנע איפה האנשים אשר הרגתמ בתבור ויאמרו כמוכ 
כמוהם אחד כתאר בני המלכ ויאמר אחי בני אמי המ חי יהוה לו החיתמ 
אותם לא הרגתי אתכם ויאמר ליתר בכורו קום] הרג אותם ולא שלפ 
הנער חרבו כי ירא כי עודנו נער ויאמר זבח וצלמנע קום אתה ופגע 
בנו כי כאיש גבורתו ויקם גדעונ ויהרג את זבח ואת צלמנע ויקח את 
השהרנים אשר בצוארי גמליהם ויאמרו איש ישראל אל גדעונ משל בנו 
גמ אתה גם בנכ גמ בנ בנכ כי הושעתנו מיד מדינ ויאמר אלהם גדעונ 
לא אמשל אני בכם ולא ימשל בני בכם יהוה ימשל בכם ויאמר אלהמ 
גדעונ אשאלה מכמ שאלה ותנו לי איש נזם שללו כי נזמי זהב להמ 
כי ישמעאלים הם ויאמרו נתונ נתנ ויפרשו את השמלה וישליכו שמה 
איש נזם שללו ויהי משקל נזמי הזהב אשר שאל אלפ ושבע מאות זהב 
לבד מנ השהרנים והנטפות ובגדי הארגמנ שעל מלכי מדינ ולבד מנ 
הענקות אשר בצוארי גמליהם ויעש אותו גדעונ לאפוד ויצג אותו בעירו 
בעפרה ויזנו כל ישראל אחריו שמ ויהי לגדעונ ולביתו למוקש ויכנע מדינ 
לפני בני ישראל ולא יספו לשאת ראשמ ותשקט הארצ ארבעים שנה 
בימי גדעונ וילכ ירבעל בנ יואש וישב בביתו ולגדעונ היו שבעים בנים 
יצאי ירכו כי נשים רבות היו לו ופילגשו אשר בשכם ילדה לו גמ היא בנ 
וישם את שמו אבימלכ וימת גדעונ בנ יואש בשיבה טובה ויקבר בקבר 
יואש אביו בעפרה אבי העזרי ויהי כאשר מת גדעונ וישובו בני ישראל 
ויזנו אחרי הבעלים וישימו להמ בעל ברית לאלהים ולא זכרו בני ישראל 
את יהוה אלהיהם המציל אותם מיד כל איביהם מסביב ולא עשו חסד 
עם בית ירבעל גדעונ ככל הטובה אשר עשה עמ ישראל וילכ אבימלכ 
בנ ירבעל שכמה אל אחי אמו וידבר אליהם ואל כל משפחת בית אבי 
אמו לאמר דברו נא באזני כל בעלי שכמ מה טוב לכמ המשל בכמ 
שבעים איש כל בני ירבעל אמ משל בכם איש אחד וזכרתם כי עצמכמ 
ובשרכם אני וידברו אחי אמו עליו באזני כל בעלי שכם את כל הדברים 
האלה ויט לבם אחרי אבימלכ כי אמרו אחינו הוא ויתנו לו שבעים כספ 
מבית בעל ברית וישכר בהם אבימלכ אנשים ריקים ופחזים וילכו אחריו 
ויבא בית אביו עפרתה ויהרג את אחיו בני ירבעל שבעים איש על אבנ 
אחת ויותר יותם בנ ירבעל הקטנ כי נחבא ויאספו כל בעלי שכמ וכל 
בית מלוא וילכו וימליכו את אבימלכ למלכ עמ אלונ מצב אשר בשכמ 
ויגדו ליותם וילכ ויעמד בראש הר גרזים וישא קולו ויקרא ויאמר להמ 
שמעו אלי בעלי שכם וישמע אליכם אלהים הלוכ הלכו העצים למשח 
עליהם מלכ ויאמרו לזית מלוכה מלכה עלינו ויאמר להם הזית החדלתי 
את דשני אשר בי יכבדו אלהים ואנשים והלכתי לנוע על העצים ויאמרו 
העצים לתאנה לכי את מלכי עלינו ותאמר להמ התאנה החדלתי את 
מתקי ואת תנובתי הטובה והלכתי לנוע על העצים ויאמרו העצים לגפנ 
לכי את מלוכי מלכי עלינו ותאמר להמ הגפנ החדלתי את תירושי 
המשמח אלהים ואנשים והלכתי לנוע על העצים ויאמרו כל העצים אל 
האטד לכ אתה מלכ עלינו ויאמר האטד אל העצים אמ באמת אתמ 
משחים אתי למלכ עליכם באו חסו בצלי ואם אינ תצא אש מנ האטד 
ותאכל את ארזי הלבנונ ועתה אמ באמת ובתמים עשיתם ותמליכו את 
אבימלכ ואמ טובה עשיתם עמ ירבעל ועם ביתו ואמ כגמול ידיו עשיתם 
לו אשר נלחם אבי עליכם וישלכ את נפשו מנגד ויצל אתכם מיד מדינ 
ואתמ קמתמ על בית אבי היום ותהרגו את בניו שבעים איש על אבנ 
אחת ותמליכו את אבימלכ בנ אמתו על בעלי שכם כי אחיכם הוא ואמ 
באמת ובתמים עשיתמ עמ ירבעל ועם ביתו היום הזה שמחו באבימלכ 


וישמח גמ הוא בכם ואם אינ תצא אש מאבימלכ ותאכל את בעלי שכמ 
ואת בית מלוא ותצא אש מבעלי שכם ומבית מלוא ותאכל את אבימלכ 
וינס יותם ויברח וילכ בארה וישב שמ מפני אבימלכ אחיו וישר אבימלכ 
על ישראל שלש שנים וישלח אלהים רוח רעה בינ אבימלכ ובינ בעלי 
שכם ויבגדו בעלי שכם באבימלכ לבוא חמס שבעים בני ירבעל ודממ 
לשום על אבימלכ אחיהם אשר הרג אותם ועל בעלי שכם אשר חזקו 
את ידיו להרג את אחיו וישימו לו בעלי שכם מארבים על ראשי ההרים 
ויגזלו את כל אשר יעבר עליהם בדרכ ויגד לאבימלכ ויבא געל בנ 
עבד ואחיו ויעברו בשכם ויבטחו בו בעלי שכם ויצאו השדה ויבצרו את 
כרמיהם וידרכו ויעשו הלולים ויבאו בית אלהיהם ויאכלו וישתו ויקללו 
את אבימלכ ויאמר געל בנ עבד מי אבימלכ ומי שכם כי נעבדנו הלא 
בנ ירבעל וזבל פקידו עבדו את אנשי חמור אבי שכם ומדוע נעבדנו 
אנחנו ומי יתנ את העם הזה בידי ואסירה את אבימלכ ויאמר לאבימלכ 
רבה צבאכ וצאה וישמע זבל שר העיר את דברי געל בנ עבד ויחר אפו 
וישלח מלאכים אל אבימלכ בתרמה לאמר הנה געל בנ עבד ואחיו 
באים שכמה והנמ צרים את העיר עליכ ועתה קום לילה אתה והעמ 
אשר אתכ וארב בשדה והיה בבקר כזרח השמש תשכים ופשטת על 
העיר והנה הוא והעם אשר אתו יצאים אליכ ועשית לו כאשר תמצא ידכ 
ויקם אבימלכ וכל העם אשר עמו לילה ויארבו על שכם ארבעה ראשים 
ויצא געל בנ עבד ויעמד פתח שער העיר ויקם אבימלכ והעם אשר אתו 
מנ המארב וירא געל את העם ויאמר אל זבל הנה עמ יורד מראשי 
ההרים ויאמר אליו זבל את צל ההרים אתה ראה כאנשים ויספ עוד געל 
לדבר ויאמר הנה עם יורדים מעמ טבור הארצ וראש אחד בא מדרכ 
אלונ מעוננים ויאמר אליו זבל איה אפוא פיכ אשר תאמר מי אבימלכ 
כי נעבדנו הלא זה העם אשר מאסתה בו צא נא עתה והלחם בו ויצא 
געל לפני בעלי שכם וילחם באבימלכ וירדפהו אבימלכ וינס מפניו ויפלו 
חללים רבים עד פתח השער וישב אבימלכ בארומה ויגרש זבל את געל 
ואת אחיו משבת בשכם ויהי ממחרת ויצא העם השדה ויגדו לאביםלכ 
ויקח את העם ויחצם לשלשה ראשים ויארב בשדה וירא והנה העם יצא 
מנ העיר ויקם עליהם ויכם ואבימלכ והראשים אשר עמו פשטו ויעמדו 
פתח שער העיר ושני הראשים פשטו על כל אשר בשדה ויכום ואביםלכ 
נלחם בעיר כל היום ההוא וילכד את העיר ואת העם אשר בה הרג ויתצ 
את העיר ויזרעה מלח וישמעו כל בעלי מגדל שכמ ויבאו אל צריח בית 
אל ברית ויגד לאבימלכ כי התקבצו כל בעלי מגדל שכם ויעל אבימלכ 
הר צלמונ הוא וכל העם אשר אתו ויקח אבימלכ את הקרדמות בידו 
ויכרת שוכת עצים וישאה וישם על שכמו ויאמר אל העם אשר עמו מה 
ראיתם עשיתי מהרו עשו כמוני ויכרתו גם כל העם איש שוכה וילכו אחרי 
אבימלכ וישימו על הצריח ויציתו עליהמ את הצריח באש וימתו גמ כל 
אנשי מגדל שכם כאלפ איש ואשה וילכ אבימלכ אל תבצ ויחנ בתבצ 
וילכדה ומגדל עז היה בתוכ העיר וינסו שמה כל האנשים והנשים וכל 
בעלי העיר ויסגרו בעדם ויעלו על גג המגדל ויבא אבימלכ עד המגדל 
וילחם בו ויגש עד פתח המגדל לשרפו באש ותשלכ אשה אחת פלח 
רכב על ראש אבימלכ ותרצ את גלגלתו ויקרא מהרה אל הנער נשא 
כליו ויאמר לו שלפ חרבכ ומותתני פנ יאמרו לי אשה הרגתהו וידקרהו 
נערו וימת ויראו איש ישראל כי מת אבימלכ וילכו איש למקמו וישב 
אלהים את רעת אבימלכ אשר עשה לאביו להרג את שבעים אחיו 
ואת כל רעת אנשי שכם השיב אלהים בראשם ותבא אליהם קללת 
יותמ בנ ירבעל ויקם אחרי אבימלכ להושיע את ישראל תולע בנ פואה 
בנ דודו איש יששכר והוא ישב בשמיר בהר אפרים וישפט את ישראל 
עשרים ושלש שנה וימת ויקבר בשמיר ויקם אחריו יאיר הגלעדי וישפט 


את ישראל עשרים ושתים שנה ויהי לו שלשים בנים רכבים על שלשים 
עירים ושלשים עירים להמ להמ יקראו חות יאיר עד היום הזה אשר בארצ 
הגלעד וימת יאיר ויקבר בקמונ ויספו בני ישראל לעשות הרע בעיני יהוה 
ויעבדו את הבעלים ואת העשתרות ואת אלהי ארמ ואת אלהי צידונ 
ואת אלהי מואב ואת אלהי בני עמונ ואת אלהי פלשתים ויעזבו את יהוה 
ולא עבדוהו ויחר אפ יהוה בישראל וימכרם ביד פלשתים וביד בני עמונ 
וירעצו וירצצו את בני ישראל בשנה ההיא שמנה עשרה שנה את כל בני 
ישראל אשר בעבר הירדנ בארצ האמרי אשר בגלעד ויעברו בני עמונ 
את הירדנ להלחם גמ ביהודה ובבנימינ ובבית אפרים ותצר לישראל 
מאד ויזעקו בני ישראל אל יהוה לאמר חטאנו לכ וכי עזבנו את אלהינו 
ונעבד את הבעלים ויאמר יהוה אל בני ישראל הלא ממצרים ומנ האמרי 
ומנ בני עמונ ומנ פלשתים וצידונים ועמלק ומעונ לחצו אתכם ותצעקו 
אלי ואושיעה אתכם מידמ ואתמ עזבתם אותי ותעבדו אלהים אחרים 
לכנ לא אוסיפ להושיע אתכם לכו וזעקו אל האלהים אשר בחרתמ 
בם המה יושיעו לכמ בעת צרתכם ויאמרו בני ישראל אל יהוה חטאנו 
עשה אתה לנו ככל הטוב בעיניכ אכ הצילנו נא היום הזה ויסירו את 
אלהי הנכר מקרבם ויעבדו את יהוה ותקצר נפשו בעמל ישראל ויצעקו 
בני עמונ ויחנו בגלעד ויאספו בני ישראל ויחנו במצפה ויאמרו העם שרי 
גלעד איש אל רעהו מי האיש אשר יחל להלחם בבני עמונ יהיה לראש 
לכל ישבי גלעד ויפתח הגלעדי היה גבור חיל והוא בנ אשה זונה ויולד 
גלעד את יפתח ותלד אשת גלעד לו בנים ויגדלו בני האשה ויגרשו 
את יפתח ויאמרו לו לא תנחל בבית אבינו כי בנ אשה אחרת אתה 
ויברח יפתח מפני אחיו וישב בארצ טוב ויתלקטו אל יפתח אנשים ריקים 
ויצאו עמו ויהי מימים וילחמו בני עמונ עם ישראל ויהי כאשר נלחמו בני 
עמונ עם ישראל וילכו זקני גלעד לקחת את יפתח מארצ טוב ויאמרו 
ליפתח לכה והייתה לנו לקצינ ונלחמה בבני עמונ ויאמר יפתח לזקני 
גלעד הלא אתמ שנאתם אותי ותגרשוני מבית אבי ומדוע באתם אלי 
עתה כאשר צר לכמ ויאמרו זקני גלעד אל יפתח לכנ עתה שבנו אליכ 
והלכת עמנו ונלחמת בבני עמונ והיית לנו לראש לכל ישבי גלעד ויאמר 
יפתח אל זקני גלעד אמ משיבים אתמ אותי להלחם בבני עמונ ונתנ 
יהוה אותם לפני אנכי אהיה לכם לראש ויאמרו זקני גלעד אל יפתח 
יהוה יהיה שמע בינותינו אמ לא כדברכ כנ נעשה וילכ יפתח עמ זקני 
גלעד וישימו העם אותו עליהם לראש ולקצינ וידבר יפתח את כל דבריו 
לפני יהוה במצפה וישלח יפתח מלאכים אל מלכ בני עמונ לאמר מה 
לי ולכ כי באת אלי להלחם בארצי ויאמר מלכ בני עמונ אל מלאכי 
יפתח כי לקח ישראל את ארצי בעלותו ממצרים מארנונ ועד היבק ועד 
הירדנ ועתה השיבה אתהנ בשלום ויוספ עוד יפתח וישלח מלאכים אל 
מלכ בני עמונ ויאמר לו כה אמר יפתח לא לקח ישראל את ארצ מואב 
ואת ארצ בני עמונ כי בעלותם ממצרים וילכ ישראל במדבר עד ימ סופ 
ויבא קדשה וישלח ישראל מלאכים אל מלכ אדום לאמר אעברה נא 
בארצכ ולא שמע מלכ אדום וגם אל מלכ מואב שלח ולא אבה וישב 
ישראל בקדש וילכ במדבר ויסב את ארצ אדום ואת ארצ מואב ויבא 
ממזרח שמש לארצ מואב ויחנונ בעבר ארנונ ולא באו בגבול מואב כי 
ארנונ גבול מואב וישלח ישראל מלאכים אל סיחונ מלכ האמרי מלכ 
חשבונ ויאמר לו ישראל נעברה נא בארצכ עד מקומי ולא האמינ סיחונ 
את ישראל עבר בגבלו ויאספ סיחונ את כל עמו ויחנו ביהצה וילחמ 
עם ישראל ויתנ יהוה אלהי ישראל את סיחונ ואת כל עמו ביד ישראל 
ויכום ויירש ישראל את כל ארצ האמרי יושב הארצ ההיא ויירשו את כל 
גבול האמרי מארנונ ועד היבק ומנ המדבר ועד הירדנ ועתה יהוה אלהי 
ישראל הוריש את האמרי מפני עמו ישראל ואתה תירשנו הלא את 


אשר יורישכ כמוש אלהיכ אותו תירש ואת כל אשר הוריש יהוה אלהינו 
מפנינו אותו נירש ועתה הטוב טוב אתה מבלק בנ צפור מלכ מואב הרוב 
רב עם ישראל אמ נלחם נלחמ במ בשבת ישראל בחשבונ ובבנותיה 
ובערעור ובבנותיה ובכל הערים אשר על ידי ארנונ שלש מאות שנה 
ומדוע לא הצלתם בעת ההיא ואנכי לא חטאתי לכ ואתה עשה אתי 
רעה להלחמ בי ישפט יהוה השפט היום בינ בני ישראל ובינ בני עמונ 
ולא שמע מלכ בני עמונ אל דברי יפתח אשר שלח אליו ותהי על יפתח 
רוח יהוה ויעבר את הגלעד ואת מנשה ויעבר את מצפה גלעד וממצפה 
גלעד עבר בני עמונ וידר יפתח נדר ליהוה ויאמר אמ נתונ תתנ את בני 
עמונ בידי והיה היוצא אשר יצא מדלתי ביתי לקראתי בשובי בשלום 
מבני עמונ והיה ליהוה והעליתהו עולה ויעבר יפתח אל בני עמונ להלחמ 
במ ויתנם יהוה בידו ויכם מערוער ועד בואכ מנית עשרים עיר ועד אבל 
כרמים מכה גדולה מאד ויכנעו בני עמונ מפני בני ישראל ויבא יפתח 
המצפה אל ביתו והנה בתו יצאת לקראתו בתפים ובמחלות ורק היא 
יחידה אינ לו ממנו בנ או בת ויהי כראותו אותה ויקרע את בגדיו ויאמר 
אהה בתי הכרע הכרעתני ואת היית בעכרי ואנכי פציתי פי אל יהוה ולא 
אוכל לשוב ותאמר אליו אבי פציתה את פיכ אל יהוה עשה לי כאשר 
יצא מפיכ אחרי אשר עשה לכ יהוה נקמות מאיביכ מבני עמונ ותאמר 
אל אביה יעשה לי הדבר הזה הרפה ממני שנים חדשים ואלכה וירדתי 
על ההרים ואבכה על בתולי אנכי ורעיתי ורעותי ויאמר לכי וישלח אותה 
שני חדשים ותלכ היא ורעותיה ותבכ על בתוליה על ההרים ויהי מקצ 
שנים חדשים ותשב אל אביה ויעש לה את נדרו אשר נדר והיא לא 
ידעה איש ותהי חק בישראל מימים ימימה תלכנה בנות ישראל לתנות 
לבת יפתח הגלעדי ארבעת ימים בשנה ויצעק איש אפרים ויעבר צפונה 
ויאמרו ליפתח מדוע עברת להלחמ בבני עמונ ולנו לא קראת ללכת 
עמכ ביתכ נשרפ עליכ באש ויאמר יפתח אליהם איש ריב הייתי אני 
ועמי ובני עמונ מאד ואזעק אתכם ולא הושעתם אותי מידם ואראה כי 
אינכ מושיע ואשימה נפשי בכפי ואעברה אל בני עמונ ויתנם יהוה בידי 
ולמה עליתם אלי היום הזה להלחם בי ויקבצ יפתח את כל אנשי גלעד 
וילחם את אפרים ויכו אנשי גלעד את אפרים כי אמרו פליטי אפרים 
אתמ גלעד בתוכ אפרים בתוכ מנשה וילכד גלעד את מעברות הירדנ 
לאפרים והיה כי יאמרו פליטי אפרים אעברה ויאמרו לו אנשי גלעד 
האפרתי אתה ויאמר לא ויאמרו לו אמר נא שבלת ויאמר סבלת ולא 
יכינ לדבר כנ ויאחזו אותו וישחטוהו אל מעברות הירדנ ויפל בעת ההיא 
מאפרים ארבעים ושנים אלפ וישפט יפתח את ישראל שש שנים וימת 
יפתח הגלעדי ויקבר בערי גלעד וישפט אחריו את ישראל אבצנ מבית 
לחם ויהי לו שלשים בנים ושלשים בנות שלח החוצה ושלשים בנות 
הביא לבניו מנ החוצ וישפט את ישראל שבע שנים וימת אבצנ ויקבר 
בבית לחם וישפט אחריו את ישראל אילונ הזבולני וישפט את ישראל 
עשר שנים וימת אלונ הזבולני ויקבר באילונ בארצ זבולנ וישפט אחריו 
את ישראל עבדונ בנ הלל הפרעתוני ויהי לו ארבעים בנים ושלשים בני 
בנים רכבים על שבעים עירם וישפט את ישראל שמנה שנים וימת עבדונ 
בנ הלל הפרעתוני ויקבר בפרעתונ בארצ אפרים בהר העמלקי ויספו בני 
ישראל לעשות הרע בעיני יהוה ויתנם יהוה ביד פלשתים ארבעים שנה 
ויהי איש אחד מצרעה ממשפחת הדני ושמו מנוח ואשתו עקרה ולא 
ילדה וירא מלאכ יהוה אל האשה ויאמר אליה הנה נא את עקרה ולא 
ילדת והרית וילדת בנ ועתה השמרי נא ואל תשתי יינ ושכר ואל תאכלי 
כל טמא כי הנכ הרה וילדת בנ ומורה לא יעלה על ראשו כי נזיר אלהים 
יהיה הנער מנ הבטנ והוא יחל להושיע את ישראל מיד פלשתים ותבא 
האשה ותאמר לאישה לאמר איש האלהים בא אלי ומראהו כמראה 


מלאכ האלהים נורא מאד ולא שאלתיהו אי מזה הוא ואת שמו לא הגיד 
לי ויאמר לי הנכ הרה וילדת בנ ועתה אל תשתי יינ ושכר ואל תאכלי כל 
טמאה כי נזיר אלהים יהיה הנער מנ הבטנ עד יום מותו ויעתר מנוח אל 
יהוה ויאמר בי אדוני איש האלהים אשר שלחת יבוא נא עוד אלינו ויורנו 
מה נעשה לנער היולד וישמע האלהים בקול מנוח ויבא מלאכ האלהים 
עוד אל האשה והיא יושבת בשדה ומנוח אישה אינ עמה ותמהר האשה 
ותרצ ותגד לאישה ותאמר אליו הנה נראה אלי האיש אשר בא ביום 
אלי ויקם וילכ מנוח אחרי אשתו ויבא אל האיש ויאמר לו האתה האיש 
אשר דברת אל האשה ויאמר אני ויאמר מנוח עתה יבא דבריכ מה יהיה 
משפט הנער ומעשהו ויאמר מלאכ יהוה אל מנוח מכל אשר אמרתי 
אל האשה תשמר מכל אשר יצא מגפנ היינ לא תאכל ויינ ושכר אל 
תשת וכל טמאה אל תאכל כל אשר צויתיה תשמר ויאמר מנוח אל 
מלאכ יהוה נעצרה נא אותכ ונעשה לפניכ גדי עזים ויאמר מלאכ יהוה 
אל מנוח אמ תעצרני לא אכל בלחמכ ואמ תעשה עלה ליהוה תעלנה 
כי לא ידע מנוח כי מלאכ יהוה הוא ויאמר מנוח אל מלאכ יהוה מי שמכ 
כי יבא דבריכ דברכ וכבדנוכ ויאמר לו מלאכ יהוה למה זה תשאל 
לשמי והוא פלאי ויקח מנוח את גדי העזים ואת המנחה ויעל על הצור 
ליהוה ומפלא לעשות ומנוח ואשתו ראים ויהי בעלות הלהב מעל המזבח 
השמימה ויעל מלאכ יהוה בלהב המזבח ומנוח ואשתו ראים ויפלו על 
פניהם ארצה ולא יספ עוד מלאכ יהוה להראה אל מנוח ואל אשתו 
אז ידע מנוח כי מלאכ יהוה הוא ויאמר מנוח אל אשתו מות נמות כי 
אלהים ראינו ותאמר לו אשתו לו חפצ יהוה להמיתנו לא לקח מידנו 
עלה ומנחה ולא הראנו את כל אלה וכעת לא השמיענו כזאת ותלד 
האשה בנ ותקרא את שמו שמשונ ויגדל הנער ויברכהו יהוה ותחל רוח 
יהוה לפעמו במחנה דנ בינ צרעה ובינ אשתאל וירד שמשונ תמנתה 
וירא אשה בתמנתה מבנות פלשתימ ויעל ויגד לאביו ולאמו ויאמר אשה 
ראיתי בתמנתה מבנות פלשתים ועתה קחו אותה לי לאשה ויאמר לו 
אביו ואמו האינ בבנות אחיכ ובכל עמי אשה כי אתה הולכ לקחת אשה 
מפלשתים הערלים ויאמר שמשונ אל אביו אותה קח לי כי היא ישרה 
בעיני ואביו ואמו לא ידעו כי מיהוה היא כי תאנה הוא מבקש מפלשתים 
ובעת ההיא פלשתים משלים בישראל וירד שמשונ ואביו ואמו תמנתה 
ויבאו עד כרמי תמנתה והנה כפיר אריות שאג לקראתו ותצלח עליו רוח 
יהוה וישסעהו כשסע הגדי ומאומה אינ בידו ולא הגיד לאביו ולאמו את 
אשר עשה וירד וידבר לאשה ותישר בעיני שמשונ וישב מימים לקחתה 
ויסר לראות את מפלת האריה והנה עדת דבורים בגוית האריה ודבש 
וירדהו אל כפיו וילכ הלוכ ואכל וילכ אל אביו ואל אמו ויתנ להם ויאכלו 
ולא הגיד להם כי מגוית האריה רדה הדבש וירד אביהו אל האשה ויעש 
שמ שמשונ משתה כי כנ יעשו הבחורים ויהי כראותם אותו ויקחו שלשים 
מרעים ויהיו אתו ויאמר להם שמשונ אחודה נא לכם חידה אמ הגד 
תגידו אותה לי שבעת ימי המשתה ומצאתם ונתתי לכם שלשים סדינים 
ושלשים חלפת בגדים ואמ לא תוכלו להגיד לי ונתתם אתמ לי שלשים 
סדינים ושלשים חליפות בגדים ויאמרו לו חודה חידתכ ונשמענה ויאמר 
להמ מהאכל יצא מאכל ומעז יצא מתוק ולא יכלו להגיד החידה שלשת 
ימים ויהי ביום השביעי ויאמרו לאשת שמשונ פתי את אישכ ויגד לנו את 
החידה פנ נשרפ אותכ ואת בית אביכ באש הלירשנו קראתם לנו הלא 
ותבכ אשת שמשונ עליו ותאמר רק שנאתני ולא אהבתני החידה חדת 
לבני עמי ולי לא הגדתה ויאמר לה הנה לאבי ולאמי לא הגדתי ולכ 
אגיד ותבכ עליו שבעת הימים אשר היה להמ המשתה ויהי ביום השביעי 
ויגד לה כי הציקתהו ותגד החידה לבני עמה ויאמרו לו אנשי העיר ביום 
השביעי בטרם יבא החרסה מה מתוק מדבש ומה עז מארי ויאמר להמ 


לולא חרשתמ בעגלתי לא מצאתמ חידתי ותצלח עליו רוח יהוה וירד 
אשקלונ ויכ מהמ שלשים איש ויקח את חליצותמ ויתנ החליפות למגידי 
החידה ויחר אפו ויעל בית אביהו ותהי אשת שמשונ למרעהו אשר רעה 
לו ויהי מימים בימי קציר חטים ויפקד שמשונ את אשתו בגדי עזים ויאמר 
אבאה אל אשתי החדרה ולא נתנו אביה לבוא ויאמר אביה אמר אמרתי 
כי שנא שנאתה ואתננה למרעכ הלא אחתה הקטנה טובה ממנה תהי 
נא לכ תחתיה ויאמר להם שמשונ נקיתי הפעם מפלשתים כי עשה 
אני עמם רעה וילכ שמשונ וילכד שלש מאות שועלים ויקח לפדים ויפנ 
זנב אל זנב וישם לפיד אחד בינ שני הזנבות בתוכ ויבער אש בלפידים 
וישלח בקמות פלשתים ויבער מגדיש ועד קמה ועד כרם זית ויאמרו 
פלשתימ מי עשה זאת ויאמרו שמשונ חתנ התמני כי לקח את אשתו 
ויתנה למרעהו ויעלו פלשתים וישרפו אותה ואת אביה באש ויאמר להמ 
שמשונ אמ תעשונ כזאת כי אמ נקמתי בכם ואחר אחדל ויכ אותם שוק 
על ירכ מכה גדולה וירד וישב בסעיפ סלע עיטם ויעלו פלשתים ויחנו 
ביהודה וינטשו בלחי ויאמרו איש יהודה למה עליתם עלינו ויאמרו לאסור 
את שמשונ עלינו לעשות לו כאשר עשה לנו וירדו שלשת אלפים איש 
מיהודה אל סעיפ סלע עיטם ויאמרו לשמשונ הלא ידעת כי משלים בנו 
פלשתים ומה זאת עשית לנו ויאמר להם כאשר עשו לי כנ עשיתי להמ 
ויאמרו לו לאסרכ ירדנו לתתכ ביד פלשתים ויאמר להמ שמשונ השבעו 
לי פנ תפגעונ בי אתמ ויאמרו לו לאמר לא כי אסר נאסרכ ונתנוכ בידמ 
והמת לא נמיתכ ויאסרהו בשנים עבתים חדשים ויעלוהו מנ הסלע הוא 
בא עד לחי ופלשתימ הריעו לקראתו ותצלח עליו רוח יהוה ותהיינה 
העבתים אשר על זרועותיו כפשתים אשר בערו באש וימסו אסוריו מעל 
ידיו וימצא לחי חמור טריה וישלח ידו ויקחה ויכ בה אלפ איש ויאמר 
שמשונ בלחי החמור חמור חמרתים בלחי החמור הכיתי אלפ איש ויהי 
ככלתו לדבר וישלכ הלחי מידו ויקרא למקום ההוא רמת לחי ויצמא מאד 
ויקרא אל יהוה ויאמר אתה נתת ביד עבדכ את התשועה הגדלה הזאת 
ועתה אמות בצמא ונפלתי ביד הערלים ויבקע אלהים את המכתש אשר 
בלחי ויצאו ממנו מים וישת ותשב רוחו ויחי על כנ קרא שמה עינ הקורא 
אשר בלחי עד היום הזה וישפט את ישראל בימי פלשתים עשרים שנה 
וילכ שמשונ עזתה וירא שמ אשה זונה ויבא אליה לעזתים לאמר בא 
שמשונ הנה ויסבו ויארבו לו כל הלילה בשער העיר ויתחרשו כל הלילה 
לאמר עד אור הבקר והרגנהו וישכב שמשונ עד חצי הלילה ויקם בחצי 
הלילה ויאחז בדלתות שער העיר ובשתי המזוזות ויסעם עמ הבריח 
וישם על כתפיו ויעלם אל ראש ההר אשר על פני חברונ ויהי אחרי כנ 
ויאהב אשה בנחל שרק ושמה דלילה ויעלו אליה סרני פלשתים ויאמרו 
לה פתי אותו וראי במה כחו גדול ובמה נוכל לו ואסרנהו לענתו ואנחנו 
נתנ לכ איש אלפ ומאה כספ ותאמר דלילה אל שמשונ הגידה נא לי 
במה כחכ גדול ובמה תאסר לענותכ ויאמר אליה שמשונ אמ יאסרני 
בשבעה יתרים לחים אשר לא חרבו וחליתי והייתי כאחד האדם ויעלו 
לה סרני פלשתים שבעה יתרים לחימ אשר לא חרבו ותאסרהו בהמ 
והארב ישב לה בחדר ותאמר אליו פלשתים עליכ שמשונ וינתק את 
היתרים כאשר ינתק פתיל הנערת בהריחו אש ולא נודע כחו ותאמר 
דלילה אל שמשונ הנה התלת בי ותדבר אלי כזבים עתה הגידה נא לי 
במה תאסר ויאמר אליה אמ אסור יאסרוני בעבתים חדשים אשר לא 
נעשה בהמ מלאכה וחליתי והייתי כאחד האדם ותקח דלילה עבתים 
חדשים ותאסרהו בהמ ותאמר אליו פלשתים עליכ שמשונ והארב ישב 
בחדר וינתקם מעל זרעתיו כחוט ותאמר דלילה אל שמשונ עד הנה 
התלת בי ותדבר אלי כזבים הגידה לי במה תאסר ויאמר אליה אמ 
תארגי את שבע מחלפות ראשי עם המסכת ותתקע ביתד ותאמר אליו 


פלשתים עליכ שמשונ וייקצ משנתו ויסע את היתד הארג ואת המסכת 
ותאמר אליו איכ תאמר אהבתיכ ולבכ אינ אתי זה שלש פעמים התלת 
בי ולא הגדת לי במה כחכ גדול ויהי כי הציקה לו בדבריה כל הימים 
ותאלצהו ותקצר נפשו למות ויגד לה את כל לבו ויאמר לה מורה לא 
עלה על ראשי כי נזיר אלהים אני מבטנ אמי אמ גלחתי וסר ממני כחי 
וחליתי והייתי ככל האדם ותרא דלילה כי הגיד לה את כל לבו ותשלח 
ותקרא לסרני פלשתים לאמר עלו הפעם כי הגיד לה לי את כל לבו 
ועלו אליה סרני פלשתים ויעלו הכספ בידם ותישנהו על ברכיה ותקרא 
לאיש ותגלח את שבע מחלפות ראשו ותחל לענותו ויסר כחו מעליו 
ותאמר פלשתים עליכ שמשונ ויקצ משנתו ויאמר אצא כפעם בפעמ 
ואנער והוא לא ידע כי יהוה סר מעליו ויאחזוהו פלשתים וינקרו את עיניו 
ויורידו אותו עזתה ויאסרוהו בנחשתים ויהי טוחנ בבית האסירים האסורים 
ויחל שער ראשו לצמח כאשר גלח וסרני פלשתים נאספו לזבח זבח 
גדול לדגונ אלהיהם ולשמחה ויאמרו נתנ אלהינו בידנו את שמשונ 
אויבינו ויראו אתו העם ויהללו את אלהיהם כי אמרו נתנ אלהינו בידנו 
את אויבנו ואת מחריב ארצנו ואשר הרבה את חללינו ויהי כי טוב כטוב 
לבם ויאמרו קראו לשמשונ וישחק לנו ויקראו לשמשונ מבית האסירים 
האסורים ויצחק לפניהם ויעמידו אותו בינ העמודים ויאמר שמשונ אל 
הנער המחזיק בידו הניחה אותי והימשני והמשני את העמדים אשר 
הבית נכונ עליהם ואשענ עליהם והבית מלא האנשים והנשים ושמה 
כל סרני פלשתים ועל הגג כשלשת אלפים איש ואשה הראים בשחוק 
שמשונ ויקרא שמשונ אל יהוה ויאמר אדני יהוה זכרני נא וחזקני נא אכ 
הפעם הזה האלהים ואנקמה נקם אחת משתי עיני מפלשתים וילפת 
שמשונ את שני עמודי התוכ אשר הבית נכונ עליהם ויסמכ עליהם אחד 
בימינו ואחד בשמאלו ויאמר שמשונ תמות נפשי עמ פלשתים ויט בכח 
ויפל הבית על הסרנים ועל כל העם אשר בו ויהיו המתים אשר המית 
במותו רבים מאשר המית בחייו וירדו אחיו וכל בית אביהו וישאו אתו 
ויעלו ויקברו אותו בינ צרעה ובינ אשתאל בקבר מנוח אביו והוא שפט 
את ישראל עשרים שנה ויהי איש מהר אפרים ושמו מיכיהו ויאמר לאמו 
אלפ ומאה הכספ אשר לקח לכ ואתי ואת אלית וגם אמרת באזני 
הנה הכספ אתי אני לקחתיו ותאמר אמו ברוכ בני ליהוה וישב את אלפ 
ומאה הכספ לאמו ותאמר אמו הקדש הקדשתי את הכספ ליהוה מידי 
לבני לעשות פסל ומסכה ועתה אשיבנו לכ וישב את הכספ לאמו ותקח 
אמו מאתימ כספ ותתנהו לצורפ ויעשהו פסל ומסכה ויהי בבית מיכיהו 
והאיש מיכה לו בית אלהים ויעש אפוד ותרפים וימלא את יד אחד מבניו 
ויהי לו לכהנ בימים ההם אינ מלכ בישראל איש הישר בעיניו יעשה 
ויהי נער מבית לחם יהודה ממשפחת יהודה והוא לוי והוא גר שם וילכ 
האיש מהעיר מבית לחם יהודה לגור באשר ימצא ויבא הר אפרים עד 
בית מיכה לעשות דרכו ויאמר לו מיכה מאינ תבוא ויאמר אליו לוי אנכי 
מבית לחמ יהודה ואנכי הלכ לגור באשר אמצא ויאמר לו מיכה שבה 
עמדי והיה לי לאב ולכהנ ואנכי אתנ לכ עשרת כספ לימים וערכ בגדים 
ומחיתכ וילכ הלוי ויואל הלוי לשבת את האיש ויהי הנער לו כאחד מבניו 
וימלא מיכה את יד הלוי ויהי לו הנער לכהנ ויהי בבית מיכה ויאמר מיכה 
עתה ידעתי כי ייטיב יהוה לי כי היה לי הלוי לכהנ בימים ההם אינ מלכ 
בישראל ובימים ההם שבט הדני מבקש לו נחלה לשבת כי לא נפלה 
לו עד היום ההוא בתוכ שבטי ישראל בנחלה וישלחו בני דנ ממשפחתמ 
חמשה אנשים מקצותם אנשים בני חיל מצרעה ומאשתאל לרגל את 
הארצ ולחקרה ויאמרו אלהם לכו חקרו את הארצ ויבאו הר אפרים 
עד בית מיכה וילינו שמ המה עם בית מיכה והמה הכירו את קול הנער 
הלוי ויסורו שמ ויאמרו לו מי הביאכ הלמ ומה אתה עשה בזה ומה לכ 


פה ויאמר אלהם כזה וכזה עשה לי מיכה וישכרני ואהי לו לכהנ ויאמרו 
לו שאל נא באלהים ונדעה התצליח דרכנו אשר אנחנו הלכים עליה 
ויאמר להמ הכהנ לכו לשלום נכח יהוה דרככם אשר תלכו בה וילכו 
חמשת האנשים ויבאו לישה ויראו את העם אשר בקרבה יושבת לבטח 
כמשפט צדנים שקט ובטח ואינ מכלים דבר בארצ יורש עצר ורחקים 
המה מצדנים ודבר אינ להם עמ אדם ויבאו אל אחיהם צרעה ואשתאל 
ויאמרו להם אחיהם מה אתמ ויאמרו קומה ונעלה עליהם כי ראינו את 
הארצ והנה טובה מאד ואתמ מחשים אל תעצלו ללכת לבא לרשת את 
הארצ כבאכם תבאו אל עם בטח והארצ רחבת ידים כי נתנה אלהים 
בידכם מקום אשר אינ שמ מחסור כל דבר אשר בארצ ויסעו משמ 
ממשפחת הדני מצרעה ומאשתאל שש מאות איש חגור כלי מלחמה 
ויעלו ויחנו בקרית יערים ביהודה על כנ קראו למקום ההוא מחנה דנ 
עד היום הזה הנה אחרי קרית יערים ויעברו משם הר אפרים ויבאו עד 
בית מיכה ויענו חמשת האנשים ההלכים לרגל את הארצ ליש ויאמרו 
אל אחיהמ הידעתם כי יש בבתים האלה אפוד ותרפים ופסל ומסכה 
ועתה דעו מה תעשו ויסורו שמה ויבאו אל בית הנער הלוי בית מיכה 
וישאלו לו לשלום ושש מאות איש חגורים כלי מלחמתם נצבים פתח 
השער אשר מבני דנ ויעלו חמשת האנשים ההלכים לרגל את הארצ 
באו שמה לקחו את הפסל ואת האפוד ואת התרפים ואת המסכה והכהנ 
נצב פתח השער ושש מאות האיש החגור כלי המלחמה ואלה באו בית 
מיכה ויקחו את פסל האפוד ואת התרפים ואת המסכה ויאמר אליהמ 
הכהנ מה אתמ עשים ויאמרו לו החרש שים ידכ על פיכ ולכ עמנו והיה 
לנו לאב ולכהנ הטוב היותכ כהנ לבית איש אחד או היותכ כהנ לשבט 
ולמשפחה בישראל וייטב לב הכהנ ויקח את האפוד ואת התרפים ואת 
הפסל ויבא בקרב העם ויפנו וילכו וישימו את הטפ ואת המקנה ואת 
הכבודה לפניהם המה הרחיקו מבית מיכה והאנשים אשר בבתים אשר 
עם בית מיכה נזעקו וידביקו את בני דנ ויקראו אל בני דנ ויסבו פניהם 
ויאמרו למיכה מה לכ כי נזעקת ויאמר את אלהי אשר עשיתי לקחתמ 
ואת הכהנ ותלכו ומה לי עוד ומה זה תאמרו אלי מה לכ ויאמרו אליו בני 
דנ אל תשמע קולכ עמנו פנ יפגעו בכם אנשים מרי נפש ואספתה נפשכ 
ונפש ביתכ וילכו בני דנ לדרכם וירא מיכה כי חזקים המה ממנו ויפנ וישב 
אל ביתו והמה לקחו את אשר עשה מיכה ואת הכהנ אשר היה לו ויבאו 
על ליש על עם שקט ובטח ויכו אותם לפי חרב ואת העיר שרפו באש 
ואינ מציל כי רחוקה היא מצידונ ודבר אינ להם עמ אדם והיא בעמק 
אשר לבית רחוב ויבנו את העיר וישבו בה ויקראו שמ העיר דנ בשמ דנ 
אביהם אשר יולד לישראל ואולם ליש שם העיר לראשנה ויקימו להמ 
בני דנ את הפסל ויהונתנ בנ גרשם בנ מנשה הוא ובניו היו כהנים לשבט 
הדני עד יום גלות הארצ וישימו להמם את פסל מיכה אשר עשה כל ימי 
היות בית האלהים בשלה ויהי בימים ההם ומלכ אינ בישראל ויהי איש 
לוי גר בירכתי הר אפרים ויקח לו אשה פילגש מבית לחם יהודה ותזנה 
עליו פילגשו ותלכ מאתו אל בית אביה אל בית לחםמ יהודה ותהי שמ 
ימים ארבעה חדשים ויקם אישה וילכ אחריה לדבר על לבה להשיבו 
להשיבה ונערו עמו וצמד חמרים ותביאהו בית אביה ויראהו אבי הנערה 
וישמח לקראתו ויחזק בו חתנו אבי הנערה וישב אתו שלשת ימים ויאכלו 
וישתו וילינו שמ ויהי ביום הרביעי וישכימו בבקר ויקם ללכת ויאמר אבי 
הנערה אל חתנו סעד לבכ פת לחמ ואחר תלכו וישבו ויאכלו שניהם 
יחדו וישתו ויאמר אבי הנערה אל האיש הואל נא ולינ ויטב לבכ ויקם 
האיש ללכת ויפצר בו חתנו וישב וילנ שם וישכם בבקר ביום החמישי 
ללכת ויאמר אבי הנערה סעד נא לבבכ והתמהמהו עד נטות היום ויאכלו 
שניהם ויקם האיש ללכת הוא ופילגשו ונערו ויאמר לו חתנו אבי הנערה 


הנה נא רפה היום לערב לינו נא הנה חנות היום לינ פה וייטב לבבכ 
והשכמתמ מחר לדרככמ והלכת לאהלכ ולא אבה האיש ללונ ויקם 
וילכ ויבא עד נכח יבוס היא ירושלם ועמו צמד חמורים חבושים ופילגשו 
עמו המ עם יבוס והיום רד מאד ויאמר הנער אל אדניו לכה נא ונסורה אל 
עיר היבוסי הזאת ונלינ בה ויאמר אליו אדניו לא נסור אל עיר נכרי אשר 
לא מבני ישראל הנה ועברנו עד גבעה ויאמר לנערו לכ ונקרבה באחד 
המקמות ולנו בגבעה או ברמה ויעברו וילכו ותבא להמ השמש אצל 
הגבעה אשר לבנימנ ויסרו שמ לבוא ללונ בגבעה ויבא וישב ברחוב 
העיר ואינ איש מאספ אותמ הביתה ללונ והנה איש זקנ בא מנ מעשהו 
מנ השדה בערב והאיש מהר אפרים והוא גר בגבעה ואנשי המקומ בני 
ימיני וישא עיניו ויררא את האיש הארח ברחב העיר ויאמר האיש הזקנ 
אנה תלכ ומאינ תבוא ויאמר אליו עברים אנחנו מבית לחם יהודה עד 
ירכתי הר אפרים משם אנכי ואלכ עד בית לחמ יהודה ואת בית יהוה 
אני הלכ ואינ איש מאספ אותי הביתה וגם תבנ גמ מספוא יש לחמורינו 
וגמ לחמ ויינ יש לי ולאמתכ ולנער עמ עבדיכ אינ מחסור כל דבר ויאמר 
האיש הזקנ שלום לכ רק כל מחסורכ עלי רק ברחוב אל תלנ ויביאהו 
לביתו ויבול לחמורים וירחצו רגליהם ויאכלו וישתו המה מיטיבים את 
לבם והנה אנשי העיר אנשי בני בליעל נסבו את הבית מתדפקים על 
הדלת ויאמרו אל האיש בעל הבית הזקנ לאמר הוצא את האיש אשר 
בא אל ביתכ ונדענו ויצא אליהם האיש בעל הבית ויאמר אלהם אל אחי 
אל תרעו נא אחרי אשר בא האיש הזה אל ביתי אל תעשו את הנבלה 
הזאת הנה בתי הבתולה ופילגשהו אוציאה נא אותם וענו אותם ועשו 
להמ הטוב בעיניכם ולאיש הזה לא תעשו דבר הנבלה הזאת ולא אבו 
האנשים לשמע לו ויחזק האיש בפילגשו ויצא אליהם החוצ וידעו אותה 
ויתעללו בה כל הלילה עד הבקר וישלחוה בעלות כעלות השחר ותבא 
האשה לפנות הבקר ותפל פתח בית האיש אשר אדוניה שם עד האור 
ויקם אדניה בבקר ויפתח דלתות הבית ויצא ללכת לדרכו והנה האשה 
פילגשו נפלת פתח הבית וידיה על הספ ויאמר אליה קומי ונלכה ואינ 
ענה ויקחה על החמור ויקם האיש וילכ למקמו ויבא אל ביתו ויקח את 
המאכלת ויחזק בפילגשו וינתחה לעצמיה לשנים עשר נתחים וישלחה 
בכל גבול ישראל והיה כל הראה ואמר לא נהיתה ולא נראתה כזאת 
למיום עלות בני ישראל מארצ מצרים עד היום הזה שימו לכם עליה 
עצו ודברו ויצאו כל בני ישראל ותקהל העדה כאיש אחד למדנ ועד 
באר שבע וארצ הגלעד אל יהוה המצפה ויתיצבו פנות כל העמ כל 
שבטי ישראל בקהל עם האלהים ארבע מאות אלפ איש רגלי שלפ 
חרב וישמעו בני בנימנ כי עלו בני ישראל המצפה ויאמרו בני ישראל 
דברו איכה נהיתה הרעה הזאת ויענ האיש הלוי איש האשה הנרצחה 
ויאמר הגבעתה אשר לבנימנ באתי אני ופילגשי ללונ ויקמו עלי בעלי 
הגבעה ויסבו עלי את הבית לילה אותי דמו להרג ואת פילגשי ענו ותמת 
ואחז בפילגשי ואנתחה ואשלחה בכל שדה נחלת ישראל כי עשו זמה 
ונבלה בישראל הנה כלכם בני ישראל הבו לכם דבר ועצה הלמ ויקם 
כל העם כאיש אחד לאמר לא נלכ איש לאהלו ולא נסור איש לביתו 
ועתה זה הדבר אשר נעשה לגבעה עליה בגורל ולקחנו עשרה אנשים 
למאה לכל שבטי ישראל ומאה לאלפ ואלפ לרבבה לקחת צדה לעמ 
לעשות לבואם לגבע בנימנ ככל הנבלה אשר עשה בישראל ויאספ כל 
איש ישראל אל העיר כאיש אחד חברים וישלחו שבטי ישראל אנשים 
בכל שבטי בנימנ לאמר מה הרעה הזאת אשר נהיתה בכמ ועתה תנו 
את האנשים בני בליעל אשר בגבעה ונמיתם ונבערה רעה מישראל 
ולא אבו בני בנימנ לשמע בקול אחיהם בני ישראל ויאספו בני בנימנ 
מנ הערים הגבעתה לצאת למלחמה עם בני ישראל ויתפקדו בני בנימנ 


ביום ההוא מהערים עשרים וששה אלפ איש שלפ חרב לבד מישבי 
הגבעה התפקדו שבע מאות איש בחור מכל העם הזה שבע מאות 
איש בחור אטר יד ימינו כל זה קלע באבנ אל השערה ולא יחטא ואיש 
ישראל התפקדו לבד מבנימנ ארבע מאות אלפ איש שלפ חרב כל זה 
איש מלחמה ויקמו ויעלו בית אל וישאלו באלהים ויאמרו בני ישראל מי 
יעלה לנו בתחלה למלחמה עמ בני בנימנ ויאמר יהוה יהודה בתחלה 
ויקומו בני ישראל בבקר ויחנו על הגבעה ויצא איש ישראל למלחמה 
עם בנימנ ויערכו אתמ איש ישראל מלחמה אל הגבעה ויצאו בני בנימנ 
מנ הגבעה וישחיתו בישראל ביום ההוא שנים ועשרים אלפ איש ארצה 
ויתחזק העם איש ישראל ויספו לערכ מלחמה במקום אשר ערכו שמ 
ביום הראשונ ויעלו בני ישראל ויבכו לפני יהוה עד הערב וישאלו ביהוה 
לאמר האוסיפ לגשת למלחמה עמ בני בנימנ אחי ויאמר יהוה עלו אליו 
ויקרבו בני ישראל אל בני בנימנ ביום השני ויצא בנימנ לקראתם מנ 
הגבעה ביום השני וישחיתו בבני ישראל עוד שמנת עשר אלפ איש 
ארצה כל אלה שלפי חרב ויעלו כל בני ישראל וכל העם ויבאו בית אל 
ויבכו וישבו שמ לפני יהוה ויצומו ביום ההוא עד הערב ויעלו עלות ושלמים 
לפני יהוה וישאלו בני ישראל ביהוה ושם ארונ ברית האלהים בימים ההמ 
ופינחס בנ אלעזר בנ אהרנ עמד לפניו בימים ההם לאמר האוספ עוד 
לצאת למלחמה עמ בני בנימנ אחי אם אחדל ויאמר יהוה עלו כי מחר 
אתננו בידכ וישם ישראל ארבים אל הגבעה סביב ויעלו בני ישראל אל 
בני בנימנ ביום השלישי ויערכו אל הגבעה כפעם בפעם ויצאו בני בנימנ 
לקראת העם הנתקו מנ העיר ויחלו להכות מהעם חללים כפעם בפעמ 
במסלות אשר אחת עלה בית אל ואחת גבעתה בשדה כשלשים איש 
בישראל ויאמרו בני בנימנ נגפים המ לפנינו כבראשנה ובני ישראל אמרו 
ננוסה ונתקנהו מנ העיר אל המסלות וכל איש ישראל קמו ממקומו ויערכו 
בבעל תמר וארב ישראל מגיח ממקמו ממערה גבע ויבאו מנגד לגבעה 
עשרת אלפים איש בחור מכל ישראל והמלחמה כבדה והמ לא ידעו כי 
נגעת עליהם הרעה ויגפ יהוה את בנימנ לפני ישראל וישחיתו בני ישראל 
בבנימנ ביום ההוא עשרים וחמשה אלפ ומאה איש כל אלה שלפ חרב 
ויראו בני בנימנ כי נגפו ויתנו איש ישראל מקום לבנימנ כי בטחו אל 
הארב אשר שמו אל הגבעה והארב החישו ויפשטו אל הגבעה וימשכ 
הארב ויכ את כל העיר לפי חרב והמועד היה לאיש ישראל עם הארב 
הרב להעלותם משאת העשנ מנ העיר ויהפכ איש ישראל במלחמה 
ובנימנ החל להכות חללים באיש ישראל כשלשים איש כי אמרו אכ 
נגופ נגפ הוא לפנינו כמלחמה הראשנה והמשאת החלה לעלות מנ 
העיר עמוד עשנ ויפנ בנימנ אחריו והנה עלה כליל העיר השמימה ואיש 
ישראל הפכ ויבהל איש בנימנ כי ראה כי נגעה עליו הרעה ויפנו לפני 
איש ישראל אל דרכ המדבר והמלחמה הדביקתהו ואשר מהערים 
משחיתים אותו בתוכו כתרו את בנימנ הרדיפהו מנוחה הדריכהו עד 
נכח הגבעה ממזרח שמש ויפלו מבנימנ שמנה עשר אלפ איש את כל 
אלה אנשי חיל ויפנו וינסו המדברה אל סלע הרמונ ויעללהו במסלות 
חמשת אלפים איש וידביקו אחריו עד גדעם ויכו ממנו אלפים איש ויהי 
כל הנפלים מבנימנ עשרים וחמשה אלפ איש שלפ חרב ביום ההוא את 
כל אלה אנשי חיל ויפנו וינסו המדברה אל סלע הרמונ שש מאות איש 
וישבו בסלע רמונ ארבעה חדשים ואיש ישראל שבו אל בני בנימנ ויכום 
לפי חרב מעיר מתמ עד בהמה עד כל הנמצא גמ כל הערים הנמצאות 
שלחו באש ואיש ישראל נשבע במצפה לאמר איש ממנו לא יתנ בתו 
לבנימנ לאשה ויבא העם בית אל וישבו שם עד הערב לפני האלהים 
וישאו קולם ויבכו בכי גדול ויאמרו למה יהוה אלהי ישראל היתה זאת 
בישראל להפקד היום מישראל שבט אחד ויהי ממחרת וישכימו העם 


ויבנו שמ מזבח ויעלו עלות ושלמים ויאמרו בני ישראל מי אשר לא עלה 
בקהל מכל שבטי ישראל אל יהוה כי השבועה הגדולה היתה לאשר 
לא עלה אל יהוה המצפה לאמר מות יומת וינחמו בני ישראל אל בנימנ 
אחיו ויאמרו נגדע היום שבט אחד מישראל מה נעשה להם לנותרים 
לנשים ואנחנו נשבענו ביהוה לבלתי תת להמ מבנותינו לנשים ויאמרו 
מי אחד משבטי ישראל אשר לא עלה אל יהוה המצפה והנה לא בא 
איש אל המחנה מיביש גלעד אל הקהל ויתפקד העם והנה אינ שם איש 
מיושבי יבש גלעד וישלחו שמ העדה שנים עשר אלפ איש מבני החיל 
ויצוו אותם לאמר לכו והכיתם את יושבי יבש גלעד לפי חרב והנשים 
והטפ וזה הדבר אשר תעשו כל זכר וכל אשה ידעת משכב זכר תחרימו 
וימצאו מיושבי יביש גלעד ארבע מאות נערה בתולה אשר לא ידעה איש 
למשכב זכר ויביאו אותמ אל המחנה שלה אשר בארצ כנענ וישלחו כל 
העדה וידברו אל בני בנימנ אשר בסלע רמונ ויקראו להם שלום וישב 
בנימנ בעת ההיא ויתנו להמ הנשים אשר חיו מנשי יבש גלעד ולא מצאו 
להמ כנ והעמ נחמ לבנימנ כי עשה יהוה פרצ בשבטי ישראל ויאמרו 
זקני העדה מה נעשה לנותרים לנשים כי נשמדה מבנימנ אשה ויאמרו 
ירשת פליטה לבנימנ ולא ימחה שבט מישראל ואנחנו לא נוכל לתת 
להם נשים מבנותינו כי נשבעו בני ישראל לאמר ארור נתנ אשה לבנימנ 
ויאמרו הנה חג יהוה בשלו מימים ימימה אשר מצפונה לבית אל מזרחה 
השמש למסלה העלה מבית אל שכמה ומנגב ללבונה ויצו ויצוו את בני 
בנימנ לאמר לכו וארבתם בכרמים וראיתם והנה אמ יצאו בנות שילו 
לחול במחלות ויצאתם מנ הכרמים וחטפתם לכמ איש אשתו מבנות 
שילו והלכתם ארצ בנימנ והיה כי יבאו אבותם או אחיהם לרוב לריב 
אלינו ואמרנו אליהם חנונו אותם כי לא לקחנו איש אשתו במלחמה 
כי לא אתמ נתתם להם כעת תאשמו ויעשו כנ בני בנימנ וישאו נשים 
למספרם מנ המחללות אשר גזלו וילכו וישובו אל נחלתם ויבנו את 
הערים וישבו בהם ויתהלכו משם בני ישראל בעת ההיא איש לשבטו 
ולמשפחתו ויצאו משם איש לנחלתו בימים ההם אינ מלכ בישראל איש 
הישר בעיניו יעשה 


ויהי איש אחד מנ הרמתים צופים מהר אפרים ושמו אלקנה בנ ירחמ 
בנ אליהוא בנ תחו בנ צופ אפרתי ולו שתי נשים שמ אחת חנה ושמ 
השנית פננה ויהי לפננה ילדים ולחנה אינ ילדים ועלה האיש ההוא מעירו 
מימים ימימה להשתחות ולזבח ליהוה צבאות בשלה ושמ שני בני עלי 
חפני ופנחס כהנים ליהוה ויהי היום ויזבח אלקנה ונתנ לפננה אשתו ולכל 
בניה ובנותיה מנות ולחנה יתנ מנה אחת אפים כי את חנה אהב ויהוה 
סגר רחמה וכעסתה צרתה גם כעס בעבור הרעמה כי סגר יהוה בעד 
רחמה וכנ יעשה שנה בשנה מדי עלתה בבית יהוה כנ תכעסנה ותבכה 
ולא תאכל ויאמר לה אלקנה אישה חנה למה תבכי ולמה לא תאכלי 
ולמה ירע לבבכ הלוא אנכי טוב לכ מעשרה בנים ותקם חנה אחרי 
אכלה בשלה ואחרי שתה ועלי הכהנ ישב על הכסא על מזוזת היכל 
יהוה והיא מרת נפש ותתפלל על יהוה ובכה תבכה ותדר נדר ותאמר 
יהוה צבאות אמ ראה תראה בעני אמתכ וזכרתני ולא תשכח את אמתכ 
ונתתה לאמתכ זרע אנשים ונתתיו ליהוה כל ימי חייו ומורה לא יעלה 
על ראשו והיה כי הרבתה להתפלל לפני יהוה ועלי שמר את פיה וחנה 
היא מדברת על לבה רק שפתיה נעות וקולה לא ישמע ויחשבה עלי 
לשכרה ויאמר אליה עלי עד מתי תשתכרינ הסירי את יינכ מעליכ ותענ 
חנה ותאמר לא אדני אשה קשת רוח אנכי ויינ ושכר לא שתיתי ואשפכ 
את נפשי לפני יהוה אל תתנ את אמתכ לפני בת בליעל כי מרב שיחי 
וכעסי דברתי עד הנה ויענ עלי ויאמר לכי לשלום ואלהי ישראל יתנ 
את שלתכ אשר שאלת מעמו ותאמר תמצא שפחתכ חנ בעיניכ ותלכ 


האשה לדרכה ותאכל ופניה לא היו לה עוד וישכמו בבקר וישתחוו לפני 
יהוה וישבו ויבאו אל ביתם הרמתה וידע אלקנה את חנה אשתו ויזכרה 
יהוה ויהי לתקפות הימים ותהר חנה ותלד בנ ותקרא את שמו שמואל כי 
מיהוה שאלתיו ויעל האיש אלקנה וכל ביתו לזבח ליהוה את זבח הימימ 
ואת נדרו וחנה לא עלתה כי אמרה לאישה עד יגמל הנער והבאתיו 
ונראה את פני יהוה וישב שם עד עולם ויאמר לה אלקנה אישה עשי 
הטוב בעיניכ שבי עד גמלכ אתו אכ יקם יהוה את דברו ותשב האשה 
ותינק את בנה עד גמלה אתו ותעלהו עמה כאשר גמלתו בפרים שלשה 
ואיפה אחת קמח ונבל יינ ותבאהו בית יהוה שלו והנער נער וישחטו את 
הפר ויביאו את הנער אל עלי ותאמר בי אדני חי נפשכ אדני אני האשה 
הנצבת עמכה בזה להתפלל אל יהוה אל הנער הזה התפללתי ויתנ 
יהוה לי את שאלתי אשר שאלתי מעמו וגם אנכי השאלתהו ליהוה 
כל הימים אשר היה הוא שאול ליהוה וישתחו שמ ליהוה ותתפלל חנה 
ותאמר עלצ לבי ביהוה רמה קרני ביהוה רחב פי על אויבי כי שמחתי 
בישועתכ אינ קדוש כיהוה כי אינ בלתכ ואינ צור כאלהינו אל תרבו 
תדברו גבהה גבהה יצא עתק מפיכם כי אל דעות יהוה ולא ולו נתכנו 
עללות קשת גברים חתים ונכשלים אזרו חיל שבעים בלחמ נשכרו 
ורעבים חדלו עד עקרה ילדה שבעה ורבת בנים אמללה יהוה ממית 
ומחיה מוריד שאול ויעל יהוה מוריש ומעשיר משפיל אפ מרומם מקים 
מעפר דל מאשפת ירימ אביונ להושיב עם נדיבים וכסא כבוד ינחלם כי 
ליהוה מצקי ארצ וישת עליהם תבל רגלי חסידו חסידיו ישמר ורשעים 
בחשכ ידמו כי לא בכח יגבר איש יהוה יחתו מריבו מריביו עלו עליו 
בשמים ירעם יהוה ידינ אפסי ארצ ויתנ עז למלכו וירמ קרנ משיחו וילכ 
אלקנה הרמתה על ביתו והנער היה משרת את יהוה את פני עלי הכהנ 
ובני עלי בני בליעל לא ידעו את יהוה ומשפט הכהנים את העמ כל 
איש זבח זבח ובא נער הכהנ כבשל הבשר והמזלג שלש השנים בידו 
והכה בכיור או בדוד או בקלחת או בפרור כל אשר יעלה המזלג יקח 
הכהנ בו ככה יעשו לכל ישראל הבאים שמ בשלה גמ בטרם יקטרונ 
את החלב ובא נער הכהנ ואמר לאיש הזבח תנה בשר לצלות לכהנ 
ולא יקח ממכ בשר מבשל כי אמ חי ויאמר אליו האיש קטר יקטירונ כיום 
החלב וקח לכ כאשר תאוה נפשכ ואמר לו לא כי עתה תתנ ואם לא 
לקחתי בחזקה ותהי חטאת הנערים גדולה מאד את פני יהוה כי נאצו 
האנשים את מנחת יהוה ושמואל משרת את פני יהוה נער חגור אפוד 
בד ומעיל קטנ תעשה לו אמו והעלתה לו מימים ימימה בעלותה את 
אישה לזבח את זבח הימים וברכ עלי את אלקנה ואת אשתו ואמר ישם 
יהוה לכ זרע מנ האשה הזאת תחת השאלה אשר שאל ליהוה והלכו 
למקמו כי פקד יהוה את חנה ותהר ותלד שלשה בנים ושתי בנות ויגדל 
הנער שמואל עמ יהוה ועלי זקנ מאד ושמע את כל אשר יעשונ בניו 
לכל ישראל ואת אשר ישכבונ את הנשים הצבאות פתח אהל מועד 
ויאמר להמ למה תעשונ כדברים האלה אשר אנכי שמע את דבריכמ 
רעימ מאת כל העמ אלה אל בני כי לוא טובה השמעה אשר אנכי שמע 
מעברים עמ יהוה אמ יחטא איש לאיש ופללו אלהים ואמ ליהוה יחטא 
איש מי יתפלל לו ולא ישמעו לקול אביהם כי חפצ יהוה להמיתם והנער 
שמואל הלכ וגדל וטוב גמ עם יהוה וגם עמ אנשים ויבא איש אלהים 
אל עלי ויאמר אליו כה אמר יהוה הנגלה נגליתי אל בית אביכ בהיותמ 
במצרים לבית פרעה ובחר אתו מכל שבטי ישראל לי לכהנ לעלות על 
מזבחי להקטיר קטרת לשאת אפוד לפני ואתנה לבית אביכ את כל אשי 
בני ישראל למה תבעטו בזבחי ובמנחתי אשר צויתי מעונ ותכבד את 
בניכ ממני להבריאכם מראשית כל מנחת ישראל לעמי לכנ נאם יהוה 
אלהי ישראל אמור אמרתי ביתכ ובית אביכ יתהלכו לפני עד עולם ועתה 


נאם יהוה חלילה לי כי מכבדי אכבד ובזי יקלו הנה ימים באים וגדעתי 
את זרעכ ואת זרע בית אביכ מהיות זקנ בביתכ והבטת צר מעונ בכל 
אשר ייטיב את ישראל ולא יהיה זקנ בביתכ כל הימים ואיש לא אכרית 
לכ מעם מזבחי לכלות את עיניכ ולאדיב את נפשכ וכל מרבית ביתכ 
ימותו אנשים וזה לכ האות אשר יבא אל שני בניכ אל חפני ופינחס ביום 
אחד ימותו שניהם והקימתי לי כהנ נאמנ כאשר בלבבי ובנפשי יעשה 
ובניתי לו בית נאמנ והתהלכ לפני משיחי כל הימים והיה כל הנותר 
בביתכ יבוא להשתחות לו לאגורת כספ וככר לחמ ואמר ספחני נא 
אל אחת הכהנות לאכל פת לחמ והנער שמואל משרת את יהוה לפני 
עלי ודבר יהוה היה יקר בימים ההם אינ חזונ נפרצ ויהי ביום ההוא ועלי 
שכב במקמו ועינו ועיניו החלו כהות לא יוכל לראות ונר אלהים טרמ 
יכבה ושמואל שכב בהיכל יהוה אשר שם ארונ אלהימם ויקרא יהוה אל 
שמואל ויאמר הנני וירצ אל עלי ויאמר הנני כי קראת לי ויאמר לא קראתי 
שוב שכב וילכ וישכב ויספ יהוה קרא עוד שמואל ויקם שמואל וילכ אל 
עלי ויאמר הנני כי קראת לי ויאמר לא קראתי בני שוב שכב ושמואל 
טרם ידע את יהוה וטרם יגלה אליו דבר יהוה ויספ יהוה קרא שמואל 
בשלשית ויקם וילכ אל עלי ויאמר הנני כי קראת לי ויבנ עלי כי יהוה 
קרא לנער ויאמר עלי לשמואל לכ שכב והיה אם יקרא אליכ ואמרת 
דבר יהוה כי שמע עבדכ וילכ שמואל וישכב במקומו ויבא יהוה ויתיצב 
ויקרא כפעם בפעמ שמואל שמואל ויאמר שמואל דבר כי שמע עבדכ 
ויאמר יהוה אל שמואל הנה אנכי עשה דבר בישראל אשר כל שמעו 
תצלינה שתי אזניו ביום ההוא אקים אל עלי את כל אשר דברתי אל 
ביתו החל וכלה והגדתי לו כי שפט אני את ביתו עד עולם בעונ אשר ידע 
כי מקללים להם בניו ולא כהה במ ולכנ נשבעתי לבית עלי אם יתכפר 
עונ בית עלי בזבח ובמנחה עד עולם וישכב שמואל עד הבקר ויפתח 
את דלתות בית יהוה ושמואל ירא מהגיד את המראה אל עלי ויקרא 
עלי את שמואל ויאמר שמואל בני ויאמר הנני ויאמר מה הדבר אשר 
דבר אליכ אל נא תכחד ממני כה יעשה לכ אלהים וכה יוסיפ אמ תכחד 
ממני דבר מכל הדבר אשר דבר אליכ ויגד לו שמואל את כל הדברים 
ולא כחד ממנו ויאמר יהוה הוא הטוב בעינו יעשה ויגדל שמואל ויהוה 
היה עמו ולא הפיל מכל דבריו ארצה וידע כל ישראל מדנ ועד באר 
שבע כי נאמנ שמואל לנביא ליהוה ויספ יהוה להראה בשלה כי נגלה 
יהוה אל שמואל בשלו בדבר יהוה ויהי דבר שמואל לכל ישראל ויצא 
ישראל לקראת פלשתים למלחמה ויחנו על האבנ העזר ופלשתים חנו 
באפק ויערכו פלשתים לקראת ישראל ותטש המלחמה וינגפ ישראל 
לפני פלשתים ויכו במערכה בשדה כארבעת אלפים איש ויבא העם אל 
המחנה ויאמרו זקני ישראל למה נגפנו יהוה היום לפני פלשתים נקחה 
אלינו משלה את ארונ ברית יהוה ויבא בקרבנו וישענו מכפ איבינו וישלח 
העם שלה וישאו משם את ארונ ברית יהוה צבאות ישב הכרבים ושמ 
שני בני עלי עם ארונ ברית האלהים חפני ופינחס ויהי כבוא ארונ ברית 
יהוה אל המחנה וירעו כל ישראל תרועה גדולה ותהם הארצ וישמעו 
פלשתים את קול התרועה ויאמרו מה קול התרועה הגדולה הזאת 
במחנה העברים וידעו כי ארונ יהוה בא אל המחנה ויראו הפלשתים כי 
אמרו בא אלהים אל המחנה ויאמרו אוי לנו כי לא היתה כזאת אתמול 
שלשם אוי לנו מי יצילנו מיד האלהים האדירים האלה אלה המ האלהימ 
המכים את מצרים בכל מכה במדבר התחזקו והיו לאנשים פלשתים 
פנ תעבדו לעברים כאשר עבדו לכם והייתם לאנשים ונלחמתם וילחמו 
פלשתים וינגפ ישראל וינסו איש לאהליו ותהי המכה גדולה מאד ויפל 
מישראל שלשים אלפ רגלי וארונ אלהים נלקח ושני בני עלי מתו חפני 
ופינחס וירצ איש בנימנ מהמערכה ויבא שלה ביום ההוא ומדיו קרעים 


ואדמה על ראשו ויבוא והנה עלי ישב על הכסא יכ יד דרכ מצפה כי 
היה לבו חרד על ארונ האלהים והאיש בא להגיד בעיר ותזעק כל 
העיר וישמע עלי את קול הצעקה ויאמר מה קול ההמונ הזה והאיש 
מהר ויבא ויגד לעלי ועלי בנ תשעים ושמנה שנה ועיניו קמה ולא יכול 
לראות ויאמר האיש אל עלי אנכי הבא מנ המערכה ואני מנ המערכה 
נסתי היום ויאמר מה היה הדבר בני ויענ המבשר ויאמר נס ישראל לפני 
פלשתים וגם מגפה גדולה היתה בעם וגם שני בניכ מתו חפני ופינחס 
וארונ האלהים נלקחה ויהי כהזכירו את ארונ האלהים ויפל מעל הכסא 
אחרנית בעד יד השער ותשבר מפרקתו וימת כי זקנ האיש וכבד והוא 
שפט את ישראל ארבעים שנה וכלתו אשת פינחס הרה ללת ותשמע 
את השמעה אל הלקח ארונ האלהים ומת חמיה ואישה ותכרע ותלד 
כי נהפכו עליה צריה וכעת מותה ותדברנה הנצבות עליה אל תיראי 
כי בנ ילדת ולא ענתה ולא שתה לבה ותקרא לנער אי כבוד לאמר 
גלה כבוד מישראל אל הלקח ארונ האלהים ואל חמיה ואישה ותאמר 
גלה כבוד מישראל כי נלקח ארונ האלהים ופלשתים לקחו את ארונ 
האלהים ויבאהו מאבנ העזר אשדודה ויקחו פלשתים את ארונ האלהים 
ויביאו אתו בית דגונ ויציגו אתו אצל דגונ וישכמו אשדודים ממחרת והנה 
דגונ נפל לפניו ארצה לפני ארונ יהוה ויקחו את דגונ וישבו אתו למקומו 
וישכמו בבקר ממחרת והנה דגונ נפל לפניו ארצה לפני ארונ יהוה וראש 
דגונ ושתי כפות ידיו כרתות אל המפתנ רק דגונ נשאר עליו על כנ לא 
ידרכו כהני דגונ וכל הבאים בית דגונ על מפתנ דגונ באשדוד עד היום 
הזה ותכבד יד יהוה אל האשדודים וישמם ויכ אתמ בעפלים בטחרים 
את אשדוד ואת גבוליה ויראו אנשי אשדוד כי כנ ואמרו לא ישב ארונ 
אלהי ישראל עמנו כי קשתה ידו עלינו ועל דגונ אלהינו וישלחו ויאספו 
את כל סרני פלשתים אליהם ויאמרו מה נעשה לארונ אלהי ישראל 
ויאמרו גת יסב ארונ אלהי ישראל ויסבו את ארונ אלהי ישראל ויהי אחרי 
הסבו אתו ותהי יד יהוה בעיר מהומה גדולה מאד ויכ את אנשי העיר 
מקטנ ועד גדול וישתרו להמ עפלים טחרים וישלחו את ארונ האלהים 
עקרונ ויהי כבוא ארונ האלהים עקרונ ויזעקו העקרנים לאמר הסבו אלי 
את ארונ אלהי ישראל להמיתני ואת עמי וישלחו ויאספו את כל סרני 
פלשתים ויאמרו שלחו את ארונ אלהי ישראל וישב למקמו ולא ימית אתי 
ואת עמי כי היתה מהומת מות בכל העיר כבדה מאד יד האלהים שמ 
והאנשים אשר לא מתו הכו בעפלים בטחרים ותעל שועת העיר השמים 
ויהי ארונ יהוה בשדה פלשתים שבעה חדשים ויקראו פלשתים לכהנים 
ולקסמים לאמר מה נעשה לארונ יהוה הודענו במה נשלחנו למקומו 
ויאמרו אמ משלחים את ארונ אלהי ישראל אל תשלחו אתו ריקם כי 
השב תשיבו לו אשם אז תרפאו ונודע לכמ למה לא תסור ידו מכמ 
ויאמרו מה האשם אשר נשיב לו ויאמרו מספר סרני פלשתים חמשה 
עפלי טחרי זהב וחמשה עכברי זהב כי מגפה אחת לכלמ ולסרניכם 
ועשיתם צלמי עפליכם טחריכם וצלמי עכבריכם המשחיתם את הארצ 
ונתתם לאלהי ישראל כבוד אולי יקל את ידו מעליכם ומעל אלהיכם 
ומעל ארצכם ולמה תכבדו את לבבכם כאשר כבדו מצרים ופרעה את 
לבם הלוא כאשר התעלל בהם וישלחום וילכו ועתה קחו ועשו עגלה 
חדשה אחת ושתי פרות עלות אשר לא עלה עליהם על ואסרתם את 
הפרות בעגלה והשיבתם בניהם מאחריהם הביתה ולקחתם את ארונ 
יהוה ונתתם אתו אל העגלה ואת כלי הזהב אשר השבתם לו אשמ 
תשימו בארגז מצדו ושלחתם אתו והלכ וראיתם אמ דרכ גבולו יעלה 
בית שמש הוא עשה לנו את הרעה הגדולה הזאת ואמ לא וידענו 
כי לא ידו נגעה בנו מקרה הוא היה לנו ויעשו האנשים כנ ויקחו שתי 
פרות עלות ויאסרום בעגלה ואת בניהם כלו בבית וישמו את ארונ יהוה 


אל העגלה ואת הארגז ואת עכברי הזהב ואת צלמי טחריהם וישרנה 
הפרות בדרכ על דרכ בית שמש במסלה אחת הלכו הלכ וגעו ולא 
סרו ימינ ושמאול וסרני פלשתים הלכים אחריהמ עד גבול בית שמש 
ובית שמש קצרים קציר חטים בעמק וישאו את עיניהם ויראו את הארונ 
וישמחו לראות והעגלה באה אל שדה יהושע בית השמשי ותעמד שמ 
ושמ אבנ גדולה ויבקעו את עצי העגלה ואת הפרות העלו עלה ליהוה 
והלוים הורידו את ארונ יהוה ואת הארגז אשר אתו אשר בו כלי זהב 
וישמו אל האבנ הגדולה ואנשי בית שמש העלו עלות ויזבחו זבחים ביום 
ההוא ליהוה וחמשה סרני פלשתים ראו וישבו עקרונ ביום ההוא ואלה 
טחרי הזהב אשר השיבו פלשתים אשם ליהוה לאשדוד אחד לעזה 
אחד לאשקלונ אחד לגת אחד לעקרונ אחד ועכברי הזהב מספר כל 
ערי פלשתים לחמשת הסרנים מעיר מבצר ועד כפר הפרזי ועד אבל 
הגדולה אשר הניחו עליה את ארונ יהוה עד היום] הזה בשדה יהושע 
בית השמשי ויכ באנשי בית שמש כי ראו בארונ יהוה ויכ בעם שבעים 
איש חמשים אלפ איש ויתאבלו העם כי הכה יהוה בעמ מכה גדולה 
ויאמרו אנשי בית שמש מי יוכל לעמד לפני יהוה האלהים הקדוש הזה 
ואל מי יעלה מעלינו וישלחו מלאכים אל יושבי קרית יערים לאמר השבו 
פלשתים את ארונ יהוה רדו העלו אתו אליכם ויבאו אנשי קרית יערים 
ויעלו את ארונ יהוה ויבאו אתו אל בית אבינדב בגבעה ואת אלעזר בנו 
קדשו לשמר את ארונ יהוה ויהי מיום שבת הארונ בקרית יערים וירבו 
הימים ויהיו עשרים שנה וינהו כל בית ישראל אחרי יהוה ויאמר שמואל 
אל כל בית ישראל לאמר אמ בכל לבבכם אתמ שבים אל יהוה הסירו 
את אלהי הנכר מתוככם והעשתרות והכינו לבבכם אל יהוה ועבדהו 
לבדו ויצל אתכם מיד פלשתים ויסירו בני ישראל את הבעלים ואת 
העשתרת ויעבדו את יהוה לבדו ויאמר שמואל קבצו את כל ישראל 
המצפתה ואתפלל בעדכם אל יהוה ויקבצו המצפתה וישאבו מים וישפכו 
לפני יהוה ויצומו ביום ההוא ויאמרו שמ חטאנו ליהוה וישפט שמואל את 
בני ישראל במצפה וישמעו פלשתים כי התקבצו בני ישראל המצפתה 
ויעלו סרני פלשתים אל ישראל וישמעו בני ישראל ויראו מפני פלשתים 
ויאמרו בני ישראל אל שמואל אל תחרש ממנו מזעק אל יהוה אלהינו 
וישענו מיד פלשתים ויקח שמואל טלה חלב אחד ויעלה ויעלהו עולה 
כליל ליהוה ויזעק שמואל אל יהוה בעד ישראל ויענהו יהוה ויהי שמואל 
מעלה העולה ופלשתים נגשו למלחמה בישראל וירעם יהוה בקול גדול 
ביום ההוא על פלשתים ויהמם וינגפו לפני ישראל ויצאו אנשי ישראל מנ 
המצפה וירדפו את פלשתים ויכומ עד מתחת לבית כר ויקח שמואל אבנ 
אחת וישם בינ המצפה ובינ השנ ויקרא את שמה אבנ העזר ויאמר עד 
הנה עזרנו יהוה ויכנעו הפלשתים ולא יספו עוד לבוא בגבול ישראל ותהי 
יד יהוה בפלשתים כל ימי שמואל ותשבנה הערים אשר לקחו פלשתים 
מאת ישראל לישראל מעקרונ ועד גת ואת גבולנ הציל ישראל מיד 
פלשתים ויהי שלום בינ ישראל ובינ האמרי וישפט שמואל את ישראל 
כל ימי חייו והלכ מדי שנה בשנה וסבב בית אל והגלגל והמצפה ושפט 
את ישראל את כל המקומות האלה ותשבתו הרמתה כי שמ ביתו ושמ 
שפט את ישראל ויבנ שם מזבח ליהוה ויהי כאשר זקנ שמואל וישם את 
בניו שפטים לישראל ויהי שם בנו הבכור יואל ושם משנהו אביה שפטים 
בבאר שבע ולא הלכו בניו בדרכו בדרכיו ויטו אחרי הבצע ויקחו שחד ויטו 
משפט ויתקבצו כל זקני ישראל ויבאו אל שמואל הרמתה ויאמרו אליו 
הנה אתה זקנת ובניכ לא הלכו בדרכיכ עתה שימה לנו מלכ לשפטנו 
ככל הגוים וירע הדבר בעיני שמואל כאשר אמרו תנה לנו מלכ לשפטנו 
ויתפלל שמואל אל יהוה ויאמר יהוה אל שמואל שמע בקול העמ לכל 
אשר יאמרו אליכ כי לא אתכ מאסו כי אתי מאסו ממלכ עליהמ ככל 


המעשים אשר עשו מיום העלתי אתמ ממצרים ועד היום הזה ויעזבני 
ויעבדו אלהים אחרים כנ המה עשים גמ לכ ועתה שמע בקולם אכ כי 
העד תעיד בהם והגדת להמ משפט המלכ אשר ימלכ עליהם ויאמר 
שמואל את כל דברי יהוה אל העם השאלים מאתו מלכ ויאמר זה 
יהיה משפט המלכ אשר ימלכ עליכם את בניכם יקח ושם לו במרכבתו 
ובפרשיו ורצו לפני מרכבתו ולשום לו שרי אלפים ושרי חמשים ולחרש 
חרישו ולקצר קצירו ולעשות כלי מלחמתו וכלי רכבו ואת בנותיכם יקח 
לרקחות ולטבחות ולאפות ואת שדותיכם ואת כרמיכם וזיתיכם הטובים 
יקח ונתנ לעבדיו וזרעיכם וכרמיכם יעשר ונתנ לסריסיו ולעבדיו ואת 
עבדיכם ואת שפחותיכם ואת בחוריכם הטובים ואת חמוריכם יקח ועשה 
למלאכתו צאנכם יעשר ואתמ תהיו לו לעבדים וזעקתם ביום ההוא 
מלפני מלככם אשר בחרתמ לכמ ולא יענה יהוה אתכם ביום ההוא 
וימאנו העם לשמע בקול שמואל ויאמרו לא כי אמ מלכ יהיה עלינו והיינו 
גמ אנחנו ככל הגוים ושפטנו מלכנו ויצא לפנינו ונלחם את מלחמתנו 
וישמע שמואל את כל דברי העם וידברמ באזני יהוה ויאמר יהוה אל 
שמואל שמע בקולם והמלכת להם מלכ ויאמר שמואל אל אנשי ישראל 
לכו איש לעירו ויהי איש מבנ ימינ מבנימינ ושמו קיש בנ אביאל בנ צרור 
בנ בכורת בנ אפיח בנ איש ימיני גבור חיל ולו היה בנ ושמו שאול בחור 
וטוב ואינ איש מבני ישראל טוב ממנו משכמו ומעלה גבה מכל העמ 
ותאבדנה האתנות לקיש אבי שאול ויאמר קיש אל שאול בנו קח נא 
אתכ את אחד מהנערים וקום] לכ בקש את האתנת ויעבר בהר אפרים 
ויעבר בארצ שלשה ולא מצאו ויעברו בארצ שעלים ואינ ויעבר בארצ 
ימיני ולא מצאו המה באו בארצ צופ ושאול אמר לנערו אשר עמו לכה 
ונשובה פנ יחדל אבי מנ האתנות ודאג לנו ויאמר לו הנה נא איש אלהים 
בעיר הזאת והאיש נכבד כל אשר ידבר בוא יבוא עתה נלכה שמ אולי 
יגיד לנו את דרכנו אשר הלכנו עליה ויאמר שאול לנערו והנה נלכ ומה 
נביא לאיש כי הלחם אזל מכלינו ותשורה אינ להביא לאיש האלהים 
מה אתנו ויספ הנער לענות את שאול ויאמר הנה נמצא בידי רבע שקל 
כספ ונתתי לאיש האלהים והגיד לנו את דרכנו לפנים בישראל כה אמר 
האיש בלכתו לדרוש אלהים לכו ונלכה עד הראה כי לנביא היום יקרא 
לפנים הראה ויאמר שאול לנערו טוב דברכ לכה נלכה וילכו אל העיר 
אשר שם איש האלהים המה עלים במעלה העיר והמה מצאו נערות 
יצאות לשאב מים ויאמרו להנ היש בזה הראה ותענינה אותם ותאמרנה 
יש הנה לפניכ מהר עתה כי היום בא לעיר כי זבח היום לעם בבמה 
כבאכם העיר כנ תמצאונ אתו בטרם יעלה הבמתה לאכל כי לא יאכל 
העם עד באו כי הוא יברכ הזבח אחרי כנ יאכלו הקראים ועתה עלו כי 
אתו כהיום תמצאונ אתו ויעלו העיר המה באים בתוכ העיר והנה שמואל 
יצא לקראתם לעלות הבמה ויהוה גלה את אזנ שמואל יום אחד לפני 
בוא שאול לאמר כעת מחר אשלח אליכ איש מארצ בנימנ ומשחתו 
לנגיד על עמי ישראל והושיע את עמי מיד פלשתים כי ראיתי את עמי כי 
באה צעקתו אלי ושמואל ראה את שאול ויהוה ענהו הנה האיש אשר 
אמרתי אליכ זה יעצר בעמי ויגש שאול את שמואל בתוכ השער ויאמר 
הגידה נא לי אי זה בית הראה ויענ שמואל את שאול ויאמר אנכי הראה 
עלה לפני הבמה ואכלתם עמי היום ושלחתיכ בבקר וכל אשר בלבבכ 
אגיד לכ ולאתנות האבדות לכ היום שלשת הימים אל תשמ את לבכ 
להם כי נמצאו ולמי כל חמדת ישראל הלוא לכ ולכל בית אביכ ויענ 
שאול ויאמר הלוא בנ ימיני אנכי מקטני שבטי ישראל ומשפחתי הצערה 
מכל משפחות שבטי בנימנ ולמה דברת אלי כדבר הזה ויקח שמואל 
את שאול ואת נערו ויביאם לשכתה ויתנ להמ מקום בראש הקרואים 
והמה כשלשים איש ויאמר שמואל לטבח תנה את המנה אשר נתתי לכ 


אשר אמרתי אליכ שים אתה עמכ וירמ הטבח את השוק והעליה וישם 
לפני שאול ויאמר הנה הנשאר שים לפניכ אכל כי למועד שמור לכ 
לאמר העמ קראתי ויאכל שאול עמ שמואל ביום ההוא וירדו מהבמה 
העיר וידבר עם שאול על הגג וישכמו ויהי כעלות השחר ויקרא שמואל 
אל שאול הגג הגגה לאמר קומה ואשלחכ ויקם שאול ויצאו שניהם הוא 
ושמואל החוצה המה יורדים בקצה העיר ושמואל אמר אל שאול אמר 
לנער ויעבר לפנינו ויעבר ואתה עמד כיום ואשמיעכ את דבר אלהים ויקח 
שמואל את פכ השמנ ויצק על ראשו וישקהו ויאמר הלוא כי משחכ יהוה 
על נחלתו לנגיד בלכתכ היום מעמדי ומצאת שני אנשים עם קברת רחל 
בגבול בנימנ בצלצח ואמרו אליכ נמצאו האתנות אשר הלכת לבקש 
והנה נטש אביכ את דברי האתנות ודאג לכם לאמר מה אעשה לבני 
וחלפת משמ והלאה ובאת עד אלונ תבור ומצאוכ שמ שלשה אנשים 
עלים אל האלהים בית אל אחד נשא שלשה גדיים ואחד נשא שלשת 
ככרות לחם ואחד נשא נבל יינ ושאלו לכ לשלום ונתנו לכ שתי לחמ 
ולקחת מידם אחר כנ תבוא גבעת האלהים אשר שמ נצבי פלשתים 
ויהי כבאכ שמ העיר ופגעת חבל נביאים ירדים מהבמה ולפניהם נבל 
ותפ וחליל וכנור והמה מתנבאים וצלחה עליכ רוח יהוה והתנבית עממ 
ונהפכת לאיש אחר והיה כי תבאינה תבאנה האתות האלה לכ עשה 
לכ אשר תמצא ידכ כי האלהים עמכ וירדת לפני הגלגל והנה אנכי 
ירד אליכ להעלות עלות לזבח זבחי שלמים שבעת ימים תוחל עד בואי 
אליכ והודעתי לכ את אשר תעשה והיה כהפנתו שכמו ללכת מעמ 
שמואל ויהפכ לו אלהים לב אחר ויבאו כל האתות האלה ביום ההוא 
ויבאו שמ הגבעתה והנה חבל נבאים לקראתו ותצלח עליו רוח אלהים 
ויתנבא בתוכם ויהי כל יודעו מאתמול שלשום ויראו והנה עם נבאים נבא 
ויאמר העם איש אל רעהו מה זה היה לבנ קיש הגם שאול בנביאים ויענ 
איש משם ויאמר ומי אביהם על כנ היתה למשל הגמ שאול בנבאים ויכל 
מהתנבות ויבא הבמה ויאמר דוד שאול אליו ואל נערו אנ הלכתם ויאמר 
לבקש את האתנות ונראה כי אינ ונבוא אל שמואל ויאמר דוד שאול 
הגידה נא לי מה אמר לכמ שמואל ויאמר שאול אל דודו הגד הגיד לנו 
כי נמצאו האתנות ואת דבר המלוכה לא הגיד לו אשר אמר שמואל 
ויצעק שמואל את העם אל יהוה המצפה ויאמר אל בני ישראל כה 
אמר יהוה אלהי ישראל אנכי העליתי את ישראל ממצרים ואציל אתכמ 
מיד מצרים ומיד כל הממלכות הלחצים אתכם ואתם היום מאסתמ 
את אלהיכם אשר הוא מושיע לכמ מכל רעותיכם וצרתיכם ותאמרו 
לו כי מלכ תשים עלינו ועתה התיצבו לפני יהוה לשבטיכם ולאלפיכם 
ויקרב שמואל את כל שבטי ישראל וילכד שבט בנימנ ויקרב את שבט 
בנימנ למשפחתו למשפחתיו ותלכד משפחת המטרי וילכד שאול בנ 
קיש ויבקשהו ולא נמצא וישאלו עוד ביהוה הבא עוד הלמ איש ויאמר 
יהוה הנה הוא נחבא אל הכלים וירצו ויקחהו משם ויתיצב בתוכ העמ 
ויוגבה מכל העם משכמו ומעלה ויאמר שמואל אל כל העם הראיתמ 
אשר בחר בו יהוה כי אינ כמהו בכל העם וירעו כל העם ויאמרו יחי 
המלכ וידבר שמואל אל העם את משפט המלכה ויכתב בספר וינח 
לפני יהוה וישלח שמואל את כל העם איש לביתו וגם שאול הלכ לביתו 
גבעתה וילכו עמו החיל אשר נגע אלהים בלבם ובני בליעל אמרו מה 
ישענו זה ויבזהו ולא הביאו לו מנחה ויהי כמחריש ויעל נחש העמוני ויחנ 
על יבש גלעד ויאמרו כל אנשי יביש אל נחש כרת לנו ברית ונעבדכ 
ויאמר אליהם נחש העמוני בזאת אכרת לכמ בנקור לכמ כל עינ ימינ 
ושמתיה חרפה על כל ישראל ויאמרו אליו זקני יביש הרפ לנו שבעת 
ימים ונשלחה מלאכים בכל גבול ישראל ואם אינ מושיע אתנו ויצאנו 
אליכ ויבאו המלאכים גבעת שאול וידברו הדברים באזני העם וישאו כל 


העם את קולם ויבכו והנה שאול בא אחרי הבקר מנ השדה ויאמר שאול 
מה לעם כי יבכו ויספרו לו את דברי אנשי יביש ותצלח רוח אלהים על 
שאול בשמעו כשמעו את הדברים האלה ויחר אפו מאד ויקח צמד בקר 
וינתחהו וישלח בכל גבול ישראל ביד המלאכים לאמר אשר איננו יצא 
אחרי שאול ואחר שמואל כה יעשה לבקרו ויפל פחד יהוה על העמ 
ויצאו כאיש אחד ויפקדם בבזק ויהיו בני ישראל שלש מאות אלפ ואיש 
יהודה שלשים אלפ ויאמרו למלאכים הבאים כה תאמרונ לאיש יביש 
גלעד מחר תהיה לכם תשועה בחם כחמ השמש ויבאו המלאכים ויגידו 
לאנשי יביש וישמחו ויאמרו אנשי יביש מחר נצא אליכם ועשיתם לנו 
ככל הטוב בעיניכם ויהי ממחרת וישם שאול את העם שלשה ראשים 
ויבאו בתוכ המחנה באשמרת הבקר ויכו את עמונ עד חמ היום ויהי 
הנשארים ויפצו ולא נשארו בם שנים יחד ויאמר העם אל שמואל מי 
האמר שאול ימלכ עלינו תנו האנשים ונמיתם ויאמר שאול לא יומת איש 
ביום הזה כי היום עשה יהוה תשועה בישראל ויאמר שמואל אל העמ 
לכו ונלכה הגלגל ונחדש שמ המלוכה וילכו כל העם הגלגל וימלכו שמ 
את שאול לפני יהוה בגלגל ויזבחו שמ זבחים שלמים לפני יהוה וי שמח 
שם שאול וכל אנשי ישראל עד מאד ויאמר שמואל אל כל ישראל הנה 
שמעתי בקלכם לכל אשר אמרתם לי ואמליכ עליכם מלכ ועתה הנה 
המלכ מתהלכ לפניכם ואני זקנתי ושבתי ובני הנמ אתכם ואני התהלכתי 
לפניכם מנערי עד היום הזה הנני ענו בי נגד יהוה ונגד משיחו את שור 
מי לקחתי וחמור מי לקחתי ואת מי עשקתי את מי רצותי ומיד מי לקחתי 
כפר ואעלים עיני בו ואשיב לכם ויאמרו לא עשקתנו ולא רצותנו ולא 
לקחת מיד איש מאומה ויאמר אליהם עד יהוה בכם ועד משיחו היום 
הזה כי לא מצאתם בידי מאומה ויאמר עד ויאמר שמואל אל העם יהוה 
אשר עשה את משה ואת אהרנ ואשר העלה את אבתיכם מארצ מצרימ 
ועתה התיצבו ואשפטה אתכם לפני יהוה את כל צדקות יהוה אשר עשה 
אתכמם ואת אבותיכם כאשר בא יעקב מצרים ויזעקו אבותיכם אל יהוה 
וישלח יהוה את משה ואת אהרנ ויוציאו את אבתיכם ממצרים וישבום 
במקום הזה וישכחו את יהוה אלהיהם וימכר אתמ ביד סיסרא שר צבא 
חצור וביד פלשתים וביד מלכ מואב וילחמו בם ויזעקו אל יהוה ויאמר 
ויאמרו חטאנו כי עזבנו את יהוה ונעבד את הבעלים ואת העשתרות 
ועתה הצילנו מיד איבינו ונעבדכ וישלח יהוה את ירבעל ואת בדנ ואת 
יפתח ואת שמואל ויצל אתכם מיד איביכם מסביב ותשבו בטח ותראו כי 
נחש מלכ בני עמונ בא עליכם ותאמרו לי לא כי מלכ ימלכ עלינו ויהוה 
אלהיכם מלככם ועתה הנה המלכ אשר בחרתמ אשר שאלתם והנה 
נתנ יהוה עליכם מלכ אמ תיראו את יהוה ועבדתם אתו ושמעתם בקלו 
ולא תמרו את פי יהוה והיתם גמ אתם וגם המלכ אשר מלכ עליכם אחר 
יהוה אלהיכם ואם לא תשמעו בקול יהוה ומריתם את פי יהוה והיתה יד 
יהוה בכם ובאבתיכם גמ עתה התיצבו וראו את הדבר הגדול הזה אשר 
יהוה עשה לעיניכם הלוא קציר חטים היום אקרא אל יהוה ויתנ קלות 
ומטר ודעו וראו כי רעתכם רבה אשר עשיתם בעיני יהוה לשאול לכם 
מלכ ויקרא שמואל אל יהוה ויתנ יהוה קלת ומטר ביום ההוא ויירא כל 
העם מאד את יהוה ואת שמואל ויאמרו כל העם אל שמואל התפלל 
בעד עבדיכ אל יהוה אלהיכ ואל נמות כי יספנו על כל חטאתינו רעה 
לשאל לנו מלכ ויאמר שמואל אל העם אל תיראו אתמ עשיתם את כל 
הרעה הזאת אכ אל תסורו מאחרי יהוה ועבדתם את יהוה בכל לבבכמ 
ולא תסורו כי אחרי התהו אשר לא יועילו ולא יצילו כי תהו המה כי לא 
יטש יהוה את עמו בעבור שמו הגדול כי הואיל יהוה לעשות אתכם לו 
לעם גמ אנכי חלילה לי מחטא ליהוה מחדל להתפלל בעדכמ והוריתי 
אתכמ בדרכ הטובה והישרה אכ יראו את יהוה ועבדתם אתו באמת 


בכל לבבכמ כי ראו את אשר הגדל עמכמ ואמ הרע תרעו גמ אתם גמ 
מלככמ תספו בנ שנה שאול במלכו ושתי שנים מלכ על ישראל ויבחר 
לו שאול שלשת אלפים מישראל ויהיו עמ שאול אלפים במכמש ובהר 
בית אל ואלפ היו עם יונתנ בגבעת בנימינ ויתר העמ שלח איש לאהליו 
ויכ יונתנ את נציב פלשתים אשר בגבע וישמעו פלשתים ושאול תקע 
בשופר בכל הארצ לאמר ישמעו העברים וכל ישראל שמעו לאמר 
הכה שאול את נציב פלשתים וגם נבאש ישראל בפלשתים ויצעקו 
העם אחרי שאול הגלגל ופלשתים נאספו להלחמ עמ ישראל שלשים 
אלפ רכב וששת אלפים פרשים ועם כחול אשר על שפת הים לרב 
ויעלו ויחנו במכמש קדמת בית אונ ואיש ישראל ראו כי צר לו כי נגש 
העם ויתחבאו העם במערות ובחוחים ובסלעים ובצרחים ובברות ועברים 
עברו את הירדנ ארצ גד וגלעד ושאול עודנו בגלגל וכל העמ חרדו 
אחריו וייחל ויוחל שבעת ימים למועד אשר שמואל ולא בא שמואל 
הגלגל ויפצ העם מעליו ויאמר שאול הגשו אלי העלה והשלמים ויעל 
העלה ויהי ככלתו להעלות העלה והנה שמואל בא ויצא שאול לקראתו 
לברכו ויאמר שמואל מה עשית ויאמר שאול כי ראיתי כי נפצ העמ מעלי 
ואתה לא באת למועד הימים ופלשתימ נאספים מכמש ואמר עתה ירדו 
פלשתים אלי הגלגל ופני יהוה לא חליתי ואתאפק ואעלה העלה ויאמר 
שמואל אל שאול נסכלת לא שמרת את מצות יהוה אלהיכ אשר צוכ 
כי עתה הכינ יהוה את ממלכתכ אל ישראל עד עולמ ועתה ממלכתכ 
לא תקום בקש יהוה לו איש כלבבו ויצוהו יהוה לנגיד על עמו כי לא 
שמרת את אשר צוכ יהוה ויקם שמואל ויעל מנ הגלגל גבעת בנימנ 
ויפקד שאול את העם הנמצאים עמו כשש מאות איש ושאול ויונתנ 
בנו והעם הנמצא עמם ישבים בגבע בנימנ ופלשתים חנו במכמש ויצא 
המשחית ממחנה פלשתימ שלשה ראשים הראש אחד יפנה אל דרכ 
עפרה אל ארצ שועל והראש אחד יפנה דרכ בית חרונ והראש אחד 
יפנה דרכ הגבול הנשקפ על גי הצבעים המדברה וחרש לא ימצא בכל 
ארצ ישראל כי אמר אמרו פלשתים פנ יעשו העברים חרב או חנית וירדו 
כל ישראל הפלשתים ללטוש איש את מחרשתו ואת אתו ואת קרדמו 
ואת מחרשתו והיתה הפצירה פימ למחרשת ולאתים ולשלש קלשונ 
ולהקרדמים ולהציב הדרבנ והיה ביום מלחמת ולא נמצא חרב וחנית 
ביד כל העמ אשר את שאול ואת יונתנ ותמצא לשאול וליונתנ בנו ויצא 
מצב פלשתים אל מעבר מכמש ויהי היומ ויאמר יונתנ בנ שאול אל הנער 
נשא כליו לכה ונעברה אל מצב פלשתים אשר מעבר הלז ולאביו לא 
הגיד ושאול יושב בקצה הגבעה תחת הרמונ אשר במגרונ והעם אשר 
עמו כשש מאות איש ואחיה בנ אחטוב אחי איכבוד בנ פינחס בנ עלי כהנ 
יהוה בשלו נשא אפוד והעמ לא ידע כי הלכ יונתנ ובינ המעברות אשר 
בקש יונתנ לעבר על מצב פלשתים שנ הסלע מהעבר מזה ושנ הסלע 
מהעבר מזה ושם האחד בוצצ ושם האחד סנה השנ האחד מצוק מצפונ 
מול מכמש והאחד מנגב מול גבע ויאמר יהונתנ אל הנער נשא כליו 
לכה ונעברה אל מצב הערלים האלה אולי יעשה יהוה לנו כי אינ ליהוה 
מעצור להושיע ברב או במעט ויאמר לו נשא כליו עשה כל אשר בלבבכ 
נטה לכ הנני עמכ כלבבכ ויאמר יהונתנ הנה אנחנו עברים אל האנשים 
ונגלינו אליהמ אמ כה יאמרו אלינו דמו עד הגיענו אליכם ועמדנו תחתינו 
ולא נעלה אליהמם ואם כה יאמרו עלו עלינו ועלינו כי נתנם יהוה בידנו וזה 
לנו האות ויגלו שניהם אל מצב פלשתים ויאמרו פלשתים הנה עברימ 
יצאים מנ החרימ אשר התחבאו שמ ויענו אנשי המצבה את יונתנ ואת 
נשא כליו ויאמרו עלו אלינו ונודיעה אתכם דבר ויאמר יונתנ אל נשא 
כליו עלה אחרי כי נתנם יהוה ביד ישראל ויעל יונתנ על ידיו ועל רגליו 
ונשא כליו אחריו ויפלו לפני יונתנ ונשא כליו ממותת אחריו ותהי המכה 


הראשנה אשר הכה יונתנ ונשא כליו כעשרים איש כבחצי מענה צמד 
שדה ותהי חרדה במחנה בשדה ובכל העם המצב והמשחית חרדו גמ 
המה ותרגז הארצ ותהי לחרדת אלהים ויראו הצפים לשאול בגבעת 
בנימנ והנה ההמונ נמוג וילכ והלם ויאמר שאול לעם אשר אתו פקדו נא 
וראו מי הלכ מעמנו ויפקדו והנה אינ יונתנ ונשא כליו ויאמר שאול לאחיה 
הגישה ארונ האלהים כי היה ארונ האלהים ביום ההוא ובני ישראל ויהי 
עד דבר שאול אל הכהנ וההמונ אשר במחנה פלשתים וילכ הלוכ ורב 
ויאמר שאול אל הכהנ אספ ידכ ויזעק שאול וכל העם אשר אתו ויבאו 
עד המלחמה והנה היתה חרב איש ברעהו מהומה גדולה מאד והעברים 
היו לפלשתים כאתמול שלשום אשר עלו עמם במחנה סביב וגם המה 
להיות עם ישראל אשר עמ שאול ויונתנ וכל איש ישראל המתחבאים 
בהר אפרים שמעו כי נסו פלשתים וידבקו גם המה אחריהם במלחמה 
ויושע יהוה ביום ההוא את ישראל והמלחמה עברה את בית אונ ואיש 
ישראל נגש ביום ההוא ויאל שאול את העם לאמר ארור האיש אשר 
יאכל לחמ עד הערב ונקמתי מאיבי ולא טעם כל העם לחם וכל הארצ 
באו ביער ויהי דבש על פני השדה ויבא העם אל היער והנה הלכ דבש 
ואינ משיג ידו אל פיו כי ירא העם את השבעה ויונתנ לא שמע בהשביע 
אביו את העם וישלח את קצה המטה אשר בידו ויטבל אותה ביערת 
הדבש וישב ידו אל פיו ותראנה ותארנה עיניו ויעג איש מהעם ויאמר 
השבע השביע אביכ את העם לאמר ארור האיש אשר יאכל לחם היום 
ויעפ העם ויאמר יונתנ עכר אבי את הארצ ראו נא כי ארו עיני כי טעמתי 
מעט דבש הזה אפ כי לוא אכל אכל היום העם משלל איביו אשר מצא 
כי עתה לא רבתה מכה בפלשתימ ויכו ביום ההוא בפלשתים ממכמש 
אילנה ויעפ העמ מאד ויעש ויעט העם אל שלל השלל ויקחו צאנ ובקר 
ובני בקר וישחטו ארצה ויאכל העמ על הדמ ויגידו לשאול לאמר הנה 
העם חטאים ליהוה לאכל על הדם ויאמר בגדתמ גלו אלי היום אבנ 
גדולה ויאמר שאול פצו בעם ואמרתם להם הגישו אלי איש שורו ואיש 
שיהו ושחטתמ בזה ואכלתם ולא תחטאו ליהוה לאכל אל הדמ ויגשו 
כל העם איש שורו בידו הלילה וישחטו שם ויבנ שאול מזבח ליהוה אתו 
החל לבנות מזבח ליהוה ויאמר שאול נרדה אחרי פלשתים לילה ונבזה 
בהם עד אור הבקר ולא נשאר בהם איש ויאמרו כל הטוב בעיניכ עשה 
ויאמר הכהנ נקרבה הלמ אל האלהים וישאל שאול באלהים הארד 
אחרי פלשתים התתנם ביד ישראל ולא ענהו ביום ההוא ויאמר שאול 
גשו הלמ כל פנות העם ודעו וראו במה היתה החטאת הזאת היום כי 
חי יהוה המושיע את ישראל כי אם ישנו ביונתנ בני כי מות ימות ואינ 
ענהו מכל העם ויאמר אל כל ישראל אתמ תהיו לעבר אחד ואני ויונתנ 
בני נהיה לעבר אחד ויאמרו העם אל שאול הטוב בעיניכ עשה ויאמר 
שאול אל יהוה אלהי ישראל הבה תמים וילכד יונתנ ושאול והעם יצאו 
ויאמר שאול הפילו ביני ובינ יונתנ בני וילכד יונתנ ויאמר שאול אל יונתנ 
הגידה לי מה עשיתה ויגד לו יונתנ ויאמר טעם טעמתי בקצה המטה 
אשר בידי מעט דבש הנני אמות ויאמר שאול כה יעשה אלהים וכה 
יוספ כי מות תמות יונתנ ויאמר העם אל שאול היונתנ ימות אשר עשה 
הישועה הגדולה הזאת בישראל חלילה חי יהוה אמ יפל משערת ראשו 
ארצה כי עם אלהים עשה היום הזה ויפדו העם את יונתנ ולא מת ויעל 
שאול מאחרי פלשתים ופלשתים הלכו למקומם ושאול לכד המלוכה 
על ישראל וילחמם סביב בכל איביו במואב ובבני עמונ ובאדום ובמלכי 
צובה ובפלשתים ובכל אשר יפנה ירשיע ויעש חיל ויכ את עמלק ויצל 
את ישראל מיד שסהו ויהיו בני שאול יונתנ וישוי ומלכי שוע ושם שתי 
בנתיו שמ הבכירה מרב ושמ הקטנה מיכל ושם אשת שאול אחינעם בת 
אחימעצ ושם שר צבאו אבינר בנ נר דוד שאול וקיש אבי שאול ונר אבי 


אבנר בנ אביאל ותהי המלחמה חזקה על פלשתים כל ימי שאול וראה 
שאול כל איש גבור וכל בנ חיל ויאספהו אליו ויאמר שמואל אל שאול 
אתי שלח יהוה למשחכ למלכ על עמו על ישראל ועתה שמע לקול דברי 
יהוה כה אמר יהוה צבאות פקדתי את אשר עשה עמלק לישראל אשר 
שמ לו בדרכ בעלתו ממצרים עתה לכ והכיתה את עמלק והחרמתמ 
את כל אשר לו ולא תחמל עליו והמתה מאיש עד אשה מעלל ועד יונק 
משור ועד שה מגמל ועד חמור וישמע שאול את העם ויפקדם בטלאים 
מאתים אלפ רגלי ועשרת אלפים את איש יהודה ויבא שאול עד עיר 
עמלק וירב בנחל ויאמר שאול אל הקיני לכו סרו רדו מתוכ עמלקי פנ 
אספכ עמו ואתה עשיתה חסד עמ כל בני ישראל בעלותם ממצרים 
ויסר קיני מתוכ עמלק ויכ שאול את עמלק מחוילה בואכ שור אשר על 
פני מצרים ויתפש את אגג מלכ עמלק חי ואת כל העם החרים לפי 
חרב ויחמל שאול והעם על אגג ועל מיטב הצאנ והבקר והמשנים ועל 
הכרים ועל כל הטוב ולא אבו החרימם וכל המלאכה נמבזה ונמס אתה 
החרימו ויהי דבר יהוה אל שמואל לאמר נחמתי כי המלכתי את שאול 
למלכ כי שב מאחרי ואת דברי לא הקים ויחר לשמואל ויזעק אל יהוה 
כל הלילה וישכם שמואל לקראת שאול בבקר ויגד לשמואל לאמר בא 
שאול הכרמלה והנה מציב לו יד ויסב ויעבר וירד הגלגל ויבא שמואל 
אל שאול ויאמר לו שאול ברוכ אתה ליהוה הקימתי את דבר יהוה ויאמר 
שמואל ומה קול הצאנ הזה באזני וקול הבקר אשר אנכי שמע ויאמר 
שאול מעמלקי הביאום אשר חמל העם על מיטב הצאנ והבקר למענ 
זבח ליהוה אלהיכ ואת היותר החרמנו ויאמר שמואל אל שאול הרפ 
ואגידה לכ את אשר דבר יהוה אלי הלילה ויאמרו ויאמר לו דבר ויאמר 
שמואל הלוא אמ קטנ אתה בעיניכ ראש שבטי ישראל אתה וימשחכ 
יהוה למלכ על ישראל וישלחכ יהוה בדרכ ויאמר לכ והחרמתה את 
החטאים את עמלק ונלחמת בו עד כלותם אתמ ולמה לא שמעת בקול 
יהוה ותעט אל השלל ותעש הרע בעיני יהוה ויאמר שאול אל שמואל 
אשר שמעתי בקול יהוה ואלכ בדרכ אשר שלתני יהוה ואביא את אגג 
מלכ עמלק ואת עמלק החרמתי ויקח העם מהשלל צאנ ובקר ראשית 
החרם לזבח ליהוה אלהיכ בגלגל ויאמר שמואל החפצ ליהוה בעלות 
וזבחים כשמע בקול יהוה הנה שמע מזבח טוב להקשיב מחלב אילים 
כי חטאת קסם מרי ואונ ותרפים הפצר יענ מאסת את דבר יהוה וימאסכ 
ממלכ ויאמר שאול אל שמואל חטאתי כי עברתי את פי יהוה ואת דבריכ 
כי יראתי את העם ואשמע בקולם ועתה שא נא את חטאתי ושוב עמי 
ואשתחוה ליהוה ויאמר שמואל אל שאול לא אשוב עמכ כי מאסתה 
את דבר יהוה וימאסכ יהוה מהיות מלכ על ישראל ויסב שמואל ללכת 
ויחזק בכנפ מעילו ויקרע ויאמר אליו שמואל קרע יהוה את ממלכות 
ישראל מעליכ היום ונתנה לרעכ הטוב ממכ וגם נצח ישראל לא ישקר 
ולא ינחם כי לא אדם הוא להנחם ויאמר חטאתי עתה כבדני נא נגד 
זקני עמי ונגד ישראל ושוב עמי והשתחויתי ליהוה אלהיכ וישב שמואל 
אחרי שאול וישתחו שאול ליהוה ויאמר שמואל הגישו אלי את אגג מלכ 
עמלק וילכ אליו אגג מעדנת ויאמר אגג אכנ סר מר המות ויאמר שמואל 
כאשר שכלה נשים חרבכ כנ תשכל מנשים אמכ וישספ שמואל את 
אגג לפני יהוה בגלגל וילכ שמואל הרמתה ושאול עלה אל ביתו גבעת 
שאול ולא יספ שמואל לראות את שאול עד יום מותו כי התאבל שמואל 
אל שאול ויהוה נחמ כי המליכ את שאול על ישראל ויאמר יהוה אל 
שמואל עד מתי אתה מתאבל אל שאול ואני מאסתיו ממלכ על ישראל 
מלא קרנכ שמנ ולכ אשלחכ אל ישי בית הלחמי כי ראיתי בבניו לי 
מלכ ויאמר שמואל איכ אלכ ושמע שאול והרגני ויאמר יהוה עגלת בקר 
תקח בידכ ואמרת לזבח ליהוה באתי וקראת לישי בזבח ואנכי אודיעכ 


את אשר תעשה ומשחת לי את אשר אמר אליכ ויעש שמואל את אשר 
דבר יהוה ויבא בית לחם ויחרדו זקני העיר לקראתו ויאמר שלם בואכ 
ויאמר שלום לזבח ליהוה באתי התקדשו ובאתם אתי בזבח ויקדש את 
ישי ואת בניו ויקרא להם לזבח ויהי בבואם וירא את אליאב ויאמר אכ 
נגד יהוה משיחו ויאמר יהוה אל שמואל אל תבט אל מראהו ואל גבה 
קומתו כי מאסתיהו כי לא אשר יראה האדם כי האדם יראה לעינים 
ויהוה יראה ללבב ויקרא ישי אל אבינדב ויעברהו לפני שמואל ויאמר גמ 
בזה לא בחר יהוה ויעבר ישי שמה ויאמר גמ בזה לא בחר יהוה ויעבר 
ישי שבעת בניו לפני שמואל ויאמר שמואל אל ישי לא בחר יהוה באלה 
ויאמר שמואל אל ישי התמו הנערים ויאמר עוד שאר הקטנ והנה רעה 
בצאנ ויאמר שמואל אל ישי שלחה וקחנו כי לא נסב עד באו פה וישלח 
ויביאהו והוא אדמוני עם יפה עינים וטוב ראי ויאמר יהוה קומם משחהו כי 
זה הוא ויקח שמואל את קרנ השמנ וימשח אתו בקרב אחיו ותצלח רוח 
יהוה אל דוד מהיום ההוא ומעלה ויקם שמואל וילכ הרמתה ורוח יהוה 
סרה מעמ שאול ובעתתו רוח רעה מאת יהוה ויאמרו עבדי שאול אליו 
הנה נא רוח אלהים רעה מבעתכ יאמר נא אדננו עבדיכ לפניכ יבקשו 
איש ידע מנגנ בכנור והיה בהיות עליכ רוח אלהים רעה ונגנ בידו וטוב 
לכ ויאמר שאול אל עבדיו ראו נא לי איש מיטיב לנגנ והביאותם אלי 
וענ אחד מהנערים ויאמר הנה ראיתי בנ לישי בית הלחמי ידע נגנ וגבור 
חיל ואיש מלחמה ונבונ דבר ואיש תאר ויהוה עמו וישלח שאול מלאכים 
אל ישי ויאמר שלחה אלי את דוד בנכ אשר בצאנ ויקח ישי חמור לחמ 
ונאד יינ וגדי עזים אחד וישלח ביד דוד בנו אל שאול ויבא דוד אל 
שאול ויעמד לפניו ויאהבהו מאד ויהי לו נשא כלים וישלח שאול אל ישי 
לאמר יעמד נא דוד לפני כי מצא חנ בעיני והיה בהיות רוח אלהים אל 
שאול ולקח דוד את הכנור ונגנ בידו ורוח לשאול וטוב לו וסרה מעליו רוח 
הרעה ויאספו פלשתים את מחניהם למלחמה ויאספו שכה אשר ליהודה 
ויחנו בינ שוכה ובינ עזקה באפס דמים ושאול ואיש ישראל נאספו ויחנו 
בעמק האלה ויערכו מלחמה לקראת פלשתים ופלשתים עמדים אל 
ההר מזה וישראל עמדים אל ההר מזה והגיא ביניהם ויצא איש הבנים 
ממחנות פלשתים גלית שמו מגת גבהו שש אמות וזרת וכובע נחשת על 
ראשו ושריונ קשקשים הוא לבוש ומשקל השריונ חמשת אלפים שקלים 
נחשת ומצחת נחשת על רגליו וכידונ נחשת בינ כתפיו וחצ ועצ חניתו 
כמנור ארגים ולהבת חניתו שש מאות שקלים ברזל ונשא הצנה הלכ 
לפניו ויעמד ויקרא אל מערכת ישראל ויאמר להם למה תצאו לערכ 
מלחמה הלוא אנכי הפלשתי ואתם עבדים לשאול ברו לכמ איש וירד 
אלי אם יוכל להלחם אתי והכני והיינו לכם לעבדים ואם אני אוכל לו 
והכיתיו והייתם לנו לעבדים ועבדתם אתנו ויאמר הפלשתי אני חרפתי 
את מערכות ישראל היום הזה תנו לי איש ונלחמה יחד וישמע שאול 
וכל ישראל את דברי הפלשתי האלה ויחתו ויראו מאד ודוד בנ איש 
אפרתי הזה מבית לחם יהודה ושמו ישי ולו שמנה בנים והאיש בימי 
שאול זקנ בא באנשים וילכו שלשת בני ישי הגדלים הלכו אחרי שאול 
למלחמה ושמ שלשת בניו אשר הלכו במלחמה אליאב הבכור ומשנהו 
אבינדב והשלשי שמה ודוד הוא הקטנ ושלשה הגדלים הלכו אחרי 
שאול ודוד הלכ ושב מעל שאול לרעות את צאנ אביו בית לחם ויגש 
הפלשתי השכם והערב ויתיצב ארבעים יום ויאמר ישי לדוד בנו קח 
נא לאחיכ איפת הקליא הזה ועשרה לחמ הזה והרצ המחנה לאחיכ 
ואת עשרת חרצי החלב האלה תביא לשר האלפ ואת אחיכ תפקד 
לשלום ואת ערבתמ תקח ושאול והמה וכל איש ישראל בעמק האלה 
נלחמים עם פלשתים וישכם דוד בבקר ויטש את הצאנ על שמר וישא 
וילכ כאשר צוהו ישי ויבא המעגלה והחיל היצא אל המערכה והרעו 


במלחמה ותערכ ישראל ופלשתים מערכה לקראת מערכה ויטש דוד 
את הכלים מעליו על יד שומר הכלים וירצ המערכה ויבא וישאל לאחיו 
לשלום והוא מדבר עמם והנה איש הבנים עולה גלית הפלשתי שמו 
מגת ממערות ממערכות פלשתים וידבר כדברים האלה וישמע דוד וכל 
איש ישראל בראותם את האיש וינסו מפניו וייראו מאד ויאמר איש ישראל 
הראיתם האיש העלה הזה כי לחרפ את ישראל עלה והיה האיש אשר 
יכנו יעשרנו המלכ עשר גדול ואת בתו יתנ לו ואת בית אביו יעשה חפשי 
בישראל ויאמר דוד אל האנשים העמדים עמו לאמר מה יעשה לאיש 
אשר יכה את הפלשתי הלז והסיר חרפה מעל ישראל כי מי הפלשתי 
הערל הזה כי חרפ מערכות אלהים חיים ויאמר לו העם כדבר הזה 
לאמר כה יעשה לאיש אשר יכנו וישמע אליאב אחיו הגדול בדברו אל 
האנשים ויחר אפ אליאב בדוד ויאמר למה זה ירדת ועל מי נטשת מעט 
הצאנ ההנה במדבר אני ידעתי את זדנכ ואת רע לבבכ כי למענ ראות 
המלחמה ירדת ויאמר דוד מה עשיתי עתה הלוא דבר הוא ויסב מאצלו 
אל מול אחר ויאמר כדבר הזה וישבהו העם דבר כדבר הראשונ וישמעו 
הדברים אשר דבר דוד ויגדו לפני שאול ויקחהו ויאמר דוד אל שאול אל 
יפל לב אדם עליו עבדכ ילכ ונלחמ עמ הפלשתי הזה ויאמר שאול אל 
דוד לא תוכל ללכת אל הפלשתי הזה להלחמ עמו כי נער אתה והוא 
איש מלחמה מנעריו ויאמר דוד אל שאול רעה היה עבדכ לאביו בצאנ 
ובא הארי ואת הדוב ונשא שה מהעדר ויצאתי אחריו והכתיו והצלתי 
מפיו ויקם עלי והחזקתי בזקנו והכתיו והמיתיו גם את הארי גמ הדוב הכה 
עבדכ והיה הפלשתי הערל הזה כאחד מהמ כי חרפ מערכת אלהים 
חיים ויאמר דוד יהוה אשר הצלני מיד הארי ומיד הדב הוא יצילני מיד 
הפלשתי הזה ויאמר שאול אל דוד לכ ויהוה יהיה עמכ וילבש שאול את 
דוד מדיו ונתנ קובע נחשת על ראשו וילבש אתו שריונ ויחגר דוד את 
חרבו מעל למדיו ויאל ללכת כי לא נסה ויאמר דוד אל שאול לא אוכל 
ללכת באלה כי לא נסיתי ויסרם דוד מעליו ויקח מקלו בידו ויבחר לו 
חמשה חלקי אבנים מנ הנחל וישם אתם בכלי הרעים אשר לו ובילקוט 
וקלעו בידו ויגש אל הפלשתי וילכ הפלשתי הלכ וקרב אל דוד והאיש 
נשא הצנה לפניו ויבט הפלשתי ויראה את דוד ויבזהו כי היה נער ואדמני 
עם יפה מראה ויאמר הפלשתי אל דוד הכלב אנכי כי אתה בא אלי 
במקלות ויקלל הפלשתי את דוד באלהיו ויאמר הפלשתי אל דוד לכה 
אלי ואתנה את בשרכ לעופ השמים ולבהמת השדה ויאמר דוד אל 
הפלשתי אתה בא אלי בחרב ובחנית ובכידונ ואנכי בא אליכ בשמ יהוה 
צבאות אלהי מערכות ישראל אשר חרפת היום הזה יסגרכ יהוה בידי 
והכיתכ והסרתי את ראשכ מעליכ ונתתי פגר מחנה פלשתים היום הזה 
לעופ השמים ולחית הארצ וידעו כל הארצ כי יש אלהים לישראל וידעו 
כל הקהל הזה כי לא בחרב ובחנית יהושיע יהוה כי ליהוה המלחמה 
ונתנ אתכם בידנו והיה כי קם הפלשתי וילכ ויקרב לקראת דוד וימהר 
דוד וירצ המערכה לקראת הפלשתי וישלח דוד את ידו אל הכלי ויקח 
משם אבנ ויקלע ויכ את הפלשתי אל מצחו ותטבע האבנ במצחו ויפל 
על פניו ארצה ויחזק דוד מנ הפלשתי בקלע ובאבנ ויכ את הפלשתי 
וימיתהו וחרב אינ ביד דוד וירצ דוד ויעמד אל הפלשתי ויקח את חרבו 
וישלפה מתערה וימתתהו ויכרת בה את ראשו ויראו הפלשתים כי מת 
גבורם וינסו ויקמו אנשי ישראל ויהודה וירעו וירדפו את הפלשתים עד 
בואכ גיא ועד שערי עקרונ ויפלו חללי פלשתים בדרכ שערים ועד גת 
ועד עקרונ וישבו בני ישראל מדלק אחרי פלשתים וישסו את מחניהמ 
ויקח דוד את ראש הפלשתי ויבאהו ירושלם ואת כליו שמ באהלו וכראות 
שאול את דוד יצא לקראת הפלשתי אמר אל אבנר שר הצבא בנ מי 
זה הנער אבנר ויאמר אבנר חי נפשכ המלכ אם ידעתי ויאמר המלכ 


שאל אתה בנ מי זה העלם וכשוב דוד מהכות את הפלשתי ויקח אתו 
אבנר ויבאהו לפני שאול וראש הפלשתי בידו ויאמר אליו שאול בנ מי 
אתה הנער ויאמר דוד בנ עבדכ ישי בית הלחמי ויהי ככלתו לדבר אל 
שאול ונפש יהונתנ נקשרה בנפש דוד ויאהבו ויאהבהו יהונתנ כנפשו 
ויקחהו שאול ביום ההוא ולא נתנו לשוב בית אביו ויכרת יהונתנ ודוד 
ברית באהבתו אתו כנפשו ויתפשט יהונתנ את המעיל אשר עליו ויתנהו 
לדוד ומדיו ועד חרבו ועד קשתו ועד חגרו ויצא דוד בכל אשר ישלחנו 
שאול ישכיל וישמהו שאול על אנשי המלחמה וייטב בעיני כל העם וגם 
בעיני עבדי שאול ויהי בבואם בשוב דוד מהכות את הפלשתי ותצאנה 
הנשים מכל ערי ישראל לשור לשיר והמחלות לקראת שאול המלכ 
בתפים בשמחה ובשלשים ותענינה הנשים המשחקות ותאמרנ הכה 
שאול באלפו באלפיו ודוד ברבבתיו ויחר לשאול מאד וירע בעיניו הדבר 
הזה ויאמר נתנו לדוד רבבות ולי נתנו האלפים ועוד לו אכ המלוכה ויהי 
שאול עונ עוינ את דוד מהיום ההוא והלאה ויהי ממחרת ותצלח רוח 
אלהים רעה אל שאול ויתנבא בתוכ הבית ודוד מנגנ בידו כיום ביום 
והחנית ביד שאול ויטל שאול את החנית ויאמר אכה בדוד ובקיר ויסב 
דוד מפניו פעמים וירא שאול מלפני דוד כי היה יהוה עמו ומעם שאול סר 
ויסרהו שאול מעמו וישמהו לו שר אלפ ויצא ויבא לפני העם ויהי דוד לכל 
דרכו משכיל ויהוה עמו וירא שאול אשר הוא משכיל מאד ויגר מפניו וכל 
ישראל ויהודה אהב את דוד כי הוא יוצא ובא לפניהם ויאמר שאול אל 
דוד הנה בתי הגדולה מרב אתה אתנ לכ לאשה אכ היה לי לבנ חיל 
והלחם מלחמות יהוה ושאול אמר אל תהי ידי בו ותהי בו יד פלשתים 
ויאמר דוד אל שאול מי אנכי ומי חיי משפחת אבי בישראל כי אהיה 
חתנ למלכ ויהי בעת תת את מרב בת שאול לדוד והיא נתנה לעדריאל 
המחלתי לאשה ותאהב מיכל בת שאול את דוד ויגדו לשאול וישר 
הדבר בעיניו ויאמר שאול אתננה לו ותהי לו למוקש ותהי בו יד פלשתים 
ויאמר שאול אל דוד בשתים תתחתנ בי היום ויצו שאול את עבדו 
דברו אל דוד בלט לאמר הנה חפצ בכ המלכ וכל עבדיו אהבוכ ועתה 
התחתנ במלכ וידברו עבדי שאול באזני דוד את הדברים האלה ויאמר 
דוד הנקלה בעיניכם התחתנ במלכ ואנכי איש רש ונקלה ויגדו עבדי 
שאול לו לאמר כדברים האלה דבר דוד ויאמר שאול כה תאמרו לדוד 
אינ חפצ למלכ במהר כי במאה ערלות פלשתים להנקם באיבי המלכ 
ושאול חשב להפיל את דוד ביד פלשתים ויגדו עבדיו לדוד את הדברים 
האלה וישר הדבר בעיני דוד להתחתנ במלכ ולא מלאו הימים ויקם דוד 
וילכ הוא ואנשיו ויכ בפלשתים מאתים איש ויבא דוד את ערלתיהם 
וימלאום למלכ להתחתנ במלכ ויתנ לו שאול את מיכל בתו לאשה 
וירא שאול וידע כי יהוה עם דוד ומיכל בת שאול אהבתהו ויאספ שאול 
לרא מפני דוד עוד ויהי שאול איב את דוד כל הימים ויצאו שרי פלשתים 
ויהי מדי צאתמ שכל דוד מכל עבדי שאול וייקר שמו מאד וידבר שאול 
אל יונתנ בנו ואל כל עבדיו להמית את דוד ויהונתנ בנ שאול חפצ בדוד 
מאד ויגד יהונתנ לדוד לאמר מבקש שאול אבי להמיתכ ועתה השמר 
נא בבקר וישבת בסתר ונחבאת ואני אצא ועמדתי ליד אבי בשדה אשר 
אתה שמ ואני אדבר בכ אל אבי וראיתי מה והגדתי לכ וידבר יהונתנ 
בדוד טוב אל שאול אביו ויאמר אליו אל יחטא המלכ בעבדו בדוד 
כי לוא חטא לכ וכי מעשיו טוב לכ מאד וישם את נפשו בכפו ויכ את 
הפלשתי ויעש יהוה תשועה גדולה לכל ישראל ראית ותשמח ולמה 
תחטא בדמ נקי להמית את דוד חנם וישמע שאול בקול יהונתנ וישבע 
שאול חי יהוה אם יומת ויקרא יהונתנ לדוד ויגד לו יהונתנ את כל הדברים 
האלה ויבא יהונתנ את דוד אל שאול ויהי לפניו כאתמול שלשום ותוספ 
המלחמה להיות ויצא דוד וילחם בפלשתים ויכ בהמ מכה גדולה וינסו 


מפניו ותהי רוח יהוה רעה אל שאול והוא בביתו יושב וחניתו בידו ודוד 
מנגנ ביד ויבקש שאול להכות בחנית בדוד ובקיר ויפטר מפני שאול ויכ 
את החנית בקיר ודוד נס וימלט בלילה הוא וישלח שאול מלאכים אל 
בית דוד לשמרו ולהמיתו בבקר ותגד לדוד מיכל אשתו לאמר אמ אינכ 
ממלט את נפשכ הלילה מחר אתה מומת ותרד מיכל את דוד בעד 
החלונ וילכ ויברח וימלט ותקח מיכל את התרפים ותשם אל המטה ואת 
כביר העזים שמה מראשתיו ותכס בבגד וישלח שאול מלאכים לקחת 
את דוד ותאמר חלה הוא וישלח שאול את המלאכים לראות את דוד 
לאמר העלו אתו במטה אלי להמתו ויבאו המלאכים והנה התרפים אל 
המטה וכביר העזים מראשתיו ויאמר שאול אל מיכל למה ככה רמיתני 
ותשלחי את איבי וימלט ותאמר מיכל אל שאול הוא אמר אלי שלחני 
למה אמיתכ ודוד ברח וימלט ויבא אל שמואל הרמתה ויגד לו את כל 
אשר עשה לו שאול וילכ הוא ושמואל וישבו בנוית בניות ויגד לשאול 
לאמר הנה דוד בנוית בניות ברמה וישלח שאול מלאכים לקחת את 
דוד וירא את להקת הנביאים נבאים ושמואל עמד נצב עליהם ותהי על 
מלאכי שאול רוח אלהים ויתנבאו גם המה ויגדו לשאול וישלח מלאכים 
אחרים ויתנבאו גמ המה ויספ שאול וישלח מלאכים שלשים ויתנבאו גמ 
המה וילכ גמ הוא הרמתה ויבא עד בור הגדול אשר בשכו וישאל ויאמר 
איפה שמואל ודוד ויאמר הנה בנוית בניות ברמה וילכ שם אל נוית ניות 
ברמה ותהי עליו גם הוא רוח אלהים וילכ הלוכ ויתנבא עד באו בנוית 
בניות ברמה ויפשט גמ הוא בגדיו ויתנבא גמ הוא לפני שמואל ויפל 
ערמ כל היום ההוא וכל הלילה על כנ יאמרו הגמ שאול בנביאם ויברח 
דוד מנוות מניות ברמה ויבא ויאמר לפני יהונתנ מה עשיתי מה עוני ומה 
חטאתי לפני אביכ כי מבקש את נפשי ויאמר לו חלילה לא תמות הנה 
לו עשה לא יעשה אבי דבר גדול או דבר קטנ ולא יגלה את אזני ומדוע 
יסתיר אבי ממני את הדבר הזה אינ זאת וישבע עוד דוד ויאמר ידע ידע 
אביכ כי מצאתי חנ בעיניכ ויאמר אל ידע זאת יהונתנ פנ יעצב ואולם חי 
יהוה וחי נפשכ כי כפשע ביני ובינ המות ויאמר יהונתנ אל דוד מה תאמר 
נפשכ ואעשה לכ ויאמר דוד אל יהונתנ הנה חדש מחר ואנכי ישב אשב 
עם המלכ לאכול ושלחתני ונסתרתי בשדה עד הערב השלשית אמ 
פקד יפקדני אביכ ואמרת נשאל נשאל ממני דוד לרוצ בית לחם עירו 
כי זבח הימים שמ לכל המשפחה אמ כה יאמר טוב שלום לעבדכ ואמ 
חרה יחרה לו דע כי כלתה הרעה מעמו ועשית חסד על עבדכ כי בברית 
יהוה הבאת את עבדכ עמכ ואמ יש בי עונ המיתני אתה ועד אביכ למה 
זה תביאני ויאמר יהונתנ חלילה לכ כי אם ידע אדע כי כלתה הרעה 
מעם אבי לבוא עליכ ולא אתה אגיד לכ ויאמר דוד אל יהונתנ מי יגיד 
לי או מה יענכ אביכ קשה ויאמר יהונתנ אל דוד לכה ונצא השדה ויצאו 
שניהם השדה ויאמר יהונתנ אל דוד יהוה אלהי ישראל כי אחקר את 
אבי כעת מחר השלשית והנה טוב אל דוד ולא אז אשלח אליכ וגליתי 
את אזנכ כה יעשה יהוה ליהונתנ וכה יסיפ כי ייטב אל אבי את הרעה 
עליכ וגליתי את אזנכ ושלחתיכ והלכת לשלום ויהי יהוה עמכ כאשר 
היה עם אבי ולא אמ עודני חי ולא תעשה עמדי חסד יהוה ולא אמות ולא 
תכרת את חסדכ מעמ ביתי עד עולם ולא בהכרת יהוה את איבי דוד 
איש מעל פני האדמה ויכרת יהונתנ עם בית דוד ובקש יהוה מיד איבי 
דוד ויוספ יהונתנ להשביע את דוד באהבתו אתו כי אהבת נפשו אהבו 
ויאמר לו יהונתנ מחר חדש ונפקדת כי יפקד מושבכ ושלשת תרד מאד 
ובאת אל המקום אשר נסתרת שמ ביום המעשה וישבת אצל האבנ 
האזל ואני שלשת החצים צדה אורה לשלח לי למטרה והנה אשלח 
את הנער לכ מצא את החצים אמ אמר אמר לנער הנה החצים ממכ 
והנה קחנו ובאה כי שלום לכ ואינ דבר חי יהוה ואם כה אמר לעלמ 


הנה החצים ממכ והלאה לכ כי שלחכ יהוה והדבר אשר דברנו אני 
ואתה הנה יהוה ביני ובינכ עד עולם ויסתר דוד בשדה ויהי החדש וישב 
המלכ על אל הלחמ לאכול וישב המלכ על מושבו כפעם בפעם אל 
מושב הקיר ויקם יהונתנ וישב אבנר מצד שאול ויפקד מקום דוד ולא 
דבר שאול מאומה ביום ההוא כי אמר מקרה הוא בלתי טהור הוא כי לא 
טהור ויהי ממחרת החדש השני ויפקד מקום דוד ויאמר שאול אל יהונתנ 
בנו מדוע לא בא בנ ישי גמ תמול גם היום אל הלחם ויענ יהונתנ את 
שאול נשאל נשאל דוד מעמדי עד בית לחם ויאמר שלחני נא כי זבח 
משפחה לנו בעיר והוא צוה לי אחי ועתה אמ מצאתי חנ בעיניכ אמלטה 
נא ואראה את אחי על כנ לא בא אל שלחנ המלכ ויחר אפ שאול 
ביהונתנ ויאמר לו בנ נעות המרדות הלוא ידעתי כי בחר אתה לבנ ישי 
לבשתכ ולבשת ערות אמכ כי כל הימים אשר בנ ישי חי על האדמה 
לא תכונ אתה ומלכותכ ועתה שלח וקח אתו אלי כי בנ מות הוא ויענ 
יהונתנ את שאול אביו ויאמר אליו למה יומת מה עשה ויטל שאול את 
החנית עליו להכתו וידע יהונתנ כי כלה היא מעם אביו להמית את דוד 
ויקם יהונתנ מעם השלחנ בחרי אפ ולא אכל ביום החדש השני לחם כי 
נעצב אל דוד כי הכלמו אביו ויהי בבקר ויצא יהונתנ השדה למועד דוד 
ונער קטנ עמו ויאמר לנערו רצ מצא נא את החצים אשר אנכי מורה 
הנער רצ והוא ירה החצי להעברו ויבא הנער עד מקום החצי אשר ירה 
יהונתנ ויקרא יהונתנ אחרי הנער ויאמר הלוא החצי ממכ והלאה ויקרא 
יהונתנ אחרי הנער מהרה חושה אל תעמד וילקט נער יהונתנ את החצי 
החצים ויבא אל אדניו והנער לא ידע מאומה אכ יהונתנ ודוד ידעו את 
הדבר ויתנ יהונתנ את כליו אל הנער אשר לו ויאמר לו לכ הביא העיר 
הנער בא ודוד קם מאצל הנגב ויפל לאפיו ארצה וישתחו שלש פעמים 
וישקו איש את רעהו ויבכו איש את רעהו עד דוד הגדיל ויאמר יהונתנ 
לדוד לכ לשלום אשר נשבענו שנינו אנחנו בשמ יהוה לאמר יהוה יהיה 
ביני ובינכ ובינ זרעי ובינ זרעכ עד עולם ויקם וילכ ויהונתנ בא העיר ויבא 
דוד נבה אל אחימלכ הכהנ ויחרד אחימלכ לקראת דוד ויאמר לו מדוע 
אתה לבדכ ואיש אינ אתכ ויאמר דוד לאחימלכ הכהנ המלכ צוני דבר 
ויאמר אלי איש אל ידע מאומה את הדבר אשר אנכי שלחכ ואשר 
צויתכ ואת הנערים יודעתי אל מקום פלני אלמוני ועתה מה יש תחת ידכ 
חמשה לחמ תנה בידי או הנמצא ויענ הכהנ את דוד ויאמר אינ לחמ 
חל אל תחת ידי כי אמ לחם קדש יש אמ נשמרו הנערים אכ מאשה 
פ וענ דוד את הכהנ ויאמר לו כי אמ אשה עצרה לנו כתמול שלשמ 
בצאתי ויהיו כלי הנערים קדש והוא דרכ חל ואפ כי היום יקדש בכלי 
ויתנ לו הכהנ קדש כי לא היה שמ לחם כי אמ לחם הפנים המוסרים 
מלפני יהוה לשום לחמ חמ ביום הלקחו ושם איש מעבדי שאול ביום 
ההוא נעצר לפני יהוה ושמו דאג האדמי אביר הרעים אשר לשאול 
ויאמר דוד לאחימלכ ואינ יש פה תחת ידכ חנית או חרב כי גמ חרבי 
וגם כלי לא לקחתי בידי כי היה דבר המלכ נחוצ ס ויאמר הכהנ חרב 
גלית הפלשתי אשר הכית בעמק האלה הנה היא לוטה בשמלה אחרי 
האפוד אמ אתה תקח לכ קח כי אינ אחרת זולתה בזה ויאמר דוד אינ 
כמוה תננה לי ויקם דוד ויברח ביום ההוא מפני שאול ויבא אל אכיש 
מלכ גת ויאמרו עבדי אכיש אליו הלוא זה דוד מלכ הארצ הלוא לזה 
יענו במחלות לאמר הכה שאול באלפו באלפיו ודוד ברבבתו ברבבתיו 
וישם דוד את הדברים האלה בלבבו וירא מאד מפני אכיש מלכ גת 
וישנו את טעמו בעיניהם ויתהלל בידם ויתו ויתיו על דלתות השער ויורד 
רירו אל זקנו ויאמר אכיש אל עבדיו הנה תראו איש משתגע למה תביאו 
אתו אלי חסר משגעים אני כי הבאתם את זה להשתגע עלי הזה יבוא 
אל ביתי וילכ דוד משם וימלט אל מערת עדלם וישמעו אחיו וכל בית 


אביו וירדו אליו שמה ויתקבצו אליו כל איש מצוק וכל איש אשר לו נשא 
וכל איש מר נפש ויהי עליהם לשר ויהיו עמו כארבע מאות איש וילכ 
דוד משם מצפה מואב ויאמר אל מלכ מואב יצא נא אבי ואמי אתכם 
עד אשר אדע מה יעשה לי אלהים וינחם את פני מלכ מואב וישבו עמו 
כל ימי היות דוד במצודה ויאמר גד הנביא אל דוד לא תשב במצודה 
לכ ובאת לכ ארצ יהודה וילכ דוד ויבא יער חרת וישמע שאול כי נודע 
דוד ואנשים אשר אתו ושאול יושב בגבעה תחת האשל ברמה וחניתו 
בידו וכל עבדיו נצבים עליו ויאמר שאול לעבדיו הנצבים עליו שמעו נא 
בני ימיני גת לכלכם יתנ בנ ישי שדות וכרמים לכלכם ישים שרי אלפים 
ושרי מאות כי קשרתמ כלכמ עלי ואינ גלה את אזני בכרת בני עמ בנ 
ישי ואינ חלה מכם עלי וגלה את אזני כי הקימ בני את עבדי עלי לארב 
כיום הזה ויענ דאג האדמי והוא נצב על עבדי שאול ויאמר ראיתי את 
בנ ישי בא נבה אל אחימלכ בנ אחטוב וישאל לו ביהוה וצידה נתנ לו 
ואת חרב גלית הפלשתי נתנ לו וי שלח המלכ לקרא את אחימלכ בנ 
אחיטוב הכהנ ואת כל בית אביו הכהנים אשר בנב ויבאו כלם אל המלכ 
ויאמר שאול שמע נא בנ אחיטוב ויאמר הנני אדני ויאמר אלו אליו שאול 
למה קשרתם עלי אתה ובנ ישי בתתכ לו לחם וחרב ושאול לו באלהים 
לקום אלי לארב כיום הזה ויענ אחימלכ את המלכ ויאמר ומי בכל עבדיכ 
כדוד נאמנ וחתנ המלכ וסר אל משמעתכ ונכבד בביתכ היום החלתי 
לשאול לשאל לו באלהים חלילה לי אל ישמ המלכ בעבדו דבר בכל 
בית אבי כי לא ידע עבדכ בכל זאת דבר קטנ או גדול ויאמר המלכ 
מות תמות אחימלכ אתה וכל בית אביכ ויאמר המלכ לרצים הנצבים 
עליו סבו והמיתו כהני יהוה כי גמ ידמ עמ דוד וכי ידעו כי ברח הוא ולא 
גלו את אזנו אזני ולא אבו עבדי המלכ לשלח את ידמ לפגע בכהני 
יהוה ויאמר המלכ לדויג לדואג סב אתה ופגע בכהנים ויסב דויג דואג 
האדמי ויפגע הוא בכהנים וימת ביום ההוא שמנים וחמשה איש נשא 
אפוד בד ואת נב עיר הכהנים הכה לפי חרב מאיש ועד אשה מעולל 
ועד יונק ושור וחמור ושה לפי חרב וימלט בנ אחד לאחימלכ בנ אחטוב 
ושמו אביתר ויברח אחרי דוד ויגד אביתר לדוד כי הרג שאול את כהני 
יהוה ויאמר דוד לאביתר ידעתי ביום ההוא כי שמ דויג דואג האדמי כי 
הגד יגיד לשאול אנכי סבתי בכל נפש בית אביכ שבה אתי אל תירא 
כי אשר יבקש את נפשי יבקש את נפשכ כי משמרת אתה עמדי ויגדו 
לדוד לאמר הנה פלשתים נלחמים בקעילה והמה שסים את הגרנות 
וישאל דוד ביהוה לאמר האלכ והכיתי בפלשתים האלה ויאמר יהוה אל 
דוד לכ והכית בפלשתים והושעת את קעילה ויאמרו אנשי דוד אליו 
הנה אנחנו פה ביהודה יראים ואפ כי נלכ קעלה אל מערכות פלשתים 
ויוספ עוד דוד לשאל ביהוה ויענהו יהוה ויאמר קום רד קעילה כי אני 
נתנ את פלשתים בידכ וילכ דוד ואנשו ואנשיו קעילה וילחם בפלשתים 
וינהג את מקניהם ויכ בהם מכה גדולה וישע דוד את ישבי קעילה ויהי 
בברח אביתר בנ אחימלכ אל דוד קעילה אפוד ירד בידו ויגד לשאול כי 
בא דוד קעילה ויאמר שאול נכר אתו אלהים בידי כי נסגר לבוא בעיר 
דלתים ובריח וישמע שאול את כל העם למלחמה לרדת קעילה לצור 
אל דוד ואל אנשיו וידע דוד כי עליו שאול מחריש הרעה ויאמר אל 
אביתר הכהנ הגישה האפוד ויאמר דוד יהוה אלהי ישראל שמע שמע 
עבדכ כי מבקש שאול לבוא אל קעילה לשחת לעיר בעבורי היסגרני 
בעלי קעילה בידו הירד שאול כאשר שמע עבדכ יהוה אלהי ישראל 
הגד נא לעבדכ ויאמר יהוה ירד ויאמר דוד היסגרו בעלי קעילה אתי 
ואת אנשי ביד שאול ויאמר יהוה יסגירו ויקם דוד ואנשיו כשש מאות 
איש ויצאו מקעלה ויתהלכו באשר יתהלכו ולשאול הגד כי נמלט דוד 
מקעילה ויחדל לצאת וישב דוד במדבר במצדות וישב בהר במדבר זיפ 


ויבקשהו שאול כל הימים ולא נתנו אלהים בידו וירא דוד כי יצא שאול 
לבקש את נפשו ודוד במדבר זיפ בחרשה ויקם יהונתנ בנ שאול וילכ אל 
דוד חרשה ויחזק את ידו באלהים ויאמר אליו אל תירא כי לא תמצאכ 
יד שאול אבי ואתה תמלכ על ישראל ואנכי אהיה לכ למשנה וגם שאול 
אבי ידע כנ ויכרתו שניהם ברית לפני יהוה וישב דוד בחרשה ויהונתנ הלכ 
לביתו ויעלו זפים אל שאול הגבעתה לאמר הלוא דוד מסתתר עמנו 
במצדות בחרשה בגבעת החכילה אשר מימינ הישימונ ועתה לכל אות 
נפשכ המלכ לרדת רד ולנו הסגירו ביד המלכ ויאמר שאול ברוכים אתמ 
ליהוה כי חמלתם עלי לכו נא הכינו עוד ודעו וראו את מקומו אשר תהיה 
רגלו מי ראהו שמ כי אמר אלי ערום יערמ הוא וראו ודעו מכל המחבאים 
אשר יתחבא שם ושבתם אלי אל נכונ והלכתי אתכם והיה אמ ישנו 
בארצ וחפשתי אתו בכל אלפי יהודה ויקומו וילכו זיפה לפני שאול ודוד 
ואנשיו במדבר מעונ בערבה אל ימינ הישימונ וילכ שאול ואנשיו לבקש 
ויגדו לדוד וירד הסלע וישב במדבר מעונ וישמע שאול וירדפ אחרי דוד 
מדבר מעונ וילכ שאול מצד ההר מזה ודוד ואנשיו מצד ההר מזה ויהי 
דוד נחפז ללכת מפני שאול ושאול ואנשיו עטרים אל דוד ואל אנשיו 
לתפשמ ומלאכ בא אל שאול לאמר מהרה ולכה כי פשטו פלשתים על 
הארצ וישב שאול מרדפ אחרי דוד וילכ לקראת פלשתים על כנ קראו 
למקום ההוא סלע המחלקות ויעל דוד משם וישב במצדות עינ גדי ויהי 
כאשר שב שאול מאחרי פלשתים ויגדו לו לאמר הנה דוד במדבר עינ 
גדי ויקח שאול שלשת אלפים איש בחור מכל ישראל וילכ לבקש את 
דוד ואנשיו על פני צורי היעלים ויבא אל גדרות הצאנ על הדרכ ושמ 
מערה ויבא שאול להסכ את רגליו ודוד ואנשיו בירכתי המערה ישבים 
ויאמרו אנשי דוד אליו הנה היום אשר אמר יהוה אליכ הנה אנכי נתנ את 
איביכ איבכ בידכ ועשית לו כאשר יטב בעיניכ ויקם דוד ויכרת את כנפ 
המעיל אשר לשאול בלט ויהי אחרי כנ ויכ לב דוד אתו על אשר כרת 
את כנפ אשר לשאול ויאמר לאנשיו חלילה לי מיהוה אמ אעשה את 
הדבר הזה לאדני למשיח יהוה לשלח ידי בו כי משיח יהוה הוא וישסע 
דוד את אנשיו בדברים ולא נתנם לקום אל שאול ושאול קמ מהמערה 
וילכ בדרכ ויקם דוד אחרי כנ ויצא מנ המערה מהמערה ויקרא אחרי 
שאול לאמר אדני המלכ ויבט שאול אחריו ויקד דוד אפים ארצה וישתחו 
ויאמר דוד לשאול למה תשמע את דברי אדם לאמר הנה דוד מבקש 
רעתכ הנה היום הזה ראו עיניכ את אשר נתנכ יהוה היום בידי במערה 
ואמר להרגכ ותחס עליכ ואמר לא אשלח ידי באדני כי משיח יהוה הוא 
ואבי ראה גם ראה את כנפ מעילכ בידי כי בכרתי את כנפ מעילכ ולא 
הרגתיכ דע וראה כי אינ בידי רעה ופשע ולא חטאתי לכ ואתה צדה את 
נפשי לקחתה ישפט יהוה ביני ובינכ ונקמני יהוה ממכ וידי לא תהיה בכ 
כאשר יאמר משל הקדמני מרשעים יצא רשע וידי לא תהיה בכ אחרי 
מי יצא מלכ ישראל אחרי מי אתה רדפ אחרי כלב מת אחרי פרעש 
אחד והיה יהוה לדינ ושפט ביני ובינכ וירא וירב את ריבי וישפטני מידכ 
ויהי ככלות דוד לדבר את הדברים האלה אל שאול ויאמר שאול הקלכ 
זה בני דוד וישא שאול קלו ויבכ ויאמר אל דוד צדיק אתה ממני כי אתה 
גמלתני הטובה ואני גמלתיכ הרעה ואת ואתה הגדת היום] את אשר 
עשיתה אתי טובה את אשר סגרני יהוה בידכ ולא הרגתני וכי ימצא איש 
את איבו ושלחו בדרכ טובה ויהוה ישלמכ טובה תחת היום הזה אשר 
עשיתה לי ועתה הנה ידעתי כי מלכ תמלוכ וקמה בידכ ממלכת ישראל 
ועתה השבעה לי ביהוה אמ תכרית את זרעי אחרי ואמ תשמיד את שמי 
מבית אבי וישבע דוד לשאול וילכ שאול אל ביתו ודוד ואנשיו עלו על 
המצודה וימת שמואל ויקבצו כל ישראל ויספדו לו ויקברהו בביתו ברמה 
ויקם דוד וירד אל מדבר פארנ ואיש במעונ ומעשהו בכרמל והאיש גדול 


מאד ולו צאנ שלשת אלפים ואלפ עזים ויהי בגזז את צאנו בכרמל ושמ 
האיש נבל ושם אשתו אבגיל והאשה טובת שכל ויפת תאר והאיש קשה 
ורע מעללים והוא כלבו כלבי וישמע דוד במדבר כי גזז נבל את צאנו 
וישלח דוד עשרה נערים ויאמר דוד לנערים עלו כרמלה ובאתם אל נבל 
ושאלתם לו בשמי לשלום ואמרתמ כה לחי ואתה שלום וביתכ שלום 
וכל אשר לכ שלום ועתה שמעתי כי גזזים לכ עתה הרעים אשר לכ היו 
עמנו לא הכלמנום ולא נפקד להמ מאומה כל ימי היותם בכרמל שאל 
את נעריכ ויגידו לכ וימצאו הנערים חנ בעיניכ כי על יום טוב בנו תנה 
נא את אשר תמצא ידכ לעבדיכ ולבנכ לדוד ויבאו נערי דוד וידברו אל 
נבל ככל הדברים האלה בשמ דוד וינוחו ויענ נבל את עבדי דוד ויאמר 
מי דוד ומי בנ ישי היום רבו עבדים המתפרצים איש מפני אדניו ולקחתי 
את לחמי ואת מימי ואת טבחתי אשר טבחתי לגזזי ונתתי לאנשים אשר 
לא ידעתי אי מזה המה ויהפכו נערי דוד לדרכם וישבו ויבאו ויגדו לו ככל 
הדברים האלה ויאמר דוד לאנשיו חגרו איש את חרבו ויחגרו איש את 
חרבו ויחגר גם דוד את חרבו ויעלו אחרי דוד כארבע מאות איש ומאתים 
ישבו על הכלים ולאביגיל אשת נבל הגיד נער אחד מהנערים לאמר 
הנה שלח דוד מלאכים מהמדבר לברכ את אדנינו ויעט בהם והאנשים 
טבים לנו מאד ולא הכלמנו ולא פקדנו מאומה כל ימי התהלכנו אתמ 
בהיותנו בשדה חומה היו עלינו גם לילה גם יומם כל ימי היותנו עממ 
רעים הצאנ ועתה דעי וראי מה תעשי כי כלתה הרעה אל אדנינו ועל כל 
ביתו והוא בנ בליעל מדבר אליו ותמהר אבוגיל אביגיל ותקח מאתים 
לחם ושנים נבלי יינ וחמש צאנ עשוות עשוית וחמש סאים קלי ומאה 
צמקים ומאתים דבלים ותשם על החמרים ותאמר לנעריה עברו לפני 
הנני אחריכם באה ולאישה נבל לא הגידה והיה היא רכבת על החמור 
וירדת בסתר ההר והנה דוד ואנשיו ירדים לקראתה ותפגש אתמ ודוד 
אמר אכ לשקר שמרתי את כל אשר לזה במדבר ולא נפקד מכל אשר 
לו מאומה וישב לי רעה תחת טובה כה יעשה אלהים לאיבי דוד וכה 
יסיפ אמ אשאיר מכל אשר לו עד הבקר משתינ בקיר ותרא אביגיל 
את דוד ותמהר ותרד מעל החמור ותפל לאפי דוד על פניה ותשתחו 
ארצ ותפל על רגליו ותאמר בי אני אדני העונ ותדבר נא אמתכ באזניכ 
ושמע את דברי אמתכ אל נא ישים אדני את לבו אל איש הבליעל הזה 
על נבל כי כשמו כנ הוא נבל שמו ונבלה עמו ואני אמתכ לא ראיתי 
את נערי אדני אשר שלחת ועתה אדני חי יהוה וחי נפשכ אשר מנעכ 
יהוה מבוא בדמים והושע ידכ לכ ועתה יהיו כנבל איביכ והמבקשים 
אל אדני רעה ועתה הברכה הזאת אשר הביא שפחתכ לאדני ונתנה 
לנערים המתהלכים ברגלי אדני שא נא לפשע אמתכ כי עשה יעשה 
יהוה לאדני בית נאמנ כי מלחמות יהוה אדני נלחם ורעה לא תמצא 
בכ מימיכ ויקם אדמ לרדפכ ולבקש את נפשכ והיתה נפש אדני צרורה 
בצרור החיים את יהוה אלהיכ ואת נפש איביכ יקלענה בתוכ כפ הקלע 
והיה כי יעשה יהוה לאדני ככל אשר דבר את הטובה עליכ וצוכ לנגיד 
על ישראל ולא תהיה זאת לכ לפוקה ולמכשול לב לאדני ולשפכ דמ 
חנם ולהושיע אדני לו והיטב יהוה לאדני וזכרת את אמתכ ויאמר דוד 
לאביגל ברוכ יהוה אלהי ישראל אשר שלחכ היום הזה לקראתי וברוכ 
טעמכ וברוכה את אשר כלתני היום הזה מבוא בדמים והשע ידי לי ואולם 
חי יהוה אלהי ישראל אשר מנעני מהרע אתכ כי לולי מהרת ותבאתי 
ותבאת לקראתי כי אמ נותר לנבל עד אור הבקר משתינ בקיר ויקח 
דוד מידה את אשר הביאה לו ולה אמר עלי לשלום לביתכ ראי שמעתי 
בקולכ ואשא פניכ ותבא אביגיל אל נבל והנה לו משתה בביתו כמשתה 
המלכ ולב נבל טוב עליו והוא שכר עד מאד ולא הגידה לו דבר קטנ 
וגדול עד אור הבקר ויהי בבקר בצאת היינ מנבל ותגד לו אשתו את 


הדברים האלה וימת לבו בקרבו והוא היה לאבנ ויהי כעשרת הימימ ויגפ 
יהוה את נבל וימת וישמע דוד כי מת נבל ויאמר ברוכ יהוה אשר רב את 
ריב חרפתי מיד נבל ואת עבדו חשכ מרעה ואת רעת נבל השיב יהוה 
בראשו וישלח דוד וידבר באביגיל לקחתה לו לאשה ויבאו עבדי דוד 
אל אביגיל הכרמלה וידברו אליה לאמר דוד שלחנו אליכ לקחתכ לו 
לאשה ותקם ותשתחו אפים ארצה ותאמר הנה אמתכ לשפחה לרחצ 
רגלי עבדי אדני ותמהר ותקם אביגיל ותרכב על החמור וחמש נערתיה 
ההלכות לרגלה ותלכ אחרי מלאכי דוד ותהי לו לאשה ואת אחינעם 
לקח דוד מיזרעאל ותהיינ גמ שתיהנ לו לנשים ושאול נתנ את מיכל בתו 
אשת דוד לפלטי בנ ליש אשר מגלים ויבאו הזפים אל שאול הגבעתה 
לאמר הלוא דוד מסתתר בגבעת החכילה על פני הישימנ ויקם שאול 
וירד אל מדבר זיפ ואתו שלשת אלפים איש בחורי ישראל לבקש את 
דוד במדבר זיפ ויחנ שאול בגבעת החכילה אשר על פני הישימנ על 
הדרכ ודוד ישב במדבר וירא כי בא שאול אחריו המדברה וישלח דוד 
מרגלים וידע כי בא שאול אל נכונ ויקם דוד ויבא אל המקום אשר חנה 
שמ שאול וירא דוד את המקום אשר שכב שמ שאול ואבנר בנ נר שר 
צבאו ושאול שכב במעגל והעם חנים סביבתו סביבתיו ויענ דוד ויאמר 
אל אחימלכ החתי ואל אבישי בנ צרויה אחי יואב לאמר מי ירד אתי 
אל שאול אל המחנה ויאמר אבישי אני ארד עמכ ויבא דוד ואבישי אל 
העם לילה והנה שאול שכב ישנ במעגל וחניתו מעוכה בארצ מראשתו 
מראשתיו ואבנר והעם שכבים סביבתו סביבתיו ויאמר אבישי אל דוד 
סגר אלהים היום את אויבכ בידכ ועתה אכנו נא בחנית ובארצ פעמ 
אחת ולא אשנה לו ויאמר דוד אל אבישי אל תשחיתהו כי מי שלח ידו 
במשיח יהוה ונקה ויאמר דוד חי יהוה כי אמ יהוה יגפנו או יומו יבוא ומת 
או במלחמה ירד ונספה חלילה לי מיהוה משלח ידי במשיח יהוה ועתה 
קח נא את החנית אשר מראשתו מראשתיו ואת צפחת המימ ונלכה לנו 
ויקח דוד את החנית ואת צפחת המים מראשתי שאול וילכו להם ואינ 
ראה ואינ יודע ואינ מקיצ כי כלם ישנים כי תרדמת יהוה נפלה עליהמ 
ויעבר דוד העבר ויעמד על ראש ההר מרחק רב המקומ ביניהם ויקרא 
דוד אל העם ואל אבנר בנ נר לאמר הלוא תענה אבנר ויענ אבנר 
ויאמר מי אתה קראת אל המלכ ויאמר דוד אל אבנר הלוא איש אתה 
ומי כמוכ בישראל ולמה לא שמרת אל אדניכ המלכ כי בא אחד העמ 
להשחית את המלכ אדניכ לא טוב הדבר הזה אשר עשית חי יהוה 
כי בני מות אתמ אשר לא שמרתם על אדניכם על משיח יהוה ועתה 
ראה אי חנית המלכ ואת צפחת המים אשר מראשתו מראשתיו ויכר 
שאול את קול דוד ויאמר הקולכ זה בני דוד ויאמר דוד קולי אדני המלכ 
ויאמר למה זה אדני רדפ אחרי עבדו כי מה עשיתי ומה בידי רעה ועתה 
ישמע נא אדני המלכ את דברי עבדו אמ יהוה הסיתכ בי ירח מנחה ואמ 
בני האדם ארורים המ לפני יהוה כי גרשוני היום מהסתפח בנחלת יהוה 
לאמר לכ עבד אלהים אחרים ועתה אל יפל דמי ארצה מנגד פני יהוה 
כי יצא מלכ ישראל לבקש את פרעש אחד כאשר ירדפ הקרא בהרים 
ויאמר שאול חטאתי שוב בני דוד כי לא ארע לכ עוד תחת אשר יקרה 
נפשי בעיניכ היום הזה הנה הסכלתי ואשגה הרבה מאד ויענ דוד ויאמר 
הנה החנית חנית המלכ ויעבר אחד מהנערים ויקחה ויהוה ישיב לאיש 
את צדקתו ואת אמנתו אשר נתנכ יהוה היום ביד ולא אביתי לשלח ידי 
במשיח יהוה והנה כאשר גדלה נפשכ היום הזה בעיני כנ תגדל נפשי 
בעיני יהוה ויצלני מכל צרה ויאמר שאול אל דוד ברוכ אתה בני דוד גמ 
עשה תעשה וגם יכל תוכל וילכ דוד לדרכו ושאול שב למקומו ויאמר 
דוד אל לבו עתה אספה יום אחד ביד שאול אינ לי טוב כי המלט אמלט 
אל ארצ פלשתים ונואש ממני שאול לבקשני עוד בכל גבול ישראל 


ונמלטתי מידו ויקם דוד ויעבר הוא ושש מאות איש אשר עמו אל אכיש 
בנ מעוכ מלכ גת וישב דוד עם אכיש בגת הוא ואנשיו איש וביתו דוד 
ושתי נשיו אחינעם היזרעאלית ואביגיל אשת נבל הכרמלית ויגד לשאול 
כי ברח דוד גת ולא יוספ יספ עוד לבקשו ויאמר דוד אל אכיש אם נא 
מצאתי חנ בעיניכ יתנו לי מקום באחת ערי השדה ואשבה שמ ולמה 
ישב עבדכ בעיר הממלכה עמכ ויתנ לו אכיש ביום ההוא את צקלג לכנ 
היתה צקלג למלכי יהודה עד היום הזה ויהי מספר הימים אשר ישב 
דוד בשדה פלשתים ימים וארבעה חדשים ויעל דוד ואנשיו ויפשטו אל 
הגשורי והגרזי והגזרי והעמלקי כי הנה ישבות הארצ אשר מעולם בואכ 
שורה ועד ארצ מצרים והכה דוד את הארצ ולא יחיה איש ואשה ולקח 
צאנ ובקר וחמרים וגמלים ובגדים וישב ויבא אל אכיש ויאמר אכיש אל 
פשטתם היום ויאמר דוד על נגב יהודה ועל נגב הירחמאלי ואל נגב 
הקיני ואיש ואשה לא יחיה דוד להביא גת לאמר פנ יגדו עלינו לאמר 
כה עשה דוד וכה משפטו כל הימים אשר ישב בשדה פלשתים ויאמנ 
אכיש בדוד לאמר הבאש הבאיש בעמו בישראל והיה לי לעבד עולם 
ויהי בימים ההם ויקבצו פלשתים את מחניהם לצבא להלחם בישראל 
ויאמר אכיש אל דוד ידע תדע כי אתי תצא במחנה אתה ואנשיכ ויאמר 
דוד אל אכיש לכנ אתה תדע את אשר יעשה עבדכ ויאמר אכיש אל 
דוד לכנ שמר לראשי אשימכ כל הימים ושמואל מת ויספדו לו כל 
ישראל ויקברהו ברמה ובעירו ושאול הסיר האבות ואת הידענים מהארצ 
ויקבצו פלשתים ויבאו ויחנו בשונם ויקבצ שאול את כל ישראל ויחנו 
בגלבע וירא שאול את מחנה פלשתים וירא ויחרד לבו מאד וישאל 
שאול ביהוה ולא ענהו יהוה גמ בחלמות גם באורים גמ בנביאם ויאמר 
שאול לעבדיו בקשו לי אשת בעלת אוב ואלכה אליה ואדרשה בה 
ויאמרו עבדיו אליו הנה אשת בעלת אוב בעינ דור ויתחפש שאול וילבש 
בגדים אחרים וילכ הוא ושני אנשים עמו ויבאו אל האשה לילה ויאמר 
קסומי קסמי נא לי באוב והעלי לי את אשר אמר אליכ ותאמר האשה 
אליו הנה אתה ידעת את אשר עשה שאול אשר הכרית את האבות 
ואת הידעני מנ הארצ ולמה אתה מתנקש בנפשי להמיתני וישבע לה 
שאול ביהוה לאמר חי יהוה אמ יקרכ עונ בדבר הזה ותאמר האשה 
את מי אעלה לכ ויאמר את שמואל העלי לי ותרא האשה את שמואל 
ותזעק בקול גדול ותאמר האשה אל שאול לאמר למה רמיתני ואתה 
שאול ויאמר לה המלכ אל תיראי כי מה ראית ותאמר האשה אל שאול 
אלהים ראיתי עלים מנ הארצ ויאמר לה מה תארו ותאמר איש זקנ עלה 
והוא עטה מעיל וידע שאול כי שמואל הוא ויקד אפים ארצה וישתחו 
ויאמר שמואל אל שאול למה הרגזתני להעלות אתי ויאמר שאול צר 
לי מאד ופלשתים נלחמים בי ואלהים סר מעלי ולא ענני עוד גמ ביד 
הנביאם גם בחלמות ואקראה לכ להודיעני מה אעשה ויאמר שמואל 
ולמה תשאלני ויהוה סר מעליכ ויהי ערכ ויעש יהוה לו כאשר דבר בידי 
ויקרע יהוה את הממלכה מידכ ויתנה לרעכ לדוד כאשר לא שמעת 
בקול יהוה ולא עשית חרונ אפו בעמלק על כנ הדבר הזה עשה לכ יהוה 
היום הזה ויתנ יהוה גמ את ישראל עמכ ביד פלשתים ומחר אתה ובניכ 
עמי גם את מחנה ישראל יתנ יהוה ביד פלשתים וימהר שאול ויפל מלא 
קומתו ארצה וירא מאד מדברי שמואל גמ כח לא היה בו כי לא אכל 
לחמ כל היום וכל הלילה ותבוא האשה אל שאול ותרא כי נבהל מאד 
ותאמר אליו הנה שמעה שפחתכ בקולכ ואשים נפשי בכפי ואשמע 
את דבריכ אשר דברת אלי ועתה שמע נא גם אתה בקול שפחתכ 
ואשמה לפניכ פת לחם ואכול ויהי בכ כח כי תלכ בדרכ וימאנ ויאמר 
לא אכל ויפרצו בו עבדיו וגם האשה וישמע לקלם ויקם מהארצ וישב 
אל המטה ולאשה עגל מרבק בבית ותמהר ותזבחהו ותקח קמח ותלש 


ותפהו מצות ותגש לפני שאול ולפני עבדיו ויאכלו ויקמו וילכו בלילה 
ההוא ויקבצו פלשתים את כל מחניהם אפקה וישראל חנים בעינ אשר 
ביזרעאל וסרני פלשתים עברים למאות ולאלפים ודוד ואנשיו עברים 
באחרנה עם אכיש ויאמרו שרי פלשתים מה העברים האלה ויאמר 
אכיש אל שרי פלשתים הלוא זה דוד עבד שאול מלכ ישראל אשר 
היה אתי זה ימים או זה שנים ולא מצאתי בו מאומה מיום נפלו עד היום 
הזה ויקצפו עליו שרי פלשתים ויאמרו לו שרי פלשתים השב את האיש 
וישב אל מקומו אשר הפקדתו שם ולא ירד עמנו במלחמה ולא יהיה 
לנו לשטנ במלחמה ובמה יתרצה זה אל אדניו הלוא בראשי האנשים 
ההם הלוא זה דוד אשר יענו לו במחלות לאמר הכה שאול באלפיו ודוד 
ברבבתו ברבבתיו ויקרא אכיש אל דוד ויאמר אליו חי יהוה כי ישר אתה 
וטוב בעיני צאתכ ובאכ אתי במחנה כי לא מצאתי בכ רעה מיום באכ 
אלי עד היום הזה ובעיני הסרנים לא טוב אתה ועתה שוב ולכ בשלום 
ולא תעשה רע בעיני סרני פלשתים ויאמר דוד אל אכיש כי מה עשיתי 
ומה מצאת בעבדכ מיום אשר הייתי לפניכ עד היום הזה כי לא אבוא 
ונלחמתי באיבי אדני המלכ ויענ אכיש ויאמר אל דוד ידעתי כי טוב אתה 
בעיני כמלאכ אלהים אכ שרי פלשתים אמרו לא יעלה עמנו במלחמה 
ועתה השכמ בבקר ועבדי אדניכ אשר באו אתכ והשכמתמ בבקר ואור 
לכמ ולכו וישכם דוד הוא ואנשיו ללכת בבקר לשוב אל ארצ פלשתים 
ופלשתים עלו יזרעאל ויהי בבא דוד ואנשיו צקלג ביום השלישי ועמלקי 
פשטו אל נגב ואל צקלג ויכו את צקלג וישרפו אתה באש וישבו את 
הנשים אשר בה מקטנ ועד גדול לא המיתו איש וינהגו וילכו לדרכם ויבא 
דוד ואנשיו אל העיר והנה שרופה באש ונשיהם ובניהם ובנתיהם נשבו 
וישא דוד והעם אשר אתו את קולם ויבכו עד אשר אינ בהם כח לבכות 
ושתי נשי דוד נשבו אחינעם היזרעלית ואביגיל אשת נבל הכרמלי ותצר 
לדוד מאד כי אמרו העם לסקלו כי מרה נפש כל העם איש על בנו בניו 
ועל בנתיו ויתחזק דוד ביהוה אלהיו ויאמר דוד אל אביתר הכהנ בנ 
אחימלכ הגישה נא לי האפד ויגש אביתר את האפד אל דוד וישאל 
דוד ביהוה לאמר ארדפ אחרי הגדוד הזה האשגנו ויאמר לו רדפ כי 
השג תשיג והצל תציל וילכ דוד הוא ושש מאות איש אשר אתו ויבאו 
עד נחל הבשור והנותרים עמדו וירדפ דוד הוא וארבע מאות איש ויעמדו 
מאתים איש אשר פגרו מעבר את נחל הבשור וימצאו איש מצרי בשדה 
ויקחו אתו אל דוד ויתנו לו לחם ויאכל וישקהו מים ויתנו לו פלח דבלה 
ושני צמקים ויאכל ותשב רוחו אליו כי לא אכל לחם ולא שתה מים 
שלשה ימים ושלשה לילות ויאמר לו דוד למי אתה ואי מזה אתה ויאמר 
נער מצרי אנכי עבד לאיש עמלקי ויעזבני אדני כי חליתי היום שלשה 
אנחנו פשטנו נגב הכרתי ועל אשר ליהודה ועל נגב כלב ואת צקלג 
שרפנו באש ויאמר אליו דוד התורדני אל הגדוד הזה ויאמר השבעה 
לי באלהים אמ תמיתני ואמ תסגרני ביד אדני ואורדכ אל הגדוד הזה 
וירדהו והנה נטשים על פני כל הארצ אכלים ושתים וחגגים בכל השלל 
הגדול אשר לקחו מארצ פלשתים ומארצ יהודה ויכם דוד מהנשפ ועד 
הערב למחרתם ולא נמלט מהם איש כי אם ארבע מאות איש נער אשר 
רכבו על הגמלים וינסו ויצל דוד את כל אשר לקחו עמלק ואת שתי 
נשיו הציל דוד ולא נעדר להם מנ הקטנ ועד הגדול ועד בנים ובנות 
ומשלל ועד כל אשר לקחו להמ הכל השיב דוד ויקח דוד את כל הצאנ 
והבקר נהגו לפני המקנה ההוא ויאמרו זה שלל דוד ויבא דוד אל מאתים 
האנשים אשר פגרו מלכת אחרי דוד וישיבם בנחל הבשור ויצאו לקראת 
דוד ולקראת העם אשר אתו ויגש דוד את העם וישאל להם לשלום 
וענ כל איש רע ובליעל מהאנשים אשר הלכו עם דוד ויאמרו יענ אשר 
לא הלכו עמי לא נתנ להם מהשלל אשר הצלנו כי אמ איש את אשתו 


ואת בניו וינהגו וילכו ויאמר דוד לא תעשו כנ אחי את אשר נתנ יהוה 
לנו וישמר אתנו ויתנ את הגדוד הבא עלינו בידנו ומי ישמע לכם לדבר 
הזה כי כחלק הירד במלחמה וכחלק הישב על הכלים יחדו יחלקו ויהי 
מהיום ההוא ומעלה וישמה לחק ולמשפט לישראל עד היום הזה ויבא 
דוד אל צקלג וישלח מהשלל לזקני יהודה לרעהו לאמר הנה לכמ 
ברכה משלל איבי יהוה לאשר בבית אל ולאשר ברמות נגב ולאשר 
ביתר ולאשר בערער ולאשר בשפמות ולאשר באשתמע ולאשר ברכל 
ולאשר בערי הירחמאלי ולאשר בערי הקיני ולאשר בחרמה ולאשר 
בבור עשנ ולאשר בעתכ ולאשר בחברונ ולכל המקמות אשר התהלכ 
שמ דוד הוא ואנשיו ופלשתים נלחמים בישראל וינסו אנשי ישראל מפני 
פלשתים ויפלו חללים בהר הגלבע וידבקו פלשתים את שאול ואת בניו 
ויכו פלשתים את יהונתנ ואת אבינדב ואת מלכי שוע בני שאול ותכבד 
המלחמה אל שאול וימצאהו המורים אנשים בקשת ויחל מאד מהמורים 
ויאמר שאול לנשא כליו שלפ חרבכ ודקרני בה פנ יבואו הערלים האלה 
ודקרני והתעללו בי ולא אבה נשא כליו כי ירא מאד ויקח שאול את 
החרב ויפל עליה וירא נשא כליו כי מת שאול ויפל גם הוא על חרבו 
וימת עמו וימת שאול ושלשת בניו ונשא כליו גם כל אנשיו ביום ההוא 
יחדו ויראו אנשי ישראל אשר בעבר העמק ואשר בעבר הירדנ כי נסו 
אנשי ישראל וכי מתו שאול ובניו ויעזבו את הערים וינסו ויבאו פלשתים 
וישבו בהנ ויהי ממחרת ויבאו פלשתים לפשט את החללים וימצאו את 
שאול ואת שלשת בניו נפלים בהר הגלבע ויכרתו את ראשו ויפשיטו 
את כליו וישלחו בארצ פלשתים סביב לבשר בית עצביהם ואת העמ 
וישמו את כליו בית עשתרות ואת גויתו תקעו בחומת בית שנ וישמעו 
אליו ישבי יביש גלעד את אשר עשו פלשתים לשאול ויקומו כל איש 
חיל וילכו כל הלילה ויקחו את גוית שאול ואת גוית בניו מחומת בית שנ 
ויבאו יבשה וישרפו אתמ שמ ויקחו את עצמתיהם ויקברו תחת האשל 
ביבשה ויצמו שבעת ימים 


ויהי אחרי מות שאול ודוד שב מהכות את העמלק וישב דוד בצקלג 
ימים שנים ויהי ביום השלישי והנה איש בא מנ המחנה מעם שאול ובגדיו 
קרעים ואדמה על ראשו ויהי בבאו אל דוד ויפל ארצה וישתחו ויאמר לו 
דוד אי מזה תבוא ויאמר אליו ממחנה ישראל נמלטתי ויאמר אליו דוד מה 
היה הדבר הגד נא לי ויאמר אשר נס העם מנ המלחמה וגמ הרבה נפל 
מנ העם וימתו וגם שאול ויהונתנ בנו מתו ויאמר דוד אל הנער המגיד לו 
איכ ידעת כי מת שאול ויהונתנ בנו ויאמר הנער המגיד לו נקרא נקריתי 
בהר הגלבע והנה שאול נשענ על חניתו והנה הרכב ובעלי הפרשים 
הדבקהו ויפנ אחריו ויראני ויקרא אלי ואמר הנני ויאמר לי מי אתה ויאמר 
ואמר אליו עמלקי אנכי ויאמר אלי עמד נא עלי ומתתני כי אחזני השבצ 
כי כל עוד נפשי בי ואעמד עליו ואמתתהו כי ידעתי כי לא יחיה אחרי נפלו 
ואקח הנזר אשר על ראשו ואצעדה אשר על זרעו ואביאם אל אדני הנה 
ויחזק דוד בבגדו בבגדיו ויקרעם וגם כל האנשים אשר אתו ויספדו ויבכו 
ויצמו עד הערב על שאול ועל יהונתנ בנו ועל עם יהוה ועל בית ישראל 
כי נפלו בחרב ויאמר דוד אל הנער המגיד לו אי מזה אתה ויאמר בנ 
איש גר עמלקי אנכי ויאמר אליו דוד איכ לא יראת לשלח ידכ לשחת 
את משיח יהוה ויקרא דוד לאחד מהנערים ויאמר גש פגע בו ויכהו וימת 
ויאמר אליו דוד דמיכ דמכ על ראשכ כי פיכ ענה בכ לאמר אנכי מתתי 
את משיח יהוה ויקננ דוד את הקינה הזאת על שאול ועל יהונתנ בנו 
ויאמר ללמד בני יהודה קשת הנה כתובה על ספר הישר הצבי ישראל 
על במותיכ חלל איכ נפלו גבורים אל תגידו בגת אל תבשרו בחוצת 
אשקלונ פנ תשמחנה בנות פלשתים פנ תעלזנה בנות הערלים הרי 
בגלבע אל טל ואל מטר עליכם ושדי תרומת כי שמ נגעל מגנ גבורים 


מגנ שאול בלי משיח בשמנ מדמ חללים מחלב גבורים קשת יהונתנ 
לא נשוג אחור וחרב שאול לא תשוב ריקם שאול ויהונתנ הנאהבים 
והנעיממ בחייהם ובמותמ לא נפרדו מנשרים קלו מאריות גברו בנות 
ישראל אל שאול בכינה המלבשכמ שני עמ עדנים המעלה עדי זהב 
על לבושכנ איכ נפלו גברים בתוכ המלחמה יהונתנ על במותיכ חלל 
צר לי עליכ אחי יהונתנ נעמת לי מאד נפלאתה אהבתכ לי מאהבת 
נשים איכ נפלו גבורים ויאבדו כלי מלחמה ויהי אחרי כנ וישאל דוד 
ביהוה לאמר האעלה באחת ערי יהודה ויאמר יהוה אליו עלה ויאמר דוד 
אנה אעלה ויאמר חברנה ויעל שמ דוד וגמ שתי נשיו אחינעם היזרעלית 
ואביגיל אשת נבל הכרמלי ואנשיו אשר עמו העלה דוד איש וביתו וישבו 
בערי חברונ ויבאו אנשי יהודה וימשחו שם את דוד למלכ על בית יהודה 
ויגדו לדוד לאמר אנשי יביש גלעד אשר קברו את שאול וישלח דוד 
מלאכים אל אנשי יביש גלעד ויאמר אליהם ברכים אתמ ליהוה אשר 
עשיתם החסד הזה עמ אדניכם עם שאול ותקברו אתו ועתה יעש יהוה 
עמכמ חסד ואמת וגם אנכי אעשה אתכמ הטובה הזאת אשר עשיתמ 
הדבר הזה ועתה תחזקנה ידיכם והיו לבני חיל כי מת אדניכם שאול וגם 
אתי משחו בית יהודה למלכ עליהם ואבנר בנ נר שר צבא אשר לשאול 
לקח את איש בשת בנ שאול ויעברהו מחנים וימלכהו אל הגלעד ואל 
האשורי ואל יזרעאל ועל אפרים ועל בנימנ ועל ישראל כלה בנ ארבעימ 
שנה איש בשת בנ שאול במלכו על ישראל ושתים שנים מלכ אכ בית 
יהודה היו אחרי דוד ויהי מספר הימימ אשר היה דוד מלכ בחברונ על 
בית יהודה שבע שנים וששה חדשים ויצא אבנר בנ נר ועבדי איש בשת 
בנ שאול ממחנים גבעונה ויואב בנ צרויה ועבדי דוד יצאו ויפגשום על 
ברכת גבעונ יחדו וישבו אלה על הברכה מזה ואלה על הברכה מזה 
ויאמר אבנר אל יואב יקומו נא הנערים וישחקו לפנינו ויאמר יואב יקמו 
ויקמו ויעברו במספר שנים עשר לבנימנ ולאיש בשת בנ שאול ושנים 
עשר מעבדי דוד ויחזקו איש בראש רעהו וחרבו בצד רעהו ויפלו יחדו 
ויקרא למקום ההוא חלקת הצרים אשר בגבעונ ותהי המלחמה קשה 
עד מאד ביום ההוא וינגפ אבנר ואנשי ישראל לפני עבדי דוד ויהיו שמ 
שלשה בני צרויה יואב ואבישי ועשהאל ועשהאל קל ברגליו כאחד 
הצבים אשר בשדה וירדפ עשהאל אחרי אבנר ולא נטה ללכת על 
הימינ ועל השמאול מאחרי אבנר ויפנ אבנר אחריו ויאמר האתה זה 
עשהאל ויאמר אנכי ויאמר לו אבנר נטה לכ על ימינכ או על שמאלכ 
ואחז לכ אחד מהנערים וקח לכ את חלצתו ולא אבה עשהאל לסור 
מאחריו ויספ עוד אבנר לאמר אל עשהאל סור לכ מאחרי למה אככה 
ארצה ואיכ אשא פני אל יואב אחיכ וימאנ לסור ויכהו אבנר באחרי 
החנית אל החמש ותצא החנית מאחריו ויפל שמ וימת תחתו תחתיו ויהי 
כל הבא אל המקום אשר נפל שמ עשהאל וימת ויעמדו וירדפו יואב 
ואבישי אחרי אבנר והשמש באה והמה באו עד גבעת אמה אשר על 
פני גיח דרכ מדבר גבעונ ויתקבצו בני בנימנ אחרי אבנר ויהיו לאגדה 
אחת ויעמדו על ראש גבעה אחת ויקרא אבנר אל יואב ויאמר הלנצח 
תאכל חרב הלוא ידעתה כי מרה תהיה באחרונה ועד מתי לא תאמר 
לעם לשוב מאחרי אחיהם ויאמר יואב חי האלהים כי לולא דברת כי אז 
מהבקר נעלה העם איש מאחרי אחיו ויתקע יואב בשופר ויעמדו כל העם 
ולא ירדפו עוד אחרי ישראל ולא יספו עוד להלחם ואבנר ואנשיו הלכו 
בערבה כל הלילה ההוא ויעברו את הירדנ וילכו כל הבתרונ ויבאו מחנים 
ויואב שב מאחרי אבנר ויקבצ את כל העם ויפקדו מעבדי דוד תשעה 
עשר איש ועשה אל ועבדי דוד הכו מבנימנ ובאנשי אבנר שלש מאות 
וששים איש מתו וישאו את עשהאל ויקברהו בקבר אביו אשר בית לחמ 
וילכו כל הלילה יואב ואנשיו ויאר להמ בחברונ ותהי המלחמה ארכה 


בינ בית שאול ובינ בית דוד ודוד הלכ וחזק ובית שאול הלכים ודלים 
וילדו ויולדו לדוד בנים בחברונ ויהי בכורו אמנונ לאחינעם היזרעאלת 
ומשנהו כלאב לאביגל לאביגיל אשת נבל הכרמלי והשלשי אבשלום 
בנ מעכה בת תלמי מלכ גשור והרביעי אדניה בנ חגית והחמישי שפטיה 
בנ אביטל והששי יתרעם לעגלה אשת דוד אלה ילדו לדוד בחברונ 
ויהי בהיות המלחמה בינ בית שאול ובינ בית דוד ואבנר היה מתחזק 
בבית שאול ולשאול פלגש ושמה רצפה בת איה ויאמר אל אבנר מדוע 
באתה אל פילגש אבי ויחר לאבנר מאד על דברי איש בשת ויאמר 
הראש כלב אנכי אשר ליהודה היום אעשה חסד עמ בית שאול אביכ 
אל אחיו ואל מרעהו ולא המציתכ ביד דוד ותפקד עלי עונ האשה היום 
כה יעשה אלהים לאבנר וכה יסיפ לו כי כאשר נשבע יהוה לדוד כי 
כנ אעשה לו להעביר הממלכה מבית שאול ולהקים את כסא דוד על 
ישראל ועל יהודה מדנ ועד באר שבע ולא יכל עוד להשיב את אבנר 
דבר מיראתו אתו וישלח אבנר מלאכים אל דוד תחתו תחתיו לאמר 
למי ארצ לאמר כרתה בריתכ אתי והנה ידי עמכ להסב אליכ את כל 
ישראל ויאמר טוב אני אכרת אתכ ברית אכ דבר אחד אנכי שאל מאתכ 
לאמר לא תראה את פני כי אמ לפני הביאכ את מיכל בת שאול בבאכ 
לראות את פני וישלח דוד מלאכים אל איש בשת בנ שאול לאמר תנה 
את אשתי את מיכל אשר ארשתי לי במאה ערלות פלשתים וישלח 
איש בשת ויקחה מעם איש מעם פלטיאל בנ לוש ליש וילכ אתה אישה 
הלוכ ובכה אחריה עד בחרים ויאמר אליו אבנר לכ שוב וישב ודבר 
אבנר היה עמ זקני ישראל לאמר גמ תמול גם שלשם הייתם מבקשים 
את דוד למלכ עליכם ועתה עשו כי יהוה אמר אל דוד לאמר ביד דוד 
עבדי הושיע את עמי ישראל מיד פלשתים ומיד כל איביהם וידבר גמ 
אבנר באזני בנימינ וילכ גם אבנר לדבר באזני דוד בחברונ את כל אשר 
טוב בעיני ישראל ובעיני כל בית בנימנ ויבא אבנר אל דוד חברונ ואתו 
עשרים אנשים ויעש דוד לאבנר ולאנשים אשר אתו משתה ויאמר אבנר 
אל דוד אקומה ואלכה ואקבצה אל אדני המלכ את כל ישראל ויכרתו 
אתכ ברית ומלכת בכל אשר תאוה נפשכ וישלח דוד את אבנר וילכ 
בשלום והנה עבדי דוד ויואב בא מהגדוד ושלל רב עמם הביאו ואבנר 
איננו עם דוד בחברונ כי שלחו וילכ בשלום ויואב וכל הצבא אשר אתו 
באו ויגדו ליואב לאמר בא אבנר בנ נר אל המלכ וישלחהו וילכ בשלום 
ויבא יואב אל המלכ ויאמר מה עשיתה הנה בא אבנר אליכ למה זה 
שלחתו וילכ הלוכ ידעת את אבנר בנ נר כי לפתתכ בא ולדעת את 
מוצאכ ואת מבואכ מובאכ ולדעת את כל אשר אתה עשה ויצא יואב 
מעם דוד וישלח מלאכים אחרי אבנר וישבו אתו מבור הסרה ודוד לא 
ידע וישב אבנר חברונ ויטהו יואב אל תוכ השער לדבר אתו בשלי ויכהו 
שם החמש וימת בדמ עשה אל אחיו וישמע דוד מאחרי כנ ויאמר נקי 
אנכי וממלכתי מעם יהוה עד עולם מדמי אבנר בנ נר יחלו על ראש 
יואב ואל כל בית אביו ואל יכרת מבית יואב זב ומצרע ומחזיק בפלכ 
ונפל בחרב וחסר לחמ ויואב ואבישי אחיו הרגו לאבנר על אשר המית 
את עשהאל אחיהם בגבעונ במלחמה ויאמר דוד אל יואב ואל כל העמ 
אשר אתו קרעו בגדיכם וחגרו שקים וספדו לפני אבנר והמלכ דוד הלכ 
אחרי המטה ויקברו את אבנר בחברונ וישא המלכ את קולו ויבכ אל 
קבר אבנר ויבכו כל העם ויקננ המלכ אל אבנר ויאמר הכמות נבל ימות 
אבנר ידכ לא אסרות ורגליכ לא לנחשתים הגשו כנפול לפני בני עולה 
נפלת ויספו כל העם לבכות עליו ויבא כל העם להברות את דוד לחמ 
בעוד היום וישבע דוד לאמר כה יעשה לי אלהים וכה יסיפ כי אמ לפני 
בוא השמש אטעם לחם או כל מאומה וכל העם הכירו וייטב בעיניהם 
ככל אשר עשה המלכ בעיני כל העם טוב וידעו כל העם וכל ישראל 


ביום ההוא כי לא היתה מהמלכ להמית את אבנר בנ נר ויאמר המלכ 
אל עבדיו הלוא תדעו כי שר וגדול נפל היום הזה בישראל ואנכי היום 
רכ ומשוח מלכ והאנשים האלה בני צרויה קשים ממני ישלם יהוה לעשה 
הרעה כרעתו וישמע בנ שאול כי מת אבנר בחברונ וירפו ידיו וכל ישראל 
נבהלו ושני אנשים שרי גדודים היו בנ שאול שמ האחד בענה ושם השני 
רכב בני רמונ הבארתי מבני בנימנ כי גם בארות תחשב על בנימנ ויברחו 
הבארתים גתימה ויהיו שמ גרים עד היום הזה וליהונתנ בנ שאול בנ נכה 
רגלים בנ חמש שנים היה בבא שמעת שאול ויהונתנ מיזרעאל ותשאהו 
אמנתו ותנס ויהי בחפזה לנוס ויפל ויפסח ושמו מפיבשת וילכו בני רמונ 
הבארתי רכב ובענה ויבאו כחם היום אל בית איש בשת והוא שכב את 
משכב הצהרים והנה באו עד תוכ הבית לקחי חטים ויכהו אל החמש 
ורכב ובענה אחיו נמלטו ויבאו הבית והוא שכב על מטתו בחדר משכבו 
ויכהו וימתהו ויסירו את ראשו ויקחו את ראשו וילכו דרכ הערבה כל 
הלילה ויבאו את ראש איש בשת אל דוד חברונ ויאמרו אל המלכ הנה 
ראש איש בשת בנ שאול איבכ אשר בקש את נפשכ ויתנ יהוה לאדני 
המלכ נקמות היום הזה משאול ומזרעו ויענ דוד את רכב ואת בענה אחיו 
בני רמונ הבארתי ויאמר להם חי יהוה אשר פדה את נפשי מכל צרה 
כי המגיד לי לאמר הנה מת שאול והוא היה כמבשר בעיניו ואחזה בו 
ואהרגהו בצקלג אשר לתתי לו בשרה אפ כי אנשים רשעים הרגו את 
איש צדיק בביתו על משכבו ועתה הלוא אבקש את דמו מידכם ובערתי 
אתכם מנ הארצ ויצו דוד את הנערים ויהרגום ויקצצו את ידיהם ואת 
רגליהם ויתלו על הברכה בחברונ ואת ראש איש בשת לקחו ויקברו 
בקבר אבנר בחברונ ויבאו כל שבטי ישראל אל דוד חברונה ויאמרו 
לאמר הננו עצמכ ובשרכ אנחנו גמ אתמול גם שלשום בהיות שאול 
מלכ עלינו אתה הייתה היית מוציא המוציא והמבי והמביא את ישראל 
ויאמר יהוה לכ אתה תרעה את עמי את ישראל ואתה תהיה לנגיד על 
ישראל ויבאו כל זקני ישראל אל המלכ חברונה ויכרת להמ המלכ דוד 
ברית בחברונ לפני יהוה וימשחו את דוד למלכ על ישראל בנ שלשים 
שנה דוד במלכו ארבעים שנה מלכ בחברונ מלכ על יהודה שבע שנים 
וששה חדשים ובירושלם מלכ שלשים ושלש שנה על כל ישראל ויהודה 
וילכ המלכ ואנשיו ירושלם אל היבסי יושב הארצ ויאמר לדוד לאמר 
לא תבוא הנה כי אמ הסירכ העורים והפסחים לאמר לא יבוא דוד הנה 
וילכד דוד את מצדת ציונ היא עיר דוד ויאמר דוד ביום ההוא כל מכה 
יבסי ויגע בצנור ואת הפסחים ואת העורים שנאו שנאי נפש דוד על כנ 
יאמרו עור ופסח לא יבוא אל הבית וישב דוד במצדה ויקרא לה עיר דוד 
ויבנ דוד סביב מנ המלוא וביתה וילכ דוד הלוכ וגדול ויהוה אלהי צבאות 
עמו וישלח חירמ מלכ צר מלאכים אל דוד ועצי ארזים וחרשי עצ וחרשי 
אבנ קיר ויבנו בית לדוד וידע דוד כי הכינו יהוה למלכ על ישראל וכי 
נשא ממלכתו בעבור עמו ישראל ויקח דוד עוד פלגשים ונשים מירושלם 
אחרי באו מחברונ ויולדו עוד לדוד בנים ובנות ואלה שמות הילדים לו 
בירושלם שמוע ושובב ונתנ ושלמה ויבחר ואלישוע ונפג ויפיע ואלישמע 
ואלידע ואליפלט וישמעו פלשתים כי משחו את דוד למלכ על ישראל 
ויעלו כל פלשתים לבקש את דוד וישמע דוד וירד אל המצודה ופלשתים 
באו וינטשו בעמק רפאים וישאל דוד ביהוה לאמר האעלה אל פלשתים 
התתנם בידי ויאמר יהוה אל דוד עלה כי נתנ אתנ את הפלשתים בידכ 
ויבא דוד בבעל פרצים ויכם שם דוד ויאמר פרצ יהוה את איבי לפני 
כפרצ מים על כנ קרא שמ המקום ההוא בעל פרצים ויעזבו שם את 
עצביהם וישאם דוד ואנשיו ויספו עוד פלשתים לעלות וינטשו בעמק 
רפאים וישאל דוד ביהוה ויאמר לא תעלה הסב אל אחריהם ובאת להמ 
ממול בכאים ויהי בשמעכ כשמעכ את קול צעדה בראשי הבכאים אז 


תחרצ כי אז יצא יהוה לפניכ להכות במחנה פלשתים ויעש דוד כנ 
כאשר צוהו יהוה ויכ את פלשתים מגבע עד באכ גזר ויספ עוד דוד 
את כל בחור בישראל שלשים אלפ ויקם וילכ דוד וכל העם אשר אתו 
מבעלי יהודה להעלות משמ את ארונ האלהים אשר נקרא שמ שם יהוה 
צבאות ישב הכרבים עליו וירכבו את ארונ האלהים אל עגלה חדשה 
וישאהו מבית אבינדב אשר בגבעה ועזא ואחיו בני אבינדב נהגים את 
העגלה חדשה וישאהו מבית אבינדב אשר בגבעה עמ ארונ האלהים 
ואחיו הלכ לפני הארונ ודוד וכל בית ישראל משחקים לפני יהוה בכל 
עצי ברושים ובכנרות ובנבלים ובתפים ובמנענעים ובצלצלים ויבאו עד 
גרנ נכונ וישלח עזא אל ארונ האלהים ויאחז בו כי שמטו הבקר ויחר 
אפ יהוה בעזה ויכהו שמ האלהים על השל וימת שמ עם ארונ האלהים 
ויחר לדוד על אשר פרצ יהוה פרצ בעזה ויקרא למקום ההוא פרצ עזה 
עד היום הזה וירא דוד את יהוה ביום ההוא ויאמר איכ יבוא אלי ארונ 
יהוה ולא אבה דוד להסיר אליו את ארונ יהוה על עיר דוד ויטהו דוד בית 
עבד אדום הגתי וישב ארונ יהוה בית עבד אדם הגתי שלשה חדשים 
ויברכ יהוה את עבד אדם ואת כל ביתו ויגד למלכ דוד לאמר ברכ יהוה 
את בית עבד אדמ ואת כל אשר לו בעבור ארונ האלהים וילכ דוד ויעל 
את ארונ האלהים מבית עבד אדמ עיר דוד בשמחה ויהי כי צעדו נשאי 
ארונ יהוה ששה צעדים ויזבח שור ומריא ודוד מכרכר בכל עז לפני יהוה 
ודוד חגור אפוד בד ודוד וכל בית ישראל מעלים את ארונ יהוה בתרועה 
ובקול שופר והיה ארונ יהוה בא עיר דוד ומיכל בת שאול נשקפה בעד 
החלונ ותרא את המלכ דוד מפזז ומכרכר לפני יהוה ותבז לו בלבה ויבאו 
את ארונ יהוה ויצגו אתו במקומו בתוכ האהל אשר נטה לו דוד ויעל דוד 
עלות לפני יהוה ושלמים ויכל דוד מהעלות העולה והשלמים ויברכ את 
העם בשמ יהוה צבאות ויחלק לכל העם לכל המונ ישראל למאיש ועד 
אשה לאיש חלת לחמ אחת ואשפר אחד ואשישה אחת וילכ כל העמ 
איש לביתו וישב דוד לברכ את ביתו ותצא מיכל בת שאול לקראת דוד 
ותאמר מה נכבד היום מלכ ישראל אשר נגלה היום לעיני אמהות עבדיו 
כהגלות נגלות אחד הרקים ויאמר דוד אל מיכל לפני יהוה אשר בחר 
בי מאביכ ומכל ביתו לצות אתי נגיד על עם יהוה על ישראל ושחקתי 
לפני יהוה ונקלתי עוד מזאת והייתי שפל בעיני ועם האמהות אשר אמרת 
עמם אכבדה ולמיכל בת שאול לא היה לה ילד עד יום מותה ויהי כי 
ישב המלכ בביתו ויהוה הניח לו מסביב מכל איביו ויאמר המלכ אל נתנ 
הנביא ראה נא אנכי יושב בבית ארזים וארונ האלהים ישב בתוכ היריעה 
ויאמר נתנ אל המלכ כל אשר בלבבכ לכ עשה כי יהוה עמכ ויהי בלילה 
ההוא ויהי דבר יהוה אל נתנ לאמר לכ ואמרת אל עבדי אל דוד כה אמר 
יהוה האתה תבנה לי בית לשבתי כי לא ישבתי בבית למיום העלתי את 
בני ישראל ממצרים ועד היום הזה ואהיה מתהלכ באהל ובמשכנ בכל 
אשר התהלכתי בכל בני ישראל הדבר דברתי את אחד שבטי ישראל 
אשר צויתי לרעות את עמי את ישראל לאמר למה לא בניתם לי בית 
ארזים ועתה כה תאמר לעבדי לדוד כה אמר יהוה צבאות אני לקחתיכ 
מנ הנוה מאחר הצאנ להיות נגיד על עמי על ישראל ואהיה עמכ בכל 
אשר הלכת ואכרתה את כל איביכ מפניכ ועשתי לכ שם גדול כשמ 
הגדלים אשר בארצ ושמתי מקום לעמי לישראל ונטעתיו ושכנ תחתיו 
ולא ירגז עוד ולא יסיפו בני עולה לענותו כאשר בראשונה ולמנ היום 
אשר צויתי שפטים על עמי ישראל והניחתי לכ מכל איביכ והגיד לכ 
יהוה כי בית יעשה לכ יהוה כי ימלאו ימיכ ושכבת את אבתיכ והקימתי 
את זרעכ אחריכ אשר יצא ממעיכ והכינתי את ממלכתו הוא יבנה בית 
לשמי וכננתי את כסא ממלכתו עד עולם אני אהיה לו לאב והוא יהיה 
לי לבנ אשר בהעותו והכחתיו בשבט אנשים ובנגעי בני אדם וחסדי 


לא יסור ממנו כאשר הסרתי מעם שאול אשר הסרתי מלפניכ ונאמנ 
ביתכ וממלכתכ עד עולמ לפניכ כסאכ יהיה נכונ עד עולם ככל הדברים 
האלה וככל החזיונ הזה כנ דבר נתנ אל דוד ויבא המלכ דוד וישב לפני 
יהוה ויאמר מי אנכי אדני יהוה ומי ביתי כי הביאתני עד הלם ותקטנ עוד 
זאת בעיניכ אדני יהוה ותדבר גם אל בית עבדכ למרחוק וזאת תורת 
האדם אדני יהוה ומה יוסיפ דוד עוד לדבר אליכ ואתה ידעת את עבדכ 
אדני יהוה בעבור דברכ וכלבכ עשית את כל הגדולה הזאת להודיע את 
עבדכ על כנ גדלת אדני יהוה כי אינ כמוכ ואינ אלהים זולתכ בכל אשר 
שמענו באזנינו ומי כעמכ כישראל גוי אחד בארצ אשר הלכו אלהים 
לפדות לו לעמ ולשום לו שם ולעשות לכם הגדולה ונראות לארצכ מפני 
עמכ אשר פדית לכ ממצרים גוים ואלהיו ותכוננ לכ את עמכ ישראל לכ 
לעם עד עולם ואתה יהוה היית להם לאלהים ועתה יהוה אלהים הדבר 
אשר דברת על עבדכ ועל ביתו הקם עד עולם ועשה כאשר דברת 
ויוגדל שמכ עד עולם לאמר יהוה צבאות אלהים על ישראל ובית עבדכ 
דוד יהיה נכונ לפניכ כי אתה יהוה צבאות אלהי ישראל גליתה את 
אזנ עבדכ לאמר בית אבנה לכ על כנ מצא עבדכ את לבו להתפלל 
אליכ את התפלה הזאת ועתה אדני יהוה אתה הוא האלהים ודבריכ 
יהיו אמת ותדבר אל עבדכ את הטובה הזאת ועתה הואל וברכ את בית 
עבדכ להיות לעולם לפניכ כי אתה אדני יהוה דברת ומברכתכ יברכ 
בית עבדכ לעולם ויהי אחרי כנ ויכ דוד את פלשתים ויכניעם ויקח דוד 
את מתג האמה מיד פלשתים ויכ את מואב וימדדם בחבל השכב אותמ 
ארצה וימדד שני חבלים להמית ומלא החבל להחיות ותהי מואב לדוד 
לעבדים נשאי מנחה ויכ דוד את הדדעזר בנ רחב מלכ צובה בלכתו 
להשיב ידו בנהר פרת וילכד דוד ממנו אלפ ושבע מאות פרשים ועשרים 
אלפ איש רגלי ויעקר דוד את כל הרכב ויותר ממנו מאה רכב ותבא 
ארם דמשק לעזר להדדעזר מלכ צובה ויכ דוד בארם עשרים ושנים 
אלפ איש וישם דוד נצבים בארם דמשק ותהי ארם לדוד לעבדים נושאי 
מנחה וישע יהוה את דוד בכל אשר הלכ ויקח דוד את שלטי הזהב 
אשר היו אל עבדי הדדעזר ויביאם ירושלם ומבטח ומברתי ערי הדדעזר 
לקח המלכ דוד נחשת הרבה מאד וישמע תעי מלכ חמת כי הכה דוד 
את כל חיל הדדעזר וישלח תעי את יורם בנו אל המלכ דוד לשאל לו 
לשלום ולברכו על אשר נלחמ בהדדעזר ויכהו כי איש מלחמות תעי 
היה הדדעזר ובידו היו כלי כספ וכלי זהב וכלי נחשת גמ אתמ הקדיש 
המלכ דוד ליהוה עם הכספ והזהב אשר הקדיש מכל הגוים אשר כבש 
מארם וממואב ומבני עמונ ומפלשתים ומעמלק ומשלל הדדעזר בנ רחב 
מלכ צובה ויעש דוד שמ בשבו מהכותו את ארם בגיא מלח שמונה עשר 
אלפ וישם באדום נצבים בכל אדום שמ נצבים ויהי כל אדום עבדים 
לדוד ויושע יהוה את דוד בכל אשר הלכ וימלכ דוד על כל ישראל ויהי 
דוד עשה משפט וצדקה לכל עמו ויואב בנ צרויה על הצבא ויהושפט 
בנ אחילוד מזכיר וצדוק בנ אחיטוב ואחימלכ בנ אביתר כהנים ושריה 
סופר ובניהו בנ יהוידע והכרתי והפלתי ובני דוד כהנים היו ויאמר דוד הכי 
יש עוד אשר נותר לבית שאול ואעשה עמו חסד בעבור יהונתנ ולבית 
שאול עבד ושמו ציבא ויקראו לו אל דוד ויאמר המלכ אליו האתה 
ציבא ויאמר עבדכ ויאמר המלכ האפס עוד איש לבית שאול ואעשה 
עמו חסד אלהים ויאמר ציבא אל המלכ עוד בנ ליהונתנ נכה רגלים 
ויאמר לו המלכ איפה הוא ויאמר ציבא אל המלכ הנה הוא בית מכיר בנ 
עמיאל בלו דבר וישלח המלכ דוד ויקחהו מבית מכיר בנ עמיאל מלו 
דבר ויבא מפיבשת בנ יהונתנ בנ שאול אל דוד ויפל על פניו וישתחו 
ויאמר דוד מפיבשת ויאמר הנה עבדכ ויאמר לו דוד אל תירא כי עשה 
אעשה עמכ חסד בעבור יהונתנ אביכ והשבתי לכ את כל שדה שאול 


אביכ ואתה תאכל לחמ על שלחני תמיד וישתחו ויאמר מה עבדכ כי 
פנית אל הכלב המת אשר כמוני ויקרא המלכ אל ציבא נער שאול 
ויאמר אליו כל אשר היה לשאול ולכל ביתו נתתי לבנ אדניכ ועבדת 
לו את האדמה אתה ובניכ ועבדיכ והבאת והיה לבנ אדניכ לחם ואכלו 
ומפיבשת בנ אדניכ יאכל תמיד לחמ על שלחני ולציבא חמשה עשר 
בנים ועשרים עבדים ויאמר ציבא אל המלכ ככל אשר יצוה אדני המלכ 
את עבדו כנ יעשה עבדכ ומפיבשת אכל על שלחני כאחד מבני המלכ 
ולמפיבשת בנ קטנ ושמו מיכא וכל מושב בית ציבא עבדים למפיבשת 
ומפיבשת ישב בירושלם כי על שלחנ המלכ תמיד הוא אכל והוא פסח 
שתי רגליו ויהי אחרי כנ וימת מלכ בני עמונ ויםלכ חנונ בנו תחתיו ויאמר 
דוד אעשה חסד עמ חנונ בנ נחש כאשר עשה אביו עמדי חסד וישלח 
דוד לנחמו ביד עבדיו אל אביו ויבאו עבדי דוד ארצ בני עמונ ויאמרו 
שרי בני עמונ אל חנונ אדניהם] המכבד דוד את אביכ בעיניכ כי שלח 
לכ מנחמים הלוא בעבור חקור את העיר ולרגלה ולהפכה שלח דוד 
את עבדיו אליכ ויקח חנונ את עבדי דוד ויגלח את חצי זקנם ויכרת את 
מדויהם בחצי עד שתותיהם וישלחם ויגדו לדוד וישלח לקראתם כי היו 
האנשים נכלמים מאד ויאמר המלכ שבו בירחו עד יצמח זקנכם ושבתמ 
ויראו בני עמונ כי נבאשו בדוד וישלחו בני עמונ וישכרו את ארמ בית 
רחוב ואת ארם צובא עשרים אלפ רגלי ואת מלכ מעכה אלפ איש ואיש 
טוב שנים עשר אלפ איש וישמע דוד וישלח את יואב ואת כל הצבא 
הגברים ויצאו בני עמונ ויערכו מלחמה פתח השער וארם צובא ורחוב 
ואיש טוב ומעכה לבדם בשדה וירא יואב כי היתה אליו פני המלחמה 
מפנים ומאחור ויבחר מכל בחורי בישראל ישראל ויערכ לקראת ארמ 
ואת יתר העם נתנ ביד אבשי אחיו ויערכ לקראת בני עמונ ויאמר אמ 
תחזק ארמ ממני והיתה לי לישועה ואמ בני עמונ יחזקו ממכ והלכתי 
להושיע לכ חזק ונתחזק בעד עמנו ובעד ערי אלהינו ויהוה יעשה הטוב 
בעיניו ויגש יואב והעם אשר עמו למלחמה בארמ וינסו מפניו ובני עמונ 
ראו כי נס ארם וינסו מפני אבישי ויבאו העיר וישב יואב מעל בני עמונ 
ויבא ירושלם וירא ארמ כי נגפ לפני ישראל ויאספו יחד וי שלח הדדעזר 
ויצא את ארמ אשר מעבר הנהר ויבאו חילם ושובכ שר צבא הדדעזר 
לפניהם ויגד לדוד ויאספ את כל ישראל ויעבר את הירדנ ויבא חלאמה 
ויערכו ארם לקראת דוד וילחמו עמו וינס ארמ מפני ישראל ויהרג דוד 
מארמ שבע מאות רכב וארבעים אלפ פרשים ואת שובכ שר צבאו הכה 
וימת שמ ויראו כל המלכים עבדי הדדעזר כי נגפו לפני ישראל וישלמו 
את ישראל ויעבדום ויראו ארם להושיע עוד את בני עמונ ויהי לתשובת 
השנה לעת צאת המלאכים וישלח דוד את יואב ואת עבדיו עמו ואת 
כל ישראל וישחתו את בני עמונ ויצרו על רבה ודוד יושב בירושלם ויהי 
לעת הערב ויקם דוד מעל משכבו ויתהלכ על גג בית המלכ וירא אשה 
רחצת מעל הגג והאשה טובת מראה מאד וישלח דוד וידרש לאשה 
ויאמר הלוא זאת בת שבע בת אליעם אשת אוריה החתי וישלח דוד 
מלאכים ויקחה ותבוא אליו וישכב עמה והיא מתקדשת מטמאתה ותשב 
אל ביתה ותהר האשה ותשלח ותגד לדוד ותאמר הרה אנכי וישלח 
דוד אל יואב שלח אלי את אוריה החתי וישלח יואב את אוריה אל דוד 
ויבא אוריה אליו וישאל דוד לשלום יואב ולשלום העם ולשלום המלחמה 
ויאמר דוד לאוריה רד לביתכ ורחצ רגליכ ויצא אוריה מבית המלכ ותצא 
אחריו משאת המלכ וישכב אוריה פתח בית המלכ את כל עבדי אדניו 
ולא ירד אל ביתו ויגדו לדוד לאמר לא ירד אוריה אל ביתו ויאמר דוד 
אל אוריה הלוא מדרכ אתה בא מדוע לא ירדת אל ביתכ ויאמר אוריה 
אל דוד הארונ וישראל ויהודה ישבים בסכות ואדני יואב ועבדי אדני על 
פני השדה חנים ואני אבוא אל ביתי לאכל ולשתות ולשכב עמ אשתי 


חיכ וחי נפשכ אמ אעשה את הדבר הזה ויאמר דוד אל אוריה שב בזה 
גמ היום ומחר אשלחכ וישב אוריה בירושלם ביום ההוא וממחרת ויקרא 
לו דוד ויאכל לפניו וישת וישכרהו ויצא בערב לשכב במשכבו עמ עבדי 
אדניו ואל ביתו לא ירד ויהי בבקר ויכתב דוד ספר אל יואב וישלח ביד 
אוריה ויכתב בספר לאמר הבו את אוריה אל מול פני המלחמה החזקה 
ושבתם מאחריו ונכה ומת ויהי בשמור יואב אל העיר ויתנ את אוריה אל 
המקום אשר ידע כי אנשי חיל שמ ויצאו אנשי העיר וילחמו את יואב ויפל 
מנ העם מעבדי דוד וימת גמ אוריה החתי וישלח יואב ויגד לדוד את כל 
דברי המלחמה ויצו את המלאכ לאמר ככלותכ את כל דברי המלחמה 
לדבר אל המלכ והיה אמ תעלה חמת המלכ ואמר לכ מדוע נגשתמ 
אל העיר להלחם הלוא ידעתם את אשר ירו מעל החומה מי הכה את 
אבימלכ בנ ירבשת הלוא אשה השליכה עליו פלח רכב מעל החומה 
וימת בתבצ למה נגשתמ אל החומה ואמרת גמ עבדכ אוריה החתי מת 
וילכ המלאכ ויבא ויגד לדוד את כל אשר שלחו יואב ויאמר המלאכ אל 
דוד כי גברו עלינו האנשים ויצאו אלינו השדה ונהיה עליהם עד פתח 
השער ויראו וירו המוראים המורים אל עבדכ מעל החומה וימותו מעבדי 
המלכ וגם עבדכ אוריה החתי מת ויאמר דוד אל המלאכ כה תאמר אל 
יואב אל ירע בעיניכ את הדבר הזה כי כזה וכזה תאכל החרב החזק 
מלחמתכ אל העיר והרסה וחזקהו ותשמע אשת אוריה כי מת אוריה 
אישה ותספד על בעלה ויעבר האבל וישלח דוד ויאספה אל ביתו ותהי 
לו לאשה ותלד לו בנ וירע הדבר אשר עשה דוד בעיני יהוה וישלח 
יהוה את נתנ אל דוד ויבא אליו ויאמר לו שני אנשים היו בעיר אחת 
אחד עשיר ואחד ראש לעשיר היה צאנ ובקר הרבה מאד ולרש אינ 
כל כי אמ כבשה אחת קטנה אשר קנה ויחיה ותגדל עמו ועם בניו יחדו 
מפתו תאכל ומכסו תשתה ובחיקו תשכב ותהי לו כבת ויבא הלכ לאיש 
העשיר ויחמל לקחת מצאנו ומבקרו לעשות לארח הבא לו ויקח את 
כבשת האיש הראש ויעשה לאיש הבא אליו ויחר אפ דוד באיש מאד 
ויאמר אל נתנ חי יהוה כי בנ מות האיש העשה זאת ואת הכבשה ישלמ 
ארבעתים עקב אשר עשה את הדבר הזה ועל אשר לא חמל ויאמר 
נתנ אל דוד אתה האיש כה אמר יהוה אלהי ישראל אנכי משחתיכ 
למלכ על ישראל ואנכי הצלתיכ מיד שאול ואתנה לכ את בית אדניכ 
ואת נשי אדניכ בחיקכ ואתנה לכ את בית ישראל ויהודה ואמ מעט 
ואספה לכ כהנה וכהנה מדוע בזית את דבר יהוה לעשות הרע בעינו 
בעיני את אוריה החתי הכית בחרב ואת אשתו לקחת לכ לאשה ואתו 
הרגת בחרב בני עמונ ועתה לא תסור חרב מביתכ עד עולם עקב כי 
בזתני ותקח את אשת אוריה החתי להיות לכ לאשה כה אמר יהוה 
הנני מקים עליכ רעה מביתכ ולקחתי את נשיכ לעיניכ ונתתי לרעיכ 
ושכב עם נשיכ לעיני השמש הזאת כי אתה עשית בסתר ואני אעשה 
את הדבר הזה נגד כל ישראל ונגד השמש ויאמר דוד אל נתנ חטאתי 
ליהוה ויאמר נתנ אל דוד גם יהוה העביר חטאתכ לא תמות אפס כי 
נאצ נאצת את איבי יהוה בדבר הזה גמ הבנ הילוד לכ מות ימות וילכ 
נתנ אל ביתו ויגפ יהוה את הילד אשר ילדה אשת אוריה לדוד ויאנש 
ויבקש דוד את האלהימ בעד הנער ויצם דוד צום ובא ולנ ושכב ארצה 
ויקמו זקני ביתו עליו להקימו מנ הארצ ולא אבה ולא ברא אתמ לחמ 
ויהי ביום השביעי וימת הילד ויראו עבדי דוד להגיד לו כי מת הילד כי 
אמרו הנה בהיות הילד חי דברנו אליו ולא שמע בקולנו ואיכ נאמר אליו 
מת הילד ועשה רעה וירא דוד כי עבדיו מתלחשים ויבנ דוד כי מת הילד 
ויאמר דוד אל עבדיו המת הילד ויאמרו מת ויקם דוד מהארצ וירחצ 
ויסכ ויחלפ שמלתו שמלתיו ויבא בית יהוה וישתחו ויבא אל ביתו וישאל 
וישימו לו לחם ויאכל ויאמרו עבדיו אליו מה הדבר הזה אשר עשיתה 


בעבור הילד חי צמת ותבכ וכאשר מת הילד קמת ותאכל לחמ ויאמר 
בעוד הילד חי צמתי ואבכה כי אמרתי מי יודע יחנני וחנני יהוה וחי הילד 
ועתה מת למה זה אני צם האוכל להשיבו עוד אני הלכ אליו והוא לא 
ישוב אלי וינחם דוד את בת שבע אשתו ויבא אליה וישכב עמה ותלד בנ 
ויקרא ותקרא את שמו שלמה ויהוה אהבו וישלח ביד נתנ הנביא ויקרא 
את שמו ידידיה בעבור יהוה וילחם יואב ברבת בני עמונ וילכד את עיר 
המלוכה וישלח יואב מלאכים אל דוד ויאמר נלחמתי ברבה גמ לכדתי 
את עיר המים ועתה אספ את יתר העם וחנה על העיר ולכדה פנ אלכד 
אני את העיר ונקרא שמי עליה ויאספ דוד את כל העם וילכ רבתה 
וילחמ בה וילכדה ויקח את עטרת מלכם מעל ראשו ומשקלה ככר זהב 
ואבנ יקרה ותהי על ראש דוד ושלל העיר הוציא הרבה מאד ואת העמ 
אשר בה הוציא וישם במגרה ובחרצי הברזל ובמגזרת הברזל והעביר 
אותם במלכנ במלבנ וכנ יעשה לכל ערי בני עמונ וישב דוד וכל העם 
ירושלם ויהי אחרי כנ ולאבשלום בנ דוד אחות יפה ושמה תמר ויאהבה 
אמנונ בנ דוד ויצר לאמנונ להתחלות בעבור תמר אחתו כי בתולה 
היא ויפלא בעיני אמנונ לעשות לה מאומה ולאמנונ רע ושמו יונדב בנ 
שמעה אחי דוד ויונדב איש חכם מאד ויאמר לו מדוע אתה ככה דל 
בנ המלכ בבקר בבקר הלוא תגיד לי ויאמר לו אמנונ את תמר אחות 
אבשלם אחי אני אהב ויאמר לו יהונדב שכב על משכבכ והתחל ובא 
אביכ לראותכ ואמרת אליו תבא נא תמר אחותי ותברני לחם ועשתה 
לעיני את הבריה למענ אשר אראה ואכלתי מידה וישכב אמנונ ויתחל 
ויבא המלכ לראתו ויאמר אמנונ אל המלכ תבוא נא תמר אחתי ותלבב 
לעיני שתי לבבות ואברה מידה וישלח דוד אל תמר הביתה לאמר לכי 
נא בית אמנונ אחיכ ועשי לו הבריה ותלכ תמר בית אמנונ אחיה והוא 
שכב ותקח את הבצק ותלוש ותלש ותלבב לעיניו ותבשל את הלבבות 
ותקח את המשרת ותצק לפניו ויםאנ לאכול ויאמר אמנונ הוציאו כל איש 
מעלי ויצאו כל איש מעליו ויאמר אמנונ אל תמר הביאי הבריה החדר 
ואברה מידכ ותקח תמר את הלבבות אשר עשתה ותבא לאמנונ אחיה 
החדרה ותגש אליו לאכל ויחזק בה ויאמר לה בואי שכבי עמי אחותי 
ותאמר לו אל אחי אל תענני כי לא יעשה כנ בישראל אל תעשה את 
הנבלה הזאת ואני אנה אוליכ את חרפתי ואתה תהיה כאחד הנבלימ 
בישראל ועתה דבר נא אל המלכ כי לא ימנעני ממכ ולא אבה לשמע 
בקולה ויחזק ממנה ויענה וישכב אתה וישנאה אמנונ שנאה גדולה מאד 
כי גדולה השנאה אשר שנאה מאהבה אשר אהבה ויאמר לה אמנונ 
קומי לכי ותאמר לו אל אודת הרעה הגדולה הזאת מאחרת אשר עשית 
עמי לשלחני ולא אבה לשמע לה ויקרא את נערו משרתו ויאמר שלחו 
נא את זאת מעלי החוצה ונעל הדלת אחריה ועליה כתנת פסים כי כנ 
תלבשנ בנות המלכ הבתולת מעילים ויצא אותה משרתו החוצ ונעל 
הדלת אחריה ותקח תמר אפר על ראשה וכתנת הפסים אשר עליה 
קרעה ותשם ידה על ראשה ותלכ הלוכ וזעקה ויאמר אליה אבשלום 
אחיה האמינונ אחיכ היה עמכ ועתה אחותי החרישי אחיכ הוא אל תשיתי 
את לבכ לדבר הזה ותשב תמר ושממה בית אבשלום אחיה והמלכ דוד 
שמע את כל הדברים האלה ויחר לו מאד ולא דבר אבשלום עמ אמנונ 
למרע ועד טוב כי שנא אבשלום את אמנונ על דבר אשר ענה את תמר 
אחתו ויהי לשנתים ימים ויהיו גזזים לאבשלום בבעל חצור אשר עמ 
אפרים ויקרא אבשלום לכל בני המלכ ויבא אבשלום אל המלכ ויאמר 
הנה נא גזזים לעבדכ ילכ נא המלכ ועבדיו עם עבדכ ויאמר המלכ אל 
אבשלום אל בני אל נא נלכ כלנו ולא נכבד עליכ ויפרצ בו ולא אבה 
ללכת ויברכהו ויאמר אבשלום ולא ילכ נא אתנו אמנונ אחי ויאמר לו 
המלכ למה ילכ עמכ ויפרצ בו אבשלום וישלח אתו את אמנונ ואת כל 


בני המלכ ויצו אבשלום את נעריו לאמר ראו נא כטוב לב אמנונ ביינ 
ואמרתי אליכם הכו את אמנונ והמתם אתו אל תיראו הלוא כי אנכי 
צויתי אתכם חזקו והיו לבני חיל ויעשו נערי אבשלום לאמנונ כאשר צוה 
אבשלום ויקמו כל בני המלכ וירכבו איש על פרדו וינסו ויהי המה בדרכ 
והשמעה באה אל דוד לאמר הכה אבשלום את כל בני המלכ ולא נותר 
מהם אחד ויקם המלכ ויקרע את בגדיו וישכב ארצה וכל עבדיו נצבים 
קרעי בגדים ויענ יונדב בנ שמעה אחי דוד ויאמר אל יאמר אדני את כל 
הנערים בני המלכ המיתו כי אמנונ לבדו מת כי על פי אבשלום היתה 
שומה מיום ענתו את תמר אחתו ועתה אל ישמ אדני המלכ אל לבו 
דבר לאמר כל בני המלכ מתו כי אמ אמנונ לבדו מת ויברח אבשלום 
וישא הנער הצפה את עינו עיניו וירא והנה עם רב הלכים מדרכ אחריו 
מצד ההר ויאמר יונדב אל המלכ הנה בני המלכ באו כדבר עבדכ כנ 
היה ויהי ככלתו לדבר והנה בני המלכ באו וישאו קולם ויבכו וגם המלכ 
וכל עבדיו בכו בכי גדול מאד ואבשלום ברח וילכ אל תלמי בנ עמיחור 
עמיהוד מלכ גשור ויתאבל על בנו כל הימים ואבשלום ברח וילכ גשור 
ויהי שמ שלש שנים ותכל דוד המלכ לצאת אל אבשלום כי נחם על 
אמנונ כי מת וידע יואב בנ צריה כי לב המלכ על אבשלום וישלח יואב 
תקועה ויקח משמ אשה חכמה ויאמר אליה התאבלי נא ולבשי נא בגדי 
אבל ואל תסוכי שמנ והיית כאשה זה ימים רבימ מתאבלת על מת ובאת 
אל המלכ ודברת אליו כדבר הזה וישם יואב את הדברים בפיה ותאמר 
האשה התקעית אל המלכ ותפל על אפיה ארצה ותשתחו ותאמר 
הושעה המלכ ויאמר לה המלכ מה לכ ותאמר אבל אשה אלמנה אני 
וימת אישי ולשפחתכ שני בנים וינצו שניהם בשדה ואינ מציל ביניהם 
ויכו האחד את האחד וימת אתו והנה קמה כל המשפחה על שפחתכ 
ויאמרו תני את מכה אחיו ונמתהו בנפש אחיו אשר הרג ונשמידה גמ 
את היורש וכבו את גחלתי אשר נשארה לבלתי שום שים לאישי שמ 
ושארית על פני האדמה ויאמר המלכ אל האשה לכי לביתכ ואני אצוה 
עליכ ותאמר האשה התקועית אל המלכ עלי אדני המלכ העונ ועל 
בית אבי והמלכ וכסאו נקי ויאמר המלכ המדבר אליכ והבאתו אלי ולא 
יסיפ עוד לגעת בכ ותאמר יזכר נא המלכ את יהוה אלהיכ מהרבית 
מהרבת גאל הדמ לשחת ולא ישמידו את בני ויאמר חי יהוה אמ יפל 
משערת בנכ ארצה ותאמר האשה תדבר נא שפחתכ אל אדני המלכ 
דבר ויאמר דברי ותאמר האשה ולמה חשבתה כזאת על עם אלהים 
ומדבר המלכ הדבר הזה כאשם לבלתי השיב המלכ את נדחו כי מות 
נמות וכמים הנגרים ארצה אשר לא יאספו ולא ישא אלהים נפש וחשב 
מחשבות לבלתי ידח ממנו נדח ועתה אשר באתי לדבר אל המלכ אדני 
את הדבר הזה כי יראני העם ותאמר שפחתכ אדברה נא אל המלכ 
אולי יעשה המלכ את דבר אמתו כי ישמע המלכ להציל את אמתו מכפ 
האיש להשמיד אתי ואת בני יחד מנחלת אלהים ותאמר שפחתכ יהיה 
נא דבר אדני המלכ למנוחה כי כמלאכ האלהים כנ אדני המלכ לשמע 
הטוב והרע ויהוה אלהיכ יהי עמכ ויענ המלכ ויאמר אל האשה אל נא 
תכחדי ממני דבר אשר אנכי שאל אתכ ותאמר האשה ידבר נא אדני 
המלכ ויאמר המלכ היד יואב אתכ בכל זאת ותענ האשה ותאמר חי 
נפשכ אדני המלכ אמ אש להמינ ולהשמיל מכל אשר דבר אדני המלכ 
כי עבדכ יואב הוא צוני והוא שמ בפי שפחתכ את כל הדברים האלה 
לבעבור סבב את פני הדבר עשה עבדכ יואב את הדבר הזה ואדני חכמ 
כחכמת מלאכ האלהים לדעת את כל אשר בארצ ויאמר המלכ אל 
יואב הנה נא עשיתי את הדבר הזה ולכ השב את הנער את אבשלום 
ויפל יואב אל פניו ארצה וישתחו ויברכ את המלכ ויאמר יואב היום ידע 
עבדכ כי מצאתי חנ בעיניכ אדני המלכ אשר עשה המלכ את דבר עבדו 


עבדכ ויקם יואב וילכ גשורה ויבא את אבשלום ירושלם ויאמר המלכ 
יסב אל ביתו ופני לא יראה ויסב אבשלום אל ביתו ופני המלכ לא ראה 
וכאבשלום לא היה איש יפה בכל ישראל להלל מאד מכפ רגלו ועד 
קדקדו לא היה בו מום ובגלחו את ראשו והיה מקצ ימים לימים אשר 
יגלח כי כבד עליו וגלחו ושקל את שער ראשו מאתים שקלים באבנ 
המלכ ויולדו לאבשלום שלושה בנים ובת אחת ושמה תמר היא היתה 
אשה יפת מראה וישב אבשלום בירושלם שנתים ימים ופני המלכ לא 
ראה וישלח אבשלום אל יואב לשלח אתו אל המלכ ולא אבה לבוא 
אליו וישלח עוד שנית ולא אבה לבוא ויאמר אל עבדיו ראו חלקת יואב 
אל ידי ולו שמ שערים לכו והוצתיה והציתוה באש ויצתו עבדי אבשלום 
את החלקה באש ויקם יואב ויבא אל אבשלום הביתה ויאמר אליו למה 
הציתו עבדכ את החלקה אשר לי באש ויאמר אבשלום אל יואב הנה 
שלחתי אליכ לאמר בא הנה ואשלחה אתכ אל המלכ לאמר למה 
באתי מגשור טוב לי עד אני שמ ועתה אראה פני המלכ ואם יש בי 
עונ והמתני ויבא יואב אל המלכ ויגד לו ויקרא אל אבשלום ויבא אל 
המלכ וישתחו לו על אפיו ארצה לפני המלכ וישק המלכ לאבשלום 
ויהי מאחרי כנ ויעש לו אבשלום מרכבה וססים וחמשים איש רצים לפניו 
והשכים אבשלום ועמד על יד דרכ השער ויהי כל האיש אשר יהיה 
לו ריב לבוא אל המלכ למשפט ויקרא אבשלום אליו ויאמר אי מזה 
עיר אתה ויאמר מאחד שבטי ישראל עבדכ ויאמר אליו אבשלום ראה 
דברכ טובים ונכחים ושמע אינ לכ מאת המלכ ויאמר אבשלום מי ישמני 
שפט בארצ ועלי יבוא כל איש אשר יהיה לו ריב ומשפט והצדקתיו 
והיה בקרב איש להשתחות לו ושלח את ידו והחזיק לו ונשק לו ויעש 
אבשלום כדבר הזה לכל ישראל אשר יבאו למשפט אל המלכ ויגנב 
אבשלום את לב אנשי ישראל ויהי מקצ ארבעים שנה ויאמר אבשלום 
אל המלכ אלכה נא ואשלם את נדרי אשר נדרתי ליהוה בחברונ כי 
נדר נדר עבדכ בשבתי בגשור בארמ לאמר אמ ישיב ישוב ישיבני יהוה 
ירושלם ועבדתי את יהוה ויאמר לו המלכ לכ בשלום ויקם וילכ חברונה 
וישלח אבשלום מרגלים בכל שבטי ישראל לאמר כשמעכם את קול 
השפר ואמרתם מלכ אבשלום בחברונ ואת אבשלום הלכו מאתים איש 
מירושלם קראים והלכים לתמם ולא ידעו כל דבר וישלח אבשלום את 
אחיתפל הגילני יועצ דוד מעירו מגלה בזבחו את הזבחים ויהי הקשר 
אמצ והעם הולכ ורב את אבשלום ויבא המגיד אל דוד לאמר היה לב 
איש ישראל אחרי אבשלום ויאמר דוד לכל עבדיו אשר אתו בירושלם 
קומו ונברחה כי לא תהיה לנו פליטה מפני אבשלום מהרו ללכת פנ 
ימהר והשגנו והדיח עלינו את הרעה והכה העיר לפי חרב ויאמרו עבדי 
המלכ אל המלכ ככל אשר יבחר אדני המלכ הנה עבדיכ ויצא המלכ 
וכל ביתו ברגליו ויעזב המלכ את עשר נשים פלגשימ לשמר הבית ויצא 
המלכ וכל העם ברגליו ויעמדו בית המרחק וכל עבדיו עברים על ידו 
וכל הכרתי וכל הפלתי וכל הגתים שש מאות איש אשר באו ברגלו 
מגת עברים על פני המלכ ויאמר המלכ אל אתי הגתי למה תלכ גמ 
אתה אתנו שוב ושב עם המלכ כי נכרי אתה וגם גלה אתה למקומכ 
תמול בואכ והיום אנועכ אניעכ עמנו ללכת ואני הולכ על אשר אני הולכ 
שוב והשב את אחיכ עמכ חסד ואמת ויענ אתי את המלכ ויאמר חי 
יהוה וחי אדני המלכ כי אמ במקום אשר יהיה שמ אדני המלכ אמ למות 
אם לחיים כי שמ יהיה עבדכ ויאמר דוד אל אתי לכ ועבר ויעבר אתי 
הגתי וכל אנשיו וכל הטפ אשר אתו וכל הארצ בוכים קול גדול וכל 
העם עברים והמלכ עבר בנחל קדרונ וכל העם עברים על פני דרכ את 
המדבר והנה גם צדוק וכל הלוים אתו נשאים את ארונ ברית האלהים 
ויצקו את ארונ האלהים ויעל אביתר עד תם כל העם לעבור מנ העיר 


ויאמר המלכ לצדוק השב את ארונ האלהים העיר אמ אמצא חנ בעיני 
יהוה והשבני והראני אתו ואת נוהו ואמ כה יאמר לא חפצתי בכ הנני 
יעשה לי כאשר טוב בעיניו ויאמר המלכ אל צדוק הכהנ הרואה אתה 
שבה העיר בשלומ ואחימעצ בנכ ויהונתנ בנ אביתר שני בניכם] אתכמ 
ראו אנכי מתמהמה בעברות בערבות המדבר עד בוא דבר מעמכמ 
להגיד לי וישב צדוק ואביתר את ארונ האלהים ירושלם וישבו שם ודוד 
עלה במעלה הזיתים עלה ובוכה וראש לו חפוי והוא הלכ יחפ וכל העמ 
אשר אתו חפו איש ראשו ועלו עלה ובכה ודוד הגיד לאמר אחיתפל 
בקשרים עם אבשלומ ויאמר דוד סכל נא את עצת אחיתפל יהוה ויהי 
דוד בא עד הראש אשר ישתחוה שמ לאלהים והנה לקראתו חושי 
הארכי קרוע כתנתו ואדמה על ראשו ויאמר לו דוד אמ עברת אתי והית 
עלי למשא ואמ העיר תשוב ואמרת לאבשלום עבדכ אני המלכ אהיה 
עבד אביכ ואני מאז ועתה ואני עבדכ והפרתה לי את עצת אחיתפל 
והלוא עמכ שם צדוק ואביתר הכהנים והיה כל הדבר אשר תשמע מבית 
המלכ תגיד לצדוק ולאביתר הכהנים הנה שם עמם שני בניהם אחימעצ 
לצדוק ויהונתנ לאביתר ושלחתם בידם אלי כל דבר אשר תשמעו ויבא 
חושי רעה דוד העיר ואבשלם יבא ירושלם ודוד עבר מעט מהראש והנה 
ציבא נער מפי בשת לקראתו וצמד חמרים חבשים ועליהם מאתים לחמ 
ומאה צמוקים ומאה קיצ ונבל יינ ויאמר המלכ אל ציבא מה אלה לכ 
ויאמר ציבא החמורים לבית המלכ לרכב ולהלחם והלחם והקיצ לאכול 
הנערים והיינ לשתות היעפ במדבר ויאמר המלכ ואיה בנ אדניכ ויאמר 
ציבא אל המלכ הנה יושב בירושלמ כי אמר היום ישיבו לי בית ישראל 
את ממלכות אבי ויאמר המלכ לצבא הנה לכ כל אשר למפי בשת 
ויאמר ציבא השתחויתי אמצא חנ בעיניכ אדני המלכ ובא המלכ דוד עד 
בחורים והנה משם איש יוצא ממשפחת בית שאול ושמו שמעי בנ גרא 
יצא יצוא ומקלל ויסקל באבנים את דוד ואת כל עבדי המלכ דוד וכל 
העם וכל הגברים מימינו ומשמאלו וכה אמר שמעי בקללו צא צא איש 
הדמים ואיש הבליעל השיב עליכ יהוה כל דמי בית שאול אשר מלכת 
תחתו תחתיו ויתנ יהוה את המלוכה ביד אבשלום בנכ והנכ ברעתכ כי 
איש דמים אתה ויאמר אבישי בנ צרויה אל המלכ למה יקלל הכלב 
המת הזה את אדני המלכ אעברה נא ואסירה את ראשו ויאמר המלכ 
מה לי ולכם בני צריה כי כה יקלל וכי כי יהוה אמר לו קלל את דוד ומי 
יאמר מדוע עשיתה כנ ויאמר דוד אל אבישי ואל כל עבדיו הנה בני אשר 
יצא ממעי מבקש את נפשי ואפ כי עתה בנ הימיני הנחו לו ויקלל כי אמר 
לו יהוה אולי יראה יהוה בעוני בעיני והשיב יהוה לי טובה תחת קללתו 
היום הזה וילכ דוד ואנשיו בדרכ ושמעי הלכ בצלע ההר לעמתו הלוכ 
ויקלל ויסקל באבנים לעמתו ועפר בעפר ויבא המלכ וכל העם אשר אתו 
עיפים וינפש שם ואבשלום וכל העם איש ישראל באו ירושלם ואחיתפל 
אתו ויהי כאשר בא חושי הארכי רעה דוד אל אבשלום ויאמר חושי אל 
אבשלם יחי המלכ יחי המלכ ויאמר אבשלום אל חושי זה חסדכ את 
רעכ למה לא הלכת את רעכ ויאמר חושי אל אבשלמ לא כי אשר 
בחר יהוה והעם הזה וכל איש ישראל לא לו אהיה ואתו אשב והשנית 
למי אני אעבד הלוא לפני בנו כאשר עבדתי לפני אביכ כנ אהיה לפניכ 
ויאמר אבשלום אל אחיתפל הבו לכמ עצה מה נעשה ויאמר אחיתפל 
אל אבשלמ בוא אל פלגשי אביכ אשר הניח לשמור הבית ושמע כל 
ישראל כי נבאשת את אביכ וחזקו ידי כל אשר אתכ ויטו לאבשלומ 
האהל על הגג ויבא אבשלום אל פלגשי אביו לעיני כל ישראל ועצת 
אחיתפל אשר יעצ בימים ההמ כאשר ישאל איש בדבר האלהים כנ 
כל עצת אחיתפל גמ לדוד גמ לאבשלמ ויאמר אחיתפל אל אבשלמ 
אבחרה נא שנים עשר אלפ איש ואקומה וארדפה אחרי דוד הלילה 


ואבוא עליו והוא יגע ורפה ידים והחרדתי אתו ונס כל העם אשר אתו 
והכיתי את המלכ לבדו ואשיבה כל העם אליכ כשוב הכל האיש אשר 
אתה מבקש כל העם יהיה שלום ויישר הדבר בעיני אבשלם ובעיני כל 
זקני ישראל ויאמר אבשלום קרא נא גם לחושי הארכי ונשמעה מה 
בפיו גם הוא ויבא חושי אל אבשלום ויאמר אבשלום אליו לאמר כדבר 
הזה דבר אחיתפל הנעשה את דברו אם אינ אתה דבר ויאמר חושי 
אל אבשלום לא טובה העצה אשר יעצ אחיתפל בפעם הזאת ויאמר 
חושי אתה ידעת את אביכ ואת אנשיו כי גברים] המה ומרי נפש המה 
כדב שכול בשדה ואביכ איש מלחמה ולא ילינ את העם הנה עתה 
הוא נחבא באחת הפחתים או באחד המקומת והיה כנפל בהמ בתחלה 
ושמע השמע ואמר היתה מגפה בעמ אשר אחרי אבשלמ והוא גמ בנ 
חיל אשר לבו כלב האריה המס ימס כי ידע כל ישראל כי גבור אביכ 
ובני חיל אשר אתו כי יעצתי האספ יאספ עליכ כל ישראל מדנ ועד באר 
שבע כחול אשר על הים לרב ופניכ הלכים בקרב ובאנו אליו באחת 
באחד המקומת אשר נמצא שמ ונחנו עליו כאשר יפל הטל על האדמה 
ולא נותר בו ובכל האנשים אשר אתו גם אחד ואם אל עיר יאספ והשיאו 
כל ישראל אל העיר ההיא חבלים וסחבנו אתו עד הנחל עד אשר 
לא נמצא שם גם צרור ויאמר אבשלום וכל איש ישראל טובה עצת 
חושי הארכי מעצת אחיתפל ויהוה צוה להפר את עצת אחיתפל הטובה 
לבעבור הביא יהוה אל אבשלום את הרעה ויאמר חושי אל צדוק ואל 
אביתר הכהנים כזאת וכזאת יעצ אחיתפל את אבשלם ואת זקני ישראל 
וכזאת וכזאת יעצתי אני ועתה שלחו מהרה והגידו לדוד לאמר אל תלנ 
הלילה בערבות המדבר וגם עבור תעבור פנ יבלע למלכ ולכל העמ 
אשר אתו ויהונתנ ואחימעצ עמדים בעינ רגל והלכה השפחה והגידה 
להם והמ ילכו והגידו למלכ דוד כי לא יוכלו להראות לבוא העירה וירא 
אתמ נער ויגד לאבשלם וילכו שניהם מהרה ויבאו אל בית איש בבחורים 
ולו באר בחצרו וירדו שמ ותקח האשה ותפרש את המסכ על פני הבאר 
ותשטח עליו הרפות ולא נודע דבר ויבאו עבדי אבשלום אל האשה 
הביתה ויאמרו איה אחימעצ ויהונתנ ותאמר להם האשה עברו מיכל 
המים ויבקשו ולא מצאו וישבו ירושלם ויהי אחרי לכתם ויעלו מהבאר 
וילכו ויגדו למלכ דוד ויאמרו אל דוד קומו ועברו מהרה את המים כי ככה 
יעצ עליכם אחיתפל ויקם דוד וכל העם אשר אתו ויעברו את הירדנ עד 
אור הבקר עד אחד לא נעדר אשר לא עבר את הירדנ ואחיתפל ראה 
כי לא נעשתה עצתו ויחבש את החמור ויקם וילכ אל ביתו אל עירו ויצו 
אל ביתו ויחנק וימת ויקבר בקבר אביו ודוד בא מחנימה ואבשלם עבר 
את הירדנ הוא וכל איש ישראל עמו ואת עמשא שמ אבשלם תחת יואב 
על הצבא ועמשא בנ איש ושמו יתרא הישראלי אשר בא אל אביגל בת 
נחש אחות צרויה אם יואב ויחנ ישראל ואבשלם ארצ הגלעד ויהי כבוא 
דוד מחנימה ושבי בנ נחש מרבת בני עמונ ומכיר בנ עמיאל מלא דבר 
וברזלי הגלעדי מרגלים משכב וספות וכלי יוצר וחטים ושערים וקמח 
וקלי ופול ועדשים וקלי ודבש וחמאה וצאנ ושפות בקר הגישו לדוד 
ולעם אשר אתו לאכול כי אמרו העם רעב ועיפ וצמא במדבר ויפקד 
דוד את העם אשר אתו וישמ עליהם שרי אלפים ושרי מאות וישלח 
דוד את העם השלשית ביד יואב והשלשית ביד אבישי בנ צרויה אחי 
יואב והשלשת ביד אתי הגתי ויאמר המלכ אל העם יצא אצא גמ אני 
עמכם ויאמר העם לא תצא כי אמ נס ננוס לא ישימו אלינו לב ואם 
ימתו חצינו לא ישימו אלינו לב כי עתה כמנו עשרה אלפים ועתה טוב 
כי תהיה לנו מעיר לעזיר לעזור ויאמר אליהם המלכ אשר ייטב בעיניכם 
אעשה ויעמד המלכ אל יד השער וכל העם יצאו למאות ולאלפים ויצו 
המלכ את יואב ואת אבישי ואת אתי לאמר לאט לי לנער לאבשלום 


וכל העם שמעו בצות המלכ את כל השרים על דבר אבשלום ויצא 
העם השדה לקראת ישראל ותהי המלחמה ביער אפרים וינגפו שמ עמ 
ישראל לפני עבדי דוד ותהי שמ המגפה גדולה ביום ההוא עשרים אלפ 
ותהי שמ המלחמה נפצית נפצת על פני כל הארצ וירב היער לאכל 
בעם מאשר אכלה החרב ביום ההוא ויקרא אבשלום לפני עבדי דוד 
ואבשלום רכב על הפרד ויבא הפרד תחת שובכ האלה הגדולה ויחזק 
ראשו באלה ויתנ בינ השמים ובינ הארצ והפרד אשר תחתיו עבר וירא 
איש אחד ויגד ליואב ויאמר הנה ראיתי את אבשלם תלוי באלה ויאמר 
יואב לאיש המגיד לו והנה ראית ומדוע לא הכיתו שמ ארצה ועלי לתת 
לכ עשרה כספ וחגרה אחת ויאמר האיש אל יואב ולא ולוא אנכי שקל 
על כפי אלפ כספ לא אשלח ידי אל בנ המלכ כי באזנינו צוה המלכ 
אתכ ואת אבישי ואת אתי לאמר שמרו מי בנער באבשלום או עשיתי 
בנפשו בנפשי שקר וכל דבר לא יכחד מנ המלכ ואתה תתיצב מנגד 
ויאמר יואב לא כנ אחילה לפניכ ויקח שלשה שבטים בכפו ויתקעם בלב 
אבשלום עודנו חי בלב האלה ויסבו עשרה נערים נשאי כלי יואב ויכו 
את אבשלום וימיתהו ויתקע יואב בשפר וישב העמ מרדפ אחרי ישראל 
כי חשכ יואב את העם ויקחו את אבשלומ וישליכו אתו ביער אל הפחת 
הגדול ויצבו עליו גל אבנים גדול מאד וכל ישראל נסו איש לאהלו 
לאהליו ואבשלם לקח ויצב לו בחיו בחייו את מצבת אשר בעמק המלכ 
כי אמר אינ לי בנ בעבור הזכיר שמי ויקרא למצבת על שמו ויקרא לה 
יד אבשלם עד היום הזה ואחימעצ בנ צדוק אמר ארוצה נא ואבשרה 
את המלכ כי שפטו יהוה מיד איביו ויאמר לו יואב לא איש בשרה אתה 
היום הזה ובשרת ביום אחר והיום הזה לא תבשר כי על על כנ בנ המלכ 
מת ויאמר יואב לכושי לכ הגד למלכ אשר ראיתה וישתחו כושי ליואב 
וירצ ויספ עוד אחימעצ בנ צדוק ויאמר אל יואב ויהי מה ארצה נא גמ אני 
אחרי הכושי ויאמר יואב למה זה אתה רצ בני ולכה אינ בשורה מצאת 
ויהי מה ארוצ ויאמר לו רוצ וירצ אחימעצ דרכ הככר ויעבר את הכושי 
ודוד יושב בינ שני השערים וילכ הצפה אל גג השער אל החומה וישא 
את עיניו וירא והנה איש רצ לבדו ויקרא הצפה ויגד למלכ ויאמר המלכ 
אמ לבדו בשורה בפיו וילכ הלוכ וקרב וירא הצפה איש אחר רצ ויקרא 
הצפה אל השער ויאמר הנה איש רצ לבדו ויאמר המלכ גמ זה מבשר 
ויאמר הצפה אני ראה את מרוצת הראשונ כמרצת אחימעצ בנ צדוק 
ויאמר המלכ איש טוב זה ואל בשורה טובה יבוא ויקרא אחימעצ ויאמר 
אל המלכ שלום וישתחו למלכ לאפיו ארצה ויאמר ברוכ יהוה אלהיכ 
אשר סגר את האנשים אשר נשאו את ידמ באדני המלכ ויאמר המלכ 
שלומ לנער לאבשלום ויאמר אחימעצ ראיתי ההמונ הגדול לשלח את 
עבד המלכ יואב ואת עבדכ ולא ידעתי מה ויאמר המלכ סב התיצב 
כה ויסב ויעמד והנה הכושי בא ויאמר הכושי יתבשר אדני המלכ כי 
שפטכ יהוה היום מיד כל הקמים עליכ ויאמר המלכ אל הכושי השלום 
לנער לאבשלום ויאמר הכושי יהיו כנער איבי אדני המלכ וכל אשר קמו 
עליכ לרעה וירגז המלכ ויעל על עלית השער ויבכ וכה אמר בלכתו בני 
אבשלומ בני בני אבשלומ מי יתנ מותי אני תחתיכ אבשלום בני בני ויגד 
ליואב הנה המלכ בכה ויתאבל על אבשלם ותהי התשעה ביום ההוא 
לאבל לכל העם כי שמע העם ביום ההוא לאמר נעצב המלכ על בנו 
ויתגנב העם ביום ההוא לבוא העיר כאשר יתגנב העם הנכלמים בנוסמ 
במלחמה והמלכ לאט את פניו ויזעק המלכ קול גדול בני אבשלום 
אבשלום בני בני ויבא יואב אל המלכ הבית ויאמר הבשת היום את פני 
כל עבדיכ הממלטים את נפשכ היום ואת נפש בניכ ובנתיכ ונפש נשיכ 
ונפש פלגשיכ לאהבה את שנאיכ ולשנא את אהביכ כי הגדת היום כי 
אינ לכ שרים ועבדים כי ידעתי היום כי לא לו אבשלום חי וכלנו היום 


מתים כי אז ישר בעיניכ ועתה קום צא ודבר על לב עבדיכ כי ביהוה 
נשבעתי כי אינכ יוצא אם ילינ איש אתכ הלילה ורעה לכ זאת מכל 
הרעה אשר באה עליכ מנעריכ עד עתה ויקם המלכ וישב בשער ולכל 
העם הגידו לאמר הנה המלכ יושב בשער ויבא כל העם לפני המלכ 
וישראל נס איש לאהליו ויהי כל העם נדונ בכל שבטי ישראל לאמר 
המלכ הצילנו מכפ איבינו והוא מלטנו מכפ פלשתים ועתה ברח מנ 
הארצ מעל אבשלום ואבשלום אשר משחנו עלינו מת במלחמה ועתה 
למה אתמ מחרשים להשיב את המלכ והמלכ דוד שלח אל צדוק ואל 
אביתר הכהנים לאמר דברו אל זקני יהודה לאמר למה תהיו אחרנים 
להשיב את המלכ אל ביתו ודבר כל ישראל בא אל המלכ אל ביתו אחי 
אתמ עצמי ובשרי אתמ ולמה תהיו אחרנים להשיב את המלכ ולעמשא 
תמרו הלוא עצמי ובשרי אתה כה יעשה לי אלהים וכה יוסיפ אם לא 
שר צבא תהיה לפני כל הימים תחת יואב ויט את לבב כל איש יהודה 
כאיש אחד וישלחו אל המלכ שוב אתה וכל עבדיכ וישב המלכ ויבא עד 
הירדנ ויהודה בא הגלגלה ללכת לקראת המלכ להעביר את המלכ 
את הירדנ וימהר שמעי בנ גרא בנ הימיני אשר מבחורים וירד עם איש 
יהודה לקראת המלכ דוד ואלפ איש עמו מבנימנ וציבא נער בית שאול 
וחמשת עשר בניו ועשרים עבדיו אתו וצלחו הירדנ לפני המלכ ועברה 
העברה לעביר את בית המלכ ולעשות הטוב בעינו בעיניו ושמעי בנ גרא 
נפל לפני המלכ בעברו בירדנ ויאמר אל המלכ אל יחשב לי אדני עונ 
ואל תזכר את אשר העוה עבדכ ביום אשר יצא אדני המלכ מירושלם 
לשום המלכ אל לבו כי ידע עבדכ כי אני חטאתי והנה באתי היום ראשונ 
לכל בית יוספ לרדת לקראת אדני המלכ ויענ אבישי בנ צרויה ויאמר 
התחת זאת לא יומת שמעי כי קלל את משיח יהוה ויאמר דוד מה לי 
ולכם בני צרויה כי תהיו לי היום לשטנ היום יומת איש בישראל כי הלוא 
ידעתי כי היום אני מלכ על ישראל ויאמר המלכ אל שמעי לא תמות 
וישבע לו המלכ ומפבשת בנ שאול ירד לקראת המלכ ולא עשה רגליו 
ולא עשה שפמו ואת בגדיו לא כבס למנ היום לכת המלכ עד היום 
אשר בא בשלום ויהי כי בא ירושלם לקראת המלכ ויאמר לו המלכ 
למה לא הלכת עמי מפיבשת ויאמר אדני המלכ עבדי רמני כי אמר 
עבדכ אחבשה לי החמור וארכב עליה ואלכ את המלכ כי פסח עבדכ 
וירגל בעבדכ אל אדני המלכ ואדני המלכ כמלאכ האלהים ועשה הטוב 
בעיניכ כי לא היה כל בית אבי כי אמ אנשי מות לאדני המלכ ותשת 
את עבדכ באכלי שלחנכ ומה יש לי עוד צדקה ולזעק עוד אל המלכ 
ויאמר לו המלכ למה תדבר עוד דבריכ אמרתי אתה וציבא תחלקו את 
השדה ויאמר מפיבשת אל המלכ גמ את הכל יקח אחרי אשר בא אדני 
המלכ בשלום אל ביתו וברזלי הגלעדי ירד מרגלים ויעבר את המלכ 
הירדנ לשלחו את בירדנ הירדנ וברזלי זקנ מאד בנ שמנים שנה והוא 
כלכל את המלכ בשיבתו במחנים כי איש גדול הוא מאד ויאמר המלכ 
אל ברזלי אתה עבר אתי וכלכלתי אתכ עמדי בירושלם ויאמר ברזלי 
אל המלכ כמה ימי שני חיי כי אעלה את המלכ ירושלמ בנ שמנים שנה 
אנכי היום האדע בינ טוב לרע אמ יטעם עבדכ את אשר אכל ואת 
אשר אשתה אמ אשמע עוד בקול שרים ושרות ולמה יהיה עבדכ עוד 
למשא אל אדני המלכ כמעט יעבר עבדכ את הירדנ את המלכ ולמה 
יגמלני המלכ הגמולה הזאת ישב נא עבדכ ואמת בעירי עם קבר אבי 
ואמי והנה עבדכ כמהם יעבר עם אדני המלכ ועשה לו את אשר טוב 
בעיניכ ויאמר המלכ אתי יעבר כמהם ואני אעשה לו את הטוב בעיניכ 
וכל אשר תבחר עלי אעשה לכ ויעבר כל העמ את הירדנ והמלכ עבר 
וישק המלכ לברזלי ויברכהו וישב למקמו ויעבר המלכ הגלגלה וכמהנ 
עבר עמו וכל עמ יהודה ויעברו העבירו את המלכ וגמ חצי עמ ישראל 


והנה כל איש ישראל באים אל המלכ ויאמרו אל המלכ מדוע גנבוכ 
אחינו איש יהודה ויעברו את המלכ ואת ביתו את הירדנ וכל אנשי דוד 
עמו ויענ כל איש יהודה על איש ישראל כי קרוב המלכ אלי ולמה זה 
חרה לכ על הדבר הזה האכול אכלנו מנ המלכ אמ נשאת נשא לנו 
ויענ איש ישראל את איש יהודה ויאמר עשר ידות לי במלכ וגם בדוד 
אני ממכ ומדוע הקלתני ולא היה דברי ראשונ לי להשיב את מלכי ויקש 
דבר איש יהודה מדבר איש ישראל ושם נקרא איש בליעל ושמו שבע 
בנ בכרי איש ימיני ויתקע בשפר ויאמר אינ לנו חלק בדוד ולא נחלה 
לנו בבנ ישי איש לאהליו ישראל ויעל כל איש ישראל מאחרי דוד אחרי 
שבע בנ בכרי ואיש יהודה דבקו במלכם מנ הירדנ ועד ירושלם ויבא דוד 
אל ביתו ירושלם ויקח המלכ את עשר נשים פלגשים אשר הניח לשמר 
הבית ויתנם בית משמרת ויכלכלם ואליהם לא בא ותהיינה צררות עד 
יום מתנ אלמנות חיות ויאמר המלכ אל עמשא הזעק לי את איש יהודה 
שלשת ימים ואתה פה עמד וילכ עמשא להזעיק את יהודה וייחר ויוחר 
מנ המועד אשר יעדו ויאמר דוד אל אבישי עתה ירע לנו שבע בנ בכרי 
מנ אבשלום אתה קח את עבדי אדניכ ורדפ אחריו פנ מצא לו ערים 
בצרות והציל עיננו ויצאו אחריו אנשי יואב והכרתי והפלתי וכל הגברים 
ויצאו מירושלם לרדפ אחרי שבע בנ בכרי המ עמ האבנ הגדולה אשר 
בגבעונ ועמשא בא לפניהם ויואב חגור מדו לבשו ועלו ועליו חגור חרב 
מצמדת על מתניו בתערה והוא יצא ותפל ויאמר יואב לעמשא השלומ 
אתה אחי ותחז יד ימינ יואב בזקנ עמשא לנשק לו ועמשא לא נשמר 
בחרב אשר ביד יואב ויכהו בה אל החמש וישפכ מעיו ארצה ולא שנה 
לו וימת ויואב ואבישי אחיו רדפ אחרי שבע בנ בכרי ואיש עמד עליו 
מנערי יואב ויאמר מי אשר חפצ ביואב ומי אשר לדוד אחרי יואב ועמשא 
מתגלל בדמ בתוכ המסלה וירא האיש כי עמד כל העם ויסב את עמשא 
מנ המסלה השדה וישלכ עליו בגד כאשר ראה כל הבא עליו ועמד 
כאשר הגה מנ המסלה עבר כל איש אחרי יואב לרדפ אחרי שבע בנ 
בכרי ויעבר בכל שבטי ישראל אבלה ובית מעכה וכל הברים ויקלהו 
ויקהלו ויבאו אפ אחריו ויבאו ויצרו עליו באבלה בית המעכה וישפכו 
סללה אל העיר ותעמד בחל וכל העם אשר את יואב משחיתמ להפיל 
החומה ותקרא אשה חכמה מנ העיר שמעו שמעו אמרו נא אל יואב 
קרב עד הנה ואדברה אליכ ויקרב אליה ותאמר האשה האתה יואב 
ויאמר אני ותאמר לו שמע דברי אמתכ ויאמר שמע אנכי ותאמר לאמר 
דבר ידברו בראשנה לאמר שאל ישאלו באבל וכנ התמו אנכי שלמי 
אמוני ישראל אתה מבקש להמית עיר ואם בישראל למה תבלע נחלת 
יהוה ויענ יואב ויאמר חלילה חלילה לי אמ אבלע ואמ אשחית לא כנ 
הדבר כי איש מהר אפרים שבע בנ בכרי שמו נשא ידו במלכ בדוד 
תנו אתו לבדו ואלכה מעל העיר ותאמר האשה אל יואב הנה ראשו 
משלכ אליכ בעד החומה ותבוא האשה אל כל העמ בחכמתה ויכרתו 
את ראש שבע בנ בכרי וישלכו אל יואב ויתקע בשופר ויפצו םעל העיר 
איש לאהליו ויואב שב ירושלם אל המלכ ויואב אל כל הצבא ישראל 
ובניה בנ יהוידע על הכרי הכרתי ועל הפלתי ואדרם על המס ויהושפט 
בנ אחילוד המזכיר ושיא ושוא ספר וצדוק ואביתר כהנים וגם עירא היארי 
היה כהנ לדוד ויהי רעב בימי דוד שלש שנים שנה אחרי שנה ויבקש 
דוד את פני יהוה ויאמר יהוה אל שאול ואל בית הדמים על אשר המית 
את הגבענים ויקרא המלכ לגבענים ויאמר אליהם והגבענים לא מבני 
ישראל המה כי אמ מיתר האמרי ובני ישראל נשבעו להם ויבקש שאול 
להכתמ בקנאתו לבני ישראל ויהודה ויאמר דוד אל הגבענים מה אעשה 
לכמ ובמה אכפר וברכו את נחלת יהוה ויאמרו לו הגבענים אינ לי לנו 
כספ וזהב עם שאול ועם ביתו ואינ לנו איש להמית בישראל ויאמר מה 


אתמ אמרים אעשה לכמ ויאמרו אל המלכ האיש אשר כלנו ואשר 
דמה לנו נשמדנו מהתיצב בכל גבל ישראל ינתנ יתנ לנו שבעה אנשים 
מבניו והוקענום ליהוה בגבעת שאול בחיר יהוה ויאמר המלכ אני אתנ 
ויחמל המלכ על מפי בשת בנ יהונתנ בנ שאול על שבעת יהוה אשר 
בינתם בינ דוד ובינ יהונתנ בנ שאול ויקח המלכ את שני בני רצפה בת 
איה אשר ילדה לשאול את ארמני ואת מפבשת ואת חמשת בני מיכל 
בת שאול אשר ילדה לעדריאל בנ ברזלי המחלתי ויתנם ביד הגבענים 
ויקיעם בהר לפני יהוה ויפלו שבעתים שבעתם יחד והמ והמה המתו בימי 
קציר בראשנים תחלת בתחלת קציר שערים ותקח רצפה בת איה את 
השק ותטהו לה אל הצור מתחלת קציר עד נתכ מים עליהם מנ השמים 
ולא נתנה עופ השמים לנוח עליהם יומם ואת חית השדה לילה ויגד 
לדוד את אשר עשתה רצפה בת איה פלגש שאול וילכ דוד ויקח את 
עצמות שאול ואת עצמות יהונתנ בנו מאת בעלי יביש גלעד אשר גנבו 
אתמ מרחב בית שנ אשר תלום תלאום שמ הפלשתים שמה פלשתים 
ביום הכות פלשתים את שאול בגלבע ויעל משם את עצמות שאול 
ואת עצמות יהונתנ בנו ויאספו את עצמות המוקעים ויקברו את עצמות 
שאול ויהונתנ בנו בארצ בנימנ בצלע בקבר קיש אביו ויעשו כל אשר 
צוה המלכ ויעתר אלהים לארצ אחרי כנ ותהי עוד מלחמה לפלשתים 
את ישראל וירד דוד ועבדיו עמו וילחמו את פלשתים ויעפ דוד וישבו 
וישבי בנב אשר בילידי הרפה ומשקל קינו שלש מאות משקל נחשת 
והוא חגור חדשה ויאמר להכות את דוד ויעזר לו אבישי בנ צרויה ויכ 
את הפלשתי וימיתהו אז נשבעו אנשי דוד לו לאמר לא תצא עוד אתנו 
למלחמה ולא תכבה את נר ישראל ויהי אחרי כנ ותהי עוד המלחמה 
בגוב עם פלשתים אז הכה סבכי החשתי את ספ אשר בילדי הרפה ותהי 
עוד המלחמה בגוב עמ פלשתים ויכ אלחננ בנ יערי ארגים בית הלחמי 
את גלית הגתי ועצ חניתו כמנור ארגים ותהי עוד מלחמה בגת ויהי איש 
מדינ מדונ ואצבעת ידיו ואצבעת רגליו שש ושש עשרים וארבע מספר 
וגם הוא ילד להרפה ויחרפ את ישראל ויכהו יהונתנ בנ שמעי שמעה 
אחי דוד את ארבעת אלה ילדו להרפה בגת ויפלו ביד דוד וביד עבדיו 
וידבר דוד ליהוה את דברי השירה הזאת ביום הציל יהוה אתו מכפ כל 
איביו ומכפ שאול ויאמר יהוה סלעי ומצדתי ומפלטי לי אלהי צורי אחסה 
בו מגני וקרנ ישעי משגבי ומנוסי משעי מחמס תשעני מהלל אקרא יהוה 
ומאיבי אושע כי אפפני משברי מות נחלי בליעל יבעתני חבלי שאול סבני 
קדמני מקשי מות בצר לי אקרא יהוה ואל אלהי אקרא וישמע מהיכלו 
קולי ושועתי באזניו ותגעש ויתגעש ותרעש הארצ מוסדות השמים ירגזו 
ויתגעשו כי חרה לו עלה עשנ באפו ואש מפיו תאכל גחלים בערו ממנו 
ויט שמים וירד וערפל תחת רגליו וירכב על כרוב ויעפ וירא על כנפי רוח 
וישת חשכ סביבתיו סכות חשרת מימ עבי שחקים מנגה נגדו בערו גחלי 
אש ירעם מנ שמים יהוה ועליונ יתנ קולו וישלח חצים ויפיצם ברק ויהמם 
ויהם ויראו אפקי ים יגלו מסדות תבל בגערת יהוה מנשמת רוח אפו ישלח 
ממרום יקחני ימשני ממים רבים יצילני מאיבי עז משנאי כי אמצו ממני 
יקדמני ביום אידי ויהי י הוה משענ לי ויצא למרחב אתי יחלצני כי חפצ בי 
יגמלני יהוה כצדקתי כבר ידי ישיב לי כי שמרתי דרכי יהוה ולא רשעתי 
מאלהי כי כל משפטו משפטיו לנגדי וחקתיו לא אסור ממנה ואהיה תמימ 
לו ואשתמרה מעוני וישב יהוה לי כצדקתי כברי לנגד עיניו עמ חסיד 
תתחסד עם גבור תמים תתמם עמ נבר תתבר ועם עקש תתפל ואת עמ 
עני תושיע ועיניכ על רמים תשפיל כי אתה נירי יהוה ויהוה יגיה חשכי כי 
בכה ארוצ גדוד באלהי אדלג שור האל תמים דרכו אמרת יהוה צרופה 
מגנ הוא לכל החסים בו כי מי אל מבלעדי יהוה ומי צור מבלעדי אלהינו 
האל מעוזי חיל ויתר תמים דרכו דרכי משוה רגליו רגלי כאילות ועל 


במותי יעמדני מלמד ידי למלחמה ונחת קשת נחושה זרעתי ותתנ לי 
מגנ ישעכ וענתכ תרבני תרחיב צעדי תחתני ולא מעדו קרסלי ארדפה 
איבי ואשמידם ולא אשוב עד כלותם ואכלם ואמחצם ולא יקומונ ויפלו 
תחת רגלי ותזרני חיל למלחמה תכריע קמי תחתני ואיבי תתה לי ערפ 
משנאי ואצמיתם ישעו ואינ משיע אל יהוה ולא ענם ואשחקמ כעפר 
ארצ כטיט חוצות אדקם ארקעם ותפלטני מריבי עמי תשמרני לראש 
גוים עם לא ידעתי יעבדני בני נכר יתכחשו לי לשמוע אזנ ישמעו לי בני 
נכר יבלו ויחגרו ממסגרותם חי יהוה וברוכ צורי וירם אלהי צור ישעי האל 
הנתנ נקמת לי ומוריד עמים תחתני ומוציאי מאיבי ומקמי תרוממני מאיש 
חמסים תצילני על כנ אודכ יהוה בגוים ולשמכ אזמר מגדיל מגדול 
ישועות מלכו ועשה חסד למשיחו לדוד ולזרעו עד עולם ואלה דברי דוד 
האחרנים נאמם דוד בנ ישי ונאם הגבר הקם על משיח אלהי יעקב ונעים 
זמרות ישראל רוח יהוה דבר בי ומלתו על לשוני אמר אלהי ישראל 
לי דבר צור ישראל מושל באדם צדיק מושל יראת אלהים וכאור בקר 
יזרח שמש בקר לא עבות מנגה ממטר דשא מארצ כי לא כנ ביתי עם 
אל כי ברית עולמ שמ לי ערוכה בכל ושמרה כי כל ישעי וכל חפצ כי 
לא יצמיח ובליעל כקוצ מנד כלהמם כי לא ביד יקחו ואיש יגע בהם ימלא 
ברזל ועצ חנית ובאש שרופ ישרפו בשבת אלה שמות הגברים אשר 
לדוד ישב בשבת תחכמני ראש השלשי הוא עדינו העצנו העצני על 
שמנה מאות חלל בפעם אחד אחת ואחרו ואחריו אלעזר בנ דדי דדו 
בנ אחחי בשלשה גברימ הגברים עמ דוד בחרפמ בפלשתים נאספו 
שמ למלחמה ויעלו איש ישראל הוא קם ויכ בפלשתים עד כי יגעה ידו 
ותדבק ידו אל החרב ויעש יהוה תשועה גדולה ביום ההוא והעם ישבו 
אחריו אכ לפשט ואחריו שמא בנ אגא הררי ויאספו פלשתים לחיה ותהי 
שם חלקת השדה מלאה עדשים והעם נס מפני פלשתים ויתיצב בתוכ 
החלקה ויצילה ויכ את פלשתים ויעש יהוה תשועה גדולה וירדו שלשים 
שלשה מהשלשים ראש ויבאו אל קציר אל דוד אל מערת עדלמ וחית 
פלשתים חנה בעמק רפאים ודוד אז במצודה ומצב פלשתים אז בית 
לחם ויתאוה דוד ויאמר מי ישקני מים מבאר בית לחם אשר בשער 
ויבקעו שלשת הגברים במחנה פלשתים וישאבו מים מבאר בית לחמ 
אשר בשער וישאו ויבאו אל דוד ולא אבה לשתותם ויסכ אתמ ליהוה 
ויאמר חלילה לי יהוה מעשתי זאת הדמ האנשים ההלכים בנפשותמ 
ולא אבה לשתותם אלה עשו שלשת הגברים ואבישי אחי יואב בנ צרויה 
הוא ראש השלשי השלשה והוא עורר את חניתו על שלש מאות חלל 
ולו שמ בשלשה מנ השלשה הכי נכבד ויהי להם לשר ועד השלשה 
לא בא ובניהו בנ יהוידע בנ איש חי חיל רב פעלים מקבצאל הוא הכה 
את שני אראל מואב והוא ירד והכה את האריה הארי בתוכ הבאר ביום 
השלג והוא הכה את איש מצרי אשר איש מראה וביד המצרי חנית 
וירד אליו בשבט ויגזל את החנית מיד המצרי ויהרגהו בחניתו אלה 
עשה בניהו בנ יהוידע ולו שמ בשלשה הגברים מנ השלשים נכבד ואל 
השלשה לא בא וישמהו דוד אל משמעתו עשה אל אחי יואב בשלשים 
אלחננ בנ דדו בית לחמ שמה החרדי אליקא החרדי חלצ הפלטי עירא 
בנ עקש התקועי אביעזר הענתתי מבני החשתי צלמונ האחחי מהרי 
הנטפתי חלב בנ בענה הנטפתי אתי בנ ריבי מגבעת בני בנימנ בניהו 
פרעתני הדי מנחלי געש אבי עלבונ הערבתי עזמות הברחמי אליחבא 
השעלבני בני ישנ יהונתנ שמה ההררי אחיאם בנ שרר האררי אליפלט 
בנ אחסבי בנ המעכתי אליעם בנ אחיתפל הגלני חצרו חצרי הכרמלי 
פערי הארבי יגאל בנ נתנ מצבה בני הגדי צלק העמני נחרי הבארתי 
נשאי נשא כלי יואב בנ צריה עירא היתרי גרב היתרי אוריה החתי כל 
שלשים ושבעה ויספ אפ יהוה לחרות בישראל ויסת את דוד בהמ לאמר 


לכ מנה את ישראל ואת יהודה ויאמר המלכ אל יואב שר החיל אשר 
אתו שוט נא בכל שבטי ישראל מדנ ועד באר שבע ופקדו את העמ 
וידעתי את מספר העמ ויאמר יואב אל המלכ ויוספ יהוה אלהיכ אל העמ 
כהם וכהם מאה פעמים ועיני אדני המלכ ראות ואדני המלכ למה חפצ 
בדבר הזה ויחזק דבר המלכ אל יואב ועל שרי החיל ויצא יואב ושרי 
החיל לפני המלכ לפקד את העם את ישראל ויעברו את הירדנ ויחנו 
בערוער ימינ העיר אשר בתוכ הנחל הגד ואל יעזר ויבאו הגלעדה ואל 
ארצ תחתים חדשי ויבאו דנה יענ וסביב אל צידונ ויבאו מבצר צר וכל 
ערי החוי והכנעני ויצאו אל נגב יהודה באר שבע וישטו בכל הארצ ויבאו 
מקצה תשעה חדשים ועשרימ יום ירושלם ויתנ יואב את מספר מפקד 
העם אל המלכ ותהי ישראל שמנה מאות אלפ איש חיל שלפ חרב 
ואיש יהודה חמש מאות אלפ איש ויכ לב דוד אתו אחרי כנ ספר את 
העם ויאמר דוד אל יהוה חטאתי מאד אשר עשיתי ועתה יהוה העבר 
נא את עונ עבדכ כי נסכלתי מאד ויקם דוד בבקר ודבר יהוה היה אל 
גד הנביא חזה דוד לאמר הלוכ ודברת אל דוד כה אמר יהוה שלש 
אנכי נוטל עליכ בחר לכ אחת מהמ ואעשה לכ ויבא גד אל דוד ויגד 
לו ויאמר לו התבוא לכ שבע שנים רעב בארצכ אמ שלשה חדשימ 
נסכ לפני צריכ והוא רדפכ ואמ היות שלשת ימימ דבר בארצכ עתה דע 
וראה מה אשיב שלחי דבר ויאמר דוד אל גד צר לי מאד נפלה נא ביד 
יהוה כי רבימ רחמו רחמיו וביד אדמ אל אפלה ויתנ יהוה דבר בישראל 
מהבקר ועד עת מועד וימת מנ העם מדנ ועד באר שבע שבעים אלפ 
איש וישלח ידו המלאכ ירושלמ לשחתה וינחם יהוה אל הרעה ויאמר 
למלאכ המשחית בעמ רב עתה הרפ ידכ ומלאכ יהוה היה עמ גרנ 
האורנה הארונה היבסי ויאמר דוד אל יהוה בראתו את המלאכ המכה 
בעם ויאמר הנה אנכי חטאתי ואנכי העויתי ואלה הצאנ מה עשו תהי נא 
ידכ בי ובבית אבי ויבא גד אל דוד ביום ההוא ויאמר לו עלה הקם ליהוה 
מזבח בגרנ ארניה ארונה היבסי ויעל דוד כדבר גד כאשר צוה יהוה 
וישקפ ארונה וירא את המלכ ואת עבדיו עברים עליו ויצא ארונה וישתחו 
למלכ אפיו ארצה ויאמר ארונה מדוע בא אדני המלכ אל עבדו ויאמר 
דוד לקנות מעמכ את הגרנ לבנות מזבח ליהוה ותעצר המגפה מעל 
העם ויאמר ארונה אל דוד יקח ויעל אדני המלכ הטוב בעינו בעיניו ראה 
הבקר לעלה והמרגים וכלי הבקר לעצים הכל נתנ ארונה המלכ למלכ 
ויאמר ארונה אל המלכ יהוה אלהיכ ירצכ ויאמר המלכ אל ארונה לא 
כי קנו אקנה מאותכ במחיר ולא אעלה ליהוה אלהי עלות חנם ויקנ דוד 
את הגרנ ואת הבקר בכספ שקלים חמשים ויבנ שמ דוד מזבח ליהוה 
ויעל עלות ושלמים ויעתר יהוה לארצ ותעצר המגפה מעל ישראל 


והמלכ דוד זקנ בא בימים ויכסהו בבגדים ולא יחם לו ויאמרו לו 
עבדיו יבקשו לאדני המלכ נערה בתולה ועמדה לפני המלכ ותהי לו 
סכנת ושכבה בחיקכ וחמ לאדני המלכ ויבקשו נערה יפה בכל גבול 
ישראל וימצאו את אבישג השונמית ויבאו אתה למלכ והנערה יפה עד 
מאד ותהי למלכ סכנת ותשרתהו והמלכ לא ידעה ואדניה בנ חגית 
מתנשא לאמר אני אמלכ ויעש לו רכב ופרשים וחמשים איש רצים לפניו 
ולא עצבו אביו מימיו לאמר מדוע ככה עשית וגם הוא טוב תאר מאד 
ואתו ילדה אחרי אבשלום ויהיו דבריו עם יואב בנ צרויה ועם אביתר 
הכהנ ויעזרו אחרי אדניה וצדוק הכהנ ובניהו בנ יהוידע ונתנ הנביא 
ושמעי ורעי והגבורים אשר לדוד לא היו עם אדניהו ויזבח אדניהו צאנ 
ובקר ומריא עם אבנ הזחלת אשר אצל עינ רגל ויקרא את כל אחיו 
בני המלכ ולכל אנשי יהודה עבדי המלכ ואת נתנ הנביא ובניהו ואת 
הגבורים ואת שלמה אחיו לא קרא ויאמר נתנ אל בת שבע אמ שלמה 
לאמר הלוא שמעת כי מלכ אדניהו בנ חגית ואדנינו דוד לא ידע ועתה 


לכי איעצכ נא עצה ומלטי את נפשכ ואת נפש בנכ שלמה לכי ובאי אלל 
המלכ דוד ואמרת אליו הלא אתה אדני המלכ נשבעת לאמתכ לאמר 
כי שלמה בנכ ימלכ אחרי והוא ישב על כסאי ומדוע מלכ אדניהו הנה 
עודכ מדברת שמ עמ המלכ ואני אבוא אחריכ ומלאתי את דבריכ ותבא 
בת שבע אל המלכ החדרה והמלכ זקנ מאד ואבישג השונמית משרת 
את המלכ ותקד בת שבע ותשתחו למלכ ויאמר המלכ מה לכ ותאמר 
לו אדני אתה נשבעת ביהוה אלהיכ לאמתכ כי שלמה בנכ ימלכ אחרי 
והוא ישב על כסאי ועתה הנה אדניה מלכ ועתה אדני המלכ לא ידעת 
ויזבח שור ומריא וצאנ לרב ויקרא לכל בני המלכ ולאביתר הכהנ וליאב 
שר הצבא ולשלמה עבדכ לא קרא ואתה אדני המלכ עיני כל ישראל 
עליכ להגיד להמ מי ישב על כסא אדני המלכ אחריו והיה כשכב אדני 
המלכ עמ אבתיו והייתי אני ובני שלמה חטאים והנה עודנה מדברת עמ 
המלכ ונתנ הנביא בא ויגידו למלכ לאמר הנה נתנ הנביא ויבא לפני 
המלכ וישתחו למלכ על אפיו ארצה ויאמר נתנ אדני המלכ אתה אמרת 
אדניהו ימלכ אחרי והוא ישב על כסאי כי ירד היום ויזבח שור ומריא וצאנ 
לרב ויקרא לכל בני המלכ ולשרי הצבא ולאביתר הכהנ והנם אכלים 
ושתים לפניו ויאמרו יחי המלכ אדניהו ולי אני עבדכ ולצדק הכהנ ולבניהו 
בנ יהוידע ולשלמה עבדכ לא קרא אמ מאת אדני המלכ נהיה הדבר 
הזה ולא הודעת את עבדיכ עבדכ מי ישב על כסא אדני המלכ אחריו 
ויענ המלכ דוד ויאמר קראו לי לבת שבע ותבא לפני המלכ ותעמד לפני 
המלכ וישבע המלכ ויאמר חי יהוה אשר פדה את נפשי מכל צרה כי 
כאשר נשבעתי לכ ביהוה אלהי ישראל לאמר כי שלמה בנכ ימלכ אחרי 
והוא ישב על כסאי תחתי כי כנ אעשה היום הזה ותקד בת שבע אפים 
ארצ ותשתחו למלכ ותאמר יחי אדני המלכ דוד לעלם ויאמר המלכ 
דוד קראו לי לצדוק הכהנ ולנתנ הנביא ולבניהו בנ יהוידע ויבאו לפני 
המלכ ויאמר המלכ להמ קחו עמכם את עבדי אדניכם והרכבתם את 
שלמה בני על הפרדה אשר לי והורדתם אתו אל גחונ ומשח אתו שמ 
צדוק הכהנ ונתנ הנביא למלכ על ישראל ותקעתם בשופר ואמרתם יחי 
המלכ שלמה ועליתם אחריו ובא וישב על כסאי והוא ימלכ תחתי ואתו 
צויתי להיות נגיד על ישראל ועל יהודה ויענ בניהו בנ יהוידע את המלכ 
ויאמר אמנ כנ יאמר יהוה אלהי אדני המלכ כאשר היה יהוה עם אדני 
המלכ כנ יהי יהיה עם שלמה ויגדל את כסאו מכסא אדני המלכ דוד 
וירד צדוק הכהנ ונתנ הנביא ובניהו בנ יהוידע והכרתי והפלתי וירכבו את 
שלמה על פרדת המלכ דוד וילכו אתו על גחונ ויקח צדוק הכהנ את 
קרנ השמנ מנ האהל וימשח את שלמה ויתקעו בשופר ויאמרו כל העמ 
יחי המלכ שלמה ויעלו כל העם אחריו והעם מחללים בחללים ושמחים 
שמחה גדולה ותבקע הארצ בקולם וישמע אדניהו וכל הקראים אשר 
אתו והם כלו לאכל וישמע יואב את קול השופר ויאמר מדוע קול הקריה 
הומה עודנו מדבר והנה יונתנ בנ אביתר הכהנ בא ויאמר אדניהו בא כי 
איש חיל אתה וטוב תבשר ויענ יונתנ ויאמר לאדניהו אבל אדנינו המלכ 
דוד המליכ את שלמה וישלח אתו המלכ את צדוק הכהנ ואת נתנ 
הנביא ובניהו בנ יהוידע והכרתי והפלתי וירכבו אתו על פרדת המלכ 
וימשחו אתו צדוק הכהנ ונתנ הנביא למלכ בגחונ ויעלו משם שמחים 
ותהמ הקריה הוא הקול אשר שמעתמ וגמ ישב שלמה על כסא המלוכה 
וגם באו עבדי המלכ לברכ את אדנינו המלכ דוד לאמר ייטב אלהיכ 
אלהים את שמ שלמה משמכ ויגדל את כסאו מכסאכ וישתחו המלכ 
על המשכב וגם ככה אמר המלכ ברוכ יהוה אלהי ישראל אשר נתנ 
היום ישב על כסאי ועיני ראות ויחרדו ויקמו כל הקראים אשר לאדניהו 
וילכו איש לדרכו ואדניהו ירא מפני שלמה ויקם וילכ ויחזק בקרנות 
המזבח ויגד לשלמה לאמר הנה אדניהו ירא את המלכ שלמה והנה 


אחז בקרנות המזבח לאמר ישבע לי כיום המלכ שלמה אמ ימית את 
עבדו בחרב ויאמר שלמה אמ יהיה לבנ חיל לא יפל משערתו ארצה 
ואמ רעה תמצא בו ומת וישלח המלכ שלמה וירדהו מעל המזבח ויבא 
וישתחו למלכ שלמה ויאמר לו שלמה לכ לביתכ ויקרבו ימי דוד למות 
ויצו את שלמה בנו לאמר אנכי הלכ בדרכ כל הארצ וחזקת והיית לאיש 
ושמרת את משמרת יהוה אלהיכ ללכת בדרכיו לשמר חקתיו מצותיו 
ומשפטיו ועדותיו ככתוב בתורת משה למענ תשכיל את כל אשר תעשה 
ואת כל אשר תפנה שמ למענ יקים יהוה את דברו אשר דבר עלי לאמר 
אם ישמרו בניכ את דרכם ללכת לפני באמת בכל לבבמ ובכל נפשמ 
לאמר לא יכרת לכ איש מעל כסא ישראל וגם אתה ידעת את אשר 
עשה לי יואב בנ צרויה אשר עשה לשני שרי צבאות ישראל לאבנר בנ 
נר ולעמשא בנ יתר ויהרגם וישם דמי מלחמה בשלם ויתנ דמי מלחמה 
בחגרתו אשר במתניו ובנעלו אשר ברגליו ועשית כחכמתכ ולא תורד 
שיבתו בשלמ שאל ולבני ברזלי הגלעדי תעשה חסד והיו באכלי שלחנכ 
כי כנ קרבו אלי בברחי מפני אבשלום אחיכ והנה עמכ שמעי בנ גרא 
בנ הימיני מבחרים והוא קללני קללה נמרצת ביום לכתי מחנים והוא 
ירד לקראתי הירדנ ואשבע לו ביהוה לאמר אמ אמיתכ בחרב ועתה 
אל תנקהו כי איש חכם אתה וידעת את אשר תעשה לו והורדת את 
שיבתו בדם שאול וישכב דוד עם אבתיו ויקבר בעיר דוד והימים אשר 
מלכ דוד על ישראל ארבעים שנה בחברונ מלכ שבע שנים ובירושלם 
מלכ שלשים ושלש שנים ושלמה ישב על כסא דוד אביו ותכנ מלכתו 
מאד ויבא אדניהו בנ חגית אל בת שבע אמ שלמה ותאמר השלום באכ 
ויאמר שלום ויאמר דבר לי אליכ ותאמר דבר ויאמר את ידעת כי לי 
היתה המלוכה ועלי שמו כל ישראל פניהם למלכ ותסב המלוכה ותהי 
לאחי כי מיהוה היתה לו ועתה שאלה אחת אנכי שאל מאתכ אל תשבי 
את פני ותאמר אליו דבר ויאמר אמרי נא לשלמה המלכ כי לא ישיב 
את פניכ ויתנ לי את אבישג השונמית לאשה ותאמר בת שבע טוב אנכי 
אדבר עליכ אל המלכ ותבא בת שבע אל המלכ שלמה לדבר לו על 
אדניהו ויקם המלכ לקראתה וישתחו לה וישב על כסאו וישם כסא לאמ 
המלכ ותשב לימינו ותאמר שאלה אחת קטנה אנכי שאלת מאתכ אל 
תשב את פני ויאמר לה המלכ שאלי אמי כי לא אשיב את פניכ ותאמר 
יתנ את אבישג השנמית לאדניהו אחיכ לאשה ויענ המלכ שלמה ויאמר 
לאמו ולמה את שאלת את אבישג השנמית לאדניהו ושאלי לו את 
המלוכה כי הוא אחי הגדול ממני ולו ולאביתר הכהנ וליואב בנ צרויה 
וישבע המלכ שלמה ביהוה לאמר כה יעשה לי אלהים וכה יוסיפ כי 
בנפשו דבר אדניהו את הדבר הזה ועתה חי יהוה אשר הכינני ויושיביני 
ויושיבני על כסא דוד אבי ואשר עשה לי בית כאשר דבר כי היום יומת 
אדניהו וישלח המלכ שלמה ביד בניהו בנ יהוידע ויפגע בו וימת ולאביתר 
הכהנ אמר המלכ ענתת לכ על שדיכ כי איש מות אתה וביום הזה לא 
אמיתכ כי נשאת את ארונ אדני יהוה לפני דוד אבי וכי התענית בכל 
אשר התענה אבי ויגרש שלמה את אביתר מהיות כהנ ליהוה למלא 
את דבר יהוה אשר דבר על בית עלי בשלה והשמעה באה עד יואב כי 
יואב נטה אחרי אדניה ואחרי אבשלום לא נטה וינס יואב אל אהל יהוה 
ויחזק בקרנות המזבח ויגד למלכ שלמה כי נס יואב אל אהל יהוה והנה 
אצל המזבח וישלח שלמה את בניהו בנ יהוידע לאמר לכ פגע בו ויבא 
בניהו אל אהל יהוה ויאמר אליו כה אמר המלכ צא ויאמר לא כי פה 
אמות וישב בניהו את המלכ דבר לאמר כה דבר יואב וכה ענני ויאמר 
לו המלכ עשה כאשר דבר ופגע בו וקברתו והסירת דמי חנם] אשר 
שפכ יואב מעלי ומעל בית אבי והשיב יהוה את דמו על ראשו אשר פגע 
בשני אנשים צדקים וטבים ממנו ויהרגם בחרב ואבי דוד לא ידע את 


אבנר בנ נר שר צבא ישראל ואת עמשא בנ יתר שר צבא יהודה ושבו 
דמיהם בראש יואב ובראש זרעו לעלם ולדוד ולזרעו ולביתו ולכסאו 
יהיה שלוםמ עד עולם מעם יהוה ויעל בניהו בנ יהוידע ויפגע בו וימתהו 
ויקבר בביתו במדבר ויתנ המלכ את בניהו בנ יהוידע תחתיו על הצבא 
ואת צדוק הכהנ נתנ המלכ תחת אביתר וישלח המלכ ויקרא לשמעי 
ויאמר לו בנה לכ בית בירושלם וישבת שם ולא תצא משם אנה ואנה 
והיה ביום צאתכ ועברת את נחל קדרונ ידע תדע כי מות תמות דמכ 
יהיה בראשכ ויאמר שמעי למלכ טוב הדבר כאשר דבר אדני המלכ 
כנ יעשה עבדכ וישב שמעי בירושלם ימים רבים ויהי מקצ שלש שנים 
ויברחו שני עבדים לשמעי אל אכיש בנ מעכה מלכ גת ויגידו לשמעי 
לאמר הנה עבדיכ בגת ויקם שמעי ויחבש את חמרו וילכ גתה אל אכיש 
לבקש את עבדיו וילכ שמעי ויבא את עבדיו מגת ויגד לשלמה כי הלכ 
שמעי מירושלם גת וישב וישלח המלכ ויקרא לשמעי ויאמר אליו הלוא 
השבעתיכ ביהוה ואעד בכ לאמר ביום צאתכ והלכת אנה ואנה ידע 
תדע כי מות תמות ותאמר אלי טוב הדבר שמעתי ומדוע לא שמרת את 
שבעת יהוה ואת המצוה אשר צויתי עליכ ויאמר המלכ אל שמעי אתה 
ידעת את כל הרעה אשר ידע לבבכ אשר עשית לדוד אבי והשיב יהוה 
את רעתכ בראשכ והמלכ שלמה ברוכ וכסא דוד יהיה נכונ לפני יהוה 
עד עולם ויצו המלכ את בניהו בנ יהוידע ויצא ויפגע בו וימת והממלכה 
נכונה ביד שלמה ויתחתנ שלמה את פרעה מלכ מצרים ויקח את בת 
פרעה ויביאה אל עיר דוד עד כלתו לבנות את ביתו ואת בית יהוה ואת 
חומת ירושלמ סביב רק העם מזבחים בבמות כי לא נבנה בית לשמ 
יהוה עד הימים ההם ויאהב שלמה את יהוה ללכת בחקות דוד אביו רק 
בבמות הוא מזבח ומקטיר וילכ המלכ גבענה לזבח שם כי היא הבמה 
הגדולה אלפ עלות יעלה שלמה על המזבח ההוא בגבעונ נראה יהוה 
אל שלמה בחלום הלילה ויאמר אלהים שאל מה אתנ לכ ויאמר שלמה 
אתה עשית עם עבדכ דוד אבי חסד גדול כאשר הלכ לפניכ באמת 
ובצדקה ובישרת לבב עמכ ותשמר לו את החסד הגדול הזה ותתנ לו 
בנ ישב על כסאו כיום הזה ועתה יהוה אלהי אתה המלכת את עבדכ 
תחת דוד אבי ואנכי נער קטנ לא אדע צאת ובא ועבדכ בתוכ עמכ 
אשר בחרת עמ רב אשר לא ימנה ולא יספר מרב ונתת לעבדכ לב 
שמע לשפט את עמכ להבינ בינ טוב לרע כי מי יוכל לשפט את עמכ 
הכבד הזה וייטב הדבר בעיני אדני כי שאל שלמה את הדבר הזה ויאמר 
אלהים אליו יענ אשר שאלת את הדבר הזה ולא שאלת לכ ימים רבים 
ולא שאלת לכ עשר ולא שאלת נפש איביכ ושאלת לכ הבינ לשמע 
משפט הנה עשיתי כדבריכ הנה נתתי לכ לב חכם ונבונ אשר כמוכ לא 
היה לפניכ ואחריכ לא יקומ כמוכ וגם אשר לא שאלת נתתי לכ גם עשר 
גמ כבוד אשר לא היה כמוכ איש במלכים כל ימיכ ואמ תלכ בדרכי 
לשמר חקי ומצותי כאשר הלכ דויד אביכ והארכתי את ימיכ ויקצ שלמה 
והנה חלום ויבוא ירושלם ויעמד לפני ארונ ברית אדני ויעל עלות ויעש 
שלמים ויעש משתה לכל עבדיו אז תבאנה שתים נשים זנות אל המלכ 
ותעמדנה לפניו ותאמר האשה האחת בי אדני אני והאשה הזאת ישבת 
בבית אחד ואלד עמה בבית ויהי ביום השלישי ללדתי ותלד גם האשה 
הזאת ואנחנו יחדו אינ זר אתנו בבית זולתי שתים אנחנו בבית וימת בנ 
האשה הזאת לילה אשר שכבה עליו ותקם בתוכ הלילה ותקח את בני 
מאצלי ואמתכ ישנה ותשכיבהו בחיקה ואת בנה המת השכיבה בחיקי 
ואקם בבקר להיניק את בני והנה מת ואתבוננ אליו בבקר והנה לא היה 
בני אשר ילדתי ותאמר האשה האחרת לא כי בני החי ובנכ המת וזאת 
אמרת לא כי בנכ המת ובני החי ותדברנה לפני המלכ ויאמר המלכ 
זאת אמרת זה בני החי ובנכ המת וזאת אמרת לא כי בנכ המת ובני החי 


ויאמר המלכ קחו לי חרב ויבאו החרב לפני המלכ ויאמר המלכ גזרו את 
הילד החי לשנים ותנו את החצי לאחת ואת החצי לאחת ותאמר האשה 
אשר בנה החי אל המלכ כי נכמרו רחמיה על בנה ותאמר בי אדני תנו 
לה את הילוד החי והמת אל תמיתהו וזאת אמרת גמ לי גמ לכ לא יהיה 
גזרו ויענ המלכ ויאמר תנו לה את הילוד החי והמת לא תמיתהו היא אמו 
וישמעו כל ישראל את המשפט אשר שפט המלכ ויראו מפני המלכ כי 
ראו כי חכמת אלהים בקרבו לעשות משפט ויהי המלכ שלמה מלכ על 
כל ישראל ואלה השרים אשר לו עזריהו בנ צדוק הכהנ אליחרפ ואחיה 
בני שישא ספרים יהושפט בנ אחילוד המזכיר ובניהו בנ יהוידע על הצבא 
וצדוק ואביתר כהנים ועזריהו בנ נתנ על הנצבים וזבוד בנ נתנ כהנ רעה 
המלכ ואחישר על הבית ואדנירם בנ עבדא על המס ולשלמה שנימ 
עשר נצבים על כל ישראל וכלכלו את המלכ ואת ביתו חדש בשנה 
יהיה על אחד האחד לכלכל ואלה שמותמ בנ חור בהר אפרים בנ 
דקר במקצ ובשעלבים ובית שמש ואילונ בית חננ בנ חסד בארבות לו 
שכה וכל ארצ חפר בנ אבינדב כל נפת דאר טפת בת שלמה היתה לו 
לאשה בענא בנ אחילוד תענכ ומגדו וכל בית שאנ אשר אצל צרתנה 
מתחת ליזרעאל מבית שאנ עד אבל מחולה עד מעבר ליקמעם בנ 
גבר ברמת גלעד לו חות יאיר בנ מנשה אשר בגלעד לו חבל ארגב 
אשר בבשנ ששים ערים גדלות חומה ובריח נחשת אחינדב בנ עדא 
מחנימה אחימעצ בנפתלי גמ הוא לקח את בשמת בת שלמה לאשה 
בענא בנ חושי באשר ובעלות יהושפט בנ פרוח ביששכר שמעי בנ 
אלא בבנימנ גבר בנ ארי בארצ גלעד ארצ סיחונ מלכ האמרי ועג 
מלכ הבשנ ונציב אחד אשר בארצ יהודה וישראל רבים כחול אשר 
על הימ לרב אכלימ ושתים ושמחים ושלמה היה מושל בכל הממלכות 
מנ הנהר ארצ פלשתים ועד גבול מצרים מגשים מנחה ועבדים את 
שלמה כל ימי חייו ויהי לחמ שלמה ליום אחד שלשים כר סלת וששימ 
כר קמח עשרה בקר בראים ועשרים בקר רעי ומאה צאנ לבד מאיל 
וצבי ויחמור וברברים אבוסים כי הוא רדה בכל עבר הנהר מתפסח ועד 
עזה בכל מלכי עבר הנהר ושלום היה לו מכל עבריו מסביב וישב יהודה 
וישראל לבטח איש תחת גפנו ותחת תאנתו מדנ ועד באר שבע כל 
ימי שלמה ויהי לשלמה ארבעים אלפ ארות סוסים למרכבו ושנים עשר 
אלפ פרשים וכלכלו הנצבים האלה את המלכ שלמה ואת כל הקרב 
אל שלחנ המלכ שלמה איש חדשו לא יעדרו דבר והשערים והתבנ 
לסוסים ולרכש יבאו אל המקום אשר יהיה שמ איש כמשפטו ויתנ אלהים 
חכמה לשלמה ותבונה הרבה מאד ורחב לב כחול אשר על שפת הימ 
ותרב חכמת שלמה מחכמת כל בני קדם ומכל חכמת מצרים ויחכם 
מכל האדמ מאיתנ האזרחי והימנ וכלכל ודרדע בני מחול ויהי שמו בכל 
הגוים סביב וידבר שלשת אלפים משל ויהי שירו חמשה ואלפ וידבר 
על העצים מנ הארז אשר בלבנונ ועד האזוב אשר יצא בקיר וידבר 
על הבהמה ועל העופ ועל הרמש ועל הדגים ויבאו מכל העמים לשמע 
את חכמת שלמה מאת כל מלכי הארצ אשר שמעו את חכמתו וישלח 
חירמ מלכ צור את עבדיו אל שלמה כי שמע כי אתו משחו למלכ תחת 
אביהו כי אהב היה חירמ לדוד כל הימים וישלח שלמה אל חירם לאמר 
אתה ידעת את דוד אבי כי לא יכל לבנות בית לשמ יהוה אלהיו מפני 
המלחמה אשר סבבהו עד תת יהוה אתמ תחת כפות רגלו רגלי ועתה 
הניח יהוה אלהי לי מסביב אינ שטנ ואינ פגע רע והנני אמר לבנות בית 
לשמ יהוה אלהי כאשר דבר יהוה אל דוד אבי לאמר בנכ אשר אתנ 
תחתיכ על כסאכ הוא יבנה הבית לשמי ועתה צוה ויכרתו לי ארזים מנ 
הלבנונ ועבדי יהיו עם עבדיכ ושכר עבדיכ אתנ לכ ככל אשר תאמר כי 
אתה ידעת כי אינ בנו איש ידע לכרת עצים כצדנים ויהי כשמע חירמ 


את דברי שלמה וישמח מאד ויאמר ברוכ יהוה היום אשר נתנ לדוד בנ 
חכם על העם הרב הזה וישלח חירם אל שלמה לאמר שמעתי את 
אשר שלחת אלי אני אעשה את כל חפצכ בעצי ארזים ובעצי ברושים 
עבדי ירדו מנ הלבנונ ימה ואני אשימם דברות בים עד המקום אשר 
תשלח אלי ונפצתים שמ ואתה תשא ואתה תעשה את חפצי לתת 
לחם ביתי ויהי חירום נתנ לשלמה עצי ארזים ועצי ברושים כל חפצו 
ושלמה נתנ לחירם עשרים אלפ כר חטים מכלת לביתו ועשרים כר 
שמנ כתית כה יתנ שלמה לחירם שנה בשנה ויהוה נתנ חכמה לשלמה 
כאשר דבר לו ויהי שלם בינ חירם ובינ שלמה ויכרתו ברית שניהם ויעל 
המלכ שלמה מס מכל ישראל ויהי המס שלשים אלפ איש וישלחמ 
לבנונה עשרת אלפים בחדש חליפות חדש יהיו בלבנונ שנים חדשים 
בביתו ואדנירם על המס ויהי לשלמה שבעים אלפ נשא סבל ושמנים 
אלפ חצב בהר לבד משרי הנצבים לשלמה אשר על המלאכה שלשת 
אלפים ושלש מאות הרדים בעם העשים במלאכה ויצו המלכ ויסעו 
אבנים גדלות אבנים יקרות ליסד הבית אבני גזית ויפסלו בני שלמה ובני 
חירום והגבלים ויכינו העצים והאבנים לבנות הבית ויהי בשמונים שנה 
וארבע מאות שנה לצאת בני ישראל מארצ מצרים בשנה הרביעית 
בחדש זו הוא החדש השני למלכ שלמה על ישראל ויבנ הבית ליהוה 
והבית אשר בנה המלכ שלמה ליהוה ששים אמה ארכו ועשרים רחבו 
ושלשים אמה קומתו והאולם על פני היכל הבית עשרים אמה ארכו על 
פני רחב הבית עשר באמה רחבו על פני הבית ויעש לבית חלוני שקפים 
אטמים ויבנ על קיר הבית יצוע יציע סביב את קירות הבית סביב להיכל 
ולדביר ויעש צלעות סביב היצוע היציע התחתנה חמש באמה רחבה 
והתיכנה שש באמה רחבה והשלישית שבע באמה רחבה כי מגרעות 
נתנ לבית סביב חוצה לבלתי אחז בקירות הבית והבית בהבנתו אבנ 
שלמה מסע נבנה ומקבות והגרזנ כל כלי ברזל לא נשמע בבית בהבנתו 
פתח הצלע התיכנה אל כתפ הבית הימנית ובלולים יעלו על התיכנה 
ומנ התיכנה אל השלשים ויבנ את הבית ויכלהו ויספנ את הבית גבים 
ושדרת בארזים ויבנ את היצוע היציע על כל הבית חמש אמות קומתו 
ויאחז את הבית בעצי ארזים ויהי דבר יהוה אל שלמה לאמר הבית הזה 
אשר אתה בנה אמ תלכ בחקתי ואת משפטי תעשה ושמרת את כל 
מצותי ללכת בהמ והקמתי את דברי אתכ אשר דברתי אל דוד אביכ 
ושכנתי בתוכ בני ישראל ולא אעזב את עמי ישראל ויבנ שלמה את 
הבית ויכלהו ויבנ את קירות הבית מביתה בצלעות ארזים מקרקע הבית 
עד קירות הספנ צפה עצ מבית ויצפ את קרקע הבית בצלעות ברושים 
יבנ את עשרים אמה מירכותי מירכתי הבית בצלעות ארזים מנ הקרקע 
עד הקירות ויבנ לו מבית לדביר לקדש הקדשים וארבעים באמה היה 
הבית הוא ההיכל לפני וארז אל הבית פנימה מקלעת פקעים ופטורי 
צצים הכל ארז אינ אבנ נראה ודביר בתוכ הבית מפנימה הכינ לתתנ 
שם את ארונ ברית יהוה ולפני הדביר עשרים אמה ארכ ועשרים אמה 
רחב ועשרים אמה קומתו ויצפהו זהב סגור ויצפ מזבח ארז ויצפ שלמה 
את הבית מפנימה זהב סגור ויעבר ברתיקות ברתוקות זהב לפני הדביר 
ויצפהו זהב ואת כל הבית צפה זהב עד תמ כל הבית וכל המזבח אשר 
לדביר צפה זהב ויעש בדביר שני כרובים עצי שמנ עשר אמות קומתו 
וחמש אמות כנפ הכרוב האחת וחמש אמות כנפ הכרוב השנית עשר 
אמות מקצות כנפיו ועד קצות כנפיו ועשר באמה הכרוב השני מדה אחת 
וקצב אחד לשני הכרבים קומת הכרוב האחד עשר באמה וכנ הכרוב 
השני ויתנ את הכרובים בתוכ הבית הפנימי ויפרשו את כנפי הכרבים 
ותגע כנפ האחד בקיר וכנפ הכרוב השני נגעת בקיר השני וכנפיהם אל 
תוכ הבית נגעת כנפ אל כנפ ויצפ את הכרובים זהב ואת כל קירות 


הבית מסב קלע פתוחי מקלעות כרובים ותמרת ופטורי צצים מלפנים 
ולחיצונ ואת קרקע הבית צפה זהב לפנימה ולחיצונ ואת פתח הדביר 
עשה דלתות עצי שמנ האיל מזוזות חמשית ושתי דלתות עצי שמנ 
וקלע עליהם מקלעות כרובים ותמרות ופטורי צצים וצפה זהב וירד על 
הכרובים ועל התמרות את הזהב וכנ עשה לפתח ההיכל מזוזות עצי 
שמנ מאת רבעית ושתי דלתות עצי ברושים שני צלעימ הדלת האחת 
גלילים ושני קלעים הדלת השנית גלילים וקלע כרובים ותמרות ופטרי 
צצים וצפה זהב מישר על המחקה ויבנ את החצר הפנימית שלשה 
טורי גזית וטור כרתת ארזים] בשנה הרביעית יסד בית יהוה בירח זו 
ובשנה האחת עשרה בירח בול הוא החדש השמיני כלה הבית לכל 
דבריו ולכל משפטו משפטיו ויבנהו שבע שנים ואת ביתו בנה שלמה 
שלש עשרה שנה ויכל את כל ביתו ויבנ את בית יער הלבנונ מאה 
אמה ארכו וחמשים אמה רחבו ושלשים אמה קומתו על ארבעה טורי 
עמודי ארזים וכרתות ארזים על העמודים וספנ בארז ממעל על הצלעת 
אשר על העמודים ארבעים וחמשה חמשה עשר הטור ושקפים שלשה 
טורים ומחזה אל מחזה שלש פעמים וכל הפתחים והמזוזות רבעים שקפ 
ומול מחזה אל מחזה שלש פעמים ואת אולמ העמודים עשה חמשים 
אמה ארכו ושלשים אמה רחבו ואולם על פניהם ועמדים ועב על פניהם 
ואולם הכסא אשר ישפט שמ אלמ המשפט עשה וספונ בארז מהקרקע 
עד הקרקע וביתו אשר ישב שמ חצר האחרת מבית לאולם כמעשה 
הזה היה ובית יעשה לבת פרעה אשר לקח שלמה כאולמ הזה כל 
אלה אבנים יקרת כמדת גזית מגררות במגרה מבית ומחוצ וממסד עד 
הטפחות ומחוצ עד החצר הגדולה ומיסד אבנים יקרות אבנים גדלות 
אבני עשר אמות ואבני שמנה אמות ומלמעלה אבנים יקרות כמדות גזית 
וארז וחצר הגדולה סביב שלשה טורים גזית וטור כרתת ארזים ולחצר 
בית יהוה הפנימית ולאלם הבית וישלח המלכ שלמה ויקח את חירמ 
מצר בנ אשה אלמנה הוא ממטה נפתלי ואביו איש צרי חרש נחשת 
וילא את החכמה ואת התבונה ואת הדעת לעשות כל מלאכה בנחשת 
ויבוא אל המלכ שלמה ויעש את כל מלאכתו ויצר את שני העמודים 
נחשת שמנה עשרה אמה קומת העמוד האחד וחוט שתים עשרה אמה 
יסב את העמוד השני ושתי כתרת עשה לתת על ראשי העמודים מצק 
נחשת חמש אמות קומת הכתרת האחת וחמש אמות קומת הכתרת 
השנית שבכים מעשה שבכה גדלים מעשה שרשרות לכתרת אשר 
על ראש העמודים שבעה לכתרת האחת ושבעה לכתרת השנית ויעש 
את העמודים ושני טורים סביב על השבכה האחת לכסות את הכתרת 
אשר על ראש הרמנים וכנ עשה לכתרת השנית וכתרת אשר על ראש 
העמודים מעשה שושנ באולם ארבע אמות וכתרת על שני העמודים 
גמ ממעל מלעמת הבטנ אשר לעבר שבכה השבכה והרמונים מאתים 
טרים סביב על הכתרת השנית ויקם את העמדים לאלם ההיכל ויקם את 
העמוד הימני ויקרא את שמו יכינ ויקם את העמוד השמאלי ויקרא את 
שמו בעז ועל ראש העמודים מעשה שושנ ותתם מלאכת העמודים ויעש 
את הים מוצק עשר באמה משפתו עד שפתו עגל סביב וחמש באמה 
קומתו וקוה וקו שלשים באמה יסב אתו סביב ופקעים מתחת לשפתו 
סביב סבבים אתו עשר באמה מקפימ את הים סביב שני טורים] הפקעים 
יצקים ביצקתו עמד על שני עשר בקר שלשה פנים צפונה ושלשה פנים 
ימה ושלשה פנים נגבה ושלשה פנים מזרחה והים עליהם מלמעלה וכל 
אחריהם ביתה ועביו טפח ושפתו כמעשה שפת כוס פרח שושנ אלפים 
בת יכיל ויעש את המכנות עשר נחשת ארבע באמה ארכ המכונה 
האחת וארבע באמה רחבה ושלש באמה קומתה וזה מעשה המכונה 
מסגרת להם ומסגרת בינ השלבים ועל המסגרות אשר בינ השלבים 


אריות בקר וכרובים ועל השלבים כנ ממעל ומתחת לאריות ולבקר 
ליות מעשה מורד וארבעה אופני נחשת למכונה האחת וסרני נחשת 
וארבעה פעמתיו כתפת להמ מתחת לכיר הכתפת יצקות מעבר איש 
ליות ופיהו מבית לכתרת ומעלה באמה ופיה עגל מעשה כנ אמה וחצי 
האמה וגם על פיה מקלעות ומסגרתיהמ מרבעות לא עגלות וארבעת 
האופנים למתחת למסגרות וידות האופנים במכונה וקומת האופנ האחד 
אמה וחצי האמה ומעשה האופנים כמעשה אופנ המרכבה ידותם וגביהם 
וחשקיהם וחשריהם הכל מוצק וארבע כתפות אל ארבע פנות המכנה 
האחת מנ המכנה כתפיה ובראש המכונה חצי האמה קומה עגל סביב 
ועל ראש המכנה ידתיה ומסגרתיה ממנה ויפתח על הלחת ידתיה ועל 
ומסגרתיה מסגרתיה כרובים אריות ותמרת כמער איש וליות סביב כזאת 
עשה את עשר המכנות מוצק אחד מדה אחת קצב אחד לכלהנה ויעש 
עשרה כירות נחשת ארבעים בת יכיל הכיור האחד ארבע באמה הכיור 
האחד כיור אחד על המכונה האחת לעשר המכנות ויתנ את המכנות 
חמש על כתפ הבית מימינ וחמש על כתפ הבית משמאלו ואת הים נתנ 
מכתפ הבית הימנית קדמה ממול נגב ויעש חירום את הכירות ואת היעים 
ואת המזרקות ויכל חירמ לעשות את כל המלאכה אשר עשה למלכ 
שלמה בית יהוה עמדים שנים וגלת הכתרת אשר על ראש העמדים 
שתים והשבכות שתים לכסות את שתי גלת הכתרת אשר על ראש 
העמודים ואת הרמנים ארבע מאות לשתי השבכות שני טורים רמנים 
לשבכה האחת לכסות את שתי גלת הכתרת אשר על פני העמודים 
ואת המכנות עשר ואת הכירת עשרה על המכנות ואת הים האחד ואת 
הבקר שנים עשר תחת הימ ואת הסירות ואת היעים ואת המזרקות ואת 
כל הכלים האהל האלה אשר עשה חירמ למלכ שלמה בית יהוה נחשת 
ממרט בככר הירדנ יצקם המלכ במעבה האדמה בינ סכות ובינ צרתנ 
וינח שלמה את כל הכלים מרב מאד מאד לא נחקר משקל הנחשת 
ויעש שלמה את כל הכלים אשר בית יהוה את מזבח הזהב ואת השלחנ 
אשר עליו לחמ הפנים זהב ואת המנרות חמש מימינ וחמש משמאול 
לפני הדביר זהב סגור והפרח והנרת והמלקחים זהב והספות והמזמרות 
והמזרקות והכפות והמחתות זהב סגור והפתות לדלתות הבית הפנימי 
לקדש הקדשים לדלתי הבית להיכל זהב ותשלם כל המלאכה אשר 
עשה המלכ שלמה בית יהוה ויבא שלמה את קדשי דוד אביו את 
הכספ ואת הזהב ואת הכלים נתנ באצרות בית יהוה אז יקהל שלמה 
את זקני ישראל את כל ראשי המטות נשיאי האבות לבני ישראל אל 
המלכ שלמה ירושלמ להעלות את ארונ ברית יהוה מעיר דוד היא ציונ 
ויקהלו אל המלכ שלמה כל איש ישראל בירח האתנים בחג הוא החדש 
השביעי ויבאו כל זקני ישראל וישאו הכהנים את הארונ ויעלו את ארונ 
יהוה ואת אהל מועד ואת כל כלי הקדש אשר באהל ויעלו אתם הכהנים 
והלוים והמלכ שלמה וכל עדת ישראל הנועדים עליו אתו לפני הארונ 
מזבחים צאנ ובקר אשר לא יספרו ולא ימנו מרב ויבאו הכהנים את ארונ 
ברית יהוה אל מקומו אל דביר הבית אל קדש הקדשים אל תחת כנפי 
הכרובים כי הכרובים פרשים כנפים אל מקום הארונ ויסכו הכרבים על 
הארונ ועל בדיו מלמעלה ויארכו הבדים ויראו ראשי הבדים מנ הקדש 
על פני הדביר ולא יראו החוצה ויהיו שם עד היום הזה אינ בארונ רק 
שני לחות האבנים אשר הנח שמ משה בחרב אשר כרת יהוה עמ בני 
ישראל בצאתם מארצ מצרים ויהי בצאת הכהנים מנ הקדש והעננ מלא 
את בית יהוה ולא יכלו הכהנים לעמד לשרת מפני העננ כי מלא כבוד 
יהוה את בית יהוה אז אמר שלמה יהוה אמר לשכנ בערפל בנה בניתי 
בית זבל לכ מכונ לשבתכ עולמים ויסב המלכ את פניו ויברכ את כל 
קהל ישראל וכל קהל ישראל עמד ויאמר ברוכ יהוה אלהי ישראל אשר 


דבר בפיו את דוד אבי ובידו מלא לאמר מנ היום אשר הוצאתי את עמי 
את ישראל ממצרים לא בחרתי בעיר מכל שבטי ישראל לבנות בית 
להיות שמי שם ואבחר בדוד להיות על עמי ישראל ויהי עם לבב דוד 
אבי לבנות בית לשמ יהוה אלהי ישראל ויאמר יהוה אל דוד אבי יענ 
אשר היה עמ לבבכ לבנות בית לשמי הטיבת כי היה עמ לבבכ רק אתה 
לא תבנה הבית כי אם בנכ היצא מחלציכ הוא יבנה הבית לשמי ויקם 
יהוה את דברו אשר דבר ואקם תחת דוד אבי ואשב על כסא ישראל 
כאשר דבר יהוה ואבנה הבית לשם יהוה אלהי ישראל ואשם שם מקומ 
לארונ אשר שם ברית יהוה אשר כרת עמ אבתינו בהוציאו אתמ מארצ 
מצרים ויעמד שלמה לפני מזבח יהוה נגד כל קהל ישראל ויפרש כפיו 
השמים ויאמר יהוה אלהי ישראל אינ כמוכ אלהים בשמים ממעל ועל 
הארצ מתחת שמר הברית והחסד לעבדיכ ההלכים לפניכ בכל לבמ 
אשר שמרת לעבדכ דוד אבי את אשר דברת לו ותדבר בפיכ ובידכ 
מלאת כיום הזה ועתה יהוה אלהי ישראל שמר לעבדכ דוד אבי את 
אשר דברת לו לאמר לא יכרת לכ איש מלפני ישב על כסא ישראל רק 
אמ ישמרו בניכ את דרכם ללכת לפני כאשר הלכת לפני ועתה אלהי 
ישראל יאמנ נא דבריכ דברכ אשר דברת לעבדכ דוד אבי כי האמנמ 
ישב אלהים על הארצ הנה השמים ושמי השמים לא יכלכלוכ אפ כי 
הבית הזה אשר בניתי ופנית אל תפלת עבדכ ואל תחנתו יהוה אלהי 
לשמע אל הרנה ואל התפלה אשר עבדכ מתפלל לפניכ היום להיות 
עינכ פתחות אל הבית הזה לילה ויום אל המקום אשר אמרת יהיה שמי 
שמ לשמע אל התפלה אשר יתפלל עבדכ אל המקום הזה ושמעת 
אל תחנת עבדכ ועמכ ישראל אשר יתפללו אל המקום הזה ואתה 
תשמע אל מקום שבתכ אל השמים ושמעת וסלחת את אשר יחטא 
איש לרעהו ונשא בו אלה להאלתו ובא אלה לפני מזבחכ בבית הזה 
ואתה תשמע השמים ועשית ושפטת את עבדיכ להרשיע רשע לתת 
דרכו בראשו ולהצדיק צדיק לתת לו כצדקתו בהנגפ עמכ ישראל לפני 
אויב אשר יחטאו לכ ושבו אליכ והודו את שמכ והתפללו והתחננו אליכ 
בבית הזה ואתה תשמע השמים וסלחת לחטאת עמכ ישראל והשבתמ 
אל האדמה אשר נתת לאבותמ בהעצר שמימ ולא יהיה מטר כי יחטאו 
לכ והתפללו אל המקומ הזה והודו את שמכ ומחטאתם ישובונ כי תענם 
ואתה תשמע השמים וסלחת לחטאת עבדיכ ועמכ ישראל כי תורמ את 
הדרכ הטובה אשר ילכו בה ונתתה מטר על ארצכ אשר נתתה לעמכ 
לנחלה רעב כי יהיה בארצ דבר כי יהיה שדפונ ירקונ ארבה חסיל כי 
יהיה כי יצר לו איבו בארצ שעריו כל נגע כל מחלה כל תפלה כל תחנה 
אשר תהיה לכל האדמ לכל עמכ ישראל אשר ידעונ איש נגע לבבו 
ופרש כפיו אל הבית הזה ואתה תשמע השמים מכונ שבתכ וסלחת 
ועשית ונתת לאיש ככל דרכיו אשר תדע את לבבו כי אתה ידעת לבדכ 
את לבב כל בני האדם למענ יראוכ כל הימים אשר המ חיים על פני 
האדמה אשר נתתה לאבתינו וגם אל הנכרי אשר לא מעמכ ישראל 
הוא ובא מארצ רחוקה למענ שמכ כי ישמעונ את שמכ הגדול ואת 
ידכ החזקה וזרעכ הנטויה ובא והתפלל אל הבית הזה אתה תשמע 
השמים מכונ שבתכ ועשית ככל אשר יקרא אליכ הנכרי למענ ידעונ 
כל עמי הארצ את שמכ ליראה אתכ כעמכ ישראל ולדעת כי שמכ 
נקרא על הבית הזה אשר בניתי כי יצא עמכ למלחמה על איבו בדרכ 
אשר תשלחם והתפללו אל יהוה דרכ העיר אשר בחרת בה והבית 
אשר בנתי לשמכ ושמעת השמים את תפלתם ואת תחנתם ועשית 
משפטם כי יחטאו לכ כי אינ אדם] אשר לא יחטא ואנפת במ ונתתמ 
לפני אויב ושבום] שביהם אל ארצ האויב רחוקה או קרובה והשיבו אל 
לבם בארצ אשר נשבו שמ ושבו והתחננו אליכ בארצ שביהם לאמר 


חטאנו והעוינו רשענו ושבו אליכ בכל לבבם ובכל נפשם בארצ איביהמ 
אשר שבו אתמ והתפללו אליכ דרכ ארצם אשר נתתה לאבותמ העיר 
אשר בחרת והבית אשר בנית בניתי לשמכ ושמעת השמים מכונ שבתכ 
את תפלתמ ואת תחנתם ועשית משפטם וסלחת לעמכ אשר חטאו לכ 
ולכל פשעיהם אשר פשעו בכ ונתתמ לרחמים לפני שביהם ורחמום כי 
עמכ ונחלתכ המ אשר הוצאת ממצרים מתוכ כור הברזל להיות עיניכ 
פתחות אל תחנת עבדכ ואל תחנת עמכ ישראל לשמע אליהם בכל 
קראם אליכ כי אתה הבדלתם לכ לנחלה מכל עמי הארצ כאשר דברת 
ביד משה עבדכ בהוציאכ את אבתינו ממצרים אדני יהוה ויהי ככלות 
שלמה להתפלל אל יהוה את כל התפלה והתחנה הזאת קמ מלפני 
מזבח יהוה מכרע על ברכיו וכפיו פרשות השמים ויעמד ויברכ את כל 
קהל ישראל קול גדול לאמר ברוכ יהוה אשר נתנ מנוחה לעמו ישראל 
ככל אשר דבר לא נפל דבר אחד מכל דברו הטוב אשר דבר ביד משה 
עבדו יהי יהוה אלהינו עמנו כאשר היה עמ אבתינו אל יעזבנו ואל יטשנו 
להטות לבבנו אליו ללכת בכל דרכיו ולשמר מצותיו וחקיו ומשפטיו אשר 
צוה את אבתינו ויהיו דברי אלה אשר התחננתי לפני יהוה קרבים אל 
יהוה אלהינו יומם ולילה לעשות משפט עבדו ומשפט עמו ישראל דבר 
יום ביומו למענ דעת כל עמי הארצ כי יהוה הוא האלהים אינ עוד והיה 
לבבכם שלם עמ יהוה אלהינו ללכת בחקיו ולשמר מצותיו כיום הזה 
והמלכ וכל ישראל עמו זבחים זבח לפני יהוה ויזבח שלמה את זבח 
השלמים אשר זבח ליהוה בקר עשרים ושנים אלפ וצאנ מאה ועשרים 
אלפ ויחנכו את בית יהוה המלכ וכל בני ישראל ביום ההוא קדש המלכ 
את תוכ החצר אשר לפני בית יהוה כי עשה שמ את העלה ואת המנחה 
ואת חלבי השלמים כי מזבח הנחשת אשר לפני יהוה קטנ מהכיל את 
העלה ואת המנחה ואת חלבי השלמים ויעש שלמה בעת ההיא את 
החג וכל ישראל עמו קהל גדול מלבוא חמת עד נחל מצרים לפני יהוה 
אלהינו שבעת ימים ושבעת ימים ארבעה עשר יום ביום השמיני שלח את 
העם ויברכו את המלכ וילכו לאהליהם שמחים וטובי לב על כל הטובה 
אשר עשה יהוה לדוד עבדו ולישראל עמו ויהי ככלות שלמה לבנות את 
בית יהוה ואת בית המלכ ואת כל חשק שלמה אשר חפצ לעשות וירא 
יהוה אל שלמה שנית כאשר נראה אליו בגבעונ ויאמר יהוה אליו שמעתי 
את תפלתכ ואת תחנתכ אשר התחננתה לפני הקדשתי את הבית הזה 
אשר בנתה לשומ שמי שמ עד עולם והיו עיני ולבי שם כל הימים ואתה 
אמ תלכ לפני כאשר הלכ דוד אביכ בתמ לבב ובישר לעשות ככל אשר 
צויתיכ חקי ומשפטי תשמר והקמתי את כסא ממלכתכ על ישראל לעלמ 
כאשר דברתי על דוד אביכ לאמר לא יכרת לכ איש מעל כסא ישראל 
אמ שוב תשבונ אתמ ובניכם מאחרי ולא תשמרו מצותי חקתי אשר נתתי 
לפניכם והלכתם ועבדתמ אלהים אחרים והשתחויתם להם והכרתי את 
ישראל מעל פני האדמה אשר נתתי להם ואת הבית אשר הקדשתי 
לשמי אשלח מעל פני והיה ישראל למשל ולשנינה בכל העמים והבית 
הזה יהיה עליונ כל עבר עליו ישם ושרק ואמרו על מה עשה יהוה ככה 
לארצ הזאת ולבית הזה ואמרו על אשר עזבו את יהוה אלהיהם אשר 
הוציא את אבתם מארצ מצרים ויחזקו באלהים אחרים וישתחו וישתחוו 
להם ויעבדם על כנ הביא יהוה עליהם את כל הרעה הזאת ויהי מקצה 
עשרים שנה אשר בנה שלמה את שני הבתים את בית יהוה ואת בית 
המלכ חירמ מלכ צר נשא את שלמה בעצי ארזים ובעצי ברושים ובזהב 
לכל חפצו אז יתנ המלכ שלמה לחירמ עשרים עיר בארצ הגליל ויצא 
חירמ מצר לראות את הערים אשר נתנ לו שלמה ולא ישרו בעיניו 
ויאמר מה הערים] האלה אשר נתתה לי אחי ויקרא להם ארצ כבול 
עד היום הזה וישלח חירם למלכ מאה ועשרים ככר זהב וזה דבר המס 


אשר העלה המלכ שלמה לבנות את בית יהוה ואת ביתו ואת המלוא 
ואת חומת ירושלם ואת חצר ואת מגדו ואת גזר פרעה מלכ מצרים 
עלה וילכד את גזר וישרפה באש ואת הכנעני הישב בעיר הרג ויתנה 
שלחים לבתו אשת שלמה ויבנ שלמה את גזר ואת בית חרנ תחתונ 
ואת בעלת ואת תמר תדמר במדבר בארצ ואת כל ערי המסכנות אשר 
היו לשלמה ואת ערי הרכב ואת ערי הפרשים ואת חשק שלמה אשר 
חשק לבנות בירושלם ובלבנונ ובכל ארצ ממשלתו כל העם הנותר מנ 
האמרי החתי הפרזי החוי והיבוסי אשר לא מבני ישראל המה בניהמ 
אשר נתרו אחריהם בארצ אשר לא יכלו בני ישראל להחרימם ויעלם 
שלמה למס עבד עד היום הזה ומבני ישראל לא נתנ שלמה עבד כי המ 
אנשי המלחמה ועבדיו ושריו ושלשיו ושרי רכבו ופרשיו אלה שרי הנצבים 
אשר על המלאכה לשלמה חמשים וחמש מאות הרדים בעם העשים 
במלאכה אכ בת פרעה עלתה מעיר דוד אל ביתה אשר בנה לה אז 
בנה את המלוא והעלה שלמה שלש פעמים בשנה עלות ושלמים על 
המזבח אשר בנה ליהוה והקטיר אתו אשר לפני יהוה ושלמ את הבית 
ואני עשה המלכ שלמה בעציונ גבר אשר את אלות על שפת ים סופ 
בארצ אדום וישלח חירמ באני את עבדיו אנשי אניות ידעי הים עמ עבדי 
שלמה ויבאו אופירה ויקחו משם זהב ארבע מאות ועשרים ככר ויבאו 
אל המלכ שלמה ומלכת שבא שמעת את שמע שלמה לשמ יהוה 
ותבא לנסתו בחידות ותבא ירושלמה בחיל כבד מאד גמלים נשאים 
בשמים וזהב רב מאד ואבנ יקרה ותבא אל שלמה ותדבר אליו את 
כל אשר היה עם לבבה ויגד לה שלמה את כל דבריה לא היה דבר 
נעלם מנ המלכ אשר לא הגיד לה ותרא מלכת שבא את כל חכמת 
שלמה והבית אשר בנה ומאכל שלחנו ומושב עבדיו ומעמד משרתו 
משרתיו ומלבשיהם ומשקיו ועלתו אשר יעלה בית יהוה ולא היה בה 
עוד רוח ותאמר אל המלכ אמת היה הדבר אשר שמעתי בארצי על 
דבריכ ועל חכמתכ ולא האמנתי לדברים עד אשר באתי ותראינה עיני 
והנה לא הגד לי החצי הוספת חכמה וטוב אל השמועה אשר שמעתי 
אשרי אנשיכ אשרי עבדיכ אלה העמדים לפניכ תמיד השמעים את 
חכמתכ יהי יהוה אלהיכ ברוכ אשר חפצ בכ לתתכ על כסא ישראל 
באהבת יהוה את ישראל לעלם וישימכ למלכ לעשות משפט וצדקה 
ותתנ למלכ מאה ועשרים ככר זהב ובשמים הרבה מאד ואבנ יקרה 
לא בא כבשמ ההוא עוד לרב אשר נתנה מלכת שבא למלכ שלמה 
וגם אני חירם אשר נשא זהב מאופיר הביא מאפיר עצי אלמגים הרבה 
מאד ואבנ יקרה ויעש המלכ את עצי האלמגים מסעד לבית יהוה ולבית 
המלכ וכנרות ונבלים לשרים לא בא כנ עצי אלמגים ולא נראה עד 
היום הזה והמלכ שלמה נתנ למלכת שבא את כל חפצה אשר שאלה 
מלבד אשר נתנ לה כיד המלכ שלמה ותפנ ותלכ לארצה היא ועבדיה 
ויהי משקל הזהב אשר בא לשלמה בשנה אחת שש מאות ששים ושש 
ככר זהב לבד מאנשי התרים ומסחר הרכלים וכל מלכי הערב ופחות 
הארצ ויעש המלכ שלמה מאתימ צנה זהב שחוט שש מאות זהב יעלה 
על הצנה האחת ושלש מאות מגנים זהב שחוט שלשת מנים זהב יעלה 
על המגנ האחת ויתנם המלכ בית יער הלבנונ ויעש המלכ כסא שנ 
גדול ויצפהו זהב מופז שש מעלות לכסה וראש עגל לכסה מאחריו 
וידת מזה ומזה אל מקום השבת ושנים אריות עמדים אצל הידות ושנים 
עשר אריים עמדים] שמ על שש המעלות מזה ומזה לא נעשה כנ לכל 
ממלכות וכל כלי משקה המלכ שלמה זהב וכל כלי בית יער הלבנונ 
זהב סגור אינ כספ לא נחשב בימי שלמה למאומה כי אני תרשיש 
למלכ בים עם אני חירם אחת לשלש שנים תבוא אני תרשיש נשאת 
זהב וכספ שנהבים וקפים ותכיים ויגדל המלכ שלמה מכל מלכי הארצ 


לעשר ולחכמה וכל הארצ מבקשים את פני שלמה לשמע את חכמתו 
אשר נתנ אלהים בלבו והמה מבאים איש מנחתו כלי כספ וכלי זהב 
ושלמות ונשק ובשמים סוסים ופרדים דבר שנה בשנה ויאספ שלמה 
רכב ופרשים ויהי לו אלפ וארבע מאות רכב ושנים עשר אלפ פרשים 
וינחם בערי הרכב ועם המלכ בירושלם ויתנ המלכ את הכספ בירושלם 
כאבנים ואת הארזים נתנ כשקמים אשר בשפלה לרב ומוצא הסוסים 
אשר לשלמה ממצרים ומקוה סחרי המלכ יקחו מקוה במחיר ותעלה 
ותצא מרכבה ממצרים בשש מאות כספ וסוס בחמשים ומאה וכנ לכל 
מלכי החתים ולמלכי ארמ בידם יצאו והמלכ שלמה אהב נשים נכריות 
רבות ואת בת פרעה מואביות עמניות אדמית צדנית חתית מנ הגוים 
אשר אמר יהוה אל בני ישראל לא תבאו בהמ והמ לא יבאו בכם אכנ 
יטו את לבבכם אחרי אלהיהם בהמ דבק שלמה לאהבה ויהי לו נשים 
שרות שבע מאות ופלגשים שלש מאות ויטו נשיו את לבו ויהי לעת זקנת 
שלמה נשיו הטו את לבבו אחרי אלהים אחרים ולא היה לבבו שלמ 
עם יהוה אלהיו כלבב דויד אביו וילכ שלמה אחרי עשתרת אלהי צדנים 
ואחרי מלכם שקצ עמנים ויעש שלמה הרע בעיני יהוה ולא מלא אחרי 
יהוה כדוד אביו אז יבנה שלמה במה לכמוש שקצ מואב בהר אשר על 
פני ירושלם ולמלכ שקצ בני עמונ וכנ עשה לכל נשיו הנכריות מקטירות 
ומזבחות לאלהיהנ ויתאנפ יהוה בשלמה כי נטה לבבו מעם יהוה אלהי 
ישראל הנראה אליו פעמים וצוה אליו על הדבר הזה לבלתי לכת אחרי 
אלהים אחרים ולא שמר את אשר צוה יהוה ויאמר יהוה לשלמה יענ 
אשר היתה זאת עמכ ולא שמרת בריתי וחקתי אשר צויתי עליכ קרע 
אקרע את הממלכה מעליכ ונתתיה לעבדכ אכ בימיכ לא אעשנה למענ 
דוד אביכ מיד בנכ אקרענה רק את כל הממלכה לא אקרע שבט אחד 
אתנ לבנכ למענ דוד עבדי ולמענ ירושלם אשר בחרתי ויקם יהוה שטנ 
לשלמה את הדד האדמי מזרע המלכ הוא באדום ויהי בהיות דוד את 
אדום בעלות יואב שר הצבא לקבר את החללים ויכ כל זכר באדום 
כי ששת חדשים ישב שמ יואב וכל ישראל עד הכרית כל זכר באדום 
ויברח אדד הוא ואנשים אדמיים מעבדי אביו אתו לבוא מצרים והדד 
נער קטנ ויקמו ממדינ ויבאו פארנ ויקחו אנשים עממ מפארנ ויבאו מצרים 
אל פרעה מלכ מצרים ויתנ לו בית ולחם אמר לו וארצ נתנ לו וימצא 
הדד חנ בעיני פרעה מאד ויתנ לו אשה את אחות אשתו אחות תחפניס 
הגבירה ותלד לו אחות תחפניס את גנבת בנו ותגמלהו תחפנס בתוכ 
בית פרעה ויהי גנבת בית פרעה בתוכ בני פרעה והדד שמע במצרים 
כי שכב דוד עמ אבתיו וכי מת יואב שר הצבא ויאמר הדד אל פרעה 
שלחני ואלכ אל ארצי ויאמר לו פרעה כי מה אתה חסר עמי והנכ 
מבקש ללכת אל ארצכ ויאמר לא כי שלח תשלחני ויקם אלהים לו 
שטנ את רזונ בנ אלידע אשר ברח מאת הדדעזר מלכ צובה אדניו 
ויקבצ עליו אנשים ויהי שר גדוד בהרג דוד אתם וילכו דמשק וישבו בה 
וימלכו בדמשק ויהי שטנ לישראל כל ימי שלמה ואת הרעה אשר הדד 
ויקצ בישראל וימלכ על ארמ וירבעם בנ נבט אפרתי מנ הצרדה ושמ 
אמו צרועה אשה אלמנה עבד לשלמה וירם יד במלכ וזה הדבר אשר 
הרים יד במלכ שלמה בנה את המלוא סגר את פרצ עיר דוד אביו 
והאיש ירבעם גבור חיל וירא שלמה את הנער כי עשה מלאכה הוא 
ויפקד אתו לכל סבל בית יוספ ויהי בעת ההיא וירבעם יצא מירושלם 
וימצא אתו אחיה השילני הנביא בדרכ והוא מתכסה בשלמה חדשה 
ושניהם לבדם בשדה ויתפש אחיה בשלמה החדשה אשר עליו ויקרעה 
שנים עשר קרעים ויאמר לירבעם קח לכ עשרה קרעים כי כה אמר 
יהוה אלהי ישראל הנני קרע את הממלכה מיד שלמה ונתתי לכ את 
עשרה השבטים והשבט האחד יהיה לו למענ עבדי דוד ולמענ ירושלם 


העיר אשר בחרתי בה מכל שבטי ישראל יענ אשר עזבוני וישתחוו 
לעשתרת אלהי צדנינ לכמוש אלהי מואב ולמלכם אלהי בני עמונ ולא 
הלכו בדרכי לעשות הישר בעיני וחקתי ומשפטי כדוד אביו ולא אקח 
את כל הממלכה מידו כי נשיא אשתנו כל ימי חייו למענ דוד עבדי אשר 
בחרתי אתו אשר שמר מצותי וחקתי ולקחתי המלוכה מיד בנו ונתתיה 
לכ את עשרת השבטים ולבנו אתנ שבט אחד למענ היות ניר לדויד 
עבדי כל הימים לפני בירושלם העיר אשר בחרתי לי לשומ שמי שמ 
ואתכ אקח ומלכת בכל אשר תאוה נפשכ והיית מלכ על ישראל והיה 
אמ תשמע את כל אשר אצוכ והלכת בדרכי ועשית הישר בעיני לשמור 
חקותי ומצותי כאשר עשה דוד עבדי והייתי עמכ ובניתי לכ בית נאמנ 
כאשר בניתי לדוד ונתתי לכ את ישראל ואענה את זרע דוד למענ זאת 
אכ לא כל הימימ ויבקש שלמה להמית את ירבעם ויקם ירבעם ויברח 
מצרים אל שישק מלכ מצרים ויהי במצרים עד מות שלמה ויתר דברי 
שלמה וכל אשר עשה וחכמתו הלוא המ כתבים על ספר דברי שלמה 
והימים אשר מלכ שלמה בירושלם על כל ישראל ארבעים שנה וישכב 
שלמה עם אבתיו ויקבר בעיר דוד אביו וילכ רחבעם בנו תחתיו וילכ 
רחבעם שכם כי שכם בא כל ישראל להמליכ אתו ויהי כשמע ירבעמ 
בנ נבט והוא עודנו במצרים אשר ברח מפני המלכ שלמה וישב ירבעמ 
במצרים וישלחו ויקראו לו ויבאו ויבא ירבעם וכל קהל ישראל וידברו 
אל רחבעם לאמר אביכ הקשה את עלנו ואתה עתה הקל מעבדת 
אביכ הקשה ומעלו הכבד אשר נתנ עלינו ונעבדכ ויאמר אליהם לכו 
עד שלשה ימים ושובו אלי וילכו העם ויועצ המלכ רחבעם את הזקנים 
אשר היו עמדים את פני שלמה אביו בהיתו חי לאמר איכ אתמ נועצים 
להשיב את העם הזה דבר וידבר וידברו אליו לאמר אמ היום תהיה 
עבד לעם הזה ועבדתם ועניתם ודברת אליהם דברים טובים והיו לכ 
עבדים כל הימים ויעזב את עצת הזקנים אשר יעצהו ויועצ את הילדים 
אשר גדלו אתו אשר העמדים לפניו ויאמר אליהם מה אתמ נועצים 
ונשיב דבר את העם הזה אשר דברו אלי לאמר הקל מנ העל אשר נתנ 
אביכ עלינו וידברו אליו הילדים אשר גדלו אתו לאמר כה תאמר לעמ 
הזה אשר דברו אליכ לאמר אביכ הכביד את עלנו ואתה הקל מעלינו 
כה תדבר אליהם קטני עבה ממתני אבי ועתה אבי העמיס עליכם על 
כבד ואני אוסיפ על עלכם אבי יסר אתכם בשוטים ואני איסר אתכמ 
בעקרבימ ויבו ויבוא ירבעמ וכל העם אל רחבעם ביום השלישי כאשר 
דבר המלכ לאמר שובו אלי ביום השלישי וענ המלכ את העם קשה 
ויעזב את עצת הזקנים אשר יעצהו וידבר אליהם כעצת הילדים לאמר 
אבי הכביד את עלכם ואני אסיפ על עלכמ אבי יסר אתכם בשוטים 
ואני איסר אתכם בעקרבים ולא שמע המלכ אל העם כי היתה סבה 
מעם יהוה למענ הקים את דברו אשר דבר יהוה ביד אחיה השילני 
אל ירבעם בנ נבט וירא כל ישראל כי לא שמע המלכ אליהם וישבו 
העם את המלכ דבר לאמר מה לנו חלק בדוד ולא נחלה בבנ ישי 
לאהליכ ישראל עתה ראה ביתכ דוד וילכ ישראל לאהליו ובני ישראל 
הישבים בערי יהודה וימלכ עליהם רחבעם וישלח המלכ רחבעם את 
אדרם אשר על המס וירגמו כל ישראל בו אבנ וימת והמלכ רחבעם 
התאמצ לעלות במרכבה לנוס ירושלם ויפשעו ישראל בבית דוד עד 
היום הזה ויהי כשמע כל ישראל כי שב ירבעם וישלחו ויקראו אתו אל 
העדה וימליכו אתו על כל ישראל לא היה אחרי בית דוד זולתי שבט 
יהודה לבדו ויבאו ויבא רחבעם ירושלם ויקהל את כל בית יהודה ואת 
שבט בנימנ מאה ושמנים אלפ בחור עשה מלחמה להלחמ עמ בית 
ישראל להשיב את המלוכה לרחבעם בנ שלמה ויהי דבר האלהים אל 
שמעיה איש האלהים לאמר אמר אל רחבעם בנ שלמה מלכ יהודה 


ואל כל בית יהודה ובנימינ ויתר העמ לאמר כה אמר יהוה לא תעלו ולא 
תלחמונ עם אחיכם בני ישראל שובו איש לביתו כי מאתי נהיה הדבר 
הזה וישמעו את דבר יהוה וישבו ללכת כדבר יהוה ויבנ ירבעם את שכמ 
בהר אפרים וישב בה ויצא משם ויבנ את פנואל ויאמר ירבעמ בלבו 
עתה תשוב הממלכה לבית דוד אם יעלה העם הזה לעשות זבחים 
בבית יהוה בירושלם ושב לב העמ הזה אל אדניהם אל רחבעמ מלכ 
יהודה והרגני ושבו אל רחבעם מלכ יהודה ויועצ המלכ ויעש שני עגלי 
זהב ויאמר אלהם רב לכמ מעלות ירושלם הנה אלהיכ ישראל אשר 
העלוכ מארצ מצרים וישם את האחד בבית אל ואת האחד נתנ בדנ ויהי 
הדבר הזה לחטאת וילכו העם לפני האחד עד דנ ויעש את בית במות 
ויעש כהנים מקצות העם אשר לא היו מבני לוי ויעש ירבעמ חג בחדש 
השמיני בחמשה עשר יום לחדש כחג אשר ביהודה ויעל על המזבח 
כנ עשה בבית אל לזבח לעגלים אשר עשה והעמיד בבית אל את 
כהני הבמות אשר עשה ויעל על המזבח אשר עשה בבית אל בחמשה 
עשר יום בחדש השמיני בחדש אשר בדא מלבד מלבו ויעש חג לבני 
ישראל ויעל על המזבח להקטיר והנה איש אלהים בא מיהודה בדבר 
יהוה אל בית אל וירבעם עמד על המזבח להקטיר ויקרא על המזבח 
בדבר יהוה ויאמר מזבח מזבח כה אמר יהוה הנה בנ נולד לבית דוד 
יאשיהו שמו וזבח עליכ את כהני הבמות המקטרים עליכ ועצמות אדמ 
ישרפו עליכ ונתנ ביום ההוא מופת לאמר זה המופת אשר דבר יהוה הנה 
המזבח נקרע ונשפכ הדשנ אשר עליו ויהי כשמע המלכ את דבר איש 
האלהים אשר קרא על המזבח בבית אל וישלח ירבעם את ידו מעל 
המזבח לאמר תפשהו ותיבש ידו אשר שלח עליו ולא יכל להשיבה אליו 
והמזבח נקרע וישפכ הדשנ מנ המזבח כמופת אשר נתנ איש האלהים 
בדבר יהוה ויענ המלכ ויאמר אל איש האלהים חל נא את פני יהוה 
אלהיכ והתפלל בעדי ותשב ידי אלי ויחל איש האלהים את פני יהוה 
ותשב יד המלכ אליו ותהי כבראשנה וידבר המלכ אל איש האלהים 
באה אתי הביתה וסעדה ואתנה לכ מתת ויאמר איש האלהים אל המלכ 
אמ תתנ לי את חצי ביתכ לא אבא עמכ ולא אכל לחם ולא אשתה 
מים במקום הזה כי כנ צוה אתי בדבר יהוה לאמר לא תאכל לחם ולא 
תשתה מים ולא תשוב בדרכ אשר הלכת וילכ בדרכ אחר ולא שב 
בדרכ אשר בא בה אל בית אל ונביא אחד זקנ ישב בבית אל ויבוא בנו 
ויספר לו את כל המעשה אשר עשה איש האלהים היום בבית אל את 
הדברים אשר דבר אל המלכ ויספרום לאביהם וידבר אלהם אביהם אי 
זה הדרכ הלכ ויראו בניו את הדרכ אשר הלכ איש האלהים אשר בא 
מיהודה ויאמר אל בניו חבשו לי החמור ויחבשו לו החמור וירכב עליו 
וילכ אחרי איש האלהים וימצאהו ישב תחת האלה ויאמר אליו האתה 
איש האלהים אשר באת מיהודה ויאמר אני ויאמר אליו לכ אתי הביתה 
ואכל לחם ויאמר לא אוכל לשוב אתכ ולבוא אתכ ולא אכל לחם ולא 
אשתה אתכ מים במקום הזה כי דבר אלי בדבר יהוה לא תאכל לחמ 
ולא תשתה שמ מים לא תשוב ללכת בדרכ אשר הלכת בה ויאמר 
לו גם אני נביא כמוכ ומלאכ דבר אלי בדבר יהוה לאמר השבהו אתכ 
אל ביתכ ויאכל לחם וישת מים כחש לו וישב אתו ויאכל לחמ בביתו 
וישת מים ויהי המ ישבים אל השלחנ ויהי דבר יהוה אל הנביא אשר 
השיבו ויקרא אל איש האלהים אשר בא מיהודה לאמר כה אמר יהוה 
יענ כי מרית פי יהוה ולא שמרת את המצוה אשר צוכ יהוה אלהיכ ותשב 
ותאכל לחם ותשת מים במקום אשר דבר אליכ אל תאכל לחם ואל 
תשת מים לא תבוא נבלתכ אל קבר אבתיכ ויהי אחרי אכלו לחם ואחרי 
שתותו ויחבש לו החמור לנביא אשר השיבו וילכ וימצאהו אריה בדרכ 
וימיתהו ותהי נבלתו משלכת בדרכ והחמור עמד אצלה והאריה עמד 


אצל הנבלה והנה אנשים עברים ויראו את הנבלה משלכת בדרכ ואת 
האריה עמד אצל הנבלה ויבאו וידברו בעיר אשר הנביא הזקנ ישב בה 
וישמע הנביא אשר השיבו מנ הדרכ ויאמר איש האלהים הוא אשר מרה 
את פי יהוה ויתנהו יהוה לאריה וישברהו וימתהו כדבר יהוה אשר דבר לו 
וידבר אל בניו לאמר חבשו לי את החמור ויחבשו וילכ וי מצא את נבלתו 
משלכת בדרכ וחמור והאריה עמדים אצל הנבלה לא אכל האריה 
את הנבלה ולא שבר את החמור וישא הנביא את נבלת איש האלהים 
וינחהו אל החמור וישיבהו ויבא אל עיר הנביא הזקנ לספד ולקברו וינח 
את נבלתו בקברו ויספדו עליו הוי אחי ויהי אחרי קברו אתו ויאמר אל 
בניו לאמר במותי וקברתמ אתי בקבר אשר איש האלהימ קבור בו אצל 
עצמתיו הניחו את עצמתי כי היה יהיה הדבר אשר קרא בדבר יהוה על 
המזבח אשר בבית אל ועל כל בתי הבמות אשר בערי שמרונ אחר 
הדבר הזה לא שב ירבעמ מדרכו הרעה וישב ויעש מקצות העם כהני 
במות החפצ ימלא את ידו ויהי כהני במות ויהי בדבר הזה לחטאת בית 
ירבעם ולהכחיד ולהשמיד מעל פני האדמה בעת ההיא חלה אביה בנ 
ירבעם ויאמר ירבעם לאשתו קומי נא והשתנית ולא ידעו כי אתי את 
אשת ירבעם והלכת שלה הנה שמ אחיה הנביא הוא דבר עלי למלכ 
על העם הזה ולקחת בידכ עשרה לחם ונקדים ובקבק דבש ובאת אליו 
הוא יגיד לכ מה יהיה לנער ותעש כנ אשת ירבעם ותקם ותלכ שלה 
ותבא בית אחיה ואחיהו לא יכל לראות כי קמו עיניו משיבו ויהוה אמר אל 
אחיהו הנה אשת ירבעם באה לדרש דבר מעמכ אל בנה כי חלה הוא 
כזה וכזה תדבר אליה ויהי כבאה והיא מתנכרה ויהי כשמע אחיהו את 
קול רגליה באה בפתח ויאמר באי אשת ירבעמ למה זה את מתנכרה 
ואנכי שלוח אליכ קשה לכי אמרי לירבעם כה אמר יהוה אלהי ישראל 
יענ אשר הרימתיכ מתוכ העם ואתנכ נגיד על עמי ישראל ואקרע את 
הממלכה מבית דוד ואתנה לכ ולא היית כעבדי דוד אשר שמר מצותי 
ואשר הלכ אחרי בכל לבבו לעשות רק הישר בעיני ותרע לעשות מכל 
אשר היו לפניכ ותלכ ותעשה לכ אלהים אחרים ומסכות להכעיסני ואתי 
השלכת אחרי גוכ לכנ הנני מביא רעה אל בית ירבעם והכרתי לירבעם 
משתינ בקיר עצור ועזוב בישראל ובערתי אחרי בית ירבעם כאשר יבער 
הגלל עד תמו המת לירבעמ בעיר יאכלו הכלבים והמת בשדה יאכלו 
עופ השמים כי יהוה דבר ואת קומי לכי לביתכ בבאה רגליכ העירה ומת 
הילד וספדו לו כל ישראל וקברו אתו כי זה לבדו יבא לירבעם אל קבר 
יענ נמצא בו דבר טוב אל יהוה אלהי ישראל בבית ירבעמ והקים יהוה לו 
מלכ על ישראל אשר יכרית את בית ירבעם זה היום ומה גמ עתה והכה 
יהוה את ישראל כאשר ינוד הקנה במים ונתש את ישראל מעל האדמה 
הטובה הזאת אשר נתנ לאבותיהם וזרם מעבר לנהר יענ אשר עשו את 
אשריהם מכעיסים את יהוה ויתנ את ישראל בגלל חטאות ירבעם אשר 
חטא ואשר החטיא את ישראל ותקם אשת ירבעם ותלכ ותבא תרצתה 
היא באה בספ הבית והנער מת ויקברו אתו ויספדו לו כל ישראל כדבר 
יהוה אשר דבר ביד עבדו אחיהו הנביא ויתר דברי ירבעם אשר נלחמ 
ואשר מלכ הנמ כתובים על ספר דברי הימים למלכי ישראל והימים 
אשר מלכ ירבעמ עשרים ושתים שנה וישכב עמ אבתיו ויםלכ נדב בנו 
תחתיו ורחבעם בנ שלמה מלכ ביהודה בנ ארבעים ואחת שנה רחבעמ 
במלכו ושבע עשרה שנה מלכ בירושלם העיר אשר בחר יהוה לשומ 
את שמו שמ מכל שבטי ישראל ושם אמו נעמה העמנית ויעש יהודה 
הרע בעיני יהוה ויקנאו אתו מכל אשר עשו אבתם בחטאתמ אשר חטאו 
ויבנו גמ המה להם במות ומצבות ואשרים על כל גבעה גבהה ותחת כל 
עצ רעננ וגם קדש היה בארצ עשו ככל התועבת הגוים אשר הוריש יהוה 
מפני בני ישראל ויהי בשנה החמישית למלכ רחבעם עלה שושק שישק 


מלכ מצרים על ירושלם ויקח את אצרות בית יהוה ואת אוצרות בית 
המלכ ואת הכל לקח ויקח את כל מגני הזהב אשר עשה שלמה ויעש 
המלכ רחבעם תחתמ מגני נחשת והפקיד על יד שרי הרצים השמרים 
פתח בית המלכ ויהי מדי בא המלכ בית יהוה ישאום הרצים והשיבום אל 
תא הרצים ויתר דברי רחבעם וכל אשר עשה הלא המה כתובים על 
ספר דברי הימים למלכי יהודה ומלחמה היתה בינ רחבעם ובינ ירבעמ 
כל הימים וישכב רחבעם עמ אבתיו ויקבר עם אבתיו בעיר דוד ושמ 
אמו נעמה העמנית וימלכ אבים בנו תחתיו ובשנת שמנה עשרה למלכ 
ירבעם בנ נבט מלכ אבים על יהודה שלש שנים מלכ בירושלם ושמ 
אמו מעכה בת אבישלום וילכ בכל חטאות אביו אשר עשה לפניו ולא 
היה לבבו שלמ עם יהוה אלהיו כלבב דוד אביו כי למענ דוד נתנ יהוה 
אלהיו לו ניר בירושלם להקים את בנו אחריו ולהעמיד את ירושלם אשר 
עשה דוד את הישר בעיני יהוה ולא סר מכל אשר צוהו כל ימי חייו 
רק בדבר אוריה החתי ומלחמה היתה בינ רחבעם ובינ ירבעם כל ימי 
חייו ויתר דברי אבים וכל אשר עשה הלוא המ כתובים על ספר דברי 
הימים למלכי יהודה ומלחמה היתה בינ אבים ובינ ירבעם וישכב אבים 
עם אבתיו ויקברו אתו בעיר דוד וימלכ אסא בנו תחתיו ובשנת עשרים 
לירבעם מלכ ישראל מלכ אסא מלכ יהודה וארבעים ואחת שנה מלכ 
בירושלם ושם אמו מעכה בת אבישלום ויעש אסא הישר בעיני יהוה 
כדוד אביו ויעבר הקדשים מנ הארצ ויסר את כל הגללים אשר עשו 
אבתיו וגם את מעכה אמו ויסרה מגבירה אשר עשתה מפלצת לאשרה 
ויכרת אסא את מפלצתה וישרפ בנחל קדרונ והבמות לא סרו רק לבב 
אסא היה שלם עמ יהוה כל ימיו ויבא את קדשי אביו וקדשו וקדשי 
בית יהוה כספ וזהב וכלים ומלחמה היתה בינ אסא ובינ בעשא מלכ 
ישראל כל ימיהם ויעל בעשא מלכ ישראל על יהודה ויבנ את הרמה 
לבלתי תת יצא ובא לאסא מלכ יהודה ויקח אסא את כל הכספ והזהב 
הנותרים באוצרות בית יהוה ואת אוצרות בית מלכ המלכ ויתנם ביד 
עבדיו וישלחם המלכ אסא אל בנ הדד בנ טברמנ בנ חזיונ מלכ ארמ 
הישב בדמשק לאמר ברית ביני ובינכ בינ אבי ובינ אביכ הנה שלחתי לכ 
שחד כספ וזהב לכ הפרה את בריתכ את בעשא מלכ ישראל ויעלה 
מעלי וישמע בנ הדד אל המלכ אסא וישלח את שרי החילים אשר 
לו על ערי ישראל ויכ את עיונ ואת דנ ואת אבל בית מעכה ואת כל 
כנרות על כל ארצ נפתלי ויהי כשמע בעשא ויחדל מבנות את הרמה 
וישב בתרצה והמלכ אסא השמיע את כל יהודה אינ נקי וישאו את אבני 
הרמה ואת עציה אשר בנה בעשא ויבנ במ המלכ אסא את גבע בנימנ 
ואת המצפה ויתר כל דברי אסא וכל גבורתו וכל אשר עשה והערים 
אשר בנה הלא המה כתובים על ספר דברי הימים למלכי יהודה רק לעת 
זקנתו חלה את רגליו וישכב אסא עמ אבתיו ויקבר עמ אבתיו בעיר דוד 
אביו ויםלכ יהושפט בנו תחתיו ונדב בנ ירבעם מלכ על ישראל בשנת 
שתים לאסא מלכ יהודה וימלכ על ישראל שנתים ויעש הרע בעיני יהוה 
וילכ בדרכ אביו ובחטאתו אשר החטיא את ישראל ויקשר עליו בעשא 
בנ אחיה לבית יששכר ויכהו בעשא בגבתונ אשר לפלשתים ונדב וכל 
ישראל צרים על גבתונ וימתהו בעשא בשנת שלש לאסא מלכ יהודה 
וימלכ תחתיו ויהי כמלכו הכה את כל בית ירבעם לא השאיר כל נשמה 
לירבעם עד השמדו כדבר יהוה אשר דבר ביד עבדו אחיה השילני על 
חטאות ירבעם אשר חטא ואשר החטיא את ישראל בכעסו אשר הכעיס 
את יהוה אלהי ישראל ויתר דברי נדב וכל אשר עשה הלא המ כתובים 
על ספר דברי הימים למלכי ישראל ומלחמה היתה בינ אסא ובינ בעשא 
מלכ ישראל כל ימיהם בשנת שלש לאסא מלכ יהודה מלכ בעשא 
בנ אחיה על כל ישראל בתרצה עשרים וארבע שנה ויעש הרע בעיני 


יהוה וילכ בדרכ ירבעם ובחטאתו אשר החטיא את ישראל ויהי דבר 
יהוה אל יהוא בנ חנני על בעשא לאמר יענ אשר הרימתיכ מנ העפר 
ואתנכ נגיד על עמי ישראל ותלכ בדרכ ירבעם ותחטא את עמי ישראל 
להכעיסני בחטאתם הנני מבעיר אחרי בעשא ואחרי ביתו ונתתי את 
ביתכ כבית ירבעם בנ נבט המת לבעשא בעיר יאכלו הכלבים והמת 
לו בשדה יאכלו עופ השמים ויתר דברי בעשא ואשר עשה וגבורתו 
הלא הם כתובים על ספר דברי הימים למלכי ישראל וישכב בעשא 
עם אבתיו ויקבר בתרצה וימלכ אלה בנו תחתיו וגם ביד יהוא בנ חנני 
הנביא דבר יהוה היה אל בעשא ואל ביתו ועל כל הרעה אשר עשה 
בעיני יהוה להכעיסו במעשה ידיו להיות כבית ירבעם ועל אשר הכה אתו 
בשנת עשרים ושש שנה לאסא מלכ יהודה מלכ אלה בנ בעשא על 
ישראל בתרצה שנתים ויקשר עליו עבדו זמרי שר מחצית הרכב והוא 
בתרצה שתה שכור בית ארצא אשר על הבית בתרצה ויבא זמרי ויכהו 
וימיתהו בשנת עשרים ושבע לאסא מלכ יהודה וימלכ תחתיו ויהי במלכו 
כשבתו על כסאו הכה את כל בית בעשא לא השאיר לו משתינ בקיר 
וגאליו ורעהו וישמד זמרי את כל בית בעשא כדבר יהוה אשר דבר 
אל בעשא ביד יהוא הנביא אל כל חטאות בעשא וחטאות אלה בנו 
אשר חטאו ואשר החטיאו את ישראל להכעיס את יהוה אלהי ישראל 
בהבליהם ויתר דברי אלה וכל אשר עשה הלוא המ כתובים על ספר 
דברי הימים למלכי ישראל בשנת עשרים ושבע שנה לאסא מלכ יהודה 
מלכ זמרי שבעת ימימ בתרצה והעם חנים על גבתונ אשר לפלשתים 
וישמע העם החנים לאמר קשר זמרי וגם הכה את המלכ וימלכו כל 
ישראל את עמרי שר צבא על ישראל ביום ההוא במחנה ויעלה עמרי 
וכל ישראל עמו מגבתונ ויצרו על תרצה ויהי כראות זמרי כי נלכדה 
העיר ויבא אל ארמונ בית המלכ וישרפ עליו את בית מלכ באש וימת 
על חטאתו חטאתיו אשר חטא לעשות הרע בעיני יהוה ללכת בדרכ 
ירבעם ובחטאתו אשר עשה להחטיא את ישראל ויתר דברי זמרי וקשרו 
אשר קשר הלא המ כתובים על ספר דברי הימים למלכי ישראל אז 
יחלק העם ישראל לחצי חצי העמ היה אחרי תבני בנ גינת להמליכו 
והחצי אחרי עמרי ויחזק העם אשר אחרי עמרי את העם אשר אחרי 
תבני בנ גינת וימת תבני וימלכ עמרי בשנת שלשים ואחת שנה לאסא 
מלכ יהודה מלכ עמרי על ישראל שתים עשרה שנה בתרצה מלכ שש 
שנים ויקנ את ההר שמרונ מאת שמר בככרים כספ ויבנ את ההר ויקרא 
את שם העיר אשר בנה על שמ שמר אדני ההר שמרונ ויעשה עמרי 
הרע בעיני יהוה וירע מכל אשר לפניו וילכ בכל דרכ ירבעם בנ נבט 
ובחטאתיו ובחטאתו אשר החטיא את ישראל להכעיס את יהוה אלהי 
ישראל בהבליהם ויתר דברי עמרי אשר עשה וגבורתו אשר עשה הלא 
המ כתובים על ספר דברי הימים למלכי ישראל וישכב עמרי עם אבתיו 
ויקבר בשמרונ ויםלכ אחאב בנו תחתיו ואחאב בנ עמרי מלכ על ישראל 
בשנת שלשים ושמנה שנה לאסא מלכ יהודה וימלכ אחאב בנ עמרי על 
ישראל בשמרונ עשרים ושתים שנה ויעש אחאב בנ עמרי הרע בעיני 
יהוה מכל אשר לפניו ויהי הנקל לכתו בחטאות ירבעם בנ נבט ויקח 
אשה את איזבל בת אתבעל מלכ צידנים וילכ ויעבד את הבעל וישתחו 
לו ויקם מזבח לבעל בית הבעל אשר בנה בשמרונ ויעש אחאב את 
האשרה ויוספ אחאב לעשות להכעיס את יהוה אלהי ישראל מכל מלכי 
ישראל אשר היו לפניו בימיו בנה חיאל בית האלי את יריחה באבירם 
בכרו יסדה ובשגיב ובשגוב צעירו הציב דלתיה כדבר יהוה אשר דבר 
ביד יהושע בנ נונ ויאמר אליהו התשבי מתשבי גלעד אל אחאב חי יהוה 
אלהי ישראל אשר עמדתי לפניו אמ יהיה השנים האלה טל ומטר כי אמ 
לפי דברי ויהי דבר יהוה אליו לאמר לכ מזה ופנית לכ קדמה ונסתרת 


בנחל כרית אשר על פני הירדנ והיה מהנחל תשתה ואת הערבים צויתי 
לכלכלכ שמ וילכ ויעש כדבר יהוה וילכ וישב בנחל כרית אשר על פני 
הירדנ והערבים מביאים לו לחמ ובשר בבקר ולחם ובשר בערב ומנ 
הנחל ישתה ויהי מקצ ימים וייבש הנחל כי לא היה גשם בארצ ויהי דבר 
יהוה אליו לאמר קום לכ צרפתה אשר לצידונ וישבת שמ הנה צויתי 
שם אשה אלמנה לכלכלכ ויקם וילכ צרפתה ויבא אל פתח העיר והנה 
שם אשה אלמנה מקששת עצים ויקרא אליה ויאמר קחי נא לי מעט 
מים בכלי ואשתה ותלכ לקחת ויקרא אליה ויאמר לקחי נא לי פת לחמ 
בידכ ותאמר חי יהוה אלהיכ אם יש לי מעוג כי אמ מלא כפ קמח בכד 
ומעט שמנ בצפחת והנני מקששת שנים עצים ובאתי ועשיתיהו לי ולבני 
ואכלנהו ומתנו ויאמר אליה אליהו אל תיראי באי עשי כדברכ אכ עשי לי 
משם עגה קטנה בראשנה והוצאת לי ולכ ולבנכ תעשי באחרנה כי כה 
אמר יהוה אלהי ישראל כד הקמח לא תכלה וצפחת השמנ לא תחסר 
עד יום תתנ תת יהוה גשם על פני האדמה ותלכ ותעשה כדבר אליהו 
ותאכל הוא והיא היא והוא וביתה ימים כד הקמח לא כלתה וצפחת 
השמנ לא חסר כדבר יהוה אשר דבר ביד אליהו ויהי אחר הדברים 
האלה חלה בנ האשה בעלת הבית ויהי חליו חזק מאד עד אשר לא 
נותרה בו נשמה ותאמר אל אליהו מה לי ולכ איש האלהים באת אלי 
להזכיר את עוני ולהמית את בני ויאמר אליה תני לי את בנכ ויקחהו 
מחיקה ויעלהו אל העליה אשר הוא ישב שמ וישכבהו על מטתו ויקרא 
אל יהוה ויאמר יהוה אלהי הגמ על האלמנה אשר אני מתגורר עמה 
הרעות להמית את בנה ויתמדד על הילד שלש פעמים ויקרא אל יהוה 
ויאמר יהוה אלהי תשב נא נפש הילד הזה על קרבו וישמע יהוה בקול 
אליהו ותשב נפש הילד על קרבו ויחי ויקח אליהו את הילד וירדהו מנ 
העליה הביתה ויתנהו לאמו ויאמר אליהו ראי חי בנכ ותאמר האשה 
אל אליהו עתה זה ידעתי כי איש אלהים אתה ודבר יהוה בפיכ אמת 
ויהי ימים רבים ודבר יהוה היה אל אליהו בשנה השלישית לאמר לכ 
הראה אל אחאב ואתנה מטר על פני האדמה וילכ אליהו להראות אל 
אחאב והרעב חזק בשמרונ ויקרא אחאב אל עבדיהו אשר על הבית 
ועבדיהו היה ירא את יהוה מאד ויהי בהכרית איזבל את נביאי יהוה ויקח 
עבדיהו מאה נבאים ויחביאמ חמשים איש במערה וכלכלם לחם ומימ 
ויאמר אחאב אל עבדיהו לכ בארצ אל כל מעיני המים ואל כל הנחלים 
אולי נמצא חציר ונחיה סוס ופרד ולוא נכרית מהבהמה ויחלקו להם את 
הארצ לעבר בה אחאב הלכ בדרכ אחד לבדו ועבדיהו הלכ בדרכ 
אחד לבדו ויהי עבדיהו בדרכ והנה אליהו לקראתו ויכרהו ויפל על פניו 
ויאמר האתה זה אדני אליהו ויאמר לו אני לכ אמר לאדניכ הנה אליהו 
ויאמר מה חטאתי כי אתה נתנ את עבדכ ביד אחאב להמיתני חי יהוה 
אלהיכ אמ יש גוי וממלכה אשר לא שלח אדני שמ לבקשכ ואמרו אינ 
והשביע את הממלכה ואת הגוי כי לא ימצאכה ועתה אתה אמר לכ 
אמר לאדניכ הנה אליהו והיה אני אלכ מאתכ ורוח יהוה ישאכ על אשר 
לא אדע ובאתי להגיד לאחאב ולא ימצאכ והרגני ועבדכ ירא את יהוה 
מנערי הלא הגד לאדני את אשר עשיתי בהרג איזבל את נביאי יהוה 
ואחבא מנביאי יהוה מאה איש חמשים חמשים איש במערה ואכלכלמ 
לחם ומים ועתה אתה אמר לכ אמר לאדניכ הנה אליהו והרגני ויאמר 
אליהו חי יהוה צבאות אשר עמדתי לפניו כי היום אראה אליו וילכ עבדיהו 
לקראת אחאב ויגד לו וילכ אחאב לקראת אליהו ויהי כראות אחאב 
את אליהו ויאמר אחאב אליו האתה זה עכר ישראל ויאמר לא עכרתי 
את ישראל כי אמ אתה ובית אביכ בעזבכם את מצות יהוה ותלכ אחרי 
הבעלים ועתה שלח קבצ אלי את כל ישראל אל הר הכרמל ואת נביאי 
הבעל ארבע מאות וחמשים ונביאי האשרה ארבע מאות אכלי שלחנ 


איזבל וישלח אחאב בכל בני ישראל ויקבצ את הנביאים אל הר הכרמל 
ויגש אליהו אל כל העם ויאמר עד מתי אתמ פסחים על שתי הסעפים 
אם יהוה האלהים לכו אחריו ואמ הבעל לכו אחריו ולא ענו העם אתו 
דבר ויאמר אליהו אל העם אני נותרתי נביא ליהוה לבדי ונביאי הבעל 
ארבע מאות וחמשים איש ויתנו לנו שנים פרים ויבחרו להם הפר האחד 
וינתחהו וישימו על העצים ואש לא ישימו ואני אעשה את הפר האחד 
ונתתי על העצים ואש לא אשים וקראתם בשמ אלהיכם ואני אקרא 
בשמ יהוה והיה האלהים אשר יענה באש הוא האלהים ויענ כל העמ 
ויאמרו טוב הדבר ויאמר אליהו לנביאי הבעל בחרו לכם הפר האחד 
ועשו ראשנה כי אתם הרבים וקראו בשם אלהיכם ואש לא תשימו ויקחו 
את הפר אשר נתנ להם ויעשו ויקראו בשם הבעל מהבקר ועד הצהרים 
לאמר הבעל עננו ואינ קול ואינ ענה ויפסחו על המזבח אשר עשה ויהי 
בצהרים ויהתל בהם אליהו ויאמר קראו בקול גדול כי אלהים הוא כי 
שיח וכי שיג לו וכי דרכ לו אולי ישנ הוא ויקצ ויקראו בקול גדול ויתגדדו 
כמשפטם בחרבות וברמחים עד שפכ דם עליהם ויהי כעבר הצהרים 
ויתנבאו עד לעלות המנחה ואינ קול ואינ ענה ואינ קשב ויאמר אליהו 
לכל העם גשו אלי ויגשו כל העם אליו וירפא את מזבח יהוה ההרוס ויקח 
אליהו שתים עשרה אבנים כמספר שבטי בני יעקב אשר היה דבר יהוה 
אליו לאמר ישראל יהיה שמכ ויבנה את האבנים מזבח בשמ יהוה ויעש 
תעלה כבית סאתים זרע סביב למזבח ויערכ את העצים וינתח את הפר 
וישם על העצים ויאמר מלאו ארבעה כדים מים ויצקו על העלה ועל 
העצים ויאמר שנו וישנו ויאמר שלשו וישלשו וילכו המים סביב למזבח 
וגם את התעלה מלא מימ ויהי בעלות המנחה ויגש אליהו הנביא ויאמר 
יהוה אלהי אברהם יצחק וישראל היום יודע כי אתה אלהים בישראל ואני 
עבדכ ובדבריכ ובדברכ עשיתי את כל הדברים האלה ענני יהוה ענני 
וידעו העם הזה כי אתה יהוה האלהים ואתה הסבת את לבם אחרנית 
ותפל אש יהוה ותאכל את העלה ואת העצים ואת האבנים ואת העפר 
ואת המים אשר בתעלה לחכה וירא כל העם ויפלו על פניהם ויאמרו 
יהוה הוא האלהים יהוה הוא האלהים ויאמר אליהו להם תפשו את נביאי 
הבעל איש אל ימלט מהם ויתפשום ויורדם אליהו אל נחל קישונ וישחטם 
שם ויאמר אליהו לאחאב עלה אכל ושתה כי קול המונ הגשם ויעלה 
אחאב לאכל ולשתות ואליהו עלה אל ראש הכרמל ויגהר ארצה וישם 
פניו בינ ברכו ברכיו ויאמר אל נערו עלה נא הבט דרכ ימ ויעל ויבט ויאמר 
אינ מאומה ויאמר שב שבע פעמים ויהי בשבעית ויאמר הנה עב קטנה 
ככפ איש עלה מים ויאמר עלה אמר אל אחאב אסר ורד ולא יעצרכה 
הגשם ויהי עד כה ועד כה והשמים התקדרו עבים ורוח ויהי גשם גדול 
וירכב אחאב וילכ יזרעאלה ויד יהוה היתה אל אליהו וישנס מתניו וירצ 
לפני אחאב עד באכה יזרעאלה ויגד אחאב לאיזבל את כל אשר עשה 
אליהו ואת כל אשר הרג את כל הנביאים בחרב ותשלח איזבל מלאכ 
אל אליהו לאמר כה יעשונ אלהים וכה יוספונ כי כעת מחר אשים את 
נפשכ כנפש אחד מהמ וירא ויקם וילכ אל נפשו ויבא באר שבע אשר 
ליהודה וינח את נערו שמ והוא הלכ במדבר דרכ יום ויבא וישב תחת 
רתם אחת אחד וישאל את נפשו למות ויאמר רב עתה יהוה קח נפשי 
כי לא טוב אנכי מאבתי וישכב ויישנ תחת רתמ אחד והנה זה מלאכ 
נגע בו ויאמר לו קום אכול ויבט והנה מראשתיו עגת רצפים וצפחת מים 
ויאכל וישת וישב וישכב וישב מלאכ יהוה שנית ויגע בו ויאמר קום אכל כי 
רב ממכ הדרכ ויקם ויאכל וישתה וילכ בכח האכילה ההיא ארבעים יום 
וארבעים לילה עד הר האלהים חרב ויבא שמ אל המערה וילנ שמ והנה 
דבר יהוה אליו ויאמר לו מה לכ פה אליהו ויאמר קנא קנאתי ליהוה אלהי 
צבאות כי עזבו בריתכ בני ישראל את מזבחתיכ הרסו ואת נביאיכ הרגו 


בחרב ואותר אני לבדי ויבקשו את נפשי לקחתה ויאמר צא ועמדת בהר 
לפני יהוה והנה יהוה עבר ורוח גדולה וחזק מפרק הרים ומשבר סלעים 
לפני יהוה לא ברוח יהוה ואחר הרוח רעש לא ברעש יהוה ואחר הרעש 
אש לא באש יהוה ואחר האש קול דממה דקה ויהי כשמע אליהו וילט 
פניו באדרתו ויצא ויעמד פתח המערה והנה אליו קול ויאמר מה לכ פה 
אליהו ויאמר קנא קנאתי ליהוה אלהי צבאות כי עזבו בריתכ בני ישראל 
את מזבחתיכ הרסו ואת נביאיכ הרגו בחרב ואותר אני לבדי ויבקשו את 
נפשי לקחתה ויאמר יהוה אליו לכ שוב לדרככ מדברה דמשק ובאת 
ומשחת את חזאל למלכ על ארם ואת יהוא בנ נמשי תמשח למלכ 
על ישראל ואת אלישע בנ שפט מאבל מחולה תמשח לנביא תחתיכ 
והיה הנמלט מחרב חזאל ימית יהוא והנמלט מחרב יהוא ימית אלישע 
והשארתי בישראל שבעת אלפים כל הברכים אשר לא כרעו לבעל 
וכל הפה אשר לא נשק לו וילכ משם וימצא את אלישע בנ שפט והוא 
חרש שנים עשר צמדים לפניו והוא בשנים העשר ויעבר אליהו אליו 
וישלכ אדרתו אליו ויעזב את הבקר וירצ אחרי אליהו ויאמר אשקה נא 
לאבי ולאמי ואלכה אחריכ ויאמר לו לכ שוב כי מה עשיתי לכ וישב 
מאחריו ויקח את צמד הבקר ויזבחהו ובכלי הבקר בשלמ הבשר ויתנ 
לעם ויאכלו ויקם וילכ אחרי אליהו וישרתהו ובנ הדד מלכ ארמ קבצ את 
כל חילו ושלשים ושנים מלכ אתו וסוס ורכב ויעל ויצר על שמרונ וילחם 
בה וישלח מלאכים אל אחאב מלכ ישראל העירה ויאמר לו כה אמר בנ 
הדד כספכ וזהבכ לי הוא ונשיכ ובניכ הטובים לי המ ויענ מלכ ישראל 
ויאמר כדברכ אדני המלכ לכ אני וכל אשר לי וישבו המלאכים ויאמרו 
כה אמר בנ הדד לאמר כי שלחתי אליכ לאמר כספכ וזהבכ ונשיכ ובניכ 
לי תתנ כי אמ כעת מחר אשלח את עבדי אליכ וחפשו את ביתכ ואת 
בתי עבדיכ והיה כל מחמד עיניכ ישימו בידם ולקחו ויקרא מלכ ישראל 
לכל זקני הארצ ויאמר דעו נא וראו כי רעה זה מבקש כי שלח אלי לנשי 
ולבני ולכספי ולזהבי ולא מנעתי ממנו ויאמרו אליו כל הזקנים וכל העם 
אל תשמע ולוא תאבה ויאמר למלאכי בנ הדד אמרו לאדני המלכ כל 
אשר שלחת אל עבדכ בראשנה אעשה והדבר הזה לא אוכל לעשות 
וילכו המלאכים וישבהו דבר וישלח אליו בנ הדד ויאמר כה יעשונ לי 
אלהים וכה יוספו אמ ישפק עפר שמרונ לשעלים לכל העמ אשר ברגלי 
וענ מלכ ישראל ויאמר דברו אל יתהלל חגר כמפתח ויהי כשמע את 
הדבר הזה והוא שתה הוא והמלכים בסכות ויאמר אל עבדיו שימו וישימו 
על העיר והנה נביא אחד נגש אל אחאב מלכ ישראל ויאמר כה אמר 
יהוה הראית את כל ההמונ הגדול הזה הנני נתנו בידכ היום וידעת כי אני 
יהוה ויאמר אחאב במי ויאמר כה אמר יהוה בנערי שרי המדינות ויאמר 
מי יאסר המלחמה ויאמר אתה ויפקד את נערי שרי המדינות ויהיו מאתים 
שנים ושלשים ואחריהם פקד את כל העם כל בני ישראל שבעת אלפים 
ויצאו בצהרים ובנ הדד שתה שכור בסכות הוא והמלכים שלשים ושנים 
מלכ עזר אתו ויצאו נערי שרי המדינות בראשנה וישלח בנ הדד ויגידו 
לו לאמר אנשים יצאו משמרונ ויאמר אמ לשלום יצאו תפשום חיים ואמ 
למלחמה יצאו חיים תפשום ואלה יצאו מנ העיר נערי שרי המדינות 
והחיל אשר אחריהם ויכו איש אישו וינסו ארם וירדפם ישראל וימלט בנ 
הדד מלכ ארם על סוס ופרשים ויצא מלכ ישראל ויכ את הסוס ואת 
הרכב והכה בארם מכה גדולה ויגש הנביא אל מלכ ישראל ויאמר לו 
לכ התחזק ודע וראה את אשר תעשה כי לתשובת השנה מלכ ארמ 
עלה עליכ ועבדי מלכ ארם אמרו אליו אלהי הרים אלהיהם על כנ חזקו 
ממנו ואולם נלחם אתמ במישור אמ לא נחזק מהמ ואת הדבר הזה 
עשה הסר המלכים איש ממקמו ושים פחות תחתיהם ואתה תמנה לכ 
חיל כחיל הנפל מאותכ וסוס כסוס ורכב כרכב ונלחמה אותמ במישור 


אמ לא נחזק מהם וישמע לקלם ויעש כנ ויהי לתשובת השנה ויפקד בנ 
הדד את ארם ויעל אפקה למלחמה עמ ישראל ובני ישראל התפקדו 
וכלכלו וילכו לקראתם ויחנו בני ישראל נגדם כשני חשפי עזים וארם 
מלאו את הארצ ויגש איש האלהים ויאמר אל מלכ ישראל ויאמר כה 
אמר יהוה יענ אשר אמרו ארמ אלהי הרים יהוה ולא אלהי עמקים הוא 
ונתתי את כל ההמונ הגדול הזה בידכ וידעתם כי אני יהוה ויחנו אלה 
נכח אלה שבעת ימים ויהי ביום השביעי ותקרב המלחמה ויכו בני ישראל 
את ארם מאה אלפ רגלי ביום אחד וינסו הנותרים אפקה אל העיר ותפל 
החומה על עשרים ושבעה אלפ איש הנותרים ובנ הדד נס ויבא אל העיר 
חדר בחדר ויאמרו אליו עבדיו הנה נא שמענו כי מלכי בית ישראל כי 
מלכי חסד המ נשימה נא שקים במתנינו וחבלים בראשנו ונצא אל מלכ 
ישראל אולי יחיה את נפשכ ויחגרו שקים במתניהם וחבלים בראשיהמ 
ויבאו אל מלכ ישראל ויאמרו עבדכ בנ הדד אמר תחי נא נפשי ויאמר 
העודנו חי אחי הוא והאנשים ינחשו וימהרו ויחלטו הממנו ויאמרו אחיכ 
בנ הדד ויאמר באו קחהו ויצא אליו בנ הדד ויעלהו על המרכבה ויאמר 
אליו הערים אשר לקח אבי מאת אביכ אשיב וחוצות תשים לכ בדמשק 
כאשר שמ אבי בשמרונ ואני בברית אשלחכ ויכרת לו ברית וישלחהו 
ואיש אחד מבני הנביאים אמר אל רעהו בדבר יהוה הכיני נא וימאנ האיש 
להכתו ויאמר לו יענ אשר לא שמעת בקול יהוה הנכ הולכ מאתי והככ 
האריה וילכ מאצלו וימצאהו האריה ויכהו וימצא איש אחר ויאמר הכיני 
נא ויכהו האיש הכה ופצע וילכ הנביא ויעמד למלכ על הדרכ ויתחפש 
באפר על עיניו ויהי המלכ עבר והוא צעק אל המלכ ויאמר עבדכ יצא 
בקרב המלחמה והנה איש סר ויבא אלי איש ויאמר שמר את האיש הזה 
אמ הפקד יפקד והיתה נפשכ תחת נפשו או ככר כספ תשקול ויהי עבדכ 
עשה הנה והנה והוא איננו ויאמר אליו מלכ ישראל כנ משפטכ אתה 
חרצת וימהר ויסר את האפר מעל מעלי עיניו ויכר אתו מלכ ישראל כי 
מהנבאים הוא ויאמר אליו כה אמר יהוה יענ שלחת את איש חרמי מיד 
והיתה נפשכ תחת נפשו ועמכ תחת עמו וילכ מלכ ישראל על ביתו סר 
וזעפ ויבא שמרונה ויהי אחר הדברים האלה כרם היה לנבות היזרעאלי 
אשר ביזרעאל אצל היכל אחאב מלכ שמרונ וידבר אחאב אל נבות 
לאמר תנה לי את כרמכ ויהי לי לגנ ירק כי הוא קרוב אצל ביתי ואתנה 
לכ תחתיו כרמ טוב ממנו אמ טוב בעיניכ אתנה לכ כספ מחיר זה ויאמר 
נבות אל אחאב חלילה לי מיהוה מתתי את נחלת אבתי לכ ויבא אחאב 
אל ביתו סר וזעפ על הדבר אשר דבר אליו נבות היזרעאלי ויאמר לא 
אתנ לכ את נחלת אבותי וישכב על מטתו ויסב את פניו ולא אכל לחמ 
ותבא אליו איזבל אשתו ותדבר אליו מה זה רוחכ סרה ואינכ אכל לחמ 
וידבר אליה כי אדבר אל נבות היזרעאלי ואמר לו תנה לי את כרמכ 
בכספ או אמ חפצ אתה אתנה לכ כרמ תחתיו ויאמר לא אתנ לכ את 
כרמי ותאמר אליו איזבל אשתו אתה עתה תעשה מלוכה על ישראל 
קום אכל לחם ויטב לבכ אני אתנ לכ את כרמ נבות היזרעאלי ותכתב 
ספרים בשמ אחאב ותחתמ בחתמו ותשלח הספרים ספרים אל הזקנים 
ואל החרים אשר בעירו הישבים את נבות ותכתב בספרים לאמר קראו 
צום והושיבו את נבות בראש העם והושיבו שנים אנשים בני בליעל 
נגדו ויעדהו לאמר ברכת אלהים ומלכ והוציאהו וסקלהו וימת ויעשו 
אנשי עירו הזקנים והחרים אשר הישבים בעירו כאשר שלחה אליהמ 
איזבל כאשר כתוב בספרים אשר שלחה אליהם קראו צום והשיבו את 
נבות בראש העם ויבאו שני האנשים בני בליעל וישבו נגדו ויעדהו אנשי 
הבליעל את נבות נגד העמ לאמר ברכ נבות אלהים ומלכ ויצאהו מחוצ 
לעיר ויסקלהו באבנים וימת וישלחו אל איזבל לאמר סקל נבות וימת 
ויהי כשמע איזבל כי סקל נבות וימת ותאמר איזבל אל אחאב קומ 


רש את כרם נבות היזרעאלי אשר מאנ לתת לכ בכספ כי אינ נבות 
חי כי מת ויהי כשמע אחאב כי מת נבות ויקם אחאב לרדת אל כרמ 
נבות היזרעאלי לרשתו ויהי דבר יהוה אל אליהו התשבי לאמר קום רד 
לקראת אחאב מלכ ישראל אשר בשמרונ הנה בכרמ נבות אשר ירד 
שמ לרשתו ודברת אליו לאמר כה אמר יהוה הרצחת וגם ירשת ודברת 
אליו לאמר כה אמר יהוה במקום אשר לקקו הכלבים את דמ נבות 
ילקו הכלבים את דמכ גמ אתה ויאמר אחאב אל אליהו המצאתני איבי 
ויאמר מצאתי יענ התמכרכ לעשות הרע בעיני יהוה הנני מבי מביא אליכ 
רעה ובערתי אחריכ והכרתי לאחאב משתינ בקיר ועצור ועזוב בישראל 
ונתתי את ביתכ כבית ירבעם בנ נבט וכבית בעשא בנ אחיה אל הכעס 
אשר הכעסת ותחטא את ישראל וגם לאיזבל דבר יהוה לאמר הכלבים 
יאכלו את איזבל בחל יזרעאל המת לאחאב בעיר יאכלו הכלבים והמת 
בשדה יאכלו עופ השמים רק לא היה כאחאב אשר התמכר לעשות 
הרע בעיני יהוה אשר הסתה אתו איזבל אשתו ויתעב מאד ללכת אחרי 
הגללים ככל אשר עשו האמרי אשר הוריש יהוה מפני בני ישראל ויהי 
כשמע אחאב את הדברים האלה ויקרע בגדיו וישם שק על בשרו ויצומ 
וישכב בשק ויהלכ אט ויהי דבר יהוה אל אליהו התשבי לאמר הראית 
כי נכנע אחאב מלפני יענ כי נכנע מפני לא אבי אביא הרעה בימיו בימי 
בנו אביא הרעה על ביתו וישבו שלש שנים אינ מלחמה בינ ארמ ובינ 
ישראל ויהי בשנה השלישית וירד יהושפט מלכ יהודה אל מלכ ישראל 
ויאמר מלכ ישראל אל עבדיו הידעתם כי לנו רמת גלעד ואנחנו מחשימ 
מקחת אתה מיד מלכ ארם ויאמר אל יהושפט התלכ אתי למלחמה 
רמת גלעד ויאמר יהושפט אל מלכ ישראל כמוני כמוכ כעמי כעמכ 
כסוסי כסוסיכ ויאמר יהושפט אל מלכ ישראל דרש נא כיום את דבר 
יהוה ויקבצ מלכ ישראל את הנביאים כארבע מאות איש ויאמר אלהמ 
האלכ על רמת גלעד למלחמה אמ אחדל ויאמרו עלה ויתנ אדני ביד 
המלכ ויאמר יהושפט האינ פה נביא ליהוה עוד ונדרשה מאותו ויאמר 
מלכ ישראל אל יהושפט עוד איש אחד לדרש את יהוה מאתו ואני 
שנאתיו כי לא יתנבא עלי טוב כי אמ רע מיכיהו בנ ימלה ויאמר יהושפט 
אל יאמר המלכ כנ ויקרא מלכ ישראל אל סריס אחד ויאמר מהרה 
מיכיהו בנ ימלה ומלכ ישראל ויהושפט מלכ יהודה ישבים איש על כסאו 
מלבשים בגדים בגרנ פתח שער שמרונ וכל הנביאים מתנבאים לפניהמ 
ויעש לו צדקיה בנ כנענה קרני ברזל ויאמר כה אמר יהוה באלה תנגח 
את ארם עד כלתמ וכל הנבאים נבאים כנ לאמר עלה רמת גלעד 
והצלח ונתנ יהוה ביד המלכ והמלאכ אשר הלכ לקרא מיכיהו דבר אליו 
לאמר הנה נא דברי הנביאים פה אחד טוב אל המלכ יהי נא דבריכ 
דברכ כדבר אחד מהמ ודברת טוב ויאמר מיכיהו חי יהוה כי את אשר 
יאמר יהוה אלי אתו אדבר ויבוא אל המלכ ויאמר המלכ אליו מיכיהו 
הנלכ אל רמת גלעד למלחמה אמ נחדל ויאמר אליו עלה והצלח ונתנ 
יהוה ביד המלכ ויאמר אליו המלכ עד כמה פעמים אני משבעכ אשר 
לא תדבר אלי רק אמת בשמ יהוה ויאמר ראיתי את כל ישראל נפצים 
אל ההרים כצאנ אשר אינ להמ רעה ויאמר יהוה לא אדנים לאלה ישובו 
איש לביתו בשלום ויאמר מלכ ישראל אל יהושפט הלוא אמרתי אליכ 
לוא יתנבא עלי טוב כי אם רע ויאמר לכנ שמע דבר יהוה ראיתי את 
יהוה ישב על כסאו וכל צבא השמים עמד עליו מימינו ומשמאלו ויאמר 
יהוה מי יפתה את אחאב ויעל ויפל ברמת גלעד ויאמר זה בכה וזה 
אמר בכה ויצא הרוח ויעמד לפני יהוה ויאמר אני אפתנו ויאמר יהוה אליו 
במה ויאמר אצא והייתי רוח שקר בפי כל נביאיו ויאמר תפתה וגם תוכל 
צא ועשה כנ ועתה הנה נתנ יהוה רוח שקר בפי כל נביאיכ אלה ויהוה 
דבר עליכ רעה ויגש צדקיהו בנ כנענה ויכה את מיכיהו על הלחי ויאמר 


אי זה עבר רוח יהוה מאתי לדבר אותכ ויאמר מיכיהו הנכ ראה ביום 
ההוא אשר תבא חדר בחדר להחבה ויאמר מלכ ישראל קח את מיכיהו 
והשיבהו אל אמנ שר העיר ואל יואש בנ המלכ ואמרת כה אמר המלכ 
שימו את זה בית הכלא והאכילהו לחם לחצ ומים לחצ עד באי בשלום 
ויאמר מיכיהו אמ שוב תשוב בשלום לא דבר יהוה בי ויאמר שמעו עמים 
כלם ויעל מלכ ישראל ויהושפט מלכ יהודה רמת גלעד ויאמר מלכ 
ישראל אל יהושפט התחפש ובא במלחמה ואתה לבש בגדיכ ויתחפש 
מלכ ישראל ויבוא במלחמה ומלכ ארמ צוה את שרי הרכב אשר לו 
שלשים ושנים לאמר לא תלחמו את קטנ ואת גדול כי אמ את מלכ 
ישראל לבדו ויהי כראות שרי הרכב את יהושפט והמה אמרו אכ מלכ 
ישראל הוא ויסרו עליו להלחם ויזעק יהושפט ויהי כראות שרי הרכב כי 
לא מלכ ישראל הוא וישובו מאחריו ואיש משכ בקשת לתמו ויכה את 
מלכ ישראל בינ הדבקים ובינ השרינ ויאמר לרכבו הפכ ידכ והוציאני 
מנ המחנה כי החליתי ותעלה המלחמה ביום ההוא והמלכ היה מעמד 
במרכבה נכח ארמ וימת בערב ויצק דמ המכה אל חיק הרכב ויעבר 
הרנה במחנה כבא השמש לאמר איש אל עירו ואיש אל ארצו וימת 
המלכ ויבוא שמרונ ויקברו את המלכ בשמרונ וישטפ את הרכב על 
ברכת שמרונ וילקו הכלבים את דמו והזנות רחצו כדבר יהוה אשר דבר 
ויתר דברי אחאב וכל אשר עשה ובית השנ אשר בנה וכל הערים אשר 
בנה הלוא המ כתובים על ספר דברי הימים למלכי ישראל וישכב אחאב 
עם אבתיו וימלכ אחזיהו בנו תחתיו ויהושפט בנ אסא מלכ על יהודה 
בשנת ארבע לאחאב מלכ ישראל יהושפט בנ שלשים וחמש שנה 
במלכו ועשרים וחמש שנה מלכ בירושלם ושם אמו עזובה בת שלחי 
וילכ בכל דרכ אסא אביו לא סר ממנו לעשות הישר בעיני יהוה אכ 
הבמות לא סרו עוד העם מזבחים ומקטרים בבמות וישלם יהושפט עמ 
מלכ ישראל ויתר דברי יהושפט וגבורתו אשר עשה ואשר נלחם הלא 
הם כתובים על ספר דברי הימים למלכי יהודה ויתר הקדש אשר נשאר 
בימי אסא אביו בער מנ הארצ ומלכ אינ באדום נצב מלכ יהושפט עשר 
עשה אניות תרשיש ללכת אופירה לזהב ולא הלכ כי נשברה נשברו 
אניות בעציונ גבר אז אמר אחזיהו בנ אחאב אל יהושפט ילכו עבדי עם 
עבדיכ באניות ולא אבה יהושפט וישכב יהושפט עמ אבתיו ויקבר עמ 
אבתיו בעיר דוד אביו ויםלכ יהורם בנו תחתיו אחזיהו בנ אחאב מלכ 
על ישראל בשמרונ בשנת שבע עשרה ליהושפט מלכ יהודה וימלכ על 
ישראל שנתים ויעש הרע בעיני יהוה וילכ בדרכ אביו ובדרכ אמו ובדרכ 
ירבעם בנ נבט אשר החטיא את ישראל ויעבד את הבעל וישתחוה לו 
ויכעס את יהוה אלהי ישראל ככל אשר עשה אביו 


ויפשע מואב בישראל אחרי מות אחאב ויפל אחזיה בעד השבכה 
בעליתו אשר בשמרונ ויחל וישלח מלאכים ויאמר אלהם לכו דרשו 
בבעל זבוב אלהי עקרונ אמ אחיה מחלי זה ומלאכ יהוה דבר אל אליה 
התשבי קום עלה לקראת מלאכי מלכ שמרונ ודבר אלהם המבלי אינ 
אלהים בישראל אתמ הלכים לדרש בבעל זבוב אלהי עקרונ ולכנ כה 
אמר יהוה המטה אשר עלית שמ לא תרד ממנה כי מות תמות וילכ 
אליה וישובו המלאכים אליו ויאמר אליהם מה זה שבתם ויאמרו אליו 
איש עלה לקראתנו ויאמר אלינו לכו שובו אל המלכ אשר שלח אתכמ 
ודברתם אליו כה אמר יהוה המבלי אינ אלהים בישראל אתה שלח 
לדרש בבעל זבוב אלהי עקרונ לכנ המטה אשר עלית שמ לא תרד 
ממנה כי מות תמות וידבר אלהם מה משפט האיש אשר עלה לקראתכמ 
וידבר אליכם את הדברים האלה ויאמרו אליו איש בעל שער ואזור עור 
אזור במתניו ויאמר אליה התשבי הוא וישלח אליו שר חמשים וחמשיו 
ויעל אליו והנה ישב על ראש ההר וידבר אליו איש האלהים המלכ דבר 


רדה ויענה אליהו וידבר אל שר החמשים ואם איש אלהים אני תרד אש 
מנ השמים ותאכל אתכ ואת חמשיכ ותרד אש מנ השמים ותאכל אתו 
ואת חמשיו וישב וישלח אליו שר חמשים אחר וחמשיו ויענ וידבר אליו 
איש האלהים כה אמר המלכ מהרה רדה ויענ אליה וידבר אליהם אמ 
איש האלהים אני תרד אש מנ השמים ותאכל אתכ ואת חמשיכ ותרד 
אש אלהים מנ השמים ותאכל אתו ואת חמשיו וישב וי שלח שר חמשים 
שלשים וחמשיו ויעל ויבא שר החמשים השלישי ויכרע על ברכיו לנגד 
אליהו ויתחננ אליו וידבר אליו איש האלהים תיקר נא נפשי ונפש עבדיכ 
אלה חמשים בעיניכ הנה ירדה אש מנ השמים ותאכל את שני שרי 
החמשים הראשנים ואת חמשיהמ ועתה תיקר נפשי בעיניכ וידבר מלאכ 
יהוה אל אליהו רד אותו אל תירא מפניו ויקם וירד אותו אל המלכ וידבר 
אליו כה אמר יהוה יענ אשר שלחת מלאכים לדרש בבעל זבוב אלהי 
עקרונ המבלי אינ אלהים בישראל לדרש בדברו לכנ המטה אשר עלית 
שמ לא תרד ממנה כי מות תמות וימת כדבר יהוה אשר דבר אליהו 
וימלכ יהורם תחתיו בשנת שתים ליהורם בנ יהושפט מלכ יהודה כי לא 
היה לו בנ ויתר דברי אחזיהו אשר עשה הלוא המה כתובים על ספר 
דברי הימימ למלכי ישראל ויהי בהעלות יהוה את אליהו בסערה השמימ 
וילכ אליהו ואלישע מנ הגלגל ויאמר אליהו אל אלישע שב נא פה כי 
יהוה שלחני עד בית אל ויאמר אלישע חי יהוה וחי נפשכ אמ אעזבכ 
וירדו בית אל ויצאו בני הנביאים אשר בית אל אל אלישע ויאמרו אליו 
הידעת כי היום יהוה לקח את אדניכ מעל ראשכ ויאמר גם אני ידעתי 
החשו ויאמר לו אליהו אלישע שב נא פה כי יהוה שלחני יריחו ויאמר חי 
יהוה וחי נפשכ אמ אעזבכ ויבאו יריחו ויגשו בני הנביאים אשר ביריחו אל 
אלישע ויאמרו אליו הידעת כי היום יהוה לקח את אדניכ מעל ראשכ 
ויאמר גם אני ידעתי החשו ויאמר לו אליהו שב נא פה כי יהוה שלחני 
הירדנה ויאמר חי יהוה וחי נפשכ אמ אעזבכ וילכו שניהם וחמשים איש 
מבני הנביאים הלכו ויעמדו מנגד מרחוק ושניהם עמדו על הירדנ ויקח 
אליהו את אדרתו ויגלם ויכה את המים ויחצו הנה והנה ויעברו שניהם 
בחרבה ויהי כעברם ואליהו אמר אל אלישע שאל מה אעשה לכ בטרמ 
אלקח מעמכ ויאמר אלישע ויהי נא פי שנים ברוחכ אלי ויאמר הקשית 
לשאול אמ תראה אתי לקח מאתכ יהי לכ כנ ואם איג לא יהיה ויהי המה 
הלכים הלוכ ודבר והנה רכב אש וסוסי אש ויפרדו בינ שניהם ויעל אליהו 
בסערה השמים ואלישע ראה והוא מצעק אבי אבי רכב ישראל ופרשיו 
ולא ראהו עוד ויחזק בבגדיו ויקרעם לשנים קרעים וירם את אדרת אליהו 
אשר נפלה מעליו וישב ויעמד על שפת הירדנ ויקח את אדרת אליהו 
אשר נפלה מעליו ויכה את המים ויאמר איה יהוה אלהי אליהו אפ הוא 
ויכה את המים ויחצו הנה והנה ויעבר אלישע ויראהו בני הנביאים אשר 
ביריחו מנגד ויאמרו נחה רוח אליהו על אלישע ויבאו לקראתו וישתחוו 
לו ארצה ויאמרו אליו הנה נא יש את עבדיכ חמשים אנשים בני חיל 
ילכו נא ויבקשו את אדניכ פנ נשאו רוח יהוה וישלכהו באחד ההרים או 
באחת הגיאות הגאיות ויאמר לא תשלחו ויפצרו בו עד בש ויאמר שלחו 
וישלחו חמשים איש ויבקשו שלשה ימים ולא מצאהו וישבו אליו והוא 
ישב ביריחו ויאמר אלהם הלוא אמרתי אליכם אל תלכו ויאמרו אנשי 
העיר אל אלישע הנה נא מושב העיר טוב כאשר אדני ראה והמים רעימ 
והארצ משכלת ויאמר קחו לי צלחית חדשה ושימו שמ מלח ויקחו אליו 
ויצא אל מוצא המים וישלכ שמ מלח ויאמר כה אמר יהוה רפאתי למים 
האלה לא יהיה משם עוד מות ומשכלת וירפו המים עד היום הזה כדבר 
אלישע אשר דבר ויעל משם בית אל והוא עלה בדרכ ונערים קטנים 
יצאו מנ העיר ויתקלסו בו ויאמרו לו עלה קרח עלה קרח ויפנ אחריו 
ויראם ויקללם בשמ יהוה ותצאנה שתים דבים מנ היער ותבקענה מהמ 


ארבעים ושני ילדים וילכ משמ אל הר הכרמל ומשמ שב שמרונ ויהורמ 
בנ אחאב מלכ על ישראל בשמרונ בשנת שמנה עשרה ליהושפט מלכ 
יהודה וימלכ שתים עשרה שנה ויעשה הרע בעיני יהוה רק לא כאביו 
וכאמו ויסר את מצבת הבעל אשר עשה אביו רק בחטאות ירבעם בנ 
נבט אשר החטיא את ישראל דבק לא סר ממנה ומישע מלכ מואב 
היה נקד והשיב למלכ ישראל מאה אלפ כרים ומאה אלפ אילים צמר 
ויהי כמות אחאב ויפשע מלכ מואב במלכ ישראל ויצא המלכ יהורמ 
ביות ההוא משמרונ ויפקד את כל ישראל וילכ וישלח אל יהושפט מלכ 
יהודה לאמר מלכ מואב פשע בי התלכ אתי אל מואב למלחמה ויאמר 
אעלה כמוני כמוכ כעמי כעמכ כסוסי כסוסיכ ויאמר אי זה הדרכ נעלה 
ויאמר דרכ מדבר אדום וילכ מלכ ישראל ומלכ יהודה ומלכ אדום ויסבו 
דרכ שבעת ימים ולא היה מימ למחנה ולבהמה אשר ברגליהמ ויאמר 
מלכ ישראל אהה כי קרא יהוה לשלשת המלכים האלה לתת אותמ 
ביד מואב ויאמר יהושפט האינ פה נביא ליהוה ונדרשה את יהוה מאותו 
ויענ אחד מעבדי מלכ ישראל ויאמר פה אלישע בנ שפט אשר יצק מים 
על ידי אליהו ויאמר יהושפט יש אותו דבר יהוה וירדו אליו מלכ ישראל 
ויהושפט ומלכ אדום ויאמר אלישע אל מלכ ישראל מה לי ולכ לכ אל 
נביאי אביכ ואל נביאי אמכ ויאמר לו מלכ ישראל אל כי קרא יהוה 
לשלשת המלכים האלה לתת אותם ביד מואב ויאמר אלישע חי יהוה 
צבאות אשר עמדתי לפניו כי לולי פני יהושפט מלכ יהודה אני נשא אמ 
אביט אליכ ואמ אראכ ועתה קחו לי מנגנ והיה כנגנ המנגנ ותהי עליו 
יד יהוה ויאמר כה אמר יהוה עשה הנחל הזה גבים גבים כי כה אמר 
יהוה לא תראו רוח ולא תראו גשם והנחל ההוא ימלא מימ ושתיתמ 
אתמ ומקניכם ובהמתכם ונקל זאת בעיני יהוה ונתנ את מואב בידכם 
והכיתם כל עיר מבצר וכל עיר מבחור וכל עצ טוב תפילו וכל מעיני מימ 
תסתמו וכל החלקה הטובה תכאבו באבנים ויהי בבקר כעלות המנחה 
והנה מים באים] מדרכ אדום ותמלא הארצ את המים וכל מואב שמעו 
כי עלו המלכים להלחם במ ויצעקו מכל חגר חגרה ומעלה ויעמדו על 
הגבול וישכימו בבקר והשמש זרחה על המים ויראו מואב מנגד את 
המים אדמים כדם ויאמרו דמ זה החרב נחרבו המלכים ויכו איש את 
רעהו ועתה לשלל מואב ויבאו אל מחנה ישראל ויקמו ישראל ויכו את 
מואב וינסו מפניהם ויבו ויכו בה והכות את מואב והערים יהרסו וכל חלקה 
טובה ישליכו איש אבנו ומלאוה וכל מעינ מימ יסתמו וכל עצ טוב יפילו 
עד השאיר אבניה בקיר חרשת ויסבו הקלעים ויכוה וירא מלכ מואב כי 
חזק ממנו המלחמה ויקח אותו שבע מאות איש שלפ חרב להבקיע אל 
מלכ אדום ולא יכלו ויקח את בנו הבכור אשר ימלכ תחתיו ויעלהו עלה 
על החמה ויהי קצפ גדול על ישראל ויסעו מעליו וישבו לארצ ואשה 
אחת מנשי בני הנביאים צעקה אל אלישע לאמר עבדכ אישי מת ואתה 
ידעת כי עבדכ היה ירא את יהוה והנשה בא לקחת את שני ילדי לו 
לעבדים ויאמר אליה אלישע מה אעשה לכ הגידי לי מה יש לכי לכ 
בבית ותאמר אינ לשפחתכ כל בבית כי אמ אסוכ שמנ ויאמר לכי שאלי 
לכ כלים מנ החוצ מאת כל שכנכי שכניכ כלים רקים אל תמעיטי ובאת 
וסגרת הדלת בעדכ ובעד בניכ ויצקת על כל הכלים האלה והמלא 
תסיעי ותלכ מאתו ותסגר הדלת בעדה ובעד בניה המ מגשים אליה 
והיא מיצקת מוצקת ויהי כמלאת הכלים ותאמר אל בנה הגישה אלי עוד 
כלי ויאמר אליה אינ עוד כלי ויעמד השמנ ותבא ותגד לאיש האלהים 
ויאמר לכי מכרי את השמנ ושלמי את נשיכי נשיכ ואת בניכי ובניכ תחיי 
בנותר ויהי היום ויעבר אלישע אל שונם ושם אשה גדולה ותחזק בו 
לאכל לחמ ויהי מדי עברו יסר שמה לאכל לחמ ותאמר אל אישה הנה 
נא ידעתי כי איש אלהים קדוש הוא עבר עלינו תמיד נעשה נא עלית קיר 


קטנה ונשים לו שם מטה ושלתנ וכסא ומנורה והיה בבאו אלינו יסור שמה 
ויהי היום ויבא שמה ויסר אל העליה וישכב שמה ויאמר אל גחזי נערו 
קרא לשונמית הזאת ויקרא לה ותעמד לפניו ויאמר לו אמר נא אליה 
הנה חרדת אלינו את כל החרדה הזאת מה לעשות לכ היש לדבר 
לכ אל המלכ או אל שר הצבא ותאמר בתוכ עמי אנכי ישבת ויאמר 
ומה לעשות לה ויאמר גיחזי אבל בנ אינ לה ואישה זקנ ויאמר קרא לה 
ויקרא לה ותעמד בפתח ויאמר למועד הזה כעת חיה אתי את חבקת בנ 
ותאמר אל אדני איש האלהים אל תכזב בשפחתכ ותהר האשה ותלד 
בנ למועד הזה כעת חיה אשר דבר אליה אלישע ויגדל הילד ויהי היום 
ויצא אל אביו אל הקצרים ויאמר אל אביו ראשי ראשי ויאמר אל הנער 
שאהו אל אמו וישאהו ויביאהו אל אמו וישב על ברכיה עד הצהרים וימת 
ותעל ותשכבהו על מטת איש האלהים ותסגר בעדו ותצא ותקרא אל 
אישה ותאמר שלחה נא לי אחד מנ הנערים ואחת האתנות וארוצה עד 
איש האלהים ואשובה ויאמר מדוע אתי את הלכתי הלכת אליו היום לא 
חדש ולא שבת ותאמר שלום ותחבש האתונ ותאמר אל נערה נהג ולכ 
אל תעצר לי לרכב כי אמ אמרתי לכ ותלכ ותבוא אל איש האלהים 
אל הר הכרמל ויהי כראות איש האלהים אתה מנגד ויאמר אל גיחזי 
נערו הנה השונמית הלז עתה רוצ נא לקראתה ואמר לה השלום לכ 
השלום לאישכ השלום לילד ותאמר שלום ותבא אל איש האלהים אל 
ההר ותחזק ברגליו ויגש גיחזי להדפה ויאמר איש האלהים הרפה לה 
כי נפשה מרה לה ויהוה העלים ממני ולא הגיד לי ותאמר השאלתי בנ 
מאת אדני הלא אמרתי לא תשלה אתי ויאמר לגיחזי חגר מתניכ וקח 
משענתי בידכ ולכ כי תמצא איש לא תברכנו וכי יברככ איש לא תעננו 
ושמת משענתי על פני הנער ותאמר אמ הנער חי יהוה וחי נפשכ אמ 
אעזבכ ויקם וילכ אחריה וגחזי עבר לפניהם וישם את המשענת על פני 
הנער ואינ קול ואינ קשב וישב לקראתו ויגד לו לאמר לא הקיצ הנער 
ויבא אלישע הביתה והנה הנער מת משכב על מטתו ויבא ויסגר הדלת 
בעד שניהם ויתפלל אל יהוה ויעל וישכב על הילד וישם פיו על פיו ועיניו 
על עיניו וכפיו על כפו כפיו ויגהר עליו ויחם בשר הילד וישב וילכ בבית 
אחת הנה ואחת הנה ויעל ויגהר עליו ויזורר הנער עד שבע פעמים ויפקח 
הנער את עיניו ויקרא אל גיחזי ויאמר קרא אל השנמית הזאת ויקראה 
ותבוא אליו ויאמר שאי בנכ ותבא ותפל על רגליו ותשתחו ארצה ותשא 
את בנה ותצא ואלישע שב הגלגלה והרעב בארצ ובני הנביאים ישבים 
לפניו ויאמר לנערו שפת הסיר הגדולה ובשל נזיד לבני הנביאים ויצא 
אחד אל השדה ללקט ארת וימצא גפנ שדה וילקט ממנו פקעת שדה 
מלא בגדו ויבא ויפלח אל סיר הנזיד כי לא ידעו ויצקו לאנשים לאכול 
ויהי כאכלם מהנזיד והמה צעקו ויאמרו מות בסיר איש האלהים ולא יכלו 
לאכל ויאמר וקחו קמח וישלכ אל הסיר ויאמר צק לעמ ויאכלו ולא היה 
דבר רע בסיר ואיש בא מבעל שלשה ויבא לאיש האלהים לחם בכורים 
עשרים לחם שערים וכרמל בצקלנו ויאמר תנ לעמ ויאכלו ויאמר משרתו 
מה אתנ זה לפני מאה איש ויאמר תנ לעמ ויאכלו כי כה אמר יהוה אכל 
והותר ויתנ לפניהם ויאכלו ויותרו כדבר יהוה ונעמנ שר צבא מלכ ארמ 
היה איש גדול לפני אדניו ונשא פנים כי בו נתנ יהוה תשועה לארם והאיש 
היה גבור חיל מצרע וארם יצאו גדודים וישבו מארצ ישראל נערה קטנה 
ותהי לפני אשת נעמנ ותאמר אל גברתה אחלי אדני לפני הנביא אשר 
בשמרונ אז יאספ אתו מצרעתו ויבא ויגד לאדניו לאמר כזאת וכזאת 
דברה הנערה אשר מארצ ישראל ויאמר מלכ ארמ לכ בא ואשלחה 
ספר אל מלכ ישראל וילכ ויקח בידו עשר ככרי כספ וששת אלפים זהב 
ועשר חליפות בגדים ויבא הספר אל מלכ ישראל לאמר ועתה כבוא 
הספר הזה אליכ הנה שלחתי אליכ את נעמנ עבדי ואספתו מצרעתו ויהי 


כקרא מלכ ישראל את הספר ויקרע בגדיו ויאמר האלהים אני להמית 
ולהחיות כי זה שלח אלי לאספ איש מצרעתו כי אכ דעו נא וראו כי 
מתאנה הוא לי ויהי כשמע אלישע איש האלהים כי קרע מלכ ישראל 
את בגדיו וישלח אל המלכ לאמר למה קרעת בגדיכ יבא נא אלי וידע 
כי יש נביא בישראל ויבא נעמנ בסוסו בסוסיו וברכבו ויעמד פתח הבית 
לאלישע וישלח אליו אלישע מלאכ לאמר הלוכ ורחצת שבע פעמים 
בירדנ וישב בשרכ לכ וטהר ויקצפ נעמנ וילכ ויאמר הנה אמרתי אלי יצא 
יצוא ועמד וקרא בשם יהוה אלהיו והניפ ידו אל המקום ואספ המצרע 
הלא טוב אבנה אמנה ופרפר נהרות דמשק מכל מימי ישראל הלא 
ארחצ בהם וטהרתי ויפנ וילכ בחמה ויגשו עבדיו וידברו אליו ויאמרו אבי 
דבר גדול הנביא דבר אליכ הלוא תעשה ואפ כי אמר אליכ רחצ וטהר 
וירד ויטבל בירדנ שבע פעמים כדבר איש האלהים וישב בשרו כבשר 
נער קטנ ויטהר וישב אל איש האלהים הוא וכל מחנהו ויבא ויעמד לפניו 
ויאמר הנה נא ידעתי כי אינ אלהים בכל הארצ כי אם בישראל ועתה 
קח נא ברכה מאת עבדכ ויאמר חי יהוה אשר עמדתי לפניו אמ אקח 
ויפצר בו לקחת וימאנ ויאמר נעמנ ולא יתננא לעבדכ משא צמד פרדים 
אדמה כי לוא יעשה עוד עבדכ עלה וזבח לאלהים אחרים כי אמ ליהוה 
לדבר הזה יסלח יהוה לעבדכ בבוא אדני בית רמונ להשתחות שמה 
והוא נשענ על ידי והשתחויתי בית רמנ בהשתחויתי בית רמנ יסלח נא 
יהוה לעבדכ בדבר הזה ויאמר לו לכ לשלום וילכ מאתו כברת ארצ 
ויאמר גיחזי נער אלישע איש האלהים הנה חשכ אדני את נעמנ הארמי 
הזה מקחת מידו את אשר הביא חי יהוה כי אמ רצתי אחריו ולקחתי 
מאתו מאומה וירדפ גיחזי אחרי נעמנ ויראה נעמנ רצ אחריו ויפל מעל 
המרכבה לקראתו ויאמר השלום ויאמר שלומ אדני שלחני לאמר הנה 
עתה זה באו אלי שני נערים מהר אפרים מבני הנביאים תנה נא להמ 
ככר כספ ושתי חלפות בגדים ויאמר נעמנ הואל קח ככרים ויפרצ בו ויצר 
ככרים כספ בשני חרטים ושתי חלפות בגדים ויתנ אל שני נעריו וישאו 
לפניו ויבא אל העפל ויקח מידם ויפקד בבית וישלח את האנשים וילכו 
והוא בא ויעמד אל אדניו ויאמר אליו אלישע מאנ מאינ גחזי ויאמר לא 
הלכ עבדכ אנה ואנה ויאמר אליו לא לבי הלכ כאשר הפכ איש מעל 
מרכבתו לקראתכ העת לקחת את הכספ ולקחת בגדים וזיתים וכרמים 
וצאנ ובקר ועבדים ושפחות וצרעת נעמנ תדבק בכ ובזרעכ לעולם ויצא 
מלפניו מצרע כשלג ויאמרו בני הנביאים אל אלישע הנה נא המקום 
אשר אנחנו ישבים שם לפניכ צר ממנו נלכה נא עד הירדנ ונקחה משמ 
איש קורה אחת ונעשה לנו שם מקום לשבת שמ ויאמר לכו ויאמר 
האחד הואל נא ולכ את עבדיכ ויאמר אני אלכ וילכ אתמ ויבאו הירדנה 
ויגזרו העצים ויהי האחד מפיל הקורה ואת הברזל נפל אל המים ויצעק 
ויאמר אהה אדני והוא שאול ויאמר איש האלהים אנה נפל ויראהו את 
המקום ויקצב עצ וישלכ שמה ויצפ הברזל ויאמר הרם לכ וישלח ידו 
ויקחהו ומלכ ארמ היה נלחמ בישראל ויועצ אל עבדיו לאמר אל מקומ 
פלני אלמני תחנתי וי שלח איש האלהים אל מלכ ישראל לאמר השמר 
מעבר המקום הזה כי שם ארמ נחתים וישלח מלכ ישראל אל המקומ 
אשר אמר לו איש האלהים והזהירה והזהירו ונשמר שמ לא אחת ולא 
שתים ויסער לב מלכ ארם על הדבר הזה ויקרא אל עבדיו ויאמר אליהמ 
הלוא תגידו לי מי משלנו אל מלכ ישראל ויאמר אחד מעבדיו לוא אדני 
המלכ כי אלישע הנביא אשר בישראל יגיד למלכ ישראל את הדברים 
אשר תדבר בחדר משכבכ ויאמר לכו וראו איכה הוא ואשלח ואקחהו 
ויגד לו לאמר הנה בדתנ וישלח שמה סוסים ורכב וחיל כבד ויבאו לילה 
ויקפו על העיר וישכם משרת איש האלהים לקום ויצא והנה חיל סובב 
את העיר וסוס ורכב ויאמר נערו אליו אהה אדני איכה נעשה ויאמר אל 


תירא כי רבים אשר אתנו מאשר אותם ויתפלל אלישע ויאמר יהוה פקח 
נא את עיניו ויראה ויפקח יהוה את עיני הנער וירא והנה ההר מלא סוסים 
ורכב אש סביבת אלישע וירדו אליו ויתפלל אלישע אל יהוה ויאמר הכ 
נא את הגוי הזה בסנורים ויכם בסנורים כדבר אלישע ויאמר אלהמ 
אלישע לא זה הדרכ ולא זה העיר לכו אחרי ואוליכה אתכם אל האיש 
אשר תבקשונ וילכ אותמ שמרונה ויהי כבאם שמרונ ויאמר אלישע יהוה 
פקח את עיני אלה ויראו ויפקח יהוה את עיניהם ויראו והנה בתוכ שמרונ 
ויאמר מלכ ישראל אל אלישע כראתו אותם האכה אכה אבי ויאמר לא 
תכה האשר שבית בחרבכ ובקשתכ אתה מכה שים לחם ומים לפניהם 
ויאכלו וישתו וילכו אל אדניהם ויכרה להמ כרה גדולה ויאכלו וישתו 
וישלחם וילכו אל אדניהם ולא יספו עוד גדודי ארמ לבוא בארצ ישראל 
ויהי אחרי כנ ויקבצ בנ הדד מלכ ארמ את כל מחנהו ויעל ויצר על 
שמרונ ויהי רעב גדול בשמרונ והנה צרים עליה עד היות ראש חמור 
בשמנים כספ ורבע הקב חרייונים דביונים בחמשה כספ ויהי מלכ ישראל 
עבר על החמה ואשה צעקה אליו לאמר הושיעה אדני המלכ ויאמר אל 
יושעכ יהוה מאינ אושיעכ המנ הגרנ או מנ היקב ויאמר לה המלכ מה 
לכ ותאמר האשה הזאת אמרה אלי תני את בנכ ונאכלנו היום ואת בני 
נאכל מחר ונבשל את בני ונאכלהו ואמר אליה ביום האחר תני את בנכ 
ונאכלנו ותחבא את בנה ויהי כשמע המלכ את דברי האשה ויקרע את 
בגדיו והוא עבר על החמה וירא העמ והנה השק על בשרו מבית ויאמר 
כה יעשה לי אלהים וכה יוספ אמ יעמד ראש אלישע בנ שפט עליו היום 
ואלישע ישב בביתו והזקנים ישבים אתו וישלח איש מלפניו בטרם יבא 
המלאכ אליו והוא אמר אל הזקנים הראיתם כי שלח בנ המרצח הזה 
להסיר את ראשי ראו כבא המלאכ סגרו הדלת ולחצתם אתו בדלת 
הלוא קול רגלי אדניו אחריו עודנו מדבר עמם והנה המלאכ ירד אליו 
ויאמר הנה זאת הרעה מאת יהוה מה אוחיל ליהוה עוד ויאמר אלישע 
שמעו דבר יהוה כה אמר יהוה כעת מחר סאה סלת בשקל וסאתים 
שערים בשקל בשער שמרונ ויענ השליש אשר למלכ נשענ על ידו את 
איש האלהים ויאמר הנה יהוה עשה ארבות בשמים היהיה הדבר הזה 
ויאמר הנכה ראה בעיניכ ומשם לא תאכל וארבעה אנשים היו מצרעים 
פתח השער ויאמרו איש אל רעהו מה אנחנו ישבים פה עד מתנו אמ 
אמרנו נבוא העיר והרעב בעיר ומתנו שם ואם ישבנו פה ומתנו ועתה 
לכו ונפלה אל מחנה ארמ אמ יחינו נחיה ואם ימיתנו ומתנו ויקומו בנשפ 
לבוא אל מחנה ארם ויבאו עד קצה מחנה ארמ והנה אינ שמ איש 
ואדני השמיע את מחנה ארמ קול רכב קול סוס קול חיל גדול ויאמרו 
איש אל אחיו הנה שכר עלינו מלכ ישראל את מלכי החתים ואת מלכי 
מצרים לבוא עלינו ויקומו וינוסו בנשפ ויעזבו את אהליהם ואת סוסיהמ 
ואת חמריהם המחנה כאשר היא וינסו אל נפשם ויבאו המצרעים האלה 
עד קצה המחנה ויבאו אל אהל אחד ויאכלו וישתו וישאו משמ כספ 
וזהב ובגדים וילכו ויטמנו וישבו ויבאו אל אהל אחר וישאו משם וילכו 
ויטמנו ויאמרו איש אל רעהו לא כנ אנחנו עשים היום הזה יום בשרה 
הוא ואנחנו מחשים וחכינו עד אור הבקר ומצאנו עוונ ועתה לכו ונבאה 
ונגידה בית המלכ ויבאו ויקראו אל שער העיר ויגידו להמ לאמר באנו 
אל מחנה ארם והנה אינ שמ איש וקול אדם כי אמ הסוס אסור והחמור 
אסור ואהלים כאשר המה ויקרא השערים ויגידו בית המלכ פנימה ויקם 
המלכ לילה ויאמר אל עבדיו אגידה נא לכם את אשר עשו לנו ארמ 
ידעו כי רעבים אנחנו ויצאו מנ המחנה להחבה בהשדה בשדה לאמר 
כי יצאו מנ העיר ונתפשם חיים ואל העיר נבא ויענ אחד מעבדיו ויאמר 
ויקחו נא חמשה מנ הסוסים הנשארים אשר נשארו בה הנם ככל ההמונ 
המונ ישראל אשר נשארו בה הנם ככל המונ ישראל אשר תמו ונשלחה 


ונראה ויקחו שני רכב סוסים וישלח המלכ אחרי מחנה ארמ לאמר לכו 
וראו וילכו אחריהם עד הירדנ והנה כל הדרכ מלאה בגדים וכלים אשר 
השליכו ארמ בהחפזם בחפזם וישבו המלאכים ויגדו למלכ ויצא העמ 
ויבזו את מחנה ארמ ויהי סאה סלת בשקל וסאתים שערים בשקל כדבר 
יהוה והמלכ הפקיד את השליש אשר נשענ על ידו על השער וירמסהו 
העם בשער ויםת כאשר דבר איש האלהים אשר דבר ברדת המלכ 
אליו ויהי כדבר איש האלהים אל המלכ לאמר סאתים שערים בשקל 
וסאה סלת בשקל יהיה כעת מחר בשער שמרונ ויענ השליש את איש 
האלהים ויאמר והנה יהוה עשה ארבות בשמים היהיה כדבר הזה ויאמר 
הנכ ראה בעיניכ ומשם לא תאכל ויהי לו כנ וירמסו אתו העם בשער 
וימת ואלישע דבר אל האשה אשר החיה את בנה לאמר קומי ולכי אתי 
את וביתכ וגורי באשר תגורי כי קרא יהוה לרעב וגם] בא אל הארצ 
שבע שנים ותקם האשה ותעש כדבר איש האלהים ותלכ היא וביתה 
ותגר בארצ פלשתים שבע שנים ויהי מקצה שבע שנים ותשב האשה 
מארצ פלשתים ותצא לצעק אל המלכ אל ביתה ואל שדה והמלכ 
מדבר אל גחזי נער איש האלהים לאמר ספרה נא לי את כל הגדלות 
אשר עשה אלישע ויהי הוא מספר למלכ את אשר החיה את המת 
והנה האשה אשר החיה את בנה צעקת אל המלכ על ביתה ועל שדה 
ויאמר גחזי אדני המלכ זאת האשה וזה בנה אשר החיה אלישע וישאל 
המלכ לאשה ותספר לו ויתנ לה המלכ סריס אחד לאמר השיב את 
כל אשר לה ואת כל תבואת השדה מיום עזבה את הארצ ועד עתה 
ויבא אלישע דמשק ובנ הדד מלכ ארמ חלה ויגד לו לאמר בא איש 
האלהים עד הנה ויאמר המלכ אל חזהאל קח בידכ מנחה ולכ לקראת 
איש האלהים ודרשת את יהוה מאותו לאמר האחיה מחלי זה וילכ חזאל 
לקראתו ויקח מנחה בידו וכל טוב דמשק משא ארבעים גמל ויבא ויעמד 
לפניו ויאמר בנכ בנ הדד מלכ ארמ שלחני אליכ לאמר האחיה מחלי 
זה ויאמר אליו אלישע לכ אמר לא לו חיה תחיה והראני יהוה כי מות 
ימות ויעמד את פניו וישם עד בש ויבכ איש האלהים ויאמר חזאל מדוע 
אדני בכה ויאמר כי ידעתי את אשר תעשה לבני ישראל רעה מבצריהמ 
תשלח באש ובחריהמ בחרב תהרג ועלליהם תרטש והרתיהמ תבקע 
ויאמר חזהאל כי מה עבדכ הכלב כי יעשה הדבר הגדול הזה ויאמר 
אלישע הראני יהוה אתכ מלכ על ארמ וילכ מאת אלישע ויבא אל אדניו 
ויאמר לו מה אמר לכ אלישע ויאמר אמר לי חיה תחיה ויהי ממחרת ויקח 
המכבר ויטבל במים ויפרש על פניו וימת וימלכ חזהאל תחתיו ובשנת 
חמש ליורם בנ אחאב מלכ ישראל ויהושפט מלכ יהודה מלכ יהורם בנ 
יהושפט מלכ יהודה בנ שלשים ושתים שנה היה במלכו ושמנה שנה 
שנים מלכ בירושלם וילכ בדרכ מלכי ישראל כאשר עשו בית אחאב 
כי בת אחאב היתה לו לאשה ויעש הרע בעיני יהוה ולא אבה יהוה 
להשחית את יהודה למענ דוד עבדו כאשר אמר לו לתת לו ניר לבניו 
כל הימים בימיו פשע אדום מתחת יד יהודה ויםלכו עליהם מלכ ויעבר 
יורם צעירה וכל הרכב עמו ויהי הוא קם לילה ויכה את אדום הסביב 
אליו ואת שרי הרכב וינס העם לאהליו ויפשע אדום מתחת יד יהודה עד 
היום הזה אז תפשע לבנה בעת ההיא ויתר דברי יורם וכל אשר עשה 
הלוא המ כתובים על ספר דברי הימים למלכי יהודה וישכב יורם עמ 
אבתיו ויקבר עם אבתיו בעיר דוד וימלכ אחזיהו בנו תחתיו בשנת שתים 
עשרה שנה ליורם בנ אחאב מלכ ישראל מלכ אחזיהו בנ יהורם מלכ 
יהודה בנ עשרים ושתים שנה אחזיהו במלכו ושנה אחת מלכ בירושלם 
ושמ אמו עתליהו בת עמרי מלכ ישראל וילכ בדרכ בית אחאב ויעש 
הרע בעיני יהוה כבית אחאב כי חתנ בית אחאב הוא וילכ את יורם בנ 
אחאב למלחמה עמ חזהאל מלכ ארמ ברמת גלעד ויכו ארמים את 


יורם וישב יורם המלכ להתרפא ביזרעאל מנ המכים אשר יכהו ארמימ 
ברמה בהלחמו את חזהאל מלכ ארמ ואחזיהו בנ יהורם מלכ יהודה ירד 
לראות את יורמ בנ אחאב ביזרעאל כי חלה הוא ואלישע הנביא קרא 
לאחד מבני הנביאים ויאמר לו חגר מתניכ וקח פכ השמנ הזה בידכ 
ולכ רמת גלעד ובאת שמה וראה שמ יהוא בנ יהושפט בנ נמשי ובאת 
והקמתו מתוכ אחיו והביאת אתו חדר בחדר ולקחת פכ השמנ ויצקת על 
ראשו ואמרת כה אמר יהוה משחתיכ למלכ אל ישראל ופתחת הדלת 
ונסתה ולא תחכה וילכ הנער הנער הנביא רמת גלעד ויבא והנה שרי 
החיל ישבים ויאמר דבר לי אליכ השר ויאמר יהוא אל מי מכלנו ויאמר 
אליכ השר ויקם ויבא הביתה ויצק השמנ אל ראשו ויאמר לו כה אמר 
יהוה אלהי ישראל משחתיכ למלכ אל עם יהוה אל ישראל והכיתה 
את בית אחאב אדניכ ונקמתי דמי עבדי הנביאים ודמי כל עבדי יהוה 
מיד איזבל ואבד כל בית אחאב והכרתי לאחאב משתינ בקיר ועצור 
ועזוב בישראל ונתתי את בית אחאב כבית ירבעם בנ נבט וכבית בעשא 
בנ אחיה ואת איזבל יאכלו הכלבים בחלק יזרעאל ואינ קבר ויפתח 
הדלת וינס ויהוא יצא אל עבדי אדניו ויאמר לו השלום מדוע בא המשגע 
הזה אליכ ויאמר אליהמ אתמ ידעתמ את האיש ואת שיחו ויאמרו שקר 
הגד נא לנו ויאמר כזאת וכזאת אמר אלי לאמר כה אמר יהוה משחתיכ 
למלכ אל ישראל וימהרו ויקחו איש בגדו וישימו תחתיו אל גרמ המעלות 
ויתקעו בשופר ויאמרו מלכ יהוא ויתקשר יהוא בנ יהושפט בנ נמשי אל 
יורם ויורם היה שמר ברמת גלעד הוא וכל ישראל מפני חזאל מלכ 
ארם וישב יהורם המלכ להתרפא ביזרעאל מנ המכים אשר יכהו ארמימ 
בהלחמו את חזאל מלכ ארם ויאמר יהוא אמ יש נפשכם אל יצא פליט 
מנ העיר ללכת לגיד להגיד ביזרעאל וירכב יהוא וילכ יזרעאלה כי יורם 
שכב שמה ואחזיה מלכ יהודה ירד לראות את יורם והצפה עמד על 
המגדל ביזרעאל וירא את שפעת יהוא בבאו ויאמר שפעת אני ראה 
ויאמר יהורם קח רכב ושלח לקראתם ויאמר השלום וילכ רכב הסוס 
לקראתו ויאמר כה אמר המלכ השלום ויאמר יהוא מה לכ ולשלום סב 
אל אחרי ויגד הצפה לאמר בא המלאכ עד הם ולא שב וישלח רכב 
סוס שני ויבא אלהם ויאמר כה אמר המלכ שלום ויאמר יהוא מה לכ 
ולשלום סב אל אחרי ויגד הצפה לאמר בא עד אליהם ולא שב והמנהג 
כמנהג יהוא בנ נמשי כי בשגעונ ינהג ויאמר יהורם אסר ויאסר רכבו 
ויצא יהורם מלכ ישראל ואחזיהו מלכ יהודה איש ברכבו ויצאו לקראת 
יהוא וימצאהו בחלקת נבות היזרעאלי ויהי כראות יהורם את יהוא ויאמר 
השלום יהוא ויאמר מה השלום עד זנוני איזבל אמכ וכשפיה הרבים 
ויהפכ יהורם ידיו וינס ויאמר אל אחזיהו מרמה אחזיה ויהוא מלא ידו 
בקשת ויכ את יהורם בינ זרעיו ויצא החצי מלבו ויכרע ברכבו ויאמר אל 
בדקר שלשה שלשו שא השלכהו בחלקת שדה נבות היזרעאלי כי 
זכר אני ואתה את רכבים צמדים אחרי אחאב אביו ויהוה נשא עליו את 
המשא הזה אמ לא את דמי נבות ואת דמי בניו ראיתי אמש נאם יהוה 
ושלמתי לכ בחלקה הזאת נאם יהוה ועתה שא השלכהו בחלקה כדבר 
יהוה ואחזיה מלכ יהודה ראה וינס דרכ בית הגנ וירדפ אחריו יהוא ויאמר 
גמ אתו הכהו אל המרכבה במעלה גור אשר את יבלעם וינס מגדו וימת 
שמ וירכבו אתו עבדיו ירושלמה ויקברו אתו בקברתו עם אבתיו בעיר 
דוד ובשנת אחת עשרה שנה ליורם בנ אחאב מלכ אחזיה על יהודה 
ויבוא יהוא יזרעאלה ואיזבל שמעה ותשם בפוכ עיניה ותיטב את ראשה 
ותשקפ בעד החלונ ויהוא בא בשער ותאמר השלום זמרי הרג אדניו 
וישא פניו אל החלונ ויאמר מי אתי מי וישקיפו אליו שנים שלשה סריסים 
ויאמר שמטהו שמטוה וישמטוה ויז מדמה אל הקיר ואל הסוסים וירמסנה 
ויבא ויאכל וישת ויאמר פקדו נא את הארורה הזאת וקברוה כי בת מלכ 


היא וילכו לקברה ולא מצאו בה כי אמ הגלגלת והרגלים וכפות הידים 
וישבו ויגידו לו ויאמר דבר יהוה הוא אשר דבר ביד עבדו אליהו התשבי 
לאמר בחלק יזרעאל יאכלו הכלבים את בשר איזבל והית והיתה נבלת 
איזבל כדמנ על פני השדה בחלק יזרעאל אשר לא יאמרו זאת איזבל 
ולאחאב שבעים בנים בשמרונ ויכתב יהוא ספרים וישלח שמרונ אל 
שרי יזרעאל הזקנים ואל האמנים אחאב לאמר ועתה כבא הספר הזה 
אליכם ואתכם בני אדניכם ואתכם הרכב והסוסים ועיר מבצר והנשק 
וראיתם הטוב והישר מבני אדניכם ושמתם על כסא אביו והלחמו על בית 
אדניכם ויראו מאד מאד ויאמרו הנה שני המלכים לא עמדו לפניו ואיכ 
נעמד אנחנו וישלח אשר על הבית ואשר על העיר והזקנים והאמנים 
אל יהוא לאמר עבדיכ אנחנו וכל אשר תאמר אלינו נעשה לא נמליכ 
איש הטוב בעיניכ עשה ויכתב אליהם ספר שנית לאמר אמ לי אתמ 
ולקלי אתמ שמעים קחו את ראשי אנשי בני אדניכם ובאו אלי כעת 
מחר יזרעאלה ובני המלכ שבעים איש את גדלי העיר מגדלים אותמ 
ויהי כבא הספר אליהם ויקחו את בני המלכ וישחטו שבעים איש וישימו 
את ראשיהם בדודים וישלחו אליו יזרעאלה ויבא המלאכ ויגד לו לאמר 
הביאו ראשי בני המלכ ויאמר שימו אתם שני צברים פתח השער עד 
הבקר ויהי בבקר ויצא ויעמד ויאמר אל כל העמ צדקים אתמ הנה אני 
קשרתי על אדני ואהרגהו ומי הכה את כל אלה דעו אפוא כי לא יפל 
מדבר יהוה ארצה אשר דבר יהוה על בית אחאב ויהוה עשה את אשר 
דבר ביד עבדו אליהו ויכ יהוא את כל הנשארים לבית אחאב ביזרעאל 
וכל גדליו ומידעיו וכהניו עד בלתי השאיר לו שריד ויקם ויבא וילכ שמרונ 
הוא בית עקד הרעים בדרכ ויהוא מצא את אחי אחזיהו מלכ יהודה 
ויאמר מי אתמ ויאמרו אחי אחזיהו אנחנו ונרד לשלום בני המלכ ובני 
הגבירה ויאמר תפשום חיים ויתפשום חיים וישחטום אל בור בית עקד 
ארבעים ושנים איש ולא השאיר איש מהמם וילכ משם וימצא את יהונדב 
בנ רכב לקראתו ויברכהו ויאמר אליו היש את לבבכ ישר כאשר לבבי 
עם לבבכ ויאמר יהונדב יש ויש תנה את ידכ ויתנ ידו ויעלהו אליו אל 
המרכבה ויאמר לכה אתי וראה בקנאתי ליהוה וירכבו אתו ברכבו ויבא 
שמרונ ויכ את כל הנשארים לאחאב בשמרונ עד השמידו כדבר יהוה 
אשר דבר אל אליהו ויקבצ יהוא את כל העם ויאמר אלהמ אחאב עבד 
את הבעל מעט יהוא יעבדנו הרבה ועתה כל נביאי הבעל כל עבדיו וכל 
כהניו קראו אלי איש אל יפקד כי זבח גדול לי לבעל כל אשר יפקד לא 
יחיה ויהוא עשה בעקבה למענ האביד את עבדי הבעל ויאמר יהוא קדשו 
עצרה לבעל ויקראו וישלח יהוא בכל ישראל ויבאו כל עבדי הבעל ולא 
נשאר איש אשר לא בא ויבאו בית הבעל ויםלא בית הבעל פה לפה 
ויאמר לאשר על המלתחה הוצא לבוש לכל עבדי הבעל ויצא להמ 
המלבוש ויבא יהוא ויהונדב בנ רכב בית הבעל ויאמר לעבדי הבעל 
חפשו וראו פנ יש פה עמכם מעבדי יהוה כי אמ עבדי הבעל לבדם 
ויבאו לעשות זבחים ועלות ויהוא שם לו בחוצ שמנים איש ויאמר האיש 
אשר ימלט מנ האנשים אשר אני מביא על ידיכם נפשו תחת נפשו ויהי 
ככלתו לעשות העלה ויאמר יהוא לרצים ולשלשים באו הכום איש אל 
יצא ויכום לפי חרב וישלכו הרצים והשלשים וילכו עד עיר בית הבעל 
ויצאו את מצבות בית הבעל וישרפוה ויתצו את מצבת הבעל ויתצו את 
בית הבעל וישמהו למחראות למוצאות עד היום וישמד יהוא את הבעל 
מישראל רק חטאי ירבעם בנ נבט אשר החטיא את ישראל לא סר יהוא 
מאחריהם עגלי הזהב אשר בית אל ואשר בדנ ויאמר יהוה אל יהוא יענ 
אשר הטיבת לעשות הישר בעיני ככל אשר בלבבי עשית לבית אחאב 
בני רבעים ישבו לכ על כסא ישראל ויהוא לא שמר ללכת בתורת יהוה 
אלהי ישראל בכל לבבו לא סר מעל חטאות ירבעמ אשר החטיא את 


ישראל בימים ההם החל יהוה לקצות בישראל ויכם חזאל בכל גבול 
ישראל מנ הירדנ מזרח השמש את כל ארצ הגלעד הגדי והראובני 
והמנשי מערער אשר על נחל ארננ והגלעד והבשנ ויתר דברי יהוא וכל 
אשר עשה וכל גבורתו הלוא המ כתובים על ספר דברי הימים למלכי 
ישראל וישכב יהוא עם אבתיו ויקברו אתו בשמרונ וימלכ יהואחז בנו 
תחתיו והימים אשר מלכ יהוא על ישראל עשרים ושמנה שנה בשמרונ 
ועתליה אמ אחזיהו וראתה ראתה כי מת בנה ותקם ותאבד את כל 
זרע הממלכה ותקח יהושבע בת המלכ יורם אחות אחזיהו את יואש 
בנ אחזיה ותגנב אתו מתוכ בני המלכ הממותתים המומתים אתו ואת 
מינקתו בחדר המטות ויסתרו אתו מפני עתליהו ולא הומת ויהי אתה 
בית יהוה מתחבא שש שנים ועתליה מלכת על הארצ ובשנה השביעית 
שלח יהוידע ויקח את שרי המאיות המאות לכרי ולרצים ויבא אתם אליו 
בית יהוה ויכרת להמ ברית וישבע אתמ בבית יהוה וירא אתמ את בנ 
המלכ ויצום לאמר זה הדבר אשר תעשונ השלשית מכמ באי השבת 
ושמרי משמרת בית המלכ והשלשית בשער סור והשלשית בשער אחר 
הרצים ושמרתם את משמרת הבית מסח ושתי הידות בכם כל יצאי 
השבת ושמרו את משמרת בית יהוה אל המלכ והקפתם על המלכ 
סביב איש וכליו בידו והבא אל השדרות יומת והיו את המלכ בצאתו 
ובבאו ויעשו שרי המאיות המאות ככל אשר צוה יהוידע הכהנ ויקחו איש 
את אנשיו באי השבת עם יצאי השבת ויבאו אל יהוידע הכהנ ויתנ הכהנ 
לשרי המאיות המאות את החנית ואת השלטים אשר למלכ דוד אשר 
בבית יהוה ויעמדו הרצים איש וכליו בידו מכתפ הבית הימנית עד כתפ 
הבית השמאלית למזבח ולבית על המלכ סביב ויוצא את בנ המלכ ויתנ 
עליו את הנזר ואת העדות וימלכו אתו וימשחהו ויכו כפ ויאמרו יחי המלכ 
ותשמע עתליה את קול הרצינ העם ותבא אל העם בית יהוה ותרא והנה 
המלכ עמד על העמוד כמשפט והשרים והחצצרות אל המלכ וכל עמ 
הארצ שמח ותקע בחצצרות ותקרע עתליה את בגדיה ותקרא קשר 
קשר ויצו יהוידע הכהנ את שרי המיאות המאות פקדי החיל ויאמר אליהמ 
הוציאו אתה אל מבית לשדרת והבא אחריה המת בחרב כי אמר הכהנ 
אל תומת בית יהוה וישמו לה ידים ותבוא דרכ מבוא הסוסים בית המלכ 
ותומת שמ ויכרת יהוידע את הברית בינ יהוה ובינ המלכ ובינ העם להיות 
לעמ ליהוה ובינ המלכ ובינ העם ויבאו כל עמ הארצ בית הבעל ויתצהו 
את מזבחתו מזבחתיו ואת צלמיו שברו היטב ואת מתנ כהנ הבעל הרגו 
לפני המזבחות וישמ הכהנ פקדות על בית יהוה ויקח את שרי המאות 
ואת הכרי ואת הרצים ואת כל עם הארצ וירידו את המלכ מבית יהוה 
ויבואו דרכ שער הרצים בית המלכ וישב על כסא המלכים וישמח כל 
עם הארצ והעיר שקטה ואת עתליהו המיתו בחרב בית מלכ המלכ 
בנ שבע שנים יהואש במלכו בשנת שבע ליהוא מלכ יהואש וארבעים 
שנה מלכ בירושלם ושם אמו צביה מבאר שבע ויעש יהואש הישר בעיני 
יהוה כל ימיו אשר הורהו יהוידע הכהנ רק הבמות לא סרו עוד העמ 
מזבחים ומקטרים בבמות ויאמר יהואש אל הכהנים כל כספ הקדשים 
אשר יובא בית יהוה כספ עובר איש כספ נפשות ערכו כל כספ אשר 
יעלה על לב איש להביא בית יהוה יקחו להמ הכהנים איש מאת מכרו 
והמ יחזקו את בדק הבית לכל אשר ימצא שם בדק ויהי בשנת עשרים 
ושלש שנה למלכ יהואש לא חזקו הכהנים את בדק הבית ויקרא המלכ 
יהואש ליהוידע הכהנ ולכהנים ויאמר אלהם מדוע אינכם מחזקים את 
בדק הבית ועתה אל תקחו כספ מאת מכריכם כי לבדק הבית תתנהו 
ויאתו הכהנים לבלתי קחת כספ מאת העם ולבלתי חזק את בדק הבית 
ויקח יהוידע הכהנ ארונ אחד ויקב חר בדלתו ויתנ אתו אצל המזבח 
בימינ מימינ בבוא איש בית יהוה ונתנו שמה הכהנים שמרי הספ את 


כל הכספ המובא בית יהוה ויהי כראותם כי רב הכספ בארונ ויעל ספר 
המלכ והכהנ הגדול ויצרו וימנו את הכספ הנמצא בית יהוה ונתנו את 
הכספ המתכנ על יד ידי עשי המלאכה הפקדים המפקדים בית יהוה 
ויוציאהו לחרשי העצ ולבנים העשים בית יהוה ולגדרים ולחצבי האבנ 
ולקנות עצים ואבני מחצב לחזק את בדק בית יהוה ולכל אשר יצא 
על הבית לחזקה אכ לא יעשה בית יהוה ספות כספ מזמרות מזרקות 
חצצרות כל כלי זהב וכלי כספ מנ הכספ המובא בית יהוה כי לעשי 
המלאכה יתנהו וחזקו בו את בית יהוה ולא יחשבו את האנשים אשר 
יתנו את הכספ על ידם לתת לעשי המלאכה כי באמנה הם עשים 
כספ אשמ וכספ חטאות לא יובא בית יהוה לכהנים יהיו אז יעלה חזאל 
מלכ ארמ וילחם על גת וילכדה וישם חזאל פניו לעלות על ירושלם 
ויקח יהואש מלכ יהודה את כל הקדשים אשר הקדישו יהושפט ויהורם 
ואחזיהו אבתיו מלכי יהודה ואת קדשיו ואת כל הזהב הנמצא באצרות 
בית יהוה ובית המלכ וישלח לחזאל מלכ ארמ ויעל מעל ירושלם ויתר 
דברי יואש וכל אשר עשה הלוא המ כתובים על ספר דברי הימים למלכי 
יהודה ויקמו עבדיו ויקשרו קשר ויכו את יואש בית מלא היורד סלא ויוזבד 
בנ שמעת ויהוזבד בנ שמר עבדיו הכהו וימת ויקברו אתו עם אבתיו 
בעיר דוד וימלכ אמציה בנו תחתיו בשנת עשרים ושלש שנה ליואש 
בנ אחזיהו מלכ יהודה מלכ יהואחז בנ יהוא על ישראל בשמרונ שבע 
עשרה שנה ויעש הרע בעיני יהוה וילכ אחר חטאת ירבעם בנ נבט אשר 
החטיא את ישראל לא סר ממנה ויחר אפ יהוה בישראל ויתנם ביד חזאל 
מלכ ארמ וביד בנ הדד בנ חזאל כל הימים ויחל יהואחז את פני יהוה 
וישמע אליו יהוה כי ראה את לחצ ישראל כי לחצ אתם מלכ ארמ ויתנ 
יהוה לישראל מושיע ויצאו מתחת יד ארמ וישבו בני ישראל באהליהמ 
כתמול שלשום אכ לא סרו מחטאות בית ירבעמ אשר החטי החטיא את 
ישראל בה הלכ וגמ האשרה עמדה בשמרונ כי לא השאיר ליהואחז 
עם כי אמ חמשים פרשים ועשרה רכב ועשרת אלפים רגלי כי אבדם 
מלכ ארם וישמם כעפר לדש ויתר דברי יהואחז וכל אשר עשה וגבורתו 
הלוא המ כתובים על ספר דברי הימים למלכי ישראל וישכב יהואחז 
עם אבתיו ויקברהו בשמרונ וימלכ יואש בנו תחתיו בשנת שלשים ושבע 
שנה ליואש מלכ יהודה מלכ יהואש בנ יהואחז על ישראל בשמרונ 
שש עשרה שנה ויעשה הרע בעיני יהוה לא סר מכל חטאות ירבעם בנ 
נבט אשר החטיא את ישראל בה הלכ ויתר דברי יואש וכל אשר עשה 
וגבורתו אשר נלחם עמ אמציה מלכ יהודה הלוא המ כתובים על ספר 
דברי הימים למלכי ישראל וישכב יואש עם אבתיו וירבעם ישב על כסאו 
ויקבר יואש בשמרונ עם מלכי ישראל ואלישע חלה את חליו אשר ימות 
בו וירד אליו יואש מלכ ישראל ויבכ על פניו ויאמר אבי אבי רכב ישראל 
ופרשיו ויאמר לו אלישע קח קשת וחצים ויקח אליו קשת וחצים ויאמר 
למלכ ישראל הרכב ידכ על הקשת וירכב ידו וישם אלישע ידיו על ידי 
המלכ ויאמר פתח החלונ קדמה ויפתח ויאמר אלישע ירה ויור ויאמר 
חצ תשועה ליהוה וחצ תשועה בארם והכית את ארמ באפק עד כלה 
ויאמר קח החצים ויקח ויאמר למלכ ישראל הכ ארצה ויכ שלש פעמים 
ויעמד ויקצפ עליו איש האלהים ויאמר להכות חמש או שש פעמים אז 
הכית את ארמ עד כלה ועתה שלש פעמים תכה את ארמ וימת אלישע 
ויקברהו וגדודי מואב יבאו בארצ בא שנה ויהי המ קברים איש והנה ראו 
את הגדוד וישליכו את האיש בקבר אלישע וילכ ויגע האיש בעצמות 
אלישע ויחי ויקם על רגליו וחזאל מלכ ארמ לחצ את ישראל כל ימי 
יהואחז ויחנ יהוה אתם וירחמם ויפנ אליהם למענ בריתו את אברהמ 
יצחק ויעקב ולא אבה השחיתם ולא השליכם מעל פניו עד עתה וימת 
חזאל מלכ ארם וימלכ בנ הדד בנו תחתיו וישב יהואש בנ יהואחז ויקח 


את הערים מיד בנ הדד בנ חזאל אשר לקח מיד יהואחז אביו במלחמה 
שלש פעמים הכהו יואש וישב את ערי ישראל בשנת שתים ליואש בנ 
יואחז מלכ ישראל מלכ אמציהו בנ יואש מלכ יהודה בנ עשרים וחמש 
שנה היה במלכו ועשרים ותשע שנה מלכ בירושלם ושם אמו יהועדינ 
יהועדנ מנ ירושלם ויעש הישר בעיני יהוה רק לא כדוד אביו ככל אשר 
עשה יואש אביו עשה רק הבמות לא סרו עוד העם מזבחים ומקטרים 
בבמות ויהי כאשר חזקה הממלכה בידו ויכ את עבדיו המכים את המלכ 
אביו ואת בני המכים לא המית ככתוב בספר תורת משה אשר צוה 
יהוה לאמר לא יומתו אבות על בנים ובנים לא יומתו על אבות כי אמ 
איש בחטאו ימות יומת הוא הכה את אדום בגיא המלח מלח עשרת 
אלפים ותפש את הסלע במלחמה ויקרא את שמה יקתאל עד היום הזה 
אז שלח אמציה מלאכים אל יהואש בנ יהואחז בנ יהוא מלכ ישראל 
לאמר לכה נתראה פנים וישלח יהואש מלכ ישראל אל אמציהו מלכ 
יהודה לאמר החוח אשר בלבנונ שלח אל הארז אשר בלבנונ לאמר 
תנה את בתכ לבני לאשה ותעבר חית השדה אשר בלבנונ ותרמס 
את החוח הכה הכית את אדום ונשאכ לבכ הכבד ושב בביתכ ולמה 
תתגרה ברעה ונפלתה אתה ויהודה עמכ ולא שמע אמציהו ויעל יהואש 
מלכ ישראל ויתראו פנים הוא ואמציהו מלכ יהודה בבית שמש אשר 
ליהודה וינגפ יהודה לפני ישראל וינסו איש לאהלו לאהליו ואת אמציהו 
מלכ יהודה בנ יהואש בנ אחזיהו תפש יהואש מלכ ישראל בבית שמש 
ויבאו ויבא ירושלם ויפרצ בחומת ירושלמ בשער אפרים עד שער הפנה 
ארבע מאות אמה ולקח את כל הזהב והכספ ואת כל הכלים הנמצאים 
בית יהוה ובאצרות בית המלכ ואת בני התערבות וישב שמרונה ויתר 
דברי יהואש אשר עשה וגבורתו ואשר נלחם עמ אמציהו מלכ יהודה 
הלא המ כתובים על ספר דברי הימים למלכי ישראל וישכב יהואש עמ 
אבתיו ויקבר בשמרונ עמ מלכי ישראל וימלכ ירבעם בנו תחתיו ויחי 
אמציהו בנ יואש מלכ יהודה אחרי מות יהואש בנ יהואחז מלכ ישראל 
חמש עשרה שנה ויתר דברי אמציהו הלא המ כתובים על ספר דברי 
הימים למלכי יהודה ויקשרו עליו קשר בירושלם וינס לכישה וישלחו 
אחריו לכישה וימתהו שמ וישאו אתו על הסוסים ויקבר בירושלם עמ 
אבתיו בעיר דוד ויקחו כל עם יהודה את עזריה והוא בנ שש עשרה שנה 
וימלכו אתו תחת אביו אמציהו הוא בנה את אילת וישבה ליהודה אחרי 
שכב המלכ עמ אבתיו בשנת חמש עשרה שנה לאמציהו בנ יואש מלכ 
יהודה מלכ ירבעם בנ יואש מלכ ישראל בשמרונ ארבעים ואחת שנה 
ויעש הרע בעיני יהוה לא סר מכל חטאות ירבעם בנ נבט אשר החטיא 
את ישראל הוא השיב את גבול ישראל מלבוא חמת עד ים הערבה 
כדבר יהוה אלהי ישראל אשר דבר ביד עבדו יונה בנ אמתי הנביא אשר 
מגת החפר כי ראה יהוה את עני ישראל מרה מאד ואפס עצור ואפס 
עזוב ואינ עזר לישראל ולא דבר יהוה למחות את שם ישראל מתחת 
השמים ויושיעם ביד ירבעמ בנ יואש ויתר דברי ירבעם וכל אשר עשה 
וגבורתו אשר נלחם ואשר השיב את דמשק ואת חמת ליהודה בישראל 
הלא המ כתובים על ספר דברי הימים למלכי ישראל וישכב ירבעם עמ 
אבתיו עם מלכי ישראל ויםלכ זכריה בנו תחתיו בשנת עשרים ושבע 
שנה לירבעמ מלכ ישראל מלכ עזריה בנ אמציה מלכ יהודה בנ שש 
עשרה שנה היה במלכו וחמשים ושתים שנה מלכ בירושלם ושם אמו 
יכליהו מירושלם ויעש הישר בעיני יהוה ככל אשר עשה אמציהו אביו רק 
הבמות לא סרו עוד העם מזבחים ומקטרים בבמות וינגע יהוה את המלכ 
ויהי מצרע עד יום מתו וישב בבית החפשית ויותם בנ המלכ על הבית 
שפט את עמ הארצ ויתר דברי עזריהו וכל אשר עשה הלא המ כתובים 
על ספר דברי הימים למלכי יהודה וישכב עזריה עם אבתיו ויקברו אתו 


עם אבתיו בעיר דוד וימלכ יותם בנו תחתיו בשנת שלשים ושמנה שנה 
לעזריהו מלכ יהודה מלכ זכריהו בנ ירבעם על ישראל בשמרונ ששה 
חדשים ויעש הרע בעיני יהוה כאשר עשו אבתיו לא סר מחטאות ירבעמ 
בנ נבט אשר החטיא את ישראל ויקשר עליו שלם בנ יבש ויכהו קבל עמ 
וימיתהו וימלכ תחתיו ויתר דברי זכריה הנם כתובים על ספר דברי הימימ 
למלכי ישראל הוא דבר יהוה אשר דבר אל יהוא לאמר בני רביעים 
ישבו לכ על כסא ישראל ויהי כנ שלום בנ יביש מלכ בשנת שלשים 
ותשע שנה לעזיה מלכ יהודה ויםלכ ירח ימים בשמרונ ויעל מנחם בנ גדי 
מתרצה ויבא שמרונ ויכ את שלום בנ יביש בשמרונ וימיתהו וימלכ תחתיו 
ויתר דברי שלום וקשרו אשר קשר הנמ כתבים על ספר דברי הימימ 
למלכי ישראל אז יכה מנחם את תפסח ואת כל אשר בה ואת גבוליה 
מתרצה כי לא פתח ויכ את כל ההרותיה בקע בשנת שלשים ותשע שנה 
לעזריה מלכ יהודה מלכ מנחם בנ גדי על ישראל עשר שנים בשמרונ 
ויעש הרע בעיני יהוה לא סר מעל חטאות ירבעם בנ נבט אשר החטיא 
את ישראל כל ימיו בא פול מלכ אשור על הארצ ויתנ מנחמ לפול אלפ 
ככר כספ להיות ידיו אתו להחזיק הממלכה בידו ויצא מנחמ את הכספ 
על ישראל על כל גבורי החיל לתת למלכ אשור חמשים שקלים כספ 
לאיש אחד וישב מלכ אשור ולא עמד שמ בארצ ויתר דברי מנחמ וכל 
אשר עשה הלוא המ כתובים על ספר דברי הימימ למלכי ישראל וישכב 
מנחם עמ אבתיו וימלכ פקחיה בנו תחתיו בשנת חמשים שנה לעזריה 
מלכ יהודה מלכ פקחיה בנ מנחמ על ישראל בשמרונ שנתים ויעש הרע 
בעיני יהוה לא סר מחטאות ירבעמ בנ נבט אשר החטיא את ישראל 
ויקשר עליו פקח בנ רמליהו שלישו ויכהו בשמרונ בארמונ בית מלכ 
המלכ את ארגב ואת האריה ועמו חמשים איש מבני גלעדים וימיתהו 
וימלכ תחתיו ויתר דברי פקחיה וכל אשר עשה הנמ כתובים על ספר 
דברי הימים למלכי ישראל בשנת חמשים ושתים שנה לעזריה מלכ 
יהודה מלכ פקח בנ רמליהו על ישראל בשמרונ עשרים שנה ויעש הרע 
בעיני יהוה לא סר מנ חטאות ירבעם בנ נבט אשר החטיא את ישראל 
בימי פקח מלכ ישראל בא תגלת פלאסר מלכ אשור ויקח את עיונ ואת 
אבל בית מעכה ואת ינוח ואת קדש ואת חצור ואת הגלעד ואת הגלילה 
כל ארצ נפתלי ויגלם אשורה ויקשר קשר הושע בנ אלה על פקח בנ 
רמליהו ויכהו וימיתהו וימלכ תחתיו בשנת עשרים ליותם בנ עזיה ויתר 
דברי פקח וכל אשר עשה הנם כתובים על ספר דברי הימים למלכי 
ישראל בשנת שתים לפקח בנ רמליהו מלכ ישראל מלכ יותמם בנ עזיהו 
מלכ יהודה בנ עשרים וחמש שנה היה במלכו ושש עשרה שנה מלכ 
בירושלם ושמ אמו ירושא בת צדוק ויעש הישר בעיני יהוה ככל אשר 
עשה עזיהו אביו עשה רק הבמות לא סרו עוד העם מזבחים ומקטרים 
בבמות הוא בנה את שער בית יהוה העליונ ויתר דברי יותם אשר עשה 
הלא המ כתובים על ספר דברי הימים למלכי יהודה בימים ההם החל 
יהוה להשליח ביהודה רצינ מלכ ארמ ואת פקח בנ רמליהו וישכב יותמ 
עם אבתיו ויקבר עם אבתיו בעיר דוד אביו וימלכ אחז בנו תחתיו בשנת 
שבע עשרה שנה לפקח בנ רמליהו מלכ אחז בנ יותמ מלכ יהודה בנ 
עשרים שנה אחז במלכו ושש עשרה שנה מלכ בירושלם ולא עשה 
הישר בעיני יהוה אלהיו כדוד אביו וילכ בדרכ מלכי ישראל וגם את בנו 
העביר באש כתעבות הגוים אשר הוריש יהוה אתמ מפני בני ישראל 
ויזבח ויקטר בבמות ועל הגבעות ותחת כל עצ רעננ אז יעלה רצינ מלכ 
ארמ ופקח בנ רמליהו מלכ ישראל ירושלם למלחמה ויצרו על אחז ולא 
יכלו להלחם בעת ההיא השיב רצינ מלכ ארמ את אילת לארם וינשל 
את היהודים מאילות וארמים ואדומים באו אילת וישבו שמ עד היום הזה 
וישלח אחז מלאכים אל תגלת פלסר מלכ אשור לאמר עבדכ ובנכ 


אני עלה והושעני מכפ מלכ ארמ ומכפ מלכ ישראל הקומים עלי ויקח 
אחז את הכספ ואת הזהב הנמצא בית יהוה ובאצרות בית המלכ וישלח 
למלכ אשור שחד וישמע אליו מלכ אשור ויעל מלכ אשור אל דמשק 
ויתפשה ויגלה קירה ואת רצינ המית וילכ המלכ אחז לקראת תגלת 
פלאסר מלכ אשור דומשק וירא את המזבח אשר בדמשק וישלח המלכ 
אחז אל אוריה הכהנ את דמות המזבח ואת תבניתו לכל מעשהו ויבנ 
אוריה הכהנ את המזבח ככל אשר שלח המלכ אחז מדמשק כנ עשה 
אוריה הכהנ עד בוא המלכ אחז מדמשק ויבא המלכ מדמשק וירא 
המלכ את המזבח ויקרב המלכ על המזבח ויעל עליו ויקטר את עלתו 
ואת מנחתו ויסכ את נסכו ויזרק את דמ השלמים אשר לו על המזבח 
ואת המזבח הנחשת אשר לפני יהוה ויקרב מאת פני הבית מבינ המזבח 
ומבינ בית יהוה ויתנ אתו על ירכ המזבח צפונה ויצוהו ויצוה המלכ אחז 
את אוריה הכהנ לאמר על המזבח הגדול הקטר את עלת הבקר ואת 
מנחת הערב ואת עלת המלכ ואת מנחתו ואת עלת כל עם הארצ 
ומנחתם ונסכיהם וכל דמ עלה וכל דמ זבח עליו תזרק ומזבח הנחשת 
יהיה לי לבקר ויעש אוריה הכהנ ככל אשר צוה המלכ אחז ויקצצ המלכ 
אחז את המסגרות המכנות ויסר מעליהם ואת את הכיר ואת הים הורד 
מעל הבקר הנחשת אשר תחתיה ויתנ אתו על מרצפת אבנים ואת מיסכ 
מוסכ השבת אשר בנו בבית ואת מבוא המלכ החיצונה הסב בית יהוה 
מפני מלכ אשור ויתר דברי אחז אשר עשה הלא המ כתובים על ספר 
דברי הימים למלכי יהודה וישכב אחז עם אבתיו ויקבר עם אבתיו בעיר 
דוד וימלכ חזקיהו בנו תחתיו בשנת שתים עשרה לאחז מלכ יהודה מלכ 
הושע בנ אלה בשמרונ על ישראל תשע שנים ויעש הרע בעיני יהוה 
רק לא כמלכי ישראל אשר היו לפניו עליו עלה שלמנאסר מלכ אשור 
ויהי לו הושע עבד וישב לו מנחה וימצא מלכ אשור בהושע קשר אשר 
שלח מלאכים אל סוא מלכ מצרים ולא העלה מנחה למלכ אשור כשנה 
בשנה ויעצרהו מלכ אשור ויאסרהו בית כלא ויעל מלכ אשור בכל הארצ 
ויעל שמרונ ויצר עליה שלש שנים בשנת התשיעית להושע לכד מלכ 
אשור את שמרונ ויגל את ישראל אשורה וישב אתמ בחלח ובחבור 
נהר גוזנ וערי מדי ויהי כי חטאו בני ישראל ליהוה אלהיהם המעלה 
אתמ מארצ מצרים מתחת יד פרעה מלכ מצרים וייראו אלהים אחרים 
וילכו בחקות הגוים אשר הוריש יהוה מפני בני ישראל ומלכי ישראל 
אשר עשו ויחפאו בני ישראל דברים אשר לא כנ על יהוה אלהיהמ 
ויבנו להמ במות בכל עריהם ממגדל נוצרים עד עיר מבצר ויצבו להמ 
מצבות ואשרים על כל גבעה גבהה ותחת כל עצ רעננ ויקטרו שמ 
בכל במות כגוים אשר הגלה יהוה מפניהם ויעשו דברים רעים להכעיס 
את יהוה ויעבדו הגללים אשר אמר יהוה להמ לא תעשו את הדבר 
הזה ויעד יהוה בישראל וביהודה ביד כל נביאו נביאי כל חזה לאמר 
שבו מדרכיכם הרעים ושמרו מצותי חקותי ככל התורה אשר צויתי את 
אבתיכם ואשר שלחתי אליכם ביד עבדי הנביאים ולא שמעו ויקשו את 
ערפמ כערפ אבותם אשר לא האמינו ביהוה אלהיהם וימאסו את חקיו 
ואת בריתו אשר כרת את אבותמ ואת עדותיו אשר העיד במ וילכו אחרי 
ההבל ויהבלו ואחרי הגוים אשר סביבתמ אשר צוה יהוה אתמ לבלתי 
עשות כהם ויעזבו את כל מצות יהוה אלהיהם ויעשו להמ מסכה שנימ 
שני עגלים ויעשו אשירה וישתחוו לכל צבא השמים ויעבדו את הבעל 
ויעבירו את בניהם ואת בנותיהמ באש ויקסמו קסמים וינחשו ויתמכרו 
לעשות הרע בעיני יהוה להכעיסו ויתאנפ יהוה מאד בישראל ויסרמ מעל 
פניו לא נשאר רק שבט יהודה לבדו גם יהודה לא שמר את מצות יהוה 
אלהיהם וילכו בחקות ישראל אשר עשו וימאס יהוה בכל זרע ישראל 
ויענם ויתנם ביד שסים עד אשר השליכם מפניו כי קרע ישראל מעל 


בית דוד וימליכו את ירבעמ בנ נבט וידא וידח ירבעם את ישראל מאחרי 
יהוה והחטיאם חטאה גדולה וילכו בני ישראל בכל חטאות ירבעמ אשר 
עשה לא סרו ממנה עד אשר הסיר יהוה את ישראל מעל פניו כאשר 
דבר ביד כל עבדיו הנביאים ויגל ישראל מעל אדמתו אשורה עד היום 
הזה ויבא מלכ אשור מבבל ומכותה ומעוא ומחמת וספרוים וישב בערי 
שמרונ תחת בני ישראל וירשו את שמרונ וישבו בעריה ויהי בתחלת 
שבתם שמ לא יראו את יהוה וישלח יהוה בהמ את האריות ויהיו הרגים 
בהם ויאמרו למלכ אשור לאמר הגוים אשר הגלית ותושב בערי שמרונ 
לא ידעו את משפט אלהי הארצ וישלח במ את האריות והנם ממיתים 
אותם כאשר אינם ידעים את משפט אלהי הארצ ויצו מלכ אשור לאמר 
הליכו שמה אחד מהכהנים אשר הגליתם משם וילכו וישבו שם וירמ 
את משפט אלהי הארצ ויבא אחד מהכהנים אשר הגלו משמרונ וישב 
בבית אל ויהי מורה אתם איכ ייראו את יהוה ויהיו עשים גוי גוי אלהיו 
ויניחו בבית הבמות אשר עשו השמרנים גוי גוי בעריהם אשר המ ישבים 
שם ואנשי בבל עשו את סכות בנות ואנשי כות עשו את נרגל ואנשי 
חמת עשו את אשימא והעוים עשו נבחז ואת תרתק והספרוים שרפים 
את בניהם באש לאדרמלכ וענמלכ אלה אלהי ספרים ספרוים ויהיו 
יראים את יהוה ויעשו להמ מקצותם כהני במות ויהיו עשים להמ בבית 
הבמות את יהוה היו יראים ואת אלהיהם היו עבדים כמשפט הגוים אשר 
הגלו אתמ משם עד היום הזה המ עשים כמשפטים הראשנים אינמ 
יראים את יהוה ואינם עשים כחקתמ וכמשפטם וכתורה וכמצוה אשר 
צוה יהוה את בני יעקב אשר שמ שמו ישראל ויכרת יהוה אתמ ברית 
ויצות לאמר לא תיראו אלהים אחרים ולא תשתחוו להמ ולא תעבדום 
ולא תזבחו להם כי אמ את יהוה אשר העלה אתכמ מארצ מצרים בכח 
גדול ובזרוע נטויה אתו תיראו ולו תשתחוו ולו תזבחו ואת החקים ואת 
המשפטים והתורה והמצוה אשר כתב לכם תשמרונ לעשות כל הימימ 
ולא תיראו אלהים אחרים והברית אשר כרתי אתכם לא תשכחו ולא 
תיראו אלהים אחרים כי אמ את יהוה אלהיכם תיראו והוא יציל אתכם 
מיד כל איביכם ולא שמעו כי אמ כמשפטם הראשונ המ עשים ויהיו 
הגוים האלה יראים את יהוה ואת פסיליהם היו עבדים גמ בניהם ובני 
בניהם כאשר עשו אבתם המ עשים עד היום הזה ויהי בשנת שלש 
להושע בנ אלה מלכ ישראל מלכ חזקיה בנ אחז מלכ יהודה בנ עשרים 
וחמש שנה היה במלכו ועשרים ותשע שנה מלכ בירושלם ושמ אמו אבי 
בת זכריה ויעש הישר בעיני יהוה ככל אשר עשה דוד אביו הוא הסיר 
את הבמות ושבר את המצבת וכרת את האשרה וכתת נחש הנחשת 
אשר עשה משה כי עד הימים ההמה היו בני ישראל מקטרים לו ויקרא 
לו נחשתנ ביהוה אלהי ישראל בטח ואחריו לא היה כמהו בכל מלכי 
יהודה ואשר היו לפניו וידבק ביהוה לא סר מאחריו וישמר מצותיו אשר 
צוה יהוה את משה והיה יהוה עמו בכל אשר יצא ישכיל וימרד במלכ 
אשור ולא עבדו הוא הכה את פלשתים עד עזה ואת גבוליה ממגדל 
נוצרים עד עיר מבצר ויהי בשנה הרביעית למלכ חזקיהו היא השנה 
השביעית להושע בנ אלה מלכ ישראל עלה שלמנאסר מלכ אשור 
על שמרונ ויצר עליה וילכדה מקצה שלש שנים בשנת שש לחזקיה 
היא שנת תשע להושע מלכ ישראל נלכדה שמרונ ויגל מלכ אשור 
את ישראל אשורה וינחם בחלח ובחבור נהר גוזנ וערי מדי על אשר 
לא שמעו בקול יהוה אלהיהם ויעברו את בריתו את כל אשר צוה משה 
עבד יהוה ולא שמעו ולא עשו ובארבע עשרה שנה למלכ חזקיה עלה 
סנחריב מלכ אשור על כל ערי יהודה הבצרות ויתפשם וישלח חזקיה 
מלכ יהודה אל מלכ אשור לכישה לאמר חטאתי שוב מעלי את אשר 
תתנ עלי אשא וישמ מלכ אשור על חזקיה מלכ יהודה שלש מאות 


ככר כספ ושלשים ככר זהב ויתנ חזקיה את כל הכספ הנמצא בית 
יהוה ובאצרות בית המלכ בעת ההיא קצצ חזקיה את דלתות היכל 
יהוה ואת האמנות אשר צפה חזקיה מלכ יהודה ויתנם למלכ אשור 
וישלח מלכ אשור את תרתנ ואת רב סריס ואת רב שקה מנ לכיש אל 
המלכ חזקיהו בחיל כבד ירושלם ויעלו ויבאו ירושלמ ויעלו ויבאו ויעמדו 
בתעלת הברכה העליונה אשר במסלת שדה כובס ויקראו אל המלכ 
ויצא אלהם אליקים בנ חלקיהו אשר על הבית ושבנה הספר ויואח בנ 
אספ המזכיר ויאמר אלהמ רב שקה אמרו נא אל חזקיהו כה אמר המלכ 
הגדול מלכ אשור מה הבטחונ הזה אשר בטחת אמרת אכ דבר שפתים 
עצה וגבורה למלחמה עתה על מי בטחת כי מרדת בי עתה הנה בטחת 
לכ על משענת הקנה הרצוצ הזה על מצרים אשר יסמכ איש עליו ובא 
בכפו ונקבה כנ פרעה מלכ מצרים לכל הבטחים עליו וכי תאמרונ אלי 
אל יהוה אלהינו בטחנו הלוא הוא אשר הסיר חזקיהו את במתיו ואת 
מזבחתיו ויאמר ליהודה ולירושלם לפני המזבח הזה תשתחוו בירושלם 
ועתה התערב נא את אדני את מלכ אשור ואתנה לכ אלפים סוסים אמ 
תוכל לתת לכ רכבים עליהם ואיכ תשיב את פני פחת אחד עבדי אדני 
הקטנים ותבטח לכ על מצרים לרכב ולפרשים עתה המבלעדי יהוה 
עליתי על המקום הזה להשחתו יהוה אמר אלי עלה על הארצ הזאת 
והשחיתה ויאמר אליקים בנ חלקיהו ושבנה ויואח אל רב שקה דבר נא 
אל עבדיכ ארמית כי שמעים אנחנו ואל תדבר עמנו יהודית באזני העם 
אשר על החמה ויאמר אליהם רב שקה העל אדניכ ואליכ שלחני אדני 
לדבר את הדברים האלה הלא על האנשים הישבים על החמה לאכל 
את חריהם צואתם ולשתות את שיניהם מימי רגליהם עמכם ויעמד רב 
שקה ויקרא בקול גדול יהודית וידבר ויאמר שמעו דבר המלכ הגדול 
מלכ אשור כה אמר המלכ אל ישיא לכם חזקיהו כי לא יוכל להציל 
אתכמ מידו ואל יבטח אתכם חזקיהו אל יהוה לאמר הצל יצילנו יהוה 
ולא תנתנ את העיר הזאת ביד מלכ אשור אל תשמעו אל חזקיהו כי 
כה אמר מלכ אשור עשו אתי ברכה וצאו אלי ואכלו איש גפנו ואיש 
תאנתו ושתו איש מי בורו עד באי ולקחתי אתכם אל ארצ כארצכם 
ארצ דגנ ותירוש ארצ לחם וכרמים ארצ זית יצהר ודבש וחיו ולא תמתו 
ואל תשמעו אל חזקיהו כי יסית אתכם לאמר יהוה יצילנו ההצל הצילו 
אלהי הגוים איש את ארצו מיד מלכ אשור איה אלהי חמת וארפד איה 
אלהי ספרוים הנע ועוה כי הצילו את שמרונ מידי מי בכל אלהי הארצות 
אשר הצילו את ארצם מידי כי יציל יהוה את ירושלם מידי והחרישו העמ 
ולא ענו אתו דבר כי מצות המלכ היא לאמר לא תענהו ויבא אליקים בנ 
חלקיה אשר על הבית ושבנא הספר ויואח בנ אספ המזכיר אל חזקיהו 
קרועי בגדים ויגדו לו דברי רב שקה ויהי כשמע המלכ חזקיהו ויקרע 
את בגדיו ויתכס בשק ויבא בית יהוה וי שלח את אליקים אשר על הבית 
ושבנא הספר ואת זקני הכהנים מתכסים בשקים אל ישעיהו הנביא בנ 
אמוצ ויאמרו אליו כה אמר חזקיהו יום צרה ותוכחה ונאצה היום הזה 
כי באו בנים עד משבר וכח אינ ללדה אולי ישמע יהוה אלהיכ את כל 
דברי רב שקה אשר שלחו מלכ אשור אדניו לחרפ אלהים חי והוכיח 
בדברים אשר שמע יהוה אלהיכ ונשאת תפלה בעד השארית הנמצאה 
ויבאו עבדי המלכ חזקיהו אל ישעיהו ויאמר להם ישעיהו כה תאמרונ אל 
אדניכם כה אמר יהוה אל תירא מפני הדברים אשר שמעת אשר גדפו 
נערי מלכ אשור אתי הנני נתנ בו רוח ושמע שמועה ושב לארצו והפלתיו 
בחרב בארצו וישב רב שקה וימצא את מלכ אשור נלחם על לבנה כי 
שמע כי נסע מלכיש וישמע אל תרהקה מלכ כוש לאמר הנה יצא 
להלחם אתכ וישב וישלח מלאכים אל חזקיהו לאמר כה תאמרונ אל 
חזקיהו מלכ יהודה לאמר אל ישאכ אלהיכ אשר אתה בטח בו לאמר 


לא תנתנ ירושלם ביד מלכ אשור הנה אתה שמעת את אשר עשו מלכי 
אשור לכל הארצות להחרימם ואתה תנצל ההצילו אתם אלהי הגוים 
אשר שחתו אבותי את גוזנ ואת חרנ ורצפ ובני עדנ אשר בתלאשר 
איו מלכ חמת ומלכ ארפד ומלכ לעיר ספרוים הנע ועוה ויקח חזקיהו 
את הספרים מיד המלאכים ויקראם ויעל בית יהוה ויפרשהו חזקיהו לפני 
יהוה ויתפלל חזקיהו לפני יהוה ויאמר יהוה אלהי ישראל ישב הכרבים 
אתה הוא האלהים לבדכ לכל ממלכות הארצ אתה עשית את השמים 
ואת הארצ הטה יהוה אזנכ ושמע פקח יהוה עיניכ וראה ושמע את דברי 
סנחריב אשר שלחו לחרפ אלהים חי אמנם יהוה החריבו מלכי אשור 
את הגוים ואת ארצם ונתנו את אלהיהם באש כי לא אלהים המה כי 
אמ מעשה ידי אדם עצ ואבנ ויאבדום ועתה יהוה אלהינו הושיענו נא 
מידו וידעו כל ממלכות הארצ כי אתה יהוה אלהים לבדכ וישלח ישעיהו 
בנ אמוצ אל חזקיהו לאמר כה אמר יהוה אלהי ישראל אשר התפללת 
אלי אל סנחרב מלכ אשור שמעתי זה הדבר אשר דבר יהוה עליו בזה 
לכ לעגה לכ בתולת בת ציונ אחריכ ראש הניעה בת ירושלם את מי 
חרפת וגדפת ועל מי הרימות קול ותשא מרום עיניכ על קדוש ישראל 
ביד מלאכיכ חרפת אדני ותאמר ברכב ברב רכבי אני עליתי מרום הרימ 
ירכתי לבנונ ואכרת קומת ארזיו מבחור ברשיו ואבואה מלונ קצה יער 
כרמלו אני קרתי ושתיתי מים זרים ואחרב בכפ פעמי כל יארי מצור הלא 
שמעת למרחוק אתה עשיתי למימי קדם ויצרתיה עתה הביאתיה ותהי 
להשות גלים נצים ערים בצרות וישביהנ קצרי יד חתו ויבשו היו עשב 
שדה וירק דשא חציר גגות ושדפה לפני קמה ושבתכ וצאתכ ובאכ 
ידעתי ואת התרגזכ אלי יענ התרגזכ אלי ושאננכ עלה באזני ושמתי 
חחי באפכ ומתגי בשפתיכ והשבתיכ בדרכ אשר באת בה וזה לכ האות 
אכול השנה ספיח ובשנה השנית סחיש ובשנה השלישית זרעו וקצרו 
ונטעו כרמים ואכלו פרים ויספה פליטת בית יהודה הנשארה שרש למטה 
ועשה פרי למעלה כי מירושלם תצא שארית ופליטה מהר ציונ קנאת 
יהוה צבאות תעשה זאת לכנ כה אמר יהוה אל מלכ אשור לא יבא אל 
העיר הזאת ולא יורה שמ חצ ולא יקדמנה מגנ ולא ישפכ עליה סללה 
בדרכ אשר יבא בה ישוב ואל העיר הזאת לא יבא נאמ יהוה וגנותי אל 
העיר הזאת להושיעה למעני ולמענ דוד עבדי ויהי בלילה ההוא ויצא 
מלאכ יהוה ויכ במחנה אשור מאה שמונים וחמשה אלפ וישכימו בבקר 
והנה כלם פגרים מתים ויסע וילכ וישב סנחריב מלכ אשור וישב בנינוה 
ויהי הוא משתחוה בית נסרכ אלהיו ואדרמלכ ושראצר בניו הכהו בחרב 
והמה נמלטו ארצ אררט וימלכ אסר חדנ בנו תחתיו בימים ההמ חלה 
חזקיהו למות ויבא אליו ישעיהו בנ אמוצ הנביא ויאמר אליו כה אמר יהוה 
צו לביתכ כי מת אתה ולא תחיה ויסב את פניו אל הקיר ויתפלל אל 
יהוה לאמר אנה יהוה זכר נא את אשר התהלכתי לפניכ באמת ובלבב 
שלם והטוב בעיניכ עשיתי ויבכ חזקיהו בכי גדול ויהי ישעיהו לא יצא 
העיר חצר התיכנה ודבר יהוה היה אליו לאמר שוב ואמרת אל חזקיהו 
נגיד עמי כה אמר יהוה אלהי דוד אביכ שמעתי את תפלתכ ראיתי את 
דמעתכ הנני רפא לכ ביום השלישי תעלה בית יהוה והספתי על ימיכ 
חמש עשרה שנה ומכפ מלכ אשור אצילכ ואת העיר הזאת וגנותי על 
העיר הזאת למעני ולמענ דוד עבדי ויאמר ישעיהו קחו דבלת תאנים 
ויקחו וישימו על השחינ ויחי ויאמר חזקיהו אל ישעיהו מה אות כי ירפא 
יהוה לי ועליתי ביום השלישי בית יהוה ויאמר ישעיהו זה לכ האות מאת 
יהוה כי יעשה יהוה את הדבר אשר דבר הלכ הצל עשר מעלות אמ 
ישוב עשר מעלות ויאמר יחזקיהו נקל לצל לנטות עשר מעלות לא כי 
ישוב הצל אחרנית עשר מעלות ויקרא ישעיהו הנביא אל יהוה וישב 
את הצל במעלות אשר ירדה במעלות אחז אחרנית עשר מעלות בעת 


ההיא שלח בראדכ בלאדנ בנ בלאדנ מלכ בבל ספרים ומנחה אל 
חזקיהו כי שמע כי חלה חזקיהו וישמע עליהם חזקיהו ויראם את כל בית 
נכתה את הכספ ואת הזהב ואת הבשמים ואת שמנ הטוב ואת בית כליו 
ואת כל אשר נמצא באוצרתיו לא היה דבר אשר לא הראמ חזקיהו 
בביתו ובכל ממשלתו ויבא ישעיהו הנביא אל המלכ חזקיהו ויאמר אליו 
מה אמרו האנשים האלה ומאינ יבאו אליכ ויאמר חזקיהו מארצ רחוקה 
באו מבבל ויאמר מה ראו בביתכ ויאמר חזקיהו את כל אשר בביתי ראו 
לא היה דבר אשר לא הראיתם באצרתי ויאמר ישעיהו אל חזקיהו שמע 
דבר יהוה הנה ימים באים ונשא כל אשר בביתכ ואשר אצרו אבתיכ עד 
היום] הזה בבלה לא יותר דבר אמר יהוה ומבניכ אשר יצאו ממכ אשר 
תוליד יקח יקחו והיו סריסים בהיכל מלכ בבל ויאמר חזקיהו אל ישעיהו 
טוב דבר יהוה אשר דברת ויאמר הלוא אמ שלום ואמת יהיה בימי ויתר 
דברי חזקיהו וכל גבורתו ואשר עשה את הברכה ואת התעלה ויבא את 
המים העירה הלא המ כתובים על ספר דברי הימים למלכי יהודה וישכב 
חזקיהו עם אבתיו וימלכ מנשה בנו תחתיו בנ שתים עשרה שנה מנשה 
במלכו וחמשים וחמש שנה מלכ בירושלם ושם אמו חפצי בה ויעש הרע 
בעיני יהוה כתועבת הגוים אשר הוריש יהוה מפני בני ישראל וישב ויבנ 
את הבמות אשר אבד חזקיהו אביו ויקם מזבחת לבעל ויעש אשרה 
כאשר עשה אחאב מלכ ישראל וישתחו לכל צבא השמים ויעבד אתמ 
ובנה מזבחת בבית יהוה אשר אמר יהוה בירושלם אשים את שמי ויבנ 
מזבחות לכל צבא השמים בשתי חצרות בית יהוה והעביר את בנו באש 
ועוננ ונחש ועשה אוב וידענים הרבה לעשות הרע בעיני יהוה להכעיס 
וישם את פסל האשרה אשר עשה בבית אשר אמר יהוה אל דוד ואל 
שלמה בנו בבית הזה ובירושלם אשר בחרתי מכל שבטי ישראל אשים 
את שמי לעולם ולא אסיפ להניד רגל ישראל מנ האדמה אשר נתתי 
לאבותם רק אמ ישמרו לעשות ככל אשר צויתים ולכל התורה אשר 
צוה אתם עבדי משה ולא שמעו ויתעם מנשה לעשות את הרע מנ 
הגוים אשר השמיד יהוה מפני בני ישראל וידבר יהוה ביד עבדיו הנביאים 
לאמר יענ אשר עשה מנשה מלכ יהודה התעבות האלה הרע מכל 
אשר עשו האמרי אשר לפניו ויחטא גם את יהודה בגלוליו לכנ כה אמר 
יהוה אלהי ישראל הנני מביא רעה על ירושלם ויהודה אשר כל שמעיו 
שמעה תצלנה שתי אזניו ונטיתי על ירושלמ את קו שמרונ ואת משקלת 
בית אחאב ומחיתי את ירושלם כאשר ימחה את הצלחת מחה והפכ על 
פניה ונטשתי את שארית נחלתי ונתתים ביד איביהם והיו לבז ולמשסה 
לכל איביהם יענ אשר עשו את הרע בעיני ויהיו מכעסים אתי מנ היום 
אשר יצאו אבותם ממצרים ועד היום הזה וגם דמ נקי שפכ מנשה הרבה 
מאד עד אשר מלא את ירושלם פה לפה לבד מחטאתו אשר החטיא 
את יהודה לעשות הרע בעיני יהוה ויתר דברי מנשה וכל אשר עשה 
וחטאתו אשר חטא הלא המ כתובים על ספר דברי הימים למלכי יהודה 
וישכב מנשה עמ אבתיו ויקבר בגנ ביתו בגנ עזא וימלכ אמונ בנו תחתיו 
בנ עשרים ושתים שנה אמונ במלכו ושתים שנים מלכ בירושלם ושמ 
אמו משלמת בת חרוצ מנ יטבה ויעש הרע בעיני יהוה כאשר עשה 
מנשה אביו וילכ בכל הדרכ אשר הלכ אביו ויעבד את הגללים אשר 
עבד אביו וישתחו להם ויעזב את יהוה אלהי אבתיו ולא הלכ בדרכ יהוה 
ויקשרו עבדי אמונ עליו וימיתו את המלכ בביתו ויכ עמ הארצ את כל 
הקשרים על המלכ אמונ וימליכו עמ הארצ את יאשיהו בנו תחתיו ויתר 
דברי אמונ אשר עשה הלא המ כתובים על ספר דברי הימים למלכי 
יהודה ויקבר אתו בקברתו בגנ עזא ויםלכ יאשיהו בנו תחתיו בנ שמנה 
שנה יאשיהו במלכו ושלשים ואחת שנה מלכ בירושלם ושמ אמו ידידה 
בת עדיה מבצקת ויעש הישר בעיני יהוה וילכ בכל דרכ דוד אביו ולא 


סר ימינ ושמאול ויהי בשמנה עשרה שנה למלכ יאשיהו שלח המלכ 
את שפנ בנ אצליהו בנ משלמ הספר בית יהוה לאמר עלה אל חלקיהו 
הכהנ הגדול ויתם את הכספ המובא בית יהוה אשר אספו שמרי הספ 
מאת העם ויתנה ויתנהו על יד עשי המלאכה המפקדים בבית בית יהוה 
ויתנו אתו לעשי המלאכה אשר בבית יהוה לחזק בדק הבית לחרשים 
ולבנים ולגדרים ולקנות עצים ואבני מחצב לחזק את הבית אכ לא 
יחשב אתמ הכספ הנתנ על ידמ כי באמונה המ עשים ויאמר חלקיהו 
הכהנ הגדול על שפנ הספר ספר התורה מצאתי בבית יהוה ויתנ חלקיה 
את הספר אל שפנ ויקראהו ויבא שפנ הספר אל המלכ וישב את המלכ 
דבר ויאמר התיכו עבדיכ את הכספ הנמצא בבית ויתנהו על יד עשי 
המלאכה המפקדים בית יהוה ויגד שפנ הספר למלכ לאמר ספר נתנ 
לי חלקיה הכהנ ויקראהו שפנ לפני המלכ ויהי כשמע המלכ את דברי 
ספר התורה ויקרע את בגדיו ויצו המלכ את חלקיה הכהנ ואת אחיקמ 
בנ שפנ ואת עכבור בנ מיכיה ואת שפנ הספר ואת עשיה עבד המלכ 
לאמר לכו דרשו את יהוה בעדי ובעד העמ ובעד כל יהודה על דברי 
הספר הנמצא הזה כי גדולה חמת יהוה אשר היא נצתה בנו על אשר 
לא שמעו אבתינו על דברי הספר הזה לעשות ככל הכתוב עלינו וילכ 
חלקיהו הכהנ ואחיקם ועכבור ושפנ ועשיה אל חלדה הנביאה אשת 
שלם בנ תקוה בנ חרחס שמר הבגדים והיא ישבת בירושלם במשנה 
וידברו אליה ותאמר אליהם כה אמר יהוה אלהי ישראל אמרו לאיש 
אשר שלח אתכם אלי כה אמר יהוה הנני מביא רעה אל המקום הזה 
ועל ישביו את כל דברי הספר אשר קרא מלכ יהודה תחת אשר עזבוני 
ויקטרו לאלהים אחרים למענ הכעיסני בכל מעשה ידיהם ונצתה חמתי 
במקום הזה ולא תכבה ואל מלכ יהודה השלח אתכמ לדרש את יהוה 
כה תאמרו אליו כה אמר יהוה אלהי ישראל הדברים אשר שמעת יענ 
רכ לבבכ ותכנע מפני יהוה בשמעכ אשר דברתי על המקומ הזה ועל 
ישביו להיות לשמה ולקללה ותקרע את בגדיכ ותבכה לפני וגם אנכי 
שמעתי נאם יהוה לכנ הנני אספכ על אבתיכ ונאספת אל קברתיכ 
בשלום ולא תראינה עיניכ בכל הרעה אשר אני מביא על המקום הזה 
וישיבו את המלכ דבר וישלח המלכ ויאספו אליו כל זקני יהודה וירושלם 
ויעל המלכ בית יהוה וכל איש יהודה וכל ישבי ירושלם אתו והכהנים 
והנביאים וכל העם למקטנ ועד גדול ויקרא באזניהם את כל דברי ספר 
הברית הנמצא בבית יהוה ויעמד המלכ על העמוד ויכרת את הברית 
לפני יהוה ללכת אחר יהוה ולשמר מצותיו ואת עדותיו ואת חקתיו בכל 
לב ובכל נפש להקים את דברי הברית הזאת הכתבים על הספר הזה 
ויעמד כל העם בברית ויצו המלכ את חלקיהו הכהנ הגדול ואת כהני 
המשנה ואת שמרי הספ להוציא מהיכל יהוה את כל הכלים העשוים 
לבעל ולאשרה ולכל צבא השמים וישרפם מחוצ לירושלם בשדמות 
קדרונ ונשא את עפרם בית אל והשבית את הכמרים אשר נתנו מלכי 
יהודה ויקטר בבמות בערי יהודה ומסבי ירושלם ואת המקטרים לבעל 
לשמש ולירח ולמזלות ולכל צבא השמים ויצא את האשרה מבית יהוה 
מחוצ לירושלם אל נחל קדרונ וישרפ אתה בנחל קדרונ וידק לעפר 
וישלכ את עפרה על קבר בני העם ויתצ את בתי הקדשים אשר בבית 
יהוה אשר הנשים ארגות שמ בתים לאשרה ויבא את כל הכהנים מערי 
יהודה ויטמא את הבמות אשר קטרו שמה הכהנים מגבע עד באר שבע 
ונתצ את במות השערים אשר פתח שער יהושע שר העיר אשר על 
שמאול איש בשער העיר אכ לא יעלו כהני הבמות אל מזבח יהוה 
בירושלם כי אם אכלו מצות בתוכ אחיהם וטמא את התפת אשר בגי 
בני בנ הנם לבלתי להעביר איש את בנו ואת בתו באש למלכ וישבת 
את הסוסים אשר נתנו מלכי יהודה לשמש מבא בית יהוה אל לשכת 


נתנ מלכ הסריס אשר בפרורים ואת מרכבות השמש שרפ באש ואת 
המזבחות אשר על הגג עלית אחז אשר עשו מלכי יהודה ואת המזבחות 
אשר עשה מנשה בשתי חצרות בית יהוה נתצ המלכ וירצ משמ והשליכ 
את עפרם אל נחל קדרונ ואת הבמות אשר על פני ירושלם אשר מימינ 
להר המשחית אשר בנה שלמה מלכ ישראל לעשתרת שקצ צידנים 
ולכמוש שקצ מואב ולמלכם תועבת בני עמונ טמא המלכ ושבר את 
המצבות ויכרת את האשרים וימלא את מקומם עצמות אדם וגם את 
המזבח אשר בבית אל הבמה אשר עשה ירבעם בנ נבט אשר החטיא 
את ישראל גמ את המזבח ההוא ואת הבמה נתצ וישרפ את הבמה 
הדק לעפר ושרפ אשרה ויפנ יאשיהו וירא את הקברים אשר שם בהר 
וישלח ויקח את העצמות מנ הקברים וישרפ על המזבח ויטמאהו כדבר 
יהוה אשר קרא איש האלהים אשר קרא את הדברים האלה ויאמר מה 
הציונ הלז אשר אני ראה ויאמרו אליו אנשי העיר הקבר איש האלהים 
אשר בא מיהודה ויקרא את הדברים האלה אשר עשית על המזבח 
בית אל ויאמר הניחו לו איש אל ינע עצמתיו ויםלטו עצמתיו את עצמות 
הנביא אשר בא משמרונ וגם את כל בתי הבמות אשר בערי שמרונ 
אשר עשו מלכי ישראל להכעיס הסיר יאשיהו ויעש להמ ככל המעשימ 
אשר עשה בבית אל ויזבח את כל כהני הבמות אשר שמ על המזבחות 
וישרפ את עצמות אדמ עליהם וישב ירושלם ויצו המלכ את כל העמ 
לאמר עשו פסח ליהוה אלהיכם ככתוב על ספר הברית הזה כי לא 
נעשה כפסח הזה מימי השפטים אשר שפטו את ישראל וכל ימי מלכי 
ישראל ומלכי יהודה כי אמ בשמנה עשרה שנה למלכ יאשיהו נעשה 
הפסח הזה ליהוה בירושלם וגמ את האבות ואת הידענים ואת התרפים 
ואת הגללים ואת כל השקצים אשר נראו בארצ יהודה ובירושלם בער 
יאשיהו למענ הקים את דברי התורה הכתבים על הספר אשר מצא 
חלקיהו הכהנ בית יהוה וכמהו לא היה לפניו מלכ אשר שב אל יהוה 
בכל לבבו ובכל נפשו ובכל מאדו ככל תורת משה ואחריו לא קם כמהו 
אכ לא שב יהוה מחרונ אפו הגדול אשר חרה אפו ביהודה על כל 
הכעסים אשר הכעיסו מנשה ויאמר יהוה גמ את יהודה אסיר מעל פני 
כאשר הסרתי את ישראל ומאסתי את העיר הזאת אשר בחרתי את 
ירושלם ואת הבית אשר אמרתי יהיה שמי שמ ויתר דברי יאשיהו וכל 
אשר עשה הלא המ כתובים על ספר דברי הימימ למלכי יהודה בימיו 
עלה פרעה נכה מלכ מצרים על מלכ אשור על נהר פרת וילכ המלכ 
יאשיהו לקראתו וימיתהו במגדו כראתו אתו וירכבהו עבדיו מת ממגדו 
ויבאהו ירושלם ויקברהו בקברתו ויקח עמ הארצ את יהואחז בנ יאשיהו 
וימשחו אתו וימליכו אתו תחת אביו בנ עשרים ושלש שנה יהואחז במלכו 
ושלשה חדשים מלכ בירושלם ושמ אמו חמוטל בת ירמיהו מלבנה ויעש 
הרע בעיני יהוה ככל אשר עשו אבתיו ויאסרהו פרעה נכה ברבלה בארצ 
חמת במלכ ממלכ בירושלם ויתנ ענש על הארצ מאה ככר כספ וככר 
זהב וימלכ פרעה נכה את אליקים בנ יאשיהו תחת יאשיהו אביו ויסב 
את שמו יהויקים ואת יהואחז לקח ויבא מצרים וימת שמ והכספ והזהב 
נתנ יהויקים לפרעה אכ העריכ את הארצ לתת את הכספ על פי פרעה 
איש כערכו נגש את הכספ ואת הזהב את עם הארצ לתת לפרעה נכה 
בנ עשרים וחמש שנה יהויקים במלכו ואחת עשרה שנה מלכ בירושלם 
ושמ אמו זבידה זבודה בת פדיה מנ רומה ויעש הרע בעיני יהוה ככל 
אשר עשו אבתיו בימיו עלה נבכדנאצר מלכ בבל ויהי לו יהויקים עבד 
שלש שנים וישב וימרד בו וישלח יהוה בו את גדודי כשדים ואת גדודי 
ארמ ואת גדודי מואב ואת גדודי בני עמונ וישלחם ביהודה להאבידו 
כדבר יהוה אשר דבר ביד עבדיו הנביאים אכ על פי יהוה היתה ביהודה 
להסיר מעל פניו בחטאת מנשה ככל אשר עשה וגם דמ הנקי אשר 


שפכ וימלא את ירושלם דמ נקי ולא אבה יהוה לסלח ויתר דברי יהויקים 
וכל אשר עשה הלא המ כתובים על ספר דברי הימים למלכי יהודה 
וישכב יהויקים עמ אבתיו ויםלכ יהויכינ בנו תחתיו ולא הסיפ עוד מלכ 
מצרים לצאת מארצו כי לקח מלכ בבל מנחל מצרים עד נהר פרת כל 
אשר היתה למלכ מצרים בנ שמנה עשרה שנה יהויכינ במלכו ושלשה 
חדשים מלכ בירושלם ושם אמו נחשתא בת אלנתנ מירושלם ויעש הרע 
בעיני יהוה ככל אשר עשה אביו בעת ההיא עלה עלו עבדי נבכדנאצר 
מלכ בבל ירושלם ותבא העיר במצור ויבא נבוכדנאצר מלכ בבל על 
העיר ועבדיו צרים עליה ויצא יהויכינ מלכ יהודה על מלכ בבל הוא ואמו 
ועבדיו ושריו וסריסיו ויקח אתו מלכ בבל בשנת שמנה למלכו ויוצא משמ 
את כל אוצרות בית יהוה ואוצרות בית המלכ ויקצצ את כל כלי הזהב 
אשר עשה שלמה מלכ ישראל בהיכל יהוה כאשר דבר יהוה והגלה 
את כל ירושלם ואת כל השרים ואת כל גבורי החיל עשרה עשרת 
אלפים גולה וכל החרש והמסגר לא נשאר זולת דלת עמ הארצ ויגל 
את יהויכינ בבלה ואת אמ המלכ ואת נשי המלכ ואת סריסיו ואת אולי 
אילי הארצ הוליכ גולה מירושלם בבלה ואת כל אנשי החיל שבעת 
אלפים והחרש והמסגר אלפ הכל גבורים עשי מלחמה ויביאם מלכ 
בבל גולה בבלה וימלכ מלכ בבל את מתניה דדו תחתיו ויסב את שמו 
צדקיהו בנ עשרים ואחת שנה צדקיהו במלכו ואחת עשרה שנה מלכ 
בירושלם ושמ אמו חמיטל חמוטל בת ירמיהו מלבנה ויעש הרע בעיני 
יהוה ככל אשר עשה יהויקים כי על אפ יהוה היתה בירושלםמ וביהודה עד 
השלכו אתמ מעל פניו וימרד צדקיהו במלכ בבל ויהי בשנת התשיעית 
למלכו בחדש העשירי בעשור לחדש בא נבכדנאצר מלכ בבל הוא 
וכל חילו על ירושלם ויחנ עליה ויבנו עליה דיק סביב ותבא העיר במצור 
עד עשתי עשרה שנה למלכ צדקיהו בתשעה לחדש ויחזק הרעב בעיר 
ולא היה לחמ לעמ הארצ ותבקע העיר וכל אנשי המלחמה הלילה דרכ 
שער בינ החמתים אשר על גנ המלכ וכשדים על העיר סביב וילכ דרכ 
הערבה וירדפו חיל כשדים אחר המלכ וישגו אתו בערבות ירחו וכל חילו 
נפצו מעליו ויתפשו את המלכ ויעלו אתו אל מלכ בבל רבלתה וידברו 
אתו משפט ואת בני צדקיהו שחטו לעיניו ואת עיני צדקיהו עור ויאסרהו 
בנחשתים ויבאהו בבל ובחדש החמישי בשבעה לחדש היא שנת תשע 
עשרה שנה למלכ נבכדנאצר מלכ בבל בא נבוזראדנ רב טבחים עבד 
מלכ בבל ירושלם וישרפ את בית יהוה ואת בית המלכ ואת כל בתי 
ירושלם ואת כל בית גדול שרפ באש ואת חומת ירושלם סביב נתצו 
כל חיל כשדים אשר רב טבחים ואת יתר העם הנשארים בעיר ואת 
הנפלים אשר נפלו על המלכ בבל ואת יתר ההמונ הגלה נבוזראדנ רב 
טבחים ומדלת הארצ השאיר רב טבחים לכרמים וליגבים ואת עמודי 
הנחשת אשר בית יהוה ואת המכנות ואת ימ הנחשת אשר בבית יהוה 
שברו כשדים וישאו את נחשתם בבלה ואת הסירת ואת היעים ואת 
המזמרות ואת הכפות ואת כל כלי הנחשת אשר ישרתו במ לקחו ואת 
המחתות ואת המזרקות אשר זהב זהב ואשר כספ כספ לקח רב טבחים 
העמודים שנים הים האחד והמכנות אשר עשה שלמה לבית יהוה לא 
היה משקל לנחשת כל הכלים האלה שמנה עשרה אמה קומת העמוד 
האחד וכתרת עליו נחשת וקומת הכתרת שלש אמה אמות ושבכה 
ורמנים על הכתרת סביב הכל נחשת וכאלה לעמוד השני על השבכה 
ויקח רב טבחים את שריה כהנ הראש ואת צפניהו כהנ משנה ואת 
שלשת שמרי הספ ומנ העיר לקח סריס אחד אשר הוא פקיד על אנשי 
המלחמה וחמשה אנשים מראי פני המלכ אשר נמצאו בעיר ואת הספר 
שר הצבא המצבא את עמ הארצ וששים איש מעמ הארצ הנמצאים 
בעיר ויקח אתמ נבוזראדנ רב טבחים וילכ אתם על מלכ בבל רבלתה 


ויכ אתם מלכ בבל וימיתם ברבלה בארצ חמת ויגל יהודה מעל אדמתו 
והעם הנשאר בארצ יהודה אשר השאיר נבוכדנאצר מלכ בבל ויפקד 
עליהם את גדליהו בנ אחיקם בנ שפנ וישמעו כל שרי החילים המה 
והאנשים כי הפקיד מלכ בבל את גדליהו ויבאו אל גדליהו המצפה 
וישמעאל בנ נתניה ויוחננ בנ קרח ושריה בנ תנחמת הנטפתי ויאזניהו 
בנ המעכתי המה ואנשיהמ וישבע להמ גדליהו ולאנשיהם ויאמר להמ 
אל תיראו מעבדי הכשדים שבו בארצ ועבדו את מלכ בבל ויטב לכם 
ויהי בחדש השביעי בא ישמעאל בנ נתניה בנ אלישמע מזרע המלוכה 
ועשרה אנשים אתו ויכו את גדליהו וימת ואת היהודים ואת הכשדים 
אשר היו אתו במצפה ויקמו כל העם מקטנ ועד גדול ושרי החילים ויבאו 
מצרים כי יראו מפני כשדים ויהי בשלשים ושבע שנה לגלות יהויכינ מלכ 
יהודה בשנים עשר חדש בעשרים ושבעה לחדש נשא אויל מרדכ מלכ 
בבל בשנת מלכו את ראש יהויכינ מלכ יהודה מבית כלא וידבר אתו 
טבות ויתנ את כסאו מעל כסא המלכים אשר אתו בבבל ושנא את בגדי 
כלאו ואכל לחמ תמיד לפניו כל ימי חייו וארחתו ארחת תמיד נתנה לו 
מאת המלכ דבר יום ביומו כל ימי חיו 


חזונ ישעיהו בנ אמוצ אשר חזה על יהודה וירושלם בימי עזיהו יותמ 
אחז יחזקיהו מלכי יהודה שמעו שמים והאזיני ארצ כי יהוה דבר בנים 
גדלתי ורוממתי והמ פשעו בי ידע שור קנהו וחמור אבוס בעליו ישראל 
לא ידע עמי לא התבוננ הוי גוי חטא עם כבד עונ זרע מרעים בנים 
משחיתים עזבו את יהוה נאצו את קדוש ישראל נזרו אחור על מה תכו 
עוד תוסיפו סרה כל ראש לחלי וכל לבב דוי מכפ רגל ועד ראש אינ 
בו מתמ פצע וחבורה ומכה טריה לא זרו ולא חבשו ולא רככה בשמנ 
ארצכם שממה עריכם שרפות אש אדמתכמ לנגדכם זרים אכלים אתה 
ושממה כמהפכת זרים ונותרה בת ציונ כסכה בכרם כמלונה במקשה 
כעיר נצורה לולי יהוה צבאות הותיר לנו שריד כמעט כסדם היינו לעמרה 
דמינו שמעו דבר יהוה קציני סדם האזינו תורת אלהינו עמ עמרה למה 
לי רב זבחיכם יאמר יהוה שבעתי עלות אילים וחלב מריאים ודמ פרים 
וכבשים ועתודים לא חפצתי כי תבאו לראות פני מי בקש זאת מידכמ 
רמס חצרי לא תוסיפו הביא מנחת שוא קטרת תועבה היא לי חדש 
ושבת קרא מקרא לא אוכל אונ ועצרה חדשיכם ומועדיכם שנאה נפשי 
היו עלי לטרח נלאיתי נשא ובפרשכם כפיכם אעלים עיני מכם גמ כי 
תרבו תפלה אינני שמע ידיכם דמים מלאו רחצו הזכו הסירו רע מעלליכמ 
מנגד עיני חדלו הרע למדו היטב דרשו משפט אשרו חמוצ שפטו יתום 
ריבו אלמנה לכו נא ונוכחה יאמר יהוה אמ יהיו חטאיכם כשנים כשלג 
ילבינו אמ יאדימו כתולע כצמר יהיו אמ תאבו ושמעתם טוב הארצ 
תאכלו ואמ תמאנו ומריתם חרב תאכלו כי פי יהוה דבר איכה היתה 
לזונה קריה נאמנה מלאתי משפט צדק ילינ בה ועתה מרצחים כספכ 
היה לסיגים סבאכ מהול במים שריכ סוררים וחברי גנבים כלו אהב 
שחד ורדפ שלמנים יתום לא ישפטו וריב אלמנה לא יבוא אליהם לכנ 
נאם האדונ יהוה צבאות אביר ישראל הוי אנחם מצרי ואנקמה מאויבי 
ואשיבה ידי עליכ ואצרפ כבר סיגיכ ואסירה כל בדיליכ ואשיבה שפטיכ 
כבראשנה ויעציכ כבתחלה אחרי כנ יקרא לכ עיר הצדק קריה נאמנה 
ציונ במשפט תפדה ושביה בצדקה ושבר פשעים וחטאים יחדו ועזבי 
יהוה יכלו כי יבשו מאילים אשר חמדתם ותחפרו מהגנות אשר בחרתמ 
כי תהיו כאלה נבלת עלה וכגנה אשר מים אינ לה והיה החסנ לנערת 
ופעלו לניצוצ ובערו שניהם יחדו ואינ מכבה הדבר אשר חזה ישעיהו בנ 
אמוצ על יהודה וירושלם והיה באחרית הימים נכונ יהיה הר בית יהוה 
בראש ההרים ונשא מגבעות ונהרו אליו כל הגוים והלכו עמים רבים 
ואמרו לכו ונעלה אל הר יהוה אל בית אלהי יעקב וירנו מדרכיו ונלכה 


בארחתיו כי מציונ תצא תורה ודבר יהוה מירושלמ ושפט בינ הגוים 
והוכיח לעמים רבים וכתתו חרבותם לאתים וחניתותיהם למזמרות לא 
ישא גוי אל גוי חרב ולא ילמדו עוד מלחמה בית יעקב לכו ונלכה באור 
יהוה כי נטשתה עמכ בית יעקב כי מלאו מקדם ועננים כפלשתים ובילדי 
נכרים ישפיקו ותמלא ארצו כספ וזהב ואינ קצה לאצרתיו ותמלא ארצו 
סוסים ואינ קצה למרכבתיו ותמלא ארצו אלילים למעשה ידיו ישתחוו 
לאשר עשו אצבעתיו וישח אדם וישפל איש ואל תשא להמ בוא בצור 
והטמנ בעפר מפני פחד יהוה ומהדר גאנו עיני גבהות אדמ שפל ושח 
רומ אנשים ונשגב יהוה לבדו ביום] ההוא כי יום ליהוה צבאות על כל 
גאה ורם ועל כל נשא ושפל ועל כל ארזי הלבנונ הרמים והנשאים 
ועל כל אלוני הבשנ ועל כל ההרים הרמים ועל כל הגבעות הנשאות 
ועל כל מגדל גבה ועל כל חומה בצורה ועל כל אניות תרשיש ועל 
כל שכיות החמדה ושח גבהות האדם ושפל רום אנשים ונשגב יהוה 
לבדו ביום] ההוא והאלילים כליל יחלפ ובאו במערות צרים ובמחלות 
עפר מפני פחד יהוה ומהדר גאונו בקומו לערצ הארצ ביום ההוא ישליכ 
האדם את אלילי כספו ואת אלילי זהבו אשר עשו לו להשתחות לחפר 
פרות ולעטלפים לבוא בנקרות הצרים ובסעפי הסלעים מפני פחד יהוה 
ומהדר גאונו בקומו לערצ הארצ חדלו לכם מנ האדם אשר נשמה 
באפו כי במה נחשב הוא כי הנה האדונ יהוה צבאות מסיר מירושלמ 
ומיהודה משענ ומשענה כל משענ לחמם וכל משענ מים גבור ואיש 
מלחמה שופט ונביא וקסם וזקנ שר חמשים ונשוא פנים ויועצ וחכם 
חרשים ונבונ לחש ונתתי נערים שריהם ותעלולים ימשלו במ ונגש העמ 
איש באיש ואיש ברעהו ירהבו הנער בזקנ והנקלה בנכבד כי יתפש איש 
באחיו בית אביו שמלה לכה קצינ תהיה לנו והמכשלה הזאת תחת ידכ 
ישא ביומ ההוא לאמר לא אהיה חבש ובביתי אינ לחמ ואינ שמלה לא 
תשימני קצינ עם כי כשלה ירושלמ ויהודה נפל כי לשונם ומעלליהם אל 
יהוה למרות עני כבודו הכרת פניהם ענתה במ וחטאתמ כסדמ הגידו 
לא כחדו אוי לנפשם כי גמלו להם רעה אמרו צדיק כי טוב כי פרי 
מעלליהם יאכלו אוי לרשע רע כי גמול ידיו יעשה לו עמי נגשיו מעולל 
ונשים משלו בו עמי מאשריכ מתעים ודרכ ארחתיכ בלעו נצב לריב יהוה 
ועמד לדינ עמים יהוה במשפט יבוא עם זקני עמו ושריו ואתם בערתמ 
הכרם גזלת העני בבתיכם מלכמ מה לכמ תדכאו עמי ופני עניים תטחנו 
נאם אדני יהוה צבאות ויאמר יהוה יענ כי גבהו בנות ציונ ותלכנה נטוות 
נטויות גרונ ומשקרות עינים הלוכ וטפפ תלכנה וברגליהמ תעכסנה 
ושפח אדני קדקד בנות ציונ ויהוה פתהנ יערה ביום ההוא יסיר אדני 
את תפארת העכסים והשביסים והשהרנים הנטיפות והשירות והרעלות 
הפארים והצעדות והקשרים ובתי הנפש והלחשים הטבעות ונזמי האפ 
המחלצות והמעטפות והמטפחות והחריטים והגלינים והסדינים והצניפות 
והרדידים והיה תחת בשמ מק יהיה ותחת חגורה נקפה ותחת מעשה 
מקשה קרחה ותחת פתיגיל מחגרת שק כי תחת יפי מתיכ בחרב יפלו 
וגבורתכ במלחמה ואנו ואבלו פתחיה ונקתה לארצ תשב והחזיקו שבע 
נשים באיש אחד ביום ההוא לאמר לחמנו נאכל ושמלתנו נלבש רק 
יקרא שמכ עלינו אספ חרפתנו ביום ההוא יהיה צמח יהוה לצבי ולכבוד 
ופרי הארצ לגאונ ולתפארת לפליטת ישראל והיה הנשאר בציונ והנותר 
בירושלם קדוש יאמר לו כל הכתוב לחיים בירושלמ אמ רחצ אדני את 
צאת בנות ציונ ואת דמי ירושלם ידיח מקרבה ברוח משפט וברוח בער 
וברא יהוה על כל מכונ הר ציונ ועל מקראה עננ יומם ועשנ ונגה אש 
להבה לילה כי על כל כבוד חפה וסכה תהיה לצל יוממ מחרב ולמחסה 
ולמסתור מזרמ וממטר אשירה נא לידידי שירת דודי לכרמו כרמ היה 
לידידי בקרנ בנ שמנ ויעזקהו ויסקלהו ויטעהו שרק ויבנ מגדל בתוכו וגם 


יקב חצב בו ויקו לעשות ענבים ויעש באשים ועתה יושב ירושלם ואיש 
יהודה שפטו נא ביני ובינ כרמי מה לעשות עוד לכרמי ולא עשיתי בו מדוע 
קויתי לעשות ענבים ויעש באשים ועתה אודיעה נא אתכמ את אשר אני 
עשה לכרמי הסר משוכתו והיה לבער פרצ גדרו והיה למרמס ואשיתהו 
בתה לא יזמר ולא יעדר ועלה שמיר ושית ועל העבים אצוה מהמטיר 
עליו מטר כי כרם יהוה צבאות בית ישראל ואיש יהודה נטע שעשועיו 
ויקו למשפט והנה משפח לצדקה והנה צעקה הוי מגיעי בית בבית שדה 
בשדה יקריבו עד אפס מקומ והושבתמ לבדכמ בקרב הארצ באזני יהוה 
צבאות אם לא בתים רבים לשמה יהיו גדלים וטובים מאינ יושב כי עשרת 
צמדי כרמ יעשו בת אחת וזרע חמר יעשה איפה הוי משכימי בבקר שכר 
ירדפו מאחרי בנשפ יינ ידליקם והיה כנור ונבל תפ וחליל ויינ משתיהמ 
ואת פעל יהוה לא יביטו ומעשה ידיו לא ראו לכנ גלה עמי מבלי דעת 
וכבודו מתי רעב והמונו צחה צמא לכנ הרחיבה שאול נפשה ופערה 
פיה לבלי חק וירד הדרה והמונה ושאונה ועלז בה וישח אדם וישפל 
איש ועיני גבהים תשפלנה ויגבה יהוה צבאות במשפט והאל הקדוש 
נקדש בצדקה ורעו כבשים כדברם וחרבות מחים גרים יאכלו הוי משכי 
העונ בחבלי השוא וכעבות העגלה חטאה האמרים ימהר יחישה מעשהו 
למענ נראה ותקרב ותבואה עצת קדוש ישראל ונדעה הוי האמרים לרע 
טוב ולטוב רע שמים חשכ לאור ואור לחשכ שמימ מר למתוק ומתוק 
למר הוי חכמים בעיניהם ונגד פניהם נבנים הוי גבורים לשתות יינ ואנשי 
חיל למסכ שכר מצדיקי רשע עקב שחד וצדקת צדיקים יסירו ממנו לכנ 
כאכל קש לשונ אש וחשש להבה ירפה שרשמ כמק יהיה ופרחם כאבק 
יעלה כי מאסו את תורת יהוה צבאות ואת אמרת קדוש ישראל נאצו 
על כנ חרה אפ יהוה בעמו ויט ידו עליו ויכהו וירגזו ההרים ותהי נבלתמ 
כסוחה בקרב חוצות בכל זאת לא שב אפו ועוד ידו נטויה ונשא נס לגוים 
מרחוק ושרק לו מקצה הארצ והנה מהרה קל יבוא אינ עיפ ואינ כושל 
בו לא ינום ולא יישנ ולא נפתח אזור חלציו ולא נתק שרוכ נעליו אשר 
חציו שנונים וכל קשתתיו דרכות פרסות סוסיו כצר נחשבו וגלגליו כסופה 
שאגה לו כלביא ושאג ישאג ככפירים וינהם ויאחז טרפ ויפליט ואינ מציל 
וינהם עליו ביום ההוא כנהמת ימ ונבט לארצ והנה חשכ צר ואור חשכ 
בעריפיה בשנת מות המלכ עזיהו ואראה את אדני ישב על כסא רמ 
ונשא ושוליו מלאים את ההיכל שרפים עמדים ממעל לו שש כנפים 
שש כנפים לאחד בשתים יכסה פניו ובשתים יכסה רגליו ובשתים יעופפ 
וקרא זה אל זה ואמר קדוש קדוש קדוש יהוה צבאות מלא כל הארצ 
כבודו וינעו אמות הספים מקול הקורא והבית ימלא עשנ ואמר אוי לי כי 
נדמיתי כי איש טמא שפתים אנכי ובתוכ עם טמא שפתים אנכי יושב כי 
את המלכ יהוה צבאות ראו עיני ויעפ אלי אחד מנ השרפים ובידו רצפה 
במלקחים לקח מעל המזבח ויגע על פי ויאמר הנה נגע זה על שפתיכ 
וסר עונכ וחטאתכ תכפר ואשמע את קול אדני אמר את מי אשלח ומי 
ילכ לנו ואמר הנני שלחני ויאמר לכ ואמרת לעמ הזה שמעו שמוע ואל 
תבינו וראו ראו ואל תדעו השמנ לב העם הזה ואזניו הכבד ועיניו השע 
פנ יראה בעיניו ובאזניו ישמע ולבבו יבינ ושב ורפא לו ואמר עד מתי אדני 
ויאמר עד אשר אמ שאו ערים מאינ יושב ובתים מאינ אדם והאדמה 
תשאה שממה ורחק יהוה את האדם ורבה העזובה בקרב הארצ ועוד 
בה עשריה ושבה והיתה לבער כאלה וכאלונ אשר בשלכת מצבת במ 
זרע קדש מצבתה ויהי בימי אחז בנ יותם בנ עזיהו מלכ יהודה עלה רצינ 
מלכ ארמ ופקח בנ רמליהו מלכ ישראל ירושלמ למלחמה עליה ולא 
יכל להלחם עליה ויגד לבית דוד לאמר נחה ארמ על אפרים וינע לבבו 
ולבב עמו כנוע עצי יער מפני רוח ויאמר יהוה אל ישעיהו צא נא לקראת 
אחז אתה ושאר ישוב בנכ אל קצה תעלת הברכה העליונה אל מסלת 


שדה כובס ואמרת אליו השמר והשקט אל תירא ולבבכ אל ירכ משני 
זנבות האודים העשנים האלה בחרי אפ רצינ וארם ובנ רמליהו יענ כי 
יעצ עליכ ארמ רעה אפרים ובנ רמליהו לאמר נעלה ביהודה ונקיצנה 
ונבקענה אלינו ונמליכ מלכ בתוכה את בנ טבאל כה אמר אדני יהוה 
לא תקום ולא תהיה כי ראש ארמ דמשק וראש דמשק רצינ ובעוד 
ששים וחמש שנה יחת אפרים מעם וראש אפרים שמרונ וראש שמרונ 
בנ רמליהו אמ לא תאמינו כי לא תאמנו ויוספ יהוה דבר אל אחז לאמר 
שאל לכ אות מעם יהוה אלהיכ העמק שאלה או הגבה למעלה ויאמר 
אחז לא אשאל ולא אנסה את יהוה ויאמר שמעו נא בית דוד המעט 
מכם הלאות אנשים כי תלאו גם את אלהי לכנ יתנ אדני הוא לכם אות 
הנה העלמה הרה וילדת בנ וקראת שמו עמנו אל חמאה ודבש יאכל 
לדעתו מאוס ברע ובחור בטוב כי בטרם ידע הנער מאס ברע ובחר 
בטוב תעזב האדמה אשר אתה קצ מפני שני מלכיה יביא יהוה עליכ 
ועל עמכ ועל בית אביכ ימים אשר לא באו למיום סור אפרים מעל 
יהודה את מלכ אשור והיה ביום ההוא ישרק יהוה לזבוב אשר בקצה 
יארי מצרים ולדבורה אשר בארצ אשור ובאו ונחו כלם בנחלי הבתות 
ובנקיקי הסלעים ובכל הנעצוצים ובכל הנהללים ביום ההוא יגלח אדני 
בתער השכירה בעברי נהר במלכ אשור את הראש ושער הרגלים וגמ 
את הזקנ תספה והיה ביום ההוא יחיה איש עגלת בקר ושתי צאנ והיה 
מרב עשות חלב יאכל חמאה כי חמאה ודבש יאכל כל הנותר בקרב 
הארצ והיה ביום ההוא יהיה כל מקום אשר יהיה שמ אלפ גפנ באלפ 
כספ לשמיר ולשית יהיה בחצים ובקשת יבוא שמה כי שמיר ושית תהיה 
כל הארצ וכל ההרים] אשר במעדר יעדרונ לא תבוא שמה יראת שמיר 
ושית והיה למשלח שור ולמרמס שה ויאמר יהוה אלי קח לכ גליונ גדול 
וכתב עליו בחרט אנוש למהר שלל חש בז ואעידה לי עדים נאמנים את 
אוריה הכהנ ואת זכריהו בנ יברכיהו ואקרב אל הנביאה ותהר ותלד בנ 
ויאמר יהוה אלי קרא שמו מהר שלל חש בז כי בטרם ידע הנער קרא 
אבי ואמי ישא את חיל דמשק ואת שלל שמרונ לפני מלכ אשור ויספ 
יהוה דבר אלי עוד לאמר יענ כי מאס העם הזה את מי השלח ההלכימ 
לאט ומשוש את רצינ ובנ רמליהו ולכנ הנה אדני מעלה עליהם את 
מי הנהר העצומים והרבים את מלכ אשור ואת כל כבודו ועלה על כל 
אפיקיו והלכ על כל גדותיו וחלפ ביהודה שטפ ועבר עד צואר יגיע והיה 
מטות כנפיו מלא רחב ארצכ עמנו אל רעו עמים וחתו והאזינו כל מרחקי 
ארצ התאזרו וחתו התאזרו וחתו עצו עצה ותפר דברו דבר ולא יקום כי 
עמנו אל כי כה אמר יהוה אלי כחזקת היד ויסרני מלכת בדרכ העם הזה 
לאמר לא תאמרונ קשר לכל אשר יאמר העם הזה קשר ואת מוראו 
לא תיראו ולא תעריצו את יהוה צבאות אתו תקדישו והוא מוראכם והוא 
מערצכם והיה למקדש ולאבנ נגפ ולצור מכשול לשני בתי ישראל לפח 
ולמוקש ליושב ירושלם וכשלו במ רבים ונפלו ונשברו ונוקשו ונלכדו צור 
תעודה חתום תורה בלמדי וחכיתי ליהוה המסתיר פניו מבית יעקב וקויתי 
לו הנה אנכי והילדים אשר נתנ לי יהוה לאתות ולמופתים בישראל מעמ 
יהוה צבאות השכנ בהר ציונ וכי יאמרו אליכם דרשו אל האבות ואל 
הידענים המצפצפים והמהגים הלוא עם אל אלהיו ידרש בעד החיים אל 
המתים לתורה ולתעודה אמ לא יאמרו כדבר הזה אשר אינ לו שחר 
ועבר בה נקשה ורעב והיה כי ירעב והתקצפ וקלל במלכו ובאלהיו ופנה 
למעלה ואל ארצ יביט והנה צרה וחשכה מעופ צוקה ואפלה מנדח 
כי לא מועפ לאשר מוצק לה כעת הראשונ הקל ארצה זבלונ וארצה 
נפתלי והאחרונ הכביד דרכ הים עבר הירדנ גליל הגוים העם ההלכים 
בחשכ ראו אור גדול ישבי בארצ צלמות אור נגה עליהם הרבית הגוי לא 
לו הגדלת השמחה שמחו לפניכ כשמחת בקציר כאשר יגילו בחלקם 


שלל כי את על סבלו ואת מטה שכמו שבט הנגש בו החתת כיום מדינ 
כי כל סאונ סאנ ברעש ושמלה מגוללה בדמים והיתה לשרפה מאכלת 
אש כי ילד ילד לנו בנ נתנ לנו ותהי המשרה על שכמו ויקרא שמו פלא 
יועצ אל גבור אביעד שר שלומ למ רבה למרבה המשרה ולשלום אינ 
קצ על כסא דוד ועל ממלכתו להכינ אתה ולסעדה במשפט ובצדקה 
מעתה ועד עולם קנאת יהוה צבאות תעשה זאת דבר שלח אדני ביעקב 
ונפל בישראל וידעו העמ כלו אפרים ויושב שמרונ בגאוה ובגדל לבב 
לאמר לבנים נפלו וגזית נבנה שקמים גדעו וארזים נחליפ וישגב יהוה 
את צרי רצינ עליו ואת איביו יסכסכ ארמ מקדמ ופלשתים מאחור ויאכלו 
את ישראל בכל פה בכל זאת לא שב אפו ועוד ידו נטויה והעם לא 
שב עד המכהו ואת יהוה צבאות לא דרשו ויכרת יהוה מישראל ראש 
וזנב כפה ואגמונ יום אחד זקנ ונשוא פנים הוא הראש ונביא מורה שקר 
הוא הזנב ויהיו מאשרי העם הזה מתעים ומאשריו מבלעים על כנ על 
בחוריו לא ישמח אדני ואת יתמיו ואת אלמנתיו לא ירחם כי כלו חנפ 
ומרע וכל פה דבר נבלה בכל זאת לא שב אפו ועוד ידו נטויה כי בערה 
כאש רשעה שמיר ושית תאכל ותצת בסבכי היער ויתאבכו גאות עשנ 
בעברת יהוה צבאות נעתמ ארצ ויהי העם כמאכלת אש איש אל אחיו 
לא יחמלו ויגזר על ימינ ורעב ויאכל על שמאול ולא שבעו איש בשר זרעו 
יאכלו מנשה את אפרים ואפרים את מנשה יחדו המה על יהודה בכל 
זאת לא שב אפו ועוד ידו נטויה הוי החקקים חקקי אונ ומכתבים עמל 
כתבו להטות מדינ דלים ולגזל משפט עניי עמי להיות אלמנות שללמ 
ואת יתומים יבזו ומה תעשו ליום] פקדה ולשואה ממרחק תבוא על מי 
תנוסו לעזרה ואנה תעזבו כבודכם בלתי כרע תחת אסיר ותחת הרוגים 
יפלו בכל זאת לא שב אפו ועוד ידו נטויה הוי אשור שבט אפי ומטה הוא 
בידם זעמי בגוי חנפ אשלחנו ועל עם עברתי אצונו לשלל שלל ולבז 
בז ולשימו ולשומו מרמס כחמר חוצות והוא לא כנ ידמה ולבבו לא כנ 
יחשב כי להשמיד בלבבו ולהכרית גוים לא מעט כי יאמר הלא שרי 
יחדו מלכימ הלא ככרכמיש כלנו אמ לא כארפד חמת אמ לא כדמשק 
שמרונ כאשר מצאה ידי לממלכת האליל ופסיליהם מירושלמ ומשמרונ 
הלא כאשר עשיתי לשמרונ ולאליליה כנ אעשה לירושלם ולעצביה 
והיה כי יבצע אדני את כל מעשהו בהר ציונ ובירושלם אפקד על פרי 
גדל לבב מלכ אשור ועל תפארת רומ עיניו כי אמר בכח ידי עשיתי 
ובחכמתי כי נבנותי ואסיר גבולת עמים ועתידתיהם ועתודותיהם שושתי 
ואוריד כאביר יושבים ותמצא כקנ ידי לחיל העמים וכאספ ביצים עזבות 
כל הארצ אני אספתי ולא היה נדד כנפ ופצה פה ומצפצפ היתפאר 
הגרזנ על החצב בו אמ יתגדל המשור על מניפו כהניפ שבט ואת 
מרימיו כהרים מטה לא עצ לכנ ישלח האדונ יהוה צבאות במשמניו רזונ 
ותחת כבדו יקד יקד כיקוד אש והיה אור ישראל לאש וקדושו ללהבה 
ובערה ואכלה שיתו ושמירו ביום אחד וכבוד יערו וכרמלו מנפש ועד 
בשר יכלה והיה כמסס נסס ושאר עצ יערו מספר יהיו ונער יכתבם והיה 
ביום ההוא לא יוסיפ עוד שאר ישראל ופליטת בית יעקב להשענ על 
מכהו ונשענ על יהוה קדוש ישראל באמת שאר ישוב שאר יעקב אל 
אל גבור כי אמ יהיה עמכ ישראל כחול הים שאר ישוב בו כליונ חרוצ 
שוטפ צדקה כי כלה ונחרצה אדני יהוה צבאות עשה בקרב כל הארצ 
לכנ כה אמר אדני יהוה צבאות אל תירא עמי ישב ציונ מאשור בשבט 
יככה ומטהו ישא עליכ בדרכ מצרים כי עוד מעט מזער וכלה זעמ ואפי 
על תבליתם ועורר עליו יהוה צבאות שוט כמכת מדינ בצור עורב ומטהו 
על הים ונשאו בדרכ מצרים והיה ביום ההוא יסור סבלו מעל שכמכ ועלו 
מעל צוארכ וחבל על מפני שמנ בא על עית עבר במגרונ למכמש יפקיד 
כליו עברו מעברה גבע מלונ לנו חרדה הרמה גבעת שאול נסה צהלי 


קולכ בת גלים הקשיבי לישה עניה ענתות נדדה מדמנה ישבי הגבים 
העיזו עוד היום בנב לעמד ינפפ ידו הר בית בת ציונ גבעת ירושלם 
הנה האדונ יהוה צבאות מסעפ פארה במערצה ורמי הקומה גדועים 
והגבהים ישפלו ונקפ סבכי היער בברזל והלבנונ באדיר יפול ויצא חטר 
מגזע ישי ונצר משרשיו יפרה ונחה עליו רוח יהוה רוח חכמה ובינה רוח 
עצה וגבורה רוח דעת ויראת יהוה והריחו ביראת יהוה ולא למראה עיניו 
ישפוט ולא למשמע אזניו יוכיח ושפט בצדק דלים והוכיח במישור לענוי 
ארצ והכה ארצ בשבט פיו וברוח שפתיו ימית רשע והיה צדק אזור מתניו 
והאמונה אזור חלציו וגר זאב עמ כבש ונמר עמ גדי ירבצ ועגל וכפיר 
ומריא יחדו ונער קטנ נהג במ ופרה ודב תרעינה יחדו ירבצו ילדיהנ ואריה 
כבקר יאכל תבנ ושעשע יונק על חר פתנ ועל מאורת צפעוני גמול ידו 
הדה לא ירעו ולא ישחיתו בכל הר קדשי כי מלאה הארצ דעה את 
יהוה כמים לימ מכסים והיה ביום ההוא שרש ישי אשר עמד לנס עמים 
אליו גוים ידרשו והיתה מנחתו כבוד והיה ביום ההוא יוסיפ אדני שנית 
ידו לקנות את שאר עמו אשר ישאר מאשור וממצרימ ומפתרוס ומכוש 
ומעילם ומשנער ומחמת ומאיי הים ונשא נס לגוים ואספ נדחי ישראל 
ונפצות יהודה יקבצ מארבע כנפות הארצ וסרה קנאת אפרים וצררי 
יהודה יכרתו אפרים לא יקנא את יהודה ויהודה לא יצר את אפרים ועפו 
בכתפ פלשתים ימה יחדו יבזו את בני קדם אדום ומואב משלוח ידמ ובני 
עמונ משמעתם והחרים יהוה את לשונ ימ מצרים והניפ ידו על הנהר 
בעים רוחו והכהו לשבעה נחלים והדריכ בנעלים והיתה מסלה לשאר 
עמו אשר ישאר מאשור כאשר היתה לישראל ביום עלתו מארצ מצרים 
ואמרת ביום ההוא אודכ יהוה כי אנפת בי ישב אפכ ותנחמני הנה אל 
ישועתי אבטח ולא אפחד כי עזי וזמרת יה יהוה ויהי לי לישועה ושאבתם 
מימ בששונ ממעיני הישועה ואמרתם ביום ההוא הודו ליהוה קראו בשמו 
הודיעו בעמים עלילתיו הזכירו כי נשגב שמו זמרו יהוה כי גאות עשה 
מידעת מודעת זאת בכל הארצ צהלי ורני יושבת ציונ כי גדול בקרבכ 
קדוש ישראל משא בבל אשר חזה ישעיהו בנ אמוצ על הר נשפה שאו 
נס הרימו קול להמ הניפו יד ויבאו פתחי נדיבים אני צויתי למקדשי גמ 
קראתי גבורי לאפי עליזי גאותי קול המונ בהרים דמות עמ רב קול שאונ 
ממלכות גוים נאספים יהוה צבאות מפקד צבא מלחמה באים מארצ 
מרחק מקצה השמימ יהוה וכלי זעמו לחבל כל הארצ הילילו כי קרוב 
יום יהוה כשד משדי יבוא על כנ כל ידים תרפינה וכל לבב אנוש ימס 
ונבהלו צירים וחבלים יאחזונ כיולדה יחילונ איש אל רעהו יתמהו פני 
להבים פניהם הנה יום יהוה בא אכזרי ועברה וחרונ אפ לשומ הארצ 
לשמה וחטאיה ישמיד ממנה כי כוכבי השמים וכסיליהם לא יהלו אורם 
חשכ השמש בצאתו וירח לא יגיה אורו ופקדתי על תבל רעה ועל 
רשעים עונם והשבתי גאונ זדים וגאות עריצים אשפיל אוקיר אנוש מפז 
ואדם מכתם אופיר על כנ שמים ארגיז ותרעש הארצ ממקומה בעברת 
יהוה צבאות וביום חרונ אפו והיה כצבי מדח וכצאנ ואינ מקבצ איש אל 
עמו יפנו ואיש אל ארצו ינוסו כל הנמצא ידקר וכל הנספה יפול בחרב 
ועלליהם ירטשו לעיניהם ישסו בתיהם ונשיהמ תשגלנה תשכבנה הנני 
מעיר עליהמם את מדי אשר כספ לא יחשבו וזהב לא יחפצו בו וקשתות 
נערים תרטשנה ופרי בטנ לא ירחמו על בנים לא תחוס עינם והיתה 
בבל צבי ממלכות תפארת גאונ כשדים כמהפכת אלהימ את סדמ ואת 
עמרה לא תשב לנצח ולא תשכנ עד דור ודור ולא יהל שם ערבי ורעים 
לא ירבצו שם ורבצו שמ ציים ומלאו בתיהם אחים ושכנו שם בנות יענה 
ושעירים ירקדו שמ וענה איים באלמנותיו ותנים בהיכלי ענג וקרוב לבוא 
עתה וימיה לא ימשכו כי ירחם יהוה את יעקב ובחר עוד בישראל והניחם 
על אדמתם ונלוה הגר עליהם ונספחו על בית יעקב ולקחום עמים 


והביאום אל מקומם והתנחלום בית ישראל על אדמת יהוה לעבדים 
ולשפחות והיו שבים לשביהם ורדו בנגשיהם והיה ביום הניח יהוה לכ 
מעצבכ ומרגזכ ומנ העבדה הקשה אשר עבד בכ ונשאת המשל הזה 
על מלכ בבל ואמרת איכ שבת נגש שבתה מדהבה שבר יהוה מטה 
רשעים שבט משלים מכה עמים בעברה מכת בלתי סרה רדה באפ גוים 
מרדפ בלי חשכ נחה שקטה כל הארצ פצחו רנה גמ ברושים שמחו 
לכ ארזי לבנונ מאז שכבת לא יעלה הכרת עלינו שאול מתחת רגזה 
לכ לקראת בואכ עורר לכ רפאים כל עתודי ארצ הקים מכסאותמ כל 
מלכי גוים כלמ יענו ויאמרו אליכ גמ אתה חלית כמונו אלינו נמשלת 
הורד שאול גאונכ המית נבליכ תחתיכ יצע רמה ומכסיכ תולעה איכ 
נפלת משמים הילל בנ שחר נגדעת לארצ חולש על גוים ואתה אמרת 
בלבבכ השמים אעלה ממעל לכוכבי אל ארים כסאי ואשב בהר מועד 
בירכתי צפונ אעלה על במתי עב אדמה לעליונ אכ אל שאול תורד 
אל ירכתי בור ראיכ אליכ ישגיחו אליכ יתבוננו הזה האיש מרגיז הארצ 
מרעיש ממלכות שמ תבל כמדבר ועריו הרס אסיריו לא פתח ביתה כל 
מלכי גוים כלם שכבו בכבוד איש בביתו ואתה השלכת מקברכ כנצר 
נתעב לבוש הרגים מטעני חרב יורדי אל אבני בור כפגר מובס לא תחד 
אתמ בקבורה כי ארצכ שחת עמכ הרגת לא יקרא לעולם זרע מרעים 
הכינו לבניו מטבח בעונ אבותמ בל יקמו וירשו ארצ ומלאו פני תבל 
ערים וקמתי עליהם נאם יהוה צבאות והכרתי לבבל שמ ושאר ונינ ונכד 
נאם יהוה ושמתיה למורש קפד ואגמי מים וטאטאתיה במטאטא השמד 
נאם יהוה צבאות נשבע יהוה צבאות לאמר אמ לא כאשר דמיתי כנ 
היתה וכאשר יעצתי היא תקום לשבר אשור בארצי ועל הרי אבוסנו וסר 
מעליהם עלו וסבלו מעל שכמו יסור זאת העצה היעוצה על כל הארצ 
וזאת היד הנטויה על כל הגוים כי יהוה צבאות יעצ ומי יפר וידו הנטויה ומי 
ישיבנה בשנת מות המלכ אחז היה המשא הזה אל תשמחי פלשת כלכ 
כי נשבר שבט מככ כי משרש נחש יצא צפע ופריו שרפ מעופפ ורעו 
בכורי דלים ואביונים לבטח ירבצו והמתי ברעב שרשכ ושאריתכ יהרג 
הילילי שער זעקי עיר נמוג פלשת כלכ כי מצפונ עשנ בא ואינ בודד 
במועדיו ומה יענה מלאכי גוי כי יהוה יסד ציונ ובה יחסו עניי עמו משא 
מואב כי בליל שדד ער מואב נדמה כי בליל שדד קיר מואב נדמה 
עלה הבית ודיבנ הבמות לבכי על נבו ועל מידבא מואב ייליל בכל 
ראשיו קרחה כל זקנ גרועה בחוצתיו חגרו שק על גגותיה וברחבתיה 
כלה ייליל ירד בבכי ותזעק חשבונ ואלעלה עד יהצ נשמע קולם על כנ 
חלצי מואב יריעו נפשו ירעה לו לבי למואב יזעק בריחה עד צער עגלת 
שלשיה כי מעלה הלוחית בבכי יעלה בו כי דרכ חורנים זעקת שבר 
יעערו כי מי נמרים משמות יהיו כי יבש חציר כלה דשא ירק לא היה על 
כנ יתרה עשה ופקדתמ על נחל הערבים ישאום כי הקיפה הזעקה את 
גבול מואב עד אגלים יללתה ובאר אילים יללתה כי מי דימונ מלאו דמ 
כי אשית על דימונ נוספות לפליטת מואב אריה ולשארית אדמה שלחו 
כר משל ארצ מסלע מדברה אל הר בת ציונ והיה כעופ נודד קנ משלח 
תהיינה בנות מואב מעברת לארנונ הביאו הביאי עצה עשו פלילה שיתי 
כליל צלכ בתוכ צהרימ סתרי נדחים נדד אל תגלי יגורו בכ נדחי מואב 
הוי סתר למו מפני שודד כי אפס המצ כלה שד תמו רמס מנ הארצ 
והוכנ בחסד כסא וישב עליו באמת באהל דוד שפט ודרש משפט ומהר 
צדק שמענו גאונ מואב גא מאד גאותו וגאונו ועברתו לא כנ בדיו לכנ 
ייליל מואב למואב כלה ייליל לאשישי קיר חרשת תהגו אכ נכאים כי 
שדמות חשבונ אמלל גפנ שבמה בעלי גוים הלמו שרוקיה עד יעזר 
נגעו תעו מדבר שלחותיה נטשו עברו ים על כנ אבכה בבכי יעזר גפנ 
שבמה אריוכ דמעתי חשבונ ואלעלה כי על קיצכ ועל קצירכ הידד נפל 


ונאספ שמחה וגיל מנ הכרמל ובכרמים לא ירננ לא ירעע יינ ביקבים 
לא ידרכ הדרכ הידד השבתי על כנ מעי למואב ככנור יהמו וקרבי 
לקיר חרש והיה כי נראה כי נלאה מואב על הבמה ובא אל מקדשו 
להתפלל ולא יוכל זה הדבר אשר דבר יהוה אל מואב מאז ועתה דבר 
יהוה לאמר בשלש שנים כשני שכיר ונקלה כבוד מואב בכל ההמונ 
הרב ושאר מעט מזער לוא כביר משא דמשק הנה דמשק מוסר מעיר 
והיתה מעי מפלה עזבות ערי ערער לעדרים תהיינה ורבצו ואינ מחריד 
ונשבת מבצר מאפרים וממלכה מדמשק ושאר ארם ככבוד בני ישראל 
יהיו נאם יהוה צבאות והיה ביום ההוא ידל כבוד יעקב ומשמנ בשרו 
ירזה והיה כאספ קציר קמה וזרעו שבלים יקצור והיה כמלקט שבלים 
בעמק רפאים ונשאר בו עוללת כנקפ זית שנים שלשה גרגרים בראש 
אמיר ארבעה חמשה בסעפיה פריה נאם יהוה אלהי ישראל ביום ההוא 
ישעה האדם על עשהו ועיניו אל קדוש ישראל תראינה ולא ישעה אל 
המזבחות מעשה ידיו ואשר עשו אצבעתיו לא יראה והאשרים והחמנים 
ביום ההוא יהיו ערי מעזו כעזובת החרש והאמיר אשר עזבו מפני בני 
ישראל והיתה שממה כי שכחת אלהי ישעכ וצור מעזכ לא זכרת על כנ 
תטעי נטעי נעמנים וזמרת זר תזרענו ביום נטעכ תשגשגי ובבקר זרעכ 
תפריחי נד קציר ביום נחלה וכאב אנוש הוי המונ עמים רבים כהמות ימימ 
יהמיונ ו שאונ לאמים כשאונ מים כבירים ישאונ לאמים כשאונ מים רבימ 
ישאונ וגער בו ונס ממרחק ורדפ כמצ הרים לפני רוח וכגלגל לפני סופה 
לעת ערב והנה בלהה בטרמ בקר איננו זה חלק שוסינו וגורל לבזזינו הוי 
ארצ צלצל כנפים אשר מעבר לנהרי כוש השלח בים צירים ובכלי גמא 
על פני מים לכו מלאכים קלים אל גוי ממשכ ומורט אל עם נורא מנ הוא 
והלאה גוי קו קו ומבוסה אשר בזאו נהרים ארצו כל ישבי תבל ושכני 
ארצ כנשא נס הרים תראו וכתקע שופר תשמעו כי כה אמר יהוה אלי 
אשקוטה אשקטה ואביטה במכוני כחם צח עלי אור כעב טל בחמ קציר 
כי לפני קציר כתם פרח ובסר גמל יהיה נצה וכרת הזלזלים במזמרות 
ואת הנטישות הסיר התז יעזבו יחדו לעיט הרים ולבהמת הארצ וקצ עליו 
העיט וכל בהמת הארצ עליו תחרפ בעת ההיא יובל שי ליהוה צבאות 
עם ממשכ ומורט ומעם נורא מנ הוא והלאה גוי קו קו ומבוסה אשר בזאו 
נהרים ארצו אל מקום שם יהוה צבאות הר ציונ משא מצרים הנה יהוה 
רכב על עב קל ובא מצרים ונעו אלילי מצרים מפניו ולבב מצרים ימס 
בקרבו וסכסכתי מצרים במצרים ונלחמו איש באחיו ואיש ברעהו עיר 
בעיר ממלכה בממלכה ונבקה רוח מצרים בקרבו ועצתו אבלע ודרשו 
אל האלילים ואל האטים ואל האבות ואל הידענים וסכרתי את מצרים 
ביד אדנים קשה ומלכ עז ימשל במ נאם האדונ יהוה צבאות ונשתו מים 
מהים ונהר יחרב ויבש והאזניחו נהרות דללו וחרבו יארי מצור קנה וסופ 
קמלו ערות על יאור על פי יאור וכל מזרע יאור ייבש נדפ ואיננו ואנו 
הדיגים ואבלו כל משליכי ביאור חכה ופרשי מכמרת על פני מים אמללו 
ובשו עבדי פשתים שריקות וארגים חורי והיו שתתיה מדכאים כל עשי 
שכר אגמי נפש אכ אולים שרי צענ חכמי יעצי פרעה עצה נבערה איכ 
תאמרו אל פרעה בנ חכמים אני בנ מלכי קדם אים אפוא חכמיכ ויגידו 
נא לכ וידעו מה יעצ יהוה צבאות על מצרים נואלו שרי צענ נשאו שרי 
נפ התעו את מצרים פנת שבטיה יהוה מסכ בקרבה רוח עועים והתעו 
את מצרים בכל מעשהו כהתעות שכור בקיאו ולא יהיה למצרים מעשה 
אשר יעשה ראש וזנב כפה ואגמונ ביום ההוא יהיה מצרים כנשים וחרד 
ופחד מפני תנופת יד יהוה צבאות אשר הוא מניפ עליו והיתה אדמת 
יהודה למצרים לחגא כל אשר יזכיר אתה אליו יפחד מפני עצת יהוה 
צבאות אשר הוא יועצ עליו ביום ההוא יהיו חמש ערים בארצ מצרים 
מדברות שפת כנענ ונשבעות ליהוה צבאות עיר ההרס יאמר לאחת ביום 


ההוא יהיה מזבח ליהוה בתוכ ארצ מצרים ומצבה אצל גבולה ליהוה 
והיה לאות ולעד ליהוה צבאות בארצ מצרים כי יצעקו אל יהוה מפני 
לחצים וישלח להמ מושיע ורב והצילם ונודע יהוה למצרים וידעו מצרים 
את יהוה ביום ההוא ועבדו זבח ומנחה ונדרו נדר ליהוה ושלמו ונגפ 
יהוה את מצרים נגפ ורפוא ושבו עד יהוה ונעתר להמ ורפאם ביום ההוא 
תהיה מסלה ממצרים אשורה ובא אשור במצרים ומצרים באשור ועבדו 
מצרים את אשור ביום ההוא יהיה ישראל שלישיה למצרים ולאשור 
ברכה בקרב הארצ אשר ברכו יהוה צבאות לאמר ברוכ עמי מצרים 
ומעשה ידי אשור ונחלתי ישראל בשנת בא תרתנ אשדודה בשלח אתו 
סרגונ מלכ אשור וילחמ באשדוד וילכדה בעת ההיא דבר יהוה ביד 
ישעיהו בנ אמוצ לאמר לכ ופתחת השק מעל מתניכ ונעלכ תחלצ מעל 
רגליכ ויעש כנ הלכ ערום ויחפ ויאמר יהוה כאשר הלכ עבדי ישעיהו 
ערום ויחפ שלש שנים אות ומופת על מצרים ועל כוש כנ ינהג מלכ 
אשור את שבי מצרים ואת גלות כוש נערים וזקנים ערום ויחפ וחשופי 
שת ערות מצרים וחתו ובשו מכוש מבטמ ומנ מצרימ תפארתמ ואמר 
ישב האי הזה ביום ההוא הנה כה מבטנו אשר נסנו שמ לעזרה להנצל 
מפני מלכ אשור ואיכ נמלט אנחנו משא מדבר ים כסופות בנגב לחלפ 
ממדבר בא מארצ נוראה חזות קשה הגד לי הבוגד בוגד והשודד שודד 
עלי עילמ צורי מדי כל אנחתה השבתי על כנ מלאו מתני חלחלה צירימ 
אחזוני כצירי יולדה נעויתי משמע נבהלתי מראות תעה לבבי פלצות 
בעתתני את נשפ חשקי שם לי לחרדה ערכ השלחנ צפה הצפית אכול 
שתה קומו השרים משחו מגנ כי כה אמר אלי אדני לכ העמד המצפה 
אשר יראה יגיד וראה רכב צמד פרשים רכב חמור רכב גמל והקשיב 
קשב רב קשב ויקרא אריה על מצפה אדני אנכי עמד תמיד יומם ועל 
משמרתי אנכי נצב כל הלילות והנה זה בא רכב איש צמד פרשימ 
ויענ ויאמר נפלה נפלה בבל וכל פסילי אלהיה שבר לארצ מדשתי ובנ 
גרני אשר שמעתי מאת יהוה צבאות אלהי ישראל הגדתי לכמ משא 
דומה אלי קרא משעיר שמר מה מלילה שמר מה מליל אמר שמר 
אתה בקר וגם לילה אם תבעיונ בעיו שבו אתיו משא בערב ביער בערב 
תלינו ארחות דדנים לקראת צמא התיו מים ישבי ארצ תימא בלחמו 
קדמו נדד כי מפני חרבות נדדו מפני חרב נטושה ומפני קשת דרוכה 
ומפני כבד מלחמה כי כה אמר אדני אלי בעוד שנה כשני שכיר וכלה 
כל כבוד קדר ושאר מספר קשת גבורי בני קדר ימעטו כי יהוה אלהי 
ישראל דבר משא גיא חזיונ מה לכ אפוא כי עלית כלכ לגגות תשאות 
מלאה עיר הומיה קריה עליזה חלליכ לא חללי חרב ולא מתי מלחמה 
כל קציניכ נדדו יחד מקשת אסרו כל נמצאיכ אסרו יחדו מרחוק ברחו 
על כנ אמרתי שעו מני אמרר בבכי אל תאיצו לנחמני על שד בת עמי 
כי יום מהומה ומבוסה ומבוכה לאדני יהוה צבאות בגיא חזיונ מקרקר 
קר ושוע אל ההר ועילמ נשא אשפה ברכב אדמ פרשים וקיר ערה מגנ 
ויהי מבחר עמקיכ מלאו רכב והפרשים שת שתו השערה ויגל את מסכ 
יהודה ותבט ביום ההוא אל נשק בית היער ואת בקיעי עיר דוד ראיתם כי 
רבו ותקבצו את מי הברכה התחתונה ואת בתי ירושלמ ספרתמ ותתצו 
הבתים לבצר החומה ומקוה עשיתם בינ החמתים למי הברכה הישנה 
ולא הבטתם אל עשיה ויצרה מרחוק לא ראיתם ויקרא אדני יהוה צבאות 
ביום ההוא לבכי ולמספד ולקרחה ולחגר שק והנה ששונ ושמחה הרג 
בקר ושחט צאנ אכל בשר ושתות יינ אכול ושתו כי מחר נמות ונגלה 
באזני יהוה צבאות אמ יכפר העונ הזה לכמ עד תמתונ אמר אדני יהוה 
צבאות כה אמר אדני יהוה צבאות לכ בא אל הסכנ הזה על שבנא 
אשר על הבית מה לכ פה ומי לכ פה כי חצבת לכ פה קבר חצבי מרומ 
קברו חקקי בסלע משכנ לו הנה יהוה מטלטלכ טלטלה גבר ועטכ 


עטה צנופ יצנפכ צנפה כדור אל ארצ רחבת ידים שמה תמות ושמה 
מרכבות כבודכ קלונ בית אדניכ והדפתיכ ממצבכ וממעמדכ יהרסכ 
והיה ביום ההוא וקראתי לעבדי לאליקים בנ חלקיהו והלבשתיו כתנתכ 
ואבנטכ אחזקנו וממשלתכ אתנ בידו והיה לאב ליושב ירושלם ולבית 
יהודה ונתתי מפתח בית דוד על שכמו ופתח ואינ סגר וסגר ואינ פתח 
ותקעתיו יתד במקום נאמנ והיה לכסא כבוד לבית אביו ותלו עליו כל 
כבוד בית אביו הצאצאים והצפעות כל כלי הקטנ מכלי האגנות ועד כל 
כלי הנבלים ביום ההוא נאם יהוה צבאות תמוש היתד התקועה במקומ 
נאמנ ונגדעה ונפלה ונכרת המשא אשר עליה כי יהוה דבר משא צר 
הילילו אניות תרשיש כי שדד מבית מבוא מארצ כתים נגלה למו דמו 
ישבי אי סחר צידונ עבר ים מלאוכ ובמים רבים זרע שחר קציר יאור 
תבואתה ותהי סחר גוים בושי צידונ כי אמר ים מעוז הים לאמר לא חלתי 
ולא ילדתי ולא גדלתי בחורים רוממתי בתולות כאשר שמע למצרים 
יחילו כשמע צר עברו תרשישה הילילו ישבי אי הזאת לכם עליזה מימי 
קדם קדמתה יבלוה רגליה מרחוק לגור מי יעצ זאת על צר המעטירה 
אשר סחריה שרים כנעניה נכבדי ארצ יהוה צבאות יעצה לחלל גאונ 
כל צבי להקל כל נכבדי ארצ עברי ארצכ כיאר בת תרשיש אינ מזח 
עוד ידו נטה על הים הרגיז ממלכות יהוה צוה אל כנענ לשמד מעזניה 
ויאמר לא תוסיפי עוד לעלוז המעשקה בתולת בת צידונ כתיים כתים 
קומי עברי גמ שם לא ינוח לכ הנ ארצ כשדים זה העם לא היה אשור 
יסדה לציים הקימו בחיניו בחוניו עררו ארמנותיה שמה למפלה הילילו 
אניות תרשיש כי שדד מעזכנ והיה ביום ההוא ונשכחת צר שבעים שנה 
כימי מלכ אחד מקצ שבעים שנה יהיה לצר כשירת הזונה קחי כנור סבי 
עיר זונה נשכחה היטיבי נגנ הרבי שיר למענ תזכרי והיה מקצ שבעים 
שנה יפקד יהוה את צר ושבה לאתננה וזנתה את כל ממלכות הארצ 
על פני האדמה והיה סחרה ואתננה קדש ליהוה לא יאצר ולא יחסנ 
כי לישבים לפני יהוה יהיה סחרה לאכל לשבעה ולמכסה עתיק הנה 
יהוה בוקק הארצ ובולקה ועוה פניה והפיצ ישביה והיה כעם ככהנ כעבד 
כאדניו כשפחה כגברתה כקונה כמוכר כמלוה כלוה כנשה כאשר נשא 
בו הבוק תבוק הארצ והבוז תבוז כי יהוה דבר את הדבר הזה אבלה 
נבלה הארצ אמללה נבלה תבל אמללו מרום עמ הארצ והארצ חנפה 
תחת ישביה כי עברו תורת חלפו חק הפרו ברית עולמ על כנ אלה אכלה 
ארצ ויאשמו ישבי בה על כנ חרו ישבי ארצ ונשאר אנוש מזער אבל 
תירוש אמללה גפנ נאנחו כל שמחי לב שבת משוש תפים חדל שאונ 
עליזים שבת משוש כנור בשיר לא ישתו יינ ימר שכר לשתיו נשברה 
קרית תהו סגר כל בית מבוא צוחה על היינ בחוצות ערבה כל שמחה 
גלה משוש הארצ נשאר בעיר שמה ושאיה יכת שער כי כה יהיה בקרב 
הארצ בתוכ העמים כנקפ זית כעוללת אמ כלה בציר המה ישאו קולם 
ירנו בגאונ יהוה צהלו מים על כנ בארים כבדו יהוה באיי הים שם יהוה 
אלהי ישראל מכנפ הארצ זמרת שמענו צבי לצדיק ואמר רזי לי רזי לי 
אוי לי בגדים בגדו ובגד בוגדים בגדו פחד ופחת ופח עליכ יושב הארצ 
והיה הנס מקול הפחד יפל אל הפחת והעולה מתוכ הפחת ילכד בפח 
כי ארבות ממרום נפתחו וירעשו מוסדי ארצ רעה התרעעה הארצ פור 
התפוררה ארצ מוט התמוטטה ארצ נוע תנוע ארצ כשכור והתנודדה 
כמלונה וכבד עליה פשעה ונפלה ולא תסיפ קום והיה ביום ההוא יפקד 
יהוה על צבא המרום במרום ועל מלכי האדמה על האדמה ואספו אספה 
אסיר על בור וסגרו על מסגר ומרב ימים יפקדו וחפרה הלבנה ובושה 
החמה כי מלכ יהוה צבאות בהר ציונ ובירושלם ונגד זקניו כבוד יהוה 
אלהי אתה ארוממכ אודה שמכ כי עשית פלא עצות מרחוק אמונה אמנ 
כי שמת מעיר לגל קריה בצורה למפלה ארמונ זרים מעיר לעולם לא 


יבנה על כנ יכבדוכ עם עז קרית גוים עריצים ייראוכ כי היית מעוז לדל 
מעוז לאביונ בצר לו מחסה מזרם צל מחרב כי רוח עריצים כזרם קיר 
כחרב בציונ שאונ זרים תכניע חרב בצל עב זמיר עריצים יענה ועשה 
יהוה צבאות לכל העמים בהר הזה משתה שמנים משתה שמרים שמנים 
ממחים שמרים מזקקים ובלע בהר הזה פני הלוט הלוט על כל העמים 
והמסכה הנסוכה על כל הגוים בלע המות לנצח ומחה אדני יהוה דמעה 
מעל כל פנים וחרפת עמו יסיר מעל כל הארצ כי יהוה דבר ואמר ביום 
ההוא הנה אלהינו זה קוינו לו ויושיענו זה יהוה קוינו לו נגילה ונשמחה 
בישועתו כי תנוח יד יהוה בהר הזה ונדוש מואב תחתיו כהדוש מתבנ 
במי במו מדמנה ופרש ידיו בקרבו כאשר יפרש השחה לשחות והשפיל 
גאותו עם ארבות ידיו ומבצר משגב חומתיכ השח השפיל הגיע לארצ 
עד עפר ביום ההוא יושר השיר הזה בארצ יהודה עיר עז לנו ישועה 
ישית חומות וחל פתחו שערים ויבא גוי צדיק שמר אמנים יצר סמוכ תצר 
שלום שלום כי בכ בטוח בטחו ביהוה עדי עד כי ביה יהוה צור עולמים 
כי השח ישבי מרום קריה נשגבה ישפילנה ישפילה עד ארצ יגיענה עד 
עפר תרמסנה רגל רגלי עני פעמי דלים ארח לצדיק מישרים ישר מעגל 
צדיק תפלס אפ ארח משפטיכ יהוה קוינוכ לשמכ ולזכרכ תאות נפש 
נפשי אויתיכ בלילה אפ רוחי בקרבי אשחרכ כי כאשר משפטיכ לארצ 
צדק למדו ישבי תבל יחנ רשע בל למד צדק בארצ נכחות יעול ובל 
יראה גאות יהוה יהוה רמה ידכ בל יחזיונ יחזו ויבשו קנאת עם אפ אש 
צריכ תאכלם יהוה תשפת שלום לנו כי גם כל מעשינו פעלת לנו יהוה 
אלהינו בעלונו אדנים זולתכ לבד בכ נזכיר שמכ מתים בל יחיו רפאים 
בל יקמו לכנ פקדת ותשמידם ותאבד כל זכר למו יספת לגוי יהוה יספת 
לגוי נכבדת רחקת כל קצוי ארצ יהוה בצר פקדוכ צקונ לחש מוסרכ 
למו כמו הרה תקריב ללדת תחיל תזעק בחבליה כנ היינו מפניכ יהוה 
הרינו חלנו כמו ילדנו רוח ישועת בל נעשה ארצ ובל יפלו ישבי תבל 
יחיו מתיכ נבלתי יקומונ הקיצו ורננו שכני עפר כי טל אורת טלכ וארצ 
רפאים תפיל לכ עמי בא בחדריכ וסגר דלתיכ דלתכ בעדכ חבי כמעט 
רגע עד יעבור יעבר זעם כי הנה יהוה יצא ממקומו לפקד עונ ישב הארצ 
עליו וגלתה הארצ את דמיה ולא תכסה עוד על הרוגיה ביום ההוא יפקד 
יהוה בחרבו הקשה והגדולה והחזקה על לויתנ נחש ברח ועל לויתנ 
נחש עקלתונ והרג את התנינ אשר בים ביום ההוא כרם חמד ענו לה 
אני יהוה נצרה לרגעים אשקנה פנ יפקד עליה לילה ויום אצרנה חמה 
אינ לי מי יתנני שמיר שית במלחמה אפשעה בה אציתנה יחד או יחזק 
במעוזי יעשה שלום לי שלום יעשה לי הבאים ישרש יעקב יציצ ופרח 
ישראל ומלאו פני תבל תנובה הכמכת מכהו הכהו אמ כהרג הרגיו הרג 
בסאסאה בשלחה תריבנה הגה ברוחו הקשה ביום קדים לכנ בזאת 
יכפר עונ יעקב וזה כל פרי הסר חטאתו בשומו כל אבני מזבח כאבני גר 
מנפצות לא יקמו אשרים וחמנים כי עיר בצורה בדד נוה משלח ונעזב 
כמדבר שם ירעה עגל ושמ ירבצ וכלה סעפיה ביבש קצירה תשברנה 
נשים באות מאירות אותה כי לא עמ בינות הוא על כנ לא ירחמנו עשהו 
ויצרו לא יחננו והיה ביום ההוא יחבט יהוה משבלת הנהר עד נחל מצרימ 
ואתמ תלקטו לאחד אחד בני ישראל והיה ביום ההוא יתקע בשופר גדול 
ובאו האבדים בארצ אשור והנדחים בארצ מצרים והשתחוו ליהוה בהר 
הקדש בירושלם הוי עטרת גאות שכרי אפרים וציצ נבל צבי תפארתו 
אשר על ראש גיא שמנים הלומי יינ הנה חזק ואמצ לאדני כזרם ברד 
שער קטב כזרמ מים כבירים שטפים הניח לארצ ביד ברגלים תרמסנה 
עטרת גאות שכורי אפרים והיתה ציצת נבל צבי תפארתו אשר על ראש 
גיא שמנים כבכורה בטרמ קיצ אשר יראה הראה אותה בעודה בכפו 
יבלענה ביום ההוא יהיה יהוה צבאות לעטרת צבי ולצפירת תפארה 


לשאר עמו ולרוח משפט ליושב על המשפט ולגבורה משיבי מלחמה 
שערה וגם אלה ביינ שגו ובשכר תעו כהנ ונביא שגו בשכר נבלעו 
מנ היינ תעו מנ השכר שגו בראה פקו פליליה כי כל שלחנות מלאו 
קיא צאה בלי מקום את מי יורה דעה ואת מי יבינ שמועה גמולי מחלב 
עתיקי משדים כי צו לצו צו לצו קו לקו קו לקו זעיר שם זעיר שם כי 
בלעגי שפה ובלשונ אחרת ידבר אל העם הזה אשר אמר אליהם זאת 
המנוחה הניחו לעיפ וזאת המרגעה ולא אבוא שמוע והיה להמ דבר 
יהוה צו לצו צו לצו קו לקו קו לקו זעיר שם זעיר שמ למענ ילכו וכשלו 
אחור ונשברו ונוקשו ונלכדו לכנ שמעו דבר יהוה אנשי לצונ משלי העמ 
הזה אשר בירושלם כי אמרתמ כרתנו ברית את מות ועם שאול עשינו 
חזה שיט שוט שוטפ כי עבר יעבר לא יבואנו כי שמנו כזב מחסנו ובשקר 
נסתרנו לכנ כה אמר אדני יהוה הנני יסד בציונ אבנ אבנ בחנ פנת יקרת 
מוסד מוסד המאמינ לא יחיש ושמתי משפט לקו וצדקה למשקלת ויעה 
ברד מחסה כזב וסתר מים ישטפו וכפר בריתכם את מות וחזותכם את 
שאול לא תקום שוט שוטפ כי יעבר והייתם לו למרמס מדי עברו יקח 
אתכם כי בבקר בבקר יעבר ביום ובלילה והיה רק זועה הבינ שמועה כי 
קצר המצע מהשתרע והמסכה צרה כהתכנס כי כהר פרצים יקום יהוה 
כעמק בגבעונ ירגז לעשות מעשהו זר מעשהו ולעבד עבדתו נכריה 
עבדתו ועתה אל תתלוצצו פנ יחזקו מוסריכם כי כלה ונחרצה שמעתי 
מאת אדני יהוה צבאות על כל הארצ האזינו ושמעו קולי הקשיבו ושמעו 
אמרתי הכל היום יחרש החרש לזרע יפתח וישדד אדמתו הלוא אמ 
שוה פניה והפיצ קצח וכמנ יזרק ושמ חטה שורה ושערה נסמנ וכסמת 
גבלתו ויסרו למשפט אלהיו יורנו כי לא בחרוצ יודש קצח ואופנ עגלה 
על כמנ יוסב כי במטה יחבט קצח וכמנ בשבט לחמ יודק כי לא לנצח 
אדוש ידושנו והמם גלגל עגלתו ופרשיו לא ידקנו גמ זאת מעם יהוה 
צבאות יצאה הפליא עצה הגדיל תושיה הוי אריאל אריאל קרית חנה 
דוד ספו שנה על שנה חגים ינקפו והציקותי לאריאל והיתה תאניה ואניה 
והיתה לי כאריאל וחניתי כדור עליכ וצרתי עליכ מצב והקימתי עליכ 
מצרת ושפלת מארצ תדברי ומעפר תשח אמרתכ והיה כאוב מארצ 
קולכ ומעפר אמרתכ תצפצפ והיה כאבק דק המונ זריכ וכמצ עבר המונ 
עריצים והיה לפתע פתאם מעם יהוה צבאות תפקד ברעמ וברעש וקול 
גדול סופה וסערה ולהב אש אוכלה והיה כחלום חזונ לילה המונ כל 
הגוים הצבאים על אריאל וכל צביה ומצדתה והמציקים לה והיה כאשר 
יחלם הרעב והנה אוכל והקיצ וריקה נפשו וכאשר יחלמ הצמא והנה 
שתה והקיצ והנה עיפ ונפשו שוקקה כנ יהיה המונ כל הגוים הצבאים 
על הר ציונ התמהמהו ותמהו השתעשעו ושעו שכרו ולא יינ נעו ולא 
שכר כי נסכ עליכם יהוה רוח תרדמה ויעצם את עיניכם את הנביאים 
ואת ראשיכם החזים כסה ותהי לכם חזות הכל כדברי הספר החתומ 
אשר יתנו אתו אל יודע הספר ספר לאמר קרא נא זה ואמר לא אוכל 
כי חתום הוא ונתנ הספר על אשר לא ידע ספר לאמר קרא נא זה 
ואמר לא ידעתי ספר ויאמר אדני יענ כי נגש העם הזה בפיו ובשפתיו 
כבדוני ולבו רחק ממני ותהי יראתם אתי מצות אנשים מלמדה לכנ הנני 
יוספ להפליא את העמ הזה הפלא ופלא ואבדה חכמת חכמיו ובינת 
נבניו תסתתר הוי המעמיקים מיהוה לסתר עצה והיה במחשכ מעשיהמ 
ויאמרו מי ראנו ומי יודענו הפככם אמ כחמר היצר יחשב כי יאמר מעשה 
לעשהו לא עשני ויצר אמר ליוצרו לא הבינ הלוא עוד מעט מזער ושב 
לבנונ לכרמל והכרמל ליער יחשב ושמעו ביום ההוא החרשים דברי 
ספר ומאפל ומחשכ עיני עורים תראינה ויספו ענוים ביהוה שמחה ואביוני 
אדמ בקדוש ישראל יגילו כי אפס עריצ וכלה לצ ונכרתו כל שקדי אונ 
מחטיאי אדמ בדבר ולמוכיח בשער יקשונ ויטו בתהו צדיק לכנ כה אמר 


יהוה אל בית יעקב אשר פדה את אברהם לא עתה יבוש יעקב ולא עתה 
פניו יחורו כי בראתו ילדיו מעשה ידי בקרבו יקדישו שמי והקדישו את 
קדוש יעקב ואת אלהי ישראל יעריצו וידעו תעי רוח בינה ורוגנים ילמדו 
לקח הוי בנים סוררים נאם יהוה לעשות עצה ולא מני ולנסכ מסכה ולא 
רוחי למענ ספות חטאת על חטאת ההלכימ לרדת מצרים ופי לא שאלו 
לעוז במעוז פרעה ולחסות בצל מצרים והיה לכמ מעוז פרעה לבשת 
והחסות בצל מצרים לכלמה כי היו בצענ שריו ומלאכיו חנס יגיעו כל 
הבאיש הביש על עמ לא יועילו למו לא לעזר ולא להועיל כי לבשת 
וגם לחרפה משא בהמות נגב בארצ צרה וצוקה לביא וליש מהם אפעה 
ושרפ מעופפ ישאו על כתפ עירים חילהם ועל דבשת גמלים אוצרתמ 
על עם לא יועילו ומצרים הבל וריק יעזרו לכנ קראתי לזאת רהב המ 
שבת עתה בוא כתבה על לוח אתמ ועל ספר חקה ותהי ליום אחרונ 
לעד עד עולם כי עמ מרי הוא בנים כחשים בנים לא אבו שמוע תורת 
יהוה אשר אמרו לראים לא תראו ולחזים לא תחזו לנו נכחות דברו 
לנו חלקות חזו מהתלות סורו מני דרכ הטו מני ארח השביתו מפנינו 
את קדוש ישראל לכנ כה אמר קדוש ישראל יענ מאסכם בדבר הזה 
ותבטחו בעשק ונלוז ותשענו עליו לכנ יהיה לכם העונ הזה כפרצ נפל 
נבעה בחומה נשגבה אשר פתאמ לפתע יבוא שברה ושברה כשבר 
נבל יוצרים כתות לא יחמל ולא ימצא במכתתו חרש לחתות אש מיקוד 
ולחשפ מים מגבא כי כה אמר אדני יהוה קדוש ישראל בשובה ונחת 
תושעונ בהשקט ובבטחה תהיה גבורתכם ולא אביתמ ותאמרו לא כי 
על סוס ננוס על כנ תנוסונ ועל קל נרכב על כנ יקלו רדפיכם אלפ אחד 
מפני גערת אחד מפני גערת חמשה תנסו עד אמ נותרתם כתרנ על 
ראש ההר וכנס על הגבעה ולכנ יחכה יהוה לחננכמ ולכנ ירומ לרחמכמ 
כי אלהי משפט יהוה אשרי כל חוכי לו כי עמ בציונ ישב בירושלמ בכו 
לא תבכה חנונ יחנכ לקול זעקכ כשמעתו ענכ ונתנ לכמ אדני לחמ 
צר ומים לחצ ולא יכנפ עוד מוריכ והיו עיניכ ראות את מוריכ ואזניכ 
תשמענה דבר מאחריכ לאמר זה הדרכ לכו בו כי תאמינו וכי תשמאילו 
וטמאתם את צפוי פסילי כספכ ואת אפדת מסכת זהבכ תזרמ כמו דוה 
צא תאמר לו ונתנ מטר זרעכ אשר תזרע את האדמה ולחמ תבואת 
האדמה והיה דשנ ושמנ ירעה מקניכ ביום ההוא כר נרחב והאלפים 
והעירים עבדי האדמה בליל חמיצ יאכלו אשר זרה ברחת ובמזרה והיה 
על כל הר גבה ועל כל גבעה נשאה פלגים יבלי מים ביום הרג רב 
בנפל מגדלים והיה אור הלבנה כאור החמה ואור החמה יהיה שבעתימ 
כאור שבעת הימימ ביום] חבש יהוה את שבר עמו ומחצ מכתו ירפא הנה 
שם יהוה בא ממרחק בער אפו וכבד משאה שפתיו מלאו זעם ולשונו 
כאש אכלת ורוחו כנחל שוטפ עד צואר יחצה להנפה גוים בנפת שוא 
ורסנ מתעה על לחיי עמים השיר יהיה לכם כליל התקדש חג ושמחת 
לבב כהולכ בחליל לבוא בהר יהוה אל צור ישראל והשמיע יהוה את 
הוד קולו ונחת זרועו יראה בזעפ אפ ולהב אש אוכלה נפצ וזרם ואבנ 
ברד כי מקול יהוה יחת אשור בשבט יכה והיה כל מעבר מטה מוסדה 
אשר יניח יהוה עליו בתפים ובכנרות ובמלחמות תנופה נלחמ בה במ כי 
ערוכ מאתמול תפתה גם הוא היא למלכ הוכנ העמיק הרחב מדרתה 
אש ועצים הרבה נשמת יהוה כנחל גפרית בערה בה הוי הירדים מצרימ 
לעזרה על סוסים ישענו ויבטחו על רכב כי רב ועל פרשים כי עצמו מאד 
ולא שעו על קדוש ישראל ואת יהוה לא דרשו וגם הוא חכמ ויבא רע 
ואת דבריו לא הסיר וקם על בית מרעים ועל עזרת פעלי אונ ומצרים 
אדמ ולא אל וסוסיהם בשר ולא רוח ויהוה יטה ידו וכשל עוזר ונפל עזר 
ויחדו כלם יכליונ כי כה אמר יהוה אלי כאשר יהגה האריה והכפיר על 
טרפו אשר יקרא עליו מלא רעים מקולם לא יחת ומהמונם לא יענה כנ 


ירד יהוה צבאות לצבא על הר ציונ ועל גבעתה כצפרים עפות כנ יגנ 
יהוה צבאות על ירושלם גנונ והציל פסח והמליט שובו לאשר העמיקו 
סרה בני ישראל כי ביומ ההוא ימאסונ איש אלילי כספו ואלילי זהבו 
אשר עשו לכמ ידיכם חטא ונפל אשור בחרב לא איש וחרב לא אדמ 
תאכלנו ונס לו מפני חרב ובחוריו למס יהיו וסלעו ממגור יעבור וחתו מנס 
שריו נאם יהוה אשר אור לו בציונ ותנור לו בירושלם הנ לצדק ימלכ 
מלכ ולשרים למשפט ישרו והיה איש כמחבא רוח וסתר זרמ כפלגי 
מים בציונ כצל סלע כבד בארצ עיפה ולא תשעינה עיני ראים ואזני 
שמעים תקשבנה ולבב נמהרים יבינ לדעת ולשונ עלגים תמהר לדבר 
צחות לא יקרא עוד לנבל נדיב ולכילי לא יאמר שוע כי נבל נבלה ידבר 
ולבו יעשה אונ לעשות חנפ ולדבר אל יהוה תועה להריק נפש רעב 
ומשקה צמא יחסיר וכלי כליו רעים הוא זמות יעצ לחבל ענוים עניים 
באמרי שקר ובדבר אביונ משפט ונדיב נדיבות יעצ והוא על נדיבות יקום 
נשים שאננות קמנה שמענה קולי בנות בטחות האזנה אמרתי ימים על 
שנה תרגזנה בטחות כי כלה בציר אספ בלי יבוא חרדו שאננות רגזה 
בטחות פשטה וערה וחגורה על חלצימ על שדים ספדים על שדי חמד 
על גפנ פריה על אדמת עמי קוצ שמיר תעלה כי על כל בתי משוש 
קריה עליזה כי ארמונ נטש המונ עיר עזב עפל ובחנ היה בעד מערות 
עד עולם משוש פראים מרעה עדרים עד יערה עלינו רוח ממרום והיה 
מדבר לכרמל וכרמל והכרמל ליער יחשב ושכנ במדבר משפט וצדקה 
בכרמל תשב והיה מעשה הצדקה שלום ועבדת הצדקה השקט ובטח 
עד עולמ וישב עמי בנוה שלום ובמשכנות מבטחים ובמנוחת שאננות 
וברד ברדת היער ובשפלה תשפל העיר אשריכם זרעי על כל מימ 
משלחי רגל השור והחמור הוי שודד ואתה לא שדוד ובוגד ולא בגדו 
בו כהתמכ שודד תושד כנלתכ לבגד יבגדו בכ יהוה חננו לכ קוינו היה 
זרעם לבקרים אפ ישועתנו בעת צרה מקול המונ נדדו עמים מרוממתכ 
נפצו גוים ואספ שללכם אספ החסיל כמשק גבים שוקק בו נשגב יהוה 
כי שכנ מרום מלא ציונ משפט וצדקה והיה אמונת עתיכ חסנ ישועת 
חכמת ודעת יראת יהוה היא אוצרו הנ אראלם צעקו חצה מלאכי שלום 
מר יבכיונ נשמו מסלות שבת עבר ארח הפר ברית מאס ערים לא חשב 
אנוש אבל אמללה ארצ החפיר לבנונ קמל היה השרונ כערבה ונער 
בשנ וכרמל עתה אקום יאמר יהוה עתה ארוממ עתה אנשא תהרו חשש 
תלדו קש רוחכם אש תאכלכם והיו עמים משרפות שיד קוצים כסוחים 
באש יצתו שמעו רחוקים אשר עשיתי ודעו קרובים גברתי פחדו בציונ 
חטאים אחזה רעדה חנפים מי יגור לנו אש אוכלה מי יגור לנו מוקדי 
עולם הלכ צדקות ודבר מישרים מאס בבצע מעשקות נער כפיו מתמכ 
בשחד אטם אזנו משמע דמים ועצם עיניו מראות ברע הוא מרומים ישכנ 
מצדות סלעים משגבו לחמו נתנ מימיו נאמנים מלכ ביפיו תחזינה עיניכ 
תראינה ארצ מרחקים לבכ יהגה אימה איה ספר איה שקל איה ספר 
את המגדלים את עם נועז לא תראה עם עמקי שפה משמוע נלעג לשונ 
אינ בינה חזה ציונ קרית מועדנו עיניכ תראינה ירושלם נוה שאננ אהל 
בל יצענ בל יסע יתדתיו לנצח וכל חבליו בל ינתקו כי אמ שמ אדיר 
יהוה לנו מקום נהרים יארים רחבי ידים בל תלכ בו אני שיט וצי אדיר 
לא יעברנו כי יהוה שפטנו יהוה מחקקנו יהוה מלכנו הוא יושיענו נטשו 
חבליכ בל יחזקו כנ תרנם בל פרשו נס אז חלק עד שלל מרבה פסחים 
בזזו בז ובל יאמר שכנ חליתי העם הישב בה נשא עונ קרבו גוים לשמע 
ולאמים הקשיבו תשמע הארצ ומלאה תבל וכל צאצאיה כי קצפ ליהוה 
על כל הגוים וחמה על כל צבאמ החריממ נתנמ לטבח וחלליהם ישלכו 
ופגריהם יעלה באשם ונמסו הרימ מדמם ונמקו כל צבא השמים ונגלו 
כספר השמים וכל צבאם יבול כנבל עלה מגפנ וכנבלת מתאנה כי רותה 


בשמים חרבי הנה על אדום תרד ועל עם חרמי למשפט חרב ליהוה 
מלאה דמ הדשנה מחלב מדמ כרים ועתודים מחלב כליות אילים כי 
זבח ליהוה בבצרה וטבח גדול בארצ אדום וירדו ראמים עמם ופרים עמ 
אבירים ורותה ארצם מדמ ועפרם מחלב ידשנ כי יום נקם ליהוה שנת 
שלומים לריב ציונ ונהפכו נחליה לזפת ועפרה לגפרית והיתה ארצה 
לזפת בערה לילה ויומם לא תכבה לעולם יעלה עשנה מדור לדור 
תחרב לנצח נצחים אינ עבר בה וירשוה קאת וקפוד וינשופ וערב ישכנו 
בה ונטה עליה קו תהו ואבני בהו חריה ואינ שם מלוכה יקראו וכל שריה 
יהיו אפס ועלתה ארמנתיה סירים קמוש וחוח במבצריה והיתה נוה תנים 
חציר לבנות יענה ופגשו ציים את איים ושעיר על רעהו יקרא אכ שמ 
הרגיעה לילית ומצאה לה מנוח שמה קננה קפוז ותמלט ובקעה ודגרה 
בצלה אכ שם נקבצו דיות אשה רעותה דרשו מעל ספר יהוה וקראו 
אחת מהנה לא נעדרה אשה רעותה לא פקדו כי פי הוא צוה ורוחו הוא 
קבצנ והוא הפיל להנ גורל וידו חלקתה להם בקו עד עולם יירשוה לדור 
ודור ישכנו בה יששום מדבר וציה ותגל ערבה ותפרח כחבצלת פרח 
תפרח ותגל אפ גילת ורננ כבוד הלבנונ נתנ לה הדר הכרמל והשרונ 
המה יראו כבוד יהוה הדר אלהינו חזקו ידים רפות וברכים כשלות אמצו 
אמרו לנמהרי לב חזקו אל תיראו הנה אלהיכם נקם יבוא גמול אלהים 
הוא יבוא וישעכם אז תפקחנה עיני עורים ואזני חרשים תפתחנה אז ידלג 
כאיל פסח ותרנ לשונ אלמ כי נבקעו במדבר מים ונחלים בערבה והיה 
השרב לאגם וצמאונ למבועי מים בנוה תנים רבצה חציר לקנה וגמא 
והיה שמ מסלול ודרכ ודרכ הקדש יקרא לה לא יעברנו טמא והוא למו 
הלכ דרכ ואוילים לא יתעו לא יהיה שם אריה ופריצ חיות בל יעלנה 
לא תמצא שם והלכו גאולים ופדויי יהוה ישבונ ובאו ציונ ברנה ושמחת 
עולם על ראשם ששונ ושמחה ישיגו ונסו יגונ ואנחה ויהי בארבע עשרה 
שנה למלכ חזקיהו עלה סנחריב מלכ אשור על כל ערי יהודה הבצרות 
ויתפשם וישלח מלכ אשור את רב שקה מלכיש ירושלמה אל המלכ 
חזקיהו בחיל כבד ויעמד בתעלת הברכה העליונה במסלת שדה כובס 
ויצא אליו אליקים בנ חלקיהו אשר על הבית ושבנא הספר ויואח בנ אספ 
המזכיר ויאמר אליהם רב שקה אמרו נא אל חזקיהו כה אמר המלכ 
הגדול מלכ אשור מה הבטחונ הזה אשר בטחת אמרתי אכ דבר שפתים 
עצה וגבורה למלחמה עתה על מי בטחת כי מרדת בי הנה בטחת על 
משענת הקנה הרצוצ הזה על מצרים אשר יסמכ איש עליו ובא בכפו 
ונקבה כנ פרעה מלכ מצרים לכל הבטחים עליו וכי תאמר אלי אל יהוה 
אלהינו בטחנו הלוא הוא אשר הסיר חזקיהו את במתיו ואת מזבחתיו 
ויאמר ליהודה ולירושלם לפני המזבח הזה תשתחוו ועתה התערב נא 
את אדני המלכ אשור ואתנה לכ אלפים סוסים אמ תוכל לתת לכ 
רכבים עליהם ואיכ תשיב את פני פחת אחד עבדי אדני הקטנים ותבטח 
לכ על מצרים לרכב ולפרשים ועתה המבלעדי יהוה עליתי על הארצ 
הזאת להשחיתה יהוה אמר אלי עלה אל הארצ הזאת והשחיתה ויאמר 
אליקים ושבנא ויואח אל רב שקה דבר נא אל עבדיכ ארמית כי שמעים 
אנחנו ואל תדבר אלינו יהודית באזני העם אשר על החומה ויאמר רב 
שקה האל אדניכ ואליכ שלחני אדני לדבר את הדברים האלה הלא על 
האנשים הישבים על החומה לאכל את חראיהם צואתם ולשתות את 
שיניהם מימי רגליהם עמכם ויעמד רב שקה ויקרא בקול גדול יהודית 
ויאמר שמעו את דברי המלכ הגדול מלכ אשור כה אמר המלכ אל 
ישא לכם חזקיהו כי לא יוכל להציל אתכם ואל יבטח אתכם חזקיהו 
אל יהוה לאמר הצל יצילנו יהוה לא תנתנ העיר הזאת ביד מלכ אשור 
אל תשמעו אל חזקיהו כי כה אמר המלכ אשור עשו אתי ברכה וצאו 
אלי ואכלו איש גפנו ואיש תאנתו ושתו איש מי בורו עד באי ולקחתי 


אתכם אל ארצ כארצכם ארצ דגנ ותירוש ארצ לחם וכרמים פנ יסית 
אתכם חזקיהו לאמר יהוה יצילנו ההצילו אלהי הגוים איש את ארצו 
מיד מלכ אשור איה אלהי חמת וארפד איה אלהי ספרוים וכי הצילו את 
שמרונ מידי מי בכל אלהי הארצות האלה אשר הצילו את ארצם מידי 
כי יציל יהוה את ירושלם מידי ויחרישו ולא ענו אתו דבר כי מצות המלכ 
היא לאמר לא תענהו ויבא אליקים בנ חלקיהו אשר על הבית ושבנא 
הסופר ויואח בנ אספ המזכיר אל חזקיהו קרועי בגדים ויגידו לו את 
דברי רב שקה ויהי כשמע המלכ חזקיהו ויקרע את בגדיו ויתכס בשק 
ויבא בית יהוה וישלח את אליקים אשר על הבית ואת שבנא הסופר 
ואת זקני הכהנים מתכסים בשקים אל ישעיהו בנ אמוצ הנביא ויאמרו 
אליו כה אמר חזקיהו יום צרה ותוכחה ונאצה היום הזה כי באו בנים 
עד משבר וכח אינ ללדה אולי ישמע יהוה אלהיכ את דברי רב שקה 
אשר שלחו מלכ אשור אדניו לחרפ אלהים חי והוכיח בדברים אשר 
שמע יהוה אלהיכ ונשאת תפלה בעד השארית הנמצאה ויבאו עבדי 
המלכ חזקיהו אל ישעיהו ויאמר אליהם ישעיהו כה תאמרונ אל אדניכם 
כה אמר יהוה אל תירא מפני הדברים אשר שמעת אשר גדפו נערי 
מלכ אשור אותי הנני נותנ בו רוח ושמע שמועה ושב אל ארצו והפלתיו 
בחרב בארצו וישב רב שקה וימצא את מלכ אשור נלחם על לבנה כי 
שמע כי נסע מלכיש וישמע על תרהקה מלכ כוש לאמר יצא להלחמ 
אתכ וישמע וישלח מלאכים אל חזקיהו לאמר כה תאמרונ אל חזקיהו 
מלכ יהודה לאמר אל ישאכ אלהיכ אשר אתה בוטח בו לאמר לא 
תנתנ ירושלם ביד מלכ אשור הנה אתה שמעת אשר עשו מלכי אשור 
לכל הארצות להחרימם ואתה תנצל ההצילו אותם אלהי הגוים אשר 
השחיתו אבותי את גוזנ ואת חרנ ורצפ ובני עדנ אשר בתלשר איה מלכ 
חמת ומלכ ארפד ומלכ לעיר ספרוים הנע ועוה ויקח חזקיהו את הספרים 
מיד המלאכים ויקראהו ויעל בית יהוה ויפרשהו חזקיהו לפני יהוה ויתפלל 
חזקיהו אל יהוה לאמר יהוה צבאות אלהי ישראל ישב הכרבים אתה 
הוא האלהים לבדכ לכל ממלכות הארצ אתה עשית את השמים ואת 
הארצ הטה יהוה אזנכ ושמע פקח יהוה עינכ וראה ושמע את כל דברי 
סנחריב אשר שלח לחרפ אלהים חי אמנם יהוה החריבו מלכי אשור 
את כל הארצות ואת ארצם ונתנ את אלהיהם באש כי לא אלהים המה 
כי אמ מעשה ידי אדם עצ ואבנ ויאבדום ועתה יהוה אלהינו הושיענו מידו 
וידעו כל ממלכות הארצ כי אתה יהוה לבדכ וישלח ישעיהו בנ אמוצ 
אל חזקיהו לאמר כה אמר יהוה אלהי ישראל אשר התפללת אלי אל 
סנחריב מלכ אשור זה הדבר אשר דבר יהוה עליו בזה לכ לעגה לכ 
בתולת בת ציונ אחריכ ראש הניעה בת ירושלמ את מי חרפת וגדפת 
ועל מי הרימותה קול ותשא מרום עיניכ אל קדוש ישראל ביד עבדיכ 
חרפת אדני ותאמר ברב רכבי אני עליתי מרום הרים ירכתי לבנונ ואכרת 
קומת ארזיו מבחר ברשיו ואבוא מרום קצו יער כרמלו אני קרתי ושתיתי 
מים ואחרב בכפ פעמי כל יארי מצור הלוא שמעת למרחוק אותה עשיתי 
מימי קדם ויצרתיה עתה הבאתיה ותהי להשאות גלים נצים ערים בצרות 
וישביהנ קצרי יד חתו ובשו היו עשב שדה וירק דשא חציר גגות ושדמה 
לפני קמה ושבתכ וצאתכ ובואכ ידעתי ואת התרגזכ אלי יענ התרגזכ 
אלי ושאננכ עלה באזני ושמתי חחי באפכ ומתגי בשפתיכ והשיבתיכ 
בדרכ אשר באת בה וזה לכ האות אכול השנה ספיח ובשנה השנית 
שחיס ובשנה השלישית זרעו וקצרו ונטעו כרמים ואכול ואכלו פרים 
ויספה פליטת בית יהודה הנשארה שרש למטה ועשה פרי למעלה כי 
מירושלם תצא שארית ופליטה מהר ציונ קנאת יהוה צבאות תעשה 
זאת לכנ כה אמר יהוה אל מלכ אשור לא יבוא אל העיר הזאת ולא 
יורה שם חצ ולא יקדמנה מגנ ולא ישפכ עליה סללה בדרכ אשר בא 


בה ישוב ואל העיר הזאת לא יבוא נאם יהוה וגנותי על העיר הזאת 
להושיעה למעני ולמענ דוד עבדי ויצא מלאכ יהוה ויכה במחנה אשור 
מאה ושמנים וחמשה אלפ וישכימו בבקר והנה כלם פגרים מתים ויסע 
וילכ וישב סנחריב מלכ אשור וישב בנינוה ויהי הוא משתחוה בית נסרכ 
אלהיו ואדרמלכ ושראצר בניו הכהו בחרב והמה נמלטו ארצ אררט 
וימלכ אסר חדנ בנו תחתיו בימים ההם חלה חזקיהו למות ויבוא אליו 
ישעיהו בנ אמוצ הנביא ויאמר אליו כה אמר יהוה צו לביתכ כי מת אתה 
ולא תחיה ויסב חזקיהו פניו אל הקיר ויתפלל אל יהוה ויאמר אנה יהוה 
זכר נא את אשר התהלכתי לפניכ באמת ובלב שלם והטוב בעיניכ 
עשיתי ויבכ חזקיהו בכי גדול ויהי דבר יהוה אל ישעיהו לאמר הלוכ 
ואמרת אל חזקיהו כה אמר יהוה אלהי דוד אביכ שמעתי את תפלתכ 
ראיתי את דמעתכ הנני יוספ על ימיכ חמש עשרה שנה ומכפ מלכ אשור 
אצילכ ואת העיר הזאת וגנותי על העיר הזאת וזה לכ האות מאת יהוה 
אשר יעשה יהוה את הדבר הזה אשר דבר הנני משיב את צל המעלות 
אשר ירדה במעלות אחז בשמש אחרנית עשר מעלות ותשב השמש 
עשר מעלות במעלות אשר ירדה מכתב לחזקיהו מלכ יהודה בחלתו 
ויחי מחליו אני אמרתי בדמי ימי אלכה בשערי שאול פקדתי יתר שנותי 
אמרתי לא אראה יה יה בארצ החיים לא אביט אדם עוד עם יושבי חדל 
דורי נסע ונגלה מני כאהל רעי קפדתי כארג חיי מדלה יבצעני מיום 
עד לילה תשלימני שויתי עד בקר כארי כנ ישבר כל עצמותי מיום עד 
לילה תשלימני כסוס עגור כנ אצפצפ אהגה כיונה דלו עיני למרום אדני 
עשקה לי ערבני מה אדבר ואמר לי והוא עשה אדדה כל שנותי על מר 
נפשי אדני עליהם יחיו ולכל בהנ חיי רוחי ותחלימני והחיני הנה לשלום 
מר לי מר ואתה חשקת נפשי משחת בלי כי השלכת אחרי גוכ כל חטאי 
כי לא שאול תודכ מות יהללכ לא ישברו יורדי בור אל אמתכ חי חי 
הוא יודכ כמוני היום אב לבנים יודיע אל אמתכ יהוה להושיעני ונגנותי 
ננגנ כל ימי חיינו על בית יהוה ויאמר ישעיהו ישאו דבלת תאנים וימרחו 
על השחינ ויחי ויאמר חזקיהו מה אות כי אעלה בית יהוה בעת ההוא 
שלח מרדכ בלאדנ בנ בלאדנ מלכ בבל ספרים ומנחה אל חזקיהו 
וישמע כי חלה ויחזק וישמח עליהם חזקיהו ויראם את בית נכתה נכתו 
את הכספ ואת הזהב ואת הבשמים ואת השמנ הטוב ואת כל בית כליו 
ואת כל אשר נמצא באצרתיו לא היה דבר אשר לא הראם חזקיהו 
בביתו ובכל ממשלתו ויבא ישעיהו הנביא אל המלכ חזקיהו ויאמר אליו 
מה אמרו האנשים האלה ומאינ יבאו אליכ ויאמר חזקיהו מארצ רחוקה 
באו אלי מבבל ויאמר מה ראו בביתכ ויאמר חזקיהו את כל אשר בביתי 
ראו לא היה דבר אשר לא הראיתים באוצרתי ויאמר ישעיהו אל חזקיהו 
שמע דבר יהוה צבאות הנה ימים באים ונשא כל אשר בביתכ ואשר 
אצרו אבתיכ עד היום הזה בבל לא יותר דבר אמר יהוה ומבניכ אשר 
יצאו ממכ אשר תוליד יקחו והיו סריסים בהיכל מלכ בבל ויאמר חזקיהו 
אל ישעיהו טוב דבר יהוה אשר דברת ויאמר כי יהיה שלום ואמת בימי 
נחמו נחמו עמי יאמר אלהיכם דברו על לב ירושלמ וקראו אליה כי 
מלאה צבאה כי נרצה עונה כי לקחה מיד יהוה כפלים בכל חטאתיה 
קול קורא במדבר פנו דרכ יהוה ישרו בערבה מסלה לאלהינו כל גיא 
ינשא וכל הר וגבעה ישפלו והיה העקב למישור והרכסים לבקעה ונגלה 
כבוד יהוה וראו כל בשר יחדו כי פי יהוה דבר קול אמר קרא ואמר מה 
אקרא כל הבשר חציר וכל חסדו כציצ השדה יבש חציר נבל ציצ כי 
רוח יהוה נשבה בו אכנ חציר העמ יבש חציר נבל ציצ ודבר אלהינו 
יקום לעולם על הר גבה עלי לכ מבשרת ציונ הרימי בכח קולכ מבשרת 
ירושלם הרימי אל תיראי אמרי לערי יהודה הנה אלהיכם הנה אדני יהוה 
בחזק יבוא וזרעו משלה לו הנה שכרו אתו ופעלתו לפניו כרעה עדרו 


ירעה בזרעו יקבצ טלאים ובחיקו ישא עלות ינהל מי מדד בשעלו מים 
ושמים בזרת תכנ וכל בשלש עפר הארצ ושקל בפלס הרימ וגבעות 
במאזנים מי תכנ את רוח יהוה ואיש עצתו יודיענו את מי נועצ ויבינהו 
וילמדהו בארח משפט וילמדהו דעת ודרכ תבונות יודיענו הנ גוים כמר 
מדלי וכשחק מאזנים נחשבו הנ איים כדק יטול ולבנונ אינ די בער וחיתו 
אינ די עולה כל הגוים כאינ נגדו מאפס ותהו נחשבו לו ואל מי תדמיונ 
אל ומה דמות תערכו לו הפסל נסכ חרש וצרפ בזהב ירקענו ורתקות 
כספ צורפ המסכנ תרומה עצ לא ירקב יבחר חרש חכם יבקש לו להכינ 
פסל לא ימוט הלוא תדעו הלוא תשמעו הלוא הגד מראש לכם הלוא 
הבינתמ מוסדות הארצ הישב על חוג הארצ וישביה כחגבים הנוטה 
כדק שמים וימתחמ כאהל לשבת הנותנ רוזנים לאינ שפטי ארצ כתהו 
עשה אפ בל נטעו אפ בל זרעו אפ בל שרש בארצ גזעם וגם נשפ בהמ 
ויבשו וסערה כקש תשאם ואל מי תדמיוני ואשוה יאמר קדוש שאו מרומ 
עיניכם וראו מי ברא אלה המוציא במספר צבאם לכלמ בשמ יקרא 
מרב אונים ואמיצ כח איש לא נעדר למה תאמר יעקב ותדבר ישראל 
נסתרה דרכי מיהוה ומאלהי משפטי יעבור הלוא ידעת אם לא שמעת 
אלהי עולם יהוה בורא קצות הארצ לא ייעפ ולא ייגע אינ חקר לתבונתו 
נתנ ליעפ כח ולאינ אונים עצמה ירבה ויעפו נערים ויגעו ובחורים כשול 
יכשלו וקוי יהוה יחליפו כח יעלו אבר כנשרים ירוצו ולא ייגעו ילכו ולא 
ייעפו החרישו אלי איים ולאמים יחליפו כח יגשו אז ידברו יחדו למשפט 
נקרבה מי העיר ממזרח צדק יקראהו לרגלו יתנ לפניו גוים ומלכים ירד 
יתנ כעפר חרבו כקש נדפ קשתו ירדפם יעבור שלום ארח ברגליו לא 
יבוא מי פעל ועשה קרא הדרות מראש אני יהוה ראשונ ואת אחרנים אני 
הוא ראו איים וייראו קצות הארצ יחרדו קרבו ויאתיונ איש את רעהו יעזרו 
ולאחיו יאמר חזק ויחזק חרש את צרפ מחליק פטיש את הולם פעמ 
אמר לדבק טוב הוא ויחזקהו במסמרים לא ימוט ואתה ישראל עבדי 
יעקב אשר בחרתיכ זרע אברהם אהבי אשר החזקתיכ מקצות הארצ 
ומאציליה קראתיכ ואמר לכ עבדי אתה בחרתיכ ולא מאסתיכ אל תירא 
כי עמכ אני אל תשתע כי אני אלהיכ אמצתיכ אפ עזרתיכ אפ תמכתיכ 
בימינ צדקי הנ יבשו ויכלמו כל הנחרים בכ יהיו כאינ ויאבדו אנשי ריבכ 
תבקשם ולא תמצאם אנשי מצתכ יהיו כאינ וכאפס אנשי מלחמתכ כי 
אני יהוה אלהיכ מחזיק ימינכ האמר לכ אל תירא אני עזרתיכ אל תיראי 
תולעת יעקב מתי ישראל אני עזרתיכ נאם יהוה וגאלכ קדוש ישראל 
הנה שמתיכ למורג חרוצ חדש בעל פיפיות תדוש הרים ותדק וגבעות 
כמצ תשים תזרם ורוח תשאם וסערה תפיצ אותמ ואתה תגיל ביהוה 
בקדוש ישראל תתהלל העניים והאביונים מבקשים מים ואינ לשונם 
בצמא נשתה אני יהוה אענם אלהי ישראל לא אעזבם אפתח על שפיים 
נהרות ובתוכ בקעות מעינות אשים מדבר לאגם מים וארצ ציה למוצאי 
מים אתנ במדבר ארז שטה והדס ועצ שמנ אשים בערבה ברוש תדהר 
ותאשור יחדו למענ יראו וידעו וישימו וישכילו יחדו כי יד יהוה עשתה 
זאת וקדוש ישראל בראה קרבו ריבכם יאמר יהוה הגישו עצמותיכם 
יאמר מלכ יעקב יגישו ויגידו לנו את אשר תקרינה הראשנות מה הנה 
הגידו ונשימה לבנו ונדעה אחריתנ או הבאות השמיענו הגידו האתיות 
לאחור ונדעה כי אלהים אתמ אפ תיטיבו ותרעו ונשתעה ונרא ונראה 
יחדו הנ אתם מאינ ופעלכם מאפע תועבה יבחר בכם העירותי מצפונ 
ויאת ממזרח שמש יקרא בשמי ויבא סגנים כמו חמר וכמו יוצר ירמס 
טיט מי הגיד מראש ונדעה ומלפנים ונאמר צדיק אפ אינ מגיד אפ אינ 
משמיע אפ אינ שמע אמריכם ראשונ לציונ הנה הנמ ולירושלם מבשר 
אתנ וארא ואינ איש ומאלה ואינ יועצ ואשאלם וישיבו דבר הנ כלם אונ 
אפס מעשיהמ רוח ותהו נסכיהם הנ עבדי אתמכ בו בחירי רצתה נפשי 


נתתי רוחי עליו משפט לגוים יוציא לא יצעק ולא ישא ולא ישמיע בחוצ 
קולו קנה רצוצ לא ישבור ופשתה כהה לא יכבנה לאמת יוציא משפט 
לא יכהה ולא ירוצ עד ישים בארצ משפט ולתורתו איים ייחילו כה אמר 
האל יהוה בורא השמים ונוטיהם רקע הארצ וצאצאיה נתנ נשמה לעמ 
עליה ורוח להלכים בה אני יהוה קראתיכ בצדק ואחזק בידכ ואצרכ 
ואתנכ לברית עמ לאור גוים לפקח עינים עורות להוציא ממסגר אסיר 
מבית כלא ישבי חשכ אני יהוה הוא שמי וכבודי לאחר לא אתנ ותהלתי 
לפסילים הראשנות הנה באו וחדשות אני מגיד בטרמ תצמחנה אשמיע 
אתכם שירו ליהוה שיר חדש תהלתו מקצה הארצ יורדי הים ומלאו 
איים וישביהם ישאו מדבר ועריו חצרים תשב קדר ירנו ישבי סלע מראש 
הרים יצוחו ישימו ליהוה כבוד ותהלתו באיים יגידו יהוה כגבור יצא כאיש 
מלחמות יעיר קנאה יריע אפ יצריח על איביו יתגבר החשיתי מעולמ 
אחריש אתאפק כיולדה אפעה אשמ ואשאפ יחד אחריב הרימ וגבעות 
וכל עשבם אוביש ושמתי נהרות לאיים ואגמים אוביש והולכתי עורים 
בדרכ לא ידעו בנתיבות לא ידעו אדריכם אשים מחשכ לפניהם לאור 
ומעקשימ למישור אלה הדברים עשיתם ולא עזבתימ נסגו אחור יבשו 
בשת הבטחים בפסל האמרים למסכה אתמ אלהינו החרשים שמעו 
והעורים הביטו לראות מי עור כי אמ עבדי וחרש כמלאכי אשלח מי עור 
כמשלם ועור כעבד יהוה ראית ראות רבות ולא תשמר פקוח אזנים ולא 
ישמע יהוה חפצ למענ צדקו יגדיל תורה ויאדיר והוא עם בזוז ושסוי הפח 
בחורים כלם ובבתי כלאים החבאו היו לבז ואינ מציל משסה ואינ אמר 
השב מי בכם יאזינ זאת יקשב וישמע לאחור מי נתנ למשוסה למשסה 
יעקב וישראל לבזזים הלוא יהוה זו חטאנו לו ולא אבו בדרכיו הלוכ 
ולא שמעו בתורתו וישפכ עליו חמה אפו ועזוז מלחמה ותלהטהו מסביב 
ולא ידע ותבער בו ולא ישים על לב ועתה כה אמר יהוה בראכ יעקב 
ויצרכ ישראל אל תירא כי גאלתיכ קראתי בשמכ לי אתה כי תעבר 
במים אתכ אני ובנהרות לא ישטפוכ כי תלכ במו אש לא תכוה ולהבה 
לא תבער בכ כי אני יהוה אלהיכ קדוש ישראל מושיעכ נתתי כפרכ 
מצרים כוש וסבא תחתיכ מאשר יקרת בעיני נכבדת ואני אהבתיכ ואתנ 
אדם תחתיכ ולאמים תחת נפשכ אל תירא כי אתכ אני ממזרח אביא 
זרעכ וממערב אקבצכ אמר לצפונ תני ולתימנ אל תכלאי הביאי בני 
מרחוק ובנותי מקצה הארצ כל הנקרא בשמי ולכבודי בראתיו יצרתיו 
אפ עשיתיו הוציא עם עור ועינים יש וחרשים ואזנים למו כל הגוים נקבצו 
יחדו ויאספו לאמים מי בהם יגיד זאת וראשנות ישמיענו יתנו עדיהם 
ויצדקו וישמעו ויאמרו אמת אתם עדי נאם יהוה ועבדי אשר בחרתי 
למענ תדעו ותאמינו לי ותבינו כי אני הוא לפני לא נוצר אל ואחרי לא 
יהיה אנכי אנכי יהוה ואינ מבלעדי מושיע אנכי הגדתי והושעתי והשמעתי 
ואינ בכם זר ואתמ עדי נאם יהוה ואני אל גמ מיום אני הוא ואינ מידי מציל 
אפעל ומי ישיבנה כה אמר יהוה גאלכם קדוש ישראל למענכם שלחתי 
בבלה והורדתי בריחים כלם וכשדים באניות רנתם אני יהוה קדושכם 
בורא ישראל מלככם כה אמר יהוה הנותנ בים דרכ ובמים עזים נתיבה 
המוציא רכב וסוס חיל ועזוז יחדו ישכבו בל יקומו דעכו כפשתה כבו 
אל תזכרו ראשנות וקדמניות אל תתבננו הנני עשה חדשה עתה תצמח 
הלוא תדעוה אפ אשים במדבר דרכ בישמונ נהרות תכבדני חית השדה 
תנים ובנות יענה כי נתתי במדבר מים נהרות בישימנ להשקות עמי בחירי 
עם זו יצרתי לי תהלתי יספרו ולא אתי קראת יעקב כי יגעת בי ישראל 
לא הביאת לי שה עלתיכ וזבחיכ לא כבדתני לא העבדתיכ במנחה 
ולא הוגעתיכ בלבונה לא קנית לי בכספ קנה וחלב זבחיכ לא הרויתני 
אכ העבדתני בחטאותיכ הוגעתני בעונתיכ אנכי אנכי הוא מחה פשעיכ 
למעני וחטאתיכ לא אזכר הזכירני נשפטה יחד ספר אתה למענ תצדק 


אביכ הראשונ חטא ומליציכ פשעו בי ואחלל שרי קדש ואתנה לחרמ 
יעקב וישראל לגדופים ועתה שמע יעקב עבדי וישראל בחרתי בו כה 
אמר יהוה עשכ ויצרכ מבטנ יעזרכ אל תירא עבדי יעקב וישרונ בחרתי 
בו כי אצק מים על צמא ונזלים על יבשה אצק רוחי על זרעכ וברכתי 
על צאצאיכ וצמחו בבינ חציר כערבים על יבלי מים זה יאמר ליהוה אני 
וזה יקרא בשמ יעקב וזה יכתב ידו ליהוה ובשם ישראל יכנה כה אמר 
יהוה מלכ ישראל וגאלו יהוה צבאות אני ראשונ ואני אחרונ ומבלעדי אינ 
אלהים ומי כמוני יקרא ויגידה ויערכה לי משומי עם עולם ואתיות ואשר 
תבאנה יגידו למו אל תפחדו ואל תרהו הלא מאז השמעתיכ והגדתי 
ואתם עדי היש אלוה מבלעדי ואינ צור בל ידעתי יצרי פסל כלמ תהו 
וחמודיהם בל יועילו ועדיהם המה בל יראו ובל ידעו למענ יבשו מי יצר אל 
ופסל נסכ לבלתי הועיל הנ כל חבריו יבשו וחרשים המה מאדם יתקבצו 
כלם יעמדו יפחדו יבשו יחד חרש ברזל מעצד ופעל בפחמ ובמקבות 
יצרהו ויפעלהו בזרוע כחו גמ רעב ואינ כח לא שתה מים וייעפ חרש 
עצים נטה קו יתארהו בשרד יעשהו במקצעות ובמחוגה יתארהו ויעשהו 
כתבנית איש כתפארת אדמ לשבת בית לכרת לו ארזים ויקח תרזה 
ואלונ ויאמצ לו בעצי יער נטע ארנ וגשם יגדל והיה לאדם לבער ויקח 
מהם ויחם אפ ישיק ואפה לחם אפ יפעל אל וישתחו עשהו פסל ויסגד 
למו חציו שרפ במו אש על חציו בשר יאכל יצלה צלי וישבע אפ יחמ 
ויאמר האח חמותי ראיתי אור ושאריתו לאל עשה לפסלו יסגוד יסגד 
לו וישתחו ויתפלל אליו ויאמר הצילני כי אלי אתה לא ידעו ולא יבינו 
כי טח מראות עיניהם מהשכיל לבתמ ולא ישיב אל לבו ולא דעת ולא 
תבונה לאמר חציו שרפתי במו אש ואפ אפיתי על גחליו לחמ אצלה 
בשר ואכל ויתרו לתועבה אעשה לבול עצ אסגוד רעה אפר לב הותל 
הטהו ולא יציל את נפשו ולא יאמר הלוא שקר בימיני זכר אלה יעקב 
וישראל כי עבדי אתה יצרתיכ עבד לי אתה ישראל לא תנשני מחיתי 
כעב פשעיכ וכעננ חטאותיכ שובה אלי כי גאלתיכ רנו שמים כי עשה 
יהוה הריעו תחתיות ארצ פצחו הרים רנה יער וכל עצ בו כי גאל יהוה 
יעקב ובישראל יתפאר כה אמר יהוה גאלכ ויצרכ מבטנ אנכי יהוה עשה 
כל נטה שמים לבדי רקע הארצ מי אתי מאתי מפר אתות בדים וקסמים 
יהולל משיב חכמים אחור ודעתם ישכל מקים דבר עבדו ועצת מלאכיו 
ישלים האמר לירושלם תושב ולערי יהודה תבנינה וחרבותיה אקומם 
האמר לצולה חרבי ונהרתיכ אוביש האמר לכורש רעי וכל חפצי ישלם 
ולאמר לירושלם תבנה והיכל תוסד כה אמר יהוה למשיחו לכורש אשר 
החזקתי בימינו לרד לפניו גוים ומתני מלכים אפתח לפתח לפניו דלתים 
ושערים לא יסגרו אני לפניכ אלכ והדורים אושר אישר דלתות נחושה 
אשבר ובריחי ברזל אגדע ונתתי לכ אוצרות חשכ ומטמני מסתרים 
למענ תדע כי אני יהוה הקורא בשמכ אלהי ישראל למענ עבדי יעקב 
וישראל בחירי ואקרא לכ בשמכ אכנכ ולא ידעתני אני יהוה ואינ עוד 
זולתי אינ אלהים אאזרכ ולא ידעתני למענ ידעו ממזרח שמש וממערבה 
כי אפס בלעדי אני יהוה ואינ עוד יוצר אור ובורא חשכ עשה שלום ובורא 
רע אני יהוה עשה כל אלה הרעיפו שמימ ממעל ושחקים יזלו צדק 
תפתח ארצ ויפרו ישע וצדקה תצמיח יחד אני יהוה בראתיו הוי רב את 
יצרו חרש את חרשי אדמה היאמר חמר ליצרו מה תעשה ופעלכ אינ 
ידים לו הוי אמר לאב מה תוליד ולאשה מה תחילינ כה אמר יהוה קדוש 
ישראל ויצרו האתיות שאלוני על בני ועל פעל ידי תצוני אנכי עשיתי ארצ 
ואדם עליה בראתי אני ידי נטו שמים וכל צבאם צויתי אנכי העירתהו 
בצדק וכל דרכיו אישר הוא יבנה עירי וגלותי ישלח לא במחיר ולא 
בשחד אמר יהוה צבאות כה אמר יהוה יגיע מצרים וסחר כוש וסבאים 
אנשי מדה עליכ יעברו ולכ יהיו אחריכ ילכו בזקים יעברו ואליכ ישתחוו 


אליכ יתפללו אכ בכ אל ואינ עוד אפס אלהים אכנ אתה אל מסתתר 
אלהי ישראל מושיע בושו וגם נכלמו כלם יחדו הלכו בכלמה חרשי 
צירים ישראל נושע ביהוה תשועת עולמים לא תבשו ולא תכלמו עד 
עולמי עד כי כה אמר יהוה בורא השמים הוא האלהים יצר הארצ ועשה 
הוא כוננה לא תהו בראה לשבת יצרה אני יהוה ואינ עוד לא בסתר 
דברתי במקום ארצ חשכ לא אמרתי לזרע יעקב תהו בקשוני אני יהוה 
דבר צדק מגיד מישרים הקבצו ובאו התנגשו יחדו פליטי הגוים לא ידעו 
הנשאים את עצ פסלם ומתפללים אל אל לא יושיע הגידו והגישו אפ 
יועצו יחדו מי השמיע זאת מקדם מאז הגידה הלוא אני יהוה ואינ עוד 
אלהים מבלעדי אל צדיק ומושיע אינ זולתי פנו אלי והושעו כל אפסי 
ארצ כי אני אל ואינ עוד בי נשבעתי יצא מפי צדקה דבר ולא ישוב כי 
לי תכרע כל ברכ תשבע כל לשונ אכ ביהוה לי אמר צדקות ועז עדיו 
יבוא ויבשו כל הנחרים בו ביהוה יצדקו ויתהללו כל זרע ישראל כרע 
בל קרס נבו היו עצביהם לחיה ולבהמה נשאתיכם עמוסות משא לעיפה 
קרסו כרעו יחדו לא יכלו מלט משא ונפשם בשבי הלכה שמעו אלי בית 
יעקב וכל שארית בית ישראל העמסים מני בטנ הנשאים מני רחמ ועד 
זקנה אני הוא ועד שיבה אני אסבל אני עשיתי ואני אשא ואני אסבל 
ואמלט למי תדמיוני ותשוו ותמשלוני ונדמה הזלים זהב מכיס וכספ בקנה 
ישקלו ישכרו צורפ ויעשהו אל יסגדו אפ ישתחוו ישאהו על כתפ יסבלהו 
ויניחהו תחתיו ויעמד ממקומו לא ימיש אפ יצעק אליו ולא יענה מצרתו 
לא יושיענו זכרו זאת והתאששו השיבו פושעים על לב זכרו ראשנות 
מעולם כי אנכי אל ואינ עוד אלהים ואפס כמוני מגיד מראשית אחרית 
ומקדם אשר לא נעשו אמר עצתי תקום וכל חפצי אעשה קרא ממזרח 
עיט מארצ מרחק איש עצתו עצתי אפ דברתי אפ אביאנה יצרתי אפ 
אעשנה שמעו אלי אבירי לב הרחוקים מצדקה קרבתי צדקתי לא תרחק 
ותשועתי לא תאחר ונתתי בציונ תשועה לישראל תפארתי רדי ושבי על 
עפר בתולת בת בבל שבי לארצ אינ כסא בת כשדים כי לא תוסיפי 
יקראו לכ רכה וענגה קחי רחים וטחני קמח גלי צמתכ חשפי שבל גלי 
שוק עברי נהרות תגל ערותכ גם תראה חרפתכ נקמ אקח ולא אפגע 
אדם גאלנו יהוה צבאות שמו קדוש ישראל שבי דומם ובאי בחשכ בת 
כשדים כי לא תוסיפי יקראו לכ גברת ממלכות קצפתי על עמי חללתי 
נחלתי ואתנם בידכ לא שמת להמ רחמים על זקנ הכבדת עלכ מאד 
ותאמרי לעולם אהיה גברת עד לא שמת אלה על לבכ לא זכרת 
אחריתה ועתה שמעי זאת עדינה היושבת לבטח האמרה בלבבה אני 
ואפסי עוד לא אשב אלמנה ולא אדע שכול ותבאנה לכ שתי אלה רגע 
ביום אחד שכול ואלמנ כתמם באו עליכ ברב כשפיכ בעצמת חבריכ 
מאד ותבטחי ברעתכ אמרת אינ ראני חכמתכ ודעתכ היא שובבתכ 
ותאמרי בלבכ אני ואפסי עוד ובא עליכ רעה לא תדעי שחרה ותפל 
עליכ הוה לא תוכלי כפרה ותבא עליכ פתאמ שואה לא תדעי עמדי 
נא בחבריכ וברב כשפיכ באשר יגעת מנעוריכ אולי תוכלי הועיל אולי 
תערוצי נלאית ברב עצתיכ יעמדו נא ויושיעכ הברו הברי שמים החזים 
בכוכבים מודיעם לחדשים מאשר יבאו עליכ הנה היו כקש אש שרפתמ 
לא יצילו את נפשם מיד להבה אינ גחלת לחמם אור לשבת נגדו כנ היו 
לכ אשר יגעת סחריכ מנעוריכ איש לעברו תעו אינ מושיעכ שמעו זאת 
בית יעקב הנקראים בשמ ישראל וממי יהודה יצאו הנשבעים בשמ יהוה 
ובאלהי ישראל יזכירו לא באמת ולא בצדקה כי מעיר הקדש נקראו ועל 
אלהי ישראל נסמכו יהוה צבאות שמו הראשנות מאז הגדתי ומפי יצאו 
ואשמיעם פתאם עשיתי ותבאנה מדעתי כי קשה אתה וגיד ברזל ערפכ 
ומצחכ נחושה ואגיד לכ מאז בטרם תבוא השמעתיכ פנ תאמר עצבי 
עשם ופסלי ונסכי צום שמעת חזה כלה ואתמ הלוא תגידו השמעתיכ 


חדשות מעתה ונצרות ולא ידעתם עתה נבראו ולא מאז ולפני יום ולא 
שמעתמ פנ תאמר הנה ידעתינ גמ לא שמעת גמ לא ידעת גמ מאז 
לא פתחה אזנכ כי ידעתי בגוד תבגוד ופשע מבטנ קרא לכ למענ שמי 
אאריכ אפי ותהלתי אחטם לכ לבלתי הכריתכ הנה צרפתיכ ולא בכספ 
בחרתיכ בכור עני למעני למעני אעשה כי איכ יחל וכבודי לאחר לא אתנ 
שמע אלי יעקב וישראל מקראי אני הוא אני ראשונ אפ אני אחרונ אפ ידי 
יסדה ארצ וימיני טפחה שמימ קרא אני אליהם יעמדו יחדו הקבצו כלכמ 
ושמעו מי בהם הגיד את אלה יהוה אהבו יעשה חפצו בבבל וזרעו כשדים 
אני אני דברתי אפ קראתיו הביאתיו והצליח דרכו קרבו אלי שמעו זאת 
לא מראש בסתר דברתי מעת היותה שמ אני ועתה אדני יהוה שלחני 
ורוחו כה אמר יהוה גאלכ קדוש ישראל אני יהוה אלהיכ מלמדכ להועיל 
מדריככ בדרכ תלכ לוא הקשבת למצותי ויהי כנהר שלומכ וצדקתכ 
כגלי הים ויהי כחול זרעכ וצאצאי מעיכ כמעתיו לא יכרת ולא ישמד 
שמו מלפני צאו מבבל ברחו מכשדים בקול רנה הגידו השמיעו זאת 
הוציאוה עד קצה הארצ אמרו גאל יהוה עבדו יעקב ולא צמאו בחרבות 
הוליכם מים מצור הזיל למו ויבקע צור ויזבו מים אינ שלום אמר יהוה 
לרשעים שמעו איים אלי והקשיבו לאמים מרחוק יהוה מבטנ קראני 
ממעי אמי הזכיר שמי וישם פי כחרב חדה בצל ידו החביאני וישימני לחצ 
ברור באשפתו הסתירני ויאמר לי עבדי אתה ישראל אשר בכ אתפאר 
ואני אמרתי לריק יגעתי לתהו והבל כחי כליתי אכנ משפטי את יהוה 
ופעלתי את אלהי ועתה אמר יהוה יצרי מבטנ לעבד לו לשובב יעקב 
אליו וישראל לא לו יאספ ואכבד בעיני יהוה ואלהי היה עזי ויאמר נקל 
מהיותכ לי עבד להקים את שבטי יעקב ונצירי ונצורי ישראל להשיב 
ונתתיכ לאור גוים להיות ישועתי עד קצה הארצ כה אמר יהוה גאל 
ישראל קדושו לבזה נפש למתעב גוי לעבד משלים מלכים יראו וקמו 
שרים וישתחוו למענ יהוה אשר נאמנ קדש ישראל ויבחרכ כה אמר 
יהוה בעת רצונ עניתיכ וביום ישועה עזרתיכ ואצרכ ואתנכ לברית עמ 
להקים ארצ להנחיל נחלות שממות לאמר לאסורים צאו לאשר בחשכ 
הגלו על דרכים ירעו ובכל שפיים מרעיתם לא ירעבו ולא יצמאו ולא 
יכם שרב ושמש כי מרחמם ינהגם ועל מבועי מים ינהלם ושמתי כל 
הרי לדרכ ומסלתי ירמונ הנה אלה מרחוק יבאו והנה אלה מצפונ ומים 
ואלה מארצ סינים רנו שמים וגילי ארצ יפצחו ופצחו הרים רנה כי נחמ 
יהוה עמו ועניו ירחם ותאמר ציונ עזבני יהוה ואדני שכחני התשכח אשה 
עולה מרחם בנ בטנה גמ אלה תשכחנה ואנכי לא אשכחכ הנ על כפימ 
חקתיכ חומתיכ נגדי תמיד מהרו בניכ מהרסיכ ומחרביכ ממכ יצאו שאי 
סביב עיניכ וראי כלם נקבצו באו לכ חי אני נאם יהוה כי כלם כעדי 
תלבשי ותקשרים ככלה כי חרבתיכ ושממתיכ וארצ הרסתיכ כי עתה 
תצרי מיושב ורחקו מבלעיכ עוד יאמרו באזניכ בני שכליכ צר לי המקום 
גשה לי ואשבה ואמרת בלבבכ מי ילד לי את אלה ואני שכולה וגלמודה 
גלה וסורה ואלה מי גדל הנ אני נשארתי לבדי אלה איפה המ כה אמר 
אדני יהוה הנה אשא אל גוים ידי ואל עמים ארים נסי והביאו בניכ בחצנ 
ובנתיכ על כתפ תנשאנה והיו מלכים אמניכ ושרותיהם מיניקתיכ אפים 
ארצ ישתחוו לכ ועפר רגליכ ילחכו וידעת כי אני יהוה אשר לא יבשו קוי 
היקח מגבור מלקוח ואם שבי צדיק ימלט כי כה אמר יהוה גמ שבי גבור 
יקח ומלקוח עריצ ימלט ואת יריבכ אנכי אריב ואת בניכ אנכי אושיע 
והאכלתי את מוניכ את בשרמ וכעסיס דממ ישכרונ וידעו כל בשר כי 
אני יהוה מושיעכ וגאלכ אביר יעקב כה אמר יהוה אי זה ספר כריתות 
אמכם אשר שלחתיה או מי מנושי אשר מכרתי אתכמ לו הנ בעונתיכם 
נמכרתם ובפשעיכם שלחה אמכמ מדוע באתי ואינ איש קראתי ואינ 
עונה הקצור קצרה ידי מפדות ואם אינ בי כח להציל הנ בגערתי אחריב 


ים אשים נהרות מדבר תבאש דגתם מאינ מים ותמת בצמא אלביש 
שמים קדרות ושק אשים כסותם אדני יהוה נתנ לי לשונ למודים לדעת 
לעות את יעפ דבר יעיר בבקר בבקר יעיר לי אזנ לשמע כלמודים אדני 
יהוה פתח לי אזנ ואנכי לא מריתי אחור לא נסוגתי גוי נתתי למכים ולחיי 
למרטים פני לא הסתרתי מכלמות ורק ואדני יהוה יעזר לי על כנ לא 
נכלמתי על כנ שמתי פני כחלמיש ואדע כי לא אבוש קרוב מצדיקי מי 
יריב אתי נעמדה יחד מי בעל משפטי יגש אלי הנ אדני יהוה יעזר לי מי 
הוא ירשיעני הנ כלמ כבגד יבלו עש יאכלמם מי בכמ ירא יהוה שמע בקול 
עבדו אשר הלכ חשכים ואינ נגה לו יבטח בשמ יהוה וישענ באלהיו הנ 
כלכם קדחי אש מאזרי זיקות לכו באור אשכם ובזיקות בערתם מידי 
היתה זאת לכם למעצבה תשכבונ שמעו אלי רדפי צדק מבקשי יהוה 
הביטו אל צור חצבתם ואל מקבת בור נקרתם הביטו אל אברהם אביכם 
ואל שרה תחוללכם כי אחד קראתיו ואברכהו וארבהו כי נחם יהוה ציונ 
נחמ כל חרבתיה וישם מדברה כעדנ וערבתה כגנ יהוה ששונ ושמחה 
ימצא בה תודה וקול זמרה הקשיבו אלי עמי ולאומי אלי האזינו כי תורה 
מאתי תצא ומשפטי לאור עמים ארגיע קרוב צדקי יצא ישעי וזרעי עמים 
ישפטו אלי איים יקוו ואל זרעי ייחלונ שאו לשמים עיניכם והביטו אל 
הארצ מתחת כי שמים כעשנ נמלחו והארצ כבגד תבלה וישביה כמו 
כנ ימותונ וישועתי לעולם תהיה וצדקתי לא תחת שמעו אלי ידעי צדק 
עם תורתי בלבם אל תיראו חרפת אנוש ומגדפתם אל תחתו כי כבגד 
יאכלם עש וכצמר יאכלמ סס וצדקתי לעולם תהיה וישועתי לדור דורים 
עורי עורי לבשי עז זרוע יהוה עורי כימי קדם דרות עולמים הלוא את 
היא המחצבת רהב מחוללת תנינ הלוא את היא המחרבת ימ מי תהום 
רבה השמה מעמקי ים דרכ לעבר גאולים ופדויי יהוה ישובונ ובאו ציונ 
ברנה ושמחת עולם על ראשם ששונ ושמחה ישיגונ נסו יגונ ואנחה אנכי 
אנכי הוא מנחמכם מי את ותיראי מאנוש ימות ומבנ אדם הציר ינתנ 
ותשכח יהוה עשכ נוטה שמים ויסד ארצ ותפחד תמיד כל היום מפני 
חמת המציק כאשר כוננ להשחית ואיה חמת המציק מהר צעה להפתח 
ולא ימות לשחת ולא יחסר לחמו ואנכי יהוה אלהיכ רגע הימ ויהמו 
גליו יהוה צבאות שמו ואשים דברי בפיכ ובצל ידי כסיתיכ לנטע שמים 
וליסד ארצ ולאמר לציונ עמי אתה התעוררי התעוררי קומי ירושלם אשר 
שתית מיד יהוה את כוס חמתו את קבעת כוס התרעלה שתית מצית 
אינ מנהל לה מכל בנים ילדה ואינ מחזיק בידה מכל בנים גדלה שתים 
הנה קראתיכ מי ינוד לכ השד והשבר והרעב והחרב מי אנחמכ בניכ 
עלפו שכבו בראש כל חוצות כתוא מכמר המלאים חמת יהוה גערת 
אלהיכ לכנ שמעי נא זאת עניה ושכרת ולא מיינ כה אמר אדניכ יהוה 
ואלהיכ יריב עמו הנה לקחתי מידכ את כוס התרעלה את קבעת כוס 
חמתי לא תוסיפי לשתותה עוד ושמתיה ביד מוגיכ אשר אמרו לנפשכ 
שחי ונעברה ותשימי כארצ גוכ וכחוצ לעברים עורי עורי לבשי עזכ ציונ 
לבשי בגדי תפארתכ ירושלם עיר הקדש כי לא יוסיפ יבא בכ עוד ערל 
וטמא התנערי מעפר קומי שבי ירושלמ התפתחו התפתחי מוסרי צוארכ 
שביה בת ציונ כי כה אמר יהוה חנם נמכרתם ולא בכספ תגאלו כי 
כה אמר אדני יהוה מצרים ירד עמי בראשנה לגור שמ ואשור באפס 
עשקו ועתה מי לי מה לי פה נאם יהוה כי לקח עמי חנם משלו משליו 
יהילילו נאם יהוה ותמיד כל היום] שמי מנאצ לכנ ידע עמי שמי לכנ ביום 
ההוא כי אני הוא המדבר הנני מה נאוו על ההרים רגלי מבשר משמיע 
שלום מבשר טוב משמיע ישועה אמר לציונ מלכ אלהיכ קול צפיכ נשאו 
קול יחדו ירננו כי עינ בעינ יראו בשוב יהוה ציונ פצחו רננו יחדו חרבות 
ירושלם כי נחם יהוה עמו גאל ירושלם חשפ יהוה את זרוע קדשו לעיני 
כל הגוים וראו כל אפסי ארצ את ישועת אלהינו סורו סורו צאו משמ 


טמא אל תגעו צאו מתוכה הברו נשאי כלי יהוה כי לא בחפזונ תצאו 
ובמנוסה לא תלכונ כי הלכ לפניכם יהוה ומאספכם אלהי ישראל הנה 
ישכיל עבדי ירום ונשא וגבה מאד כאשר שממו עליכ רבים כנ משחת 
מאיש מראהו ותארו מבני אדם כנ יזה גוים רבים עליו יקפצו מלכים פיהמ 
כי אשר לא ספר להמ ראו ואשר לא שמעו התבוננו מי האמינ לשמעתנו 
וזרוע יהוה על מי נגלתה ויעל כיונק לפניו וכשרש מארצ ציה לא תאר לו 
ולא הדר ונראהו ולא מראה ונחמדהו נבזה וחדל אישים איש מכאבות 
וידוע חלי וכמסתר פנים ממנו נבזה ולא חשבנהו אכנ חלינו הוא נשא 
ומכאבינו סבלם ואנחנו חשבנהו נגוע מכה אלהים ומענה והוא מחלל 
מפשענו מדכא מעונתינו מוסר שלומנו עליו ובחברתו נרפא לנו כלנו 
כצאנ תעינו איש לדרכו פנינו ויהוה הפגיע בו את עונ כלנו נגש והוא 
נענה ולא יפתח פיו כשה לטבח יובל וכרחל לפני גזזיה נאלמה ולא 
יפתח פיו מעצר וממשפט לקח ואת דורו מי ישוחח כי נגזר מארצ חיים 
מפשע עמי נגע למו ויתנ את רשעים קברו ואת עשיר במתיו על לא חמס 
עשה ולא מרמה בפיו ויהוה חפצ דכאו החלי אמ תשים אשם נפשו יראה 
זרע יאריכ ימים וחפצ יהוה בידו יצלח מעמל נפשו יראה ישבע בדעתו 
יצדיק צדיק עבדי לרבים ועונתם הוא יסבל לכנ אחלק לו ברבים ואת 
עצומים יחלק שלל תחת אשר הערה למות נפשו ואת פשעים נמנה 
והוא חטא רבים נשא ולפשעים יפגיע רני עקרה לא ילדה פצחי רנה 
וצהלי לא חלה כי רבים בני שוממה מבני בעולה אמר יהוה הרחיבי מקומ 
אהלכ ויריעות משכנותיכ יטו אל תחשכי האריכי מיתריכ ויתדתיכ חזקי 
כי ימינ ושמאול תפרצי וזרעכ גוים יירש וערים נשמות יושיבו אל תיראי 
כי לא תבושי ואל תכלמי כי לא תחפירי כי בשת עלומיכ תשכחי וחרפת 
אלמנותיכ לא תזכרי עוד כי בעליכ עשיכ יהוה צבאות שמו וגאלכ קדוש 
ישראל אלהי כל הארצ יקרא כי כאשה עזובה ועצובת רוח קראכ יהוה 
ואשת נעורים כי תמאס אמר אלהיכ ברגע קטנ עזבתיכ וברחמים גדלים 
אקבצכ בשצפ קצפ הסתרתי פני רגע ממכ ובחסד עולמ רחמתיכ אמר 
גאלכ יהוה כי מי נח זאת לי אשר נשבעתי מעבר מי נח עוד על הארצ 
כנ נשבעתי מקצפ עליכ ומגער בכ כי ההרים ימושו והגבעות תמוטנה 
וחסדי מאתכ לא ימוש וברית שלומי לא תמוט אמר מרחמכ יהוה עניה 
סערה לא נחמה הנה אנכי מרביצ בפוכ אבניכ ויסדתיכ בספירים ושמתי 
כדכד שמשתיכ ושעריכ לאבני אקדח וכל גבולכ לאבני חפצ וכל בניכ 
למודי יהוה ורב שלום בניכ בצדקה תכונני רחקי מעשק כי לא תיראי 
וממחתה כי לא תקרב אליכ הנ גור יגור אפס מאותי מי גר אתכ עליכ 
יפול הנ הנה אנכי בראתי חרש נפח באש פחם ומוציא כלי למעשהו 
ואנכי בראתי משחית לחבל כל כלי יוצר עליכ לא יצלח וכל לשונ תקום 
אתכ למשפט תרשיעי זאת נחלת עבדי יהוה וצדקתם מאתי נאם יהוה 
הוי כל צמא לכו למים ואשר אינ לו כספ לכו שברו ואכלו ולכו שברו 
בלוא כספ ובלוא מחיר יינ וחלב למה תשקלו כספ בלוא לחם ויגיעכם 
בלוא לשבעה שמעו שמוע אלי ואכלו טוב ותתענג בדשנ נפשכם הטו 
אזנכם ולכו אלי שמעו ותחי נפשכם ואכרתה לכמ ברית עולם חסדי 
דוד הנאמנים הנ עד לאומים נתתיו נגיד ומצוה לאמים הנ גוי לא תדע 
תקרא וגוי לא ידעוכ אליכ ירוצו למענ יהוה אלהיכ ולקדוש ישראל כי 
פארכ דרשו יהוה בהמצאו קראהו בהיותו קרוב יעזב רשע דרכו ואיש 
אונ מחשבתיו וישב אל יהוה וירחמהו ואל אלהינו כי ירבה לסלוח כי 
לא מחשבותי מחשבותיכם ולא דרכיכם דרכי נאם יהוה כי גבהו שמימ 
מארצ כנ גבהו דרכי מדרכיכם ומחשבתי ממחשבתיכם כי כאשר ירד 
הגשם והשלג מנ השמים ושמה לא ישוב כי אמ הרוה את הארצ והולידה 
והצמיחה ונתנ זרע לזרע ולחמ לאכל כנ יהיה דברי אשר יצא מפי לא 
ישוב אלי ריקם כי אם עשה את אשר חפצתי והצליח אשר שלחתיו כי 


בשמחה תצאו ובשלום תובלונ ההרים והגבעות יפצחו לפניכם רנה וכל 
עצי השדה ימחאו כפ תחת הנעצוצ יעלה ברוש תחת ותחת הסרפד 
יעלה הדס והיה ליהוה לשמ לאות עולם לא יכרת כה אמר יהוה שמרו 
משפט ועשו צדקה כי קרובה ישועתי לבוא וצדקתי להגלות אשרי אנוש 
יעשה זאת ובנ אדם יחזיק בה שמר שבת מחללו ושמר ידו מעשות כל 
רע ואל יאמר בנ הנכר הנלוה אל יהוה לאמר הבדל יבדילני יהוה מעל 
עמו ואל יאמר הסריס הנ אני עצ יבש כי כה אמר יהוה לסריסים אשר 
ישמרו את שבתותי ובחרו באשר חפצתי ומחזיקים בבריתי ונתתי להמ 
בביתי ובחומתי יד ושמ טוב מבנים ומבנות שמ עולמ אתנ לו אשר לא 
יכרת ובני הנכר הנלוים על יהוה לשרתו ולאהבה את שמ יהוה להיות 
לו לעבדים כל שמר שבת מחללו ומחזיקים בבריתי והביאותים אל הר 
קדשי ושמחתים בבית תפלתי עולתיהם וזבחיהם לרצונ על מזבחי כי 
ביתי בית תפלה יקרא לכל העמים נאם אדני יהוה מקבצ נדחי ישראל 
עוד אקבצ עליו לנקבציו כל חיתו שדי אתיו לאכל כל חיתו ביער צפו 
צפיו עורים כלמ לא ידעו כלם כלבים אלמים לא יוכלו לנבח הזים שכבימ 
אהבי לנום והכלבים עזי נפש לא ידעו שבעה והמה רעימ לא ידעו הבינ 
כלם לדרכם פנו איש לבצעו מקצהו אתיו אקחה יינ ונסבאה שכר והיה 
כזה יום מחר גדול יתר מאד הצדיק אבד ואינ איש שם על לב ואנשי 
חסד נאספים באינ מבינ כי מפני הרעה נאספ הצדיק יבוא שלום ינוחו 
על משכבותם הלכ נכחו ואתם קרבו הנה בני עננה זרע מנאפ ותזנה 
על מי תתענגו על מי תרחיבו פה תאריכו לשונ הלוא אתמ ילדי פשע 
זרע שקר הנחמים באלים תחת כל עצ רעננ שחטי הילדים בנחלים 
תחת סעפי הסלעים בחלקי נחל חלקכ המ המ גורלכ גמ להמ שפכת 
נסכ העלית מנחה העל אלה אנחם על הר גבה ונשא שמת משכבכ גמ 
שמ עלית לזבח זבח ואחר הדלת והמזוזה שמת זכרונכ כי מאתי גלית 
ותעלי הרחבת משכבכ ותכרת לכ מהמ אהבת משכבמ יד חזית ותשרי 
למלכ בשמנ ותרבי רקחיכ ותשלחי צריכ עד מרחק ותשפילי עד שאול 
ברב דרככ יגעת לא אמרת נואש חית ידכ מצאת על כנ לא חלית 
ואת מי דאגת ותיראי כי תכזבי ואותי לא זכרת לא שמת על לבכ הלא 
אני מחשה ומעלמ ואותי לא תיראי אני אגיד צדקתכ ואת מעשיכ ולא 
יועילוכ בזעקכ יצילכ קבוציכ ואת כלם ישא רוח יקח הבל והחוסה בי 
ינחל ארצ ויירש הר קדשי ואמר סלו סלו פנו דרכ הרימו מכשול מדרכ 
עמי כי כה אמר רם ונשא שכנ עד וקדוש שמו מרום וקדוש אשכונ ואת 
דכא ושפל רוח להחיות רוח שפלים ולהחיות לב נדכאים כי לא לעולמ 
אריב ולא לנצח אקצופ כי רוח מלפני יעטופ ונשמות אני עשיתי בעונ 
בצעו קצפתי ואכהו הסתר ואקצפ וילכ שובב בדרכ לבו דרכיו ראיתי 
וארפאהו ואנחהו ואשלמ נחמים לו ולאבליו בורא נוב ניב שפתים שלומ 
שלום לרחוק ולקרוב אמר יהוה ורפאתיו והרשעים כים נגרש כי השקט 
לא יוכל ויגרשו מימיו רפש וטיט אינ שלום אמר אלהי לרשעים קרא 
בגרונ אל תחשכ כשופר הרמ קולכ והגד לעמי פשעם ולבית יעקב 
חטאתם ואותי יום יום ידרשונ ודעת דרכי יחפצונ כגוי אשר צדקה עשה 
ומשפט אלהיו לא עזב ישאלוני משפטי צדק קרבת אלהים יחפצונ למה 
צמנו ולא ראית ענינו נפשנו ולא תדע הנ ביום] צמכמ תמצאו חפצ וכל 
עצביכם תנגשו הנ לריב ומצה תצומו ולהכות באגרפ רשע לא תצומו 
כיום להשמיע במרום קולכמ הכזה יהיה צומ אבחרהו יום ענות אדמ 
נפשו הלכפ כאגמנ ראשו ושק ואפר יציע הלזה תקרא צום ויום רצונ 
ליהוה הלוא זה צומ] אבחרהו פתח חרצבות רשע התר אגדות מוטה 
ושלח רצוצים חפשים וכל מוטה תנתקו הלוא פרס לרעב לחמכ ועניים 
מרודים תביא בית כי תראה ערמ וכסיתו ומבשרכ לא תתעלם אז יבקע 
כשחר אורכ וארכתכ מהרה תצמח והלכ לפניכ צדקכ כבוד יהוה יאספכ 


אז תקרא ויהוה יענה תשוע ויאמר הנני אמ תסיר מתוככ מוטה שלח 
אצבע ודבר או ותפק לרעב נפשכ ונפש נענה תשביע וזרח בחשכ אורכ 
ואפלתכ כצהרים ונחכ יהוה תמיד והשביע בצחצחות נפשכ ועצמתיכ 
יחליצ והיית כגנ רוה וכמוצא מים אשר לא יכזבו מימיו ובנו ממכ חרבות 
עולם מוסדי דור ודור תקומם וקרא לכ גדר פרצ משבב נתיבות לשבת 
אמ תשיב משבת רגלכ עשות חפציכ ביום קדשי וקראת לשבת ענג 
לקדוש יהוה מכבד וכבדתו מעשות דרכיכ ממצוא חפצכ ודבר דבר אז 
תתענג על יהוה והרכבתיכ על במותי ארצ והאכלתיכ נחלת יעקב אביכ 
כי פי יהוה דבר הנ לא קצרה יד יהוה מהושיע ולא כבדה אזנו משמוע כי 
אמ עונתיכם היו מבדלים בינכם לבינ אלהיכם וחטאותיכם הסתירו פנים 
מכם משמוע כי כפיכם נגאלו בדמ ואצבעותיכם בעונ שפתותיכם דברו 
שקר לשונכם עולה תהגה אינ קרא בצדק ואינ נשפט באמונה בטוח 
על תהו ודבר שוא הרו עמל והוליד אונ ביצי צפעוני בקעו וקורי עכביש 
יארגו האכל מביציהם ימות והזורה תבקע אפעה קוריהם לא יהיו לבגד 
ולא יתכסו במעשיהמ מעשיהם מעשי אונ ופעל חמס בכפיהם רגליהמ 
לרע ירצו וימהרו לשפכ דמ נקי מחשבותיהם מחשבות אונ שד ושבר 
במסלותמ דרכ שלום לא ידעו ואינ משפט במעגלותמם נתיבותיהם עקשו 
להמ כל דרכ בה לא ידע שלום על כנ רחק משפט ממנו ולא תשיגנו 
צדקה נקוה לאור והנה חשכ לנגהות באפלות נהלכ נגששה כעורים 
קיר וכאינ עינים נגששה כשלנו בצהרים כנשפ באשמנים כמתים נהמה 
כדבים כלנו וכיונים הגה נהגה נקוה למשפט ואינ לישועה רחקה ממנו כי 
רבו פשעינו נגדכ וחטאותינו ענתה בנו כי פשעינו אתנו ועונתינו ידענום 
פשע וכחש ביהוה ונסוג מאחר אלהינו דבר עשק וסרה הרו והגו מלב 
דברי שקר והסג אחור משפט וצדקה מרחוק תעמד כי כשלה ברחוב 
אמת ונכחה לא תוכל לבוא ותהי האמת נעדרת וסר מרע משתולל וירא 
יהוה וירע בעיניו כי אינ משפט וירא כי אינ איש וישתוממ כי אינ מפגיע 
ותושע לו זרעו וצדקתו היא סמכתהו וילבש צדקה כשרינ וכובע ישועה 
בראשו וילבש בגדי נקם תלבשת ויעט כמעיל קנאה כעל גמלות כעל 
ישלם חמה לצריו גמול לאיביו לאיים גמול ישלם וייראו ממערב את שמ 
יהוה וממזרח שמש את כבודו כי יבוא כנהר צר רוח יהוה נססה בו ובא 
לציונ גואל ולשבי פשע ביעקב נאם יהוה ואני זאת בריתי אותם אמר 
יהוה רוחי אשר עליכ ודברי אשר שמתי בפיכ לא ימושו מפיכ ומפי זרעכ 
ומפי זרע זרעכ אמר יהוה מעתה ועד עולם קומי אורי כי בא אורכ וכבוד 
יהוה עליכ זרח כי הנה החשכ יכסה ארצ וערפל לאמים ועליכ יזרח 
יהוה וכבודו עליכ יראה והלכו גוים לאורכ ומלכים לנגה זרחכ שאי סביב 
עיניכ וראי כלם נקבצו באו לכ בניכ מרחוק יבאו ובנתיכ על צד תאמנה 
אז תראי ונהרת ופחד ורחב לבבכ כי יהפכ עליכ המונ ים חיל גוים יבאו 
לכ שפעת גמלים תכסכ בכרי מדינ ועיפה כלמ משבא יבאו זהב ולבונה 
ישאו ותהלת יהוה יבשרו כל צאנ קדר יקבצו לכ אילי נביות ישרתונכ יעלו 
על רצונ מזבחי ובית תפארתי אפאר מי אלה כעב תעופינה וכיונים אל 
ארבתיהם כי לי איים יקוו ואניות תרשיש בראשנה להביא בניכ מרחוק 
כספם וזהבם אתמ לשמ יהוה אלהיכ ולקדוש ישראל כי פארכ ובנו בני 
נכר חמתיכ ומלכיהם ישרתונכ כי בקצפי הכיתיכ וברצוני רחמתיכ ופתחו 
שעריכ תמיד יומם ולילה לא יסגרו להביא אליכ חיל גוים ומלכיהמ 
נהוגים כי הגוי והממלכה אשר לא יעבדוכ יאבדו והגוים חרב יחרבו 
כבוד הלבנונ אליכ יבוא ברוש תדהר ותאשור יחדו לפאר מקום מקדשי 
ומקום רגלי אכבד והלכו אליכ שחוח בני מעניכ והשתחוו על כפות רגליכ 
כל מנאציכ וקראו לכ עיר יהוה ציונ קדוש ישראל תחת היותכ עזובה 
ושנואה ואינ עובר ושמתיכ לגאונ עולם משוש דור ודור וינקת חלב גוים 
ושד מלכים תינקי וידעת כי אני יהוה מושיעכ וגאלכ אביר יעקב תחת 


הנחשת אביא זהב ותחת הברזל אביא כספ ותחת העצים נחשת ותחת 
האבנים ברזל ושמתי פקדתכ שלום ונגשיכ צדקה לא ישמע עוד חמס 
בארצכ שד ושבר בגבוליכ וקראת ישועה חומתיכ ושעריכ תהלה לא 
יהיה לכ עוד השמש לאור יוממ ולנגה הירח לא יאיר לכ והיה לכ יהוה 
לאור עולם ואלהיכ לתפארתכ לא יבוא עוד שמשכ וירחכ לא יאספ כי 
יהוה יהיה לכ לאור עולם ושלמו ימי אבלכ ועמכ כלם צדיקים לעולם 
יירשו ארצ נצר מטעו מטעי מעשה ידי להתפאר הקטנ יהיה לאלפ 
והצעיר לגוי עצום אני יהוה בעתה אחישנה רוח אדני יהוה עלי יענ משח 
יהוה אתי לבשר ענוים שלחני לחבש לנשברי לב לקרא לשבוים דרור 
ולאסורים פקח קוח לקרא שנת רצונ ליהוה ויום נקם לאלהינו לנחמ כל 
אבלים לשום לאבלי ציונ לתת להמ פאר תחת אפר שמנ ששונ תחת 
אבל מעטה תהלה תחת רוח כהה וקרא להם אילי הצדק מטע יהוה 
להתפאר ובנו חרבות עולם שממות ראשנים יקוממו וחדשו ערי חרב 
שממות דור ודור ועמדו זרים ורעו צאנכם ובני נכר אכריכם וכרמיכם 
ואתמ כהני יהוה תקראו משרתי אלהינו יאמר לכמ חיל גוים תאכלו 
ובכבודם תתימרו תחת בשתכם משנה וכלמה ירנו חלקם לכנ בארצמ 
משנה יירשו שמחת עולם תהיה להם כי אני יהוה אהב משפט שנא 
גזל בעולה ונתתי פעלתם באמת וברית עולמ אכרות להמ ונודע בגוים 
זרעמ וצאצאיהמ בתוכ העמים כל ראיהם יכירומ כי המ זרע ברכ יהוה 
שוש אשיש ביהוה תגל נפשי באלהי כי הלבישני בגדי ישע מעיל צדקה 
יעטני כחתנ יכהנ פאר וככלה תעדה כליה כי כארצ תוציא צמחה וכגנה 
זרועיה תצמיח כנ אדני יהוה יצמיח צדקה ותהלה נגד כל הגוים למענ 
ציונ לא אחשה ולמענ ירושלם לא אשקוט עד יצא כנגה צדקה וישועתה 
כלפיד יבער וראו גוים צדקכ וכל מלכים כבודכ וקרא לכ שמ חדש אשר 
פי יהוה יקבנו והיית עטרת תפארת ביד יהוה וצנופ וצניפ מלוכה בכפ 
אלהיכ לא יאמר לכ עוד עזובה ולארצכ לא יאמר עוד שממה כי לכ 
יקרא חפצי בה ולארצכ בעולה כי חפצ יהוה בכ וארצכ תבעל כי יבעל 
בחור בתולה יבעלוכ בניכ ומשוש חתנ על כלה ישיש עליכ אלהיכ על 
חומתיכ ירושלמ הפקדתי שמרים כל היום וכל הלילה תמיד לא יחשו 
המזכרים את יהוה אל דמי לכמ ואל תתנו דמי לו עד יכוננ ועד ישים 
את ירושלם תהלה בארצ נשבע יהוה בימינו ובזרוע עזו אם אתנ את 
דגנכ עוד מאכל לאיביכ ואמ ישתו בני נכר תירושכ אשר יגעת בו כי 
מאספיו יאכלהו והללו את יהוה ומקבציו ישתהו בחצרות קדשי עברו 
עברו בשערים פנו דרכ העם סלו סלו המסלה סקלו מאבנ הרימו נס 
על העמים הנה יהוה השמיע אל קצה הארצ אמרו לבת ציונ הנה ישעכ 
בא הנה שכרו אתו ופעלתו לפניו וקראו להם עם הקדש גאולי יהוה ולכ 
יקרא דרושה עיר לא נעזבה מי זה בא מאדום חמוצ בגדים מבצרה זה 
הדור בלבושו צעה ברב כחו אני מדבר בצדקה רב להושיע מדוע אדמ 
ללבושכ ובגדיכ כדרכ בגת פורה דרכתי לבדי ומעמים אינ איש אתי 
ואדרכם באפי וארמסמ בחמתי ויז נצחמ על בגדי וכל מלבושי אגאלתי 
כי יום נקם בלבי ושנת גאולי באה ואביט ואינ עזר ואשתומם ואינ סומכ 
ותושע לי זרעי וחמתי היא סמכתני ואבוס עמים באפי ואשכרם בחמתי 
ואוריד לארצ נצחמ חסדי יהוה אזכיר תהלת יהוה כעל כל אשר גמלנו 
יהוה ורב טוב לבית ישראל אשר גמלמ כרחמיו וכרב חסדיו ויאמר אכ 
עמי המה בנים לא ישקרו ויהי להם למושיע בכל צרתם לא לו צר ומלאכ 
פניו הושיעם באהבתו ובחמלתו הוא גאלם וינטלם וינשאם כל ימי עולמ 
והמה מרו ועצבו את רוח קדשו ויהפכ להם לאויב הוא נלחמ במ ויזכר ימי 
עולם משה עמו איה המעלמ מים את רעי צאנו איה השם בקרבו את רוח 
קדשו מוליכ לימינ משה זרוע תפארתו בוקע מים מפניהם לעשות לו שמ 
עולם מוליכם בתהמות כסוס במדבר לא יכשלו כבהמה בבקעה תרד 


רוח יהוה תניחנו כנ נהגת עמכ לעשות לכ שמ תפארת הבט משמים 
וראה מזבל קדשכ ותפארתכ איה קנאתכ וגבורתכ המונ מעיכ ורחמיכ 
אלי התאפקו כי אתה אבינו כי אברהם לא ידענו וישראל לא יכירנו אתה 
יהוה אבינו גאלנו מעולם שמכ למה תתענו יהוה מדרכיכ תקשיח לבנו 
מיראתכ שוב למענ עבדיכ שבטי נחלתכ למצער ירשו עם קדשכ צרינו 
בוססו מקדשכ היינו מעולם לא משלת במ לא נקרא שמכ עליהם לוא 
קרעת שמים ירדת מפניכ הרים נזלו כקדח אש המסים מים תבעה אש 
להודיע שמכ לצריכ מפניכ גוים ירגזו בעשותכ נוראות לא נקוה ירדת 
מפניכ הרים נזלו ומעולם לא שמעו לא האזינו עינ לא ראתה אלהים 
זולתכ יעשה למחכה לו פגעת את שש ועשה צדק בדרכיכ יזכרוכ הנ 
אתה קצפת ונחטא בהם עולם ונושע ונהי כטמא כלנו וכבגד עדים כל 
צדקתינו ונבל כעלה כלנו ועוננו כרוח ישאנו ואינ קורא בשמכ מתעורר 
להחזיק בכ כי הסתרת פניכ ממנו ותמוגנו ביד עוננו ועתה יהוה אבינו 
אתה אנחנו החמר ואתה יצרנו ומעשה ידכ כלנו אל תקצפ יהוה עד 
מאד ואל לעד תזכר עונ הנ הבט נא עמכ כלנו ערי קדשכ היו מדבר 
ציונ מדבר היתה ירושלם שממה בית קדשנו ותפארתנו אשר הללוכ 
אבתינו היה לשרפת אש וכל מחמדינו היה לחרבה העל אלה תתאפק 
יהוה תחשה ותעננו עד מאד נדרשתי ללוא שאלו נמצאתי ללא בקשני 
אמרתי הנני הנני אל גוי לא קרא בשמי פרשתי ידי כל היום אל עם סורר 
ההלכים הדרכ לא טוב אחר מחשבתיהמ העם המכעיסים אותי על פני 
תמיד זבחים בגנות ומקטרים על הלבנים הישבים בקברים ובנצורים ילינו 
האכלים בשר החזיר ופרק ומרק פגלים כליהם האמרים קרב אליכ אל 
תגש בי כי קדשתיכ אלה עשנ באפי אש יקדת כל היום הנה כתובה לפני 
לא אחשה כי אמ שלמתי ושלמתי על חיקם עונתיכם ועונת אבותיכם 
יחדו אמר יהוה אשר קטרו על ההרים ועל הגבעות חרפוני ומדתי פעלתמ 
ראשנה על אל חיקם כה אמר יהוה כאשר ימצא התירוש באשכול ואמר 
אל תשחיתהו כי ברכה בו כנ אעשה למענ עבדי לבלתי השחית הכל 
והוצאתי מיעקב זרע ומיהודה יורש הרי וירשוה בחירי ועבדי ישכנו שמה 
והיה השרונ לנוה צאנ ועמק עכור לרבצ בקר לעמי אשר דרשוני ואתם 
עזבי יהוה השכחים את הר קדשי הערכים לגד שלחנ והממלאים למני 
ממסכ ומניתי אתכם לחרב וכלכם לטבח תכרעו יענ קראתי ולא עניתם 
דברתי ולא שמעתמם ותעשו הרע בעיני ובאשר לא חפצתי בחרתמ לכנ 
כה אמר אדני יהוה הנה עבדי יאכלו ואתם תרעבו הנה עבדי ישתו 
ואתם תצמאו הנה עבדי ישמחו ואתמ תבשו הנה עבדי ירנו מטוב לב 
ואתם תצעקו מכאב לב ומשבר רוח תילילו והנחתם שמכמ לשבועה 
לבחירי והמיתכ אדני יהוה ולעבדיו יקרא שמ אחר אשר המתברכ בארצ 
יתברכ באלהי אמנ והנשבע בארצ ישבע באלהי אמנ כי נשכחו הצרות 
הראשנות וכי נסתרו מעיני כי הנני בורא שמים חדשים וארצ חדשה ולא 
תזכרנה הראשנות ולא תעלינה על לב כי אמ שישו וגילו עדי עד אשר 
אני בורא כי הנני בורא את ירושלם גילה ועמה משוש וגלתי בירושלם 
וששתי בעמי ולא ישמע בה עוד קול בכי וקול זעקה לא יהיה משמ 
עוד עול ימים וזקנ אשר לא ימלא את ימיו כי הנער בנ מאה שנה ימות 
והחוטא בנ מאה שנה יקלל ובנו בתים וישבו ונטעו כרמים ואכלו פרים 
לא יבנו ואחר ישב לא יטעו ואחר יאכל כי כימי העצ ימי עמי ומעשה 
ידיהם יבלו בחירי לא ייגעו לריק ולא ילדו לבהלה כי זרע ברוכי יהוה 
המה וצאצאיהמ אתמ והיה טרמ יקראו ואני אענה עוד המ מדברים ואני 
אשמע זאב וטלה ירעו כאחד ואריה כבקר יאכל תבנ ונחש עפר לחמו 
לא ירעו ולא ישחיתו בכל הר קדשי אמר יהוה כה אמר יהוה השמים כסאי 
והארצ הדמ רגלי אי זה בית אשר תבנו לי ואי זה מקום מנוחתי ואת כל 
אלה ידי עשתה ויהיו כל אלה נאם יהוה ואל זה אביט אל עני ונכה רוח 


וחרד על דברי שוחט השור מכה איש זובח השה ערפ כלב מעלה מנחה 
דמ חזיר מזכיר לבנה מברכ אונ גם המה בחרו בדרכיהם ובשקוציהם 
נפשמ חפצה גמ אני אבחר בתעלליהם ומגורתם אביא להם יענ קראתי 
ואינ עונה דברתי ולא שמעו ויעשו הרע בעיני ובאשר לא חפצתי בחרו 
שמעו דבר יהוה החרדים אל דברו אמרו אחיכם שנאיכם מנדיכם למענ 
שמי יכבד יהוה ונראה בשמחתכמ והמ יבשו קול שאונ מעיר קול מהיכל 
קול יהוה משלם גמול לאיביו בטרם תחיל ילדה בטרם יבוא חבל לה 
והמליטה זכר מי שמע כזאת מי ראה כאלה היוחל ארצ ביום אחד 
אם יולד גוי פעם אחת כי חלה גמ ילדה ציונ את בניה האני אשביר 
ולא אוליד יאמר יהוה אם אני המוליד ועצרתי אמר אלהיכ שמחו את 
ירושלם וגילו בה כל אהביה שישו אתה משוש כל המתאבלים עליה 
למענ תינקו ושבעתמ משד תנחמיה למענ תמצו והתענגתם מזיז כבודה 
כי כה אמר יהוה הנני נטה אליה כנהר שלום וכנחל שוטפ כבוד גוים 
וינקתם על צד תנשאו ועל ברכים תשעשעו כאיש אשר אמו תנחמנו כנ 
אנכי אנחמכם ובירושלם תנחמו וראיתם ושש לבכם ועצמותיכם כדשא 
תפרחנה ונודעה יד יהוה את עבדיו וזעם את איביו כי הנה יהוה באש יבוא 
וכסופה מרכבתיו להשיב בחמה אפו וגערתו בלהבי אש כי באש יהוה 
נשפט ובחרבו את כל בשר ורבו חללי יהוה המתקדשים והמטהרים אל 
הגנות אחר אחד אחת בתוכ אכלי בשר החזיר והשקצ והעכבר יחדו 
יספו נאם יהוה ואנכי מעשיהם ומחשבתיהם באה לקבצ את כל הגוים 
והלשנות ובאו וראו את כבודי ושמתי בהמ אות ושלחתי מהמ פליטים 
אל הגוים תרשיש פול ולוד משכי קשת תבל ויונ האיים הרחקים אשר 
לא שמעו את שמעי ולא ראו את כבודי והגידו את כבודי בגוים והביאו 
את כל אחיכם מכל הגוים מנחה ליהוה בסוסים וברכב ובצבים ובפרדים 
ובכרכרות על הר קדשי ירושלם אמר יהוה כאשר יביאו בני ישראל 
את המנחה בכלי טהור בית יהוה וגם מהמ אקח לכהנים ללוים אמר 
יהוה כי כאשר השמים החדשים והארצ החדשה אשר אני עשה עמדים 
לפני נאם יהוה כנ יעמד זרעכם ושמכם והיה מדי חדש בחדשו ומדי 
שבת בשבתו יבוא כל בשר להשתחות לפני אמר יהוה ויצאו וראו בפגרי 
האנשים הפשעים בי כי תולעתם לא תמות ואשם לא תכבה והיו דראונ 
לכל בשר 


דברי ירמיהו בנ חלקיהו מנ הכהנים אשר בענתות בארצ בנימנ אשר 
היה דבר יהוה אליו בימי יאשיהו בנ אמונ מלכ יהודה בשלש עשרה שנה 
למלכו ויהי בימי יהויקים בנ יאשיהו מלכ יהודה עד תמ עשתי עשרה 
שנה לצדקיהו בנ יאשיהו מלכ יהודה עד גלות ירושלם בחדש החמישי 
ויהי דבר יהוה אלי לאמר בטרם אצורכ אצרכ בבטנ ידעתיכ ובטרמ 
תצא מרחמ הקדשתיכ נביא לגוים נתתיכ ואמר אהה אדני יהוה הנה 
לא ידעתי דבר כי נער אנכי ויאמר יהוה אלי אל תאמר נער אנכי כי על 
כל אשר אשלחכ תלכ ואת כל אשר אצוכ תדבר אל תירא מפניהם כי 
אתכ אני להצלכ נאם יהוה וישלח יהוה את ידו ויגע על פי ויאמר יהוה אלי 
הנה נתתי דברי בפיכ ראה הפקדתיכ היום הזה על הגוים ועל הממלכות 
לנתוש ולנתוצ ולהאביד ולהרוס לבנות ולנטוע ויהי דבר יהוה אלי לאמר 
מה אתה ראה ירמיהו ואמר מקל שקד אני ראה ויאמר יהוה אלי היטבת 
לראות כי שקד אני על דברי לעשתו ויהי דבר יהוה אלי שנית לאמר 
מה אתה ראה ואמר סיר נפוח אני ראה ופניו מפני צפונה ויאמר יהוה אלי 
מצפונ תפתח הרעה על כל ישבי הארצ כי הנני קרא לכל משפחות 
ממלכות צפונה נאם יהוה ובאו ונתנו איש כסאו פתח שערי ירושלם 
ועל כל חומתיה סביב ועל כל ערי יהודה ודברתי משפטי אותם על כל 
רעתם אשר עזבוני ויקטרו לאלהים אחרים וישתחוו למעשי ידיהם ואתה 
תאזר מתניכ וקמת ודברת אליהם את כל אשר אנכי אצוכ אל תחת 


מפניהם פנ אחתכ לפניהם ואני הנה נתתיכ היום לעיר מבצר ולעמוד 
ברזל ולחמות נחשת על כל הארצ למלכי יהודה לשריה לכהניה ולעמ 
הארצ ונלחמו אליכ ולא יוכלו לכ כי אתכ אני נאם יהוה להצילכ ויהי 
דבר יהוה אלי לאמר הלכ וקראת באזני ירושלם לאמר כה אמר יהוה 
זכרתי לכ חסד נעוריכ אהבת כלולתיכ לכתכ אחרי במדבר בארצ לא 
זרועה קדש ישראל ליהוה ראשית תבואתה כל אכליו יאשמו רעה תבא 
אליהם נאם יהוה שמעו דבר יהוה בית יעקב וכל משפחות בית ישראל 
כה אמר יהוה מה מצאו אבותיכם בי עול כי רחקו מעלי וילכו אחרי 
ההבל ויהבלו ולא אמרו איה יהוה המעלה אתנו מארצ מצרים המוליכ 
אתנו במדבר בארצ ערבה ושוחה בארצ ציה וצלמות בארצ לא עבר 
בה איש ולא ישב אדם שם ואביא אתכם אל ארצ הכרמל לאכל פריה 
וטובה ותבאו ותטמאו את ארצי ונחלתי שמתם לתועבה הכהנים לא 
אמרו איה יהוה ותפשי התורה לא ידעוני והרעים פשעו בי והנביאים נבאו 
בבעל ואחרי לא יועלו הלכו לכנ עד אריב אתכמ נאם יהוה ואת בני 
בניכם אריב כי עברו איי כתיים וראו וקדר שלחו והתבוננו מאד וראו הנ 
היתה כזאת ההימיר גוי אלהים והמה לא אלהים ועמי המיר כבודו בלוא 
יועיל שמו שמים על זאת ושערו חרבו מאד נאם יהוה כי שתים רעות 
עשה עמי אתי עזבו מקור מים חיים לחצב להמ בארות בארת נשברים 
אשר לא יכלו המים העבד ישראל אמ יליד בית הוא מדוע היה לבז עליו 
ישאגו כפרים נתנו קולם וישיתו ארצו לשמה עריו נצתה נצתו מבלי ישב 
גמ בני נפ ותחפנס ותחפנחס ירעוכ קדקד הלוא זאת תעשה לכ עזבכ 
את יהוה אלהיכ בעת מוליככ בדרכ ועתה מה לכ לדרכ מצרים לשתות 
מי שחור ומה לכ לדרכ אשור לשתות מי נהר תיסרכ רעתכ ומשבותיכ 
תוכחכ ודעי וראי כי רע ומר עזבכ את יהוה אלהיכ ולא פחדתי אליכ 
נאם אדני יהוה צבאות כי מעולם שברתי עלכ נתקתי מוסרתיכ ותאמרי 
לא אעבד אעבור כי על כל גבעה גבהה ותחת כל עצ רעננ את צעה 
זנה ואנכי נטעתיכ שרק כלה זרע אמת ואיכ נהפכת לי סורי הגפנ נכריה 
כי אמ תכבסי בנתר ותרבי לכ ברית נכתם עונכ לפני נאם אדני יהוה 
איכ תאמרי לא נטמאתי אחרי הבעלים לא הלכתי ראי דרככ בגיא דעי 
מה עשית בכרה קלה משרכת דרכיה פרה למד מדבר באות נפשו 
נפשה שאפה רוח תאנתה מי ישיבנה כל מבקשיה לא ייעפו בחדשה 
ימצאונה מנעי רגלכ מיחפ וגורנכ וגרונכ מצמאה ותאמרי נואש לוא כי 
אהבתי זרים ואחריהם אלכ כבשת גנב כי ימצא כנ הבישו בית ישראל 
המה מלכיהם שריהם וכהניהם ונביאיהם אמרים לעצ אבי אתה ולאבנ 
את ילדתני ילדתנו כי פנו אלי ערפ ולא פנים ובעת רעתם יאמרו קומה 
והושיענו ואיה אלהיכ אשר עשית לכ יקומו אמ יושיעוכ בעת רעתכ כי 
מספר עריכ היו אלהיכ יהודה למה תריבו אלי כלכם] פשעתם בי נאמ 
יהוה לשוא הכיתי את בניכם מוסר לא לקחו אכלה חרבכם נביאיכם 
כאריה משחית הדור אתם ראו דבר יהוה המדבר הייתי לישראל אמ 
ארצ מאפליה מדוע אמרו עמי רדנו לוא נבוא עוד אליכ התשכח בתולה 
עדיה כלה קשריה ועמי שכחוני ימים אינ מספר מה תיטבי דרככ לבקש 
אהבה לכנ גמ את הרעות למדתי למדת את דרכיכ גמ בכנפיכ נמצאו 
דמ נפשות אביונים נקיים לא במחתרת מצאתים כי על כל אלה ותאמרי 
כי נקיתי אכ שב אפו ממני הנני נשפט אותכ על אמרכ לא חטאתי מה 
תזלי מאד לשנות את דרככ גמ ממצרים תבושי כאשר בשת מאשור 
גמ מאת זה תצאי וידיכ על ראשכ כי מאס יהוה במבטחיכ ולא תצליחי 
להם לאמר הנ ישלח איש את אשתו והלכה מאתו והיתה לאיש אחר 
הישוב אליה עוד הלוא חנופ תחנפ הארצ ההיא ואת זנית רעים רבים 
ושוב אלי נאם יהוה שאי עיניכ על שפים וראי איפה לא שגלת שכבת 
על דרכים ישבת להמ כערבי במדבר ותחניפי ארצ בזנותיכ וברעתכ 


וימנעו רבבים ומלקוש לוא היה ומצח אשה זונה היה לכ מאנת הכלמ 
הלוא מעתה קראתי קראת לי אבי אלופ נערי אתה הינטר לעולם אמ 
ישמר לנצח הנה דברתי דברת ותעשי הרעות ותוכל ויאמר יהוה אלי 
בימי יאשיהו המלכ הראית אשר עשתה משבה ישראל הלכה היא על 
כל הר גבה ואל תחת כל עצ רעננ ותזני שמ ואמר אחרי עשותה את 
כל אלה אלי תשוב ולא שבה ותראה ותרא בגודה אחותה יהודה וארא 
כי על כל אדות אשר נאפה משבה ישראל שלחתיה ואתנ את ספר 
כריתתיה אליה ולא יראה בגדה יהודה אחותה ותלכ ותזנ גם היא והיה 
מקל זנותה ותחנפ את הארצ ותנאפ את האבנ ואת העצ וגם בכל 
זאת לא שבה אלי בגודה אחותה יהודה בכל לבה כי אמ בשקר נאמ 
יהוה ויאמר יהוה אלי צדקה נפשה משבה ישראל מבגדה יהודה הלכ 
וקראת את הדברים האלה צפונה ואמרת שובה משבה ישראל נאמ 
יהוה לוא אפיל פני בכם כי חסיד אני נאם יהוה לא אטור לעולם אכ 
דעי עונכ כי ביהוה אלהיכ פשעת ותפזרי את דרכיכ לזרים תחת כל 
עצ רעננ ובקולי לא שמעתם נאם יהוה שובו בנים שובבים נאם יהוה כי 
אנכי בעלתי בכם ולקחתי אתכם אחד מעיר ושנים ממשפחה והבאתי 
אתכמ ציונ ונתתי לכם רעים כלבי ורעו אתכם דעה והשכיל והיה כי תרבו 
ופריתם בארצ בימים ההמה נאם יהוה לא יאמרו עוד ארונ ברית יהוה 
ולא יעלה על לב ולא יזכרו בו ולא יפקדו ולא יעשה עוד בעת ההיא 
יקראו לירושלם כסא יהוה ונקוו אליה כל הגוים לשמ יהוה לירושלם 
ולא ילכו עוד אחרי שררות לבם הרע בימים ההמה ילכו בית יהודה 
על בית ישראל ויבאו יחדו מארצ צפונ על הארצ אשר הנחלתי את 
אבותיכם ואנכי אמרתי איכ אשיתכ בבנים ואתנ לכ ארצ חמדה נחלת 
צבי צבאות גוים ואמר אבי תקראו תקראי לי ומאחרי לא תשובו תשובי 
אכנ בגדה אשה מרעה כנ בגדתמ בי בית ישראל נאם יהוה קול על 
שפיים נשמע בכי תחנוני בני ישראל כי העוו את דרכם שכחו את יהוה 
אלהיהם שובו בנים שובבים ארפה משובתיכם הננו אתנו לכ כי אתה 
יהוה אלהינו אכנ לשקר מגבעות המונ הרים אכנ ביהוה אלהינו תשועת 
ישראל והבשת אכלה את יגיע אבותינו מנעורינו את צאנם ואת בקרמ 
את בניהם ואת בנותיהם נשכבה בבשתנו ותכסנו כלמתנו כי ליהוה 
אלהינו חטאנו אנחנו ואבותינו מנעורינו ועד היום הזה ולא שמענו בקול 
יהוה אלהינו אמ תשוב ישראל נאם יהוה אלי תשוב ואם תסיר שקוציכ 
מפני ולא תנוד ונשבעת חי יהוה באמת במשפט ובצדקה והתברכו בו 
גוים ובו יתהללו כי כה אמר יהוה לאיש יהודה ולירושלמ נירו לכם ניר ואל 
תזרעו אל קוצים המלו ליהוה והסרו ערלות לבבכם איש יהודה וישבי 
ירושלם פנ תצא כאש חמתי ובערה ואינ מכבה מפני רע מעלליכם הגידו 
ביהודה ובירושלם השמיעו ואמרו ותקעו תקעו שופר בארצ קראו מלאו 
ואמרו האספו ונבואה אל ערי המבצר שאו נס ציונה העיזו אל תעמדו כי 
רעה אנכי מביא מצפונ ושבר גדול עלה אריה מסבכו ומשחית גוים נסע 
יצא ממקמו לשומ ארצכ לשמה עריכ תצינה מאינ יושב על זאת חגרו 
שקים ספדו והילילו כי לא שב חרונ אפ יהוה ממנו והיה ביום ההוא נאמ 
יהוה יאבד לב המלכ ולב השרים ונשמו הכהנים והנביאים יתמהו ואמר 
אהה אדני יהוה אכנ השא השאת לעמ הזה ולירושלם לאמר שלום 
יהיה לכמ ונגעה חרב עד הנפש בעת ההיא יאמר לעמ הזה ולירושלמ 
רוח צח שפיים במדבר דרכ בת עמי לוא לזרות ולוא להבר רוח מלא 
מאלה יבוא לי עתה גם אני אדבר משפטים אותם הנה כעננים יעלה 
וכסופה מרכבותיו קלו מנשרים סוסיו אוי לנו כי שדדנו כבסי מרעה לבכ 
ירושלם למענ תושעי עד מתי תלינ בקרבכ מחשבות אונכ כי קול מגיד 
מדנ ומשמיע אונ מהר אפרים הזכירו לגוים הנה השמיעו על ירושלם 
נצרים באים מארצ המרחק ויתנו על ערי יהודה קולם כשמרי שדי היו 


עליה מסביב כי אתי מרתה נאם יהוה דרככ ומעלליכ עשו אלה לכ זאת 
רעתכ כי מר כי נגע עד לבכ מעי מעי אחולה אוחילה קירות לבי המה לי 
לבי לא אחריש כי קול שופר שמעתי שמעת נפשי תרועת מלחמה שבר 
על שבר נקרא כי שדדה כל הארצ פתאם שדדו אהלי רגע יריעתי עד 
מתי אראה נס אשמעה קול שופר כי אויל עמי אותי לא ידעו בנים סכלים 
המה ולא נבונים המה חכמים המה להרע ולהיטיב לא ידעו ראיתי את 
הארצ והנה תהו ובהו ואל השמים ואינ אורם ראיתי ההרים והנה רעשים 
וכל הגבעות התקלקלו ראיתי והנה אינ האדם וכל עופ השמים נדדו 
ראיתי והנה הכרמל המדבר וכל עריו נתצו מפני יהוה מפני חרונ אפו כי 
כה אמר יהוה שממה תהיה כל הארצ וכלה לא אעשה על זאת תאבל 
הארצ וקדרו השמים ממעל על כי דברתי זמתי ולא נחמתי ולא אשוב 
ממנה מקול פרש ורמה קשת ברחת כל העיר באו בעבים ובכפים עלו 
כל העיר עזובה ואינ יושב בהנ איש ואתי ואת שדוד מה תעשי כי תלבשי 
שני כי תעדי עדי זהב כי תקרעי בפוכ עיניכ לשוא תתיפי מאסו בכ עגבים 
נפשכ יבקשו כי קול כחולה שמעתי צרה כמבכירה קול בת ציונ תתיפח 
תפרש כפיה אוי נא לי כי עיפה נפשי להרגים שוטטו בחוצות ירושלם וראו 
נא ודעו ובקשו ברחובותיה אמ תמצאו איש אם יש עשה משפט מבקש 
אמונה ואסלח לה ואמ חי יהוה יאמרו לכנ לשקר ישבעו יהוה עיניכ הלוא 
לאמונה הכיתה אתם ולא חלו כליתם מאנו קחת מוסר חזקו פניהמ 
מסלע מאנו לשוב ואני אמרתי אכ דלימ המ נואלו כי לא ידעו דרכ יהוה 
משפט אלהיהם אלכה לי אל הגדלים ואדברה אותמ כי המה ידעו דרכ 
יהוה משפט אלהיהם אכ המה יחדו שברו על נתקו מוסרות על כנ הכמ 
אריה מיער זאב ערבות ישדדמ נמר שקד על עריהם כל היוצא מהנה 
יטרפ כי רבו פשעיהם עצמו משבותיהם משובותיהם אי לזאת אסלוח 
אסלח לכ בניכ עזבוני וישבעו בלא אלהים ואשבע אותם וינאפו ובית זונה 
יתגדדו סוסים מיזנים משכים היו איש אל אשת רעהו יצהלו העל אלה 
לוא אפקד נאם יהוה ואם בגוי אשר כזה לא תתנקם נפשי עלו בשרותיה 
ושחתו וכלה אל תעשו הסירו נטישותיה כי לוא ליהוה המה כי בגוד בגדו 
בי בית ישראל ובית יהודה נאם יהוה כחשו ביהוה ויאמרו לא הוא ולא 
תבוא עלינו רעה וחרב ורעב לוא נראה והנביאים יהיו לרוח והדבר אינ 
בהם כה יעשה להמ לכנ כה אמר יהוה אלהי צבאות יענ דברכם את 
הדבר הזה הנני נתנ דברי בפיכ לאש והעמ הזה עצים ואכלתם הנני 
מביא עליכם גוי ממרחק בית ישראל נאם יהוה גוי איתנ הוא גוי מעולם 
הוא גוי לא תדע לשנו ולא תשמע מה ידבר אשפתו כקבר פתוח כלמ 
גבורים ואכל קצירכ ולחמכ יאכלו בניכ ובנותיכ יאכל צאנכ ובקרכ יאכל 
גפנכ ותאנתכ ירשש ערי מבצריכ אשר אתה בוטח בהנה בחרב וגם 
בימים ההמה נאם יהוה לא אעשה אתכם כלה והיה כי תאמרו תחת מה 
עשה יהוה אלהינו לנו את כל אלה ואמרת אליהם כאשר עזבתם אותי 
ותעבדו אלהי נכר בארצכמ כנ תעבדו זרים בארצ לא לכמ הגידו זאת 
בבית יעקב והשמיעוה ביהודה לאמר שמעו נא זאת עמ סכל ואינ לב 
עינים להם ולא יראו אזנים להם ולא ישמעו האותי לא תיראו נאם יהוה 
אמ מפני לא תחילו אשר שמתי חול גבול לים חק עולם ולא יעברנהו 
ויתגעשו ולא יוכלו והמו גליו ולא יעברנהו ולעם הזה היה לב סורר ומורה 
סרו וילכו ולא אמרו בלבבם נירא נא את יהוה אלהינו הנתנ גשם וירה 
יורה ומלקוש בעתו שבעות חקות קציר ישמר לנו עונותיכם הטו אלה 
וחטאותיכם מנעו הטוב מכם כי נמצאו בעמי רשעים ישור כשכ יקושים 
הציבו משחית אנשים ילכדו ככלוב מלא עופ כנ בתיהם מלאים מרמה 
על כנ גדלו ויעשירו שמנו עשתו גמ עברו דברי רע דינ לא דנו דינ יתום 
ויצליחו ומשפט אביונים לא שפטו העל אלה לא אפקד נאם יהוה אמ 
בגוי אשר כזה לא תתנקם נפשי שמה ושערורה נהיתה בארצ הנביאים 


נבאו בשקר והכהנים ירדו על ידיהם ועמי אהבו כנ ומה תעשו לאחריתה 
העזו בני בנימנ מקרב ירושלם ובתקוע תקעו שופר ועל בית הכרם שאו 
משאת כי רעה נשקפה מצפונ ושבר גדול הנוה והמענגה דמיתי בת 
ציונ אליה יבאו רעים ועדריהם תקעו עליה אהלים סביב רעו איש את 
ידו קדשו עליה מלחמה קומו ונעלה בצהרים אוי לנו כי פנה היום כי 
ינטו צללי ערב קומו ונעלה בלילה ונשחיתה ארמנותיה כי כה אמר יהוה 
צבאות כרתו עצה ושפכו על ירושלמ סללה היא העיר הפקד כלה עשק 
בקרבה כהקיר בור ביר מימיה כנ הקרה רעתה חמס ושד ישמע בה על 
פני תמיד חלי ומכה הוסרי ירושלם פנ תקע נפשי ממכ פנ אשימכ שממה 
ארצ לוא נושבה כה אמר יהוה צבאות עולל יעוללו כגפנ שארית ישראל 
השב ידכ כבוצר על סלסלות על מי אדברה ואעידה וישמעו הנה ערלה 
אזנם ולא יוכלו להקשיב הנה דבר יהוה היה להמ לחרפה לא יחפצו 
בו ואת חמת יהוה מלאתי נלאיתי הכיל שפכ על עולל בחוצ ועל סוד 
בחורים יחדו כי גם איש עם אשה ילכדו זקנ עם מלא ימים ונסבו בתיהמ 
לאחרים שדות ונשים יחדו כי אטה את ידי על ישבי הארצ נאם יהוה 
כי מקטנם ועד גדולם כלו בוצע בצע ומנביא ועד כהנ כלו עשה שקר 
וירפאו את שבר עמי על נקלה לאמר שלום שלום ואינ שלום הבישו כי 
תועבה עשו גם בוש לא יבושו גם הכלים לא ידעו לכנ יפלו בנפלים בעת 
פקדתים יכשלו אמר יהוה כה אמר יהוה עמדו על דרכים וראו ושאלו 
לנתבות עולם אי זה דרכ הטוב ולכו בה ומצאו מרגוע לנפשכם ויאמרו 
לא נלכ והקמתי עליכם צפים הקשיבו לקול שופר ויאמרו לא נקשיב לכנ 
שמעו הגוים ודעי עדה את אשר במ שמעי הארצ הנה אנכי מביא רעה 
אל העם הזה פרי מחשבותמ כי על דברי לא הקשיבו ותורתי וימאסו 
בה למה זה לי לבונה משבא תבוא וקנה הטוב מארצ מרחק עלותיכם 
לא לרצונ וזבחיכם לא ערבו לי לכנ כה אמר יהוה הנני נתנ אל העמ 
הזה מכשלים וכשלו במ אבות ובנים יחדו שכנ ורעו יאבדו ואבדו כה 
אמר יהוה הנה עם בא מארצ צפונ וגוי גדול יעור מירכתי ארצ קשת 
וכידונ יחזיקו אכזרי הוא ולא ירחמו קולם כים יהמה ועל סוסים ירכבו 
ערוכ כאיש למלחמה עליכ בת ציונ שמענו את שמעו רפו ידינו צרה 
החזיקתנו חיל כיולדה אל תצאי תצאו השדה ובדרכ אל תלכי תלכו כי 
חרב לאיב מגור מסביב בת עמי חגרי שק והתפלשי באפר אבל יחיד 
עשי לכ מספד תמרורים כי פתאם יבא השדד עלינו בחונ נתתיכ בעמי 
מבצר ותדע ובחנת את דרכם כלמ סרי סוררים הלכי רכיל נחשת וברזל 
כלמ משחיתים המה נחר מפח מאשתמ מאש תמ עפרת לשוא צרפ 
צרופ ורעים לא נתקו כספ נמאס קראו להם כי מאס יהוה בהמ הדבר 
אשר היה אל ירמיהו מאת יהוה לאמר עמד בשער בית יהוה וקראת 
שמ את הדבר הזה ואמרת שמעו דבר יהוה כל יהודה הבאים בשערים 
האלה להשתחות ליהוה כה אמר יהוה צבאות אלהי ישראל היטיבו 
דרכיכם ומעלליכם ואשכנה אתכם במקום הזה אל תבטחו לכם אל 
דברי השקר לאמר היכל יהוה היכל יהוה היכל יהוה המה כי אמ היטיב 
תיטיבו את דרכיכם ואת מעלליכם אמ עשו תעשו משפט בינ איש ובינ 
רעהו גר יתום ואלמנה לא תעשקו ודם נקי אל תשפכו במקום הזה ואחרי 
אלהים אחרים לא תלכו לרע לכמ ושכנתי אתכם במקום הזה בארצ 
אשר נתתי לאבותיכם למנ עולם ועד עולם הנה אתמ בטחים לכמ על 
דברי השקר לבלתי הועיל הגנב רצח ונאפ והשבע לשקר וקטר לבעל 
והלכ אחרי אלהים אחרים אשר לא ידעתם ובאתם ועמדתמ לפני בבית 
הזה אשר נקרא שמי עליו ואמרתם נצלנו למענ עשות את כל התועבות 
האלה המערת פרצים היה הבית הזה אשר נקרא שמי עליו בעיניכם גמ 
אנכי הנה ראיתי נאם יהוה כי לכו נא אל מקומי אשר בשילו אשר שכנתי 
שמי שמ בראשונה וראו את אשר עשיתי לו מפני רעת עמי ישראל ועתה 


יענ עשותכם את כל המעשים האלה נאמ יהוה ואדבר אליכמ השכמ 
ודבר ולא שמעתם ואקרא אתכם ולא עניתם ועשיתי לבית אשר נקרא 
שמי עליו אשר אתמ בטחים בו ולמקום אשר נתתי לכמ ולאבותיכם 
כאשר עשיתי לשלו והשלכתי אתכם מעל פני כאשר השלכתי את כל 
אחיכם את כל זרע אפרים ואתה אל תתפלל בעד העם הזה ואל תשא 
בעדמ רנה ותפלה ואל תפגע בי כי אינני שמע אתכ האינכ ראה מה 
המה עשים בערי יהודה ובחצות ירושלם הבנים מלקטים עצים והאבות 
מבערים את האש והנשים לשות בצק לעשות כונים למלכת השמים 
והסכ נסכים לאלהים אחרימ למענ הכעסני האתי המ מכעסים נאם יהוה 
הלוא אתמ למענ בשת פניהם לכנ כה אמר אדני יהוה הנה אפי וחמתי 
נתכת אל המקום הזה על האדם ועל הבהמה ועל עצ השדה ועל פרי 
האדמה ובערה ולא תכבה כה אמר יהוה צבאות אלהי ישראל עלותיכמ 
ספו על זבחיכם ואכלו בשר כי לא דברתי את אבותיכם ולא צויתים ביומ 
הוציא הוציאי אותם מארצ מצרים על דברי עולה וזבח כי אמ את הדבר 
הזה צויתי אותם לאמר שמעו בקולי והייתי לכם לאלהים ואתמ תהיו 
לי לעם והלכתמ בכל הדרכ אשר אצוה אתכם למענ ייטב לכם ולא 
שמעו ולא הטו את אזנם וילכו במעצות בשררות לבמ הרע ויהיו לאחור 
ולא לפנים למנ היום] אשר יצאו אבותיכם מארצ מצרים עד היום הזה 
ואשלח אליכמ את כל עבדי הנביאים יום השכם ושלח ולוא שמעו אלי 
ולא הטו את אזנם ויקשו את ערפם הרעו מאבותם ודברת אליהם את 
כל הדברים האלה ולא ישמעו אליכ וקראת אליהם ולא יענוכה ואמרת 
אליהם זה הגוי אשר לוא שמעו בקול יהוה אלהיו ולא לקחו מוסר אבדה 
האמונה ונכרתה מפיהם גזי נזרכ והשליכי ושאי על שפים קינה כי מאס 
יהוה ויטש את דור עברתו כי עשו בני יהודה הרע בעיני נאומ יהוה שמו 
שקוציהם בבית אשר נקרא שמי עליו לטמאו ובנו במות התפת אשר 
בגיא בנ הנמ לשרפ את בניהמ ואת בנתיהמ באש אשר לא צויתי ולא 
עלתה על לבי לכנ הנה ימים באים נאם יהוה ולא יאמר עוד התפת 
וגיא בנ הנמ כי אמ גיא ההרגה וקברו בתפת מאינ מקום והיתה נבלת 
העם הזה למאכל לעופ השמים ולבהמת הארצ ואינ מחריד והשבתי 
מערי יהודה ומחצות ירושלם קול ששונ וקול שמחה קול חתנ וקול כלה 
כי לחרבה תהיה הארצ בעת ההיא נאמ יהוה ויציאו יוציאו את עצמות 
מלכי יהודה ואת עצמות שריו ואת עצמות הכהנים ואת עצמות הנביאים 
ואת עצמות יושבי ירושלם מקבריהם ושטחום לשמש ולירח ולכל צבא 
השמים אשר אהבום ואשר עבדום ואשר הלכו אחריהם ואשר דרשומ 
ואשר השתחוו להם לא יאספו ולא יקברו לדמנ על פני האדמה יהיו 
ונבחר מות מחיים לכל השארית הנשארים מנ המשפחה הרעה הזאת 
בכל המקמות הנשארים אשר הדחתים שמ נאמם יהוה צבאות ואמרת 
אליהם כה אמר יהוה היפלו ולא יקומו אם ישוב ולא ישוב מדוע שובבה 
העם הזה ירושלם משבה נצחת החזיקו בתרמית מאנו לשוב הקשבתי 
ואשמע לוא כנ ידברו אינ איש נחמ על רעתו לאמר מה עשיתי כלה 
שב במרצותמ במרוצתמ כסוס שוטפ במלחמה גמ חסידה בשמים ידעה 
מועדיה ותר וסוס וסיס ועגור שמרו את עת באנה ועמי לא ידעו את משפט 
יהוה איכה תאמרו חכמים אנחנו ותורת יהוה אתנו אכנ הנה לשקר עשה 
עט שקר ספרים הבישו חכמימ חתו וילכדו הנה בדבר יהוה מאסו וחכמת 
מה להם לכנ אתנ את נשיהם לאחרים שדותיהם ליורשים כי מקטנ ועד 
גדול כלה בצע בצע מנביא ועד כהנ כלה עשה שקר וירפו את שבר 
בת עמי על נקלה לאמר שלום שלום ואינ שלום הבשו כי תועבה עשו 
גמ בוש לא יבשו והכלם לא ידעו לכנ יפלו בנפלים בעת פקדתם יכשלו 
אמר יהוה אספ אסיפם נאם יהוה אינ ענבים בגפנ ואינ תאנים בתאנה 
והעלה נבל ואתנ להם יעברום על מה אנחנו ישבים האספו ונבוא אל 


ערי המבצר ונדמה שמ כי יהוה אלהינו הדמנו וישקנו מי ראש כי חטאנו 
ליהוה קוה לשלום ואינ טוב לעת מרפה והנה בעתה מדנ נשמע נחרת 
סוסיו מקול מצהלות אביריו רעשה כל הארצ ויבואו ויאכלו ארצ ומלואה 
עיר וי שבי בה כי הנני משלח בכמ נחשים צפענים אשר אינ להמ לחש 
ונשכו אתכם נאם יהוה מבליגיתי עלי יגונ עלי לבי דוי הנה קול שועת בת 
עמי מארצ מרחקים היהוה אינ בציונ אם מלכה אינ בה מדוע הכעסוני 
בפסליהמ בהבלי נכר עבר קציר כלה קיצ ואנחנו לוא נושענו על שבר 
בת עמי השברתי קדרתי שמה החזקתני הצרי אינ בגלעד אמ רפא אינ 
שמ כי מדוע לא עלתה ארכת בת עמי מי יתנ ראשי מים ועיני מקור 
דמעה ואבכה יוממ ולילה את חללי בת עמי מי יתנני במדבר מלונ 
ארחים ואעזבה את עמי ואלכה מאתמ כי כלמ מנאפים עצרת בגדימ 
וידרכו את לשונם קשתם שקר ולא לאמונה גברו בארצ כי מרעה אל 
רעה יצאו ואתי לא ידעו נאם יהוה איש מרעהו השמרו ועל כל אח אל 
תבטחו כי כל אח עקוב יעקב וכל רע רכיל יהלכ ואיש ברעהו יהתלו 
ואמת לא ידברו למדו לשונם דבר שקר העוה נלאו שבתכ בתוכ מרמה 
במרמה מאנו דעת אותי נאם יהוה לכנ כה אמר יהוה צבאות הנני צורפמ 
ובחנתים כי איכ אעשה מפני בת עמי חצ שוחט שחוט לשונם מרמה 
דבר בפיו שלום את רעהו ידבר ובקרבו ישים ארבו העל אלה לא אפקד 
בם נאם יהוה אמ בגוי אשר כזה לא תתנקם נפשי על ההרים אשא בכי 
ונהי ועל נאות מדבר קינה כי נצתו מבלי איש עבר ולא שמעו קול מקנה 
מעופ השמים ועד בהמה נדדו הלכו ונתתי את ירושלמ לגלים מעונ 
תנים ואת ערי יהודה אתנ שממה מבלי יושב מי האיש החכם ויבנ את 
זאת ואשר דבר פי יהוה אליו ויגדה על מה אבדה הארצ נצתה כמדבר 
מבלי עבר ויאמר יהוה על עזבמ את תורתי אשר נתתי לפניהם ולא 
שמעו בקולי ולא הלכו בה וילכו אחרי שררות לבם ואחרי הבעלים אשר 
למדום אבותם לכנ כה אמר יהוה צבאות אלהי ישראל הנני מאכילמ 
את העמ הזה לענה והשקיתים מי ראש והפצותים בגוים אשר לא ידעו 
המה ואבותם ושלחתי אחריהם את החרב עד כלותי אותמ כה אמר יהוה 
צבאות התבוננו וקראו למקוננות ותבואינה ואל החכמות שלחו ותבואנה 
ותמהרנה ותשנה עלינו נהי ותרדנה עינינו דמעה ועפעפינו יזלו מים כי 
קול נהי נשמע מציונ איכ שדדנו בשנו מאד כי עזבנו ארצ כי השליכו 
משכנותינו כי שמענה נשים דבר יהוה ותקח אזנכם דבר פיו ולמדנה 
בנותיכם נהי ואשה רעותה קינה כי עלה מות בחלונינו בא בארמנותינו 
להכרית עולל מחוצ בחורים מרחבות דבר כה נאמ יהוה ונפלה נבלת 
האדם כדמנ על פני השדה וכעמיר מאחרי הקצר ואינ מאספ כה אמר 
יהוה אל יתהלל חכמ בחכמתו ואל יתהלל הגבור בגבורתו אל יתהלל 
עשיר בעשרו כי אמ בזאת יתהלל המתהלל השכל וידע אותי כי אני יהוה 
עשה חסד משפט וצדקה בארצ כי באלה חפצתי נאם יהוה הנה ימימ 
באים נאם יהוה ופקדתי על כל מול בערלה על מצרים ועל יהודה ועל 
אדום ועל בני עמונ ועל מואב ועל כל קצוצי פאה הישבים במדבר כי כל 
הגוים ערלים וכל בית ישראל ערלי לב שמעו את הדבר אשר דבר יהוה 
עליכם בית ישראל כה אמר יהוה אל דרכ הגוים אל תלמדו ומאתות 
השמים אל תחתו כי יחתו הגוים מהמה כי חקות העמים הבל הוא כי 
עצ מיער כרתו מעשה ידי חרש במעצד בכספ ובזהב ייפהו במסמרות 
ובמקבות יחזקום ולוא יפיק כתמר מקשה המה ולא ידברו נשוא ינשוא 
כי לא יצעדו אל תיראו מהם כי לא ירעו וגם היטיב אינ אותם מאינ כמוכ 
יהוה גדול אתה וגדול שמכ בגבורה מי לא יראכ מלכ הגוים כי לכ יאתה 
כי בכל חכמי הגוים ובכל מלכותמ מאינ כמוכ ובאחת יבערו ויכסלו מוסר 
הבלים עצ הוא כספ מרקע מתרשיש יובא וזהב מאופז מעשה חרש וידי 
צורפ תכלת וארגמנ לבושם מעשה חכמים כלם ויהוה אלהים אמת 


הוא אלהים חיים ומלכ עולם מקצפו תרעש הארצ ולא יכלו גוים זעמו 
כדנה תאמרונ להום אלהיא די שמיא וארקא לא עבדו יאבדו מארעא 
ומנ תחות שמיא אלה עשה ארצ בכחו מכינ תבל בחכמתו ובתבונתו 
נטה שמים לקול תתו המונ מים בשמים ויעלה נשאים מקצה ארצ הארצ 
ברקים למטר עשה ויוצא רוח מאצרתיו נבער כל אדם מדעת הביש כל 
צורפ מפסל כי שקר נסכו ולא רוח במ הבל המה מעשה תעתעים בעת 
פקדתמ יאבדו לא כאלה חלק יעקב כי יוצר הכל הוא וישראל שבט 
נחלתו יהוה צבאות שמו אספי מארצ כנעתכ ישבתי ישבת במצור כי כה 
אמר יהוה הנני קולע את יושבי הארצ בפעם הזאת והצרותי להם למענ 
ימצאו אוי לי על שברי נחלה מכתי ואני אמרתי אכ זה חלי ואשאנו אהלי 
שדד וכל מיתרי נתקו בני יצאני ואינם אינ נטה עוד אהלי ומקים יריעותי 
כי נבערו הרעים ואת יהוה לא דרשו על כנ לא השכילו וכל מרעיתמ 
נפוצה קול שמועה הנה באה ורעש גדול מארצ צפונ לשומ את ערי 
יהודה שממה מעונ תנים ידעתי יהוה כי לא לאדם דרכו לא לאיש הלכ 
והכינ את צעדו יסרני יהוה אכ במשפט אל באפכ פנ תמעטני שפכ 
חמתכ על הגוים אשר לא ידעוכ ועל משפחות אשר בשמכ לא קראו 
כי אכלו את יעקב ואכלהו ויכלהו ואת נוהו השמו הדבר אשר היה אל 
ירמיהו מאת יהוה לאמר שמעו את דברי הברית הזאת ודברתם אל 
איש יהודה ועל ישבי ירושלם ואמרת אליהמ כה אמר יהוה אלהי ישראל 
ארור האיש אשר לא ישמע את דברי הברית הזאת אשר צויתי את 
אבותיכם ביום הוציאי אותמ מארצ מצרים מכור הברזל לאמר שמעו 
בקולי ועשיתם אותם ככל אשר אצוה אתכם והייתם לי לעם ואנכי אהיה 
לכם לאלהים למענ הקים את השבועה אשר נשבעתי לאבותיכם לתת 
להם ארצ זבת חלב ודבש כיום הזה ואענ ואמר אמנ יהוה ויאמר יהוה 
אלי קרא את כל הדברים האלה בערי יהודה ובחצות ירושלם לאמר 
שמעו את דברי הברית הזאת ועשיתם אותמ כי העד העדתי באבותיכם 
ביום העלותי אותם מארצ מצרים ועד היום הזה השכם והעד לאמר 
שמעו בקולי ולא שמעו ולא הטו את אזנם וילכו איש בשרירות לבמ 
הרע ואביא עליהם את כל דברי הברית הזאת אשר צויתי לעשות ולא 
עשו ויאמר יהוה אלי נמצא קשר באיש יהודה ובישבי ירושלם שבו על 
עונת אבותם הראשנים אשר מאנו לשמוע את דברי והמה הלכו אחרי 
אלהים אחרים לעבדם הפרו בית ישראל ובית יהודה את בריתי אשר 
כרתי את אבותם לכנ כה אמר יהוה הנני מביא אליהם רעה אשר לא 
יוכלו לצאת ממנה וזעקו אלי ולא אשמע אליהם והלכו ערי יהודה וישבי 
ירושלם וזעקו אל האלהים אשר המ מקטרים להמ והושע לא יושיעו 
להמ בעת רעתם כי מספר עריכ היו אלהיכ יהודה ומספר חצות ירושלמ 
שמתמ מזבחות לבשת מזבחות לקטר לבעל ואתה אל תתפלל בעד 
העם הזה ואל תשא בעדם רנה ותפלה כי אינני שמע בעת קראם אלי 
בעד רעתם מה לידידי בביתי עשותה המזמתה הרבים ובשר קדש יעברו 
מעליכ כי רעתכי אז תעלזי זית רעננ יפה פרי תאר קרא יהוה שמכ לקול 
המולה גדלה הצית אש עליה ורעו דליותיו ויהוה צבאות הנוטע אותכ 
דבר עליכ רעה בגלל רעת בית ישראל ובית יהודה אשר עשו להמ 
להכעסני לקטר לבעל ויהוה הודיעני ואדעה אז הראיתני מעלליהם ואני 
ככבש אלופ יובל לטבוח ולא ידעתי כי עלי חשבו מחשבות נשחיתה 
עצ בלחמו ונכרתנו מארצ חיים ושמו לא יזכר עוד ויהוה צבאות שפט 
צדק בחנ כליות ולב אראה נקמתכ מהם כי אליכ גליתי את ריבי לכנ 
כה אמר יהוה על אנשי ענתות המבקשים את נפשכ לאמר לא תנבא 
בשמ יהוה ולא תמות בידנו לכנ כה אמר יהוה צבאות הנני פקד עליהמ 
הבחורים ימתו בחרב בניהם ובנותיהם ימתו ברעב ושארית לא תהיה 
להמ כי אביא רעה אל אנשי ענתות שנת פקדתמ צדיק אתה יהוה כי 


אריב אליכ אכ משפטים אדבר אותכ מדוע דרכ רשעים צלחה שלו כל 
בגדי בגד נטעתם גם שרשו ילכו גם עשו פרי קרוב אתה בפיהם ורחוק 
מכליותיהם ואתה יהוה ידעתני תראני ובחנת לבי אתכ התקם כצאנ 
לטבחה והקדשם ליום הרגה עד מתי תאבל הארצ ועשב כל השדה 
ייבש מרעת ישבי בה ספתה בהמות ועופ כי אמרו לא יראה את אחריתנו 
כי את רגלים רצתה וילאוכ ואיכ תתחרה את הסוסים ובארצ שלום אתה 
בוטח ואיכ תעשה בגאונ הירדנ כי גמ אחיכ ובית אביכ גמ המה בגדו בכ 
גמ המה קראו אחריכ מלא אל תאמנ במ כי ידברו אליכ טובות עזבתי 
את ביתי נטשתי את נחלתי נתתי את ידדות נפשי בכפ איביה היתה לי 
נחלתי כאריה ביער נתנה עלי בקולה על כנ שנאתיה העיט צבוע נחלתי 
לי העיט סביב עליה לכו אספו כל חית השדה התיו לאכלה רעימ רבים 
שחתו כרמי בססו את חלקתי נתנו את חלקת חמדתי למדבר שממה 
שמה לשממה אבלה עלי שממה נשמה כל הארצ כי אינ איש שמ 
על לב על כל שפים במדבר באו שדדים כי חרב ליהוה אכלה מקצה 
ארצ ועד קצה הארצ אינ שלום לכל בשר זרעו חטים וקצים קצרו נחלו 
לא יועלו ובשו מתבואתיכם מחרונ אפ יהוה כה אמר יהוה על כל שכני 
הרעים הנגעים בנחלה אשר הנחלתי את עמי את ישראל הנני נתשמ 
מעל אדמתם ואת בית יהודה אתוש מתוכם והיה אחרי נתשי אותם אשוב 
ורחמתים והשבתים איש לנחלתו ואיש לארצו והיה אמ למד ילמדו את 
דרכי עמי להשבע בשמי חי יהוה כאשר למדו את עמי להשבע בבעל 
ונבנו בתוכ עמי ואמ לא ישמעו ונתשתי את הגוי ההוא נתוש ואבד נאמ 
יהוה כה אמר יהוה אלי הלוכ וקנית לכ אזור פשתים ושמתו על מתניכ 
ובמים לא תבאהו ואקנה את האזור כדבר יהוה ואשם על מתני ויהי דבר 
יהוה אלי שנית לאמר קח את האזור אשר קנית אשר על מתניכ וקום 
לכ פרתה וטמנהו שמ בנקיק הסלע ואלכ ואטמנהו בפרת כאשר צוה 
יהוה אותי ויהי מקצ ימים רבים ויאמר יהוה אלי קום] לכ פרתה וקח משמ 
את האזור אשר צויתיכ לטמנו שמ ואלכ פרתה ואחפר ואקח את האזור 
מנ המקום אשר טמנתיו שמה והנה נשחת האזור לא יצלח לכל ויהי 
דבר יהוה אלי לאמר כה אמר יהוה ככה אשחית את גאונ יהודה ואת 
גאונ ירושלם הרב העמ הזה הרע המאנים לשמוע את דברי ההלכים 
בשררות לבם וילכו אחרי אלהים אחרים לעבדם ולהשתחות להמ ויהי 
כאזור הזה אשר לא יצלח לכל כי כאשר ידבק האזור אל מתני איש כנ 
הדבקתי אלי את כל בית ישראל ואת כל בית יהודה נאם יהוה להיות 
לי לעם ולשם ולתהלה ולתפארת ולא שמעו ואמרת אליהם את הדבר 
הזה כה אמר יהוה אלהי ישראל כל נבל ימלא יינ ואמרו אליכ הידע 
לא נדע כי כל נבל ימלא יינ ואמרת אליהם כה אמר יהוה הנני ממלא 
את כל ישבי הארצ הזאת ואת המלכים הישבים לדוד על כסאו ואת 
הכהנים ואת הנביאים ואת כל ישבי ירושלם שכרונ ונפצתים איש אל 
אחיו והאבות והבנים יחדו נאם יהוה לא אחמול ולא אחוס ולא ארחמ 
מהשחיתם שמעו והאזינו אל תגבהו כי יהוה דבר תנו ליהוה אלהיכם 
כבוד בטרמ יחשכ ובטרם יתנגפו רגליכם על הרי נשפ וקויתם לאור 
ושמה לצלמות ישית ושית לערפל ואמ לא תשמעוה במסתרים תבכה 
נפשי מפני גוה ודמע תדמע ותרד עיני דמעה כי נשבה עדר יהוה אמר 
למלכ ולגבירה השפילו שבו כי ירד מראשותיכם עטרת תפארתכמ ערי 
הנגב סגרו ואינ פתח הגלת יהודה כלה הגלת שלומים שאי שאו עיניכם 
וראי וראו הבאים מצפונ איה העדר נתנ לכ צאנ תפארתכ מה תאמרי כי 
יפקד עליכ ואת למדת אתמ עליכ אלפים לראש הלוא חבלים יאחזוכ 
כמו אשת לדה וכי תאמרי בלבבכ מדוע קראני אלה ברב עונכ נגלו 
שוליכ נחמסו עקביכ היהפכ כושי עורו ונמר חברברתיו גמ אתמ תוכלו 
להיטיב למדי הרע ואפיצם כקש עובר לרוח מדבר זה גורלכ מנת מדיכ 


מאתי נאם יהוה אשר שכחת אותי ותבטחי בשקר וגם אני חשפתי שוליכ 
על פניכ ונראה קלונכ נאפיכ ומצהלותיכ זמת זנותכ על גבעות בשדה 
ראיתי שקוציכ אוי לכ ירושלם לא תטהרי אחרי מתי עד אשר היה דבר 
יהוה אל ירמיהו על דברי הבצרות אבלה יהודה ושעריה אמללו קדרו 
לארצ וצוחת ירושלם עלתה ואדריהם שלחו צעוריהם צעיריהם למימ 
באו על גבים לא מצאו מים שבו כליהם ריקמ בשו והכלמו וחפו ראשמ 
בעבור האדמה חתה כי לא היה גשם בארצ בשו אכרים חפו ראשם כי 
גמ אילת בשדה ילדה ועזוב כי לא היה דשא ופראים עמדו על שפים 
שאפו רוח כתנים כלו עיניהם כי אינ עשב אמ עונינו ענו בנו יהוה עשה 
למענ שמכ כי רבו משובתינו לכ חטאנו מקוה ישראל מושיעו בעת צרה 
למה תהיה כגר בארצ וכארח נטה ללונ למה תהיה כאיש נדהם כגבור 
לא יוכל להושיע ואתה בקרבנו יהוה ושמכ עלינו נקרא אל תנחנו כה 
אמר יהוה לעמ הזה כנ אהבו לנוע רגליהם לא חשכו ויהוה לא רצמ 
עתה יזכר עונם ויפקד חטאתם ויאמר יהוה אלי אל תתפלל בעד העמ 
הזה לטובה כי יצמו אינני שמע אל רנתם וכי יעלו עלה ומנחה אינני 
רצמ כי בחרב וברעב ובדבר אנכי מכלה אותם ואמר אהה אדני יהוה 
הנה הנבאים אמרים להם לא תראו חרב ורעב לא יהיה לכם כי שלום 
אמת אתנ לכם במקום הזה ויאמר יהוה אלי שקר הנבאים נבאים בשמי 
לא שלחתים ולא צויתים ולא דברתי אליהם חזונ שקר וקסם ואלול 
ואליל ותרמות ותרמית לבם המה מתנבאים לכמ לכנ כה אמר יהוה על 
הנבאים הנבאים בשמי ואני לא שלחתים והמה אמרים חרב ורעב לא 
יהיה בארצ הזאת בחרב וברעב יתמו הנבאים ההמה והעם אשר המה 
נבאים להם יהיו משלכים בחצות ירושלם מפני הרעב והחרב ואינ מקבר 
להמה המה נשיהם ובניהם ובנתיהם ושפכתי עליהם את רעתם ואמרת 
אליהם את הדבר הזה תרדנה עיני דמעה לילה ויומם ואל תדמינה כי 
שבר גדול נשברה בתולת בת עמי מכה נחלה מאד אמ יצאתי השדה 
והנה חללי חרב ואמ באתי העיר והנה תחלואי רעב כי גמ נביא גמ 
כהנ סחרו אל ארצ ולא ידעו המאס מאסת את יהודה אמ בציונ געלה 
נפשכ מדוע הכיתנו ואינ לנו מרפא קוה לשלום ואינ טוב ולעת מרפא 
והנה בעתה ידענו יהוה רשענו עונ אבותינו כי חטאנו לכ אל תנאצ למענ 
שמכ אל תנבל כסא כבודכ זכר אל תפר בריתכ אתנו היש בהבלי 
הגוים מגשמים ואם השמים יתנו רבבים הלא אתה הוא יהוה אלהינו 
ונקוה לכ כי אתה עשית את כל אלה ויאמר יהוה אלי אמ יעמד משה 
ושמואל לפני אינ נפשי אל העם הזה שלח מעל פני ויצאו והיה כי יאמרו 
אליכ אנה נצא ואמרת אליהם כה אמר יהוה אשר למות למות ואשר 
לחרב לחרב ואשר לרעב לרעב ואשר לשבי לשבי ופקדתי עליהם 
ארבע משפחות נאם יהוה את החרב להרג ואת הכלבים לסחב ואת 
עופ השמים ואת בהמת הארצ לאכל ולהשחית ונתתים לזועה לזעוה 
לכל ממלכות הארצ בגלל מנשה בנ יחזקיהו מלכ יהודה על אשר 
עשה בירושלם כי מי יחמל עליכ ירושלם ומי ינוד לכ ומי יסור לשאל 
לשלם לכ את נטשת אתי נאם יהוה אחור תלכי ואט את ידי עליכ 
ואשחיתכ נלאיתי הנחמ ואזרם במזרה בשערי הארצ שכלתי אבדתי 
את עמי מדרכיהם לוא שבו עצמו לי אלמנתו מחול ימים הבאתי להמ 
על אמ בחור שדד בצהרים הפלתי עליה פתאם עיר ובהלות אמללה 
ילדת השבעה נפחה נפשה באה בא שמשה בעד יומם בושה וחפרה 
ושאריתם לחרב אתנ לפני איביהם נאם יהוה אוי לי אמי כי ילדתני איש 
ריב ואיש מדונ לכל הארצ לא נשיתי ולא נשו בי כלה מקללוני אמר 
יהוה אם לא שרותכ שריתיכ לטוב אמ לוא הפגעתי בכ בעת רעה ובעת 
צרה את האיב הירע ברזל ברזל מצפונ ונחשת חילכ ואוצרותיכ לבז 
אתנ לא במחיר ובכל חטאותיכ ובכל גבוליכ והעברתי את איביכ בארצ 


לא ידעת כי אש קדחה באפי עליכם תוקד אתה ידעת יהוה זכרני ופקדני 
והנקם לי מרדפי אל לארכ אפכ תקחני דע שאתי עליכ חרפה נמצאו 
דבריכ ואכלם ויהי דבריכ דברכ לי לששונ ולשמחת לבבי כי נקרא שמכ 
עלי יהוה אלהי צבאות לא ישבתי בסוד משחקים ואעלז מפני ידכ בדד 
ישבתי כי זעם מלאתני למה היה כאבי נצח ומכתי אנושה מאנה הרפא 
היו תהיה לי כמו אכזב מים לא נאמנו לכנ כה אמר יהוה אמ תשוב 
ואשיבכ לפני תעמד ואם תוציא יקר מזולל כפי תהיה ישבו המה אליכ 
ואתה לא תשוב אליהם ונתתיכ לעמ הזה לחומת נחשת בצורה ונלחמו 
אליכ ולא יוכלו לכ כי אתכ אני להושיעכ ולהצילכ נאם יהוה והצלתיכ 
מיד רעים ופדתיכ מכפ ערצים ויהי דבר יהוה אלי לאמר לא תקח לכ 
אשה ולא יהיו לכ בנים ובנות במקום הזה כי כה אמר יהוה על הבנים 
ועל הבנות הילודים במקום הזה ועל אמתם הילדות אותמ ועל אבותמ 
המולדים אותם בארצ הזאת ממותי תחלאים ימתו לא יספדו ולא יקברו 
לדמנ על פני האדמה יהיו ובחרב וברעב יכלו והיתה נבלתמ למאכל 
לעופ השמים ולבהמת הארצ כי כה אמר יהוה אל תבוא בית מרזח 
ואל תלכ לספוד ואל תנד להם כי אספתי את שלומי מאת העמ הזה 
נאם יהוה את החסד ואת הרחמים ומתו גדלים וקטנים בארצ הזאת לא 
יקברו ולא יספדו להם ולא יתגדד ולא יקרח להם ולא יפרסו להם על 
אבל לנחמו על מת ולא ישקו אותם כוס תנחומים על אביו ועל אמו ובית 
משתה לא תבוא לשבת אותמ לאכל ולשתות כי כה אמר יהוה צבאות 
אלהי ישראל הנני משבית מנ המקום הזה לעיניכם ובימיכם קול ששונ 
וקול שמחה קול חתנ וקול כלה והיה כי תגיד לעם הזה את כל הדברים 
האלה ואמרו אליכ על מה דבר יהוה עלינו את כל הרעה הגדולה הזאת 
ומה עוננו ומה חטאתנו אשר חטאנו ליהוה אלהינו ואמרת אליהם על 
אשר עזבו אבותיכם אותי נאם יהוה וילכו אחרי אלהים אחרים ויעבדום 
וישתחוו להם ואתי עזבו ואת תורתי לא שמרו ואתם הרעתם לעשות 
מאבותיכם והנכם הלכים איש אחרי שררות לבו הרע לבלתי שמע אלי 
והטלתי אתכם מעל הארצ הזאת על הארצ אשר לא ידעתם אתמ 
ואבותיכם ועבדתם שמ את אלהים אחרים יומם ולילה אשר לא אתנ 
לכם חנינה לכנ הנה ימים באים נאם יהוה ולא יאמר עוד חי יהוה אשר 
העלה את בני ישראל מארצ מצרים כי אמ חי יהוה אשר העלה את 
בני ישראל מארצ צפונ ומכל הארצות אשר הדיחם שמה והשבתים 
על אדמתם אשר נתתי לאבותם הנני שלח לדוגים לדיגים רבים נאמ 
יהוה ודיגום ואחרי כנ אשלח לרבים צידים וצדום] מעל כל הר ומעל 
כל גבעה ומנקיקי הסלעים כי עיני על כל דרכיהמ לא נסתרו מלפני 
ולא נצפנ עונם מנגד עיני ושלמתי ראשונה משנה עונם וחטאתמ על 
חללם את ארצי בנבלת שקוציהם ותועבותיהם מלאו את נחלתי יהוה 
עזי ומעזי ומנוסי ביום צרה אליכ גוים יבאו מאפסי ארצ ויאמרו אכ שקר 
נחלו אבותינו הבל ואינ בם מועיל היעשה לו אדם אלהים והמה לא 
אלהים לכנ הנני מודיעם בפעם הזאת אודיעם את ידי ואת גבורתי וידעו 
כי שמי יהוה חטאת יהודה כתובה בעט ברזל בצפרנ שמיר חרושה על 
לוח לבם ולקרנות מזבחותיכם כזכר בניהם מזבחותם ואשריהם על עצ 
רעננ על גבעות הגבהות הררי בשדה חילכ כל אוצרותיכ לבז אתנ 
במתיכ בחטאת בכל גבוליכ ושמטתה ובכ מנחלתכ אשר נתתי לכ 
והעבדתיכ את איביכ בארצ אשר לא ידעת כי אש קדחתם באפי עד 
עולם תוקד כה אמר יהוה ארור הגבר אשר יבטח באדם ושם בשר 
זרעו ומנ יהוה יסור לבו והיה כערער בערבה ולא יראה כי יבוא טוב ושכנ 
חררים במדבר ארצ מלחה ולא תשב ברוכ הגבר אשר יבטח ביהוה 
והיה יהוה מבטחו והיה כעצ שתול על מים ועל יובל ישלח שרשיו ולא 
ירא יראה כי יבא חמ והיה עלהו רעננ ובשנת בצרת לא ידאג ולא ימיש 


מעשות פרי עקב הלב מכל ואנש הוא מי ידענו אני יהוה חקר לב בחנ 
כליות ולתת לאיש כדרכו כדרכיו כפרי מעלליו קרא דגר ולא ילד עשה 
עשר ולא במשפט בחצי ימו ימיו יעזבנו ובאחריתו יהיה נבל כסא כבוד 
מרום מראשונ מקום מקדשנו מקוה ישראל יהוה כל עזביכ יבשו יסורי 
וסורי בארצ יכתבו כי עזבו מקור מים חיים את יהוה רפאני יהוה וארפא 
הושיעני ואושעה כי תהלתי אתה הנה המה אמרים אלי איה דבר יהוה 
יבוא נא ואני לא אצתי מרעה אחריכ ויום אנוש לא התאויתי אתה ידעת 
מוצא שפתי נכח פניכ היה אל תהיה לי למחתה מחסי אתה ביום רעה 
יבשו רדפי ואל אבשה אני יחתו המה ואל אחתה אני הביא עליהם יום 
רעה ומשנה שברונ שברם כה אמר יהוה אלי הלכ ועמדת בשער בני עמ 
העם אשר יבאו בו מלכי יהודה ואשר יצאו בו ובכל שערי ירושלם ואמרת 
אליהם שמעו דבר יהוה מלכי יהודה וכל יהודה וכל ישבי ירושלם הבאים 
בשערים האלה כה אמר יהוה השמרו בנפשותיכם ואל תשאו משא 
ביום השבת והבאתם בשערי ירושלם ולא תוציאו משא מבתיכם ביום 
השבת וכל מלאכה לא תעשו וקדשתמ את יום השבת כאשר צויתי את 
אבותיכם ולא שמעו ולא הטו את אזנם ויקשו את ערפם לבלתי שומע 
שמוע ולבלתי קחת מוסר והיה אמ שמע תשמעונ אלי נאם יהוה לבלתי 
הביא משא בשערי העיר הזאת ביום השבת ולקדש את יום השבת 
לבלתי עשות בה בו כל מלאכה ובאו בשערי העיר הזאת מלכים ושרים 
ישבים על כסא דוד רכבים ברכב ובסוסים המה ושריהם איש יהודה 
וישבי ירושלם וישבה העיר הזאת לעולם ובאו מערי יהודה ומסביבות 
ירושלם ומארצ בנימנ ומנ השפלה ומנ ההר ומנ הנגב מבאים עולה 
וזבח ומנחה ולבונה ומבאי תודה בית יהוה ואם לא תשמעו אלי לקדש 
את יום השבת ולבלתי שאת משא ובא בשערי ירושלם ביום השבת 
והצתי אש בשעריה ואכלה ארמנות ירושלם ולא תכבה הדבר אשר 
היה אל ירמיהו מאת יהוה לאמר קום וירדת בית היוצר ושמה אשמיעכ 
את דברי וארד בית היוצר והנהו והנה הוא עשה מלאכה על האבנים 
ונשחת הכלי אשר הוא עשה בחמר ביד היוצר ושב ויעשהו כלי אחר 
כאשר ישר בעיני היוצר לעשות ויהי דבר יהוה אלי לאמור הכיוצר הזה 
לא אוכל לעשות לכם בית ישראל נאם יהוה הנה כחמר ביד היוצר כנ 
אתמ בידי בית ישראל רגע אדבר על גוי ועל ממלכה לנתוש ולנתוצ 
ולהאביד ושב הגוי ההוא מרעתו אשר דברתי עליו ונחמתי על הרעה 
אשר חשבתי לעשות לו ורגע אדבר על גוי ועל ממלכה לבנת ולנטע 
ועשה הרעה הרע בעיני לבלתי שמע בקולי ונחמתי על הטובה אשר 
אמרתי להיטיב אותו ועתה אמר נא אל איש יהודה ועל יושבי ירושלם 
לאמר כה אמר יהוה הנה אנכי יוצר עליכם רעה וחשב עליכם מחשבה 
שובו נא איש מדרכו הרעה והיטיבו דרכיכם ומעלליכם ואמרו נואש כי 
אחרי מחשבותינו נלכ ואיש שררות לבו הרע נעשה לכנ כה אמר יהוה 
שאלו נא בגוים מי שמע כאלה שעררת עשתה מאד בתולת ישראל 
היעזב מצור שדי שלג לבנונ אם ינתשו מים זרים קרים נוזלים כי שכחני 
עמי לשוא יקטרו ויכשלום בדרכיהם שבילי עולם ללכת נתיבות דרכ 
לא סלולה לשום ארצמ לשמה שרוקת שריקות עולם כל עובר עליה 
ישם ויניד בראשו כרוח קדים אפיצם לפני אויב ערפ ולא פנים אראמ 
ביום אידם ויאמרו לכו ונחשבה על ירמיהו מחשבות כי לא תאבד תורה 
מכהנ ועצה מחכם ודבר מנביא לכו ונכהו בלשונ ואל נקשיבה אל כל 
דבריו הקשיבה יהוה אלי ושמע לקול יריבי הישלם תחת טובה רעה 
כי כרו שוחה לנפשי זכר עמדי לפניכ לדבר עליהם טובה להשיב את 
חמתכ מהמ לכנ תנ את בניהם לרעב והגרם על ידי חרב ותהינה נשיהם 
שכלות ואלמנות ואנשיהם יהיו הרגי מות בחוריהם מכי חרב במלחמה 
תשמע זעקה מבתיהמ כי תביא עליהמ גדוד פתאמ כי כרו שיחה שוחה 


ללכדני ופחים טמנו לרגלי ואתה יהוה ידעת את כל עצתם עלי למות 
אל תכפר על עונם וחטאתם מלפניכ אל תמחי והיו ויהיו מכשלים לפניכ 
בעת אפכ עשה בהמ כה אמר יהוה הלוכ וקנית בקבק יוצר חרש ומזקני 
העם ומזקני הכהנים ויצאת אל גיא בנ הנם אשר פתח שער החרסות 
החרסית וקראת שמ את הדברים אשר אדבר אליכ ואמרת שמעו דבר 
יהוה מלכי יהודה וישבי ירושלם כה אמר יהוה צבאות אלהי ישראל הנני 
מביא רעה על המקום הזה אשר כל שמעה תצלנה אזניו יענ אשר עזבני 
וינכרו את המקומ הזה ויקטרו בו לאלהים אחרים אשר לא ידעום המה 
ואבותיהם ומלכי יהודה ומלאו את המקום הזה דמ נקים ובנו את במות 
הבעל לשרפ את בניהם באש עלות לבעל אשר לא צויתי ולא דברתי 
ולא עלתה על לבי לכנ הנה ימים באים נאם יהוה ולא יקרא למקום 
הזה עוד התפת וגיא בנ הנם כי אמ גיא ההרגה ובקתי את עצת יהודה 
וירושלם במקום הזה והפלתים בחרב לפני איביהם וביד מבקשי נפשמ 
ונתתי את נבלתם למאכל לעופ השמים ולבהמת הארצ ושמתי את 
העיר הזאת לשמה ולשרקה כל עבר עליה ישמ וישרק על כל מכתה 
והאכלתים את בשר בניהם ואת בשר בנתיהם ואיש בשר רעהו יאכלו 
במצור ובמצוק אשר יציקו להם איביהם ומבקשי נפשם ושברת הבקבק 
לעיני האנשים ההלכים אותכ ואמרת אליהם כה אמר יהוה צבאות ככה 
אשבר את העם הזה ואת העיר הזאת כאשר ישבר את כלי היוצר אשר 
לא יוכל להרפה עוד ובתפת יקברו מאינ מקום לקבור כנ אעשה למקום 
הזה נאם יהוה וליושביו ולתת את העיר הזאת כתפת והיו בתי ירושלם 
ובתי מלכי יהודה כמקום התפת הטמאים לכל הבתים אשר קטרו על 
גגתיהם לכל צבא השמים והסכ נסכים לאלהים אחרים ויבא ירמיהו 
מהתפת אשר שלחו יהוה שם להנבא ויעמד בחצר בית יהוה ויאמר אל 
כל העם כה אמר יהוה צבאות אלהי ישראל הנני מבי מביא אל העיר 
הזאת ועל כל עריה את כל הרעה אשר דברתי עליה כי הקשו את 
ערפם לבלתי שמוע את דברי וישמע פשחור בנ אמר הכהנ והוא פקיד 
נגיד בבית יהוה את ירמיהו נבא את הדברים האלה ויכה פשחור את 
ירמיהו הנביא ויתנ אתו על המהפכת אשר בשער בנימנ העליונ אשר 
בבית יהוה ויהי ממחרת ויצא פשחור את ירמיהו מנ המהפכת ויאמר אליו 
ירמיהו לא פשחור קרא יהוה שמכ כי אמ מגור מסביב כי כה אמר יהוה 
הנני נתנכ למגור לכ ולכל אהביכ ונפלו בחרב איביהם ועיניכ ראות ואת 
כל יהודה אתנ ביד מלכ בבל והגלם בבלה והכמ בחרב ונתתי את כל 
חסנ העיר הזאת ואת כל יגיעה ואת כל יקרה ואת כל אוצרות מלכי 
יהודה אתנ ביד איביהם ובזזום ולקחום והביאום בבלה ואתה פשחור וכל 
ישבי ביתכ תלכו בשבי ובבל תבוא ושמ תמות ושם תקבר אתה וכל 
אהביכ אשר נבאת להמ בשקר פתיתני יהוה ואפת חזקתני ותוכל הייתי 
לשחוק כל היום כלה לעג לי כי מדי אדבר אזעק חמס ושד אקרא כי 
היה דבר יהוה לי לחרפה ולקלס כל היום ואמרתי לא אזכרנו ולא אדבר 
עוד בשמו והיה בלבי כאש בערת עצר בעצמתי ונלאיתי כלכל ולא 
אוכל כי שמעתי דבת רבים מגור מסביב הגידו ונגידנו כל אנוש שלומי 
שמרי צלעי אולי יפתה ונוכלה לו ונקחה נקמתנו ממנו ויהוה אותי כגבור 
עריצ על כנ רדפי יכשלו ולא יכלו בשו מאד כי לא השכילו כלמת עולמ 
לא תשכח ויהוה צבאות בחנ צדיק ראה כליות ולב אראה נקמתכ מהמ 
כי אליכ גליתי את ריבי שירו ליהוה הללו את יהוה כי הציל את נפש 
אביונ מיד מרעים ארור היום אשר ילדתי בו יום אשר ילדתני אמי אל 
יהי ברוכ ארור האיש אשר בשר את אבי לאמר ילד לכ בנ זכר שמח 
שמחהו והיה האיש ההוא כערים אשר הפכ יהוה ולא נחם ושמע זעקה 
בבקר ותרועה בעת צהרים אשר לא מותתני מרחם ותהי לי אמי קברי 
ורחמה הרת עולמ למה זה מרחם יצאתי לראות עמל ויגונ ויכלו בבשת 


ימי הדבר אשר היה אל ירמיהו מאת יהוה בשלח אליו המלכ צדקיהו את 
פשחור בנ מלכיה ואת צפניה בנ מעשיה הכהנ לאמר דרש נא בעדנו 
את יהוה כי נבוכדראצר מלכ בבל נלחם עלינו אולי יעשה יהוה אותנו 
ככל נפלאתיו ויעלה מעלינו ויאמר ירמיהו אליהם כה תאמרנ אל צדקיהו 
כה אמר יהוה אלהי ישראל הנני מסב את כלי המלחמה אשר בידכמ 
אשר אתמ נלחמים במ את מלכ בבל ואת הכשדימ הצרים עליכם מחוצ 
לחומה ואספתי אותם אל תוכ העיר הזאת ונלחמתי אני אתכמם ביד נטויה 
ובזרוע חזקה ובאפ ובחמה ובקצפ גדול והכיתי את יושבי העיר הזאת 
ואת האדם ואת הבהמה בדבר גדול ימתו ואחרי כנ נאם יהוה אתנ את 
צדקיהו מלכ יהודה ואת עבדיו ואת העם ואת הנשארים בעיר הזאת מנ 
הדבר מנ החרב ומנ הרעב ביד נבוכדראצר מלכ בבל וביד איביהם וביד 
מבקשי נפשם והכם לפי חרב לא יחוס עליהם ולא יחמל ולא ירחם ואל 
העם הזה תאמר כה אמר יהוה הנני נתנ לפניכם את דרכ החיים ואת 
דרכ המות הישב בעיר הזאת ימות בחרב וברעב ובדבר והיוצא ונפל על 
הכשדים הצרים עליכם יחיה וחיה והיתה לו נפשו לשלל כי שמתי פני 
בעיר הזאת לרעה ולא לטובה נאם יהוה ביד מלכ בבל תנתנ ושרפה 
באש ולבית מלכ יהודה שמעו דבר יהוה בית דוד כה אמר יהוה דינו 
לבקר משפט והצילו גזול מיד עושק פנ תצא כאש חמתי ובערה ואינ 
מכבה מפני רע מעלליהמ מעלליכם הנני אליכ ישבת העמק צור המישר 
נאם יהוה האמרים מי יחת עלינו ומי יבוא במעונותינו ופקדתי עליכם כפרי 
מעלליכם נאם יהוה והצתי אש ביערה ואכלה כל סביביה כה אמר יהוה 
רד בית מלכ יהודה ודברת שמ את הדבר הזה ואמרת שמע דבר יהוה 
מלכ יהודה הישב על כסא דוד אתה ועבדיכ ועמכ הבאים בשערים 
האלה כה אמר יהוה עשו משפט וצדקה והצילו גזול מיד עשוק וגר יתום 
ואלמנה אל תנו אל תחמסו ודם נקי אל תשפכו במקום הזה כי אמ 
עשו תעשו את הדבר הזה ובאו בשערי הבית הזה מלכים ישבים לדוד 
על כסאו רכבים ברכב ובסוסים הוא ועבדו ועבדיו ועמו ואמ לא תשמעו 
את הדברים האלה בי נשבעתי נאם יהוה כי לחרבה יהיה הבית הזה 
כי כה אמר יהוה על בית מלכ יהודה גלעד אתה לי ראש הלבנונ אמ 
לא אשיתכ מדבר ערים לא נושבה נושבו וקדשתי עליכ משחתים איש 
וכליו וכרתו מבחר ארזיכ והפילו על האש ועברו גוים רבימ על העיר 
הזאת ואמרו איש אל רעהו על מה עשה יהוה ככה לעיר הגדולה הזאת 
ואמרו על אשר עזבו את ברית יהוה אלהיהם וישתחוו לאלהים אחרים 
ויעבדום אל תבכו למת ואל תנדו לו בכו בכו להלכ כי לא ישוב עוד 
וראה את ארצ מולדתו כי כה אמר יהוה אל שלם בנ יאשיהו מלכ יהודה 
המלכ תחת יאשיהו אביו אשר יצא מנ המקום הזה לא ישוב שם עוד 
כי במקום אשר הגלו אתו שמ ימות ואת הארצ הזאת לא יראה עוד הוי 
בנה ביתו בלא צדק ועליותיו בלא משפט ברעהו יעבד חנם ופעלו לא 
יתנ לו האמר אבנה לי בית מדות ועליות מרוחים וקרע לו חלוני וספונ 
בארז ומשוח בששר התמלכ כי אתה מתחרה בארז אביכ הלוא אכל 
ושתה ועשה משפט וצדקה אז טוב לו דג דינ עני ואביונ אז טוב הלוא 
היא הדעת אתי נאם יהוה כי אינ עיניכ ולבכ כי אמ על בצעכ ועל דמ 
הנקי לשפוכ ועל העשק ועל המרוצה לעשות לכנ כה אמר יהוה אל 
יהויקים בנ יאשיהו מלכ יהודה לא יספדו לו הוי אחי והוי אחות לא יספדו 
לו הוי אדונ והוי הדה קבורת חמור יקבר סחוב והשלכ מהלאה לשערי 
ירושלם עלי הלבנונ וצעקי ובבשנ תני קולכ וצעקי מעברים כי נשברו כל 
מאהביכ דברתי אליכ בשלותיכ אמרת לא אשמע זה דרככ מנעוריכ כי 
לא שמעת בקולי כל רעיכ תרעה רוח ומאהביכ בשבי ילכו כי אז תבשי 
ונכלמת מכל רעתכ ישבתי ישבת בלבנונ מקננתי מקננת בארזים מה 
נחנת בבא לכ חבלים חיל כילדה חי אני נאם יהוה כי אם יהיה כניהו 


בנ יהויקים מלכ יהודה חותמ על יד ימיני כי משם אתקנכ ונתתיכ ביד 
מבקשי נפשכ וביד אשר אתה יגור מפניהם וביד נבוכדראצר מלכ בבל 
וביד הכשדים והטלתי אתכ ואת אמכ אשר ילדתכ על הארצ אחרת 
אשר לא ילדתם שמ ושם תמותו ועל הארצ אשר המ מנשאים את 
נפשם לשוב שמ שמה לא ישובו העצב נבזה נפוצ האיש הזה כניהו 
אמ כלי אינ חפצ בו מדוע הוטלו הוא וזרעו והשלכו על הארצ אשר לא 
ידעו ארצ ארצ ארצ שמעי דבר יהוה כה אמר יהוה כתבו את האיש 
הזה ערירי גבר לא יצלח בימיו כי לא יצלח מזרעו איש ישב על כסא 
דוד ומשל עוד ביהודה הוי רעימ מאבדים ומפצים את צאנ מרעיתי נאמ 
יהוה לכנ כה אמר יהוה אלהי ישראל על הרעים הרעים את עמי אתמ 
הפצתם את צאני ותדחום ולא פקדתמ אתמ הנני פקד עליכם את רע 
מעלליכם נאם יהוה ואני אקבצ את שארית צאני מכל הארצות אשר 
הדחתי אתמ שמ והשבתי אתהנ על נוהנ ופרו ורבו והקמתי עליהם רעימ 
ורעום ולא ייראו עוד ולא יחתו ולא יפקדו נאם יהוה הנה ימים באים 
נאם יהוה והקמתי לדוד צמח צדיק ומלכ מלכ והשכיל ועשה משפט 
וצדקה בארצ בימיו תושע יהודה וישראל ישכנ לבטח וזה שמו אשר 
יקראו יהוה צדקנו לכנ הנה ימימ באים נאם יהוה ולא יאמרו עוד חי יהוה 
אשר העלה את בני ישראל מארצ מצרים כי אם חי יהוה אשר העלה 
ואשר הביא את זרע בית ישראל מארצ צפונה ומכל הארצות אשר 
הדחתים שמ וישבו על אדמתם לנבאים נשבר לבי בקרבי רחפו כל 
עצמותי הייתי כאיש שכור וכגבר עברו יינ מפני יהוה ומפני דברי קדשו כי 
מנאפים מלאה הארצ כי מפני אלה אבלה הארצ יבשו נאות מדבר ותהי 
מרוצתם רעה וגבורתם לא כנ כי גמ נביא גם כהנ חנפו גמ בביתי מצאתי 
רעתם נאם יהוה לכנ יהיה דרכם להם כחלקלקות באפלה ידחו ונפלו 
בה כי אביא עליהם רעה שנת פקדתם נאמ יהוה ובנביאי שמרונ ראיתי 
תפלה הנבאו בבעל ויתעו את עמי את ישראל ובנבאי ירושלם ראיתי 
שערורה נאופ והלכ בשקר וחזקו ידי מרעים לבלתי שבו איש מרעתו היו 
לי כלמ כסדם וישביה כעמרה לכנ כה אמר יהוה צבאות על הנבאים 
הנני מאכיל אותם לענה והשקתים מי ראש כי מאת נביאי ירושלם יצאה 
חנפה לכל הארצ כה אמר יהוה צבאות אל תשמעו על דברי הנבאים 
הנבאים לכמ מהבלים המה אתכם חזונ לבמ ידברו לא מפי יהוה אמרים 
אמור למנאצי דבר יהוה שלום יהיה לכם וכל הלכ בשררות לבו אמרו 
לא תבוא עליכם רעה כי מי עמד בסוד יהוה וירא וישמע את דברו מי 
הקשיב דברי דברו וישמע הנה סערת יהוה חמה יצאה וסער מתחולל 
על ראש רשעים יחול לא ישוב אפ יהוה עד עשתו ועד הקימו מזמות 
לבו באחרית הימים תתבוננו בה בינה לא שלחתי את הנבאים והם רצו 
לא דברתי אליהם והמ נבאו ואמ עמדו בסודי וישמעו דברי את עמי 
וישבום מדרכם הרע ומרע מעלליהם האלהי מקרב אני נאם יהוה ולא 
אלהי מרחק אמ יסתר איש במסתרים ואני לא אראנו נאם יהוה הלוא 
את השמים ואת הארצ אני מלא נאם יהוה שמעתי את אשר אמרו 
הנבאים הנבאים בשמי שקר לאמר חלמתי חלמתי עד מתי היש בלב 
הנבאים נבאי השקר ונביאי תרמת לבם החשבים להשכיח את עמי שמי 
בחלומתם אשר יספרו איש לרעהו כאשר שכחו אבותם את שמי בבעל 
הנביא אשר אתו חלום יספר חלום ואשר דברי אתו ידבר דברי אמת מה 
לתבנ את הבר נאמ יהוה הלוא כה דברי כאש נאם יהוה וכפטיש יפצצ 
סלע לכנ הנני על הנבאים נאם יהוה מגנבי דברי איש מאת רעהו הנני 
על הנביאם נאם יהוה הלקחים לשונם וינאמו נאם הנני על נבאי חלמות 
שקר נאם יהוה ויספרום ויתעו את עמי בשקריהם ובפחזותם ואנכי לא 
שלחתים ולא צויתים והועיל לא יועילו לעם הזה נאם יהוה וכי ישאלכ 
העם הזה או הנביא או כהנ לאמר מה משא יהוה ואמרת אליהם את מה 


משא ונטשתי אתכמ נאם יהוה והנביא והכהנ והעם אשר יאמר משא 
יהוה ופקדתי על האיש ההוא ועל ביתו כה תאמרו איש על רעהו ואיש 
אל אחיו מה ענה יהוה ומה דבר יהוה ומשא יהוה לא תזכרו עוד כי המשא 
יהיה לאיש דברו והפכתמ את דברי אלהים חיים יהוה צבאות אלהינו כה 
תאמר אל הנביא מה ענכ יהוה ומה דבר יהוה ואם משא יהוה תאמרו 
לכנ כה אמר יהוה יענ אמרכם את הדבר הזה משא יהוה ואשלח אליכם 
לאמר לא תאמרו משא יהוה לכנ הנני ונשיתי אתכם נשא ונטשתי אתכמ 
ואת העיר אשר נתתי לכם ולאבותיכם מעל פני ונתתי עליכם חרפת 
עולם וכלמות עולם אשר לא תשכח הראני יהוה והנה שני דודאי תאנים 
מועדים לפני היכל יהוה אחרי הגלות נבוכדראצר מלכ בבל את יכניהו 
בנ יהויקים מלכ יהודה ואת שרי יהודה ואת החרש ואת המסגר מירושלמ 
ויבאמ בבל הדוד אחד תאנים טבות מאד כתאני הבכרות והדוד אחד 
תאנים רעות מאד אשר לא תאכלנה מרע ויאמר יהוה אלי מה אתה 
ראה ירמיהו ואמר תאנים התאנים הטבות טבות מאד והרעות רעות מאד 
אשר לא תאכלנה מרע ויהי דבר יהוה אלי לאמר כה אמר יהוה אלהי 
ישראל כתאנים הטבות האלה כנ אכיר את גלות יהודה אשר שלחתי 
מנ המקום הזה ארצ כשדים לטובה ושמתי עיני עליהם לטובה והשבתים 
על הארצ הזאת ובניתים ולא אהרס ונטעתים ולא אתוש ונתתי להם לב 
לדעת אתי כי אני יהוה והיו לי לעם ואנכי אהיה להמ לאלהים כי ישבו 
אלי בכל לבם וכתאנים הרעות אשר לא תאכלנה מרע כי כה אמר יהוה 
כנ אתנ את צדקיהו מלכ יהודה ואת שריו ואת שארית ירושלם הנשארים 
בארצ הזאת והישבים בארצ מצרים ונתתים לזועה לזעוה לרעה לכל 
ממלכות הארצ לחרפה ולמשל לשנינה ולקללה בכל המקמות אשר 
אדיחם שמ ושלחתי במ את החרב את הרעב ואת הדבר עד תממ מעל 
האדמה אשר נתתי להם ולאבותיהם הדבר אשר היה על ירמיהו על כל 
עם יהודה בשנה הרבעית ליהויקים בנ יאשיהו מלכ יהודה היא השנה 
הראשנית לנבוכדראצר מלכ בבל אשר דבר ירמיהו הנביא על כל עם 
יהודה ואל כל ישבי ירושלם לאמר מנ שלש עשרה שנה ליאשיהו בנ 
אמונ מלכ יהודה ועד היום הזה זה שלש ועשרים שנה היה דבר יהוה 
אלי ואדבר אליכם אשכים ודבר ולא שמעתם ושלח יהוה אליכם את 
כל עבדיו הנבאים השכם ושלח ולא שמעתם ולא הטיתם את אזנכם 
לשמע לאמר שובו נא איש מדרכו הרעה ומרע מעלליכם ושבו על 
האדמה אשר נתנ יהוה לכם ולאבותיכם למנ עולם ועד עולם ואל 
תלכו אחרי אלהים אחרים לעבדם ולהשתחות להם ולא תכעיסו אותי 
במעשה ידיכם ולא ארע לכם ולא שמעתם אלי נאם יהוה למענ הכעסוני 
הכעיסני במעשה ידיכם לרע לכמ לכנ כה אמר יהוה צבאות יענ אשר 
לא שמעתמ את דברי הנני שלח ולקחתי את כל משפחות צפונ נאמ 
יהוה ואל נבוכדראצר מלכ בבל עבדי והבאתים על הארצ הזאת ועל 
ישביה ועל כל הגוים האלה סביב והחרמתים ושמתים לשמה ולשרקה 
ולחרבות עולם והאבדתי מהם קול ששונ וקול שמחה קול חתנ וקול 
כלה קול רחים ואור נר והיתה כל הארצ הזאת לחרבה לשמה ועבדו 
הגוים האלה את מלכ בבל שבעים שנה והיה כמלאות שבעים שנה 
אפקד על מלכ בבל ועל הגוי ההוא נאם יהוה את עונם ועל ארצ כשדים 
ושמתי אתו לשממות עולם והבאיתי והבאתי על הארצ ההיא את כל 
דברי אשר דברתי עליה את כל הכתוב בספר הזה אשר נבא ירמיהו על 
כל הגוים כי עבדו במ גמ המה גוים רבים ומלכים גדולים ושלמתי להמ 
כפעלם וכמעשה ידיהם כי כה אמר יהוה אלהי ישראל אלי קח את כוס 
היינ החמה הזאת מידי והשקיתה אתו את כל הגוים אשר אנכי שלח 
אותכ אליהם ושתו והתגעשו והתהללו מפני החרב אשר אנכי שלח 
בינתם ואקח את הכוס מיד יהוה ואשקה את כל הגוים אשר שלחני 


יהוה אליהם את ירושלם ואת ערי יהודה ואת מלכיה את שריה לתת 
אתמ לחרבה לשמה לשרקה ולקללה כיום הזה את פרעה מלכ מצרימ 
ואת עבדיו ואת שריו ואת כל עמו ואת כל הערב ואת כל מלכי ארצ 
העוצ ואת כל מלכי ארצ פלשתים ואת אשקלונ ואת עזה ואת עקרונ 
ואת שארית אשדוד את אדום ואת מואב ואת בני עמונ ואת כל מלכי 
צר ואת כל מלכי צידונ ואת מלכי האי אשר בעבר הים ואת דדנ ואת 
תימא ואת בוז ואת כל קצוצי פאה ואת כל מלכי ערב ואת כל מלכי 
הערב השכנים במדבר ואת כל מלכי זמרי ואת כל מלכי עילם ואת כל 
מלכי מדי ואת כל מלכי הצפונ הקרבים והרחקים איש אל אחיו ואת 
כל הממלכות הארצ אשר על פני האדמה ומלכ ששכ ישתה אחריהמ 
ואמרת אליהם כה אמר יהוה צבאות אלהי ישראל שתו ושכרו וקיו ונפלו 
ולא תקומו מפני החרב אשר אנכי שלח ביניכם והיה כי ימאנו לקחת 
הכוס מידכ לשתות ואמרת אליהם כה אמר יהוה צבאות שתו תשתו כי 
הנה בעיר אשר נקרא שמי עליה אנכי מחל להרע ואתם הנקה תנקו לא 
תנקו כי חרב אני קרא על כל ישבי הארצ נאם יהוה צבאות ואתה תנבא 
אליהם את כל הדברים האלה ואמרת אליהם יהוה ממרום ישאג וממעונ 
קדשו יתנ קולו שאג ישאג על נוהו הידד כדרכים יענה אל כל ישבי 
הארצ בא שאונ עד קצה הארצ כי ריב ליהוה בגוים נשפט הוא לכל 
בשר הרשעים נתנם לחרב נאם יהוה כה אמר יהוה צבאות הנה רעה 
יצאת מגוי אל גוי וסער גדול יעור מירכתי ארצ והיו חללי יהוה ביום ההוא 
מקצה הארצ ועד קצה הארצ לא יספדו ולא יאספו ולא יקברו לדמנ 
על פני האדמה יהיו הילילו הרעים וזעקו והתפלשו אדירי הצאנ כי מלאו 
ימיכם לטבוח ותפוצותיכם ונפלתם ככלי חמדה ואבד מנוס מנ הרעים 
ופליטה מאדירי הצאנ קול צעקת הרעים ויללת אדירי הצאנ כי שדד 
יהוה את מרעיתם ונדמו נאות השלום מפני חרונ אפ יהוה עזב ככפיר 
סכו כי היתה ארצם לשמה מפני חרונ היונה ומפני חרונ אפו בראשית 
ממלכות יהויקים בנ יאשיהו מלכ יהודה היה הדבר הזה מאת יהוה לאמר 
כה אמר יהוה עמד בחצר בית יהוה ודברת על כל ערי יהודה הבאים 
להשתחות בית יהוה את כל הדברים אשר צויתיכ לדבר אליהם אל 
תגרע דבר אולי ישמעו וישבו איש מדרכו הרעה ונחמתי אל הרעה אשר 
אנכי חשב לעשות להמ מפני רע מעלליהם ואמרת אליהמ כה אמר יהוה 
אמ לא תשמעו אלי ללכת בתורתי אשר נתתי לפניכם לשמע על דברי 
עבדי הנבאים אשר אנכי שלח אליכם והשכם ושלח ולא שמעתם ונתתי 
את הבית הזה כשלה ואת העיר הזאתה הזאת אתנ לקללה לכל גויי 
הארצ וישמעו הכהנים והנבאים וכל העם את ירמיהו מדבר את הדברים 
האלה בבית יהוה ויהי ככלות ירמיהו לדבר את כל אשר צוה יהוה לדבר 
אל כל העם ויתפשו אתו הכהנים והנבאים וכל העם לאמר מות תמות 
מדוע נבית בשם יהוה לאמר כשלו יהיה הבית הזה והעיר הזאת תחרב 
מאינ יושב ויקהל כל העם אל ירמיהו בבית יהוה וישמעו שרי יהודה את 
הדברים האלה ויעלו מבית המלכ בית יהוה וישבו בפתח שער יהוה 
החדש ויאמרו הכהנים והנבאים אל השרים ואל כל העם לאמר משפט 
מות לאיש הזה כי נבא אל העיר הזאת כאשר שמעתם באזניכם ויאמר 
ירמיהו אל כל השרים ואל כל העמ לאמר יהוה שלחני להנבא אל 
הבית הזה ואל העיר הזאת את כל הדברים אשר שמעתם ועתה היטיבו 
דרכיכם ומעלליכם ושמעו בקול יהוה אלהיכם וינחם יהוה אל הרעה 
אשר דבר עליכמם ואני הנני בידכם עשו לי כטוב וכישר בעיניכם אכ ידע 
תדעו כי אמ ממתים אתם אתי כי דם נקי אתם נתנים עליכם ואל העיר 
הזאת ואל ישביה כי באמת שלחני יהוה עליכם לדבר באזניכם את כל 
הדברים האלה ויאמרו השרים וכל העם אל הכהנים ואל הנביאים אינ 
לאיש הזה משפט מות כי בשם יהוה אלהינו דבר אלינו ויקמו אנשים 


מזקני הארצ ויאמרו אל כל קהל העם לאמר מיכיה מיכה המורשתי היה 
נבא בימי חזקיהו מלכ יהודה ויאמר אל כל עם יהודה לאמר כה אמר 
יהוה צבאות ציונ שדה תחרש וירושלים עיים תהיה והר הבית לבמות 
יער ההמת המתהו חזקיהו מלכ יהודה וכל יהודה הלא ירא את יהוה 
ויחל את פני יהוה וינחם יהוה אל הרעה אשר דבר עליהם ואנחנו עשימ 
רעה גדולה על נפשותינו וגם איש היה מתנבא בשמ יהוה אוריהו בנ 
שמעיהו מקרית היערים וינבא על העיר הזאת ועל הארצ הזאת ככל 
דברי ירמיהו וישמע המלכ יהויקים וכל גבוריו וכל השרים את דבריו 
ויבקש המלכ המיתו וישמע אוריהו וירא ויברח ויבא מצרים וישלח המלכ 
יהויקים אנשים מצרים את אלנתנ בנ עכבור ואנשים אתו אל מצרים 
ויוציאו את אוריהו ממצרים ויבאהו אל המלכ יהויקים ויכהו בחרב וישלכ 
את נבלתו אל קברי בני העם אכ יד אחיקם בנ שפנ היתה את ירמיהו 
לבלתי תת אתו ביד העמ להמיתו בראשית ממלכת יהויקם בנ יאושיהו 
מלכ יהודה היה הדבר הזה אל ירמיה מאת יהוה לאמר כה אמר יהוה 
אלי עשה לכ מוסרות ומטות ונתתם על צוארכ ושלחתם אל מלכ אדומ 
ואל מלכ מואב ואל מלכ בני עמונ ואל מלכ צר ואל מלכ צידונ ביד 
מלאכים הבאים ירושלם אל צדקיהו מלכ יהודה וצוית אתמ אל אדניהמ 
לאמר כה אמר יהוה צבאות אלהי ישראל כה תאמרו אל אדניכם אנכי 
עשיתי את הארצ את האדם ואת הבהמה אשר על פני הארצ בכחי 
הגדול ובזרועי הנטויה ונתתיה לאשר ישר בעיני ועתה אנכי נתתי את כל 
הארצות האלה ביד נבוכדנאצר מלכ בבל עבדי וגם את חית השדה 
נתתי לו לעבדו ועבדו אתו כל הגוים ואת בנו ואת בנ בנו עד בא עת 
ארצו גמ הוא ועבדו בו גוים רבים ומלכים גדלים והיה הגוי והממלכה 
אשר לא יעבדו אתו את נבוכדנאצר מלכ בבל ואת אשר לא יתנ את 
צוארו בעל מלכ בבל בחרב וברעב ובדבר אפקד על הגוי ההוא נאמ 
יהוה עד תמי אתם בידו ואתם אל תשמעו אל נביאיכם ואל קסמיכם ואל 
חלמתיכם ואל ענניכם ואל כשפיכם אשר המ אמרים אליכם לאמר לא 
תעבדו את מלכ בבל כי שקר המ נבאים לכמ למענ הרחיק אתכם מעל 
אדמתכם והדחתי אתכמ ואבדתמ והגוי אשר יביא את צוארו בעל מלכ 
בבל ועבדו והנחתיו על אדמתו נאם יהוה ועבדה וישב בה ואל צדקיה 
מלכ יהודה דברתי ככל הדברים האלה לאמר הביאו את צואריכם בעל 
מלכ בבל ועבדו אתו ועמו וחיו למה תמותו אתה ועמכ בחרב ברעב 
ובדבר כאשר דבר יהוה אל הגוי אשר לא יעבד את מלכ בבל ואל 
תשמעו אל דברי הנבאים האמרים אליכם לאמר לא תעבדו את מלכ 
בבל כי שקר המ נבאים לכמ כי לא שלחתים נאם יהוה והמ נבאים בשמי 
לשקר למענ הדיחי אתכם ואבדתם אתמ והנבאים הנבאים לכמ ואל 
הכהנים ואל כל העמ הזה דברתי לאמר כה אמר יהוה אל תשמעו אל 
דברי נביאיכם הנבאים לכמ לאמר הנה כלי בית יהוה מושבים מבבלה 
עתה מהרה כי שקר המה נבאים לכם אל תשמעו אליהם עבדו את מלכ 
בבל וחיו למה תהיה העיר הזאת חרבה ואמ נבאימ המ ואמ יש דבר יהוה 
אתמ יפגעו נא ביהוה צבאות לבלתי באו הכלים הנותרים בבית יהוה 
ובית מלכ יהודה ובירושלם בבלה כי כה אמר יהוה צבאות אל העמדימ 
ועל הים ועל המכנות ועל יתר הכלים הנותרים בעיר הזאת אשר לא 
לקחם נבוכדנאצר מלכ בבל בגלותו את יכוניה בנ יהויקים מלכ יהודה 
מירושלמ בבלה ואת כל חרי יהודה וירושלם כי כה אמר יהוה צבאות 
אלהי ישראל על הכלים הנותרים בית יהוה ובית מלכ יהודה וירושלמ 
בבלה יובאו ושמה יהיו עד יום פקדי אתמ נאם יהוה והעליתים והשיבתים 
אל המקום הזה ויהי בשנה ההיא בראשית ממלכת צדקיה מלכ יהודה 
בשנת בשנה הרבעית בחדש החמישי אמר אלי חנניה בנ עזור הנביא 
אשר מגבעונ בבית יהוה לעיני הכהנים וכל העמ לאמר כה אמר יהוה 


צבאות אלהי ישראל לאמר שברתי את על מלכ בבל בעוד שנתים ימים 
אני משיב אל המקום הזה את כל כלי בית יהוה אשר לקח נבוכדנאצר 
מלכ בבל מנ המקום הזה ויביאם בבל ואת יכניה בנ יהויקים מלכ יהודה 
ואת כל גלות יהודה הבאים בבלה אני משיב אל המקום הזה נאם יהוה 
כי אשבר את על מלכ בבל ויאמר ירמיה הנביא אל חנניה הנביא לעיני 
הכהנים ולעיני כל העם העמדים בבית יהוה ויאמר ירמיה הנביא אמנ 
כנ יעשה יהוה יקם יהוה את דבריכ אשר נבאת להשיב כלי בית יהוה 
וכל הגולה מבבל אל המקום הזה אכ שמע נא הדבר הזה אשר אנכי 
דבר באזניכ ובאזני כל העם הנביאים אשר היו לפני ולפניכ מנ העולם 
וינבאו אל ארצות רבות ועל ממלכות גדלות למלחמה ולרעה ולדבר 
הנביא אשר ינבא לשלום בבא דבר הנביא יודע הנביא אשר שלחו יהוה 
באמת ויקח חנניה הנביא את המוטה מעל צואר ירמיה הנביא וישברהו 
ויאמר חנניה לעיני כל העם לאמר כה אמר יהוה ככה אשבר את על 
נבכדנאצר מלכ בבל בעוד שנתים ימים מעל צואר כל הגוים וילכ ירמיה 
הנביא לדרכו ויהי דבר יהוה אל ירמיה אחרי שבור חנניה הנביא את 
המוטה מעל צואר ירמיה הנביא לאמר הלוכ ואמרת אל חנניה לאמר 
כה אמר יהוה מוטת עצ שברת ועשית תחתיהנ מטות ברזל כי כה אמר 
יהוה צבאות אלהי ישראל על ברזל נתתי על צואר כל הגוים האלה 
לעבד את נבכדנאצר מלכ בבל ועבדהו וגם את חית השדה נתתי לו 
ויאמר ירמיה הנביא אל חנניה הנביא שמע נא חנניה לא שלחכ יהוה 
ואתה הבטחת את העם הזה על שקר לכנ כה אמר יהוה הנני משלחכ 
מעל פני האדמה השנה אתה מת כי סרה דברת אל יהוה וימת חנניה 
הנביא בשנה ההיא בחדש השביעי ואלה דברי הספר אשר שלח ירמיה 
הנביא מירושלם אל יתר זקני הגולה ואל הכהנים ואל הנביאים ואל כל 
העם אשר הגלה נבוכדנאצר מירושלם בבלה אחרי צאת יכניה המלכ 
והגבירה והסריסים שרי יהודה וירושלם והחרש והמסגר מירושלם ביד 
אלעשה בנ שפנ וגמריה בנ חלקיה אשר שלח צדקיה מלכ יהודה אל 
נבוכדנאצר מלכ בבל בבלה לאמר כה אמר יהוה צבאות אלהי ישראל 
לכל הגולה אשר הגליתי מירושלם בבלה בנו בתים ושבו ונטעו גנות 
ואכלו את פרינ קחו נשים והולידו בנים ובנות וקחו לבניכם נשים ואת 
בנותיכם תנו לאנשים ותלדנה בנים ובנות ורבו שמ ואל תמעטו ודרשו 
את שלום העיר אשר הגליתי אתכם שמה והתפללו בעדה אל יהוה כי 
בשלומה יהיה לכמ שלום כי כה אמר יהוה צבאות אלהי ישראל אל 
ישיאו לכם נביאיכם אשר בקרבכם וקסמיכם ואל תשמעו אל חלמתיכמ 
אשר אתם מחלמים כי בשקר המ נבאים לכמ בשמי לא שלחתים נאמ 
יהוה כי כה אמר יהוה כי לפי מלאת לבבל שבעים שנה אפקד אתכמ 
והקמתי עליכם את דברי הטוב להשיב אתכם אל המקומ הזה כי אנכי 
ידעתי את המחשבת אשר אנכי חשב עליכם נאם יהוה מחשבות שלום 
ולא לרעה לתת לכם אחרית ותקוה וקראתם אתי והלכתם והתפללתמ 
אלי ושמעתי אליכם ובקשתם אתי ומצאתם כי תדרשני בכל לבבכמ 
ונמצאתי לכמ נאם יהוה ושבתי את שביתכם שבותכם וקבצתי אתכמ 
מכל הגוים ומכל המקומות אשר הדחתי אתכם שמ נאם יהוה והשבתי 
אתכם אל המקום אשר הגליתי אתכם משם כי אמרתם הקים לנו יהוה 
נבאים בבלה כי כה אמר יהוה אל המלכ היושב אל כסא דוד ואל כל 
העם היושב בעיר הזאת אחיכם אשר לא יצאו אתכם בגולה כה אמר 
יהוה צבאות הנני משלח במ את החרב את הרעב ואת הדבר ונתתי 
אותם כתאנים השערים אשר לא תאכלנה מרע ורדפתי אחריהם בחרב 
ברעב ובדבר ונתתים לזועה לזעוה לכל ממלכות הארצ לאלה ולשמה 
ולשרקה ולחרפה בכל הגוים אשר הדחתים שמ תחת אשר לא שמעו 
אל דברי נאם יהוה אשר שלחתי אליהם את עבדי הנבאים השכם ושלח 


ולא שמעתמ נאמ יהוה ואתמ שמעו דבר יהוה כל הגולה אשר שלחתי 
מירושלמ בבלה כה אמר יהוה צבאות אלהי ישראל אל אחאב בנ 
קוליה ואל צדקיהו בנ מעשיה הנבאים לכמ בשמי שקר הנני נתנ אתמ 
ביד נבוכדראצר מלכ בבל והכם לעיניכם ולקח מהמ קללה לכל גלות 
יהודה אשר בבבל לאמר ישמכ יהוה כצדקיהו וכאחב אשר קלמ מלכ 
בבל באש יענ אשר עשו נבלה בישראל וינאפו את נשי רעיהם וידברו 
דבר בשמי שקר אשר לוא צויתם ואנכי הוידע היודע ועד נאם יהוה ואל 
שמעיהו הנחלמי תאמר לאמר כה אמר יהוה צבאות אלהי ישראל לאמר 
יענ אשר אתה שלחת בשמכה ספרים אל כל העם אשר בירושלם ואל 
צפניה בנ מעשיה הכהנ ואל כל הכהנים לאמר יהוה נתנכ כהנ תחת 
יהוידע הכהנ להיות פקדים בית יהוה לכל איש משגע ומתנבא ונתתה 
אתו אל המהפכת ואל הצינק ועתה למה לא גערת בירמיהו הענתתי 
המתנבא לכמ כי על כנ שלח אלינו בבל לאמר ארכה היא בנו בתים 
ושבו ונטעו גנות ואכלו את פריהנ ויקרא צפניה הכהנ את הספר הזה 
באזני ירמיהו הנביא ויהי דבר יהוה אל ירמיהו לאמר שלח על כל הגולה 
לאמר כה אמר יהוה אל שמעיה הנחלמי יענ אשר נבא לכם שמעיה 
ואני לא שלחתיו ויבטח אתכמ על שקר לכנ כה אמר יהוה הנני פקד 
על שמעיה הנחלמי ועל זרעו לא יהיה לו איש יושב בתוכ העם הזה ולא 
יראה בטוב אשר אני עשה לעמי נאם יהוה כי סרה דבר על יהוה הדבר 
אשר היה אל ירמיהו מאת יהוה לאמר כה אמר יהוה אלהי ישראל לאמר 
כתב לכ את כל הדברים אשר דברתי אליכ אל ספר כי הנה ימימ באימ 
נאם יהוה ושבתי את שבות עמי ישראל ויהודה אמר יהוה והשבתים אל 
הארצ אשר נתתי לאבותם וירשוה ואלה הדברים אשר דבר יהוה אל 
ישראל ואל יהודה כי כה אמר יהוה קול חרדה שמענו פחד ואינ שלום 
שאלו נא וראו אמ ילד זכר מדוע ראיתי כל גבר ידיו על חלציו כיולדה 
ונהפכו כל פנים לירקונ הוי כי גדול היום ההוא מאינ כמהו ועת צרה היא 
ליעקב וממנה יושע והיה ביום ההוא נאם יהוה צבאות אשבר עלו מעל 
צוארכ ומוסרותיכ אנתק ולא יעבדו בו עוד זרים ועבדו את יהוה אלהיהם 
ואת דוד מלכם אשר אקים להמ ואתה אל תירא עבדי יעקב נאם יהוה 
ואל תחת ישראל כי הנני מושיעכ מרחוק ואת זרעכ מארצ שבים ושב 
יעקב ושקט ושאננ ואינ מחריד כי אתכ אני נאם יהוה להושיעכ כי אעשה 
כלה בכל הגוים אשר הפצותיכ שמ אכ אתכ לא אעשה כלה ויסרתיכ 
למשפט ונקה לא אנקכ כי כה אמר יהוה אנוש לשברכ נחלה מכתכ 
אינ דנ דינכ למזור רפאות תעלה אינ לכ כל מאהביכ שכחוכ אותכ לא 
ידרשו כי מכת אויב הכיתיכ מוסר אכזרי על רב עונכ עצמו חטאתיכ מה 
תזעק על שברכ אנוש מכאבכ על רב עונכ עצמו חטאתיכ עשיתי אלה 
לכ לכנ כל אכליכ יאכלו וכל צריכ כלם בשבי ילכו והיו שאסיכ למשסה 
וכל בזזיכ אתנ לבז כי אעלה ארכה לכ וממכותיכ ארפאכ נאם יהוה 
כי נדחה קראו לכ ציונ היא דרש אינ לה כה אמר יהוה הנני שב שבות 
אהלי יעקוב ומשכנתיו ארחם ונבנתה עיר על תלה וארמונ על משפטו 
ישב ויצא מהמ תודה וקול משחקים והרבתים ולא ימעטו והכבדתים 
ולא יצערו והיו בניו כקדם ועדתו לפני תכונ ופקדתי על כל לחציו והיה 
אדירו ממנו ומשלו מקרבו יצא והקרבתיו ונגש אלי כי מי הוא זה ערב 
את לבו לגשת אלי נאם יהוה והייתם לי לעם ואנכי אהיה לכם לאלהים 
הנה סערת יהוה חמה יצאה סער מתגורר על ראש רשעים יחול לא 
ישוב חרונ אפ יהוה עד עשתו ועד הקימו מזמות לבו באחרית הימים 
תתבוננו בה בעת ההיא נאם יהוה אהיה לאלהים לכל משפחות ישראל 
והמה יהיו לי לעם כה אמר יהוה מצא חנ במדבר עם שרידי חרב הלוכ 
להרגיעו ישראל מרחוק יהוה נראה לי ואהבת עולם אהבתיכ על כנ 
משכתיכ חסד עוד אבנכ ונבנית בתולת ישראל עוד תעדי תפיכ ויצאת 


במחול משחקים עוד תטעי כרמים בהרי שמרונ נטעו נטעים וחללו כי 
יש יום קראו נצרים בהר אפרים קומו ונעלה ציונ אל יהוה אלהינו כי כה 
אמר יהוה רנו ליעקב שמחה וצהלו בראש הגוים השמיעו הללו ואמרו 
הושע יהוה את עמכ את שארית ישראל הנני מביא אותמ מארצ צפונ 
וקבצתים מירכתי ארצ במ עור ופסח הרה וילדת יחדו קהל גדול ישובו 
הנה בבכי יבאו ובתחנונים אובילם אוליכם אל נחלי מים בדרכ ישר לא 
יכשלו בה כי הייתי לישראל לאב ואפרים בכרי הוא שמעו דבר יהוה גוים 
והגידו באיים ממרחק ואמרו מזרה ישראל יקבצנו ושמרו כרעה עדרו כי 
פדה יהוה את יעקב וגאלו מיד חזק ממנו ובאו ורננו במרום ציונ ונהרו 
אל טוב יהוה על דגנ ועל תירש ועל יצהר ועל בני צאנ ובקר והיתה 
נפשם כגנ רוה ולא יוסיפו לדאבה עוד אז תשמח בתולה במחול ובחרים 
וזקנים יחדו והפכתי אבלמ לששונ ונחמתים ושמחתים מיגונם ורויתי נפש 
הכהנים דשנ ועמי את טובי ישבעו נאמ יהוה כה אמר יהוה קול ברמה 
נשמע נהי בכי תמרורימ רחל מבכה על בניה מאנה להנחם על בניה כי 
איננו כה אמר יהוה מנעי קולכ מבכי ועיניכ מדמעה כי יש שכר לפעלתכ 
נאם יהוה ושבו מארצ אויב ויש תקוה לאחריתכ נאם יהוה ושבו בנים 
לגבולם שמוע שמעתי אפרים מתנודד יסרתני ואוסר כעגל לא למד 
השיבני ואשובה כי אתה יהוה אלהי כי אחרי שובי נחמתי ואחרי הודעי 
ספקתי על ירכ בשתי וגם נכלמתי כי נשאתי חרפת נעורי הבנ יקיר לי 
אפרים אמ ילד שעשעים כי מדי דברי בו זכר אזכרנו עוד על כנ המו 
מעי לו רחמ ארחמנו נאמ יהוה הציבי לכ צינים] שמי לכ תמרורים שתי 
לבכ למסלה דרכ הלכתי הלכת שובי בתולת ישראל שבי אל עריכ 
אלה עד מתי תתחמקינ הבת השובבה כי ברא יהוה חדשה בארצ נקבה 
תסובב גבר כה אמר יהוה צבאות אלהי ישראל עוד יאמרו את הדבר 
הזה בארצ יהודה ובעריו בשובי את שבותם יברככ יהוה נוה צדק הר 
הקדש וישבו בה יהודה וכל עריו יחדו אכרים ונסעו בעדר כי הרויתי נפש 
עיפה וכל נפש דאבה מלאתי על זאת הקיצתי ואראה ושנתי ערבה 
לי הנה ימים באים נאם יהוה וזרעתי את בית ישראל ואת בית יהודה 
זרע אדם וזרע בהמה והיה כאשר שקדתי עליהם לנתוש ולנתוצ ולהרס 
ולהאביד ולהרע כנ אשקד עליהם לבנות ולנטוע נאם יהוה בימים ההמ 
לא יאמרו עוד אבות אכלו בסר ושני בנים תקהינה כי אם איש בעונו ימות 
כל האדם האכל הבסר תקהינה שניו הנה ימימ באים נאם יהוה וכרתי 
את בית ישראל ואת בית יהודה ברית חדשה לא כברית אשר כרתי את 
אבותם ביום החזיקי בידם להוציאמ מארצ מצרים אשר המה הפרו את 
בריתי ואנכי בעלתי במ נאמ יהוה כי זאת הברית אשר אכרת את בית 
ישראל אחרי הימים ההם נאם יהוה נתתי את תורתי בקרבם ועל לבמ 
אכתבנה והייתי להמ לאלהימ והמה יהיו לי לעמ ולא ילמדו עוד איש את 
רעהו ואיש את אחיו לאמר דעו את יהוה כי כולם ידעו אותי למקטנם 
ועד גדולם נאם יהוה כי אסלח לעונם ולחטאתמ לא אזכר עוד כה אמר 
יהוה נתנ שמש לאור יומם חקת ירח וכוכבים לאור לילה רגע הים ויהמו 
גליו יהוה צבאות שמו אם ימשו החקים האלה מלפני נאם יהוה גמ זרע 
ישראל ישבתו מהיות גוי לפני כל הימימ כה אמר יהוה אמ ימדו שמימ 
מלמעלה ויחקרו מוסדי ארצ למטה גם אני אמאס בכל זרע ישראל על 
כל אשר עשו נאם יהוה הנה ימים באים נאם יהוה ונבנתה העיר ליהוה 
ממגדל חננאל שער הפנה ויצא עוד קוה קו המדה נגדו על גבעת גרב 
ונסב געתה וכל העמק הפגרים והדשנ וכל השרמות השדמות עד נחל 
קדרונ עד פנת שער הסוסים מזרחה קדש ליהוה לא ינתש ולא יהרס 
עוד לעולם הדבר אשר היה אל ירמיהו מאת יהוה בשנת בשנה העשרית 
לצדקיהו מלכ יהודה היא השנה שמנה עשרה שנה לנבוכדראצר ואז 
חיל מלכ בבל צרים על ירושלם וירמיהו הנביא היה כלוא בחצר המטרה 


אשר בית מלכ יהודה אשר כלאו צדקיהו מלכ יהודה לאמר מדוע אתה 
נבא לאמר כה אמר יהוה הנני נתנ את העיר הזאת ביד מלכ בבל 
ולכדה וצדקיהו מלכ יהודה לא ימלט מיד הכשדים כי הנתנ ינתנ ביד 
מלכ בבל ודבר פיו עמ פיו ועיניו את עינו עיניו תראינה ובבל יולכ את 
צדקיהו ושם יהיה עד פקדי אתו נאם יהוה כי תלחמו את הכשדים לא 
תצליחו ויאמר ירמיהו היה דבר יהוה אלי לאמר הנה חנמאל בנ שלמ 
דדכ בא אליכ לאמר קנה לכ את שדי אשר בענתות כי לכ משפט 
הגאלה לקנות ויבא אלי חנמאל בנ דדי כדבר יהוה אל חצר המטרה 
ויאמר אלי קנה נא את שדי אשר בענתות אשר בארצ בנימינ כי לכ 
משפט הירשה ולכ הגאלה קנה לכ ואדע כי דבר יהוה הוא ואקנה את 
השדה מאת חנמאל בנ דדי אשר בענתות ואשקלה לו את הכספ שבעה 
שקלים ועשרה הכספ ואכתב בספר ואחתם ואעד עדים ואשקל הכספ 
במאזנים ואקח את ספר המקנה את החתום המצוה והחקים ואת הגלוי 
ואתנ את הספר המקנה אל ברוכ בנ נריה בנ מחסיה לעיני חנמאל דדי 
ולעיני העדים הכתבים בספר המקנה לעיני כל היהודים הישבים בחצר 
המטרה ואצוה את ברוכ לעיניהם לאמר כה אמר יהוה צבאות אלהי 
ישראל לקוח את הספרים האלה את ספר המקנה הזה ואת החתום 
ואת ספר הגלוי הזה ונתתם בכלי חרש למענ יעמדו ימימ רבימ כי כה 
אמר יהוה צבאות אלהי ישראל עוד יקנו בתים ושדות וכרמים בארצ 
הזאת ואתפלל אל יהוה אחרי תתי את ספר המקנה אל ברוכ בנ נריה 
לאמר אהה אדני יהוה הנה אתה עשית את השמים ואת הארצ בכחכ 
הגדול ובזרעכ הנטויה לא יפלא ממכ כל דבר עשה חסד לאלפים 
ומשלם עונ אבות אל חיק בניהם אחריהם האל הגדול הגבור יהוה 
צבאות שמו גדל העצה ורב העליליה אשר עיניכ פקחות על כל דרכי 
בני אדם לתת לאיש כדרכיו וכפרי מעלליו אשר שמת אתות ומפתים 
בארצ מצרים עד היום הזה ובישראל ובאדם ותעשה לכ שמ כיום הזה 
ותצא את עמכ את ישראל מארצ מצרים באתות ובמופתים וביד חזקה 
ובאזרוע נטויה ובמורא גדול ותתנ להם את הארצ הזאת אשר נשבעת 
לאבותם לתת להמ ארצ זבת חלב ודבש ויבאו וירשו אתה ולא שמעו 
בקולכ ובתרותכ ובתורתכ לא הלכו את כל אשר צויתה להמ לעשות 
לא עשו ותקרא אתמ את כל הרעה הזאת הנה הסללות באו העיר 
ללכדה והעיר נתנה ביד הכשדים הנלחמים עליה מפני החרב והרעב 
והדבר ואשר דברת היה והנכ ראה ואתה אמרת אלי אדני יהוה קנה לכ 
השדה בכספ והעד עדימ והעיר נתנה ביד הכשדים ויהי דבר יהוה אל 
ירמיהו לאמר הנה אני יהוה אלהי כל בשר הממני יפלא כל דבר לכנ כה 
אמר יהוה הנני נתנ את העיר הזאת ביד הכשדים וביד נבוכדראצר מלכ 
בבל ולכדה ובאו הכשדים הנלחמים על העיר הזאת והציתו את העיר 
הזאת באש ושרפוה ואת הבתים אשר קטרו על גגותיהם לבעל והסכו 
נסכים לאלהים אחרים למענ הכעסני כי היו בני ישראל ובני יהודה אכ 
עשים הרע בעיני מנערתיהם כי בני ישראל אכ מכעסים אתי במעשה 
ידיהם נאם יהוה כי על אפי ועל חמתי היתה לי העיר הזאת למנ היום 
אשר בנו אותה ועד היום הזה להסירה מעל פני על כל רעת בני ישראל 
ובני יהודה אשר עשו להכעסני המה מלכיהם שריהם כהניהם ונביאיהם 
ואיש יהודה וישבי ירושלם ויפנו אלי ערפ ולא פנים ולמד אתמ השכמ 
ולמד ואינם שמעים לקחת מוסר וישימו שקוציהם בבית אשר נקרא שמי 
עליו לטמאו ויבנו את במות הבעל אשר בגיא בנ הנמ להעביר את 
בניהם ואת בנותיהם למלכ אשר לא צויתים ולא עלתה על לבי לעשות 
התועבה הזאת למענ החטי החטיא את יהודה ועתה לכנ כה אמר יהוה 
אלהי ישראל אל העיר הזאת אשר אתמ אמרים נתנה ביד מלכ בבל 
בחרב וברעב ובדבר הנני מקבצם מכל הארצות אשר הדחתים שמ 


באפי ובחמתי ובקצפ גדול והשבתים אל המקומ הזה והשבתים לבטח 
והיו לי לעם ואני אהיה להם לאלהים ונתתי להם לב אחד ודרכ אחד 
ליראה אותי כל הימים לטוב להם ולבניהם אחריהם וכרתי להם ברית 
עולם אשר לא אשוב מאחריהמ להיטיבי אותם ואת יראתי אתנ בלבבמ 
לבלתי סור מעלי וששתי עליהם להטיב אותם ונטעתים בארצ הזאת 
באמת בכל לבי ובכל נפשי כי כה אמר יהוה כאשר הבאתי אל העם הזה 
את כל הרעה הגדולה הזאת כנ אנכי מביא עליהם את כל הטובה אשר 
אנכי דבר עליהם ונקנה השדה בארצ הזאת אשר אתמ אמרים שממה 
היא מאינ אדם ובהמה נתנה ביד הכשדים שדות בכספ יקנו וכתוב 
בספר וחתום והעד עדים בארצ בנימנ ובסביבי ירושלם ובערי יהודה 
ובערי ההר ובערי השפלה ובערי הנגב כי אשיב את שבותם נאם יהוה 
ויהי דבר יהוה אל ירמיהו שנית והוא עודנו עצור בחצר המטרה לאמר 
כה אמר יהוה עשה יהוה יוצר אותה להכינה יהוה שמו קרא אלי ואענכ 
ואגידה לכ גדלות ובצרות לא ידעתמ כי כה אמר יהוה אלהי ישראל על 
בתי העיר הזאת ועל בתי מלכי יהודה הנתצים אל הסללות ואל החרב 
באים להלחם את הכשדים ולמלאמ את פגרי האדם אשר הכיתי באפי 
ובחמתי ואשר הסתרתי פני מהעיר הזאת על כל רעתמ הנני מעלה 
לה ארכה ומרפא ורפאתים וגליתי להם עתרת שלום ואמת והשבתי 
את שבות יהודה ואת שבות ישראל ובנתים כבראשנה וטהרתים מכל 
עונם אשר חטאו לי וסלחתי לכול לכל עונותיהם אשר חטאו לי ואשר 
פשעו בי והיתה לי לשם ששונ לתהלה ולתפארת לכל גויי הארצ אשר 
ישמעו את כל הטובה אשר אנכי עשה אתמ ופחדו ורגזו על כל הטובה 
ועל כל השלום אשר אנכי עשה לה כה אמר יהוה עוד ישמע במקום 
הזה אשר אתמ אמרים חרב הוא מאינ אדם ומאינ בהמה בערי יהודה 
ובחצות ירושלם הנשמות מאינ אדם ומאינ יושב ומאינ בהמה קול ששונ 
וקול שמחה קול חתנ וקול כלה קול אמרים הודו את יהוה צבאות כי טוב 
יהוה כי לעולם חסדו מבאים תודה בית יהוה כי אשיב את שבות הארצ 
כבראשנה אמר יהוה כה אמר יהוה צבאות עוד יהיה במקום הזה החרב 
מאינ אדם ועד בהמה ובכל עריו נוה רעים מרבצים צאנ בערי ההר 
בערי השפלה ובערי הנגב ובארצ בנימנ ובסביבי ירושלם ובערי יהודה 
עד תעברנה הצאנ על ידי מונה אמר יהוה הנה ימים באים נאם יהוה 
והקמתי את הדבר הטוב אשר דברתי אל בית ישראל ועל בית יהודה 
בימים ההם ובעת ההיא אצמיח לדוד צמח צדקה ועשה משפט וצדקה 
בארצ בימים ההם תושע יהודה וירושלם תשכונ לבטח וזה אשר יקרא 
לה יהוה צדקנו כי כה אמר יהוה לא יכרת לדוד איש ישב על כסא בית 
ישראל ולכהנים הלוים לא יכרת איש מלפני מעלה עולה ומקטיר מנחה 
ועשה זבח כל הימים ויהי דבר יהוה אל ירמיהו לאמור כה אמר יהוה 
אמ תפרו את בריתי היום ואת בריתי הלילה ולבלתי היות יוממ ולילה 
בעתם גמ בריתי תפר את דוד עבדי מהיות לו בנ מלכ על כסאו ואת 
הלוים הכהנים משרתי אשר לא יספר צבא השמים ולא ימד חול הימ 
כנ ארבה את זרע דוד עבדי ואת הלוים משרתי אתי ויהי דבר יהוה אל 
ירמיהו לאמר הלוא ראית מה העם הזה דברו לאמר שתי המשפחות 
אשר בחר יהוה בהם וימאסם ואת עמי ינאצונ מהיות עוד גוי לפניהם 
כה אמר יהוה אם לא בריתי יומם ולילה חקות שמים וארצ לא שמתי 
גמ זרע יעקוב ודוד עבדי אמאס מקחת מזרעו משלים אל זרע אברהמ 
ישחק ויעקב כי אשוב אשיב את שבותם ורחמתים הדבר אשר היה אל 
ירמיהו מאת יהוה ונבוכדראצר מלכ בבל וכל חילו וכל ממלכות ארצ 
ממשלת ידו וכל העמים נלחמים על ירושלמ ועל כל עריה לאמר כה 
אמר יהוה אלהי ישראל הלכ ואמרת אל צדקיהו מלכ יהודה ואמרת 
אליו כה אמר יהוה הנני נתנ את העיר הזאת ביד מלכ בבל ושרפה 


באש ואתה לא תמלט מידו כי תפש תתפש ובידו תנתנ ועיניכ את עיני 
מלכ בבל תראינה ופיהו את פיכ ידבר ובבל תבוא אכ שמע דבר יהוה 
צדקיהו מלכ יהודה כה אמר יהוה עליכ לא תמות בחרב בשלום תמות 
וכמשרפות אבותיכ המלכים הראשנים אשר היו לפניכ כנ ישרפו לכ והוי 
אדונ יספדו לכ כי דבר אני דברתי נאם יהוה וידבר ירמיהו הנביא אל 
צדקיהו מלכ יהודה את כל הדברים האלה בירושלם וחיל מלכ בבל 
נלחמים על ירושלם ועל כל ערי יהודה הנותרות אל לכיש ואל עזקה כי 
הנה נשארו בערי יהודה ערי מבצר הדבר אשר היה אל ירמיהו מאת יהוה 
אחרי כרת המלכ צדקיהו ברית את כל העם אשר בירושלם לקרא להמ 
דרור לשלח איש את עבדו ואיש את שפחתו העברי והעבריה חפשים 
לבלתי עבד במ ביהודי אחיהו איש וישמעו כל השרים וכל העם אשר 
באו בברית לשלח איש את עבדו ואיש את שפחתו חפשים לבלתי עבד 
במ עוד וישמעו וישלחו וישובו אחרי כנ וישבו את העבדים ואת השפחות 
אשר שלחו חפשים ויכבישום ויכבשום לעבדים ולשפחות ויהי דבר יהוה 
אל ירמיהו מאת יהוה לאמר כה אמר יהוה אלהי ישראל אנכי כרתי 
ברית את אבותיכם ביום הוצאי אותם מארצ מצרים מבית עבדים לאמר 
מקצ שבע שנים תשלחו איש את אחיו העברי אשר ימכר לכ ועבדכ 
שש שנים ושלחתו חפשי מעמכ ולא שמעו אבותיכם אלי ולא הטו את 
אזנם ותשבו אתם היום ותעשו את הישר בעיני לקרא דרור איש לרעהו 
ותכרתו ברית לפני בבית אשר נקרא שמי עליו ותשבו ותחללו את שמי 
ותשבו איש את עבדו ואיש את שפחתו אשר שלחתם חפשים לנפשמ 
ותכבשו אתמ להיות לכמ לעבדים ולשפחות לכנ כה אמר יהוה אתמ 
לא שמעתם אלי לקרא דרור איש לאחיו ואיש לרעהו הנני קרא לכמ 
דרור נאם יהוה אל החרב אל הדבר ואל הרעב ונתתי אתכם לזועה 
לזעוה לכל ממלכות הארצ ונתתי את האנשים העברים את ברתי אשר 
לא הקימו את דברי הברית אשר כרתו לפני העגל אשר כרתו לשנים 
ויעברו בינ בתריו שרי יהודה ושרי ירושלם הסרסים והכהנים וכל עמ 
הארצ העברים בינ בתרי העגל ונתתי אותם ביד איביהם וביד מבקשי 
נפשם והיתה נבלתם למאכל לעופ השמים ולבהמת הארצ ואת צדקיהו 
מלכ יהודה ואת שריו אתנ ביד איביהם וביד מבקשי נפשם וביד חיל מלכ 
בבל העלים מעליכם הנני מצוה נאם יהוה והשבתים אל העיר הזאת 
ונלחמו עליה ולכדוה ו שרפה באש ואת ערי יהודה אתנ שממה מאינ ישב 
הדבר אשר היה אל ירמיהו מאת יהוה בימי יהויקים בנ יאשיהו מלכ יהודה 
לאמר הלוכ אל בית הרכבים ודברת אותמ והבאותם בית יהוה אל אחת 
הלשכות והשקית אותם יינ ואקח את יאזניה בנ ירמיהו בנ חבצניה ואת 
אחיו ואת כל בניו ואת כל בית הרכבים ואבא אתם בית יהוה אל לשכת 
בני חננ בנ יגדליהו איש האלהים אשר אצל לשכת השרים אשר ממעל 
ללשכת מעשיהו בנ שלמ שמר הספ ואתנ לפני בני בית הרכבים גבעים 
מלאים יינ וכסות ואמר אליהם שתו יינ ויאמרו לא נשתה יינ כי יונדב בנ 
רכב אבינו צוה עלינו לאמר לא תשתו יינ אתם ובניכם עד עולם ובית 
לא תבנו וזרע לא תזרעו וכרם לא תטעו ולא יהיה לכם כי באהלים 
תשבו כל ימיכם למענ תחיו ימים רבים על פני האדמה אשר אתמ גרים 
שם ונשמע בקול יהונדב בנ רכב אבינו לכל אשר צונו לבלתי שתות 
יינ כל ימינו אנחנו נשינו בנינו ובנתינו ולבלתי בנות בתים לשבתנו וכרם 
ושדה וזרע לא יהיה לנו ונשב באהלים ונשמע ונעש ככל אשר צונו יונדב 
אבינו ויהי בעלות נבוכדראצר מלכ בבל אל הארצ ונאמר באו ונבוא 
ירושלם מפני חיל הכשדים ומפני חיל ארמ ונשב בירושלם ויהי דבר 
יהוה אל ירמיהו לאמר כה אמר יהוה צבאות אלהי ישראל הלכ ואמרת 
לאיש יהודה וליושבי ירושלם הלוא תקחו מוסר לשמע אל דברי נאמ 
יהוה הוקם את דברי יהונדב בנ רכב אשר צוה את בניו לבלתי שתות יינ 


ולא שתו עד היום] הזה כי שמעו את מצות אביהמ ואנכי דברתי אליכמ 
השכם ודבר ולא שמעתם אלי ואשלח אליכם את כל עבדי הנבאימ 
השכים ושלח לאמר שבו נא איש מדרכו הרעה והיטיבו מעלליכם ואל 
תלכו אחרי אלהים אחרים לעבדם ושבו אל האדמה אשר נתתי לכמ 
ולאבתיכם ולא הטיתם את אזנכם ולא שמעתם אלי כי הקימו בני יהונדב 
בנ רכב את מצות אביהם אשר צומ והעם הזה לא שמעו אלי לכנ כה 
אמר יהוה אלהי צבאות אלהי ישראל הנני מביא אל יהודה ואל כל יושבי 
ירושלם את כל הרעה אשר דברתי עליהם יענ דברתי אליהם ולא שמעו 
ואקרא להמ ולא ענו ולבית הרכבים אמר ירמיהו כה אמר יהוה צבאות 
אלהי ישראל יענ אשר שמעתם על מצות יהונדב אביכם ותשמרו את 
כל מצותיו ותעשו ככל אשר צוה אתכם לכנ כה אמר יהוה צבאות אלהי 
ישראל לא יכרת איש ליונדב בנ רכב עמד לפני כל הימים ויהי בשנה 
הרביעת ליהויקים בנ יאשיהו מלכ יהודה היה הדבר הזה אל ירמיהו 
מאת יהוה לאמר קח לכ מגלת ספר וכתבת אליה את כל הדברים 
אשר דברתי אליכ על ישראל ועל יהודה ועל כל הגוים מיום דברתי 
אליכ מימי יאשיהו ועד היום הזה אולי ישמעו בית יהודה את כל הרעה 
אשר אנכי חשב לעשות להמ למענ ישובו איש מדרכו הרעה וסלחתי 
לעונם ולחטאתמ ויקרא ירמיהו את ברוכ בנ נריה ויכתב ברוכ מפי ירמיהו 
את כל דברי יהוה אשר דבר אליו על מגלת ספר ויצוה ירמיהו את ברוכ 
לאמר אני עצור לא אוכל לבוא בית יהוה ובאת אתה וקראת במגלה 
אשר כתבת מפי את דברי יהוה באזני העם בית יהוה ביום צומ וגם באזני 
כל יהודה הבאים מעריהם תקראמ אולי תפל תחנתם לפני יהוה וישבו 
איש מדרכו הרעה כי גדול האפ והחמה אשר דבר יהוה אל העמ הזה 
ויעש ברוכ בנ נריה ככל אשר צוהו ירמיהו הנביא לקרא בספר דברי יהוה 
בית יהוה ויהי בשנה החמשית ליהויקים בנ יאשיהו מלכ יהודה בחדש 
התשעי קראו צום לפני יהוה כל העם בירושלם וכל העם הבאים מערי 
יהודה בירושלם ויקרא ברוכ בספר את דברי ירמיהו בית יהוה בלשכת 
גמריהו בנ שפנ הספר בחצר העליונ פתח שער בית יהוה החדש באזני 
כל העם וישמע מכיהו בנ גמריהו בנ שפנ את כל דברי יהוה מעל הספר 
וירד בית המלכ על לשכת הספר והנה שמ כל השרים יושבים אלישמע 
הספר ודליהו בנ שמעיהו ואלנתנ בנ עכבור וגמריהו בנ שפנ וצדקיהו 
בנ חנניהו וכל השרים ויגד להמ מכיהו את כל הדברים אשר שמע 
בקרא ברוכ בספר באזני העם וישלחו כל השרים אל ברוכ את יהודי 
בנ נתניהו בנ שלמיהו בנ כושי לאמר המגלה אשר קראת בה באזני 
העם קחנה בידכ ולכ ויקח ברוכ בנ נריהו את המגלה בידו ויבא אליהמ 
ויאמרו אליו שב נא וקראנה באזנינו ויקרא ברוכ באזניהם ויהי כשמעם 
את כל הדברים פחדו איש אל רעהו ויאמרו אל ברוכ הגיד נגיד למלכ 
את כל הדברים האלה ואת ברוכ שאלו לאמר הגד נא לנו איכ כתבת 
את כל הדברים האלה מפיו ויאמר להמ ברוכ מפיו יקרא אלי את כל 
הדברים האלה ואני כתב על הספר בדיו ויאמרו השרים אל ברוכ לכ 
הסתר אתה וירמיהו ואיש אל ידע איפה אתם ויבאו אל המלכ חצרה 
ואת המגלה הפקדו בלשכת אלישמע הספר ויגידו באזני המלכ את 
כל הדברים וישלח המלכ את יהודי לקחת את המגלה ויקחה מלשכת 
אלישמע הספר ויקראה יהודי באזני המלכ ובאזני כל השרים העמדים 
מעל המלכ והמלכ יושב בית החרפ בחדש התשיעי ואת האח לפניו 
מבערת ויהי כקרוא יהודי שלש דלתות וארבעה יקרעה בתער הספר 
והשלכ אל האש אשר אל האח עד תמ כל המגלה על האש אשר 
על האח ולא פחדו ולא קרעו את בגדיהמ המלכ וכל עבדיו השמעים 
את כל הדברים האלה וגמ אלנתנ ודליהו וגמריהו הפגעו במלכ לבלתי 
שרפ את המגלה ולא שמע אליהם ויצוה המלכ את ירחמאל בנ המלכ 


ואת שריהו בנ עזריאל ואת שלמיהו בנ עבדאל לקחת את ברוכ הספר 
ואת ירמיהו הנביא ויסתרם יהוה ויהי דבר יהוה אל ירמיהו אחרי שרפ 
המלכ את המגלה ואת הדברים אשר כתב ברוכ מפי ירמיהו לאמר שוב 
קח לכ מגלה אחרת וכתב עליה את כל הדברים הראשנים אשר היו על 
המגלה הראשנה אשר שרפ יהויקים מלכ יהודה ועל יהויקים מלכ יהודה 
תאמר כה אמר יהוה אתה שרפת את המגלה הזאת לאמר מדוע כתבת 
עליה לאמר בא יבוא מלכ בבל והשחית את הארצ הזאת והשבית ממנה 
אדם ובהמה לכנ כה אמר יהוה על יהויקים מלכ יהודה לא יהיה לו יושב 
על כסא דוד ונבלתו תהיה משלכת לחרב ביום ולקרח בלילה ופקדתי 
עליו ועל זרעו ועל עבדיו את עונם והבאתי עליהם ועל ישבי ירושלם ואל 
איש יהודה את כל הרעה אשר דברתי אליהם ולא שמעו וירמיהו לקח 
מגלה אחרת ויתנה אל ברוכ בנ נריהו הספר ויכתב עליה מפי ירמיהו 
את כל דברי הספר אשר שרפ יהויקים מלכ יהודה באש ועוד נוספ 
עליהמ דברים רבים כהמה וימלכ מלכ צדקיהו בנ יאשיהו תחת כניהו בנ 
יהויקים אשר המליכ נבוכדראצר מלכ בבל בארצ יהודה ולא שמע הוא 
ועבדיו ועמ הארצ אל דברי יהוה אשר דבר ביד ירמיהו הנביא וישלח 
המלכ צדקיהו את יהוכל בנ שלמיה ואת צפניהו בנ מעשיה הכהנ אל 
ירמיהו הנביא לאמר התפלל נא בעדנו אל יהוה אלהינו וירמיהו בא ויצא 
בתוכ העם ולא נתנו אתו בית הכליא הכלוא וחיל פרעה יצא ממצרימ 
וישמעו הכשדים הצרים על ירושלם את שמעם ויעלו מעל ירושלם ויהי 
דבר יהוה אל ירמיהו הנביא לאמר כה אמר יהוה אלהי ישראל כה 
תאמרו אל מלכ יהודה השלח אתכם אלי לדרשני הנה חיל פרעה 
היצא לכמ לעזרה שב לארצו מצרים ושבו הכשדים ונלחמו על העיר 
הזאת ולכדה ושרפה באש כה אמר יהוה אל תשאו נפשתיכם לאמר 
הלכ ילכו מעלינו הכשדים כי לא ילכו כי אמ הכיתם כל חיל כשדימ 
הנלחמים אתכם ונשארו במ אנשים מדקרים איש באהלו יקומו ושרפו 
את העיר הזאת באש והיה בהעלות חיל הכשדים מעל ירושלמ מפני 
חיל פרעה ויצא ירמיהו מירושלם ללכת ארצ בנימנ לחלק משמ בתוכ 
העם ויהי הוא בשער בנימנ ושם בעל פקדת ושמו יראייה בנ שלמיה 
בנ חנניה ויתפש את ירמיהו הנביא לאמר אל הכשדימ אתה נפל ויאמר 
ירמיהו שקר איננינפל על הכשדים ולא שמע אליו ויתפש יראייה בירמיהו 
ויבאהו אל השרים ויקצפו השרים על ירמיהו והכו אתו ונתנו אותו בית 
האסור בית יהונתנ הספר כי אתו עשו לבית הכלא כי בא ירמיהו אל 
בית הבור ואל החניות וישב שמ ירמיהו ימים רבים וי שלח המלכ צדקיהו 
ויקחהו וישאלהו המלכ בביתו בסתר ויאמר היש דבר מאת יהוה ויאמר 
ירמיהו יש ויאמר ביד מלכ בבל תנתנ ויאמר ירמיהו אל המלכ צדקיהו 
מה חטאתי לכ ולעבדיכ ולעמ הזה כי נתתמ אותי אל בית הכלא ואיו 
ואיה נביאיכם אשר נבאו לכמ לאמר לא יבא מלכ בבל עליכם ועל 
הארצ הזאת ועתה שמע נא אדני המלכ תפל נא תחנתי לפניכ ואל 
תשבני בית יהונתנ הספר ולא אמות שמ ויצוה המלכ צדקיהו ויפקדו 
את ירמיהו בחצר המטרה ונתנ לו ככר לחם ליום מחוצ האפים עד תמ 
כל הלחמ מנ העיר וישב ירמיהו בחצר המטרה וישמע שפטיה בנ מתנ 
וגדליהו בנ פשחור ויוכל בנ שלמיהו ופשחור בנ מלכיה את הדברימ 
אשר ירמיהו מדבר אל כל העם לאמר כה אמר יהוה הישב בעיר הזאת 
ימות בחרב ברעב ובדבר והיצא אל הכשדים יחיה וחיה והיתה לו נפשו 
לשלל וחי כה אמר יהוה הנתנ תנתנ העיר הזאת ביד חיל מלכ בבל 
ולכדה ויאמרו השרים אל המלכ יומת נא את האיש הזה כי על כנ הוא 
מרפא את ידי אנשי המלחמה הנשארימ בעיר הזאת ואת ידי כל העמ 
לדבר אליהם כדברים האלה כי האיש הזה איננו דרש לשלום לעמ הזה 
כי אמ לרעה ויאמר המלכ צדקיהו הנה הוא בידכם כי אינ המלכ יוכל 


אתכם דבר ויקחו את ירמיהו וישלכו אתו אל הבור מלכיהו בנ המלכ 
אשר בחצר המטרה וישלחו את ירמיהו בחבלים ובבור אינ מים כי אמ 
טיט ויטבע ירמיהו בטיט וישמע עבד מלכ הכושי איש סריס והוא בבית 
המלכ כי נתנו את ירמיהו אל הבור והמלכ יושב בשער בנימנ ויצא עבד 
מלכ מבית המלכ וידבר אל המלכ לאמר אדני המלכ הרעו האנשים 
האלה את כל אשר עשו לירמיהו הנביא את אשר השליכו אל הבור 
וימת תחתיו מפני הרעב כי אינ הלחמ עוד בעיר ויצוה המלכ את עבד 
מלכ הכושי לאמר קח בידכ מזה שלשים אנשים והעלית את ירמיהו 
הנביא מנ הבור בטרמ ימות ויקח עבד מלכ את האנשים בידו ויבא בית 
המלכ אל תחת האוצר ויקח משמ בלוי הסחבות סחבות ובלוי מלחים 
וישלחם אל ירמיהו אל הבור בחבלים ויאמר עבד מלכ הכושי אל ירמיהו 
שים נא בלואי הסחבות והמלחים תחת אצלות ידיכ מתחת לחבלים 
ויעש ירמיהו כנ וימשכו את ירמיהו בחבלים ויעלו אתו מנ הבור וישב 
ירמיהו בחצר המטרה וישלח המלכ צדקיהו ויקח את ירמיהו הנביא אליו 
אל מבוא השלישי אשר בבית יהוה ויאמר המלכ אל ירמיהו שאל אני 
אתכ דבר אל תכחד ממני דבר ויאמר ירמיהו אל צדקיהו כי אגיד לכ 
הלוא המת תמיתני וכי איעצכ לא תשמע אלי וישבע המלכ צדקיהו אל 
ירמיהו בסתר לאמר חי יהוה את אשר עשה לנו את הנפש הזאת אמ 
אמיתכ ואמ אתנכ ביד האנשים האלה אשר מבקשים את נפשכ ויאמר 
ירמיהו אל צדקיהו כה אמר יהוה אלהי צבאות אלהי ישראל אם יצא 
תצא אל שרי מלכ בבל וחיתה נפשכ והעיר הזאת לא תשרפ באש 
וחיתה אתה וביתכ ואם לא תצא אל שרי מלכ בבל ונתנה העיר הזאת 
ביד הכשדים ושרפוה באש ואתה לא תמלט מידמ ויאמר המלכ צדקיהו 
אל ירמיהו אני דאג את היהודים אשר נפלו אל הכשדים פנ יתנו אתי 
בידם והתעללו בי ויאמר ירמיהו לא יתנו שמע נא בקול יהוה לאשר אני 
דבר אליכ וייטב לכ ותחי נפשכ ואמ מאנ אתה לצאת זה הדבר אשר 
הראני יהוה והנה כל הנשים אשר נשארו בבית מלכ יהודה מוצאות 
אל שרי מלכ בבל והנה אמרות הסיתוכ ויכלו לכ אנשי שלמכ הטבעו 
בבצ רגלכ נסגו אחור ואת כל נשיכ ואת בניכ מוצאים אל הכשדים 
ואתה לא תמלט מידם כי ביד מלכ בבל תתפש ואת העיר הזאת תשרפ 
באש ויאמר צדקיהו אל ירמיהו איש אל ידע בדברים האלה ולא תמות 
וכי ישמעו השרים כי דברתי אתכ ובאו אליכ ואמרו אליכ הגידה נא 
לנו מה דברת אל המלכ אל תכחד ממנו ולא נמיתכ ומה דבר אליכ 
המלכ ואמרת אליהם מפיל אני תחנתי לפני המלכ לבלתי השיבני בית 
יהונתנ למות שם ויבאו כל השרים אל ירמיהו וישאלו אתו ויגד להמ 
ככל הדברים האלה אשר צוה המלכ ויחרשו ממנו כי לא נשמע הדבר 
וישב ירמיהו בחצר המטרה עד יום אשר נלכדה ירושלם והיה כאשר 
נלכדה ירושלם בשנה התשעית לצדקיהו מלכ יהודה בחדש העשרי 
בא נבוכדראצר מלכ בבל וכל חילו אל ירושלם ויצרו עליה בעשתי 
עשרה שנה לצדקיהו בחדש הרביעי בתשעה לחדש הבקעה העיר 
ויבאו כל שרי מלכ בבל וישבו בשער התוכ נרגל שר אצר סמגר נבו 
שר סכים רב סריס נרגל שר אצר רב מג וכל שארית שרי מלכ בבל ויהי 
כאשר ראמ צדקיהו מלכ יהודה וכל אנשי המלחמה ויברחו ויצאו לילה 
מנ העיר דרכ גנ המלכ בשער בינ החמתים ויצא דרכ הערבה וירדפו 
חיל כשדים אחריהם וישגו את צדקיהו בערבות ירחו ויקחו אתו ויעלהו 
אל נבוכדראצר מלכ בבל רבלתה בארצ חמת וידבר אתו משפטים 
וישחט מלכ בבל את בני צדקיהו ברבלה לעיניו ואת כל חרי יהודה 
שחט מלכ בבל ואת עיני צדקיהו עור ויאסרהו בנחשתים לביא אתו 
בבלה ואת בית המלכ ואת בית העם שרפו הכשדים באש ואת חמות 
ירושלם נתצו ואת יתר העם הנשארים בעיר ואת הנפלים אשר נפלו 


עליו ואת יתר העם הנשארים הגלה נבוזר אדנ רב טבחים בבל ומנ 
העם הדלים אשר אינ להמ מאומה השאיר נבוזראדנ רב טבחים בארצ 
יהודה ויתנ להמ כרמים ויגבים ביום ההוא ויצו נבוכדראצר מלכ בבל על 
ירמיהו ביד נבוזראדנ רב טבחים לאמר קחנו ועיניכ שים עליו ואל תעש 
לו מאומה רע כי אמ כאשר ידבר אליכ כנ עשה עמו וישלח נבוזראדנ 
רב טבחים ונבושזבנ רב סריס ונרגל שר אצר רב מג וכל רבי מלכ 
בבל וישלחו ויקחו את ירמיהו מחצר המטרה ויתנו אתו אל גדליהו בנ 
אחיקם בנ שפנ להוצאהו אל הבית וישב בתוכ העם ואל ירמיהו היה 
דבר יהוה בהיתו עצור בחצר המטרה לאמר הלוכ ואמרת לעבד מלכ 
הכושי לאמר כה אמר יהוה צבאות אלהי ישראל הנני מבי מביא את 
דברי אל העיר הזאת לרעה ולא לטובה והיו לפניכ ביום ההוא והצלתיכ 
ביום ההוא נאם יהוה ולא תנתנ ביד האנשים אשר אתה יגור מפניהם כי 
מלט אמלטכ ובחרב לא תפל והיתה לכ נפשכ לשלל כי בטחת בי נאמ 
יהוה הדבר אשר היה אל ירמיהו מאת יהוה אחר שלח אתו נבוזראדנ 
רב טבחים מנ הרמה בקחתו אתו והוא אסור באזקים בתוכ כל גלות 
ירושלם ויהודה המגלים בבלה ויקח רב טבחים לירמיהו ויאמר אליו יהוה 
אלהיכ דבר את הרעה הזאת אל המקומ הזה ויבא ויעש יהוה כאשר 
דבר כי חטאתם ליהוה ולא שמעתם בקולו והיה לכמ דבר הדבר הזה 
ועתה הנה פתחתיכ היום מנ האזקים אשר על ידכ אמ טוב בעיניכ לבוא 
אתי בבל בא ואשים את עיני עליכ ואם רע בעיניכ לבוא אתי בבל חדל 
ראה כל הארצ לפניכ אל טוב ואל הישר בעיניכ ללכת שמה לכ ועודנו 
לא ישוב ושבה אל גדליה בנ אחיקם בנ שפנ אשר הפקיד מלכ בבל 
בערי יהודה ושב אתו בתוכ העם או אל כל הישר בעיניכ ללכת לכ ויתנ 
לו רב טבחים ארחה ומשאת וישלחהו ויבא ירמיהו אל גדליה בנ אחיקם 
המצפתה וישב אתו בתוכ העם הנשארים בארצ וישמעו כל שרי החילים 
אשר בשדה המה ואנשיהמ כי הפקיד מלכ בבל את גדליהו בנ אחיקם 
בארצ וכי הפקיד אתו אנשים ונשים וטפ ומדלת הארצ מאשר לא הגלו 
בבלה ויבאו אל גדליה המצפתה וישמעאל בנ נתניהו ויוחננ ויונתנ בני 
קרח ושריה בנ תנחמת ובני עופי עיפי הנטפתי ויזניהו בנ המעכתי המה 
ואנשיהם וישבע להם גדליהו בנ אחיקם בנ שפנ ולאנשיהם לאמר אל 
תיראו מעבוד הכשדים שבו בארצ ועבדו את מלכ בבל וייטב לכמ ואני 
הנני ישב במצפה לעמד לפני הכשדים אשר יבאו אלינו ואתם אספו יינ 
וקיצ ושמנ ושמו בכליכם ושבו בעריכם אשר תפשתמ וגם כל היהודים 
אשר במואב ובבני עמונ ובאדום ואשר בכל הארצות שמעו כי נתנ מלכ 
בבל שארית ליהודה וכי הפקיד עליהם את גדליהו בנ אחיקם בנ שפנ 
וישבו כל היהודים מכל המקמות אשר נדחו שם ויבאו ארצ יהודה אל 
גדליהו המצפתה ויאספו יינ וקיצ הרבה מאד ויוחננ בנ קרח וכל שרי 
החילים אשר בשדה באו אל גדליהו המצפתה ויאמרו אליו הידע תדע 
כי בעליס מלכ בני עמונ שלח את ישמעאל בנ נתניה להכתכ נפש ולא 
האמינ להם גדליהו בנ אחיקם ויוחננ בנ קרח אמר אל גדליהו בסתר 
במצפה לאמר אלכה נא ואכה את ישמעאל בנ נתניה ואיש לא ידע למה 
יככה נפש ונפצו כל יהודה הנקבצים אליכ ואבדה שארית יהודה ויאמר 
גדליהו בנ אחיקם אל יוחננ בנ קרח אל תעש תעשה את הדבר הזה כי 
שקר אתה דבר אל ישמעאל ויהי בחדש השביעי בא ישמעאל בנ נתניה 
בנ אלישמע מזרע המלוכה ורבי המלכ ועשרה אנשים אתו אל גדליהו 
בנ אחיקם המצפתה ויאכלו שם לחמ יחדו במצפה ויקם ישמעאל בנ 
נתניה ועשרת האנשים אשר היו אתו ויכו את גדליהו בנ אחיקם בנ שפנ 
בחרב וימת אתו אשר הפקיד מלכ בבל בארצ ואת כל היהודים אשר 
היו אתו את גדליהו במצפה ואת הכשדים אשר נמצאו שם את אנשי 
המלחמה הכה ישמעאל ויהי ביום השני להמית את גדליהו ואיש לא 


ידע ויבאו אנשים משכם משלו ומשמרונ שמנים איש מגלחי זקנ וקרעי 
בגדים ומתגדדים ומנחה ולבונה בידם להביא בית יהוה ויצא ישמעאל 
בנ נתניה לקראתם מנ המצפה הלכ הלכ ובכה ויהי כפגש אתמ ויאמר 
אליהם באו אל גדליהו בנ אחיקם ויהי כבואם אל תוכ העיר וישחטמ 
ישמעאל בנ נתניה אל תוכ הבור הוא והאנשים אשר אתו ועשרה אנשים 
נמצאו במ ויאמרו אל ישמעאל אל תמתנו כי יש לנו מטמנים בשדה חטים 
ושערים ושמנ ודבש ויחדל ולא המיתם בתוכ אחיהם והבור אשר השליכ 
שמ ישמעאל את כל פגרי האנשים אשר הכה ביד גדליהו הוא אשר 
עשה המלכ אסא מפני בעשא מלכ ישראל אתו מלא ישמעאל בנ 
נתניהו חללים וישב ישמעאל את כל שארית העם אשר במצפה את 
בנות המלכ ואת כל העמ הנשארים במצפה אשר הפקיד נבוזראדנ רב 
טבחים את גדליהו בנ אחיקם וישבם ישמעאל בנ נתניה וילכ לעבר אל 
בני עמונ וישמע יוחננ בנ קרח וכל שרי החילים אשר אתו את כל הרעה 
אשר עשה ישמעאל בנ נתניה ויקחו את כל האנשים וילכו להלחם עמ 
ישמעאל בנ נתניה וימצאו אתו אל מים רבים אשר בגבעונ ויהי כראות 
כל העם אשר את ישמעאל את יוחננ בנ קרח ואת כל שרי החילים אשר 
אתו וישמחו ויסבו כל העם אשר שבה ישמעאל מנ המצפה וישבו וילכו 
אל יוחננ בנ קרח וישמעאל בנ נתניה נמלט בשמנה אנשים מפני יוחננ 
וילכ אל בני עמונ ויקח יוחננ בנ קרח וכל שרי החילים אשר אתו את כל 
שארית העמ אשר השיב מאת ישמעאל בנ נתניה מנ המצפה אחר הכה 
את גדליה בנ אחיקם גברים אנשי המלחמה ונשים וטפ וסרסים אשר 
השיב מגבעונ וילכו וישבו בגרות כמוהם כמהם אשר אצל בית לחמ 
ללכת לבוא מצרים מפני הכשדים כי יראו מפניהם כי הכה ישמעאל בנ 
נתניה את גדליהו בנ אחיקם אשר הפקיד מלכ בבל בארצ ויגשו כל 
שרי החילים ויוחננ בנ קרח ויזניה בנ הושעיה וכל העם מקטנ ועד גדול 
ויאמרו אל ירמיהו הנביא תפל נא תחנתנו לפניכ והתפלל בעדנו אל 
יהוה אלהיכ בעד כל השארית הזאת כי נשארנו מעט מהרבה כאשר 
עיניכ ראות אתנו ויגד לנו יהוה אלהיכ את הדרכ אשר נלכ בה ואת 
הדבר אשר נעשה ויאמר אליהם ירמיהו הנביא שמעתי הנני מתפלל 
אל יהוה אלהיכם כדבריכם והיה כל הדבר אשר יענה יהוה אתכם אגיד 
לכם לא אמנע מכם דבר והמה אמרו אל ירמיהו יהי יהוה בנו לעד אמת 
ונאמנ אמ לא ככל הדבר אשר ישלחכ יהוה אלהיכ אלינו כנ נעשה אמ 
טוב ואם רע בקול יהוה אלהינו אשר אנו אנחנו שלחים אתכ אליו נשמע 
למענ אשר ייטב לנו כי נשמע בקול יהוה אלהינו ויהי מקצ עשרת ימימ 
ויהי דבר יהוה אל ירמיהו ויקרא אל יוחננ בנ קרח ואל כל שרי החילים 
אשר אתו ולכל העמ למקטנ ועד גדול ויאמר אליהם כה אמר יהוה 
אלהי ישראל אשר שלחתם אתי אליו להפיל תחנתכם לפניו אמ שוב 
תשבו בארצ הזאת ובניתי אתכם ולא אהרס ונטעתי אתכם ולא אתוש 
כי נחמתי אל הרעה אשר עשיתי לכם אל תיראו מפני מלכ בבל אשר 
אתמ יראים מפניו אל תיראו ממנו נאם יהוה כי אתכם אני להושיע אתכם 
ולהציל אתכם מידו ואתנ לכם רחמים ורחם אתכם והשיב אתכם אל 
אדמתכם ואמ אמרים אתמ לא נשב בארצ הזאת לבלתי שמע בקול 
יהוה אלהיכם לאמר לא כי ארצ מצרים נבוא אשר לא נראה מלחמה 
וקול שופר לא נשמע וללחם לא נרעב ושמ נשב ועתה לכנ שמעו דבר 
יהוה שארית יהודה כה אמר יהוה צבאות אלהי ישראל אמ אתמ שומ 
תשמונ פניכם לבא מצרים ובאתם לגור שם והיתה החרב אשר אתמ 
יראים ממנה שמ תשיג אתכם בארצ מצרים והרעב אשר אתמ דאגים 
ממנו שם ידבק אחריכם מצרים ושמ תמתו ויהיו כל האנשים אשר שמו 
את פניהם לבוא מצרים לגור שם ימותו בחרב ברעב ובדבר ולא יהיה 
להמ שריד ופליט מפני הרעה אשר אני מביא עליהם כי כה אמר יהוה 


צבאות אלהי ישראל כאשר נתכ אפי וחמתי על ישבי ירושלם כנ תתכ 
חמתי עליכם בבאכם מצרים והייתם לאלה ולשמה ולקללה ולחרפה 
ולא תראו עוד את המקומ הזה דבר יהוה עליכם שארית יהודה אל תבאו 
מצרים ידע תדעו כי העידתי בכם היום כי התעתים התעיתמ בנפשותיכם 
כי אתם שלחתם אתי אל יהוה אלהיכם לאמר התפלל בעדנו אל יהוה 
אלהינו וככל אשר יאמר יהוה אלהינו כנ הגד לנו ועשינו ואגד לכמ היום 
ולא שמעתמ בקול יהוה אלהיכם ולכל אשר שלחני אליכם ועתה ידע 
תדעו כי בחרב ברעב ובדבר תמותו במקום אשר חפצתמ לבוא לגור 
שמ ויהי ככלות ירמיהו לדבר אל כל העם את כל דברי יהוה אלהיהמ 
אשר שלחו יהוה אלהיהם אליהם את כל הדברים האלה ויאמר עזריה 
בנ הושעיה ויוחננ בנ קרח וכל האנשים הזדים אמרים אל ירמיהו שקר 
אתה מדבר לא שלחכ יהוה אלהינו לאמר לא תבאו מצרים לגור שמ 
כי ברוכ בנ נריה מסית אתכ בנו למענ תת אתנו ביד הכשדים להמית 
אתנו ולהגלות אתנו בבל ולא שמע יוחננ בנ קרח וכל שרי החילים 
וכל העם בקול יהוה לשבת בארצ יהודה ויקח יוחננ בנ קרח וכל שרי 
החילים את כל שארית יהודה אשר שבו מכל הגוים אשר נדחו שמ 
לגור בארצ יהודה את הגברים ואת הנשים ואת הטפ ואת בנות המלכ 
ואת כל הנפש אשר הניח נבוזראדנ רב טבחים את גדליהו בנ אחיקם 
בנ שפנ ואת ירמיהו הנביא ואת ברוכ בנ נריהו ויבאו ארצ מצרים כי לא 
שמעו בקול יהוה ויבאו עד תחפנחס ויהי דבר יהוה אל ירמיהו בתחפנחס 
לאמר קח בידכ אבנים גדלות וטמנתם במלט במלבנ אשר בפתח בית 
פרעה בתחפנחס לעיני אנשים יהודים ואמרת אליהם כה אמר יהוה 
צבאות אלהי ישראל הנני שלח ולקחתי את נבוכדראצר מלכ בבל 
עבדי ושמתי כסאו ממעל לאבנים האלה אשר טמנתי ונטה את שפרורו 
שפרירו עליהם ובאה ובא והכה את ארצ מצרים אשר למות למות 
ואשר לשבי לשבי ואשר לחרב לחרב והצתי אש בבתי אלהי מצרים 
ושרפם ושבמ ועטה את ארצ מצרים כאשר יעטה הרעה את בגדו ויצא 
משם בשלום ושבר את מצבות בית שמש אשר בארצ מצרים ואת בתי 
אלהי מצרים ישרפ באש הדבר אשר היה אל ירמיהו אל כל היהודים 
הישבים בארצ מצרים הישבים במגדל ובתחפנחס ובנפ ובארצ פתרוס 
לאמר כה אמר יהוה צבאות אלהי ישראל אתמ ראיתמם את כל הרעה 
אשר הבאתי על ירושלם ועל כל ערי יהודה והנם חרבה היום הזה ואינ 
בהם יושב מפני רעתמ אשר עשו להכעסני ללכת לקטר לעבד לאלהים 
אחרים אשר לא ידעומ המה אתמ ואבתיכם ואשלח אליכם את כל עבדי 
הנביאים השכים ושלח לאמר אל נא תעשו את דבר התעבה הזאת 
אשר שנאתי ולא שמעו ולא הטו את אזנם לשוב מרעתם לבלתי קטר 
לאלהים אחרים ותתכ חמתי ואפי ותבער בערי יהודה ובחצות ירושלמ 
ותהיינה לחרבה לשממה כיום הזה ועתה כה אמר יהוה אלהי צבאות 
אלהי ישראל למה אתמ עשים רעה גדולה אל נפשתכמ להכרית לכמ 
איש ואשה עולל ויונק מתוכ יהודה לבלתי הותיר לכם שארית להכעסני 
במעשי ידיכם] לקטר לאלהים אחרים בארצ מצרים אשר אתמ באימ 
לגור שמ למענ הכרית לכמ ולמענ היותכם לקללה ולחרפה בכל גויי 
הארצ השכחתם את רעות אבותיכם ואת רעות מלכי יהודה ואת רעות 
נשיו ואת רעתכם ואת רעת נשיכם אשר עשו בארצ יהודה ובחצות 
ירושלם לא דכאו עד היום הזה ולא יראו ולא הלכו בתורתי ובחקתי 
אשר נתתי לפניכם ולפני אבותיכם לכנ כה אמר יהוה צבאות אלהי 
ישראל הנני שם פני בכם לרעה ולהכרית את כל יהודה ולקחתי את 
שארית יהודה אשר שמו פניהם לבוא ארצ מצרים לגור שמ ותמו כל 
בארצ מצרים יפלו בחרב ברעב יתמו מקטנ ועד גדול בחרב וברעב 
ימתו והיו לאלה לשמה ולקללה ולחרפה ופקדתי על היושבים בארצ 


מצרים כאשר פקדתי על ירושלם בחרב ברעב ובדבר ולא יהיה פליט 
ושריד לשארית יהודה הבאים לגור שמ בארצ מצרים ולשוב ארצ יהודה 
אשר המה מנשאים את נפשמ לשוב לשבת שמ כי לא ישובו כי אמ 
פלטים ויענו את ירמיהו כל האנשים הידעים כי מקטרות נשיהם לאלהים 
אחרים וכל הנשים העמדות קהל גדול וכל העם הישבים בארצ מצרים 
בפתרוס לאמר הדבר אשר דברת אלינו בשמ יהוה איננו שמעים אליכ 
כי עשה נעשה את כל הדבר אשר יצא מפינו לקטר למלכת השמים 
והסיכ לה נסכים כאשר עשינו אנחנו ואבתינו מלכינו ושרינו בערי יהודה 
ובחצות ירושלם ונשבע לחם ונהיה טובים ורעה לא ראינו ומנ אז חדלנו 
לקטר למלכת השמים והסכ לה נסכים חסרנו כל ובחרב וברעב תמנו 
וכי אנחנו מקטרים למלכת השמים ולהסכ לה נסכים המבלעדי אנשינו 
עשינו לה כונים להעצבה והסכ לה נסכים ויאמר ירמיהו אל כל העמ 
על הגברים ועל הנשים ועל כל העמ הענים אתו דבר לאמר הלוא 
את הקטר אשר קטרתם בערי יהודה ובחצות ירושלם אתמ ואבותיכם 
מלכיכמ ושריכם ועם הארצ אתמ זכר יהוה ותעלה על לבו ולא יוכל 
יהוה עוד לשאת מפני רע מעלליכמ מפני התועבת אשר עשיתמ ותהי 
ארצכמ לחרבה ולשמה ולקללה מאינ יושב כהיום] הזה מפני אשר 
קטרתם ואשר חטאתם ליהוה ולא שמעתם בקול יהוה ובתרתו ובחקתיו 
ובעדותיו לא הלכתמ על כנ קראת אתכמ הרעה הזאת כיום הזה ויאמר 
ירמיהו אל כל העם ואל כל הנשים שמעו דבר יהוה כל יהודה אשר 
בארצ מצרים כה אמר יהוה צבאות אלהי ישראל לאמר אתמ ונשיכמ 
ותדברנה בפיכם ובידיכם] מלאתמ לאמר עשה נעשה את נדרינו אשר 
נדרנו לקטר למלכת השמים ולהסכ לה נסכים הקים תקימנה את 
נדריכם ועשה תעשינה את נדריכם לכנ שמעו דבר יהוה כל יהודה 
הישבים בארצ מצרים הנני נשבעתי בשמי הגדול אמר יהוה אם יהיה 
עוד שמי נקרא בפי כל איש יהודה אמר חי אדני יהוה בכל ארצ מצרימ 
הנני שקד עליהם לרעה ולא לטובה ותמו כל איש יהודה אשר בארצ 
מצרים בחרב וברעב עד כלותמ ופליטי חרב ישבונ מנ ארצ מצרים ארצ 
יהודה מתי מספר וידעו כל שארית יהודה הבאים לארצ מצרים לגור שמ 
דבר מי יקום ממני ומהמ וזאת לכמ האות נאם יהוה כי פקד אני עליכם 
במקום הזה למענ תדעו כי קום יקומו דברי עליכם לרעה כה אמר יהוה 
הנני נתנ את פרעה חפרע מלכ מצרים ביד איביו וביד מבקשי נפשו 
כאשר נתתי את צדקיהו מלכ יהודה ביד נבוכדראצר מלכ בבל איבו 
ומבקש נפשו הדבר אשר דבר ירמיהו הנביא אל ברוכ בנ נריה בכתבו 
את הדברים האלה על ספר מפי ירמיהו בשנה הרבעית ליהויקים בנ 
יאשיהו מלכ יהודה לאמר כה אמר יהוה אלהי ישראל עליכ ברוכ אמרת 
אוי נא לי כי יספ יהוה יגונ על מכאבי יגעתי באנחתי ומנוחה לא מצאתי 
כה תאמר אליו כה אמר יהוה הנה אשר בניתי אני הרס ואת אשר נטעתי 
אני נתש ואת כל הארצ היא ואתה תבקש לכ גדלות אל תבקש כי הנני 
מביא רעה על כל בשר נאם יהוה ונתתי לכ את נפשכ לשלל על כל 
המקמות אשר תלכ שמ אשר היה דבר יהוה אל ירמיהו הנביא על 
הגוים למצרים על חיל פרעה נכו מלכ מצרים אשר היה על נהר פרת 
בכרכמש אשר הכה נבוכדראצר מלכ בבל בשנת הרביעית ליהויקים 
בנ יאשיהו מלכ יהודה ערכו מגנ וצנה וגשו למלחמה אסרו הסוסים ועלו 
הפרשים והתיצבו בכובעים מרקו הרמחים לבשו הסרינת מדוע ראיתי 
המה חתים נסגים אחור וגבוריהם יכתו ומנוס נסו ולא הפנו מגור מסביב 
נאם יהוה אל ינוס הקל ואל ימלט הגבור צפונה על יד נהר פרת כשלו 
ונפלו מי זה כיאר יעלה כנהרות יתגעשו מימיו מצרים כיאר יעלה וכנהרות 
יתגעשו מים ויאמר אעלה אכסה ארצ אבידה עיר וישבי בה עלו הסוסים 
והתהללו הרכב ויצאו הגבורים כוש ופוט תפשי מגנ ולודים תפשי דרכי 


קשת והיום ההוא לאדני יהוה צבאות יום נקמה להנקם מצריו ואכלה 
חרב ושבעה ורותה מדממ כי זבח לאדני יהוה צבאות בארצ צפונ אל 
נהר פרת עלי גלעד וקחי צרי בתולת בת מצרים לשוא הרביתי הרבית 
רפאות תעלה אינ לכ שמעו גוים קלונכ וצוחתכ מלאה הארצ כי גבור 
בגבור כשלו יחדיו נפלו שניהם הדבר אשר דבר יהוה אל ירמיהו הנביא 
לבוא נבוכדראצר מלכ בבל להכות את ארצ מצרים הגידו במצרימ 
והשמיעו במגדול והשמיעו בנפ ובתחפנחס אמרו התיצב והכנ לכ כי 
אכלה חרב סביביכ מדוע נסחפ אביריכ לא עמד כי יהוה הדפו הרבה 
כושל גמ נפל איש אל רעהו ויאמרו קומה ונשבה אל עמנו ואל ארצ 
מולדתנו מפני חרב היונה קראו שמ פרעה מלכ מצרים שאונ העביר 
המועד חי אני נאמ המלכ יהוה צבאות שמו כי כתבור בהרים וככרמל 
בים יבוא כלי גולה עשי לכ יושבת בת מצרים כי נפ לשמה תהיה ונצתה 
מאינ יושב עגלה יפה פיה מצרים קרצ מצפונ בא בא גמ שכריה בקרבה 
כעגלי מרבק כי גם המה הפנו נסו יחדיו לא עמדו כי יום אידם בא עליהמ 
עת פקדתמ קולה כנחש ילכ כי בחיל ילכו ובקרדמות באו לה כחטבי 
עצים כרתו יערה נאם יהוה כי לא יחקר כי רבו מארבה ואינ להמ מספר 
הבישה בת מצרים נתנה ביד עמ צפונ אמר יהוה צבאות אלהי ישראל 
הנני פוקד אל אמונ מנא ועל פרעה ועל מצרים ועל אלהיה ועל מלכיה 
ועל פרעה ועל הבטחים בו ונתתים ביד מבקשי נפשמ וביד נבוכדראצר 
מלכ בבל וביד עבדיו ואחרי כנ תשכנ כימי קדמ נאמם יהוה ואתה אל 
תירא עבדי יעקב ואל תחת ישראל כי הנני מושעכ מרחוק ואת זרעכ 
מארצ שבים ושב יעקוב ושקט ושאננ ואינ מחריד אתה אל תירא עבדי 
יעקב נאם יהוה כי אתכ אני כי אעשה כלה בכל הגוים אשר הדחתיכ 
שמה ואתכ לא אעשה כלה ויסרתיכ למשפט ונקה לא אנקכ אשר היה 
דבר יהוה אל ירמיהו הנביא אל פלשתים בטרמ יכה פרעה את עזה כה 
אמר יהוה הנה מים עלים מצפונ והיו לנחל שוטפ וישטפו ארצ ומלואה 
עיר וישבי בה וזעקו האדם והילל כל יושב הארצ מקול שעטת פרסות 
אביריו מרעש לרכבו המונ גלגליו לא הפנו אבות אל בנים מרפיונ ידים 
על היום הבא לשדוד את כל פלשתים להכרית לצר ולצידונ כל שריד 
עזר כי שדד יהוה את פלשתים שארית אי כפתור באה קרחה אל עזה 
נדמתה אשקלונ שארית עמקם עד מתי תתגודדי הוי חרב ליהוה עד 
אנה לא תשקטי האספי אל תערכ הרגעי ודמי איכ תשקטי ויהוה צוה לה 
אל אשקלונ ואל חופ הים שם יעדה למואב כה אמר יהוה צבאות אלהי 
ישראל הוי אל נבו כי שדדה הבישה נלכדה קריתימ הבישה המשגב 
וחתה אינ עוד תהלת מואב בחשבונ חשבו עליה רעה לכו ונכריתנה מגוי 
גמ מדמנ תדמי אחריכ תלכ חרב קול צעקה מחרונים שד ושבר גדול 
נשברה מואב השמיעו זעקה צעוריה צעיריה כי מעלה הלחות הלוחית 
בבכי יעלה בכי כי במורד חורנים צרי צעקת שבר שמעו נסו מלטו 
נפשכם ותהיינה כערוער במדבר כי יענ בטחכ במעשיכ ובאוצרותיכ גמ 
את תלכדי ויצא כמיש כמוש בגולה כהניו ושריו יחד יחדיו ויבא שדד אל 
כל עיר ועיר לא תמלט ואבד העמק ונשמד המישר אשר אמר יהוה תנו 
ציצ למואב כי נצא תצא ועריה לשמה תהיינה מאינ יו שב בהנ ארור עשה 
מלאכת יהוה רמיה וארור מנע חרבו מדמ שאננ מואב מנעוריו ושקט הוא 
אל שמריו ולא הורק מכלי אל כלי ובגולה לא הלכ על כנ עמד טעמו 
בו וריחו לא נמר לכנ הנה ימים באים נאם יהוה ושלחתי לו צעים וצעהו 
וכליו יריקו ונבליהם ינפצו ובש מואב מכמוש כאשר בשו בית ישראל 
מבית אל מבטחמ איכ תאמרו גבורים אנחנו ואנשי חיל למלחמה שדד 
מואב ועריה עלה ומבחר בחוריו ירדו לטבח נאמ המלכ יהוה צבאות 
שמו קרוב איד מואב לבוא ורעתו מהרה מאד נדו לו כל סביביו וכל 
ידעי שמו אמרו איכה נשבר מטה עז מקל תפארה רדי מכבוד ישבי 


ושבי בצמא ישבת בת דיבונ כי שדד מואב עלה בכ שחת מבצריכ אל 
דרכ עמדי וצפי יושבת ערוער שאלי נס ונמלטה אמרי מה נהיתה הביש 
מואב כי חתה הילילי הילילו וזעקי וזעקו הגידו בארנונ כי שדד מואב 
ומשפט בא אל ארצ המישר אל חלונ ואל יהצה ועל מופעת מיפעת ועל 
דיבונ ועל נבו ועל בית דבלתים ועל קריתים ועל בית גמול ועל בית 
מעונ ועל קריות ועל בצרה ועל כל ערי ארצ מואב הרחקות והקרבות 
נגדעה קרנ מואב וזרעו נשברה נאם יהוה השכירהו כי על יהוה הגדיל 
וספק מואב בקיאו והיה לשחק גמ הוא ואמ לוא השחק היה לכ ישראל 
אם בגנבים נמצאה נמצא כי מדי דבריכ בו תתנודד עזבו ערים ושכנו 
בסלע ישבי מואב והיו כיונה תקננ בעברי פי פחת שמענו גאונ מואב 
גאה מאד גבהו וגאונו וגאותו ורמ לבו אני ידעתי נאם יהוה עברתו ולא 
כנ בדיו לא כנ עשו על כנ על מואב איליל ולמואב כלה אזעק אל אנשי 
קיר חרש יהגה מבכי יעזר אבכה לכ הגפנ שבמה נטישתיכ עברו ים 
עד ים יעזר נגעו על קיצכ ועל בצירכ שדד נפל ונאספה שמחה וגיל 
מכרמל ומארצ מואב ויינ מיקבים השבתי לא ידרכ הידד הידד לא הידד 
מזעקת חשבונ עד אלעלה עד יהצ נתנו קולמ מצער עד חרנים עגלת 
שלשיה כי גמ מי נמרים למשמות יהיו והשבתי למואב נאם יהוה מעלה 
במה ומקטיר לאלהיו על כנ לבי למואב כחללים יהמה ולבי אל אנשי 
קיר חרש כחלילים יהמה על כנ יתרת עשה אבדו כי כל ראש קרחה 
וכל זקנ גרעה על כל ידים גדדת ועל מתנים שק על כל גגות מואב 
וברחבתיה כלה מספד כי שברתי את מואב ככלי אינ חפצ בו נאמ יהוה 
איכ חתה הילילו איכ הפנה ערפ מואב בוש והיה מואב לשחק ולמחתה 
לכל סביביו כי כה אמר יהוה הנה כנשר ידאה ופרש כנפיו אל מואב 
נלכדה הקריות והמצדות נתפשה והיה לב גבורי מואב ביום ההוא כלב 
אשה מצרה ונשמד מואב מעם כי על יהוה הגדיל פחד ופחת ופח עליכ 
יושב מואב נאם יהוה הניס הנס מפני הפחד יפל אל הפחת והעלה מנ 
הפחת ילכד בפח כי אביא אליה אל מואב שנת פקדתם נאם יהוה בצל 
חשבונ עמדו מכח נסים כי אש יצא מחשבונ ולהבה מבינ סיחונ ותאכל 
פאת מואב וקדקד בני שאונ אוי לכ מואב אבד עם כמוש כי לקחו בניכ 
בשבי ובנתיכ בשביה ושבתי שבות מואב באחרית הימימ נאם יהוה עד 
הנה משפט מואב לבני עמונ כה אמר יהוה הבנים אינ לישראל אם יורש 
אינ לו מדוע ירש מלכם את גד ועמו בעריו ישב לכנ הנה ימים באים נאמ 
יהוה והשמעתי אל רבת בני עמונ תרועת מלחמה והיתה לתל שממה 
ובנתיה באש תצתנה וירש ישראל את ירשיו אמר יהוה הילילי חשבונ כי 
שדדה עי צעקנה בנות רבה חגרנה שקים ספדנה והתשוטטנה בגדרות 
כי מלכם בגולה ילכ כהניו ושריו יחדיו מה תתהללי בעמקים זב עמקכ 
הבת השובבה הבטחה באצרתיה מי יבוא אלי הנני מביא עליכ פחד 
נאם אדני יהוה צבאות מכל סביביכ ונדחתמ איש לפניו ואינ מקבצ 
לנדד ואחרי כנ אשיב את שבות בני עמונ נאם יהוה לאדום כה אמר 
יהוה צבאות האינ עוד חכמה בתימנ אבדה עצה מבנים נסרחה חכמתמ 
נסו הפנו העמיקו לשבת ישבי דדנ כי איד עשו הבאתי עליו עת פקדתיו 
אמ בצרים באו לכ לא ישארו עוללות אם גנבים בלילה השחיתו דים כי 
אני חשפתי את עשו גליתי את מסתריו ונחבה לא יוכל שדד זרעו ואחיו 
ושכניו ואיננו עזבה יתמיכ אני אחיה ואלמנתיכ עלי תבטחו כי כה אמר 
יהוה הנה אשר אינ משפטם לשתות הכוס שתו ישתו ואתה הוא נקה 
תנקה לא תנקה כי שתה תשתה כי בי נשבעתי נאם יהוה כי לשמה 
לחרפה לחרב ולקללה תהיה בצרה וכל עריה תהיינה לחרבות עולמ 
שמועה שמעתי מאת יהוה וציר בגוים שלוח התקבצו ובאו עליה וקומו 
למלחמה כי הנה קטנ נתתיכ בגוים בזוי באדמ תפלצתכ השיא אתכ 
זדונ לבכ שכני בחגוי הסלע תפשי מרום גבעה כי תגביה כנשר קנכ 


משם אורידכ נאם יהוה והיתה אדום לשמה כל עבר עליה ישם וישרק 
על כל מכותה כמהפכת סדמ ועמרה ושכניה אמר יהוה לא ישב שם 
איש ולא יגור בה בנ אדם הנה כאריה יעלה מגאונ הירדנ אל נוה איתנ 
כי ארגיעה אריצנו מעליה ומי בחור אליה אפקד כי מי כמוני ומי יעידני 
ומי זה רעה אשר יעמד לפני לכנ שמעו עצת יהוה אשר יעצ אל אדום 
ומחשבותיו אשר חשב אל ישבי תימנ אמ לא יסחבום צעירי הצאנ אמ 
לא ישים עליהם נוהם מקול נפלם רעשה הארצ צעקה בים סופ נשמע 
קולה הנה כנשר יעלה וידאה ויפרש כנפיו על בצרה והיה לב גבורי אדום 
ביום ההוא כלב אשה מצרה לדמשק בושה חמת וארפד כי שמעה רעה 
שמעו נמגו בים דאגה השקט לא יוכל רפתה דמשק הפנתה לנוס ורטט 
החזיקה צרה וחבלים אחזתה כיולדה איכ לא עזבה עיר תהלה תהלת 
קרית משושי לכנ יפלו בחוריה ברחבתיה וכל אנשי המלחמה ידמו ביום 
ההוא נאם יהוה צבאות והצתי אש בחומת דמשק ואכלה ארמנות בנ 
הדד לקדר ולממלכות חצור אשר הכה נבוכדראצור נבוכדראצר מלכ 
בבל כה אמר יהוה קומו עלו אל קדר ושדדו את בני קדם אהליהם 
וצאנם יקחו יריעותיהם וכל כליהם וגמליהמ ישאו להמ וקראו עליהם 
מגור מסביב נסו נדו מאד העמיקו לשבת ישבי חצור נאם יהוה כי יעצ 
עליכם נבוכדראצר מלכ בבל עצה וחשב עליהם עליכם מחשבה קומו 
עלו אל גוי שליו יושב לבטח נאם יהוה לא דלתים ולא בריח לו בדד 
ישכנו והיו גמליהם לבז והמונ מקניהם לשלל וזרתים לכל רוח קצוצי 
פאה ומכל עבריו אביא את אידם נאם יהוה והיתה חצור למעונ תנים 
שממה עד עולמ לא ישב שמ איש ולא יגור בה בנ אדמ אשר היה 
דבר יהוה אל ירמיהו הנביא אל עילמ בראשית מלכות צדקיה מלכ 
יהודה לאמר כה אמר יהוה צבאות הנני שבר את קשת עילמ ראשית 
גבורתמ והבאתי אל עילם ארבע רוחות מארבע קצות השמים וזרתים 
לכל הרחות האלה ולא יהיה הגוי אשר לא יבוא שמ נדחי עולם עילם 
והחתתי את עילם לפני איביהם ולפני מבקשי נפשמ והבאתי עליהם 
רעה את חרונ אפי נאם יהוה ושלחתי אחריהם את החרב עד כלותי 
אותמ ושמתי כסאי בעילם והאבדתי משמ מלכ ושרים נאמ יהוה והיה 
באחרית הימימ אשוב אשיב את שבית שבות עילם נאם יהוה הדבר 
אשר דבר יהוה אל בבל אל ארצ כשדים ביד ירמיהו הנביא הגידו בגוים 
והשמיעו ושאו נס השמיעו אל תכחדו אמרו נלכדה בבל הביש בל חת 
מרדכ הבישו עצביה חתו גלוליה כי עלה עליה גוי מצפונ הוא ישית את 
ארצה לשמה ולא יהיה יושב בה מאדם ועד בהמה נדו הלכו בימים 
ההמה ובעת ההיא נאם יהוה יבאו בני ישראל המה ובני יהודה יחדו הלוכ 
ובכו ילכו ואת יהוה אלהיהם יבקשו ציונ ישאלו דרכ הנה פניהמ באו 
ונלוו אל יהוה ברית עולם לא תשכח צאנ אבדות היה היו עמי רעיהמ 
התעום הרים שובבים שובבום מהר אל גבעה הלכו שכחו רבצמ כל 
מוצאיהם אכלום וצריהמ אמרו לא נאשמ תחת אשר חטאו ליהוה נוה 
צדק ומקוה אבותיהם יהוה נדו מתוכ בבל ומארצ כשדים יצאו צאו והיו 
כעתודים לפני צאנ כי הנה אנכי מעיר ומעלה על בבל קהל גוים גדלים 
מארצ צפונ וערכו לה משמ תלכד חציו כגבור משכיל לא ישוב ריקם 
והיתה כשדים לשלל כל שלליה ישבעו נאם יהוה כי תשמחי תשמחו 
כי תעלזי תעלזו שסי נחלתי כי תפושי תפושו כעגלה דשה ותצהלי 
ותצהלו כאברים בושה אמכמ מאד חפרה יולדתכמ הנה אחרית גוים 
מדבר ציה וערבה מקצפ יהוה לא תשב והיתה שממה כלה כל עבר 
על בבל ישמ וישרק על כל מכותיה ערכו על בבל סביב כל דרכי קשת 
ידו אליה אל תחמלו אל חצ כי ליהוה חטאה הריעו עליה סביב נתנה 
ידה נפלו אשויתיה אשיותיה נהרסו חומותיה כי נקמת יהוה היא הנקמו 
בה כאשר עשתה עשו לה כרתו זורע מבבל ותפש מגל בעת קציר 


מפני חרב היונה איש אל עמו יפנו ואיש לארצו ינסו שה פזורה ישראל 
אריות הדיחו הראשונ אכלו מלכ אשור וזה האחרונ עצמו נבוכדראצר 
מלכ בבל לכנ כה אמר יהוה צבאות אלהי ישראל הנני פקד אל מלכ 
בבל ואל ארצו כאשר פקדתי אל מלכ אשור ושבבתי את ישראל אל 
נוהו ורעה הכרמל והבשנ ובהר אפרים והגלעד תשבע נפשו בימים ההמ 
ובעת ההיא נאם יהוה יבקש את עונ ישראל ואיננו ואת חטאת יהודה ולא 
תמצאינה כי אסלח לאשר אשאיר על הארצ מרתים עלה עליה ואל 
יושבי פקוד חרב והחרמ אחריהם נאם יהוה ועשה ככל אשר צויתיכ קול 
מלחמה בארצ ושבר גדול איכ נגדע וישבר פטיש כל הארצ איכ היתה 
לשמה בבל בגוים יקשתי לכ וגם נלכדת בבל ואת לא ידעת נמצאת 
וגם נתפשת כי ביהוה התגרית פתח יהוה את אוצרו ויוצא את כלי זעמו 
כי מלאכה היא לאדני יהוה צבאות בארצ כשדים באו לה מקצ פתחו 
מאבסיה סלוה כמו ערמים והחרימוה אל תהי לה שארית חרבו כל פריה 
ירדו לטבח הוי עליהם כי בא יוממ עת פקדתמ קול נסים ופלטים מארצ 
בבל להגיד בציונ את נקמת יהוה אלהינו נקמת היכלו השמיעו אל בבל 
רבים כל דרכי קשת חנו עליה סביב אל יהי לה פלטה שלמו לה כפעלה 
ככל אשר עשתה עשו לה כי אל יהוה זדה אל קדוש ישראל לכנ יפלו 
בחוריה ברחבתיה וכל אנשי מלחמתה ידמו ביום ההוא נאם יהוה הנני 
אליכ זדונ נאם אדני יהוה צבאות כי בא יומכ עת פקדתיכ וכשל זדונ 
ונפל ואינ לו מקים והצתי אש בעריו ואכלה כל סביבתיו כה אמר יהוה 
צבאות עשוקים בני ישראל ובני יהודה יחדו וכל שביהם החזיקו במ מאנו 
שלחם גאלם חזק יהוה צבאות שמו ריב יריב את ריבם למענ הרגיע 
את הארצ והרגיז לישבי בבל חרב על כשדים נאמ יהוה ואל ישבי בבל 
ואל שריה ואל חכמיה חרב אל הבדים ונאלו חרב אל גבוריה וחתו חרב 
אל סוסיו ואל רכבו ואל כל הערב אשר בתוכה והיו לנשים חרב אל 
אוצרתיה ובזזו חרב אל מימיה ויבשו כי ארצ פסלים היא ובאימים יתהללו 
לכנ ישבו ציים את איים וישבו בה בנות יענה ולא תשב עוד לנצח ולא 
תשכונ עד דור ודור כמהפכת אלהים את סדם ואת עמרה ואת שכניה 
נאם יהוה לא ישב שם איש ולא יגור בה בנ אדמ הנה עמ בא מצפונ וגוי 
גדול ומלכים רבים יערו מירכתי ארצ קשת וכידנ יחזיקו אכזרי המה ולא 
ירחמו קולמ כים יהמה ועל סוסים ירכבו ערוכ כאיש למלחמה עליכ בת 
בבל שמע מלכ בבל את שמעם ורפו ידיו צרה החזיקתהו חיל כיולדה 
הנה כאריה יעלה מגאונ הירדנ אל נוה איתנ כי ארגעה ארוצם אריצם 
מעליה ומי בחור אליה אפקד כי מי כמוני ומי יועדני ומי זה רעה אשר יעמד 
לפני לכנ שמעו עצת יהוה אשר יעצ אל בבל ומחשבותיו אשר חשב 
אל ארצ כשדים אמ לא יסחבומ צעירי הצאנ אמ לא ישים עליהם נוה 
מקול נתפשה בבל נרעשה הארצ וזעקה בגוים נשמע כה אמר יהוה הנני 
מעיר על בבל ואל ישבי לב קמי רוח משחית ושלחתי לבבל זרים וזרוה 
ויבקקו את ארצה כי היו עליה מסביב ביום רעה אל ידרכ ידרכ הדרכ 
קשתו ואל יתעל בסרינו ואל תחמלו אל בחריה החרימו כל צבאה ונפלו 
חללים בארצ כשדים ומדקרים בחוצותיה כי לא אלמנ ישראל ויהודה 
מאלהיו מיהוה צבאות כי ארצם מלאה אשמ מקדוש ישראל נסו מתוכ 
בבל ומלטו איש נפשו אל תדמו בעונה כי עת נקמה היא ליהוה גמול 
הוא משלמ לה כוס זהב בבל ביד יהוה משכרת כל הארצ מיינה שתו 
גוים על כנ יתהללו גוים פתאם נפלה בבל ותשבר הילילו עליה קחו צרי 
למכאובה אולי תרפא רפאנו רפינו את בבל ולא נרפתה עזבוה ונלכ 
איש לארצו כי נגע אל השמים משפטה ונשא עד שחקים הוציא יהוה את 
צדקתינו באו ונספרה בציונ את מעשה יהוה אלהינו הברו החצים מלאו 
השלטים העיר יהוה את רוח מלכי מדי כי על בבל מזמתו להשחיתה 
כי נקמת יהוה היא נקמת היכלו אל חומת בבל שאו נס החזיקו המשמר 


הקימו שמרים הכינו הארבים כי גמ זמם יהוה גם עשה את אשר דבר 
אל ישבי בבל שכנתי שכנת על מים רבימ רבת אוצרת בא קצכ אמת 
בצעכ נשבע יהוה צבאות בנפשו כי אמ מלאתיכ אדם כילק וענו עליכ 
הידד עשה ארצ בכחו מכינ תבל בחכמתו ובתבונתו נטה שמים לקול 
תתו המונ מים בשמים ויעל נשאים מקצה ארצ ברקים למטר עשה ויצא 
רוח מאצרתיו נבער כל אדמ מדעת הביש כל צרפ מפסל כי שקר נסכו 
ולא רוח במ הבל המה מעשה תעתעים בעת פקדתמ יאבדו לא כאלה 
חלק יעקוב כי יוצר הכל הוא ושבט נחלתו יהוה צבאות שמו מפצ אתה 
לי כלי מלחמה ונפצתי בכ גוים והשחתי בכ ממלכות ונפצתי בכ סוס 
ורכבו ונפצתי בכ רכב ורכבו ונפצתי בכ איש ואשה ונפצתי בכ זקנ ונער 
ונפצתי בכ בחור ובתולה ונפצתי בכ רעה ועדרו ונפצתי בכ אכר וצמדו 
ונפצתי בכ פחות וסגנים ושלמתי לבבל ולכל יושבי כשדים את כל 
רעתמ אשר עשו בציונ לעיניכם נאם יהוה הנני אליכ הר המשחית נאמ 
יהוה המשחית את כל הארצ ונטיתי את ידי עליכ וגלגלתיכ מנ הסלעים 
ונתתיכ להר שרפה ולא יקחו ממכ אבנ לפנה ואבנ למוסדות כי שממות 
עולם תהיה נאם יהוה שאו נס בארצ תקעו שופר בגוים קדשו עליה גוים 
השמיעו עליה ממלכות אררט מני ואשכנז פקדו עליה טפסר העלו סוס 
כילק סמר קדשו עליה גוים את מלכי מדי את פחותיה ואת כל סגניה 
ואת כל ארצ ממשלתו ותרעש הארצ ותחל כי קמה על בבל מחשבות 
יהוה לשום את ארצ בבל לשמה מאינ יושב חדלו גבורי בבל להלחמ 
ישבו במצדות נשתה גבורתם היו לנשים הציתו משכנתיה נשברו בריחיה 
רצ לקראת רצ ירוצ ומגיד לקראת מגיד להגיד למלכ בבל כי נלכדה 
עירו מקצה והמעברות נתפשו ואת האגמים שרפו באש ואנשי המלחמה 
נבהלו כי כה אמר יהוה צבאות אלהי ישראל בת בבל כגרנ עת הדריכה 
עוד מעט ובאה עת הקציר לה אכלנו אכלני הממנו הממני נבוכדראצר 
מלכ בבל הציגנו הציגני כלי ריק בלענו בלעני כתנינ מלא כרשו מעדני 
הדיחנו הדיחני חמסי ושארי על בבל תאמר ישבת ציונ ודמי אל ישבי 
כשדים תאמר ירושלם לכנ כה אמר יהוה הנני רב את ריבכ ונקמתי את 
נקמתכ והחרבתי את ימה והבשתי את מקורה והיתה בבל לגלים מעונ 
תנים שמה ושרקה מאינ יושב יחדו ככפרים ישאגו נערו כגורי אריות 
בחמם אשית את משתיהם והשכרתים למענ יעלזו וישנו שנת עולם ולא 
יקיצו נאם יהוה אורידם ככרים לטבוח כאילים עם עתודים איכ נלכדה 
ששכ ותתפש תהלת כל הארצ איכ היתה לשמה בבל בגוים עלה על 
בבל הימ בהמונ גליו נכסתה היו עריה לשמה ארצ ציה וערבה ארצ 
לא ישב בהנ כל איש ולא יעבר בהנ בנ אדם ופקדתי על בל בבבל 
והצאתי את בלעו מפיו ולא ינהרו אליו עוד גוים גמ חומת בבל נפלה צאו 
מתוכה עמי ומלטו איש את נפשו מחרונ אפ יהוה ופנ ירכ לבבכם ותיראו 
בשמועה הנשמעת בארצ ובא בשנה השמועה ואחריו בשנה השמועה 
וחמס בארצ ומשל על משל לכנ הנה ימים באים ופקדתי על פסילי בבל 
וכל ארצה תבוש וכל חלליה יפלו בתוכה ורננו על בבל שמימ וארצ וכל 
אשר בהם כי מצפונ יבוא לה השודדים נאם יהוה גמ בבל לנפל חללי 
ישראל גמ לבבל נפלו חללי כל הארצ פלטים מחרב הלכו אל תעמדו 
זכרו מרחוק את יהוה וירושלם תעלה על לבבכמ בשנו כי שמענו חרפה 
כסתה כלמה פנינו כי באו זרים על מקדשי בית יהוה לכנ הנה ימים 
באים נאם יהוה ופקדתי על פסיליה ובכל ארצה יאנק חלל כי תעלה 
בבל השמים וכי תבצר מרום עזה מאתי יבאו שדדים לה נאם יהוה קול 
זעקה מבבל ושבר גדול מארצ כשדים כי שדד יהוה את בבל ואבד 
ממנה קול גדול והמו גליהם כמים רבים נתנ שאונ קולם כי בא עליה 
על בבל שודד ונלכדו גבוריה חתתה קשתותם כי אל גמלות יהוה שלמ 
ישלם והשכרתי שריה וחכמיה פחותיה וסגניה וגבוריה וישנו שנת עולם 


ולא יקיצו נאמ המלכ יהוה צבאות שמו כה אמר יהוה צבאות חמות בבל 
הרחבה ערער תתערער ושעריה הגבהים באש יצתו ויגעו עמים בדי ריק 
ולאמים בדי אש ויעפו הדבר אשר צוה ירמיהו הנביא את שריה בנ נריה 
בנ מחסיה בלכתו את צדקיהו מלכ יהודה בבל בשנת הרבעית למלכו 
ושריה שר מנוחה ויכתב ירמיהו את כל הרעה אשר תבוא אל בבל אל 
ספר אחד את כל הדברים האלה הכתבים אל בבל ויאמר ירמיהו אל 
שריה כבאכ בבל וראית וקראת את כל הדברים האלה ואמרת יהוה 
אתה דברת אל המקום הזה להכריתו לבלתי היות בו יושב למאדמ 
ועד בהמה כי שממות עולמ תהיה והיה ככלתכ לקרא את הספר הזה 
תקשר עליו אבנ והשלכתו אל תוכ פרת ואמרת ככה תשקע בבל ולא 
תקום מפני הרעה אשר אנכי מביא עליה ויעפו עד הנה דברי ירמיהו בנ 
עשרים ואחת שנה צדקיהו במלכו ואחת עשרה שנה מלכ בירושלם 
ושמ אמו חמיטל חמוטל בת ירמיהו מלבנה ויעש הרע בעיני יהוה ככל 
אשר עשה יהויקים כי על אפ יהוה היתה בירושלם ויהודה עד השליכו 
אותם מעל פניו וימרד צדקיהו במלכ בבל ויהי בשנה התשעית למלכו 
בחדש העשירי בעשור לחדש בא נבוכדראצר מלכ בבל הוא וכל חילו 
על ירושלם ויחנו עליה ויבנו עליה דיק סביב ותבא העיר במצור עד עשתי 
עשרה שנה למלכ צדקיהו בחדש הרביעי בתשעה לחדש ויחזק הרעב 
בעיר ולא היה לחמ לעמ הארצ ותבקע העיר וכל אנשי המלחמה יברחו 
ויצאו מהעיר לילה דרכ שער בינ החמתים אשר על גנ המלכ וכשדים 
על העיר סביב וילכו דרכ הערבה וירדפו חיל כשדים אחרי המלכ וישיגו 
את צדקיהו בערבת ירחו וכל חילו נפצו מעליו ויתפשו את המלכ ויעלו 
אתו אל מלכ בבל רבלתה בארצ חמת וידבר אתו משפטים וישחט מלכ 
בבל את בני צדקיהו לעיניו וגם את כל שרי יהודה שחט ברבלתה ואת 
עיני צדקיהו עור ויאסרהו בנחשתים ויבאהו מלכ בבל בבלה ויתנהו בבית 
בית הפקדת עד יום מותו ובחדש החמישי בעשור לחדש היא שנת תשע 
עשרה שנה למלכ נבוכדראצר מלכ בבל בא נבוזראדנ רב טבחים עמד 
לפני מלכ בבל בירושלם וישרפ את בית יהוה ואת בית המלכ ואת כל 
בתי ירושלם ואת כל בית הגדול שרפ באש ואת כל חמות ירושלם 
סביב נתצו כל חיל כשדים אשר את רב טבחים ומדלות העם ואת יתר 
העם הנשארים בעיר ואת הנפלים אשר נפלו אל מלכ בבל ואת יתר 
האמונ הגלה נבוזראדנ רב טבחים ומדלות הארצ השאיר נבוזראדנ 
רב טבחים לכרמים וליגבים ואת עמודי הנחשת אשר לבית יהוה ואת 
המכנות ואת ים הנחשת אשר בבית יהוה שברו כשדים וישאו את כל 
נחשתמ בבלה ואת הסרות ואת היעים ואת המזמרות ואת המזרקת 
ואת הכפות ואת כל כלי הנחשת אשר ישרתו בהם לקחו ואת הספים 
ואת המחתות ואת המזרקות ואת הסירות ואת המנרות ואת הכפות ואת 
המנקיות אשר זהב זהב ואשר כספ כספ לקח רב טבחים העמודים 
שנים הים אחד והבקר שנים עשר נחשת אשר תחת המכנות אשר 
עשה המלכ שלמה לבית יהוה לא היה משקל לנחשתם כל הכלים 
האלה והעמודים שמנה עשרה אמה קומה קומת העמד האחד וחוט 
שתים עשרה אמה יסבנו ועביו ארבע אצבעות נבוב וכתרת עליו נחשת 
וקומת הכתרת האחת חמש אמות ושבכה ורמונים על הכותרת סביב 
הכל נחשת וכאלה לעמוד השני ורמונים ויהיו הרמנים תשעים וששה 
רוחה כל הרמונים מאה על השבכה סביב ויקח רב טבחים את שריה 
כהנ הראש ואת צפניה כהנ המשנה ואת שלשת שמרי הספ ומנ העיר 
לקח סריס אחד אשר היה פקיד על אנשי המלחמה ושבעה אנשים 
מראי פני המלכ אשר נמצאו בעיר ואת ספר שר הצבא המצבא את 
עמ הארצ וששים איש מעם הארצ הנמצאים בתוכ העיר ויקח אותמ 
נבוזראדנ רב טבחים וילכ אותם אל מלכ בבל רבלתה ויכה אותם מלכ 


בבל וימתם ברבלה בארצ חמת ויגל יהודה מעל אדמתו זה העם אשר 
הגלה נבוכדראצר בשנת שבע יהודים שלשת אלפים ועשרים ושלשה 
בשנת שמונה עשרה לנבוכדראצר מירושלם נפש שמנה מאות שלשים 
ושנים בשנת שלש ועשרים לנבוכדראצר הגלה נבוזראדנ רב טבחים 
יהודים נפש שבע מאות ארבעים וחמשה כל נפש ארבעת אלפים ושש 
מאות ויהי בשלשים ושבע שנה לגלות יהויכנ מלכ יהודה בשנים עשר 
חדש בעשרים וחמשה לחדש נשא אויל מרדכ מלכ בבל בשנת מלכתו 
את ראש יהויכינ מלכ יהודה ויצא אותו מבית הכליא הכלוא וידבר אתו 
טבות ויתנ את כסאו ממעל לכסא מלכים המלכים אשר אתו בבבל 
ושנה את בגדי כלאו ואכל לחם לפניו תמיד כל ימי חיו וארחתו ארחת 
תמיד נתנה לו מאת מלכ בבל דבר יום ביומו עד יום מותו כל ימי חייו 


ויהי בשלשים שנה ברביעי בחמשה לחדש ואני בתוכ הגולה על 
נהר כבר נפתחו השמים ואראה מראות אלהימ בחמשה לחדש היא 
השנה החמישית לגלות המלכ יויכינ היה היה דבר יהוה אל יחזקאל 
בנ בוזי הכהנ בארצ כשדים על נהר כבר ותהי עליו שמ יד יהוה וארא 
והנה רוח סערה באה מנ הצפונ עננ גדול ואש מתלקחת ונגה לו 
סביב ומתוכה כעינ החשמל מתוכ האש ומתוכה דמות ארבע חיות וזה 
מראיהנ דמות אדם להנה וארבעה פנים לאחת וארבע כנפים לאחת 
להמ ורגליהם רגל ישרה וכפ רגליהם ככפ רגל עגל ונצצים כעינ נחשת 
קלל וידו וידי אדם מתחת כנפיהם על ארבעת רבעיהם ופניהם וכנפיהם 
לארבעתמ חברת אשה אל אחותה כנפיהם לא יסבו בלכתנ איש אל 
עבר פניו ילכו ודמות פניהם פני אדם ופני אריה אל הימינ לארבעתמ ופני 
שור מהשמאול לארבעתנ ופני נשר לארבעתנ ופניהם וכנפיהם פרדות 
מלמעלה לאיש שתים חברות איש ושתים מכסות את גויתיהנה ואיש 
אל עבר פניו ילכו אל אשר יהיה שמה הרוח ללכת ילכו לא יסבו בלכתנ 
ודמות החיות מראיהם כגחלי אש בערות כמראה הלפדים היא מתהלכת 
בינ החיות ונגה לאש ומנ האש יוצא ברק והחיות רצוא ושוב כמראה 
הבזק וארא החיות והנה אופנ אחד בארצ אצל החיות לארבעת פניו 
מראה האופנים ומעשיהמ כעינ תרשיש ודמות אחד לארבעתנ ומראיהמ 
ומעשיהם כאשר יהיה האופנ בתוכ האופנ על ארבעת רבעיהנ בלכתמ 
ילכו לא יסבו בלכתנ וגביהנ וגבה להם ויראה להם וגבתמ מלאת עינים 
סביב לארבעתנ ובלכת החיות ילכו האופנים אצלמ ובהנשא החיות 
מעל הארצ ינשאו האופנים על אשר יהיה שמ הרוח ללכת ילכו שמה 
הרוח ללכת והאופנים ינשאו לעמתם כי רוח החיה באופנים בלכתם ילכו 
ובעמדם יעמדו ובהנשאמ מעל הארצ ינשאו האופנים לעמתם כי רוח 
החיה באופנים ודמות על ראשי החיה רקיע כעינ הקרח הנורא נטוי על 
ראשיהם מלמעלה ותחת הרקיע כנפיהם ישרות אשה אל אחותה לאיש 
שתים מכסות להנה ולאיש שתים מכסות להנה את גויתיהם ואשמע את 
קול כנפיהם כקול מים רבימ כקול שדי בלכתם קול המלה כקול מחנה 
בעמדמ תרפינה כנפיהנ ויהי קול מעל לרקיע אשר על ראשמ בעמדמ 
תרפינה כנפיהנ וממעל לרקיע אשר על ראשם כמראה אבנ ספיר דמות 
כסא ועל דמות הכסא דמות כמראה אדמ עליו מלמעלה וארא כעינ 
חשמל כמראה אש בית לה סביב ממראה מתניו ולמעלה וממראה מתניו 
ולמטה ראיתי כמראה אש ונגה לו סביב כמראה הקשת אשר יהיה בעננ 
ביומ הגשמ כנ מראה הנגה סביב הוא מראה דמות כבוד יהוה ואראה 
ואפל על פני ואשמע קול מדבר ויאמר אלי בנ אדמ עמד על רגליכ 
ואדבר אתכ ותבא בי רוח כאשר דבר אלי ותעמדני על רגלי ואשמע 
את מדבר אלי ויאמר אלי בנ אדם שולח אני אותכ אל בני ישראל אל 
גוים המורדים אשר מרדו בי המה ואבותם פשעו בי עד עצמ היומ הזה 
והבנים קשי פנים וחזקי לב אני שולח אותכ אליהם ואמרת אליהם כה 


אמר אדני יהוה והמה אמ ישמעו ואמ יחדלו כי בית מרי המה וידעו כי 
נביא היה בתוכם ואתה בנ אדמ אל תירא מהמ ומדבריהמ אל תירא 
כי סרבים וסלונים אותכ ואל עקרבים אתה יושב מדבריהם אל תירא 
ומפניהם אל תחת כי בית מרי המה ודברת את דברי אליהם אמ ישמעו 
ואמ יחדלו כי מרי המה ואתה בנ אדמ שמע את אשר אני מדבר אליכ 
אל תהי מרי כבית המרי פצה פיכ ואכל את אשר אני נתנ אליכ ואראה 
והנה יד שלוחה אלי והנה בו מגלת ספר ויפרש אותה לפני והיא כתובה 
פנים ואחור וכתוב אליה קנים והגה והי ויאמר אלי בנ אדמ את אשר 
תמצא אכול אכול את המגלה הזאת ולכ דבר אל בית ישראל ואפתח 
את פי ויאכלני את המגלה הזאת ויאמר אלי בנ אדם בטנכ תאכל ומעיכ 
תמלא את המגלה הזאת אשר אני נתנ אליכ ואכלה ותהי בפי כדבש 
למתוק ויאמר אלי בנ אדם לכ בא אל בית ישראל ודברת בדברי אליהמ 
כי לא אל עם עמקי שפה וכבדי לשונ אתה שלוח אל בית ישראל לא 
אל עמים רבים עמקי שפה וכבדי לשונ אשר לא תשמע דבריהם אמ 
לא אליהם שלחתיכ המה ישמעו אליכ ובית ישראל לא יאבו לשמע 
אליכ כי אינם אבים לשמע אלי כי כל בית ישראל חזקי מצח וקשי לב 
המה הנה נתתי את פניכ חזקים לעמת פניהם ואת מצחכ חזק לעמת 
מצחמ כשמיר חזק מצר נתתי מצחכ לא תירא אותם ולא תחת מפניהמ 
כי בית מרי המה ויאמר אלי בנ אדם את כל דברי אשר אדבר אליכ קח 
בלבבכ ובאזניכ שמע ולכ בא אל הגולה אל בני עמכ ודברת אליהמ 
ואמרת אליהמ כה אמר אדני יהוה אמ ישמעו ואם יחדלו ותשאני רוח 
ואשמע אחרי קול רעש גדול ברוכ כבוד יהוה ממקומו וקול כנפי החיות 
משיקות אשה אל אחותה וקול האופנים לעמתם וקול רעש גדול ורוח 
נשאתני ותקחני ואלכ מר בחמת רוחי ויד יהוה עלי חזקה ואבוא אל 
הגולה תל אביב הישבים אל נהר כבר ואשר ואשב המה יושבים שמ 
ואשב שמ שבעת ימים משמים בתוכם ויהי מקצה שבעת ימים ויהי דבר 
יהוה אלי לאמר בנ אדמ צפה נתתיכ לבית ישראל ושמעת מפי דבר 
והזהרת אותם ממני באמרי לרשע מות תמות ולא הזהרתו ולא דברת 
להזהיר רשע מדרכו הרשעה לחיתו הוא רשע בעונו ימות ודמו מידכ 
אבקש ואתה כי הזהרת רשע ולא שב מרשעו ומדרכו הרשעה הוא 
בעונו ימות ואתה את נפשכ הצלת ובשוב צדיק מצדקו ועשה עול ונתתי 
מכשול לפניו הוא ימות כי לא הזהרתו בחטאתו ימות ולא תזכרנ צדקתו 
אשר עשה ודמו מידכ אבקש ואתה כי הזהרתו צדיק לבלתי חטא צדיק 
והוא לא חטא חיו יחיה כי נזהר ואתה את נפשכ הצלת ותהי עלי שמ 
יד יהוה ויאמר אלי קום צא אל הבקעה ושם אדבר אותכ ואקום ואצא 
אל הבקעה והנה שם כבוד יהוה עמד ככבוד אשר ראיתי על נהר כבר 
ואפל על פני ותבא בי רוח ותעמדני על רגלי וידבר אתי ויאמר אלי בא 
הסגר בתוכ ביתכ ואתה בנ אדמ הנה נתנו עליכ עבותים ואסרוכ בהמ 
ולא תצא בתוכם ולשונכ אדביק אל חככ ונאלמת ולא תהיה להמ לאיש 
מוכיח כי בית מרי המה ובדברי אותכ אפתח את פיכ ואמרת אליהם כה 
אמר אדני יהוה השמע ישמע והחדל יחדל כי בית מרי המה ואתה בנ 
אדם קח לכ לבנה ונתתה אותה לפניכ וחקות עליה עיר את ירושלם 
ונתתה עליה מצור ובנית עליה דיק ושפכת עליה סללה ונתתה עליה 
מחנות ושים עליה כרים סביב ואתה קח לכ מחבת ברזל ונתתה אותה 
קיר ברזל בינכ ובינ העיר והכינתה את פניכ אליה והיתה במצור וצרת 
עליה אות היא לבית ישראל ואתה שכב על צדכ השמאלי ושמת את 
עונ בית ישראל עליו מספר הימים אשר תשכב עליו תשא את עונמ ואני 
נתתי לכ את שני עונם למספר ימימ שלש מאות ותשעים יום ונשאת עונ 
בית ישראל וכלית את אלה ושכבת על צדכ הימיני הימני שנית ונשאת 
את עונ בית יהודה ארבעים יום יום לשנה יום לשנה נתתיו לכ ואל 


מצור ירושלם תכינ פניכ וזרעכ חשופה ונבאת עליה והנה נתתי עליכ 
עבותים ולא תהפכ מצדכ אל צדכ עד כלותכ ימי מצורכ ואתה קח לכ 
חטינ ושערים ופול ועדשים ודחנ וכסמים ונתתה אותם בכלי אחד ועשית 
אותמ לכ ללחמ מספר הימימ אשר אתה שוכב על צדכ שלש מאות 
ותשעים יום תאכלנו ומאכלכ אשר תאכלנו במשקול עשרים שקל ליום 
מעת עד עת תאכלנו ומים במשורה תשתה ששית ההינ מעת עד עת 
תשתה ועגת שערים תאכלנה והיא בגללי צאת האדמ תעגנה לעיניהם 
ויאמר יהוה ככה יאכלו בני ישראל את לחממ טמא בגוים אשר אדיחם 
שמ ואמר אהה אדני יהוה הנה נפשי לא מטמאה ונבלה וטרפה לא 
אכלתי מנעורי ועד עתה ולא בא בפי בשר פגול ויאמר אלי ראה נתתי 
לכ את צפועי צפיעי הבקר תחת גללי האדם ועשית את לחמכ עליהמ 
ויאמר אלי בנ אדמ הנני שבר מטה לחם בירושלם ואכלו לחמ במשקל 
ובדאגה ומים במשורה ובשממונ ישתו למענ יחסרו לחם ומים ונשמו 
איש ואחיו ונמקו בעונם ואתה בנ אדמ קח לכ חרב חדה תער הגלבים 
תקחנה לכ והעברת על ראשכ ועל זקנכ ולקחת לכ מאזני משקל 
וחלקתמ שלשית באור תבעיר בתוכ העיר כמלאת ימי המצור ולקחת 
את השלשית תכה בחרב סביבותיה והשלשית תזרה לרוח וחרב אריק 
אחריהם ולקחת משמ מעט במספר וצרת אותם בכנפיכ ומהמ עוד תקח 
והשלכת אותמ אל תוכ האש ושרפת אתמ באש ממנו תצא אש אל 
כל בית ישראל כה אמר אדני יהוה זאת ירושלם בתוכ הגוים שמתיה 
וסביבותיה ארצות ותמר את משפטי לרשעה מנ הגוים ואת חקותי מנ 
הארצות אשר סביבותיה כי במשפטי מאסו וחקותי לא הלכו בהמ לכנ 
כה אמר אדני יהוה יענ המנכם מנ הגוים אשר סביבותיכם בחקותי לא 
הלכתמ ואת משפטי לא עשיתם וכמשפטי הגוים אשר סביבותיכם לא 
עשיתם לכנ כה אמר אדני יהוה הנני עליכ גמ אני ועשיתי בתוככ משפטים 
לעיני הגוים ועשיתי בכ את אשר לא עשיתי ואת אשר לא אעשה כמהו 
עוד יענ כל תועבתיכ לכנ אבות יאכלו בנים בתוככ ובנים יאכלו אבותמ 
ועשיתי בכ שפטים וזריתי את כל שאריתכ לכל רוח לכנ חי אני נאם 
אדני יהוה אמ לא יענ את מקדשי טמאת בכל שקוציכ ובכל תועבתיכ 
וגמ אני אגרע ולא תחוס עיני וגם אני לא אחמול שלשתיכ בדבר ימותו 
וברעב יכלו בתוככ והשלשית בחרב יפלו סביבותיכ והשלישית לכל 
רוח אזרה וחרב אריק אחריהם וכלה אפי והנחותי חמתי במ והנחמתי 
וידעו כי אני יהוה דברתי בקנאתי בכלותי חמתי במ ואתנכ לחרבה 
ולחרפה בגוים אשר סביבותיכ לעיני כל עובר והיתה חרפה וגדופה 
מוסר ומשמה לגוים אשר סביבותיכ בעשותי בכ שפטים באפ ובחמה 
ובתכחות חמה אני יהוה דברתי בשלחי את חצי הרעב הרעים בהמ 
אשר היו למשחית אשר אשלח אותמ לשחתכם ורעב אספ עליכם 
ושברתי לכמ מטה לחם ושלחתי עליכם רעב וחיה רעה ושכלכ ודבר 
ודם יעבר בכ וחרב אביא עליכ אני יהוה דברתי ויהי דבר יהוה אלי לאמר 
בנ אדמ שים פניכ אל הרי ישראל והנבא אליהמ ואמרת הרי ישראל 
שמעו דבר אדני יהוה כה אמר אדני יהוה להרים ולגבעות לאפיקים 
ולגאית ולגאיות הנני אני מביא עליכם חרב ואבדתי במותיכם ונשמו 
מזבחותיכם ונשברו חמניכם והפלתי חלליכם לפני גלוליכם ונתתי את 
פגרי בני ישראל לפני גלוליהם וזריתי את עצמותיכם סביבות מזבחותיכם 
בכל מושבותיכם הערים תחרבנה והבמות תישמנה למענ יחרבו ויאשמו 
מזבחותיכם ונשברו ונשבתו גלוליכם ונגדעו חמניכם ונמחו מעשיכם 
ונפל חלל בתוככם וידעתם כי אני יהוה והותרתי בהיות לכמ פליטי חרב 
בגוים בהזרותיכם בארצות וזכרו פליטיכם אותי בגוים אשר נשבו שמ 
אשר נשברתי את לבם הזונה אשר סר מעלי ואת עיניהם הזנות אחרי 
גלוליהם ונקטו בפניהם אל הרעות אשר עשו לכל תועבתיהם וידעו 


כי אני יהוה לא אל חנם דברתי לעשות להמ הרעה הזאת כה אמר 
אדני יהוה הכה בכפכ ורקע ברגלכ ואמר אח אל כל תועבות רעות 
בית ישראל אשר בחרב ברעב ובדבר יפלו הרחוק בדבר ימות והקרוב 
בחרב יפול והנשאר והנצור ברעב ימות וכליתי חמתי במ וידעתם כי אני 
יהוה בהיות חלליהם בתוכ גלוליהם סביבות מזבחותיהם אל כל גבעה 
רמה בכל ראשי ההרים ותחת כל עצ רעננ ותחת כל אלה עבתה מקומ 
אשר נתנו שמ ריח ניחח לכל גלוליהם ונטיתי את ידי עליהם ונתתי 
את הארצ שממה ומשמה ממדבר דבלתה בכל מושבותיהם וידעו כי 
אני יהוה ויהי דבר יהוה אלי לאמר ואתה בנ אדם כה אמר אדני יהוה 
לאדמת ישראל קצ בא הקצ על ארבעת ארבע כנפות הארצ עתה הקצ 
עליכ ושלחתי אפי בכ ושפטתיכ כדרכיכ ונתתי עליכ את כל תועבתיכ 
ולא תחוס עיני עליכ ולא אחמול כי דרכיכ עליכ אתנ ותועבותיכ בתוככ 
תהיינ וידעתמ כי אני יהוה כה אמר אדני יהוה רעה אחת רעה הנה באה 
קצ בא בא הקצ הקיצ אליכ הנה באה באה הצפירה אליכ יושב הארצ 
בא העת קרוב היום מהומה ולא הד הרים עתה מקרוב אשפוכ חמתי 
עליכ וכליתי אפי בכ ושפטתיכ כדרכיכ ונתתי עליכ את כל תועבותיכ 
ולא תחוס עיני ולא אחמול כדרכיכ עליכ אתנ ותועבותיכ בתוככ תהיינ 
וידעתמ כי אני יהוה מכה הנה היום] הנה באה יצאה הצפרה צצ המטה 
פרח הזדונ החמס קמ למטה רשע לא מהמם ולא מהמונם ולא מהמהמ 
ולא נה בהם בא העת הגיע היום הקונה אל ישמח והמוכר אל יתאבל כי 
חרונ אל כל המונה כי המוכר אל הממכר לא ישוב ועוד בחיים חיתם כי 
חזונ אל כל המונה לא ישוב ואיש בעונו חיתו לא יתחזקו תקעו בתקוע 
והכינ הכל ואינ הלכ למלחמה כי חרוני אל כל המונה החרב בחוצ 
והדבר והרעב מבית אשר בשדה בחרב ימות ואשר בעיר רעב ודבר 
יאכלנו ופלטו פליטיהם והיו אל ההרים כיוני הגאיות כלם המות איש 
בעונו כל הידים תרפינה וכל ברכים תלכנה מים וחגרו שקים וכסתה 
אותם פלצות ואל כל פנים בושה ובכל ראשיהם קרחה כספמ בחוצות 
ישליכו וזהבם לנדה יהיה כספם וזהבם לא יוכל להצילם ביום עברת 
יהוה נפשם לא ישבעו ומעיהם לא ימלאו כי מכשול עונם היה וצבי עדיו 
לגאונ שמהו וצלמי תועבתם שקוציהם עשו בו על כנ נתתיו להם לנדה 
ונתתיו ביד הזרים לבז ולרשעי הארצ לשלל וחללה וחללוהו והסבותי 
פני מהם וחללו את צפוני ובאו בה פריצים וחללוה עשה הרתוק כי 
הארצ מלאה משפט דמים והעיר מלאה חמס והבאתי רעי גוים וירשו 
את בתיהם והשבתי גאונ עזים ונחלו מקדשיהם קפדה בא ובקשו שלום 
ואינ הוה על הוה תבוא ושמעה אל שמועה תהיה ובקשו חזונ מנביא 
ותורה תאבד מכהנ ועצה מזקנים המלכ יתאבל ונשיא ילבש שממה וידי 
עם הארצ תבהלנה מדרכם אעשה אותמ ובמשפטיהם אשפטם וידעו 
כי אני יהוה ויהי בשנה הששית בששי בחמשה לחדש אני יושב בביתי 
וזקני יהודה יושבים לפני ותפל עלי שם יד אדני יהוה ואראה והנה דמות 
כמראה אש ממראה מתניו ולמטה אש וממתניו ולמעלה כמראה זהר 
כעינ החשמלה וישלח תבנית יד ויקחני בציצת ראשי ותשא אתי רוח בינ 
הארצ ובינ השמים ותבא אתי ירושלמה במראות אלהים אל פתח שער 
הפנימית הפונה צפונה אשר שם מושב סמל הקנאה המקנה והנה שמ 
כבוד אלהי ישראל כמראה אשר ראיתי בבקעה ויאמר אלי בנ אדם שא 
נא עיניכ דרכ צפונה ואשא עיני דרכ צפונה והנה מצפונ לשער המזבח 
סמל הקנאה הזה בבאה ויאמר אלי בנ אדם הראה אתה מהמ מה המ 
עשים תועבות גדלות אשר בית ישראל עשים פה לרחקה מעל מקדשי 
ועוד תשוב תראה תועבות גדלות ויבא אתי אל פתח החצר ואראה והנה 
חר אחד בקיר ויאמר אלי בנ אדם חתר נא בקיר ואחתר בקיר והנה 
פתח אחד ויאמר אלי בא וראה את התועבות הרעות אשר הם עשים פה 


ואבוא ואראה והנה כל תבנית רמש ובהמה שקצ וכל גלולי בית ישראל 
מחקה על הקיר סביב סביב ושבעים איש מזקני בית ישראל ויאזניהו בנ 
שפנ עמד בתוכם עמדים לפניהם ואיש מקטרתו בידו ועתר עננ הקטרת 
עלה ויאמר אלי הראית בנ אדם אשר זקני בית ישראל עשים בחשכ 
איש בחדרי משכיתו כי אמרים אינ יהוה ראה אתנו עזב יהוה את הארצ 
ויאמר אלי עוד תשוב תראה תועבות גדלות אשר המה עשים ויבא אתי 
אל פתח שער בית יהוה אשר אל הצפונה והנה שמ הנשים ישבות 
מבכות את התמוז ויאמר אלי הראית בנ אדמ עוד תשוב תראה תועבות 
גדלות מאלה ויבא אתי אל חצר בית יהוה הפנימית והנה פתח היכל 
יהוה בינ האולם ובינ המזבח כעשרים וחמשה איש אחריהם אל היכל 
יהוה ופניהם קדמה והמה משתחויתם קדמה לשמש ויאמר אלי הראית 
בנ אדם הנקל לבית יהודה מעשות את התועבות אשר עשו פה כי מלאו 
את הארצ חמס וישבו להכעיסני והנם שלחים את הזמורה אל אפם וגמ 
אני אעשה בחמה לא תחוס עיני ולא אחמל וקראו באזני קול גדול ולא 
אשמע אותם ויקרא באזני קול גדול לאמר קרבו פקדות העיר ואיש כלי 
משחתו בידו והנה ששה אנשים באים מדרכ שער העליונ אשר מפנה 
צפונה ואיש כלי מפצו בידו ואיש אחד בתוכם לבש בדים וקסת הספר 
במתניו ויבאו ויעמדו אצל מזבח הנחשת וכבוד אלהי ישראל נעלה 
מעל הכרוב אשר היה עליו אל מפתנ הבית ויקרא אל האיש הלבש 
הבדים אשר קסת הספר במתניו ויאמר יהוה אלו אליו עבר בתוכ העיר 
בתוכ ירושלם והתוית תו על מצחות האנשים הנאנחים והנאנקים על 
כל התועבות הנעשות בתוכה ולאלה אמר באזני עברו בעיר אחריו והכו 
על אל תחס עיניכם עינכם ואל תחמלו זקנ בחור ובתולה וטפ ונשים 
תהרגו למשחית ועל כל איש אשר עליו התו אל תגשו וממקדשי תחלו 
ויחלו באנשים הזקנים אשר לפני הבית ויאמר אליהם טמאו את הבית 
ומלאו את החצרות חללים צאו ויצאו והכו בעיר ויהי כהכותם ונאשאר 
אני ואפלה על פני ואזעק ואמר אהה אדני יהוה המשחית אתה את 
כל שארית ישראל בשפככ את חמתכ על ירושלם ויאמר אלי עונ בית 
ישראל ויהודה גדול במאד מאד ותמלא הארצ דמימ והעיר מלאה מטה 
כי אמרו עזב יהוה את הארצ ואינ יהוה ראה וגם אני לא תחוס עיני 
ולא אחמל דרכם בראשם נתתי והנה האיש לבש הבדים אשר הקסת 
במתניו משיב דבר לאמר עשיתי כאשר ככל אשר צויתני ואראה והנה 
אל הרקיע אשר על ראש הכרבים כאבנ ספיר כמראה דמות כסא נראה 
עליהם ויאמר אל האיש לבש הבדים ויאמר בא אל בינות לגלגל אל 
תחת לכרוב ומלא חפניכ גחלי אש מבינות לכרבים וזרק על העיר ויבא 
לעיני והכרבים עמדים מימינ לבית בבאו האיש והעננ מלא את החצר 
הפנימית וירם כבוד יהוה מעל הכרוב על מפתנ הבית וימלא הבית את 
העננ והחצר מלאה את נגה כבוד יהוה וקול כנפי הכרובים נשמע עד 
החצר החיצנה כקול אל שדי בדברו ויהי בצותו את האיש לבש הבדים 
לאמר קח אש מבינות לגלגל מבינות לכרובים ויבא ויעמד אצל האופנ 
וישלח הכרוב את ידו מבינות לכרובים אל האש אשר בינות הכרבים 
וישא ויתנ אל חפני לבש הבדים ויקח ויצא וירא לכרבים תבנית יד אדם 
תחת כנפיהם ואראה והנה ארבעה אופנים אצל הכרובים אופנ אחד 
אצל הכרוב אחד ואופנ אחד אצל הכרוב אחד ומראה האופנים כעינ 
אבנ תרשיש ומראיהם דמות אחד לארבעתם כאשר יהיה האופנ בתוכ 
האופנ בלכתם אל ארבעת רבעיהם ילכו לא יסבו בלכתמ כי המקומ 
אשר יפנה הראש אחריו ילכו לא יסבו בלכתם וכל בשרם וגבהם וידיהם 
וכנפיהם והאופנים מלאים עינים סביב לארבעתם אופניהם לאופנים להמ 
קורא הגלגל באזני וארבעה פנים לאחד פני האחד פני הכרוב ופני השני 
פני אדמ והשלישי פני אריה והרביעי פני נשר וירמו הכרובים היא החיה 


אשר ראיתי בנהר כבר ובלכת הכרובים ילכו האופנים אצלמ ובשאת 
הכרובים את כנפיהם לרומ מעל הארצ לא יסבו האופנים גמ המ מאצלמ 
בעמדם יעמדו וברומם ירומו אותם כי רוח החיה בהם ויצא כבוד יהוה 
מעל מפתנ הבית ויעמד על הכרובים וישאו הכרובים את כנפיהם וירומו 
מנ הארצ לעיני בצאתם והאופנים] לעמתמ ויעמד פתח שער בית יהוה 
הקדמוני וכבוד אלהי ישראל עליהמ מלמעלה היא החיה אשר ראיתי 
תחת אלהי ישראל בנהר כבר ואדע כי כרובים המה ארבעה ארבעה 
פנים לאחד וארבע כנפים לאחד ודמות ידי אדמ תחת כנפיהמ ודמות 
פניהם המה הפנים אשר ראיתי על נהר כבר מראיהם ואותם איש אל 
עבר פניו ילכו ותשא אתי רוח ותבא אתי אל שער בית יהוה הקדמוני 
הפונה קדימה והנה בפתח השער עשרים וחמשה איש ואראה בתוכמ 
את יאזניה בנ עזר ואת פלטיהו בנ בניהו שרי העם ויאמר אלי בנ אדמ 
אלה האנשים החשבים אונ והיעצימ עצת רע בעיר הזאת האמרים לא 
בקרוב בנות בתים היא הסיר ואנחנו הבשר לכנ הנבא עליהם הנבא 
בנ אדמ ותפל עלי רוח יהוה ויאמר אלי אמר כה אמר יהוה כנ אמרתמ 
בית ישראל ומעלות רוחכם אני ידעתיה הרביתמ חלליכם בעיר הזאת 
ומלאתמ חוצתיה חלל לכנ כה אמר אדני יהוה חלליכם אשר שמתמ 
בתוכה המה הבשר והיא הסיר ואתכמ הוציא מתוכה חרב יראתמ וחרב 
אביא עליכם נאם אדני יהוה והוצאתי אתכמ מתוכה ונתתי אתכם ביד 
זרים ועשיתי בכם שפטים בחרב תפלו על גבול ישראל אשפוט אתכמ 
וידעתמ כי אני יהוה היא לא תהיה לכמ לסיר ואתם תהיו בתוכה לבשר 
אל גבול ישראל אשפט אתכם וידעתם כי אני יהוה אשר בחקי לא 
הלכתמ ומשפטי לא עשיתם וכמשפטי הגוים אשר סביבותיכם עשיתמ 
ויהי כהנבאי ופלטיהו בנ בניה מת ואפל על פני ואזעק קול גדול ואמר 
אהה אדני יהוה כלה אתה עשה את שארית ישראל ויהי דבר יהוה אלי 
לאמר בנ אדם אחיכ אחיכ אנשי גאלתכ וכל בית ישראל כלה אשר 
אמרו להם ישבי ירושלם רחקו מעל יהוה לנו היא נתנה הארצ למורשה 
לכנ אמר כה אמר אדני יהוה כי הרחקתים בגוים וכי הפיצותים בארצות 
ואהי להמ למקדש מעט בארצות אשר באו שמ לכנ אמר כה אמר 
אדני יהוה וקבצתי אתכם מנ העמים ואספתי אתכם מנ הארצות אשר 
נפצותמ בהמ ונתתי לכמ את אדמת ישראל ובאו שמה והסירו את כל 
שקוציה ואת כל תועבותיה ממנה ונתתי להמ לב אחד ורוח חדשה אתנ 
בקרבכמם והסרתי לב האבנ מבשרם ונתתי להמ לב בשר למענ בחקתי 
ילכו ואת משפטי ישמרו ועשו אתמ והיו לי לעם ואני אהיה להם לאלהים 
ואל לב שקוציהם ותועבותיהם לבמ הלכ דרכם בראשמ נתתי נאם אדני 
יהוה וישאו הכרובים את כנפיהם והאופנים] לעמתםמ וכבוד אלהי ישראל 
עליהם מלמעלה ויעל כבוד יהוה מעל תוכ העיר ויעמד על ההר אשר 
מקדם לעיר ורוח נשאתני ותביאני כשדימה אל הגולה במראה ברוח 
אלהים ויעל מעלי המראה אשר ראיתי ואדבר אל הגולה את כל דברי 
יהוה אשר הראני ויהי דבר יהוה אלי לאמר בנ אדמ בתוכ בית המרי אתה 
ישב אשר עינים להמ לראות ולא ראו אזנים להמ לשמע ולא שמעו כי 
בית מרי המ ואתה בנ אדם עשה לכ כלי גולה וגלה יוממ לעיניהם וגלית 
ממקומכ אל מקום אחר לעיניהם אולי יראו כי בית מרי המה והוצאת 
כליכ ככלי גולה יוממ לעיניהם ואתה תצא בערב לעיניהם כמוצאי גולה 
לעיניהם חתר לכ בקיר והוצאת בו לעיניהם על כתפ תשא בעלטה 
תוציא פניכ תכסה ולא תראה את הארצ כי מופת נתתיכ לבית ישראל 
ואעש כנ כאשר צויתי כלי הוצאתי ככלי גולה יוממ ובערב חתרתי לי 
בקיר ביד בעלטה הוצאתי על כתפ נשאתי לעיניהם ויהי דבר יהוה אלי 
בבקר לאמר בנ אדמ הלא אמרו אליכ בית ישראל בית המרי מה אתה 
עשה אמר אליהמ כה אמר אדני יהוה הנשיא המשא הזה בירושלמ וכל 


בית ישראל אשר המה בתוכם אמר אני מופתכם כאשר עשיתי כנ יעשה 
להם בגולה בשבי ילכו והנשיא אשר בתוכם אל כתפ ישא בעלטה ויצא 
בקיר יחתרו להוציא בו פניו יכסה יענ אשר לא יראה לעינ הוא את 
הארצ ופרשתי את רשתי עליו ונתפש במצודתי והבאתי אתו בבלה 
ארצ כשדים ואותה לא יראה ושמ ימות וכל אשר סביבתיו עזרה עזרו 
וכל אגפיו אזרה לכל רוח וחרב אריק אחריהם וידעו כי אני יהוה בהפיצי 
אותמ בגוים וזריתי אותם בארצות והותרתי מהמ אנשי מספר מחרב 
מרעב ומדבר למענ יספרו את כל תועבותיהם בגוים אשר באו שמ וידעו 
כי אני יהוה ויהי דבר יהוה אלי לאמר בנ אדמ לחמכ ברעש תאכל 
ומימיכ ברגזה ובדאגה תשתה ואמרת אל עמ הארצ כה אמר אדני 
יהוה ליושבי ירושלם אל אדמת ישראל לחמם בדאגה יאכלו ומימיהמ 
בשממונ ישתו למענ תשמ ארצה ממלאה מחמס כל הישבים בה והערים 
הנושבות תחרבנה והארצ שממה תהיה וידעתמ כי אני יהוה ויהי דבר 
יהוה אלי לאמר בנ אדם מה המשל הזה לכמ על אדמת ישראל לאמר 
יארכו הימים ואבד כל חזונ לכנ אמר אליהם כה אמר אדני יהוה השבתי 
את המשל הזה ולא ימשלו אתו עוד בישראל כי אמ דבר אליהם קרבו 
הימים ודבר כל חזונ כי לא יהיה עוד כל חזונ שוא ומקסם חלק בתוכ בית 
ישראל כי אני יהוה אדבר את אשר אדבר דבר ויעשה לא תמשכ עוד 
כי בימיכם בית המרי אדבר דבר ועשיתיו נאם אדני יהוה ויהי דבר יהוה 
אלי לאמר בנ אדם הנה בית ישראל אמרים החזונ אשר הוא חזה לימים 
רבים ולעתים רחוקות הוא נבא לכנ אמר אליהם כה אמר אדני יהוה לא 
תמשכ עוד כל דברי אשר אדבר דבר ויעשה נאם אדני יהוה ויהי דבר 
יהוה אלי לאמר בנ אדם הנבא אל נביאי ישראל הנבאים ואמרת לנביאי 
מלבם שמעו דבר יהוה כה אמר אדני יהוה הוי על הנביאים הנבלים אשר 
הלכים אחר רוחמ ולבלתי ראו כשעלים בחרבות נביאיכ ישראל היו לא 
עליתם בפרצות ותגדרו גדר על בית ישראל לעמד במלחמה ביום יהוה 
חזו שוא וקסם כזב האמרים נאמ יהוה ויהוה לא שלחם ויחלו לקים דבר 
הלוא מחזה שוא חזיתם ומקסם כזב אמרתם ואמרים נאם יהוה ואני לא 
דברתי לכנ כה אמר אדני יהוה יענ דברכם שוא וחזיתם כזב לכנ הנני 
אליכם נאם אדני יהוה והיתה ידי אל הנביאים החזים שוא והקסמים כזב 
בסוד עמי לא יהיו ובכתב בית ישראל לא יכתבו ואל אדמת ישראל 
לא יבאו וידעתם כי אני אדני יהוה יענ וביענ הטעו את עמי לאמר שלום 
ואינ שלום והוא בנה חיצ והנם טחים אתו תפל אמר אל טחי תפל 
ויפל היה גשם שוטפ ואתנה אבני אלגביש תפלנה ורוח סערות תבקע 
והנה נפל הקיר הלוא יאמר אליכם איה הטיח אשר טחתם לכנ כה 
אמר אדני יהוה ובקעתי רוח סערות בחמתי וגשמ שטפ באפי יהיה ואבני 
אלגביש בחמה לכלה והרסתי את הקיר אשר טחתםמ תפל והגעתיהו 
אל הארצ ונגלה יסדו ונפלה וכליתם בתוכה וידעתם כי אני יהוה וכליתי 
את חמתי בקיר ובטחים אתו תפל ואמר לכם אינ הקיר ואינ הטחים אתו 
נביאי ישראל הנבאים אל ירושלם והחזים לה חזונ שלם ואינ שלם נאמ 
אדני יהוה ואתה בנ אדם שים פניכ אל בנות עמכ המתנבאות מלבהנ 
והנבא עליהנ ואמרת כה אמר אדני יהוה הוי למתפרות כסתות על כל 
אצילי ידי ועשות המספחות על ראש כל קומה לצודד נפשות הנפשות 
תצודדנה לעמי ונפשות לכנה תחיינה ותחללנה אתי אל עמי בשעלי 
שערים ובפתותי לחם להמית נפשות אשר לא תמותנה ולחיות נפשות 
אשר לא תחיינה בכזבכם לעמי שמעי כזב לכנ כה אמר אדני יהוה הנני 
אל כסתותיכנה אשר אתנה מצדדות שמ את הנפשות לפרחות וקרעתי 
אתמ מעל זרועתיכם ושלחתי את הנפשות אשר אתמ מצדדות את 
נפשים לפרחת וקרעתי את מספחתיכם והצלתי את עמי מידכנ ולא יהיו 
עוד בידכנ למצודה וידעתנ כי אני יהוה יענ הכאות לב צדיק שקר ואני 


לא הכאבתיו ולחזק ידי רשע לבלתי שוב מדרכו הרע להחיתו לכנ שוא 
לא תחזינה וקסם לא תקסמנה עוד והצלתי את עמי מידכנ וידעתנ כי 
אני יהוה ויבוא אלי אנשים מזקני ישראל וישבו לפני ויהי דבר יהוה אלי 
לאמר בנ אדם האנשים האלה העלו גלוליהם על לבם ומכשול עונם 
נתנו נכח פניהמ האדרש אדרש להמ לכנ דבר אותמ ואמרת אליהמ 
כה אמר אדני יהוה איש איש מבית ישראל אשר יעלה את גלוליו אל 
לבו ומכשול עונו ישים נכח פניו ובא אל הנביא אני יהוה נעניתי לו בה 
בא ברב גלוליו למענ תפש את בית ישראל בלבמ אשר נזרו מעלי 
בגלוליהם כלם לכנ אמר אל בית ישראל כה אמר אדני יהוה שובו 
והשיבו מעל גלוליכם ומעל כל תועבתיכם השיבו פניכם כי איש איש 
מבית ישראל ומהגר אשר יגור בישראל וינזר מאחרי ויעל גלוליו אל לבו 
ומכשול עונו ישים נכח פניו ובא אל הנביא לדרש לו בי אני יהוה נענה 
לו בי ונתתי פני באיש ההוא והשמתיהו לאות ולמשלים והכרתיו מתוכ 
עמי וידעתם כי אני יהוה והנביא כי יפתה ודבר דבר אני יהוה פתיתי את 
הנביא ההוא ונטיתי את ידי עליו והשמדתיו מתוכ עמי ישראל ונשאו עונמ 
כעונ הדרש כעונ הנביא יהיה למענ לא יתעו עוד בית ישראל מאחרי 
ולא יטמאו עוד בכל פשעיהמם והיו לי לעם ואני אהיה להם לאלהים 
נאמ אדני יהוה ויהי דבר יהוה אלי לאמר בנ אדמ ארצ כי תחטא לי 
למעל מעל ונטיתי ידי עליה ושברתי לה מטה לחמ והשלחתי בה רעב 
והכרתי ממנה אדמ ובהמה והיו שלשת האנשים האלה בתוכה נח דנאל 
דניאל ואיוב המה בצדקתם ינצלו נפשם נאם אדני יהוה לו חיה רעה 
אעביר בארצ ושכלתה והיתה שממה מבלי עובר מפני החיה שלשת 
האנשים האלה בתוכה חי אני נאמ אדני יהוה אמ בנים ואם בנות יצילו 
המה לבדם ינצלו והארצ תהיה שממה או חרב אביא על הארצ ההיא 
ואמרתי חרב תעבר בארצ והכרתי ממנה אדמ ובהמה ושלשת האנשימ 
האלה בתוכה חי אני נאמ אדני יהוה לא יצילו בנים ובנות כי המ לבדמ 
ינצלו או דבר אשלח אל הארצ ההיא ושפכתי חמתי עליה בדם להכרית 
ממנה אדמ ובהמה ונח דנאל דניאל ואיוב בתוכה חי אני נאם אדני יהוה 
אמ בנ אמ בת יצילו המה בצדקתמ יצילו נפשמ כי כה אמר אדני יהוה 
אפ כי ארבעת שפטי הרעים חרב ורעב וחיה רעה ודבר שלחתי אל 
ירושלמ להכרית ממנה אדם ובהמה והנה נותרה בה פלטה המוצאימ 
בנים ובנות הנם יוצאים אליכם וראיתם את דרכם ואת עלילותם ונחמתמ 
על הרעה אשר הבאתי על ירושלם את כל אשר הבאתי עליה ונחמו 
אתכם כי תראו את דרכם ואת עלילותם וידעתמ כי לא חנמ עשיתי את 
כל אשר עשיתי בה נאם אדני יהוה ויהי דבר יהוה אלי לאמר בנ אדמ 
מה יהיה עצ הגפנ מכל עצ הזמורה אשר היה בעצי היער היקח ממנו עצ 
לעשות למלאכה אמ יקחו ממנו יתד לתלות עליו כל כלי הנה לאש נתנ 
לאכלה את שני קצותיו אכלה האש ותוכו נחר היצלח למלאכה הנה 
בהיותו תמים לא יעשה למלאכה אפ כי אש אכלתהו ויחר ונעשה עוד 
למלאכה לכנ כה אמר אדני יהוה כאשר עצ הגפנ בעצ היער אשר נתתיו 
לאש לאכלה כנ נתתי את ישבי ירושלם ונתתי את פני בהמ מהאש יצאו 
והאש תאכלמ וידעתם כי אני יהוה בשומי את פני בהמ ונתתי את הארצ 
שממה יענ מעלו מעל נאם אדני יהוה ויהי דבר יהוה אלי לאמר בנ אדמ 
הודע את ירושלם את תועבתיה ואמרת כה אמר אדני יהוה לירושלמ 
מכרתיכ ומלדתיכ מארצ הכנעני אביכ האמרי ואמכ חתית ומולדותיכ 
ביום הולדת אתכ לא כרת שרכ ובמים לא רחצת למשעי והמלח לא 
המלחת והחתל לא חתלת לא חסה עליכ עינ לעשות לכ אחת מאלה 
לחמלה עליכ ותשלכי אל פני השדה בגעל נפשכ ביום הלדת אתכ 
ואעבר עליכ ואראכ מתבוססת בדמיכ ואמר לכ בדמיכ חיי ואמר לכ 
בדמיכ חיי רבבה כצמח השדה נתתיכ ותרבי ותגדלי ותבאי בעדי עדיים 


שדים נכנו ושערכ צמח ואת ערמ ועריה ואעבר עליכ ואראכ והנה עתכ 
עת דדים ואפרש כנפי עליכ ואכסה ערותכ ואשבע לכ ואבוא בברית 
אתכ נאם אדני יהוה ותהיי לי וארחצכ במים ואשטפ דמיכ מעליכ ואסככ 
בשמנ ואלבישכ רקמה ואנעלכ תחש ואחבשכ בשש ואכסכ משי ואעדכ 
עדי ואתנה צמידים על ידיכ ורביד על גרונכ ואתנ נזם על אפכ ועגילים 
על אזניכ ועטרת תפארת בראשכ ותעדי זהב וכספ ומלבושכ ששי שש 
ומשי ורקמה סלת ודבש ושמנ אכלתי אכלת ותיפי במאד מאד ותצלחי 
למלוכה ויצא לכ שם בגוים ביפיכ כי כליל הוא בהדרי אשר שמתי עליכ 
נאם אדני יהוה ותבטחי ביפיכ ותזני על שמכ ותשפכי את תזנותיכ על 
כל עובר לו יהי ותקחי מבגדיכ ותעשי לכ במות טלאות ותזני עליהם 
לא באות ולא יהיה ותקחי כלי תפארתכ מזהבי ומכספי אשר נתתי לכ 
ותעשי לכ צלמי זכר ותזני בם ותקחי את בגדי רקמתכ ותכסים ושמני 
וקטרתי נתתי נתת לפניהם ולחמי אשר נתתי לכ סלת ושמנ ודבש 
האכלתיכ ונתתיהו לפניהם לריח ניחח ויהי נאם אדני יהוה ותקחי את 
בניכ ואת בנותיכ אשר ילדת לי ותזבחים להם לאכול המעט מתזנתכ 
מתזנותיכ ותשחטי את בני ותתנים בהעביר אותם להמ ואת כל תועבתיכ 
ותזנתיכ לא זכרתי זכרת את ימי נעוריכ בהיותכ ערמ ועריה מתבוססת 
בדמכ היית ויהי אחרי כל רעתכ אוי אוי לכ נאם אדני יהוה ותבני לכ גב 
ותעשי לכ רמה בכל רחוב אל כל ראש דרכ בנית רמתכ ותתעבי את 
יפיכ ותפשקי את רגליכ לכל עובר ותרבי את תזנתכ תזנותיכ ותזני אל 
בני מצרים שכניכ גדלי בשר ותרבי את תזנתכ להכעיסני והנה נטיתי 
ידי עליכ ואגרע חקכ ואתנכ בנפש שנאותיכ בנות פלשתים הנכלמות 
מדרככ זמה ותזני אל בני אשור מבלתי שבעתכ ותזנים וגם לא שבעת 
ותרבי את תזנותכ אל ארצ כנענ כשדימה וגמ בזאת לא שבעת מה 
אמלה לבתכ נאם אדני יהוה בעשותכ את כל אלה מעשה אשה זונה 
שלטת בבנותיכ גבכ בראש כל דרכ ורמתכ עשיתי עשית בכל רחוב 
ולא הייתי היית כזונה לקלס אתננ האשה המנאפת תחת אישה תקח 
את זרים לכל זנות יתנו נדה ואת נתת את נדניכ לכל מאהביכ ותשחדי 
אותם לבוא אליכ מסביב בתזנותיכ ויהי בכ הפכ מנ הנשים בתזנותיכ 
ואחריכ לא זונה ובתתכ אתננ ואתננ לא נתנ לכ ותהי להפכ לכנ זונה 
שמעי דבר יהוה כה אמר אדני יהוה יענ השפכ נחשתכ ותגלה ערותכ 
בתזנותיכ על מאהביכ ועל כל גלולי תועבותיכ וכדמי בניכ אשר נתת 
להם לכנ הנני מקבצ את כל מאהביכ אשר ערבת עליהם ואת כל אשר 
אהבת על כל אשר שנאת וקבצתי אתם עליכ מסביב וגליתי ערותכ 
אלהם וראו את כל ערותכ ושפטתיכ משפטי נאפות ושפכת דמ ונתתיכ 
דמ חמה וקנאה ונתתי אותכ בידמ והרסו גבכ ונתצו רמתיכ והפשיטו 
אותכ בגדיכ ולקחו כלי תפארתכ והניחוכ עירם ועריה והעלו עליכ קהל 
ורגמו אותכ באבנ ובתקוכ בחרבותמ ושרפו בתיכ באש ועשו בכ שפטים 
לעיני נשים רבות והשבתיכ מזונה וגם אתננ לא תתני עוד והנחתי חמתי 
בכ וסרה קנאתי ממכ ושקטתי ולא אכעס עוד יענ אשר לא זכרתי זכרת 
את ימי נעוריכ ותרגזי לי בכל אלה וגם אני הא דרככ בראש נתתי נאמ 
אדני יהוה ולא עשיתי עשית את הזמה על כל תועבתיכ הנה כל המשל 
עליכ ימשל לאמר כאמה בתה בת אמכ את געלת אישה ובניה ואחות 
אחותכ את אשר געלו אנשיהנ ובניהנ אמכנ חתית ואביכנ אמרי ואחותכ 
הגדולה שמרונ היא ובנותיה היושבת על שמאולכ ואחותכ הקטנה ממכ 
היושבת מימינכ סדם ובנותיה ולא בדרכיהנ הלכת ובתועבותיהנ עשיתי 
עשית כמעט קט ותשחתי מהנ בכל דרכיכ חי אני נאם אדני יהוה אמ 
עשתה סדמ אחותכ היא ובנותיה כאשר עשית את ובנותיכ הנה זה היה 
עונ סדם אחותכ גאונ שבעת לחם ושלות השקט היה לה ולבנותיה ויד 
עני ואביונ לא החזיקה ותגבהינה ותעשינה תועבה לפני ואסיר אתהנ 


כאשר ראיתי ושמרונ כחצי חטאתיכ לא חטאה ותרבי את תועבותיכ 
מהנה ותצדקי את אחותכ אחותיכ בכל תועבותיכ אשר עשיתי עשית 
גמ את שאי כלמתכ אשר פללת לאחותכ בחטאתיכ אשר התעבת 
מהנ תצדקנה ממכ וגם את בושי ושאי כלמתכ בצדקתכ אחיותכ ושבתי 
את שביתהנ את שבית שבות סדם ובנותיה ואת שבית שבות שמרונ 
ובנותיה ושבית ושבות שביתיכ בתוכהנה למענ תשאי כלמתכ ונכלמת 
מכל אשר עשית בנחמכ אתנ ואחותיכ סדם ובנותיה תשבנ לקדמתנ 
ושמרונ ובנותיה תשבנ לקדמתנ ואת ובנותיכ תשבינה לקדמתכנ ולוא 
היתה סדם אחותכ לשמועה בפיכ ביום גאוניכ בטרם תגלה רעתכ 
כמו עת חרפת בנות ארם וכל סביבותיה בנות פלשתים השאטות אותכ 
מסביב את זמתכ ואת תועבותיכ את נשאתים נאמ יהוה כי כה אמר אדני 
יהוה ועשית ועשיתי אותכ כאשר עשית אשר בזית אלה להפר ברית 
וזכרתי אני את בריתי אותכ בימי נעוריכ והקמותי לכ ברית עולם וזכרת 
את דרכיכ ונכלמת בקחתכ את אחותיכ הגדלות ממכ אל הקטנות ממכ 
ונתתי אתהנ לכ לבנות ולא מבריתכ והקימותי אני את בריתי אתכ וידעת 
כי אני יהוה למענ תזכרי ובשת ולא יהיה לכ עוד פתחונ פה מפני כלמתכ 
בכפרי לכ לכל אשר עשית נאם אדני יהוה ויהי דבר יהוה אלי לאמר בנ 
אדם חוד חידה ומשל משל אל בית ישראל ואמרת כה אמר אדני יהוה 
הנשר הגדול גדול הכנפים ארכ האבר מלא הנוצה אשר לו הרקמה בא 
אל הלבנונ ויקח את צמרת הארז את ראש יניקותיו קטפ ויביאהו אל ארצ 
כנענ בעיר רכלים שמו ויקח מזרע הארצ ויתנהו בשדה זרע קח על מימ 
רבימ צפצפה שמו ויצמח ויהי לגפנ סרחת שפלת קומה לפנות דליותיו 
אליו ושרשיו תחתיו יהיו ותהי לגפנ ותעש בדים ותשלח פארות ויהי נשר 
אחד גדול גדול כנפים ורב נוצה והנה הגפנ הזאת כפנה שרשיה עליו 
ודליותיו שלחה לו להשקות אותה מערגות מטעה אל שדה טוב אל מים 
רבים היא שתולה לעשות ענפ ולשאת פרי להיות לגפנ אדרת אמר כה 
אמר אדני יהוה תצלח הלוא את שרשיה ינתק ואת פריה יקוסס ויבש כל 
טרפי צמחה תיבש ולא בזרע גדולה ובעם רב למשאות אותה משרשיה 
והנה שתולה התצלח הלוא כגעת בה רוח הקדים תיבש יבש על ערגת 
צמחה תיבש ויהי דבר יהוה אלי לאמר אמר נא לבית המרי הלא ידעתמ 
מה אלה אמר הנה בא מלכ בבל ירושלם ויקח את מלכה ואת שריה ויבא 
אותם אליו בבלה ויקח מזרע המלוכה ויכרת אתו ברית ויבא אתו באלה 
ואת אילי הארצ לקח להיות ממלכה שפלה לבלתי התנשא לשמר את 
בריתו לעמדה וימרד בו לשלח מלאכיו מצרים לתת לו סוסים ועם רב 
היצלח הימלט העשה אלה והפר ברית ונמלט חי אני נאם אדני יהוה 
אם לא במקום המלכ הממליכ אתו אשר בזה את אלתו ואשר הפר את 
בריתו אתו בתוכ בבל ימות ולא בחיל גדול ובקהל רב יעשה אותו פרעה 
במלחמה בשפכ סללה ובבנות דיק להכרית נפשות רבות ובזה אלה 
להפר ברית והנה נתנ ידו וכל אלה עשה לא ימלט לכנ כה אמר אדני 
יהוה חי אני אם לא אלתי אשר בזה ובריתי אשר הפיר ונתתיו בראשו 
ופרשתי עליו רשתי ונתפש במצודתי והביאותיהו בבלה ונשפטתי אתו 
שם מעלו אשר מעל בי ואת כל מברחו מברחיו בכל אגפיו בחרב יפלו 
והנשארימ לכל רוח יפרשו וידעתמ כי אני יהוה דברתי כה אמר אדני 
יהוה ולקחתי אני מצמרת הארז הרמה ונתתי מראש ינקותיו רכ אקטפ 
ושתלתי אני על הר גבה ותלול בהר מרום ישראל אשתלנו ונשא ענפ 
ועשה פרי והיה לארז אדיר ושכנו תחתיו כל צפור כל כנפ בצל דליותיו 
תשכנה וידעו כל עצי השדה כי אני יהוה השפלתי עצ גבה הגבהתי 
עצ שפל הובשתי עצ לח והפרחתי עצ יבש אני יהוה דברתי ועשיתי ויהי 
דבר יהוה אלי לאמר מה לכמ אתמ משלים את המשל הזה על אדמת 
ישראל לאמר אבות יאכלו בסר ושני הבנים תקהינה חי אני נאם אדני 


יהוה אמ יהיה לכם עוד משל המשל הזה בישראל הנ כל הנפשות לי 
הנה כנפש האב וכנפש הבנ לי הנה הנפש החטאת היא תמות ואיש כי 
יהיה צדיק ועשה משפט וצדקה אל ההרים לא אכל ועיניו לא נשא אל 
גלולי בית ישראל ואת אשת רעהו לא טמא ואל אשה נדה לא יקרב 
ואיש לא יונה חבלתו חוב ישיב גזלה לא יגזל לחמו לרעב יתנ ועירם 
יכסה בגד בנשכ לא יתנ ותרבית לא יקח מעול ישיב ידו משפט אמת 
יעשה בינ איש לאיש בחקותי יהלכ ומשפטי שמר לעשות אמת צדיק 
הוא חיה יחיה נאם אדני יהוה והוליד בנ פריצ שפכ דמ ועשה אח מאחד 
מאלה והוא את כל אלה לא עשה כי גם אל ההרים אכל ואת אשת 
רעהו טמא עני ואביונ הונה גזלות גזל חבל לא ישיב ואל הגלולים נשא 
עיניו תועבה עשה בנשכ נתנ ותרבית לקח וחי לא יחיה את כל התועבות 
האלה עשה מות יומת דמיו בו יהיה והנה הוליד בנ וירא את כל חטאת 
אביו אשר עשה ויראה ולא יעשה כהנ על ההרים לא אכל ועיניו לא 
נשא אל גלולי בית ישראל את אשת רעהו לא טמא ואיש לא הונה חבל 
לא חבל וגזלה לא גזל לחמו לרעב נתנ וערום כסה בגד מעני השיב 
ידו נשכ ותרבית לא לקח משפטי עשה בחקותי הלכ הוא לא ימות בעונ 
אביו חיה יחיה אביו כי עשק עשק גזל גזל אח ואשר לא טוב עשה בתוכ 
עמיו והנה מת בעונו ואמרתם מדע לא נשא הבנ בעונ האב והבנ משפט 
וצדקה עשה את כל חקותי שמר ויעשה אתמ חיה יחיה הנפש החטאת 
היא תמות בנ לא ישא בעונ האב ואב לא ישא בעונ הבנ צדקת הצדיק 
עליו תהיה ורשעת רשע הרשע עליו תהיה והרשע כי ישוב מכל חטאתו 
חטאתיו אשר עשה ושמר את כל חקותי ועשה משפט וצדקה חיה יחיה 
לא ימות כל פשעיו אשר עשה לא יזכרו לו בצדקתו אשר עשה יחיה 
החפצ אחפצ מות רשע נאם אדני יהוה הלוא בשובו מדרכיו וחיה ובשוב 
צדיק מצדקתו ועשה עול ככל התועבות אשר עשה הרשע יעשה וחי 
כל צדקתו צדקתיו אשר עשה לא תזכרנה במעלו אשר מעל ובחטאתו 
אשר חטא במ ימות ואמרתם לא יתכנ דרכ אדני שמעו נא בית ישראל 
הדרכי לא יתכנ הלא דרכיכם לא יתכנו בשוב צדיק מצדקתו ועשה עול 
ומת עליהם בעולו אשר עשה ימות ובשוב רשע מרשעתו אשר עשה 
ויעש משפט וצדקה הוא את נפשו יחיה ויראה וישוב וישב מכל פשעיו 
אשר עשה חיו יחיה לא ימות ואמרו בית ישראל לא יתכנ דרכ אדני 
הדרכי לא יתכנו בית ישראל הלא דרכיכם לא יתכנ לכנ איש כדרכיו 
אשפט אתכם בית ישראל נאם אדני יהוה שובו והשיבו מכל פשעיכם 
ולא יהיה לכמ למכשול עונ השליכו מעליכם את כל פשעיכם אשר 
פשעתמ במ ועשו לכם לב חדש ורוח חדשה ולמה תמתו בית ישראל 
כי לא אחפצ במות המת נאם אדני יהוה והשיבו וחיו ואתה שא קינה 
אל נשיאי ישראל ואמרת מה אמכ לביא בינ אריות רבצה בתוכ כפרים 
רבתה גוריה ותעל אחד מגריה כפיר היה וילמד לטרפ טרפ אדם אכל 
וישמעו אליו גוים בשחתמ נתפש ויבאהו בחחים אל ארצ מצרים ותרא 
כי נוחלה אבדה תקותה ותקח אחד מגריה כפיר שמתהו ויתהלכ בתוכ 
אריות כפיר היה וילמד לטרפ טרפ אדם אכל וידע אלמנותיו ועריהם 
החריב ותשם ארצ ומלאה מקול שאגתו ויתנו עליו גוים סביב ממדינות 
ויפרשו עליו רשתם בשחתמ נתפש ויתנהו בסוגר בחחים ויבאהו אל מלכ 
בבל יבאהו במצדות למענ לא ישמע קולו עוד אל הרי ישראל אמכ כגפנ 
בדמכ על מים שתולה פריה וענפה היתה ממים רבימ ויהיו לה מטות עז 
אל שבטי משלים ותגבה קומתו על בינ עבתים וירא בגבהו ברב דליתיו 
ותתש בחמה לארצ השלכה ורוח הקדים הוביש פריה התפרקו ויבשו 
מטה עזה אש אכלתהו ועתה שתולה במדבר בארצ ציה וצמא ותצא 
אש ממטה בדיה פריה אכלה ולא היה בה מטה עז שבט למשול קינה 
היא ותהי לקינה ויהי בשנה השביעית בחמשי בעשור לחדש באו אנשים 


מזקני ישראל לדרש את יהוה וישבו לפני ויהי דבר יהוה אלי לאמר בנ 
אדם דבר את זקני ישראל ואמרת אלהמ כה אמר אדני יהוה הלדרש 
אתי אתמ באים חי אני אמ אדרש לכמ נאם אדני יהוה התשפט אתמ 
התשפוט בנ אדמ את תועבת אבותם הודיעם ואמרת אליהם כה אמר 
אדני יהוה ביום בחרי בישראל ואשא ידי לזרע בית יעקב ואודע להמ 
בארצ מצרים ואשא ידי להמ לאמר אני יהוה אלהיכם ביום ההוא נשאתי 
ידי להמ להוציאם מארצ מצרים אל ארצ אשר תרתי להמ זבת חלב 
ודבש צבי היא לכל הארצות ואמר אלהם איש שקוצי עיניו השליכו 
ובגלולי מצרים אל תטמאו אני יהוה אלהיכם וימרו בי ולא אבו לשמע 
אלי איש את שקוצי עיניהם לא השליכו ואת גלולי מצרים לא עזבו 
ואמר לשפכ חמתי עליהם לכלות אפי בהם בתוכ ארצ מצרים ואעש 
למענ שמי לבלתי החל לעיני הגוים אשר המה בתוכם אשר נודעתי 
אליהם לעיניהם להוציאם מארצ מצרים ואוציאם מארצ מצרים ואבאמ 
אל המדבר ואתנ להמ את חקותי ואת משפטי הודעתי אותם אשר 
יעשה אותמם האדם וחי בהם וגם את שבתותי נתתי להם להיות לאות 
ביני וביניהם לדעת כי אני יהוה מקדשם וימרו בי בית ישראל במדבר 
בחקותי לא הלכו ואת משפטי מאסו אשר יעשה אתמ האדם וחי בהמ 
ואת שבתתי חללו מאד ואמר לשפכ חמתי עליהם במדבר לכלותמ 
ואעשה למענ שמי לבלתי החל לעיני הגוים אשר הוצאתים לעיניהם 
וגם אני נשאתי ידי להמ במדבר לבלתי הביא אותם אל הארצ אשר 
נתתי זבת חלב ודבש צבי היא לכל הארצות יענ במשפטי מאסו ואת 
חקותי לא הלכו בהם ואת שבתותי חללו כי אחרי גלוליהם לבם הלכ 
ותחס עיני עליהמ משחתם ולא עשיתי אותם כלה במדבר ואמר אל 
בניהם במדבר בחוקי אבותיכם אל תלכו ואת משפטיהם אל תשמרו 
ובגלוליהם אל תטמאו אני יהוה אלהיכם בחקותי לכו ואת משפטי שמרו 
ועשו אותם ואת שבתותי קדשו והיו לאות ביני וביניכם לדעת כי אני יהוה 
אלהיכם וימרו בי הבנים בחקותי לא הלכו ואת משפטי לא שמרו לעשות 
אותם אשר יעשה אותם האדם וחי בהמ את שבתותי חללו ואמר לשפכ 
חמתי עליהם לכלות אפי במ במדבר והשבתי את ידי ואעש למענ שמי 
לבלתי החל לעיני הגוים אשר הוצאתי אותם לעיניהם גמ אני נשאתי את 
ידי להמ במדבר להפיצ אתמ בגוים ולזרות אותם בארצות יענ משפטי 
לא עשו וחקותי מאסו ואת שבתותי חללו ואחרי גלולי אבותם היו עיניהם 
וגם אני נתתי להמ חקים לא טובים ומשפטים לא יחיו בהם ואטמא אותמ 
במתנותם בהעביר כל פטר רחמ למענ אשמם למענ אשר ידעו אשר 
אני יהוה לכנ דבר אל בית ישראל בנ אדם ואמרת אליהם כה אמר 
אדני יהוה עוד זאת גדפו אותי אבותיכם במעלם בי מעל ואביאם אל 
הארצ אשר נשאתי את ידי לתת אותה להם ויראו כל גבעה רמה וכל 
עצ עבת ויזבחו שמ את זבחיהם ויתנו שמ כעס קרבנם וישימו שמ ריח 
ניחוחיהם ויסיכו שמ את נסכיהם ואמר אלהם מה הבמה אשר אתמ 
הבאים שם ויקרא שמה במה עד היום הזה לכנ אמר אל בית ישראל 
כה אמר אדני יהוה הבדרכ אבותיכם אתמ נטמאים ואחרי שקוציהם 
אתמ זנים ובשאת מתנתיכמ בהעביר בניכם] באש אתמ נטמאים לכל 
גלוליכם עד היום ואני אדרש לכמ בית ישראל חי אני נאם אדני יהוה 
אמ אדרש לכמ והעלה על רוחכם היו לא תהיה אשר אתמ אמרים נהיה 
כגוים כמשפחות הארצות לשרת עצ ואבנ חי אני נאמ אדני יהוה אם לא 
ביד חזקה ובזרוע נטויה ובחמה שפוכה אמלוכ עליכם והוצאתי אתכמ 
מנ העמים וקבצתי אתכם מנ הארצות אשר נפוצתמ במ ביד חזקה 
ובזרוע נטויה ובחמה שפוכה והבאתי אתכם אל מדבר העמים ונשפטתי 
אתכמ שמ פנים אל פנים כאשר נשפטתי את אבותיכם במדבר ארצ 
מצרים כנ אשפט אתכמ נאמ אדני יהוה והעברתי אתכם תחת השבט 


והבאתי אתכמ במסרת הברית וברותי מכמ המרדים והפושעים בי מארצ 
מגוריהם אוציא אותם ואל אדמת ישראל לא יבוא וידעתם כי אני יהוה 
ואתמ בית ישראל כה אמר אדני יהוה איש גלוליו לכו עבדו ואחר אמ 
אינכם שמעים אלי ואת שם קדשי לא תחללו עוד במתנותיכם ובגלוליכם 
כי בהר קדשי בהר מרום ישראל נאם אדני יהוה שם יעבדני כל בית 
ישראל כלה בארצ שמ ארצם ושם אדרוש את תרומתיכם ואת ראשית 
משאותיכם בכל קדשיכם בריח ניחח ארצה אתכם בהוציאי אתכם מנ 
העמים וקבצתי אתכמ מנ הארצות אשר נפצתם במ ונקדשתי בכמ 
לעיני הגוים וידעתם כי אני יהוה בהביאי אתכם אל אדמת ישראל אל 
הארצ אשר נשאתי את ידי לתת אותה לאבותיכם וזכרתמ שמ את 
דרכיכם ואת כל עלילותיכם אשר נטמאתמ במ ונקטתמ בפניכם בכל 
רעותיכם אשר עשיתם וידעתם כי אני יהוה בעשותי אתכם למענ שמי 
לא כדרכיכם הרעים וכעלילותיכם הנשחתות בית ישראל נאם אדני 
יהוה ויהי דבר יהוה אלי לאמר בנ אדמ שים פניכ דרכ תימנה והטפ אל 
דרום והנבא אל יער השדה נגב ואמרת ליער הנגב שמע דבר יהוה כה 
אמר אדני יהוה הנני מצית בכ אש ואכלה בכ כל עצ לח וכל עצ יבש לא 
תכבה להבת שלהבת ונצרבו בה כל פנים מנגב צפונה וראו כל בשר 
כי אני יהוה בערתיה לא תכבה ואמר אהה אדני יהוה המה אמרים לי 
הלא ממשל משלים הוא ויהי דבר יהוה אלי לאמר בנ אדם שים פניכ אל 
ירושלם והטפ אל מקדשים והנבא אל אדמת ישראל ואמרת לאדמת 
ישראל כה אמר יהוה הנני אליכ והוצאתי חרבי מתערה והכרתי ממכ 
צדיק ורשע יענ אשר הכרתי ממכ צדיק ורשע לכנ תצא חרבי מתערה 
אל כל בשר מנגב צפונ וידעו כל בשר כי אני יהוה הוצאתי חרבי מתערה 
לא תשוב עוד ואתה בנ אדם האנח בשברונ מתנים ובמרירות תאנח 
לעיניהם והיה כי יאמרו אליכ על מה אתה נאנח ואמרת אל שמועה כי 
באה ונמס כל לב ורפו כל ידים וכהתה כל רוח וכל ברכים תלכנה מימ 
הנה באה ונהיתה נאם אדני יהוה ויהי דבר יהוה אלי לאמר בנ אדמ הנבא 
ואמרת כה אמר אדני אמר חרב חרב הוחדה וגם מרוטה למענ טבח 
טבח הוחדה למענ היה לה ברק מרטה או נשיש שבט בני מאסת כל 
עצ ויתנ אתה למרטה לתפש בכפ היא הוחדה חרב והיא מרטה לתת 
אותה ביד הורג זעק והילל בנ אדם כי היא היתה בעמי היא בכל נשיאי 
ישראל מגורי אל חרב היו את עמי לכנ ספק אל ירכ כי בחנ ומה אמ גמ 
שבט מאסת לא יהיה נאם אדני יהוה ואתה בנ אדמ הנבא והכ כפ אל 
כפ ותכפל חרב שלישתה חרב חללים היא חרב חלל הגדול החדרת 
להם למענ למוג לב והרבה המכשלים על כל שעריהם נתתי אבחת 
חרב אח עשויה לברק מעטה לטבח התאחדי הימני השימי השמילי אנה 
פניכ מעדות וגם אני אכה כפי אל כפי והנחתי חמתי אני יהוה דברתי ויהי 
דבר יהוה אלי לאמר ואתה בנ אדם שים לכ שנים דרכים לבוא חרב 
מלכ בבל מארצ אחד יצאו שניהם ויד ברא בראש דרכ עיר ברא דרכ 
תשים לבוא חרב את רבת בני עמונ ואת יהודה בירושלם בצורה כי עמד 
מלכ בבל אל אמ הדרכ בראש שני הדרכים לקסם קסמ קלקל בחצים 
שאל בתרפים ראה בכבד בימינו היה הקסם ירושלם לשום כרים לפתח 
פה ברצח להרים קול בתרועה לשום כרים על שערים לשפכ סללה 
לבנות דיק והיה להם כקסום כקסם שוא בעיניהם שבעי שבעות להמ 
והוא מזכיר עונ להתפש לכנ כה אמר אדני יהוה יענ הזכרכם עונכם 
בהגלות פשעיכם להראות חטאותיכם בכל עלילותיכם יענ הזכרכם 
בכפ תתפשו ואתה חלל רשע נשיא ישראל אשר בא יומו בעת עונ 
קצ כה אמר אדני יהוה הסיר המצנפת והרים העטרה זאת לא זאת 
השפלה הגבה והגבה השפיל עוה עוה עוה אשימנה גמ זאת לא היה 
עד בא אשר לו המשפט ונתתיו ואתה בנ אדם הנבא ואמרת כה אמר 


אדני יהוה אל בני עמונ ואל חרפתם ואמרת חרב חרב פתוחה לטבח 
מרוטה להכיל למענ ברק בחזות לכ שוא בקסם לכ כזב לתת אותכ 
אל צוארי חללי רשעים אשר בא יומם בעת עונ קצ השב אל תערה 
במקום אשר נבראת בארצ מכרותיכ אשפט אתכ ושפכתי עליכ זעמי 
באש עברתי אפיח עליכ ונתתיכ ביד אנשים בערים חרשי משחית לאש 
תהיה לאכלה דמכ יהיה בתוכ הארצ לא תזכרי כי אני יהוה דברתי ויהי 
דבר יהוה אלי לאמר ואתה בנ אדם התשפט התשפט את עיר הדמים 
והודעתה את כל תועבותיה ואמרת כה אמר אדני יהוה עיר שפכת דמ 
בתוכה לבוא עתה ועשתה גלולים עליה לטמאה בדמכ אשר שפכת 
אשמת ובגלוליכ אשר עשית טמאת ותקריבי ימיכ ותבוא עד שנותיכ 
על כנ נתתיכ חרפה לגוים וקלסה לכל הארצות הקרבות והרחקות 
ממכ יתקלסו בכ טמאת השמ רבת המהומה הנה נשיאי ישראל איש 
לזרעו היו בכ למענ שפכ דמ אב ואם הקלו בכ לגר עשו בעשק בתוככ 
יתומ ואלמנה הונו בכ קדשי בזית ואת שבתתי חללת אנשי רכיל היו 
בכ למענ שפכ דמ ואל ההרים אכלו בכ זמה עשו בתוככ ערות אב 
גלה בכ טמאת הנדה ענו בכ ואיש את אשת רעהו עשה תועבה ואיש 
את כלתו טמא בזמה ואיש את אחתו בת אביו ענה בכ שחד לקחו בכ 
למענ שפכ דמ נשכ ותרבית לקחת ותבצעי רעיכ בעשק ואתי שכחת 
נאם אדני יהוה והנה הכיתי כפי אל בצעכ אשר עשית ועל דמכ אשר 
היו בתוככ היעמד לבכ אמ תחזקנה ידיכ לימים אשר אני עשה אותכ 
אני יהוה דברתי ועשיתי והפיצותי אותכ בגוים וזריתיכ בארצות והתמתי 
טמאתכ ממכ ונחלת בכ לעיני גוים וידעת כי אני יהוה ויהי דבר יהוה 
אלי לאמר בנ אדם היו לי בית ישראל לסוג לסיג כלם נחשת ובדיל 
וברזל ועופרת בתוכ כור סגים כספ היו לכנ כה אמר אדני יהוה יענ היות 
כלכם לסגים לכנ הנני קבצ אתכם אל תוכ ירושלם קבצת כספ ונחשת 
וברזל ועופרת ובדיל אל תוכ כור לפחת עליו אש להנתיכ כנ אקבצ 
באפי ובחמתי והנחתי והתכתי אתכם וכנסתי אתכם ונפחתי עליכם באש 
עברתי ונתכתמ בתוכה כהתוכ כספ בתוכ כור כנ תתכו בתוכה וידעתמ 
כי אני יהוה שפכתי חמתי עליכם ויהי דבר יהוה אלי לאמר בנ אדמ אמר 
לה את ארצ לא מטהרה היא לא גשמה ביום זעם קשר נביאיה בתוכה 
כארי שואג טרפ טרפ נפש אכלו חסנ ויקר יקחו אלמנותיה הרבו בתוכה 
כהניה חמסו תורתי ויחללו קדשי בינ קדש לחל לא הבדילו ובינ הטמא 
לטהור לא הודיעו ומשבתותי העלימו עיניהם ואחל בתוכם שריה בקרבה 
כזאבים טרפי טרפ לשפכ דמ לאבד נפשות למענ בצע בצע ונביאיה 
טחו להם תפל חזים שוא וקסמים להם כזב אמרים כה אמר אדני יהוה 
ויהוה לא דבר עם הארצ עשקו עשק וגזלו גזל ועני ואביונ הונו ואת 
הגר עשקו בלא משפט ואבקש מהמ איש גדר גדר ועמד בפרצ לפני 
בעד הארצ לבלתי שחתה ולא מצאתי ואשפכ עליהם זעמי באש עברתי 
כליתים דרכם בראשמ נתתי נאם אדני יהוה ויהי דבר יהוה אלי לאמר בנ 
אדם שתים נשים בנות אמ אחת היו ותזנינה במצרים בנעוריהנ זנו שמה 
מעכו שדיהנ ושמ עשו דדי בתוליהנ ושמותנ אהלה הגדולה ואהליבה 
אחותה ותהיינה לי ותלדנה בנים ובנות ושמותנ שמרונ אהלה וירושלם 
אהליבה ותזנ אהלה תחתי ותעגב על מאהביה אל אשור קרובים לבשי 
תכלת פחות וסגנים בחורי חמד כלמ פרשים רכבי סוסים ותתנ תזנותיה 
עליהם מבחר בני אשור כלם ובכל אשר עגבה בכל גלוליהם נטמאה 
ואת תזנותיה ממצרים לא עזבה כי אותה שכבו בנעוריה והמה עשו דדי 
בתוליה וישפכו תזנותם עליה לכנ נתתיה ביד מאהביה ביד בני אשור 
אשר עגבה עליהם המה גלו ערותה בניה ובנותיה לקחו ואותה בחרב 
הרגו ותהי שמ לנשים ושפוטים עשו בה ותרא אחותה אהליבה ותשחת 
עגבתה ממנה ואת תזנותיה מזנוני אחותה אל בני אשור עגבה פחות 


וסגנים קרבים לבשי מכלול פרשים רכבי סוסים בחורי חמד כלם וארא 
כ נטמאה דרכ אחד לשתיהנ ותוספ אל תזנותיה ותרא אנשי מחקה על 
הקיר צלמי כשדיים כשדים חקקים בששר חגורי אזור במתניהם סרוחי 
טבולים בראשיהם מראה שלשים כלמ דמות בני בבל כשדים ארצ 
מולדתם ותעגב ותעגבה עליהם למראה עיניה ותשלח מלאכים אליהמ 
כשדימה ויבאו אליה בני בבל למשכב דדימ ויטמאו אותה בתזנותמ 
ותטמא במ ותקע נפשה מהמ ותגל תזנותיה ותגל את ערותה ותקע נפשי 
מעליה כאשר נקעה נפשי מעל אחותה ותרבה את תזנותיה לזכר את 
ימי נעוריה אשר זנתה בארצ מצרים ותעגבה על פלגשיהם אשר בשר 
חמורים בשרם וזרמת סוסים זרמתמ ותפקדי את זמת נעוריכ בעשות 
ממצרים דדיכ למענ שדי נעוריכ לכנ אהליבה כה אמר אדני יהוה הנני 
מעיר את מאהביכ עליכ את אשר נקעה נפשכ מהם והבאתים עליכ 
מסביב בני בבל וכל כשדים פקוד ושוע וקוע כל בני אשור אותם בחורי 
חמד פחות וסגנים כלם שלשים וקרואים רכבי סוסים כלם ובאו עליכ 
הצנ רכב וגלגל ובקהל עמים צנה ומגנ וקובע ישימו עליכ סביב ונתתי 
לפניהם משפט ושפטוכ במשפטיהם ונתתי קנאתי בכ ועשו אותכ בחמה 
אפכ ואזניכ יסירו ואחריתכ בחרב תפול המה בניכ ובנותיכ יקחו ואחריתכ 
תאכל באש והפשיטוכ את בגדיכ ולקחו כלי תפארתכ והשבתי זמתכ 
ממכ ואת זנותכ מארצ מצרים ולא תשאי עיניכ אליהם ומצרים לא תזכרי 
עוד כי כה אמר אדני יהוה הנני נתנכ ביד אשר שנאת ביד אשר נקעה 
נפשכ מהם ועשו אותכ בשנאה ולקחו כל יגיעכ ועזבוכ עירם ועריה 
ונגלה ערות זנוניכ וזמתכ ותזנותיכ עשה אלה לכ בזנותכ אחרי גוים 
על אשר נטמאת בגלוליהם בדרכ אחותכ הלכת ונתתי כוסה בידכ כה 
אמר אדני יהוה כוס אחותכ תשתי העמקה והרחבה תהיה לצחק וללעג 
מרבה להכיל שכרונ ויגונ תמלאי כוס שמה ושממה כוס אחותכ שמרונ 
ושתית אותה ומצית ואת חרשיה תגרמי ושדיכ תנתקי כי אני דברתי נאם 
אדני יהוה לכנ כה אמר אדני יהוה יענ שכחת אותי ותשליכי אותי אחרי 
גוכ וגם את שאי זמתכ ואת תזנותיכ ויאמר יהוה אלי בנ אדמ התשפוט 
את אהלה ואת אהליבה והגד להנ את תועבותיהנ כי נאפו ודם בידיהנ 
ואת גלוליהנ נאפו וגם את בניהנ אשר ילדו לי העבירו להם לאכלה עוד 
זאת עשו לי טמאו את מקדשי ביום ההוא ואת שבתותי חללו ובשחטמ 
את בניהם לגלוליהם ויבאו אל מקדשי ביום ההוא לחללו והנה כה עשו 
בתוכ ביתי ואפ כי תשלחנה לאנשים באים ממרחק אשר מלאכ שלוח 
אליהם והנה באו לאשר רחצת כחלת עיניכ ועדית עדי וישבת על מטה 
כבודה ושלחנ ערוכ לפניה וקטרתי ושמני שמת עליה וקול המונ שלו בה 
ואל אנשים מרב אדם מובאים סובאים סבאים ממדבר ויתנו צמידים אל 
ידיהנ ועטרת תפארת על ראשיהנ ואמר לבלה נאופים עת עתה יזנה 
יזנו תזנותה והיא ויבוא אליה כבוא אל אשה זונה כנ באו אל אהלה ואל 
אהליבה אשת הזמה ואנשים צדיקם המה ישפטו אותהם משפט נאפות 
ומשפט שפכות דמ כי נאפת הנה ודמ בידיהנ כי כה אמר אדני יהוה 
העלה עליהמ קהל ונתנ אתהנ לזעוה ולבז ורגמו עליהנ אבנ קהל וברא 
אותהנ בחרבותמ בניהם ובנותיהם יהרגו ובתיהנ באש ישרפו והשבתי 
זמה מנ הארצ ונוסרו כל הנשים ולא תעשינה כזמתכנה ונתנו זמתכנה 
עליכנ וחטאי גלוליכנ תשאינה וידעתם כי אני אדני יהוה ויהי דבר יהוה 
אלי בשנה התשיעית בחדש העשירי בעשור לחדש לאמר בנ אדמ 
כתוב כתב לכ את שמ היום את עצמ היום] הזה סמכ מלכ בבל אל 
ירושלמ בעצם היום הזה ומשל אל בית המרי משל ואמרת אליהמ כה 
אמר אדני יהוה שפת הסיר שפת וגם יצק בו מים אספ נתחיה אליה 
כל נתח טוב ירכ וכתפ מבחר עצמים מלא מבחר הצאנ לקוח וגם דור 
העצמים תחתיה רתח רתחיה גמ בשלו עצמיה בתוכה לכנ כה אמר 


אדני יהוה אוי עיר הדמים סיר אשר חלאתה בה וחלאתה לא יצאה ממנה 
לנתחיה לנתחיה הוציאה לא נפל עליה גורל כי דמה בתוכה היה על 
צחיח סלע שמתהו לא שפכתהו על הארצ לכסות עליו עפר להעלות 
חמה לנקם נקם נתתי את דמה על צחיח סלע לבלתי הכסות לכנ כה 
אמר אדני יהוה אוי עיר הדמים גם אני אגדיל המדורה הרבה העצים 
הדלק האש התמ הבשר והרקח המרקחה והעצמות יחרו והעמידה על 
גחליה רקה למענ תחמ וחרה נחשתה ונתכה בתוכה טמאתה תתמ 
חלאתה תאנים הלאת ולא תצא ממנה רבת חלאתה באש חלאתה 
בטמאתכ זמה יענ טהרתיכ ולא טהרת מטמאתכ לא תטהרי עוד עד 
הניחי את חמתי בכ אני יהוה דברתי באה ועשיתי לא אפרע ולא אחוס 
ולא אנחמ כדרכיכ וכעלילותיכ שפטוכ נאם אדני יהוה ויהי דבר יהוה 
אלי לאמר בנ אדם הנני לקח ממכ את מחמד עיניכ במגפה ולא תספד 
ולא תבכה ולוא תבוא דמעתכ האנק דמ מתים אבל לא תעשה פארכ 
חבוש עליכ ונעליכ תשים ברגליכ ולא תעטה על שפם ולחם אנשים לא 
תאכל ואדבר אל העם בבקר ותמת אשתי בערב ואעש בבקר כאשר 
צויתי ויאמרו אלי העם הלא תגיד לנו מה אלה לנו כי אתה עשה ואמר 
אליהם דבר יהוה היה אלי לאמר אמר לבית ישראל כה אמר אדני יהוה 
הנני מחלל את מקדשי גאונ עזכם מחמד עיניכם ומחמל נפשכם ובניכם 
ובנותיכם אשר עזבתמ בחרב יפלו ועשיתם כאשר עשיתי על שפם לא 
תעטו ולחם אנשים לא תאכלו ופארכם על ראשיכם ונעליכם ברגליכמ 
לא תספדו ולא תבכו ונמקתם בעונתיכם ונהמתם איש אל אחיו והיה 
יחזקאל לכמ למופת ככל אשר עשה תעשו בבאה וידעתם כי אני אדני 
יהוה ואתה בנ אדם הלוא ביום קחתי מהמ את מעוזם משוש תפארתמ 
את מחמד עיניהם ואת משא נפשמ בניהמ ובנותיהם ביום ההוא יבוא 
הפליט אליכ להשמעות אזנים ביום ההוא יפתח פיכ את הפליט ותדבר 
ולא תאלמ עוד והיית להם למופת וידעו כי אני יהוה ויהי דבר יהוה אלי 
לאמר בנ אדמ שימ פניכ אל בני עמונ והנבא עליהם ואמרת לבני עמונ 
שמעו דבר אדני יהוה כה אמר אדני יהוה יענ אמרכ האח אל מקדשי כי 
נחל ואל אדמת ישראל כי נשמה ואל בית יהודה כי הלכו בגולה לכנ 
הנני נתנכ לבני קדם למורשה וישבו טירותיהם בכ ונתנו בכ משכניהם 
המה יאכלו פריכ והמה ישתו חלבכ ונתתי את רבה לנוה גמלים ואת 
בני עמונ למרבצ צאנ וידעתם כי אני יהוה כי כה אמר אדני יהוה יענ 
מחאכ יד ורקעכ ברגל ותשמח בכל שאטכ בנפש אל אדמת ישראל 
לכנ הנני נטיתי את ידי עליכ ונתתיכ לבג לבז לגוים והכרתיכ מנ העמים 
והאבדתיכ מנ הארצות אשמידכ וידעת כי אני יהוה כה אמר אדני יהוה 
יענ אמר מואב ושעיר הנה ככל הגוים בית יהודה לכנ הנני פתח את 
כתפ מואב מהערים מעריו מקצהו צבי ארצ בית הישימת בעל מעונ 
וקריתמה וקריתימה לבני קדם על בני עמונ ונתתיה למורשה למענ 
לא תזכר בני עמונ בגוים ובמואב אעשה שפטים וידעו כי אני יהוה כה 
אמר אדני יהוה יענ עשות אדום בנקם נקם לבית יהודה ויאשמו אשומ 
ונקמו בהמ לכנ כה אמר אדני יהוה ונטתי ידי על אדום והכרתי ממנה 
אדם ובהמה ונתתיה חרבה מתימנ ודדנה בחרב יפלו ונתתי את נקמתי 
באדום ביד עמי ישראל ועשו באדום כאפי וכחמתי וידעו את נקמתי 
נאם אדני יהוה כה אמר אדני יהוה יענ עשות פלשתים בנקמה וינקמו 
נקם בשאט בנפש למשחית איבת עולמ לכנ כה אמר אדני יהוה הנני 
נוטה ידי על פלשתים והכרתי את כרתים והאבדתי את שארית חופ הימ 
ועשיתי במ נקמות גדלות בתוכחות חמה וידעו כי אני יהוה בתתי את 
נקמתי בם ויהי בעשתי עשרה שנה באחד לחדש היה דבר יהוה אלי 
לאמר בנ אדם יענ אשר אמרה צר על ירושלם האח נשברה דלתות 
העמים נסבה אלי אמלאה החרבה לכנ כה אמר אדני יהוה הנני עליכ 


צר והעליתי עליכ גוים רבימ כהעלות הים לגליו ושחתו חמות צר והרסו 
מגדליה וסחיתי עפרה ממנה ונתתי אותה לצחיח סלע משטח חרמים 
תהיה בתוכ הים כי אני דברתי נאם אדני יהוה והיתה לבז לגוים ובנותיה 
אשר בשדה בחרב תהרגנה וידעו כי אני יהוה כי כה אמר אדני יהוה הנני 
מביא אל צר נבוכדראצר מלכ בבל מצפונ מלכ מלכים בסוס וברכב 
ובפרשים וקהל ועם רב בנותיכ בשדה בחרב יהרג ונתנ עליכ דיק ושפכ 
עליכ סללה והקים עליכ צנה ומחי קבלו יתנ בחמותיכ ומגדלתיכ יתצ 
בחרבותיו משפעת סוסיו יכסכ אבקם מקול פרש וגלגל ורכב תרעשנה 
חומותיכ בבאו בשעריכ כמבואי עיר מבקעה בפרסות סוסיו ירמס את כל 
חוצותיכ עמכ בחרב יהרג ומצבות עזכ לארצ תרד ושללו חילכ ובזזו 
רכלתכ והרסו חומותיכ ובתי חמדתכ יתצו ואבניכ ועציכ ועפרכ בתוכ מימ 
ישימו והשבתי המונ שיריכ וקול כנוריכ לא ישמע עוד ונתתיכ לצחיח סלע 
משטח חרמים תהיה לא תבנה עוד כי אני יהוה דברתי נאם אדני יהוה כה 
אמר אדני יהוה לצור הלא מקול מפלתכ באנק חלל בהרג הרג בתוככ 
ירעשו האיים וירדו מעל כסאותם כל נשיאי הים והסירו את מעיליהם 
ואת בגדי רקמתם יפשטו חרדות ילבשו על הארצ ישבו וחרדו לרגעים 
ושממו עליכ ונשאו עליכ קינה ואמרו לכ איכ אבדת נושבת מימים העיר 
ההללה אשר היתה חזקה בים היא וישביה אשר נתנו חתיתם לכל 
יושביה עתה יחרדו האינ יום מפלתכ ונבהלו האיים אשר בים מצאתכ 
כי כה אמר אדני יהוה בתתי אתכ עיר נחרבת כערים אשר לא נושבו 
בהעלות עליכ את תהום וכסוכ המים הרבים והורדתיכ את יורדי בור אל 
עם עולם והושבתיכ בארצ תחתיות כחרבות מעולם את יורדי בור למענ 
לא תשבי ונתתי צבי בארצ חיים בלהות אתנכ ואינכ ותבקשי ולא תמצאי 
עוד לעולם נאם אדני יהוה ויהי דבר יהוה אלי לאמר ואתה בנ אדם שא 
על צר קינה ואמרת לצור הישבתי הישבת על מבואת ימ רכלת העמים 
אל איים רבים כה אמר אדני יהוה צור את אמרת אני כלילת יפי בלב 
ימים גבוליכ בניכ כללו יפיכ ברושים משניר בנו לכ את כל לחתים ארז 
מלבנונ לקחו לעשות תרנ עליכ אלונים מבשנ עשו משוטיכ קרשכ עשו 
שנ בת אשרים מאיי כתים כתיים שש ברקמה ממצרים היה מפרשכ 
להיות לכ לנס תכלת וארגמנ מאיי אלישה היה מכסכ ישבי צידונ וארוד 
היו שטים לכ חכמיכ צור היו בכ המה חבליכ זקני גבל וחכמיה היו בכ 
מחזיקי בדקכ כל אניות הים ומלחיהם היו בכ לערב מערבכ פרס ולוד 
ופוט היו בחילכ אנשי מלחמתכ מגנ וכובע תלו בכ המה נתנו הדרכ בני 
ארוד וחילכ על חומותיכ סביב וגמדים במגדלותיכ היו שלטיהמ תלו על 
חומותיכ סביב המה כללו יפיכ תרשיש סחרתכ מרב כל הונ בכספ ברזל 
בדיל ועופרת נתנו עזבוניכ יונ תבל ומשכ המה רכליכ בנפש אדמ וכלי 
נחשת נתנו מערבכ מבית תוגרמה סוסים ופרשים ופרדים נתנו עזבוניכ 
בני דדנ רכליכ איים רבים סחרת ידכ קרנות שנ והובנים והבנים השיבו 
אשכרכ ארמ סחרתכ מרב מעשיכ בנפכ ארגמנ ורקמה ובוצ וראמת 
וכדכד נתנו בעזבוניכ יהודה וארצ ישראל המה רכליכ בחטי מנית ופנג 
ודבש ושמנ וצרי נתנו מערבכ דמשק סחרתכ ברב מעשיכ מרב כל 
הונ ביינ חלבונ וצמר צחר ודנ ויונ מאוזל בעזבוניכ נתנו ברזל עשות 
קדה וקנה במערבכ היה דדנ רכלתכ בבגדי חפש לרכבה ערב וכל 
נשיאי קדר המה סחרי ידכ בכרים ואילים ועתודים במ סחריכ רכלי שבא 
ורעמה המה רכליכ בראש כל בשמ ובכל אבנ יקרה וזהב נתנו עזבוניכ 
חרנ וכנה ועדנ רכלי שבא אשור כלמד רכלתכ המה רכליכ במכללים 
בגלומי תכלת ורקמה ובגנזי ברמים בחבלים חבשים וארזים במרכלתכ 
אניות תרשיש שרותיכ מערבכ ותמלאי ותכבדי מאד בלב ימים במים 
רבים הביאוכ השטים אתכ רוח הקדים שברכ בלב ימים הונכ ועזבוניכ 
מערבכ מלחיכ וחבליכ מחזיקי בדקכ וערבי מערבכ וכל אנשי מלחמתכ 


אשר בכ ובכל קהלכ אשר בתוככ יפלו בלב ימים ביום מפלתכ לקול 
זעקת חבליכ ירעשו מגרשות וירדו מאניותיהם כל תפשי משוט מלחים 
כל חבלי הים אל הארצ יעמדו והשמיעו עליכ בקולם ויזעקו מרה ויעלו 
עפר על ראשיהם באפר יתפלשו והקריחו אליכ קרחה וחגרו שקים ובכו 
אליכ במר נפש מספד מר ונשאו אליכ בניהם קינה וקוננו עליכ מי כצור 
כדמה בתוכ הימ בצאת עזבוניכ מימים השבעת עמים רבימ ברב הוניכ 
ומערביכ העשרת מלכי ארצ עת נשברת מימים במעמקי מים מערבכ 
וכל קהלכ בתוככ נפלו כל ישבי האיים שממו עליכ ומלכיהם שערו שער 
רעמו פנים סחרים בעמים שרקו עליכ בלהות היית ואינכ עד עולם ויהי 
דבר יהוה אלי לאמר בנ אדם אמר לנגיד צר כה אמר אדני יהוה יענ גבה 
לבכ ותאמר אל אני מושב אלהים ישבתי בלב ימים ואתה אדם ולא אל 
ותתנ לבכ כלב אלהים הנה חכם אתה מדנאל מדניאל כל סתום לא 
עממוכ בחכמתכ ובתבונתכ עשית לכ חיל ותעש זהב וכספ באוצרותיכ 
ברב חכמתכ ברכלתכ הרבית חילכ ויגבה לבבכ בחילכ לכנ כה אמר 
אדני יהוה יענ תתכ את לבבכ כלב אלהים לכנ הנני מביא עליכ זרים 
עריצי גוים והריקו חרבותם על יפי חכמתכ וחללו יפעתכ לשחת יורדוכ 
ומתה ממותי חלל בלב ימים האמר תאמר אלהים אני לפני הרגכ ואתה 
אדמ ולא אל ביד מחלליכ מותי ערלים תמות ביד זרים כי אני דברתי 
נאם אדני יהוה ויהי דבר יהוה אלי לאמר בנ אדם שא קינה על מלכ צור 
ואמרת לו כה אמר אדני יהוה אתה חותמ תכנית מלא חכמה וכליל יפי 
בעדנ גנ אלהים היית כל אבנ יקרה מסכתכ אדמ פטדה ויהלם תרשיש 
שהם וישפה ספיר נפכ וברקת וזהב מלאכת תפיכ ונקביכ בכ ביום 
הבראכ כוננו את כרוב ממשח הסוככ ונתתיכ בהר קדש אלהים היית 
בתוכ אבני אש התהלכת תמים אתה בדרכיכ מיום הבראכ עד נמצא 
עולתה בכ ברב רכלתכ מלו תוככ חמס ותחטא ואחללכ מהר אלהים 
ואבדכ כרוב הסככ מתוכ אבני אש גבה לבכ ביפיכ שחת חכמתכ על 
יפעתכ על ארצ השלכתיכ לפני מלכים נתתיכ לראוה בכ מרב עוניכ 
בעול רכלתכ חללת מקדשיכ ואוצא אש מתוככ היא אכלתכ ואתנכ 
לאפר על הארצ לעיני כל ראיכ כל יודעיכ בעמים שממו עליכ בלהות 
היית ואינכ עד עולם ויהי דבר יהוה אלי לאמר בנ אדמ שים פניכ אל צידונ 
והנבא עליה ואמרת כה אמר אדני יהוה הנני עליכ צידונ ונכבדתי בתוככ 
וידעו כי אני יהוה בעשותי בה שפטים ונקדשתי בה ושלחתי בה דבר ודמ 
בחוצותיה ונפלל חלל בתוכה בחרב עליה מסביב וידעו כי אני יהוה ולא 
יהיה עוד לבית ישראל סלונ ממאיר וקוצ מכאב מכל סביבתם השאטים 
אותם וידעו כי אני אדני יהוה כה אמר אדני יהוה בקבצי את בית ישראל 
מנ העמים אשר נפצו במ ונקדשתי במ לעיני הגוים וישבו על אדמתמ 
אשר נתתי לעבדי ליעקב וישבו עליה לבטח ובנו בתים ונטעו כרמים 
וישבו לבטח בעשותי שפטים בכל השאטים אתמ מסביבותם וידעו כי 
אני יהוה אלהיהם בשנה העשירית בעשרי בשנים עשר לחדש היה דבר 
יהוה אלי לאמר בנ אדם שים פניכ על פרעה מלכ מצרים והנבא עליו 
ועל מצרים כלה דבר ואמרת כה אמר אדני יהוה הנני עליכ פרעה מלכ 
מצרים התנים הגדול הרבצ בתוכ יאריו אשר אמר לי יארי ואני עשיתני 
ונתתי חחיים חחים בלחייכ והדבקתי דגת יאריכ בקשקשתיכ והעליתיכ 
מתוכ יאריכ ואת כל דגת יאריכ בקשקשתיכ תדבק ונטשתיכ המדברה 
אותכ ואת כל דגת יאריכ על פני השדה תפול לא תאספ ולא תקבצ 
לחית הארצ ולעופ השמים נתתיכ לאכלה וידעו כל ישבי מצרים כי אני 
יהוה יענ היותם משענת קנה לבית ישראל בתפשם בכ בכפכ בכפ תרוצ 
ובקעת להמ כל כתפ ובהשענם עליכ תשבר והעמדת להמ כל מתנים 
לכנ כה אמר אדני יהוה הנני מביא עליכ חרב והכרתי ממכ אדמ ובהמה 
והיתה ארצ מצרים לשממה וחרבה וידעו כי אני יהוה יענ אמר יאר לי 


ואני עשיתי לכנ הנני אליכ ואל יאריכ ונתתי את ארצ מצרים לחרבות 
חרב שממה ממגדל סונה ועד גבול כוש לא תעבר בה רגל אדמ ורגל 
בהמה לא תעבר בה ולא תשב ארבעים שנה ונתתי את ארצ מצרים 
שממה בתוכ ארצות נשמות ועריה בתוכ ערים] מחרבות תהיינ שממה 
ארבעים שנה והפצתי את מצרימ בגוים וזריתים בארצות כי כה אמר אדני 
יהוה מקצ ארבעים שנה אקבצ את מצרים מנ העמים אשר נפצו שמה 
ושבתי את שבות מצרים והשבתי אתמ ארצ פתרוס על ארצ מכורתמ 
והיו שמ ממלכה שפלה מנ הממלכות תהיה שפלה ולא תתנשא עוד 
על הגוים והמעטתים לבלתי רדות בגוים ולא יהיה עוד לבית ישראל 
למבטח מזכיר עונ בפנותם אחריהם וידעו כי אני אדני יהוה ויהי בעשרים 
ושבע שנה בראשונ באחד לחדש היה דבר יהוה אלי לאמר בנ אדמ 
נבוכדראצר מלכ בבל העביד את חילו עבדה גדלה אל צר כל ראש 
מקרח וכל כתפ מרוטה ושכר לא היה לו ולחילו מצר על העבדה אשר 
עבד עליה לכנ כה אמר אדני יהוה הנני נתנ לנבוכדראצר מלכ בבל 
את ארצ מצרים ונשא המנה ושלל שללה ובזז בזה והיתה שכר לחילו 
פעלתו אשר עבד בה נתתי לו את ארצ מצרים אשר עשו לי נאם אדני 
יהוה ביום ההוא אצמיח קרנ לבית ישראל ולכ אתנ פתחונ פה בתוכמ 
וידעו כי אני יהוה ויהי דבר יהוה אלי לאמר בנ אדם הנבא ואמרת כה 
אמר אדני יהוה הילילו הה ליום כי קרוב יום וקרוב יום ליהוה יום עננ עת 
גוים יהיה ובאה חרב במצרים והיתה חלחלה בכוש בנפל חלל במצרימ 
ולקחו המונה ונהרסו יסודתיה כוש ופוט ולוד וכל הערב וכוב ובני ארצ 
הברית אתמ בחרב יפלו כה אמר יהוה ונפלו סמכי מצרים וירד גאונ עזה 
ממגדל סונה בחרב יפלו בה נאם אדני יהוה ונשמו בתוכ ארצות נשמות 
ועריו בתוכ ערים נחרבות תהיינה וידעו כי אני יהוה בתתי אש במצרים 
ונשברו כל עזריה ביום] ההוא יצאו מלאכים מלפני בצים להחריד את 
כוש בטח והיתה חלחלה ברמ ביום מצרים כי הנה באה כה אמר אדני 
יהוה והשבתי את המונ מצרים ביד נבוכדראצר מלכ בבל הוא ועמו אתו 
עריצי גוים מובאים לשחת הארצ והריקו חרבותם על מצרים ומלאו את 
הארצ חלל ונתתי יארים חרבה ומכרתי את הארצ ביד רעים והשמתי 
ארצ ומלאה ביד זרים אני יהוה דברתי כה אמר אדני יהוה והאבדתי 
גלולים והשבתי אלילים מנפ ונשיא מארצ מצרים לא יהיה עוד ונתתי 
יראה בארצ מצרים והשמתי את פתרוס ונתתי אש בצענ ועשיתי שפטים 
בנא ושפכתי חמתי על סינ מעוז מצרים והכרתי את המונ נא ונתתי אש 
במצרים חול תחיל תחול סינ ונא תהיה להבקע ונפ צרי יומם בחורי אונ 
ופי בסת בחרב יפלו והנה בשבי תלכנה ובתחפנחס חשכ היום בשברי 
שמ את מטות מצרים ונשבת בה גאונ עזה היא עננ יכסנה ובנותיה בשבי 
תלכנה ועשיתי שפטים במצרים וידעו כי אני יהוה ויהי באחת עשרה שנה 
בראשונ בשבעה לחדש היה דבר יהוה אלי לאמר בנ אדם את זרוע 
פרעה מלכ מצרים שברתי והנה לא חבשה לתת רפאות לשום חתול 
לחבשה לחזקה לתפש בחרב לכנ כה אמר אדני יהוה הנני אל פרעה 
מלכ מצרים ושברתי את זרעתיו את החזקה ואת הנשברת והפלתי 
את החרב מידו והפצותי את מצרים בגוים וזריתם בארצות וחזקתי את 
זרעות מלכ בבל ונתתי את חרבי בידו ושברתי את זרעות פרעה ונאק 
נאקות חלל לפניו והחזקתי את זרעות מלכ בבל וזרעות פרעה תפלנה 
וידעו כי אני יהוה בתתי חרבי ביד מלכ בבל ונטה אותה אל ארצ מצרים 
והפצותי את מצרים בגוים וזריתי אותם בארצות וידעו כי אני יהוה ויהי 
באחת עשרה שנה בשלישי באחד לחדש היה דבר יהוה אלי לאמר בנ 
אדם אמר אל פרעה מלכ מצרים ואל המונו אל מי דמית בגדלכ הנה 
אשור ארז בלבנונ יפה ענפ וחרש מצל וגבה קומה ובינ עבתים היתה 
צמרתו מים גדלוהו תהום] רממתהו את נהרתיה הלכ סביבות מטעה 


ואת תעלתיה שלחה אל כל עצי השדה על כנ גבהא קמתו מכל עצי 
השדה ותרבינה סרעפתיו ותארכנה פארתו פארתיו ממים רבים בשלחו 
בסעפתיו קננו כל עופ השמים ותחת פארתיו ילדו כל חית השדה ובצלו 
ישבו כל גוים רבים וייפ בגדלו בארכ דליותיו כי היה שרשו אל מים רבימ 
ארזים לא עממהו בגנ אלהים ברושים לא דמו אל סעפתיו וערמנים לא 
היו כפארתיו כל עצ בגנ אלהים לא דמה אליו ביפיו יפה עשיתיו ברב 
דליותיו ויקנאהו כל עצי עדנ אשר בגנ האלהים לכנ כה אמר אדני יהוה 
יענ אשר גבהת בקומה ויתנ צמרתו אל בינ עבותים ורמ לבבו בגבהו 
ואתנהו ביד איל גוים עשו יעשה לו כרשעו גרשתהו ויכרתהו זרים עריצי 
גוים ויטשהו אל ההרים ובכל גאיות נפלו דליותיו ותשברנה פארתיו בכל 
אפיקי הארצ וירדו מצלו כל עמי הארצ ויטשהו על מפלתו ישכנו כל עופ 
השמים ואל פארתיו היו כל חית השדה למענ אשר לא יגבהו בקומתמ 
כל עצי מים ולא יתנו את צמרתם אל בינ עבתים ולא יעמדו אליהמ 
בגבהם כל שתי מים כי כלם נתנו למות אל ארצ תחתית בתוכ בני אדמ 
אל יורדי בור כה אמר אדני יהוה ביום רדתו שאולה האבלתי כסתי עליו 
את תהום ואמנע נהרותיה ויכלאו מים רבים ואקדר עליו לבנונ וכל עצי 
השדה עליו עלפה מקול מפלתו הרעשתי גוים בהורדי אתו שאולה את 
יורדי בור וינחמו בארצ תחתית כל עצי עדנ מבחר וטוב לבנונ כל שתי 
מים גם המ אתו ירדו שאולה אל חללי חרב וזרעו ישבו בצלו בתוכ גוים 
אל מי דמית ככה בכבוד ובגדל בעצי עדנ והורדת את עצי עדנ אל ארצ 
תחתית בתוכ ערלים תשכב את חללי חרב הוא פרעה וכל המונה נאמ 
אדני יהוה ויהי בשתי עשרה שנה בשני עשר חדש באחד לחדש היה 
דבר יהוה אלי לאמר בנ אדם שא קינה על פרעה מלכ מצרים ואמרת 
אליו כפיר גוים נדמית ואתה כתנים בימים ותגח בנהרותיכ ותדלח מימ 
ברגליכ ותרפס נהרותמ כה אמר אדני יהוה ופרשתי עליכ את רשתי 
בקהל עמים רבים והעלוכ בחרמי ונטשתיכ בארצ על פני השדה אטילכ 
והשכנתי עליכ כל עופ השמים והשבעתי ממכ חית כל הארצ ונתתי את 
בשרכ על ההרים ומלאתי הגאיות רמותכ והשקיתי ארצ צפתכ מדמכ 
אל ההרים ואפקים ימלאונ ממכ וכסיתי בכבותכ שמים והקדרתי את 
ככביהם שמש בעננ אכסנו וירח לא יאיר אורו כל מאורי אור בשמים 
אקדירם עליכ ונתתי חשכ על ארצכ נאם אדני יהוה והכעסתי לב עמים 
רבים בהביאי שברכ בגוים על ארצות אשר לא ידעתם והשמותי עליכ 
עמים רבים ומלכיהם ישערו עליכ שער בעופפי חרבי על פניהם וחרדו 
לרגעים איש לנפשו ביום מפלתכ כי כה אמר אדני יהוה חרב מלכ בבל 
תבואכ בחרבות גבורים אפיל המונכ עריצי גוים כלם ושדדו את גאונ 
מצרים ונשמד כל המונה והאבדתי את כל בהמתה מעל מימ רבים ולא 
תדלחמם רגל אדם עוד ופרסות בהמה לא תדלחם אז אשקיע מימיהמ 
ונהרותם כשמנ אוליכ נאם אדני יהוה בתתי את ארצ מצרים שממה 
ונשמה ארצ ממלאה בהכותי את כל יושבי בה וידעו כי אני יהוה קינה 
היא וקוננוה בנות הגוים תקוננה אותה על מצרים ועל כל המונה תקוננה 
אותה נאם אדני יהוה ויהי בשתי עשרה שנה בחמשה עשר לחדש היה 
דבר יהוה אלי לאמר בנ אדמ נהה על המונ מצרים והורדהו אותה ובנות 
גוים אדרם אל ארצ תחתיות את יורדי בור ממי נעמת רדה והשכבה 
את ערלים בתוכ חללי חרב יפלו חרב נתנה משכו אותה וכל המוניה 
ידברו לו אלי גבורים מתוכ שאול את עזריו ירדו שכבו הערלים חללי 
חרב שם אשור וכל קהלה סביבותיו קברתיו כלם חללים הנפלים בחרב 
אשר נתנו קברתיה בירכתי בור ויהי קהלה סביבות קברתה כלמ חללים 
נפלים בחרב אשר נתנו חתית בארצ חיים שמ עילם וכל המונה סביבות 
קברתה כלמ חללים הנפלים בחרב אשר ירדו ערלים אל ארצ תחתיות 
אשר נתנו חתיתם בארצ חיים וישאו כלמתם את יורדי בור בתוכ חללים 


נתנו משכב לה בכל המונה סביבותיו קברתה כלם ערלים חללי חרב 
כי נתנ חתיתם בארצ חיים וישאו כלמתם את יורדי בור בתוכ חללים 
נתנ שם משכ תבל וכל המונה סביבותיו קברותיה כלם ערלים מחללי 
חרב כי נתנו חתיתם בארצ חיים ולא ישכבו את גבורים נפלים מערלים 
אשר ירדו שאול בכלי מלחמתם ויתנו את חרבותם תחת ראשיהם ותהי 
עונתם על עצמותם כי חתית גבורים בארצ חיים ואתה בתוכ ערלים 
תשבר ותשכב את חללי חרב שמה אדום מלכיה וכל נשיאיה אשר נתנו 
בגבורתם את חללי חרב המה את ערלים ישכבו ואת ירדי בור שמה 
נסיכי צפונ כלם וכל צדני אשר ירדו את חללים בחתיתם מגבורתמ 
בושים וישכבו ערלים את חללי חרב וישאו כלמתם את יורדי בור אותמ 
יראה פרעה ונחם על כל המונה המונו חללי חרב פרעה וכל חילו נאמ 
אדני יהוה כי נתתי את חתיתו חתיתי בארצ חיים והשכב בתוכ ערלים 
את חללי חרב פרעה וכל המונה נאם אדני יהוה ויהי דבר יהוה אלי 
לאמר בנ אדם דבר אל בני עמכ ואמרת אליהם ארצ כי אביא עליה 
חרב ולקחו עם הארצ איש אחד מקציהם ונתנו אתו להמ לצפה וראה 
את החרב באה על הארצ ותקע בשופר והזהיר את העם ושמע השמע 
את קול השופר ולא נזהר ותבוא חרב ותקחהו דמו בראשו יהיה את 
קול השופר שמע ולא נזהר דמו בו יהיה והוא נזהר נפשו מלט והצפה 
כי יראה את החרב באה ולא תקע בשופר והעם לא נזהר ותבוא חרב 
ותקח מהם נפש הוא בעונו נלקח ודמו מיד הצפה אדרש ואתה בנ אדמ 
צפה נתתיכ לבית ישראל ושמעת מפי דבר והזהרת אתמ ממני באמרי 
לרשע רשע מות תמות ולא דברת להזהיר רשע מדרכו הוא רשע בעונו 
ימות ודמו מידכ אבקש ואתה כי הזהרת רשע מדרכו לשוב ממנה ולא 
שב מדרכו הוא בעונו ימות ואתה נפשכ הצלת ואתה בנ אדם אמר אל 
בית ישראל כנ אמרתם לאמר כי פשעינו וחטאתינו עלינו ובם אנחנו 
נמקים ואיכ נחיה אמר אליהם חי אני נאם אדני יהוה אמ אחפצ במות 
הרשע כי אמ בשוב רשע מדרכו וחיה שובו שובו מדרכיכם הרעים ולמה 
תמותו בית ישראל ואתה בנ אדם אמר אל בני עמכ צדקת הצדיק לא 
תצילנו ביום פשעו ורשעת הרשע לא יכשל בה ביום שובו מרשעו וצדיק 
לא יוכל לחיות בה ביום חטאתו באמרי לצדיק חיה יחיה והוא בטח על 
צדקתו ועשה עול כל צדקתו צדקתיו לא תזכרנה ובעולו אשר עשה בו 
ימות ובאמרי לרשע מות תמות ושב מחטאתו ועשה משפט וצדקה חבל 
ישיב רשע גזלה ישלם בחקות החיים הלכ לבלתי עשות עול חיו יחיה 
לא ימות כל חטאתו חטאתיו אשר חטא לא תזכרנה לו משפט וצדקה 
עשה חיו יחיה ואמרו בני עמכ לא יתכנ דרכ אדני והמה דרכם לא 
יתכנ בשוב צדיק מצדקתו ועשה עול ומת בהמ ובשוב רשע מרשעתו 
ועשה משפט וצדקה עליהם הוא יחיה ואמרתמ לא יתכנ דרכ אדני 
איש כדרכיו אשפוט אתכם בית ישראל ויהי בשתי עשרה שנה בעשרי 
בחמשה לחדש לגלותנו בא אלי הפליט מירושלם לאמר הכתה העיר 
ויד יהוה היתה אלי בערב לפני בוא הפליט ויפתח את פי עד בוא אלי 
בבקר ויפתח פי ולא נאלמתי עוד ויהי דבר יהוה אלי לאמר בנ אדם ישבי 
החרבות האלה על אדמת ישראל אמרים לאמר אחד היה אברהמויירש 
את הארצ ואנחנו רבים לנו נתנה הארצ למורשה לכנ אמר אליהמ כה 
אמר אדני יהוה על הדמ תאכלו ועינכם תשאו אל גלוליכם ודם תשפכו 
והארצ תירשו עמדתמ על חרבכמ עשיתנ תועבה ואיש את אשת רעהו 
טמאתם והארצ תירשו כה תאמר אלהמ כה אמר אדני יהוה חי אני אמ 
לא אשר בחרבות בחרב יפלו ואשר על פני השדה לחיה נתתיו לאכלו 
ואשר במצדות ובמערות בדבר ימותו ונתתי את הארצ שממה ומשמה 
ונשבת גאונ עזה ושממו הרי ישראל מאינ עובר וידעו כי אני יהוה בתתי 
את הארצ שממה ומשמה על כל תועבתמ אשר עשו ואתה בנ אדם בני 


עמכ הנדברים בכ אצל הקירות ובפתחי הבתים ודבר חד את אחד איש 
את אחיו לאמר באו נא ושמעו מה הדבר היוצא מאת יהוה ויבואו אליכ 
כמבוא עמ וישבו לפניכ עמי ושמעו את דבריכ ואותם לא יעשו כי עגבים 
בפיהם המה עשים אחרי בצעם לבם הלכ והנכ להמ כשיר עגבים יפה 
קול ומטב נגנ ושמעו את דבריכ ועשים אינם אותמ ובבאה הנה באה 
וידעו כי נביא היה בתוכם ויהי דבר יהוה אלי לאמר בנ אדם הנבא על 
רועי ישראל הנבא ואמרת אליהמ לרעים כה אמר אדני יהוה הוי רעי 
ישראל אשר היו רעים אותם הלוא הצאנ ירעו הרעים את החלב תאכלו 
ואת הצמר תלבשו הבריאה תזבחו הצאנ לא תרעו את הנחלות לא 
חזקתם ואת החולה לא רפאתם ולנשברת לא חבשתמ ואת הנדחת 
לא השבתם ואת האבדת לא בקשתמ ובחזקה רדיתמ אתמ ובפרכ 
ותפוצינה מבלי רעה ותהיינה לאכלה לכל חית השדה ותפוצינה ישגו 
צאני בכל ההרים ועל כל גבעה רמה ועל כל פני הארצ נפצו צאני 
ואינ דורש ואינ מבקש לכנ רעים שמעו את דבר יהוה חי אני נאם אדני 
יהוה אמ לא יענ היות צאני לבז ותהיינה צאני לאכלה לכל חית השדה 
מאינ רעה ולא דרשו רעי את צאני וירעו הרעים אותם ואת צאני לא 
רעו לכנ הרעים שמעו דבר יהוה כה אמר אדני יהוה הנני אל הרעים 
ודרשתי את צאני מידם והשבתים מרעות צאנ ולא ירעו עוד הרעים אותמ 
והצלתי צאני מפיהם ולא תהיינ להם לאכלה כי כה אמר אדני יהוה הנני 
אני ודרשתי את צאני ובקרתים כבקרת רעה עדרו ביום היותו בתוכ 
צאנו נפרשות כנ אבקר את צאני והצלתי אתהם מכל המקומת אשר 
נפצו שם ביום עננ וערפל והוצאתים מנ העמים וקבצתים מנ הארצות 
והביאתים אל אדמתם ורעיתים אל הרי ישראל באפיקים ובכל מושבי 
הארצ במרעה טוב ארעה אתמ ובהרי מרום ישראל יהיה נוהם שמ 
תרבצנה בנוה טוב ומרעה שמנ תרעינה אל הרי ישראל אני ארעה צאני 
ואני ארביצם נאמם אדני יהוה את האבדת אבקש ואת הנדחת אשיב 
ולנשברת אחבש ואת החולה אחזק ואת השמנה ואת החזקה אשמיד 
ארענה במשפט ואתנה צאני כה אמר אדני יהוה הנני שפט בינ שה 
לשה לאילים ולעתודים המעט מכמ המרעה הטוב תרעו ויתר מרעיכם 
תרמסו ברגליכם ומשקע מים תשתו ואת הנותרים ברגליכם תרפשונ 
וצאני מרמס רגליכם תרעינה ומרפש רגליכם תשתינה לכנ כה אמר 
אדני יהוה אליהם הנני אני ו שפטתי בינ שה בריה ובינ שה רזה יענ בצד 
ובכתפ תהדפו ובקרניכם תנגחו כל הנחלות עד אשר הפיצותם אותנה 
אל החוצה והושעתי לצאני ולא תהיינה עוד לבז ושפטתי בינ שה לשה 
והקמתי עליהם רעה אחד ורעה אתהנ את עבדי דויד הוא ירעה אתמ 
והוא יהיה להנ לרעה ואני יהוה אהיה להם לאלהים ועבדי דוד נשיא 
בתוכם אני יהוה דברתי וכרתי להמ ברית שלום והשבתי חיה רעה מנ 
הארצ וישבו במדבר לבטח וישנו ביערים ונתתי אותמ וסביבות גבעתי 
ברכה והורדתי הגשם בעתו גשמי ברכה יהיו ונתנ עצ השדה את פריו 
והארצ תתנ יבולה והיו על אדמתמ לבטח וידעו כי אני יהוה בשברי את 
מטות עלם והצלתים מיד העבדים בהם ולא יהיו עוד בז לגוים וחית 
הארצ לא תאכלם וישבו לבטח ואינ מחריד והקמתי להמ מטע לשמ 
ולא יהיו עוד אספי רעב בארצ ולא ישאו עוד כלמת הגוים וידעו כי אני 
יהוה אלהיהם אתמ והמה עמי בית ישראל נאם אדני יהוה ואתנ צאני 
צאנ מרעיתי אדם אתם אני אלהיכם נאם אדני יהוה ויהי דבר יהוה אלי 
לאמר בנ אדם שימ פניכ על הר שעיר והנבא עליו ואמרת לו כה אמר 
אדני יהוה הנני אליכ הר שעיר ונטיתי ידי עליכ ונתתיכ שממה ומשמה 
עריכ חרבה אשים ואתה שממה תהיה וידעת כי אני יהוה יענ היות לכ 
איבת עולם ותגר את בני ישראל על ידי חרב בעת אידמ בעת עונ קצ 
לכנ חי אני נאם אדני יהוה כי לדם אעשכ ודם ירדפכ אמ לא דמ שנאת 


ודם ירדפכ ונתתי את הר שעיר לשממה ושממה והכרתי ממנו עבר ושב 
ומלאתי את הריו חלליו גבעותיכ וגאותיכ וכל אפיקיכ חללי חרב יפלו 
בהם שממות עולמ אתנכ ועריכ לא תישבנה תשבנה וידעתם כי אני יהוה 
יענ אמרכ את שני הגוים ואת שתי הארצות לי תהיינה וירשנוה ויהוה שמ 
היה לכנ חי אני נאמ אדני יהוה ועשיתי כאפכ וכקנאתכ אשר עשיתה 
משנאתיכ במ ונודעתי במ כאשר אשפטכ וידעת כי אני יהוה שמעתי את 
כל נאצותיכ אשר אמרת על הרי ישראל לאמר שממה שממו לנו נתנו 
לאכלה ותגדילו עלי בפיכם והעתרתם עלי דבריכם אני שמעתי כה אמר 
אדני יהוה כשמח כל הארצ שממה אעשה לכ כשמחתכ לנחלת בית 
ישראל על אשר שממה כנ אעשה לכ שממה תהיה הר שעיר וכל אדום 
כלה וידעו כי אני יהוה ואתה בנ אדם הנבא אל הרי ישראל ואמרת הרי 
ישראל שמעו דבר יהוה כה אמר אדני יהוה יענ אמר האויב עליכם האח 
ובמות עולם למורשה היתה לנו לכנ הנבא ואמרת כה אמר אדני יהוה 
יענ ביענ שמות ושאפ אתכם מסביב להיותכם מורשה לשארית הגוים 
ותעלו על שפת לשונ ודבת עמ לכנ הרי ישראל שמעו דבר אדני יהוה כה 
אמר אדני יהוה להרים ולגבעות לאפיקים ולגאיות ולחרבות השממות 
ולערים הנעזבות אשר היו לבז וללעג לשארית הגוים אשר מסביב לכנ 
כה אמר אדני יהוה אם לא באש קנאתי דברתי על שארית הגוים ועל 
אדום כלא אשר נתנו את ארצי להם למורשה בשמחת כל לבב בשאט 
נפש למענ מגרשה לבז לכנ הנבא על אדמת ישראל ואמרת להרים 
ולגבעות לאפיקים ולגאיות כה אמר אדני יהוה הנני בקנאתי ובחמתי 
דברתי יענ כלמת גוים נשאתם לכנ כה אמר אדני יהוה אני נשאתי את 
ידי אם לא הגוים אשר לכם מסביב המה כלמתם ישאו ואתמ הרי ישראל 
ענפכם תתנו ופריכם תשאו לעמי ישראל כי קרבו לבוא כי הנני אליכם 
ופניתי אליכם ונעבדתם ונזרעתם והרביתי עליכם אדם כל בית ישראל 
כלה ונשבו הערים והחרבות תבנינה והרביתי עליכם אדם ובהמה ורבו 
ופרו והושבתי אתכם כקדמותיכם והטבתי מראשתיכם וידעתמ כי אני 
יהוה והולכתי עליכם אדמ את עמי ישראל וירשוכ והיית להמ לנחלה 
ולא תוספ עוד לשכלם כה אמר אדני יהוה יענ אמרים לכמ אכלת 
אדם אתי את ומשכלת גויכ גוייכ היית לכנ אדם לא תאכלי עוד וגויכ 
וגוייכ לא תכשלי תשכלי עוד נאם אדני יהוה ולא אשמיע אליכ עוד 
כלמת הגוים וחרפת עמים לא תשאי עוד וגויכ וגוייכ לא תכשלי עוד 
נאם אדני יהוה ויהי דבר יהוה אלי לאמר בנ אדמ בית ישראל ישבים על 
אדמתם ויטמאו אותה בדרכם ובעלילותמ כטמאת הנדה היתה דרכמ 
לפני ואשפכ חמתי עליהם על הדמ אשר שפכו על הארצ ובגלוליהם 
טמאוה ואפיצ אתמ בגוים ויזרו בארצות כדרכם וכעלילותם שפטתים 
ויבוא אל הגוים אשר באו שם ויחללו את שמ קדשי באמר להם עמ 
יהוה אלה ומארצו יצאו ואחמל על שמ קדשי אשר חללוהו בית ישראל 
בגוים אשר באו שמה לכנ אמר לבית ישראל כה אמר אדני יהוה לא 
למענכם אני עשה בית ישראל כי אמ לשמ קדשי אשר חללתם בגוים 
אשר באתמ שמ וקדשתי את שמי הגדול המחלל בגוים אשר חללתמ 
בתוכם וידעו הגוים כי אני יהוה נאם אדני יהוה בהקדשי בכמ לעיניהם 
ולקחתי אתכם מנ הגוים וקבצתי אתכם מכל הארצות והבאתי אתכמ 
אל אדמתכם וזרקתי עליכם מים טהורים וטהרתמ מכל טמאותיכם ומכל 
גלוליכם אטהר אתכם ונתתי לכם לב חדש ורוח חדשה אתנ בקרבכמ 
והסרתי את לב האבנ מבשרכם ונתתי לכם לב בשר ואת רוחי אתנ 
בקרבכם ועשיתי את אשר בחקי תלכו ומשפטי תשמרו ועשיתם וישבתמ 
בארצ אשר נתתי לאבתיכם והייתם לי לעם ואנכי אהיה לכם לאלהים 
והושעתי אתכם מכל טמאותיכם וקראתי אל הדגנ והרביתי אתו ולא אתנ 
עליכם רעב והרביתי את פרי העצ ותנובת השדה למענ אשר לא תקחו 


עוד חרפת רעב בגוים וזכרתמ את דרכיכם הרעים ומעלליכם אשר לא 
טובים ונקטתם בפניכם על עונתיכם ועל תועבותיכם לא למענכם אני 
עשה נאם אדני יהוה יודע לכם בושו והכלמו מדרכיכם בית ישראל כה 
אמר אדני יהוה ביום טהרי אתכם מכל עונותיכם והושבתי את הערים 
ונבנו החרבות והארצ הנשמה תעבד תחת אשר היתה שממה לעיני 
כל עובר ואמרו הארצ הלזו הנשמה היתה כגנ עדנ והערים החרבות 
והנשמות והנהרסות בצורות ישבו וידעו הגוים אשר ישארו סביבותיכם כי 
אני יהוה בניתי הנהרסות נטעתי הנשמה אני יהוה דברתי ועשיתי כה אמר 
אדני יהוה עוד זאת אדרש לבית ישראל לעשות להמ ארבה אתמ כצאנ 
אדם כצאנ קדשים כצאנ ירושלם במועדיה כנ תהיינה הערים החרבות 
מלאות צאנ אדם וידעו כי אני יהוה היתה עלי יד יהוה ויוצאני ברוח יהוה 
ויניחני בתוכ הבקעה והיא מלאה עצמות והעבירני עליהמ סביב סביב 
והנה רבות מאד על פני הבקעה והנה יבשות מאד ויאמר אלי בנ אדמ 
התחיינה העצמות האלה ואמר אדני יהוה אתה ידעת ויאמר אלי הנבא 
על העצמות האלה ואמרת אליהמ העצמות היבשות שמעו דבר יהוה 
כה אמר אדני יהוה לעצמות האלה הנה אני מביא בכם רוח וחייתם 
ונתתי עליכם גדים והעלתי עליכם בשר וקרמתי עליכם עור ונתתי בכמ 
רוח וחייתם וידעתם כי אני יהוה ונבאתי כאשר צויתי ויהי קול כהנבאי 
והנה רעש ותקרבו עצמות עצמ אל עצמו וראיתי והנה עליהם גדים 
ובשר עלה ויקרם עליהם עור מלמעלה ורוח אינ בהמ ויאמר אלי הנבא 
אל הרוח הנבא בנ אדם ואמרת אל הרוח כה אמר אדני יהוה מארבע 
רוחות באי הרוח ופחי בהרוגים האלה ויחיו והנבאתי כאשר צוני ותבוא 
בהם הרוח ויחיו ויעמדו על רגליהם חיל גדול מאד מאד ויאמר אלי בנ 
אדם העצמות האלה כל בית ישראל המה הנה אמרים יבשו עצמותינו 
ואבדה תקותנו נגזרנו לנו לכנ הנבא ואמרת אליהמ כה אמר אדני יהוה 
הנה אני פתח את קברותיכם והעליתי אתכמ מקברותיכם עמי והבאתי 
אתכם אל אדמת ישראל וידעתם כי אני יהוה בפתחי את קברותיכם 
ובהעלותי אתכם מקברותיכם עמי ונתתי רוחי בכם וחייתם והנחתי אתכמ 
על אדמתכמ וידעתם כי אני יהוה דברתי ועשיתי נאם יהוה ויהי דבר יהוה 
אלי לאמר ואתה בנ אדם קח לכ עצ אחד וכתב עליו ליהודה ולבני 
ישראל חברו חבריו ולקח עצ אחד וכתוב עליו ליוספ עצ אפרים וכל 
בית ישראל חברו חבריו וקרב אתמ אחד אל אחד לכ לעצ אחד והיו 
לאחדים בידכ וכאשר יאמרו אליכ בני עמכ לאמר הלוא תגיד לנו מה 
אלה לכ דבר אלהמ כה אמר אדני יהוה הנה אני לקח את עצ יוספ 
אשר ביד אפרים ושבטי ישראל חברו חבריו ונתתי אותם עליו את עצ 
יהודה ועשיתם לעצ אחד והיו אחד בידי והיו העצים אשר תכתב עליהמ 
בידכ לעיניהם ודבר אליהם כה אמר אדני יהוה הנה אני לקח את בני 
ישראל מבינ הגוים אשר הלכו שמ וקבצתי אתמ מסביב והבאתי אותמ 
אל אדמתם ועשיתי אתמ לגוי אחד בארצ בהרי ישראל ומלכ אחד יהיה 
לכלם למלכ ולא יהיה יהיו עוד לשני גוים ולא יחצו עוד לשתי ממלכות 
עוד ולא יטמאו עוד בגלוליהם ובשקוציהם ובכל פשעיהם והושעתי אתמ 
מכל מושבתיהם אשר חטאו בהם וטהרתי אותם והיו לי לעם ואני אהיה 
להם לאלהים ועבדי דוד מלכ עליהם ורועה אחד יהיה לכלם ובמשפטי 
ילכו וחקתי ישמרו ועשו אותמם וישבו על הארצ אשר נתתי לעבדי ליעקב 
אשר ישבו בה אבותיכם וישבו עליה המה ובניהם ובני בניהם עד עולם 
ודוד עבדי נשיא להמ לעולם וכרתי להם ברית שלום ברית עולם יהיה 
אותם ונתתים והרביתי אותם ונתתי את מקדשי בתוכם לעולם והיה 
משכני עליהם והייתי להם לאלהים והמה יהיו לי לעם וידעו הגוים כי אני 
יהוה מקדש את ישראל בהיות מקדשי בתוכם לעולם ויהי דבר יהוה אלי 
לאמר בנ אדם שימ פניכ אל גוג ארצ המגוג נשיא ראש משכ ותבל 


והנבא עליו ואמרת כה אמר אדני יהוה הנני אליכ גוג נשיא ראש משכ 
ותבל ושובבתיכ ונתתי חחים בלחייכ והוצאתי אותכ ואת כל חילכ סוסים 
ופרשים לבשי מכלול כלם קהל רב צנה ומגנ תפשי חרבות כלמ פרס 
כוש ופוט אתמ כלם מגנ וכובע גמר וכל אגפיה בית תוגרמה ירכתי צפונ 
ואת כל אגפיו עמים רבים אתכ הכנ והכנ לכ אתה וכל קהלכ הנקהלים 
עליכ והיית להמ למשמר מימים רבים תפקד באחרית השנים תבוא אל 
ארצ משובבת מחרב מקבצת מעמים רבים על הרי ישראל אשר היו 
לחרבה תמיד והיא מעמים הוצאה וישבו לבטח כלם ועלית כשאה תבוא 
כעננ לכסות הארצ תהיה אתה וכל אגפיכ ועמים רבים אותכ כה אמר 
אדני יהוה והיה ביום ההוא יעלו דברים על לבבכ וחשבת מחשבת רעה 
ואמרת אעלה על ארצ פרזות אבוא השקטים ישבי לבטח כלם ישבים 
באינ חומה ובריח ודלתים אינ להם לשלל שלל ולבז בז להשיב ידכ 
על חרבות נושבת ואל עם מאספ מגוים עשה מקנה וקנינ ישבי על טבור 
הארצ שבא ודדנ וסחרי תרשיש וכל כפריה יאמרו לכ הלשלל שלל 
אתה בא הלבז בז הקהלת קהלכ לשאת כספ וזהב לקחת מקנה וקנינ 
לשלל שלל גדול לכנ הנבא בנ אדם ואמרת לגוג כה אמר אדני יהוה 
הלוא ביום ההוא בשבת עמי ישראל לבטח תדע ובאת ממקומכ מירכתי 
צפונ אתה ועמים רבים אתכ רכבי סוסים כלם קהל גדול וחיל רב ועלית 
על עמי ישראל כעננ לכסות הארצ באחרית הימימ תהיה והבאותיכ על 
ארצי למענ דעת הגוים אתי בהקדשי בכ לעיניהם גוג כה אמר אדני 
יהוה האתה הוא אשר דברתי בימים קדמונים ביד עבדי נביאי ישראל 
הנבאים בימים ההם שנים להביא אתכ עליהם והיה ביום ההוא ביום בוא 
גוג על אדמת ישראל נאם אדני יהוה תעלה חמתי באפי ובקנאתי באש 
עברתי דברתי אמ לא ביום ההוא יהיה רעש גדול על אדמת ישראל 
ורעשו מפני דגי הים ועופ השמים וחית השדה וכל הרמש הרמש על 
האדמה וכל האדם אשר על פני האדמה ונהרסו ההרים ונפלו המדרגות 
וכל חומה לארצ תפול וקראתי עליו לכל הרי חרב נאם אדני יהוה חרב 
איש באחיו תהיה ונשפטתי אתו בדבר ובדם וגשם שוטפ ואבני אלגביש 
אש וגפרית אמטיר עליו ועל אגפיו ועל עמים רבים אשר אתו והתגדלתי 
והתקדשתי ונודעתי לעיני גוים רבים וידעו כי אני יהוה ואתה בנ אדם 
הנבא על גוג ואמרת כה אמר אדני יהוה הנני אליכ גוג נשיא ראש 
משכ ותבל ושבבתיכ וששאתיכ והעליתיכ מירכתי צפונ והבאותכ על 
הרי ישראל והכיתי קשתכ מיד שמאולכ וחציכ מיד ימינכ אפיל על הרי 
ישראל תפול אתה וכל אגפיכ ועמים אשר אתכ לעיט צפור כל כנפ וחית 
השדה נתתיכ לאכלה על פני השדה תפול כי אני דברתי נאם אדני יהוה 
ושלחתי אש במגוג ובישבי האיים לבטח וידעו כי אני יהוה ואת שם קדשי 
אודיע בתוכ עמי ישראל ולא אחל את שמ קדשי עוד וידעו הגוים כי אני 
יהוה קדוש בישראל הנה באה ונהיתה נאם אדני יהוה הוא היום אשר 
דברתי ויצאו ישבי ערי ישראל ובערו והשיקו בנשק ומגנ וצנה בקשת 
ובחצים ובמקל יד וברמח ובערו בהם אש שבע שנים ולא ישאו עצים מנ 
השדה ולא יחטבו מנ היערים כי בנשק יבערו אש ושללו את שלליהמ 
ובזזו את בזזיהם נאמ אדני יהוה והיה ביום ההוא אתנ לגוג מקום שמ 
קבר בישראל גי העברים קדמת הים וחסמת היא את העברים וקברו שמ 
את גוג ואת כל המונה וקראו גיא המונ גוג וקברום בית ישראל למענ 
טהר את הארצ שבעה חדשים וקברו כל עמ הארצ והיה להם לשמ 
יום הכבדי נאם אדני יהוה ואנשי תמיד יבדילו עברים בארצ מקברים 
את העברים את הנותרים על פני הארצ לטהרה מקצה שבעה חדשים 
יחקרו ועברו העברים בארצ וראה עצמ אדם ובנה אצלו ציונ עד קברו 
אתו המקברים אל גיא המונ גוג וגם שם עיר המונה וטהרו הארצ ואתה 
בנ אדם כה אמר אדני יהוה אמר לצפור כל כנפ ולכל חית השדה 


הקבצו ובאו האספו מסביב על זבחי אשר אני זבח לכמ זבח גדול על 
הרי ישראל ואכלתמ בשר ושתיתם דמ בשר גבורים תאכלו ודם נשיאי 
הארצ תשתו אילים כרים ועתודים פרים מריאי בשנ כלם ואכלתם חלב 
לשבעה ושתיתמ דמ לשכרונ מזבחי אשר זבחתי לכמ ושבעתם על 
שלחני סוס ורכב גבור וכל איש מלחמה נאם אדני יהוה ונתתי את כבודי 
בגוים וראו כל הגוים את משפטי אשר עשיתי ואת ידי אשר שמתי בהמ 
וידעו בית ישראל כי אני יהוה אלהיהם מנ היום ההוא והלאה וידעו הגוים 
כי בעונם גלו בית ישראל על אשר מעלו בי ואסתר פני מהם ואתנם ביד 
צריהם ויפלו בחרב כלמ כטמאתם וכפשעיהמ עשיתי אתמ ואסתר פני 
מהמ לכנ כה אמר אדני יהוה עתה אשיב את שבית שבות יעקב ורחמתי 
כל בית ישראל וקנאתי לשם קדשי ונשו את כלמתם ואת כל מעלמ 
אשר מעלו בי בשבתמ על אדמתמ לבטח ואינ מחריד בשובבי אותם מנ 
העמים וקבצתי אתמ מארצות איביהם ונקדשתי במ לעיני הגוים רבימ 
וידעו כי אני יהוה אלהיהם בהגלותי אתמ אל הגוים וכנסתים על אדמתמ 
ולא אותיר עוד מהמ שמ ולא אסתיר עוד פני מהם אשר שפכתי את רוחי 
על בית ישראל נאמ אדני יהוה בעשרים וחמש שנה לגלותנו בראש 
השנה בעשור לחדש בארבע עשרה שנה אחר אשר הכתה העיר בעצמ 
היום הזה היתה עלי יד יהוה ויבא אתי שמה במראות אלהים הביאני אל 
ארצ ישראל ויניחני אל הר גבה מאד ועליו כמבנה עיר מנגב ויביא אותי 
שמה והנה איש מראהו כמראה נחשת ופתיל פשתים בידו וקנה המדה 
והוא עמד בשער וידבר אלי האיש בנ אדם ראה בעיניכ ובאזניכ שמע 
ושימ לבכ לכל אשר אני מראה אותכ כי למענ הראותכה הבאתה הנה 
הגד את כל אשר אתה ראה לבית ישראל והנה חומה מחוצ לבית 
סביב סביב וביד האיש קנה המדה שש אמות באמה וטפח וימד את 
רחב הבנינ קנה אחד וקומה קנה אחד ויבוא אל שער אשר פניו דרכ 
הקדימה ויעל במעלותו במעלותיו וימד את ספ השער קנה אחד רחב 
ואת ספ אחד קנה אחד רחב והתא קנה אחד ארכ וקנה אחד רחב ובינ 
התאים חמש אמות וספ השער מאצל אולמ השער מהבית קנה אחד 
וימד את אלמ השער מהבית קנה אחד וימד את אלמ השער שמנה 
אמות ואילו ואיליו שתים אמות ואלם השער מהבית ותאי השער דרכ 
הקדים שלשה מפה ושלשה מפה מדה אחת לשלשתמ ומדה אחת 
לאילם מפה ומפו וימד את רחב פתח השער עשר אמות ארכ השער 
שלוש עשרה אמות וגבול לפני התאות אמה אחת ואמה אחת גבול 
מפה והתא שש אמות מפו ושש אמות מפו וימד את השער מגג התא 
לגגו רחב עשרים וחמש אמות פתח נגד פתח ויעש את אילים ששים 
אמה ואל איל החצר השער סביב סביב ועל פני השער היאתונ האיתונ 
על לפני אלם השער הפנימי חמשים אמה וחלנות אטמות אל התאים 
ואל אליהמה לפנימה לשער סביב סביב וכנ לאלמות וחלונות סביב 
סביב לפנימה ואל איל תמרים ויביאני אל החצר החיצונה והנה לשכות 
ורצפה עשוי לחצר סביב סביב שלשים לשכות אל הרצפה והרצפה אל 
כתפ השערים לעמת ארכ השערים הרצפה התחתונה וימד רחב מלפני 
השער התחתונה לפני החצר הפנימי מחוצ מאה אמה הקדים והצפונ 
והשער אשר פניו דרכ הצפונ לחצר החיצונה מדד ארכו ורחבו ותאו ותאיו 
שלושה מפו ושלשה מפו ואילו ואיליו ואלמו ואלמיו היה כמדת השער 
הראשונ חמשים אמה ארכו ורחב חמש ועשרים באמה וחלונו וחלוניו 
ואלמו ואלמיו ותמרו ותמריו כמדת השער אשר פניו דרכ הקדים ובמעלות 
שבע יעלו בו ואילמו ואילמיו לפניהם ושער לחצר הפנימי נגד השער 
לצפונ ולקדים וימד משער אל שער מאה אמה ויולכני דרכ הדרום והנה 
שער דרכ הדרום ומדד אילו איליו ואילמו ואילמיו כמדות האלה וחלונים 
לו ולאילמו ולאילמיו סביב סביב כהחלנות האלה חמשים אמה ארכ 


ורחב חמש ועשרים אמה ומעלות שבעה עלותו עלותיו ואלמו ואלמיו 
לפניהם ותמרים לו אחד מפו ואחד מפו אל אילו איליו ושער לחצר 
הפנימי דרכ הדרום וימד משער אל השער דרכ הדרום מאה אמות 
ויביאני אל חצר הפנימי בשער הדרום וימד את השער הדרום כמדות 
האלה ותאו ותאיו ואילו ואיליו ואלמו ואלמיו כמדות האלה וחלונות לו 
ולאלמו ולאלמיו סביב סביב חמשים אמה ארכ ורחב עשרים וחמש אמות 
ואלמות סביב סביב ארכ חמש ועשרים אמה ורחב חמש אמות ואלמו 
אל חצר החצונה ותמרים אל אילו איליו ומעלות שמונה מעלו מעליו 
ויביאני אל החצר הפנימי דרכ הקדים וימד את השער כמדות האלה 
ותאו ותאיו ואלו ואליו ואלמו ואלמיו כמדות האלה וחלונות לו ולאלמו 
ולאלמיו סביב סביב ארכ חמשים אמה ורחב חמש ועשרים אמה ואלמו 
ואלמיו לחצר החיצונה ותמרים אל אלו אליו מפו ומפו ושמנה מעלות 
מעלו מעליו ויביאני אל שער הצפונ ומדד כמדות האלה תאו תאיו אלו 
אליו ואלמו ואלמיו וחלונות לו סביב סביב ארכ חמשים אמה ורחב 
חמש ועשרים אמה ואילו ואיליו לחצר החיצונה ותמרים אל אילו איליו 
מפו ומפו ושמנה מעלות מעלו מעליו ולשכה ופתחה באילים השערים 
שמ ידיחו את העלה ובאלם השער שנים שלחנות מפו ושנים שלחנות 
מפה לשחוט אליהם העולה והחטאת והאשם ואל הכתפ מחוצה לעולה 
לפתח השער הצפונה שנים שלחנות ואל הכתפ האחרת אשר לאלמ 
השער שנים שלחנות ארבעה שלחנות מפה וארבעה שלחנות מפה 
לכתפ השער שמונה שלחנות אליהם ישחטו וארבעה שלחנות לעולה 
אבני גזית ארכ אמה אחת וחצי ורחב אמה אחת וחצי וגבה אמה אחת 
אליהם ויניחו את הכלים אשר ישחטו את העולה במ והזבח והשפתים 
טפח אחד מוכנים בבית סביב סביב ואל השלחנות בשר הקרבנ ומחוצה 
לשער הפנימי לשכות שרים בחצר הפנימי אשר אל כתפ שער הצפונ 
ופניהמ דרכ הדרום] אחד אל כתפ שער הקדים פני דרכ הצפנ וידבר 
אלי זה הלשכה אשר פניה דרכ הדרום לכהנים שמרי משמרת הבית 
והלשכה אשר פניה דרכ הצפונ לכהנים שמרי משמרת המזבח המה 
בני צדוק הקרבים מבני לוי אל יהוה לשרתו וימד את החצר ארכ מאה 
אמה ורחב מאה אמה מרבעת והמזבח לפני הבית ויבאני אל אלמ 
הבית וימד אל אלמ חמש אמות מפה וחמש אמות מפה ורחב השער 
שלש אמות מפו ושלש אמות מפו ארכ האלמ עשרים אמה ורחב עשתי 
עשרה אמה ובמעלות אשר יעלו אליו ועמדים אל האילים אחד מפה 
ואחד מפה ויביאני אל ההיכל וימד את האילים שש אמות רחב מפו ושש 
אמות רחב מפו רחב האהל ורחב הפתח עשר אמות וכתפות הפתח 
חמש אמות מפו וחמש אמות מפו וימד ארכו ארבעים אמה ורחב עשרים 
אמה ובא לפנימה וימד איל הפתח שתים אמות והפתח שש אמות ורחב 
הפתח שבע אמות וימד את ארכו עשרים אמה ורחב עשרים אמה אל 
פני ההיכל ויאמר אלי זה קדש הקדשים וימד קיר הבית שש אמות 
ורחב הצלע ארבע אמות סביב סביב לבית סביב והצלעות צלע אל 
צלע שלוש ושלשים פעמים ובאות בקיר אשר לבית לצלעות סביב 
סביב להיות אחוזים ולא יהיו אחוזים בקיר הבית ורחבה ונסבה למעלה 
למעלה לצלעות כי מוסב הבית למעלה למעלה סביב סביב לבית על 
כנ רחב לבית למעלה וכנ התחתונה יעלה על העליונה לתיכונה וראיתי 
לבית גבה סביב סביב מיסדות מוסדות הצלעות מלו הקנה שש אמות 
אצילה רחב הקיר אשר לצלע אל החוצ חמש אמות ואשר מנח בית 
צלעות אשר לבית ובינ הלשכות רחב עשרים אמה סביב לבית סביב 
סביב ופתח הצלע למנח פתח אחד דרכ הצפונ ופתח אחד לדרום ורחב 
מקום המנח חמש אמות סביב סביב והבנינ אשר אל פני הגזרה פאת 
דרכ הימ רחב שבעים אמה וקיר הבנינ חמש אמות רחב סביב סביב 


וארכו תשעים אמה ומדד את הבית ארכ מאה אמה והגזרה והבניה 
וקירותיה ארכ מאה אמה ורחב פני הבית והגזרה לקדים מאה אמה ומדד 
ארכ הבנינ אל פני הגזרה אשר על אחריה ואתוקיהא ואתיקיהא מפו 
ומפו מאה אמה וההיכל הפנימי ואלמי החצר הספים והחלונים האטמות 
והאתיקים סביב לשלשתמ נגד הספ שחיפ עצ סביב סביב והארצ עד 
החלנות והחלנות מכסות על מעל הפתח ועד הבית הפנימי ולחוצ ואל 
כל הקיר סביב סביב בפנימי ובחיצונ מדות ועשוי כרובים ותמרים ותמרה 
בינ כרוב לכרוב ושנים פנים לכרוב ופני אדם אל התמרה מפו ופני 
כפיר אל התמרה מפו עשוי אל כל הבית סביב סביב מהארצ עד מעל 
הפתח הכרובים והתמרים עשוים וקיר ההיכל ההיכל מזוזת רבעה ופני 
הקדש המראה כמראה המזבח עצ שלוש אמות גבה וארכו שתים אמות 
ומקצעותיו לו וארכו וקירתיו עצ וידבר אלי זה השלחנ אשר לפני יהוה 
ושתים דלתות להיכל ולקדש ושתים דלתות לדלתות שתים מוסבות 
דלתות שתים לדלת אחת ושתי דלתות לאחרת ועשויה אליהנ אל 
דלתות ההיכל כרובים ותמרים כאשר עשוים לקירות ועב עצ אל פני 
האולם מהחוצ וחלונים אטמות ותמרים מפו ומפו אל כתפות האולמ 
וצלעות הבית והעבים ויוצאני אל החצר החיצונה הדרכ דרכ הצפונ 
ויבאני אל הלשכה אשר נגד הגזרה ואשר נגד הבנינ אל הצפונ אל פני 
ארכ אמות המאה פתח הצפונ והרחב חמשים אמות נגד העשרים אשר 
לחצר הפנימי ונגד רצפה אשר לחצר החיצונה אתיק אל פני אתיק 
בשלשים ולפני הלשכות מהלכ עשר אמות רחב אל הפנימית דרכ 
אמה אחת ופתחיהם לצפונ והלשכות העליונת קצרות כי יוכלו אתיקים 
מהנה מהתחתנות ומהתכנות בנינ כי משלשות הנה ואינ להנ עמודים 
כעמודי החצרות על כנ נאצל מהתחתונות ומהתיכנות מהארצ וגדר 
אשר לחוצ לעמת הלשכות דרכ החצר החצונה אל פני הלשכות ארכו 
חמשים אמה כי ארכ הלשכות אשר לחצר החצונה חמשים אמה והנה 
על פני ההיכל מאה אמה ומתחתה לשכות ומתחת הלשכות האלה 
המבוא המביא מהקדים בבאו להנה מהחצר החצנה ברחב גדר החצר 
דרכ הקדים אל פני הגזרה ואל פני הבנינ לשכות ודרכ לפניהם כמראה 
הלשכות אשר דרכ הצפונ כארכנ כנ רחבנ וכל מוצאיהנ וכמשפטיהנ 
וכפתחיהנ וכפתחי הלשכות אשר דרכ הדרום פתח בראש דרכ דרכ 
בפני הגדרת הגינה דרכ הקדים בבואנ ויאמר אלי לשכות הצפונ לשכות 
הדרום אשר אל פני הגזרה הנה לשכות הקדש אשר יאכלו שמ הכהנים 
אשר קרובים ליהוה קדשי הקדשים שמ יניחו קדשי הקדשים והמנחה 
והחטאת והאשם כי המקום קדש בבאם הכהנים ולא יצאו מהקדש אל 
החצר החיצונה ושם יניחו בגדיהם אשר ישרתו בהנ כי קדש הנה ילבשו 
ולבשו בגדים אחרים וקרבו אל אשר לעם וכלה את מדות הבית הפנימי 
והוציאני דרכ השער אשר פניו דרכ הקדים ומדדו סביב סביב מדד רוח 
הקדים בקנה המדה חמש אמות מאות קנים בקנה המדה סביב מדד 
רוח הצפונ חמש מאות קנים בקנה המדה סביב את רוח הדרום] מדד 
חמש מאות קנים בקנה המדה סבב אל רוח הים מדד חמש מאות קנים 
בקנה המדה לארבע רוחות מדדו חומה לו סביב סביב ארכ חמש מאות 
ורחב חמש מאות להבדיל בינ הקדש לחל ויולכני אל השער שער אשר 
פנה דרכ הקדים והנה כבוד אלהי ישראל בא מדרכ הקדים וקולו כקול 
מים רבים והארצ האירה מכבדו וכמראה המראה אשר ראיתי כמראה 
אשר ראיתי בבאי לשחת את העיר ומראות כמראה אשר ראיתי אל 
נהר כבר ואפל אל פני וכבוד יהוה בא אל הבית דרכ שער אשר פניו 
דרכ הקדים ותשאני רוח ותביאני אל החצר הפנימי והנה מלא כבוד 
יהוה הבית ואשמע מדבר אלי מהבית ואיש היה עמד אצלי ויאמר אלי 
בנ אדם את מקום כסאי ואת מקום כפות רגלי אשר אשכנ שמ בתוכ 


בני ישראל לעולם ולא יטמאו עוד בית ישראל שמ קדשי המה ומלכיהמ 
בזנותם ובפגרי מלכיהם במותם בתתם ספמ את ספי ומזוזתם אצל 
מזוזתי והקיר ביני וביניהם וטמאו את שמ קדשי בתועבותם אשר עשו 
ואכל אתמ באפי עתה ירחקו את זנותם ופגרי מלכיהם ממני ושכנתי 
בתוכם לעולם אתה בנ אדם הגד את בית ישראל את הבית ויכלמו 
מעונותיהם ומדדו את תכנית ואמ נכלמו מכל אשר עשו צורת הבית 
ותכונתו ומוצאיו ומובאיו וכל צורתו ואת כל חקתיו וכל צורתי צורתיו 
וכל תורתו תורתיו הודע אותם וכתב לעיניהם וישמרו את כל צורתו 
ואת כל חקתיו ועשו אותם זאת תורת הבית על ראש ההר כל גבלו 
סביב סביב קדש קדשים הנה זאת תורת הבית ואלה מדות המזבח 
באמות אמה אמה וטפח וחיק האמה ואמה רחב וגבולה אל שפתה 
סביב זרת האחד וזה גב המזבח ומחיק הארצ עד העזרה התחתונה 
שתים אמות ורחב אמה אחת ומהעזרה הקטנה עד העזרה הגדולה 
ארבע אמות ורחב האמה וההראל ארבע אמות ומהאראיל ולמעלה 
הקרנות ארבע והאראיל והאריאל שתים עשרה ארכ בשתים עשרה 
רחב רבוע אל ארבעת רבעיו והעזרה ארבע עשרה ארכ בארבע עשרה 
רחב אל ארבעת רבעיה והגבול סביב אותה חצי האמה והחיק לה אמה 
סביב ומעלתהו פנות קדים ויאמר אלי בנ אדם כה אמר אדני יהוה אלה 
חקות המזבח ביום העשותו להעלות עליו עולה ולזרק עליו דם ונתתה 
אל הכהנים הלוים אשר המ מזרע צדוק הקרבים אלי נאם אדני יהוה 
לשרתני פר בנ בקר לחטאת ולקחת מדמו ונתתה על ארבע קרנתיו 
ואל ארבע פנות העזרה ואל הגבול סביב וחטאת אותו וכפרתהו ולקחת 
את הפר החטאת ושרפו במפקד הבית מחוצ למקדש וביום השני תקריב 
שעיר עזים תמים לחטאת וחטאו את המזבח כאשר חטאו בפר בכלותכ 
מחטא תקריב פר בנ בקר תמים ואיל מנ הצאנ תמים והקרבתם לפני 
יהוה והשליכו הכהנים עליהם מלח והעלו אותמ עלה ליהוה שבעת ימימ 
תעשה שעיר חטאת ליום ופר בנ בקר ואיל מנ הצאנ תמימים יעשו 
שבעת ימים יכפרו את המזבח וטהרו אתו ומלאו ידו ידיו ויכלו את הימים 
והיה ביום השמיני והלאה יעשו הכהנים על המזבח את עולותיכם ואת 
שלמיכם ורצאתי אתכם נאם אדני יהוה וישב אתי דרכ שער המקדש 
החיצונ הפנה קדים והוא סגור ויאמר אלי יהוה השער הזה סגור יהיה 
לא יפתח ואיש לא יבא בו כי יהוה אלהי ישראל בא בו והיה סגור את 
הנשיא נשיא הוא ישב בו לאכול לחם לפני יהוה מדרכ אלמ השער יבוא 
ומדרכו יצא ויביאני דרכ שער הצפונ אל פני הבית וארא והנה מלא כבוד 
יהוה את בית יהוה ואפל אל פני ויאמר אלי יהוה בנ אדם שים לבכ וראה 
בעיניכ ובאזניכ שמע את כל אשר אני מדבר אתכ לכל חקות בית יהוה 
ולכל תורתו תורתיו ושמת לבכ למבוא הבית בכל מוצאי המקדש ואמרת 
אל מרי אל בית ישראל כה אמר אדני יהוה רב לכם מכל תועבותיכם 
בית ישראל בהביאכם בני נכר ערלי לב וערלי בשר להיות במקדשי 
לחללו את ביתי בהקריבכם את לחמי חלב ודם ויפרו את בריתי אל 
כל תועבותיכם ולא שמרתם משמרת קדשי ותשימונ לשמרי משמרתי 
במקדשי לכמ כה אמר אדני יהוה כל בנ נכר ערל לב וערל בשר לא 
יבוא אל מקדשי לכל בנ נכר אשר בתוכ בני ישראל כי אמ הלוים אשר 
רחקו מעלי בתעות ישראל אשר תעו מעלי אחרי גלוליהם ונשאו עונם 
והיו במקדשי משרתים פקדות אל שערי הבית ומשרתים את הבית המה 
ישחטו את העלה ואת הזבח לעמ והמה יעמדו לפניהם לשרתם יענ 
אשר ישרתו אותם לפני גלוליהם והיו לבית ישראל למכשול עונ על כנ 
נשאתי ידי עליהם נאם אדני יהוה ונשאו עונם ולא יגשו אלי לכהנ לי 
ולגשת על כל קדשי אל קדשי הקדשים ונשאו כלמתם ותועבותם אשר 
עשו ונתתי אותם שמרי משמרת הבית לכל עבדתו ולכל אשר יעשה בו 


והכהנים הלוים בני צדוק אשר שמרו את משמרת מקדשי בתעות בני 
ישראל מעלי המה יקרבו אלי לשרתני ועמדו לפני להקריב לי חלב ודם 
נאם אדני יהוה המה יבאו אל מקדשי והמה יקרבו אל שלחני לשרתני 
ושמרו את משמרתי והיה בבואם אל שערי החצר הפנימית בגדי פשתימ 
ילבשו ולא יעלה עליהם צמר בשרתם בשערי החצר הפנימית וביתה 
פארי פשתים יהיו על ראשם ומכנסי פשתים יהיו על מתניהם לא יחגרו 
ביזע ובצאתם אל החצר החיצונה אל החצר החיצונה אל העם יפשטו 
את בגדיהם אשר המה משרתם במ והניחו אותם בלשכת הקדש ולבשו 
בגדים אחרים ולא יקדשו את העמ בבגדיהם וראשם לא יגלחו ופרע 
לא ישלחו כסום יכסמו את ראשיהם ויינ לא ישתו כל כהנ בבואם אל 
החצר הפנימית ואלמנה וגרושה לא יקחו להם לנשים כי אמ בתולת 
מזרע בית ישראל והאלמנה אשר תהיה אלמנה מכהנ יקחו ואת עמי 
יורו בינ קדש לחל ובינ טמא לטהור יודעם ועל ריב המה יעמדו לשפט 
למשפט במשפטי ושפטהו ישפטוהו ואת תורתי ואת חקתי בכל מועדי 
ישמרו ואת שבתותי יקדשו ואל מת אדם לא יבוא לטמאה כי אמ לאב 
ולאם ולבנ ולבת לאח ולאחות אשר לא היתה לאיש יטמאו ואחרי 
טהרתו שבעת ימים יספרו לו וביום באו אל הקדש אל החצר הפנימית 
לשרת בקדש יקריב חטאתו נאם אדני יהוה והיתה להמ לנחלה אני 
נחלתם ואחזה לא תתנו להם בישראל אני אחזתם המנחה והחטאת 
והאשם המה יאכלום וכל חרמ בישראל להמ יהיה וראשית כל בכורי כל 
וכל תרומת כל מכל תרומותיכם לכהנים יהיה וראשית ערסותיכם תתנו 
לכהנ להניח ברכה אל ביתכ כל נבלה וטרפה מנ העופ ומנ הבהמה לא 
יאכלו הכהנים ובהפילכם את הארצ בנחלה תרימו תרומה ליהוה קדש 
מנ הארצ ארכ החמשה ועשרים אלפ ארכ ורחב עשרה אלפ קדש הוא 
בכל גבולה סביב יהיה מזה אל הקדש חמש מאות בחמש מאות מרבע 
סביב וחמשים אמה מגרש לו סביב ומנ המדה הזאת תמוד ארכ חמש 
חמשה ועשרים אלפ ורחב עשרת אלפים ובו יהיה המקדש קדש קדשים 
קדש מנ הארצ הוא לכהנים משרתי המקדש יהיה הקרבים לשרת את 
יהוה והיה להם מקום לבתים ומקדש למקדש וחמשה ועשרים אלפ ארכ 
ועשרת אלפים רחב יהיה והיה ללוים משרתי הבית להמ לאחזה עשרים 
לשכת ואחזת העיר תתנו חמשת אלפים רחב וארכ חמשה ועשרים 
אלפ לעמת תרומת הקדש לכל בית ישראל יהיה ולנשיא מזה ומזה 
לתרומת הקדש ולאחזת העיר אל פני תרומת הקדש ואל פני אחזת 
העיר מפאת ימ ימה ומפאת קדמה קדימה וארכ לעמות אחד החלקים 
מגבול ים אל גבול קדימה לארצ יהיה לו לאחזה בישראל ולא יונו 
עוד נשיאי את עמי והארצ יתנו לבית ישראל לשבטיהם כה אמר אדני 
יהוה רב לכם נשיאי ישראל חמס ושד הסירו ומשפט וצדקה עשו הרימו 
גרשתיכם מעל עמי נאם אדני יהוה מאזני צדק ואיפת צדק ובת צדק יהי 
לכמ האיפה והבת תכנ אחד יהיה לשאת מעשר החמר הבת ועשירת 
החמר האיפה אל החמר יהיה מתכנתו והשקל עשרים גרה עשרים 
שקלים חמשה ועשרים שקלים עשרה וחמשה שקל המנה יהיה לכמ 
זאת התרומה אשר תרימו ששית האיפה מחמר החטים וששיתמ האיפה 
מחמר השערים וחק השמנ הבת השמנ מעשר הבת מנ הכר עשרת 
הבתים חמר כי עשרת הבתים חמר ושה אחת מנ הצאנ מנ המאתים 
ממשקה ישראל למנחה ולעולה ולשלמים לכפר עליהם נאם אדני יהוה 
כל העם הארצ יהיו אל התרומה הזאת לנשיא בישראל ועל הנשיא 
יהיה העולות והמנחה והנסכ בחגים ובחדשים ובשבתות בכל מועדי בית 
ישראל הוא יעשה את החטאת ואת המנחה ואת העולה ואת השלמים 
לכפר בעד בית ישראל כה אמר אדני יהוה בראשונ באחד לחדש תקח 
פר בנ בקר תמים וחטאת את המקדש ולקח הכהנ מדמ החטאת ונתנ 


אל מזוזת הבית ואל ארבע פנות העזרה למזבח ועל מזוזת שער החצר 
הפנימית וכנ תעשה בשבעה בחדש מאיש שגה ומפתי וכפרתם את 
הבית בראשונ בארבעה עשר יום] לחדש יהיה לכמ הפסח חג שבעות 
ימימ מצות יאכל ועשה הנשיא ביום ההוא בעדו ובעד כל עמ הארצ פר 
חטאת ושבעת ימי החג יעשה עולה ליהוה שבעת פרים ושבעת אילים 
תמימם ליום שבעת הימים וחטאת שעיר עזים ליום ומנחה איפה לפר 
ואיפה לאיל יעשה ושמנ הינ לאיפה בשביעי בחמשה עשר יום לחדש 
בחג יעשה כאלה שבעת הימים כחטאת כעלה וכמנחה וכשמנ כה 
אמר אדני יהוה שער החצר הפנימית הפנה קדים יהיה סגור ששת ימי 
המעשה וביום השבת יפתח וביום החדש יפתח ובא הנשיא דרכ אולמ 
השער מחוצ ועמד על מזוזת השער ועשו הכהנים את עולתו ואת שלמיו 
והשתחוה על מפתנ השער ויצא והשער לא יסגר עד הערב והשתחוו 
עם הארצ פתח השער ההוא בשבתות ובחדשים לפני יהוה והעלה אשר 
יקרב הנשיא ליהוה ביום השבת ששה כבשים תמימם ואיל תמים ומנחה 
איפה לאיל ולכבשים מנחה מתת ידו ושמנ הינ לאיפה וביום החדש 
פר בנ בקר תמימם וששת כבשם ואיל תמימם יהיו ואיפה לפר ואיפה 
לאיל יעשה מנחה ולכבשים כאשר תשיג ידו ושמנ הינ לאיפה ובבוא 
הנשיא דרכ אולמ השער יבוא ובדרכו יצא ובבוא עם הארצ לפני יהוה 
במועדים הבא דרכ שער צפונ להשתחות יצא דרכ שער נגב והבא 
דרכ שער נגב יצא דרכ שער צפונה לא ישוב דרכ השער אשר בא 
בו כי נכחו יצאו יצא והנשיא בתוכם בבואם יבוא ובצאתם יצאו ובחגים 
ובמועדים תהיה המנחה איפה לפר ואיפה לאיל ולכבשים מתת ידו ושמנ 
הינ לאיפה וכי יעשה הנשיא נדבה עולה או שלמים נדבה ליהוה ופתח 
לו את השער הפנה קדים ועשה את עלתו ואת שלמיו כאשר יעשה 
ביום השבת ויצא וסגר את השער אחרי צאתו וכבש בנ שנתו תמים 
תעשה עולה ליום ליהוה בבקר בבקר תעשה אתו ומנחה תעשה עליו 
בבקר בבקר ששית האיפה ושמנ שלישית ההינ לרס את הסלת מנחה 
ליהוה חקות עולם תמיד ועשו יעשו את הכבש ואת המנחה ואת השמנ 
בבקר בבקר עולת תמיד כה אמר אדני יהוה כי יתנ הנשיא מתנה לאיש 
מבניו נחלתו היא לבניו תהיה אחזתם היא בנחלה וכי יתנ מתנה מנחלתו 
לאחד מעבדיו והיתה לו עד שנת הדרור ושבת לנשיא אכ נחלתו בניו 
להמ תהיה ולא יקח הנשיא מנחלת העמ להונתמ מאחזתם מאחזתו 
ינחל את בניו למענ אשר לא יפצו עמי איש מאחזתו ויביאני במבוא אשר 
על כתפ השער אל הלשכות הקדש אל הכהנים הפנות צפונה והנה 
שמ מקום בירכתם בירכתים ימה ויאמר אלי זה המקום אשר יבשלו שמ 
הכהנים את האשם ואת החטאת אשר יאפו את המנחה לבלתי הוציא 
אל החצר החיצונה לקדש את העם ויוציאני אל החצר החיצנה ויעבירני 
אל ארבעת מקצועי החצר והנה חצר במקצע החצר חצר במקצע 
החצר בארבעת מקצעות החצר חצרות קטרות ארבעים ארכ ושלשים 
רחב מדה אחת לארבעתמ מהקצעות וטור סביב בהמ סביב לארבעתמ 
ומבשלות עשוי מתחת הטירות סביב ויאמר אלי אלה בית המבשלים 
אשר יבשלו שמ משרתי הבית את זבח העם וישבני אל פתח הבית 
והנה מים יצאים מתחת מפתנ הבית קדימה כי פני הבית קדים והמים 
ירדים מתחת מכתפ הבית הימנית מנגב למזבח ויוצאני דרכ שער צפונה 
ויסבני דרכ חוצ אל שער החוצ דרכ הפונה קדים והנה מים מפכים מנ 
הכתפ הימנית בצאת האיש קדים וקו בידו וימד אלפ באמה ויעברני 
במים מי אפסים וימד אלפ ויעברני במים מים ברכים וימד אלפ ויעברני 
מי מתנים וימד אלפ נחל אשר לא אוכל לעבר כי גאו המים מי שחו נחל 
אשר לא יעבר ויאמר אלי הראית בנ אדם ויולכני וישבני שפת הנחל 
בשובני והנה אל שפת הנחל עצ רב מאד מזה ומזה ויאמר אלי המים 


האלה יוצאים אל הגלילה הקדמונה וירדו על הערבה ובאו הימה אל 
הימה המוצאים ונרפאו ונרפו המימ והיה כל נפש חיה אשר ישרצ אל 
כל אשר יבוא שמ נחלים יחיה והיה הדגה רבה מאד כי באו שמה המימ 
האלה וירפאו וחי כל אשר יבוא שמה הנחל והיה יעמדו עמדו עליו דוגים 
מעינ גדי ועד עינ עגלים משטוח לחרמים יהיו למינה תהיה דגתמם כדגת 
הימ הגדול רבה מאד בצאתו בצאתיו וגבאיו ולא ירפאו למלח נתנו 
ועל הנחל יעלה על שפתו מזה ומזה כל עצ מאכל לא יבול עלהו ולא 
יתם פריו לחדשיו יבכר כי מימיו מנ המקדש המה יוצאים והיו והיה פריו 
למאכל ועלהו לתרופה כה אמר אדני יהוה גה גבול אשר תתנחלו את 
הארצ לשני עשר שבטי ישראל יוספ חבלים ונחלתמ אותה איש כאחיו 
אשר נשאתי את ידי לתתה לאבתיכם ונפלה הארצ הזאת לכמ בנחלה 
וזה גבול הארצ לפאת צפונה מנ הים הגדול הדרכ חתלנ לבוא צדדה 
חמת ברותה סברים אשר בינ גבול דמשק ובינ גבול חמת חצר התיכונ 
אשר אל גבול חורנ והיה גבול מנ הים חצר עינונ גבול דמשק וצפונ 
צפונה וגבול חמת ואת פאת צפונ ופאת קדים מבינ חורנ ומבינ דמשק 
ומבינ הגלעד ומבינ ארצ ישראל הירדנ מגבול על הים הקדמוני תמדו 
ואת פאת קדימה ופאת נגב תימנה מתמר עד מי מריבות קדש נחלה 
אל הים הגדול ואת פאת תימנה נגבה ופאת ים הים הגדול מגבול עד 
נכח לבוא חמת זאת פאת ימ וחלקתם את הארצ הזאת לכמ לשבטי 
ישראל והיה תפלו אותה בנחלה לכמ ולהגרים הגרים בתוככם אשר 
הולדו בנים בתוככם והיו לכם כאזרח בבני ישראל אתכם יפלו בנחלה 
בתוכ שבטי ישראל והיה בשבט אשר גר הגר אתו שם תתנו נחלתו 
נאם אדני יהוה ואלה שמות השבטים מקצה צפונה אל יד דרכ חתלנ 
לבוא חמת חצר עיננ גבול דמשק צפונה אל יד חמת והיו לו פאת קדים 
הים דנ אחד ועל גבול דנ מפאת קדים עד פאת ימה אשר אחד ועל 
גבול אשר מפאת קדימה ועד פאת ימה נפתלי אחד ועל גבול נפתלי 
מפאת קדמה עד פאת ימה מנשה אחד ועל גבול מנשה מפאת קדמה 
עד פאת ימה אפרים אחד ועל גבול אפרים מפאת קדים ועד פאת 
ימה ראובנ אחד ועל גבול ראובנ מפאת קדים עד פאת ימה יהודה 
אחד ועל גבול יהודה מפאת קדים עד פאת ימה תהיה התרומה אשר 
תרימו חמשה ועשרים אלפ רחב וארכ כאחד החלקים מפאת קדימה עד 
פאת ימה והיה המקדש בתוכו התרומה אשר תרימו ליהוה ארכ חמשה 
ועשרים אלפ ורחב עשרת אלפים ולאלה תהיה תרומת הקדש לכהנים 
צפונה חמשה ועשרים אלפ וימה רחב עשרת אלפים וקדימה רחב 
עשרת אלפים ונגבה ארכ חמשה ועשרים אלפ והיה מקדש יהוה בתוכו 
לכהנים המקדש מבני צדוק אשר שמרו משמרתי אשר לא תעו בתעות 
בני ישראל כאשר תעו הלוים והיתה להמ תרומיה מתרומת הארצ קדש 
קדשים אל גבול הלוים והלוים לעמת גבול הכהנים חמשה ועשרים אלפ 
ארכ ורחב עשרת אלפים כל ארכ חמשה ועשרים אלפ ורחב עשרת 
אלפים ולא ימכרו ממנו ולא ימר ולא יעבור יעביר ראשית הארצ כי קדש 
ליהוה וחמשת אלפים הנותר ברחב על פני חמשה ועשרים אלפ חל הוא 
לעיר למושב ולמגרש והיתה העיר בתוכה בתוכו ואלה מדותיה פאת 
צפונ חמש מאות וארבעת אלפים ופאת נגב חמש חמש מאות וארבעת 
אלפים ומפאת קדים חמש מאות וארבעת אלפים ופאת ימה חמש מאות 
וארבעת אלפים והיה מגרש לעיר צפונה חמשים ומאתים ונגבה חמשימ 
ומאתים וקדימה חמשים ומאתים וימה חמשים ומאתים והנותר בארכ 
לעמת תרומת הקדש עשרת אלפים קדימה ועשרת אלפים ימה והיה 
לעמת תרומת הקדש והיתה תבואתה תבואתו ללחמ לעבדי העיר 
והעבד העיר יעבדוהו מכל שבטי ישראל כל התרומה חמשה ועשרימ 
אלפ בחמשה ועשרים אלפ רביעית תרימו את תרומת הקדש אל אחזת 


העיר והנותר לנשיא מזה ומזה לתרומת הקדש ולאחזת העיר אל פני 
חמשה ועשרים אלפ תרומה עד גבול קדימה וימה על פני חמשה ועשרים 
אלפ על גבול ימה לעמת חלקים לנשיא והיתה תרומת הקדש ומקדש 
הבית בתוכה בתוכו ומאחזת הלוים ומאחזת העיר בתוכ אשר לנשיא 
יהיה בינ גבול יהודה ובינ גבול בנימנ לנשיא יהיה ויתר השבטים מפאת 
קדימה עד פאת ימה בנימנ אחד ועל גבול בנימנ מפאת קדימה עד פאת 
ימה שמעונ אחד ועל גבול שמעונ מפאת קדימה עד פאת ימה יששכר 
אחד ועל גבול יששכר מפאת קדימה עד פאת ימה זבולנ אחד ועל 
גבול זבולנ מפאת קדמה עד פאת ימה גד אחד ועל גבול גד אל פאת 
נגב תימנה והיה גבול מתמר מי מריבת קדש נחלה על הים הגדול זאת 
הארצ אשר תפילו מנחלה לשבטי ישראל ואלה מחלקותם נאם אדני 
יהוה ואלה תוצאת העיר מפאת צפונ חמש מאות וארבעת אלפים מדה 
ושערי העיר על שמות שבטי ישראל שערים שלושה צפונה שער ראובנ 
אחד שער יהודה אחד שער לוי אחד ואל פאת קדימה חמש מאות 
וארבעת אלפים ושערים שלשה ושער יוספ אחד שער בנימנ אחד שער 
דנ אחד ופאת נגבה חמש מאות וארבעת אלפים מדה ושערים שלשה 
שער שמעונ אחד שער יששכר אחד שער זבולנ אחד פאת ימה חמש 
מאות וארבעת אלפים שעריהם שלשה שער גד אחד שער אשר אחד 
שער נפתלי אחד סביב שמנה עשר אלפ ושמ העיר מיום יהוה שמה 


דבר יהוה אשר היה אל הושע בנ בארי בימי עזיה יותם אחז יחזקיה 
מלכי יהודה ובימי ירבעם בנ יואש מלכ ישראל תחלת דבר יהוה בהושע 
ויאמר יהוה אל הושע לכ קח לכ אשת זנונים וילדי זנונים כי זנה תזנה 
הארצ מאחרי יהוה וילכ ויקח את גמר בת דבלים ותהר ותלד לו בנ 
ויאמר יהוה אליו קרא שמו יזרעאל כי עוד מעט ופקדתי את דמי יזרעאל 
על בית יהוא והשבתי ממלכות בית ישראל והיה ביום ההוא ושברתי 
את קשת ישראל בעמק יזרעאל ותהר עוד ותלד בת ויאמר לו קרא 
שמה לא רחמה כי לא אוסיפ עוד ארחם את בית ישראל כי נשא אשא 
להם ואת בית יהודה ארחם והושעתים ביהוה אלהיהם ולא אושיעם 
בקשת ובחרב ובמלחמה בסוסים ובפרשים ותגמל את לא רחמה ותהר 
ותלד בנ ויאמר קרא שמו לא עמי כי אתם לא עמי ואנכי לא אהיה ס 
והיה מספר בני ישראל כחול הים אשר לא ימד ולא יספר והיה במקום 
אשר יאמר להמ לא עמי אתם יאמר להם בני אל חי ונקבצו בני יהודה 
ובני ישראל יחדו ושמו להם ראש אחד ועלו מנ הארצ כי גדול יום 
יזרעאל אמרו לאחיכם עמי ולאחותיכם רחמה ריבו באמכם ריבו כי היא 
לא אשתי ואנכי לא אישה ותסר זנוניה מפניה ונאפופיה מבינ שדיה פנ 
אפשיטנה ערמה והצגתיה כיום הולדה ושמתיה כמדבר ושתה כארצ 
ציה והמתיה בצמא ואת בניה לא ארחם כי בני זנונים המה כי זנתה אממ 
הבישה הורתם כי אמרה אלכה אחרי מאהבי נתני לחמי ומימי צמרי 
ופשתי שמני ושקויי לכנ הנני שכ את דרככ בסירים וגדרתי את גדרה 
ונתיבותיה לא תמצא ורדפה את מאהביה ולא תשיג אתמ ובקשתם ולא 
תמצא ואמרה אלכה ואשובה אל אישי הראשונ כי טוב לי אז מעתה 
והיא לא ידעה כי אנכי נתתי לה הדגנ והתירוש והיצהר וכספ הרביתי 
לה וזהב עשו לבעל לכנ אשוב ולקחתי דגני בעתו ותירושי במועדו 
והצלתי צמרי ופשתי לכסות את ערותה ועתה אגלה את נבלתה לעיני 
מאהביה ואיש לא יצילנה מידי והשבתי כל משושה חגה חדשה ושבתה 
וכל מועדה והשמתי גפנה ותאנתה אשר אמרה אתנה המה לי אשר 
נתנו לי מאהבי ושמתים ליער ואכלתם חית השדה ופקדתי עליה את 
ימי הבעלים אשר תקטיר להמ ותעד נזמה וחליתה ותלכ אחרי מאהביה 
ואתי שכחה נאם יהוה לכנ הנה אנכי מפתיה והלכתיה המדבר ודברתי 
על לבה ונתתי לה את כרמיה משם ואת עמק עכור לפתח תקוה וענתה 


שמה כימי נעוריה וכיום עלתה מארצ מצרים והיה ביום ההוא נאם יהוה 
תקראי אישי ולא תקראי לי עוד בעלי והסרתי את שמות הבעלימ מפיה 
ולא יזכרו עוד בשמם וכרתי להמ ברית ביום ההוא עמ חית השדה 
ועם עופ השמים ורמש האדמה וקשת וחרב ומלחמה אשבור מנ הארצ 
והשכבתים לבטח וארשתיכ לי לעולם וארשתיכ לי בצדק ובמשפט 
ובחסד וברחמים וארשתיכ לי באמונה וידעת את יהוה והיה ביום ההוא 
אענה נאם יהוה אענה את השמים והמ יענו את הארצ והארצ תענה את 
הדגנ ואת התירוש ואת היצהר והם יענו את יזרעאל וזרעתיה לי בארצ 
ורחמתי את לא רחמה ואמרתי ללא עמי עמי אתה והוא יאמר אלהי 
ויאמר יהוה אלי עוד לכ אהב אשה אהבת רע ומנאפת כאהבת יהוה את 
בני ישראל והמ פנים אל אלהים אחרים ואהבי אשישי ענבים ואכרה לי 
בחמשה עשר כספ וחמר שערים ולתכ שערים ואמר אליה ימים רבימ 
תשבי לי לא תזני ולא תהיי לאיש וגם אני אליכ כי ימים רבים ישבו בני 
ישראל אינ מלכ ואינ שר ואינ זבח ואינ מצבה ואינ אפוד ותרפים אחר 
ישבו בני ישראל ובקשו את יהוה אלהיהם ואת דוד מלכם ופחדו אל יהוה 
ואל טובו באחרית הימים שמעו דבר יהוה בני ישראל כי ריב ליהוה עם 
יושבי הארצ כי אינ אמת ואינ חסד ואינ דעת אלהים בארצ אלה וכחש 
ורצח וגנב ונאפ פרצו ודמים בדמים נגעו על כנ תאבל הארצ ואמלל כל 
יושב בה בחית השדה ובעופ השמים וגם דגי הים יאספו אכ איש אל ירב 
ואל יוכח איש ועמכ כמריבי כהנ וכשלת היום וכשל גם נביא עמכ לילה 
ודמיתי אמכ נדמו עמי מבלי הדעת כי אתה הדעת מאסת ואמאסאכ 
מכהנ לי ותשכח תורת אלהיכ אשכח בניכ גם אני כרבם כנ חטאו לי 
כבודם בקלונ אמיר חטאת עמי יאכלו ואל עונם ישאו נפשו והיה כעם 
ככהנ ופקדתי עליו דרכיו ומעלליו אשיב לו ואכלו ולא ישבעו הזנו ולא 
יפרצו כי את יהוה עזבו לשמר זנות ויינ ותירוש יקח לב עמי בעצו ישאל 
ומקלו יגיד לו כי רוח זנונים התעה ויזנו מתחת אלהיהם על ראשי ההרים 
יזבחו ועל הגבעות יקטרו תחת אלונ ולבנה ואלה כי טוב צלה על כנ 
תזנינה בנותיכם וכלותיכם תנאפנה לא אפקוד על בנותיכם כי תזנינה 
ועל כלותיכם כי תנאפנה כי המ עמ הזנות יפרדו ועם הקדשות יזבחו ועם 
לא יבינ ילבט אם זנה אתה ישראל אל יאשם יהודה ואל תבאו הגלגל 
ואל תעלו בית אונ ואל תשבעו חי יהוה כי כפרה סררה סרר ישראל עתה 
ירעמ יהוה ככבש במרחב חבור עצבים אפרים הנח לו סר סבאמ הזנה 
הזנו אהבו הבו קלונ מגניה צרר רוח אותה בכנפיה ויבשו מזבחותם 
שמעו זאת הכהנים והקשיבו בית ישראל ובית המלכ האזינו כי לכם 
המשפט כי פח הייתם למצפה ורשת פרושה על תבור ושחטה שטים 
העמיקו ואני מוסר לכלם אני ידעתי אפרים וישראל לא נכחד ממני כי 
עתה הזנית אפרים נטמא ישראל לא יתנו מעלליהם לשוב אל אלהיהמ 
כי רוח זנונים בקרבם ואת יהוה לא ידעו וענה גאונ ישראל בפניו וישראל 
ואפרים יכשלו בעונם כשל גמ יהודה עמם בצאנם ובבקרם ילכו לבקש 
את יהוה ולא ימצאו חלצ מהם ביהוה בגדו כי בנים זרים ילדו עתה 
יאכלם חדש את חלקיהם תקעו שופר בגבעה חצצרה ברמה הריעו 
בית אונ אחריכ בנימינ אפרים לשמה תהיה ביום תוכחה בשבטי ישראל 
הודעתי נאמנה היו שרי יהודה כמסיגי גבול עליהם אשפוכ כמים עברתי 
עשוק אפרים רצוצ משפט כי הואיל הלכ אחרי צו ואני כעש לאפרים 
וכרקב לבית יהודה וירא אפרים את חליו ויהודה את מזרו וילכ אפרים אל 
אשור וי שלח אל מלכ ירב והוא לא יוכל לרפא לכם ולא יגהה מכם מזור 
כי אנכי כשחל לאפרים וככפיר לבית יהודה אני אני אטרפ ואלכ אשא 
ואינ מציל אלכ אשובה אל מקומי עד אשר יאשמו ובקשו פני בצר להמ 
ישחרנני לכו ונשובה אל יהוה כי הוא טרפ וירפאנו יכ ויחבשנו יחינו מימים 
ביום השלישי יקמנו ונחיה לפניו ונדעה נרדפה לדעת את יהוה כשחר 


נכונ מוצאו ויבוא כגשם לנו כמלקוש יורה ארצ מה אעשה לכ אפרים מה 
אעשה לכ יהודה וחסדכם כעננ בקר וכטל משכים הלכ על כנ חצבתי 
בנביאים הרגתים באמרי פי ומשפטיכ אור יצא כי חסד חפצתי ולא זבח 
ודעת אלהים מעלות והמה כאדמ עברו ברית שמ בגדו בי גלעד קרית 
פעלי אונ עקבה מדם וכחכי איש גדודים חבר כהנים דרכ ירצחו שכמה 
כי זמה עשו בבית ישראל ראיתי שעריריה שערוריה שם זנות לאפרים 
נטמא ישראל גם יהודה שת קציר לכ בשובי שבות עמי כרפאי לישראל 
ונגלה עונ אפרים ורעות שמרונ כי פעלו שקר וגנב יבוא פשט גדוד בחוצ 
ובל יאמרו ללבבמ כל רעתמ זכרתי עתה סבבום מעלליהם נגד פני היו 
ברעתם ישמחו מלכ ובכחשיהם שרים כלמ מנאפים כמו תנור בערה 
מאפה ישבות מעיר מלוש בצק עד חמצתו יום מלכנו החלו שרים חמת 
מיינ משכ ידו את לצצים כי קרבו כתנור לבם בארבם כל הלילה ישנ 
אפהמ בקר הוא בער כאש להבה כלם יחמו כתנור ואכלו את שפטיהם 
כל מלכיהם נפלו אינ קרא בהם אלי אפרים בעמים הוא יתבולל אפרים 
היה עגה בלי הפוכה אכלו זרים כחו והוא לא ידע גמ שיבה זרקה בו והוא 
לא ידע וענה גאונ ישראל בפניו ולא שבו אל יהוה אלהיהם ולא בקשהו 
בכל זאת ויהי אפרים כיונה פותה אינ לב מצרים קראו אשור הלכו כאשר 
ילכו אפרוש עליהמ רשתי כעופ השמים אורידם איסרם כשמע לעדתמ 
אוי להם כי נדדו ממני שד להם כי פשעו בי ואנכי אפדם והמה דברו 
עלי כזבים ולא זעקו אלי בלבם כי יילילו על משכבותם על דגנ ותירוש 
יתגוררו יסורו בי ואני יסרתי חזקתי זרועתם ואלי יחשבו רע ישובו לא על 
היו כקשת רמיה יפלו בחרב שריהמ מזעם לשונם זו לעגם בארצ מצרים 
אל חככ שפר כנשר על בית יהוה יענ עברו בריתי ועל תורתי פשעו לי 
יזעקו אלהי ידענוכ ישראל זנח ישראל טוב אויב ירדפו המ המליכו ולא 
ממני השירו ולא ידעתי כספם וזהבם עשו להם עצבים למענ יכרת זנח 
עגלכ שמרונ חרה אפי במ עד מתי לא יוכלו נקינ כי מישראל והוא חרש 
עשהו ולא אלהים הוא כי שבבים יהיה עגל שמרונ כי רוח יזרעו וסופתה 
יקצרו קמה אינ לו צמח בלי יעשה קמח אולי יעשה זרים יבלעהו נבלע 
ישראל עתה היו בגוים ככלי אינ חפצ בו כי המה עלו אשור פרא בודד 
לו אפרים התנו אהבים גמ כי יתנו בגוים עתה אקבצם ויחלו מעט ממשא 
מלכ שרים כי הרבה אפרים מזבחת לחטא היו לו מזבחות לחטא אכתוב 
אכתב לו רבו רבי תורתי כמו זר נחשבו זבחי הבהבי יזבחו בשר ויאכלו 
יהוה לא רצמ עתה יזכר עונם ויפקד חטאותמ המה מצרים ישובו וישכח 
ישראל את עשהו ויבנ היכלות ויהודה הרבה ערים בצרות ושלחתי אש 
בעריו ואכלה ארמנתיה אל תשמח ישראל אל גיל כעמים כי זנית מעל 
אלהיכ אהבת אתננ על כל גרנות דגנ גרנ ויקב לא ירעם ותירוש יכחש 
בה לא ישבו בארצ יהוה ושב אפרים מצרים ובאשור טמא יאכלו לא 
יסכו ליהוה יינ ולא יערבו לו זבחיהם כלחמ אונים להמ כל אכליו יטמאו 
כי לחממ לנפשם לא יבוא בית יהוה מה תעשו ליום מועד וליום חג יהוה 
כי הנה הלכו משד מצרימ תקבצמ מפ תקברמ מחמד לכספמ קמוש 
יירשם חוח באהליהם באו ימי הפקדה באו ימי השלם ידעו ישראל אויל 
הנביא משגע איש הרוח על רב עונכ ורבה משטמה צפה אפרים עמ 
אלהי נביא פח יקוש על כל דרכיו משטמה בבית אלהיו העמיקו שחתו 
כימי הגבעה יזכור עונם יפקוד חטאותם כענבים במדבר מצאתי ישראל 
כבכורה בתאנה בראשיתה ראיתי אבותיכם המה באו בעל פעור וינזרו 
לבשת ויהיו שקוצים כאהבם אפרים כעופ יתעופפ כבודם מלדה ומבטנ 
ומהריונ כי אם יגדלו את בניהמ ושכלתים מאדם כי גמ אוי להמ בשורי 
מהמ אפרים כאשר ראיתי לצור שתולה בנוה ואפרים להוציא אל הרג 
בניו תנ להם יהוה מה תתנ תנ להמ רחמ משכיל ושדים צמקים כל 
רעתם בגלגל כי שמ שנאתים על רע מעלליהם מביתי אגרשם לא 


אוספ אהבתם כל שריהם סררים הכה אפרים שרשמ יבש פרי בלי בל 
יעשונ גם כי ילדונ והמתי מחמדי בטנם ימאסם אלהי כי לא שמעו לו ויהיו 
נדדים בגוים גפנ בוקק ישראל פרי ישוה לו כרב לפריו הרבה למזבחות 
כטוב לארצו היטיבו מצבות חלק לבם עתה יאשמו הוא יערפ מזבחותמ 
ישדד מצבותם כי עתה יאמרו אינ מלכ לנו כי לא יראנו את יהוה והמלכ 
מה יעשה לנו דברו דברים אלות שוא כרת ברית ופרח כראש משפט 
על תלמי שדי לעגלות בית אונ יגורו שכנ שמרונ כי אבל עליו עמו 
וכמריו עליו יגילו על כבודו כי גלה ממנו גם אותו לאשור יובל מנחה 
למלכ ירב בשנה אפרים יקח ויבוש ישראל מעצתו נדמה שמרונ מלכה 
כקצפ על פני מים ונשמדו במות אונ חטאת ישראל קוצ ודרדר יעלה על 
מזבחותמ ואמרו להרים כסונו ולגבעות נפלו עלינו מימי הגבעה חטאת 
ישראל שם עמדו לא תשיגם בגבעה מלחמה על בני עלוה באותי 
ואסרם ואספו עליהם עמים באסרם לשתי עינתם עונתם ואפרים עגלה 
מלמדה אהבתי לדוש ואני עברתי על טוב צוארה ארכיב אפרים יחרוש 
יהודה ישדד לו יעקב זרעו לכם לצדקה קצרו לפי חסד נירו לכם ניר 
ועת לדרוש את יהוה עד יבוא וירה צדק לכמ חרשתם רשע עולתה 
קצרתם אכלתם פרי כחש כי בטחת בדרככ ברב גבוריכ וקאם שאונ 
בעמכ וכל מבצריכ יושד כשד שלמנ בית ארבאל ביום מלחמה אמ על 
בנים רטשה ככה עשה לכמ בית אל מפני רעת רעתכם בשחר נדמה 
נדמה מלכ ישראל כי נער ישראל ואהבהו וממצרים קראתי לבני קראו 
להם כנ הלכו מפניהם לבעלים יזבחו ולפסלים יקטרונ ואנכי תרגלתי 
לאפרים קחמ על זרועתיו ולא ידעו כי רפאתים בחבלי אדמ אמשכמ 
בעבתות אהבה ואהיה להמ כמרימי על על לחיהם ואט אליו אוכיל לא 
ישוב אל ארצ מצרים ואשור הוא מלכו כי מאנו לשוב וחלה חרב בעריו 
וכלתה בדיו ואכלה ממעצותיהמ ועמי תלואים למשובתי ואל על יקראהו 
יחד לא ירומם איכ אתנכ אפרים אמגנכ ישראל איכ אתנכ כאדמה 
אשימכ כצבאים נהפכ עלי לבי יחד נכמרו נחומי לא אעשה חרונ אפי 
לא אשוב לשחת אפרים כי אל אנכי ולא איש בקרבכ קדוש ולא אבוא 
בעיר אחרי יהוה ילכו כאריה ישאג כי הוא ישאג ויחרדו בנים מים יחרדו 
כצפור ממצרים וכיונה מארצ אשור והושבתים על בתיהם נאם יהוה 
סבבני בכחש אפרים ובמרמה בית ישראל ויהודה עד רד עם אל ועם 
קדושים נאמנ אפרים רעה רוח ורדפ קדים כל היום כזב ושד ירבה וברית 
עם אשור יכרתו ושמנ למצרים יובל וריב ליהוה עם יהודה ולפקד על 
יעקב כדרכיו כמעלליו ישיב לו בבטנ עקב את אחיו ובאונו שרה את 
אלהים וישר אל מלאכ ויכל בכה ויתחננ לו בית אל ימצאנו ושם ידבר 
עמנו ויהוה אלהי הצבאות יהוה זכרו ואתה באלהיכ תשוב חסד ומשפט 
שמר וקוה אל אלהיכ תמיד כנענ בידו מאזני מרמה לעשק אהב ויאמר 
אפרים אכ עשרתי מצאתי אונ לי כל יגיעי לא ימצאו לי עונ אשר חטא 
ואנכי יהוה אלהיכ מארצ מצרים עד אושיבכ באהלים כימי מועד ודברתי 
על הנביאים ואנכי חזונ הרביתי וביד הנביאים אדמה אמ גלעד אונ אכ 
שוא היו בגלגל שורים זבחו גמ מזבחותם כגלים על תלמי שדי ויברח 
יעקב שדה ארמ ויעבד ישראל באשה ובאשה שמר ובנביא העלה יהוה 
את ישראל ממצרים ובנביא נשמר הכעיס אפרים תמרורים ודמיו עליו 
יטוש וחרפתו ישיב לו אדניו כדבר אפרים רתת נשא הוא בישראל ויאשם 
בבעל וימת ועתה יוספו לחטא ויעשו להם מסכה מכספם כתבונם עצבים 
מעשה חרשים כלה להמ המ אמרים זבחי אדם עגלים ישקונ לכנ יהיו 
כעננ בקר וכטל משכים הלכ כמצ יסער מגרנ וכעשנ מארבה ואנכי 
יהוה אלהיכ מארצ מצרים ואלהים זולתי לא תדע ומושיע אינ בלתי 
אני ידעתיכ במדבר בארצ תלאבות כמרעיתם וישבעו שבעו וירם לבם 
על כנ שכחוני ואהי להם כמו שחל כנמר על דרכ אשור אפגשמ כדב 


שכול ואקרע סגור לבם ואכלם שמ כלביא חית השדה תבקעמ שחתכ 
ישראל כי בי בעזרכ אהי מלככ אפוא ויושיעכ בכל עריכ ושפטיכ אשר 
אמרת תנה לי מלכ ושרים אתנ לכ מלכ באפי ואקח בעברתי צרור עונ 
אפרים צפונה חטאתו חבלי יולדה יבאו לו הוא בנ לא חכמ כי עת לא 
יעמד במשבר בנים מיד שאול אפדמ ממות אגאלם אהי דבריכ מות אהי 
קטבכ שאול נחמ יסתר מעיני כי הוא בנ אחים יפריא יבוא קדים רוח יהוה 
ממדבר עלה ויבוש מקורו ויחרב מעינו הוא ישסה אוצר כל כלי חמדה 
תאשם שמרונ כי מרתה באלהיה בחרב יפלו עלליהם ירטשו והריותיו 
יבקעו שובה ישראל עד יהוה אלהיכ כי כשלת בעונכ קחו עמכם דברים 
ושובו אל יהוה אמרו אליו כל תשא עונ וקח טוב ונשלמה פרים שפתינו 
אשור לא יושיענו על סוס לא נרכב ולא נאמר עוד אלהינו למעשה 
ידינו אשר בכ ירחם יתום] ארפא משובתם אהבמ נדבה כי שב אפי ממנו 
אהיה כטל לישראל יפרח כשושנה ויכ שרשיו כלבנונ ילכו ינקותיו ויהי 
כזית הודו וריח לו כלבנונ ישבו ישבי בצלו יחיו דגנ ויפרחו כגפנ זכרו 
כיינ לבנונ אפרים מה לי עוד לעצבים אני עניתי ואשורנו אני כברוש 
רעננ ממני פריכ נמצא מי חכמ ויבנ אלה נבונ וידעם כי ישרים דרכי יהוה 
וצדקים ילכו בם ופשעים יכשלו בם 


דבר יהוה אשר היה אל יואל בנ פתואל שמעו זאת הזקנים והאזינו 
כל יושבי הארצ ההיתה זאת בימיכם ואמ בימי אבתיכם עליה לבניכם 
ספרו ובניכם לבניהם ובניהם לדור אחר יתר הגזם אכל הארבה ויתר 
הארבה אכל הילק ויתר הילק אכל החסיל הקיצו שכורים ובכו והיללו 
כל שתי יינ על עסיס כי נכרת מפיכם כי גוי עלה על ארצי עצום ואינ 
מספר שניו שני אריה ומתלעות לביא לו שמ גפני לשמה ותאנתי לקצפה 
חשפ חשפה והשליכ הלבינו שריגיה אלי כבתולה חגרת שק על בעל 
נעוריה הכרת מנחה ונסכ מבית יהוה אבלו הכהנים משרתי יהוה שדד 
שדה אבלה אדמה כי שדד דגנ הוביש תירוש אמלל יצהר הבישו אכרים 
הילילו כרמים על חטה ועל שערה כי אבד קציר שדה הגפנ הובישה 
והתאנה אמללה רמונ גמ תמר ותפוח כל עצי השדה יבשו כי הביש 
ששונ מנ בני אדם חגרו וספדו הכהנים הילילו משרתי מזבח באו לינו 
בשקים משרתי אלהי כי נמנע מבית אלהיכם מנחה ונסכ קדשו צום 
קראו עצרה אספו זקנים כל ישבי הארצ בית יהוה אלהיכם וזעקו אל 
יהוה אהה ליום כי קרוב יום יהוה וכשד משדי יבוא הלוא נגד עינינו אכל 
נכרת מבית אלהינו שמחה וגיל עבשו פרדות תחת מגרפתיהם נשמו 
אצרות נהרסו ממגרות כי הביש דגנ מה נאנחה בהמה נבכו עדרי בקר 
כי אינ מרעה להמ גמ עדרי הצאנ נאשמו אליכ יהוה אקרא כי אש אכלה 
נאות מדבר ולהבה להטה כל עצי השדה גמ בהמות שדה תערוג אליכ 
כי יבשו אפיקי מים ואש אכלה נאות המדבר תקעו שופר בציונ והריעו 
בהר קדשי ירגזו כל ישבי הארצ כי בא יום יהוה כי קרוב יום חשכ ואפלה 
יום עננ וערפל כשחר פרש על ההרים עמ רב ועצום כמהו לא נהיה 
מנ העולם ואחריו לא יוספ עד שני דור ודור לפניו אכלה אש ואחריו 
תלהט להבה כגנ עדנ הארצ לפניו ואחריו מדבר שממה וגם פליטה 
לא היתה לו כמראה סוסים מראהו וכפרשים כנ ירוצונ כקול מרכבות 
על ראשי ההרים ירקדונ כקול להב אש אכלה קש כעמ עצומ ערוכ 
מלחמה פפניו יחילו עמים כל פנים קבצו פארור כגבורים ירצונ כאנשי 
מלחמה יעלו חומה ואיש בדרכיו ילכונ ולא יעבטונ ארחותם ואיש אחיו 
לא ידחקונ גבר במסלתו ילכונ ובעד השלח יפלו לא יבצעו בעיר ישקו 
בחומה ירצונ בבתים יעלו בעד החלונים יבאו כגנב לפניו רגזה ארצ 
רעשו שמים שמש וירח קדרו וכוכבים אספו נגהם ויהוה נתנ קולו לפני 
חילו כי רב מאד מחנהו כי עצומ עשה דברו כי גדול יום יהוה ונורא מאד 
ומי יכילנו ווגם עתה נאם יהוה שבו עדי בכל לבבכם ובצום ובבכי ובמספד 


וקרעו לבבכם ואל בגדיכם ושובו אל יהוה אלהיכם כי חנונ ורחום הוא 
ארכ אפים ורב חסד ונחמ על הרעה מי יודע ישוב ונחם והשאיר אחריו 
ברכה מנחה ונסכ ליהוה אלהיכם תקעו שופר בציונ קדשו צום קראו 
עצרה אספו עמ קדשו קהל קבצו זקנים אספו עוללים וינקי שדים יצא 
חתנ מחדרו וכלה מחפתה בינ האולם ולמזבח יבכו הכהנים משרתי יהוה 
ויאמרו חוסה יהוה על עמכ ואל תתנ נחלתכ לחרפה למשל במ גוים למה 
יאמרו בעמים איה אלהיהם ויקנא יהוה לארצו ויחמל על עמו וענ יהוה 
ויאמר לעמו הנני שלח לכם את הדגנ והתירוש והיצהר ושבעתם אתו 
ולא אתנ אתכם עוד חרפה בגוים ואת הצפוני ארחיק מעליכם והדחתיו 
אל ארצ ציה ושממה את פניו אל הים הקדמני וספו אל הים האחרונ 
ועלה באשו ותעל צחנתו כי הגדיל לעשות אל תיראי אדמה גילי ושמחי 
כי הגדיל יהוה לעשות אל תיראו בהמות שדי כי דשאו נאות מדבר כי 
עצ נשא פריו תאנה וגפנ נתנו חילם ובני ציונ גילו ושמחו ביהוה אלהיכם 
כי נתנ לכם את המורה לצדקה ויורד לכם גשם מורה ומלקוש בראשונ 
ומלאו הגרנות בר והשיקו היקבים תירוש ויצהר ושלמתי לכם את השנים 
אשר אכל הארבה הילק והחסיל והגזם חילי הגדול אשר שלחתי בכמ 
ואכלתם אכול ושבוע והללתם את שמ יהוה אלהיכם אשר עשה עמכמ 
להפליא ולא יבשו עמי לעולם וידעתמ כי בקרב ישראל אני ואני יהוה 
אלהיכם ואינ עוד ולא יבשו עמי לעולם והיה אחרי כנ אשפוכ את רוחי 
על כל בשר ונבאו בניכם ובנותיכם זקניכם חלמות יחלמונ בחוריכם 
חזינות יראו וגם על העבדים ועל השפחות בימימ ההמה אשפוכ את 
רוחי ונתתי מופתים בשמים ובארצ דמ ואש ותימרות עשנ השמש יהפכ 
לחשכ והירח לדמ לפני בוא יום יהוה הגדול והנורא והיה כל אשר יקרא 
בשמ יהוה ימלט כי בהר ציונ ובירושלם תהיה פליטה כאשר אמר יהוה 
ובשרידים אשר יהוה קרא כי הנה בימים] ההמה ובעת ההיא אשר אשוב 
אשיב את שבות יהודה וירושלם וקבצתי את כל הגוים והורדתים אל 
עמק יהושפט ונשפטתי עממ שמ על עמי ונחלתי ישראל אשר פזרו 
בגוים ואת ארצי חלקו ואל עמי ידו גורל ויתנו הילד בזונה והילדה מכרו 
ביינ וישתו וגם מה אתמ לי צר וצידונ וכל גלילות פלשת הגמול אתמ 
משלמים עלי ואם גמלים אתמ עלי קל מהרה אשיב גמלכם בראשכמ 
אשר כספי וזהבי לקחתם ומחמדי הטבים הבאתם להיכליכם ובני יהודה 
ובני ירושלם מכרתם לבני היונים למענ הרחיקם מעל גבולמ הנני מעירמ 
מנ המקום אשר מכרתם אתם שמה והשבתי גמלכם בראשכמ ומכרתי 
את בניכם ואת בנותיכם ביד בני יהודה ומכרום] לשבאים אל גוי רחוק כי 
יהוה דבר קראו זאת בגוים קדשו מלחמה העירו הגבורים יגשו יעלו כל 
אנשי המלחמה כתו אתיכם לחרבות ומזמרתיכם לרמחים החלש יאמר 
גבור אני עושו ובאו כל הגוים מסביב ונקבצו שמה הנחת יהוה גבוריכ 
יעורו ויעלו הגוים אל עמק יהושפט כי שם אשב לשפט את כל הגוים 
מסביב שלחו מגל כי בשל קציר באו רדו כי מלאה גת השיקו היקבים כי 
רבה רעתמ המונים המונים בעמק החרוצ כי קרוב יום יהוה בעמק החרוצ 
שמש וירח קדרו וכוכבים אספו נגהם ויהוה מציונ ישאג ומירושלם יתנ 
קולו ורעשו שמים וארצ ויהוה מחסה לעמו ומעוז לבני ישראל וידעתם 
כי אני יהוה אלהיכם שכנ בציונ הר קדשי והיתה ירושלם קדש וזרים 
לא יעברו בה עוד והיה ביום ההוא יטפו ההרים עסיס והגבעות תלכנה 
חלב וכל אפיקי יהודה ילכו מים ומעינ מבית יהוה יצא והשקה את נחל 
השטים מצרים לשממה תהיה ואדום למדבר שממה תהיה מחמס בני 
יהודה אשר שפכו דמ נקיא בארצם ויהודה לעולם תשב וירושלם לדור 
ודור ונקיתי דממ לא נקיתי ויהוה שכנ בציונ 


דברי עמוס אשר היה בנקדים מתקוע אשר חזה על ישראל בימי 
עזיה מלכ יהודה ובימי ירבעם בנ יואש מלכ ישראל שנתים לפני הרעש 


ויאמר יהוה מציונ ישאג ומירושלם יתנ קולו ואבלו נאות הרעים ויבש ראש 
הכרמל כה אמר יהוה על שלשה פשעי דמשק ועל ארבעה לא אשיבנו 
על דושם בחרצות הברזל את הגלעד ושלחתי אש בבית חזאל ואכלה 
ארמנות בנ הדד ושברתי בריח דמשק והכרתי יושב מבקעת אונ ותומכ 
שבט מבית עדנ וגלו עמ ארמ קירה אמר יהוה כה אמר יהוה על שלשה 
פשעי עזה ועל ארבעה לא אשיבנו על הגלותמ גלות שלמה להסגיר 
לאדום ושלחתי אש בחומת עזה ואכלה ארמנתיה והכרתי יו שב מאשדוד 
ותומכ שבט מאשקלונ והשיבותי ידי על עקרונ ואבדו שארית פלשתים 
אמר אדני יהוה כה אמר יהוה על שלשה פשעי צר ועל ארבעה לא 
אשיבנו על הסגירם גלות שלמה לאדומם ולא זכרו ברית אחים ושלחתי 
אש בחומת צר ואכלה ארמנתיה כה אמר יהוה על שלשה פשעי אדומ 
ועל ארבעה לא אשיבנו על רדפו בחרב אחיו ושחת רחמיו ויטרפ לעד 
אפו ועברתו שמרה נצח ושלחתי אש בתימנ ואכלה ארמנות בצרה 
כה אמר יהוה על שלשה פשעי בני עמונ ועל ארבעה לא אשיבנו על 
בקעמ הרות הגלעד למענ הרחיב את גבולם והצתי אש בחומת רבה 
ואכלה ארמנותיה בתרועה ביום מלחמה בסער ביום סופה והלכ מלכמ 
בגולה הוא ושריו יחדו אמר יהוה כה אמר יהוה על שלשה פשעי מואב 
ועל ארבעה לא אשיבנו על שרפו עצמות מלכ אדום לשיד ושלחתי 
אש במואב ואכלה ארמנות הקריות ומת בשאונ מואב בתרועה בקול 
שופר והכרתי שופט מקרבה וכל שריה אהרוג עמו אמר יהוה כה אמר 
יהוה על שלשה פשעי יהודה ועל ארבעה לא אשיבנו על מאסם את 
תורת יהוה וחקיו לא שמרו ויתעום כזביהם אשר הלכו אבותם אחריהמ 
ושלחתי אש ביהודה ואכלה ארמנות ירושלם כה אמר יהוה על שלשה 
פשעי ישראל ועל ארבעה לא אשיבנו על מכרם בכספ צדיק ואביונ 
בעבור נעלימם השאפים על עפר ארצ בראש דלים ודרכ ענוים יטו ואיש 
ואביו ילכו אל הנערה למענ חלל את שמ קדשי ועל בגדים חבלים 
יטו אצל כל מזבח ויינ ענושים ישתו בית אלהיהם ואנכי השמדתי את 
האמרי מפניהמ אשר כגבה ארזים גבהו וחסנ הוא כאלונים ואשמיד 
פריו ממעל ושרשיו מתחת ואנכי העליתי אתכם מארצ מצרימ ואולכ 
אתכמ במדבר ארבעים שנה לרשת את ארצ האמרי ואקים מבניכם 
לנביאים ומבחוריכם לנזרים האפ אינ זאת בני ישראל נאמם יהוה ותשקו 
את הנזרים יינ ועל הנביאים צויתמ לאמר לא תנבאו הנה אנכי מעיק 
תחתיכם כאשר תעיק העגלה המלאה לה עמיר ואבד מנוס מקל וחזק 
לא יאמצ כחו וגבור לא ימלט נפשו ותפש הקשת לא יעמד וקל ברגליו 
לא ימלט ורכב הסוס לא ימלט נפשו ואמיצ לבו בגבורים ערום ינוס ביומ 
ההוא נאם יהוה שמעו את הדבר הזה אשר דבר יהוה עליכם בני ישראל 
על כל המשפחה אשר העליתי מארצ מצרים לאמר רק אתכמ ידעתי 
מכל משפחות האדמה על כנ אפקד עליכם את כל עונתיכם הילכו 
שנים יחדו בלתי אמ נועדו הישאג אריה ביער וטרפ אינ לו היתנ כפיר 
קולו ממענתו בלתי אמ לכד התפל צפור על פח הארצ ומוקש אינ לה 
היעלה פח מנ האדמה ולכוד לא ילכוד אמ יתקע שופר בעיר ועם לא 
יחרדו אמ תהיה רעה בעיר ויהוה לא עשה כי לא יעשה אדני יהוה דבר כי 
אמ גלה סודו אל עבדיו הנביאים אריה שאג מי לא יירא אדני יהוה דבר 
מי לא ינבא השמיעו על ארמנות באשדוד ועל ארמנות בארצ מצרימ 
ואמרו האספו על הרי שמרונ וראו מהומת רבות בתוכה ועשוקים בקרבה 
ולא ידעו עשות נכחה נאם יהוה האוצרים חמס ושד בארמנותיהם לכנ 
כה אמר אדני יהוה צר וסביב הארצ והורד ממכ עזכ ונבזו ארמנותיכ 
כה אמר יהוה כאשר יציל הרעה מפי הארי שתי כרעים או בדל אזנ 
כנ ינצלו בני ישראל הישבים בשמרונ בפאת מטה ובדמשק ערש שמעו 
והעידו בבית יעקב נאם אדני יהוה אלהי הצבאות כי ביום] פקדי פשעי 


ישראל עליו ופקדתי על מזבחות בית אל ונגדעו קרנות המזבח ונפלו 
לארצ והכיתי בית החרפ על בית הקיצ ואבדו בתי השנ וספו בתים רבים 
נאמ יהוה שמעו הדבר הזה פרות הבשנ אשר בהר שמרונ העשקות 
דלים הרצצות אביונים האמרת לאדניהם הביאה ונשתה נשבע אדני 
יהוה בקדשו כי הנה ימים באים עליכם ונשא אתכמ בצנות ואחריתכנ 
בסירות דוגה ופרצים תצאנה אשה נגדה והשלכתנה ההרמונה נאמ 
יהוה באו בית אל ופשעו הגלגל הרבו לפשע והביאו לבקר זבחיכם 
לשלשת ימימ מעשרתיכם וקטר מחמצ תודה וקראו נדבות השמיעו כי 
כנ אהבתם בני ישראל נאם אדני יהוה וגם אני נתתי לכם נקיונ שנים 
בכל עריכם וחסר לחמ בכל מקומתיכם ולא שבתם עדי נאם יהוה וגם 
אנכי מנעתי מכם את הגשם בעוד שלשה חדשים לקציר והמטרתי על 
עיר אחת ועל עיר אחת לא אמטיר חלקה אחת תמטר וחלקה אשר 
לא תמטיר עליה תיבש ונעו שתים שלש ערים אל עיר אחת לשתות 
מים ולא ישבעו ולא שבתמ עדי נאם יהוה הכיתי אתכם בשדפונ ובירקונ 
הרבות גנותיכם וכרמיכם ותאניכם וזיתיכם יאכל הגזם ולא שבתם עדי 
נאם יהוה שלחתי בכם דבר בדרכ מצרים הרגתי בחרב בחוריכם עמ 
שבי סוסיכם ואעלה באש מחניכם ובאפכם ולא שבתם עדי נאם יהוה 
הפכתי בכם כמהפכת אלהים את סדמ ואת עמרה ותהיו כאוד מצל 
משרפה ולא שבתם עדי נאם יהוה לכנ כה אעשה לכ ישראל עקב כי 
זאת אעשה לכ הכונ לקראת אלהיכ ישראל כי הנה יוצר הרים וברא 
רוח ומגיד לאדמם מה שחו עשה שחר עיפה ודרכ על במתי ארצ יהוה 
אלהי צבאות שמו שמעו את הדבר הזה אשר אנכי נשא עליכם קינה 
בית ישראל נפלה לא תוסיפ קומ בתולת ישראל נטשה על אדמתה אינ 
מקימה כי כה אמר אדני יהוה העיר היצאת אלפ תשאיר מאה והיוצאת 
מאה תשאיר עשרה לבית ישראל כי כה אמר יהוה לבית ישראל דרשוני 
וחיו ואל תדרשו בית אל והגלגל לא תבאו ובאר שבע לא תעברו כי 
הגלגל גלה יגלה ובית אל יהיה לאונ דרשו את יהוה וחיו פנ יצלח כאש 
בית יוספ ואכלה ואינ מכבה לבית אל ההפכים ללענה משפט וצדקה 
לארצ הניחו עשה כימה וכסיל והפכ לבקר צלמות ויום לילה החשיכ 
הקורא למי הים וישפכם על פני הארצ יהוה שמו המבליג שד על עז 
ושד על מבצר יבוא שנאו בשער מוכיח ודבר תמים יתעבו לכנ יענ 
בושסכם על דל ומשאת בר תקחו ממנו בתי גזית בניתם ולא תשבו במ 
כרמי חמד נטעתם ולא תשתו את יינם כי ידעתי רבימ פשעיכם ועצמים 
חטאתיכם צררי צדיק לקחי כפר ואביונים בשער הטו לכנ המשכיל בעת 
ההיא ידם כי עת רעה היא דרשו טוב ואל רע למענ תחיו ויהי כנ יהוה 
אלהי צבאות אתכם כאשר אמרתם שנאו רע ואהבו טוב והציגו בשער 
משפט אולי יחננ יהוה אלהי צבאות שארית יוספ לכנ כה אמר יהוה 
אלהי צבאות אדני בכל רחבות מספד ובכל חוצות יאמרו הו הו וקראו 
אכר אל אבל ומספד אל יודעי נהי ובכל כרמים מספד כי אעבר בקרבכ 
אמר יהוה הוי המתאוים את יום יהוה למה זה לכמ יום יהוה הוא חשכ 
ולא אור כאשר ינוס איש מפני הארי ופגעו הדב ובא הבית וסמכ ידו על 
הקיר ונשכו הנחש הלא חשכ יום יהוה ולא אור ואפל ולא נגה לו שנאתי 
מאסתי חגיכם ולא אריח בעצרתיכם כי אמ תעלו לי עלות ומנחתיכם 
לא ארצה ושלם מריאיכם לא אביט הסר מעלי המונ שריכ וזמרת נבליכ 
לא אשמע ויגל כמים משפט וצדקה כנחל איתנ הזבחים ומנחה הגשתמ 
לי במדבר ארבעים שנה בית ישראל ונשאתם את סכות מלככם ואת 
כיונ צלמיכם כוכב אלהיכם אשר עשיתם לכמ והגליתי אתכם מהלאה 
לדמשק אמר יהוה אלהי צבאות שמו הוי השאננים בציונ והבטחים בהר 
שמרונ נקבי ראשית הגוים ובאו להמ בית ישראל עברו כלנה וראו ולכו 
משם חמת רבה ורדו גת פלשתים הטובים מנ הממלכות האלה אמ 


רב גבולם מגבלכם המנדים ליום רע ותגישונ שבת חמס השכבים על 
מטות שנ וסרחים על ערשותם ואכלים כרים מצאנ ועגלים מתוכ מרבק 
הפרטים על פי הנבל כדויד חשבו להם כלי שיר השתים במזרקי יינ 
וראשית שמנים ימשחו ולא נחלו על שבר יוספ לכנ עתה יגלו בראש 
גלים וסר מרזח סרוחים נשבע אדני יהוה בנפשו נאם יהוה אלהי צבאות 
מתאב אנכי את גאונ יעקב וארמנתיו שנאתי והסגרתי עיר ומלאה והיה 
אם יותרו עשרה אנשים בבית אחד ומתו ונשאו דודו ומסרפו להוציא 
עצמים מנ הבית ואמר לאשר בירכתי הבית העוד עמכ ואמר אפס ואמר 
הס כי לא להזכיר בשם יהוה כי הנה יהוה מצוה והכה הבית הגדול 
רסיסים והבית הקטנ בקעים הירצונ בסלע סוסים אמ יחרוש בבקרים כי 
הפכתמ לראש משפט ופרי צדקה ללענה השמחים ללא דבר האמרים 
הלוא בחזקנו לקחנו לנו קרנים כי הנני מקים עליכם בית ישראל נאמ 
יהוה אלהי הצבאות גוי ולחצו אתכם מלבוא חמת עד נחל הערבה כה 
הראני אדני יהוה והנה יוצר גבי בתחלת עלות הלקש והנה לקש אחר 
גזי המלכ והיה אמ כלה לאכול את עשב הארצ ואמר אדני יהוה סלח 
נא מי יקום יעקב כי קטנ הוא נחם יהוה על זאת לא תהיה אמר יהוה כה 
הראני אדני יהוה והנה קרא לרב באש אדני יהוה ותאכל את תהום רבה 
ואכלה את החלק ואמר אדני יהוה חדל נא מי יקום יעקב כי קטנ הוא 
נחמ יהוה על זאת גמ היא לא תהיה אמר אדני יהוה כה הראני והנה 
אדני נצב על חומת אנכ ובידו אנכ ויאמר יהוה אלי מה אתה ראה עמוס 
ואמר אנכ ויאמר אדני הנני שמ אנכ בקרב עמי ישראל לא אוסיפ עוד 
עבור לו ונשמו במות ישחק ומקדשי ישראל יחרבו וקמתי על בית ירבעם 
בחרב וישלח אמציה כהנ בית אל אל ירבעם מלכ ישראל לאמר קשר 
עליכ עמוס בקרב בית ישראל לא תוכל הארצ להכיל את כל דבריו 
כי כה אמר עמוס בחרב ימות ירבעמ וישראל גלה יגלה מעל אדמתו 
ויאמר אמציה אל עמוס חזה לכ ברח לכ אל ארצ יהודה ואכל שמ לחמ 
ושם תנבא ובית אל לא תוסיפ עוד להנבא כי מקדש מלכ הוא ובית 
ממלכה הוא ויענ עמוס ויאמר אל אמציה לא נביא אנכי ולא בנ נביא 
אנכי כי בוקר אנכי ובולס שקמים ויקחני יהוה מאחרי הצאנ ויאמר אלי 
יהוה לכ הנבא אל עמי ישראל ועתה שמע דבר יהוה אתה אמר לא 
תנבא על ישראל ולא תטיפ על בית ישחק לכנ כה אמר יהוה אשתכ 
בעיר תזנה ובניכ ובנתיכ בחרב יפלו ואדמתכ בחבל תחלק ואתה על 
אדמה טמאה תמות וישראל גלה יגלה מעל אדמתו כה הראני אדני 
יהוה והנה כלוב קיצ ויאמר מה אתה ראה עמוס ואמר כלוב קיצ ויאמר 
יהוה אלי בא הקצ אל עמי ישראל לא אוסיפ עוד עבור לו והילילו 
שירות היכל ביום ההוא נאם אדני יהוה רב הפגר בכל מקום השליכ 
הס שמעו זאת השאפים אביונ ולשבית ענוי עניי ארצ לאמר מתי יעבר 
החדש ונשבירה שבר והשבת ונפתחה בר להקטינ איפה ולהגדיל שקל 
ולעות מאזני מרמה לקנות בכספ דלים ואביונ בעבור נעלים ומפל בר 
נשביר נשבע יהוה בגאונ יעקב אמ אשכח לנצח כל מעשיהם העל זאת 
לא תרגז הארצ ואבל כל יושב בה ועלתה כאר כלה ונגרשה ונשקה 
ונשקעה כיאור מצרים והיה ביום ההוא נאמ אדני יהוה והבאתי השמש 
בצהרים והחשכתי לארצ ביום אור והפכתי חגיכם לאבל וכל שיריכם 
לקינה והעליתי על כל מתנים שק ועל כל ראש קרחה ושמתיה כאבל 
יחיד ואחריתה כיום מר הנה ימים באים נאם אדני יהוה והשלחתי רעב 
בארצ לא רעב ללחמ ולא צמא למים כי אמ לשמע את דברי יהוה 
ונעו מים עד ים ומצפונ ועד מזרח ישוטטו לבקש את דבר יהוה ולא 
ימצאו ביום ההוא תתעלפנה הבתולת היפות והבחורים בצמא הנשבעים 
באשמת שמרונ ואמרו חי אלהיכ דנ וחי דרכ באר שבע ונפלו ולא יקומו 
עוד ראיתי את אדני נצב על המזבח ויאמר הכ הכפתור וירעשו הספים 


ובצעם בראש כלם ואחריתם בחרב אהרג לא ינוס להמ נס ולא ימלט 
להם פליט אמ יחתרו בשאול משם ידי תקחם ואמ יעלו השמים משמ 
אורידם ואם יחבאו בראש הכרמל משמ אחפש ולקחתים ואם יסתרו 
מנגד עיני בקרקע הימ משם אצוה את הנחש ונשכם ואם ילכו בשבי 
לפני איביהם משם אצוה את החרב והרגתם ושמתי עיני עליהם לרעה 
ולא לטובה ואדני יהוה הצבאות הנוגע בארצ ותמוג ואבלו כל יושבי בה 
ועלתה כיאר כלה ושקעה כיאר מצרים הבונה בשמים מעלותו מעלותיו 
ואגדתו על ארצ יסדה הקרא למי הים וישפכם על פני הארצ יהוה 
שמו הלוא כבני כשיים אתם לי בני ישראל נאם יהוה הלוא את ישראל 
העליתי מארצ מצרים ופלשתיים מכפתור וארמ מקיר הנה עיני אדני 
יהוה בממלכה החטאה והשמדתי אתה מעל פני האדמה אפס כי לא 
השמיד אשמיד את בית יעקב נאם יהוה כי הנה אנכי מצוה והנעותי בכל 
הגוים את בית ישראל כאשר ינוע בכברה ולא יפול צרור ארצ בחרב 
ימותו כל חטאי עמי האמרים לא תגיש ותקדים בעדינו הרעה ביום ההוא 
אקים את סכת דויד הנפלת וגדרתי את פרציהנ והרסתיו אקים ובניתיה 
כימי עולם למענ יירשו את שארית אדום וכל הגוים אשר נקרא שמי 
עליהם נאם יהוה עשה זאת הנה ימים באים נאם יהוה ונגש חורש בקצר 
ודרכ ענבים במשכ הזרע והטיפו ההרים עסיס וכל הגבעות תתמוגגנה 
ושבתי את שבות עמי ישראל ובנו ערים נשמות וישבו ונטעו כרמים ושתו 
את יינם ועשו גנות ואכלו את פריהם ונטעתים על אדמתם ולא ינתשו 
עוד מעל אדמתם אשר נתתי להמ אמר יהוה אלהיכ 


חזונ עבדיה כה אמר אדני יהוה לאדום שמועה שמענו מאת יהוה 
וציר בגוים שלח קומו ונקומה עליה למלחמה הנה קטנ נתתיכ בגוים בזוי 
אתה מאד זדונ לבכ השיאכ שכני בחגוי סלע מרום שבתו אמר בלבו מי 
יורדני ארצ אמ תגביה כנשר ואם בינ כוכבים שים קנכ משמ אורידכ נאם 
יהוה אם גנבים באו לכ אמ שודדי לילה איכ נדמיתה הלוא יגנבו דימ 
אמ בצרים באו לכ הלוא ישאירו עללות איכ נחפשו עשו נבעו מצפניו 
עד הגבול שלחוכ כל אנשי בריתכ השיאוכ יכלו לכ אנשי שלמכ לחמכ 
ישימו מזור תחתיכ אינ תבונה בו הלוא ביום ההוא נאם יהוה והאבדתי 
חכמים מאדום ותבונה מהר עשו וחתו גבוריכ תימנ למענ יכרת איש 
מהר עשו מקטל מחמס אחיכ יעקב תכסכ בושה ונכרת לעולם ביום 
עמדכ מנגד ביום שבות זרים חילו ונכרים באו שערו שעריו ועל ירושלם 
ידו גורל גם אתה כאחד מהמ ואל תרא ביום אחיכ ביום נכרו ואל תשמח 
לבני יהודה ביום אבדם ואל תגדל פיכ ביום צרה אל תבוא בשער עמי 
ביום אידמ אל תרא גמ אתה ברעתו ביום אידו ואל תשלחנה בחילו ביום 
אידו ואל תעמד על הפרק להכרית את פליטיו ואל תסגר שרידיו ביום 
צרה כי קרוב יום יהוה על כל הגוים כאשר עשית יעשה לכ גמלכ ישוב 
בראשכ כי כאשר שתיתם על הר קדשי ישתו כל הגוים תמיד ושתו ולעו 
והיו כלוא היו ובהר ציונ תהיה פליטה והיה קדש וירשו בית יעקב את 
מורשיהם והיה בית יעקב אש ובית יוספ להבה ובית עשו לקש ודלקו 
בהם ואכלום ולא יהיה שריד לבית עשו כי יהוה דבר וירשו הנגב את 
הר עשו והשפלה את פלשתים וירשו את שדה אפרים ואת שדה שמרונ 
ובנימנ את הגלעד וגלת החל הזה לבני ישראל אשר כנענים עד צרפת 
וגלת ירושלם אשר בספרד ירשו את ערי הנגב ועלו מושעים בהר ציונ 
לשפט את הר עשו והיתה ליהוה המלוכה 


ויהי דבר יהוה אל יונה בנ אמתי לאמר קום לכ אל נינוה העיר 
הגדולה וקרא עליה כי עלתה רעתם לפני ויקם יונה לברח תרשישה 
מלפני יהוה וירד יפו וימצא אניה באה תרשיש ויתנ שכרה וירד בה לבוא 
עמהמ תרשישה מלפני יהוה ויהוה הטיל רוח גדולה אל הים ויהי סער 
גדול בים והאניה חשבה להשבר וייראו המלחים ויזעקו איש אל אלהיו 


ויטלו את הכלים אשר באניה אל הים להקל מעליהם ויונה ירד אל ירכתי 
הספינה וישכב וירדם ויקרב אליו רב החבל ויאמר לו מה לכ נרדם קום 
קרא אל אלהיכ אולי יתעשת האלהים לנו ולא נאבד ויאמרו איש אל 
רעהו לכו ונפילה גורלות ונדעה בשלמי הרעה הזאת לנו ויפלו גורלות 
ויפל הגורל על יונה ויאמרו אליו הגידה נא לנו באשר למי הרעה הזאת 
לנו מה מלאכתכ ומאינ תבוא מה ארצכ ואי מזה עם אתה ויאמר אליהמ 
עברי אנכי ואת יהוה אלהי השמים אני ירא אשר עשה את הים ואת 
היבשה וייראו האנשים יראה גדולה ויאמרו אליו מה זאת עשית כי ידעו 
האנשים כי מלפני יהוה הוא ברח כי הגיד להמם ויאמרו אליו מה נעשה 
לכ וישתק הים מעלינו כי הים הולכ וסער ויאמר אליהם שאוני והטילני 
אל הים וישתק הימ מעליכם כי יודע אני כי בשלי הסער הגדול הזה 
עליכם ויחתרו האנשים להשיב אל היבשה ולא יכלו כי הים הולכ וסער 
עליהם ויקראו אל יהוה ויאמרו אנה יהוה אל נא נאבדה בנפש האיש 
הזה ואל תתנ עלינו דם נקיא כי אתה יהוה כאשר חפצת עשית וישאו 
את יונה ויטלהו אל הים ויעמד הים מזעפו וייראו האנשים יראה גדולה 
את יהוה ויזבחו זבח ליהוה וידרו נדרים וימנ יהוה דג גדול לבלע את 
יונה ויהי יונה במעי הדג שלשה ימים ושלשה לילות ויתפלל יונה אל 
יהוה אלהיו ממעי הדגה ויאמר קראתי מצרה לי אל יהוה ויענני מבטנ 
שאול שועתי שמעת קולי ותשליכני מצולה בלבב ימים ונהר יסבבני כל 
משבריכ וגליכ עלי עברו ואני אמרתי נגרשתי מנגד עיניכ אכ אוסיפ 
להביט אל היכל קדשכ אפפוני מים עד נפש תהום יסבבני סופ חבוש 
לראשי לקצבי הרים ירדתי הארצ ברחיה בעדי לעולם ותעל משחת חיי 
יהוה אלהי בהתעטפ עלי נפשי את יהוה זכרתי ותבוא אליכ תפלתי אל 
היכל קדשכ משמרים הבלי שוא חסדם יעזבו ואני בקול תודה אזבחה 
לכ אשר נדרתי אשלמה ישועתה ליהוה ויאמר יהוה לדג ויקא את יונה 
אל היבשה ויהי דבר יהוה אל יונה שנית לאמר קום לכ אל נינוה העיר 
הגדולה וקרא אליה את הקריאה אשר אנכי דבר אליכ ויקם יונה וילכ 
אל נינוה כדבר יהוה ונינוה היתה עיר גדולה לאלהים מהלכ שלשת 
ימים ויחל יונה לבוא בעיר מהלכ יום אחד ויקרא ויאמר עוד ארבעים 
יום ונינוה נהפכת ויאמינו אנשי נינוה באלהים ויקראו צום וילבשו שקים 
מגדולם ועד קטנם ויגע הדבר אל מלכ נינוה ויקם מכסאו ויעבר אדרתו 
מעליו ויכס שק וישב על האפר ויזעק ויאמר בנינוה מטעם המלכ וגדליו 
לאמר האדם והבהמה הבקר והצאנ אל יטעמו מאומה אל ירעו ומים 
אל ישתו ויתכסו שקים האדם והבהמה ויקראו אל אלהים בחזקה וישבו 
איש מדרכו הרעה ומנ החמס אשר בכפיהמ מי יודע ישוב ונחמ האלהים 
ושב מחרונ אפו ולא נאבד וירא האלהים את מעשיהמם כי שבו מדרכמ 
הרעה וינחם האלהים על הרעה אשר דבר לעשות להם ולא עשה וירע 
אל יונה רעה גדולה ויחר לו ויתפלל אל יהוה ויאמר אנה יהוה הלוא זה 
דברי עד היותי על אדמתי על כנ קדמתי לברח תרשישה כי ידעתי כי 
אתה אל חנונ ורחום ארכ אפים ורב חסד ונחמ על הרעה ועתה יהוה 
קח נא את נפשי ממני כי טוב מותי מחיי ויאמר יהוה ההיטב חרה לכ ויצא 
יונה מנ העיר וישב מקדם לעיר ויעש לו שמ סכה וישב תחתיה בצל עד 
אשר יראה מה יהיה בעיר וימנ יהוה אלהים קיקיונ ויעל מעל ליונה להיות 
צל על ראשו להציל לו מרעתו וישמח יונה על הקיקיונ שמחה גדולה 
וימנ האלהים תולעת בעלות השחר למחרת ותכ את הקיקיונ וייבש ויהי 
כזרח השמש וימנ אלהים רוח קדים חרישית ותכ השמש על ראש יונה 
ויתעלפ וישאל את נפשו למות ויאמר טוב מותי מחיי ויאמר אלהים אל 
יונה ההיטב חרה לכ על הקיקיונ ויאמר היטב חרה לי עד מות ויאמר 
יהוה אתה חסת על הקיקיונ אשר לא עמלת בו ולא גדלתו שבנ לילה 
היה ובנ לילה אבד ואני לא אחוס על נינוה העיר הגדולה אשר יש בה 


הרבה משתים עשרה רבו אדם אשר לא ידע בינ ימינו לשמאלו ובהמה 
רבה 


דבר יהוה אשר היה אל מיכה המרשתי בימי יותם אחז יחזקיה מלכי 
יהודה אשר חזה על שמרונ וירושלם שמעו עמים כלם הקשיבי ארצ 
ומלאה ויהי אדני יהוה בכם לעד אדני מהיכל קדשו כי הנה יהוה יצא 
ממקומו וירד ודרכ על במותי במתי ארצ ונמסו ההרים תחתיו והעמקים 
יתבקעו כדונג מפני האש כמים מגרים במורד בפשע יעקב כל זאת 
ובחטאות בית ישראל מי פשע יעקב הלוא שמרונ ומי במות יהודה הלוא 
ירושלם ושמתי שמרונ לעי השדה למטעי כרמ והגרתי לגי אבניה ויסדיה 
אגלה וכל פסיליה יכתו וכל אתנניה ישרפו באש וכל עצביה אשים 
שממה כי מאתננ זונה קבצה ועד אתננ זונה ישובו על זאת אספדה 
ואילילה אילכה שילל שולל וערום אעשה מספד כתנים ואבל כבנות 
יענה כי אנושה מכותיה כי באה עד יהודה נגע עד שער עמי עד ירושלם 
בגת אל תגידו בכו אל תבכו בבית לעפרה עפר התפלשתי התפלשי 
עברי לכם יושבת שפיר עריה בשת לא יצאה יושבת צאננ מספד בית 
האצל יקח מכם עמדתו כי חלה לטוב יושבת מרות כי ירד רע מאת 
יהוה לשער ירושלם רתמ המרכבה לרכש יושבת לכיש ראשית חטאת 
היא לבת ציונ כי בכ נמצאו פשעי ישראל לכנ תתני שלוחים על מורשת 
גת בתי אכזיב לאכזב למלכי ישראל עד הירש אבי לכ יושבת מרשה 
עד עדלמ יבוא כבוד ישראל קרחי וגזי על בני תענוגיכ הרחבי קרחתכ 
כנשר כי גלו ממכ הוי חשבי אונ ופעלי רע על משכבותמ באור הבקר 
יעשוה כי יש לאל ידמ וחמדו שדות וגזלו ובתים ונשאו ועשקו גבר וביתו 
ואיש ונחלתו לכנ כה אמר יהוה הנני חשב על המשפחה הזאת רעה 
אשר לא תמישו משם צוארתיכם ולא תלכו רומה כי עת רעה היא ביום 
ההוא ישא עליכם משל ונהה נהי נהיה אמר שדוד נשדנו חלק עמי ימיר 
איכ ימיש לי לשובב שדינו יחלק לכנ לא יהיה לכ משליכ חבל בגורל 
בקהל יהוה אל תטפו יטיפונ לא יטפו לאלה לא יסג כלמות האמור בית 
יעקב הקצר רוח יהוה אמ אלה מעלליו הלוא דברי ייטיבו עמ הישר הולכ 
ואתמול עמי לאויב יקוממ ממול שלמה אדר תפשטונ מעברים בטח שובי 
מלחמה נשי עמי תגרשונ מבית תענגיה מעל עלליה תקחו הדרי לעולמ 
קומו ולכו כי לא זאת המנוחה בעבור טמאה תחבל וחבל נמרצ לו איש 
הלכ רוח ושקר כזב אטפ לכ ליינ ולשכר והיה מטיפ העמ הזה אספ 
אאספ יעקב כלכ קבצ אקבצ שארית ישראל יחד אשימנו כצאנ בצרה 
כעדר בתוכ הדברו תהימנה מאדם עלה הפרצ לפניהם פרצו ויעברו 
שער ויצאו בו ויעבר מלכם לפניהם ויהוה בראשם ואמר שמעו נא ראשי 
יעקב וקציני בית ישראל הלוא לכם לדעת את המשפט שנאי טוב ואהבי 
רעה רע גזלי עורם מעליהם ושארם מעל עצמותם ואשר אכלו שאר 
עמי ועורם מעליהם הפשיטו ואת עצמתיהמ פצחו ופרשו כאשר בסיר 
וכבשר בתוכ קלחת אז יזעקו אל יהוה ולא יענה אותם ויסתר פניו מהמ 
בעת ההיא כאשר הרעו מעלליהם כה אמר יהוה על הנביאים המתעים 
את עמי הנשכים בשניהם וקראו שלום ואשר לא יתנ על פיהם וקדשו 
עליו מלחמה לכנ לילה לכם מחזונ וחשכה לכמ מקסמ ובאה השמש 
על הנביאים וקדר עליהם היום ובשו החזים וחפרו הקסמים ועטו על שפמ 
כלם כי אינ מענה אלהים ואולם אנכי מלאתי כח את רוח יהוה ומשפט 
וגבורה להגיד ליעקב פשעו ולישראל חטאתו שמעו נא זאת ראשי בית 
יעקב וקציני בית ישראל המתעבים משפט ואת כל הישרה יעקשו בנה 
ציונ בדמים וירושלם בעולה ראשיה בשחד ישפטו וכהניה במחיר יורו 
ונביאיה בכספ יקסמו ועל יהוה ישענו לאמר הלוא יהוה בקרבנו לא 
תבוא עלינו רעה לכנ בגללכם ציונ שדה תחרש וירושלם עיינ תהיה והר 
הבית לבמות יער והיה באחרית הימים יהיה הר בית יהוה נכונ בראש 


ההרים ונשא הוא מגבעות ונהרו עליו עמים והלכו גוים רבים ואמרו לכו 
ונעלה אל הר יהוה ואל בית אלהי יעקב ויורנו מדרכיו ונלכה בארחתיו 
כי מציונ תצא תורה ודבר יהוה מירושלם ושפט בינ עמים רבים והוכיח 
לגוים עצמים עד רחוק וכתתו חרבתיהם לאתים וחניתתיהם למזמרות 
לא ישאו גוי אל גוי חרב ולא ילמדונ עוד מלחמה וישבו איש תחת גפנו 
ותחת תאנתו ואינ מחריד כי פי יהוה צבאות דבר כי כל העמים ילכו איש 
בשמ אלהיו ואנחנו נלכ בשם יהוה אלהינו לעולם ועד ביום ההוא נאמ 
יהוה אספה הצלעה והנדחה אקבצה ואשר הרעתי ושמתי את הצלעה 
לשארית והנהלאה לגוי עצום ומלכ יהוה עליהם בהר ציונ מעתה ועד 
עולם ואתה מגדל עדר עפל בת ציונ עדיכ תאתה ובאה הממשלה 
הראשנה ממלכת לבת ירושלם עתה למה תריעי רע המלכ אינ בכ אמ 
יועצכ אבד כי החזיקכ חיל כיולדה חולי וגחי בת ציונ כיולדה כי עתה 
תצאי מקריה ושכנת בשדה ובאת עד בבל שמ תנצלי שם יגאלכ יהוה 
מכפ איביכ ועתה נאספו עליכ גוים רבים האמרים תחנפ ותחז בציונ 
עינינו והמה לא ידעו מחשבות יהוה ולא הבינו עצתו כי קבצמ כעמיר 
גרנה קומי ודושי בת ציונ כי קרנכ אשים ברזל ופרסתיכ אשים נחושה 
והדקות עמים רבים והחרמתי ליהוה בצעמ וחילם לאדונ כל הארצ עתה 
תתגדדי בת גדוד מצור שם עלינו בשבט יכו על הלחי את שפט ישראל 
ואתה בית לחם אפרתה צעיר להיות באלפי יהודה ממכ לי יצא להיות 
מושל בישראל ומוצאתיו מקדם מימי עולם לכנ יתנם עד עת יולדה ילדה 
ויתר אחיו ישובונ על בני ישראל ועמד ורעה בעז יהוה בגאונ שמ יהוה 
אלהיו וישבו כי עתה יגדל עד אפסי ארצ והיה זה שלום אשור כי יבוא 
בארצנו וכי ידרכ בארמנתינו והקמנו עליו שבעה רעים ושמנה נסיכי אדם 
ורעו את ארצ אשור בחרב ואת ארצ נמרד בפתחיה והציל מאשור כי 
יבוא בארצנו וכי ידרכ בגבולנו והיה שארית יעקב בקרב עמים רבימ כטל 
מאת יהוה כרביבים עלי עשב אשר לא יקוה לאיש ולא ייחל לבני אדם 
והיה שארית יעקב בגוים בקרב עמים רבים כאריה בבהמות יער ככפיר 
בעדרי צאנ אשר אמ עבר ורמס וטרפ ואינ מציל תרמ ידכ על צריכ וכל 
איביכ יכרתו והיה ביום ההוא נאמ יהוה והכרתי סוסיכ מקרבכ והאבדתי 
מרכבתיכ והכרתי ערי ארצכ והרסתי כל מבצריכ והכרתי כשפים מידכ 
ומעוננים לא יהיו לכ והכרתי פסיליכ ומצבותיכ מקרבכ ולא תשתחוה 
עוד למעשה ידיכ ונתשתי אשיריכ מקרבכ והשמדתי עריכ ועשיתי באפ 
ובחמה נקם את הגוים אשר לא שמעו שמעו נא את אשר יהוה אמר 
קום ריב את ההרים ותשמענה הגבעות קולכ שמעו הרים את ריב יהוה 
והאתנים מסדי ארצ כי ריב ליהוה עם עמו ועם ישראל יתוכח עמי מה 
עשיתי לכ ומה הלאתיכ ענה בי כי העלתיכ מארצ מצרים ומבית עבדים 
פדיתיכ ואשלח לפניכ את משה אהרנ ומרים עמי זכר נא מה יעצ בלק 
מלכ מואב ומה ענה אתו בלעם בנ בעור מנ השטים עד הגלגל למענ 
דעת צדקות יהוה במה אקדם יהוה אכפ לאלהי מרום האקדמנו בעולות 
בעגלים בני שנה הירצה יהוה באלפי אילים ברבבות נחלי שמנ האתנ 
בכורי פשעי פרי בטני חטאת נפשי הגיד לכ אדם מה טוב ומה יהוה 
דורש ממכ כי אמ עשות משפט ואהבת חסד והצנע לכת עמ אלהיכ 
קול יהוה לעיר יקרא ותושיה יראה שמכ שמעו מטה ומי יעדה עוד האש 
בית רשע אצרות רשע ואיפת רזונ זעומה האזכה במאזני רשע ובכיס 
אבני מרמה אשר עשיריה מלאו חמס וישביה דברו שקר ולשונם רמיה 
בפיהם וגם אני החליתי הכותכ השממ על חטאתכ אתה תאכל ולא 
תשבע וישחכ בקרבכ ותסג ולא תפליט ואשר תפלט לחרב אתנ אתה 
תזרע ולא תקצור אתה תדרכ זית ולא תסוכ שמנ ותירוש ולא תשתהיינ 
וישתמר חקות עמרי וכל מעשה בית אחאב ותלכו במעצותם למענ תתי 
אתכ לשמה וישביה לשרקה וחרפת עמי תשאו אללי לי כי הייתי כאספי 


קיצ כעללת בציר אינ אשכול לאכול בכורה אותה נפשי אבד חסיד מנ 
הארצ וישר באדם אינ כלם לדמים יארבו איש את אחיהו יצודו חרמ על 
הרע כפים להיטיב השר שאל והשפט בשלומם והגדול דבר הות נפשו 
הוא ויעבתוה טובם כחדק ישר ממסוכה יום מצפיכ פקדתכ באה עתה 
תהיה מבוכתם אל תאמינו ברע אל תבטחו באלופ משכבת חיקכ שמר 
פתחי פיכ כי בנ מנבל אב בת קמה באמה כלה בחמתה איבי איש אנשי 
ביתו ואני ביהוה אצפה אוחילה לאלהי ישעי ישמעני אלהי אל תשמחי 
איבתי לי כי נפלתי קמתי כי אשב בחשכ יהוה אור לי זעפ יהוה אשא כי 
חטאתי לו עד אשר יריב ריבי ועשה משפטי יוציאני לאור אראה בצדקתו 
ותרא איבתי ותכסה בושה האמרה אלי איו יהוה אלהיכ עיני תראינה בה 
עתה תהיה למרמס כטיט חוצות יום לבנות גדריכ יום ההוא ירחק חק 
יום הוא ועדיכ יבוא למני אשור וערי מצור ולמני מצור ועד נהר וימ מים 
והר ההר והיתה הארצ לשממה על ישביה מפרי מעלליהם רעה עמכ 
בשבטכ צאנ נחלתכ שכני לבדד יער בתוכ כרמל ירעו בשנ וגלעד כימי 
עולם כימי צאתכ מארצ מצרים אראנו נפלאות יראו גוים ויבשו מכל 
גבורתם ישימו יד על פה אזניהם תחרשנה ילחכו עפר כנחש כזחלי 
ארצ ירגזו ממסגרתיהם אל יהוה אלהינו יפחדו ויראו ממכ מי אל כמוכ 
נשא עונ ועבר על פשע לשארית נחלתו לא החזיק לעד אפו כי חפצ 
חסד הוא ישוב ירחמנו יכבש עונתינו ותשליכ במצלות ים כל חטאותמ 
תתנ אמת ליעקב חסד לאברהם אשר נשבעת לאבתינו מימי קדם 


משא נינוה ספר חזונ נחום האלקשי אל קנוא ונקם יהוה נקם יהוה 
ובעל חמה נקם יהוה לצריו ונוטר הוא לאיביו יהוה ארכ אפים וגדול וגדל 
כח ונקה לא ינקה יהוה בסופה ובשערה דרכו ועננ אבק רגליו גוער בים 
ויבשהו וכל הנהרות החריב אמלל בשנ וכרמל ופרח לבנונ אמלל הרים 
רעשו ממנו והגבעות התמגגו ותשא הארצ מפניו ותבל וכל ישבי בה לפני 
זעמו מי יעמוד ומי יקום בחרונ אפו חמתו נתכה כאש והצרים נתצו ממנו 
טוב יהוה למעוז ביום צרה וידע חסי בו ובשטפ עבר כלה יעשה מקומה 
ואיביו ירדפ חשכ מה תחשבונ אל יהוה כלה הוא עשה לא תקום פעמים 
צרה כי עד סירים סבכים וכסבאם סבואים אכלו כקש יבש מלא ממכ 
יצא חשב על יהוה רעה יעצ בליעל כה אמר יהוה אמ שלמים וכנ רבימ 
וכנ נגזו ועבר וענתכ לא אענכ עוד ועתה אשבר מטהו מעליכ ומוסרתיכ 
אנתק וצוה עליכ יהוה לא יזרע משמכ עוד מבית אלהיכ אכרית פסל 
ומסכה אשים קברכ כי קלות הנה על ההרים רגלי מבשר משמיע שלומ 
חגי יהודה חגיכ שלמי נדריכ כי לא יוסיפ עוד לעבור לעבר בכ בליעל 
כלה נכרת עלה מפיצ על פניכ נצור מצרה צפה דרכ חזק מתנים אמצ 
כח מאד כי שב יהוה את גאונ יעקב כגאונ ישראל כי בקקום בקקים 
וזמריהם שחתו מגנ גבריהו מאדם אנשי חיל מתלעים באש פלדות 
הרכב ביום הכינו והברשים הרעלו בחוצות יתהוללו הרכב ישתקשקונ 
ברחבות מראיהנ כלפידם כברקים ירוצצו יזכר אדיריו יכשלו בהלכותמ 
בהליכתם ימהרו חומתה והכנ הסככ שערי הנהרות נפתחו וההיכל נמוג 
והצב גלתה העלתה ואמהתיה מנהגות כקול יונים מתפפת על לבבהנ 
ונינוה כברכת מים מימי היא והמה נסים עמדו עמדו ואינ מפנה בזו כספ 
בזו זהב ואינ קצה לתכונה כבד מכל כלי חמדה בוקה ומבוקה ומבלקה 
ולב נמס ופק ברכים וחלחלה בכל מתנים ופני כלם קבצו פארור איה 
מעונ אריות ומרעה הוא לכפרים אשר הלכ אריה לביא שם גור אריה ואינ 
מחריד אריה טרפ בדי גרותיו ומחנק ללבאתיו וימלא טרפ חריו ומענתיו 
טרפה הנני אליכ נאם יהוה צבאות והבערתי בעשנ רכבה וכפיריכ תאכל 
חרב והכרתי מארצ טרפכ ולא ישמע עוד קול מלאככה הוי עיר דמים 
כלה כחש פרק מלאה לא ימיש טרפ קול שוט וקול רעש אופנ וסוס 
דהר ומרכבה מרקדה פרש מעלה ולהב חרב וברק חנית ורב חלל 


וכבד פגר ואינ קצה לגויה יכשלו וכשלו בגויתם מרב זנוני זונה טובת חנ 
בעלת כשפים המכרת גוים בזנוניה ומשפחות בכשפיה הנני אליכ נאמ 
יהוה צבאות וגליתי שוליכ על פניכ והראיתי גוים מערכ וממלכות קלונכ 
והשלכתי עליכ שקצים ונבלתיכ ושמתיכ כראי והיה כל ראיכ ידוד ממכ 
ואמר שדדה נינוה מי ינוד לה מאינ אבקש מנחמים לכ התיטבי מנא 
אמונ הישבה ביארים מים סביב לה אשר חיל ים מים חומתה כוש עצמה 
ומצרים ואינ קצה פוט ולובים היו בעזרתכ גם היא לגלה הלכה בשבי 
גמ עלליה ירטשו בראש כל חוצות ועל נכבדיה ידו גורל וכל גדוליה 
רתקו בזקים גם את תשכרי תהי נעלמה גמ את תבקשי מעוז מאויב 
כל מבצריכ תאנים עמ בכורים אמ ינועו ונפלו על פי אוכל הנה עמכ 
נשים בקרבכ לאיביכ פתוח נפתחו שערי ארצכ אכלה אש בריחיכ מי 
מצור שאבי לכ חזקי מבצריכ באי בטיט ורמסי בחמר החזיקי מלבנ שמ 
תאכלכ אש תכריתכ חרב תאכלכ כילק התכבד כילק התכבדי כארבה 
הרבית רכליכ מכוכבי השמים ילק פשט ויעפ מנזריכ כארבה וטפסריכ 
כגוב גבי החונים בגדרות ביום] קרה שמש זרחה ונודד ולא נודע מקומו 
אים נמו רעיכ מלכ אשור ישכנו אדיריכ נפשו עמכ על ההרים ואינ מקבצ 
אינ כהה לשברכ נחלה מכתכ כל שמעי שמעכ תקעו כפ עליכ כי על 
מי לא עברה רעתכ תמיד 


המשא אשר חזה חבקוק הנביא עד אנה יהוה שועתי ולא תשמע 
אזעק אליכ חמס ולא תושיע למה תראני אונ ועמל תביט ושד וחמס 
לנגדי ויהי ריב ומדונ ישא על כנ תפוג תורה ולא יצא לנצח משפט כי 
רשע מכתיר את הצדיק על כנ יצא משפט מעקל ראו בגוים והביטו 
והתמהו תמהו כי פעל פעל בימיכם לא תאמינו כי יספר כי הנני מקים 
את הכשדים הגוי המר והנמהר ההולכ למרחבי ארצ לרשת משכנות 
לא לו אים ונורא הוא ממנו משפטו ושאתו יצא וקלו מנמרים סוסיו וחדו 
מזאבי ערב ופשו פרשיו ופרשיו מרחוק יבאו יעפו כנשר חש לאכול כלה 
לחמס יבוא מגמת פניהמ קדימה ויאספ כחול שבי והוא במלכים יתקלס 
ורזנים משחק לו הוא לכל מבצר ישחק ויצבר עפר וילכדה אז חלפ רוח 
ויעבר ואשם זו כחו לאלהו הלוא אתה מקדם יהוה אלהי קדשי לא נמות 
יהוה למשפט שמתו וצור להוכיח יסדתו טהור עינים מראות רע והביט 
אל עמל לא תוכל למה תביט בוגדים תחריש בבלע רשע צדיק ממנו 
ותעשה אדם כדגי הים כרמש לא משל בו כלה בחכה העלה יגרהו 
בחרמו ויאספהו במכמרתו על כנ ישמח ויגיל על כנ יזבח לחרמו ויקטר 
למכמרתו כי בהמה שמנ חלקו ומאכלו בראה העל כנ יריק חרמו ותמיד 
להרג גוים לא יחמול על משמרתי אעמדה ואתיצבה על מצור ואצפה 
לראות מה ידבר בי ומה אשיב על תוכחתי ויענני יהוה ויאמר כתוב חזונ 
ובאר על הלחות למענ ירוצ קורא בו כי עוד חזונ למועד ויפח לקצ ולא 
יכזב אם יתמהמה חכה לו כי בא יבא לא יאחר הנה עפלה לא ישרה 
נפשו בו וצדיק באמונתו יחיה ואפ כי היינ בוגד גבר יהיר ולא ינוה אשר 
הרחיב כשאול נפשו והוא כמות ולא ישבע ויאספ אליו כל הגוים ויקבצ 
אליו כל העמים הלוא אלה כלמ עליו משל ישאו ומליצה חידות לו ויאמר 
הוי המרבה לא לו עד מתי ומכביד עליו עבטיט הלוא פתע יקומו נשכיכ 
ויקצו מזעזעיכ והיית למשסות למו כי אתה שלות גוים רבים ישלוכ כל 
יתר עמים מדמי אדם וחמס ארצ קריה וכל ישבי בה הוי בצע בצע רע 
לביתו לשומ במרום קנו להנצל מכפ רע יעצת בשת לביתכ קצות עמימ 
רבים וחוטא נפשכ כי אבנ מקיר תזעק וכפיס מעצ יעננה הוי בנה עיר 
בדמים וכוננ קריה בעולה הלוא הנה מאת יהוה צבאות וייגעו עמים בדי 
אש ולאמים בדי ריק יעפו כי תמלא הארצ לדעת את כבוד יהוה כמים 
יכסו על ים הוי משקה רעהו מספח חמתכ ואפ שכר למענ הביט על 
מעוריהם שבעת קלונ מכבוד שתה גמ אתה והערל תסוב עליכ כוס ימינ 


יהוה וקיקלונ על כבודכ כי חמס לבנונ יכסכ ושד בהמות יחיתנ מדמי 
אדם וחמס ארצ קריה וכל ישבי בה מה הועיל פסל כי פסלו יצרו מסכה 
ומורה שקר כי בטח יצר יצרו עליו לעשות אלילים אלמים הוי אמר לעצ 
הקיצה עורי לאבנ דומם הוא יורה הנה הוא תפוש זהב וכספ וכל רוח אינ 
בקרבו ויהוה בהיכל קדשו הס מפניו כל הארצ תפלה לחבקוק הנביא על 
שגינות יהוה שמעתי שמעכ יראתי יהוה פעלכ בקרב שנים חייהו בקרב 
שנים תודיע ברגז רחם תזכור אלוה מתימנ יבוא וקדוש מהר פארנ סלה 
כסה שמים הודו ותהלתו מלאה הארצ ונגה כאור תהיה קרנים מידו לו 
ושם חביונ עזה לפניו ילכ דבר ויצא רשפ לרגליו עמד וימדד ארצ ראה 
ויתר גוים ויתפצצו הררי עד שחו גבעות עולם הליכות עולם לו תחת 
אונ ראיתי אהלי כושנ ירגזונ יריעות ארצ מדינ הבנהרים חרה יהוה אמ 
בנהרים אפכ אם בים עברתכ כי תרכב על סוסיכ מרכבתיכ ישועה עריה 
תעור קשתכ שבעות מטות אמר סלה נהרות תבקע ארצ ראוכ יחילו 
הרים זרם מים עבר נתנ תהום קולו רום ידיהו נשא שמש ירח עמד זבלה 
לאור חציכ יהלכו לנגה ברק חניתכ בזעם תצעד ארצ באפ תדוש גוים 
יצאת לישע עמכ לישע את משיחכ מחצת ראש מבית רשע ערות יסוד 
עד צואר סלה נקבת במטיו ראש פרזו פרזיו יסערו להפיצני עליצתם כמו 
לאכל עני במסתר דרכת בים סוסיכ חמר מים רבים שמעתי ותרגז בטני 
לקול צללו שפתי יבוא רקב בעצמי ותחתי ארגז אשר אנוח ליום צרה 
לעלות לעם יגודנו כי תאנה לא תפרח ואינ יבול בגפנים כחש מעשה 
זית ושדמות לא עשה אכל גזר ממכלה צאנ ואינ בקר ברפתים ואני 
ביהוה אעלוזה אגילה באלהי ישעי יהוה אדני חילי וישם רגלי כאילות 
ועל במותי ידרכני למנצח בנגינותי 


דבר יהוה אשר היה אל צפניה בנ כושי בנ גדליה בנ אמריה בנ 
חזקיה בימי יאשיהו בנ אמונ מלכ יהודה אספ אספ כל מעל פני האדמה 
נאם יהוה אספ אדם ובהמה אספ עופ השמים ודגי הים והמכשלות את 
הרשעים והכרתי את האדמ מעל פני האדמה נאם יהוה ונטיתי ידי על 
יהודה ועל כל יושבי ירושלם והכרתי מנ המקום הזה את שאר הבעל את 
שמ הכמרים עמ הכהנים ואת המשתחוים על הגגות לצבא השמים ואת 
המשתחוים הנשבעים ליהוה והנשבעים במלכם ואת הנסוגים מאחרי 
יהוה ואשר לא בקשו את יהוה ולא דרשהו הס מפני אדני יהוה כי קרוב 
יומ יהוה כי הכינ יהוה זבח הקדיש קראיו והיה ביום] זבח יהוה ופקדתי 
על השרים ועל בני המלכ ועל כל הלבשים מלבוש נכרי ופקדתי על 
כל הדולג על המפתנ ביומם ההוא הממלאים בית אדניהמ חמס ומרמה 
והיה ביום ההוא נאם יהוה קול צעקה משער הדגים ויללה מנ המשנה 
ושבר גדול מהגבעות הילילו ישבי המכתש כי נדמה כל עמ כנענ נכרתו 
כל נטילי כספ והיה בעת ההיא אחפש את ירושלם בנרות ופקדתי על 
האנשים הקפאימ על שמריהמ האמרים בלבבם לא ייטיב יהוה ולא ירע 
והיה חילם למשסה ובתיהמ לשממה ובנו בתים ולא ישבו ונטעו כרמים 
ולא ישתו את יינם קרוב יומ יהוה הגדול קרוב ומהר מאד קול יום יהוה מר 
צרח שמ גבור יום עברה היום ההוא יום צרה ומצוקה יום שאה ומשואה 
יום חשכ ואפלה יום עננ וערפל יום שופר ותרועה על הערים הבצרות ועל 
הפנות הגבהות והצרתי לאדם והלכו כעורים כי ליהוה חטאו ושפכ דממ 
כעפר ולחממ כגללים גמ כספם גמ זהבם לא יוכל להצילם ביום עברת 
יהוה ובאש קנאתו תאכל כל הארצ כי כלה אכ נבהלה יעשה את כל 
ישבי הארצ התקוששו וקושו הגוי לא נכספ בטרם לדת חק כמצ עבר 
יום בטרם לא יבוא עליכם חרונ אפ יהוה בטרם לא יבוא עליכם יום אפ 
יהוה בקשו את יהוה כל ענוי הארצ אשר משפטו פעלו בקשו צדק בקשו 
ענוה אולי תסתרו ביום אפ יהוה כי עזה עזובה תהיה ואשקלונ לשממה 
אשדוד בצהרים יגרשוה ועקרונ תעקר הוי ישבי חבל הים גוי כרתים 


דבר יהוה עליכם כנענ ארצ פלשתים והאבדתיכ מאינ יושב והיתה חבל 
הים נות כרת רעים וגדרות צאנ והיה חבל לשארית בית יהודה עליהמ 
ירעונ בבתי אשקלונ בערב ירבצונ כי יפקדם יהוה אלהיהם ושב שבותם 
שביתמ שמעתי חרפת מואב וגדופי בני עמונ אשר חרפו את עמי ויגדילו 
על גבולם לכנ חי אני נאם יהוה צבאות אלהי ישראל כי מואב כסדם 
תהיה ובני עמונ כעמרה ממשק חרול ומכרה מלח ושממה עד עולם 
שארית עמי יבזום ויתר גוי גויי ינחלום זאת להמ תחת גאונם כי חרפו 
ויגדלו על עם יהוה צבאות נורא יהוה עליהם כי רזה את כל אלהי הארצ 
וישתחוו לו איש ממקומו כל איי הגוים גם אתמ כושים חללי חרבי המה 
ויט ידו על צפונ ויאבד את אשור וישם את נינוה לשממה ציה כמדבר 
ורבצו בתוכה עדרים כל חיתו גוי גם קאת גמ קפד בכפתריה ילינו קול 
ישורר בחלונ חרב בספ כי ארזה ערה זאת העיר העליזה היושבת לבטח 
האמרה בלבבה אני ואפסי עוד איכ היתה לשמה מרבצ לחיה כל עובר 
עליה ישרק יניע ידו הוי מראה ונגאלה העיר היונה לא שמעה בקול לא 
לקחה מוסר ביהוה לא בטחה אל אלהיה לא קרבה שריה בקרבה אריות 
שאגים שפטיה זאבי ערב לא גרמו לבקר נביאיה פחזים אנשי בגדות 
כהניה חללו קדש חמסו תורה יהוה צדיק בקרבה לא יעשה עולה בבקר 
בבקר משפטו יתנ לאור לא נעדר ולא יודע עול בשת הכרתי גוים נשמו 
פנותם החרבתי חוצותם מבלי עובר נצדו עריהם מבלי איש מאינ יושב 
אמרתי אכ תיראי אותי תקחי מוסר ולא יכרת מעונה כל אשר פקדתי 
עליה אכנ השכימו השחיתו כל עלילותמ לכנ חכו לי נאם יהוה ליום 
קומי לעד כי משפטי לאספ גוים לקבצי ממלכות לשפכ עליהם זעמי 
כל חרונ אפי כי באש קנאתי תאכל כל הארצ כי אז אהפכ אל עמים 
שפה ברורה לקרא כלמ בשמ יהוה לעבדו שכם אחד מעבר לנהרי כוש 
עתרי בת פוצי יובלונ מנחתי ביום ההוא לא תבושי מכל עלילתיכ אשר 
פשעת בי כי אז אסיר מקרבכ עליזי גאותכ ולא תוספי לגבהה עוד בהר 
קדשי והשארתי בקרבכ עם עני ודל וחסו בשם יהוה שארית ישראל לא 
יעשו עולה ולא ידברו כזב ולא ימצא בפיהם לשונ תרמית כי המה ירעו 
ורבצו ואינ מחריד רני בת ציונ הריעו ישראל שמחי ועלזי בכל לב בת 
ירושלמ הסיר יהוה משפטיכ פנה איבכ מלכ ישראל יהוה בקרבכ לא 
תיראי רע עוד ביום ההוא יאמר לירושלם אל תיראי ציונ אל ירפו ידיכ 
יהוה אלהיכ בקרבכ גבור יושיע ישיש עליכ בשמחה יחריש באהבתו 
יגיל עליכ ברנה נוגי ממועד אספתי ממכ היו משאת עליה חרפה הנני 
עשה את כל מעניכ בעת ההיא והושעתי את הצלעה והנדחה אקבצ 
ושמתים לתהלה ולשמ בכל הארצ בשתמ בעת ההיא אביא אתכמ 
ובעת קבצי אתכם כי אתנ אתכמ לשמ ולתהלה בכל עמי הארצ בשובי 
את שבותיכם לעיניכם אמר יהוה 


בשנת שתים לדריוש המלכ בחדש הששי ביום אחד לחדש היה 
דבר יהוה ביד חגי הנביא אל זרבבל בנ שאלתיאל פחת יהודה ואל 
יהושע בנ יהוצדק הכהנ הגדול לאמר כה אמר יהוה צבאות לאמר העמ 
הזה אמרו לא עת בא עת בית יהוה להבנות ויהי דבר יהוה ביד חגי 
הנביא לאמר העת לכמ אתמ לשבת בבתיכמ ספונים והבית הזה חרב 
ועתה כה אמר יהוה צבאות שימו לבבכם על דרכיכם זרעתמ הרבה 
והבא מעט אכול ואינ לשבעה שתו ואינ לשכרה לבוש ואינ לחם לו 
והמשתכר משתכר אל צרור נקוב כה אמר יהוה צבאות שימו לבבכם 
על דרכיכם עלו ההר והבאתם עצ ובנו הבית וארצה בו ואכבד ואכבדה 
אמר יהוה פנה אל הרבה והנה למעט והבאתם הבית ונפחתי בו יענ 
מה נאם יהוה צבאות יענ ביתי אשר הוא חרב ואתמ רצים איש לביתו 
על כנ עליכם כלאו שמימ מטל והארצ כלאה יבולה ואקרא חרב על 
הארצ ועל ההרים ועל הדגנ ועל התירוש ועל היצהר ועל אשר תוציא 


האדמה ועל האדם ועל הבהמה ועל כל יגיע כפים וישמע זרבבל בנ 
שלתיאל ויהושע בנ יהוצדק הכהנ הגדול וכל שארית העם בקול יהוה 
אלהיהמ ועל דברי חגי הנביא כאשר שלחו יהוה אלהיהם וייראו העמ 
מפני יהוה ויאמר חגי מלאכ יהוה במלאכות יהוה לעמ לאמר אני אתכמ 
נאם יהוה ויער יהוה את רוח זרבבל בנ שלתיאל פחת יהודה ואת רוח 
יהושע בנ יהוצדק הכהנ הגדול ואת רוח כל שארית העם ויבאו ויעשו 
מלאכה בבית יהוה צבאות אלהיהם ביום עשרים וארבעה לחדש בששי 
בשנת שתים לדריוש המלכ בשביעי בעשרים ואחד לחדש היה דבר 
יהוה ביד חגי הנביא לאמר אמר נא אל זרבבל בנ שלתיאל פחת יהודה 
ואל יהושע בנ יהוצדק הכהנ הגדול ואל שארית העם לאמר מי בכם 
הנשאר אשר ראה את הבית הזה בכבודו הראשונ ומה אתמ ראים אתו 
עתה הלוא כמהו כאינ בעיניכם ועתה חזק זרבבל נאם יהוה וחזק יהושע 
בנ יהוצדק הכהנ הגדול וחזק כל עמ הארצ נאם יהוה ועשו כי אני אתכם 
נאם יהוה צבאות את הדבר אשר כרתי אתכם בצאתכמ ממצרימם ורוחי 
עמדת בתוככמ אל תיראו כי כה אמר יהוה צבאות עוד אחת מעט היא 
ואני מרעיש את השמים ואת הארצ ואת הימ ואת החרבה והרעשתי את 
כל הגוים ובאו חמדת כל הגוים ומלאתי את הבית הזה כבוד אמר יהוה 
צבאות לי הכספ ולי הזהב נאם יהוה צבאות גדול יהיה כבוד הבית הזה 
האחרונ מנ הראשונ אמר יהוה צבאות ובמקום הזה אתנ שלום נאמ 
יהוה צבאות בעשרים וארבעה לתשיעי בשנת שתים לדריוש היה דבר 
יהוה אל חגי הנביא לאמר כה אמר יהוה צבאות שאל נא את הכהנימ 
תורה לאמר הנ ישא איש בשר קדש בכנפ בגדו ונגע בכנפו אל הלחמ 
ואל הנזיד ואל היינ ואל שמנ ואל כל מאכל היקדש ויענו הכהנים ויאמרו 
לא ויאמר חגי אמ יגע טמא נפש בכל אלה היטמא ויענו הכהנים ויאמרו 
יטמא ויענ חגי ויאמר כנ העם הזה וכנ הגוי הזה לפני נאמ יהוה וכנ כל 
מעשה ידיהם ואשר יקריבו שמ טמא הוא ועתה שימו נא לבבכם מנ 
היום הזה ומעלה מטרמ שומ אבנ אל אבנ בהיכל יהוה מהיותם בא אל 
ערמת עשרים והיתה עשרה בא אל היקב לחשפ חמשים פורה והיתה 
עשרים הכיתי אתכם בשדפונ ובירקונ ובברד את כל מעשה ידיכם ואינ 
אתכם אלי נאם יהוה שימו נא לבבכם מנ היום הזה ומעלה מיום עשרים 
וארבעה לתשיעי למנ היום אשר יסד היכל יהוה שימו לבבכם העוד 
הזרע במגורה ועד הגפנ והתאנה והרמונ ועצ הזית לא נשא מנ היום 
הזה אברכ ויהי דבר יהוה שנית אל חגי בעשרים וארבעה לחדש לאמר 
אמר אל זרבבל פחת יהודה לאמר אני מרעיש את השמים ואת הארצ 
והפכתי כסא ממלכות והשמדתי חזק ממלכות הגוים והפכתי מרכבה 
ורכביה וירדו סוסים ורכביהם איש בחרב אחיו ביום ההוא נאמ יהוה 
צבאות אקחכ זרבבל בנ שאלתיאל עבדי נאם יהוה ושמתיכ כחותם כי 
בכ בחרתי נאם יהוה צבאות 


בחדש השמיני בשנת שתים לדריוש היה דבר יהוה אל זכריה בנ 
ברכיה בנ עדו הנביא לאמר קצפ יהוה על אבותיכם קצפ ואמרת אלהמ 
כה אמר יהוה צבאות שובו אלי נאם יהוה צבאות ואשוב אליכם אמר 
יהוה צבאות אל תהיו כאבתיכם אשר קראו אליהם הנביאים הראשנים 
לאמר כה אמר יהוה צבאות שובו נא מדרכיכם הרעים ומעליליכם 
ומעלליכם הרעים ולא שמעו ולא הקשיבו אלי נאם יהוה אבותיכם איה 
המ והנבאים הלעולם יחיו אכ דברי וחקי אשר צויתי את עבדי הנביאים 
הלוא השיגו אבתיכם וישובו ויאמרו כאשר זמם יהוה צבאות לעשות לנו 
כדרכינו וכמעללינו כנ עשה אתנו ביום עשרים וארבעה לעשתי עשר 
חדש הוא חדש שבט בשנת שתים לדריוש היה דבר יהוה אל זכריה 
בנ ברכיהו בנ עדוא הנביא לאמר ראיתי הלילה והנה איש רכב על סוס 
אדם והוא עמד בינ ההדסים אשר במצלה ואחריו סוסים אדמים שרקים 


ולבנים ואמר מה אלה אדני ויאמר אלי המלאכ הדבר בי אני אראכ 
מה המה אלה ויענ האיש העמד בינ ההדסים ויאמר אלה אשר שלח 
יהוה להתהלכ בארצ ויענו את מלאכ יהוה העמד בינ ההדסים ויאמרו 
התהלכנו בארצ והנה כל הארצ ישבת ושקטת ויענ מלאכ יהוה ויאמר 
יהוה צבאות עד מתי אתה לא תרחם את ירושלם ואת ערי יהודה אשר 
זעמתה זה שבעים שנה ויענ יהוה את המלאכ הדבר בי דברים טובים 
דברים נחמים ויאמר אלי המלאכ הדבר בי קרא לאמר כה אמר יהוה 
צבאות קנאתי לירושלם ולציונ קנאה גדולה וקצפ גדול אני קצפ על 
הגוים השאננים אשר אני קצפתי מעט והמה עזרו לרעה לכנ כה אמר 
יהוה שבתי לירושלם ברחמים ביתי יבנה בה נאם יהוה צבאות וקוה וקו 
ינטה על ירושלם עוד קרא לאמר כה אמר יהוה צבאות עוד תפוצינה 
ערי מטוב ונחם יהוה עוד את ציונ ובחר עוד בירושלם ואשא את עיני 
וארא והנה ארבע קרנות ואמר אל המלאכ הדבר בי מה אלה ויאמר 
אלי אלה הקרנות אשר זרו את יהודה את ישראל וירושלם ויראני יהוה 
ארבעה חרשים ואמר מה אלה באים לעשות ויאמר לאמר אלה הקרנות 
אשר זרו את יהודה כפי איש לא נשא ראשו ויבאו אלה להחריד אתמ 
לידות את קרנות הגוים הנשאים קרנ אל ארצ יהודה לזרותה ואשא 
עיני וארא והנה איש ובידו חבל מדה ואמר אנה אתה הלכ ויאמר אלי 
למד את ירושלם לראות כמה רחבה וכמה ארכה והנה המלאכ הדבר 
בי יצא ומלאכ אחר יצא לקראתו ויאמר אלו רצ דבר אל הנער הלז 
לאמר פרזות תשב ירושלם מרב אדם ובהמה בתוכה ואני אהיה לה 
נאם יהוה חומת אש סביב ולכבוד אהיה בתוכה הוי הוי ונסו מארצ צפונ 
נאם יהוה כי כארבע רוחות השמים פרשתי אתכם נאמ יהוה הוי ציונ 
המלטי יושבת בת בבל כי כה אמר יהוה צבאות אחר כבוד שלחני אל 
הגוים השללים אתכמם כי הנגע בכם נגע בבבת עינו כי הנני מניפ את ידי 
עליהם והיו שלל לעבדיהם וידעתמ כי יהוה צבאות שלחני רני ושמחי 
בת ציונ כי הנני בא ושכנתי בתוככ נאם יהוה ונלוו גוים רבים אל יהוה 
ביום ההוא והיו לי לעם ושכנתי בתוככ וידעת כי יהוה צבאות שלחני 
אליכ ונחל יהוה את יהודה חלקו על אדמת הקדש ובחר עוד בירושלם 
הס כל בשר מפני יהוה כי נעור ממעונ קדשו ויראני את יהושע הכהנ 
הגדול עמד לפני מלאכ יהוה והשטנ עמד על ימינו לשטנו ויאמר יהוה 
אל השטנ יגער יהוה בכ השטנ ויגער יהוה בכ הבחר בירושלמ הלוא זה 
אוד מצל מאש ויהושע היה לבש בגדים צואים ועמד לפני המלאכ ויענ 
ויאמר אל העמדים לפניו לאמר הסירו הבגדים הצאים מעליו ויאמר אליו 
ראה העברתי מעליכ עונכ והלבש אתכ מחלצות ואמר ישימו צניפ טהור 
על ראשו וישימו הצניפ הטהור על ראשו וילבשהו בגדים ומלאכ יהוה 
עמד ויעד מלאכ יהוה ביהושע לאמר כה אמר יהוה צבאות אמ בדרכי 
תלכ ואמ את משמרתי תשמר וגם אתה תדינ את ביתי וגם תשמר 
את חצרי ונתתי לכ מהלכים בינ העמדים האלה שמע נא יהושע הכהנ 
הגדול אתה ורעיכ הישבים לפניכ כי אנשי מופת המה כי הנני מביא 
את עבדי צמח כי הנה האבנ אשר נתתי לפני יהושע על אבנ אחת 
שבעה עינים הנני מפתח פתחה נאמ יהוה צבאות ומשתי את עונ הארצ 
ההיא ביום אחד ביום ההוא נאם יהוה צבאות תקראו איש לרעהו אל 
תחת גפנ ואל תחת תאנה וישב המלאכ הדבר בי ויעירני כאיש אשר 
יעור משנתו ויאמר אלי מה אתה ראה ויאמר ואמר ראיתי והנה מנורת 
זהב כלה וגלה על ראשה ושבעה נרתיה עליה שבעה ושבעה מוצקות 
לנרות אשר על ראשה ושנים זיתים עליה אחד מימינ הגלה ואחד על 
שמאלה ואענ ואמר אל המלאכ הדבר בי לאמר מה אלה אדני ויענ 
המלאכ הדבר בי ויאמר אלי הלוא ידעת מה המה אלה ואמר לא אדני 
ויענ ויאמר אלי לאמר זה דבר יהוה אל זרבבל לאמר לא בחיל ולא בכח 


כי אמ ברוחי אמר יהוה צבאות מי אתה הר הגדול לפני זרבבל למישר 
והוציא את האבנ הראשה תשאות חנ חנ לה ויהי דבר יהוה אלי לאמר 
ידי זרבבל יסדו הבית הזה וידיו תבצענה וידעת כי יהוה צבאות שלחני 
אליכם כי מי בז ליום קטנות ושמחו וראו את האבנ הבדיל ביד זרבבל 
שבעה אלה עיני יהוה המה משוטטים בכל הארצ ואענ ואמר אליו מה 
שני הזיתים האלה על ימינ המנורה ועל שמאולה ואענ שנית ואמר אליו 
מה שתי שבלי הזיתים אשר ביד שני צנתרות הזהב המריקים מעליהמ 
הזהב ויאמר אלי לאמר הלוא ידעת מה אלה ואמר לא אדני ויאמר אלה 
שני בני היצהר העמדים על אדונ כל הארצ ואשוב ואשא עיני ואראה 
והנה מגלה עפה ויאמר אלי מה אתה ראה ואמר אני ראה מגלה עפה 
ארכה עשרים באמה ורחבה עשר באמה ויאמר אלי זאת האלה היוצאת 
על פני כל הארצ כי כל הגנב מזה כמוה נקה וכל הנשבע מזה כמוה 
נקה הוצאתיה נאם יהוה צבאות ובאה אל בית הגנב ואל בית הנשבע 
בשמי לשקר ולנה בתוכ ביתו וכלתו ואת עציו ואת אבניו ויצא המלאכ 
הדבר בי ויאמר אלי שא נא עיניכ וראה מה היוצאת הזאת ואמר מה 
היא ויאמר זאת האיפה היוצאת ויאמר זאת עינם בכל הארצ והנה ככר 
עפרת נשאת וזאת אשה אחת יושבת בתוכ האיפה ויאמר זאת הרשעה 
וישלכ אתה אל תוכ האיפה וישלכ את אבנ העפרת אל פיה ואשא 
עיני וארא והנה שתים נשים יוצאות ורוח בכנפיהם ולהנה כנפים ככנפי 
החסידה ותשאנה את האיפה בינ הארצ ובינ השמים ואמר אל המלאכ 
הדבר בי אנה המה מולכות את האיפה ויאמר אלי לבנות לה בית בארצ 
שנער והוכנ והניחה שמ על מכנתה ואשב ואשא עיני ואראה והנה ארבע 
מרכבות יצאות מבינ שני ההרים וההרים הרי נחשת במרכבה הראשנה 
סוסים אדמים ובמרכבה השנית סוסים שחרים ובמרכבה השלשית סוסים 
לבנים ובמרכבה הרבעית סוסים ברדים אמצים ואענ ואמר אל המלאכ 
הדבר בי מה אלה אדני וענ המלאכ ויאמר אלי אלה ארבע רחות 
השמים יוצאות מהתיצב על אדונ כל הארצ אשר בה הסוסים השחרים 
יצאים אל ארצ צפונ והלבנים יצאו אל אחריהם והברדים יצאו אל ארצ 
התימנ והאמצים יצאו ויבקשו ללכת להתהלכ בארצ ויאמר לכו התהלכו 
בארצ ותתהלכנה בארצ ויזעק אתי וידבר אלי לאמר ראה היוצאים אל 
ארצ צפונ הניחו את רוחי בארצ צפונ ויהי דבר יהוה אלי לאמר לקוח 
מאת הגולה מחלדי ומאת טוביה ומאת ידעיה ובאת אתה ביום ההוא 
ובאת בית יאשיה בנ צפניה אשר באו מבבל ולקחת כספ וזהב ועשית 
עטרות ושמת בראש יהושע בנ יהוצדק הכהנ הגדול ואמרת אליו לאמר 
כה אמר יהוה צבאות לאמר הנה איש צמח שמו ומתחתיו יצמח ובנה 
את היכל יהוה והוא יבנה את היכל יהוה והוא ישא הוד וישב ומשל על 
כסאו והיה כהנ על כסאו ועצת שלום תהיה בינ שניהם והעטרת תהיה 
לחלם ולטוביה ולידעיה ולחנ בנ צפניה לזכרונ בהיכל יהוה ורחוקים 
יבאו ובנו בהיכל יהוה וידעתם כי יהוה צבאות שלחני אליכם והיה אמ 
שמוע תשמעונ בקול יהוה אלהיכם ויהי בשנת ארבע לדריוש המלכ 
היה דבר יהוה אל זכריה בארבעה לחדש התשעי בכסלו וישלח בית 
אל שר אצר ורגם מלכ ואנשיו לחלות את פני יהוה לאמר אל הכהנים 
אשר לבית יהוה צבאות ואל הנביאים לאמר האבכה בחדש החמשי 
הנזר כאשר עשיתי זה כמה שנים ויהי דבר יהוה צבאות אלי לאמר אמר 
אל כל עם הארצ ואל הכהנים לאמר כי צמתם וספוד בחמישי ובשביעי 
וזה שבעים שנה הצום צמתני אני וכי תאכלו וכי תשתו הלוא אתמ 
האכלים ואתמ השתים הלוא את הדברים אשר קרא יהוה ביד הנביאים 
הראשנים בהיות ירושלם ישבת ושלוה ועריה סביבתיה והנגב והשפלה 
ישב ויהי דבר יהוה אל זכריה לאמר כה אמר יהוה צבאות לאמר משפט 
אמת שפטו וחסד ורחמים עשו איש את אחיו ואלמנה ויתום גר ועני אל 


תעשקו ורעת איש אחיו אל תחשבו בלבבכמ וימאנו להקשיב ויתנו כתפ 
סררת ואזניהם הכבידו משמוע ולבם שמו שמיר משמוע את התורה 
ואת הדברים אשר שלח יהוה צבאות ברוחו ביד הנביאים הראשנים ויהי 
קצפ גדול מאת יהוה צבאות ויהי כאשר קרא ולא שמעו כנ יקראו ולא 
אשמע אמר יהוה צבאות ואסערם על כל הגוים אשר לא ידעומ והארצ 
נשמה אחריהם מעבר ומשב וישימו ארצ חמדה לשמה ויהי דבר יהוה 
צבאות לאמר כה אמר יהוה צבאות קנאתי לציונ קנאה גדולה וחמה 
גדולה קנאתי לה כה אמר יהוה שבתי אל ציונ ושכנתי בתוכ ירושלם 
ונקראה ירושלם עיר האמת והר יהוה צבאות הר הקדש כה אמר יהוה 
צבאות עד ישבו זקנים וזקנות ברחבות ירושלם ואיש משענתו בידו מרב 
ימימ ורחבות העיר ימלאו ילדים וילדות משחקים ברחבתיה כה אמר 
יהוה צבאות כי יפלא בעיני שארית העם הזה בימים ההם גמ בעיני 
יפלא נאם יהוה צבאות כה אמר יהוה צבאות הנני מושיע את עמי מארצ 
מזרח ומארצ מבוא השמש והבאתי אתמ ושכנו בתוכ ירושלם והיו לי 
לעם ואני אהיה להם לאלהים באמת ובצדקה כה אמר יהוה צבאות 
תחזקנה ידיכם השמעים בימים האלה את הדברים האלה מפי הנביאים 
אשר ביום יסד בית יהוה צבאות ההיכל להבנות כי לפני הימים ההמ 
שכר האדם לא נהיה ושכר הבהמה איננה וליוצא ולבא אינ שלום מנ 
הצר ואשלח את כל האדם איש ברעהו ועתה לא כימים הראשנים אני 
לשארית העם הזה נאם יהוה צבאות כי זרע השלום הגפנ תתנ פריה 
והארצ תתנ את יבולה והשמים יתנו טלם והנחלתי את שארית העם הזה 
את כל אלה והיה כאשר הייתם קללה בגוים בית יהודה ובית ישראל 
כנ אושיע אתכם והייתם ברכה אל תיראו תחזקנה ידיכם כי כה אמר 
יהוה צבאות כאשר זממתי להרע לכמ בהקציפ אבתיכם אתי אמר יהוה 
צבאות ולא נחמתי כנ שבתי זממתי בימים האלה להיטיב את ירושלמ 
ואת בית יהודה אל תיראו אלה הדברים אשר תעשו דברו אמת איש 
את רעהו אמת ומשפט שלומ שפטו בשעריכם ואיש את רעת רעהו אל 
תחשבו בלבבכמ ושבעת שקר אל תאהבו כי את כל אלה אשר שנאתי 
נאם יהוה ויהי דבר יהוה צבאות אלי לאמר כה אמר יהוה צבאות צומ 
הרביעי וצום החמישי וצום השביעי וצום העשירי יהיה לבית יהודה לששונ 
ולשמחה ולמעדים טובים והאמת והשלום אהבו כה אמר יהוה צבאות 
עד אשר יבאו עמים וישבי ערים רבות והלכו ישבי אחת אל אחת לאמר 
נלכה הלוכ לחלות את פני יהוה ולבקש את יהוה צבאות אלכה גם אני 
ובאו עמים רבים וגוים עצומים לבקש את יהוה צבאות בירושלם ולחלות 
את פני יהוה כה אמר יהוה צבאות בימים ההמה אשר יחזיקו עשרה 
אנשים מכל לשנות הגוים והחזיקו בכנפ איש יהודי לאמר נלכה עמכמ 
כי שמענו אלהים עמכם משא דבר יהוה בארצ חדרכ ודמשק מנחתו 
כי ליהוה עינ אדם וכל שבטי ישראל וגם חמת תגבל בה צר וצידונ כי 
חכמה מאד ותבנ צר מצור לה ותצבר כספ כעפר וחרוצ כטיט חוצות 
הנה אדני יורשנה והכה בים חילה והיא באש תאכל תרא אשקלונ ותירא 
ועזה ותחיל מאד ועקרונ כי הביש מבטה ואבד מלכ מעזה ואשקלונ לא 
תשב וישב ממזר באשדוד והכרתי גאונ פלשתים והסרתי דמיו מפיו 
ושקציו מבינ שניו ונשאר גם הוא לאלהינו והיה כאלפ ביהודה ועקרונ 
כיבוסי וחניתי לביתי מצבה מעבר ומשב ולא יעבר עליהם עוד נגש כי 
עתה ראיתי בעיני גילי מאד בת ציונ הריעי בת ירושלם הנה מלככ יבוא 
לכ צדיק ונושע הוא עני ורכב על חמור ועל עיר בנ אתנות והכרתי רכב 
מאפרים וסוס מירושלם ונכרתה קשת מלחמה ודבר שלום לגוים ומשלו 
מים עד ים ומנהר עד אפסי ארצ גמ את בדם בריתכ שלחתי אסיריכ 
מבור אינ מים בו שובו לבצרונ אסירי התקוה גם היום מגיד משנה אשיב 
לכ כי דרכתי לי יהודה קשת מלאתי אפרים ועוררתי בניכ ציונ על בניכ 


יונ ושמתיכ כחרב גבור ויהוה עליהם יראה ויצא כברק חצו ואדני יהוה 
בשופר יתקע והלכ בסערות תימנ יהוה צבאות יגנ עליהם ואכלו וכבשו 
אבני קלע ושתו המו כמו יינ ומלאו כמזרק כזויות מזבח והושיעם יהוה 
אלהיהם ביום ההוא כצאנ עמו כי אבני נזר מתנוססות על אדמתו כי מה 
טובו ומה יפיו דגנ בחורים ותירוש ינובב בתלות שאלו מיהוה מטר בעת 
מלקוש יהוה עשה חזיזים ומטר גשם יתנ להם לאיש עשב בשדה כי 
התרפים דברו אונ והקוסמים חזו שקר וחלמות השוא ידברו הבל ינחמונ 
על כנ נסעו כמו צאנ יענו כי אינ רעה על הרעים חרה אפי ועל העתודים 
אפקוד כי פקד יהוה צבאות את עדרו את בית יהודה ושמ אותמ כסוס 
הודו במלחמה ממנו פנה ממנו יתד ממנו קשת מלחמה ממנו יצא כל 
נוגש יחדו והיו כגברים בוסים בטיט חוצות במלחמה ונלחמו כי יהוה 
עממ והבישו רכבי סוסים וגברתי את בית יהודה ואת בית יוספ אושיע 
והושבותים כי רחמתים והיו כאשר לא זנחתים כי אני יהוה אלהיהם 
ואענם והיו כגבור אפרים ושמח לבם כמו יינ ובניהם יראו ושמחו יגל לבמ 
ביהוה אשרקה להם ואקבצם כי פדיתים ורבו כמו רבו ואזרעם בעמים 
ובמרחקים יזכרוני וחיו את בניהם ושבו והשיבותים מארצ מצרים ומאשור 
אקבצם ואל ארצ גלעד ולבנונ אביאם ולא ימצא להמ ועבר בים צרה 
והכה בים גלים והבישו כל מצולות יאר והורד גאונ אשור ושבט מצרים 
יסור וגברתים ביהוה ובשמו יתהלכו נאם יהוה פתח לבנונ דלתיכ ותאכל 
אש בארזיכ הילל ברוש כי נפל ארז אשר אדרים שדדו הילילו אלוני 
בשנ כי ירד יער הבצור הבציר קול יללת הרעים כי שדדה אדרתמ 
קול שאגת כפירים כי שדד גאונ הירדנ כה אמר יהוה אלהי רעה את 
צאנ ההרגה אשר קניהנ יהרגנ ולא יאשמו ומכריהנ יאמר ברוכ יהוה 
ואעשר ורעיהם לא יחמול עליהנ כי לא אחמול עוד על ישבי הארצ נאמ 
יהוה והנה אנכי ממציא את האדם איש ביד רעהו וביד מלכו וכתתו את 
הארצ ולא אציל מידם וארעה את צאנ ההרגה לכנ עניי הצאנ ואקח 
לי שני מקלות לאחד קראתי נעם ולאחד קראתי חבלים וארעה את 
הצאנ ואכחד את שלשת הרעים בירח אחד ותקצר נפשי בהם וגמ 
נפשם בחלה בי ואמר לא ארעה אתכם המתה תמות והנכחדת תכחד 
והנשארות תאכלנה אשה את בשר רעותה ואקח את מקלי את נעמ 
ואגדע אתו להפיר את בריתי אשר כרתי את כל העמים ותפר ביום ההוא 
וידעו כנ עניי הצאנ השמרים אתי כי דבר יהוה הוא ואמר אליהם אם טוב 
בעיניכם הבו שכרי ואם לא חדלו וישקלו את שכרי שלשים כספ ויאמר 
יהוה אלי השליכהו אל היוצר אדר היקר אשר יקרתי מעליהם ואקחה 
שלשים הכספ ואשליכ אתו בית יהוה אל היוצר ואגדע את מקלי השני 
את החבלים להפר את האחוה בינ יהודה ובינ ישראל ויאמר יהוה אלי 
עוד קח לכ כלי רעה אולי כי הנה אנכי מקים רעה בארצ הנכחדות 
לא יפקד הנער לא יבקש והנשברת לא ירפא הנצבה לא יכלכל ובשר 
הבריאה יאכל ופרסיהנ יפרק הוי רעי האליל עזבי הצאנ חרב על זרועו 
ועל עינ ימינו זרעו יבוש תיבש ועינ ימינו כהה תכהה משא דבר יהוה 
על ישראל נאם יהוה נטה שמים ויסד ארצ ויצר רוח אדם בקרבו הנה 
אנכי שמ את ירושלמ ספ רעל לכל העמים סביב וגם על יהודה יהיה 
במצור על ירושלם והיה ביום ההוא אשים את ירושלם אבנ מעמסה לכל 
העמים כל עמסיה שרוט ישרטו ונאספו עליה כל גויי הארצ ביום ההוא 
נאם יהוה אכה כל סוס בתמהונ ורכבו בשגעונ ועל בית יהודה אפקח 
את עיני וכל סוס העמים אכה בעורונ ואמרו אלפי יהודה בלבם אמצה לי 
ישבי ירושלם ביהוה צבאות אלהיהם ביום ההוא אשים את אלפי יהודה 
ככיור אש בעצים וכלפיד אש בעמיר ואכלו על ימינ ועל שמאול את 
כל העמים סביב וישבה ירושלם עוד תחתיה בירושלם והושיע יהוה את 
אהלי יהודה בראשנה למענ לא תגדל תפארת בית דויד ותפארת ישב 


ירושלם על יהודה ביום ההוא יגנ יהוה בעד יושב ירושלם והיה הנכשל 
בהם ביומם ההוא כדויד ובית דויד כאלהים כמלאכ יהוה לפניהם והיה 
ביום ההוא אבקש להשמיד את כל הגוים הבאים על ירושלם ושפכתי 
על בית דויד ועל יושב ירושלמם רוח חנ ותחנונים והביטו אלי את אשר 
דקרו וספדו עליו כמספד על היחיד והמר עליו כהמר על הבכור ביום 
ההוא יגדל המספד בירושלם כמספד הדד רמונ בבקעת מגדונ וספדה 
הארצ משפחות משפחות לבד משפחת בית דויד לבד ונשיהם לבד 
משפחת בית נתנ לבד ונשיהם לבד משפחת בית לוי לבד ונשיהם לבד 
משפחת השמעי לבד ונשיהם לבד כל המשפחות הנשארות משפחת 
משפחת לבד ונשיהם לבד ביום ההוא יהיה מקור נפתח לבית דויד 
ולישבי ירושלמ לחטאת ולנדה והיה ביום] ההוא נאם יהוה צבאות אכרית 
את שמות העצבים מנ הארצ ולא יזכרו עוד וגם את הנביאים ואת רוח 
הטמאה אעביר מנ הארצ והיה כי ינבא איש עוד ואמרו אליו אביו ואמו 
ילדיו לא תחיה כי שקר דברת בשמ יהוה ודקרהו אביהו ואמו ילדיו 
בהנבאו והיה ביום] ההוא יבשו הנביאים איש מחזינו בהנבאתו ולא ילבשו 
אדרת שער למענ כחש ואמר לא נביא אנכי איש עבד אדמה אנכי כי 
אדם הקנני מנעורי ואמר אליו מה המכות האלה בינ ידיכ ואמר אשר 
הכיתי בית מאהבי חרב עורי על רעי ועל גבר עמיתי נאם יהוה צבאות הכ 
את הרעה ותפוצינ הצאנ והשבתי ידי על הצערים והיה בכל הארצ נאמ 
יהוה פי שנים בה יכרתו יגועו והשלשית יותר בה והבאתי את השלשית 
באש וצרפתים כצרפ את הכספ ובחנתים כבחנ את הזהב הוא יקרא 
בשמי ואני אענה אתו אמרתי עמי הוא והוא יאמר יהוה אלהי הנה יום בא 
ליהוה וחלק שללכ בקרבכ ואספתי את כל הגוים אל ירושלם למלחמה 
ונלכדה העיר ונשסו הבתים והנשים תשגלנה תשכבנה ויצא חצי העיר 
בגולה ויתר העם לא יכרת מנ העיר ויצא יהוה ונלחם בגוים ההם כיום 
הלחמו ביום קרב ועמדו רגליו ביום ההוא על הר הזתים אשר על פני 
ירושלם מקדם ונבקע הר הזיתים מחציו מזרחה וימה גיא גדולה מאד 
ומש חצי ההר צפונה וחציו נגבה ונסתם גיא הרי כי יגיע גי הרים אל אצל 
ונסתמ כאשר נסתמ מפני הרעש בימי עזיה מלכ יהודה ובא יהוה אלהי 
כל קדשים עמכ והיה ביום] ההוא לא יהיה אור יקרות יקפאונ וקפאונ 
והיה יום אחד הוא יודע ליהוה לא יום ולא לילה והיה לעת ערב יהיה 
אור והיה ביום ההוא יצאו מים חיים מירושלם חצים אל הימ הקדמוני 
וחצים אל הים האחרונ בקיצ ובחרפ יהיה והיה יהוה למלכ על כל הארצ 
ביום ההוא יהיה יהוה אחד ושמו אחד יסוב כל הארצ כערבה מגבע 
לרמונ נגב ירושלם וראמה וישבה תחתיה למשער בנימנ עד מקום שער 
הראשונ עד שער הפנים ומגדל חננאל עד יקבי המלכ וישבו בה וחרם 
לא יהיה עוד וישבה ירושלמ לבטח וזאת תהיה המגפה אשר יגפ יהוה 
את כל העמים אשר צבאו על ירושלם המק בשרו והוא עמד על רגליו 
ועיניו תמקנה בחריהנ ולשונו תמק בפיהמ והיה ביום] ההוא תהיה מהומת 
יהוה רבה בהם והחזיקו איש יד רעהו ועלתה ידו על יד רעהו וגם יהודה 
תלחם בירושלם ואספ חיל כל הגוימם סביב זהב וכספ ובגדים לרב 
מאד וכנ תהיה מגפת הסוס הפרד הגמל והחמור וכל הבהמה אשר 
יהיה במחנות ההמה כמגפה הזאת והיה כל הנותר מכל הגוים הבאימ 
על ירושלם ועלו מדי שנה בשנה להשתחות למלכ יהוה צבאות ולחג 
את חג הסכות והיה אשר לא יעלה מאת משפחות הארצ אל ירושלמ 
להשתחות למלכ יהוה צבאות ולא עליהם יהיה הגשם ואמ משפחת 
מצרים לא תעלה ולא באה ולא עליהם תהיה המגפה אשר יגפ יהוה 
את הגוים אשר לא יעלו לחג את חג הסכות זאת תהיה חטאת מצרימ 
וחטאת כל הגוים אשר לא יעלו לחג את חג הסכות ביום ההוא יהיה 
על מצלות הסוס קדש ליהוה והיה הסירות בבית יהוה כמזרקים לפני 


המזבח והיה כל סיר בירושלם וביהודה קדש ליהוה צבאות ובאו כל 
הזבחים ולקחו מהם ובשלו בהם ולא יהיה כנעני עוד בבית יהוה צבאות 
ביום ההוא 


משא דבר יהוה אל ישראל ביד מלאכי אהבתי אתכמ אמר יהוה 
ואמרתמ במה אהבתנו הלוא אח עשו ליעקב נאם יהוה ואהב את יעקב 
ואת עשו שנאתי ואשים את הריו שממה ואת נחלתו לתנות מדבר כי 
תאמר אדום רששנו ונשוב ונבנה חרבות כה אמר יהוה צבאות המה 
יבנו ואני אהרוס וקראו להם גבול רשעה והעם אשר זעם יהוה עד עולמ 
ועיניכם תראינה ואתמ תאמרו יגדל יהוה מעל לגבול ישראל בנ יכבד 
אב ועבד אדניו ואמ אב אני איה כבודי ואם אדונים אני איה מוראי אמר 
יהוה צבאות לכמ הכהנים בוזי שמי ואמרתם במה בזינו את שמכ מגישים 
על מזבחי לחמ מגאל ואמרתם במה גאלנוכ באמרכם שלחנ יהוה נבזה 
הוא וכי תגשונ עור לזבח אינ רע וכי תגישו פסח וחלה אינ רע הקריבהו 
נא לפחתכ הירצכ או הישא פניכ אמר יהוה צבאות ועתה חלו נא פני 
אל ויחננו מידכם היתה זאת הישא מכם פנים אמר יהוה צבאות מי גמ 
בכם ויסגר דלתים ולא תאירו מזבחי חנם אינ לי חפצ בכמ אמר יהוה 
צבאות ומנחה לא ארצה מידכם כי ממזרח שמש ועד מבואו גדול שמי 
בגוים ובכל מקום מקטר מגש לשמי ומנחה טהורה כי גדול שמי בגוים 
אמר יהוה צבאות ואתמ מחללים אותו באמרכם שלחנ אדני מגאל הוא 
וניבו נבזה אכלו ואמרתם הנה מתלאה והפחתם אותו אמר יהוה צבאות 
והבאתם גזול ואת הפסח ואת החולה והבאתם את המנחה הארצה 
אותה מידכם אמר יהוה וארור נוכל ויש בעדרו זכר ונדר וזבח משחת 
לאדני כי מלכ גדול אני אמר יהוה צבאות ושמי נורא בגוים ועתה אליכם 
המצוה הזאת הכהנים אמ לא תשמעו ואמ לא תשימו על לב לתת כבוד 
לשמי אמר יהוה צבאות ושלחתי בכם את המארה וארותי את ברכותיכמ 
וגם ארותיה כי אינכם שמים על לב הנני גער לכמ את הזרע וזריתי פרש 
על פניכם פרש חגיכם ונשא אתכם אליו וידעתם כי שלחתי אליכם את 
המצוה הזאת להיות בריתי את לוי אמר יהוה צבאות בריתי היתה אתו 
החיים והשלום ואתנם לו מורא וייראני ומפני שמי נחת הוא תורת אמת 
היתה בפיהו ועולה לא נמצא בשפתיו בשלום ובמישור הלכ אתי ורבים 
השיב מעונ כי שפתי כהנ ישמרו דעת ותורה יבקשו מפיהו כי מלאכ יהוה 
צבאות הוא ואתמ סרתמ מנ הדרכ הכשלתם רבימ בתורה שחתמ ברית 
הלוי אמר יהוה צבאות וגם אני נתתי אתכם נבזים ושפלים לכל העמ 
כפי אשר אינכם שמרים את דרכי ונשאים פנים בתורה הלוא אב אחד 
לכלנו הלוא אל אחד בראנו מדוע נבגד איש באחיו לחלל ברית אבתינו 
בגדה יהודה ותועבה נעשתה בישראל ובירושלם כי חלל יהודה קדש 
יהוה אשר אהב ובעל בת אל נכר יכרת יהוה לאיש אשר יעשנה ער 
וענה מאהלי יעקב ומגיש מנחה ליהוה צבאות וזאת שנית תעשו כסות 
דמעה את מזבח יהוה בכי ואנקה מאינ עוד פנות אל המנחה ולקחת 
רצונ מידכם ואמרתם על מה על כי יהוה העיד בינכ ובינ אשת נעוריכ 
אשר אתה בגדתה בה והיא חברתכ ואשת בריתכ ולא אחד עשה 
ושאר רוח לו ומה האחד מבקש זרע אלהים ונשמרתמ ברוחכמ ובאשת 
נעוריכ אל יבגד כי שנא שלח אמר יהוה אלהי ישראל וכסה חמס על 
לבושו אמר יהוה צבאות ונשמרתם ברוחכם ולא תבגדו הוגעתם יהוה 
בדבריכם ואמרתם במה הוגענו באמרכם כל עשה רע טוב בעיני יהוה 
ובהם הוא חפצ או איה אלהי המשפט הנני שלח מלאכי ופנה דרכ 
לפני ופתאם יבוא אל היכלו האדונ אשר אתם מבקשים ומלאכ הברית 
אשר אתמ חפצים הנה בא אמר יהוה צבאות ומי מכלכל את יום בואו 
ומי העמד בהראותו כי הוא כאש מצרפ וכברית מכבסים וישב מצרפ 
ומטהר כספ וטהר את בני לוי וזקק אתמ כזהב וככספ והיו ליהוה מגישי 


מנחה בצדקה וערבה ליהוה מנחת יהודה וירושלם כימי עולם וכשנים 
קדמניות וקרבתי אליכם למשפט והייתי עד ממהר במכשפים ובמנאפים 
ובנשבעים לשקר ובעשקי שכר שכיר אלמנה ויתום ומטי גר ולא יראוני 
אמר יהוה צבאות כי אני יהוה לא שניתי ואתם בני יעקב לא כליתם למימי 
אבתיכם סרתם מחקי ולא שמרתם שובו אלי ואשובה אליכם אמר יהוה 
צבאות ואמרתם במה נשוב היקבע אדמ אלהים כי אתמ קבעים אתי 
ואמרתמ במה קבענוכ המעשר והתרומה במארה אתמ נארים ואתי אתמ 
קבעים הגוי כלו הביאו את כל המעשר אל בית האוצר ויהי טרפ בביתי 
ובחנוני נא בזאת אמר יהוה צבאות אמ לא אפתח לכמ את ארבות 
השמים והריקתי לכם ברכה עד בלי די וגערתי לכם באכל ולא ישחת 
לכמ את פרי האדמה ולא תשכל לכם הגפנ בשדה אמר יהוה צבאות 
ואשרו אתכם כל הגוים כי תהיו אתם ארצ חפצ אמר יהוה צבאות חזקו 
עלי דבריכם אמר יהוה ואמרתמ מה נדברנו עליכ אמרתם שוא עבד 
אלהים ומה בצע כי שמרנו משמרתו וכי הלכנו קדרנית מפני יהוה צבאות 
ועתה אנחנו מאשרים זדים גמ נבנו עשי רשעה גמ בחנו אלהים וימלטו 
אז נדברו יראי יהוה איש את רעהו ויקשב יהוה וישמע ויכתב ספר זכרונ 
לפניו ליראי יהוה ולחשבי שמו והיו לי אמר יהוה צבאות ליום אשר אני 
עשה סגלה וחמלתי עליהמ כאשר יחמל איש על בנו העבד אתו ושבתמ 
וראיתם בינ צדיק לרשע בינ עבד אלהים לאשר לא עבדו כי הנה היום 
בא בער כתנור והיו כל זדים וכל עשה רשעה קש ולהט אתמ היום 
הבא אמר יהוה צבאות אשר לא יעזב להמ שרש וענפ וזרחה לכמ יראי 
שמי שמש צדקה ומרפא בכנפיה ויצאתם ופשתם כעגלי מרבק ועסותמ 
רשעים כי יהיו אפר תחת כפות רגליכם ביום אשר אני עשה אמר יהוה 
צבאות זכרו תורת משה עבדי אשר צויתי אותו בחרב על כל ישראל 
חקים ומשפטים הנה אנכי שלח לכמ את אליה הנביא לפני בוא יום יהוה 
הגדול והנורא והשיב לב אבות על בנים ולב בנים על אבותם פנ אבוא 
והכיתי את הארצ חרמ 


אשרי האיש אשר לא הלכ בעצת רשעים ובדרכ חטאים לא עמד 
ובמושב לצים לא ישב כי אמ בתורת יהוה חפצו ובתורתו יהגה יוממ 
ולילה והיה כעצ שתול על פלגי מים אשר פריו יתנ בעתו ועלהו לא יבול 
וכל אשר יעשה יצליח לא כנ הרשעים כי אמ כמצ אשר תדפנו רוח על 
כנ לא יקמו רשעים במשפט וחטאים בעדת צדיקים כי יודע יהוה דרכ 
צדיקים ודרכ רשעים תאבד למה רגשו גוים ולאמים יהגו ריק יתיצבו 
מלכי ארצ ורוזנים נוסדו יחד על יהוה ועל משיחו ננתקה את מוסרותימו 
ונשליכה ממנו עבתימו יו שב בשמים ישחק אדני ילעג למו אז ידבר אלימו 
באפו ובחרונו יבהלמו ואני נסכתי מלכי על ציונ הר קדשי אספרה אל חק 
יהוה אמר אלי בני אתה אני היום ילדתיכ שאל ממני ואתנה גוים נחלתכ 
ואחזתכ אפסי ארצ תרעם בשבט ברזל ככלי יוצר תנפצם ועתה מלכימ 
השכילו הוסרו שפטי ארצ עבדו את יהוה ביראה וגילו ברעדה נשקו בר 
פנ יאנפ ותאבדו דרכ כי יבער כמעט אפו אשרי כל חוסי בו מזמור לדוד 
בברחו מפני אבשלום בנו יהוה מה רבו צרי רבים קמים עלי רבים אמרים 
לנפשי אינ ישועתה לו באלהים סלה ואתה יהוה מגנ בעדי כבודי ומרים 
ראשי קולי אל יהוה אקרא ויענני מהר קדשו סלה אני שכבתי ואישנה 
הקיצותי כי יהוה יסמכני לא אירא מרבבות עם אשר סביב שתו עלי קומה 
יהוה הושיעני אלהי כי הכית את כל איבי לחי שני רשעים שברת ליהוה 
הישועה על עמכ ברכתכ סלה למנצח בנגינות מזמור לדוד בקראי ענני 
אלהי צדקי בצר הרחבת לי חנני ושמע תפלתי בני איש עד מה כבודי 
לכלמה תאהבונ ריק תבקשו כזב סלה ודעו כי הפלה יהוה חסיד לו 
יהוה ישמע בקראי אליו רגזו ואל תחטאו אמרו בלבבכם על משכבכמ 
ודמו סלה זבחו זבחי צדק ובטחו אל יהוה רבים אמרים מי יראנו טוב 


נסה עלינו אור פניכ יהוה נתתה שמחה בלבי מעת דגנם ותירושם רבו 
בשלום יחדו אשכבה ואישנ כי אתה יהוה לבדד לבטח תושיבני למנצח 
אל הנחילות מזמור לדוד אמרי האזינה יהוה בינה הגיגי הקשיבה לקול 
שועי מלכי ואלהי כי אליכ אתפלל יהוה בקר תשמע קולי בקר אערכ לכ 
ואצפה כי לא אל חפצ רשע אתה לא יגרכ רע לא יתיצבו הוללים לנגד 
עיניכ שנאת כל פעלי אונ תאבד דברי כזב איש דמימ ומרמה יתעב 
יהוה ואני ברב חסדכ אבוא ביתכ אשתחוה אל היכל קדשכ ביראתכ 
יהוה נחני בצדקתכ למענ שוררי הושר הישר לפני דרככ כי אינ בפיהו 
נכונה קרבם הוות קבר פתוח גרונם לשונם יחליקונ האשימם אלהים 
יפלו ממעצותיהם ברב פשעיהם הדיחמו כי מרו בכ וישמחו כל חוסי בכ 
לעולם ירננו ותסכ עלימו ויעלצו בכ אהבי שמכ כי אתה תברכ צדיק 
יהוה כצנה רצונ תעטרנו למנצח בנגינות על השמינית מזמור לדוד יהוה 
אל באפכ תוכיחני ואל בחמתכ תיסרני חנני יהוה כי אמלל אני רפאני 
יהוה כי נבהלו עצמי ונפשי נבהלה מאד ואת ואתה יהוה עד מתי שובה 
יהוה חלצה נפשי הושיעני למענ חסדכ כי אינ במות זכרכ בשאול מי 
יודה לכ יגעתי באנחתי אשחה בכל לילה מטתי בדמעתי ערשי אמסה 
עששה מכעס עיני עתקה בכל צוררי סורו ממני כל פעלי אונ כי שמע 
יהוה קול בכיי שמע יהוה תחנתי יהוה תפלתי יקח יבשו ויבהלו מאד כל 
איבי ישבו יבשו רגע שגיונ לדוד אשר שר ליהוה על דברי כוש בנ ימיני 
יהוה אלהי בכ חסיתי הושיעני מכל רדפי והצילני פנ יטרפ כאריה נפשי 
פרק ואינ מציל יהוה אלהי אמ עשיתי זאת אמ יש עול בכפי אמ גמלתי 
שולמי רע ואחלצה צוררי ריקם ירדפ אויב נפשי וישג וירמס לארצ חיי 
וכבודי לעפר ישכנ סלה קומה יהוה באפכ הנשא בעברות צוררי ועורה 
אלי משפט צוית ועדת לאמים תסובבכ ועליה למרום שובה יהוה ידינ 
עמימ שפטני יהוה כצדקי וכתמי עלי יגמר נא רע רשעים ותכוננ צדיק 
ובחנ לבות וכליות אלהים צדיק מגני על אלהים מושיע ישרי לב אלהים 
שופט צדיק ואל זעם בכל יום אם לא ישוב חרבו ילטוש קשתו דרכ 
ויכוננה ולו הכינ כלי מות חציו לדלקים יפעל הנה יחבל אונ והרה עמל 
וילד שקר בור כרה ויחפרהו ויפל בשחת יפעל ישוב עמלו בראשו ועל 
קדקדו חמסו ירד אודה יהוה כצדקו ואזמרה שם יהוה עליונ למנצח על 
הגתית מזמור לדוד יהוה אדנינו מה אדיר שמכ בכל הארצ אשר תנה 
הודכ על השמים מפי עוללים וינקים יסדת עז למענ צורריכ להשבית 
אויב ומתנקם כי אראה שמיכ מעשי אצבעתיכ ירח וכוכבים אשר כוננתה 
מה אנוש כי תזכרנו ובנ אדם כי תפקדנו ותחסרהו מעט מאלהים וכבוד 
והדר תעטרהו תמשילהו במעשי ידיכ כל שתה תחת רגליו צנה ואלפים 
כלם וגם בהמות שדי צפור שמימ ודגי הים עבר ארחות ימים יהוה אדנינו 
מה אדיר שמכ בכל הארצ למנצח עלמות לבנ מזמור לדוד אודה יהוה 
בכל לבי אספרה כל נפלאותיכ אשמחה ואעלצה בכ אזמרה שמכ 
עליונ בשוב אויבי אחור יכשלו ויאבדו מפניכ כי עשית משפטי ודיני ישבת 
לכסא שופט צדק גערת גוים אבדת רשע שממ מחית לעולם ועד האויב 
תמו חרבות לנצח וערים נתשת אבד זכרם המה ויהוה לעולם ישב כוננ 
למשפט כסאו והוא ישפט תבל בצדק ידינ לאמים במישרים ויהי יהוה 
משגב לדכ משגב לעתות בצרה ויבטחו בכ יודעי שמכ כי לא עזבת 
דרשיכ יהוה זמרו ליהוה ישב ציונ הגידו בעמים עלילותיו כי דרש דמים 
אותם זכר לא שכח צעקת עניים ענוים חננני יהוה ראה עניי משנאי 
מרוממי משערי מות למענ אספרה כל תהלתיכ בשערי בת ציונ אגילה 
בישועתכ טבעו גוים בשחת עשו ברשת זו טמנו נלכדה רגלם נודע יהוה 
משפט עשה בפעל כפיו נוקש רשע הגיונ סלה ישובו רשעים לשאולה 
כל גוים שכחי אלהים כי לא לנצח ישכח אביונ תקות ענוים עניים תאבד 
לעד קומה יהוה אל יעז אנוש ישפטו גוים על פניכ שיתה יהוה מורה 


להמ ידעו גוים אנוש המה סלה למה יהוה תעמד ברחוק תעלים לעתות 
בצרה בגאות רשע ידלק עני יתפשו במזמות זו חשבו כי הלל רשע על 
תאות נפשו ובצע ברכ נאצ יהוה רשע כגבה אפו בל ידרש אינ אלהים 
כל מזמותיו יחילו דרכו דרכיו בכל עת מרום משפטיכ מנגדו כל צורריו 
יפיח בהמ אמר בלבו בל אמוט לדר ודר אשר לא ברע אלה פיהו מלא 
ומרמות ותכ תחת לשונו עמל ואונ ישב במארב חצרים במסתרים יהרג 
נקי עיניו לחלכה יצפנו יארב במסתר כאריה בסכה יארב לחטופ עני 
יחטפ עני במשכו ברשתו ודכה ידכה ישח ונפל בעצומיו חלכאים חיל 
כאים אמר בלבו שכח אל הסתיר פניו בל ראה לנצח קומה יהוה אל 
נשא ידכ אל תשכח עניים ענוים על מה נאצ רשע אלהים אמר בלבו לא 
תדרש ראתה כי אתה עמל וכעס תביט לתת בידכ עליכ יעזב חלכה 
יתום אתה היית עוזר שבר זרוע רשע ורע תדרוש רשעו בל תמצא 
יהוה מלכ עולם ועד אבדו גוים מארצו תאות ענוים שמעת יהוה תכינ 
לבם תקשיב אזנכ לשפט יתום ודכ בל יוסיפ עוד לערצ אנוש מנ הארצ 
למנצח לדוד ביהוה חסיתי איכ תאמרו לנפשי נודו נודי הרכם צפור כי 
הנה הרשעים ידרכונ קשת כוננו חצמ על יתר לירות במו אפל לישרי 
לב כי השתות יהרסונ צדיק מה פעל יהוה בהיכל קדשו יהוה בשמים 
כסאו עיניו יחזו עפעפיו יבחנו בני אדם יהוה צדיק יבחנ ורשע ואהב חמס 
שנאה נפשו ימטר על רשעים פחים אש וגפרית ורוח זלעפות מנת כוסם 
כי צדיק יהוה צדקות אהב ישר יחזו פנימו למנצח על השמינית מזמור 
לדוד הושיעה יהוה כי גמר חסיד כי פסו אמונים מבני אדם שוא ידברו 
איש את רעהו שפת חלקות בלב ולב ידברו יכרת יהוה כל שפתי חלקות 
לשונ מדברת גדלות אשר אמרו ללשננו נגביר שפתינו אתנו מי אדונ 
לנו משד עניים מאנקת אביונים עתה אקום יאמר יהוה אשית בישע יפיח 
לו אמרות יהוה אמרות טהרות כספ צרופ בעליל לארצ מזקק שבעתים 
אתה יהוה תשמרם תצרנו מנ הדור זו לעולם סביב רשעים יתהלכונ 
כרם זלות לבני אדם למנצח מזמור לדוד עד אנה יהוה תשכחני נצח 
עד אנה תסתיר את פניכ ממני עד אנה אשית עצות בנפשי יגונ בלבבי 
יוממ עד אנה ירום איבי עלי הביטה ענני יהוה אלהי האירה עיני פנ אישנ 
המות פנ יאמר איבי יכלתיו צרי יגילו כי אמוט ואני בחסדכ בטחתי יגל 
לבי בישועתכ אשירה ליהוה כי גמל עלי למנצח לדוד אמר נבל בלבו 
אינ אלהים השחיתו התעיבו עלילה אינ עשה טוב יהוה משמים השקיפ 
על בני אדם לראות היש משכיל דרש את אלהים הכל סר יחדו נאלחו 
אינ עשה טוב אינ גמ אחד הלא ידעו כל פעלי אונ אכלי עמי אכלו לחמ 
יהוה לא קראו שמ פחדו פחד כי אלהים בדור צדיק עצת עני תבישו כי 
יהוה מחסהו מי יתנ מציונ ישועת ישראל בשוב יהוה שבות עמו יגל יעקב 
ישמח ישראל מזמור לדוד יהוה מי יגור באהלכ מי ישכנ בהר קדשכ 
הולכ תמים ופעל צדק ודבר אמת בלבבו לא רגל על לשנו לא עשה 
לרעהו רעה וחרפה לא נשא על קרבו נבזה בעיניו נמאס ואת יראי יהוה 
יכבד נשבע להרע ולא ימר כספו לא נתנ בנשכ ושחד על נקי לא לקח 
עשה אלה לא ימוט לעולם מכתם לדוד שמרני אל כי חסיתי בכ אמרת 
ליהוה אדני אתה טובתי בל עליכ לקדושים אשר בארצ המה ואדירי כל 
חפצי בם ירבו עצבותם אחר מהרו בל אסיכ נסכיהם מדמ ובל אשא 
את שמותמ על שפתי יהוה מנת חלקי וכוסי אתה תומיכ גורלי חבלים 
נפלו לי בנעמים אפ נחלת שפרה עלי אברכ את יהוה אשר יעצני אפ 
לילות יסרוני כליותי שויתי יהוה לנגדי תמיד כי מימיני בל אמוט לכנ 
שמח לבי ויגל כבודי אפ בשרי ישכנ לבטח כי לא תעזב נפשי לשאול 
לא תתנ חסידכ לראות שחת תודיעני ארח חיים שבע שמחות את פניכ 
נעמות בימינכ נצח תפלה לדוד שמעה יהוה צדק הקשיבה רנתי האזינה 
תפלתי בלא שפתי מרמה מלפניכ משפטי יצא עיניכ תחזינה מישרים 


בחנת לבי פקדת לילה צרפתני בל תמצא זמתי בל יעבר פי לפעלות 
אדם בדבר שפתיכ אני שמרתי ארחות פריצ תמכ אשרי במעגלותיכ 
בל נמוטו פעמי אני קראתיכ כי תענני אל הט אזנכ לי שמע אמרתי 
הפלה חסדיכ מושיע חוסים ממתקוממים בימינכ שמרני כאישונ בת עינ 
בצל כנפיכ תסתירני מפני רשעים זו שדוני איבי בנפש יקיפו עלי חלבמו 
סגרו פימו דברו בגאות אשרינו עתה סבבוני סבבונו עיניהם ישיתו לנטות 
בארצ דמינו כאריה יכסופ לטרופ וככפיר ישב במסתרים קומה יהוה 
קדמה פניו הכריעהו פלטה נפשי מרשע חרבכ ממתים ידכ יהוה ממתים 
מחלד חלקמ בחיים וצפינכ וצפונכ תמלא בטנם ישבעו בנים והניחו 
יתרם לעולליהם אני בצדק אחזה פניכ אשבעה בהקיצ תמונתכ למנצח 
לעבד יהוה לדוד אשר דבר ליהוה את דברי השירה הזאת ביום הציל 
יהוה אותו מכפ כל איביו ומיד שאול ויאמר ארחמכ יהוה חזקי יהוה סלעי 
ומצודתי ומפלטי אלי צורי אחסה בו מגני וקרנ ישעי משגבי מהלל אקרא 
יהוה ומנ איבי אושע אפפוני חבלי מות ונחלי בליעל יבעתוני חבלי שאול 
סבבוני קדמוני מוקשי מות בצר לי אקרא יהוה ואל אלהי אשוע ישמע 
מהיכלו קולי ושועתי לפניו תבוא באזניו ותגעש ותרעש הארצ ומוסדי 
הרים ירגזו ויתגעשו כי חרה לו עלה עשנ באפו ואש מפיו תאכל גחלים 
בערו ממנו ויט שמים וירד וערפל תחת רגליו וירכב על כרוב ויעפ וידא 
על כנפי רוח ישת חשכ סתרו סביבותיו סכתו חשכת מים עבי שחקים 
מנגה נגדו עביו עברו ברד וגחלי אש וירעם בשמים יהוה ועליונ יתנ קלו 
ברד וגחלי אש וישלח חציו ויפיצם וברקים רב ויהמם ויראו אפיקי מים 
ויגלו מוסדות תבל מגערתכ יהוה מנשמת רוח אפכ ישלח ממרומם יקחני 
ימשני ממימ רבים יצילני מאיבי עז ומשנאי כי אמצו ממני יקדמוני ביום 
אידי ויהי יהוה למשענ לי ויוציאני למרחב יחלצני כי חפצ בי יגמלני יהוה 
כצדקי כבר ידי ישיב לי כי שמרתי דרכי יהוה ולא רשעתי מאלהי כי 
כל משפטיו לנגדי וחקתיו לא אסיר מני ואהי תמים עמו ואשתמר מעוני 
וישב יהוה לי כצדקי כבר ידי לנגד עיניו עמ חסיד תתחסד עמ גבר תמימ 
תתממ עמ נבר תתברר ועם עקש תתפתל כי אתה עם עני תושיע ועינים 
רמות תשפיל כי אתה תאיר נרי יהוה אלהי יגיה חשכי כי בכ ארצ גדוד 
ובאלהי אדלג שור האל תמים דרכו אמרת יהוה צרופה מגנ הוא לכל 
החסים בו כי מי אלוה מבלעדי יהוה ומי צור זולתי אלהינו האל המאזרני 
חיל ויתנ תמים דרכי משוה רגלי כאילות ועל במתי יעמידני מלמד ידי 
למלחמה ונחתה קשת נחושה זרועתי ותתנ לי מגנ ישעכ וימינכ תסעדני 
וענותכ תרבני תרחיב צעדי תחתי ולא מעדו קרסלי ארדופ אויבי ואשיגם 
ולא אשוב עד כלותם אמחצם ולא יכלו קום יפלו תחת רגלי ותאזרני 
חיל למלחמה תכריע קמי תחתי ואיבי נתתה לי ערפ ומשנאי אצמיתמ 
ישועו ואינ מושיע על יהוה ולא ענם ואשחקם כעפר על פני רוח כטיט 
חוצות אריקם תפלטני מריבי עמ תשימני לראש גוים עם לא ידעתי 
יעבדוני לשמע אזנ ישמעו לי בני נכר יכחשו לי בני נכר יבלו ויחרגו 
ממסגרותיהם חי יהוה וברוכ צורי וירום אלוהי ישעי האל הנותנ נקמות 
לי וידבר עמים תחתי מפלטי מאיבי אפ מנ קמי תרוממני מאיש חמס 
תצילני על כנ אודכ בגוים יהוה ולשמכ אזמרה מגדל מגדיל ישועות 
מלכו ועשה חסד למשיחו לדוד ולזרעו עד עולם למנצח מזמור לדוד 
השמים מספרים כבוד אל ומעשה ידיו מגיד הרקיע יום ליום יביע אמר 
ולילה ללילה יחוה דעת אינ אמר ואינ דברים בלי נשמע קולמ בכל 
הארצ יצא קום ובקצה תבל מליהמ לשמש שמ אהל בהם והוא כחתנ 
יצא מחפתו ישיש כגבור לרוצ ארח מקצה השמים מוצאו ותקופתו על 
קצותמ ואינ נסתר מחמתו תורת יהוה תמימה משיבת נפש עדות יהוה 
נאמנה מחכימת פתי פקודי יהוה ישרים משמחי לב מצות יהוה ברה 
מאירת עינים יראת יהוה טהורה עומדת לעד משפטי יהוה אמת צדקו 


יחדו הנחמדים מזהב ומפז רב ומתוקים מדבש ונפת צופים גמ עבדכ 
נזהר בהם בשמרמ עקב רב שגיאות מי יבינ מנסתרות נקני גמ מזדים 
חשכ עבדכ אל ימשלו בי אז איתם ונקיתי מפשע רב יהיו לרצונ אמרי 
פי והגיונ לבי לפניכ יהוה צורי וגאלי למנצח מזמור לדוד יענכ יהוה ביום 
צרה ישגבכ שמ אלהי יעקב ישלח עזרכ מקדש ומציונ יסעדכ יזכר כל 
מנחתכ ועולתכ ידשנה סלה יתנ לכ כלבבכ וכל עצתכ ימלא נרננה 
בישועתכ ובשם אלהינו נדגל ימלא יהוה כל משאלותיכ עתה ידעתי 
כי הושיע יהוה משיחו יענהו משמי קדשו בגברות ישע ימינו אלה ברכב 
ואלה בסוסים ואנחנו בשם יהוה אלהינו נזכיר המה כרעו ונפלו ואנחנו 
קמנו ונתעודד יהוה הושיעה המלכ יעננו ביום קראנו למנצח מזמור לדוד 
יהוה בעזכ ישמח מלכ ובישועתכ מה מאדיגילמאד יגל תאות לבו נתתה 
לו וארשת שפתיו בל מנעת סלה כי תקדמנו ברכות טוב תשית לראשו 
עטרת פז חיים שאל ממכ נתתה לו ארכ ימים עולם ועד גדול כבודו 
בישועתכ הוד והדר תשוה עליו כי תשיתהו ברכות לעד תחדהו בשמחה 
את פניכ כי המלכ בטח ביהוה ובחסד עליונ בל ימוט תמצא ידכ לכל 
איביכ ימינכ תמצא שנאיכ תשיתמו כתנור אש לעת פניכ יהוה באפו 
יבלעם ותאכלמ אש פרימו מארצ תאבד וזרעם מבני אדם כי נטו עליכ 
רעה חשבו מזמה בל יוכלו כי תשיתמו שכם במיתריכ תכוננ על פניהם 
רומה יהוה בעזכ נשירה ונזמרה גבורתכ למנצח על אילת השחר מזמור 
לדוד אלי אלי למה עזבתני רחוק מישועתי דברי שאגתי אלהי אקרא 
יוממ ולא תענה ולילה ולא דומיה לי ואתה קדוש יושב תהלות ישראל 
בכ בטחו אבתינו בטחו ותפלטמו אליכ זעקו ונםלטו בכ בטחו ולא בושו 
ואנכי תולעת ולא איש חרפת אדם ובזוי עם כל ראי ילעגו לי יפטירו 
בשפה יניעו ראש גל אל יהוה יפלטהו יצילהו כי חפצ בו כי אתה גחי 
מבטנ מבטיחי על שדי אמי עליכ השלכתי מרחם מבטנ אמי אלי אתה 
אל תרחק ממני כי צרה קרובה כי אינ עוזר סבבוני פרים רבים אבירי 
בשנ כתרוני פצו עלי פיהם אריה טרפ ושאג כמים נשפכתי והתפרדו כל 
עצמותי היה לבי כדונג נמס בתוכ מעי יבש כחרש כחי ולשוני מדבק 
מלקוחי ולעפר מות תשפתני כי סבבוני כלבים עדת מרעים הקיפוני כארי 
ידי ורגלי אספר כל עצמותי המה יביטו יראו בי יחלקו בגדי להם ועל 
לבושי יפילו גורל ואתה יהוה אל תרחק אילותי לעזרתי חושה הצילה 
מחרב נפשי מיד כלב יחידתי הושיעני מפי אריה ומקרני רמימ עניתני 
אספרה שמכ לאחי בתוכ קהל אהללכ יראי יהוה הללוהו כל זרע יעקב 
כבדוהו וגורו ממנו כל זרע ישראל כי לא בזה ולא שקצ ענות עני ולא 
הסתיר פניו ממנו ובשועו אליו שמע מאתכ תהלתי בקהל רב נדרי אשלמ 
נגד יראיו יאכלו ענוים וישבעו יהללו יהוה דרשיו יחי לבבכם לעד יזכרו 
וישבו אל יהוה כל אפסי ארצ וישתחוו לפניכ כל משפחות גוים כי ליהוה 
המלוכה ומשל בגוים אכלו וישתחוו כל דשני ארצ לפניו יכרעו כל יורדי 
עפר ונפשו לא חיה זרע יעבדנו יספר לאדני לדור יבאו ויגידו צדקתו 
לעם נולד כי עשה מזמור לדוד יהוה רעי לא אחסר בנאות דשא ירביצני 
על מי מנחות ינהלני נפשי ישובב ינחני במעגלי צדק למענ שמו גמ כי 
אלכ בגיא צלמות לא אירא רע כי אתה עמדי שבטכ ומשענתכ המה 
ינחמני תערכ לפני שלחנ נגד צררי דשנת בשמנ ראשי כוסי רויה אכ 
טוב וחסד ירדפוני כל ימי חיי ושבתי בבית יהוה לארכ ימים לדוד מזמור 
ליהוה הארצ ומלואה תבל וישבי בה כי הוא על ימים יסדה ועל נהרות 
יכוננה מי יעלה בהר יהוה ומי יקום במקום קדשו נקי כפים ובר לבב אשר 
לא נשא לשוא נפשי ולא נשבע למרמה ישא ברכה מאת יהוה וצדקה 
מאלהי ישעו זה דור דרשו דרשיו מבקשי פניכ יעקב סלה שאו שערים 
ראשיכם והנשאו פתחי עולם ויבוא מלכ הכבוד מי זה מלכ הכבוד יהוה 
עזוז וגבור יהוה גבור מלחמה שאו שערים ראשיכם ושאו פתחי עולם 


ויבא מלכ הכבוד מי הוא זה מלכ הכבוד יהוה צבאות הוא מלכ הכבוד 
סלה לדוד אליכ יהוה נפשי אשא אלהי בכ בטחתי אל אבושה אל יעלצו 
איבי לי גם כל קויכ לא יבשו יבשו הבוגדים ריקם דרכיכ יהוה הודיעני 
ארחותיכ למדני הדריכני באמתכ ולמדני כי אתה אלהי ישעי אותכ קויתי 
כל היום זכר רחמיכ יהוה וחסדיכ כי מעולם המה חטאות נעורי ופשעי 
אל תזכר כחסדכ זכר לי אתה למענ טובכ יהוה טוב וישר יהוה על כנ 
יורה חטאים בדרכ ידרכ ענוים במשפט וילמד ענוים דרכו כל ארחות 
יהוה חסד ואמת לנצרי בריתו ועדתיו למענ שמכ יהוה וסלחת לעוני כי 
רב הוא מי זה האיש ירא יהוה יורנו בדרכ יבחר נפשו בטוב תלינ וזרעו 
יירש ארצ סוד יהוה ליראיו ובריתו להודיעם עיני תמיד אל יהוה כי הוא 
יוציא מרשת רגלי פנה אלי וחנני כי יחיד ועני אני צרות לבבי הרחיבו 
ממצוקותי הוציאני ראה עניי ועמלי ושא לכל חטאותי ראה אויבי כי רבו 
ושנאת חמס שנאוני שמרה נפשי והצילני אל אבוש כי חסיתי בכ תמ 
וישר יצרוני כי קויתיכ פדה אלהים את ישראל מכל צרותיו לדוד שפטני 
יהוה כי אני בתמי הלכתי וביהוה בטחתי לא אמעד בחנני יהוה ונסני 
צרופה צרפה כליותי ולבי כי חסדכ לנגד עיני והתהלכתי באמתכ לא 
ישבתי עם מתי שוא ועם נעלמים לא אבוא שנאתי קהל מרעים ועם 
רשעים לא אשב ארחצ בנקיונ כפי ואסבבה את מזבחכ יהוה לשמע 
בקול תודה ולספר כל נפלאותיכ יהוה אהבתי מעונ ביתכ ומקומ משכנ 
כבודכ אל תאספ עמ חטאים נפשי ועם אנשי דמים חיי אשר בידיהם 
זמה וימינם מלאה שחד ואני בתמי אלכ פדני וחנני רגלי עמדה במישור 
במקהלים אברכ יהוה לדוד יהוה אורי וישעי ממי אירא יהוה מעוז חיי ממי 
אפחד בקרב עלי מרעים לאכל את בשרי צרי ואיבי לי המה כשלו ונפלו 
אמ תחנה עלי מחנה לא יירא לבי אמ תקום עלי מלחמה בזאת אני 
בוטח אחת שאלתי מאת יהוה אותה אבקש שבתי בבית יהוה כל ימי 
חיי לחזות בנעם יהוה ולבקר בהיכלו כי יצפנני בסכה ביום רעה יסתרני 
בסתר אהלו בצור ירוממני ועתה ירום ראשי על איבי סביבותי ואזבחה 
באהלו זבחי תרועה אשירה ואזמרה ליהוה שמע יהוה קולי אקרא וחנני 
וענני לכ אמר לבי בקשו פני את פניכ יהוה אבקש אל תסתר פניכ ממני 
אל תט באפ עבדכ עזרתי היית אל תטשני ואל תעזבני אלהי ישעי 
כי אבי ואמי עזבוני ויהוה יאספני הורני יהוה דרככ ונחני בארח מישור 
למענ שוררי אל תתנני בנפש צרי כי קמו בי עדי שקר ויפח חמס לולא 
האמנתי לראות בטוב יהוה בארצ חיים קוה אל יהוה חזק ויאמצ לבכ 
וקוה אל יהוה לדוד אליכ יהוה אקרא צורי אל תחרש ממני פנ תחשה 
ממני ונמשלתי עם יורדי בור שמע קול תחנוני בשועי אליכ בנשאי ידי 
אל דביר קדשכ אל תמשכני עמ רשעים ועם פעלי אונ דברי שלום עם 
רעיהמ ורעה בלבבמ תנ להמ כפעלם וכרע מעלליהם כמעשה ידיהמ 
תנ להם השב גמולמ להמ כי לא יבינו אל פעלת יהוה ואל מעשה ידיו 
יהרסם ולא יבנם ברוכ יהוה כי שמע קול תחנוני יהוה עזי ומגני בו בטח 
לבי ונעזרתי ויעלז לבי ומשירי אהודנו יהוה עז למו ומעוז ישועות משיחו 
הוא הושיעה את עמכ וברכ את נחלתכ ורעם ונשאם עד העולם מזמור 
לדוד הבו ליהוה בני אלים הבו ליהוה כבוד ועז הבו ליהוה כבוד שמו 
השתחוו ליהוה בהדרת קדש קול יהוה על המים אל הכבוד הרעים יהוה 
על מים רבים קול יהוה בכח קול יהוה בהדר קול יהוה שבר ארזים וישבר 
יהוה את ארזי הלבנונ וירקידם כמו עגל לבנונ ושרינ כמו בנ ראמים קול 
יהוה חצב להבות אש קול יהוה יחיל מדבר יחיל יהוה מדבר קדש קול 
יהוה יחולל אילות ויחשפ יערות ובהיכלו כלו אמר כבוד יהוה למבול ישב 
וישב יהוה מלכ לעולם יהוה עז לעמו יתנ יהוה יברכ את עמו בשלום 
מזמור שיר חנכת הבית לדוד ארוממכ יהוה כי דליתני ולא שמחת איבי 
לי יהוה אלהי שועתי אליכ ותרפאני יהוה העלית מנ שאול נפשי חייתני 


מיורדי מירדי בור זמרו ליהוה חסידיו והודו לזכר קדשו כי רגע באפו חיים 
ברצונו בערב ילינ בכי ולבקר רנה ואני אמרתי בשלוי בל אמוט לעולם 
יהוה ברצונכ העמדתה להררי עז הסתרת פניכ הייתי נבהל אליכ יהוה 
אקרא ואל אדני אתחננ מה בצע בדמי ברדתי אל שחת היודכ עפר 
היגיד אמתכ שמע יהוה וחנני יהוה היה עזר לי הפכת מספדי למחול 
לי פתחת שקי ותאזרני שמחה למענ יזמרכ כבוד ולא ידם יהוה אלהי 
לעולם אודכ למנצח מזמור לדוד בכ יהוה חסיתי אל אבושה לעולמ 
בצדקתכ פלטני הטה אלי אזנכ מהרה הצילני היה לי לצור מעוז לבית 
מצודות להושיעני כי סלעי ומצודתי אתה ולמענ שמכ תנחני ותנהלני 
תוציאני מרשת זו טמנו לי כי אתה מעוזי בידכ אפקיד רוחי פדיתה אותי 
יהוה אל אמת שנאתי השמרימ הבלי שוא ואני אל יהוה בטחתי אגילה 
ואשמחה בחסדכ אשר ראית את עניי ידעת בצרות נפשי ולא הסגרתני 
ביד אויב העמדת במרחב רגלי חנני יהוה כי צר לי עששה בכעס עיני 
נפשי ובטני כי כלו ביגונ חיי ושנותי באנחה כשל בעוני כחי ועצמי עששו 
מכל צררי הייתי חרפה ולשכני מאד ופחד למידעי ראי בחוצ נדדו ממני 
נשכחתי כמת מלב הייתי ככלי אבד כי שמעתי דבת רבים מגור מסביב 
בהוסדם יחד עלי לקחת נפשי זממו ואני עליכ בטחתי יהוה אמרתי 
אלהי אתה בידכ עתתי הצילני מיד אויבי ומרדפי האירה פניכ על עבדכ 
הושיעני בחסדכ יהוה אל אבושה כי קראתיכ יבשו רשעים ידמו לשאול 
תאלמנה שפתי שקר הדברות על צדיק עתק בגאוה ובוז מה רב טובכ 
אשר צפנת ליראיכ פעלת לחסים בכ נגד בני אדם תסתירמ בסתר פניכ 
מרכסי איש תצפנם בסכה מריב לשנות ברוכ יהוה כי הפליא חסדו לי 
בעיר מצור ואני אמרתי בחפזי נגרזתי מנגד עיניכ אכנ שמעת קול תחנוני 
בשועי אליכ אהבו את יהוה כל חסידיו אמונים נצר יהוה ומשלמ על יתר 
עשה גאוה חזקו ויאמצ לבבכם כל המיחלים ליהוה לדוד משכיל אשרי 
נשוי פשע כסוי חטאה אשרי אדם לא יחשב יהוה לו עונ ואינ ברוחו רמיה 
כי החרשתי בלו עצמי בשאגתי כל היום כי יומם ולילה תכבד עלי ידכ 
נהפכ לשדי בחרבני קיצ סלה חטאתי אודיעכ ועוני לא כסיתי אמרתי 
אודה עלי פשעי ליהוה ואתה נשאת עונ חטאתי סלה על זאת יתפלל 
כל חסיד אליכ לעת מצא רק לשטפ מים רבים אליו לא יגיעו אתה סתר 
לי מצר תצרני רני פלט תסובבני סלה אשכילכ ואורכ בדרכ זו תלכ 
איעצה עליכ עיני אל תהיו כסוס כפרד אינ הבינ במתג ורסנ עדיו לבלומ 
בל קרב אליכ רבים מכאובים לרשע והבוטח ביהוה חסד יסובבנו שמחו 
ביהוה וגילו צדיקים והרנינו כל ישרי לב רננו צדיקים ביהוה לישרים נאוה 
תהלה הודו ליהוה בכנור בנבל עשור זמרו לו שירו לו שיר חדש היטיבו 
נגנ בתרועה כי ישר דבר יהוה וכל מעשהו באמונה אהב צדקה ומשפט 
חסד יהוה מלאה הארצ בדבר יהוה שמים נעשו וברוח פיו כל צבאמ 
כנס כנד מי הימ נתנ באצרות תהומות ייראו מיהוה כל הארצ ממנו יגורו 
כל ישבי תבל כי הוא אמר ויהי הוא צוה ויעמד יהוה הפיר עצת גוים 
הניא מחשבות עמים עצת יהוה לעולם תעמד מחשבות לבו לדר ודר 
אשרי הגוי אשר יהוה אלהיו העם בחר לנחלה לו משמים הביט יהוה 
ראה את כל בני האדמ ממכונ שבתו השגיח אל כל ישבי הארצ היצר 
יחד לבם המבינ אל כל מעשיהם אינ המלכ נושע ברב חיל גבור לא 
ינצל ברב כח שקר הסוס לתשועה וברב חילו לא ימלט הנה עינ יהוה 
אל יראיו למיחלים לחסדו להציל ממות נפשם ולחיותם ברעב נפשנו 
חכתה ליהוה עזרנו ומגננו הוא כי בו ישמח לבנו כי בשמ קדשו בטחנו יהי 
חסדכ יהוה עלינו כאשר יחלנו לכ לדוד בשנותו את טעמו לפני אבימלכ 
ויגרשהו וילכ אברכה את יהוה בכל עת תמיד תהלתו בפי ביהוה תתהלל 
נפשי ישמעו ענוים וישמחו גדלו ליהוה אתי ונרוממה שמו יחדו דרשתי 
את יהוה וענני ומכל מגורותי הצילני הביטו אליו ונהרו ופניהם אל יחפרו 


זה עני קרא ויהוה שמע ומכל צרותיו הושיעו חנה מלאכ יהוה סביב ליראיו 
ויחלצם טעמו וראו כי טוב יהוה אשרי הגבר יחסה בו יראו את יהוה קדשיו 
כי אינ מחסור ליראיו כפירים רשו ורעבו ודרשי יהוה לא יחסרו כל טוב 
לכו בנים שמעו לי יראת יהוה אלמדכם מי האיש החפצ חיים ארב ימימ 
לראות טוב נצר לשונכ מרע ושפתיכ מדבר מרמה סור מרע ועשה טוב 
בקש שלום ורדפהו עיני יהוה אל צדיקים ואזניו אל שועתם פני יהוה 
בעשי רע להכרית מארצ זכרם צעקו ויהוה שמע ומכל צרותמ הצילמ 
קרוב יהוה לנשברי לב ואת דכאי רוח יושיע רבות רעות צדיק ומכלמ 
יצילנו יהוה שמר כל עצמותיו אחת מהנה לא נשברה תמותת רשע רעה 
ושנאי צדיק יאשמו פודה יהוה נפש עבדיו ולא יאשמו כל החסים בו לדוד 
ריבה יהוה את יריבי לחמ את לחמי החזק מגנ וצנה וקומה בעזרתי והרק 
חנית וסגר לקראת רדפי אמר לנפשי ישעתכ אני יבשו ויכלמו מבקשי 
נפשי יסגו אחור ויחפרו חשבי רעתי יהיו כמצ לפני רוח ומלאכ יהוה דוחה 
יהי דרכם חשכ וחלקלקות ומלאכ יהוה רדפם כי חנם טמנו לי שחת 
רשתם חנמ חפרו לנפשי תבואהו שואה לא ידע ורשתו אשר טמנ תלכדו 
בשואה יפל בה ונפשי תגיל ביהוה תשיש בישועתו כל עצמותי תאמרנה 
יהוה מי כמוכ מציל עני מחזק ממנו ועני ואביונ מגזלו יקומונ עדי חמס 
אשר לא ידעתי ישאלוני ישלמוני רעה תחת טובה שכול לנפשי ואני 
בחלותם לבושי שק עניתי בצום נפשי ותפלתי על חיקי תשוב כרע כאח 
לי התהלכתי כאבל אם קדר שחותי ובצלעי שמחו ונאספו נאספו עלי 
נכים ולא ידעתי קרעו ולא דמו בחנפי לעגי מעוג חרק עלי שנימו אדני 
כמה תראה השיבה נפשי משאיהם מכפירים יחידתי אודכ בקהל רב 
בעם עצום אהללכ אל ישמחו לי איבי שקר שנאי חנם יקרצו עינ כי לא 
שלום ידברו ועל רגעי ארצ דברי מרמות יחשבונ וירחיבו עלי פיהמ אמרו 
האח האח ראתה עינינו ראיתה יהוה אל תחרש אדני אל תרחק ממני 
העירה והקיצה למשפטי אלהי ואדני לריבי שפטני כצדקכ יהוה אלהי 
ואל ישמחו לי אל יאמרו בלבם האח נפשנו אל יאמרו בלענוהו יבשו 
ויחפרו יחדו שמחי רעתי ילבשו בשת וכלמה המגדילים עלי ירנו וישמחו 
חפצי צדקי ויאמרו תמיד יגדל יהוה החפצ שלום עבדו ולשוני תהגה 
צדקכ כל היום תהלתכ למנצח לעבד יהוה לדוד נאם פשע לרשע 
בקרב לבי אינ פחד אלהים לנגד עיניו כי החליק אליו בעיניו למצא עונו 
לשנא דברי פיו אונ ומרמה חדל להשכיל להיטיב אונ יחשב על משכבו 
יתיצב על דרכ לא טוב רע לא ימאס יהוה בהשמים חסדכ אמונתכ עד 
שחקים צדקתכ כהררי אל משפטכ תהום רבה אדם ובהמה תושיע יהוה 
מה יקר חסדכ אלהים ובני אדם בצל כנפיכ יחסיונ ירוינ מדשנ ביתכ ונחל 
עדניכ תשקם כי עמכ מקור חיים באורכ נראה אור משכ חסדכ לידעיכ 
וצדקתכ לישרי לב אל תבואני רגל גאוה ויד רשעים אל תנדני שמ נפלו 
פעלי אונ דחו ולא יכלו קום לדוד אל תתחר במרעים אל תקנא בעשי 
עולה כי כחציר מהרה ימלו וכירק דשא יבולונ בטח ביהוה ועשה טוב 
שכנ ארצ ורעה אמונה והתענג על יהוה ויתנ לכ משאלת לבכ גול על 
יהוה דרככ ובטח עליו והוא יעשה והוציא כאור צדקכ ומשפטכ כצהרים 
דום ליהוה והתחולל לו אל תתחר במצליח דרכו באיש עשה מזמות 
הרפ מאפ ועזב חמה אל תתחר אכ להרע כי מרעים יכרתונ וקוי יהוה 
המה יירשו ארצ ועוד מעט ואינ רשע והתבוננת על מקומו ואיננו וענוים 
יירשו ארצ והתענגו על רב שלום זמם רשע לצדיק וחרק עליו שניו אדני 
ישחק לו כי ראה כי יבא יומו חרב פתחו רשעים ודרכו קשתם להפיל 
עני ואביונ לטבוח ישרי דרכ חרבם תבוא בלבם וקשתותם תשברנה 
טוב מעט לצדיק מהמונ רשעים רבים כי זרועות רשעים תשברנה וסומכ 
צדיקים יהוה יודע יהוה ימי תמימם ונחלתם לעולם תהיה לא יבשו בעת 
רעה ובימי רעבונ ישבעו כי רשעים יאבדו ואיבי יהוה כיקר כרים כלו 


בעשנ כלו לוה רשע ולא ישלם וצדיק חוננ ונותנ כי מברכיו יירשו ארצ 
ומקלליו יכרתו מיהוה מצעדי גבר כוננו ודרכו יחפצ כי יפל לא יוטל כי 
יהוה סומכ ידו נער הייתי גם זקנתי ולא ראיתי צדיק נעזב וזרעו מבקש 
לחם כל היום חוננ ומלוה וזרעו לברכה סור מרע ועשה טוב ושכנ לעולם 
כי יהוה אהב משפט ולא יעזב את חסידיו לעולם נשמרו וזרע רשעים 
נכרת צדיקים יירשו ארצ וישכנו לעד עליה פי צדיק יהגה חכמה ולשונו 
תדבר משפט תורת אלהיו בלבו לא תמעד אשריו צופה רשע לצדיק 
ומבקש להמיתו יהוה לא יעזבנו בידו ולא ירשיענו בהשפטו קוה אל 
יהוה ושמר דרכו וירוממכ לרשת ארצ בהכרת רשעים תראה ראיתי 
רשע עריצ ומתערה כאזרח רעננ ויעבר והנה איננו ואבקשהו ולא נמצא 
שמר תמ וראה ישר כי אחרית לאיש שלום ופשעים נשמדו יחדו אחרית 
רשעים נכרתה ותשועת צדיקים מיהוה מעוזם בעת צרה ויעזרם יהוה 
ויופלטם יפלטם מרשעים ויושיעם כי חסו בו מזמור לדוד להזכיר יהוה 
אל בקצפכ תוכיחני ובחמתכ תיסרני כי חציכ נחתו בי ותנחת עלי ידכ 
אינ מתמ בבשרי מפני זעמכ אינ שלום בעצמי מפני חטאתי כי עונתי 
עברו ראשי כמשא כבד יכבדו ממני הבאישו נמקו חבורתי מפני אולתי 
נעויתי שחתי עד מאד כל היום קדר הלכתי כי כסלי מלאו נקלה ואינ 
מתם בבשרי נפוגותי ונדכיתי עד מאד שאגתי מנהמת לבי אדני נגדכ 
כל תאותי ואנחתי ממכ לא נסתרה לבי סחרחר עזבני כחי ואור עיני 
גמ המ אינ אתי אהבי ורעי מנגד נגעי יעמדו וקרובי מרחק עמדו וינקשו 
מבקשי נפשי ודרשי רעתי דברו הוות ומרמות כל היום יהגו ואני כחרש 
לא אשמע וכאלם לא יפתח פיו ואהי כאיש אשר לא שמע ואינ בפיו 
תוכחות כי לכ יהוה הוחלתי אתה תענה אדני אלהי כי אמרתי פנ ישמחו 
לי במוט רגלי עלי הגדילו כי אני לצלע נכונ ומכאובי נגדי תמיד כי עוני 
אגיד אדאג מחטאתי ואיבי חיים עצמו ורבו שנאי שקר ומשלמי רעה 
תחת טובה ישטנוני תחת רדופי רדפי טוב אל תעזבני יהוה אלהי אל 
תרחק ממני חושה לעזרתי אדני תשועתי למנצח לידיתונ לידותונ מזמור 
לדוד אמרתי אשמרה דרכי מחטוא בלשוני אשמרה לפי מחסום בעד 
רשע לנגדי נאלמתי דומיה החשיתי מטוב וכאבי נעכר חם לבי בקרבי 
בהגיגי תבער אש דברתי בלשוני הודיעני יהוה קצי ומדת ימי מה היא 
אדעה מה חדל אני הנה טפחות נתתה ימי וחלדי כאינ נגדכ אכ כל 
הבל כל אדמ נצב סלה אכ בצלם יתהלכ איש אכ הבל יהמיונ יצבר 
ולא ידע מי אספם ועתה מה קויתי אדני תוחלתי לכ היא מכל פשעי 
הצילני חרפת נבל אל תשימני נאלמתי לא אפתח פי כי אתה עשית 
הסר מעלי נגעכ מתגרת ידכ אני כליתי בתוכחות על עונ יסרת איש 
ותמס כעש חמודו אכ הבל כל אדמ סלה שמעה תפלתי יהוה ושועתי 
האזינה אל דמעתי אל תחרש כי גר אנכי עמכ תושב ככל אבותי השע 
ממני ואבליגה בטרם אלכ ואינני למנצח לדוד מזמור קוה קויתי יהוה 
ויס אלי וישמע שועתי ויעלני םבור שאונ מטיט היונ ויקם על סלע רגלי 
כוננ אשרי ויתנ בפי שיר חדש תהלה לאלהינו יראו רבים וייראו ויבטחו 
ביהוה אשרי הגבר אשר שמ יהוה מבטחו ולא פנה אל רהבים ושטי 
כזב רבות עשית אתה יהוה אלהי נפלאתיכ ומחשבתיכ אלינו אינ ערכ 
אליכ אגידה ואדברה עצמו מספר זבח ומנחה לא חפצת אזנים כרית 
לי עולה וחטאה לא שאלת אז אמרתי הנה באתי במגלת ספר כתוב 
עלי לעשות רצונכ אלהי חפצתי ותורתכ בתוכ מעי בשרתי צדק בקהל 
רב הנה שפתי לא אכלא יהוה אתה ידעת צדקתכ לא כסיתי בתוכ לבי 
אמונתכ ותשועתכ אמרתי לא כחדתי חסדכ ואמתכ לקהל רב אתה 
יהוה לא תכלא רחמיכ ממני חסדכ ואמתכ תמיד יצרוני כי אפפו עלי 
רעות עד אינ מספר השיגוני עונתי ולא יכלתי לראות עצמו משערות 
ראשי ולבי עזבני רצה יהוה להצילני יהוה לעזרתי חושה יבשו ויחפרו 


יחד מבקשי נפשי לספותה יסגו אחור ויכלמו חפצי רעתי ישמו על עקב 
בשתם האמרים לי האח האח ישישו וישמחו בכ כל מבקשיכ יאמרו 
תמיד יגדל יהוה אהבי תשועתכ ואני עני ואביונ אדני יחשב לי עזרתי 
ומפלטי אתה אלהי אל תאחר למנצח מזמור לדוד אשרי משכיל אל 
דל ביום רעה ימלטהו יהוה יהוה ישמרהו ויחיהו יאשר ואשר בארצ ואל 
תתנהו בנפש איביו יהוה יסעדנו על ערש דוי כל משכבו הפכת בחליו אני 
אמרתי יהוה חנני רפאה נפשי כי חטאתי לכ אויבי יאמרו רע לי מתי ימות 
ואבד שמו ואמ בא לראות שוא ידבר לבו יקבצ אונ לו יצא לחוצ ידבר 
יחד עלי יתלחשו כל שנאי עלי יחשבו רעה לי דבר בליעל יצוק בו ואשר 
שכב לא יוסיפ לקום גם איש שלומי אשר בטחתי בו אוכל לחמי הגדיל 
עלי עקב ואתה יהוה חנני והקימני ואשלמה להם בזאת ידעתי כי חפצת 
בי כי לא יריע איבי עלי ואני בתמי תמכת בי ותציבני לפניכ לעולמ ברוכ 
יהוה אלהי ישראל מהעולם ועד העולם אמנ ואמנ למנצח משכיל לבני 
קרח כאיל תערג על אפיקי מים כנ נפשי תערג אליכ אלהים צמאה 
נפשי לאלהים לאל חי מתי אבוא ואראה פני אלהים היתה לי דמעתי 
לחמ יומם ולילה באמר אלי כל היומ איה אלהיכ אלה אזכרה ואשפכה 
עלי נפשי כי אעבר בסכ אדדם עד בית אלהים בקול רנה ותודה המונ 
חוגג מה תשתוחחי נפשי ותהמי עלי הוחילי לאלהים כי עוד אודנו ישועות 
פניו אלהי עלי נפשי תשתוחח על כנ אזכרכ מארצ ירדנ וחרמונים מהר 
מצער תהום אל תהום קורא לקול צנוריכ כל משבריכ וגליכ עלי עברו 
יוממ יצוה יהוה חסדו ובלילה שירה שירו עמי תפלה לאל חיי אומרה לאל 
סלעי למה שכחתני למה קדר אלכ בלחצ אויב ברצח בעצמותי חרפוני 
צוררי באמרם אלי כל היום איה אלהיכ מה תשתוחחי נפשי ומה תהמי 
עלי הוחילי לאלהים כי עוד אודנו ישועת פני ואלהי שפטני אלהים וריבה 
ריבי מגוי לא חסיד מאיש מרמה ועולה תפלטני כי אתה אלהי מעוזי למה 
זנחתני למה קדר אתהלכ בלחצ אויב שלח אורכ ואמתכ המה ינחוני 
יביאוני אל הר קדשכ ואל משכנותיכ ואבואה אל מזבח אלהים אל אל 
שמחת גילי ואודכ בכנור אלהים אלהי מה תשתוחחי נפשי ומה תהמי 
עלי הוחילי לאלהים כי עוד אודנו ישועת פני ואלהי למנצח לבני קרח 
משכיל אלהים באזנינו שמענו אבותינו ספרו לנו פעל פעלת בימיהמ 
בימי קדם אתה ידכ גוים הורשת ותטעם תרע לאמים ותשלחם כי לא 
בחרבם ירשו ארצ וזרועם לא הושיעה למו כי ימינכ וזרועכ ואור פניכ כי 
רציתם אתה הוא מלכי אלהים צוה ישועות יעקב בכ צרינו ננגח בשמכ 
נבוס קמינו כי לא בקשתי אבטח וחרבי לא תושיעני כי הושעתנו מצרינו 
ומשנאינו הבישות באלהים הללנו כל היום ושמכ לעולם נודה סלה אפ 
זנחת ותכלימנו ולא תצא בצבאותינו תשיבנו אחור מני צר ומשנאינו 
שסו למו תתננו כצאנ מאכל ובגוים זריתנו תמכר עמכ בלא הונ ולא 
רבית במחיריהם תשימנו חרפה לשכנינו לעג וקלס לסביבותינו תשימנו 
משל בגוים מנוד ראש בל אמים כל היום כלמתי נגדי ובשת פני כסתני 
מקול מחרפ ומגדפ מפני אויב ומתנקם כל זאת באתנו ולא שכחנוכ ולא 
שקרנו בבריתכ לא נסוג אחור לבנו ותט אשרינו מני ארחכ כי דכיתנו 
במקום תנים ותכס עלינו בצלמות אמ שכחנו שמ אלהינו ונפרש כפינו 
לאל זר הלא אלהים יחקר זאת כי הוא ידע תעלמות לב כי עליכ הרגנו 
כל היום נחשבנו כצאנ טבחה עורה למה תישנ אדני הקיצה אל תזנח 
לנצח למה פניכ תסתיר תשכח ענינו ולחצנו כי שחה לעפר נפשנו 
דבקה לארצ בטננו קומה עזרתה לנו ופדנו למענ חסדכ למנצח על 
ששנים לבני קרח משכיל שיר ידידת רחש לבי דבר טוב אמר אני מעשי 
למלכ לשוני עט סופר מהיר יפיפית מבני אדם הוצק חנ בשפתותיכ על 
כנ ברככ אלהים לעולמ חגור חרבכ על ירכ גבור הודכ והדרכ והדרכ 
צלח רכב על דבר אמת וענוה צדק ותורכ נוראות ימינכ חציכ שנונים 


עמים תחתיכ יפלו בלב אויבי המלכ כסאכ אלהים עולמ ועד שבט מישר 
שבט מלכותכ אהבת צדק ותשנא רשע על כנ משחכ אלהים אלהיכ 
שמנ ששונ מחבריכ מר ואהלות קציעות כל בגדתיכ מנ היכלי שנ מני 
שמחוכ בנות מלכים ביקרותיכ נצבה שגל לימינכ בכתם אופיר שמעי 
בת וראי והטי אזנכ ושכחי עמכ ובית אביכ ויתאו המלכ יפיכ כי הוא אדניכ 
והשתחוי לו ובת צר במנחה פניכ יחלו עשירי עמ כל כבודה בת מלכ 
פנימה ממשבצות זהב לבושה לרקמות תובל למלכ בתולות אחריה 
רעותיה מובאות לכ תובלנה בשמחת וגיל תבאינה בהיכל מלכ תחת 
אבתיכ יהיו בניכ תשיתמו לשרים בכל הארצ אזכירה שמכ בכל דר ודר 
על כנ עמים יהודכ לעלם ועד למנצח לבני קרח על עלמות שיר אלהים 
לנו מחסה ועז עזרה בצרות נמצא מאד על כנ לא נירא בהמיר ארצ 
ובמוט הרימ בלב ימים יהמו יחמרו מימיו ירעשו הרימ בגאותו סלה נהר 
פלגיו ישמחו עיר אלהים קדש משכני עליונ אלהים בקרבה בל תמוט 
יעזרה אלהים לפנות בקר המו גוים מטו ממלכות נתנ בקולו תמוג ארצ 
יהוה צבאות עמנו משגב לנו אלהי יעקב סלה לכו חזו מפעלות יהוה 
אשר שמ שמות בארצ משבית מלחמות עד קצה הארצ קשת ישבר 
וקצצ חנית עגלות ישרפ באש הרפו ודעו כי אנכי אלהים ארום בגוים 
ארומ בארצ יהוה צבאות עמנו משגב לנו אלהי יעקב סלה למנצח לבני 
קרח מזמור כל העמים תקעו כפ הריעו לאלהים בקול רנה כי יהוה עליונ 
נורא מלכ גדול על כל הארצ ידבר עמים תחתינו ולאמים תחת רגלינו 
יבחר לנו את נחלתנו את גאונ יעקב אשר אהב סלה עלה אלהימ 
בתרועה יהוה בקול שופר זמרו אלהים זמרו זמרו למלכנו זמרו כי מלכ 
כל הארצ אלהים זמרו משכיל מלכ אלהים על גוים אלהים ישב על 
כסא קדשו נדיבי עמים נאספו עמ אלהי אברהם כי לאלהים מגני ארצ 
מאד נעלה שיר מזמור לבני קרח גדול יהוה ומהלל מאד בעיר אלהינו 
הר קדשו יפה נופ משוש כל הארצ הר ציונ ירכתי צפונ קרית מלכ רב 
אלהים בארמנותיה נודע למשגב כי הנה המלכים נועדו עברו יחדו המה 
ראו כנ תמהו נבהלו נחפזו רעדה אחזתמ שמ חיל כיולדה ברוח קדים 
תשבר אניות תרשיש כאשר שמענו כנ ראינו בעיר יהוה צבאות בעיר 
אלהינו אלהים יכוננה עד עולם סלה דמינו אלהים חסדכ בקרב היכלכ 
כשמכ אלהים כנ תהלתכ על קצוי ארצ צדק מלאה ימינכ ישמח הר 
ציונ תגלנה בנות יהודה למענ משפטיכ סבו ציונ והקיפוה ספרו מגדליה 
שיתו לבכם לחילה פסגו ארמנותיה למענ תספרו לדור אחרונ כי זה 
אלהים אלהינו עולם ועד הוא ינהגנו על מות למנצח לבני קרח מזמור 
שמעו זאת כל העמים האזינו כל ישבי חלד גמ בני אדם גמ בני איש 
יחד עשיר ואביונ פי ידבר חכמות והגות לבי תבונות אטה למשל אזני 
אפתח בכנור חידתי למה אירא בימי רע עונ עקבי יסובני הבטחים על 
חילם וברב עשרמ יתהללו אח לא פדה יפדה איש לא יתנ לאלהימ 
כפרו ויקר פדיונ נפשם וחדל לעולם ויחי עוד לנצח לא יראה השחת כי 
יראה חכמים ימותו יחד כסיל ובער יאבדו ועזבו לאחרים חילמ קרבמ 
בתימו לעולם משכנתמ לדר ודר קראו בשמותם עלי אדמות ואדם ביקר 
בל ילינ נמשל כבהמות נדמו זה דרכמ כסל למו ואחריהמ בפיהמם ירצו 
סלה כצאנ לשאול שתו מות ירעם וירדו בם ישרים לבקר וצירם וצורם 
לבלות שאול מזבל לו אכ אלהים יפדה נפשי מיד שאול כי יקחני סלה 
אל תירא כי יעשר איש כי ירבה כבוד ביתו כי לא במותו יקח הכל 
לא ירד אחריו כבודו כי נפשו בחייו יברכ ויודכ כי תיטיב לכ תבוא עד 
דור אבותיו עד נצח לא יראו אור אדם ביקר ולא יבינ נמשל כבהמות 
נדמו מזמור לאספ אל אלהים יהוה דבר ויקרא ארצ ממזרח שמש עד 
מבאו מציונ מכלל יפי אלהים הופיע יבא אלהינו ואל יחרש אש לפניו 
תאכל וסביביו נשערה מאד יקרא אל השמים מעל ואל הארצ לדינ 


עמו אספו לי חסידי כרתי בריתי עלי זבח ויגידו שמים צדקו כי אלהים 
שפט הוא סלה שמעה עמי ואדברה ישראל ואעידה בכ אלהים אלהיכ 
אנכי לא על זבחיכ אוכיחכ ועולתיכ לנגדי תמיד לא אקח מביתכ פר 
ממכלאתיכ עתודים כי לי כל חיתו יער בהמות בהררי אלפ ידעתי כל 
עופ הרים וזיז שדי עמדי אמ ארעב לא אמר לכ כי לי תבל ומלאה 
האוכל בשר אבירים ודם עתודים אשתה זבח לאלהים תודה ושלמ 
לעליונ נדריכ וקראני ביום צרה אחלצכ ותכבדני ולרשע אמר אלהים 
מה לכ לספר חקי ותשא בריתי עלי פיכ ואתה שנאת מוסר ותשלכ 
דברי אחריכ אמ ראית גנב ותרצ עמו ועם מנאפים חלקכ פיכ שלחת 
ברעה ולשונכ תצמיד מרמה תשב באחיכ תדבר בבנ אמכ תתנ דפי 
אלה עשית והחרשתי דמית היות אהיה כמוכ אוכיחכ ואערכה לעיניכ 
בינו נא זאת שכחי אלוה פנ אטרפ ואינ מציל זבח תודה יכבדנני ושם 
דרכ אראנו בישע אלהים למנצח מזמור לדוד בבוא אליו נתנ הנביא 
כאשר בא אל בת שבע חנני אלהים כחסדכ כרב רחמיכ מחה פשעי 
הרבה הרב כבסני מעוני ומחטאתי טהרני כי פשעי אני אדע וחטאתי 
נגדי תמיד לכ לבדכ חטאתי והרע בעיניכ עשיתי למענ תצדק בדברכ 
תזכה בשפטכ הנ בעוונ חוללתי ובחטא יחמתני אמי הנ אמת חפצת 
בטחות ובסתמ חכמה תודיעני תחטאני באזוב ואטהר תכבסני ומשלג 
אלבינ תשמיעני ששונ ו שמחה תגלנה עצמות דכית הסתר פניכ מחטאי 
וכל עונתי מחה לב טהור ברא לי אלהים ורוח נכונ חדש בקרבי אל 
תשליכני מלפניכ ורוח קדשכ אל תקח ממני השיבה לי ששונ ישעכ 
ורוח נדיבה תסמכני אלמדה פשעים דרכיכ וחטאים אליכ ישובו הצילני 
מדמים אלהים אלהי תשועתי תרננ לשוני צדקתכ אדני שפתי תפתח 
ופי יגיד תהלתכ כי לא תחפצ זבח ואתנה עולה לא תרצה זבחי אלהים 
רוח נשברה לב נשבר ונדכה אלהים לא תבזה היטיבה ברצונכ את 
ציונ תבנה חומות ירושלם אז תחפצ זבחי צדק עולה וכליל אז יעלו 
על מזבחכ פרים למנצח משכיל לדוד בבוא דואג האדמי ויגד לשאול 
ויאמר לו בא דוד אל בית אחימלכ מה תתהלל ברעה הגבור חסד 
אל כל היום הוות תחשב לשונכ כתער מלטש עשה רמיה אהבת רע 
מטוב שקר מדבר צדק סלה אהבת כל דברי בלע לשונ מרמה גם אל 
יתצכ לנצח יחתכ ויסחכ מאהל ושרשכ מארצ חיים סלה ויראו צדיקים 
וייראו ועליו ישחקו הנה הגבר לא ישים אלהים מעוזו ויבטח ברב עשרו 
יעז בהותו ואני כזית רעננ בבית אלהים בטחתי בחסד אלהים עולמ 
ועד אודכ לעולם כי עשית ואקוה שמכ כי טוב נגד חסידיכ למנצח על 
מחלת משכיל לדוד אמר נבל בלבו אינ אלהים השחיתו והתעיבו עול 
אינ עשה טוב אלהים משמים השקיפ על בני אדם לראות היש משכיל 
דרש את אלהים כלו סג יחדו נאלחו אינ עשה טוב אינ גם אחד הלא 
ידעו פעלי אונ אכלי עמי אכלו לחם אלהים לא קראו שמ פחדו פחד 
לא היה פחד כי אלהים פזר עצמות חנכ הבשתה כי אלהים מאסמ 
מי יתנ מציונ ישעות ישראל בשוב אלהים שבות עמו יגל יעקב ישמח 
ישראל למנצח בנגינת משכיל לדוד בבוא הזיפים ויאמרו לשאול הלא 
דוד מסתתר עמנו אלהים בשמכ הושיעני ובגבורתכ תדינני אלהים שמע 
תפלתי האזינה לאמרי פי כי זרים קמו עלי ועריצים בקשו נפשי לא שמו 
אלהים לנגדמ סלה הנה אלהים עזר לי אדני בסמכי נפשי ישוב ישיב 
הרע לשררי באמתכ הצמיתם בנדבה אזבחה לכ אודה שמכ יהוה כי 
טוב כי מכל צרה הצילני ובאיבי ראתה עיני למנצח בנגינת משכיל לדוד 
האזינה אלהים תפלתי ואל תתעלמ מתחנתי הקשיבה לי וענני אריד 
בשיחי ואהימה מקול אויב מפני עקת רשע כי ימיטו עלי אונ ובאפ ישטמוני 
לבי יחיל בקרבי ואימות מות נפלו עלי יראה ורעד יבא בי ותכסני פלצות 
ואמר מי יתנ לי אבר כיונה אעופה ואשכנה הנה ארחיק נדד אלינ במדבר 


סלה אחישה מפלט לי מרוח סעה מסער בלע אדני פלג לשונם כי ראיתי 
חמס וריב בעיר יוממ ולילה יסובבה על חומתיה ואונ ועמל בקרבה הוות 
בקרבה ולא ימיש מרחבה תכ ומרמה כי לא אויב יחרפני ואשא לא 
משנאי עלי הגדיל ואסתר ממנו ואתה אנוש כערכי אלופי ומידעי אשר 
יחדו נמתיק סוד בבית אלהים נהלכ ברגש ישימות ישי מות עלימו ירדו 
שאול חיים כי רעות במגורם בקרבם אני אל אלהים אקרא ויהוה יושיעני 
ערב ובקר וצהרים אשיחה ואהמה וישמע קולי פדה בשלום נפשי מקרב 
לי כי ברבים היו עמדי ישמע אל ויענם וישב קדמ סלה אשר אינ חליפות 
למו ולא יראו אלהים שלח ידיו בשלמיו חלל בריתו חלקו מחמאת פיו 
וקרב לבו רכו דבריו משמנ והמה פתחות השלכ על יהוה יהבכ והוא 
יכלכלכ לא יתנ לעולם מוט לצדיק ואתה אלהים תורדם לבאר שחת 
אנשי דמים ומרמה לא יחצו ימיהם ואני אבטח בכ למנצח על יונת אלמ 
רחקים לדוד מכתם באחז אתו פלשתים בגת חנני אלהים כי שאפני 
אנוש כל היום לחם ילחצני שאפו שוררי כל היום כי רבים לחמים לי 
מרום יום אירא אני אליכ אבטח באלהים אהלל דברו באלהים בטחתי 
לא אירא מה יעשה בשר לי כל היום דברי יעצבו עלי כל מחשבתם 
לרע יגורו יצפינו יצפונו המה עקבי ישמרו כאשר קוו נפשי על אונ פלט 
למו באפ עמים הורד אלהים נדי ספרתה אתה שימה דמעתי בנאדכ 
הלא בספרתכ אז ישובו אויבי אחור ביום אקרא זה ידעתי כי אלהים 
לי באלהים אהלל דבר ביהוה אהלל דבר באלהים בטחתי לא אירא 
מה יעשה אדם לי עלי אלהים נדריכ אשלם תודת לכ כי הצלת נפשי 
ממות הלא רגלי מדחי להתהלכ לפני אלהים באור החיים למנצח אל 
תשחת לדוד מכתמ בברחו מפני שאול במערה חנני אלהים חנני כי 
בכ חסיה נפשי ובצל כנפיכ אחסה עד יעבר הוות אקרא לאלהים עליונ 
לאל גמר עלי ישלח משמים ויושיעני חרפ שאפי סלה ישלח אלהים 
חסדו ואמתו נפשי בתוכ לבאם אשכבה להטים בני אדם שניהמ חנית 
וחצים ולשונם חרב חדה רומה על השמים אלהים על כל הארצ כבודכ 
רשת הכינו לפעמי כפפ נפשי כרו לפני שיחה נפלו בתוכה סלה נכונ לבי 
אלהים נכונ לבי אשירה ואזמרה עורה כבודי עורה הנבל וכנור אעירה 
שחר אודכ בעמים אדני אזמרכ בל אמים כי גדל עד שמים חסדכ ועד 
שחקים אמתכ רומה על שמים אלהים על כל הארצ כבודכ למנצח 
אל תשחת לדוד מכתמ האמנם אלמ צדק תדברונ מישרים תשפטו 
בני אדם אפ בלב עולת תפעלונ בארצ חמס ידיכם תפלסונ זרו רשעים 
מרחמ תעו מבטנ דברי כזב חמת למו כדמות חמת נחש כמו פתנ חרש 
יאטם אזנו אשר לא ישמע לקול מלחשים חובר חברים מחכם אלהים 
הרס שנימו בפימו מלתעות כפירים נתצ יהוה ימאסו כמו מים יתהלכו 
למו ידרכ חצו חציו כמו יתמללו כמו שבלול תמס יהלכ נפל אשת בל 
חזו שמש בטרמ יבינו סירתיכם אטד כמו חי כמו חרונ ישערנו ישמח 
צדיק כי חזה נקם פעמיו ירחצ בדם הרשע ויאמר אדם אכ פרי לצדיק 
אכ יש אלהים שפטים בארצ למנצח אל תשחת לדוד מכתם בשלח 
שאול וישמרו את הבית להמיתו הצילני מאיבי אלהי ממתקוממי תשגבני 
הצילני מפעלי אונ ומאנשי דמים הושיעני כי הנה ארבו לנפשי יגורו עלי 
עזים לא פשעי ולא חטאתי יהוה בלי עונ ירוצונ ויכוננו עורה לקראתי 
וראה ואתה יהוה אלהים צבאות אלהי ישראל הקיצה לפקד כל הגוים 
אל תחנ כל בגדי אונ סלה ישובו לערב יהמו ככלב ויסובבו עיר הנה 
יביעונ בפיהם חרבות בשפתותיהם כי מי שמע ואתה יהוה תשחק למו 
תלעג לכל גוים עזו אליכ אשמרה כי אלהים משגבי אלהי חסדו חסדי 
יקדמני אלהים יראני בשררי אל תהרגם פנ ישכחו עמי הניעמו בחילכ 
והורידמו מגננו אדני חטאת פימו דבר שפתימו וילכדו בגאונם ומאלה 
ומכחש יספרו כלה בחמה כלה ואינמו וידעו כי אלהים משל ביעקב 


לאפסי הארצ סלה וישובו לערב יהמו ככלב ויסובבו עיר המה ינועונ 
יניעונ לאכל אם לא ישבעו וילינו ואני אשיר עזכ וארננ לבקר חסדכ 
כי היית משגב לי ומנוס ביום] צר לי עזי אליכ אזמרה כי אלהים משגבי 
אלהי חסדי למנצח על שושנ עדות מכתמ לדוד ללמד בהצותו את ארמ 
נהרים ואת ארמ צובה וישב יואב ויכ את אדום בגיא מלח שנים עשר 
אלפ אלהים זנחתנו פרצתנו אנפת תשובב לנו הרעשתה ארצ פצמתה 
רפה שבריה כי מטה הראיתה עמכ קשה השקיתנו יינ תרעלה נתתה 
ליראיכ נס להתנוסס מפני קשט סלה למענ יחלצונ ידידיכ הושיעה ימינכ 
ועננו וענני אלהים דבר בקדשו אעלזה אחלקה שכם ועמק סכות אמדד 
לי גלעד ולי מנשה ואפרים מעוז ראשי יהודה מחקקי מואב סיר רחצי 
על אדום אשליכ נעלי עלי פלשת התרעעי מי יבלני עיר מצור מי נחני 
עד אדוםמ הלא אתה אלהימ זנחתנו ולא תצא אלהים בצבאותינו הבה 
לנו עזרת מצר ושוא תשועת אדמ באלהימ נעשה חיל והוא יבוס צרינו 
למנצח על נגינת לדוד שמעה אלהים רנתי הקשיבה תפלתי מקצה 
הארצ אליכ אקרא בעטפ לבי בצור ירום ממני תנחני כי היית מחסה לי 
מגדל עז מפני אויב אגורה באהלכ עולמים] אחסה בסתר כנפיכ סלה 
כי אתה אלהים שמעת לנדרי נתת ירשת יראי שמכ ימים על ימי מלכ 
תוסיפ שנותיו כמו דר ודר ישב עולמ לפני אלהים חסד ואמת מנ ינצרהו 
כנ אזמרה שמכ לעד לשלמי נדרי יום יום למנצח על ידותונ מזמור לדוד 
אכ אל אלהים דומיה נפשי ממנו ישועתי אכ הוא צורי וישועתי משגבי 
לא אמוט רבה עד אנה תהותתו על איש תרצחו כלכם כקיר נטוי גדר 
הדחויה אכ משאתו יעצו להדיח ירצו כזב בפיו יברכו ובקרבם יקללו סלה 
אכ לאלהים דומי נפשי כי ממנו תקותי אכ הוא צורי וישועתי משגבי לא 
אמוט על אלהים ישעי וכבודי צור עזי מחסי באלהים בטחו בו בכל עת 
עם שפכו לפניו לבבכם אלהימ מחסה לנו סלה אכ הבל בני אדמ כזב 
בני איש במאזנים לעלות המה מהבל יחד אל תבטחו בעשק ובגזל אל 
תהבלו חיל כי ינוב אל תשיתו לב אחת דבר אלהים שתימם זו שמעתי כי 
עז לאלהים ולכ אדני חסד כי אתה תשלם לאיש כמעשהו מזמור לדוד 
בהיותו במדבר יהודה אלהים אלי אתה אשחרכ צמאה לכ נפשי כמה 
לכ בשרי בארצ ציה ועיפ בלי מים כנ בקדש חזיתיכ לראות עזכ וכבודכ 
כי טוב חסדכ מחיים שפתי ישבחונכ כנ אברככ בחיי בשמכ אשא כפי 
כמו חלב ודשנ תשבע נפשי ושפתי רננות יהלל פי אמ זכרתיכ על יצועי 
באשמרות אהגה בכ כי היית עזרתה לי ובצל כנפיכ ארננ דבקה נפשי 
אחריכ בי תמכה ימינכ והמה לשואה יבקשו נפשי יבאו בתחתיות הארצ 
יגירהו על ידי חרב מנת שעלים יהיו והמלכ ישמח באלהים יתהלל כל 
הנשבע בו כי יסכר פי דוברי שקר למנצח מזמור לדוד שמע אלהים 
קולי בשיחי מפחד אויב תצר חיי תסתירני מסוד מרעים מרגשת פעלי 
אונ אשר שננו כחרב לשונם דרכו חצמ דבר מר לירות במסתרים תמ 
פתאם ירהו ולא ייראו יחזקו למו דבר רע יספרו לטמונ מוקשים אמרו 
מי יראה למו יחפשו עולת תמנו חפש מחפש וקרב איש ולב עמק וירמ 
אלהים חצ פתאום היו מכותם ויכשילוהו עלימו לשונם יתנדדו כל ראה 
בם וייראו כל אדם ויגידו פעל אלהים ומעשהו השכילו ישמח צדיק ביהוה 
וחסה בו ויתהללו כל ישרי לב למנצח מזמור לדוד שיר לכ דמיה תהלה 
אלהים בציונ ולכ ישלמ נדר שמע תפלה עדיכ כל בשר יבאו דברי עונת 
גברו מני פשעינו אתה תכפרמ אשרי תבחר ותקרב ישכנ חצריכ נשבעה 
בטוב ביתכ קדש היכלכ נוראות בצדק תעננו אלהי ישענו מבטח כל 
קצוי ארצ וים רחקים מכינ הרימ בכחו נאזר בגבורה משביח שאונ ימימ 
שאונ גליהם והמונ לאמים וייראו ישבי קצות מאותתיכ מוצאי בקר וערב 
תרנינ פקדת הארצ ותשקקה רבת תעשרנה פלג אלהים מלא מים תכינ 
דגנם כי כנ תכינה תלמיה רוה נחת גדודיה ברביבימ תמגגנה צמחה 


תברכ עטרת שנת טובתכ ומעגליכ ירעפונ דשנ ירעפו נאות מדבר וגיל 
גבעות תחגרנה לבשו כרים הצאנ ועמקים יעטפו בר יתרועעו אפ ישירו 
למנצח שיר מזמור הריעו לאלהים כל הארצ זמרו כבוד שמו שימו כבוד 
תהלתו אמרו לאלהימ מה נורא מעשיכ ברב עזכ יכחשו לכ איביכ כל 
הארצ ישתחוו לכ ויזמרו לכ יזמרו שמכ סלה לכו וראו מפעלות אלהים 
נורא עלילה על בני אדם הפכ ים ליבשה בנהר יעברו ברגל שמ נשמחה 
בו משל בגבורתו עולם עיניו בגוים תצפינה הסוררים אל ירימו ירומו למו 
סלה ברכו עמים אלהינו והשמיעו קול תהלתו השמ נפשנו בחיים ולא 
נתנ למוט רגלנו כי בחנתנו אלהים צרפתנו כצרפ כספ הבאתנו במצודה 
שמת מועקה במתנינו הרכבת אנוש לראשנו באנו באש ובמים ותוציאנו 
לרויה אבוא ביתכ בעולות אשלמ לכ נדרי אשר פצו שפתי ודבר פי 
בצר לי עלות מחים אעלה לכ עמ קטרת אילים אעשה בקר עמ עתודים 
סלה לכו שמעו ואספרה כל יראי אלהים אשר עשה לנפשי אליו פי 
קראתי ורוממ תחת לשוני אונ אמ ראיתי בלבי לא ישמע אדני אכנ 
שמע אלהים הקשיב בקול תפלתי ברוכ אלהים אשר לא הסיר תפלתי 
וחסדו מאתי למנצח בנגינת מזמור שיר אלהים יחננו ויברכנו יאר פניו 
אתנו סלה לדעת בארצ דרככ בכל גוים ישועתכ יודוכ עמים אלהים 
יודוכ עמים כלם ישמחו וירננו לאמים כי תשפט עמים מישור ולאמים 
בארצ תנחם סלה יודוכ עמים אלהים יודוכ עמים כלמ ארצ נתנה יבולה 
יברכנו אלהים אלהינו יברכנו אלהים וייראו אתו כל אפסי ארצ למנצח 
לדוד מזמור שיר יקום אלהים יפוצו אויביו וינוסו משנאיו מפניו כהנדפ 
עשנ תנדפ כהמס דונג מפני אש יאבדו רשעים מפני אלהים וצדיקים 
ישמחו יעלצו לפני אלהים וישישו בשמחה שירו לאלהים זמרו שמו סלו 
לרכב בערבות ביה שמו ועלזו לפניו אבי יתומים ודינ אלמנות אלהים 
במעונ קדשו אלהים מושיב יחידים ביתה מוציא אסירים בכושרות אכ 
סוררים שכנו צחיחה אלהים בצאתכ לפני עמכ בצעדכ בישימונ סלה 
ארצ רעשה אפ שמים נטפו מפני אלהים זה סיני מפני אלהים אלהי 
ישראל גשם נדבות תניפ אלהים נחלתכ ונלאה אתה כוננתה חיתכ 
ישבו בה תכינ בטובתכ לעני אלהים אדני יתנ אמר המבשרות צבא רב 
מלכי צבאות ידדונ ידדונ ונות בית תחלק שלל אמ תשכבונ בינ שפתים 
כנפי יונה נחפה בכספ ואברותיה בירקרק חרוצ בפרש שדי מלכים בה 
תשלג בצלמונ הר אלהים הר בשנ הר גבננים הר בשנ למה תרצדונ 
הרים גבננים ההר חמד אלהים לשבתו אפ יהוה ישכנ לנצח רכב אלהים 
רבתים אלפי שנאנ אדני בם סיני בקדש עלית למרום שבית שבי לקחת 
מתנות באדם ואפ סוררים לשכנ יה אלהים ברוכ אדני יום יום יעמס לנו 
האל ישועתנו סלה האל לנו אל למושעות וליהוה אדני למות תוצאות 
אכ אלהים ימחצ ראש איביו קדקד שער מתהלכ באשמיו אמר אדני 
מבשנ אשיב אשיב ממצלות ימ למענ תמחצ רגלכ בדם לשונ כלביכ 
מאיבים מנהו ראו הליכותיכ אלהים הליכות אלי מלכי בקדש קדמו שרים 
אחר נגנים בתוכ עלמות תופפות במקהלות ברכו אלהים יהוה ממקור 
ישראל שמ בנימנ צעיר רדם שרי יהודה רגמתמ שרי זבלונ שרי נפתלי 
צוה אלהיכ עזכ עוזה אלהים זו פעלת לנו מהיכלכ על ירושלם לכ יובילו 
מלכים שי גער חית קנה עדת אבירים בעגלי עמים מתרפס ברצי כספ 
בזר עמים קרבות יחפצו יאתיו חשמנים מני מצרים כוש תריצ ידיו לאלהים 
ממלכות הארצ שירו לאלהים זמרו אדני סלה לרכב בשמי שמי קדם הנ 
יתנ בקולו קול עז תנו עז לאלהים על ישראל גאותו ועזו בשחקים נורא 
אלהים ממקדשיכ אל ישראל הוא נתנ עז ותעצמות לעמ ברוכ אלהים 
למנצח על שושנים לדוד הושיעני אלהים כי באו מים עד נפש טבעתי 
ביונ מצולה ואינ מעמד באתי במעמקי מימ ושבלת שטפתני יגעתי בקראי 
נחר גרוני כלו עיני מיחל לאלהי רבו משערות ראשי שנאי חנם עצמו 


מצמיתי איבי שקר אשר לא גזלתי אז אשיב אלהים אתה ידעת לאולתי 
ואשמותי ממכ לא נכחדו אל יבשו בי קויכ אדני יהוה צבאות אל יכלמו 
בי מבקשיכ אלהי ישראל כי עליכ נשאתי חרפה כסתה כלמה פני מוזר 
הייתי לאחי ונכרי לבני אמי כי קנאת ביתכ אכלתני וחרפות חורפיכ נפלו 
עלי ואבכה בצום נפשי ותהי לחרפות לי ואתנה לבושי שק ואהי להמ 
למשל ישיחו בי ישבי שער ונגינות שותי שכר ואני תפלתי לכ יהוה עת 
רצונ אלהים ברב חסדכ ענני באמת ישעכ הצילני מטיט ואל אטבעה 
אנצלה משנאי וממעמקי מים אל תשטפני שבלת מים ואל תבלעני 
מצולה ואל תאטר עלי באר פיה ענני יהוה כי טוב חסדכ כרב רחמיכ 
פנה אלי ואל תסתר פניכ מעבדכ כי צר לי מהר ענני קרבה אל נפשי 
גאלה למענ איבי פדני אתה ידעת חרפתי ובשתי וכלמתי נגדכ כל צוררי 
חרפה שברה לבי ואנושה ואקוה לנוד ואינ ולמנחמים ולא מצאתי ויתנו 
בברותי ראש ולצמאי ישקוני חמצ יהי שלחנם לפניהם לפח ולשלומים 
למוקש תחשכנה עיניהם מראות ומתניהם תמיד המעד שפכ עליהמ 
זעמכ וחרונ אפכ ישיגם תהי טירתם נשמה באהליהמ אל יהי ישב כי 
אתה אשר הכית רדפו ואל מכאוב חלליכ יספרו תנה עונ על עונם ואל 
יבאו בצדקתכ ימחו מספר חיים ועם צדיקים אל יכתבו ואני עני וכואב 
ישועתכ אלהים תשגבני אהללה שמ אלהים בשיר ואגדלנו בתודה 
ותיטב ליהוה משור פר מקרנ מפריס ראו ענוים ישמחו דרשי אלהים 
ויחי לבבכם כי שמע אל אביונים יהוה ואת אסיריו לא בזה יהללוהו 
שמים וארצ ימים וכל רמש בם כי אלהים יושיע ציונ ויבנה ערי יהודה 
וישבו שם וירשוה וזרע עבדיו ינחלוה ואהבי שמו ישכנו בה למנצח לדוד 
להזכיר אלהים להצילני יהוה לעזרתי חושה יבשו ויחפרו מבקשי נפשי 
יסגו אחור ויכלמו חפצי רעתי ישובו על עקב בשתמ האמרים האח האח 
ישישו וישמחו בכ כל מבקשיכ ויאמרו תמיד יגדל אלהים אהבי ישועתכ 
ואני עני ואביונ אלהים חושה לי עזרי ומפלטי אתה יהוה אל תאחר בכ 
יהוה חסיתי אל אבושה לעולם בצדקתכ תצילני ותפלטני הטה אלי 
אזנכ והושיעני היה לי לצור מעונ לבוא תמיד צוית להושיעני כי סלעי 
ומצודתי אתה אלהי פלטני מיד רשע מכפ מעול וחומצ כי אתה תקותי 
אדני יהוה מבטחי מנעורי עליכ נסמכתי מבטנ ממעי אמי אתה גוזי בכ 
תהלתי תמיד כמופת הייתי לרבים ואתה מחסי עז ימלא פי תהלתכ כל 
היום תפארתכ אל תשליכני לעת זקנה ככלות כחי אל תעזבני כי אמרו 
אויבי לי ושמרי נפשי נועצו יחדו לאמר אלהים עזבו רדפו ותפשוהו כי אינ 
מציל אלהים אל תרחק ממני אלהי לעזרתי חישה חושה יבשו יכלו שטני 
נפשי יעטו חרפה וכלמה מבקשי רעתי ואני תמיד איחל והוספתי על כל 
תהלתכ פי יספר צדקתכ כל היום תשועתכ כי לא ידעתי ספרות אבוא 
בגברות אדני יהוה אזכיר צדקתכ לבדכ אלהים למדתני מנעורי ועד 
הנה אגיד נפלאותיכ וגם עד זקנה ושיבה אלהים אל תעזבני עד אגיד 
זרועכ לדור לכל יבוא גבורתכ וצדקתכ אלהים עד מרום אשר עשית 
גדלות אלהים מי כמוכ אשר הראיתנו הראיתני צרות רבות ורעות תשוב 
תחיינו תחייני ומתהמות הארצ תשוב תעלני תרב גדלתי ותסב תנחמני 
גמ אני אודכ בכלי נבל אמתכ אלהי אזמרה לכ בכנור קדוש ישראל 
תרננה שפתי כי אזמרה לכ ונפשי אשר פדית גמ לשוני כל היום תהגה 
צדקתכ כי בשו כי חפרו מבקשי רעתי לשלמה אלהים משפטיכ למלכ 
תנ וצדקתכ לבנ מלכ ידינ עמכ בצדק וענייכ במשפט ישאו הרים שלום 
לעם וגבעות בצדקה ישפט עניי עם יושיע לבני אביונ וידכא עושק ייראוכ 
עם שמש ולפני ירח דור דורים ירד כמטר על גז כרביבים זרזיפ ארצ 
יפרח בימיו צדיק ורב שלום עד בלי ירח וירד מים עד ים ומנהר עד אפסי 
ארצ לפניו יכרעו ציים ואיביו עפר ילחכו מלכי תרשיש ואיים מנחה ישיבו 
מלכי שבא וסבא אשכר יקריבו וישתחוו לו כל מלכים כל גוים יעבדוהו 


כי יציל אביונ משוע ועני ואינ עזר לו יחס על דל ואביונ ונפשות אביונים 
יושיע מתוכ ומחמס יגאל נפשם וייקר דממ בעיניו ויחי ויתנ לו מזהב 
שבא ויתפלל בעדו תמיד כל היום יברכנהו יהי פסת בר בארצ בראש 
הרים ירעש כלבנונ פריו ויציצו מעיר כעשב הארצ יהי שמו לעולם לפני 
שמש ינינ ינונ שמו ויתברכו בו כל גוים יאשרוהו ברוכ יהוה אלהים אלהי 
ישראל עשה נפלאות לבדו וברוכ שמ כבודו לעולם וימלא כבודו את כל 
הארצ אמנ ואמנ כלו תפלות דוד בנ ישי מזמור לאספ אכ טוב לישראל 
אלהים לברי לבב ואני כמעט נטוי נטיו רגלי כאינ שפכה שפכו אשרי 
כי קנאתי בהוללים שלום רשעים אראה כי אינ חרצבות למותם ובריא 
אולם בעמל אנוש אינמו ועם אדם לא ינגעו לכנ ענקתמו גאוה יעטפ 
שית חמס למו יצא מחלב עינמו עברו משכיות לבב ימיקו וידברו ברע 
עשק ממרום ידברו שתו בשמים פיהם ולשונם תהלכ בארצ לכנ ישיב 
ישוב עמו הלם ומי מלא ימצו למו ואמרו איכה ידע אל ויש דעה בעליונ 
הנה אלה רשעים ושלוי עולם השגו חיל אכ ריק זכיתי לבבי וארחצ 
בנקיונ כפי ואהי נגוע כל היום ותוכחתי לבקרים אמ אמרתי אספרה כמו 
הנה דור בניכ בגדתי ואחשבה לדעת זאת עמל היא הוא בעיני עד 
אבוא אל מקדשי אל אבינה לאחריתם אכ בחלקות תשית למו הפלתמ 
למשואות איכ היו לשמה כרגע ספו תמו מנ בלהות כחלום מהקיצ אדני 
בעיר צלמם תבזה כי יתחמצ לבבי וכליותי אשתוננ ואני בער ולא אדע 
בהמות הייתי עמכ ואני תמיד עמכ אחזת ביד ימיני בעצתכ תנחני ואחר 
כבוד תקחני מי לי בשמים ועמכ לא חפצתי בארצ כלה שארי ולבבי צור 
לבבי וחלקי אלהים לעולם כי הנה רחקיכ יאבדו הצמתה כל זונה ממכ 
ואני קרבת אלהים לי טוב שתי באדני יהוה מחסי לספר כל מלאכותיכ 
משכיל לאספ למה אלהים זנחת לנצח יעשנ אפכ בצאנ מרעיתכ זכר 
עדתכ קנית קדם גאלת שבט נחלתכ הר ציונ זה שכנת בו הרימה 
פעמיכ למשאות נצח כל הרע אויב בקדש שאגו צרריכ בקרב מועדכ 
שמו אותתם אתות יודע כמביא למעלה בסבכ עצ קרדמות ועת ועתה 
פתוחיה יחד בכשיל וכילפת יהלמונ שלחו באש מקדשכ לארצ חללו 
משכנ שמכ אמרו בלבם נינם יחד שרפו כל מועדי אל בארצ אותתינו 
לא ראינו אינ עוד נביא ולא אתנו ידע עד מה עד מתי אלהים יחרפ צר 
ינאצ אויב שמכ לנצח למה תשיב ידכ וימינכ מקרב חוקכ חיקכ כלה 
ואלהים מלכי מקדם פעל ישועות בקרב הארצ אתה פוררת בעזכ ימ 
שברת ראשי תנינים על המים] אתה רצצת ראשי לויתנ תתננו מאכל 
לעם לציים אתה בקעת מעינ ונחל אתה הובשת נהרות איתנ לכ יום 
אפ לכ לילה אתה הכינות מאור ושמש אתה הצבת כל גבולות ארצ 
קיצ וחרפ אתה יצרתם זכר זאת אויב חרפ יהוה ועם נבל נאצו שמכ 
אל תתנ לחית נפש תורכ חית ענייכ אל תשכח לנצח הבט לברית 
כי מלאו מחשכי ארצ נאות חמס אל ישב דכ נכלם עני ואביונ יהללו 
שמכ קומה אלהים ריבה ריבכ זכר חרפתכ מני נבל כל היום אל תשכח 
קול צרריכ שאונ קמיכ עלה תמיד למנצח אל תשחת מזמור לאספ 
שיר הודינו לכ אלהים הודינו וקרוב שמכ ספרו נפלאותיכ כי אקח מועד 
אני מישרים אשפט נמגים ארצ וכל ישביה אנכי תכנתי עמודיה סלה 
אמרתי להוללים אל תהלו ולרשעים אל תרימו קרנ אל תרימו למרום 
קרנכם תדברו בצואר עתק כי לא ממוצא וממערב ולא ממדבר הרים 
כי אלהים שפט זה ישפיל וזה ירים כי כוס ביד יהוה ויינ חמר מלא מסכ 
ויגר מזה אכ שמריה ימצו ישתו כל רשעי ארצ ואני אגיד לעלם אזמרה 
לאלהי יעקב וכל קרני רשעים אגדע תרוממנה קרנות צדיק למנצח 
בנגינת מזמור לאספ שיר נודע ביהודה אלהים בישראל גדול שמו ויהי 
בשלמ סכו ומעונתו בציונ שמה שבר רשפי קשת מגנ וחרב ומלחמה 
סלה נאור אתה אדיר מהררי טרפ אשתוללו אבירי לב נמו שנתם ולא 


מצאו כל אנשי חיל ידיהם מגערתכ אלהי יעקב נרדמ ורכב וסוס אתה 
נורא אתה ומי יעמד לפניכ מאז אפכ משמים השמעת דינ ארצ יראה 
ושקטה בקום למשפט אלהים להושיע כל ענוי ארצ סלה כי חמת אדמ 
תודכ שארית חמת תחגר נדרו ושלמו ליהוה אלהיכם כל סביביו יובילו 
שי למורא יבצר רוח נגידים נורא למלכי ארצ למנצח על ידיתונ ידותונ 
לאספ מזמור קולי אל אלהים ואצעקה קולי אל אלהים והאזינ אלי ביום 
צרתי אדני דרשתי ידי לילה נגרה ולא תפוג מאנה הנחם נפשי אזכרה 
אלהים ואהמיה אשיחה ותתעטפ רוחי סלה אחזת שמרות עיני נפעמתי 
ולא אדבר חשבתי ימים מקדם שנות עולמים אזכרה נגינתי בלילה עמ 
לבבי אשיחה ויחפש רוחי הלעולמים יזנח אדני ולא יסיפ לרצות עוד 
האפס לנצח חסדו גמר אמר לדר ודר השכח חנות אל אמ קפצ באפ 
רחמיו סלה ואמר חלותי היא שנות ימינ עליונ אזכיר אזכור מעללי יה 
כי אזכרה מקדם פלאכ והגיתי בכל פעלכ ובעלילותיכ אשיחה אלהים 
בקדש דרככ מי אל גדול כאלהים אתה האל עשה פלא הודעת בעמים 
עזכ גאלת בזרוע עמכ בני יעקב ויוספ סלה ראוכ מים אלהים ראוכ 
מים יחילו אפ ירגזו תהמות זרמו מים עבות קול נתנו שחקים אפ חצציכ 
יתהלכו קול רעמכ בגלגל האירו ברקים תבל רגזה ותרעש הארצ בימ 
דרככ ושביליכ ושבילכ במים רבים ועקבותיכ לא נדעו נחית כצאנ עמכ 
ביד משה ואהרנ משכיל לאספ האזינה עמי תורתי הטו אזנכם לאמרי פי 
אפתחה במשל פי אביעה חידות מני קדם אשר שמענו ונדעם ואבותינו 
ספרו לנו לא נכחד מבניהם לדור אחרונ מספרים תהלות יהוה ועזוזו 
ונפלאותיו אשר עשה ויקם עדות ביעקב ותורה שמ בישראל אשר צוה 
את אבותינו להודיעם לבניהם למענ ידעו דור אחרונ בנים יולדו יקמו 
ויספרו לבניהם וישימו באלהים כסלם ולא ישכחו מעללי אל ומצותיו 
ינצרו ולא יהיו כאבותם דור סורר ומרה דור לא הכינ לבו ולא נאמנה את 
אל רוחו בני אפרים נושקי רומי קשת הפכו ביום קרב לא שמרו ברית 
אלהים ובתורתו מאנו ללכת וישכחו עלילותיו ונפלאותיו אשר הראם נגד 
אבותם עשה פלא בארצ מצרים שדה צענ בקע ים ויעבירם ויצב מים 
כמו נד וינחם בעננ יוממ וכל הלילה באור אש יבקע צרים במדבר וישק 
כתהמות רבה ויוצא נוזלים מסלע ויורד כנהרות מים ויוסיפו עוד לחטא 
לו למרות עליונ בציה וינסו אל בלבבם לשאל אכל לנפשם וידברו 
באלהים אמרו היוכל אל לערכ שלחנ במדבר הנ הכה צור ויזובו מים 
ונחלים ישטפו הגם לחם יוכל תת אמ יכינ שאר לעמו לכנ שמע יהוה 
ויתעבר ואש נשקה ביעקב וגם אפ עלה בישראל כי לא האמינו באלהימ 
ולא בטחו בישועתו ויצו שחקים ממעל ודלתי שמים פתח וימטר עליהמ 
מנ לאכל ודגנ שמים נתנ למו לחם אבירים אכל איש צידה שלח להמ 
לשבע יסע קדים בשמים וינהג בעזו תימנ וימטר עליהמ כעפר שאר 
וכחול ימים עופ כנפ ויפל בקרב מחנהו סביב למשכנתיו ויאכלו וישבעו 
מאד ותאותם יבא להמ לא זרו מתאותם עוד אכלם בפיהם ואפ אלהים 
עלה בהם ויהרג במשמניהם ובחורי ישראל הכריע בכל זאת חטאו עוד 
ולא האמינו בנפלאותיו ויכל בהבל ימיהם ושנותם בבהלה אמ הרגמ 
ודרשוהו ושבו ושחרו אל ויזכרו כי אלהים צורם ואל עליונ גאלם ויפתוהו 
בפיהם ובלשונם יכזבו לו ולבם לא נכונ עמו ולא נאמנו בבריתו והוא 
רחום יכפר עונ ולא ישחית והרבה להשיב אפו ולא יעיר כל חמתו ויזכר 
כי בשר המה רוח הולכ ולא ישוב כמה ימרוהו במדבר יעציבוהו בישימונ 
וישובו וינסו אל וקדוש ישראל התוו לא זכרו את ידו יום אשר פדם מני 
צר אשר שמ במצרים אתותיו ומופתיו בשדה צענ ויהפכ לדם יאריהם 
ונזליהם בל ישתיונ ישלח בהם ערב ויאכלם וצפרדע ותשחיתם ויתנ 
לחסיל יבולם ויגיעם לארבה יהרג בברד גפנם ושקמותם בחנמל ויסגר 
לברד בעירם ומקניהם לרשפים ישלח במ חרונ אפו עברה וזעם וצרה 


משלחת מלאכי רעים יפלס נתיב לאפו לא חשכ ממות נפשם וחיתמ 
לדבר הסגיר ויכ כל בכור במצרים ראשית אונים באהלי חמ ויסע כצאנ 
עמו וינהגם כעדר במדבר וינחם לבטח ולא פחדו ואת אויביהם כסה 
הים ויביאם אל גבול קדשו הר זה קנתה ימינו ויגרש מפניהם גוים ויפילם 
בחבל נחלה וישכנ באהליהם שבטי ישראל וינסו וימרו את אלהים עליונ 
ועדותיו לא שמרו ויסגו ויבגדו כאבותם נהפכו כקשת רמיה ויכעיסוהו 
בבמותמ ובפסיליהם יקניאוהו שמע אלהים ויתעבר וימאס מאד בישראל 
ויטש משכנ שלו אהל שכנ באדם ויתנ לשבי עזו ותפארתו ביד צר ויסגר 
לחרב עמו ובנחלתו התעבר בחוריו אכלה אש ובתולתיו לא הוללו כהניו 
בחרב נפלו ואלמנתיו לא תבכינה ויקצ כישנ אדני כגבור מתרוננ מיינ 
ויכ צריו אחור חרפת עולם נתנ למו וימאס באהל יוספ ובשבט אפרים 
לא בחר ויבחר את שבט יהודה את הר ציונ אשר ארב ויבנ כמו רמים 
מקדשו כארצ יסדה לעולם ויבחר בדוד עבדו ויקחהו ממכלאת צאנ 
מאחר עלות הביאו לרעות ביעקב עמו ובישראל נחלתו וירעמ כתמ 
לבבו ובתבונות כפיו ינחם מזמור לאספ אלהים באו גוים בנחלתכ טמאו 
את היכל קדשכ שמו את ירושלמ לעיים נתנו את נבלת עבדיכ מאכל 
לעופ השמים בשר חסידיכ לחיתו ארצ שפכו דממ כמים סביבות ירושלם 
ואינ קובר היינו חרפה לשכנינו לעג וקלס לסביבותינו עד מה יהוה תאנפ 
לנצח תבער כמו אש קנאתכ שפכ חמתכ אל הגוים אשר לא ידעוכ ועל 
ממלכות אשר בשמכ לא קראו כי אכל את יעקב ואת נוהו השמו אל 
תזכר לנו עונת ראשנים מהר יקדמונו רחמיכ כי דלונו מאד עזרנו אלהי 
ישענו על דבר כבוד שמכ והצילנו וכפר על חטאתינו למענ שמכ למה 
יאמרו הגוים איה אלהיהם יודע בגיים בגוים לעינינו נקמת דמ עבדיכ 
השפוכ תבוא לפניכ אנקת אסיר כגדל זרועכ הותר בני תמותה והשב 
לשכנינו שבעתים אל חיקם חרפתם אשר חרפוכ אדני ואנחנו עמכ וצאנ 
מרעיתכ נודה לכ לעולם לדר ודר נספר תהלתכ למנצח אל ששנים 
עדות לאספ מזמור רעה ישראל האזינה נהג כצאנ יוספ ישב הכרובים 
הופיעה לפני אפרים ובנימנ ומנשה עוררה את גבורתכ ולכה לישעתה 
לנו אלהים השיבנו והאר פניכ ונושעה יהוה אלהים צבאות עד מתי 
עשנת בתפלת עמכ האכלתמ לחמ דמעה ותשקמו בדמעות שליש 
תשימנו מדונ לשכנינו ואיבינו ילעגו למו אלהים צבאות השיבנו והאר 
פניכ ונושעה גפנ ממצרים תסיע תגרש גוים ותטעה פנית לפניה ותשרש 
שרשיה ותמלא ארצ כסו הרים צלה וענפיה ארזי אל תשלח קצירה עד 
ים ואל נהר יונקותיה למה פרצת גדריה וארוה כל עברי דרכ יכרסמנה 
חזיר מיער וזיז שדי ירענה אלהים צבאות שוב נא הבט משמים וראה 
ופקד גפנ זאת וכנה אשר נטעה ימינכ ועל בנ אמצתה לכ שרפה באש 
כסוחה מגערת פניכ יאבדו תהי ידכ על איש ימינכ על בנ אדם אמצת לכ 
ולא נסוג ממכ תחינו ובשמכ נקרא יהוה אלהים צבאות השיבנו האר פניכ 
ונושעה למנצח על הגתית לאספ הרנינו לאלהים עוזנו הריעו לאלהי 
יעקב שאו זמרה ותנו תפ כנור נעים עמ נבל תקעו בחדש שופר בכסה 
ליום חגנו כי חק לישראל הוא משפט לאלהי יעקב עדות ביהוספ שמו 
בצאתו על ארצ מצרים שפת לא ידעתי אשמע הסירותי מסבל שכמו 
כפיו מדוד תעברנה בצרה קראת ואחלצכ אענכ בסתר רעמ אבחנכ על 
מי מריבה סלה שמע עמי ואעידה בכ ישראל אמ תשמע לי לא יהיה בכ 
אל זר ולא תשתחוה לאל נכר אנכי יהוה אלהיכ המעלכ מארצ מצרים 
הרחב פיכ ואמלאהו ולא שמע עמי לקולי וישראל לא אבה לי ואשלחהו 
בשרירות לבם ילכו במועצותיהם לו עמי שמע לי ישראל בדרכי יהלכו 
כמעט אויביהם אכניע ועל צריהם אשיב ידי משנאי יהוה יכחשו לו ויהי 
עתם לעולם ויאכילהו מחלב חטה ומצור דבש אשביעכ מזמור לאספ 
אלהים נצב בעדת אל בקרב אלהים ישפט עד מתי תשפטו עול ופני 


רשעימ תשאו סלה שפטו דל ויתום עני ורש הצדיקו פלטו דל ואביונ מיד 
רשעים הצילו לא ידעו ולא יבינו בחשכה יתהלכו ימוטו כל מוסדי ארצ 
אני אמרתי אלהים אתמ ובני עליונ כלכם אכנ כאדם תמותונ וכאחד 
השרים תפלו קומה אלהים שפטה הארצ כי אתה תנחל בכל הגוים 
שיר מזמור לאספ אלהים אל דמי לכ אל תחרש ואל תשקט אל כי 
הנה אויביכ יהמיונ ומשנאיכ נשאו ראש על עמכ יערימו סוד ויתיעצו על 
צפוניכ אמרו לכו ונכחידם מגוי ולא יזכר שם ישראל עוד כי נועצו לב 
יחדו עליכ ברית יכרתו אהלי אדום וישמעאלים מואב והגרים גבל ועמונ 
ועמלק פלשת עמ ישבי צור גמ אשור נלוה עמם היו זרוע לבני לוט סלה 
עשה להמ כמדינ כסיסרא כיבינ בנחל קישונ נשמדו בעינ דאר היו דמנ 
לאדמה שיתמו נדיבמו כערב וכזאב וכזבח וכצלמנע כל נסיכמו אשר 
אמרו נירשה לנו את נאות אלהים אלהי שיתמו כגלגל כקש לפני רוח 
כאש תבער יער וכלהבה תלהט הרים כנ תרדפמ בסערכ ובסופתכ 
תבהלמ מלא פניהם קלונ ויבקשו שמכ יהוה יבשו ויבהלו עדי עד ויחפרו 
ויאבדו וידעו כי אתה שמכ יהוה לבדכ עליונ על כל הארצ למנצח על 
הגתית לבני קרח מזמור מה ידידות משכנותיכ יהוה צבאות נכספה וגמ 
כלתה נפשי לחצרות יהוה לבי ובשרי ירננו אל אל חי גמ צפור מצאה 
בית ודרור קנ לה אשר שתה אפרחיה את מזבחותיכ יהוה צבאות מלכי 
ואלהי אשרי יושבי ביתכ עוד יהללוכ סלה אשרי אדם עוז לו בכ מסלות 
בלבבם עברי בעמק הבכא מעינ ישיתוהו גמ ברכות יעטה מורה ילכו 
מחיל אל חיל יראה אל אלהים בציונ יהוה אלהים צבאות שמעה תפלתי 
האזינה אלהי יעקב סלה מגננו ראה אלהים והבט פני משיחכ כי טוב יום 
בחצריכ מאלפ בחרתי הסתופפ בבית אלהי מדור באהלי רשע כי שמש 
ומגנ יהוה אלהים חנ וכבוד יתנ יהוה לא ימנע טוב להלכים בתמים יהוה 
צבאות אשרי אדם בטח בכ למנצח לבני קרח מזמור רצית יהוה ארצכ 
שבת שבות שבית יעקב נשאת עונ עמכ כסית כל חטאתמ סלה אספת 
כל עברתכ השיבות מחרונ אפכ שובנו אלהי ישענו והפר כעסכ עמנו 
הלעולם תאנפ בנו תמשכ אפכ לדר ודר הלא אתה תשוב תחינו ועמכ 
ישמחו בכ הראנו יהוה חסדכ וישעכ תתנ לנו אשמעה מה ידבר האל 
יהוה כי ידבר שלום אל עמו ואל חסידיו ואל ישובו לכסלה אכ קרוב 
ליראיו ישעו לשכנ כבוד בארצנו חסד ואמת נפגשו צדק ושלום נשקו 
אמת מארצ תצמח וצדק משמים נשקפ גמ יהוה יתנ הטוב וארצנו תתנ 
יבולה צדק לפניו יהלכ וישם לדרכ פעמיו תפלה לדוד הטה יהוה אזנכ 
ענני כי עני ואביונ אני שמרה נפשי כי חסיד אני הושע עבדכ אתה אלהי 
הבוטח אליכ חנני אדני כי אליכ אקרא כל היום שמח נפש עבדכ כי 
אליכ אדני נפשי אשא כי אתה אדני טוב וסלח ורב חסד לכל קראיכ 
האזינה יהוה תפלתי והקשיבה בקול תחנונותי ביום צרתי אקראכ כי 
תענני אינ כמוכ באלהים אדני ואינ כמעשיכ כל גוים אשר עשית יבואו 
וישתחוו לפניכ אדני ויכבדו לשמכ כי גדול אתה ועשה נפלאות אתה 
אלהים לבדכ הורני יהוה דרככ אהלכ באמתכ יחד לבבי ליראה שמכ 
אודכ אדני אלהי בכל לבבי ואכבדה שמכ לעולם כי חסדכ גדול עלי 
והצלת נפשי משאול תחתיה אלהים זדים קמו עלי ועדת עריצים בקשו 
נפשי ולא שמוכ לנגדם ואתה אדני אל רחום וחנונ ארכ אפים ורב חסד 
ואמת פנה אלי וחנני תנה עזכ לעבדכ והושיעה לבנ אמתכ עשה עמי 
אות לטובה ויראו שנאי ויבשו כי אתה יהוה עזרתני ונחמתני לבני קרח 
מזמור שיר יסודתו בהררי קדש אהב יהוה שערי ציונ מכל משכנות 
יעקב נכבדות מדבר בכ עיר האלהים סלה אזכיר רהב ובבל לידעי הנה 
פלשת וצור עם כוש זה ילד שמ ולציונ יאמר איש ואיש ילד בה והוא 
יכוננה עליונ יהוה יספר בכתוב עמים זה ילד שמ סלה ושרים כחללים כל 
מעיני בכ שיר מזמור לבני קרח למנצח על מחלת לענות משכיל להימנ 


האזרחי יהוה אלהי ישועתי יום צעקתי בלילה נגדכ תבוא לפניכ תפלתי 
הטה אזנכ לרנתי כי שבעה ברעות נפשי וחיי לשאול הגיעו נחשבתי 
עם יורדי בור הייתי כגבר אינ איל במתים חפשי כמו חללים שכבי קבר 
אשר לא זכרתמ עוד והמה מידכ נגזרו שתני בבור תחתיות במחשכים 
במצלות עלי סמכה חמתכ וכל משבריכ ענית סלה הרחקת מידעי ממני 
שתני תועבות למו כלא ולא אצא עיני דאבה מני עני קראתיכ יהוה 
בכל יום שטחתי אליכ כפי הלמתים תעשה פלא אמ רפאים יקומו יודוכ 
סלה היספר בקבר חסדכ אמונתכ באבדונ היודע בחשכ פלאכ וצדקתכ 
בארצ נשיה ואני אליכ יהוה שועתי ובבקר תפלתי תקדמכ למה יהוה 
תזנח נפשי תסתיר פניכ ממני עני אני וגוע מנער נשאתי אמיכ אפונה 
עלי עברו חרוניכ בעותיכ צמתותני סבוני כמים כל היום הקיפו עלי יחד 
הרחקת ממני אהב ורע מידעי מחשכ משכיל לאיתנ האזרחי חסדי יהוה 
עולם אשירה לדר ודר אודיע אמונתכ בפי כי אמרתי עולם חסד יבנה 
שמים תכנ אמונתכ בהמ כרתי ברית לבחירי נשבעתי לדוד עבדי עד 
עולם אכינ זרעכ ובניתי לדר ודור כסאכ סלה ויודו שמים פלאכ יהוה אפ 
אמונתכ בקהל קדשים כי מי בשחק יערכ ליהוה ידמה ליהוה בבני אלימ 
אל נערצ בסוד קדשים רבה ונורא על כל סביביו יהוה אלהי צבאות 
מי כמוכ חסינ יה ואמונתכ סביבותיכ אתה מושל בגאות הים בשוא גליו 
אתה תשבחם אתה דכאת כחלל רהב בזרוע עזכ פזרת אויביכ לכ 
שמים אפ לכ ארצ תבל ומלאה אתה יסדתם צפונ וימינ אתה בראתמ 
תבור וחרמונ בשמכ ירננו לכ זרוע עם גבורה תעז ידכ תרום ימינכ צדק 
ומשפט מכונ כסאכ חסד ואמת יקדמו פניכ אשרי העמ יודעי תרועה 
יהוה באור פניכ יהלכונ בשמכ יגילונ כל היום ובצדקתכ ירומו כי תפארת 
עזמו אתה וברצנכ תרים תרומ קרננו כי ליהוה מגננו ולקדוש ישראל 
מלכנו אז דברת בחזונ לחסידיכ ותאמר שויתי עזר על גבור הרימותי 
בחור מעם מצאתי דוד עבדי בשמנ קדשי משחתיו אשר ידי תכונ עמו 
אפ זרועי תאמצנו לא ישא אויב בו ובנ עולה לא יעננו וכתותי מפניו 
צריו ומשנאיו אגופ ואמונתי וחסדי עמו ובשמי תרום קרנו ושמתי בים 
ידו ובנהרות ימינו הוא יקראני אבי אתה אלי וצור ישועתי אפ אני בכור 
אתנהו עליונ למלכי ארצ לעולם אשמור אשמר לו חסדי ובריתי נאמנת 
לו ושמתי לעד זרעו וכסאו כימי שמים אם יעזבו בניו תורתי ובמשפטי לא 
ילכונ אמ חקתי יחללו ומצותי לא ישמרו ופקדתי בשבט פשעם ובנגעים 
עונמ וחסדי לא אפיר מעמו ולא אשקר באמונתי לא אחלל בריתי ומוצא 
שפתי לא אשנה אחת נשבעתי בקדשי אם לדוד אכזב זרעו לעולם 
יהיה וכסאו כשמש נגדי כירח יכונ עולם ועד בשחק נאמנ סלה ואתה 
זנחת ותמאס התעברת עם משיחכ נארתה ברית עבדכ חללת לארצ 
נזרו פרצת כל גדרתיו שמת מבצריו מחתה שסהו כל עברי דרכ היה 
חרפה לשכניו הרימות ימינ צריו השמחת כל אויביו אפ תשיב צור חרבו 
ולא הקימתו במלחמה השבת מטהרו וכסאו לארצ מגרתה הקצרת ימי 
עלומיו העטית עליו בושה סלה עד מה יהוה תסתר לנצח תבער כמו 
אש חמתכ זכר אני מה חלד על מה שוא בראת כל בני אדם מי גבר 
יחיה ולא יראה מות ימלט נפשו מיד שאול סלה איה חסדיכ הראשנים 
אדני נשבעת לדוד באמונתכ זכר אדני חרפת עבדיכ שאתי בחיקי כל 
רבים עמים אשר חרפו אויביכ יהוה אשר חרפו עקבות משיחכ ברוכ 
יהוה לעולם אמנ ואמנ תפלה למשה איש האלהים אדני מעונ אתה 
היית לנו בדר ודר בטרם הרים ילדו ותחולל ארצ ותבל ומעולם עד 
עולם אתה אל תשב אנוש עד דכא ותאמר שובו בני אדם כי אלפ 
שנים בעיניכ כיום אתמול כי יעבר ואשמורה בלילה זרמתם שנה יהיו 
בבקר כחציר יחלפ בבקר יציצ וחלפ לערב ימולל ויבש כי כלינו באפכ 
ובחמתכ נבהלנו שת שתה עונתינו לנגדכ עלמנו למאור פניכ כי כל 


ימינו פנו בעברתכ כלינו שנינו כמו הגה ימי שנותינו בהמ שבעים שנה 
ואמ בגבורת שמונים שנה ורהבם עמל ואונ כי גז חיש ונעפה מי יודע 
עז אפכ וכיראתכ עברתכ למנות ימינו כנ הודע ונבא לבב חכמה שובה 
יהוה עד מתי והנחמ על עבדיכ שבענו בבקר חסדכ ונרננה ונשמחה 
בכל ימינו שמחנו כימות עניתנו שנות ראינו רעה יראה אל עבדיכ פעלכ 
והדרכ על בניהם ויהי נעם אדני אלהינו עלינו ומעשה ידינו כוננה עלינו 
ומעשה ידינו כוננהו ישב בסתר עליונ בצל שדי יתלוננ אמר ליהוה מחסי 
ומצודתי אלהי אבטח בו כי הוא יצילכ מפח יקוש מדבר הוות באברתו 
יסכ לכ ותחת כנפיו תחסה צנה וסחרה אמתו לא תירא מפחד לילה 
מחצ יעופ יוממ מדבר באפל יהלכ מקטב ישוד צהרים יפל מצדכ אלפ 
ורבבה מימינכ אליכ לא יגש רק בעיניכ תביט ושלמת רשעים תראה כי 
אתה יהוה מחסי עליונ שמת מעונכ לא תאנה אליכ רעה ונגע לא יקרב 
באהלכ כי מלאכיו יצוה לכ לשמרכ בכל דרכיכ על כפים ישאונכ פנ 
תגפ באבנ רגלכ על שחל ופתנ תדרכ תרמס כפיר ותנינ כי בי חשק 
ואפלטהו אשגבהו כי ידע שמי יקראני ואענהו עמו אנכי בצרה אחלצהו 
ואכבדהו ארכ ימימ אשביעהו ואראהו בישועתי מזמור שיר ליום השבת 
טוב להדות ליהוה ולזמר לשמכ עליונ להגיד בבקר חסדכ ואמונתכ 
בלילות עלי עשור ועלי נבל עלי הגיונ בכנור כי שמחתני יהוה בפעלכ 
במעשי ידיכ ארננ מה גדלו מעשיכ יהוה מאד עמקו מחשבתיכ איש 
בער לא ידע וכסיל לא יבינ את זאת בפרח רשעים כמו עשב ויציצו 
כל פעלי אונ להשמדמ עדי עד ואתה מרומ לעלמ יהוה כי הנה איביכ 
יהוה כי הנה איביכ יאבדו יתפרדו כל פעלי אונ ותרם כראים קרני בלתי 
בשמנ רעננ ותבט עיני בשורי בקמים עלי מרעים תשמענה אזני צדיק 
כתמר יפרח כארז בלבנונ ישגה שתולים בבית יהוה בחצרות אלהינו 
יפריחו עוד ינובונ בשיבה דשנים ורעננים יהיו להגיד כי ישר יהוה צורי 
ולא עלתה עולתה בו יהוה מלכ גאות לבש לבש יהוה עז התאזר אפ 
תכונ תבל בל תמוט נכונ כסאכ מאז מעולמ אתה נשאו נהרות יהוה 
נשאו נהרות קולם ישאו נהרות דכים מקלות מים רבים אדירים משברי 
ים אדיר במרום יהוה עדתיכ נאמנו מאד לביתכ נאוה קדש יהוה לארכ 
ימים אל נקמות יהוה אל נקמות הופיע הנשא שפט הארצ השב גמול 
על גאים עד מתי רשעים יהוה עד מתי רשעים יעלזו יביעו ידברו עתק 
יתאמרו כל פעלי אונ עמכ יהוה ידכאו ונחלתכ יענו אלמנה וגר יהרגו 
ויתומים ירצחו ויאמרו לא יראה יה ולא יבינ אלהי יעקב בינו בערים בעם 
וכסילים מתי תשכילו הנטע אזנ הלא ישמע אמ יצר עינ הלא יביט היסר 
גוים הלא יוכיח המלמד אדם דעת יהוה ידע מחשבות אדם כי המה 
הבל אשרי הגבר אשר תיסרנו יה ומתורתכ תלמדנו להשקיט לו מימי 
רע עד יכרה לרשע שחת כי לא יטש יהוה עמו ונחלתו לא יעזב כי עד 
צדק ישוב משפט ואחריו כל ישרי לב מי יקום לי עם מרעים מי יתיצב לי 
עם פעלי אונ לולי יהוה עזרתה לי כמעט שכנה דומה נפשי אמ אמרתי 
מטה רגלי חסדכ יהוה יסעדני ברב שרעפי בקרבי תנחומיכ ישעשעו 
נפשי היחברכ כסא הוות יצר עמל עלי חק יגודו על נפש צדיק ודם נקי 
ירשיעו ויהי יהוה לי למשגב ואלהי לצור מחסי וישב עליהם את אונמ 
וברעתם יצמיתם יצמיתם יהוה אלהינו לכו נרננה ליהוה נריעה לצור 
ישענו נקדמה פניו בתודה בזמרות נריע לו כי אל גדול יהוה ומלכ גדול 
על כל אלהים אשר בידו מחקרי ארצ ותועפות הרים לו אשר לו הים 
והוא עשהו ויבשת ידיו יצרו באו נשתחוה ונכרעה נברכה לפני יהוה עשנו 
כי הוא אלהינו ואנחנו עם מרעיתו וצאנ ידו היום אם בקלו תשמעו אל 
תקשו לבבכם כמריבה כיום] מסה במדבר אשר נסוני אבותיכם בחנוני 
גמ ראו פעלי ארבעים שנה אקוט בדור ואמר עם תעי לבב המ והמ 
לא ידעו דרכי אשר נשבעתי באפי אמ יבאונ אל מנוחתי שירו ליהוה 


שיר חדש שירו ליהוה כל הארצ שירו ליהוה ברכו שמו בשרו מיום ליום 
ישועתו ספרו בגוים כבודו בכל העמים נפלאותיו כי גדול יהוה ומהלל 
מאד נורא הוא על כל אלהים כי כל אלהי העמים אלילים ויהוה שמים 
עשה הוד והדר לפניו עז ותפארת במקדשו הבו ליהוה משפחות עמים 
הבו ליהוה כבוד ועז הבו ליהוה כבוד שמו שאו מנחה ובאו לחצרותיו 
השתחוו ליהוה בהדרת קדש חילו מפניו כל הארצ אמרו בגוים יהוה 
מלכ אפ תכונ תבל בל תמוט ידינ עמים במישרים ישמחו השמים ותגל 
הארצ ירעם הים ומלאו יעלז שדי וכל אשר בו אז ירננו כל עצי יער לפני 
יהוה כי בא כי בא לשפט הארצ ישפט תבל בצדק ועמים באמונתו יהוה 
מלכ תגל הארצ ישמחו איים רבים עננ וערפל סביביו צדק ומשפט מכונ 
כסאו אש לפניו תלכ ותלהט סביב צריו האירו ברקיו תבל ראתה ותחל 
הארצ הרים כדונג נמסו מלפני יהוה מלפני אדונ כל הארצ הגידו השמים 
צדקו וראו כל העמים כבודו יבשו כל עבדי פסל המתהללים באלילים 
השתחוו לו כל אלהים שמעה ותשמח ציונ ותגלנה בנות יהודה למענ 
משפטיכ יהוה כי אתה יהוה עליונ על כל הארצ מאד נעלית על כל 
אלהים אהבי יהוה שנאו רע שמר נפשות חסידיו מיד רשעים יצילם אור 
זרע לצדיק ולישרי לב שמחה שמחו צדיקים ביהוה והודו לזכר קדשו 
מזמור שירו ליהוה שיר חדש כי נפלאות עשה הושיעה לו ימינו וזרוע 
קדשו הודיע יהוה ישועתו לעיני הגוים גלה צדקתו זכר חסדו ואמונתו 
לבית ישראל ראו כל אפסי ארצ את ישועת אלהינו הריעו ליהוה כל 
הארצ פצחו ורננו וזמרו זמרו ליהוה בכנור בכנור וקול זמרה בחצצרות 
וקול שופר הריעו לפני המלכ יהוה ירעם הים ומלאו תבל וישבי בה נהרות 
ימחאו כפ יחד הרים ירננו לפני יהוה כי בא לשפט הארצ ישפט תבל 
בצדק ועמים במישרים יהוה מלכ ירגזו עמים ישב כרובים תנוט הארצ 
יהוה בציונ גדול ורמ הוא על כל העמים יודו שמכ גדול ונורא קדוש 
הוא ועז מלכ משפט אהב אתה כוננת מישרים משפט וצדקה ביעקב 
אתה עשית רוממו יהוה אלהינו והשתחוו להדם רגליו קדוש הוא משה 
ואהרנ בכהניו ושמואל בקראי שמו קראים אל יהוה והוא יענם בעמוד 
עננ ידבר אליהם שמרו עדתיו וחק נתנ למו יהוה אלהינו אתה עניתם 
אל נשא היית להם ונקם על עלילותם רוממו יהוה אלהינו והשתחוו להר 
קדשו כי קדוש יהוה אלהינו מזמור לתודה הריעו ליהוה כל הארצ עבדו 
את יהוה בשמחה באו לפניו ברננה דעו כי יהוה הוא אלהים הוא עשנו 
ולא ולו אנחנו עמו וצאנ מרעיתו באו שעריו בתודה חצרתיו בתהלה 
הודו לו ברכו שמו כי טוב יהוה לעולם חסדו ועד דר ודר אמונתו לדוד 
מזמור חסד ומשפט אשירה לכ יהוה אזמרה אשכילה בדרכ תמים מתי 
תבוא אלי אתהלכ בתמ לבבי בקרב ביתי לא אשית לנגד עיני דבר 
בליעל עשה סטים שנאתי לא ידבק בי לבב עקש יסור ממני רע לא 
אדע מלושני מלשני בסתר רעהו אותו אצמית גבה עינים ורחב לבב אתו 
לא אוכל עיני בנאמני ארצ לשבת עמדי הלכ בדרכ תמים הוא ישרתני 
לא ישב בקרב ביתי עשה רמיה דבר שקרים לא יכונ לנגד עיני לבקרים 
אצמית כל רשעי ארצ להכרית מעיר יהוה כל פעלי אונ תפלה לעני כי 
יעטפ ולפני יהוה ישפכ שיחו יהוה שמעה תפלתי ושועתי אליכ תבוא אל 
תסתר פניכ ממני ביום צר לי הטה אלי אזנכ ביום אקרא מהר ענני כי 
כלו בעשנ ימי ועצמותי כמו קד נחרו הוכה כעשב ויבש לבי כי שכחתי 
מאכל לחמי מקול אנחתי דבקה עצמי לבשרי דמיתי לקאת מדבר הייתי 
ככוס חרבות שקדתי ואהיה כצפור בודד על גג כל היום חרפוני אויבי 
מהוללי בי נשבעו כי אפר כלחם אכלתי ושקוי בבכי מסכתי מפני זעמכ 
וקצפכ כי נשאתני ותשליכני ימי כצל נטוי ואני כעשב איבש ואתה יהוה 
לעולם תשב וזכרכ לדר ודר אתה תקום תרחם ציונ כי עת לחננה כי 
בא מועד כי רצו עבדיכ את אבניה ואת עפרה יחננו וייראו גוים את שם 


יהוה וכל מלכי הארצ את כבודכ כי בנה יהוה ציונ נראה בכבודו פנה אל 
תפלת הערער ולא בזה את תפלתמ תכתב זאת לדור אחרונ ועם נברא 
יהלל יה כי השקיפ ממרום קדשו יהוה משמים אל ארצ הביט לשמע 
אנקת אסיר לפתח בני תמותה לספר בציונ שם יהוה ותהלתו בירושלם 
בהקבצ עמים יחדו וממלכות לעבד את יהוה ענה בדרכ כחו כחי קצר 
ימי אמר אלי אל תעלני בחצי ימי בדור דורים שנותיכ לפנים הארצ יסדת 
ומעשה ידיכ שמים המה יאבדו ואתה תעמד וכלמ כבגד יבלו כלבוש 
תחליפם ויחלפו ואתה הוא ושנותיכ לא יתמו בני עבדיכ ישכונו וזרעם 
לפניכ יכונ לדוד ברכי נפשי את יהוה וכל קרבי את שמ קדשו ברכי 
נפשי את יהוה ואל תשכחי כל גמוליו הסלח לכל עונכי הרפא לכל 
תחלאיכי הגואל משחת חייכי המעטרכי חסד ורחמים המשביע בטוב 
עדיכ תתחדש כנשר נעוריכי עשה צדקות יהוה ומשפטים לכל עשוקים 
יודיע דרכיו למשה לבני ישראל עלילותיו רחום וחנונ יהוה ארכ אפים ורב 
חסד לא לנצח יריב ולא לעולם יטור לא כחטאינו עשה לנו ולא כעונתינו 
גמל עלינו כי כגבה שמים על הארצ גבר חסדו על יראיו כרחק מזרח 
ממערב הרחיק ממנו את פשעינו כרחמ אב על בנים רחם יהוה על יראיו 
כי הוא ידע יצרנו זכור כי עפר אנחנו אנוש כחציר ימיו כציצ השדה כנ 
יציצ כי רוח עברה בו ואיננו ולא יכירנו עוד מקומו וחסד יהוה מעולם ועד 
עולם על יראיו וצדקתו לבני בנים לשמרי בריתו ולזכרי פקדיו לעשותם 
יהוה בשמים הכינ כסאו ומלכותו בכל משלה ברכו יהוה מלאכיו גברי 
כח עשי דברו לשמע בקול דברו ברכו יהוה כל צבאיו משרתיו עשי 
רצונו ברכו יהוה כל מעשיו בכל מקמות ממשלתו ברכי נפשי את יהוה 
ברכי נפשי את יהוה יהוה אלהי גדלת מאד הוד והדר לבשת עטה אור 
כשלמה נוטה שמים כיריעה המקרה במים עליותיו השם עבים רכובו 
המהלכ על כנפי רוח עשה מלאכיו רוחות משרתיו אש להט יסד ארצ 
על מכוניה בל תמוט עולם ועד תהום כלבוש כסיתו על הרים יעמדו מים 
מנ גערתכ ינוסונ מנ קול רעמכ יחפזונ יעלו הרים ירדו בקעות אל מקום 
זה יסדת להם גבול שמת בל יעברונ בל ישובונ לכסות הארצ המשלח 
מעינים בנחלים בינ הרים יהלכונ ישקו כל חיתו שדי ישברו פראים צמאמ 
עליהמ עופ השמים ישכונ מבינ עפאים יתנו קול משקה הרימ מעליותיו 
מפרי מעשיכ תשבע הארצ מצמיח חציר לבהמה ועשב לעבדת האדמ 
להוציא לחם מנ הארצ ויינ ישמח לבב אנוש להצהיל פנים משמנ ולחמ 
לבב אנוש יסעד ישבעו עצי יהוה ארזי לבנונ אשר נטע אשר שמ צפרים 
יקננו חסידה ברושים ביתה הרים הגבהים ליעלים סלעים מחסה לשפנים 
עשה ירח למועדים שמש ידע מבואו תשת חשכ ויהי לילה בו תרמש 
כל חיתו יער הכפירים שאגים לטרפ ולבקש מאל אכלמ תזרח השמש 
יאספונ ואל מעונתם ירבצונ יצא אדם לפעלו ולעבדתו עדי ערב מה 
רבו מעשיכ יהוה כלמ בחכמה עשית מלאה הארצ קנינכ זה הים גדול 
ורחב ידים שמ רמש ואינ מספר חיות קטנות עמ גדלות שם אניות יהלכונ 
לויתנ זה יצרת לשחק בו כלם אליכ ישברונ לתת אכלם בעתו תתנ להמ 
ילקטונ תפתח ידכ ישבעונ טוב תסתיר פניכ יבהלונ תספ רוחם יגועונ 
ואל עפרם ישובונ תשלח רוחכ יבראונ ותחדש פני אדמה יהי כבוד יהוה 
לעולם ישמח יהוה במעשיו המביט לארצ ותרעד יגע בהרים ויעשנו 
אשירה ליהוה בחיי אזמרה לאלהי בעודי יערב עליו שיחי אנכי אשמח 
ביהוה יתמו חטאים מנ הארצ ורשעים עוד אינם ברכי נפשי את יהוה 
הללו יה הודו ליהוה קראו בשמו הודיעו בעמים עלילותיו שירו לו זמרו לו 
שיחו בכל נפלאותיו התהללו בשמ קדשו ישמח לב מבקשי יהוה דרשו 
יהוה ועזו בקשו פניו תמיד זכרו נפלאותיו אשר עשה מפתיו ומשפטי פיו 
זרע אברהם עבדו בני יעקב בחיריו הוא יהוה אלהינו בכל הארצ משפטיו 
זכר לעולמ בריתו דבר צוה לאלפ דור אשר כרת את אברהם ושבועתו 


לישחק ויעמידה ליעקב לחק לישראל ברית עולם לאמר לכ אתנ את 
ארצ כנענ חבל נחלתכם בהיותם מתי מספר כמעט וגרים בה ויתהלכו 
מגוי אל גוי מממלכה אל עמ אחר לא הניח אדמ לעשקמ ויוכח עליהם 
מלכים אל תגעו במשיחי ולנביאי אל תרעו ויקרא רעב על הארצ כל 
מטה לחמ שבר שלח לפניהם איש לעבד נמכר יוספ ענו בכבל רגליו 
רגלו ברזל באה נפשו עד עת בא דברו אמרת יהוה צרפתהו שלח מלכ 
ויתירהו משל עמים ויפתחהו שמו אדונ לביתו ומשל בכל קנינו לאסר 
שריו בנפשו וזקניו יחכם ויבא ישראל מצרים ויעקב גר בארצ חמ ויפר 
את עמו מאד ויעצמהו מצריו הפכ לבם לשנא עמו להתנכל בעבדיו 
שלח משה עבדו אהרנ אשר בחר בו שמו בם דברי אתותיו ומפתים 
בארצ חמ שלח חשכ ויחשכ ולא מרו את דברוו דברו הפכ את מימיהמ 
לדם וימת את דגתם שרצ ארצם צפרדעים בחדרי מלכיהמ אמר ויבא 
ערב כנים בכל גבולם נתנ גשמיהם ברד אש להבות בארצם ויכ גפנם 
ותאנתם וישבר עצ גבולם אמר ויבא ארבה וילק ואינ מספר ויאכל כל 
עשב בארצם ויאכל פרי אדמתם ויכ כל בכור בארצם ראשית לכל 
אונם ויוציאם בכספ וזהב ואינ בשבטיו כושל שמח מצרים בצאתם כי 
נפל פחדם עליהם פרש עננ למסכ ואש להאיר לילה שאל ויבא שלו 
ולחם שמים ישביעם פתח צור ויזובו מים הלכו בציות נהר כי זכר את 
דבר קדשו את אברהם עבדו ויוצא עמו בששונ ברנה את בחיריו ויתנ 
להמ ארצות גוים ועמל לאמים יירשו בעבור ישמרו חקיו ותורתיו ינצרו 
הללו יה הללויה הודו ליהוה כי טוב כי לעולם חסדו מי ימלל גבורות יהוה 
ישמיע כל תהלתו אשרי שמרי משפט עשה צדקה בכל עת זכרני יהוה 
ברצונ עמכ פקדני בישועתכ לראות בטובת בחיריכ לשמח בשמחת 
גויכ להתהלל עמ נחלתכ חטאנו עמ אבותינו העוינו הרשענו אבותינו 
במצרים לא השכילו נפלאותיכ לא זכרו את רב חסדיכ וימרו על ים בים 
סופ ויושיעם למענ שמו להודיע את גבורתו ויגער בים סופ ויחרב ויוליכם 
בתהמות כמדבר ויושיעם מיד שונא ויגאלם מיד אויב ויכסו מים צריהם 
אחד מהם לא נותר ויאמינו בדבריו ישירו תהלתו מהרו שכחו מעשיו לא 
חכו לעצתו ויתאוו תאוה במדבר וינסו אל בישימונ ויתנ להם שאלתמ 
וי שלח רזונ בנפשם ויקנאו למשה במחנה לאהרנ קדוש יהוה תפתח ארצ 
ותבלע דתנ ותכס על עדת אבירם ותבער אש בעדתם להבה תלהט 
רשעים יעשו עגל בחרב וישתחוו למסכה וימירו את כבודם בתבנית שור 
אכל עשב שכחו אל מושיעם עשה גדלות במצרים נפלאות בארצ חמ 
נוראות על ים סופ ויאמר להשמידם לולי משה בחירו עמד בפרצ לפניו 
להשיב חמתו מהשחית וימאסו בארצ חמדה לא האמינו לדברו וירגנו 
באהליהם לא שמעו בקול יהוה וישא ידו להם להפיל אותם במדבר 
ולהפיל זרעם בגוים ולזרותם בארצות ויצמדו לבעל פעור ויאכלו זבחי 
מתים ויכעיסו במעלליהם ותפרצ במ מגפה ויעמד פינחס ויפלל ותעצר 
המגפה ותחשב לו לצדקה לדר ודר עד עולם ויקציפו על מי מריבה וירע 
למשה בעבורם כי המרו את רוחו ויבטא בשפתיו לא השמידו את העמים 
אשר אמר יהוה להם ויתערבו בגוים וילמדו מעשיהם ויעבדו את עצביהמ 
ויהיו להם למוקש ויזבחו את בניהם ואת בנותיהם לשדים וישפכו דמ נקי 
דמ בניהם ובנותיהם אשר זבחו לעצבי כנענ ותחנפ הארצ בדמים ויטמאו 
במעשיהם ויזנו במעלליהם ויחר אפ יהוה בעמו ויתעב את נחלתו ויתנם 
ביד גוים וימשלו בהם שנאיהם וילחצום אויביהם ויכנעו תחת ידם פעמים 
רבות יצילם והמה ימרו בעצתם וימכו בעונם וירא בצר להמ בשמעו את 
רנתם ויזכר להם בריתו וינחם כרב חסדו חסדיו ויתנ אותם לרחמים לפני 
כל שוביהם הושיענו יהוה אלהינו וקבצנו מנ הגוים להדות לשמ קדשכ 
להשתבח בתהלתכ ברוכ יהוה אלהי ישראל מנ העולם ועד העולם ואמר 
כל העם אמנ הללו יה הדו ליהוה כי טוב כי לעולמ חסדו יאמרו גאולי 


יהוה אשר גאלם מיד צר ומארצות קבצמ ממזרח וממערב מצפונ ומים 
תעו במדבר בישימונ דרכ עיר מושב לא מצאו רעבים גמ צמאים נפשמ 
בהמ תתעטפ ויצעקו אל יהוה בצר להמ ממצוקותיהם יצילם וידריכם 
בדרכ ישרה ללכת אל עיר מושב יודו ליהוה חסדו ונפלאותיו לבני אדמ 
כי השביע נפש שקקה ונפש רעבה מלא טוב ישבי חשכ וצלמות אסירי 
עני וברזל כי המרו אמרי אל ועצת עליונ נאצו ויכנע בעמל לבם כשלו 
ואינ עזר ויזעקו אל יהוה בצר להמ ממצקותיהם יושיעם יוציאם מחשכ 
וצלמות ומוסרותיהם ינתק יודו ליהוה חסדו ונפלאותיו לבני אדם כי שבר 
דלתות נחשת ובריחי ברזל גדע אולימ מדרכ פשעם ומעונתיהם יתענו 
כל אכל תתעב נפשם ויגיעו עד שערי מות ויזעקו אל יהוה בצר להמ 
ממצקותיהם יושיעם ישלח דברו וירפאם וימלט משחיתותם יודו ליהוה 
חסדו ונפלאותיו לבני אדם ויזבחו זבחי תודה ויספרו מעשיו ברנה יורדי 
הים באניות עשי מלאכה במים רבימ המה ראו מעשי יהוה ונפלאותיו 
במצולה ויאמר ויעמד רוח סערה ותרומם גליו יעלו שמים ירדו תהומות 
נפשם ברעה תתמוגג יחוגו וינועו כשכור וכל חכמתמ תתבלע ויצעקו אל 
יהוה בצר להמ וממצוקתיהם יוציאם יקם סערה לדממה ויחשו גליהם 
וישמחו כי ישתקו וינחמ אל מחוז חפצם יודו ליהוה חסדו ונפלאותיו לבני 
אדם וירממוהו בקהל עמ ובמושב זקנים יהללוהו ישמ נהרות למדבר 
ומצאי מים לצמאונ ארצ פרי למלחה מרעת ישבי בה ישמ מדבר לאגמ 
מים וארצ ציה למצאי מים ויושב שמ רעבים ויכוננו עיר מושב ויזרעו שדות 
ויטעו כרמים ויעשו פרי תבואה ויברכם וירבו מאד ובהמתמ לא ימעיט 
וימעטו וישחו מעצר רעה ויגונ שפכ בוז על נדיבים ויתעם בתהו לא דרכ 
וישגב אביונ מעוני וישם כצאנ משפחות יראו ישרים וישמחו וכל עולה 
קפצה פיה מי חכמ וישמר אלה ויתבוננו חסדי יהוה שיר מזמור לדוד 
נכונ לבי אלהים אשירה ואזמרה אפ כבודי עורה הנבל וכנור אעירה 
שחר אודכ בעמים יהוה ואזמרכ בל אמים כי גדול מעל שמים חסדכ 
ועד שחקים אמתכ רומה על שמים אלהים ועל כל הארצ כבודכ למענ 
יחלצונ ידידיכ הושיעה ימינכ וענני אלהים דבר בקדשו אעלזה אחלקה 
שכם ועמק סכות אמדד לי גלעד לי מנשה ואפרים מעוז ראשי יהודה 
מחקקי מואב סיר רחצי על אדום אשליכ נעלי עלי פלשת אתרועע מי 
יבלני עיר מבצר מי נחני עד אדומ הלא אלהים זנחתנו ולא תצא אלהימ 
בצבאתינו הבה לנו עזרת מצר ושוא תשועת אדם באלהים נעשה חיל 
והוא יבוס צרינו למנצח לדוד מזמור אלהי תהלתי אל תחרש כי פי רשע 
ופי מרמה עלי פתחו דברו אתי לשונ שקר ודברי שנאה סבבוני וילחמוני 
חנם תחת אהבתי ישטנוני ואני תפלה וישימו עלי רעה תחת טובה ושנאה 
תחת אהבתי הפקד עליו רשע ושטנ יעמד על ימינו בהשפטו יצא רשע 
ותפלתו תהיה לחטאה יהיו ימיו מעטים פקדתו יקח אחר יהיו בניו יתומים 
ואשתו אלמנה ונוע ינועו בניו ושאלו ודרשו מחרבותיהם ינקש נושה לכל 
אשר לו ויבזו זרים יגיעו אל יהי לו משכ חסד ואל יהי חוננ ליתומיו יהי 
אחריתו להכרית בדור אחר ימח שמם יזכר עונ אבתיו אל יהוה וחטאת 
אמו אל תמח יהיו נגד יהוה תמיד ויכרת מארצ זכרמ יענ אשר לא 
זכר עשות חסד וירדפ איש עני ואביונ ונכאה לבב למותת ויאהב קללה 
ותבואהו ולא חפצ בברכה ותרחק ממנו וילבש קללה כמדו ותבא כמים 
בקרבו וכשמנ בעצמותיו תהי לו כבגד יעטה ולמזח תמיד יחגרה זאת 
פעלת שטני מאת יהוה והדברים רע על נפשי ואתה יהוה אדני עשה 
אתי למענ שמכ כי טוב חסדכ הצילני כי עני ואביונ אנכי ולבי חלל 
בקרבי כצל כנטותו נהלכתי ננערתי כארבה ברכי כשלו מצום ובשרי 
כחש משמנ ואני הייתי חרפה להם יראוני יניעונ ראשמ עזרני יהוה אלהי 
הושיעני כחסדכ וידעו כי ידכ זאת אתה יהוה עשיתה יקללו המה ואתה 
תברכ קמו ויבשו ועבדכ ישמח ילבשו שוטני כלמה ויעטו כמעיל בשתמ 


אודה יהוה מאד בפי ובתוכ רבים אהללנו כי יעמד לימינ אביונ להושיע 
משפטי נפשו לדוד מזמור נאם יהוה לאדני שב לימיני עד אשית איביכ 
הדם לרגליכ מטה עזכ ישלח יהוה מציונ רדה בקרב איביכ עמכ נדבת 
ביום חילכ בהדרי קדש מרחמ משחר לכ טל ילדתיכ נשבע יהוה ולא 
ינחמ אתה כהנ לעולם על דברתי מלכי צדק אדני על ימינכ מחצ ביום 
אפו מלכים ידינ בגוים מלא גויות מחצ ראש על ארצ רבה מנחל בדרכ 
ישתה על כנ ירים ראש הללו יה אודה יהוה בכל לבב בסוד ישרים 
ועדה גדלים מעשי יהוה דרושים לכל חפציהם הוד והדר פעלו וצדקתו 
עמדת לעד זכר עשה לנפלאתיו חנונ ורחום יהוה טרפ נתנ ליראיו יזכר 
לעולמ בריתו כח מעשיו הגיד לעמו לתת להמ נחלת גוים מעשי ידיו 
אמת ומשפט נאמנים כל פקודיו סמוכים לעד לעולם עשוים באמת וישר 
פדות שלח לעמו צוה לעולם בריתו קדוש ונורא שמו ראשית חכמה 
יראת יהוה שכל טוב לכל עשיהם תהלתו עמדת לעד הללו יה אשרי 
איש ירא את יהוה במצותיו חפצ מאד גבור בארצ יהיה זרעו דור ישרים 
יברכ הונ ועשר בביתו וצדקתו עמדת לעד זרח בחשכ אור לישרים חנונ 
ורחום וצדיק טוב איש חוננ ומלוה יכלכל דבריו במשפט כי לעולם לא 
ימוט לזכר עולם יהיה צדיק משמועה רעה לא יירא נכונ לבו בטח ביהוה 
סמוכ לבו לא יירא עד אשר יראה בצריו פזר נתנ לאביונים צדקתו עמדת 
לעד קרנו תרומ בכבוד רשע יראה וכעס שניו יחרק ונמס תאות רשעים 
תאבד הללו יה הללו עבדי יהוה הללו את שמ יהוה יהי שמ יהוה מברכ 
מעתה ועד עולם ממזרח שמש עד מבואו מהלל שמ יהוה רמ על כל 
גוים יהוה על השמים כבודו מי כיהוה אלהינו המגביהי לשבת המשפילי 
לראות בשמים ובארצ מקימי מעפר דל מאשפת ירים אביונ להושיבי עמ 
נדיבים עם נדיבי עמו מושיבי עקרת הבית אמ הבנים שמחה הללו יה 
בצאת ישראל ממצרים בית יעקב מעמ לעז היתה יהודה לקדשו ישראל 
ממשלותיו הים ראה וינס הירדנ יסב לאחור ההרים רקדו כאילים גבעות 
כבני צאנ מה לכ הים כי תנוס הירדנ תסב לאחור ההרים תרקדו כאילים 
גבעות כבני צאנ מלפני אדונ חולי ארצ מלפני אלוה יעקב ההפכי הצור 
אגם מים חלמיש למעינו מים לא לנו יהוה לא לנו כי לשמכ תנ כבוד על 
חסדכ על אמתכ למה יאמרו הגוים איה נא אלהיהם ואלהינו בשמימ כל 
אשר חפצ עשה עצביהמ כספ וזהב מעשה ידי אדמ פה להם ולא ידברו 
עינים להם ולא יראו אזנים להם ולא ישמעו אפ להם ולא יריחונ ידיהם 
ולא ימישונ רגליהם ולא יהלכו לא יהגו בגרונם כמוהם יהיו עשיהמ כל 
אשר בטח בהמם ישראל בטח ביהוה עזרם ומגנם הוא בית אהרנ בטחו 
ביהוה עזרמ ומגנם הוא יראי יהוה בטחו ביהוה עזרם ומגנמ הוא יהוה 
זכרנו יברכ יברכ את בית ישראל יברכ את בית אהרנ יברכ יראי יהוה 
הקטנים עם הגדלים יספ יהוה עליכם עליכם ועל בניכם ברוכים אתמ 
ליהוה עשה שמים וארצ השמים שמים ליהוה והארצ נתנ לבני אדם לא 
המתים יהללו יה ולא כל ירדי דומה ואנחנו נברכ יה מעתה ועד עולם 
הללו יה אהבתי כי ישמע יהוה את קולי תחנוני כי הטה אזנו לי ובימי 
אקרא אפפוני חבלי מות ומצרי שאול מצאוני צרה ויגונ אמצא ובשמ 
יהוה אקרא אנה יהוה מלטה נפשי חנונ יהוה וצדיק ואלהינו מרחמ שמר 
פתאים יהוה דלותי ולי יהושיע שובי נפשי למנוחיכי כי יהוה גמל עליכי 
כי חלצת נפשי ממות את עיני מנ דמעה את רגלי מדחי אתהלכ לפני 
יהוה בארצות החיים האמנתי כי אדבר אני עניתי מאד אני אמרתי בחפזי 
כל האדם כזב מה אשיב ליהוה כל תגמולוהי עלי כוס ישועות אשא 
ובשם יהוה אקרא נדרי ליהוה אשלם נגדה נא לכל עמו יקר בעיני יהוה 
המותה לחסידיו אנה יהוה כי אני עבדכ אני עבדכ בנ אמתכ פתחת 
למוסרי לכ אזבח זבח תודה ובשם יהוה אקרא נדרי ליהוה אשלם נגדה 
נא לכל עמו בחצרות בית יהוה בתוככי ירושלם הללו יה הללו את יהוה 


כל גוים שבחוהו כל האמים כי גבר עלינו חסדו ואמת יהוה לעולמ הללו 
יה הודו ליהוה כי טוב כי לעולמ חסדו יאמר נא ישראל כי לעולם חסדו 
יאמרו נא בית אהרנ כי לעולם חסדו יאמרו נא יראי יהוה כי לעולם חסדו 
מנ המצר קראתי יה ענני במרחב יה יהוה לי לא אירא מה יעשה לי 
אדם יהוה לי בעזרי ואני אראה בשנאי טוב לחסות ביהוה מבטח באדמ 
טוב לחסות ביהוה מבטח בנדיבים כל גוים סבבוני בשמ יהוה כי אמילם 
סבוני גמ סבבוני בשם יהוה כי אמילם סבוני כדבורים דעכו כאש קוצים 
בשמ יהוה כי אמילם דחה דחיתני לנפל ויהוה עזרני עזי וזמרת יה ויהי 
לי לישועה קול רנה וישועה באהלי צדיקים ימינ יהוה עשה חיל ימינ יהוה 
רוממה ימינ יהוה עשה חיל לא אמות כי אחיה ואספר מעשי יה יסר יסרני 
יה ולמות לא נתנני פתחו לי שערי צדק אבא במ אודה יה זה השער 
ליהוה צדיקים יבאו בו אודכ כי עניתני ותהי לי לישועה אבנ מאסו הבונים 
היתה לראש פנה מאת יהוה היתה זאת היא נפלאת בעינינו זה היום 
עשה יהוה נגילה ונשמחה בו אנא יהוה הושיעה נא אנא יהוה הצליחה 
נא ברוכ הבא בשמ יהוה ברכנוכם מבית יהוה אל יהוה ויאר לנו אסרו 
חג בעבתים עד קרנות המזבח אלי אתה ואודכ אלהי ארוממכ הודו 
ליהוה כי טוב כי לעולם חסדו אשרי תמימי דרכ ההלכים בתורת יהוה 
אשרי נצרי עדתיו בכל לב ידרשוהו אפ לא פעלו עולה בדרכיו הלכו 
אתה צויתה פקדיכ לשמר מאד אחלי יכנו דרכי לשמר חקיכ אז לא 
אבוש בהביטי אל כל מצותיכ אודכ בישר לבב בלמדי משפטי צדקכ 
את חקיכ אשמר אל תעזבני עד מאד במה יזכה נער את ארחו לשמר 
כדברכ בכל לבי דרשתיכ אל תשגני ממצותיכ בלבי צפנתי אמרתכ 
למענ לא אחטא לכ ברוכ אתה יהוה למדני חקיכ בשפתי ספרתי כל 
משפטי פיכ בדרכ עדותיכ ששתי כעל כל הונ בפקדיכ אשיחה ואביטה 
ארחתיכ בחקתיכ אשתעשע לא אשכח דברכ גמל על עבדכ אחיה 
ואשמרה דברכ גל עיני ואביטה נפלאות מתורתכ גר אנכי בארצ אל 
תסתר ממני מצותיכ גרסה נפשי לתאבה אל משפטיכ בכל עת גערת 
זדים ארורים השגים ממצותיכ גל מעלי חרפה ובוז כי עדתיכ נצרתי גמ 
ישבו שרים בי נדברו עבדכ ישיח בחקיכ גמ עדתיכ שעשעי אנשי עצתי 
דבקה לעפר נפשי חיני כדברכ דרכי ספרתי ותענני למדני חקיכ דרכ 
פקודיכ הבינני ואשיחה בנפלאותיכ דלפה נפשי מתוגה קימני כדברכ 
דרכ שקר הסר ממני ותורתכ חנני דרכ אמונה בחרתי משפטיכ שויתי 
דבקתי בעדותיכ יהוה אל תבישני דרכ מצותיכ ארוצ כי תרחיב לבי 
הורני יהוה דרכ חקיכ ואצרנה עקב הבינני ואצרה תורתכ ואשמרנה 
בכל לב הדריכני בנתיב מצותיכ כי בו חפצתי הט לבי אל עדותיכ ואל 
אל בצע העבר עיני מראות שוא בדרככ חיני הקם לעבדכ אמרתכ 
אשר ליראתכ העבר חרפתי אשר יגרתי כי משפטיכ טובים הנה תאבתי 
לפקדיכ בצדקתכ חיני ויבאני חסדכ יהוה תשועתכ כאמרתכ ואענה 
חרפי דבר כי בטחתי בדברכ ואל תצל מפי דבר אמת עד מאד כי 
למשפטכ יחלתי ואשמרה תורתכ תמיד לעולם ועד ואתהלכה ברחבה 
כי פקדיכ דרשתי ואדברה בעדתיכ נגד מלכים ולא אבוש ואשתעשע 
במצותיכ אשר אהבתי ואשא כפי אל מצותיכ אשר אהבתי ואשיחה 
בחקיכ זכר דבר לעבדכ על אשר יחלתני זאת נחמתי בעניי כי אמרתכ 
חיתני זדים הליצני עד מאד מתורתכ לא נטיתי זכרתי משפטיכ מעולמ 
יהוה ואתנחמ זלעפה אחזתני מרשעים עזבי תורתכ זמרות היו לי חקיכ 
בבית מגורי זכרתי בלילה שמכ יהוה ואשמרה תורתכ זאת היתה לי כי 
פקדיכ נצרתי חלקי יהוה אמרתי לשמר דבריכ חליתי פניכ בכל לב חנני 
כאמרתכ חשבתי דרכי ואשיבה רגלי אל עדתיכ חשתי ולא התמהמהתי 
לשמר מצותיכ חבלי רשעים עודני תורתכ לא שכחתי חצות לילה אקום 
להודות לכ על משפטי צדקכ חבר אני לכל אשר יראוכ ולשמרי פקודיכ 


חסדכ יהוה מלאה הארצ חקיכ למדני טוב עשית עמ עבדכ יהוה כדברכ 
טוב טעמ ודעת למדני כי במצותיכ האמנתי טרמ אענה אני שגג ועתה 
אמרתכ שמרתי טוב אתה ומטיב למדני חקיכ טפלו עלי שקר זדים אני 
בכל לב אצר פקודיכ טפש כחלב לבמ אני תורתכ שעשעתי טוב לי 
כי עניתי למענ אלמד חקיכ טוב לי תורת פיכ מאלפי זהב וכספ ידיכ 
עשוני ויכוננוני הבינני ואלמדה מצותיכ יראיכ יראוני וישמחו כי לדברכ 
יחלתי ידעתי יהוה כי צדק משפטיכ ואמונה עניתני יהי נא חסדכ לנחמני 
כאמרתכ לעבדכ יבאוני רחמיכ ואחיה כי תורתכ שעשעי יבשו זדים כי 
שקר עותוני אני אשיח בפקודיכ ישובו לי יראיכ וידעו וידעי עדתיכ יהי לבי 
תמים בחקיכ למענ לא אבוש כלתה לתשועתכ נפשי לדברכ יחלתי 
כלו עיני לאמרתכ לאמר מתי תנחמני כי הייתי כנאד בקיטור חקיכ לא 
שכחתי כמה ימי עבדכ מתי תעשה ברדפי משפט כרו לי זדים שיחות 
אשר לא כתורתכ כל מצותיכ אמונה שקר רדפוני עזרני כמעט כלוני 
בארצ ואני לא עזבתי פקודיכ כחסדכ חיני ואשמרה עדות פיכ לעולם 
יהוה דברכ נצב בשמים לדר ודר אמונתכ כוננת ארצ ותעמד למשפטיכ 
עמדו היום כי הכל עבדיכ לולי תורתכ שעשעי אז אבדתי בעניי לעולם 
לא אשכח פקודיכ כי במ חייתני לכ אני הושיעני כי פקודיכ דרשתי לי 
קוו רשעים לאבדני עדתיכ אתבוננ לכל תכלה ראיתי קצ רחבה מצותכ 
מאד מה אהבתי תורתכ כל היום היא שיחתי מאיבי תחכמני מצותכ 
כי לעולם היא לי מכל מלמדי השכלתי כי עדותיכ שיחה לי מזקנים 
אתבוננ כי פקודיכ נצרתי מכל ארח רע כלאתי רגלי למענ אשמר דברכ 
ממשפטיכ לא סרתי כי אתה הורתני מה נמלצו לחכי אמרתכ מדבש 
לפי מפקודיכ אתבוננ על כנ שנאתי כל ארח שקר נר לרגלי דברכ ואור 
לנתיבתי נשבעתי ואקימה לשמר משפטי צדקכ נעניתי עד מאד יהוה 
חיני כדברכ נדבות פי רצה נא יהוה ומשפטיכ למדני נפשי בכפי תמיד 
ותורתכ לא שכחתי נתנו רשעים פח לי ומפקודיכ לא תעיתי נחלתי 
עדותיכ לעולם כי ששונ לבי המה נטיתי לבי לעשות חקיכ לעולם עקב 
סעפים שנאתי ותורתכ אהבתי סתרי ומגני אתה לדברכ יחלתי סורו ממני 
מרעים ואצרה מצות אלהי סמכני כאמרתכ ואחיה ואל תבישני משברי 
סעדני ואושעה ואשעה בחקיכ תמיד סלית כל שוגים מחקיכ כי שקר 
תרמיתם סגים השבת כל רשעי ארצ לכנ אהבתי עדתיכ סמר מפחדכ 
בשרי וממשפטיכ יראתי עשיתי משפט וצדק בל תניחני לעשקי ערב 
עבדכ לטוב אל יעשקני זדים עיני כלו לישועתכ ולאמרת צדקכ עשה 
עמ עבדכ כחסדכ וחקיכ למדני עבדכ אני הבינני ואדעה עדתיכ עת 
לעשות ליהוה הפרו תורתכ על כנ אהבתי מצותיכ מזהב ומפז על כנ כל 
פקודי כל ישרתי כל ארח שקר שנאתי פלאות עדותיכ על כנ נצרתמ 
נפשי פתח דבריכ יאיר מבינ פתיים פי פערתי ואשאפה כי למצותיכ 
יאבתי פנה אלי וחנני כמשפט לאהבי שמכ פעמי הכנ באמרתכ ואל 
תשלט בי כל אונ פדני מעשק אדם ואשמרה פקודיכ פניכ האר בעבדכ 
ולמדני את חקיכ פלגי מים ירדו עיני על לא שמרו תורתכ צדיק אתה 
יהוה וי שר משפטיכ צוית צדק עדתיכ ואמונה מאד צמתתני קנאתי כי 
שכחו דבריכ צרי צרופה אמרתכ מאד ועבדכ אהבה צעיר אנכי ונבזה 
פקדיכ לא שכחתי צדקתכ צדק לעולם ותורתכ אמת צר ומצוק מצאוני 
מצותיכ שעשעי צדק עדותיכ לעולמ הבינני ואחיה קראתי בכל לב 
ענני יהוה חקיכ אצרה קראתיכ הושיעני ואשמרה עדתיכ קדמתי בנשפ 
ואשועה לדבריכ לדברכ יחלתי קדמו עיני אשמרות לשיח באמרתכ 
קולי שמעה כחסדכ יהוה כמשפטכ חיני קרבו רדפי זמה מתורתכ רחקו 
קרוב אתה יהוה וכל מצותיכ אמת קדם ידעתי מעדתיכ כי לעולם יסדתמ 
ראה עניי וחלצני כי תורתכ לא שכחתי ריבה ריבי וגאלני לאמרתכ חיני 
רחוק מרשעים ישועה כי חקיכ לא דרשו רחמיכ רבים יהוה כמשפטיכ 


חיני רבים רדפי וצרי מעדותיכ לא נטיתי ראיתי בגדים ואתקוטטה אשר 
אמרתכ לא שמרו ראה כי פקודיכ אהבתי יהוה כחסדכ חיני ראש דברכ 
אמת ולעולם כל משפט צדקכ שרים רדפוני חנם ומדבריכ ומדברכ 
פחד לבי שש אנכי על אמרתכ כמוצא שלל רב שקר שנאתי ואתעבה 
תורתכ אהבתי שבע ביומם הללתיכ על משפטי צדקכ שלומ רב לאהבי 
תורתכ ואינ למו מכשול שברתי לישועתכ יהוה ומצותיכ עשיתי שמרה 
נפשי עדתיכ ואהבם מאד שמרתי פקודיכ ועדתיכ כי כל דרכי נגדכ 
תקרב רנתי לפניכ יהוה כדברכ הבינני תבוא תחנתי לפניכ כאמרתכ 
הצילני תבענה שפתי תהלה כי תלמדני חקיכ תענ לשוני אמרתכ כי 
כל מצותיכ צדק תהי ידכ לעזרני כי פקודיכ בחרתי תאבתי לישועתכ 
יהוה ותורתכ שעשעי תחי נפשי ותהללכ ומשפטכ יעזרני תעיתי כשה 
אבד בקש עבדכ כי מצותיכ לא שכחתי שיר המעלות אל יהוה בצרתה 
לי קראתי ויענני יהוה הצילה נפשי משפת שקר מלשונ רמיה מה יתנ 
לכ ומה יסיפ לכ לשונ רמיה חצי גבור שנונים עם גחלי רתמים אויה לי 
כי גרתי משכ שכנתי עמ אהלי קדר רבת שכנה לה נפשי עמ שונא 
שלום אני שלום וכי אדבר המה למלחמה שיר למעלות אשא עיני אל 
ההרים מאינ יבא עזרי עזרי מעם יהוה עשה שמימ וארצ אל יתנ למוט 
רגלכ אל ינום שמרכ הנה לא ינום ולא יישנ שומר ישראל יהוה שמרכ 
יהוה צלכ על יד ימינכ יוממ השמש לא יככה וירח בלילה יהוה ישמרכ 
מכל רע ישמר את נפשכ יהוה ישמר צאתכ ובואכ מעתה ועד עולם 
שיר המעלות לדוד שמחתי באמרים לי בית יהוה נלכ עמדות היו רגלינו 
בשעריכ ירושלם ירושלמ הבנויה כעיר שחברה לה יחדו ששם עלו 
שבטימ שבטי יה עדות לישראל להדות לשמ יהוה כי שמה ישבו כסאות 
למשפט כסאות לבית דויד שאלו שלום ירושלם ישליו אהביכ יהי שלומ 
בחילכ שלוה בארמנותיכ למענ אחי ורעי אדברה נא שלום בכ למענ 
בית יהוה אלהינו אבקשה טוב לכ שיר המעלות אליכ נשאתי את עיני 
הישבי בשמים הנה כעיני עבדים אל יד אדוניהם כעיני שפחה אל יד 
גברתה כנ עינינו אל יהוה אלהינו עד שיחננו חננו יהוה חננו כי רב שבענו 
בוז רבת שבעה לה נפשנו הלעג השאננים הבוז לגאיונים שיר המעלות 
לדוד לולי יהוה שהיה לנו יאמר נא ישראל לולי יהוה שהיה לנו בקום 
עלינו אדם אזי חיים בלעונו בחרות אפם בנו אזי המים שטפונו נחלה 
עבר על נפשנו אזי עבר על נפשנו המים הזידונים ברוכ יהוה שלא נתננו 
טרפ לשניהמ נפשנו כצפור נמלטה מפח יוקשים הפח נשבר ואנחנו 
נמלטנו עזרנו בשמ יהוה עשה שמימ וארצ שיר המעלות הבטחים ביהוה 
כהר ציונ לא ימוט לעולם ישב ירושלם הרימ סביב לה ויהוה סביב לעמו 
מעתה ועד עולם כי לא ינוח שבט הרשע על גורל הצדיקים למענ לא 
ישלחו הצדיקים בעולתה ידיהם היטיבה יהוה לטובים ולישרים בלבותמ 
והמטים עקלקלותם יוליכם יהוה את פעלי האונ שלום על ישראל שיר 
המעלות בשוב יהוה את שיבת ציונ היינו כחלמים אז ימלא שחוק פינו 
ולשוננו רנה אז יאמרו בגוים הגדיל יהוה לעשות עמ אלה הגדיל יהוה 
לעשות עמנו היינו שמחים שובה יהוה את שבותנו שביתנו כאפיקים בנגב 
הזרעים בדמעה ברנה יקצרו הלוכ ילכ ובכה נשא משכ הזרע בא יבוא 
ברנה נשא אלמתיו שיר המעלות לשלמה אמ יהוה לא יבנה בית שוא 
עמלו בוניו בו אמ יהוה לא ישמר עיר שוא שקד שומר שוא לכמ משכימי 
קום מאחרי שבת אכלי לחמ העצבים כנ יתנ לידידו שנא הנה נחלת 
יהוה בנים שכר פרי הבטנ כחצים ביד גבור כנ בני הנעורים אשרי הגבר 
אשר מלא את אשפתו מהם לא יבשו כי ידברו את אויבים בשער שיר 
המעלות אשרי כל ירא יהוה ההלכ בדרכיו יגיע כפיכ כי תאכל אשריכ 
וטוב לכ אשתכ כגפנ פריה בירכתי ביתכ בניכ כשתלי זיתים סביב 
לשלחנכ הנה כי כנ יברכ גבר ירא יהוה יברככ יהוה מציונ וראה בטוב 


ירושלם כל ימי חייכ וראה בנים לבניכ שלום על ישראל שיר המעלות 
רבת צררוני מנעורי יאמר נא ישראל רבת צררוני מנעורי גם לא יכלו 
לי על גבי חרשו חרשים האריכו למענותם למעניתם יהוה צדיק קצצ 
עבות רשעים יבשו ויסגו אחור כל שנאי ציונ יהיו כחציר גגות שקדמת 
שלפ יבש שלא מלא כפו קוצר וחצנו מעמר ולא אמרו העברים ברכת 
יהוה אליכם ברכנו אתכם בשמ יהוה שיר המעלות ממעמקים קראתיכ 
יהוה אדני שמעה בקולי תהיינה אזניכ קשבות לקול תחנוני אם עונות 
תשמר יה אדני מי יעמד כי עמכ הסליחה למענ תורא קויתי יהוה קותה 
נפשי ולדברו הוחלתי נפשי לאדני משמרים לבקר שמרים לבקר יחל 
ישראל אל יהוה כי עם יהוה החסד והרבה עמו פדות והוא יפדה את 
ישראל מכל עונתיו שיר המעלות לדוד יהוה לא גבה לבי ולא רמו עיני 
ולא הלכתי בגדלות ובנפלאות ממני אם לא שויתי ודוממתי נפשי כגמל 
עלי אמו כגמל עלי נפשי יחל ישראל אל יהוה מעתה ועד עולם שיר 
המעלות זכור יהוה לדוד את כל ענותו אשר נשבע ליהוה נדר לאביר 
יעקב אמ אבא באהל ביתי אמ אעלה על ערש יצועי אמ אתנ שנת 
לעיני לעפעפי תנומה עד אמצא מקום ליהוה משכנות לאביר יעקב הנה 
שמענוה באפרתה מצאנוה בשדי יער נבואה למשכנותיו נשתחוה להדמ 
רגליו קומה יהוה למנוחתכ אתה וארונ עזכ כהניכ ילבשו צדק וחסידיכ 
ירננו בעבור דוד עבדכ אל תשב פני משיחכ נשבע יהוה לדוד אמת לא 
ישוב ממנה מפרי בטנכ אשית לכסא לכ אמ ישמרו בניכ בריתי ועדתי 
זו אלמדם גם בניהם עדי עד ישבו לכסא לכ כי בחר יהוה בציונ אוה 
למושב לו זאת מנוחתי עדי עד פה אשב כי אותיה צידה ברכ אברכ 
אביוניה אשביע לחם וכהניה אלביש ישע וחסידיה רננ ירננו שמ אצמיח 
קרנ לדוד ערכתי נר למשיחי אויביו אלביש בשת ועליו יציצ נזרו שיר 
המעלות לדוד הנה מה טוב ומה נעים שבת אחים גמ יחד כשמנ הטוב 
על הראש ירד על הזקנ זקנ אהרנ שירד על פי מדותיו כטל חרמונ שירד 
על הררי ציונ כי שמ צוה יהוה את הברכה חיים עד העולם שיר המעלות 
הנה ברכו את יהוה כל עבדי יהוה העמדים בבית יהוה בלילות שאו 
ידכם קדש וברכו את יהוה יברככ יהוה מציונ עשה שמים וארצ הללו 
יה הללו את שם יהוה הללו עבדי יהוה שעמדים בבית יהוה בחצרות 
בית אלהינו הללו יה כי טוב יהוה זמרו לשמו כי נעים כי יעקב בחר לו 
יה ישראל לסגלתו כי אני ידעתי כי גדול יהוה ואדנינו מכל אלהים כל 
אשר חפצ יהוה עשה בשמים ובארצ בימים וכל תהומות מעלה נשאים 
מקצה הארצ ברקים למטר עשה מוצא רוח מאוצרותיו שהכה בכורי 
מצרים מאדם עד בהמה שלח אתות ומפתים בתוככי מצרימ בפרעה 
ובכל עבדיו שהכה גוים רבים והרג מלכים עצומים לסיחונ מלכ האמרי 
ולעוג מלכ הבשנ ולכל ממלכות כנענ ונתנ ארצם נחלה נחלה לישראל 
עמו יהוה שמכ לעולם יהוה זכרכ לדר ודר כי ידינ יהוה עמו ועל עבדיו 
יתנחמ עצבי הגוים כספ וזהב מעשה ידי אדם פה להמ ולא ידברו עינים 
להם ולא יראו אזנים להמם ולא יאזינו אפ אינ יש רוח בפיהם כמוהם יהיו 
עשיהם כל אשר בטח בהמ בית ישראל ברכו את יהוה בית אהרנ ברכו 
את יהוה בית הלוי ברכו את יהוה יראי יהוה ברכו את יהוה ברוכ יהוה 
מציונ שכנ ירושלם הללו יה הודו ליהוה כי טוב כי לעולם חסדו הודו 
לאלהי האלהים כי לעולמ חסדו הודו לאדני האדנים כי לעלמ חסדו 
לעשה נפלאות גדלות לבדו כי לעולמ חסדו לעשה השמים בתבונה 
כי לעולם חסדו לרקע הארצ על המים כי לעולם חסדו לעשה אורים 
גדלים כי לעולם חסדו את השמש לממשלת ביום כי לעולם חסדו 
את הירח וכוכבים לממשלות בלילה כי לעולם חסדו למכה מצרים 
בבכוריהם כי לעולם חסדו ויוצא ישראל מתוכם כי לעולם חסדו ביד 
חזקה ובזרוע נטויה כי לעולם חסדו לגזר ים סופ לגזרים כי לעולם חסדו 


והעביר ישראל בתוכו כי לעולם חסדו ונער פרעה וחילו בים סופ כי 
לעולמ חסדו למוליכ עמו במדבר כי לעולם חסדו למכה מלכים גדלים 
כי לעולמ חסדו ויהרג מלכים אדירים כי לעולם חסדו לסיחונ מלכ האמרי 
כי לעולם חסדו ולעוג מלכ הבשנ כי לעולם חסדו ונתנ ארצם לנחלה 
כי לעולם חסדו נחלה לישראל עבדו כי לעולם חסדו שבשפלנו זכר 
לנו כי לעולם חסדו ויפרקנו מצרינו כי לעולם חסדו נתנ לחם לכל בשר 
כי לעולם חסדו הודו לאל השמים כי לעולם חסדו על נהרות בבל שמ 
ישבנו גמ בכינו בזכרנו את ציונ על ערבים בתוכה תלינו כנרותינו כי שמ 
שאלונו שובינו דברי שיר ותוללינו שמחה שירו לנו משיר ציונ איכ נשיר 
את שיר יהוה על אדמת נכר אמ אשכחכ ירושלמ תשכח ימיני תדבק 
לשוני לחכי אמ לא אזכרכי אמ לא אעלה את ירושלם על ראש שמחתי 
זכר יהוה לבני אדום את יום ירושלם האמרים ערו ערו עד היסוד בה בת 
בבל השדודה אשרי שישלם לכ את גמולכ שגמלת לנו אשרי שיאחז 
ונפצ את עלליכ אל הסלע לדוד אודכ בכל לבי נגד אלהים אזמרכ 
אשתחוה אל היכל קדשכ ואודה את שמכ על חסדכ ועל אמתכ כי 
הגדלת על כל שמכ אמרתכ ביום קראתי ותענני תרהבני בנפשי עז 
יודוכ יהוה כל מלכי ארצ כי שמעו אמרי פיכ וישירו בדרכי יהוה כי גדול 
כבוד יהוה כי רמ יהוה ושפל יראה וגבה ממרחק יידע אמ אלכ בקרב 
צרה תחיני על אפ איבי תשלח ידכ ותושיעני ימינכ יהוה יגמר בעדי יהוה 
חסדכ לעולמ מעשי ידיכ אל תרפ למנצח לדוד מזמור יהוה חקרתני 
ותדע אתה ידעת שבתי וקומי בנתה לרעי מרחוק ארחי ורבעי זרית וכל 
דרכי הסכנתה כי אינ מלה בלשוני הנ יהוה ידעת כלה אחור וקדם צרתני 
ותשת עלי כפכה פלאיה פליאה דעת ממני נשגבה לא אוכל לה אנה 
אלכ מרוחכ ואנה מפניכ אברח אמ אסק שמימ שמ אתה ואציעה שאול 
הנכ אשא כנפי שחר אשכנה באחרית ימ גמ שמ ידכ תנחני ותאחזני 
ימינכ ואמר אכ חשכ ישופני ולילה אור בעדני גם חשכ לא יחשיכ ממכ 
ולילה כיום יאיר כחשיכה כאורה כי אתה קנית כליתי תסכני בבטנ אמי 
אודכ על כי נוראות נפליתי נפלאים מעשיכ ונפשי ידעת מאד לא נכחד 
עצמי ממכ אשר עשיתי בסתר רקמתי בתחתיות ארצ גלמי ראו עיניכ 
ועל ספרכ כלם יכתבו ימים יצרו ולא ולו אחד בהם ולי מה יקרו רעיכ אל 
מה עצמו ראשיהם אספרם מחול ירבונ הקיצתי ועודי עמכ אמ תקטל 
אלוה רשע ואנשי דמים סורו מני אשר יאמרכ למזמה נשא לשוא עריכ 
הלוא משנאיכ יהוה אשנא ובתקוממיכ אתקוטט תכלית שנאה שנאתים 
לאויבים היו לי חקרני אל ודע לבבי בחנניודע שרעפי וראה אמ דרכ עצב 
בי ונחני בדרכ עולם למנצח מזמור לדוד חלצני יהוה מאדם רע מאיש 
חמסים תנצרני אשר חשבו רעות בלב כל יום יגורו מלחמות שננו לשונם 
כמו נחש חמת עכשוב תחת שפתימו סלה שמרני יהוה מידי רשע מאיש 
חמסים תנצרני אשר חשבו לדחות פעמי טמנו גאים פח לי וחבלים פרשו 
רשת ליד מעגל מקשים שתו לי סלה אמרתי ליהוה אלי אתה האזינה 
יהוה קול תחנוני יהוה אדני עז ישועתי סכתה לראשי ביום נשק אל תתנ 
יהוה מאויי רשע זממו אל תפק ירומו סלה ראש מסבי עמל שפתימו 
יכסומו יכסמו ימיטו ימוטו עליהם גחלים באש יפלם במהמרות בל יקומו 
איש לשונ בל יכונ בארצ איש חמס רע יצודנו למדחפת ידעת ידעתי כי 
יעשה יהוה דינ עני משפט אבינים אכ צדיקים יודו לשמכ ישבו ישרים את 
פניכ מזמור לדוד יהוה קראתיכ חושה לי האזינה קולי בקראי לכ תכונ 
תפלתי קטרת לפניכ משאת כפי מנחת ערב שיתה יהוה שמרה לפי 
נצרה על דל שפתי אל תט לבי לדבר רע להתעולל עללות ברשע את 
אישים פעלי אונ ובל אלחמ במנעמיהמ יהלמני צדיק חסד ויוכיחני שמנ 
ראש אל יני ראשי כי עוד ותפלתי ברעותיהם נשמטו בידי סלע שפטיהמ 
ושמעו אמרי כי נעמו כמו פלח ובקע בארצ נפזרו עצמינו לפי שאול כי 


אליכ יהוה אדני עיני בכה חסיתי אל תער נפשי שמרני מידי פח יקשו 
לי ומקשות פעלי אונ יפלו במכמריו רשעים יחד אנכי עד אעבור משכיל 
לדוד בהיותו במערה תפלה קולי אל יהוה אזעק קולי אל יהוה אתחננ 
אשפכ לפניו שיחי צרתי לפניו אגיד בהתעטפ עלי רוחי ואתה ידעת 
נתיבתי בארח זו אהלכ טמנו פח לי הביט ימינ וראה ואינ לי מכיר אבד 
מנוס ממני אינ דורש לנפשי זעקתי אליכ יהוה אמרתי אתה מחסי חלקי 
בארצ החיים הקשיבה אל רנתי כי דלותי מאד הצילני מרדפי כי אמצו 
ממני הוציאה ממסגר נפשי להודות את שמכ בי יכתרו צדיקים כי תגמל 
עלי מזמור לדוד יהוה שמע תפלתי האזינה אל תחנוני באמנתכ ענני 
בצדקתכ ואל תבוא במשפט את עבדכ כי לא יצדק לפניכ כל חי כי רדפ 
אויב נפשי דכא לארצ חיתי הושיבני במחשכים כמתי עולמ ותתעטפ עלי 
רוחי בתוכי ישתומם לבי זכרתי ימים מקדם הגיתי בכל פעלכ במעשה 
ידיכ אשוחח פרשתי ידי אליכ נפשי כארצ עיפה לכ סלה מהר ענני יהוה 
כלתה רוחי אל תסתר פניכ ממני ונמשלתי עם ירדי בור השמיעני בבקר 
חסדכ כי בכ בטחתי הודיעני דרכ זו אלכ כי אליכ נשאתי נפשי הצילני 
מאיבי יהוה אליכ כסתי למדני לעשות רצונכ כי אתה אלוהי רוחכ טובה 
תנחני בארצ מישור למענ שמכ יהוה תחיני בצדקתכ תוציא מצרה נפשי 
ובחסדכ תצמית איבי והאבדת כל צררי נפשי כי אני עבדכ לדוד ברוכ 
יהוה צורי המלמד ידי לקרב אצבעותי למלחמה חסדי ומצודתי משגבי 
ומפלטי לי מגני ובו חסיתי הרודד עמי תחתי יהוה מה אדם ותדעהו בנ 
אנוש ותחשבהו אדמ להבל דמה ימיו כצל עובר יהוה הט שמיכ ותרד גע 
בהרים ויעשנו ברוק ברק ותפיצם שלח חציכ ותהמם שלח ידיכ ממרומ 
פצני והצילני ממים רבים מיד בני נכר אשר פיהם דבר שוא וימינמ 
ימינ שקר אלהים שיר חדש אשירה לכ בנבל עשור אזמרה לכ הנותנ 
תשועה למלכים הפוצה את דוד עבדו מחרב רעה פצני והצילני מיד בני 
נכר אשר פיהם דבר שוא וימינם ימינ שקר אשר בנינו כנטעים מגדלים 
בנעוריהם בנותינו כזוית מחטבות תבנית היכל מזוינו מלאים מפיקים מזנ 
אל זנ צאוננו מאליפות מרבבות בחוצותינו אלופינו מסבלים אינ פרצ 
ואינ יוצאת ואינ צוחה ברחבתינו אשרי העם שככה לו אשרי העם שיהוה 
אלהיו תהלה לדוד ארוממכ אלוהי המלכ ואברכה שמכ לעולם ועד בכל 
יום אברככ ואהללה שמכ לעולמ ועד גדול יהוה ומהלל מאד ולגדלתו 
אינ חקר דור לדור ישבח מעשיכ וגבורתיכ יגידו הדר כבוד הודכ ודברי 
נפלאותיכ אשיחה ועזוז נוראתיכ יאמרו וגדולתיכ וגדולתכ אספרנה זכר 
רב טובכ יביעו וצדקתכ ירננו חנונ ורחום יהוה ארכ אפים וגדל חסד טוב 
יהוה לכל ורחמיו על כל מעשיו יודוכ יהוה כל מעשיכ וחסידיכ יברכוכה 
כבוד מלכותכ יאמרו וגבורתכ ידברו להודיע לבני האדם גבורתיו וכבוד 
הדר מלכותו מלכותכ מלכות כל עלמים וממשלתכ בכל דור ודור סומכ 
יהוה לכל הנפלים וזוקפ לכל הכפופים עיני כל אליכ ישברו ואתה נותנ 
להמ את אכלמ בעתו פותח את ידכ ומשביע לכל חי רצונ צדיק יהוה 
בכל דרכיו וחסיד בכל מעשיו קרוב יהוה לכל קראיו לכל אשר יקראהו 
באמת רצונ יראיו יעשה ואת שועתם ישמע ויושיעם שומר יהוה את כל 
אהביו ואת כל הרשעים ישמיד תהלת יהוה ידבר פי ויברכ כל בשר 
שם קדשו לעולם ועד הללו יה הללי נפשי את יהוה אהללה יהוה בחיי 
אזמרה לאלהי בעודי אל תבטחו בנדיבים בבנ אדם שאינ לו תשועה 
תצא רוחו ישב לאדמתו ביום ההוא אבדו עשתנתיו אשרי שאל יעקב 
בעזרו שברו על יהוה אלהיו עשה שמים וארצ את הים ואת כל אשר 
בם השמר אמת לעולם עשה משפט לעשוקים נתנ לחמ לרעבים יהוה 
מתיר אסורים יהוה פקח עורים יהוה זקפ כפופים יהוה אהב צדיקים יהוה 
שמר את גרים יתום ואלמנה יעודד ודרכ רשעים יעות ימלכ יהוה לעולמ 
אלהיכ ציונ לדר ודר הללו יה הללו יה כי טוב זמרה אלהינו כי נעים נאוה 


תהלה בונה ירושלם יהוה נדחי ישראל יכנס הרפא לשבורי לב ומחבש 
לעצבותמ מונה מספר לכוכבים לכלם שמות יקרא גדול אדונינו ורב 
כח לתבונתו אינ מספר מעודד ענוים יהוה משפיל רשעים עדי ארצ ענו 
ליהוה בתודה זמרו לאלהינו בכנור המכסה שמים בעבים המכינ לארצ 
מטר המצמיח הרים חציר נותנ לבהמה לחמה לבני ערב אשר יקראו 
לא בגבורת הסוס יחפצ לא בשוקי האיש ירצה רוצה יהוה את יראיו את 
המיחלים לחסדו שבחי ירושלם את יהוה הללי אלהיכ ציונ כי חזק בריחי 
שעריכ ברכ בניכ בקרבכ השם גבולכ שלום חלב חטים ישביעכ השלח 
אמרתו ארצ עד מהרה ירוצ דברו הנתנ שלג כצמר כפור כאפר יפזר 
משליכ קרחו כפתים לפני קרתו מי יעמד ישלח דברו וימסם ישב רוחו 
יזלו מים מגיד דברו דבריו ליעקב חקיו ומשפטיו לישראל לא עשה כנ 
לכל גוי ומשפטים בל ידעום הללו יה הללו יה הללו את יהוה מנ השמים 
הללוהו במרומים הללוהו כל מלאכיו הללוהו כל צבאו צבאיו הללוהו 
שמש וירח הללוהו כל כוכבי אור הללוהו שמי השמים והמים אשר מעל 
השמים יהללו את שמ יהוה כי הוא צוה ונבראו ויעמידם לעד לעולמ 
חק נתנ ולא יעבור הללו את יהוה מנ הארצ תנינים וכל תהמות אש 
וברד שלג וקיטור רוח סערה עשה דברו ההרים וכל גבעות עצ פרי וכל 
ארזים החיה וכל בהמה רמש וצפור כנפ מלכי ארצ וכל לאמים שרים 
וכל שפטי ארצ בחורים וגם בתולות זקנים עם נערים יהללו את שמ 
יהוה כי נשגב שמו לבדו הודו על ארצ ושמים וירמ קרנ לעמו תהלה 
לכל חסידיו לבני ישראל עמ קרבו הללו יה הללו יה שירו ליהוה שיר 
חדש תהלתו בקהל חסידים ישמח ישראל בעשיו בני ציונ יגילו במלכם 
יהללו שמו במחול בתפ וכנור יזמרו לו כי רוצה יהוה בעמו יפאר ענוים 
בישועה יעלזו חסידים בכבוד ירננו על משכבותם רוממות אל בגרונם 
וחרב פיפיות בידם לעשות נקמה בגוים תוכחת בל אמים לאסר מלכיהמ 
בזקים ונכבדיהם בכבלי ברזל לעשות בהמ משפט כתוב הדר הוא לכל 
חסידיו הללו יה הללו יה הללו אל בקדשו הללוהו ברקיע עזו הללוהו 
בגבורתיו הללוהו כרב גדלו הללוהו בתקע שופר הללוהו בנבל וכנור 
הללוהו בתפ ומחול הללוהו במנים ועוגב הללוהו בצלצלי שמע הללוהו 
בצלצלי תרועה כל הנשמה תהלל יה הללו יה 


משלי שלמה בנ דוד מלכ ישראל לדעת חכמה ומוסר להבינ אמרי 
בינה לקחת מוסר השכל צדק ומשפט ומישרים לתת לפתאים ערמה 
לנער דעת ומזמה ישמע חכמ ויוספ לקח ונבונ תחבלות יקנה להבינ 
משל ומליצה דברי חכמים וחידתם יראת יהוה ראשית דעת חכמה 
ומוסר אוילים בזו שמע בני מוסר אביכ ואל תטש תורת אמכ כי לוית חנ 
המ לראשכ וענקים לגרגרתיכ בני אמ יפתוכ חטאים אל תבא אם יאמרו 
לכה אתנו נארבה לדמ נצפנה לנקי חנם נבלעמ כשאול חיים ותמימים 
כיורדי בור כל הונ יקר נמצא נמלא בתינו שלל גורלכ תפיל בתוכנו 
כיס אחד יהיה לכלנו בני אל תלכ בדרכ אתמ מנע רגלכ מנתיבתמ 
כי רגליהם לרע ירוצו וימהרו לשפכ דמ כי חנםמ מזרה הרשת בעיני כל 
בעל כנפ והמ לדמם יארבו יצפנו לנפשתמ כנ ארחות כל בצע בצע את 
נפש בעליו יקח חכמות בחוצ תרנה ברחבות תתנ קולה בראש המיות 
תקרא בפתחי שערים בעיר אמריה תאמר עד מתי פתים תאהבו פתי 
ולצים לצונ חמדו להמם וכסילים ישנאו דעת תשובו לתוכחתי הנה אביעה 
לכמ רוחי אודיעה דברי אתכם יענ קראתי ותמאנו נטיתי ידי ואינ מקשיב 
ותפרעו כל עצתי ותוכחתי לא אביתם גם אני באידכם אשחק אלעג 
בבא פחדכמ בבא כשאוה כשואה פחדכמ ואידכם כסופה יאתה בבא 
עליכם צרה וצוקה אז יקראנני ולא אענה ישחרנני ולא ימצאנני תחת 
כי שנאו דעת ויראת יהוה לא בחרו לא אבו לעצתי נאצו כל תוכחתי 
ויאכלו מפרי דרכם וממעצתיהם ישבעו כי משובת פתים תהרגם ושלות 


כסילים תאבדם ושמע לי ישכנ בטח ושאננ מפחד רעה בני אמ תקח 
אמרי ומצותי תצפנ אתכ להקשיב לחכמה אזנכ תטה לבכ לתבונה כי 
אם לבינה תקרא לתבונה תתנ קולכ אמ תבקשנה ככספ וכמטמונימ 
תחפשנה אז תבינ יראת יהוה ודעת אלהים תמצא כי יהוה יתנ חכמה 
מפיו דעת ותבונה וצפנ יצפנ לישרים תושיה מגנ להלכי תמ לנצר 
ארחות משפט ודרכ חסידו חסידיו ישמר אז תבינ צדק ומשפט ומישרים 
כל מעגל טוב כי תבוא חכמה בלבכ ודעת לנפשכ ינעם מזמה תשמר 
עליכ תבונה תנצרכה להצילכ מדרכ רע מאיש מדבר תהפכות העזבים 
ארחות ישר ללכת בדרכי חשכ השמחים לעשות רע יגילו בתהפכות 
רע אשר ארחתיהם עקשים ונלוזים במעגלותם להצילכ מאשה זרה 
מנכריה אמריה החליקה העזבת אלופ נעוריה ואת ברית אלהיה שכחה 
כי שחה אל מות ביתה ואל רפאים מעגלתיה כל באיה לא ישובונ ולא 
ישיגו ארחות חיים למענ תלכ בדרכ טובים וארחות צדיקים תשמר כי 
ישרים ישכנו ארצ ותמימים יותרו בה ורשעים מארצ יכרתו ובוגדים יסחו 
ממנה בני תורתי אל תשכח ומצותי יצר לבכ כי ארכ ימים ושנות חיים 
ושלום יוסיפו לכ חסד ואמת אל יעזבכ קשרמ על גרגרותיכ כתבמ על 
לוח לבכ ומצא חנ ושכל טוב בעיני אלהים ואדם בטח אל יהוה בכל לבכ 
ואל בינתכ אל תשענ בכל דרכיכ דעהו והוא יישר ארחתיכ אל תהי חכמ 
בעיניכ ירא את יהוה וסור מרע רפאות תהי לשרכ ושקוי לעצמותיכ כבד 
את יהוה מהונכ ומראשית כל תבואתכ וימלאו אסמיכ שבע ותירוש יקביכ 
יפרצו מוסר יהוה בני אל תמאס ואל תקצ בתוכחתו כי את אשר יאהב 
יהוה יוכיח וכאב את בנירצה אשרי אדמ מצא חכמה ואדמ יפיק תבונה כי 
טוב סחרה מסחר כספ ומחרוצ תבואתה יקרה היא מפניים מפנינים וכל 
חפציכ לא ישוו בה ארכ ימים בימינה בשמאולה עשר וכבוד דרכיה דרכי 
נעם וכל נתיבותיה שלום עצ חיים היא למחזיקים בה ותמכיה מאשר יהוה 
בחכמה יסד ארצ כוננ שמים בתבונה בדעתו תהומות נבקעו ושחקים 
ירעפו טל בני אל ילזו מעיניכ נצר תשיה ומזמה ויהיו חיים לנפשכ וחנ 
לגרגרתיכ אז תלכ לבטח דרככ ורגלכ לא תגופ אמ תשכב לא תפחד 
ושכבת וערבה שנתכ אל תירא מפחד פתאם ומשאת רשעים כי תבא 
כי יהוה יהיה בכסלכ ושמר רגלכ מלכד אל תמנע טוב מבעליו בהיות 
לאל ידיכ ידכ לעשות אל תאמר לרעיכ לרעכ לכ ושוב ומחר אתנ ויש 
אתכ אל תחרש על רעכ רעה והוא יושב לבטח אתכ אל תרוב תריב 
עם אדמ חנמ אמ לא גמלכ רעה אל תקנא באיש חמס ואל תבחר 
בכל דרכיו כי תועבת יהוה נלוז ואת ישרים סודו מארת יהוה בבית רשע 
ונוה צדיקים יברכ אמ ללצים הוא יליצ ולעניים ולענוים יתנ חנ כבוד 
חכמים ינחלו וכסילים מרים קלונ שמעו בנים מוסר אב והקשיבו לדעת 
בינה כי לקח טוב נתתי לכם תורתי אל תעזבו כי בנ הייתי לאבי רכ 
ויחיד לפני אמי וירני ויאמר לי יתמכ דברי לבכ שמר מצותי וחיה קנה 
חכמה קנה בינה אל תשכח ואל תט מאמרי פי אל תעזבה ותשמרכ 
אהבה ותצרכ ראשית חכמה קנה חכמה ובכל קנינכ קנה בינה סלסלה 
ותרוממכ תכבדכ כי תחבקנה תתנ לראשכ לוית חנ עטרת תפארת 
תמגנכ שמע בני וקח אמרי וירבו לכ שנות חיים בדרכ חכמה הרתיכ 
הדרכתיכ במעגלי ישר בלכתכ לא יצר צעדכ ואם תרוצ לא תכשל 
החזק במוסר אל תרפ נצרה כי היא חייכ בארח רשעים אל תבא ואל 
תאשר בדרכ רעימ פרעהו אל תעבר בו שטה מעליו ועבור כי לא ישנו 
אם לא ירעו ונגזלה שנתם אמ לא יכשולו יכשילו כי לחמו לחמ רשע 
ויינ חמסים ישתו וארח צדיקים כאור נגה הולכ ואור עד נכונ היום דרכ 
רשעים כאפלה לא ידעו במה יכשלו בני לדברי הקשיבה לאמרי הט 
אזנכ אל יליזו מעיניכ שמרם בתוכ לבבכ כי חיים המ למצאיהם ולכל 
בשרו מרפא מכל משמר נצר לבכ כי ממנו תוצאות חיים הסר ממכ 


עקשות פה ולזות שפתים הרחק ממכ עיניכ לנכח יביטו ועפעפיכ יישרו 
נגדכ פלס מעגל רגלכ וכל דרכיכ יכנו אל תט ימינ ושמאול הסר רגלכ 
מרע בני לחכמתי הקשיבה לתבונתי הט אזנכ לשמר מזמות ודעת 
שפתיכ ינצרו כי נפת תטפנה שפתי זרה וחלק משמנ חכה ואחריתה 
מרה כלענה חדה כחרב פיות רגליה ירדות מות שאול צעדיה יתמכו 
ארח חיים פנ תפלס נעו מעגלתיה לא תדע ועתה בנים שמעו לי ואל 
תסורו מאמרי פי הרחק מעליה דרככ ואל תקרב אל פתח ביתה פנ 
תתנ לאחרים הודכ ושנתיכ לאכזרי פנ ישבעו זרים כחכ ועצביכ בבית 
נכרי ונהמת באחריתכ בכלות בשרכ ושארכ ואמרת איכ שנאתי מוסר 
ותוכחת נאצ לבי ולא שמעתי בקול מורי ולמלמדי לא הטיתי אזני כמעט 
הייתי בכל רע בתוכ קהל ועדה שתה מים מבורכ ונזלים מתוכ בארכ 
יפוצו מעינתיכ חוצה ברחבות פלגי מים יהיו לכ לבדכ ואינ לזרים אתכ 
יהי מקורכ ברוכ ו שמח מאשת נעורכ אילת אהבים ויעלת חנ דדיה ירוכ 
בכל עת באהבתה תשגה תמיד ולמה תשגה בני בזרה ותחבק חק 
נכריה כי נכח עיני יהוה דרכי איש וכל מעגלתיו מפלס עוונותיו ילכדנו 
את הרשע ובחבלי חטאתו יתמכ הוא ימות באינ מוסר וברב אולתו ישגה 
בני אם ערבת לרעכ תקעת לזר כפיכ נוקשת באמרי פיכ נלכדת באמרי 
פיכ עשה זאת אפוא בני והנצל כי באת בכפ רעכ לכ התרפס ורהב 
רעיכ אל תתנ שנה לעיניכ ותנומה לעפעפיכ הנצל כצבי מיד וכצפור 
מיד יקוש לכ אל נמלה עצל ראה דרכיה וחכם אשר אינ לה קצינ שטר 
ומשל תכינ בקיצ לחמה אגרה בקציר מאכלה עד מתי עצל תשכב 
מתי תקום משנתכ מעט שנות מעט תנומות מעט חבק ידימ לשכב ובא 
כמהלכ ראשכ ומחסרכ כאיש מגנ אדם בליעל איש אונ הולכ עקשות 
פה קרצ בעינו מלל ברגלו מרה באצבעתיו תהפכות בלבו חרש רע 
בכל עת מדנים מדינים ישלח על כנ פתאם יבוא אידו פתע ישבר ואינ 
מרפא שש הנה שנא יהוה ושבע תועבות תועבת נפשו עינים רמות לשונ 
שקר וידים שפכות דמ נקי לב חרש מחשבות אונ רגלים ממהרות לרוצ 
לרעה יפיח כזבים עד שקר ומשלח מדנים בינ אחים נצר בני מצות 
אביכ ואל תטש תורת אמכ קשרם על לבכ תמיד ענדם על גרגרתכ 
בהתהלככ תנחה אתכ בשכבכ תשמר עליכ והקיצות היא תשיחכ כי נר 
מצוה ותורה אור ודרכ חיים תוכחות מוסר לשמרכ מאשת רע מחלקת 
לשונ נכריה אל תחמד יפיה בלבבכ ואל תקחכ בעפעפיה כי בעד אשה 
זונה עד ככר לחמ ואשת איש נפש יקרה תצוד היחתה איש אש בחיקו 
ובגדיו לא תשרפנה אמ יהלכ איש על הגחלים ורגליו לא תכוינה כנ 
הבא אל אשת רעהו לא ינקה כל הנגע בה לא יבוזו לגנב כי יגנוב למלא 
נפשו כי ירעב ונמצא ישלמ שבעתים את כל הונ ביתו יתנ נאפ אשה 
חסר לב משחית נפשו הוא יעשנה נגע וקלונ ימצא וחרפתו לא תמחה 
כי קנאה חמת גבר ולא יחמול ביום נקם לא ישא פני כל כפר ולא יאבה 
כי תרבה שחד בני שמר אמרי ומצותי תצפנ אתכ שמר מצותי וחיה 
ותורתי כאישונ עיניכ קשרם על אצבעתיכ כתבם על לוח לבכ אמר 
לחכמה אחתי את ומדע לבינה תקרא לשמרכ מאשה זרה מנכריה 
אמריה החליקה כי בחלונ ביתי בעד אשנבי נשקפתי וארא בפתאים 
אבינה בבנים נער חסר לב עבר בשוק אצל פנה ודרכ ביתה יצעד 
בנשפ בערב יום באישונ לילה ואפלה והנה אשה לקראתו שית זונה 
ונצרת לב המיה היא וסררת בביתה לא ישכנו רגליה פעם בחוצ פעמ 
ברחבות ואצל כל פנה תארב והחזיקה בו ונשקה לו העזה פניה ותאמר 
לו זבחי שלמים עלי היום שלמתי נדרי על כנ יצאתי לקראתכ לשחר 
פניכ ואמצאכ מרבדים רבדתי ערשי חטבות אטונ מצרים נפתי משכבי 
מר אהלים וקנמונ לכה נרוה דדים עד הבקר נתעלסה באהבים כי אינ 
האיש בביתו הלכ בדרכ מרחוק צרור הכספ לקח בידו ליום הכסא יבא 


ביתו הטתו ברב לקחה בחלק שפתיה תדיחנו הולכ אחריה פתאם כשור 
אל טבח יבוא וכעכס אל מוסר אויל עד יפלח חצ כבדו כמהר צפור אל 
פח ולא ידע כי בנפשו הוא ועתה בנים שמעו לי והקשיבו לאמרי פי 
אל ישט אל דרכיה לבכ אל תתע בנתיבותיה כי רבימ חללים הפילה 
ועצמים כל הרגיה דרכי שאול ביתה ירדות אל חדרי מות הלא חכמה 
תקרא ותבונה תתנ קולה בראש מרומים עלי דרכ בית נתיבות נצבה 
ליד שערים לפי קרת מבוא פתחים תרנה אליכם אישים אקרא וקולי אל 
בני אדם הבינו פתאים ערמה וכסילים הבינו לב שמעו כי נגידים אדבר 
ומפתח שפתי מישרים כי אמת יהגה חכי ותועבת שפתי רשע בצדק כל 
אמרי פי אינ בהמ נפתל ועקש כלם נכחים למבינ וישרים למצאי דעת 
קחו מוסרי ואל כספ ודעת מחרוצ נבחר כי טובה חכמה מפנינים וכל 
חפצים לא ישוו בה אני חכמה שכנתי ערמה ודעת מזמות אמצא יראת 
יהוה שנאת רע גאה וגאונ ודרכ רע ופי תהפכות שנאתי לי עצה ותושיה 
אני בינה לי גבורה בי מלכים ימלכו ורוזנים יחקקו צדק בי שרים ישרו 
ונדיבים כל שפטי צדק אני אהביה אהבי אהב ומשחרי ימצאנני עשר 
וכבוד אתי הונ עתק וצדקה טוב פריי מחרוצ ומפז ותבואתי מכספ נבחר 
בארח צדקה אהלכ בתוכ נתיבות משפט להנחיל אהבי יש ואצרתיהמ 
אמלא יהוה קנני ראשית דרכו קדם מפעליו מאז מעולם נסכתי מראש 
מקדמי ארצ באינ תהמות חוללתי באינ מעינות נכבדי מים בטרם הרים 
הטבעו לפני גבעות חוללתי עד לא עשה ארצ וחוצות וראש עפרות 
תבל בהכינו שמים שמ אני בחוקו חוג על פני תהום] באמצו שחקים 
ממעל בעזוז עינות תהום בשומו לים חקו ומים לא יעברו פיו בחוקו 
מוסדי ארצ ואהיה אצלו אמונ ואהיה שעשעים יום יום משחקת לפניו 
בכל עת משחקת בתבל ארצו ושעשעי את בני אדם ועתה בנים שמעו 
לי ואשרי דרכי ישמרו שמעו מוסר וחכמו ואל תפרעו אשרי אדמ שמע 
לי לשקד על דלתתי יום יום לשמר מזוזת פתחי כי מצאי מצאי מצא 
חיים ויפק רצונ מיהוה וחטאי חמס נפשו כל משנאי אהבו מות חכמות 
בנתה ביתה חצבה עמודיה שבעה טבחה טבחה מסכה יינה אפ ערכה 
שלחנה שלחה נערתיה תקרא על גפי מרמי קרת מי פתי יסר הנה חסר 
לב אמרה לו לכו לחמו בלחמי ושתו ביינ מסכתי עזבו פתאים וחיו ואשרו 
בדרכ בינה יסר לצ לקח לו קלונ ומוכיח לרשע מומו אל תוכח לצ פנ 
ישנאכ הוכח לחכם ויאהבכ תנ לחכם ויחכם עוד הודע לצדיק ויוספ לקח 
תחלת חכמה יראת יהוה ודעת קדשים בינה כי בי ירבו ימיכ ויוסיפו לכ 
שנות חיים אמ חכמת חכמת לכ ולצת לבדכ תשא אשת כסילות המיה 
פתיות ובל ידעה מה וישבה לפתח ביתה על כסא מרמי קרת לקרא 
לעברי דרכ המישרים ארחותם מי פתי יסר הנה וחסר לב ואמרה לו מים 
גנובים ימתקו ולחם סתרים ינעם ולא ידע כי רפאים שמ בעמקי שאול 
קראיה משלי שלמה בנ חכם ישמח אב ובנ כסיל תוגת אמו לא יועילו 
אוצרות רשע וצדקה תציל ממות לא ירעיב יהוה נפש צדיק והות רשעים 
יהדפ ראש עשה כפ רמיה ויד חרוצים תעשיר אגר בקיצ בנ משכיל 
נרדם בקציר בנ מביש ברכות לראש צדיק ופי רשעים יכסה חמס זכר 
צדיק לברכה ושם רשעים ירקב חכם לב יקח מצות ואויל שפתים ילבט 
הולכ בתמם ילכ בטח ומעקש דרכיו יודע קרצ עינ יתנ עצבת ואויל שפתים 
ילבט מקור חיים פי צדיק ופי רשעים יכסה חמס שנאה תעורר מדנים 
ועל כל פשעים תכסה אהבה בשפתי נבונ תמצא חכמה ושבט לגו 
חסר לב חכמים יצפנו דעת ופי אויל מחתה קרבה הונ עשיר קרית עזו 
מחתת דלים רישמ פעלת צדיק לחיים תבואת רשע לחטאת ארח לחיים 
שומר מוסר ועוזב תוכחת מתעה מכסה שנאה שפתי שקר ומוצא דבה 
הוא כסיל ברב דברים לא יחדל פשע וחשכ שפתיו משכיל כספ נבחר 
לשונ צדיק לב רשעים כמעט שפתי צדיק ירעו רבים ואוילים בחסר לב 


ימותו ברכת יהוה היא תעשיר ולא יוספ עצב עמה כשחוק לכסיל עשות 
זמה וחכמה לאיש תבונה מגורת רשע היא תבואנו ותאות צדיקים יתנ 
כעבור סופה ואינ רשע וצדיק יסוד עולם כחמצ לשנים וכעשנ לעינים כנ 
העצל לשלחיו יראת יהוה תוסיפ ימים ושנות רשעים תקצרנה תוחלת 
צדיקים שמחה ותקות רשעים תאבד מעוז לתמ דרכ יהוה ומחתה לפעלי 
אונ צדיק לעולם בל ימוט ורשעים לא ישכנו ארצ פי צדיק ינוב חכמה 
ולשונ תהפכות תכרת שפתי צדיק ידעונ רצונ ופי רשעים תהפכות מאזני 
מרמה תועבת יהוה ואבנ שלמה רצונו בא זדונ ויבא קלונ ואת צנועים 
חכמה תמת ישרים תנחם וסלפ בוגדים ושדם ישדם לא יועיל הונ ביום 
עברה וצדקה תציל ממות צדקת תמים תישר דרכו וברשעתו יפל רשע 
צדקת ישרים תצילם ובהות בגדים ילכדו במות אדם רשע תאבד תקוה 
ותוחלת אונים אבדה צדיק מצרה נחלצ ויבא רשע תחתיו בפה חנפ 
ישחת רעהו ובדעת צדיקים יחלצו בטוב צדיקים תעלצ קריה ובאבד 
רשעים רנה בברכת ישרים תרום קרת ובפי רשעים תהרס בז לרעהו 
חסר לב ואיש תבונות יחריש הולכ רכיל מגלה סוד ונאמנ רוח מכסה 
דבר באינ תחבלות יפל עמ ותשועה ברב יועצ רע ירוע כי ערב זר ושנא 
תקעים בוטח אשת חנ תתמכ כבוד ועריצים יתמכו עשר גמל נפשו איש 
חסד ועכר שארו אכזרי רשע עשה פעלת שקר וזרע צדקה שכר אמת 
כנ צדקה לחיים ומרדפ רעה למותו תועבת יהוה עקשי לב ורצונו תמימי 
דרכ יד ליד לא ינקה רע וזרע צדיקים נמלט נזם זהב באפ חזיר אשה 
יפה וסרת טעמ תאות צדיקים אכ טוב תקות רשעים עברה יש מפזר 
ונוספ עוד וחושכ מישר אכ למחסור נפש ברכה תדשנ ומרוה גם הוא 
יורא מנע בר יקבהו לאום וברכה לראש משביר שחר טוב יבקש רצונ 
ודרש רעה תבואנו בוטח בעשרו הוא יפל וכעלה צדיקים יפרחו עוכר 
ביתו ינחל רוח ועבד אויל לחכם לב פרי צדיק עצ חיים ולקח נפשות 
חכם הנ צדיק בארצ ישלם אפ כי רשע וחוטא אהב מוסר אהב דעת 
ושנא תוכחת בער טוב יפיק רצונ מיהוה ואיש מזמות ירשיע לא יכונ אדמ 
ברשע ושרש צדיקים בל ימוט אשת חיל עטרת בעלה וכרקב בעצמותיו 
מבישה מחשבות צדיקים משפט תחבלות רשעים מרמה דברי רשעים 
ארב דמ ופי ישרים יצילם הפוכ רשעים ואינם ובית צדיקים יעמד לפי 
שכלו יהלל איש ונעוה לב יהיה לבוז טוב נקלה ועבד לו ממתכבד וחסר 
לחם יודע צדיק נפש בהמתו ורחמי רשעים אכזרי עבד אדמתו ישבע 
לחמ ומרדפ ריקים חסר לב חמד רשע מצוד רעים ושרש צדיקים יתנ 
בפשע שפתים מוקש רע ויצא מצרה צדיק מפרי פי איש ישבע טוב וגמול 
ידי אדם ישוב ישיב לו דרכ אויל ישר בעיניו ושמע לעצה חכמ אויל ביום 
יודע כעסו וכסה קלונ ערום יפיח אמונה יגיד צדק ועד שקרים מרמה 
יש בוטה כמדקרות חרב ולשונ חכמים מרפא שפת אמת תכונ לעד 
ועד ארגיעה לשונ שקר מרמה בלב חרשי רע וליעצי שלום שמחה לא 
יאנה לצדיק כל אונ ורשעים מלאו רע תועבת יהוה שפתי שקר ועשי 
אמונה רצונו אדם ערומ כסה דעת ולב כסילים יקרא אולת יד חרוצים 
תמשול ורמיה תהיה למס דאגה בלב איש ישחנה ודבר טוב ישמחנה 
יתר מרעהו צדיק ודרכ רשעים תתעם לא יחרכ רמיה צידו והונ אדמ 
יקר חרוצ בארח צדקה חיים ודרכ נתיבה אל מות בנ חכמ מוסר אב 
ולצ לא שמע גערה מפרי פי איש יאכל טוב ונפש בגדים חמס נצר פיו 
שמר נפשו פשק שפתיו מחתה לו מתאוה ואינ נפשו עצל ונפש חרצים 
תדשנ דבר שקר ישנא צדיק ורשע יבאיש ויחפיר צדקה תצר תמ דרכ 
ורשעה תסלפ חטאת יש מתעשר ואינ כל מתרושש והונ רב כפר נפש 
איש עשרו ורש לא שמע גערה אור צדיקים ישמח ונר רשעים ידעכ רק 
בזדונ יתנ מצה ואת נועצים חכמה הונ מהבל ימעט וקבצ על יד ירבה 
תוחלת ממשכה מחלה לב ועצ חיים תאוה באה בז לדבר יחבל לו וירא 


מצוה הוא ישלם תורת חכמ מקור חיים לסור ממקשי מות שכל טוב יתנ 
חנ ודרכ בגדים איתנ כל ערום יעשה בדעת וכסיל יפרש אולת מלאכ 
רשע יפל ברע וציר אמונים מרפא ריש וקלונ פורע מוסר ושומר תוכחת 
יכבד תאוה נהיה תערב לנפש ותועבת כסילים סור מרע הלוכ הולכ את 
חכמים וחכם יחכם ורעה כסילים ירוע חטאים תרדפ רעה ואת צדיקים 
ישלם טוב טוב ינחיל בני בנים וצפונ לצדיק חיל חוטא רב אכל ניר 
ראשים ויש נספה בלא משפט חושכ שבטו שונא בנו ואהבו שחרו מוסר 
צדיק אכל לשבע נפשו ובטנ רשעים תחסר חכמות נשים בנתה ביתה 
ואולת בידיה תהרסנו הולכ בישרו ירא יהוה ונלוז דרכיו בוזהו בפי אויל 
חטר גאוה ושפתי חכמים תשמורם באינ אלפים אבוס בר ורב תבואות 
בכח שור עד אמונים לא יכזב ויפיח כזבים עד שקר בקש לצ חכמה ואינ 
ודעת לנבונ נקל לכ מנגד לאיש כסיל ובל ידעת שפתי דעת חכמת 
ערום הבינ דרכו ואולת כסילים מרמה אולים יליצ אשם ובינ ישרים רצונ 
לב יודע מרת נפשו ובשמחתו לא יתערב זר בית רשעים ישמד ואהל 
ישרים יפריח יש דרכ ישר לפני איש ואחריתה דרכי מות גמ בשחוק יכאב 
לב ואחריתה שמחה תוגה מדרכיו ישבע סוג לב ומעליו איש טוב פתי 
יאמינ לכל דבר וערום יבינ לאשרו חכמ ירא וסר מרע וכסיל מתעבר 
ובוטח קצר אפים יעשה אולת ואיש מזמות ישנא נחלו פתאים אולת 
וערומים יכתרו דעת שחו רעים לפני טובים ורשעים על שערי צדיק גמ 
לרעהו ישנא רש ואהבי עשיר רבים בז לרעהו חוטא ומחוננ עניים ענוים 
אשריו הלוא יתעו חרשי רע וחסד ואמת חרשי טוב בכל עצב יהיה מותר 
ודבר שפתים אכ למחסור עטרת חכמים עשרם אולת כסילים אולת 
מציל נפשות עד אמת ויפח כזבים מרמה ביראת יהוה מבטח עז ולבניו 
יהיה מחסה יראת יהוה מקור חיים לסור ממקשי מות ברב עמ הדרת 
מלכ ובאפס לאמ מחתת רזונ ארכ אפים רב תבונה וקצר רוח מרים 
אולת חיי בשרים לב מרפא ורקב עצמות קנאה עשק דל חרפ עשהו 
ומכבדו חננ אביונ ברעתו ידחה רשע וחסה במותו צדיק בלב נבונ תנוח 
חכמה ובקרב כסילים תודע צדקה תרומם גוי וחסד לאמים חטאת רצונ 
מלכ לעבד משכיל ועברתו תהיה מביש מענה רכ ישיב חמה ודבר עצב 
יעלה אפ לשונ חכמים תיטיב דעת ופי כסילים יביע אולת בכל מקום 
עיני יהוה צפות רעים וטובים מרפא לשונ עצ חיים וסלפ בה שבר ברוח 
אויל ינאצ מוסר אביו ושמר תוכחת יערם בית צדיק חסנ רב ובתבואת 
רשע נעכרת שפתי חכמים יזרו דעת ולב כסילים לא כנ זבח רשעים 
תועבת יהוה ותפלת ישרים רצונו תועבת יהוה דרכ רשע ומרדפ צדקה 
יאהב מוסר רע לעזב ארח שונא תוכחת ימות שאול ואבדונ נגד יהוה 
אפ כי לבות בני אדם לא יאהב לצ הוכח לו אל חכמים לא ילכ לב 
שמח ייטב פנים ובעצבת לב רוח נכאה לב נבונ יבקש דעת ופני ופי 
כסילים ירעה אולת כל ימי עני רעים וטוב לב משתה תמיד טוב מעט 
ביראת יהוה מאוצר רב ומהומה בו טוב ארחת ירק ואהבה שמ משור 
אבוס ושנאה בו איש חמה יגרה מדונ וארכ אפים ישקיט ריב דרכ עצל 
כמשכת חדק וארח ישרים סללה בנ חכמ ישמח אב וכסיל אדם בוזה 
אמו אולת שמחה לחסר לב ואיש תבונה יישר לכת הפר מחשבות באינ 
סוד וברב יועצים תקום שמחה לאיש במענה פיו ודבר בעתו מה טוב 
ארח חיים למעלה למשכיל למענ סור משאול מטה בית גאים יסח יהוה 
ויצב גבול אלמנה תועבת יהוה מחשבות רע וטהרים אמרי נעם עכר 
ביתו בוצע בצע ושונא מתנת יחיה לב צדיק יהגה לענות ופי רשעים יביע 
רעות רחוק יהוה מרשעים ותפלת צדיקים ישמע מאור עינים ישמח לב 
שמועה טובה תדשנ עצמ אזנ שמעת תוכחת חיים בקרב חכמימ תלינ 
פורע מוסר מואס נפשו ושומע תוכחת קונה לב יראת יהוה מוסר חכמה 
ולפני כבוד ענוה לאדם מערכי לב ומיהוה מענה לשונ כל דרכי איש זכ 


בעיניו ותכנ רוחות יהוה גל אל יהוה מעשיכ ויכנו מחשבתיכ כל פעל יהוה 
למענהו וגם רשע ליום] רעה תועבת יהוה כל גבה לב יד ליד לא ינקה 
בחסד ואמת יכפר עונ וביראת יהוה סור מרע ברצות יהוה דרכי איש גמ 
אויביו ישלם אתו טוב מעט בצדקה מרב תבואות בלא משפט לב אדמ 
יחשב דרכו ויהוה יכינ צעדו קסמ על שפתי מלכ במשפט לא ימעל פיו 
פלס ומאזני משפט ליהוה מעשהו כל אבני כיס תועבת מלכים עשות 
רשע כי בצדקה יכונ כסא רצונ מלכים שפתי צדק ודבר ישרים יאהב 
חמת מלכ מלאכי מות ואיש חכם יכפרנה באור פני מלכ חיים ורצונו 
כעב מלקוש קנה חכמה מה טוב מחרוצ וקנות בינה נבחר מכספ מסלת 
ישרים סור מרע שמר נפשו נצר דרכו לפני שבר גאונ ולפני כשלונ גבה 
רוח טוב שפל רוח את עניים ענוים מחלק שלל את גאים משכיל על 
דבר ימצא טוב ובוטח ביהוה אשריו לחכם לב יקרא נבונ ומתק שפתים 
יסיפ לקח מקור חיים שכל בעליו ומוסר אולים אולת לב חכם ישכיל פיהו 
ועל שפתיו יסיפ לקח צופ דבש אמרי נעם מתוק לנפש ומרפא לעצם יש 
דרכ ישר לפני איש ואחריתה דרכי מות נפש עמל עמלה לו כי אכפ עליו 
פיהו איש בליעל כרה רעה ועל שפתיו שפתו כאש צרבת איש תהפכות 
ישלח מדונ ונרגנ מפריד אלופ איש חמס יפתה רעהו והוליכו בדרכ לא 
טוב עצה עיניו לחשב תהפכות קרצ שפתיו כלה רעה עטרת תפארת 
שיבה בדרכ צדקה תמצא טוב ארכ אפים מגבור ומשל ברוחו מלכד 
עיר בחיק יוטל את הגורל ומיהוה כל משפטו טוב פת חרבה ושלוה בה 
מבית מלא זבחי ריב עבד משכיל ימשל בבנ מביש ובתוכ אחים יחלק 
נחלה מצרפ לכספ וכור לזהב ובחנ לבות יהוה מרע מקשיב על שפת 
אונ שקר מזינ על לשונ הות לעג לרש חרפ עשהו שמח לאיד לא 
ינקה עטרת זקנים בני בנים ותפארת בנים אבותם לא נאוה לנבל שפת 
יתר אפ כי לנדיב שפת שקר אבנ חנ השחד בעיני בעליו אל כל אשר 
יפנה ישכיל מכסה פשע מבקש אהבה ושנה בדבר מפריד אלופ תחת 
גערה במבינ מהכות כסיל מאה אכ מרי יבקש רע ומלאכ אכזרי ישלח 
בו פגוש דב שכול באיש ואל כסיל באולתו משיב רעה תחת טובה לא 
תמיש תמוש רעה מביתו פוטר מים ראשית מדונ ולפני התגלע הריב 
נטוש מצדיק רשע ומרשיע צדיק תועבת יהוה גם שניהם למה זה מחיר 
ביד כסיל לקנות חכמה ולב אינ בכל עת אהב הרע ואח לצרה יולד 
אדם חסר לב תוקע כפ ערב ערבה לפני רעהו אהב פשע אהב מצה 
מגביה פתחו מבקש שבר עקש לב לא ימצא טוב ונהפכ בלשונו יפול 
ברעה ילד כסיל לתוגה לו ולא ישמח אבי נבל לב שמח ייטב גהה ורוח 
נכאה תיבש גרמ שחד מחיק רשע יקח להטות ארחות משפט את פני 
מבינ חכמה ועיני כסיל בקצה ארצ כעס לאביו בנ כסיל וממר ליולדתו 
גמ ענוש לצדיק לא טוב להכות נדיבים על ישר חושכ אמריו יודע דעת 
וקר יקר רוח איש תבונה גם אויל מחריש חכם יחשב אטם שפתיו נבונ 
לתאוה יבקש נפרד בכל תושיה יתגלע לא יחפצ כסיל בתבונה כי אמ 
בהתגלות לבו בבוא רשע בא גמ בוז ועם קלונ חרפה מים עמקים דברי 
פי איש נחל נבע מקור חכמה שאת פני רשע לא טוב להטות צדיק 
במשפט שפתי כסיל יבאו בריב ופיו למהלמות יקרא פי כסיל מחתה 
לו ושפתיו מוקש נפשו דברי נרגנ כמתלהמים והמ ירדו חדרי בטנ גמ 
מתרפה במלאכתו אח הוא לבעל משחית מגדל עז שמ יהוה בו ירוצ 
צדיק ונשגב הונ עשיר קרית עזו וכחומה נשגבה במשכיתו לפני שבר 
יגבה לב איש ולפני כבוד ענוה משיב דבר בטרם ישמע אולת היא לו 
וכלמה רוח איש יכלכל מחלהו ורוח נכאה מי ישאנה לב נבונ יקנה דעת 
ואזנ חכמים תבקש דעת מתנ אדם ירחיב לו ולפני גדלים ינחנו צדיק 
הראשונ בריבו יבא ובא רעהו וחקרו מדינים ישבית הגורל ובינ עצומים 
יפריד אח נפשע מקרית עז ומדונים ומדינים כבריח ארמונ מפרי פי איש 


תשבע בטנו תבואת שפתיו ישבע מות וחיים ביד לשונ ואהביה יאכל 
פריה מצא אשה מצא טוב ויפק רצונ מיהוה תחנונים ידבר רש ועשיר 
יענה עזות איש רעים להתרעע ויש אהב דבק מאח טוב רש הולכ בתמו 
מעקש שפתיו והוא כסיל גמ בלא דעת נפש לא טוב ואצ ברגלים חוטא 
אולת אדמ תסלפ דרכו ועל יהוה יזעפ לבו הונ יסיפ רעים רבים ודל 
מרעהו יפרד עד שקרים לא ינקה ויפיח כזבים לא ימלט רבים יחלו פני 
נדיב וכל הרע לאיש מתנ כל אחי רש שנאהו אפ כי מרעהו רחקו ממנו 
מרדפ אמרים לא לו המה קנה לב אהב נפשו שמר תבונה למצא טוב 
עד שקרים לא ינקה ויפיח כזבים יאבד לא נאוה לכסיל תענוג אפ כי 
לעבד משל בשרים שכל אדם האריכ אפו ותפארתו עבר על פשע נהמ 
ככפיר זעפ מלכ וכטל על עשב רצונו הות לאביו בנ כסיל ודלפ טרד 
מדיני אשה בית והונ נחלת אבות ומיהוה אשה משכלת עצלה תפיל 
תרדמה ונפש רמיה תרעב שמר מצוה שמר נפשו בוזה דרכיו יומת ימות 
מלוה יהוה חוננ דל וגמלו ישלמ לו יסר בנכ כי יש תקוה ואל המיתו אל 
תשא נפשכ גרל גדל חמה נשא ענש כי אמ תציל ועוד תוספ שמע עצה 
וקבל מוסר למענ תחכם באחריתכ רבות מחשבות בלב איש ועצת יהוה 
היא תקום תאות אדם חסדו וטוב רש מאיש כזב יראת יהוה לחיים ושבע 
ילינ בל יפקד רע טמנ עצל ידו בצלחת גם אל פיהו לא ישיבנה לצ תכה 
ופתי יערם והוכיח לנבונ יבינ דעת משדד אב יבריח אמ בנ מביש ומחפיר 
חדל בני לשמע מוסר לשגות מאמרי דעת עד בליעל יליצ משפט ופי 
רשעים יבלע אונ נכונו ללצים שפטים ומהלמות לגו כסילים לצ היינ המה 
שכר וכל שגה בו לא יחכם נהם ככפיר אימת מלכ מתעברו חוטא נפשו 
כבוד לאיש שבת מריב וכל אויל יתגלע מחרפ עצל לא יחרש ישאל 
ושאל בקציר ואינ מים עמקים עצה בלב איש ואיש תבונה ידלנה רב 
אדם יקרא איש חסדו ואיש אמונים מי ימצא מתהלכ בתמו צדיק אשרי 
בניו אחריו מלכ יושב על כסא דינ מזרה בעיניו כל רע מי יאמר זכיתי 
לבי טהרתי מחטאתי אבנ ואבנ איפה ואיפה תועבת יהוה גם שניהם גמ 
במעלליו יתנכר נער אמ זכ ואם ישר פעלו אזנ שמעת ועינ ראה יהוה 
עשה גמ שניהם אל תאהב שנה פנ תורש פקח עיניכ שבע לחמ רע רע 
יאמר הקונה ואזל לו אז יתהלל יש זהב ורב פנינים וכלי יקר שפתי דעת 
לקח בגדו כי ערב זר ובעד נכרים נכריה חבלהו ערב לאיש לחמ שקר 
ואחר ימלא פיהו חצצ מחשבות בעצה תכונ ובתחבלות עשה מלחמה 
גולה סוד הולכ רכיל ולפתה שפתיו לא תתערב מקלל אביו ואמו ידעכ 
נרו באישונ באשונ חשכ נחלה מבחלת מבהלת בראשנה ואחריתה לא 
תברכ אל תאמר אשלמה רע קוה ליהוה וישע לכ תועבת יהוה אבנ ואבנ 
ומאזני מרמה לא טוב מיהוה מצעדי גבר ואדם מה יבינ דרכו מוקש אדמ 
ילע קדש ואחר נדרים לבקר מזרה רשעים מלכ חכמ וישב עליהם אופנ 
נר יהוה נשמת אדם חפש כל חדרי בטנ חסד ואמת יצרו מלכ וסעד 
בחסד כסאו תפארת בחורים כחמ והדר זקנים שיבה חברות פצע תמריק 
תמרוק ברע ומכות חדרי בטנ פלגי מים לב מלכ ביד יהוה על כל אשר 
יחפצ יטנו כל דרכ איש ישר בעיניו ותכנ לבות יהוה עשה צדקה ומשפט 
נבחר ליהוה מזבח רום עינים ורחב לב נר רשעים חטאת מחשבות חרוצ 
אכ למותר וכל אצ אכ למחסור פעל אוצרות בלשונ שקר הבל נדפ 
מבקשי מות שד רשעים יגורם כי מאנו לעשות משפט הפכפכ דרכ איש 
וזר וזכ ישר פעלו טוב לשבת על פנת גג מאשת מדינים ובית חבר 
נפש רשע אותה רע לא יחנ בעיניו רעהו בענש לצ יחכמ פתי ובהשכיל 
לחכם יקח דעת משכיל צדיק לבית רשע מסלפ רשעים לרע אטם אזנו 
מזעקת דל גמ הוא יקרא ולא יענה מתנ בסתר יכפה אפ ושחד בחק 
חמה עזה שמחה לצדיק עשות משפט ומחתה לפעלי אונ אדם תועה 
מדרכ השכל בקהל רפאים ינוח איש מחסור אהב שמחה אהב יינ ושמנ 


לא יעשיר כפר לצדיק רשע ותחת ישרים בוגד טוב שבת בארצ מדבר 
מאשת מדונים מדינים וכעס אוצר נחמד ושמנ בנוה חכמ וכסיל אדמ 
יבלענו רדפ צדקה וחסד ימצא חיים צדקה וכבוד עיר גברים עלה חכמ 
וירד עז מבטחה שמר פיו ולשונו שמר מצרות נפשו זד יהיר לצ שמו 
עושה בעברת זדונ תאות עצל תמיתנו כי מאנו ידיו לעשות כל היום 
התאוה תאוה וצדיק יתנ ולא יחשכ זבח רשעים תועבה אפ כי בזמה 
יביאנו עד כזבים יאבד ואיש שומע לנצח ידבר העז איש רשע בפניו וישר 
הוא יכינ יבינ דרכיו דרכו אינ חכמה ואינ תבונה ואינ עצה לנגד יהוה סוס 
מוכנ ליום מלחמה וליהוה התשועה נבחר שמ מעשר רב מכספ ומזהב 
חנ טוב עשיר ורש נפגשו עשה כלם יהוה ערום ראה רעה ויסתר ונסתר 
ופתיים עברו ונענשו עקב ענוה יראת יהוה עשר וכבוד וחיים צנים פחים 
בדרכ עקש שומר נפשו ירחק מהם חנכ לנער על פי דרכו גם כי יזקינ 
לא יסור ממנה עשיר ברשים ימשול ועבד לוה לאיש מלוה זורע עולה 
יקצור יקצר אונ ושבט עברתו יכלה טוב עינ הוא יברכ כי נתנ מלחמו 
לדל גרש לצ ויצא מדונ וישבת דינ וקלונ אהב טהור טהר לב חנ שפתיו 
רעהו מלכ עיני יהוה נצרו דעת ויסלפ דברי בגד אמר עצל ארי בחוצ 
בתוכ רחבות ארצח שוחה עמקה פי זרות זעום יהוה יפול יפל שמ אולת 
קשורה בלב נער שבט מוסר ירחיקנה ממנו עשק דל להרבות לו נתנ 
לעשיר אכ למחסור הט אזנכ ושמע דברי חכמים ולבכ תשית לדעתי 
כי נעים כי תשמרם בבטנכ יכנו יחדו על שפתיכ להיות ביהוה מבטחכ 
הודעתיכ היום אפ אתה הלא כתבתי לכ שלשום שלישים במועצת ודעת 
להודיעכ קשט אמרי אמת להשיב אמרים אמת לשלחיכ אל תגזל דל 
כי דל הוא ואל תדכא עני בשער כי יהוה יריב ריבם וקבע את קבעיהמ 
נפש אל תתרע את בעל אפ ואת איש חמות לא תבוא פנ תאלפ ארחתו 
ארחתיו ולקחת מוקש לנפשכ אל תהי בתקעי כפ בערבים משאות אמ 
אינ לכ לשלם למה יקח משכבכ מתחתיכ אל תסג גבול עולם אשר 
עשו אבותיכ חזית איש מהיר במלאכתו לפני מלכים יתיצב בל יתיצב 
לפני חשכים כי תשב ללחום את מושל בינ תבינ את אשר לפניכ ושמת 
שכינ בלעכ אמ בעל נפש אתה אל תתאו למטעמותיו והוא לחמ כזבים 
אל תיגע להעשיר מבינתכ חדל התעופ התעיפ עיניכ בו ואיננו כי עשה 
יעשה לו כנפים כנשר ועיפ יעופ השמים אל תלחמ את לחמ רע עינ ואל 
תתאו תתאיו למטעמתיו כי כמו שער בנפשו כנ הוא אכל ושתה יאמר 
לכ ולבו בל עמכ פתכ אכלת תקיאנה ושחת דבריכ הנעימים באזני 
כסיל אל תדבר כי יבוז לשכל מליכ אל תסג גבול עולם ובשדי יתומים 
אל תבא כי גאלם חזק הוא יריב את ריבם אתכ הביאה למוסר לבכ 
ואזנכ לאמרי דעת אל תמנע מנער מוסר כי תכנו בשבט לא ימות אתה 
בשבט תכנו ונפשו משאול תציל בני אמ חכם לבכ ישמח לבי גם אני 
ותעלזנה כליותי בדבר שפתיכ מישרים אל יקנא לבכ בחטאים כי אמ 
ביראת יהוה כל היום כי אמ יש אחרית ותקותכ לא תכרת שמע אתה בני 
וחכם ואשר בדרכ לבכ אל תהי בסבאי יינ בזללי בשר למו כי סבא וזולל 
יורש וקרעים תלביש נומה שמע לאביכ זה ילדכ ואל תבוז כי זקנה אמכ 
אמת קנה ואל תמכר חכמה ומוסר ובינה גול גיל יגול יגיל אבי צדיק 
יולד ויולד חכם וישמח ישמח בו ישמח אביכ ואמכ ותגל יולדתכ תנה 
בני לבכ לי ועיניכ דרכי תרצנה תצרנה כי שוחה עמקה זונה ובאר צרה 
נכריה אפ היא כחתפ תארב ובוגדים באדמ תוספ למי אוי למי אבוי למי 
מדונים מדינים למי שיח למי פצעים חנם למי חכללות עינים למאחרים 
על היינ לבאים] לחקר ממסכ אל תרא יינ כי יתאדם כי יתנ בכיס בכוס 
עינו יתהלכ במישרים אחריתו כנחש ישכ וכצפעני יפרש עיניכ יראו זרות 
ולבכ ידבר תהפכות והיית כשכב בלב ימ וכשכב בראש חבל הכוני בל 
חליתי הלמוני בל ידעתי מתי אקיצ אוסיפ אבקשנו עוד אל תקנא באנשי 


רעה ואל תתאו תתאיו להיות אתמ כי שד יהגה לבם ועמל שפתיהמ 
תדברנה בחכמה יבנה בית ובתבונה יתכוננ ובדעת חדרים ימלאו כל הונ 
יקר ונעים גבר חכמ בעוז ואיש דעת מאמצ כח כי בתחבלות תעשה לכ 
מלחמה ותשועה ברב יועצ ראמות לאויל חכמות בשער לא יפתח פיהו 
מחשב להרע לו בעל מזמות יקראו זמת אולת חטאת ותועבת לאדמ 
לצ התרפית ביום צרה צר כחכה הצל לקחים למות ומטים להרג אמ 
תחשוכ כי תאמר הנ לא ידענו זה הלא תכנ לבות הוא יבינ ונצר נפשכ 
הוא ידע והשיב לאדם כפעלו אכל בני דבש כי טוב ונפת מתוק על חככ 
כנ דעה חכמה לנפשכ אמ מצאת ויש אחרית ותקותכ לא תכרת אל 
תארב רשע לנוה צדיק אל תשדד רבצו כי שבע יפול צדיק וקם ורשעים 
יכשלו ברעה בנפל אויביכ אויבכ אל תשמח ובכשלו אל יגל לבכ פנ 
יראה יהוה ורע בעיניו והשיב מעליו אפו אל תתחר במרעים אל תקנא 
ברשעים כי לא תהיה אחרית לרע נר רשעים ידעכ ירא את יהוה בני 
ומלכ עם שונים אל תתערב כי פתאם יקום אידם ופיד שניהם מי יודע גמ 
אלה לחכמים הכר פנים במשפט בל טוב אמר לרשע צדיק אתה יקבהו 
עמים יזעמוהו לאמים ולמוכיחים ינעם ועליהם תבוא ברכת טוב שפתים 
ישק משיב דברים נכחים הכנ בחוצ מלאכתכ ועתדה בשדה לכ אחר 
ובנית ביתכ אל תהי עד חנם ברעכ והפתית בשפתיכ אל תאמר כאשר 
עשה לי כנ אעשה לו אשיב לאיש כפעלו על שדה איש עצל עברתי 
ועל כרם אדם חסר לב והנה עלה כלו קמשנים כסו פניו חרלים וגדר 
אבניו נהרסה ואחזה אנכי אשית לבי ראיתי לקחתי מוסר מעט שנות 
מעט תנומות מעט חבק ידים לשכב ובא מתהלכ רישכ ומחסריכ כאיש 
מגנ גמ אלה משלי שלמה אשר העתיקו אנשי חזקיה מלכ יהודה כבד 
אלהים הסתר דבר וכבד מלכים חקר דבר שמים לרום וארצ לעמק ולב 
מלכים אינ חקר הגו סיגים מכספ ויצא לצרפ כלי הגו רשע לפני מלכ 
ויכונ בצדק כסאו אל תתהדר לפני מלכ ובמקום גדלים אל תעמד כי 
טוב אמר לכ עלה הנה מהשפילכ לפני נדיב אשר ראו עיניכ אל תצא 
לרב מהר פנ מה תעשה באחריתה בהכלים אתכ רעכ ריבכ ריב את 
רעכ וסוד אחר אל תגל פנ יחסדכ שמע ודבתכ לא תשוב תפוחי זהב 
במשכיות כספ דבר דבר על אפניו נזם זהב וחלי כתמ מוכיח חכם על 
אזנ שמעת כצנת שלג ביום קציר ציר נאמנ לשלחיו ונפש אדניו ישיב 
נשיאים ורוח וגשם אינ איש מתהלל במתת שקר בארכ אפים יפתה 
קצינ ולשונ רכה תשבר גרמ דבש מצאת אכל דיכ פנ תשבענו והקאתו 
הקר רגלכ מבית רעכ פנ ישבעכ ושנאכ מפיצ וחרב וחצ שנונ איש ענה 
ברעהו עד שקר שנ רעה ורגל מועדת מבטח בוגד ביום] צרה מעדה 
בגד ביום קרה חמצ על נתר ושר בשרים על לב רע אמ רעב שנאכ 
האכלהו לחם ואם צמא השקהו מים כי גחלים אתה חתה על ראשו 
ויהוה ישלם לכ רוח צפונ תחולל גשם ופנים נזעמים לשונ סתר טוב 
שבת על פנת גג מאשת מדונים מדינים ובית חבר מים קרים על נפש 
עיפה ושמועה טובה מארצ מרחק מעינ נרפש ומקור משחת צדיק מט 
לפני רשע אכל דבש הרבות לא טוב וחקר כבדם כבוד עיר פרוצה אינ 
חומה איש אשר אינ מעצר לרוחו כשלג בקיצ וכמטר בקציר כנ לא 
נאוה לכסיל כבוד כצפור לנוד כדרור לעופ כנ קללת חנם לא לו תבא 
שוט לסוס מתג לחמור ושבט לגו כסילים אל תענ כסיל כאולתו פנ 
תשוה לו גם אתה ענה כסיל כאולתו פנ יהיה חכם בעיניו מקצה רגלים 
חמס שתה שלח דברים ביד כסיל דליו שקים מפסח ומשל בפי כסילים 
כצרור אבנ במרגמה כנ נותנ לכסיל כבוד חוח עלה ביד שכור ומשל 
בפי כסילים רב מחולל כל ושכר כסיל ושכר עברים ככלב שב על קאו 
כסיל שונה באולתו ראית איש חכמ בעיניו תקוה לכסיל ממנו אמר עצל 
שחל בדרכ ארי בינ הרחבות הדלת תסוב על צירה ועצל על מטתו 


טמנ עצל ידו בצלחת נלאה להשיבה אל פיו חכם עצל בעיניו משבעה 
משיבי טעם מחזיק באזני כלב עבר מתעבר על ריב לא לו כמתלהלה 
הירה זקים חצים ומות כנ איש רמה את רעהו ואמר הלא משחק אני 
באפס עצים תכבה אש ובאינ נרגנ ישתק מדונ פחם לגחלים ועצים 
לאש ואיש מדונים מדינים לחרחר ריב דברי נרגנ כמתלהמים והמ ירדו 
חדרי בטנ כספ סיגים מצפה על חרש שפתים דלקים ולב רע בשפתו 
בשפתיו ינכר שונא ובקרבו ישית מרמה כי יחננ קולו אל תאמנ בו כי 
שבע תועבות בלבו תכסה שנאה במשאונ תגלה רעתו בקהל כרה 
שחת בה יפל וגלל אבנ אליו תשוב לשונ שקר ישנא דכיו ופה חלק 
יעשה מדחה אל תתהלל ביום מחר כי לא תדע מה ילד יום יהללכ 
זר ולא פיכ נכרי ואל שפתיכ כבד אבנ ונטל החול וכעס אויל כבד 
משניהם אכזריות חמה ושטפ אפ ומי יעמד לפני קנאה טובה תוכחת 
מגלה מאהבה מסתרת נאמנים פצעי אוהב ונעתרות נשיקות שונא נפש 
שבעה תבוס נפת ונפש רעבה כל מר מתוק כצפור נודדת מנ קנה כנ 
איש נודד ממקומו שמנ וקטרת ישמח לב ומתק רעהו מעצת נפש רעכ 
ורעה ורע אביכ אל תעזב ובית אחיכ אל תבוא ביום אידכ טוב שכנ קרוב 
מאח רחוק חכם בני ושמח לבי ואשיבה חרפי דבר ערום ראה רעה נסתר 
פתאים עברו נענשו קח בגדו כי ערב זר ובעד נכריה חבלהו מברכ רעהו 
בקול גדול בבקר השכים קללה תחשב לו דלפ טורד ביום סגריר ואשת 
מדונים מדינים נשתוה צפניה צפנ רוח ושמנ ימינו יקרא ברזל בברזל 
יחד ואיש יחד פני רעהו נצר תאנה יאכל פריה ושמר אדניו יכבד כמים 
הפנים לפנים כנ לב האדם לאדם שאול ואבדה ואבדו לא תשבענה 
ועיני האדם לא תשבענה מצרפ לכספ וכור לזהב ואיש לפי מהללו אמ 
תכתוש את האויל במכתש בתוכ הריפות בעלי לא תסור מעליו אולתו 
ידע תדע פני צאנכ שית לבכ לעדרים כי לא לעולם חסנ ואם נזר לדור 
דור ודור גלה חציר ונראה דשא ונאספו עשבות הרים כבשים ללבושכ 
ומחיר שדה עתודים ודי חלב עזים ללחמכ ללחמ ביתכ וחיים לנערותיכ 
נסו ואינ רדפ רשע וצדיקים ככפיר יבטח בפשע ארצ רבים שריה ובאדם 
מבינ ידע כנ יאריכ גבר רש ועשק דלים מטר סחפ ואינ לחמ עזבי תורה 
יהללו רשע ושמרי תורה יתגרו במ אנשי רע לא יבינו משפט ומבקשי 
יהוה יבינו כל טוב רש הולכ בתמו מעקש דרכים והוא עשיר נוצר תורה 
בנ מבינ ורעה זוללים יכלים אביו מרבה הונו בנשכ ובתרבית ותרבית 
לחוננ דלים יקבצנו מסיר אזנו משמע תורה גמ תפלתו תועבה משגה 
ישרים בדרכ רע בשחותו הוא יפול ותמימים ינחלו טוב חכם בעיניו איש 
עשיר ודל מבינ יחקרנו בעלצ צדיקים רבה תפארת ובקום רשעים יחפש 
אדם מכסה פשעיו לא יצליח ומודה ועזב ירחם אשרי אדם מפחד תמיד 
ומקשה לבו יפול ברעה ארי נהם ודב שוקק משל רשע על עם דל נגיד 
חסר תבונות ורב מעשקות שנאי שנא בצע יאריכ ימים אדםמ עשק בדם 
נפש עד בור ינוס אל יתמכו בו הולכ תמים יושע ונעקש דרכים יפול 
באחת עבד אדמתו ישבע לחמ ומרדפ רקים ישבע ריש איש אמונות רב 
ברכות ואצ להעשיר לא ינקה הכר פנים לא טוב ועל פת לחם יפשע 
גבר נבהל להונ איש רע עינ ולא ידע כי חסר יבאנו מוכיח אדם אחרי 
חנ ימצא ממחליק לשונ גוזל אביו ואמו ואמר אינ פשע חבר הוא לאיש 
משחית רחב נפש יגרה מדונ ובוטח על יהוה ידשנ בוטח בלבו הוא כסיל 
והולכ בחכמה הוא ימלט נותנ לרש אינ מחסור ומעלים עיניו רב מארות 
בקום רשעים יסתר אדמ ובאבדמ ירבו צדיקים איש תוכחות מקשה ערפ 
פתע ישבר ואינ מרפא ברבות צדיקים ישמח העם ובמשל רשע יאנח 
עם איש אהב חכמה ישמח אביו ורעה זונות יאבד הונ מלכ במשפט 
יעמיד ארצ ואיש תרומות יהרסנה גבר מחליק על רעהו רשת פורש על 
פעמיו בפשע איש רע מוקש וצדיק ירונ ושמח ידע צדיק דינ דלים רשע 


לא יבינ דעת אנשי לצונ יפיחו קריה וחכמים ישיבו אפ איש חכם נשפט 
את איש אויל ורגז ושחק ואינ נחת אנשי דמים ישנאו תם וישרים יבקשו 
נפשו כל רוחו יוציא כסיל וחכם באחור ישבחנה משל מקשיב על דבר 
שקר כל משרתיו רשעים רש ואיש תככים נפגשו מאיר עיני שניהם יהוה 
מלכ שופט באמת דלים כסאו לעד יכונ שבט ותוכחת יתנ חכמה ונער 
משלח מביש אמו ברבות רשעים ירבה פשע וצדיקים במפלתם יראו 
יסר בנכ ויניחכ ויתנ מעדנים לנפשכ באינ חזונ יפרע עם ושמר תורה 
אשרהו בדברים לא יוסר עבד כי יבינ ואינ מענה חזית איש אצ בדבריו 
תקוה לכסיל ממנו מפנק מנער עבדו ואחריתו יהיה מנונ איש אפ יגרה 
מדונ ובעל חמה רב פשע גאות אדם תשפילנו ושפל רוח יתמכ כבוד 
חולק עם גנב שונא נפשו אלה ישמע ולא יגיד חרדת אדם יתנ מוקש 
ובוטח ביהוה ישגב רבים מבקשים פני מושל ומיהוה משפט איש תועבת 
צדיקים איש עול ותועבת רשע ישר דרכ דברי אגור בנ יקה המשא נאמ 
הגבר לאיתיאל לאיתיאל ואכל כי בער אנכי מאיש ולא בינת אדם לי 
ולא למדתי חכמה ודעת קדשים אדע מי עלה שמים וירד מי אספ רוח 
בחפניו מי צרר מים בשמלה מי הקים כל אפסי ארצ מה שמו ומה שמ 
בנו כי תדע כל אמרת אלוה צרופה מגנ הוא לחסים בו אל תוספ על 
דבריו פנ יוכיח בכ ונכזבת שתים שאלתי מאתכ אל תמנע ממני בטרמ 
אמות שוא ודבר כזב הרחק ממני ראש ועשר אל תתנ לי הטריפני לחמ 
חקי פנ אשבע וכחשתי ואמרתי מי יהוה ופנ אורש וגנבתי ותפשתי שמ 
אלהי אל תלשנ עבד אל אדנו אדניו פנ יקללכ ואשמת דור אביו יקלל 
ואת אמו לא יברכ דור טהור בעיניו ומצאתו לא רחצ דור מה רמו עיניו 
ועפעפיו ינשאו דור חרבות שניו ומאכלות מתלעתיו לאכל עניים מארצ 
ואביונים מאדם לעלוקה שתי בנות הב הב שלוש הנה לא תשבענה 
ארבע לא אמרו הונ שאול ועצר רחמ ארצ לא שבעה מים ואש לא 
אמרה הונ עינ תלעג לאב ותבוז ליקהת אמ יקרוה ערבי נחל ויאכלוה 
בני נשר שלשה המה נפלאו ממני וארבע וארבעה לא ידעתים דרכ 
הנשר בשמים דרכ נחש עלי צור דרכ אניה בלב ים ודרכ גבר בעלמה 
כנ דרכ אשה מנאפת אכלה ומחתה פיה ואמרה לא פעלתי אונ תחת 
שלוש רגזה ארצ ותחת ארבע לא תוכל שאת תחת עבד כי ימלוכ ונבל 
כי ישבע לחמ תחת שנואה כי תבעל ושפחה כי תירש גברתה ארבעה 
הם קטני ארצ והמה חכמים מחכמים הנמלים עמ לא עז ויכינו בקיצ 
לחמם שפנים עם לא עצום וישימו בסלע ביתם מלכ אינ לארבה ויצא 
חצצ כלו שממית בידים תתפש והיא בהיכלי מלכ שלשה המה מיטיבי 
צעד וארבעה מיטבי לכת ליש גבור בבהמה ולא ישוב מפני כל זרזיר 
מתנים או תיש ומלכ אלקום עמו אמ נבלת בהתנשא ואם זמות יד לפה 
כי מיצ חלב יוציא חמאה ומיצ אפ יוציא דם ומיצ אפים יוציא ריב דברי 
למואל מלכ משא אשר יסרתו אמו מה ברי ומה בר בטני ומה בר נדרי 
אל תתנ לנשים חילכ ודרכיכ למחות מלכינ אל למלכים למואל אל 
למלכים שתו יינ ולרוזנים או אי שכר פנ ישתה וישכח מחקק וישנה דינ 
כל בני עני תנו שכר לאובד ויינ למרי נפש ישתה וישכח רישו ועמלו לא 
יזכר עוד פתח פיכ לאלמ אל דינ כל בני חלופ פתח פיכ שפט צדק 
ודינ עני ואביונ אשת חיל מי ימצא ורחק מפנינים מכרה בטח בה לב 
בעלה ושלל לא יחסר גמלתהו טוב ולא רע כל ימי חייה דרשה צמר 
ופשתים ותעש בחפצ כפיה היתה כאניות סוחר ממרחק תביא לחמה 
ותקם בעוד לילה ותתנ טרפ לביתה וחק לנערתיה זממה שדה ותקחהו 
מפרי כפיה נטע נטעה כרמ חגרה בעוז מתניה ותאמצ זרעותיה טעמה כי 
טוב סחרה לא יכבה בליל בלילה נרה ידיה שלחה בכישור וכפיה תמכו 
פלכ כפה פרשה לעני וידיה שלחה לאביונ לא תירא לביתה משלג 
כי כל ביתה לבש שנים מרבדים עשתה לה שש וארגמנ לבושה נודע 


בשערים בעלה בשבתו עם זקני ארצ סדינ עשתה ותמכר וחגור נתנה 
לכנעני עז והדר לבושה ותשחק ליום אחרונ פיה פתחה בחכמה ותורת 
חסד על לשונה צופיה הליכות ביתה ולחמ עצלות לא תאכל קמו בניה 
ויאשרוה בעלה ויהללה רבות בנות עשו חיל ואת עלית על כלנה שקר 
החנ והבל היפי אשה יראת יהוה היא תתהלל תנו לה מפרי ידיה ויהללוה 
בשערים מעשיה 


איש היה בארצ עוצ איוב שמו והיה האיש ההוא תמ וישר וירא אלהים 
וסר מרע ויולדו לו שבעה בנים ושלוש בנות ויהי מקנהו שבעת אלפי 
צאנ ושלשת אלפי גמלים וחמש מאות צמד בקר וחמש מאות אתונות 
ועבדה רבה מאד ויהי האיש ההוא גדול מכל בני קדם והלכו בניו ועשו 
משתה בית איש יומו ו שלחו וקראו לשלשת אחיתיהם אחיותיהם לאכל 
ולשתות עמהם ויהי כי הקיפו ימי המשתה וישלח איוב ויקדשם והשכים 
בבקר והעלה עלות מספר כלם כי אמר איוב אולי חטאו בני וברכו 
אלהים בלבבם ככה יעשה איוב כל הימים ויהי היום ויבאו בני האלהים 
להתיצב על יהוה ויבוא גם השטנ בתוכם ויאמר יהוה אל השטנ מאינ 
תבא ויענ השטנ את יהוה ויאמר משוט בארצ ומהתהלכ בה ויאמר יהוה 
אל השטנ השמת לבכ על עבדי איוב כי אינ כמהו בארצ איש תם וישר 
ירא אלהים וסר מרע ויענ השטנ את יהוה ויאמר החנמ ירא איוב אלהים 
הלא את אתה שכת בעדו ובעד ביתו ובעד כל אשר לו מסביב מעשה 
ידיו ברכת ומקנהו פרצ בארצ ואולם שלח נא ידכ וגע בכל אשר לו אמ 
לא על פניכ יברככ ויאמר יהוה אל השטנ הנה כל אשר לו בידכ רק אליו 
אל תשלח ידכ ויצא השטנ מעם פני יהוה ויהי היום ובניו ובנתיו אכלים 
ושתים יינ בבית אחיהם הבכור ומלאכ בא אל איוב ויאמר הבקר היו 
חרשות והאתנות רעות על ידיהם ותפל שבא ותקחמ ואת הנערים הכו 
לפי חרב ואמלטה רק אני לבדי להגיד לכ עוד זה מדבר וזה בא ויאמר 
אש אלהים נפלה מנ השמים ותבער בצאנ ובנערים ותאכלמ ואמלטה 
רק אני לבדי להגיד לכ עוד זה מדבר וזה בא ויאמר כשדים שמו שלשה 
ראשים ויפשטו על הגמלים ויקחום ואת הנערים הכו לפי חרב ואמלטה 
רק אני לבדי להגיד לכ עד זה מדבר וזה בא ויאמר בניכ ובנותיכ אכלים 
ושתים יינ בבית אחיהם הבכור והנה רוח גדולה באה מעבר המדבר ויגע 
בארבע פנות הבית ויפל על הנערים וימותו ואמלטה רק אני לבדי להגיד 
לכ ויקם איוב ויקרע את מעלו ויגז את ראשו ויפל ארצה וישתחו ויאמר 
ערמ יצתי יצאתי מבטנ אמי וערם אשוב שמה יהוה נתנ ויהוה לקח יהי 
שם יהוה מברכ בכל זאת לא חטא איוב ולא נתנ תפלה לאלהימ ויהי 
היום ויבאו בני האלהים להתיצב על יהוה ויבוא גם השטנ בתכמ להתיצב 
על יהוה ויאמר יהוה אל השטנ אי מזה תבא ויענ השטנ את יהוה ויאמר 
משט בארצ ומהתהלכ בה ויאמר יהוה אל השטנ השמת לבכ אל עבדי 
איוב כי אינ כמהו בארצ איש תמ וישר ירא אלהים וסר מרע ועדנו מחזיק 
בתמתו ותסיתני בו לבלעו חנמ ויענ השטנ את יהוה ויאמר עור בעד עור 
וכל אשר לאיש יתנ בעד נפשו אולם שלח נא ידכ וגע אל עצמו ואל 
בשרו אמ לא אל פניכ יברככ ויאמר יהוה אל השטנ הנו בידכ אכ את 
נפשו שמר ויצא השטנ מאת פני יהוה ויכ את איוב בשחינ רע מכפ רגלו 
עד ועד קדקדו ויקח לו חרש להתגרד בו והוא ישב בתוכ האפר ותאמר 
לו אשתו עדכ מחזיק בתמתכ ברכ אלהים ומת ויאמר אליה כדבר אחת 
הנבלות תדברי גם את הטוב נקבל מאת האלהים ואת הרע לא נקבל 
בכל זאת לא חטא איוב בשפתיו וישמעו שלשת רעי איוב את כל הרעה 
הזאת הבאה עליו ויבאו איש ממקמו אליפז התימני ובלדד השוחי וצופר 
הנעמתי ויועדו יחדו לבוא לנוד לו ולנחמו וישאו את עיניהם מרחוק ולא 
הכירהו וישאו קולם ויבכו ויקרעו איש מעלו ויזרקו עפר על ראשיהם 
השמימה וישבו אתו לארצ שבעת ימים ושבעת לילות ואינ דבר אליו 


דבר כי ראו כי גדל הכאב מאד אחרי כנ פתח איוב את פיהו ויקלל את 
יומו ויענ איוב ויאמר יאבד יום אולד בו והלילה אמר הרה גבר היום ההוא 
יהי חשכ אל ידרשהו אלוה ממעל ואל תופע עליו נהרה יגאלהו חשכ 
וצלמות תשכנ עליו עננה יבעתהו כמרירי יום הלילה ההוא יקחהו אפל 
אל יחד בימי שנה במספר ירחים אל יבא הנה הלילה ההוא יהי גלמוד 
אל תבא רננה בו יקבהו אררי יום העתידים ערר לויתנ יחשכו כוכבי נשפו 
יקו לאור ואינ ואל יראה בעפעפי שחר כי לא סגר דלתי בטני ויסתר עמל 
מעיני למה לא מרחם אמות מבטנ יצאתי ואגוע מדוע קדמוני ברכים ומה 
שדים כי אינק כי עתה שכבתי ואשקוט ישנתי אז ינוח לי עם מלכים ויעצי 
ארצ הבנים חרבות למו או עם שרים זהב להם הממלאים בתיהם כספ 
או כנפל טמונ לא אהיה כעללים לא ראו אור שם רשעים חדלו רגז ושמ 
ינוחו יגיעי כח יחד אסירים שאננו לא שמעו קול נגש קטנ וגדול שם הוא 
ועבד חפשי מאדניו למה יתנ לעמל אור וחיים למרי נפש המחכים למות 
ואיננו ויחפרהו ממטמונים השמחים אלי גיל ישישו כי ימצאו קבר לגבר 
אשר דרכו נסתרה ויסכ אלוה בעדו כי לפני לחמי אנחתי תבא ויתכו 
כמים שאגתי כי פחד פחדתי ויאתיני ואשר יגרתי יבא לי לא שלותי ולא 
שקטתי ולא נחתי ויבא רגז ויענ אליפז התימני ויאמר הנסה דבר אליכ 
תלאה ועצר במלינ מי יוכל הנה יסרת רבים וידים רפות תחזק כושל 
יקימונ מליכ וברכים כרעות תאמצ כי עתה תבוא אליכ ותלא תגע עדיכ 
ותבהל הלא יראתכ כסלתכ תקותכ ותמ דרכיכ זכר נא מי הוא נקי אבד 
ואיפה ישרים נכחדו כאשר ראיתי חרשי אונ וזרעי עמל יקצרהו מנשמת 
אלוה יאבדו ומרוח אפו יכלו שאגת אריה וקול שחל ושני כפירים נתעו 
ליש אבד מבלי טרפ ובני לביא יתפרדו ואלי דבר יגנב ותקח אזני שמצ 
מנהו בשעפים מחזינות לילה בנפל תרדמה על אנשים פחד קראני 
ורעדה ורב עצמותי הפחיד ורוח על פני יחלפ תסמר שערת בשרי יעמד 
ולא אכיר מראהו תמונה לנגד עיני דממה וקול אשמע האנוש מאלוה 
יצדק אמ מעשהו יטהר גבר הנ בעבדיו לא יאמינ ובמלאכיו ישים תהלה 
אפ שכני בתי חמר אשר בעפר יסודם ידכאום לפני עש מבקר לערב 
יכתו מבלי משים לנצח יאבדו הלא נסע יתרם במ ימותו ולא בחכמה 
קרא נא היש עונכ ואל מי מקדשים תפנה כי לאויל יהרג כעש ופתה 
תמית קנאה אני ראיתי אויל משריש ואקוב נוהו פתאם ירחקו בניו מישע 
וידכאו בשער ואינ מציל אשר קצירו רעב יאכל ואל מצנים יקחהו ושאפ 
צמים חילם כי לא יצא מעפר אונ ומאדמה לא יצמח עמל כי אדם לעמל 
יולד ובני רשפ יגביהו עופ אולם אני אדרש אל אל ואל אלהים אשים 
דברתי עשה גדלות ואינ חקר נפלאות עד אינ מספר הנתנ מטר על פני 
ארצ ושלח מים על פני חוצות לשום שפלים למרום וקדרים שגבו ישע 
מפר מחשבות ערומים ולא תעשינה ידיהם תושיה לכד חכמים בערממ 
ועצת נפתלים נמהרה יומם יפגשו חשכ וכלילה ימששו בצהרים וישע 
מחרב מפיהם ומיד חזק אביונ ותהי לדל תקוה ועלתה קפצה פיה הנה 
אשרי אנוש יוכחנו אלוה ומוסר שדי אל תמאס כי הוא יכאיב ויחבש 
ימחצ וידו וידיו תרפינה בשש צרות יצילכ ובשבע לא יגע בכ רע ברעב 
פדכ ממות ובמלחמה מידי חרב בשוט לשונ תחבא ולא תירא משד כי 
יבוא לשד ולכפנ תשחק ומחית הארצ אל תירא כי עמ אבני השדה 
בריתכ וחית השדה השלמה לכ וידעת כי שלום אהלכ ופקדת נוכ ולא 
תחטא וידעת כי רב זרעכ וצאצאיכ כעשב הארצ תבוא בכלח אלי קבר 
כעלות גדיש בעתו הנה זאת חקרנוה כנ היא שמענה ואתה דע לכ 
ויענ איוב ויאמר לו שקול ישקל כעשי והיתי והותי במאזנים ישאו יחד כי 
עתה מחול ימים יכבד על כנ דברי לעו כי חצי שדי עמדי אשר חמתמ 
שתה רוחי בעותי אלוה יערכוני הינהק פרא עלי דשא אם יגעה שור על 
בלילו היאכל תפל מבלי מלח אמ יש טעם בריר חלמות מאנה לנגוע 


נפשי המה כדוי לחמי מי יתנ תבוא שאלתי ותקותי יתנ אלוה ויאל אלוה 
וידכאני יתר ידו ויבצעני ותהי עוד נחמתי ואסלדה בחילה לא יחמול כי 
לא כחדתי אמרי קדוש מה כחי כי איחל ומה קצי כי אאריכ נפשי אמ כח 
אבנים כחי אמ בשרי נחוש האמ אינ עזרתי בי ותשיה נדחה ממני למס 
מרעהו חסד ויראת שדי יעזוב אחי בגדו כמו נחל כאפיק נחלים יעברו 
הקדרים מני קרח עלימו יתעלם שלג בעת יזרבו נצמתו בחמו נדעכו 
ממקומם ילפתו ארחות דרכמ יעלו בתהו ויאבדו הביטו ארחות תמא 
הליכת שבא קוו למו בשו כי בטח באו עדיה ויחפרו כי עתה הייתם לא 
לו תראו חתת ותיראו הכי אמרתי הבו לי ומכחכם שחדו בעדי ומלטוני 
מיד צר ומיד עריצים תפדוני הורוני ואני אחריש ומה שגיתי הבינו לי מה 
נמרצו אמרי ישר ומה יוכיח הוכח מכם הלהוכח מלים תחשבו ולרוח 
אמרי נאש אפ על יתום תפילו ותכרו על ריעכם ועתה הואילו פנו בי ועל 
פניכם אמ אכזב שבו נא אל תהי עולה ושבי ושובו עוד צדקי בה היש 
בלשוני עולה אמ חכי לא יבינ הוות הלא צבא לאנוש על עלי ארצ וכימי 
שכיר ימיו כעבד ישאפ צל וכשכיר יקוה פעלו כנ הנחלתי לי ירחי שוא 
ולילות עמל מנו לי אמ שכבתי ואמרתי מתי אקום ומדד ערב ושבעתי 
נדדים עדי נשפ לבש בשרי רמה וגיש וגוש עפר עורי רגע וימאס ימי 
קלו מני ארג ויכלו באפס תקוה זכר כי רוח חיי לא תשוב עיני לראות 
טוב לא תשורני עינ ראי עיניכ בי ואינני כלה עננ וילכ כנ יורד שאול לא 
יעלה לא ישוב עוד לביתו ולא יכירנו עוד מקמו גם אני לא אחשכ פי 
אדברה בצר רוחי אשיחה במר נפשי הים אני אמ תנינ כי תשים עלי 
משמר כי אמרתי תנחמני ערשי ישא בשיחי משכבי וחתתני בחלמות 
ומחזינות תבעתני ותבחר מחנק נפשי מות מעצמותי מאסתי לא לעלמ 
אחיה חדל ממני כי הבל ימי מה אנוש כי תגדלנו וכי תשית אליו לבכ 
ותפקדנו לבקרים לרגעים תבחננו כמה לא תשעה ממני לא תרפני עד 
בלעי רקי חטאתי מה אפעל לכ נצר האדמ למה שמתני למפגע לכ 
ואהיה עלי למשא ומה לא תשא פשעי ותעביר את עוני כי עתה לעפר 
אשכב ושחרתני ואינני ויענ בלדד השוחי ויאמר עד אנ תמלל אלה ורוח 
כביר אמרי פיכ האל יעות משפט ואמ שדי יעות צדק אמ בניכ חטאו 
לו וישלחם ביד פשעם אמ אתה תשחר אל אל ואל שדי תתחננ אמ 
זכ וישר אתה כי עתה יעיר עליכ ושלם נות צדקכ והיה ראשיתכ מצער 
ואחריתכ ישגה מאד כי שאל נא לדר רישונ וכוננ לחקר אבותם כי תמול 
אנחנו ולא נדע כי צל ימינו עלי ארצ הלא המ יורוכ יאמרו לכ ומלבמ 
יוצאו מלים היגאה גמא בלא בצה ישגה אחו בלי מים עדנו באבו לא 
יקטפ ולפני כל חציר ייבש כנ ארחות כל שכחי אל ותקות חנפ תאבד 
אשר יקוט כסלו ובית עכביש מבטחו ישענ על ביתו ולא יעמד יחזיק בו 
ולא יקום רטב הוא לפני שמש ועל גנתו ינקתו תצא על גל שרשיו יסבכו 
בית אבנים יחזה אם יבלענו ממקומו וכחש בו לא ראיתיכ הנ הוא משוש 
דרכו ומעפר אחר יצמחו הנ אל לא ימאס תמ ולא יחזיק ביד מרעים עד 
ימלה שחוק פיכ ושפתיכ תרועה שנאיכ ילבשו בשת ואהל רשעים איננו 
ויענ איוב ויאמר אמנם ידעתי כי כנ ומה יצדק אנוש עם אל אם יחפצ 
לריב עמו לא יעננו אחת מני אלפ חכם לבב ואמיצ כח מי הקשה אליו 
וישלם המעתיק הרים ולא ידעו אשר הפכם באפו המרגיז ארצ ממקומה 
ועמודיה יתפלצונ האמר לחרס ולא יזרח ובעד כוכבים יחתמ נטה שמימ 
לבדו ודורכ על במתי ים עשה עש כסיל וכימה וחדרי תמנ עשה גדלות 
עד אינ חקר ונפלאות עד אינ מספר הנ יעבר עלי ולא אראה ויחלפ ולא 
אבינ לו הנ יחתפ מי ישיבנו מי יאמר אליו מה תעשה אלוה לא ישיב אפו 
תחתו תחתיו שחחו עזרי רהב אפ כי אנכי אעננו אבחרה דברי עמו אשר 
אמ צדקתי לא אענה למשפטי אתחננ אמ קראתי ויענני לא אאמינ כי 
יאזינ קולי אשר בשערה ישופני והרבה פצעי חנם לא יתנני השב רוחי כי 


ישבעני ממררים אמ לכח אמיצ הנה ואמ למשפט מי יועידני אם אצדק 
פי ירשיעני תמ אני ויעקשני תם אני לא אדע נפשי אמאס חיי אחת היא 
על כנ אמרתי תמ ורשע הוא מכלה אמ שוט ימית פתאם למסת נקים 
ילעג ארצ נתנה ביד רשע פני שפטיה יכסה אמ לא אפוא מי הוא וימי קלו 
מני רצ ברחו לא ראו טובה חלפו עמ אניות אבה כנשר יטוש עלי אכל 
אמ אמרי אשכחה שיחי אעזבה פני ואבליגה יגרתי כל עצבתי ידעתי 
כי לא תנקני אנכי ארשע למה זה הבל איגע אמ התרחצתי במו במי 
שלג והזכותי בבר כפי אז בשחת תטבלני ותעבוני שלמותי כי לא איש 
כמני אעננו נבוא יחדו במשפט לא יש בינינו מוכיח ישת ידו על שנינו 
יסר מעלי שבטו ואמתו אל תבעתני אדברה ולא איראנו כי לא כנ אנכי 
עמדי נקטה נפשי בחיי אעזבה עלי שיחי אדברה במר נפשי אמר אל 
אלוה אל תרשיעני הודיעני על מה תריבני הטוב לכ כי תעשק כי תמאס 
יגיע כפיכ ועל עצת רשעים הופעת העיני בשר לכ אם כראות אנוש 
תראה הכימי אנוש ימיכ אמ שנותיכ כימי גבר כי תבקש לעוני ולחטאתי 
תדרוש על דעתכ כי לא ארשע ואינ מידכ מציל ידיכ עצבוני ויעשוני יחד 
סביב ותבלעני זכר נא כי כחמר עשיתני ואל עפר תשיבני הלא כחלב 
תתיכני וכגבנה תקפיאני עור ובשר תלבישני ובעצמות וגידים תסככני 
חיים וחסד עשית עמדי ופקדתכ שמרה רוחי ואלה צפנת בלבבכ ידעתי 
כי זאת עמכ אמ חטאתי ושמרתני ומעוני לא תנקני אמ רשעתי אללי 
לי וצדקתי לא אשא ראשי שבע קלונ וראה עניי ויגאה כשחל תצודני 
ותשב תתפלא בי תחדש עדיכ נגדי ותרב כעשכ עמדי חליפות וצבא 
עמי ולמה מרחמ הצאתני אגוע ועינ לא תראני כאשר לא הייתי אהיה 
מבטנ לקבר אובל הלא מעט ימי יחדל וחדל ישית ושית ממני ואבליגה 
מעט בטרם אלכ ולא אשוב אל ארצ חשכ וצלמות ארצ עיפתה כמו 
אפל צלמות ולא סדרים ותפע כמו אפל ויענ צפר הנעמתי ויאמר הרב 
דברים לא יענה ואם איש שפתים יצדק בדיכ מתים יחרישו ותלעג ואינ 
מכלם ותאמר זכ לקחי ובר הייתי בעיניכ ואולם מי יתנ אלוה דבר ויפתח 
שפתיו עמכ ויגד לכ תעלמות חכמה כי כפלים לתושיה ודע כי ישה 
לכ אלוה מעונכ החקר אלוה תמצא אמ עד תכלית שדי תמצא גבהי 
שמים מה תפעל עמקה משאול מה תדע ארכה מארצ מדה ורחבה 
מני ים אם יחלפ ויסגיר ויקהיל ומי ישיבנו כי הוא ידע מתי שוא וירא אונ 
ולא יתבוננ ואיש נבוב ילבב ועיר פרא אדם יולד אמ אתה הכינות לבכ 
ופרשת אליו כפכ אם אונ בידכ הרחיקהו ואל תשכנ באהליכ עולה כי 
אז תשא פניכ ממום והיית מצק ולא תירא כי אתה עמל תשכח כמים 
עברו תזכר ומצהרים יקומ חלד תעפה כבקר תהיה ובטחת כי יש תקוה 
וחפרת לבטח תשכב ורבצת ואינ מחריד וחלו פניכ רבים ועיני רשעים 
תכלינה ומנוס אבד מנהמ ותקותם מפח נפש ויענ איוב ויאמר אמנם כי 
אתמ עמ ועמכם תמות חכמה גמ לי לבב כמוכם לא נפל אנכי מכמ 
ואת מי אינ כמו אלה שחק לרעהו אהיה קרא לאלוה ויענהו שחוק צדיק 
תמים לפיד בוז לעשתות שאננ נכונ למועדי רגל ישליו אהלים לשדדים 
ובטחות למרגיזי אל לאשר הביא אלוה בידו ואולם שאל נא בהמות 
ותרכ ועופ השמים ויגד לכ או שיח לארצ ותרכ ויספרו לכ דגי הים 
מי לא ידע בכל אלה כי יד יהוה עשתה זאת אשר בידו נפש כל חי 
ורוח כל בשר איש הלא אזנ מלינ תבחנ וחכ אכל יטעם לו בישישים 
חכמה וארכ ימים תבונה עמו חכמה וגבורה לו עצה ותבונה הנ יהרוס 
ולא יבנה יסגר על איש ולא יפתח הנ יעצר במים ויבשו וישלחם ויהפכו 
ארצ עמו עז ותושיה לו שגג ומשגה מוליכ יועצים שולל ושפטים יהולל 
מוסר מלכים פתח ויאסר אזור במתניהם מוליכ כהנים שולל ואתנים 
יסלפ מסיר שפה לנאמנים וטעם זקנים יקח שופכ בוז על נדיבים ומזיח 
אפיקים רפה מגלה עמקות מני חשכ ויצא לאור צלמות משגיא לגוים 


ויאבדם שטח לגוים וינחם מסיר לב ראשי עמ הארצ ויתעם בתהו לא 
דרכ ימששו חשכ ולא אור ויתעם כשכור הנ כל ראתה עיני שמעה אזני 
ותבנ לה כדעתכם ידעתי גם אני לא נפל אנכי מכם אולם אני אל שדי 
אדבר והוכח אל אל אחפצ ואולם אתמ טפלי שקר רפאי אלל כלכמם מי 
יתנ החרש תחרישונ ותהי לכם לחכמה שמעו נא תוכחתי ורבות שפתי 
הקשיבו הלאל תדברו עולה ולו תדברו רמיה הפניו תשאונ אמ לאל 
תריבונ הטוב כי יחקר אתכם אמ כהתל באנוש תהתלו בו הוכח יוכיח 
אתכם אמ בסתר פנים תשאונ הלא שאתו תבעת אתכם ופחדו יפל 
עליכם זכרניכם משלי אפר לגבי חמר גביכם החרישו ממני ואדברה אני 
ויעבר עלי מה על מה אשא בשרי בשני ונפשי אשים בכפי הנ יקטלני לא 
לו איחל אכ דרכי אל פניו אוכיח גמ הוא לי לישועה כי לא לפניו חנפ 
יבוא שמעו שמוע מלתי ואחותי באזניכם הנה נא ערכתי משפט ידעתי 
כי אני אצדק מי הוא יריב עמדי כי עתה אחריש ואגוע אכ שתים אל 
תעש עמדי אז מפניכ לא אסתר כפכ מעלי הרחק ואמתכ אל תבעתני 
וקרא ואנכי אענה או אדבר והשיבני כמה לי עונות וחטאות פשעי וחטאתי 
הדיעני למה פניכ תסתיר ותחשבני לאויב לכ העלה נדפ תערוצ ואת קש 
יבש תרדפ כי תכתב עלי מררות ותורישני עונות נעורי ותשם בסד רגלי 
ותשמור כל ארחותי על שרשי רגלי תתחקה והוא כרקב יבלה כבגד 
אכלו עש אדם ילוד אשה קצר ימים ושבע רגז כציצ יצא וימל ויברח 
כצל ולא יעמוד אפ על זה פקחת עינכ ואתי תביא במשפט עמכ מי יתנ 
טהור מטמא לא אחד אמ חרוצים ימיו מספר חדשיו אתכ חקו חקיו עשית 
ולא יעבור שעה מעליו ויחדל עד ירצה כשכיר יומו כי יש לעצ תקוה אמ 
יכרת ועוד יחליפ וינקתו לא תחדל אמ יזקינ בארצ שרשו ובעפר ימות 
גזעו מריח מים יפרח ועשה קציר כמו נטע וגבר ימות ויחלש ויגוע אדם 
ואיו אזלו מים מני ימ ונהר יחרב ויבש ואיש שכב ולא יקומ עד בלתי 
שמים לא יקיצו ולא יערו משנתם מי יתנ בשאול תצפנני תסתירני עד 
שוב אפכ תשית לי חק ותזכרני אמ ימות גבר היחיה כל ימי צבאי איחל 
עד בוא חליפתי תקרא ואנכי אענכ למעשה ידיכ תכספ כי עתה צעדי 
תספור לא תשמור על חטאתי חתמ בצרור פשעי ותטפל על עוני ואולם 
הר נופל יבול וצור יעתק ממקמו אבנים שחקו מים תשטפ ספיחיה עפר 
ארצ ותקות אנוש האבדת תתקפהו לנצח ויהלכ משנה פניו ותשלחהו 
יכבדו בניו ולא ידע ויצערו ולא יבינ למו אכ בשרו עליו יכאב ונפשו עליו 
תאבל ויענ אליפז התימני ויאמר החכם יענה דעת רוח וימלא קדים בטנו 
הוכח בדבר לא יסכונ ומלים לא יועיל במ אפ אתה תפר יראה ותגרע 
שיחה לפני אל כי יאלפ עונכ פיכ ותבחר לשונ ערומים ירשיעכ פיכ ולא 
אני ושפתיכ יענו בכ הראישונ אדם תולד ולפני גבעות חוללת הבסוד 
אלוה תשמע ותגרע אליכ חכמה מה ידעת ולא נדע תבינ ולא עמנו הוא 
גמ שב גם ישיש בנו כביר מאביכ ימים המעט ממכ תנחמות אל ודבר 
לאט עמכ מה יקחכ לבכ ומה ירזמונ עיניכ כי תשיב אל אל רוחכ והצאת 
מפיכ מלינ מה אנוש כי יזכה וכי יצדק ילוד אשה הנ בקדשו בקדשיו לא 
יאמינ ושמים לא זכו בעיניו אפ כי נתעב ונאלח איש שתה כמים עולה 
אחוכ שמע לי וזה חזיתי ואספרה אשר חכמים יגידו ולא כחדו מאבותמ 
להם לבדם נתנה הארצ ולא עבר זר בתוכם כל ימי רשע הוא מתחולל 
ומספר שנים נצפנו לעריצ קול פחדים באזניו בשלום שודד יבואנו לא 
יאמינ שוב מני חשכ וצפו וצפוי הוא אלי חרב נדד הוא ללחמ איה ידע 
כי נכונ בידו יום חשכ יבעתהו צר ומצוקה תתקפהו כמלכ עתיד לכידור 
כי נטה אל אל ידו ואל שדי יתגבר ירוצ אליו בצואר בעבי גבי מגניו כי 
כסה פניו בחלבו ויעש פימה עלי כסל וישכונ ערים נכחדות בתים לא 
ישבו למו אשר התעתדו לגלים לא יעשר ולא יקום חילו ולא יטה לארצ 
מנלם לא יסור מני חשכ ינקתו תיבש שלהבת ויסור ברוח פיו אל יאמנ 


בשו בשיו נתעה כי שוא תהיה תמורתו בלא יומו תמלא וכפתו לא רעננה 
יחמס כגפנ בסרו וישלכ כזית נצתו כי עדת חנפ גלמוד ואש אכלה אהלי 
שחד הרה עמל וילד אונ ובטנם תכינ מרמה ויענ איוב ויאמר שמעתי 
כאלה רבות מנחמי עמל כלכמ הקצ לדברי רוח או מה ימריצכ כי תענה 
גמ אנכי ככם אדברה לו יש נפשכם תחת נפשי אחבירה עליכם במלימ 
ואניעה עליכם במו ראשי אאמצכם במו פי וניד שפתי יחשכ אמ אדברה 
לא יחשכ כאבי ואחדלה מה מני יהלכ אכ עתה הלאני השמות כל עדתי 
ותקמטני לעד היה ויקם בי כחשי בפני יענה אפו טרפ וישטמני חרק עלי 
בשניו צרי ילטוש עיניו לי פערו עלי בפיהם בחרפה הכו לחיי יחד עלי 
יתמלאונ יסגירני אל אל עויל ועל ידי רשעים ירטני שלו הייתי ויפרפרני 
ואחז בערפי ויפצפצני ויקימני לו למטרה יסבו עלי רביו יפלח כליותי ולא 
יחמול ישפכ לארצ מררתי יפרצני פרצ על פני פרצ ירצ עלי כגבור שק 
תפרתי עלי גלדי ועללתי בעפר קרני פני חמרמרה חמרמרו מני בכי ועל 
עפעפי צלמות על לא חמס בכפי ותפלתי זכה ארצ אל תכסי דמי ואל 
יהי מקום] לזעקתי גמ עתה הנה בשמים עדי ושהדי במרומים מליצי רעי 
אל אלוה דלפה עיני ויוכח לגבר עם אלוה ובנ אדם לרעהו כי שנות 
מספר יאתיו וארח לא אשוב אהלכ רוחי חבלה ימי נזעכו קברים לי אמ 
לא התלים עמדי ובהמרותמ תלנ עיני שימה נא ערבני עמכ מי הוא לידי 
יתקע כי לבמ צפנת משכל על כנ לא תרמם לחלק יגיד רעים ועיני בניו 
תכלנה והצגני למשל עמים ותפת לפנים אהיה ותכה מכעש עיני ויצרי 
כצל כלם ישמו ישרים על זאת ונקי על חנפ יתערר ויאחז צדיק דרכו 
וטהר ידים יסיפ אמצ ואולם כלם תשבו ובאו נא ולא אמצא בכם חכמ 
ימי עברו זמתי נתקו מורשי לבבי לילה ליום ישימו אור קרוב מפני חשכ 
אם אקוה שאול ביתי בחשכ רפדתי יצועי לשחת קראתי אבי אתה אמי 
ואחתי לרמה ואיה אפו תקותי ותקותי מי ישורנה בדי שאל תרדנה אמ 
יחד על עפר נחת ויענ בלדד השחי ויאמר עד אנה תשימונ קנצי למלינ 
תבינו ואחר נדבר מדוע נחשבנו כבהמה נטמינו בעיניכם טרפ נפשו באפו 
הלמענכ תעזב ארצ ויעתק צור ממקמו גמ אור רשעים ידעכ ולא יגה 
שביב אשו אור חשכ באהלו ונרו עליו ידעכ יצרו צעדי אונו ותשליכהו 
עצתו כי שלח ברשת ברגליו ועל שבכה יתהלכ יאחז בעקב פח יחזק 
עליו צמים טמונ בארצ חבלו ומלכדתו עלי נתיב סביב בעתהו בלהות 
והפיצהו לרגליו יהי רעב אנו ואיד נכונ לצלעו יאכל בדי עורו יאכל בדיו 
בכור מות ינתק מאהלו מבטחו ותצעדהו למלכ בלהות תשכונ באהלו 
מבלי לו יזרה על נוהו גפרית מתחת שרשיו יבשו וממעל ימל קצירו 
זכרו אבד מני ארצ ולא שם לו על פני חוצ יהדפהו מאור אל חשכ 
ומתבל ינדהו לא נינ לו ולא נכד בעמו ואינ שריד במגוריו על יומו נשמו 
אחרנים וקדמנים אחזו שער אכ אלה משכנות עול וזה מקום לא ידע אל 
וענ איוב ויאמר עד אנה תוגיונ נפשי ותדכאונני במלים זה עשר פעמים 
תכלימוני לא תבשו תהכרו לי ואפ אמנם שגיתי אתי תלינ משוגתי אמ 
אמנם עלי תגדילו ותוכיחו עלי חרפתי דעו אפו כי אלוה עותני ומצודו 
עלי הקיפ הנ אצעק חמס ולא אענה אשוע ואינ משפט ארחי גדר ולא 
אעבור ועל נתיבותי חשכ ישים כבודי מעלי הפשיט ויסר עטרת ראשי 
יתצני סביב ואלכ ויסע כעצ תקותי ויחר עלי אפו ויחשבני לו כצריו יחד 
יבאו גדודיו ויסלו עלי דרכם ויחנו סביב לאהלי אחי מעלי הרחיק וידעי 
אכ זרו ממני חדלו קרובי ומידעי שכחוני גרי ביתי ואמהתי לזר תחשבני 
נכרי הייתי בעיניהם לעבדי קראתי ולא יענה במו פי אתחננ לו רוחי זרה 
לאשתי וחנתי לבני בטני גם עוילים מאסו בי אקומה וידברו בי תעבוני 
כל מתי סודי וזה אהבתי נהפכו בי בעורי ובבשרי דבקה עצמי ואתמלטה 
בעור שני חנני חנני אתמ רעי כי יד אלוה נגעה בי למה תרדפני כמו אל 
ומבשרי לא תשבעו מי יתנ אפו ויכתבונ מלי מי יתנ בספר ויחקו בעט 


ברזל ועפרת לעד בצור יחצבונ ואני ידעתי גאלי חי ואחרונ על עפר 
יקום ואחר עורי נקפו זאת ומבשרי אחזה אלוה אשר אני אחזה לי ועיני 
ראו ולא זר כלו כליתי בחקי כי תאמרו מה נרדפ לו ושרש דבר נמצא 
בי גורו לכם מפני חרב כי חמה עונות חרב למענ תדעונ שדינ שדונ 
ויענ צפר הנעמתי ויאמר לכנ שעפי ישיבוני ובעבור חושי בי מוסר כלמתי 
אשמע ורוח מבינתי יענני הזאת ידעת מני עד מני שים אדמ עלי ארצ 
כי רננת רשעים מקרוב ושמחת חנפ עדי רגע אם יעלה לשמים שיאו 
וראשו לעב יגיע כגללו לנצח יאבד ראיו יאמרו איו כחלום יעופ ולא 
ימצאוהו וידד כחזיונ לילה עינ שזפתו ולא תוסיפ ולא עוד תשורנו מקומו 
בניו ירצו דלים וידיו תשבנה אונו עצמותיו מלאו עלומו עלומיו ועמו על 
עפר תשכב אמ תמתיק בפיו רעה יכחידנה תחת לשונו יחמל עליה ולא 
יעזבנה וימנענה בתוכ חכו לחמו במעיו נהפכ מרורת פתנים בקרבו חיל 
בלע ויקאנו מבטנו יורשנו אל ראש פתנים יינק תהרגהו לשונ אפעה אל 
ירא בפלגות נהרי נחלי דבש וחמאה משיב יגע ולא יבלע כחיל תמורתו 
ולא יעלס כי רצצ עזב דלים בית גזל ולא יבנהו כי לא ידע שלו בבטנו 
בחמודו לא ימלט אינ שריד לאכלו על כנ לא יחיל טובו במלאות שפקו 
יצר לו כל יד עמל תבואנו יהי למלא בטנו ישלח בו חרונ אפו וימטר 
עלימו בלחומו יברח מנשק ברזל תחלפהו קשת נחושה שלפ ויצא מגוה 
וברק ממררתו יהלכ עליו אמים כל חשכ טמונ לצפוניו תאכלהו אש לא 
נפח ירע שריד באהלו יגלו שמים עונו וארצ מתקוממה לו יגל יבול ביתו 
נגרות ביום אפו זה חלק אדם רשע מאלהימ ונחלת אמרו מאל ויענ איוב 
ויאמר שמעו שמוע מלתי ותהי זאת תנחומתיכם שאוני ואנכי אדבר ואחר 
דברי תלעיג האנכי לאדם שיחי ואמ מדוע לא תקצר רוחי פנו אלי והשמו 
ושימו יד על פה ואמ זכרתי ונבהלתי ואחז בשרי פלצות מדוע רשעים 
יחיו עתקו גם גברו חיל זרעם נכונ לפניהם עמם וצאצאיהם לעיניהם 
בתיהם שלום מפחד ולא שבט אלוה עליהם שורו עבר ולא יגעל תפלט 
פרתו ולא תשכל ישלחו כצאנ עויליהם וילדיהם ירקדונ ישאו כתפ וכנור 
וישמחו לקול עוגב יבלו יכלו בטוב ימיהם וברגע שאול יחתו ויאמרו לאל 
סור ממנו ודעת דרכיכ לא חפצנו מה שדי כי נעבדנו ומה נועיל כי נפגע 
בו הנ לא בידם טובם עצת רשעים רחקה מני כמה נר רשעים ידעכ ויבא 
עלימו אידם חבלים יחלק באפו יהיו כתבנ לפני רוח וכמצ גנבתו סופה 
אלוה יצפנ לבניו אונו ישלם אליו וידע יראו עינו עיניו כידו ומחמת שדי 
ישתה כי מה חפצו בביתו אחריו ומספר חדשיו חצצו הלאל ילמד דעת 
והוא רמים ישפוט זה ימות בעצמ תמו כלו שלאננ ושליו עטיניו מלאו חלב 
ומח עצמותיו ישקה וזה ימות בנפש מרה ולא אכל בטובה יחד על עפר 
ישכבו ורמה תכסה עליהם הנ ידעתי מחשבותיכמ ומזמות עלי תחמסו 
כי תאמרו איה בית נדיב ואיה אהל משכנות רשעים הלא שאלתם עוברי 
דרכ ואתתמ לא תנכרו כי ליום איד יחשכ רע ליום עברות יובלו מי יגיד 
על פניו דרכו והוא עשה מי ישלם לו והוא לקברות יובל ועל גדיש ישקוד 
מתקו לו רגבי נחל ואחריו כל אדם ימשוכ ולפניו אינ מספר ואיכ תנחמוני 
הבל ותשובתיכם נשאר מעל ויענ אליפז התמני ויאמר הלאל יסכנ גבר 
כי יסכנ עלימו משכיל החפצ לשדי כי תצדק ואמ בצע כי תתמ דרכיכ 
המיראתכ יכיחכ יבוא עמכ במשפט הלא רעתכ רבה ואינ קצ לעונתיכ 
כי תחבל אחיכ חנם ובגדי ערומים תפשיט לא מים עיפ תשקה ומרעב 
תמנע לחם ואיש זרוע לו הארצ ונשוא פנים ישב בה אלמנות שלחת 
ריקם וזרעות יתמים ידכא על כנ סביבותיכ פחים ויבהלכ פחד פתאם או 
חשכ לא תראה ושפעת מים תכסכ הלא אלוה גבה שמים וראה ראש 
כוכבים כי רמו ואמרת מה ידע אל הבעד ערפל ישפוט עבים סתר לו 
ולא יראה וחוג שמים יתהלכ הארח עולם תשמר אשר דרכו מתי אונ 
אשר קמטו ולא עת נהר יוצק יסודם האמרים לאל סור ממנו ומה יפעל 


שדי למו והוא מלא בתיהם טוב ועצת רשעים רחקה מני יראו צדיקים 
וישמחו ונקי ילעג למו אם לא נכחד קימנו ויתרם אכלה אש הסכנ נא 
עמו ושלם בהם תבואתכ טובה קח נא מפיו תורה ושים אמריו בלבבכ 
אמ תשוב עד שדי תבנה תרחיק עולה מאהלכ ושית על עפר בצר 
ובצור נחלים אופיר והיה שדי בצריכ וכספ תועפות לכ כי אז על שדי 
תתענג ותשא אל אלוה פניכ תעתיר אליו וישמעכ ונדריכ תשלם ותגזר 
אומר ויקם לכ ועל דרכיכ נגה אור כי השפילו ותאמר גוה ושח עינים 
יושע ימלט אי נקי ונמלט בבר כפיכ ויענ איוב ויאמר גם היום מרי שחי 
ידי כבדה על אנחתי מי יתנ ידעתי ואמצאהו אבוא עד תכונתו אערכה 
לפניו משפט ופי אמלא תוכחות אדעה מלים יענני ואבינה מה יאמר לי 
הברב כח יריב עמדי לא אכ הוא ישם בי שמ ישר נוכח עמו ואפלטה 
לנצח משפטי הנ קדם אהלכ ואיננו ואחור ולא אבינ לו שמאול בעשתו 
ולא אחז יעטפ ימינ ולא אראה כי ידע דרכ עמדי בחנני כזהב אצא 
באשרו אחזה רגלי דרכו שמרתי ולא אט מצות שפתיו ולא אמיש מחקי 
צפנתי אמרי פיו והוא באחד ומי ישיבנו ונפשו אותה ויעש כי ישלים חקי 
וכהנה רבות עמו על כנ מפניו אבהל אתבוננ ואפחד ממנו ואל הרכ לבי 
ושדי הבהילני כי לא נצמתי מפני חשכ ומפני כסה אפל מדוע משדי לא 
נצפנו עתים וידעו וידעיו לא חזו יםיו גבלות ישיגו עדר גזלו וירעו חמור 
יתומים ינהגו יחבלו שור אלמנה יטו אביונים מדרכ יחד חבאו עניי ארצ 
הנ פראים במדבר יצאו בפעלם משחרי לטרפ ערבה לו לחמ לנערים 
בשדה בלילו יקצירו יקצורו וכרם רשע ילקשו ערום ילינו מבלי לבוש 
ואינ כסות בקרה מזרם הרים ירטבו ומבלי מחסה חבקו צור יגזלו משד 
יתום ועל עני יחבלו ערום הלכו בלי לבוש ורעבים נשאו עמר בינ שורתם 
יצהירו יקבים דרכו ויצמאו מעיר מתים ינאקו ונפש חללים תשוע ואלוה 
לא ישים תפלה המה היו במרדי אור לא הכירו דרכיו ולא ישבו בנתיבתיו 
לאור יקומ רוצח יקטל עני ואביונ ובלילה יהי כגנב ועינ נאפ שמרה נשפ 
לאמר לא תשורני עינ וסתר פנים ישים חתר בחשכ בתים יוממ חתמו 
למו לא ידעו אור כי יחדו בקר למו צלמות כי יכיר בלהות צלמות קל 
הוא על פני מים תקלל חלקתמ בארצ לא יפנה דרכ כרמים ציה גמ 
חמ יגזלו מימי שלג שאול חטאו ישכחהו רחמ מתקו רמה עוד לא יזכר 
ותשבר כעצ עולה רעה עקרה לא תלד ואלמנה לא ייטיב ומשכ אבירים 
בכחו יקום ולא יאמינ בחיינ יתנ לו לבטח וישענ ועיניהו על דרכיהם רומו 
מעט ואיננו והמכו ככל יקפצונ וכראש שבלת ימלו ואמ לא אפו מי יכזיבני 
וישם לאל מלתי ויענ בלדד השחי ויאמר המשל ופחד עמו עשה שלום 
במרומיו היש מספר לגדודיו ועל מי לא יקום אורהו ומה יצדק אנוש עמ 
אל ומה יזכה ילוד אשה הנ עד ירח ולא יאהיל וכוכבים לא זכו בעיניו 
אפ כי אנוש רמה ובנ אדמ תולעה ויענ איוב ויאמר מה עזרת ללא כח 
הושעת זרוע לא עז מה יעצת ללא חכמה ותושיה לרב הודעת את מי 
הגדת מלינ ונשמת מי יצאה ממכ הרפאים יחוללו מתחת מים ושכניהם 
ערום שאול נגדו ואינ כסות לאבדונ נטה צפונ על תהו תלה ארצ על 
בלי מה צרר מים בעביו ולא נבקע עננ תחתמ מאחז פני כסה פרשז 
עליו עננו חק חג על פני מים עד תכלית אור עם חשכ עמודי שמימ 
ירופפו ויתמהו מגערתו בכחו רגע הים ובתובנתו ובתבונתו מחצ רהב 
ברוחו שמים שפרה חללה ידו נחש בריח הנ אלה קצות דרכו דרכיו ומה 
שמצ דבר נשמע בו ורעם גבורתו גבורותיו מי יתבוננ ויספ איוב שאת 
משלו ויאמר חי אל הסיר משפטי ושדי המר נפשי כי כל עוד נשמתי בי 
ורוח אלוה באפי אמ תדברנה שפתי עולה ולשוני אם יהגה רמיה חלילה 
לי אמ אצדיק אתכם עד אגוע לא אסיר תמתי ממני בצדקתי החזקתי 
ולא ארפה לא יחרפ לבבי מימי יהי כרשע איבי ומתקוממי כעול כי מה 
תקות חנפ כי יבצע כי ישל אלוה נפשו הצעקתו ישמע אל כי תבוא עליו 


צרה אמ על שדי יתענג יקרא אלוה בכל עת אורה אתכם ביד אל אשר 
עם שדי לא אכחד הנ אתמ כלכם חזיתם ולמה זה הבל תהבלו זה 
חלק אדמ רשע עמ אל ונחלת עריצים משדי יקחו אמ ירבו בניו למו 
חרב וצאצאיו לא ישבעו לחם שרידו שרידיו במות יקברו ואלמנתיו לא 
תבכינה אמ יצבר כעפר כספ וכחמר יכינ מלבוש יכינ וצדיק ילבש וכספ 
נקי יחלק בנה כעש ביתו וכסכה עשה נצר עשיר ישכב ולא יאספ עיניו 
פקח ואיננו תשיגהו כמים בלהות לילה גנבתו סופה ישאהו קדים וילכ 
וישערהו ממקמו וישלכ עליו ולא יחמל מידו ברוח יברח ישפק עלימו 
כפימו וישרק עליו ממקמו כי יש לכספ מוצא ומקום לזהב יזקו ברזל 
מעפר יקח ואבנ יצוק נחושה קצ שמ לחשכ ולכל תכלית הוא חוקר 
אבנ אפל וצלמות פרצ נחל מעם גר הנשכחים מני רגל דלו מאנוש נעו 
ארצ ממנה יצא לחמ ותחתיה נהפכ כמו אש מקום ספיר אבניה ועפרת 
זהב לו נתיב לא ידעו עיט ולא שזפתו עינ איה לא הדריכהו בני שחצ 
לא עדה עליו שחל בחלמיש שלח ידו הפכ משרש הרים בצורות יארים 
בקע וכל יקר ראתה עינו מבכי נהרות חבש ותעלמה יצא אור והחכמה 
מאינ תמצא ואי זה מקום בינה לא ידע אנוש ערכה ולא תמצא בארצ 
החיים תהום אמר לא בי היא וים אמר אינ עמדי לא יתנ סגור תחתיה 
ולא ישקל כספ מחירה לא תסלה בכתמם אופיר בשהמ יקר וספיר לא 
יערכנה זהב וזכוכית ותמורתה כלי פז ראמות וגביש לא יזכר ומשכ 
חכמה מפנינים לא יערכנה פטדת כוש בכתם טהור לא תסלה והחכמה 
מאינ תבוא ואי זה מקום בינה ונעלמה מעיני כל חי ומעופ השמים נסתרה 
אבדונ ומות אמרו באזנינו שמענו שמעה אלהים הבינ דרכה והוא ידע 
את מקומה כי הוא לקצות הארצ יביט תחת כל השמים יראה לעשות 
לרוח משקל ומים תכנ במדה בעשתו למטר חק ודרכ לחזיז קלות אז 
ראה ויספרה הכינה וגם חקרה ויאמר לאדם הנ יראת אדני היא חכמה 
וסור מרע בינה ויספ איוב שאת משלו ויאמר מי יתנני כירחי קדם כימי 
אלוה ישמרני בהלו נרו עלי ראשי לאורו אלכ חשכ כאשר הייתי בימי 
חרפי בסוד אלוה עלי אהלי בעוד שדי עמדי סביבותי נערי ברחצ הליכי 
בחמה וצור יצוק עמדי פלגי שמנ בצאתי שער עלי קרת ברחוב אכינ 
מושבי ראוני נערים ונחבאו וישישים קמו עמדו שרים עצרו במלים וכפ 
ישימו לפיהם קול נגידים נחבאו ולשונם] לחכם דבקה כי אזנ שמעה 
ותאשרני ועינ ראתה ותעידני כי אמלט עני משוע ויתום ולא עזר לו 
ברכת אבד עלי תבא ולב אלמנה ארננ צדק לבשתי וילבשני כמעיל 
וצניפ משפטי עינים הייתי לעור ורגלים לפסח אני אב אנכי לאביונים ורב 
לא ידעתי אחקרהו ואשברה מתלעות עול ומשניו אשליכ טרפ ואמר עמ 
קני אגוע וכחול ארבה ימים שרשי פתוח אלי מים וטל ילינ בקצירי כבודי 
חדש עמדי וקשתי בידי תחליפ לי שמעו ויחלו וידמו למו עצתי אחרי 
דברי לא ישנו ועלימו תטפ מלתי ויחלו כמטר לי ופיהם פערו למלקוש 
אשחק אלהם לא יאמינו ואור פני לא יפילונ אבחר דרכם ואשב ראש 
ואשכונ כמלכ בגדוד כאשר אבלים ינחמ ועתה שחקו עלי צעירים ממני 
לימים אשר מאסתי אבותם לשית עמ כלבי צאני גמ כח ידיהם למה לי 
עלימו אבד כלח בחסר ובכפנ גלמוד הערקים ציה אמש שואה ומשאה 
הקטפים מלוח עלי שיח ושרש רתמים לחמם מנ גו יגרשו יריעו עלימו 
כגנב בערוצ נחלים לשכנ חרי עפר וכפים בינ שיחים ינהקו תחת חרול 
יספחו בני נבל גם בני בלי שם נכאו מנ הארצ ועתה נגינתם הייתי ואהי 
להם למלה תעבוני רחקו מני ומפני לא חשכו רק כי יתרו יתרי פתח ויענני 
ורסנ מפני שלחו על ימינ פרחח יקומו רגלי שלחו ויסלו עלי ארחות אידם 
נתסו נתיבתי להותי יעילו לא עזר למו כפרצ רחב יאתיו תחת שאה 
התגלגלו ההפכ עלי בלהות תרדפ כרוח נדבתי וכעב עברה ישעתי 
ועתה עלי תשתפכ נפשי יאחזוני ימי עני לילה עצמי נקר מעלי וערקי לא 


ישכבונ ברב כח יתחפש לבושי כפי כתנתי יאזרני הרני לחמר ואתמשל 
כעפר ואפר אשוע אליכ ולא תענני עמדתי ותתבננ בי תהפכ לאכזר לי 
בעצם ידכ תשטמני תשאני אל רוח תרכיבני ותמגגני תשוה תושיה כי 
ידעתי מות תשיבני ובית מועד לכל חי אכ לא בעי ישלח יד אמ בפידו 
להנ שוע אם לא בכיתי לקשה יום עגמה נפשי לאביונ כי טוב קויתי 
ויבא רע ואיחלה לאור ויבא אפל מעי רתחו ולא דמו קדמני ימי עני קדר 
הלכתי בלא חמה קמתי בקהל אשוע אח הייתי לתנים ורע לבנות יענה 
עורי שחר מעלי ועצמי חרה מני חרב ויהי לאבל כנרי ועגבי לקול בכים 
ברית כרתי לעיני ומה אתבוננ על בתולה ומה חלק אלוה ממעל ונחלת 
שדי ממרמים הלא איד לעול ונכר לפעלי אונ הלא הוא יראה דרכי וכל 
צעדי יספור אמ הלכתי עם שוא ותחש על מרמה רגלי ישקלני במאזני 
צדק וידע אלוה תמתי אמ תטה אשרי מני הדרכ ואחר עיני הלכ לבי 
ובכפי דבק מאום אזרעה ואחר יאכל וצאצאי ישרשו אם נפתה לבי על 
אשה ועל פתח רעי ארבתי תטחנ לאחר אשתי ועליה יכרעונ אחרינ כי 
הוא היא זמה והיא והוא עונ פלילים כי אש היא עד אבדונ תאכל ובכל 
תבואתי תשרש אמ אמאס משפט עבדי ואמתי ברבם עמדי ומה אעשה 
כי יקום אל וכי יפקד מה אשיבנו הלא בבטנ עשני עשהו ויכננו ברחם 
אחד אמ אמנע מחפצ דלים ועיני אלמנה אכלה ואכל פתי לבדי ולא 
אכל יתום ממנה כי מנעורי גדלני כאב ומבטנ אמי אנחנה אמ אראה 
אובד מבלי לבוש ואינ כסות לאביונ אמ לא ברכוני חלצו חלציו ומגז 
כבשי יתחמם אמ הניפותי על יתום ידי כי אראה בשער עזרתי כתפי 
משכמה תפול ואזרעי מקנה תשבר כי פחד אלי איד אל ומשאתו לא 
אוכל אמ שמתי זהב כסלי ולכתם אמרתי מבטחי אמ אשמח כי רב חילי 
וכי כביר מצאה ידי אמ אראה אור כי יהל וירח יקר הלכ ויפת בסתר לבי 
ותשק ידי לפי גמ הוא עונ פלילי כי כחשתי לאל ממעל אמ אשמח בפיד 
משנאי והתעררתי כי מצאו רע ולא נתתי לחטא חכי לשאל באלה נפשו 
אמ לא אמרו מתי אהלי מי יתנ מבשרו לא נשבע בחוצ לא ילינ גר דלתי 
לארח אפתח אמ כסיתי כאדמ פשעי לטמונ בחבי עוני כי אערוצ המונ 
רבה ובוז משפחות יחתני ואדם לא אצא פתח מי יתנ לי שמע לי הנ תוי 
שדי יענני וספר כתב איש ריבי אמ לא על שכמי אשאנו אענדנו עטרות 
לי מספר צעדי אגידנו כמו נגיד אקרבנו אמ עלי אדמתי תזעק ויחד 
תלמיה יבכיונ אמ כחה אכלתי בלי כספ ונפש בעליה הפחתי תחת חטה 
יצא חוח ותחת שערה באשה תמו דברי איוב וישבתו שלשת האנשים 
האלה מענות את איוב כי הוא צדיק בעיניו ויחר אפ אליהוא בנ ברכאל 
הבוזי ממשפחת רמ באיוב חרה אפו על צדקו נפשו מאלהים ובשלשת 
רעיו חרה אפו על אשר לא מצאו מענה וירשיעו את איוב ואליהו חכה את 
איוב בדברים כי זקנים המה ממנו לימים וירא אליהוא כי אינ מענה בפי 
שלשת האנשים ויחר אפו ויענ אליהוא בנ ברכאל הבוזי ויאמר צעיר אני 
לימים ואתם ישישים על כנ זחלתי ואירא מחות דעי אתכם אמרתי ימימ 
ידברו ורב שנים ידיעו חכמה אכנ רוח היא באנוש ונשמת שדי תבינם 
לא רבים יחכמו וזקנים יבינו משפט לכנ אמרתי שמעה לי אחוה דעי אפ 
אני הנ הוחלתי לדבריכם אזינ עד תבונתיכם עד תחקרונ מלינ ועדיכם 
אתבוננ והנה אינ לאיוב מוכיח עונה אמריו מכם פנ תאמרו מצאנו חכמה 
אל ידפנו לא איש ולא ערכ אלי מלינ ובאמריכם לא אשיבנו חתו לא ענו 
עוד העתיקו מהם מלים והוחלתי כי לא ידברו כי עמדו לא ענו עוד אענה 
אפ אני חלקי אחוה דעי אפ אני כי מלתי מלים הציקתני רוח בטני הנה 
בטני כיינ לא יפתח כאבות חדשים יבקע אדברה וירוח לי אפתח שפתי 
ואענה אל נא אשא פני איש ואל אדם לא אכנה כי לא ידעתי אכנה 
כמעט ישאני עשני ואולם שמע נא איוב מלי וכל דברי האזינה הנה נא 
פתחתי פי דברה לשוני בחכי ישר לבי אמרי ודעת שפתי ברור מללו רוח 


אל עשתני ונשמת שדי תחיני אמ תוכל השיבני ערכה לפני התיצבה הנ 
אני כפיכ לאל מחמר קרצתי גמ אני הנה אמתי לא תבעתכ ואכפי עליכ 
לא יכבד אכ אמרת באזני וקול מלינ אשמע זכ אני בלי פשע חפ אנכי 
ולא עונ לי הנ תנואות עלי ימצא יחשבני לאויב לו ישם בסד רגלי ישמר 
כל ארחתי הנ זאת לא צדקת אענכ כי ירבה אלוה מאנוש מדוע אליו 
ריבות כי כל דבריו לא יענה כי באחת ידבר אל ובשתים לא ישורנה 
בחלום חזיונ לילה בנפל תרדמה על אנשים בתנומות עלי משכב אז 
יגלה אזנ אנשים ובמסרם יחתם להסיר אדם מעשה וגוה מגבר יכסה 
יחשכ נפשו מני שחת וחיתו מעבר בשלח והוכח במכאוב על משכבו וריב 
ורוב עצמיו אתנ וזהמתו חיתו לחם ונפשו מאכל תאוה יכל בשרו מראי 
ושפי ושפו עצמותיו לא ראו ותקרב לשחת נפשו וחיתו לממתים אם יש 
עליו מלאכ מליצ אחד מני אלפ להגיד לאדם ישרו ויחננו ויאמר פדעהו 
מרדת שחת מצאתי כפר רטפש בשרו מנער ישוב לימי עלומיו יעתר 
אל אלוה וירצהו וירא פניו בתרועה וישב לאנוש צדקתו ישר על אנשים 
ויאמר חטאתי וישר העויתי ולא שוה לי פדה נפשי נפשו מעבר בשחת 
וחיתי וחיתו באור תראה הנ כל אלה יפעל אל פעמים שלוש עמ גבר 
להשיב נפשו מני שחת לאור באור החיים הקשב איוב שמע לי החרש 
ואנכי אדבר אם יש מלינ השיבני דבר כי חפצתי צדקכ אמ אינ אתה 
שמע לי החרש ואאלפכ חכמה ויענ אליהוא ויאמר שמעו חכמים מלי 
וידעים האזינו לי כי אזנ מלינ תבחנ וחכ יטעם לאכל משפט נבחרה לנו 
נדעה בינינו מה טוב כי אמר איוב צדקתי ואל הסיר משפטי על משפטי 
אכזב אנוש חצי בלי פשע מי גבר כאיוב ישתה לעג כמים וארח לחברה 
עם פעלי אונ וללכת עמ אנשי רשע כי אמר לא יסכנ גבר ברצתו עמ 
אלהים לכנ אנשי לבב שמעו לי חללה לאל מרשע ושדי מעול כי פעל 
אדם ישלם לו וכארח איש ימצאנו אפ אמנם אל לא ירשיע ושדי לא 
יעות משפט מי פקד עליו ארצה ומי שמ תבל כלה אמ ישים אליו לבו 
רוחו ונשמתו אליו יאספ יגוע כל בשר יחד ואדם על עפר ישוב ואמ בינה 
שמעה זאת האזינה לקול מלי האפ שונא משפט יחבוש ואמ צדיק כביר 
תרשיע האמר למלכ בליעל רשע אל נדיבים אשר לא נשא פני שרים 
ולא נכר שוע לפני דל כי מעשה ידיו כלם רגע ימתו וחצות לילה יגעשו 
עם ויעברו ויסירו אביר לא ביד כי עיניו על דרכי איש וכל צעדיו יראה אינ 
חשכ ואינ צלמות להסתר שמ פעלי אונ כי לא על איש ישים עוד להלכ 
אל אל במשפט ירע כבירים לא חקר ויעמד אחרים תחתם לכנ יכיר 
מעבדיהם והפכ לילה וידכאו תחת רשעים ספקמ במקום ראים אשר על 
כנ סרו מאחריו וכל דרכיו לא השכילו להביא עליו צעקת דל וצעקת 
עניים ישמע והוא ישקט ומי ירשע ויסתר פנים ומי ישורנו ועל גוי ועל אדם 
יחד ממלכ אדמ חנפ ממקשי עמ כי אל אל האמר נשאתי לא אחבל 
בלעדי אחזה אתה הרני אמ עול פעלתי לא אסיפ המעמכ ישלמנה כי 
מאסת כי אתה תבחר ולא אני ומה ידעת דבר אנשי לבב יאמרו לי וגבר 
חכם שמע לי איוב לא בדעת ידבר ודבריו לא בהשכיל אבי יבחנ איוב 
עד נצח על תשבת באנשי אונ כי יסיפ על חטאתו פשע בינינו יספוק וירב 
אמריו לאל ויענ אליהו ויאמר הזאת חשבת למשפט אמרת צדקי מאל 
כי תאמר מה יסכנ לכ מה אעיל מחטאתי אני אשיבכ מלינ ואת רעיכ 
עמכ הבט שמים וראה ושור שחקים גבהו ממכ אמ חטאת מה תפעל בו 
ורבו פשעיכ מה תעשה לו אמ צדקת מה תתנ לו או מה מידכ יקח לאיש 
כמוכ רשעכ ולבנ אדמ צדקתכ מרב עשוקים יזעיקו ישועו מזרוע רבימ 
ולא אמר איה אלוה עשי נתנ זמרות בלילה מלפנו מבהמות ארצ ומעופ 
השמים יחכמנו שם יצעקו ולא יענה מפני גאונ רעים אכ שוא לא ישמע 
אל ושדי לא ישורנה אפ כי תאמר לא תשורנו דינ לפניו ותחולל לו ועתה 
כי אינ פקד אפו ולא ידע בפש מאד ואיוב הבל יפצה פיהו בבלי דעת 


מלינ יכבר ויספ אליהוא ויאמר כתר לי זעיר ואחוכ כי עוד לאלוה מלימ 
אשא דעי למרחוק ולפעלי אתנ צדק כי אמנם לא שקר מלי תמים דעות 
עמכ הנ אל כביר ולא ימאס כביר כח לב לא יחיה רשע ומשפט עניים 
יתנ לא יגרע מצדיק עיניו ואת מלכים לכסא וישיבם לנצח ויגבהו ואם 
אסורים בזקים ילכדונ בחבלי עני ויגד להם פעלם ופשעיהם כי יתגברו 
ויגל אזנם למוסר ויאמר כי ישבונ מאונ אם ישמעו ויעבדו יכלו ימיהם בטוב 
ושניהם בנעימים ואמ לא ישמעו בשלח יעברו ויגועו כבלי דעת וחנפי לב 
ישימו אפ לא ישועו כי אסרם תמת בנער נפשם וחיתם בקדשים יחלצ 
עני בעניו וגל בלחצ אזנם ואפ הסיתכ מפי צר רחב לא מוצק תחתיה 
ונחת שלחנכ מלא דשנ ודינ רשע מלאת דינ ומשפט יתמכו כי חמה פנ 
יסיתכ בספק ורב כפר אל יטכ היערכ שועכ לא בצר וכל מאמצי כח 
אל תשאפ הלילה לעלות עמים תחתמ השמר אל תפנ אל אונ כי על 
זה בחרת מעני הנ אל ישגיב בכחו מי כמהו מורה מי פקד עליו דרכו ומי 
אמר פעלת עולה זכר כי תשגיא פעלו אשר שררו אנשים כל אדמ חזו 
בו אנוש יביט מרחוק הנ אל שגיא ולא נדע מספר שניו ולא חקר כי יגרע 
נטפי מים יזקו מטר לאדו אשר יזלו שחקים ירעפו עלי אדם רב אפ אמ 
יבינ מפרשי עב תשאות סכתו הנ פרש עליו אורו ושרשי הים כסה כי במ 
ידיג עמים יתנ אכל למכביר על כפים כסה אור ויצו עליה במפגיע יגיד 
עליו רעו מקנה אפ על עולה אפ לזאת יחרד לבי ויתר ממקומו שמעו 
שמוע ברגז קלו והגה מפיו יצא תחת כל השמים ישרהו ואורו על כנפות 
הארצ אחריו ישאג קול ירעם בקול גאונו ולא יעקבם כי ישמע קולו ירעמ 
אל בקולו נפלאות עשה גדלות ולא נדע כי לשלג יאמר הוא ארצ וגשמ 
מטר וגשם מטרות עזו ביד כל אדם יחתום לדעת כל אנשי מעשהו 
ותבא חיה במו ארב ובמעונתיה תשכנ מנ החדר תבוא סופה וממזרים 
קרה מנשמת אל יתנ קרח ורחב מים במוצק אפ ברי יטריח עב יפיצ עננ 
אורו והוא מסבות מתהפכ בתחבולתו בתחבולתיו לפעלם כל אשר יצום 
על פני תבל ארצה אמ לשבט אמ לארצו אמ לחסד ימצאהו האזינה 
זאת איוב עמד והתבוננ נפלאות אל התדע בשומ אלוה עליהם והופיע 
אור עננו התדע על מפלשי עב מפלאות תמים דעים אשר בגדיכ חמים 
בהשקט ארצ מדרום תרקיע עמו לשחקים חזקים כראי מוצק הודיענו 
מה נאמר לו לא נערכ מפני חשכ היספר לו כי אדבר אמ אמר איש כי 
יבלע ועתה לא ראו אור בהיר הוא בשחקים ורוח עברה ותטהרם מצפונ 
זהב יאתה על אלוה נורא הוד שדי לא מצאנהו שגיא כח ומשפט ורב 
צדקה לא יענה לכנ יראוהו אנשים לא יראה כל חכמי לב ויענ יהוה 
את איוב מנ הסערה מנ הסערה ויאמר מי זה מחשיכ עצה במלינ בלי 
דעת אזר נא כגבר חלציכ ואשאלכ והודיעני איפה היית ביסדי ארצ 
הגד אם ידעת בינה מי שמ ממדיה כי תדע או מי נטה עליה קו על 
מה אדניה הטבעו או מי ירה אבנ פנתה ברנ יחד כוכבי בקר ויריעו כל 
בני אלהים ויסכ בדלתים ים בגיחו מרחם יצא בשומי עננ לבשו וערפל 
חתלתו ואשבר עליו חקי ואשים בריח ודלתים ואמר עד פה תבוא ולא 
תסיפ ופא ישית בגאונ גליכ המימיכ צוית בקר ידעתה שחר ידעתה 
השחר מקמו לאחז בכנפות הארצ וינערו רשעים ממנה תתהפכ כחמר 
חותמ ויתיצבו כמו לבוש וימנע מרשעים אורם וזרוע רמה תשבר הבאת 
עד נבכי ים ובחקר תהום] התהלכת הנגלו לכ שערי מות ושערי צלמות 
תראה התבננת עד רחבי ארצ הגד אמ ידעת כלה אי זה הדרכ ישכנ 
אור וחשכ אי זה מקמו כי תקחנו אל גבולו וכי תבינ נתיבות ביתו ידעת כי 
אז תולד ומספר ימיכ רבים הבאת אל אצרות שלג ואצרות ברד תראה 
אשר חשכתי לעת צר ליום קרב ומלחמה אי זה הדרכ יחלק אור יפצ 
קדים עלי ארצ מי פלג לשטפ תעלה ודרכ לחזיז קלות להמטיר על 
ארצ לא איש מדבר לא אדמ בו להשביע שאה ומשאה ולהצמיח מצא 


דשא היש למטר אב או מי הוליד אגלי טל מבטנ מי יצא הקרח וכפר 
שמים מי ילדו כאבנ מים יתחבאו ופני תהום יתלכדו התקשר מעדנות 
כימה או משכות כסיל תפתח התציא מזרות בעתו ועיש על בניה תנחמ 
הידעת חקות שמים אמ תשים משטרו בארצ התרים לעב קולכ ושפעת 
מים תכסכ התשלח ברקים וילכו ויאמרו לכ הננו מי שת בטחות חכמה 
או מי נתנ לשכוי בינה מי יספר שחקים בחכמה ונבלי שמים מי ישכיב 
בצקת עפר למוצק ורגבים ידבקו התצוד ללביא טרפ וחית כפירים 
תמלא כי ישחו במעונות ישבו בסכה למו ארב מי יכינ לערב צידו כי 
ילדו ילדיו אל אל ישועו יתעו לבלי אכל הידעת עת לדת יעלי סלע 
חלל אילות תשמר תספר ירחים תמלאנה וידעת עת לדתנה תכרענה 
ילדיהנ תפלחנה חבליהמ תשלחנה יחלמו בניהם ירבו בבר יצאו ולא 
שבו למו מי שלח פרא חפשי ומסרות ערוד מי פתח אשר שמתי ערבה 
ביתו ומשכנותיו מלחה ישחק להמונ קריה תשאות נוגש לא ישמע יתור 
הרים מרעהו ואחר כל ירוק ידרוש היאבה רימ עבדכ אמ ילינ על אבוסכ 
התקשר רים בתלמ עבתו אם ישדד עמקים אחריכ התבטח בו כי רב 
כחו ותעזב אליו יגיעכ התאמינ בו כי ישוב ישיב זרעכ וגרנכ יאספ כנפ 
רננים נעלסה אמ אברה חסידה ונצה כי תעזב לארצ בציה ועל עפר 
תחמם ותשכח כי רגל תזורה וחית השדה תדושה הקשיח בניה ללא 
לה לריק יגיעה בלי פחד כי השה אלוה חכמה ולא חלק לה בבינה כעת 
במרומ תמריא תשחק לסוס ולרכבו התתנ לסוס גבורה התלביש צוארו 
רעמה התרעישנו כארבה הוד נחרו אימה יחפרו בעמק וישיש בכח יצא 
לקראת נשק ישחק לפחד ולא יחת ולא ישוב מפני חרב עליו תרנה 
אשפה להב חנית וכידונ ברעש ורגז יגמא ארצ ולא יאמינ כי קול שופר 
בדי שפר יאמר האח ומרחוק יריח מלחמה רעמ שרים ותרועה המבינתכ 
יאבר נצ יפרש כנפו כנפיו לתימנ אם על פיכ יגביה נשר וכי ירים קנו סלע 
ישכנ ויתלננ על שנ סלע ומצודה משם חפר אכל למרחוק עיניו יביטו 
ואפרחו ואפרחיו יעלעו דם ובאשר חללים שמ הוא ויענ יהוה את איוב 
ויאמר הרב עם שדי יסור מוכיח אלוה יעננה ויענ איוב את יהוה ויאמר 
הנ קלתי מה אשיבכ ידי שמתי למו פי אחת דברתי ולא אענה ושתים 
ולא אוסיפ ויענ יהוה את איוב מנ סערה מנ סערה ויאמר אזר נא כגבר 
חלציכ אשאלכ והודיעני האפ תפר משפטי תרשיעני למענ תצדק ואמ 
זרוע כאל לכ ובקול כמהו תרעמ עדה נא גאונ וגבה והוד והדר תלבש 
הפצ עברות אפכ וראה כל גאה והשפילהו ראה כל גאה הכניעהו והדכ 
רשעים תחתמ טמנמ בעפר יחד פניהם חבש בטמונ וגמ אני אודכ כי 
תושע לכ ימינכ הנה נא בהמות אשר עשיתי עמכ חציר כבקר יאכל הנה 
נא כחו במתניו ואנו בשרירי בטנו יחפצ זנבו כמו ארז גידי פחדו פחדיו 
ישרגו עצמיו אפיקי נחושה גרמיו כמטיל ברזל הוא ראשית דרכי אל 
העשו יגש חרבו כי בול הרים ישאו לו וכל חית השדה ישחקו שמ תחת 
צאלים ישכב בסתר קנה ובצה יסכהו צאלים צללו יסבוהו ערבי נחל הנ 
יעשק נהר לא יחפוז יבטח כי יגיח ירדנ אל פיהו בעיניו יקחנו במוקשים 
ינקב אפ תמשכ לויתנ בחכה ובחבל תשקיע לשנו התשים אגמונ באפו 
ובחוח תקוב לחיו הירבה אליכ תחנונים אמ ידבר אליכ רכות היכרת 
ברית עמכ תקחנו לעבד עולם התשחק בו כצפור ותקשרנו לנערותיכ 
יכרו עליו חברים יחצוהו בינ כנענים התמלא בשכות עורו ובצלצל דגים 
ראשו שים עליו כפכ זכר מלחמה אל תוספ הנ תחלתו נכזבה הגם אל 
מראיו יטל לא אכזר כי יעורנו ומי הוא לפני יתיצב מי הקדימני ואשלם 
תחת כל השמים לי הוא לא לו אחריש בדיו ודבר גבורות וחינ ערכו 
מי גלה פני לבושו בכפל רסנו מי יבוא דלתי פניו מי פתח סביבות שניו 
אימה גאוה אפיקי מגנים סגור חותמ צר אחד באחד יגשו ורוח לא יבוא 
ביניהם איש באחיהו ידבקו יתלכדו ולא יתפרדו עטישתיו תהל אור ועיניו 


כעפעפי שחר מפיו לפידים יהלכו כידודי אש יתמלטו מנחיריו יצא עשנ 
כדוד נפוח ואגמנ נפשו גחלים תלהט ולהב מפיו יצא בצוארו ילינ עז 
ולפניו תדוצ דאבה מפלי בשרו דבקו יצוק עליו בל ימוט לבו יצוק כמו 
אבנ ויצוק כפלח תחתית משתו יגורו אלים משברים יתחטאו משיגהו 
חרב בלי תקום חנית מסע ושריה יחשב לתבנ ברזל לעצ רקבונ נחושה 
לא יבריחנו בנ קשת לקש נהפכו לו אבני קלע כקש נחשבו תותח וישחק 
לרעש כידונ תחתיו חדודי חרש ירפד חרוצ עלי טיט ירתיח כסיר מצולה 
ים ישים כמרקחה אחריו יאיר נתיב יחשב תהום לשיבה אינ על עפר 
משלו העשו לבלי חת את כל גבה יראה הוא מלכ על כל בני שחצ 
ויענ איוב את יהוה ויאמר ידעת ידעתי כי כל תוכל ולא יבצר ממכ מזמה 
מי זה מעלים עצה בלי דעת לכנ הגדתי ולא אבינ נפלאות ממני ולא 
אדע שמע נא ואנכי אדבר אשאלכ והודיעני לשמע אזנ שמעתיכ ועתה 
עיני ראתכ על כנ אמאס ונחמתי על עפר ואפר ויהי אחר דבר יהוה 
את הדברים האלה אל איוב ויאמר יהוה אל אליפז התימני חרה אפי 
בכ ובשני רעיכ כי לא דברתם אלי נכונה כעבדי איוב ועתה קחו לכם 
שבעה פרים ושבעה אילים ולכו אל עבדי איוב והעליתם עולה בעדכם 
ואיוב עבדי יתפלל עליכם כי אם פניו אשא לבלתי עשות עמכם נבלה 
כי לא דברתם אלי נכונה כעבדי איוב וילכו אליפז התימני ובלדד השוחי 
צפר הנעמתי ויעשו כאשר דבר אליהם יהוה וישא יהוה את פני איוב 
ויהוה שב את שבית שבות איוב בהתפללו בעד רעהו ויספ יהוה את כל 
אשר לאיוב למשנה ויבאו אליו כל אחיו וכל אחיתיו אחיותיו וכל ידעיו 
לפנים ויאכלו עמו לחם בביתו וינדו לו וינחמו אתו על כל הרעה אשר 
הביא יהוה עליו ויתנו לו איש קשיטה אחת ואיש נזם זהב אחד ויהוה ברכ 
את אחרית איוב מראשתו ויהי לו ארבעה עשר אלפ צאנ וששת אלפים 
גמלים ואלפ צמד בקר ואלפ אתונות ויהי לו שבענה בנים ושלוש בנות 
ויקרא שם האחת ימימה ושם השנית קציעה ושמ השלישית קרנ הפוכ 
ולא נמצא נשים יפות כבנות איוב בכל הארצ ויתנ להמ אביהם נחלה 
בתוכ אחיהמ ויחי איוב אחרי זאת מאה וארבעים שנה וירא ויראה את 
בניו ואת בני בניו ארבעה דרות וימת איוב זקנ ושבע ימים 


שיר השירים אשר לשלמה ישקני מנשיקות פיהו כי טובים דדיכ מיינ 
לריח שמניכ טובים שמנ תורק שמכ על כנ עלמות אהבוכ משכני אחריכ 
נרוצה הביאני המלכ חדריו נגילה ונשמחה בכ נזכירה דדיכ מיינ מישרים 
אהבוכ שחורה אני ונאוה בנות ירושלם כאהלי קדר כיריעות שלמה אל 
תראוני שאני שחרחרת ששזפתני השמש בני אמי נחרו בי שמני נטרה 
את הכרמים כרמי שלי לא נטרתי הגידה לי שאהבה נפשי איכה תרעה 
איכה תרביצ בצהרים שלמה אהיה כעטיה על עדרי חבריכ אמ לא תדעי 
לכ היפה בנשים צאי לכ בעקבי הצאנ ורעי את גדיתיכ על משכנות 
הרעים לססתי ברכבי פרעה דמיתיכ רעיתי נאוו לחייכ בתרים צוארכ 
בחרוזים תורי זהב נעשה לכ עם נקדות הכספ עד שהמלכ במסבו נרדי 
נתנ ריחו צרור המר דודי לי בינ שדי ילינ אשכל הכפר דודי לי בכרמי עינ 
גדי הנכ יפה רעיתי הנכ יפה עיניכ יונים הנכ יפה דודי אפ נעים אפ ערשנו 
רעננה קרות בתינו ארזים רחיטנו רהיטנו ברותים אני חבצלת השרונ 
שושנת העמקים כשושנה בינ החוחים כנ רעיתי בינ הבנות כתפוח בעצי 
היער כנ דודי בינ הבנים בצלו חמדתי וישבתי ופריו מתוק לחכי הביאני 
אל בית היינ ודגלו עלי אהבה סמכוני באשישות רפדוני בתפוחים כי 
חולת אהבה אני שמאלו תחת לראשי וימינו תחבקני השבעתי אתכמ 
בנות ירושלם בצבאות או באילות השדה אמ תעירו ואמ תעוררו את 
האהבה עד שתחפצ קול דודי הנה זה בא מדלג על ההרים מקפצ על 
הגבעות דומה דודי לצבי או לעפר האילים הנה זה עומד אחר כתלנו 
משגיח מנ החלנות מציצ מנ החרכים ענה דודי ואמר לי קומי לכ רעיתי 


יפתי ולכי לכ כי הנה הסתו הסתיו עבר הגשמ חלפ הלכ לו הנצנים 
נראו בארצ עת הזמיר הגיע וקול התור נשמע בארצנו התאנה חנטה 
פגיה והגפנים סמדר נתנו ריח קומי לכי לכ רעיתי יפתי ולכי לכ יונתי 
בחגוי הסלע בסתר המדרגה הראיני את מראיכ השמיעיני את קולכ 
כי קולכ ערב ומראיכ נאוה אחזו לנו שועלים שועלים קטנים מחבלים 
כרמים וכרמינו סמדר דודי לי ואני לו הרעה בשושנים עד שיפוח היום 
ונסו הצללים סב דמה לכ דודי לצבי או לעפר האילים על הרי בתר 
על משכבי בלילות בקשתי את שאהבה נפשי בקשתיו ולא מצאתיו 
אקומה נא ואסובבה בעיר בשוקים וברחבות אבקשה את שאהבה נפשי 
בקשתיו ולא מצאתיו מצאוני השמרים הסבבים בעיר את שאהבה נפשי 
ראיתם כמעט שעברתי מהמ עד שמצאתי את שאהבה נפשי אחזתיו 
ולא ארפנו עד שהביאתיו אל בית אמי ואל חדר הורתי השבעתי אתכמ 
בנות ירושלם בצבאות או באילות השדה אמ תעירו ואמ תעוררו את 
האהבה עד שתחפצ מי זאת עלה מנ המדבר כתימרות עשנ מקטרת 
מור ולבונה מכל אבקת רוכל הנה מטתו שלשלמה ששים גברים סביב 
לה מגברי ישראל כלם אחזי חרב מלמדי מלחמה איש חרבו על ירכו 
מפחד בלילות אפריונ עשה לו המלכ שלמה מעצי הלבנונ עמודיו עשה 
כספ רפידתו זהב מרכבו ארגמנ תוכו רצופ אהבה מבנות ירושלם צאינה 
וראינה בנות ציונ במלכ שלמה בעטרה שעטרה לו אמו ביום חתנתו וביום 
שמחת לבו הנכ יפה רעיתי הנכ יפה עיניכ יונים מבעד לצמתכ שערכ 
כעדר העזים שגלשו מהר גלעד שניכ כעדר הקצובות שעלו מנ הרחצה 
שכלמ מתאימות ושכלה אינ בהמ כחוט השני שפתתיכ ומדבריכ נאוה 
כפלח הרמונ רקתכ מבעד לצמתכ כמגדל דויד צוארכ בנוי לתלפיות 
אלפ המגנ תלוי עליו כל שלטי הגבורים שני שדיכ כשני עפרים תאומי 
צביה הרועים בשושנים עד שיפוח היום ונסו הצללים אלכ לי אל הר 
המור ואל גבעת הלבונה כלכ יפה רעיתי ומום אינ בכ אתי מלבנונ כלה 
אתי מלבנונ תבואי תשורי מראש אמנה מראש שניר וחרמונ ממענות 
אריות מהררי נמרים לבבתני אחתי כלה לבבתיני באחד באחת מעיניכ 
באחד ענק מצורניכ מה יפו דדיכ אחתי כלה מה טבו דדיכ מיינ וריח 
שמניכ מכל בשמים נפת תטפנה שפתותיכ כלה דבש וחלב תחת 
לשונכ וריח שלמתיכ כריח לבנונ גנ נעול אחתי כלה גל נעול מעינ 
חתומ שלחיכ פרדס רמונים עמ פרי מגדים כפרים עמ נרדים נרד וכרכם 
קנה וקנמונ עם כל עצי לבונה מר ואהלות עם כל ראשי בשמים מעינ 
גנים באר מים חיים ונזלים מנ לבנונ עורי צפונ ובואי תימנ הפיחי גני 
יזלו בשמיו יבא דודי לגנו ויאכל פרי מגדיו באתי לגני אחתי כלה אריתי 
מורי עמ בשמי אכלתי יערי עמ דבשי שתיתי ייני עמ חלבי אכלו רעימ 
שתו ושכרו דודים אני ישנה ולבי ער קול דודי דופק פתחי לי אחתי 
רעיתי יונתי תמתי שראשי נמלא טל קוצותי רסיסי לילה פשטתי את 
כתנתי איככה אלבשנה רחצתי את רגלי איככה אטנפם דודי שלח ידו 
מנ החר ומעי המו עליו קמתי אני לפתח לדודי וידי נטפו מור ואצבעתי 
מור עבר על כפות המנעול פתחתי אני לדודי ודודי חמק עבר נפשי 
יצאה בדברו בקשתיהו ולא מצאתיהו קראתיו ולא ענני מצאני השמרים 
הסבבים בעיר הכוני פצעוני נשאו את רדידי מעלי שמרי החמות השבעתי 
אתכם בנות ירושלם אמ תמצאו את דודי מה תגידו לו שחולת אהבה 
אני מה דודכ מדוד היפה בנשים מה דודכ מדוד שככה השבעתנו דודי 
צח ואדום דגול מרבבה ראשו כתמם פז קוצותיו תלתלים שחרות כעורב 
עיניו כיונים על אפיקי מים רחצות בחלב ישבות על מלאת לחיו כערוגת 
הבשם מגדלות מרקחים שפתותיו שושנים נטפות מור עבר ידיו גלילי 
זהב ממלאים בתרשיש מעיו עשת שנ מעלפת ספירים שוקיו עמודי שש 
מיסדים על אדני פז מראהו כלבנונ בחור כארזים חכו ממתקים וכלו 


מחמדים זה דודי וזה רעי בנות ירושלם אנה הלכ דודכ היפה בנשים 
אנה פנה דודכ ונבקשנו עמכ דודי ירד לגנו לערוגות הבשם לרעות 
בגנים וללקט שושנים אני לדודי ודודי לי הרעה בשושנים יפה את רעיתי 
כתרצה נאוה כירושלם אימה כנדגלות הסבי עיניכ מנגדי שהם הרהיבני 
שערכ כעדר העזים שגלשו מנ הגלעד שניכ כעדר הרחלים שעלו מנ 
הרחצה שכלמ מתאימות ושכלה אינ בהמ כפלח הרמונ רקתכ מבעד 
לצמתכ ששים המה מלכות ושמנים פילגשים ועלמות אינ מספר אחת 
היא יונתי תמתי אחת היא לאמה ברה היא ליולדתה ראוה בנות ויאשרוה 
מלכות ופילגשים ויהללוה מי זאת הנשקפה כמו שחר יפה כלבנה ברה 
כחמה אימה כנדגלות אל גנת אגוז ירדתי לראות באבי הנחל לראות 
הפרחה הגפנ הנצו הרמנים לא ידעתי נפשי שמתני מרכבות עמי נדיב 
שובי שובי השולמית שובי שובי ונחזה בכ מה תחזו בשולמית כמחלת 
המחנים מה יפו פעמיכ בנעלים בת נדיב חמוקי ירכיכ כמו חלאים מעשה 
ידי אמנ שררכ אגנ הסהר אל יחסר המזג בטנכ ערמת חטים סוגה 
בשושנים שני שדיכ כשני עפרים תאמי צביה צוארכ כמגדל השנ עיניכ 
ברכות בחשבונ על שער בת רבים אפכ כמגדל הלבנונ צופה פני דמשק 
ראשכ עליכ ככרמל ודלת ראשכ כארגמנ מלכ אסור ברהטים מה יפית 
ומה נעמת אהבה בתענוגים זאת קומתכ דמתה לתמר ושדיכ לאשכלות 
אמרתי אעלה בתמר אחזה בסנסניו ויהיו נא שדיכ כאשכלות הגפנ וריח 
אפכ כתפוחים וחככ כיינ הטוב הולכ לדודי למישרים דובב שפתי ישנים 
אני לדודי ועלי תשוקתו לכה דודי נצא השדה נלינה בכפרים נשכימה 
לכרמים נראה אמ פרחה הגפנ פתח הסמדר הנצו הרמונים שמ אתנ 
את דדי לכ הדודאים נתנו ריח ועל פתחינו כל מגדים חדשים גמ ישנים 
דודי צפנתי לכ מי יתנכ כאח לי יונק שדי אמי אמצאכ בחוצ אשקכ 
גמ לא יבוזו לי אנהגכ אביאכ אל בית אמי תלמדני אשקכ מיינ הרקח 
מעסיס רמני שמאלו תחת ראשי וימינו תחבקני השבעתי אתכם בנות 
ירושלם מה תעירו ומה תעררו את האהבה עד שתחפצ מי זאת עלה מנ 
המדבר מתרפקת על דודה תחת התפוח עוררתיכ שמה חבלתכ אמכ 
שמה חבלה ילדתכ שימני כחותם על לבכ כחותם על זרועכ כי עזה 
כמות אהבה קשה כשאול קנאה רשפיה רשפי אש שלהבתיה מים רבימ 
לא יוכלו לכבות את האהבה ונהרות לא ישטפוה אמ יתנ איש את כל 
הונ ביתו באהבה בוז יבוזו לו אחות לנו קטנה ושדים אינ לה מה נעשה 
לאחתנו ביום] שידבר בה אמ חומה היא נבנה עליה טירת כספ ואמ 
דלת היא נצור עליה לוח ארז אני חומה ושדי כמגדלות אז הייתי בעיניו 
כמוצאת שלום כרמ היה לשלמה בבעל המונ נתנ את הכרם לנטרים 
איש יבא בפריו אלפ כספ כרמי שלי לפני האלפ לכ שלמה ומאתים 
לנטרים את פריו היושבת בגנים חברים מקשיבים לקולכ השמיעיני ברח 
דודי ודמה לכ לצבי או לעפר האילים על הרי בשמים 


ויהי בימי שפט השפטים ויהי רעב בארצ וילכ איש מבית לחם יהודה 
לגור בשדי מואב הוא ואשתו ושני בניו ושמ האיש אלימלכ ושם אשתו 
נעמי ושם שני בניו מחלונ וכליונ אפרתים מבית לחם יהודה ויבאו שדי 
מואב ויהיו שם וימת אלימלכ איש נעמי ותשאר היא ושני בניה וישאו 
להם נשים מאביות שמ האחת ערפה ושמ השנית רות וישבו שמ כעשר 
שנים וימותו גמ שניהם מחלונ וכליונ ותשאר האשה משני ילדיה ומאישה 
ותקם היא וכלתיה ותשב משדי מואב כי שמעה בשדה מואב כי פקד 
יהוה את עמו לתת להמ לחמ ותצא מנ המקום אשר היתה שמה ושתי 
כלתיה עמה ותלכנה בדרכ לשוב אל ארצ יהודה ותאמר נעמי לשתי 
כלתיה לכנה שבנה אשה לבית אמה יעשה יעש יהוה עמכם חסד כאשר 
עשיתם עמ המתים ועמדי יתנ יהוה לכם ומצאנ מנוחה אשה בית אישה 
ותשק להנ ותשאנה קולנ ותבכינה ותאמרנה לה כי אתכ נשוב לעמכ 


ותאמר נעמי שבנה בנתי למה תלכנה עמי העוד לי בנים במעי והיו לכמ 
לאנשים שבנה בנתי לכנ כי זקנתי מהיות לאיש כי אמרתי יש לי תקוה 
גמ הייתי הלילה לאיש וגם ילדתי בנים הלהנ תשברנה עד אשר יגדלו 
הלהנ תעגנה לבלתי היות לאיש אל בנתי כי מר לי מאד מכם כי יצאה 
בי יד יהוה ותשנה קולנ ותבכינה עוד ותשק ערפה לחמותה ורות דבקה 
בה ותאמר הנה שבה יבמתכ אל עמה ואל אלהיה שובי אחרי יבמתכ 
ותאמר רות אל תפגעי בי לעזבכ לשוב מאחריכ כי אל אשר תלכי אלכ 
ובאשר תליני אלינ עמכ עמי ואלהיכ אלהי באשר תמותי אמות ושמ 
אקבר כה יעשה יהוה לי וכה יסיפ כי המות יפריד ביני ובינכ ותרא כי 
מתאמצת היא ללכת אתה ותחדל לדבר אליה ותלכנה שתיהם עד 
באנה בית לחם ויהי כבאנה בית לחם ותהם כל העיר עליהנ ותאמרנה 
הזאת נעמי ותאמר אליהנ אל תקראנה לי נעמי קראנ לי מרא כי המר 
שדי לי מאד אני מלאה הלכתי וריקם השיבני יהוה למה תקראנה לי 
נעמי ויהוה ענה בי ושדי הרע לי ותשב נעמי ורות המואביה כלתה עמה 
השבה משדי מואב והמה באו בית לחמ בתחלת קציר שערים ולנעמי 
מידע מודע לאישה איש גבור חיל ממשפחת אלימלכ ושמו בעז ותאמר 
רות המואביה אל נעמי אלכה נא השדה ואלקטה בשבלים אחר אשר 
אמצא חנ בעיניו ותאמר לה לכי בתי ותלכ ותבוא ותלקט בשדה אחרי 
הקצרים ויקר מקרה חלקת השדה לבעז אשר ממשפחת אלימלכ והנה 
בעז בא מבית לחם ויאמר לקוצרים יהוה עמכם ויאמרו לו יברככ יהוה 
ויאמר בעז לנערו הנצב על הקוצרים למי הנערה הזאת ויענ הנער הנצב 
על הקוצרים ויאמר נערה מואביה היא השבה עם נעמי משדה מואב 
ותאמר אלקטה נא ואספתי בעמרים אחרי הקוצרים ותבוא ותעמוד מאז 
הבקר ועד עתה זה שבתה הבית מעט ויאמר בעז אל רות הלוא שמעת 
בתי אל תלכי ללקט בשדה אחר וגם לא תעבורי מזה וכה תדבקינ עמ 
נערתי עיניכ בשדה אשר יקצרונ והלכת אחריהנ הלוא צויתי את הנערים 
לבלתי נגעכ וצמת והלכת אל הכלים ושתית מאשר ישאבונ הנערים 
ותפל על פניה ותשתחו ארצה ותאמר אליו מדוע מצאתי חנ בעיניכ 
להכירני ואנכי נכריה וענ בעז ויאמר לה הגד הגד לי כל אשר עשית 
את חמותכ אחרי מות אישכ ותעזבי אביכ ואמכ וארצ מולדתכ ותלכי 
אל עם אשר לא ידעת תמול שלשום ישלם יהוה פעלכ ותהי משכרתכ 
שלמה מעם יהוה אלהי ישראל אשר באת לחסות תחת כנפיו ותאמר 
אמצא חנ בעיניכ אדני כי נחמתני וכי דברת על לב שפחתכ ואנכי לא 
אהיה כאחת שפחתיכ ויאמר לה בעז לעת האכל גשי הלמ ואכלת מנ 
הלחמ וטבלת פתכ בחמצ ותשב מצד הקוצרים ויצבט לה קלי ותאכל 
ותשבע ותתר ותקמ ללקט ויצו בעז את נעריו לאמר גמ בינ העמרים 
תלקט ולא תכלימוה וגם של תשלו לה מנ הצבתים ועזבתם ולקטה 
ולא תגערו בה ותלקט בשדה עד הערב ותחבט את אשר לקטה ויהי 
כאיפה שערים ותשא ותבוא העיר ותרא חמותה את אשר לקטה ותוצא 
ותתנ לה את אשר הותרה משבעה ותאמר לה חמותה איפה לקטת 
היום ואנה עשית יהי מכירכ ברוכ ותגד לחמותה את אשר עשתה עמו 
ותאמר שמ האיש אשר עשיתי עמו היום בעז ותאמר נעמי לכלתה ברוכ 
הוא ליהוה אשר לא עזב חסדו את החיים ואת המתים ותאמר לה נעמי 
קרוב לנו האיש מגאלנו הוא ותאמר רות המואביה גמ כי אמר אלי עמ 
הנערים אשר לי תדבקינ עד אמ כלו את כל הקציר אשר לי ותאמר 
נעמי אל רות כלתה טוב בתי כי תצאי עם נערותיו ולא יפגעו בכ בשדה 
אחר ותדבק בנערות בעז ללקט עד כלות קציר השערים וקציר החטים 
ותשב את חמותה ותאמר לה נעמי חמותה בתי הלא אבקש לכ מנוח 
אשר ייטב לכ ועתה הלא בעז מדעתנו אשר היית את נערותיו הנה הוא 
זרה את גרנ השערים הלילה ורחצת וסכת ושמת שמלתכ שמלתיכ 


עליכ וירדתי וירדת הגרנ אל תודעי לאיש עד כלתו לאכל ולשתות ויהי 
בשכבו וידעת את המקום אשר ישכב שמ ובאת וגלית מרגלתיו ושכבתי 
ושכבת והוא יגיד לכ את אשר תעשינ ותאמר אליה כל אשר תאמרי 
אלי אעשה ותרד הגרנ ותעש ככל אשר צותה חמותה ויאכל בעז וישת 
וייטב לבו ויבא לשכב בקצה הערמה ותבא בלט ותגל מרגלתיו ותשכב 
ויהי בחצי הלילה ויחרד האיש וילפת והנה אשה שכבת מרגלתיו ויאמר 
מי את ותאמר אנכי רות אמתכ ופרשת כנפכ על אמתכ כי גאל אתה 
ויאמר ברוכה את ליהוה בתי היטבת חסדכ האחרונ מנ הראשונ לבלתי 
לכת אחרי הבחורים אמ דל ואמ עשיר ועתה בתי אל תיראי כל אשר 
תאמרי אעשה לכ כי יודע כל שער עמי כי אשת חיל את ועתה כי אמנמ 
כי אמ גאל אנכי וגם יש גאל קרוב ממני ליני הלילה והיה בבקר אמ 
יגאלכ טוב יגאל ואם לא יחפצ לגאלכ וגאלתיכ אנכי חי יהוה שכבי עד 
הבקר ותשכב מרגלתו מרגלותיו עד הבקר ותקם בטרומ בטרם יכיר 
איש את רעהו ויאמר אל יודע כי באה האשה הגרנ ויאמר הבי המטפחת 
אשר עליכ ואחזי בה ותאחז בה וימד שש שערים וישת עליה ויבא העיר 
ותבוא אל חמותה ותאמר מי את בתי ותגד לה את כל אשר עשה לה 
האיש ותאמר שש השערים האלה נתנ לי כי אמר אלי אל תבואי ריקם 
אל חמותכ ותאמר שבי בתי עד אשר תדעינ איכ יפל דבר כי לא ישקט 
האיש כי אמ כלה הדבר היום ובעז עלה השער וישב שמ והנה הגאל 
עבר אשר דבר בעז ויאמר סורה שבה פה פלני אלמני ויסר וישב ויקח 
עשרה אנשים מזקני העיר ויאמר שבו פה וישבו ויאמר לגאל חלקת 
השדה אשר לאחינו לאלימלכ מכרה נעמי השבה משדה מואב ואני 
אמרתי אגלה אזנכ לאמר קנה נגד הישבים ונגד זקני עמי אמ תגאל 
גאל ואמ לא יגאל הגידה לי ואדע ואדעה כי אינ זולתכ לגאול ואנכי 
אחריכ ויאמר אנכי אגאל ויאמר בעז ביום קנותכ השדה מיד נעמי ומאת 
רות המואביה אשת המת קניתי קניתה להקים שמ המת על נחלתו 
ויאמר הגאל לא אוכל לגאול לגאל לי פנ אשחית את נחלתי גאל לכ 
אתה את גאלתי כי לא אוכל לגאל וזאת לפנים בישראל על הגאולה 
ועל התמורה לקים כל דבר שלפ איש נעלו ונתנ לרעהו וזאת התעודה 
בישראל ויאמר הגאל לבעז קנה לכ וישלפ נעלו ויאמר בעז לזקנים 
וכל העם עדים אתמ היום כי קניתי את כל אשר לאלימלכ ואת כל 
אשר לכליונ ומחלונ מיד נעמי וגם את רות המאביה אשת מחלונ קניתי 
לי לאשה להקים שמ המת על נחלתו ולא יכרת שמ המת מעם אחיו 
ומשער מקומו עדים אתמ היום ויאמרו כל העם אשר בשער והזקנים 
עדים יתנ יהוה את האשה הבאה אל ביתכ כרחל וכלאה אשר בנו 
שתיהם את בית ישראל ועשה חיל באפרתה וקרא שמ בבית לחם ויהי 
ביתכ כבית פרצ אשר ילדה תמר ליהודה מנ הזרע אשר יתנ יהוה לכ 
מנ הנערה הזאת ויקח בעז את רות ותהי לו לאשה ויבא אליה ויתנ 
יהוה לה הריונ ותלד בנ ותאמרנה הנשים אל נעמי ברוכ יהוה אשר לא 
השבית לכ גאל היום ויקרא שמו בישראל והיה לכ למשיב נפש ולכלכל 
את שיבתכ כי כלתכ אשר אהבתכ ילדתו אשר היא טובה לכ משבעה 
בנים ותקח נעמי את הילד ותשתהו בחיקה ותהי לו לאמנת ותקראנה 
לו השכנות שמ לאמר ילד בנ לנעמי ותקראנה שמו עובד הוא אבי ישי 
אבי דוד ואלה תולדות פרצ פרצ הוליד את חצרונ וחצרונ הוליד את 
רמ ורמ הוליד את עמינדב ועמינדב הוליד את נחשונ ונחשונ הוליד את 
שלמה ושלמונ הוליד את בעז ובעז הוליד את עובד ועבד הוליד את ישי 
וישי הוליד את דוד 


איכה ישבה בדד העיר רבתי עמ היתה כאלמנה רבתי בגוים שרתי 
במדינות היתה למס בכו תבכה בלילה ודמעתה על לחיה אינ לה מנחמ 
מכל אהביה כל רעיה בגדו בה היו לה לאיבים גלתה יהודה מעני ומרב 


עבדה היא ישבה בגוים לא מצאה מנוח כל רדפיה השיגוה בינ המצרים 
דרכי ציונ אבלות מבלי באי מועד כל שעריה שוממינ כהניה נאנחים 
בתולתיה נוגות והיא מר לה היו צריה לראש איביה שלו כי יהוה הוגה 
על רב פשעיה עולליה הלכו שבי לפני צר ויצא מנ בת מבת ציונ כל 
הדרה היו שריה כאילים לא מצאו מרעה וילכו בלא כח לפני רודפ 
זכרה ירושלם ימי עניה ומרודיה כל מחמדיה אשר היו מימי קדם בנפל 
עמה ביד צר ואינ עוזר לה ראוה צרים שחקו על משבתה חטא חטאה 
ירושלם על כנ לנידה היתה כל מכבדיה הזילוה כי ראו ערותה גמ היא 
נאנחה ותשב אחור טמאתה בשוליה לא זכרה אחריתה ותרד פלאים 
אינ מנחמ לה ראה יהוה את עניי כי הגדיל אויב ידו פרש צר על כל 
מחמדיה כי ראתה גוים באו מקדשה אשר צויתה לא יבאו בקהל לכ כל 
עמה נאנחים מבקשים לחמ נתנו מחמודיהם מחמדיהם באכל להשיב 
נפש ראה יהוה והביטה כי הייתי זוללה לוא אליכם כל עברי דרכ הביטו 
וראו אמ יש מכאוב כמכאבי אשר עולל לי אשר הוגה יהוה ביום חרונ אפו 
ממרום שלח אש בעצמתי וירדנה פרש רשת לרגלי השיבני אחור נתנני 
שממה כל היום דוה נשקד על פשעי בידו ישתרגו עלו על צוארי הכשיל 
כחי נתנני אדני בידי לא אוכל קום סלה כל אבירי אדני בקרבי קרא עלי 
מועד לשבר בחורי גת דרכ אדני לבתולת בת יהודה על אלה אני בוכיה 
עיני עיני ירדה מים כי רחק ממני מנחם משיב נפשי היו בני שוממים כי 
גבר אויב פרשה ציונ בידיה אינ מנחם לה צוה יהוה ליעקב סביביו צריו 
היתה ירושלם לנדה ביניהם צדיק הוא יהוה כי פיהו מריתי שמעו נא כל 
עמים העמים וראו מכאבי בתולתי ובחורי הלכו בשבי קראתי למאהבי 
המה רמוני כהני וזקני בעיר גועו כי בקשו אכל למו וישיבו את נפשם ראה 
יהוה כי צר לי מעי חמרמרו נהפכ לבי בקרבי כי מרו מריתי מחוצ שכלה 
חרב בבית כמות שמעו כי נאנחה אני אינ מנחמ לי כל איבי שמעו רעתי 
ששו כי אתה עשית הבאת יום קראת ויהיו כמוני תבא כל רעתם לפניכ 
ועולל למו כאשר עוללת לי על כל פשעי כי רבות אנחתי ולבי דוי איכה 
יעיב באפו אדני את בת ציונ השליכ משמים ארצ תפארת ישראל ולא 
זכר הדם רגליו ביום אפו בלע אדני לא ולא חמל את כל נאות יעקב 
הרס בעברתו מבצרי בת יהודה הגיע לארצ חלל ממלכה ושריה גדע 
בחרי אפ כל קרנ ישראל השיב אחור ימינו מפני אויב ויבער ביעקב כאש 
להבה אכלה סביב דרכ קשתו כאויב נצב ימינו כצר ויהרג כל מחמדי 
עינ באהל בת ציונ שפכ כאש חמתו היה אדני כאויב בלע ישראל בלע 
כל ארמנותיה שחת מבצריו וירב בבת יהודה תאניה ואניה ויחמס כגנ 
שכו שחת מועדו שכח יהוה בציונ מועד ושבת וינאצ בזעם אפו מלכ 
וכהנ זנח אדני מזבחו נאר מקדשו הסגיר ביד אויב חומת ארמנותיה קול 
נתנו בבית יהוה כיום מועד חשב יהוה להשחית חומת בת ציונ נטה קו 
לא השיב ידו מבלע ויאבל חל וחומה יחדו אמללו טבעו בארצ שעריה 
אבד ושבר בריחיה מלכה ושריה בגוים אינ תורה גם נביאיה לא מצאו 
חזונ מיהוה ישבו לארצ ידמו זקני בת ציונ העלו עפר על ראשמ חגרו 
שקים הורידו לארצ ראשנ בתולת ירושלם כלו בדמעות עיני חמרמרו 
מעי נשפכ לארצ כבדי על שבר בת עמי בעטפ עולל ויונק ברחבות קריה 
לאמתם יאמרו איה דגנ ויינ בהתעטפמ כחלל ברחבות עיר בהשתפכ 
נפשם אל חיק אמתם מה אעידכ מה אדמה לכ הבת ירושלמ מה אשוה 
לכ ואנחמכ בתולת בת ציונ כי גדול כים שברכ מי ירפא לכ נביאיכ 
חזו לכ שוא ותפל ולא גלו על עונכ להשיב שביתכ שבותכ ויחזו לכ 
משאות שוא ומדוחים ספקו עליכ כפים כל עברי דרכ שרקו וינעו ראשמ 
על בת ירושלם הזאת העיר שיאמרו כלילת יפי משוש לכל הארצ פצו 
עליכ פיהם כל אויביכ שרקו ויחרקו שנ אמרו בלענו אכ זה היום שקוינהו 
מצאנו ראינו עשה יהוה אשר זממ בצע אמרתו אשר צוה מימי קדם הרס 


ולא חמל וישמח עליכ אויב הרים קרנ צריכ צעק לבם אל אדני חומת 
בת ציונ הורידי כנחל דמעה יומם ולילה אל תתני פוגת לכ אל תדמ בת 
עינכ קומי רני בליל בלילה לראש אשמרות שפכי כמים לבכ נכח פני 
אדני שאי אליו כפיכ על נפש עולליכ העטופים ברעב בראש כל חוצות 
ראה יהוה והביטה למי עוללת כה אמ תאכלנה נשים פרים עללי טפחים 
אם יהרג במקדש אדני כהנ ונביא שכבו לארצ חוצות נער וזקנ בתולתי 
ובחורי נפלו בחרב הרגת ביום אפכ טבחת לא חמלת תקרא כיום מועד 
מגורי מסביב ולא היה ביום אפ יהוה פליט ושריד אשר טפחתי ורביתי 
איבי כלם אני הגבר ראה עני בשבט עברתו אותי נהג וילכ חשכ ולא 
אור אכ בי ישב יהפכ ידו כל היום בלה בשרי ועורי שבר עצמותי בנה עלי 
ויקפ ראש ותלאה במחשכים הושיבני כמתי עולם גדר בעדי ולא אצא 
הכביד נחשתי גמ כי אזעק ואשוע שתמ תפלתי גדר דרכי בגזית נתיבתי 
עוה דב ארב הוא לי אריה ארי במסתרים דרכי סורר ויפשחני שמני שממ 
דרכ קשתו ויציבני כמטרא לחצ הביא בכליותי בני אשפתו הייתי שחק 
לכל עמי נגינתם כל היום השביעני במרורים הרוני לענה ויגרס בחצצ 
שני הכפישני באפר ותזנח משלום נפשי נשיתי טובה ואמר אבד נצחי 
ותוחלתי מיהוה זכר עניי ומרודי לענה וראש זכור תזכור ותשיח ותשוח 
עלי נפשי זאת אשיב אל לבי על כנ אוחיל חסדי יהוה כי לא תמנו כי לא 
כלו רחמיו חדשים לבקרים רבה אמונתכ חלקי יהוה אמרה נפשי על כנ 
אוחיל לו טוב יהוה לקוו לנפש תדרשנו טוב ויחיל ודומם לתשועת יהוה 
טוב לגבר כי ישא על בנעוריו ישב בדד וידם כי נטל עליו יתנ בעפר 
פיהו אולי יש תקוה יתנ למכהו לחי ישבע בחרפה כי לא יזנח לעולם 
אדני כי אמ הוגה ורחם כרב חסדו חסדיו כי לא ענה מלבו ויגה בני איש 
לדכא תחת רגליו כל אסירי ארצ להטות משפט גבר נגד פני עליונ 
לעות אדם בריבו אדני לא ראה מי זה אמר ותהי אדני לא צוה מפי 
עליונ לא תצא הרעות והטוב מה יתאוננ אדם חי גבר על חטאו חטאיו 
נחפשה דרכינו ונחקרה ונשובה עד יהוה נשא לבבנו אל כפים אל אל 
בשמים נחנו פשענו ומרינו אתה לא סלחת סכתה באפ ותרדפנו הרגת 
לא חמלת סכותה בעננ לכ מעבור תפלה סחי ומאוס תשימנו בקרב 
העמים פצו עלינו פיהם כל איבינו פחד ופחת היה לנו השאת והשבר 
פלגי מים תרד עיני על שבר בת עמי עיני נגרה ולא תדמה מאינ הפגות 
עד ישקיפ וירא יהוה משמים עיני עוללה לנפשי מכל בנות עירי צוד צדוני 
כצפור איבי חנם צמתו בבור חיי וידו אבנ בי צפו מים על ראשי אמרתי 
נגזרתי קראתי שמכ יהוה מבור תחתיות קולי שמעת אל תעלם אזנכ 
לרוחתי לשועתי קרבת ביום אקראכ אמרת אל תירא רבת אדני ריבי 
נפשי גאלת חיי ראיתה יהוה עותתי שפטה משפטי ראיתה כל נקמתמ 
כל מחשבתם לי שמעת חרפתמ יהוה כל מחשבתמ עלי שפתי קמי 
והגיונם עלי כל היום שבתם וקימתם הביטה אני מנגינתם תשיב להמ 
גמול יהוה כמעשה ידיהם תתנ להמ מגנת לב תאלתכ להמ תרדפ 
באפ ותשמידם מתחת שמי יהוה איכה יועם זהב ישנא הכתמ הטוב 
תשתפכנה אבני קדש בראש כל חוצות בני ציונ היקרים המסלאים 
בפז איכה נחשבו לנבלי חרש מעשה ידי יוצר גם תנינ תנים חלצו שד 
היניקו גוריהנ בת עמי לאכזר כי ענים כיענים במדבר דבק לשונ יונק אל 
חכו בצמא עוללים שאלו לחם פרש אינ להם האכלים למעדנים נשמו 
בחוצות האמנים עלי תולע חבקו אשפתות ויגדל עונ בת עמי מחטאת 
סדם ההפוכה כמו רגע ולא חלו בה ידים זכו נזיריה משלג צחו מחלב 
אדמו עצם מפנינים ספיר גזרתם חשכ משחור תארם לא נכרו בחוצות 
צפד עורם על עצמם יבש היה כעצ טובים היו חללי חרב מחללי רעב 
שהם יזובו מדקרים מתנובת שדי ידי נשים רחמניות בשלו ילדיהנ היו 
לברות למו בשבר בת עמי כלה יהוה את חמתו שפכ חרונ אפו ויצת אש 


בציונ ותאכל יסודתיה לא האמינו מלכי ארצ וכל כל ישבי תבל כי יבא 
צר ואויב בשערי ירושלם מחטאת נביאיה עונות כהניה השפכים בקרבה 
דמ צדיקים נעו עורים בחוצות נגאלו בדם בלא יוכלו יגעו בלבשיהם 
סורו טמא קראו למו סורו סורו אל תגעו כי נצו גם נעו אמרו בגוים לא 
יוסיפו לגור פני יהוה חלקם לא יוסיפ להביטם פני כהנים לא נשאו זקנים 
וזקנים לא חננו עודינה עודינו תכלינה עינינו אל עזרתנו הבל בצפיתנו 
צפינו אל גוי לא יושע צדו צעדינו מלכת ברחבתינו קרב קצינו מלאו ימינו 
כי בא קצינו קלים היו רדפינו מנשרי שמים על ההרים דלקנו במדבר 
ארבו לנו רוח אפינו משיח יהוה נלכד בשחיתותם אשר אמרנו בצלו 
נחיה בגוים שישי ושמחי בת אדום יושבתי יושבת בארצ עוצ גם עליכ 
תעבר כוס תשכרי ותתערי תמ עונכ בת ציונ לא יוסיפ להגלותכ פקד 
עונכ בת אדום גלה על חטאתיכ זכר יהוה מה היה לנו הביט הביטה 
וראה את חרפתנו נחלתנו נהפכה לזרים בתינו לנכרים יתומים היינו אינ 
ואינ אב אמתינו כאלמנות מימינו בכספ שתינו עצינו במחיר יבאו על 
צוארנו נרדפנו יגענו לא ולא הונח לנו מצרים נתנו יד אשור לשבע לחמ 
אבתינו חטאו אינם ואינם אנחנו ואנחנו עונתיהם סבלנו עבדים משלו 
בנו פרק אינ מידם בנפשנו נביא לחמנו מפני חרב המדבר עורנו כתנור 
נכמרו מפני זלעפות רעב נשים בציונ ענו בתלת בערי יהודה שרים בידמ 
נתלו פני זקנים לא נהדרו בחורים טחונ נשאו ונערים בעצ כשלו זקנים 
משער שבתו בחורים מנגינתם שבת משוש לבנו נהפכ לאבל מחלנו 
נפלה עטרת ראשנו אוי נא לנו כי חטאנו על זה היה דוה לבנו על אלה 
חשכו עינינו על הר ציונ ששמם שועלים הלכו בו אתה יהוה לעולמ תשב 
כסאכ לדר ודור למה לנצח תשכחנו תעזבנו לארכ ימים השיבנו יהוה 
אליכ ונשוב ונשובה חדש ימינו כקדם כי אמ מאס מאסתנו קצפת עלינו 
עד מאד 


דברי קהלת בנ דוד מלכ בירושלם הבל הבלים אמר קהלת הבל 
הבלים הכל הבל מה יתרונ לאדם בכל עמלו שיעמל תחת השמש דור 
הלכ ודור בא והארצ לעולם עמדת וזרח השמש ובא השמש ואל מקומו 
שואפ זורח הוא שם הולכ אל דרום וסובב אל צפונ סובב סבב הולכ 
הרוח ועל סביבתיו שב הרוח כל הנחלים הלכים אל הים והים איננו 
מלא אל מקום שהנחלים הלכים שמ המ שבים ללכת כל הדברים 
יגעים לא יוכל איש לדבר לא תשבע עינ לראות ולא תמלא אזנ משמע 
מה שהיה הוא שיהיה ומה שנעשה הוא שיעשה ואינ כל חדש תחת 
השמש יש דבר שיאמר ראה זה חדש הוא כבר היה לעלמים אשר היה 
מלפננו אינ זכרונ לראשנים וגם לאחרנים שיהיו לא יהיה להם זכרונ 
עם שיהיו לאחרנה אני קהלת הייתי מלכ על ישראל בירושלם ונתתי 
את לבי לדרוש ולתור בחכמה על כל אשר נעשה תחת השמים הוא 
ענינ רע נתנ אלהים לבני האדם לענות בו ראיתי את כל המעשים 
שנעשו תחת השמש והנה הכל הבל ורעות רוח מעות לא יוכל לתקנ 
וחסרונ לא יוכל להמנות דברתי אני עם לבי לאמר אני הנה הגדלתי 
והוספתי חכמה על כל אשר היה לפני על ירושלמם ולבי ראה הרבה 
חכמה ודעת ואתנה לבי לדעת חכמה ודעת הוללות ושכלות ידעתי 
שגמ זה הוא רעיונ רוח כי ברב חכמה רב כעס ויוסיפ דעת יוסיפ מכאוב 
אמרתי אני בלבי לכה נא אנסכה בשמחה וראה בטוב והנה גמ הוא הבל 
לשחוק אמרתי מהולל ולשמחה מה זה עשה תרתי בלבי למשוכ ביינ 
את בשרי ולבי נהג בחכמה ולאחז בסכלות עד אשר אראה אי זה טוב 
לבני האדם אשר יעשו תחת השמים מספר ימי חייהם הגדלתי מעשי 
בניתי לי בתימ נטעתי לי כרמים עשיתי לי גנות ופרדסים ונטעתי בהמ 
עצ כל פרי עשיתי לי ברכות מים להשקות מהם יער צומח עצים קניתי 
עבדים ושפחות ובני בית היה לי גמ מקנה בקר וצאנ הרבה היה לי מכל 


שהיו לפני בירושלם כנסתי לי גם כספ וזהב וסגלת מלכים והמדינות 
עשיתי לי שרים ושרות ותענוגת בני האדמ שדה ושדות וגדלתי והוספתי 
מכל שהיה לפני בירושלם אפ חכמתי עמדה לי וכל אשר שאלו עיני 
לא אצלתי מהם לא מנעתי את לבי מכל שמחה כי לבי שמח מכל 
עמלי וזה היה חלקי מכל עמלי ופניתי אני בכל מעשי שעשו ידי ובעמל 
שעמלתי לעשות והנה הכל הבל ורעות רוח ואינ יתרונ תחת השמש 
ופניתי אני לראות חכמה והוללות וסכלות כי מה האדם שיבוא אחרי 
המלכ את אשר כבר עשוהו וראיתי אני שיש יתרונ לחכמה מנ הסכלות 
כיתרונ האור מנ החשכ החכם עיניו בראשו והכסיל בחשכ הולכ וידעתי 
גמ אני שמקרה אחד יקרה את כלמ ואמרתי אני בלבי כמקרה הכסיל 
גמ אני יקרני ולמה חכמתי אני אז יותר ודברתי בלבי שגמ זה הבל כי אינ 
זכרונ לחכם עמ הכסיל לעולם בשכבר הימים הבאים הכל נשכח ואיכ 
ימות החכם עם הכסיל ושנאתי את החיים כי רע עלי המעשה שנעשה 
תחת השמש כי הכל הבל ורעות רוח ושנאתי אני את כל עמלי שאני 
עמל תחת השמש שאניחנו לאדם שיהיה אחרי ומי יודע החכם יהיה או 
סכל וישלט בכל עמלי שעמלתי ושחכמתי תחת השמש גמ זה הבל 
וסבותי אני ליאש את לבי על כל העמל שעמלתי תחת השמש כי יש 
אדם שעמלו בחכמה ובדעת ובכשרונ ולאדם שלא עמל בו יתננו חלקו 
גמ זה הבל ורעה רבה כי מה הוה לאדם בכל עמלו וברעיונ לבו שהוא 
עמל תחת השמש כי כל ימיו מכאבים וכעס ענינו גם בלילה לא שכב 
לבו גמ זה הבל הוא אינ טוב באדם שיאכל ושתה והראה את נפשו 
טוב בעמלו גם זה ראיתי אני כי מיד האלהים היא כי מי יאכל ומי יחוש 
חוצ ממני כי לאדם שטוב לפניו נתנ חכמה ודעת ושמחה ולחוטא נתנ 
ענינ לאסופ ולכנוס לתת לטוב לפני האלהים גמ זה הבל ורעות רוח 
לכל זמנ ועת לכל חפצ תחת השמים עת ללדת ועת למות עת לטעת 
ועת לעקור נטוע עת להרוג ועת לרפוא עת לפרוצ ועת לבנות עת 
לבכות ועת לשחוק עת ספוד ועת רקוד עת להשליכ אבנים ועת כנוס 
אבנים עת לחבוק ועת לרחק מחבק עת לבקש ועת לאבד עת לשמור 
ועת להשליכ עת לקרוע ועת לתפור עת לחשות ועת לדבר עת לאהב 
ועת לשנא עת מלחמה ועת שלום מה יתרונ העושה באשר הוא עמל 
ראיתי את הענינ אשר נתנ אלהים לבני האדם לענות בו את הכל עשה 
יפה בעתו גמ את העלמם נתנ בלבמ מבלי אשר לא ימצא האדמ את 
המעשה אשר עשה האלהים מראש ועד סופ ידעתי כי אינ טוב במ כי 
אמ לשמוח ולעשות טוב בחייו וגם כל האדם שיאכל ושתה וראה טוב 
בכל עמלו מתת אלהים היא ידעתי כי כל אשר יעשה האלהים הוא יהיה 
לעולם עליו אינ להוסיפ וממנו אינ לגרע והאלהים עשה שיראו מלפניו 
מה שהיה כבר הוא ואשר להיות כבר היה והאלהים יבקש את נרדפ 
ועוד ראיתי תחת השמש מקומ המשפט שמה הרשע ומקומ הצדק שמה 
הרשע אמרתי אני בלבי את הצדיק ואת הרשע ישפט האלהים כי עת 
לכל חפצ ועל כל המעשה שמ אמרתי אני בלבי על דברת בני האדמ 
לברם האלהים ולראות שהמ בהמה המה להם כי מקרה בני האדם 
ומקרה הבהמה ומקרה אחד להמ כמות זה כנ מות זה ורוח אחד לכל 
ומותר האדמ מנ הבהמה אינ כי הכל הבל הכל הולכ אל מקום אחד 
הכל היה מנ העפר והכל שב אל העפר מי יודע רוח בני האדם העלה 
היא למעלה ורוח הבהמה הירדת היא למטה לארצ וראיתי כי אינ טוב 
מאשר ישמח האדם במעשיו כי הוא חלקו כי מי יביאנו לראות במה 
שיהיה אחריו ושבתי אני ואראה את כל העשקים אשר נעשים תחת 
השמש והנה דמעת העשקים ואינ להם מנחם ומיד עשקיהם כח ואינ 
להמ מנחם ושבח אני את המתים שכבר מתו מנ החיים אשר המה חיים 
עדנה וטוב משניהם את אשר עדנ לא היה אשר לא ראה את המעשה 


הרע אשר נעשה תחת השמש וראיתי אני את כל עמל ואת כל כשרונ 
המעשה כי היא קנאת איש מרעהו גם זה הבל ורעות רוח הכסיל חבק 
את ידיו ואכל את בשרו טוב מלא כפ נחת ממלא חפנים עמל ורעות 
רוח ושבתי אני ואראה הבל תחת השמש יש אחד ואינ שני גם בנ ואח 
אינ לו ואינ קצ לכל עמלו גמ עיניו עינו לא תשבע עשר ולמי אני עמל 
ומחסר את נפשי מטובה גמ זה הבל וענינ רע הוא טובים השנים מנ 
האחד אשר יש להמ שכר טוב בעמלםמ כי אמ יפלו האחד יקים את 
חברו ואילו האחד שיפול ואינ שני להקימו גם אם ישכבו שנים וחמ להמ 
ולאחד איכ יחמ ואם יתקפו האחד השנים יעמדו נגדו והחוט המשלש 
לא במהרה ינתק טוב ילד מסכנ וחכם ממלכ זקנ וכסיל אשר לא ידע 
להזהר עוד כי מבית הסורים יצא למלכ כי גמ במלכותו נולד רש ראיתי 
את כל החיים המהלכים תחת השמש עמ הילד השני אשר יעמד תחתיו 
אינ קצ לכל העם לכל אשר היה לפניהם גמ האחרונים לא ישמחו בו כי 
גמ זה הבל ורעיונ רוח שמר רגליכ רגלכ כאשר תלכ אל בית האלהים 
וקרוב לשמע מתת הכסילים זבח כי אינם יודעים לעשות רע אל תבהל 
על פיכ ולבכ אל ימהר להוציא דבר לפני האלהים כי האלהים בשמים 
ואתה על הארצ על כנ יהיו דבריכ מעטים כי בא החלום ברב ענינ וקול 
כסיל ברב דברים כאשר תדר נדר לאלהים אל תאחר לשלמו כי אינ 
חפצ בכסילים את אשר תדר שלם טוב אשר לא תדר משתדור ולא 
תשלם אל תתנ את פיכ לחטיא את בשרכ ואל תאמר לפני המלאכ כי 
שגגה היא למה יקצפ האלהים על קולכ וחבל את מעשה ידיכ כי ברב 
חלמות והבלים ודברים הרבה כי את האלהים ירא אמ עשק רש וגזל 
משפט וצדק תראה במדינה אל תתמה על החפצ כי גבה מעל גבה 
שמר וגבהים עליהמ ויתרונ ארצ בכל היא הוא מלכ לשדה נעבד אהב 
כספ לא ישבע כספ ומי אהב בהמונ לא תבואה גמ זה הבל ברבות 
הטובה רבו אוכליה ומה כשרונ לבעליה כי אמ ראית ראות עיניו מתוקה 
שנת העבד אמ מעט ואמ הרבה יאכל והשבע לעשיר איננו מניח לו 
לישונ יש רעה חולה ראיתי תחת השמש עשר שמור לבעליו לרעתו 
ואבד העשר ההוא בענינ רע והוליד בנ ואינ בידו מאומה כאשר יצא 
מבטנ אמו ערום ישוב ללכת כשבא ומאומה לא ישא בעמלו שילכ בידו 
וגם זה רעה חולה כל עמת שבא כנ ילכ ומה יתרונ לו שיעמל לרוח 
גמ כל ימיו בחשכ יאכל וכעס הרבה וחליו וקצפ הנה אשר ראיתי אני 
טוב אשר יפה לאכול ולשתות ולראות טובה בכל עמלו שיעמל תחת 
השמש מספר ימי חיו חייו אשר נתנ לו האלהים כי הוא חלקו גמ כל 
האדם אשר נתנ לו האלהים עשר ונכסים והשליטו לאכל ממנו ולשאת 
את חלקו ולשמח בעמלו זה מתת אלהים היא כי לא הרבה יזכר את ימי 
חייו כי האלהים מענה בשמחת לבו יש רעה אשר ראיתי תחת השמש 
ורבה היא על האדם איש אשר יתנ לו האלהים עשר ונכסים וכבוד ואיננו 
חסר לנפשו מכל אשר יתאוה ולא ישליטנו האלהים לאכל ממנו כי איש 
נכרי יאכלנו זה הבל וחלי רע הוא אם יוליד איש מאה ושנים רבות יחיה 
ורב שיהיו ימי שניו ונפשו לא תשבע מנ הטובה וגם קבורה לא היתה 
לו אמרתי טוב ממנו הנפל כי בהבל בא ובחשכ ילכ ובחשכ שמו יכסה 
גמ שמש לא ראה ולא ידע נחת לזה מזה ואלו חיה אלפ שנים פעמים 
וטובה לא ראה הלא אל מקום אחד הכל הולכ כל עמל האדם לפיהו 
וגם הנפש לא תמלא כי מה יותר לחכם מנ הכסיל מה לעני יודע להלכ 
נגד החיים טוב מראה עינים מהלכ נפש גמ זה הבל ורעות רוח מה 
שהיה כבר נקרא שמו ונודע אשר הוא אדם ולא יוכל לדינ עמ שהתקיפ 
שתקיפ ממנו כי יש דברים הרבה מרבים הבל מה יתר לאדם כי מי 
יודע מה טוב לאדם בחיים מספר ימי חיי הבלו ויעשם כצל אשר מי יגיד 
לאדם מה יהיה אחריו תחת השמש טוב שמ משמנ טוב ויום המות מיום 


הולדו טוב ללכת אל בית אבל מלכת אל בית משתה באשר הוא סופ 
כל האדםמ והחי יתנ אל לבו טוב כעס משחק כי ברע פנים ייטב לב לב 
חכמים בבית אבל ולב כסילים בבית שמחה טוב לשמע גערת חכמ 
מאיש שמע שיר כסילים כי כקול הסירים תחת הסיר כנ שחק הכסיל 
וגם זה הבל כי העשק יהולל חכמ ויאבד את לב מתנה טוב אחרית 
דבר מראשיתו טוב ארכ רוח מגבה רוח אל תבהל ברוחכ לכעוס כי 
כעס בחיק כסילים ינוח אל תאמר מה היה שהימים הראשנים היו טובים 
מאלה כי לא מחכמה שאלת על זה טובה חכמה עמ נחלה ויתר לראי 
השמש כי בצל החכמה בצל הכספ ויתרונ דעת החכמה תחיה בעליה 
ראה את מעשה האלהים כי מי יוכל לתקנ את אשר עותו ביום טובה היה 
בטוב וביום רעה ראה גמ את זה לעמת זה עשה האלהים על דברת 
שלא ימצא האדם אחריו מאומה את הכל ראיתי בימי הבלי יש צדיק 
אבד בצדקו ויש רשע מאריכ ברעתו אל תהי צדיק הרבה ואל תתחכמ 
יותר למה תשוממ אל תרשע הרבה ואל תהי סכל למה תמות בלא 
עתכ טוב אשר תאחז בזה וגם מזה אל תנח את ידכ כי ירא אלהים 
יצא את כלמ החכמה תעז לחכם מעשרה שליטים אשר היו בעיר כי 
אדם אינ צדיק בארצ אשר יעשה טוב ולא יחטא גמ לכל הדברים אשר 
ידברו אל תתנ לבכ אשר לא תשמע את עבדכ מקללכ כי גמ פעמים 
רבות ידע לבכ אשר גמ את אתה קללת אחרים כל זה נסיתי בחכמה 
אמרתי אחכמה והיא רחוקה ממני רחוק מה שהיה ועמק עמק מי ימצאנו 
סבותי אני ולבי לדעת ולתור ובקש חכמה וחשבונ ולדעת רשע כסל 
והסכלות הוללות ומוצא אני מר ממות את האשה אשר היא מצודים 
וחרמים לבה אסורים ידיה טוב לפני האלהים ימלט ממנה וחוטא ילכד 
בה ראה זה מצאתי אמרה קהלת אחת לאחת למצא חשבונ אשר עוד 
בקשה נפשי ולא מצאתי אדם אחד מאלפ מצאתי ואשה בכל אלה 
לא מצאתי לבד ראה זה מצאתי אשר עשה האלהים את האדם ישר 
והמה בקשו חשבנות רבים מי כהחכמ ומי יודע פשר דבר חכמת אדמ 
תאיר פניו ועז פניו ישנא אני פי מלכ שמור ועל דברת שבועת אלהים 
אל תבהל מפניו תלכ אל תעמד בדבר רע כי כל אשר יחפצ יעשה 
באשר דבר מלכ שלטונ ומי יאמר לו מה תעשה שומר מצוה לא ידע 
דבר רע ועת ומשפט ידע לב חכמ כי לכל חפצ יש עת ומשפט כי רעת 
האדם רבה עליו כי איננו ידע מה שיהיה כי כאשר יהיה מי יגיד לו אינ 
אדם שליט ברוח לכלוא את הרוח ואינ שלטונ ביום המות ואינ משלחת 
במלחמה ולא ימלט רשע את בעליו את כל זה ראיתי ונתונ את לבי 
לכל מעשה אשר נעשה תחת השמש עת אשר שלט האדמ באדמ 
לרע לו ובכנ ראיתי רשעים קברים ובאו וממקום קדוש יהלכו וישתכחו 
בעיר אשר כנ עשו גם זה הבל אשר אינ נעשה פתגמ מעשה הרעה 
מהרה על כנ מלא לב בני האדם בהם לעשות רע אשר חטא עשה רע 
מאת ומאריכ לו כי גם יודע אני אשר יהיה טוב ליראי האלהים אשר ייראו 
מלפניו וטוב לא יהיה לרשע ולא יאריכ ימים כצל אשר איננו ירא מלפני 
אלהים יש הבל אשר נעשה על הארצ אשר יש צדיקים אשר מגיע 
אלהמ כמעשה הרשעים ויש רשעים שמגיע אלהמ כמעשה הצדיקים 
אמרתי שגם זה הבל ושבחתי אני את השמחה אשר אינ טוב לאדמ 
תחת השמש כי אמ לאכול ולשתות ולשמוח והוא ילונו בעמלו ימי חייו 
אשר נתנ לו האלהים תחת השמש כאשר נתתי את לבי לדעת חכמה 
ולראות את הענינ אשר נעשה על הארצ כי גם ביום ובלילה שנה בעיניו 
איננו ראה וראיתי את כל מעשה האלהים כי לא יוכל האדם למצוא את 
המעשה אשר נעשה תחת השמש בשל אשר יעמל האדם לבקש ולא 
ימצא וגם אם יאמר החכם לדעת לא יוכל למצא כי את כל זה נתתי אל 
לבי ולבור את כל זה אשר הצדיקים והחכמים ועבדיהם ביד האלהים 


גמ אהבה גמ שנאה אינ יודע האדמ הכל לפניהם הכל כאשר לכל 
מקרה אחד לצדיק ולרשע לטוב ולטהור ולטמא ולזבח ולאשר איננו 
זבח כטוב כחטא הנשבע כאשר שבועה ירא זה רע בכל אשר נעשה 
תחת השמש כי מקרה אחד לכל וגם לב בני האדם מלא רע והוללות 
בלבבם בחייהמם ואחריו אל המתים כי מי אשר יבחר יחבר אל כל החיים 
יש בטחונ כי לכלב חי הוא טוב מנ האריה המת כי החיים יודעים שימתו 
והמתים אינם יודעים מאומה ואינ עוד להמ שכר כי נשכח זכרם גמ 
אהבתם גם שנאתמ גם קנאתם כבר אבדה וחלק אינ להם עוד לעולם 
בכל אשר נעשה תחת השמש לכ אכל בשמחה לחמכ ושתה בלב 
טוב יינכ כי כבר רצה האלהים את מעשיכ בכל עת יהיו בגדיכ לבנים 
ושמנ על ראשכ אל יחסר ראה חיים עם אשה אשר אהבת כל ימי חיי 
הבלכ אשר נתנ לכ תחת השמש כל ימי הבלכ כי הוא חלקכ בחיים 
ובעמלכ אשר אתה עמל תחת השמש כל אשר תמצא ידכ לעשות 
בכחכ עשה כי אינ מעשה וחשבונ ודעת וחכמה בשאול אשר אתה 
הלכ שמה שבתי וראה תחת השמש כי לא לקלים המרוצ ולא לגבורים 
המלחמה וגם לא לחכמים לחמ וגם לא לנבנים עשר וגם לא לידעים 
חנ כי עת ופגע יקרה את כלם כי גם לא ידע האדם את עתו כדגים 
שנאחזים במצודה רעה וכצפרים האחזות בפח כהמ יוקשים בני האדם 
לעת רעה כשתפול עליהם פתאם גמ זה ראיתי חכמה תחת השמש 
וגדולה היא אלי עיר קטנה ואנשים בה מעט ובא אליה מלכ גדול וסבב 
אתה ובנה עליה מצודים גדלים ומצא בה איש מסכנ חכמ ומלט הוא את 
העיר בחכמתו ואדם לא זכר את האיש המסכנ ההוא ואמרתי אני טובה 
חכמה מגבורה וחכמת המסכנ בזויה ודבריו אינם נשמעים דברי חכמים 
בנחת נשמעים מזעקת מושל בכסילים טובה חכמה מכלי קרב וחוטא 
אחד יאבד טובה הרבה זבובי מות יבאיש יביע שמנ רוקח יקר מחכמה 
מכבוד סכלות מעט לב חכמ לימינו ולב כסיל לשמאלו וגם בדרכ 
כשהסכל כשסכל הלכ לבו חסר ואמר לכל סכל הוא אמ רוח המושל 
תעלה עליכ מקומכ אל תנח כי מרפא יניח חטאים גדולים יש רעה ראיתי 
תחת השמש כשגגה שיצא מלפני השליט נתנ הסכל במרומים רבים 
ועשירים בשפל ישבו ראיתי עבדים על סוסים ושרים הלכים כעבדים על 
הארצ חפר גומצ בו יפול ופרצ גדר ישכנו נחש מסיע אבנים יעצב בהמ 
בוקע עצים יסכנ במ אמ קהה הברזל והוא לא פנים קלקל וחילים יגבר 
ויתרונ הכשרהכשירהכשר חכמה אמ ישכ הנחש בלוא לחש ואינ יתרונ 
לבעל הלשונ דברי פי חכמ חנ ושפתות כסיל תבלענו תחלת דברי פיהו 
סכלות ואחרית פיהו הוללות רעה והסכל ירבה דברים לא ידע האדמ 
מה שיהיה ואשר יהיה מאחריו מי יגיד לו עמל הכסילים תיגענו אשר 
לא ידע ללכת אל עיר אי לכ ארצ שמלככ נער ושריכ בבקר יאכלו 
אשריכ ארצ שמלככ בנ חורים ושריכ בעת יאכלו בגבורה ולא בשתי 
בעצלתים ימכ המקרה ובשפלות ידים ידלפ הבית לשחוק עשים לחמ 
ויינ ישמח חיים והכספ יענה את הכל גמ במדעכ מלכ אל תקלל ובחדרי 
משכבכ אל תקלל עשיר כי עופ השמים יוליכ את הקול ובעל הכנפים 
כנפים יגיד דבר שלח לחמכ על פני המים כי ברב הימים תמצאנו תנ 
חלק לשבעה וגם לשמונה כי לא תדע מה יהיה רעה על הארצ אמ 
ימלאו העבים גשם על הארצ יריקו ואם יפול עצ בדרום ואמ בצפונ 
מקום שיפול העצ שמ יהוא שמר רוח לא יזרע וראה בעבים לא יקצור 
כאשר אינכ יודע מה דרכ הרוח כעצמימ בבטנ המלאה ככה לא תדע 
את מעשה האלהים אשר יעשה את הכל בבקר זרע את זרעכ ולערב 
אל תנח ידכ כי אינכ יודע אי זה יכשר הזה או זה ואם שניהם כאחד 
טובים ומתוק האור וטוב לעינים לראות את השמש כי אם שנים הרבה 
יחיה האדם בכלם ישמח ויזכר את ימי החשכ כי הרבה יהיו כל שבא 


הבל שמח בחור בילדותיכ ויטיבכ לבכ בימי בחורותכ והלכ בדרכי לבכ 
ובמראי עיניכ ודע כי על כל אלה יביאכ האלהימ במשפט והסר כעס 
מלבכ והעבר רעה מבשרכ כי הילדות והשחרות הבל וזכר את בוראיכ 
בימי בחורתיכ עד אשר לא יבאו ימי הרעה והגיעו שנים אשר תאמר אינ 
לי בהמ חפצ עד אשר לא תחשכ השמש והאור והירח והכוכבים ושבו 
העבים אחר הגשם ביום שיזעו שמרי הבית והתעותו אנשי החיל ובטלו 
הטחנות כי מעטו וחשכו הראות בארבות וסגרו דלתים בשוק בשפל קול 
הטחנה ויקום לקול הצפור וישחו כל בנות השיר גמ מגבה יראו וחתחתימ 
בדרכ וינאצ השקד ויסתבל החגב ותפר האביונה כי הלכ האדם אל 
בית עולמו וסבבו בשוק הספדים עד אשר לא ירחק ירתק חבל הכספ 
ותרצ גלת הזהב ותשבר כד על המבוע ונרצ הגלגל אל הבור וישב 
העפר על הארצ כשהיה והרוח תשוב אל האלהים אשר נתנה הבל 
הבלים אמר הקוהלת הכל הבל ויתר שהיה קהלת חכמ עוד למד דעת 
את העם ואזנ וחקר תקנ משלים הרבה בקש קהלת למצא דברי חפצ 
וכתוב ישר דברי אמת דברי חכמים כדרבנות וכמשמרות נטועים בעלי 
אספות נתנו מרעה אחד ויתר מהמה בני הזהר עשות ספרים הרבה אינ 
קצ ולהג הרבה יגעת בשר סופ דבר הכל נשמע את האלהים ירא ואת 
מצותיו שמור כי זה כל האדמ כי את כל מעשה האלהים יבא במשפט 
על כל נעלם אמ טוב ואמ רע 


ויהי ביםי אחשורוש הוא אחשורוש המלכ מהדו ועד כוש שבע 
ועשרים ומאה מדינה בימים ההמ כשבת המלכ אחשורוש על כסא 
מלכותו אשר בשושנ הבירה בשנת שלוש למלכו עשה משתה לכל 
שריו ועבדיו חיל פרס ומדי הפרתמים ושרי המדינות לפניו בהראתו את 
עשר כבוד מלכותו ואת יקר תפארת גדולתו ימים רבים שמונים ומאת 
יום ובמלואת הימים האלה עשה המלכ לכל העם הנמצאים בשושנ 
הבירה למגדול ועד קטנ משתה שבעת ימים בחצר גנת ביתנ המלכ 
חור כרפס ותכלת אחוז בחבלי בוצ וארגמנ על גלילי כספ ועמודי שש 
מטות זהב וכספ על רצפת בהט ושש ודר וסחרת והשקות בכלי זהב 
וכלים מכלים שונים ויינ מלכות רב כיד המלכ והשתיה כדת אינ אנס כי 
כנ יסד המלכ על כל רב ביתו לעשות כרצונ איש ואיש גמ ושתי המלכה 
עשתה משתה נשים בית המלכות אשר למלכ אחשורוש ביום השביעי 
כטוב לב המלכ ביינ אמר למהומנ בזתא חרבונא בגתא ואבגתא זתר 
וכרכס שבעת הסריסים המשרתים את פני המלכ אחשורוש להביא את 
ושתי המלכה לפני המלכ בכתר מלכות להראות העמים והשרים את 
יפיה כי טובת מראה היא ותמאנ המלכה ושתי לבוא בדבר המלכ אשר 
ביד הסריסים ויקצפ המלכ מאד וחמתו בערה בו ויאמר המלכ לחכמים 
ידעי העתים כי כנ דבר המלכ לפני כל ידעי דת ודינ והקרב אליו כרשנא 
שתר אדמתא תרשיש מרס מרסנא ממוכנ שבעת שרי פרס ומדי ראי 
פני המלכ הישבים ראשנה במלכות כדת מה לעשות במלכה ושתי על 
אשר לא עשתה את מאמר המלכ אחשורוש ביד הסריסים ויאמר מומכנ 
ממוכנ לפני המלכ והשרים לא על המלכ לבדו עותה ושתי המלכה 
כי על כל השרים ועל כל העמים אשר בכל מדינות המלכ אחשורוש 
כי יצא דבר המלכה על כל הנשים להבזות בעליהנ בעיניהנ באמרמ 
המלכ אחשורוש אמר להביא את ושתי המלכה לפניו ולא באה והיום 
הזה תאמרנה שרות פרס ומדי אשר שמעו את דבר המלכה לכל שרי 
המלכ וכדי בזיונ וקצפ אמ על המלכ טוב יצא דבר מלכות מלפניו ויכתב 
בדתי פרס ומדי ולא יעבור אשר לא תבוא ושתי לפני המלכ אחשורוש 
ומלכותה יתנ המלכ לרעותה הטובה ממנה ונשמע פתגמ המלכ אשר 
יעשה בכל מלכותו כי רבה היא וכל הנשים יתנו יקר לבעליהנ למגדול 
ועד קטנ וייטב הדבר בעיני המלכ והשרים ויעש המלכ כדבר ממוכנ 


וישלח ספרים אל כל מדינות המלכ אל מדינה ומדינה ככתבה ואל 
עם ועם כלשונו להיות כל איש שרר בביתו ומדבר כלשונ עמו אחר 
הדברים האלה כשכ חמת המלכ אחשורוש זכר את ושתי ואת אשר 
עשתה ואת אשר נגזר עליה ויאמרו נערי המלכ משרתיו יבקשו למלכ 
נערות בתולות טובות מראה ויפקד המלכ פקידים בכל מדינות מלכותו 
ויקבצו את כל נערה בתולה טובת מראה אל שושנ הבירה אל בית 
הנשים אל יד הגא סריס המלכ שמר הנשים ונתונ תמרוקיהנ והנערה 
אשר תיטב בעיני המלכ תמלכ תחת ושתי וייטב הדבר בעיני המלכ 
ויעש כנ איש יהודי היה בשושנ הבירה ושמו מרדכי בנ יאיר בנ שמעי 
בנ קיש איש ימיני אשר הגלה מירושלים עם הגלה אשר הגלתה עמ 
יכניה מלכ יהודה אשר הגלה נבוכדנאצר מלכ בבל ויהי אמנ את הדסה 
היא אסתר בת דדו כי אינ לה אב ואם והנערה יפת תאר וטובת מראה 
ובמות אביה ואמה לקחה מרדכי לו לבת ויהי בהשמע דבר המלכ ודתו 
ובהקבצ נערות רבות אל שושנ הבירה אל יד הגי ותלקח אסתר אל 
בית המלכ אל יד הגי שמר הנשים ותיטב הנערה בעיניו ותשא חסד 
לפניו וי בהל את תמרוקיה ואת מנותה לתת לה ואת שבע הנערות 
הראיות לתת לה מבית המלכ וישנה ואת נערותיה לטוב בית הנשים 
לא הגידה אסתר את עמה ואת מולדתה כי מרדכי צוה עליה אשר לא 
תגיד ובכל יום ויום מרדכי מתהלכ לפני חצר בית הנשים לדעת את 
שלום אסתר ומה יעשה בה ובהגיע תר נערה ונערה לבוא אל המלכ 
אחשורוש מקצ היות לה כדת הנשים שנים עשר חדש כי כנ ימלאו ימי 
מרוקיהנ ששה חדשים בשמנ המר וששה חדשים בבשמים ובתמרוקי 
הנשים ובזה הנערה באה אל המלכ את כל אשר תאמר ינתנ לה לבוא 
עמה מבית הנשים עד בית המלכ בערב היא באה ובבקר היא שבה אל 
בית הנשים שני אל יד שעשגז סריס המלכ שמר הפילגשים לא תבוא 
עוד אל המלכ כי אמ חפצ בה המלכ ונקראה בשם ובהגיע תר אסתר 
בת אביחיל דד מרדכי אשר לקח לו לבת לבוא אל המלכ לא בקשה 
דבר כי אמ את אשר יאמר הגי סריס המלכ שמר הנשים ותהי אסתר 
נשאת חנ בעיני כל ראיה ותלקח אסתר אל המלכ אחשורוש אל בית 
מלכותו בחדש העשירי הוא חדש טבת בשנת שבע למלכותו ויאהב 
המלכ את אסתר מכל הנשים ותשא חנ וחסד לפניו מכל הבתולת 
וישם כתר מלכות בראשה וימליכה תחת ושתי ויעש המלכ משתה גדול 
לכל שריו ועבדיו את משתה אסתר והנחה למדינות עשה ויתנ משאת 
כיד המלכ ובהקבצ בתולות שנית ומרדכי ישב בשער המלכ אינ אסתר 
מגדת מולדתה ואת עמה כאשר צוה עליה מרדכי ואת מאמר מרדכי 
אסתר עשה כאשר היתה באמנה אתו בימים ההמ ומרדכי ישב בשער 
המלכ קצפ בגתנ ותרש שני סריסי המלכ משמרי הספ ויבקשו לשלח 
יד במלכ אחשורש ויודע הדבר למרדכי ויגד לאסתר המלכה ותאמר 
אסתר למלכ בשמ מרדכי ויבקש הדבר וימצא ויתלו שניהם על עצ 
ויכתב בספר דברי הימים לפני המלכ אחר הדברים האלה גדל המלכ 
אחשורוש את המנ בנ המדתא האגגי וינשאהו וישם את כסאו מעל כל 
השרים אשר אתו וכל עבדי המלכ אשר בשער המלכ כרעים ומשתחוים 
להמנ כי כנ צוה לו המלכ ומרדכי לא יכרע ולא ישתחוה ויאמרו עבדי 
המלכ אשר בשער המלכ למרדכי מדוע אתה עובר את מצות המלכ 
ויהי באמרם כאמרם אליו יום ויום ולא שמע אליהם ויגידו להמנ לראות 
היעמדו דברי מרדכי כי הגיד להם אשר הוא יהודי וירא המנ כי אינ 
מרדכי כרע ומשתחוה לו וימלא המנ חמה ויבז בעיניו לשלח יד במרדכי 
לבדו כי הגידו לו את עם מרדכי ויבקש המנ להשמיד את כל היהודים 
אשר בכל מלכות אחשורוש עמ מרדכי בחדש הראשונ הוא חדש ניסנ 
בשנת שתים עשרה למלכ אחשורוש הפיל פור הוא הגורל לפני המנ 


מיום ליום ומחדש לחדש שנים עשר הוא חדש אדר ויאמר המנ למלכ 
אחשורוש ישנו עם אחד מפזר ומפרד בינ העמים בכל מדינות מלכותכ 
ודתיהם שנות מכל עם ואת דתי המלכ אינם עשים ולמלכ אינ שוה 
להניחם אמ על המלכ טוב יכתב לאבדם ועשרת אלפים ככר כספ 
אשקול על ידי עשי המלאכה להביא אל גנזי המלכ ויסר המלכ את 
טבעתו מעל ידו ויתנה להמנ בנ המדתא האגגי צרר היהודים ויאמר 
המלכ להמנ הכספ נתונ לכ והעם לעשות בו כטוב בעיניכ ויקראו ספרי 
המלכ בחדש הראשונ בשלושה עשר יום בו ויכתב ככל אשר צוה המנ 
אל אחשדרפני המלכ ואל הפחות אשר על מדינה ומדינה ואל שרי 
עם ועם מדינה ומדינה ככתבה ועם ועם כלשונו בשם המלכ אחשורש 
נכתב ונחתמ בטבעת המלכ ונשלוח ספרים ביד הרצים אל כל מדינות 
המלכ להשמיד להרג ולאבד את כל היהודים מנער ועד זקנ טפ ונשים 
ביום אחד בשלושה עשר לחדש שנים עשר הוא חדש אדר ושללמ 
לבוז פתשגנ הכתב להנתנ דת בכל מדינה ומדינה גלוי לכל העמים 
להיות עתדים ליום הזה הרצים יצאו דחופים בדבר המלכ והדת נתנה 
בשושנ הבירה והמלכ והמנ ישבו לשתות והעיר שושנ נבוכה ומרדכי 
ידע את כל אשר נעשה ויקרע מרדכי את בגדיו וילבש שק ואפר ויצא 
בתוכ העיר ויזעק זעקה גדלה ומרה ויבוא עד לפני שער המלכ כי אינ 
לבוא אל שער המלכ בלבוש שק ובכל מדינה ומדינה מקום אשר דבר 
המלכ ודתו מגיע אבל גדול ליהודים וצום ובכי ומספד שק ואפר יצע 
לרבים ותבואינה נערות אסתר וסריסיה ויגידו לה ותתחלחל המלכה 
מאד ותשלח בגדים להלביש את מרדכי ולהסיר שקו מעליו ולא קבל 
ותקרא אסתר להתכ מסריסי המלכ אשר העמיד לפניה ותצוהו על 
מרדכי לדעת מה זה ועל מה זה ויצא התכ אל מרדכי אל רחוב העיר 
אשר לפני שער המלכ ויגד לו מרדכי את כל אשר קרהו ואת פרשת 
הכספ אשר אמר המנ לשקול על גנזי המלכ ביהודיים ביהודים לאבדם 
ואת פתשגנ כתב הדת אשר נתנ בשושנ להשמידמ נתנ לו להראות 
את אסתר ולהגיד לה ולצוות עליה לבוא אל המלכ להתחננ לו ולבקש 
מלפניו על עמה ויבוא התכ ויגד לאסתר את דברי מרדכי ותאמר אסתר 
להתכ ותצוהו אל מרדכי כל עבדי המלכ ועם מדינות המלכ יודעים 
אשר כל איש ואשה אשר יבוא אל המלכ אל החצר הפנימית אשר לא 
יקרא אחת דתו להמית לבד מאשר יושיט לו המלכ את שרביט הזהב 
וחיה ואני לא נקראתי לבוא אל המלכ זה שלושים יום ויגידו למרדכי את 
דברי אסתר ויאמר מרדכי להשיב אל אסתר אל תדמי בנפשכ להמלט 
בית המלכ מכל היהודים כי אמ החרש תחרישי בעת הזאת רוח והצלה 
יעמוד ליהודים ממקום אחר ואת ובית אביכ תאבדו ומי יודע אמ לעת 
כזאת הגעת למלכות ותאמר אסתר להשיב אל מרדכי לכ כנוס את 
כל היהודים הנמצאים בשושנ וצומו עלי ואל תאכלו ואל תשתו שלשת 
ימים לילה ויום גם אני ונערתי אצום כנ ובכנ אבוא אל המלכ אשר 
לא כדת וכאשר אבדתי אבדתי ויעבר מרדכי ויעש ככל אשר צותה 
עליו אסתר ויהי ביום השלישי ותלבש אסתר מלכות ותעמד בחצר בית 
המלכ הפנימית נכח בית המלכ והמלכ יושב על כסא מלכותו בבית 
המלכות נכח פתח הבית ויהי כראות המלכ את אסתר המלכה עמדת 
בחצר נשאה חנ בעיניו ויושט המלכ לאסתר את שרביט הזהב אשר בידו 
ותקרב אסתר ותגע בראש השרביט ויאמר לה המלכ מה לכ אסתר 
המלכה ומה בקשתכ עד חצי המלכות וינתנ לכ ותאמר אסתר אמ על 
המלכ טוב יבוא המלכ והמנ היום אל המשתה אשר עשיתי לו ויאמר 
המלכ מהרו את המנ לעשות את דבר אסתר ויבא המלכ והמנ אל 
המשתה אשר עשתה אסתר ויאמר המלכ לאסתר במשתה היינ מה 
שאלתכ וינתנ לכ ומה בקשתכ עד חצי המלכות ותעש ותענ אסתר 


ותאמר שאלתי ובקשתי אמ מצאתי חנ בעיני המלכ ואמ על המלכ טוב 
לתת את שאלתי ולעשות את בקשתי יבוא המלכ והמנ אל המשתה 
אשר אעשה להמ ומחר אעשה כדבר המלכ ויצא המנ ביום ההוא שמח 
וטוב לב וכראות המנ את מרדכי בשער המלכ ולא קם ולא זע ממנו 
וימלא המנ על מרדכי חמה ויתאפק המנ ויבוא אל ביתו וישלח ויבא את 
אהביו ואת זרש אשתו ויספר להמ המנ את כבוד עשרו ורב בניו ואת כל 
אשר גדלו המלכ ואת אשר נשאו על השרים ועבדי המלכ ויאמר המנ 
אפ לא הביאה אסתר המלכה עמ המלכ אל המשתה אשר עשתה כי 
אמ אותי וגם למחר אני קרוא לה עמ המלכ וכל זה איננו שוה לי בכל 
עת אשר אני ראה את מרדכי היהודי יוושב בשער המלכ ותאמר לו זרש 
אשתו וכל אהביו יעשו עצ גבה חמשים אמה ובבקר אמר למלכ ויתלו 
את מרדכי עליו ובא עמ המלכ אל המשתה שמח וייטב הדבר לפני 
המנ ויעש העצ בלילה ההוא נדדה שנת המלכ ויאמר להביא את ספר 
הזכרנות דברי הימים ויהיו נקראים לפני המלכ וימצא כתוב אשר הגיד 
מרדכי על בגתנא ותרש שני סריסי המלכ משמרי הספ אשר בקשו 
לשלח יד במלכ אחשורוש ויאמר המלכ מה נעשה יקר וגדולה למרדכי 
על זה ויאמרו נערי המלכ משרתיו לא נעשה עמו דבר ויאמר המלכ מי 
בחצר והמנ בא לחצר בית המלכ החיצונה לאמר למלכ לתלות את 
מרדכי על העצ אשר הכינ לו ויאמרו נערי המלכ אליו הנה המנ עמד 
בחצר ויאמר המלכ יבוא ויבוא המנ ויאמר לו המלכ מה לעשות באיש 
אשר המלכ חפצ ביקרו ויאמר המנ בלבו למי יחפצ המלכ לעשות יקר 
יותר ממני ויאמר המנ אל המלכ איש אשר המלכ חפצ ביקרו יביאו לבוש 
מלכות אשר לבש בו המלכ וסוס אשר רכב עליו המלכ ואשר נתנ כתר 
מלכות בראשו ונתונ הלבוש והסוס על יד איש משרי המלכ הפרתמים 
והלבישו את האיש אשר המלכ חפצ ביקרו והרכיבהו על הסוס ברחוב 
העיר וקראו לפניו ככה יעשה לאיש אשר המלכ חפצ ביקרו ויאמר המלכ 
להמנ מהר קח את הלבוש ואת הסוס כאשר דברת ועשה כנ למרדכי 
היהודי היושב בשער המלכ אל תפל דבר מכל אשר דברת ויקח המנ 
את הלבוש ואת הסוס וילבש את מרדכי וירכיבהו ברחוב העיר ויקרא 
לפניו ככה יעשה לאיש אשר המלכ חפצ ביקרו וישב מרדכי אל שער 
המלכ והמנ נדחפ אל ביתו אבל וחפוי ראש ויספר המנ לזרש אשתו 
ולכל אהביו את כל אשר קרהו ויאמרו לו חכמיו וזרש אשתו אמ מזרע 
היהודים מרדכי אשר החלות לנפל לפניו לא תוכל לו כי נפול תפול 
לפניו עודם מדברים עמו וסריסי המלכ הגיעו ויבהלו להביא את המנ 
אל המשתה אשר עשתה אסתר ויבא המלכ והמנ לשתות עמ אסתר 
המלכה ויאמר המלכ לאסתר גמ ביום השני במשתה היינ מה שאלתכ 
אסתר המלכה ותנתנ לכ ומה בקשתכ עד חצי המלכות ותעש ותענ 
אסתר המלכה ותאמר אמ מצאתי חנ בעיניכ המלכ ואמ על המלכ 
טוב תנתנ לי נפשי בשאלתי ועמי בבקשתי כי נמכרנו אני ועמי להשמיד 
להרוג ולאבד ואלו לעבדים ולשפחות נמכרנו החרשתי כי אינ הצר שוה 
בנזק המלכ ויאמר המלכ אחשורוש ויאמר לאסתר המלכה מי הוא זה 
ואי זה הוא אשר מלאו לבו לעשות כנ ותאמר אסתר איש צר ואויב המנ 
הרע הזה והמנ נבעת מלפני המלכ והמלכה והמלכ קמ בחמתו ממשתה 
היינ אל גנת הביתנ והמנ עמד לבקש על נפשו מאסתר המלכה כי ראה 
כי כלתה אליו הרעה מאת המלכ והמלכ שב מגנת הביתנ אל בית 
משתה היינ והמנ נפל על המטה אשר אסתר עליה ויאמר המלכ הגמ 
לכבוש את המלכה עמי בבית הדבר יצא מפי המלכ ופני המנ חפו ויאמר 
חרבונה אחד מנ הסריסים לפני המלכ גמ הנה העצ אשר עשה המנ 
למרדכי אשר דבר טוב על המלכ עמד בבית המנ גבה חמשים אמה 
ויאמר המלכ תלהו עליו ויתלו את המנ על העצ אשר הכינ למרדכי 


וחמת המלכ שככה ביום ההוא נתנ המלכ אחשורוש לאסתר המלכה 
את בית המנ צרר היהודיים היהודים ומרדכי בא לפני המלכ כי הגידה 
אסתר מה הוא לה ויסר המלכ את טבעתו אשר העביר מהמנ ויתנה 
למרדכי ותשם אסתר את מרדכי על בית המנ ותוספ אסתר ותדבר 
לפני המלכ ותפל לפני רגליו ותבכ ותתחננ לו להעביר את רעת המנ 
האגגי ואת מחשבתו אשר חשב על היהודים ויושט המלכ לאסתר את 
שרבט הזהב ותקם אסתר ותעמד לפני המלכ ותאמר אמ על המלכ 
טוב ואמ מצאתי חנ לפניו וכשר הדבר לפני המלכ וטובה אני בעיניו 
יכתב להשיב את הספרים מחשבת המנ בנ המדתא האגגי אשר כתב 
לאבד את היהודים] אשר בכל מדינות המלכ כי איככה אוכל וראיתי 
ברעה אשר ימצא את עמי ואיככה אוכל וראיתי באבדנ מולדתי ויאמר 
המלכ אחשורש לאסתר המלכה ולמרדכי היהודי הנה בית המנ נתתי 
לאסתר ואתו תלו על העצ על אשר שלח ידו ביהודיים ביהודים ואתמ 
כתבו על היהודים כטוב בעיניכם בשמ המלכ וחתמו בטבעת המלכ 
כי כתב אשר נכתב בשמ המלכ ונחתום בטבעת המלכ אינ להשיב 
ויקראו ספרי המלכ בעת ההיא בחדש השלישי הוא חדש סיונ בשלושה 
ועשרים בו ויכתב ככל אשר צוה מרדכי אל היהודים ואל האחשדרפנים 
והפחות ושרי המדינות אשר מהדו ועד כוש שבע ועשרים ומאה מדינה 
מדינה ומדינה ככתבה ועם ועם כלשנו ואל היהודים ככתבם וכלשונם 
ויכתב בשמ המלכ אחשורש ויחתמ בטבעת המלכ וישלח ספרים ביד 
הרצים בסוסים רכבי הרכש האחשתרנים בני הרמכים אשר נתנ המלכ 
ליהודים אשר בכל עיר ועיר להקהל ולעמד על נפשם להשמיד ולהרג 
ולאבד את כל חיל עמ ומדינה הצרים אתמ טפ ונשים ושללם לבוז 
ביום אחד בכל מדינות המלכ אחשורוש בשלושה עשר לחדש שנים 
עשר הוא חדש אדר פתשגנ הכתב להנתנ דת בכל מדינה ומדינה גלוי 
לכל העמים ולהיות היהודיים היהודים עתודים עתידים ליום הזה להנקם 
מאיביהם הרצים רכבי הרכש האחשתרנים יצאו מבהלים ודחופים בדבר 
המלכ והדת נתנה בשושנ הבירה ומרדכי יצא מלפני המלכ בלבוש 
מלכות תכלת וחור ועטרת זהב גדולה ותכריכ בוצ וארגמנ והעיר שושנ 
צהלה ושמחה ליהודים היתה אורה ושמחה וששנ ויקר ובכל מדינה 
ומדינה ובכל עיר ועיר מקום אשר דבר המלכ ודתו מגיע שמחה וששונ 
ליהודים משתה ויום טוב ורבים מעמי הארצ מתיהדים כי נפל פחד 
היהודים עליהם ובשנים עשר חדש הוא חדש אדר בשלושה עשר יום 
בו אשר הגיע דבר המלכ ודתו להעשות ביום] אשר שברו איבי היהודים 
לשלוט בהם ונהפוכ הוא אשר ישלטו היהודים המה בשנאיהם נקהלו 
היהודים בעריהם בכל מדינות המלכ אחשורוש לשלח יד במבקשי 
רעתם ואיש לא עמד לפניהם כי נפל פחדמ על כל העמים וכל שרי 
המדינות והאחשדרפנים והפחות ועשי המלאכה אשר למלכ מנשאים 
את היהודים כי נפל פחד מרדכי עליהם כי גדול מרדכי בבית המלכ 
ושמעו הולכ בכל המדינות כי האיש מרדכי הולכ וגדול ויכו היהודים בכל 
איביהם מכת חרב והרג ואבדנ ויעשו בשנאיהם כרצונם ובשושנ הבירה 
הרגו היהודים ואבד חמש מאות איש ואת פרשנדתא ואת דלפונ ואת 
אספתא ואת פורתא ואת אדליא ואת ארידתא ואת פרמשתא ואת אריסי 
ואת ארדי ואת ויזתא עשרת בני המנ בנ המדתא צרר היהודים הרגו 
ובבזה לא שלחו את ידם ביום ההוא בא מספר ההרוגים בשושנ הבירה 
לפני המלכ ויאמר המלכ לאסתר המלכה בשושנ הבירה הרגו היהודים 
ואבד חמש מאות איש ואת עשרת בני המנ בשאר מדינות המלכ מה 
עשו ומה שאלתכ וינתנ לכ ומה בקשתכ עוד ותעש ותאמר אסתר אמ 
על המלכ טוב ינתנ גמ מחר ליהודים אשר בשושנ לעשות כדת היום 
ואת עשרת בני המנ יתלו על העצ ויאמר המלכ להעשות כנ ותנתנ דת 


בשושנ ואת עשרת בני המנ תלו ויקהלו היהודיים היהודים אשר בשושנ 
גמ ביום ארבעה עשר לחדש אדר ויהרגו בשושנ שלש מאות איש ובבזה 
לא שלחו את ידם ושאר היהודים אשר במדינות המלכ נקהלו ועמד על 
נפשם ונוח מאיביהם והרג בשנאיהם חמשה ושבעים אלפ ובבזה לא 
שלחו את ידמ ביום שלשה עשר לחדש אדר ונוח בארבעה עשר בו 
ועשה אתו יום משתה ושמחה והיהודיים והיהודים אשר בשושנ נקהלו 
בשלשה עשר בו ובארבעה עשר בו ונוח בחמשה עשר בו ועשה אתו יומ 
משתה ושמחה על כנ היהודים הפרוזים הפרזים הישבים בערי הפרזות 
עשים את יום ארבעה עשר לחדש אדר שמחה ומשתה ויום טוב ומשלוח 
מנות איש לרעהו ויכתב מרדכי את הדברים האלה וישלח ספרים אל 
כל היהודים אשר בכל מדינות המלכ אחשורוש הקרובים והרחוקים 
לקים עליהם להיות עשים את יום ארבעה עשר לחדש אדר ואת יום 
חמשה עשר בו בכל שנה ושנה כימים אשר נחו בהמם היהודים מאויביהמ 
והחדש אשר נהפכ להם מיגונ לשמחה ומאבל ליומ טוב לעשות אותמ 
ימי משתה ושמחה ומשלוח מנות איש לרעהו ומתנות לאביונים וקבל 
היהודים את אשר החלו לעשות ואת אשר כתב מרדכי אליהם כי המנ 
בנ המדתא האגגי צרר כל היהודים חשב על היהודים לאבדמ והפיל 
פור הוא הגורל להמם ולאבדם ובבאה לפני המלכ אמר עמ הספר ישוב 
מחשבתו הרעה אשר חשב על היהודים על ראשו ותלו אתו ואת בניו 
על העצ על כנ קראו לימים האלה פורים על שם הפור על כנ על כל 
דברי האגרת הזאת ומה ראו על ככה ומה הגיע אליהם קימו וקבל וקבלו 
היהודים עליהם ועל זרעם ועל כל הנלוים עליהם ולא יעבור להיות עשימ 
את שני הימים האלה ככתבמ וכזמנם בכל שנה ושנה והימים האלה 
נזכרים ונעשים בכל דור ודור משפחה ומשפחה מדינה ומדינה ועיר 
ועיר וימי הפורים האלה לא יעברו מתוכ היהודים וזכרמ לא יסופ מזרעמ 
ותכתב אסתר המלכה בת אביחיל ומרדכי היהודי את כל תקפ לקים 
את אגרת הפורים הזאת השנית וישלח ספרים אל כל היהודים אל שבע 
ועשרים ומאה מדינה מלכות אחשורוש דברי שלום ואמת לקים את ימי 
הפרים האלה בזמניהם כאשר קימ עליהם מרדכי היהודי ואסתר המלכה 
וכאשר קימו על נפשם ועל זרעם דברי הצמות וזעקתם ומאמר אסתר 
קים דברי הפרים האלה ונכתב בספר וישם המלכ אחשרש אחשורוש 
מס על הארצ ואיי הים וכל מעשה תקפו וגבורתו ופרשת גדלת מרדכי 
אשר גדלו המלכ הלוא המ כתובים על ספר דברי הימימ למלכי מדי 
ופרס כי מרדכי היהודי משנה למלכ אחשורוש וגדול ליהודים ורצוי לרב 
אחיו דרש טוב לעמו ודבר שלום לכל זרעו 


בשנת שלוש למלכות יהויקים מלכ יהודה בא נבוכדנאצר מלכ 
בבל ירושלם ויצר עליה ויתנ אדני בידו את יהויקים מלכ יהודה ומקצת 
כלי בית האלהים ויביאם ארצ שנער בית אלהיו ואת הכלים הביא בית 
אוצר אלהיו ויאמר המלכ לאשפנז רב סריסיו להביא מבני ישראל ומזרע 
המלוכה ומנ הפרתמים ילדים אשר אינ בהמ כל מאום מום וטובי מראה 
ומשכילים בכל חכמה וידעי דעת ומביני מדע ואשר כח בהמ לעמד 
בהיכל המלכ וללמדם ספר ולשונ כשדים וימנ להם המלכ דבר יום 
ביומו מפת בג המלכ ומיינ משתיו ולגדלם שנים שלוש ומקצתם יעמדו 
לפני המלכ ויהי בהם מבני יהודה דניאל חנניה מישאל ועזריה וישם להמ 
שר הסריסים שמות וישם לדניאל בלטשאצר ולחנניה שדרכ ולמישאל 
מישכ ולעזריה עבד נגו וישם דניאל על לבו אשר לא יתגאל בפתבג 
המלכ וביינ משתיו ויבקש משר הסריסים אשר לא יתגאל ויתנ האלהים 
את דניאל לחסד ולרחמים לפני שר הסריסים ויאמר שר הסריסים 
לדניאל ירא אני את אדני המלכ אשר מנה את מאכלכמ ואת משתיכמ 
אשר למה יראה את פניכם זעפים מנ הילדים אשר כגילכם וחיבתם את 


ראשי למלכ ויאמר דניאל אל המלצר אשר מנה שר הסריסים על דניאל 
חנניה מישאל ועזריה נס נא את עבדיכ ימים עשרה ויתנו לנו מנ הזרעים 
ונאכלה ומים ונשתה ויראו לפניכ מראינו ומראה הילדים האכלים את 
פתבג המלכ וכאשר תראה עשה עמ עבדיכ וישמע להמ לדבר הזה 
וינסם ימים עשרה ומקצת ימימ עשרה נראה מראיהם טוב ובריאי בשר מנ 
כל הילדים האכלים את פתבג המלכ ויהי המלצר נשא את פתבגמ ויינ 
משתיהם ונתנ להם זרענים והילדים האלה ארבעתם נתנ להם האלהימ 
מדע והשכל בכל ספר וחכמה ודניאל הבינ בכל חזונ וחלמות ולמקצת 
הימים אשר אמר המלכ להביאם ויביאם שר הסריסים לפני נבכדנצר 
וידבר אתמ המלכ ולא נמצא מכלם כדניאל חנניה מישאל ועזריה ויעמדו 
לפני המלכ וכל דבר חכמת בינה אשר בקש מהם המלכ וימצאם עשר 
ידות על כל החרטמים האשפים אשר בכל מלכותו ויהי דניאל עד שנת 
אחת לכורש המלכ ובשנת שתים למלכות נבכדנצר חלם נבכדנצר 
חלמות ותתפעם רוחו ושנתו נהיתה עליו ויאמר המלכ לקרא לחרטמים 
ולאשפים ולמכשפים ולכשדים להגיד למלכ חלמתיו ויבאו ויעמדו לפני 
המלכ ויאמר להמ המלכ חלום חלמתי ותפעם רוחי לדעת את החלומ 
וידברו הכשדים למלכ ארמית מלכא לעלמינ חיי אמר חלמא לעבדיכ 
לעבדכ ופשרא נחוא ענה מלכא ואמר לכשדיא לכשדאי מלתא מני 
אזדא הנ לא תהודעונני חלמא ופשרה הדמינ תתעבדונ ובתיכונ נולי 
יתשמונ והנ חלמא ופשרה תהחונ מתננ ונבזבה ויקר שגיא תקבלונ מנ 
קדמי להנ חלמא ופשרה החוני ענו תנינות ואמרינ מלכא חלמא יאמר 
לעבדוהי ופשרה נהחוה ענה מלכא ואמר מנ יציב ידע אנה די עדנא 
אנתונ זבנינ כל קבל די חזיתונ די אזדא מני מלתא די הנ חלמא לא 
תהודענני חדה היא דתכונ ומלה כדבה ושחיתה הזמנתונ הזדמנתונ 
למאמר קדמי עד די עדנא ישתנא להנ חלמא אמרו לי ואנדע די פשרה 
תהחונני ענו כשדיא כשדאי קדם מלכא ואמרינ לא איתי אנש על יבשתא 
די מלת מלכא יוכל להחויה כל קבל די כל מלכ רב ושליט מלה כדנה 
לא שאל לכל חרטם ואשפ וכשדי ומלתא די מלכה שאל יקירה ואחרנ 
לא איתי די יחונה קדם מלכא להנ אלהינ די מדרהונ עמ בשרא לא 
איתוהי כל קבל דנה מלכא בנס וקצפ שגיא ואמר להובדה לכל חכימי 
בבל ודתא נפקת וחכימיא מתקטלינ ובעו דניאל וחברוהי להתקטלה 
באדינ דניאל התיב עטא וטעם לאריוכ רב טבחיא די מלכא די נפק 
לקטלה לחכימי בבל ענה ואמר לאריוכ שליטא די מלכא על מה דתא 
מהחצפה מנ קדמ מלכא אדינ מלתא הודע אריוכ לדניאל ודניאל על 
ובעה מנ מלכא די זמנ ינתנ לה ופשרא להחויה למלכא אדינ דניאל 
לביתה אזל ולחנניה מישאל ועזריה חברוהי מלתא הודע ורחמינ למבעא 
מנ קדם אלה שמיא על רזה דנה די לא יהבדונ דניאל וחברוהי עם שאר 
חכימי בבל אדינ לדניאל בחזוא די ליליא רזה גלי אדינ דניאל ברכ 
לאלה שמיא ענה דניאל ואמר להוא שמה די אלהא מברכ מנ עלמא 
ועד עלמא די חכמתא וגבורתא די לה היא והוא מהשנא עדניא וזמניא 
מהעדה מלכינ ומהקים מלכינ יהב חכמתא לחכימינ ומנדעא לידעי בינה 
הוא גלא עמיקתא ומסתרתא ידע מה בחשוכא ונהירא ונהורא עמה שרא 
לכ אלה אבהתי מהודא ומשבח אנה די חכמתא וגבורתא יהבת לי וכענ 
הודעתני די בעינא מנכ די מלת מלכא הודעתנא כל קבל דנה דניאל על 
על אריוכ די מני מלכא להובדה לחכימי בבל אזל וכנ אמר לה לחכימי 
בבל אל תהובד העלני קדם מלכא ופשרא למלכא אחוא אדינ אריוכ 
בהתבהלה הנעל לדניאל קדמ מלכא וכנ אמר לה די השכחת גבר מנ 
בני גלותא די יהוד די פשרא למלכא יהודע ענה מלכא ואמר לדניאל די 
שמה בלטשאצר האיתיכ האיתכ כהל להודעתני חלמא די חזית ופשרה 
ענה דניאל קדם מלכא ואמר רזה די מלכא שאל לא חכימינ אשפינ 


חרטמינ גזרינ יכלינ להחויה למלכא ברמ איתי אלה בשמיא גלא רזינ 
והודע למלכא נבוכדנצר מה די להוא באחרית יומיא חלמכ וחזוי ראשכ 
על משכבכ דנה הוא אנתה מלכא רעיונכ על משכבכ סלקו מה די 
להוא אחרי דנה וגלא רזיא הודעכ מה די להוא ואנה לא בחכמה די 
איתי בי מנ כל חייא רזא דנה גלי לי להנ על דברת די פשרא למלכא 
יהודעונ ורעיוני לבבכ תנדע אנתה מלכא חזה הוית ואלו צלם חד שגיא 
צלמא דכנ רב וזיוה יתיר קאמ לקבלכ ורוה דחיל הוא צלמא ראשה די 
דהב טב חדוהי ודרעוהי די כספ מעוהי וירכתה די נחש שקוהי די פרזל 
רגלוהי מנהונ מנהינ די פרזל ומנהונ ומנהינ די חספ חזה הוית עד די 
התגזרת אבנ די לא בידינ ומחת לצלמא על רגלוהי די פרזלא וחספא 
והדקת המונ באדינ דקו כחדה פרזלא חספא נחשא כספא ודהבא והוו 
כעור מנ אדרי קיט ונשא המונ רוחא וכל אתר לא השתכח להונ ואבנא 
די מחת לצלמא הות לטור רב ומלת כל ארעא דנה חלמא ופשרה 
נאמר קדם מלכא אנתה מלכא מלכ מלכיא די אלה שמיא מלכותא 
חסנא ותקפא ויקרא יהב לכ ובכל די דארינ דירינ בני אנשא חיות ברא 
ועופ שמיא יהב בידכ והשלטכ בכלהונ אנתה הוא ראשה די דהבא 
ובתרכ תקום מלכו אחרי ארעא מנכ ומלכו תליתיא תליתאה אחרי 
די נחשא די תשלט בכל ארעא ומלכו רביעיה רביעאה תהוא תקיפה 
כפרזלא כל קבל די פרזלא מהדק וחשל כלא וכפרזלא די מרעע כל 
אלינ תדק ותרע ודי חזיתה רגליא ואצבעתא מנהונ מנהנ חספ די פחר 
ומנהונ ומנהינ פרזל מלכו פליגה תהוה ומנ נצבתא די פרזלא להוא בה 
כל קבל די חזיתה פרזלא מערב בחספ טינא ואצבעת רגליא מנהונ 
מנהינ פרזל ומנהונ ומנהינ חספ מנ קצת מלכותא תהוה תקיפה ומנה 
תהוה תבירה די ודי חזית פרזלא מערב בחספ טינא מתערבינ להונ 
בזרע אנשא ולא להונ דבקינ דנה עמ דנה הא כדי פרזלא לא מתערב 
עם חספא וביומיהונ די מלכיא אנונ יקים אלה שמיא מלכו די לעלמינ 
לא תתחבל ומלכותה לעם אחרנ לא תשתבק תדק ותסיפ כל אלינ 
מלכותא והיא תקום לעלמיא כל קבל די חזית די מטורא אתגזרת אבנ 
די לא בידינ והדקת פרזלא נחשא חספא כספא ודהבא אלה רב הודע 
למלכא מה די להוא אחרי דנה ויציב חלמא ומהימנ פשרה באדינ מלכא 
נבוכדנצר נפל על אנפוהי ולדניאל סגד ומנחה וניחחינ אמר לנסכה לה 
ענה מלכא לדניאל ואמר מנ קשט די אלהכונ הוא אלה אלהינ ומרא 
מלכינ וגלה רזינ די יכלת למגלא רזה דנה אדינ מלכא לדניאל רבי 
ומתננ רברבנ שגיאנ יהב לה והשלטה על כל מדינת בבל ורב סגנינ על 
כל חכימי בבל ודניאל בעא מנ מלכא ומני על עבידתא די מדינת בבל 
לשדרכ מישכ ועבד נגו ודניאל בתרע מלכא נבוכדנצר מלכא עבד 
צלמ די דהב רומה אמינ שתינ פתיה אמינ שת אקימה בבקעת דורא 
במדינת בבל ונבוכדנצר מלכא שלח למכנש לאחשדרפניא סגניא 
ופחותא אדרגזריא גדבריא דתבריא תפתיא וכל שלטני מדינתא למתא 
לחנכת צלמא די הקים נבוכדנצר מלכא באדינ מתכנשינ אחשדרפניא 
סגניא ופחותא אדרגזריא גדבריא דתבריא תפתיא וכל שלטני מדינתא 
לחנכת צלמא די הקים נבוכדנצר מלכא וקאמינ וקימינ לקבל צלמא 
די הקים נבוכדנצר וכרוזא קרא בחיל לכונ אמרינ עממיא אמיא ולשניא 
בעדנא די תשמעונ קל קרנא משרוקיתא קיתרוס קתרוס סבכא פסנתרינ 
סומפניה וכל זני זמרא תפלונ ותסגדונ לצלם דהבא די הקים נבוכדנצר 
מלכא ומנ די לא יפל ויסגד בה שעתא יתרמא לגוא אתונ נורא יקדתא 
כל קבל דנה בה זמנא כדי שמעינ כל עממיא קל קרנא משרוקיתא 
קיתרס קתרוס שבכא פסנטרינ וכל זני זמרא נפלינ כל עממיא אמיא 
ולשניא סגדינ לצלם דהבא די הקים נבוכדנצר מלכא כל קבל דנה 
בה זמנא קרבו גברינ כשדאינ ואכלו קרציהונ די יהודיא ענו ואמרינ 


לנבוכדנצר מלכא מלכא לעלמינ חיי אנתה אנת מלכא שמת טעמ די 
כל אנש די ישמע קל קרנא משרקיתא קיתרס קתרוס שבכא פסנתרינ 
וסיפניה וסופניה וכל זני זמרא יפל ויסגד לצלמ דהבא ומנ די לא יפל 
ויסגד יתרמא לגוא אתונ נורא יקדתא איתי גברינ יהודאינ די מנית יתהונ 
על עבידת מדינת בבל שדרכ מישכ ועבד נגו גבריא אלכ לא שמו עליכ 
עלכ מלכא טעמ לאלהיכ לאלהכ לא פלחינ ולצלמ דהבא די הקימת 
לא סגדינ באדינ נבוכדנצר ברגז וחמה אמר להיתיה לשדרכ מישכ 
ועבד נגו באדינ גבריא אלכ היתיו קדם מלכא ענה נבכדנצר ואמר להונ 
הצדא שדרכ מישכ ועבד נגו לאלהי לא איתיכונ פלחינ ולצלמ דהבא 
די הקימת לא סגדינ כענ הנ איתיכונ עתידינ די בעדנא די תשמעונ קל 
קרנא משרוקיתא קיתרס קתרוס שבכא פסנתרינ וסומפניה וכל זני זמרא 
תפלונ ותסגדונ לצלמא די עבדת והנ לא תסגדונ בה שעתה תתרמונ 
לגוא אתונ נורא יקדתא ומנ הוא אלה די ישיזבנכונ מנ ידי ענו שדרכ 
מישכ ועבד נגו ואמרינ למלכא נבוכדנצר לא חשחינ אנחנה על דנה 
פתגם להתבותכ הנ איתי אלהנא די אנחנא פלחינ יכל לשיזבותנא מנ 
אתונ נורא יקדתא ומנ ידכ מלכא ישיזב והנ לא ידיע להוא לכ מלכא 
די לאלהיכ לא איתינא איתנא פלחינ ולצלם דהבא די הקימת לא 
נסגד באדינ נבוכדנצר התמלי חמא וצלם אנפוהי אשתנו אשתני על 
שדרכ מישכ ועבד נגו ענה ואמר למזא לאתונא חד שבעה על די חזה 
למזיה ולגברינ גברי חיל די בחילה אמר לכפתה לשדרכ מישכ ועבד 
נגו למרמא לאתונ נורא יקדתא באדינ גבריא אלכ כפתו בסרבליהונ 
פטישיהונ פטשיהונ וכרבלתהונ ולבשיהונ ורמיו לגוא אתונ נורא יקדתא 
כל קבל דנה מנ די מלת מלכא מחצפה ואתונא אזה יתירא גבריא אלכ 
די הסקו לשדרכ מישכ ועבד נגו קטל המונ שביבא די נורא וגבריא אלכ 
תלתהונ שדרכ מישכ ועבד נגו נפלו לגוא אתונ נורא יקדתא מכפתינ 
אדינ נבוכדנצר מלכא תוה וקם בהתבהלה ענה ואמר להדברוהי הלא 
גברינ תלתא רמינא לגוא נורא מכפתינ ענינ ואמרינ למלכא יציבא 
מלכא ענה ואמר הא אנה חזה גברינ ארבעה שרינ מהלכינ בגוא נורא 
וחבל לא איתי בהונ ורוה די רביעיא רביעאה דמה לבר אלהינ באדינ 
קרב נבוכדנצר לתרע אתונ נורא יקדתא ענה ואמר שדרכ מישכ ועבד 
נגו עבדוהי די אלהא עליא עלאה פקו ואתו באדינ נפקינ שדרכ מישכ 
ועבד נגו מנ גוא נורא ומתכנשינ אחשדרפניא סגניא ופחותא והדברי 
מלכא חזינ לגבריא אלכ די לא שלט נורא בגשמהונ ושער ראשהונ 
לא התחרכ וסרבליהונ לא שנו וריח נור לא עדת בהונ ענה נבוכדנצר 
ואמר בריכ אלההונ די שדרכ מישכ ועבד נגו די שלח מלאכה ושיזב 
לעבדוהי די התרחצו עלוהי ומלת מלכא שניו ויהבו גשמיהונ גשמהונ די 
לא יפלחונ ולא יסגדונ לכל אלה להנ לאלההונ ומני שים טעם די כל 
עם אמה ולשנ די יאמר שלה שלו על אלההונ די שדרכ מישכ ועבד 
נגוא הדמינ יתעבד וביתה נולי ישתוה כל קבל די לא איתי אלה אחרנ די 
יכל להצלה כדנה באדינ מלכא הצלח לשדרכ מישכ ועבד נגו במדינת 
בבל נבוכדנצר מלכא לכל עממיא אמיא ולשניא די דארינ דירינ בכל 
ארעא שלמכונ ישגא אתיא ותמהיא די עבד עמי אלהא עליא עלאה 
שפר קדמי להחויה אתוהי כמה רברבינ ותמהוהי כמה תקיפינ מלכותה 
מלכות עלם ושלטנה עמ דר ודר אנה נבוכדנצר שלה הוית בביתי ורעננ 
בהיכלי חלמ חזית וידחלנני והרהרינ על משכבי וחזוי ראשי יבהלנני ומני 
שים טעם להנעלה קדמי לכל חכימי בבל די פשר חלמא יהודענני 
באדינ עללינ עלינ חרטמיא אשפיא כשדיא כשדאי וגזריא וחלמא אמר 
אנה קדמיהונ ופשרה לא מהודעינ לי ועד אחרינ על קדמי דניאל די 
שמה בלטשאצר כשם אלהי ודי רוח אלהינ קדישינ בה וחלמא קדמוהי 
אמרת בלטשאצר רב חרטמיא די אנה ידעת די רוח אלהינ קדישינ בכ 


וכל רז לא אנס לכ חזוי חלמי די חזית ופשרה אמר וחזוי ראשי על 
משכבי חזה הוית ואלו אילנ בגוא ארעא ורומה שגיא רבה אילנא ותקפ 
ורומה ימטא לשמיא וחזותה לסופ כל ארעא עפיה שפיר ואנבה שגיא 
ומזונ לכלא בה תחתוהי תטלל חיות ברא ובענפוהי ידרונ ידורנ צפרי 
שמיא ומנה יתזינ כל בשרא חזה הוית בחזוי ראשי על משכבי ואלו עיר 
וקדיש מנ שמיא נחת קרא בחיל וכנ אמר גדו אילנא וקצצו ענפוהי אתרו 
עפיה ובדרו אנבה תנד חיותא מנ תחתוהי וצפריא מנ ענפוהי ברמ עקר 
שרשוהי בארעא שבקו ובאסור די פרזל ונחש בדתאא די ברא ובטל 
שמיא יצטבע ועם חיותא חלקה בעשב ארעא לבבה מנ אנושא אנשא 
ישנונ ולבב חיוה יתיהב לה ושבעה עדנינ יחלפונ עלוהי בגזרת עירינ 
פתגמא ומאמר קדישינ שאלתא עד דברת די ינדעונ חייא די שליט 
עליא עלאה במלכות אנושא אנשא ולמנ די יצבא יתננה ושפל אנשים 
יקים עליה עלה דנה חלמא חזית אנה מלכא נבוכדנצר ואנתה ואנת 
בלטשאצר פשרא אמר כל קבל די כל חכימי מלכותי לא יכלינ פשרא 
להודעתני ואנתה ואנת כהל די רוח אלהינ קדישינ בכ אדינ דניאל די 
שמה בלטשאצר אשתומם כשעה חדה ורעינהי יבהלנה ענה מלכא 
ואמר בלטשאצר חלמא ופשרא אל יבהלכ ענה בלטשאצר ואמר מראי 
מרי חלמא לשנאיכ לשנאכ ופשרה לעריכ לערכ אילנא די חזית די רבה 
ותקפ ורומה ימטא לשמיא וחזותה לכל ארעא ועפיה שפיר ואנבה שגיא 
ומזונ לכלא בה תחתוהי תדור חיות ברא ובענפוהי ישכננ צפרי שמיא 
אנתה אנת הוא מלכא די רבית ותקפת ורבותכ רבת ומטת לשמיא 
ושלטנכ לסופ ארעא ודי חזה מלכא עיר וקדיש נחת מנ שמיא ואמר 
גדו אילנא וחבלוהי ברמ עקר שרשוהי בארעא שבקו ובאסור די פרזל 
ונחש בדתאא די ברא ובטל שמיא יצטבע ועם חיות ברא חלקה עד די 
שבעה עדנינ יחלפונ עלוהי דנה פשרא מלכא וגזרת עליא עלאה היא 
די מטת על מראי מרי מלכא ולכ טרדינ מנ אנשא ועם חיות ברא להוה 
מדרכ ועשבא כתורינ לכ יטעמונ ומטל שמיא לכ מצבעינ ושבעה עדנינ 
יחלפונ עליכ עד די תנדע די שליט עליא במלכות אנשא ולמנ די יצבא 
יתננה ודי אמרו למשבק עקר שרשוהי די אילנא מלכותכ לכ קימה מנ די 
תנדע די שלטנ שמיא להנ מלכא מלכי ישפר עליכ עלכ וחטיכ וחטאכ 
בצדקה פרק ועויתכ במחנ ענינ הנ תהוא ארכה לשלותכ כלא מטא על 
נבוכדנצר מלכא לקצת ירחינ תרי עשר על היכל מלכותא די בבל מהלכ 
הוה ענה מלכא ואמר הלא דא היא בבל רבתא די אנה בניתה לבית 
מלכו בתקפ חסני וליקר הדרי עוד מלתא בפמ מלכא קל מנ שמיא נפל 
לכ אמרינ נבוכדנצר מלכא מלכותה עדת מנכ ומנ אנשא לכ טרדינ ועם 
חיות ברא מדרכ עשבא כתורינ לכ יטעמונ ושבעה עדנינ יחלפונ עליכ 
עלכ עד די תנדע די שליט עליא במלכות אנשא ולמנ די יצבא יתננה 
בה שעתא מלתא ספת על נבוכדנצר ומנ אנשא טריד ועשבא כתורינ 
יאכל ומטל שמיא גשמה יצטבע עד די שערה כנשרינ רבה וטפרוהי 
כצפרינ ולקצת יומיה אנה נבוכדנצר עיני לשמיא נטלת ומנדעי עלי יתוב 
ולעליא ולעלאה ברכת ולחי עלמא שבחת והדרת די שלטנה שלטנ 
עלם ומלכותה עם דר ודר וכל דארי דירי ארעא כלה חשיבינ וכמצביה 
עבד בחיל שמיא ודארי ודירי ארעא ולא איתי די ימחא בידה ויאמר לה 
מה עבדת בה זמנא מנדעי יתוב עלי וליקר מלכותי הדרי וזוי יתוב עלי 
ולי הדברי ורברבני יבעונ ועל מלכותי התקנת ורבו יתירה הוספת לי 
כענ אנה נבוכדנצר משבח ומרומם ומהדר למלכ שמיא די כל מעבדוהי 
קשט וארחתה דינ ודי מהלכינ בגוה יכל להשפלה בלשאצר מלכא 
עבד לחמ רב לרברבנוהי אלפ ולקבל אלפא חמרא שתה בלשאצר 
אמר בטעם חמרא להיתיה למאני דהבא וכספא די הנפק נבוכדנצר 
אבוהי מנ היכלא די בירושלם וישתונ בהונ מלכא ורברבנוהי שגלתה 


ולחנתה באדינ היתיו מאני דהבא די הנפקו מנ היכלא די בית אלהא די 
בירושלם ואשתיו בהונ מלכא ורברבנוהי שגלתה ולחנתה אשתיו חמרא 
ושבחו לאלהי דהבא וכספא נחשא פרזלא אעא ואבנא בה שעתה 
נפקו נפקה אצבענ די יד אנש וכתבנ לקבל נברשתא על גירא די כתל 
היכלא די מלכא ומלכא חזה פס ידה די כתבה אדינ מלכא זיוהי שנוהי 
ורעינהי יבהלונה וקטרי חרצה משתרינ וארכבתה דא לדא נקשנ קרא 
מלכא בחיל להעלה לאשפיא כשדיא כשדאי וגזריא ענה מלכא ואמר 
לחכימי בבל די כל אנש די יקרה כתבה דנה ופשרה יחונני ארגונא 
ילבש והמונכא והמניכא די דהבא על צוארה ותלתי במלכותא ישלט 
אדינ עללינ עלינ כל חכימי מלכא ולא כהלינ כתבא למקרא ופשרא 
ופשרה להודעה למלכא אדינ מלכא בלשאצר שגיא מתבהל וזיוהי שנינ 
עלוהי ורברבנוהי משתבשינ מלכתא לקבל מלי מלכא ורברבנוהי לבית 
משתיא עללת עלת ענת מלכתא ואמרת מלכא לעלמינ חיי אל יבהלוכ 
רעיונכ וזיויכ אל ישתנו איתי גבר במלכותכ די רוח אלהינ קדישינ בה 
וביומי אבוכ נהירו ושכלתנו וחכמה כחכמת אלהינ השתכחת בה ומלכא 
נבכדנצר אבוכ רב חרטמינ אשפינ כשדאינ גזרינ הקימה אבוכ מלכא כל 
קבל די רוח יתירה ומנדע ושכלתנו מפשר חלמינ ואחוית אחידנ ומשרא 
קטרינ השתכחת בה בדניאל די מלכא שמ שמה בלטשאצר כענ דניאל 
יתקרי ופשרה יהחוה באדינ דניאל העל קדם מלכא ענה מלכא ואמר 
לדניאל אנתה אנת הוא דניאל די מנ בני גלותא די יהוד די היתי מלכא 
אבי מנ יהוד ושמעת עליכ עלכ די רוח אלהינ בכ ונהירו ושכלתנו וחכמה 
יתירה השתכחת בכ וכענ העלו קדמי חכימיא אשפיא די כתבה דנה 
יקרונ ופשרה להודעתני ולא כהלינ פשר מלתא להחויה ואנה שמעת 
עליכ עלכ די תוכל תיכול פשרינ למפשר וקטרינ למשרא כענ הנ 
תוכל תכול כתבא למקרא ופשרה להודעתני ארגונא תלבש והמונכא 
והמניכא די דהבא על צוארכ ותלתא במלכותא תשלט באדינ ענה 
דניאל ואמר קדם מלכא מתנתכ לכ להוינ ונבזביתכ לאחרנ הב ברמ 
כתבא אקרא למלכא ופשרא אהודענה אנתה אנת מלכא אלהא עליא 
עלאה מלכותא ורבותא ויקרא והדרה יהב לנבכדנצר אבוכ ומנ רבותא 
די יהב לה כל עממיא אמיא ולשניא הוו זאעינ זיעינ ודחלינ מנ קדמוהי 
די הוה צבא הוא קטל ודי הוה צבא הוה מחא ודי הוה צבא הוה מרים 
ודי הוה צבא הוה משפיל וכדי רמ לבבה ורוחה תקפת להזדה הנחת מנ 
כרסא מלכותה ויקרה העדיו מנה ומנ בני אנשא טריד ולבבה עם חיותא 
שוי שויו ועם ערדיא מדורה עשבא כתורינ יטעמונה ומטל שמיא גשמה 
יצטבע עד די ידע די שליט אלהא עליא עלאה במלכות אנשא ולמנ די 
יצבה יהקים עליה עלה ואנתה ואנת ברה בלשאצר לא השפלת לבבכ 
כל קבל די כל דנה ידעת ועל מרא שמיא התרוממת ולמאניא די ביתה 
היתיו קדמיכ קדמכ ואנתה ואנת ורברבניכ ורברבנכ שגלתכ ולחנתכ 
חמרא שתינ בהונ ולאלהי כספא ודהבא נחשא פרזלא אעא ואבנא די 
לא חזינ ולא שמעינ ולא ידעינ שבחת ולאלהא די נשמתכ בידה וכל 
ארחתכ לה לא הדרת באדינ מנ קדמוהי שליח פסא די ידא וכתבא דנה 
רשים ודנה כתבא די רשים מנא מנא תקל ופרסינ דנה פשר מלתא מנא 
מנה אלהא מלכותכ והשלמה תקל תקילתה במאזניא והשתכחת חסיר 
פרס פריסת מלכותכ ויהיבת למדי ופרס באדינ אמר בלשאצר והלבישו 
לדניאל ארגונא והמונכא והמניכא די דהבא על צוארה והכרזו עלוהי 
די להוא שליט תלתא במלכותא בה בליליא קטיל בלאשצר מלכא 
כשדיא כשדאה ודריוש מדיא קבל מלכותא כבר שנינ שתינ ותרתינ 
שפר קדם דריוש והקים על מלכותא לאחשדרפניא מאה ועשרינ די 
להונ בכל מלכותא ועלא מנהונ סרכינ תלתא די דניאל חד מנהונ די 
להונ אחשדרפניא אלינ יהבינ להונ טעמא ומלכא לא להוא נזק אדינ 


דניאל דנה הוא מתנצח על סרכיא ואחשדרפניא כל קבל די רוח יתירא 
בה ומלכא עשית להקמותה על כל מלכותא אדינ סרכיא ואחשדרפניא 
הוו בעינ עלה להשכחה לדניאל מצד מלכותא וכל עלה ושחיתה לא 
יכלינ להשכחה כל קבל די מהימנ הוא וכל שלו ושחיתה לא השתכחת 
עלוהי אדינ גבריא אלכ אמרינ די לא נהשכח לדניאל דנה כל עלא להנ 
השכחנה עלוהי בדת אלהה אדינ סרכיא ואחשדרפניא אלנ הרגשו על 
מלכא וכנ אמרינ לה דריוש מלכא לעלמינ חיי אתיעטו כל סרכי מלכותא 
סגניא ואחשדרפניא הדבריא ופחותא לקימה קים מלכא ולתקפה אסר 
די כל די יבעה בעו מנ כל אלה ואנש עד יומינ תלתינ להנ מנכ מלכא 
יתרמא לגב אריותא כענ מלכא תקים אסרא ותרשם כתבא די לא 
להשניה כדת מדי ופרס די לא תעדא כל קבל דנה מלכא דריוש רשמ 
כתבא ואסרא ודניאל כדי ידע די רשים כתבא על לביתה וכוינ פתיחנ לה 
בעליתה נגד ירושלם וזמנינ תלתה ביומא הוא ברכ על ברכוהי ומצלא 
ומודא קדם אלהה כל קבל די הוא עבד מנ קדמת דנה אדינ גבריא 
אלכ הרגשו והשכחו לדניאל בעא ומתחננ קדמ אלהה באדינ קריבו 
ואמרינ קדם מלכא על אסר מלכא הלא אסר רשמת די כל אנש די 
יבעה מנ כל אלה ואנש עד יומינ תלתינ להנ מנכ מלכא יתרמא לגוב 
אריותא ענה מלכא ואמר יציבא מלתא כדת מדי ופרס די לא תעדא 
באדינ ענו ואמרינ קדם מלכא די דניאל די מנ בני גלותא די יהוד לא 
שם עליכ עלכ מלכא טעם ועל אסרא די רשמת וזמנינ תלתה ביומא 
בעא בעותה אדינ מלכא כדי מלתא שמע שגיא באש עלוהי ועל דניאל 
שם בל לשיזבותה ועד מעלי שמשא הוא משתדר להצלותה באדינ 
גבריא אלכ הרגשו על מלכא ואמרינ למלכא דע מלכא די דת למדי 
ופרס די כל אסר וקים די מלכא יהקים לא להשניה באדינ מלכא אמר 
והיתיו לדניאל ורמו לגבא די אריותא ענה מלכא ואמר לדניאל אלהכ 
די אנתה אנת פלח לה בתדירא הוא ישיזבנכ והיתית אבנ חדה ושמת 
על פם גבא וחתמה מלכא בעזקתה ובעזקת רברבנוהי די לא תשנא 
צבו בדניאל אדינ אזל מלכא להיכלה ובת טות ודחונ לא הנעל קדמוהי 
ושנתה נדת עלוהי באדינ מלכא בשפרפרא יקום בנגהא ובהתבהלה 
לגבא די אריותא אזל וכמקרבה לגבא לדניאל בקל עציב זעק ענה 
מלכא ואמר לדניאל דניאל עבד אלהא חיא אלהכ די אנתה אנת פלח 
לה בתדירא היכל לשיזבותכ מנ אריותא אדינ דניאל עם מלכא מלל 
מלכא לעלמינ חיי אלהי שלח מלאכה וסגר פמ אריותא ולא חבלוני כל 
קבל די קדמוהי זכו השתכחת לי ואפ קדמיכ קדמכ מלכא חבולה לא 
עבדת באדינ מלכא שגיא טאב עלוהי ולדניאל אמר להנסקה מנ גבא 
והסק דניאל מנ גבא וכל חבל לא השתכח בה די הימנ באלהה ואמר 
מלכא והיתיו גבריא אלכ די אכלו קרצוהי די דניאל ולגב אריותא רמו 
אנונ בניהונ ונשיהונ ולא מטו לארעית גבא עד די שלטו בהונ אריותא 
וכל גרמיהונ הדקו באדינ דריוש מלכא כתב לכל עממיא אמיא ולשניא 
די דארינ דירינ בכל ארעא שלמכונ ישגא מנ קדמי שימ טעמ די בכל 
שלטנ מלכותי להונ זאעינ זיעינ ודחלינ מנ קדם אלהה די דניאל די הוא 
אלהא חיא וקים לעלמינ ומלכותה די לא תתחבל ושלטנה עד סופא 
משיזב ומצל ועבד אתינ ותמהינ בשמיא ובארעא די שיזיב לדניאל מנ 
יד אריותא ודניאל דנה הצלח במלכות דריוש ובמלכות כורש פרסיא 
פרסאה בשנת חדה לבלאשצר מלכ בבל דניאל חלמ חזה וחזוי ראשה 
על משכבה באדינ חלמא כתב ראש מלינ אמר ענה דניאל ואמר חזה 
הוית בחזוי עם ליליא וארו ארבע רוחי שמיא מגיחנ לימא רבא וארבע חיונ 
רברבנ סלקנ מנ ימא שנינ דא מנ דא קדמיתא כאריה וגפינ די נשר לה 
חזה הוית עד די מריטו גפיה ונטילת מנ ארעא ועל רגלינ כאנש הקימת 
ולבב אנש יהיב לה וארו חיוה אחרי תנינה דמיה לדב ולשטר חד הקמת 


ותלת עלעינ בפמה בינ שניה שנה וכנ אמרינ לה קומי אכלי בשר שגיא 
באתר דנה חזה הוית וארו אחרי כנמר ולה גפינ ארבע די עופ על גביה 
גבה וארבעה ראשינ לחיותא ושלטנ יהיב לה באתר דנה חזה הוית בחזוי 
ליליא וארו חיוה רביעיה רביעאה דחילה ואימתני ותקיפא יתירא ושנינ 
די פרזל לה רברבנ אכלה ומדקה ושארא ברגליה ברגלה רפסה והיא 
משניה מנ כל חיותא די קדמיה וקרנינ עשר לה משתכל הוית בקרניא 
ואלו קרנ אחרי זעירה סלקת ביניהונ ביניהנ ותלת מנ קרניא קדמיתא 
אתעקרו אתעקרה מנ קדמיה קדמה ואלו עינינ כעיני אנשא בקרנא דא 
ופם ממלל רברבנ חזה הוית עד די כרסונ רמיו ועתיק יומינ יתב לבושה 
כתלג חור ושער ראשה כעמר נקא כרסיה שביבינ די נור גלגלוהי נור 
דלק נהר די נור נגד ונפק מנ קדמוהי אלפ אלפים אלפינ ישמשונה ורבו 
רבונ רבבנ קדמוהי יקומונ דינא יתב וספרינ פתיחו חזה הוית באדינ מנ 
קל מליא רברבתא די קרנא ממללה חזה הוית עד די קטילת חיותא 
והובד גשמה ויהיבת ליקדת אשא ושאר חיותא העדיו שלטנהונ וארכה 
בחיינ יהיבת להונ עד זמנ ועדנ חזה הוית בחזוי ליליא וארו עם ענני שמיא 
כבר אנש אתה הוה ועד עתיק יומיא מטה וקדמוהי הקרבוהי ולה יהיב 
שלטנ ויקר ומלכו וכל עממיא אמיא ולשניא לה יפלחונ שלטנה שלטנ 
עלם די לא יעדה ומלכותה די לא תתחבל אתכרית רוחי אנה דניאל 
בגוא נדנה וחזוי ראשי יבהלנני קרבת על חד מנ קאמיא ויציבא אבעא 
מנה על כל דנה ואמר לי ופשר מליא יהודענני אלינ חיותא רברבתא 
די אנינ ארבע ארבעה מלכינ יקומונ מנ ארעא ויקבלונ מלכותא קדישי 
עליונינ ויחסנונ מלכותא עד עלמא ועד עלם עלמיא אדינ צבית ליצבא 
על חיותא רביעיתא די הות שניה מנ כלהונ כלהינ דחילה יתירה שניה 
שנה די פרזל וטפריה די נחש אכלה מדקה ושארא ברגליה רפסה ועל 
קרניא עשר די בראשה ואחרי די סלקת ונפלו ונפלה מנ קדמיה קדמה 
תלת וקרנא דכנ ועינינ לה ופם ממלל רברבנ וחזוה רב מנ חברתה חזה 
הוית וקרנא דכנ עבדה קרב עמ קדישינ ויכלה להונ עד די אתה עתיק 
יוםיא ודינא יהב לקדישי עליונינ וזמנא מטה ומלכותא החסנו קדישינ כנ 
אמר חיותא רביעיתא מלכו רביעיא רביעאה תהוא בארעא די תשנא 
מנ כל מלכותא ותאכל כל ארעא ותדושנה ותדקנה וקרניא עשר מנה 
מלכותה עשרה מלכינ יקמונ ואחרנ יקום אחריהונ והוא ישנא מנ קדמיא 
ותלתה מלכינ יהשפל ומלינ לצד עליא עלאה ימלל ולקדישי עליונינ 
יבלא ויסבר להשניה זמנינ ודת ויתיהבונ בידה עד עדנ ועדנינ ופלג 
עדנ ודינא יתב ושלטנה יהעדונ להשמדה ולהובדה עד סופא ומלכותה 
ושלטנא ורבותא די מלכות תחות כל שמיא יהיבת לעמ קדישי עליונינ 
מלכותה מלכות עלם וכל שלטניא לה יפלחונ וישתמעונ עד כה סופא 
די מלתא אנה דניאל שגיא רעיוני יבהלנני וזיוי ישתנונ עלי ומלתא בלבי 
נטרת בשנת שלוש למלכות בלאשצר המלכ חזונ נראה אלי אני דניאל 
אחרי הנראה אלי בתחלה ואראה בחזונ ויהי בראתי ואני בשושנ הבירה 
אשר בעילם המדינה ואראה בחזונ ואני הייתי על אובל אולי ואשא עיני 
ואראה והנה איל אחד עמד לפני האבל ולו קרנים והקרנים גבהות 
והאחת גבהה מנ השנית והגבהה עלה באחרנה ראיתי את האיל מנגח 
ימה וצפונה ונגבה וכל חיות לא יעמדו לפניו ואינ מציל מידו ועשה כרצנו 
והגדיל ואני הייתי מבינ והנה צפיר העזים בא מנ המערב על פני כל 
הארצ ואינ נוגע בארצ והצפיר קרנ חזות בינ עיניו ויבא עד האיל בעל 
הקרנים אשר ראיתי עמד לפני האבל וירצ אליו בחמת כחו וראיתיו 
מגיע אצל האיל ויתמרמר אליו ויכ את האיל וישבר את שתי קרניו 
ולא היה כח באיל לעמד לפניו וישליכהו ארצה וירמסהו ולא היה מציל 
לאיל מידו וצפיר העזים הגדיל עד מאד וכעצמו נשברה הקרנ הגדולה 
ותעלנה חזות ארבע תחתיה לארבע רוחות השמים ומנ האחת מהמ 


יצא קרנ אחת מצעירה ותגדל יתר אל הנגב ואל המזרח ואל הצבי 
ותגדל עד צבא השמים ותפל ארצה מנ הצבא ומנ הכוכבים ותרמסמ 
ועד שר הצבא הגדיל וממנו הרים הורם התמיד והשלכ מכונ מקדשו 
וצבא תנתנ על התמיד בפשע ותשלכ אמת ארצה ועשתה והצליחה 
ואשמעה אחד קדוש מדבר ויאמר אחד קדוש לפלמוני המדבר עד 
מתי החזונ התמיד והפשע שממ תת וקדש וצבא מרמס ויאמר אלי 
עד ערב בקר אלפים ושלש מאות ונצדק קדש ויהי בראתי אני דניאל 
את החזונ ואבקשה בינה והנה עמד לנגדי כמראה גבר ואשמע קול 
אדם בינ אולי ויקרא ויאמר גבריאל הבנ להלז את המראה ויבא אצל 
עמדי ובבאו נבעתי ואפלה על פני ויאמר אלי הבנ בנ אדם כי לעת 
קצ החזונ ובדברו עמי נרדמתי על פני ארצה ויגע בי ויעמידני על עמדי 
ויאמר הנני מודיעכ את אשר יהיה באחרית הזעם כי למועד קצ האיל 
אשר ראית בעל הקרנים מלכי מדי ופרס והצפיר השעיר מלכ יונ והקרנ 
הגדולה אשר בינ עיניו הוא המלכ הראשונ והנשברת ותעמדנה ארבע 
תחתיה ארבע מלכיות מגוי יעמדנה ולא בכחו ובאחרית מלכותמ כהתמ 
הפשעים יעמד מלכ עז פנים ומבינ חידות ועצם כחו ולא בכחו ונפלאות 
ישחית והצליח ועשה והשחית עצומים ועם קדשים ועל שכלו והצליח 
מרמה בידו ובלבבו יגדיל ובשלוה ישחית רבים ועל שר שרים יעמד 
ובאפס יד ישבר ומראה הערב והבקר אשר נאמר אמת הוא ואתה סתמ 
החזונ כי לימים רבימ ואני דניאל נהייתי ונחליתי ימים ואקום ואעשה את 
מלאכת המלכ ואשתומם על המראה ואינ מבינ בשנת אחת לדריוש 
בנ אחשורוש מזרע מדי אשר המלכ על מלכות כשדים בשנת אחת 
למלכו אני דניאל בינתי בספרים מספר השנים אשר היה דבר יהוה אל 
ירמיה הנביא למלאות לחרבות ירושלם שבעים שנה ואתנה את פני 
אל אדני האלהים לבקש תפלה ותחנונים בצום ושק ואפר ואתפללה 
ליהוה אלהי ואתודה ואמרה אנא אדני האל הגדול והנורא שמר הברית 
והחסד לאהביו ולשמרי מצותיו חטאנו ועוינו והרשענו הרשענו ומרדנו 
וסור ממצותכ וממשפטיכ ולא שמענו אל עבדיכ הנביאים אשר דברו 
בשמכ אל מלכינו שרינו ואבתינו ואל כל עם הארצ לכ אדני הצדקה 
ולנו בשת הפנים כיום הזה לאיש יהודה וליושבי ירושלם ולכל ישראל 
הקרבים והרחקים בכל הארצות אשר הדחתמ שמ במעלם אשר מעלו 
בכ יהוה לנו בשת הפנים למלכינו לשרינו ולאבתינו אשר חטאנו לכ 
לאדני אלהינו הרחמים והסלחות כי מרדנו בו ולא שמענו בקול יהוה 
אלהינו ללכת בתורתיו אשר נתנ לפנינו ביד עבדיו הנביאים וכל ישראל 
עברו את תורתכ וסור לבלתי שמוע בקלכ ותתכ עלינו האלה והשבעה 
אשר כתובה בתורת משה עבד האלהים כי חטאנו לו ויקם את דבריו 
דברו אשר דבר עלינו ועל שפטינו אשר שפטונו להביא עלינו רעה 
גדלה אשר לא נעשתה תחת כל השמים כאשר נעשתה בירושלמ 
כאשר כתוב בתורת משה את כל הרעה הזאת באה עלינו ולא חלינו 
את פני יהוה אלהינו לשוב מעוננו ולהשכיל באמתכ וישקד יהוה על 
הרעה ויביאה עלינו כי צדיק יהוה אלהינו על כל מעשיו אשר עשה ולא 
שמענו בקלו ועתה אדני אלהינו אשר הוצאת את עמכ מארצ מצרים 
ביד חזקה ותעש לכ שם כיום הזה חטאנו רשענו אדני ככל צדקתכ 
ישב נא אפכ וחמתכ מעירכ ירושלם הר קדשכ כי בחטאינו ובעונות 
אבתינו ירושלם ועמכ לחרפה לכל סביבתינו ועתה שמע אלהינו אל 
תפלת עבדכ ואל תחנוניו והאר פניכ על מקדשכ השממ למענ אדני 
הטה אלהי אזנכ ושמע פקחה פקח עיניכ וראה שממתינו והעיר אשר 
נקרא שמכ עליה כי לא על צדקתינו אנחנו מפילים תחנונינו לפניכ כי 
על רחמיכ הרבים אדני שמעה אדני סלחה אדני הקשיבה ועשה אל 
תאחר למענכ אלהי כי שמכ נקרא על עירכ ועל עמכ ועוד אני מדבר 


ומתפלל ומתודה חטאתי וחטאת עמי ישראל ומפיל תחנתי לפני יהוה 
אלהי על הר קדש אלהי ועוד אני מדבר בתפלה והאיש גבריאל אשר 
ראיתי בחזונ בתחלה מעפ ביעפ נגע אלי כעת מנחת ערב ויבנ וידבר 
עמי ויאמר דניאל עתה יצאתי להשכילכ בינה בתחלת תחנוניכ יצא 
דבר ואני באתי להגיד כי חמודות אתה ובינ בדבר והבנ במראה שבעים 
שבעים נחתכ על עמכ ועל עיר קדשכ לכלא הפשע ולחתם ולהתמ 
חטאות חטאת ולכפר עונ ולהביא צדק עלמים ולחתם חזונ ונביא ולמשח 
קדש קדשים ותדע ותשכל מנ מצא דבר להשיב ולבנות ירושלם עד 
משיח נגיד שבעים] שבעה ושבעים ששים ושנים תשוב ונבנתה רחוב 
וחרוצ ובצוק העתים ואחרי השבעים ששים ושנים יכרת משיח ואינ לו 
והעיר והקדש ישחית עם נגיד הבא וקצו בשטפ ועד קצ מלחמה נחרצת 
שממות והגביר ברית לרבים שבוע אחד וחצי השבוע ישבית זבח ומנחה 
ועל כנפ שקוצים משמם ועד כלה ונחרצה תתכ על שממ בשנת שלוש 
לכורש מלכ פרס דבר נגלה לדניאל אשר נקרא שמו בלטשאצר ואמת 
הדבר וצבא גדול ובינ את הדבר ובינה לו במראה בימים ההם אני דניאל 
הייתי מתאבל שלשה שבעים ימימ לחמ חמדות לא אכלתי ובשר ויינ 
לא בא אל פי וסוכ לא סכתי עד מלאת שלשת שבעימ ימים וביום 
עשרים וארבעה לחדש הראשונ ואני הייתי על יד הנהר הגדול הוא 
חדקל ואשא את עיני וארא והנה איש אחד לבוש בדים ומתניו חגרים 
בכתם אופז וגויתו כתרשיש ופניו כמראה ברק ועיניו כלפידי אש וזרעתיו 
ומרגלתיו כעינ נחשת קלל וקול דבריו כקול המונ וראיתי אני דניאל 
לבדי את המראה והאנשים אשר היו עמי לא ראו את המראה אבל 
חרדה גדלה נפלה עליהם ויברחו בהחבא ואני נשארתי לבדי ואראה 
את המראה הגדלה הזאת ולא נשאר בי כח והודי נהפכ עלי למשחית 
ולא עצרתי כח ואשמע את קול דבריו וכשמעי את קול דבריו ואני הייתי 
נרדם על פני ופני ארצה והנה יד נגעה בי ותניעני על ברכי וכפות ידי 
ויאמר אלי דניאל איש חמדות הבנ בדברים אשר אנכי דבר אליכ ועמד 
על עמדכ כי עתה שלחתי אליכ ובדברו עמי את הדבר הזה עמדתי 
מרעיד ויאמר אלי אל תירא דניאל כי מנ היום הראשונ אשר נתת את 
לבכ להבינ ולהתענות לפני אלהיכ נשמעו דבריכ ואני באתי בדבריכ 
ושר מלכות פרס עמד לנגדי עשרים ואחד יום והנה מיכאל אחד השרים 
הראשנים בא לעזרני ואני נותרתי שם אצל מלכי פרס ובאתי להבינכ 
את אשר יקרה לעמכ באחרית הימים כי עוד חזונ לימים ובדברו עמי 
כדברים האלה נתתי פני ארצה ונאלמתי והנה כדמות בני אדם נגע על 
שפתי ואפתח פי ואדברה ואמרה אל העמד לנגדי אדני במראה נהפכו 
צירי עלי ולא עצרתי כח והיכ יוכל עבד אדני זה לדבר עם אדני זה 
ואני מעתה לא יעמד בי כח ונשמה לא נשארה בי ויספ ויגע בי כמראה 
אדם ויחזקני ויאמר אל תירא איש חמדות שלום לכ חזק וחזק ובדברו 
עמי התחזקתי ואמרה ידבר אדני כי חזקתני ויאמר הידעת למה באתי 
אליכ ועתה אשוב להלחם עמ שר פרס ואני יוצא והנה שר יונ בא אבל 
אגיד לכ את הרשום בכתב אמת ואינ אחד מתחזק עמי על אלה כי 
אם מיכאל שרכם ואני בשנת אחת לדריוש המדי עמדי למחזיק ולמעוז 
לו ועתה אמת אגיד לכ הנה עוד שלשה מלכים עמדים לפרס והרביעי 
יעשיר עשר גדול מכל וכחזקתו בעשרו יעיר הכל את מלכות יונ ועמד 
מלכ גבור ומשל ממשל רב ועשה כרצונו וכעמדו תשבר מלכותו ותחצ 
לארבע רוחות השמים ולא לאחריתו ולא כמשלו אשר משל כי תנתש 
מלכותו ולאחרים מלבד אלה ויחזק מלכ הנגב ומנ שריו ויחזק עליו ומשל 
ממשל רב ממשלתו ולקצ שנים יתחברו ובת מלכ הנגב תבוא אל מלכ 
הצפונ לעשות מישרים ולא תעצר כוח הזרוע ולא יעמד וזרעו ותנתנ היא 
ומביאיה והילדה ומחזקה בעתים ועמד מנצר שרשיה כנו ויבא אל החיל 


ויבא במעוז מלכ הצפונ ועשה בהם והחזיק וגם אלהיהם עמ נסכיהמ 
עם כלי חמדתמ כספ וזהב בשבי יבא מצרים והוא שנים יעמד ממלכ 
הצפונ ובא במלכות מלכ הנגב ושב אל אדמתו ובנו ובניו יתגרו ואספו 
המונ חילים רבים ובא בוא ושטפ ועבר וישב ויתגרו ויתגרה עד מעזה 
מעזו ויתמרמר מלכ הנגב ויצא ונלחם עמו עם מלכ הצפונ והעמיד המונ 
רב ונתנ ההמונ בידו ונשא ההמונ ירום ורמ לבבו והפיל רבאות ולא יעוז 
ושב מלכ הצפונ והעמיד המונ רב מנ הראשונ ולקצ העתים שנים יבוא 
בוא בחיל גדול וברכוש רב ובעתים ההם רבימ יעמדו על מלכ הנגב 
ובני פריצי עמכ ינשאו להעמיד חזונ ונכשלו ויבא מלכ הצפונ וישפכ 
סוללה ולכד עיר מבצרות וזרעות הנגב לא יעמדו ועם מבחריו ואינ כח 
לעמד ויעש הבא אליו כרצונו ואינ עומד לפניו ויעמד בארצ הצבי וכלה 
בידו וישם פניו לבוא בתקפ כל מלכותו וישרים עמו ועשה ובת הנשים 
יתנ לו להשחיתה ולא תעמד ולא לו תהיה וישב וישם פניו לאיים ולכד 
רבים והשבית קצינ חרפתו לו בלתי חרפתו ישיב לו וישב פניו למעוזי 
ארצו ונכשל ונפל ולא ימצא ועמד על כנו מעביר נוגש הדר מלכות 
ובימים אחדים ישבר ולא באפים ולא במלחמה ועמד על כנו נבזה ולא 
נתנו עליו הוד מלכות ובא בשלוה והחזיק מלכות בחלקלקות וזרעות 
השטפ ישטפו מלפניו וישברו וגם נגיד ברית ומנ התחברות אליו יעשה 
מרמה ועלה ועצם במעט גוי בשלוה ובמשמני מדינה יבוא ועשה אשר 
לא עשו אבתיו ואבות אבתיו בזה ושלל ורכוש להם יבזור ועל מבצרים 
יחשב מחשבתיו ועד עת ויער כחו ולבבו על מלכ הנגב בחיל גדול 
ומלכ הנגב יתגרה למלחמה בחיל גדול ועצום עד מאד ולא יעמד כי 
יחשבו עליו מחשבות ואכלי פת בגו ישברוהו וחילו ישטופ ונפלו חללים 
רבים ושניהם המלכים לבבמ למרע ועל שלחנ אחד כזב ידברו ולא 
תצלח כי עוד קצ למועד וישב ארצו ברכוש גדול ולבבו על ברית קדש 
ועשה ושב לארצו למועד ישוב ובא בנגב ולא תהיה כראשנה וכאחרנה 
ובאו בו ציים כתים ונכאה ושב וזעם על ברית קודש ועשה ושב ויבנ על 
עזבי ברית קדש וזרעים ממנו יעמדו וחללו המקדש המעוז והסירו התמיד 
ונתנו השקוצ משומם ומרשיעי ברית יחניפ בחלקות ועם ידעי אלהיו יחזקו 
ועשו ומשכילי עמ יבינו לרבים ונכשלו בחרב ובלהבה בשבי ובבזה ימימ 
ובהכשלמ יעזרו עזר מעט ונלוו עליהם רבימ בחלקלקות ומנ המשכילים 
יכשלו לצרופ בהמ ולברר וללבנ עד עת קצ כי עוד למועד ועשה כרצונו 
המלכ ויתרומם ויתגדל על כל אל ועל אל אלים ידבר נפלאות והצליח 
עד כלה זעמ כי נחרצה נעשתה ועל אלהי אבתיו לא יבינ ועל חמדת 
נשים ועל כל אלוה לא יבינ כי על כל יתגדל ולאלה מעזים על כנו 
יכבד ולאלוה אשר לא ידעהו אבתיו יכבד בזהב ובכספ ובאבנ יקרה 
ובחמדות ועשה למבצרי מעזים עמ אלוה נכר אשר הכיר יכיר ירבה כבוד 
והמשילם ברבים ואדמה יחלק במחיר ובעת קצ יתנגח עמו מלכ הנגב 
וישתער עליו מלכ הצפונ ברכב ובפרשים ובאניות רבות ובא בארצות 
ושטפ ועבר ובא בארצ הצבי ורבות יכשלו ואלה ימלטו מידו אדום ומואב 
וראשית בני עמונ וישלח ידו בארצות וארצ מצרים לא תהיה לפליטה 
ומשל במכמני הזהב והכספ ובכל חמדות מצרים ולבים וכשים במצעדיו 
ושמעות יבהלהו ממזרח ומצפונ ויצא בחמא גדלה להשמיד ולהחרים 
רבים ויטע אהלי אפדנו בינ ימים להר צבי קדש ובא עד קצו ואינ עוזר לו 
ובעת ההיא יעמד מיכאל השר הגדול העמד על בני עמכ והיתה עת צרה 
אשר לא נהיתה מהיות גוי עד העת ההיא ובעת ההיא ימלט עמכ כל 
הנמצא כתוב בספר ורבים מישני אדמת עפר יקיצו אלה לחיי עולם ואלה 
לחרפות לדראונ עולם והמשכלים יזהרו כזהר הרקיע ומצדיקי הרבים 
ככוכבים לעולם ועד ואתה דניאל סתמ הדברים וחתמ הספר עד עת 
קצ ישטטו רבים ותרבה הדעת וראיתי אני דניאל והנה שנים אחרים 


עמדים אחד הנה לשפת היאר ואחד הנה לשפת היאר ויאמר לאיש 
לבוש הבדים אשר ממעל למימי היאר עד מתי קצ הפלאות ואשמע 
את האיש לבוש הבדים אשר ממעל למימי היאר וירם ימינו ושמאלו אל 
השמים וישבע בחי העולם כי למועד מועדים וחצי וככלות נפצ יד עמ 
קדש תכלינה כל אלה ואני שמעתי ולא אבינ ואמרה אדני מה אחרית 
אלה ויאמר לכ דניאל כי סתמים וחתמים הדברים עד עת קצ יתבררו 
ויתלבנו ויצרפו רבים והרשיעו רשעים ולא יבינו כל רשעים והמשכלים 
יבינו ומעת הוסר התמיד ולתת שקוצ שמם ימים אלפ מאתים ותשעים 
אשרי המחכה ויגיע לימים אלפ שלש מאות שלשים וחמשה ואתה לכ 
לקצ ותנוח ותעמד לגרלכ לקצ הימינ 


ובשנת אחת לכורש מלכ פרס לכלות דבר יהוה מפי ירמיה העיר 
יהוה את רוח כרש מלכ פרס ויעבר קול בכל מלכותו וגמ במכתב 
לאמר כה אמר כרש מלכ פרס כל ממלכות הארצ נתנ לי יהוה אלהי 
השמים והוא פקד עלי לבנות לו בית בירושלם אשר ביהודה מי בכמ 
מכל עמו יהי אלהיו עמו ויעל לירושלם אשר ביהודה ויבנ את בית יהוה 
אלהי ישראל הוא האלהים אשר בירושלם וכל הנשאר מכל המקמות 
אשר הוא גר שמ ינשאוהו אנשי מקמו בכספ ובזהב וברכוש ובבהמה 
עם הנדבה לבית האלהים אשר בירושלם ויקומו ראשי האבות ליהודה 
ובנימנ והכהנים והלוים לכל העיר האלהים את רוחו לעלות לבנות 
את בית יהוה אשר בירושלם וכל סביבתיהם חזקו בידיהם בכלי כספ 
בזהב ברכוש ובבהמה ובמגדנות לבד על כל התנדב והמלכ כורש 
הוציא את כלי בית יהוה אשר הוציא נבוכדנצר מירושלם ויתנם בבית 
אלהיו ויוציאם כורש מלכ פרס על יד מתרדת הגזבר ויספרם לששבצר 
הנשיא ליהודה ואלה מספרמ אגרטלי זהב שלשים אגרטלי כספ אלפ 
מחלפים תשעה ועשרים כפורי זהב שלשים כפורי כספ משנים ארבע 
מאות ועשרה כלים אחרים אלפ כל כלים לזהב ולכספ חמשת אלפים 
וארבע מאות הכל העלה ששבצר עמ העלות הגולה מבבל לירושלם 
ואלה בני המדינה העלים משבי הגולה אשר הגלה נבוכדנצור נבוכדנצר 
מלכ בבל לבבל וישובו לירושלם ויהודה איש לעירו אשר באו עמ זרבבל 
ישוע נחמיה שריה רעליה מרדכי בלשנ מספר בגוי רחום בענה מספר 
אנשי עם ישראל בני פרעש אלפים מאה שבעים ושנים בני שפטיה 
שלש מאות שבעים ושנים בני ארח שבע מאות חמשה ושבעים בני 
פחת מואב לבני ישוע יואב אלפים שמנה מאות ושנים עשר בני עילם 
אלפ מאתים חמשים וארבעה בני זתוא תשע מאות וארבעים וחמשה 
בני זכי שבע מאות וששים בני בני שש מאות ארבעים ושנים בני בבי 
שש מאות עשרים ושלשה בני עזגד אלפ מאתים עשרימ ושנים בני 
אדניקם שש מאות ששים וששה בני בגוי אלפים חמשים וששה בני 
עדינ ארבע מאות חמשים וארבעה בני אטר ליחזקיה תשעים ושמנה 
בני בצי שלש מאות עשרים ושלשה בני יורה מאה ושנים עשר בני חשם 
מאתים עשרים ושלשה בני גבר תשעים וחמשה בני בית לחם מאה 
עשרים ושלשה אנשי נטפה חמשים וששה אנשי ענתות מאה עשרים 
ושמנה בני עזמות ארבעים ושנים בני קרית ערים כפירה ובארות שבע 
מאות וארבעים ושלשה בני הרמה וגבע שש מאות עשרים ואחד אנשי 
מכמס מאה עשרים ושנים אנשי בית אל והעי מאתים עשרים ושלשה בני 
נבו חמשים ושנים בני מגביש מאה חמשים וששה בני עילם אחר אלפ 
מאתים חמשים וארבעה בני חרמ שלש מאות ועשרים בני לד חדיד ואונו 
שבע מאות עשרים וחמשה בני ירחו שלש מאות ארבעים וחמשה בני 
סנאה שלשת אלפים ושש מאות ושלשים הכהנים בני ידעיה לבית ישוע 
תשע מאות שבעים ושלשה בני אמר אלפ חמשים ושנים בני פשחור 
אלפ מאתים ארבעים ושבעה בני חרמ אלפ ושבעה עשר הלוים בני ישוע 


וקדמיאל לבני הודויה שבעים וארבעה המשררים בני אספ מאה עשרים 
ושמנה בני השערים בני שלום בני אטר בני טלמונ בני עקוב בני חטיטא 
בני שבי הכל מאה שלשים ותשעה הנתינים בני ציחא בני חשופא בני 
טבעות בני קרס בני סיעהא בני פדונ בני לבנה בני חגבה בני עקוב בני 
חגב בני שמלי שלמי בני חננ בני גדל בני גחר בני ראיה בני רצינ בני 
נקודא בני גזם בני עזא בני פסח בני בסי בני אסנה בני מעינים מעונים בני 
נפיסים נפוסים בני בקבוק בני חקופא בני חרחור בני בצלות בני מחידא 
בני חרשא בני ברקוס בני סיסרא בני תמח בני נציח בני חטיפא בני עבדי 
שלמה בני סטי בני הספרת בני פרודא בני יעלה בני דרקונ בני גדל 
בני שפטיה בני חטיל בני פכרת הצביים בני אמי כל הנתינים ובני עבדי 
שלמה שלש מאות תשעים ושנים ואלה העלים מתל מלח תל חרשא 
כרוב אדנ אמר ולא יכלו להגיד בית אבותם וזרעם אמ מישראל המ בני 
דליה בני טוביה בני נקודא שש מאות חמשים ושנים ומבני הכהנים בני 
חביה בני הקוצ בני ברזלי אשר לקח מבנות ברזלי הגלעדי אשה ויקרא 
על שממ אלה בקשו כתבמ המתיחשים ולא נמצאו ויגאלו מנ הכהנה 
ויאמר התרשתא להם אשר לא יאכלו מקדש הקדשים עד עמד כהנ 
לאורים ולתמים כל הקהל כאחד ארבע רבוא אלפים שלש מאות ששים 
מלבד עבדיהם ואמהתיהם אלה שבעת אלפים שלש מאות שלשים 
ושבעה ולהמ משררים ומשררות מאתים סוסיהם שבע מאות שלשים 
וששה פרדיהם מאתים ארבעים וחמשה גמליהם ארבע מאות שלשים 
וחמשה חמרים ששת אלפים שבע מאות ועשרים ומראשי האבות בבואמ 
לבית יהוה אשר בירושלם התנדבו לבית האלהים להעמידו על מכונו 
ככחם נתנו לאוצר המלאכה זהב דרכמונים שש רבאות ואלפ וכספ 
מנים חמשת אלפים וכתנת כהנים מאה וישבו הכהנים והלוים ומנ העמ 
והמשררים והשוערים והנתינים בעריהם וכל ישראל בעריהמ ויגע החדש 
השביעי ובני ישראל בערים ויאספו העם כאיש אחד אל ירושלם ויקם 
ישוע בנ יוצדק ואחיו הכהנים וזרבבל בנ שאלתיאל ואחיו ויבנו את מזבח 
אלהי ישראל להעלות עליו עלות ככתוב בתורת משה איש האלהים 
ויכינו המזבח על מכונתיו כי באימה עליהם מעמי הארצות ויעל ויעלו עליו 
עלות ליהוה עלות לבקר ולערב ויעשו את חג הסכות ככתוב ועלת יום 
ביום במספר כמשפט דבר יום ביומו ואחריכנ עלת תמיד ולחדשים ולכל 
מועדי יהוה המקדשים ולכל מתנדב נדבה ליהוה מיום אחד לחדש 
השביעי החלו להעלות עלות ליהוה והיכל יהוה לא יסד ויתנו כספ 
לחצבים ולחרשים ומאכל ומשתה ושמנ לצדנים ולצרים להביא עצי 
ארזים מנ הלבנונ אל ים יפוא כרשיונ כורש מלכ פרס עליהם ובשנה 
השנית לבואם אל בית האלהים לירושלם בחדש השני החלו זרבבל 
בנ שאלתיאל וישוע בנ יוצדק ושאר אחיהמ הכהנים והלוים וכל הבאים 
מהשבי ירושלם ויעמידו את הלוים מבנ עשרים שנה ומעלה לנצח על 
מלאכת בית יהוה ויעמד ישוע בניו ואחיו קדמיאל ובניו בני יהודה כאחד 
לנצח על עשה המלאכה בבית האלהים בני חנדד בניהם ואחיהם הלוים 
ויסדו הבנים את היכל יהוה ויעמידו הכהנים מלבשים בחצצרות והלוים 
בני אספ במצלתימ להלל את יהוה על ידי דויד מלכ ישראל ויענו בהלל 
ובהודת ליהוה כי טוב כי לעולם חסדו על ישראל וכל העם הריעו תרועה 
גדולה בהלל ליהוה על הוסד בית יהוה ורבים מהכהנים והלוים וראשי 
האבות הזקנים אשר ראו את הבית הראשונ ביסדו זה הבית בעיניהם 
בכים בקול גדול ורבים בתרועה בשמחה להרים קול ואינ העם מכירים 
קול תרועת השמחה לקול בכי העם כי העם מריעים תרועה גדולה והקול 
נשמע עד למרחוק וישמעו צרי יהודה ובנימנ כי בני הגולה בונים היכל 
ליהוה אלהי ישראל ויגשו אל זרבבל ואל ראשי האבות ויאמרו להמ 
נבנה עמכם כי ככם נדרוש לאלהיכם ולא ולו אנחנו זבחים מימי אסר 


חדנ מלכ אשור המעלה אתנו פה ויאמר להם זרבבל וישוע ושאר ראשי 
האבות לישראל לא לכמ ולנו לבנות בית לאלהינו כי אנחנו יחד נבנה 
ליהוה אלהי ישראל כאשר צונו המלכ כורש מלכ פרס ויהי עמ הארצ 
מרפים ידי עם יהודה ומבלהים ומבהלים אותמם לבנות וסכרים עליהמ 
יועצים להפר עצתמ כל ימי כורש מלכ פרס ועד מלכות דריוש מלכ 
פרס ובמלכות אחשורוש בתחלת מלכותו כתבו שטנה על ישבי יהודה 
וירושלם ובימי ארתחששתא כתב בשלמ מתרדת טבאל ושאר כנותו 
כנותיו על ארתחששתא ארתחששת מלכ פרס וכתב הנשתונ כתוב 
ארמית ומתרגם ארמית רחומ בעל טעמ ושמשי ספרא כתבו אגרה 
חדה על ירושלם לארתחששתא מלכא כנמא אדינ רחום בעל טעמ 
ושמשי ספרא ושאר כנותהונ דיניא ואפרסתכיא טרפליא אפרסיא ארכוי 
ארכויא בבליא שושנכיא דהוא דהיא עלמיא ושאר אמיא די הגלי אסנפר 
רבא ויקירא והותב המו בקריה די שמרינ ושאר עבר נהרה וכענת דנה 
פרשגנ אגרתא די שלחו עלוהי על ארתחששתא מלכא עבדיכ אנש 
עבר נהרה וכענת ידיע להוא למלכא די יהודיא די סלקו מנ לותכ עלינא 
אתו לירושלם קריתא מרדתא ובאישתא ובישתא בנינ ושורי ושוריא 
אשכללו שכלילו ואשיא יחיטו כענ ידיע להוא למלכא די הנ קריתא דכ 
תתבנא ושוריה ישתכללונ מנדה בלו והלכ לא ינתנונ ואפתם מלכים 
תהנזק כענ כל קבל די מלח היכלא מלחנא וערות מלכא לא אריכ 
לנא למחזא על דנה שלחנא והודענא למלכא די יבקר בספר דכרניא 
די אבהתכ ותהשכח בספר דכרניא ותנדע די קריתא דכ קריא מרדא 
ומהנזקת מלכינ ומדננ ואשתדור עבדינ בגוה מנ יומת עלמא על דנה 
קריתא דכ החרבת מהודעינ אנחנה למלכא די הנ קריתא דכ תתבנא 
ושוריה ישתכללונ לקבל דנה חלק בעבר נהרא לא איתי לכ פתגמא 
שלח מלכא על רחום בעל טעם ושמשי ספרא ושאר כנותהונ די יתבינ 
בשמרינ ושאר עבר נהרה שלמ וכעת נשתונא די שלחתונ עלינא מפרש 
קרי קדמי ומני שים טעמ ובקרו והשכחו די קריתא דכ מנ יומת עלמא 
על מלכינ מתנשאה ומרד ואשתדור מתעבד בה ומלכינ תקיפינ הוו על 
ירושלם ושליטינ בכל עבר נהרה ומדה בלו והלכ מתיהב להונ כענ שימו 
טעם לבטלא גבריא אלכ וקריתא דכ לא תתבנא עד מני טעמא יתשמ 
וזהירינ הוו שלו למעבד על דנה למה ישגא חבלא להנזקת מלכינ אדינ 
מנ די פרשגנ נשתונא די ארתחששתא ארתחששת מלכא קרי קדם 
רחום ושמשי ספרא וכנותהונ אזלו בבהילו לירושלם על יהודיא ובטלו 
המו באדרע וחיל באדינ בטלת עבידת בית אלהא די בירושלם והות 
בטלא עד שנת תרתינ למלכות דריוש מלכ פרס והתנבי חגי נביאה 
נביא וזכריה בר עדוא נביאיא נבייא על יהודיא די ביהוד ובירושלם בשמ 
אלה ישראל עליהונ באדינ קמו זרבבל בר שאלתיאל וישוע בר יוצדק 
ושריו למבנא בית אלהא די בירושלם ועמהונ נביאיא נבייא די אלהא 
מסעדינ להונ בה זמנא אתא עליהונ תתני פחת עבר נהרה ושתר בוזני 
וכנותהונ וכנ אמרינ להמ מנ שמ לכמ טעמ ביתא דנה לבנא ואשרנא 
דנה לשכללה אדינ כנמא אמרנא להם מנ אנונ שמהת גבריא די דנה 
בנינא בנינ ועינ אלההם הות על שבי יהודיא ולא בטלו המו עד טעמא 
לדריוש יהכ ואדינ יתיבונ נשתונא על דנה פרשגנ אגרתא די שלח 
תתני פחת עבר נהרה ושתר בוזני וכנותה אפרסכיא די בעבר נהרה 
על דריוש מלכא פתגמא שלחו עלוהי וכדנה כתיב בגוה לדריוש מלכא 
שלמא כלא ידיע להוא למלכא די אזלנא ליהוד מדינתא לבית אלהא 
רבא והוא מתבנא אבנ גלל ואע מתשמ בכתליא ועבידתא דכ אספרנא 
מתעבדא ומצלח בידהם אדינ שאלנא לשביא אלכ כנמא אמרנא להמ 
מנ שם לכם טעם ביתא דנה למבניה ואשרנא דנה לשכללה ואפ 
שמהתהם שאלנא להמ להודעותכ די נכתב שם גבריא די בראשיהמ 


וכנמא פתגמא התיבונא לממר אנחנא המו עבדוהי די אלה שמיא וארעא 
ובנינ ביתא די הוא בנה מקדמת דנה שנינ שגיאנ ומלכ לישראל רב בנהי 
ושכללה להנ מנ די הרגזו אבהתנא לאלה שמיא יהב המו ביד נבוכדנצר 
מלכ בבל כסדיא כסדאה וביתה דנה סתרה ועמה הגלי לבבל ברמ 
בשנת חדה לכורש מלכא די בבל כורש מלכא שמ טעמ בית אלהא 
דנה לבנא ואפ מאניא די בית אלהא די דהבה וכספא די נבוכדנצר 
הנפק מנ היכלא די בירושלם והיבל המו להיכלא די בבל הנפק המו 
כורש מלכא מנ היכלא די בבל ויהיבו לששבצר שמה די פחה שמה 
ואמר לה אלה אל מאניא שא אזל אחת המו בהיכלא די בירושלם 
ובית אלהא יתבנא על אתרה אדינ ששבצר דכ אתא יהב אשיא די 
בית אלהא די בירושלם ומנ אדינ ועד כענ מתבנא ולא שלם וכענ הנ 
על מלכא טב יתבקר בבית גנזיא די מלכא תמה די בבבל הנ איתי 
די מנ כורש מלכא שימ טעם למבנא בית אלהא דכ בירושלם ורעות 
מלכא על דנה ישלח עלינא באדינ דריוש מלכא שמ טעמ ובקרו בבית 
ספריא די גנזיא מהחתינ תמה בבבל והשתכח באחמתא בבירתא די 
במדי מדינתה מגלה חדה וכנ כתיב בגוה דכרונה בשנת חדה לכורש 
מלכא כורש מלכא שמ טעם בית אלהא בירושלם ביתא יתבנא אתר די 
דבחינ דבחינ ואשוהי מסובלינ רומה אמינ שתינ פתיה אמינ שתינ נדבכינ 
די אבנ גלל תלתא ונדבכ די אע חדת ונפקתא מנ בית מלכא תתיהב 
ואפ מאני בית אלהא די דהבה וכספא די נבוכדנצר הנפק מנ היכלא די 
בירושלם והיבל לבבל יהתיבונ ויהכ להיכלא די בירושלם לאתרה ותחת 
בבית אלהא כענ תתני פחת עבר נהרה שתר בוזני וכנותהונ אפרסכיא 
די בעבר נהרה רחיקינ הוו מנ תמה שבקו לעבידת בית אלהא דכ פחת 
יהודיא ולשבי יהודיא בית אלהא דכ יבנונ על אתרה ומני שים טעם למא 
די תעבדונ עם שבי יהודיא אלכ למבנא בית אלהא דכ ומנכסי מלכא 
די מדת עבר נהרה אספרנא נפקתא תהוא מתיהבא לגבריא אלכ די 
לא לבטלא ומה חשחנ ובני תורינ ודכרינ ואמרינ לעלונ לאלה שמיא 
חנטינ מלח חמר ומשח כמאמר כהניא די בירושלם להוא מתיהב להמ 
יום ביום די לא שלו די להונ מהקרבינ ניחוחינ לאלה שמיא ומצלינ לחיי 
מלכא ובנוהי ומני שים טעם די כל אנש די יהשנא פתגמא דנה יתנסח 
אע מנ ביתה וזקיפ יתמחא עלהי וביתה נולו יתעבד על דנה ואלהא די 
שכנ שמה תמה ימגר כל מלכ ועם די ישלח ידה להשניה לחבלה בית 
אלהא דכ די בירושלם אנה דריוש שמת טעמ אספרנא יתעבד אדינ 
תתני פחת עבר נהרה שתר בוזני וכנותהונ לקבל די שלח דריוש מלכא 
כנמא אספרנא עבדו ושבי יהודיא בנינ ומצלחינ בנבואת חגי נביאה נביא 
וזכריה בר עדוא ובנו ושכללו מנ טעמ אלה ישראל ומטעמ כורש ודריוש 
וארתחששתא מלכ פרס ושיציא ביתה דנה עד יום תלתה לירח אדר די 
היא שנת שת למלכות דריוש מלכא ועבדו בני ישראל כהניא ולויא ושאר 
בני גלותא חנכת בית אלהא דנה בחדוה והקרבו לחנכת בית אלהא 
דנה תורינ מאה דכרינ מאתינ אמרינ ארבע מאה וצפירי עזינ לחטיא 
לחטאה על כל ישראל תרי עשר למנינ שבטי ישראל והקימו כהניא 
בפלגתהונ ולויא במחלקתהונ על עבידת אלהא די בירושלמ ככתב 
ספר משה ויעשו בני הגולה את הפסח בארבעה עשר לחדש הראשונ 
כי הטהרו הכהנים והלוים כאחד כלם טהורים וישחטו הפסח לכל בני 
הגולה ולאחיהם הכהנים ולהם ויאכלו בני ישראל השבים מהגולה וכל 
הנבדל מטמאת גוי הארצ אלהם לדרש ליהוה אלהי ישראל ויעשו חג 
מצות שבעת ימימ בשמחה כי שמחמ יהוה והסב לב מלכ אשור עליהמ 
לחזק ידיהם במלאכת בית האלהים אלהי ישראל ואחר הדברים האלה 
במלכות ארתחשסתא מלכ פרס עזרא בנ שריה בנ עזריה בנ חלקיה 
בנ שלום בנ צדוק בנ אחיטוב בנ אמריה בנ עזריה בנ מריות בנ זרחיה 


בנ עזי בנ בקי בנ אבישוע בנ פינחס בנ אלעזר בנ אהרנ הכהנ הראש 
הוא עזרא עלה מבבל והוא ספר מהיר בתורת משה אשר נתנ יהוה 
אלהי ישראל ויתנ לו המלכ כיד יהוה אלהיו עליו כל בקשתו ויעלו מבני 
ישראל ומנ הכהנים והלוים והמשררים והשערים והנתינים אל ירושלם 
בשנת שבע לארתחשסתא המלכ ויבא ירושלם בחדש החמישי היא 
שנת השביעית למלכ כי באחד לחדש הראשונ הוא יסד המעלה מבבל 
ובאחד לחדש החמישי בא אל ירושלם כיד אלהיו הטובה עליו כי עזרא 
הכינ לבבו לדרוש את תורת יהוה ולעשת וללמד בישראל חק ומשפט 
וזה פרשגנ הנשתונ אשר נתנ המלכ ארתחשסתא לעזרא הכהנ הספר 
ספר דברי מצות יהוה וחקיו על ישראל ארתחשסתא מלכ מלכיא לעזרא 
כהנא ספר דתא די אלה שמיא גמיר וכענת מני שים טעם די כל מתנדב 
במלכותי מנ עמה ישראל וכהנוהי ולויא למהכ לירושלם עמכ יהכ כל 
קבל די מנ קדמ מלכא ושבעת יעטהי שליח לבקרא על יהוד ולירושלם 
בדת אלהכ די בידכ ולהיבלה כספ ודהב די מלכא ויעטוהי התנדבו 
לאלה ישראל די בירושלם משכנה וכל כספ ודהב די תהשכח בכל 
מדינת בבל עמ התנדבות עמא וכהניא מתנדבינ לבית אלההם די 
בירושלם כל קבל דנה אספרנא תקנא בכספא דנה תורינ דכרינ אמרינ 
ומנחתהונ ונסכיהונ ותקרב המו על מדבחה די בית אלהכם די בירושלם 
ומה די עליכ עלכ ועל אחיכ אחכ ייטב בשאר כספא ודהבה למעבד 
כרעות אלהכם תעבדונ ומאניא די מתיהבינ לכ לפלחנ בית אלהכ 
השלם קדמ אלה ירושלמ ושאר חשחות בית אלהכ די יפל לכ למנתנ 
תנתנ מנ בית גנזי מלכא ומני אנה ארתחשסתא מלכא שים טעמ לכל 
גזבריא די בעבר נהרה די כל די ישאלנכונ עזרא כהנה ספר דתא די 
אלה שמיא אספרנא יתעבד עד כספ ככרינ מאה ועד חנטינ כרינ מאה 
ועד חמר בתינ מאה ועד בתינ משח מאה ומלח די לא כתב כל די 
מנ טעם אלה שמיא יתעבד אדרזדא לבית אלה שמיא די למה להוא 
קצפ על מלכות מלכא ובנוהי ולכם מהודעינ די כל כהניא ולויא זמריא 
תרעיא נתיניא ופלחי בית אלהא דנה מנדה בלו והלכ לא שליט למרמא 
עליהם ואנת עזרא כחכמת אלהכ די בידכ מני שפטינ ודינינ די להונ 
דאנינ דאינינ לכל עמה די בעבר נהרה לכל ידעי דתי אלהכ ודי לא ידע 
תהודעונ וכל די לא להוא עבד דתא די אלהכ ודתא די מלכא אספרנא 
דינה להוא מתעבד מנה הנ למות הנ לשרשו לשרשי הנ לענש נכסינ 
ולאסורינ ברוכ יהוה אלהי אבותינו אשר נתנ כזאת בלב המלכ לפאר 
את בית יהוה אשר בירושלם ועלי הטה חסד לפני המלכ ויועציו ולכל 
שרי המלכ הגברים ואני התחזקתי כיד יהוה אלהי עלי ואקבצה מישראל 
ראשים לעלות עמי ואלה ראשי אבתיהם והתיחשמ העלים עמי במלכות 
ארתחשסתא המלכ מבבל מבני פינחס גרשם מבני איתמר דניאל מבני 
דויד חטוש מבני שכניה מבני פרעש זכריה ועמו התיחש לזכרים מאה 
וחמשים מבני פחת מואב אליהועיני בנ זרחיה ועמו מאתים הזכרים מבני 
שכניה בנ יחזיאל ועמו שלש מאות הזכרים ומבני עדינ עבד בנ יונתנ ועמו 
חמשים הזכרים ומבני עילמ ישעיה בנ עתליה ועמו שבעים הזכרים ומבני 
שפטיה זבדיה בנ מיכאל ועמו שמנים הזכרים מבני יואב עבדיה בנ יחיאל 
ועמו מאתים ושמנה עשר הזכרים ומבני שלומית בנ יוספיה ועמו מאה 
וששים הזכרים ומבני בבי זכריה בנ בבי ועמו עשרים ושמנה הזכרים ומבני 
עזגד יוחננ בנ הקטנ ועמו מאה ועשרה הזכרים ומבני אדניקם אחרנים 
ואלה שמותמ אליפלט יעיאל ושמעיה ועמהמ ששים הזכרים ומבני בגוי 
עותי וזבוד וזכור ועמו שבעים הזכרים ואקבצם אל הנהר הבא אל אהוא 
ונחנה שמ ימים שלשה ואבינה בעם ובכהנים ומבני לוי לא מצאתי 
שמ ואשלחה לאליעזר לאריאל לשמעיה ולאלנתנ וליריב ולאלנתנ 
ולנתנ ולזכריה ולמשלם ראשים וליויריב ולאלנתנ מבינים ואוצאה ואצוה 


אותם על אדו הראש בכספיא המקומ ואשימה בפיהם דברים לדבר אל 
אדו אחיו הנתונים הנתינים בכספיא המקום להביא לנו משרתים לבית 
אלהינו ויביאו לנו כיד אלהינו הטובה עלינו איש שכל מבני מחלי בנ 
לוי בנ ישראל ושרביה ובניו ואחיו שמנה עשר ואת חשביה ואתו ישעיה 
מבני מררי אחיו ובניהם עשרים ומנ הנתינים שנתנ דויד והשרים לעבדת 
הלוים נתינים מאתים ועשרים כלם נקבו בשמות ואקרא שמ צום על 
הנהר אהוא להתענות לפני אלהינו לבקש ממנו דרכ ישרה לנו ולטפנו 
ולכל רכושנו כי בשתי לשאול מנ המלכ חיל ופרשים לעזרנו מאויב 
בדרכ כי אמרנו למלכ לאמר יד אלהינו על כל מבקשיו לטובה ועזו 
ואפו על כל עזביו ונצומה ונבקשה מאלהינו על זאת ויעתר לנו ואבדילה 
משרי הכהנים שנים עשר לשרביה חשביה ועמהם מאחיהם עשרה 
ואשקולה ואשקלה להם את הכספ ואת הזהב ואת הכלים תרומת בית 
אלהינו ההרימו המלכ ויעציו ושריו וכל ישראל הנמצאים ואשקלה על 
ידם כספ ככרים שש מאות וחמשים וכלי כספ מאה לככרים זהב מאה 
ככר וכפרי זהב עשרים לאדרכנים אלפ וכלי נחשת מצהב טובה שנים 
חמודת כזהב ואמרה אלהמ אתמ קדש ליהוה והכלים קדש והכספ 
והזהב נדבה ליהוה אלהי אבתיכם שקדו ושמרו עד תשקלו לפני שרי 
הכהנים והלוים ושרי האבות לישראל בירושלמ הלשכות בית יהוה וקבלו 
הכהנים והלוים משקל הכספ והזהב והכלים להביא לירושלמ לבית 
אלהינו ונסעה מנהר אהוא בשנים עשר לחדש הראשונ ללכת ירושלמ 
ויד אלהינו היתה עלינו ויצילנו מכפ אויב ואורב על הדרכ ונבוא ירושלם 
ונשב שמ ימים שלשה וביום הרביעי נשקל הכספ והזהב והכלים בבית 
אלהינו על יד מרמות בנ אוריה הכהנ ועמו אלעזר בנ פינחס ועמהמ 
יוזבד בנ ישוע ונועדיה בנ בנוי הלוים במספר במשקל לכל ויכתב כל 
המשקל בעת ההיא הבאים מהשבי בני הגולה הקריבו עלות לאלהי 
ישראל פרים שנים עשר על כל ישראל אילים תשעים וששה כבשים 
שבעים ושבעה צפירי חטאת שנים עשר הכל עולה ליהוה ויתנו את 
דתי המלכ לאחשדרפני המלכ ופחוות עבר הנהר ונשאו את העם ואת 
בית האלהים וככלות אלה נגשו אלי השרים לאמר לא נבדלו העמ 
ישראל והכהנים והלוים מעמי הארצות כתועבתיהם לכנעני החתי הפרזי 
היבוסי העמני המאבי המצרי והאמרי כי נשאו מבנתיהם להם ולבניהם 
והתערבו זרע הקדש בעמי הארצות ויד השרים והסגנים היתה במעל 
הזה ראשונה וכשמעי את הדבר הזה קרעתי את בגדי ומעילי ואמרטה 
משער ראשי וזקני ואשבה משומם ואלי יאספו כל חרד בדברי אלהי 
ישראל על מעל הגולה ואני ישב משומם עד למנחת הערב ובמנחת 
הערב קמתי מתעניתי ובקרעי בגדי ומעילי ואכרעה על ברכי ואפרשה 
כפי אל יהוה אלהי ואמרה אלהי בשתי ונכלמתי להרים אלהי פני אליכ 
כי עונתינו רבו למעלה ראש ואשמתנו גדלה עד לשמים מימי אבתינו 
אנחנו באשמה גדלה עד היום הזה ובעונתינו נתנו אנחנו מלכינו כהנינו 
ביד מלכי הארצות בחרב בשבי ובבזה ובבשת פנים כהיום הזה ועתה 
כמעט רגע היתה תחנה מאת יהוה אלהינו להשאיר לנו פליטה ולתת 
לנו יתד במקום קדשו להאיר עינינו אלהינו ולתתנו מחיה מעט בעבדתנו 
כי עבדים אנחנו ובעבדתנו לא עזבנו אלהינו ויט עלינו חסד לפני מלכי 
פרס לתת לנו מחיה לרומם את בית אלהינו ולהעמיד את חרבתיו 
ולתת לנו גדר ביהודה ובירושלם ועתה מה נאמר אלהינו אחרי זאת 
כי עזבנו מצותיכ אשר צוית ביד עבדיכ הנביאים] לאמר הארצ אשר 
אתם באים לרשתה ארצ נדה היא בנדת עמי הארצות בתועבתיהמ 
אשר מלאוה מפה אל פה בטמאתם ועתה בנותיכם אל תתנו לבניהם 
ובנתיהם אל תשאו לבניכם ולא תדרשו שלמם וטובתם עד עולם למענ 
תחזקו ואכלתם את טוב הארצ והורשתמ לבניכם עד עולם ואחרי כל 


הבא עלינו במעשינו הרעים ובאשמתנו הגדלה כי אתה אלהינו חשכת 
למטה מעוננו ונתתה לנו פליטה כזאת הנשוב להפר מצותיכ ולהתחתנ 
בעמי התעבות האלה הלוא תאנפ בנו עד כלה לאינ שארית ופליטה 
יהוה אלהי ישראל צדיק אתה כי נשארנו פליטה כהיום הזה הננו לפניכ 
באשמתינו כי אינ לעמוד לפניכ על זאת וכהתפלל עזרא וכהתודתו בכה 
ומתנפל לפני בית האלהים נקבצו אליו מישראל קהל רב מאד אנשים 
ונשים וילדים כי בכו העם הרבה בכה ויענ שכניה בנ יחיאל מבני עולם 
עילם ויאמר לעזרא אנחנו מעלנו באלהינו ונשב נשים נכריות מעמי 
הארצ ועתה יש מקוה לישראל על זאת ועתה נכרת ברית לאלהינו 
להוציא כל נשים והנולד מהמ בעצת אדני והחרדים במצות אלהינו 
וכתורה יעשה קום כי עליכ הדבר ואנחנו עמכ חזק ועשה ויקם עזרא 
וישבע את שרי הכהנים הלוים וכל ישראל לעשות כדבר הזה וישבעו 
ויקם עזרא מלפני בית האלהים וילכ אל לשכת יהוחננ בנ אלישיב וילכ 
שם לחם לא אכל ומים לא שתה כי מתאבל על מעל הגולה ויעבירו 
קול ביהודה וירושלם לכל בני הגולה להקבצ ירושלם וכל אשר לא יבוא 
לשלשת הימים כעצת השרים והזקנים יחרם כל רכושו והוא יבדל מקהל 
הגולה ויקבצו כל אנשי יהודה ובנימנ ירושלם לשלשת הימים הוא חדש 
התשיעי בעשרים בחדש וישבו כל העם ברחוב בית האלהים מרעידים 
על הדבר ומהגשמים ויקם עזרא הכהנ ויאמר אלהם אתמ מעלתמ 
ותשיבו נשים נכריות להוסיפ על אשמת ישראל ועתה תנו תודה ליהוה 
אלהי אבתיכם ועשו רצונו והבדלו מעמי הארצ ומנ הנשים הנכריות ויענו 
כל הקהל ויאמרו קול גדול כנ כדבריכ כדברכ עלינו לעשות אבל העמ 
רב והעת גשמים ואינ כח לעמוד בחוצ והמלאכה לא ליום אחד ולא 
לשנים כי הרבינו לפשע בדבר הזה יעמדו נא שרינו לכל הקהל וכל 
אשר בערינו ההשיב נשים נכריות יבא לעתים מזמנים ועמהם זקני עיר 
ועיר ושפטיה עד להשיב חרונ אפ אלהינו ממנו עד לדבר הזה אכ יונתנ 
בנ עשהאל ויחזיה בנ תקוה עמדו על זאת ומשלם ושבתי הלוי עזרם 
ויעשו כנ בני הגולה ויבדלו עזרא הכהנ אנשים ראשי האבות לבית 
אבתם וכלמ בשמות וישבו ביום אחד לחדש העשירי לדריוש הדבר 
ויכלו בכל אנשים ההשיבו נשים נכריות עד יום אחד לחדש הראשונ 
וימצא מבני הכהנים אשר השיבו נשים נכריות מבני ישוע בנ יוצדק ואחיו 
מעשיה ואליעזר ויריב וגדליה ויתנו ידם להוציא נשיהם ואשמים איל 
צאנ על אשמתם ומבני אמר חנני וזבדיה ומבני חרמ מעשיה ואליה 
ושמעיה ויחיאל ועזיה ומבני פשחור אליועיני מעשיה ישמעאל נתנאל 
יוזבד ואלעשה ומנ הלוים יוזבד ושמעי וקליה הוא קליטא פתחיה יהודה 
ואליעזר ומנ המשררים אלישיב ומנ השערים שלם וטלם ואורי ומישראל 
מבני פרעש רמיה ויזיה ומלכיה ומימנ ואלעזר ומלכיה ובניה ומבני עילם 
מתניה זכריה ויחיאל ועבדי וירמות ואליה ומבני זתוא אליועני אלישיב 
מתניה וירמות וזבד ועזיזא ומבני בבי יהוחננ חנניה זבי עתלי ומבני בני 
משלם מלוכ ועדיה ישוב ושאל ירמות ורמות ומבני פחת מואב עדנא 
וכלל בניה מעשיה מתניה בצלאל ובנוי ומנשה ובני חרם אליעזר ישיה 
מלכיה שמעיה שמעונ בנימנ מלוכ שמריה מבני חשם מתני מתתה זבד 
אליפלט ירמי מנשה שמעי מבני בני מעדי עמרם ואואל בניה בדיה כלהי 
כלוהו וניה מרמות אלישיב מתניה מתני ויעשו ויעשי ובני ובנוי שמעי 
ושלמיה ונתנ ועדיה מכנדבי ששי שרי עזראל ושלמיהו שמריה שלום 
אמריה יוספ מבני נבו יעיאל מתתיה זבד זבינא ידו ידי ויואל בניה כל 
אלה נשאי נשאו נשים נכריות ויש מהם נשים וישימו בנים 


דברי נחמיה בנ חכליה ויהי בחדש כסלו כסליו שנת עשרים ואני הייתי 
בשושנ הבירה ויבא חנני אחד מאחי הוא ואנשים מיהודה ואשאלם על 
היהודים הפליטה אשר נשארו מנ השבי ועל ירושלם ויאמרו לי הנשארים 


אשר נשארו מנ השבי שמ במדינה ברעה גדלה ובחרפה וחומת ירושלמ 
מפרצת ושעריה נצתו באש ויהי כשמעי את הדברים האלה ישבתי 
ואבכה ואתאבלה ימים ואהי צמ ומתפלל לפני אלהי השמים ואמר 
אנא יהוה אלהי השמים האל הגדול והנורא שמר הברית וחסד לאהביו 
ולשמרי מצותיו תהי נא אזנכ קשבת ועיניכ פתוחות לשמע אל תפלת 
עבדכ אשר אנכי מתפלל לפניכ היום יומם ולילה על בני ישראל עבדיכ 
ומתודה על חטאות בני ישראל אשר חטאנו לכ ואני ובית אבי חטאנו 
חבל חבלנו לכ ולא שמרנו את המצות ואת החקים ואת המשפטים אשר 
צוית את משה עבדכ זכר נא את הדבר אשר צוית את משה עבדכ 
לאמר אתמ תמעלו אני אפיצ אתכם בעמים ושבתם אלי ושמרתמ מצותי 
ועשיתם אתמ אמ יהיה נדחכם בקצה השמים משמ אקבצמ והבואתים 
והביאותים אל המקומ אשר בחרתי לשכנ את שמי שמ והמ עבדיכ 
ועמכ אשר פדית בכחכ הגדול ובידכ החזקה אנא אדני תהי נא אזנכ 
קשבת אל תפלת עבדכ ואל תפלת עבדיכ החפצים ליראה את שמכ 
והצליחה נא לעבדכ היום ותנהו לרחמים לפני האיש הזה ואני הייתי 
משקה למלכ ויהי בחדש ניסנ שנת עשרים לארתחשסתא המלכ יינ 
לפניו ואשא את היינ ואתנה למלכ ולא הייתי רע לפניו ויאמר לי המלכ 
מדוע פניכ רעים ואתה אינכ חולה אינ זה כי אמ רע לב ואירא הרבה 
מאד ואמר למלכ המלכ לעולם יחיה מדוע לא ירעו פני אשר העיר 
בית קברות אבתי חרבה ושעריה אכלו באש ויאמר לי המלכ על מה 
זה אתה מבקש ואתפלל אל אלהי השמים ואמר למלכ אמ על המלכ 
טוב ואם ייטב עבדכ לפניכ אשר תשלחני אל יהודה אל עיר קברות 
אבתי ואבננה ויאמר לי המלכ והשגל יושבת אצלו עד מתי יהיה מהלככ 
ומתי תשוב וייטב לפני המלכ וישלחני ואתנה לו זמנ ואומר למלכ אמ 
על המלכ טוב אגרות יתנו לי על פחוות עבר הנהר אשר יעבירוני עד 
אשר אבוא אל יהודה ואגרת אל אספ שמר הפרדס אשר למלכ אשר 
יתנ לי עצים לקרות את שערי הבירה אשר לבית ולחומת העיר ולבית 
אשר אבוא אליו ויתנ לי המלכ כיד אלהי הטובה עלי ואבוא אל פחוות 
עבר הנהר ואתנה להם את אגרות המלכ וישלח עמי המלכ שרי חיל 
ופרשים וישמע סנבלט החרני וטוביה העבד העמני וירע להם רעה גדלה 
אשר בא אדמ לבקש טובה לבני ישראל ואבוא אל ירושלם ואהי שמ 
ימים שלשה ואקום לילה אני ואנשים מעט עמי ולא הגדתי לאדם מה 
אלהי נתנ אל לבי לעשות לירושלם ובהמה אינ עמי כי אמ הבהמה 
אשר אני רכב בה ואצאה בשער הגיא לילה ואל פני עינ התנינ ואל 
שער האשפת ואהי שבר בחומת ירושלם אשר המפרוצים המ פרוצים 
ושעריה אכלו באש ואעבר אל שער העינ ואל ברכת המלכ ואינ מקומ 
לבהמה לעבר תחתי ואהי עלה בנחל לילה ואהי שבר בחומה ואשוב 
ואבוא בשער הגיא ואשוב והסגנים לא ידעו אנה הלכתי ומה אני עשה 
וליהודים ולכהנים ולחרים ולסגנים וליתר עשה המלאכה עד כנ לא 
הגדתי ואומר אלהמ אתמ ראים הרעה אשר אנחנו בה אשר ירושלם 
חרבה ושעריה נצתו באש לכו ונבנה את חומת ירושלם ולא נהיה עוד 
חרפה ואגיד להם את יד אלהי אשר היא טובה עלי ואפ דברי המלכ 
אשר אמר לי ויאמרו נקום ובנינו ויחזקו ידיהם לטובה וישמע סנבלט 
החרני וטביה העבד העמוני וגשם הערבי וילעגו לנו ויבזו עלינו ויאמרו 
מה הדבר הזה אשר אתמ עשים העל המלכ אתמ מרדים ואשיב אותמ 
דבר ואומר להם אלהי השמים הוא יצליח לנו ואנחנו עבדיו נקום ובנינו 
ולכם אינ חלק וצדקה וזכרונ בירושלם ויקם אלישיב הכהנ הגדול ואחיו 
הכהנים ויבנו את שער הצאנ המה קדשוהו ויעמידו דלתתיו ועד מגדל 
המאה קדשוהו עד מגדל חננאל ועל ידו בנו אנשי ירחו ועל ידו בנה זכור 
בנ אמרי ואת שער הדגים בנו בני הסנאה המה קרוהו ויעמידו דלתתיו 


מנעוליו ובריחיו ועל ידמ החזיק מרמות בנ אוריה בנ הקוצ ועל ידם החזיק 
משלם בנ ברכיה בנ משיזבאל ועל ידמ החזיק צדוק בנ בענא ועל ידמ 
החזיקו התקועים ואדיריהם לא הביאו צורם בעבדת אדניהם ואת שער 
הישנה החזיקו יוידע בנ פסח ומשלם בנ בסודיה המה קרוהו ויעמידו 
דלתתיו ומנעליו ובריחיו ועל ידם החזיק מלטיה הגבעני וידונ המרנתי 
אנשי גבעונ והמצפה לכסא פחת עבר הנהר על ידו החזיק עזיאל בנ 
חרהיה צורפים ועל ידו החזיק חנניה בנ הרקחים ויעזבו ירושלם עד 
החומה הרחבה ועל ידמ החזיק רפיה בנ חור שר חצי פלכ ירושלם ועל 
ידמ החזיק ידיה בנ חרומפ ונגד ביתו ועל ידו החזיק חטוש בנ חשבניה 
מדה שנית החזיק מלכיה בנ חרמ וחשוב בנ פחת מואב ואת מגדל 
התנורים ועל ידו החזיק שלום בנ הלוחש שר חצי פלכ ירושלם הוא 
ובנותיו את שער הגיא החזיק חנונ וישבי זנוח המה בנוהו ויעמידו דלתתיו 
מנעליו ובריחיו ואלפ אמה בחומה עד שער השפות ואת שער האשפות 
החזיק מלכיה בנ רכב שר פלכ בית הכרם הוא יבננו ויעמיד דלתתיו 
מנעליו ובריחיו ואת שער העינ החזיק שלונ בנ כל חזה שר פלכ המצפה 
הוא יבננו ויטללנו ויעמידו ויעמיד דלתתיו מנעליו ובריחיו ואת חומת ברכת 
השלח לגנ המלכ ועד המעלות היורדות מעיר דויד אחריו החזיק נחמיה 
בנ עזבוק שר חצי פלכ בית צור עד נגד קברי דויד ועד הברכה העשויה 
ועד בית הגברים אחריו החזיקו הלוים רחום בנ בני על ידו החזיק חשביה 
שר חצי פלכ קעילה לפלכו אחריו החזיקו אחיהם בוי בנ חנדד שר חצי 
פלכ קעילה ויחזק על ידו עזר בנ ישוע שר המצפה מדה שנית מנגד 
עלת הנשק המקצע אחריו החרה החזיק ברוכ בנ זבי זכי מדה שנית מנ 
המקצוע עד פתח בית אלישיב הכהנ הגדול אחריו החזיק מרמות בנ 
אוריה בנ הקוצ מדה שנית מפתח בית אלישיב ועד תכלית בית אלישיב 
ואחריו החזיקו הכהנים אנשי הככר אחריו החזיק בנימנ וחשוב נגד ביתם 
אחריו החזיק עזריה בנ מעשיה בנ ענניה אצל ביתו אחריו החזיק בנוי 
בנ חנדד מדה שנית מבית עזריה עד המקצוע ועד הפנה פלל בנ אוזי 
מנגד המקצוע והמגדל היוצא מבית המלכ העליונ אשר לחצר המטרה 
אחריו פדיה בנ פרעש והנתינים היו ישבים בעפל עד נגד שער המים 
למזרח והמגדל היוצא אחריו החזיקו התקעים מדה שנית מנגד המגדל 
הגדול היוצא ועד חומת העפל מעל שער הסוסים החזיקו הכהנים איש 
לנגד ביתו אחריו החזיק צדוק בנ אמר נגד ביתו ואחריו החזיק שמעיה 
בנ שכניה שמר שער המזרח אחרי אחריו החזיק חנניה בנ שלמיה וחנונ 
בנ צלפ הששי מדה שני אחריו החזיק משלם בנ ברכיה נגד נשכתו 
אחרי אחריו החזיק מלכיה בנ הצרפי עד בית הנתינים והרכלים נגד 
שער המפקד ועד עלית הפנה ובינ עלית הפנה לשער הצאנ החזיקו 
הצרפים והרכלים ויהי כאשר שמע סנבלט כי אנחנו בונים את החומה 
ויחר לו ויכעס הרבה וילעג על היהודים ויאמר לפני אחיו וחיל שמרונ 
ויאמר מה היהודים האמללימ עשים היעזבו להמ היזבחו היכלו ביום היחיו 
את האבנים מערמות העפר והמה שרופות וטוביה העמני אצלו ויאמר 
גמ אשר המ בונים אמ יעלה שועל ופרצ חומת אבניהמ שמע אלהינו 
כי היינו בוזה והשב חרפתמ אל ראשם ותנם לבזה בארצ שביה ואל 
תכס על עונם וחטאתמ מלפניכ אל תמחה כי הכעיסו לנגד הבונים 
ונבנה את החומה ותקשר כל החומה עד חציה ויהי לב לעם לעשות 
ויהי כאשר שמע סנבלט וטוביה והערבים והעמנים והאשדודים כי עלתה 
ארוכה לחמות ירושלם כי החלו הפרצים להסתמ ויחר להם מאד ויקשרו 
כלם יחדו לבוא להלחם בירושלם ולעשות לו תועה ונתפלל אל אלהינו 
ונעמיד משמר עליהם יומם ולילה מפניהם ויאמר יהודה כשל כח הסבל 
והעפר הרבה ואנחנו לא נוכל לבנות בחומה ויאמרו צרינו לא ידעו 
ולא יראו עד אשר נבוא אל תוכמ והרגנום והשבתנו את המלאכה 


ויהי כאשר באו היהודים הישבים אצלם ויאמרו לנו עשר פעמים מכל 
המקמות אשר תשובו עלינו ואעמיד מתחתיות למקום מאחרי לחומה 
בצחחיים בצחיחים ואעמיד את העמ למשפחות עמ חרבתיהם רמחיהמ 
וקשתתיהם וארא ואקום ואמר אל החרים ואל הסגנים ואל יתר העמ 
אל תיראו מפניהם את אדני הגדול והנורא זכרו והלחמו על אחיכם 
בניכם ובנתיכם נשיכם ובתיכם ויהי כאשר שמעו אויבינו כי נודע לנו 
ויפר האלהים את עצתם ונשוב ונשב כלנו אל החומה איש אל מלאכתו 
ויהי מנ היום ההוא חצי נערי עשים במלאכה וחצים מחזיקים והרמחים 
המגנים והקשתות והשרינים והשרים אחרי כל בית יהודה הבונים בחומה 
והנשאים בסבל עמשים באחת ידו עשה במלאכה ואחת מחזקת השלח 
והבונים איש חרבו אסורים על מתניו ובונים והתוקע בשופר אצלי ואמר 
אל החרים ואל הסגנים ואל יתר העם המלאכה הרבה ורחבה ואנחנו 
נפרדים על החומה רחוקים איש מאחיו במקום אשר תשמעו את קול 
השופר שמה תקבצו אלינו אלהינו ילחם לנו ואנחנו עשים במלאכה 
וחצים מחזיקים ברמחים מעלות השחר עד צאת הכוכבים גמ בעת 
ההיא אמרתי לעמ איש ונערו ילינו בתוכ ירושלם והיו לנו הלילה משמר 
והיום מלאכה ואינ אני ואחי ונערי ואנשי המשמר אשר אחרי אינ אנחנו 
פשטים בגדינו איש שלחו המים ותהי צעקת העם ונשיהם גדולה אל 
אחיהמ היהודים ויש אשר אמרימ בנינו ובנתינו אנחנו רבים ונקחה דגנ 
ונאכלה ונחיה ויש אשר אמרים שדתינו וכרמינו ובתינו אנחנו ערבים 
ונקחה דגנ ברעב ויש אשר אמרים לוינו כספ למדת המלכ שדתינו 
וכרמינו ועתה כבשר אחינו בשרנו כבניהם בנינו והנה אנחנו כבשים את 
בנינו ואת בנתינו לעבדים ויש מבנתינו נכבשות ואינ לאל ידנו ושדתינו 
וכרמינו לאחרים ויחר לי מאד כאשר שמעתי את זעקתם ואת הדברים 
האלה וימלכ לבי עלי ואריבה את החרים ואת הסגנים ואמרה להמ משא 
איש באחיו אתם נשימנשאימנשים ואתנ עליהם קהלה גדולה ואמרה 
להם אנחנו קנינו את אחינו היהודים הנמכרים לגוים כדי בנו וגם אתמ 
תמכרו את אחיכם ונמכרו לנו ויחרישו ולא מצאו דבר ויאמר ואומר לא 
טוב הדבר אשר אתם עשים הלוא ביראת אלהינו תלכו מחרפת הגוים 
אויבינו וגם אני אחי ונערי נשים בהמ כספ ודגנ נעזבה נא את המשא 
הזה השיבו נא להם כהיום שדתיהם כרמיהם זיתיהם ובתיהם ומאת 
הכספ והדגנ התירוש והיצהר אשר אתמ נשים בהם ויאמרו נשיב ומהם 
לא נבקש כנ נעשה כאשר אתה אומר ואקרא את הכהנים ואשביעם 
לעשות כדבר הזה גם חצני נערתי ואמרה ככה ינער האלהים את כל 
האיש אשר לא יקים את הדבר הזה מביתו ומיגיעו וככה יהיה נעור ורק 
ויאמרו כל הקהל אמנ ויהללו את יהוה ויעש העם כדבר הזה גמ מיום 
אשר צוה אתי להיות פחמ בארצ יהודה משנת עשרים ועד שנת שלשים 
ושתים לארתחשסתא המלכ שנים שתים עשרה אני ואחי לחמ הפחה 
לא אכלתי והפחות הראשנים אשר לפני הכבידו על העם ויקחו מהמ 
בלחמ ויינ אחר כספ שקלים ארבעים גמ נעריהם שלטו על העם ואני 
לא עשיתי כנ מפני יראת אלהים וגם במלאכת החומה הזאת החזקתי 
ושדה לא קנינו וכל נערי קבוצים שמ על המלאכה והיהודים והסגנים 
מאה וחמשים איש והבאים אלינו מנ הגוים אשר סביבתינו על שלחני 
ואשר היה נעשה ליום אחד שור אחד צאנ שש בררות וצפרים נעשו 
לי ובינ עשרת ימים בכל יינ להרבה ועם זה לחם הפחה לא בקשתי 
כי כבדה העבדה על העמ הזה זכרה לי אלהי לטובה כל אשר עשיתי 
על העם הזה ויהי כאשר נשמע לסנבלט וטוביה ולגשם הערבי וליתר 
איבינו כי בניתי את החומה ולא נותר בה פרצ גמ עד העת ההיא דלתות 
לא העמדתי בשערים וישלח סנבלט וגשם אלי לאמר לכה ונועדה יחדו 
בכפירים בבקעת אונו והמה חשבים לעשות לי רעה ואשלחה עליהמ 


מלאכים לאמר מלאכה גדולה אני עשה ולא אוכל לרדת למה תשבת 
המלאכה כאשר ארפה וירדתי אליכם וישלחו אלי כדבר הזה ארבע 
פעמים ואשיב אותמ כדבר הזה וישלח אלי סנבלט כדבר הזה פעמ 
חמישית את נערו ואגרת פתוחה בידו כתוב בה בגוים נשמע וגשמו אמר 
אתה והיהודים חשבים למרוד על כנ אתה בונה החומה ואתה הוה להמ 
למלכ כדברים האלה וגמ נביאים העמדת לקרא עליכ בירושלם לאמר 
מלכ ביהודה ועתה ישמע למלכ כדברים האלה ועתה לכה ונועצה יחדו 
ואשלחה אליו לאמר לא נהיה כדברים האלה אשר אתה אומר כי מלבכ 
אתה בודאם כי כלמ מיראים אותנו לאמר ירפו ידיהם מנ המלאכה ולא 
תעשה ועתה חזק את ידי ואני באתי בית שמעיה בנ דליה בנ מהיטבאל 
והוא עצור ויאמר נועד אל בית האלהים אל תוכ ההיכל ונסגרה דלתות 
ההיכל כי באים להרגכ ולילה באים להרגכ ואמרה האיש כמוני יברח ומי 
כמוני אשר יבוא אל ההיכל וחי לא אבוא ואכירה והנה לא אלהים שלחו 
כי הנבואה דבר עלי וטוביה וסנבלט שכרו למענ שכור הוא למענ אירא 
ואעשה כנ וחטאתי והיה להמ לשמ רע למענ יחרפוני זכרה אלהי לטוביה 
ולסנבלט כמעשיו אלה וגם לנועדיה הנביאה וליתר הנביאים אשר היו 
מיראים אותי ותשלם החומה בעשרים וחמשה לאלול לחמשים ושנים 
יום ויהי כאשר שמעו כל אויבינו ויראו כל הגוים אשר סביבתינו ויפלו 
מאד בעיניהם וידעו כי מאת אלהינו נעשתה המלאכה הזאת גמ בימים 
ההם מרבים חרי יהודה אגרתיהם הולכות על טוביה ואשר לטוביה באות 
אליהם כי רבימ ביהודה בעלי שבועה לו כי חתנ הוא לשכניה בנ ארח 
ויהוחננ בנו לקח את בת משלמ בנ ברכיה גמ טובתיו היו אמרים לפני 
ודברי היו מוציאים לו אגרות שלח טוביה ליראני ויהי כאשר נבנתה 
החומה ואעמיד הדלתות ויפקדו השוערים והמשררים והלוים ואצוה את 
חנני אחי ואת חנניה שר הבירה על ירושלם כי הוא כאיש אמת וירא 
את האלהים מרבים ויאמר ואמר להם לא יפתחו שערי ירושלם עד 
חמ השמש ועד המ עמדים יגיפו הדלתות ואחזו והעמיד משמרות ישבי 
ירושלם איש במשמרו ואיש נגד ביתו והעיר רחבת ידימ וגדולה והעמ 
מעט בתוכה ואינ בתים בנוים ויתנ אלהי אל לבי ואקבצה את החרים 
ואת הסגנים ואת העם להתיחש ואמצא ספר היחש העולים בראשונה 
ואמצא כתוב בו אלה בני המדינה העלים משבי הגולה אשר הגלה 
נבוכדנצר מלכ בבל וישובו לירושלם וליהודה איש לעירו הבאים עם 
זרבבל ישוע נחמיה עזריה רעמיה נחמני מרדכי בלשנ מספרת בגוי נחום 
בענה מספר אנשי עמ ישראל בני פרעש אלפים מאה ושבעים ושנים בני 
שפטיה שלש מאות שבעים ושנים בני ארח שש מאות חמשים ושנים בני 
פחת מואב לבני ישוע ויואב אלפים ושמנה מאות שמנה עשר בני עילם 
אלפ מאתים חמשים וארבעה בני זתוא שמנה מאות ארבעים וחמשה 
בני זכי שבע מאות וששים בני בנוי שש מאות ארבעים ושמנה בני בבי 
שש מאות עשרים ושמנה בני עזגד אלפים שלש מאות עשרים ושנים בני 
אדניקם שש מאות ששים ושבעה בני בגוי אלפים ששים ושבעה בני עדינ 
שש מאות חמשים וחמשה בני אטר לחזקיה תשעים ושמנה בני חשם 
שלש מאות עשרים ושמנה בני בצי שלש מאות עשרים וארבעה בני 
חריפ מאה שנים עשר בני גבעונ תשעים וחמשה אנשי בית לחם ונטפה 
מאה שמנים ושמנה אנשי ענתות מאה עשרים ושמנה אנשי בית עזמות 
ארבעים ושנים אנשי קרית יערים כפירה ובארות שבע מאות ארבעים 
ושלשה אנשי הרמה וגבע שש מאות עשרים ואחד אנשי מכמס מאה 
ועשרים ושנים אנשי בית אל והעי מאה עשרים ושלשה אנשי נבו אחר 
חמשים ושנים בני עילם אחר אלפ מאתים חמשים וארבעה בני חרמ 
שלש מאות ועשרים בני ירחו שלש מאות ארבעים וחמשה בני לד חדיד 
ואונו שבע מאות ועשרים ואחד בני סנאה שלשת אלפים תשע מאות 


ושלשים הכהנים בני ידעיה לבית ישוע תשע מאות שבעים ושלשה בני 
אמר אלפ חמשים ושנים בני פשחור אלפ מאתים ארבעים ושבעה בני 
חרם אלפ שבעה עשר הלוים בני ישוע לקדמיאל לבני להודוה שבעים 
וארבעה המשררים בני אספ מאה ארבעים ושמנה השערים בני שלום 
בני אטר בני טלמנ בני עקוב בני חטיטא בני שבי מאה שלשים ושמנה 
הנתינים בני צחא בני חשפא בני טבעות בני קירס בני סיעא בני פדונ בני 
לבנה בני חגבה בני שלמי בני חננ בני גדל בני גחר בני ראיה בני רצינ 
בני נקודא בני גזם בני עזא בני פסח בני בסי בני מעונים בני נפושסים 
נפישסים בני בקבוק בני חקופא בני חרחור בני בצלית בני מחידא בני 
חרשא בני ברקוס בני סיסרא בני תמח בני נציח בני חטיפא בני עבדי 
שלמה בני סוטי בני סופרת בני פרידא בני יעלא בני דרקונ בני גדל בני 
שפטיה בני חטיל בני פכרת הצביים בני אמונ כל הנתינים ובני עבדי 
שלמה שלש מאות תשעים ושנים ואלה העולים מתל מלח תל חרשא 
כרוב אדונ ואמר ולא יכלו להגיד בית אבותם וזרעם אמ מישראל המ בני 
דליה בני טוביה בני נקודא שש מאות וארבעים ושנים ומנ הכהנים בני 
חביה בני הקוצ בני ברזלי אשר לקח מבנות ברזלי הגלעדי אשה ויקרא 
על שממ אלה בקשו כתבמ המתיחשים ולא נמצא ויגאלו מנ הכהנה 
ויאמר התרשתא להם אשר לא יאכלו מקדש הקדשים עד עמד הכהנ 
לאורים ותומים כל הקהל כאחד ארבע רבוא אלפים שלש מאות וששים 
מלבד עבדיהם ואמהתיהם אלה שבעת אלפים שלש מאות שלשים 
ושבעה ולהם משררים ומשררות מאתים וארבעים וחמשה גמלים ארבע 
מאות שלשים וחמשה חמרים ששת אלפים שבע מאות ועשרים ומקצת 
ראשי האבות נתנו למלאכה התרשתא נתנ לאוצר זהב דרכמנים אלפ 
מזרקות חמשים כתנות כהנים שלשים וחמש מאות ומראשי האבות נתנו 
לאוצר המלאכה זהב דרכמונים שתי רבות וכספ מנים אלפים ומאתים 
ואשר נתנו שארית העם זהב דרכמונים שתי רבוא וכספ מנים אלפים 
וכתנת כהנים ששים ושבעה וישבו הכהנים והלוים והשוערים והמשררים 
ומנ העם והנתינים וכל ישראל בעריהם ויגע החדש השביעי ובני ישראל 
בעריהם ויאספו כל העם כאיש אחד אל הרחוב אשר לפני שער המים 
ויאמרו לעזרא הספר להביא את ספר תורת משה אשר צוה יהוה את 
ישראל ויביא עזרא הכהנ את התורה לפני הקהל מאיש ועד אשה וכל 
מבינ לשמע ביום אחד לחדש השביעי ויקרא בו לפני הרחוב אשר לפני 
שער המים מנ האור עד מחצית היום נגד האנשים והנשים והמבינים 
ואזני כל העמ אל ספר התורה ויעמד עזרא הספר על מגדל עצ אשר 
עשו לדבר ויעמד אצלו מתתיה ושמע ועניה ואוריה וחלקיה ומעשיה על 
ימינו ומשמאלו פדיה ומישאל ומלכיה וחשמ וחשבדנה זכריה משלמ 
ויפתח עזרא הספר לעיני כל העם כי מעל כל העם היה וכפתחו עמדו 
כל העם ויברכ עזרא את יהוה האלהים הגדול ויענו כל העם אמנ 
אמנ במעל ידיהם ויקדו וישתחו ליהוה אפים ארצה וישוע ובני ושרביה 
ימינ עקוב שבתי הודיה מעשיה קליטא עזריה יוזבד חננ פלאיה והלוים 
מבינים את העם לתורה והעם על עמדמ ויקראו בספר בתורת האלהים 
מפרש ושום שכל ויבינו במקרא ויאמר נחמיה הוא התרשתא ועזרא 
הכהנ הספר והלוים המבינים את העם לכל העם היום קדש הוא ליהוה 
אלהיכם אל תתאבלו ואל תבכו כי בוכים כל העם כשמעם את דברי 
התורה ויאמר להם לכו אכלו משמנים ושתו ממתקים ושלחו מנות לאינ 
נכונ לו כי קדוש היום לאדנינו ואל תעצבו כי חדות יהוה היא מעזכמ 
והלוים מחשים לכל העם לאמר הסו כי היום קדש ואל תעצבו וילכו 
כל העם לאכל ולשתות ולשלח מנות ולעשות שמחה גדולה כי הבינו 
בדברים אשר הודיעו להם וביום השני נאספו ראשי האבות לכל העמ 
הכהנים והלוים אל עזרא הספר ולהשכיל אל דברי התורה וימצאו כתוב 


בתורה אשר צוה יהוה ביד משה אשר ישבו בני ישראל בסכות בחג 
בחדש השביעי ואשר ישמיעו ויעבירו קול בכל עריהם ובירושלם לאמר 
צאו ההר והביאו עלי זית ועלי עצ שמנ ועלי הדס ועלי תמרים ועלי עצ 
עבת לעשת סכת ככתוב ויצאו העם ויביאו ויעשו להמ סכות איש על גגו 
ובחצרתיהם ובחצרות בית האלהים וברחוב שער המים וברחוב שער 
אפרים ויעשו כל הקהל השבים מנ השבי סכות וישבו בסכות כי לא 
עשו מימי ישוע בנ נונ כנ בני ישראל עד היום ההוא ותהי שמחה גדולה 
מאד ויקרא בספר תורת האלהים יום ביום מנ היום הראשונ עד היום 
האחרונ ויעשו חג שבעת ימים וביום השמיני עצרת כמשפט וביום עשרימ 
וארבעה לחדש הזה נאספו בני ישראל בצום ובשקים ואדמה עליהמ 
ויבדלו זרע ישראל מכל בני נכר ויעמדו ויתודו על חטאתיהם ועונות 
אבתיהם ויקומו על עמדם ויקראו בספר תורת יהוה אלהיהם רבעית היום 
ורבעית מתודים ומשתחוים ליהוה אלהיהם ויקם על מעלה הלוים ישוע 
ובני קדמיאל שבניה בני שרביה בני כנני ויזעקו בקול גדול אל יהוה 
אלהיהם ויאמרו הלוים ישוע וקדמיאל בני חשבניה שרביה הודיה שבניה 
פתחיה קומו ברכו את יהוה אלהיכם מנ העולם עד העולם ויברכו שמ 
כבודכ ומרוממ על כל ברכה ותהלה אתה הוא יהוה לבדכ את אתה 
עשית את השמים שמי השמים וכל צבאם הארצ וכל אשר עליה הימימ 
וכל אשר בהמ ואתה מחיה את כלמ וצבא השמים לכ משתחוים אתה 
הוא יהוה האלהים אשר בחרת באברמ והוצאתו מאור כשדים ושמת 
שמו אברהם ומצאת את לבבו נאמנ לפניכ וכרות עמו הברית לתת את 
ארצ הכנעני החתי האמרי והפרזי והיבוסי והגרגשי לתת לזרעו ותקם 
את דבריכ כי צדיק אתה ותרא את עני אבתינו במצרים ואת זעקתמ 
שמעת על ימ סופ ותתנ אתת ומפתים בפרעה ובכל עבדיו ובכל עמ 
ארצו כי ידעת כי הזידו עליהם ותעש לכ שם כהיום הזה והים בקעת 
לפניהם ויעברו בתוכ הים ביבשה ואת רדפיהמ השלכת במצולת כמו 
אבנ במים עזים ובעמוד עננ הנחיתם יוממ ובעמוד אש לילה להאיר 
להם את הדרכ אשר ילכו בה ועל הר סיני ירדת ודבר עמהם משמים 
ותתנ להמ משפטים ישרים ותורות אמת חקים ומצות טובים ואת שבת 
קדשכ הודעת להמ ומצוות וחקים ותורה צוית להם ביד משה עבדכ 
ולחמ משמים נתתה להמ לרעבם ומים מסלע הוצאת להמ לצמאמ 
ותאמר להמ לבוא לרשת את הארצ אשר נשאת את ידכ לתת להמ 
והמ ואבתינו הזידו ויקשו את ערפם ולא שמעו אל מצותיכ וימאנו לשמע 
ולא זכרו נפלאתיכ אשר עשית עמהם ויקשו את ערפם ויתנו ראש 
לשוב לעבדתם במרים ואתה אלוה סליחות חנונ ורחום] ארכ אפימ 
ורב וחסד חסד ולא עזבתמ אפ כי עשו להמ עגל מסכה ויאמרו זה 
אלהיכ אשר העלכ ממצרים ויעשו נאצות גדלות ואתה ברחמיכ הרבימ 
לא עזבתם במדבר את עמוד העננ לא סר מעליהם ביומם להנחתמ 
בהדרכ ואת עמוד האש בלילה להאיר להמ ואת הדרכ אשר ילכו בה 
ורוחכ הטובה נתת להשכילם ומנכ לא מנעת מפיהם ומים נתתה להמ 
לצמאם וארבעים שנה כלכלתמ במדבר לא חסרו שלמתיהמ לא בלו 
ורגליהם לא בצקו ותתנ להמ ממלכות ועממים ותחלקם לפאה ויירשו 
את ארצ סיחונ ואת ארצ מלכ חשבונ ואת ארצ עוג מלכ הבשנ ובניהמ 
הרבית כככבי השמים ותביאמ אל הארצ אשר אמרת לאבתיהמ לבוא 
לרשת ויבאו הבנים ויירשו את הארצ ותכנע לפניהם את ישבי הארצ 
הכנענים ותתנם בידם ואת מלכיהמ ואת עממי הארצ לעשות בהמ 
כרצונם וילכדו ערים בצרות ואדמה שמנה ויירשו בתים מלאים כל 
טוב ברות חצובים כרמים וזיתים ועצ מאכל לרב ויאכלו וישבעו וישמינו 
ויתעדנו בטובכ הגדול וימרו וימרדו בכ וישלכו את תורתכ אחרי גום ואת 
נביאיכ הרגו אשר העידו במ להשיבם אליכ ויעשו נאצות גדולת ותתנמ 


ביד צריהם ויצרו להמ ובעת צרתמ יצעקו אליכ ואתה משמים תשמע 
וכרחמיכ הרבים תתנ להמ מושיעים ויושיעום מיד צריהם וכנוח להמ 
ישובו לעשות רע לפניכ ותעזבם ביד איביהם וירדו בהם וישובו ויזעקוכ 
ואתה משמים תשמע ותצילם כרחמיכ רבות עתים ותעד בהם להשיבם 
אל תורתכ והמה הזידו ולא שמעו למצותיכ ובמשפטיכ חטאו במ אשר 
יעשה אדם וחיה בהם ויתנו כתפ סוררת וערפם הקשו ולא שמעו ותמשכ 
עליהם שנים רבות ותעד במ ברוחכ ביד נביאיכ ולא האזינו ותתנם 
ביד עמי הארצת וברחמיכ הרבים לא עשיתם כלה ולא עזבתם כי אל 
חנונ ורחום אתה ועתה אלהינו האל הגדול הגבור והנורא שומר הברית 
והחסד אל ימעט לפניכ את כל התלאה אשר מצאתנו למלכינו לשרינו 
ולכהנינו ולנביאנו ולאבתינו ולכל עמכ מימי מלכי אשור עד היום הזה 
ואתה צדיק על כל הבא עלינו כי אמת עשית ואנחנו הרשענו ואת מלכינו 
שרינו כהנינו ואבתינו לא עשו תורתכ ולא הקשיבו אל מצותיכ ולעדותיכ 
אשר העידת בהמ והמ במלכותם ובטובכ הרב אשר נתת להמ ובארצ 
הרחבה והשמנה אשר נתת לפניהם לא עבדוכ ולא שבו ממעלליהמ 
הרעים הנה אנחנו היום עבדים והארצ אשר נתתה לאבתינו לאכל את 
פריה ואת טובה הנה אנחנו עבדים עליה ותבואתה מרבה למלכים אשר 
נתתה עלינו בחטאותינו ועל גויתינו משלים ובבהמתנו כרצונם ובצרה 
גדולה אנחנו ובכל זאת אנחנו כרתים אמנה וכתבים ועל החתום שרינו 
לוינו כהנינו ועל החתומים נחמיה התרשתא בנ חכליה וצדקיה שריה 
עזריה ירמיה פשחור אמריה מלכיה חטוש שבניה מלוכ חרמ מרמות 
עבדיה דניאל גנתונ ברוכ משלמ אביה מימנ מעזיה בלגי שמעיה אלה 
הכהנים והלוים וישוע בנ אזניה בנוי מבני חנדד קדמיאל ואחיהם שבניה 
הודיה קליטא פלאיה חננ מיכא רחוב חשביה זכור שרביה שבניה הודיה 
בני בנינו ראשי העם פרעש פחת מואב עילמ זתוא בני בני עזגד בבי 
אדניה בגוי עדינ אטר חזקיה עזור הודיה החשמ בצי חריפ ענתות נובי 
ניבי מגפיעש משלםמ חזיר משיזבאל צדוק ידוע פלטיה חננ עניה הושע 
חנניה חשוב הלוחש פלחא שובק רחום חשבנה מעשיה ואחיה חננ 
עננ מלוכ חרמ בענה ושאר העם הכהנים הלוים השוערים המשררים 
הנתינים וכל הנבדל מעמי הארצות אל תורת האלהים נשיהם בניהמ 
ובנתיהם כל יודע מבינ מחזיקים על אחיהם אדיריהם ובאים באלה 
ובשבועה ללכת בתורת האלהים אשר נתנה ביד משה עבד האלהים 
ולשמור ולעשות את כל מצות יהוה אדנינו ומשפטיו וחקיו ואשר לא נתנ 
בנתינו לעמי הארצ ואת בנתיהם לא נקח לבנינו ועמי הארצ המביאים 
את המקחות וכל שבר ביום השבת למכור לא נקח מהמ בשבת וביום 
קדש ונטש את השנה השביעית ומשא כל יד והעמדנו עלינו מצות לתת 
עלינו שלשית השקל בשנה לעבדת בית אלהינו ללחמ המערכת ומנחת 
התמיד ולעולת התמיד השבתות החדשים למועדים ולקדשים ולחטאות 
לכפר על ישראל וכל מלאכת בית אלהינו והגורלות הפלנו על קרבנ 
העצים הכהנים הלוים והעם להביא לבית אלהינו לבית אבתינו לעתים 
מזמנים שנה בשנה לבער על מזבח יהוה אלהינו ככתוב בתורה ולהביא 
את בכורי אדמתנו ובכורי כל פרי כל עצ שנה בשנה לבית יהוה ואת 
בכרות בנינו ובהמתינו ככתוב בתורה ואת בכורי בקרינו וצאנינו להביא 
לבית אלהינו לכהנים המשרתים בבית אלהינו ואת ראשית עריסתינו 
ותרומתינו ופרי כל עצ תירוש ויצהר נביא לכהנים אל לשכות בית 
אלהינו ומעשר אדמתנו ללוים והמ הלוים המעשרים בכל ערי עבדתנו 
והיה הכהנ בנ אהרנ עם הלוים בעשר הלוים והלוים יעלו את מעשר 
המעשר לבית אלהינו אל הלשכות לבית האוצר כי אל הלשכות יביאו 
בני ישראל ובני הלוי את תרומת הדגנ התירוש והיצהר ושם כלי המקדש 
והכהנים המשרתים והשוערים והמשררים ולא נעזב את בית אלהינו 


וישבו שרי העם בירושלם ושאר העם הפילו גורלות להביא אחד מנ 
העשרה לשבת בירושלם עיר הקדש ותשע הידות בערים ויברכו העמ 
לכל האנשים המתנדבים לשבת בירושלם ואלה ראשי המדינה אשר 
ישבו בירושלם ובערי יהודה ישבו איש באחזתו בעריהם ישראל הכהנים 
והלוים והנתינים ובני עבדי שלמה ובירושלם ישבו מבני יהודה ומבני 
בנימנ מבני יהודה עתיה בנ עזיה בנ זכריה בנ אמריה בנ שפטיה בנ 
מהללאל מבני פרצ ומעשיה בנ ברוכ בנ כל חזה בנ חזיה בנ עדיה בנ 
יויריב בנ זכריה בנ השלני כל בני פרצ הישבים בירושלם ארבע מאות 
ששים ושמנה אנשי חיל ואלה בני בנימנ סלא בנ משלם בנ יועד בנ 
פדיה בנ קוליה בנ מעשיה בנ איתיאל בנ ישעיה ואחריו גבי סלי תשע 
מאות עשרים ושמנה ויואל בנ זכרי פקיד עליהם ויהודה בנ הסנואה 
על העיר משנה מנ הכהנים ידעיה בנ יויריב יכינ שריה בנ חלקיה בנ 
משלמ בנ צדוק בנ מריות בנ אחיטוב נגד בית האלהים ואחיהם עשי 
המלאכה לבית שמנה מאות עשרים ושנים ועדיה בנ ירחמ בנ פלליה 
בנ אמצי בנ זכריה בנ פשחור בנ מלכיה ואחיו ראשים לאבות מאתים 
ארבעים ושנים ועמשסי בנ עזראל בנ אחזי בנ משלמות בנ אמר ואחיהמ 
גבורי חיל מאה עשרים ושמנה ופקיד עליהם זבדיאל בנ הגדולים ומנ 
הלוים שמעיה בנ חשוב בנ עזריקם בנ חשביה בנ בוני ושבתי ויוזבד 
על המלאכה החיצנה לבית האלהים מראשי הלוים ומתניה בנ מיכה 
בנ זבדי בנ אספ ראש התחלה יהודה לתפלה ובקבקיה משנה מאחיו 
ועבדא בנ שמוע בנ גלל בנ ידיתונ ידותונ כל הלוים בעיר הקדש מאתים 
שמנים וארבעה והשוערים עקוב טלמונ ואחיהם השמרים בשערים מאה 
שבעים ושנים ושאר ישראל הכהנים הלוים בכל ערי יהודה איש בנחלתו 
והנתינים ישבים בעפל וציחא וגשפא על הנתינים ופקיד הלוים בירושלם 
עזי בנ בני בנ חשביה בנ מתניה בנ מיכא מבני אספ המשררים לנגד 
מלאכת בית האלהים כי מצות המלכ עליהם ואמנה על המשררים דבר 
יום ביומו ופתחיה בנ משיזבאל מבני זרח בנ יהודה ליד המלכ לכל דבר 
לעם ואל החצרים בשדתם מבני יהודה ישבו בקרית הארבע ובנתיה 
ובדיבנ ובנתיה וביקבצאל וחצריה ובישוע ובמולדה ובבית פלט ובחצר 
שועל ובבאר שבע ובנתיה ובצקלג ובמכנה ובבנתיה ובעינ רמונ ובצרעה 
ובירמות זנח עדלמ וחצריהם לכיש ושדתיה עזקה ובנתיה ויחנו מבאר 
שבע עד גיא הנמ ובני בנימנ מגבע מכמש ועיה ובית אל ובנתיה ענתות 
נב ענניה חצור רמה גתים חדיד צבעים נבלט לד ואונו גי החרשים 
ומנ הלוים מחלקות יהודה לבנימינ ואלה הכהנים והלוים אשר עלו עם 
זרבבל בנ שאלתיאל וישוע שריה ירמיה עזרא אמריה מלוכ חטוש שכניה 
רחמ מרמת עדוא גנתוי אביה מימינ מעדיה בלגה שמעיה ויויריב ידעיה 
סלו עמוק חלקיה ידעיה אלה ראשי הכהנים ואחיהם בימי ישוע והלוים 
ישוע בנוי קדמיאל שרביה יהודה מתניה על הידות הוא ואחיו ובקבקיה 
וענו ועני אחיהם לנגדם למשמרות וישוע הוליד את יויקים ויויקים הוליד 
את אלישיב ואלישיב את יוידע ויוידע הוליד את יונתנ ויונתנ הוליד את 
ידוע ובימי יויקים היו כהנים ראשי האבות לשריה מריה לירמיה חנניה 
לעזרא משלמ לאמריה יהוחננ למלוכי למליכו יונתנ לשבניה יוספ לחרמ 
עדנא למריות חלקי לעדיא לעדוא זכריה לגנתונ משלמ לאביה זכרי 
למנימינ למועדיה פלטי לבלגה שמוע לשמעיה יהונתנ וליויריב מתני 
לידעיה עזי לסלי קלי לעמוק עבר לחלקיה חשביה לידעיה נתנאל 
הלוים בימי אלישיב יוידע ויוחננ וידוע כתובים ראשי אבות והכהנים על 
מלכות דריוש הפרסי בני לוי ראשי האבות כתובים על ספר דברי הימים 
ועד ימי יוחננ בנ אלישיב וראשי הלוים חשביה שרביה וישוע בנ קדמיאל 
ואחיהם לנגדם להלל להודות במצות דויד איש האלהים משמר לעמת 
משמר מתניה ובקבקיה עבדיה משלם טלמונ עקוב שמרים שוערים 


משמר באספי השערים אלה בימי יויקים בנ ישוע בנ יוצדק ובימי נחמיה 
הפחה ועזרא הכהנ הסופר ובחנכת חומת ירושלם בקשו את הלוים 
מכל מקומתמ להביאם לירושלם לעשת חנכה ושמחה ובתודות ובשיר 
מצלתים נבלים ובכנרות ויאספו בני המשררים ומנ הככר סביבות ירושלמ 
ומנ חצרי נטפתי ומבית הגלגל ומשדות גבע ועזמות כי חצרים בנו להמ 
המשררים סביבות ירושלם ויטהרו הכהנים והלוים ויטהרו את העם ואת 
השערים ואת החומה ואעלה את שרי יהודה מעל לחומה ואעמידה שתי 
תודת גדולת ותהלכת לימינ מעל לחומה לשער האשפת וילכ אחריהמ 
הושעיה וחצי שרי יהודה ועזריה עזרא ומשלם יהודה ובנימנ ושמעיה 
וירמיה ומבני הכהנים בחצצרות זכריה בנ יונתנ בנ שמעיה בנ מתניה 
בנ מיכיה בנ זכור בנ אספ ואחיו שמעיה ועזראל מללי גללי מעי נתנאל 
ויהודה חנני בכלי שיר דויד איש האלהים ועזרא הסופר לפניהם ועל שער 
העינ ונגדם עלו על מעלות עיר דויד במעלה לחומה מעל לבית דויד ועד 
שער המים מזרח והתודה השנית ההולכת למואל ואני אחריה וחצי העם 
מעל להחומה מעל למגדל התנורים ועד החומה הרחבה ומעל לשער 
אפרים ועל שער הישנה ועל שער הדגים ומגדל חננאל ומגדל המאה 
ועד שער הצאנ ועמדו בשער המטרה ותעמדנה שתי התודת בבית 
האלהים ואני וחצי הסגנים עמי והכהנים אליקים מעשיה מנימינ מיכיה 
אליועיני זכריה חנניה בחצצרות ומעשיה ושמעיה ואלעזר ועזי ויהוחננ 
ומלכיה ועילם ועזר וישמיעו המשררים ויזרחיה הפקיד ויזבחו ביום ההוא 
זבחים גדולים וישמחו כי האלהים] שמחמ שמחה גדולה וגם הנשים 
והילדים שמחו ותשמע שמחת ירושלם מרחוק ויפקדו ביום ההוא אנשים 
על הנשכות לאוצרות לתרומות לראשית ולמעשרות לכנוס בהמ לשדי 
הערים מנאות התורה לכהנים וללוים כי שמחת יהודה על הכהנים ועל 
הלוים העמדים וישמרו משמרת אלהיהם ומשמרת הטהרה והמשררים 
והשערים כמצות דויד שלמה בנו כי בימי דויד ואספ מקדם ראש ראשי 
המשררים ושיר תהלה והדות לאלהים וכל ישראל בימי זרבבל ובימי 
נחמיה נתנים מניות המשררים והשערים דבר יום ביומו ומקדשים ללוים 
והלוים מקדשים לבני אהרנ ביום ההוא נקרא בספר משה באזני העם 
ונמצא כתוב בו אשר לא יבוא עמני ומאבי בקהל האלהים עד עולם כי 
לא קדמו את בני ישראל בלחמ ובמים וישכר עליו את בלעם לקללו 
ויהפכ אלהינו הקללה לברכה ויהי כשמעם את התורה ויבדילו כל ערב 
מישראל ולפני מזה אלישיב הכהנ נתונ בלשכת בית אלהינו קרוב 
לטוביה ויעש לו לשכה גדולה ושמ היו לפנים נתנים את המנחה הלבונה 
והכלים ומעשר הדגנ התירוש והיצהר מצות הלוים והמשררים והשערים 
ותרומת הכהנים ובכל זה לא הייתי בירושלם כי בשנת שלשים ושתים 
לארתחשסתא מלכ בבל באתי אל המלכ ולקצ ימים נשאלתי מנ המלכ 
ואבוא לירושלם ואבינה ברעה אשר עשה אלישיב לטוביה לעשות לו 
נשכה בחצרי בית האלהים וירע לי מאד ואשליכה את כל כלי בית 
טוביה החוצ מנ הלשכה ואמרה ויטהרו הלשכות ואשיבה שמ כלי בית 
האלהים את המנחה והלבונה ואדעה כי מניות הלוים לא נתנה ויברחו 
איש לשדהו הלוים והמשררים עשי המלאכה ואריבה את הסגנים ואמרה 
מדוע נעזב בית האלהים ואקבצם ואעמדם על עמדם וכל יהודה הביאו 
מעשר הדגנ והתירוש והיצהר לאוצרות ואוצרה על אוצרות שלמיה 
הכהנ וצדוק הסופר ופדיה מנ הלוים ועל ידם חננ בנ זכור בנ מתניה 
כי נאמנים נחשבו ועליהם לחלק לאחיהם זכרה לי אלהי על זאת ואל 
תמח חסדי אשר עשיתי בבית אלהי ובמשמריו בימים ההמה ראיתי 
ביהודה דרכים גתות בשבת ומביאים הערמות ועמסים על החמרים ואפ 
יינ ענבים ותאנים וכל משא ומביאים ירושלם ביום השבת ואעיד ביום 
מכרם ציד והצרים ישבו בה מביאים דאג וכל מכר ומכרים בשבת לבני 


יהודה ובירושלם ואריבה את חרי יהודה ואמרה להם מה הדבר הרע 
הזה אשר אתם עשים ומחללים את יום השבת הלוא כה עשו אבתיכם 
ויבא אלהינו עלינו את כל הרעה הזאת ועל העיר הזאת ואתמ מוסיפים 
חרונ על ישראל לחלל את השבת ויהי כאשר צללו שערי ירושלם 
לפני השבת ואמרה ויסגרו הדלתות ואמרה אשר לא יפתחום עד אחר 
השבת ומנערי העמדתי על השערים לא יבוא משא ביום השבת וילינו 
הרכלים ומכרי כל ממכר מחוצ לירושלם פעם ושתים ואעידה בהמ 
ואמרה אליהם מדוע אתמ לנים נגד החומה אמ תשנו יד אשלח בכמ 
מנ העת ההיא לא באו בשבת ואמרה ללוים אשר יהיו מטהרים ובאים 
שמרים השערים לקדש את יום השבת גמ זאת זכרה לי אלהי וחוסה עלי 
כרב חסדכ גמ בימים ההם ראיתי את היהודים השיבו נשים אשדודיות 
אשדדיות עמוניות עמניות מואביות ובניהם חצי מדבר אשדודית ואינם 
מכירים לדבר יהודית וכלשונ עמ ועם ואריב עממ ואקללמ ואכה מהמ 
אנשים ואמרטם ואשביעם באלהים אמ תתנו בנתיכם לבניהם ואם תשאו 
מבנתיהם לבניכם ולכם הלוא על אלה חטא שלמה מלכ ישראל ובגוים 
הרבים לא היה מלכ כמהו ואהוב לאלהיו היה ויתנהו אלהים מלכ על 
כל ישראל גמ אותו החטיאו הנשים הנכריות ולכם הנשמע לעשת את 
כל הרעה הגדולה הזאת למעל באלהינו להשיב נשים נכריות ומבני 
יוידע בנ אלישיב הכהנ הגדול חתנ לסנבלט החרני ואבריחהו מעלי 
זכרה להם אלהי על גאלי הכהנה וברית הכהנה והלוים וטהרתים מכל 
נכר ואעמידה משמרות לכהנים וללוים איש במלאכתו ולקרבנ העצים 
בעתים מזמנות ולבכורים זכרה לי אלהי לטובה 


אדם שת אנוש קיננ מהללאל ירד חנוכ מתושלח למכ נח שמ חמ 
ויפת בני יפת גמר ומגוג ומדי ויונ ותבל ומשכ ותירס ובני גמר אשכנז 
ודיפת ותוגרמה ובני יונ אלישה ותרשישה כתים ורודנים בני חמ כוש 
ומצרים פוט וכנענ ובני כוש סבא וחוילה וסבתא ורעמא וסבתכא ובני 
רעמא שבא ודדנ וכוש ילד את נמרוד הוא החל להיות גבור בארצ 
ומצרים ילד את לודיים לודים ואת ענמים ואת להבים ואת נפתחים ואת 
פתרסים ואת כסלחים אשר יצאו משם פלשתים ואת כפתרים וכנענ 
ילד את צידונ בכרו ואת חת ואת היבוסי ואת האמרי ואת הגרגשי ואת 
החוי ואת הערקי ואת הסיני ואת הארודי ואת הצמרי ואת החמתי בני 
שמ עילם ואשור וארפכשד ולוד וארם ועוצ וחול וגתר ומשכ וארפכשד 
ילד את שלח ושלח ילד את עבר ולעבר ילד שני בנים שמ האחד 
פלג כי בימיו נפלגה הארצ ושם אחיו יקטנ ויקטנ ילד את אלמודד ואת 
שלפ ואת חצרמות ואת ירח ואת הדורם ואת אוזל ואת דקלה ואת 
עיבל ואת אבימאל ואת שבא ואת אופיר ואת חוילה ואת יובב כל אלה 
בני יקטנ שמ ארפכשד שלח עבר פלג רעו שרוג נחור תרח אברמ 
הוא אברהם בני אברהם יצחק וישמעאל אלה תלדותמ בכור ישמעאל 
נביות וקדר ואדבאל ומבשמ משמע ודומה משא חדד ותימא יטור נפיש 
וקדמה אלה המ בני ישמעאל ובני קטורה פילגש אברהם ילדה את 
זמרנ ויקשנ ומדנ ומדינ וישבק ושוח ובני יקשנ שבא ודדנ ובני מדינ 
עיפה ועפר וחנוכ ואבידע ואלדעה כל אלה בני קטורה ויולד אברהמ 
את יצחק בני יצחק עשו וישראל בני עשו אליפז רעואל ויעוש ויעלם 
וקרח בני אליפז תימנ ואומר צפי וגעתם קנז ותמנע ועמלק בני רעואל 
נחת זרח שמה ומזה ובני שעיר לוטנ ושובל וצבעונ וענה ודישנ ואצר 
ודישנ ובני לוטנ חרי והומם ואחות לוטנ תמנע בני שובל עלינ ומנחת 
ועיבל שפי ואונם ובני צבעונ איה וענה בני ענה דישונ ובני דישונ חמרנ 
ואשבנ ויתרנ וכרנ בני אצר בלהנ וזעונ יעקנ בני דישונ עוצ וארנ ואלה 
המלכים אשר מלכו בארצ אדום לפני מלכ מלכ לבני ישראל בלע בנ 
בעור ושם עירו דנהבה וימת בלע וימלכ תחתיו יובב בנ זרח מבצרה וימת 


יובב וימלכ תחתיו חושם מארצ התימני וימת חושם וימלכ תחתיו הדד 
בנ בדד המכה את מדינ בשדה מואב ושמ עירו עיות עוית וימת הדד 
וימלכ תחתיו שמלה ממשרקה וימת שמלה וימלכ תחתיו שאול מרחבות 
הנהר וימת שאול וימלכ תחתיו בעל חננ בנ עכבור וימת בעל חננ וימלכ 
תחתיו הדד ושמ עירו פעי ושמ אשתו מהיטבאל בת מטרד בת מי זהב 
וימת הדד ויהיו אלופי אדום אלופ תמנע אלופ עליה עלוה אלופ יתת 
אלופ אהליבמה אלופ אלה אלופ פיננ אלופ קנז אלופ תימנ אלופ מבצר 
אלופ מגדיאל אלופ עירם אלה אלופי אדום אלה בני ישראל ראובנ 
שמעונ לוי ויהודה יששכר וזבלונ דנ יוספ ובנימנ נפתלי גד ואשר בני 
יהודה ער ואוננ ושלה שלושה נולד לו מבת שוע הכנענית ויהי ער בכור 
יהודה רע בעיני יהוה וימיתהו ותמר כלתו ילדה לו את פרצ ואת זרח 
כל בני יהודה חמשה בני פרצ חצרונ וחמול ובני זרח זמרי ואיתנ והימנ 
וכלכל ודרע כלמ חמשה ובני כרמי עכר עוכר ישראל אשר מעל בחרמ 
ובני איתנ עזריה ובני חצרונ אשר נולד לו את ירחמאל ואת רמ ואת 
כלובי ורם הוליד את עמינדב ועמינדב הוליד את נחשונ נשיא בני יהודה 
ונחשונ הוליד את שלמא ושלמא הוליד את בעז ובעז הוליד את עובד 
ועובד הוליד את ישי ואישי הוליד את בכרו את אליאב ואבינדב השני 
ושמעא השלישי נתנאל הרביעי רדי החמישי אצמ הששי דויד השבעי 
ואחיתיהם ואחיותיהם צרויה ואביגיל ובני צרויה אבשי ויואב ועשה אל 
שלשה ואביגיל ילדה את עמשא ואבי עמשא יתר הישמעאלי וכלב בנ 
חצרונ הוליד את עזובה אשה ואת יריעות ואלה בניה ישר ושובב וארדונ 
ותמת עזובה ויקח לו כלב את אפרת ותלד לו את חור וחור הוליד את 
אורי ואורי הוליד את בצלאל ואחר בא חצרונ אל בת מכיר אבי גלעד 
והוא לקחה והוא בנ ששים שנה ותלד לו את שגוב ושגוב הוליד את 
יאיר ויהי לו עשרים ושלוש ערים בארצ הגלעד ויקח גשור וארם את 
חות יאיר מאתם את קנת ואת בנתיה ששים עיר כל אלה בני מכיר אבי 
גלעד ואחר מות חצרונ בכלב אפרתה ואשת חצרונ אביה ותלד לו את 
אשחור אבי תקוע ויהיו בני ירחמאל בכור חצרונ הבכור רמ ובונה וארנ 
ואצם אחיה ותהי אשה אחרת לירחמאל ושמה עטרה היא אם אונם ויהיו 
בני רם בכור ירחמאל מעצ וימינ ועקר ויהיו בני אונם שמי וידע ובני שמי 
נדב ואבישור ושם אשת אבישור אביהיל ותלד לו את אחבנ ואת מוליד 
ובני נדב סלד ואפים וימת סלד לא בנים ובני אפים ישעי ובני ישעי ששנ 
ובני ששנ אחלי ובני ידע אחי שמי יתר ויונתנ וימת יתר לא בנים ובני 
יונתנ פלת וזזא אלה היו בני ירחמאל ולא היה לששנ בנים כי אם בנות 
ולששנ עבד מצרי ושמו ירחע ויתנ ששנ את בתו לירחע עבדו לאשה 
ותלד לו את עתי ועתי הליד את נתנ ונתנ הוליד את זבד וזבד הוליד 
את אפלל ואפלל הוליד את עובד ועובד הוליד את יהוא ויהוא הוליד 
את עזריה ועזריה הליד את חלצ וחלצ הליד את אלעשה ואלעשה 
הליד את ססמי וססמי הליד את שלום ושלום הוליד את יקמיה ויקמיה 
הליד את אלישמע ובני כלב אחי ירחמאל מישע בכרו הוא אבי זיפ ובני 
מרשה אבי חברונ ובני חברונ קרח ותפח ורקם ושמע ושמע הוליד את 
רחם אבי ירקעם ורקם הוליד את שמי ובנ שמי מעונ ומעונ אבי בית צור 
ועיפה פילגש כלב ילדה את חרנ ואת מוצא ואת גזז וחרנ הליד את 
גזז ובני יהדי רגם ויותם וגישנ ופלט ועיפה ושעפ פלגש כלב מעכה ילד 
שבר ואת תרחנה ותלד שעפ אבי מדמנה את שוא אבי מכבנה ואבי 
גבעא ובת כלב עכסה אלה היו בני כלב בנ חור בכור אפרתה שובל אבי 
קרית יערים שלמא אבי בית לחמ חרפ אבי בית גדר ויהיו בנים לשובל 
אבי קרית יערים הראה חצי המנחות ומשפחות קרית יערים היתרי והפותי 
והשמתי והמשרעי מאלה יצאו הצרעתי והאשתאלי בני שלמא בית לחמ 
ונטופתי עטרות בית יואב וחצי המנחתי הצרעי ומשפחות ספרים ישבו 


ישבי יעבצ תרעתים שמעתים שוכתים המה הקינים הבאים מחמת אבי 
בית רכב ואלה היו בני דויד אשר נולד לו בחברונ הבכור אמננ לאחינעם 
היזרעאלית שני דניאל לאביגיל הכרמלית השלשי לאבשלום בנ מעכה 
בת תלמי מלכ גשור הרביעי אדניה בנ חגית החמישי שפטיה לאביטל 
הששי יתרעם לעגלה אשתו ששה נולד לו בחברונ וימלכ שמ שבע 
שנים וששה חדשים ושלשים ושלוש שנה מלכ בירושלם ואלה נולדו 
לו בירושלים שמעא ושובב ונתנ ושלמה ארבעה לבת שוע בת עמיאל 
ויבחר ואלישמע ואליפלט ונגה ונפג ויפיע ואלישמע ואלידע ואליפלט 
תשעה כל בני דויד מלבד בני פילגשים ותמר אחותם ובנ שלמה רחבעמ 
אביה בנו אסא בנו יהושפט בנו יורם בנו אחזיהו בנו יואש בנו אמציהו 
בנו עזריה בנו יותם בנו אחז בנו חזקיהו בנו מנשה בנו אמונ בנו יאשיהו 
בנו ובני יאשיהו הבכור יוחננ השני יהויקים השלשי צדקיהו הרביעי שלום 
ובני יהויקים יכניה בנו צדקיה בנו ובני יכניה אסר שאלתיאל בנו ומלכירם 
ופדיה ושנאצר יקמיה הושמע ונדביה ובני פדיה זרבבל ושמעי ובנ זרבבל 
משלם וחנניה ושלמית אחותם וחשבה ואהל וברכיה וחסדיה יושב חסד 
חמש ובנ חנניה פלטיה וישעיה בני רפיה בני ארננ בני עבדיה בני שכניה 
ובני שכניה שמעיה ובני שמעיה חטוש ויגאל ובריח ונעריה ושפט ששה 
ובנ נעריה אליועיני וחזקיה ועזריקם שלשה ובני אליועיני הדיוהו הודויהו 
ואלישיב ופליה ועקוב ויוחננ ודליה וענני שבעה בני יהודה פרצ חצרונ 
וכרמי וחור ושובל וראיה בנ שובל הוליד את יחת ויחת הליד את אחומי 
ואת להד אלה משפחות הצרעתי ואלה אבי עיטם יזרעאל וישמא וידבש 
ושם אחותמ הצללפוני ופנואל אבי גדר ועזר אבי חושה אלה בני חור 
בכור אפרתה אבי בית לחם ולאשחור אבי תקוע היו שתי נשים חלאה 
ונערה ותלד לו נערה את אחזם ואת חפר ואת תימני ואת האחשתרי 
אלה בני נערה ובני חלאה צרת יצחר וצחר ואתננ וקוצ הוליד את ענוב 
ואת הצבבה ומשפחות אחרחל בנ הרום ויהי יעבצ נכבד מאחיו ואמו 
קראה שמו יעבצ לאמר כי ילדתי בעצב ויקרא יעבצ לאלהי ישראל 
לאמר אמ ברכ תברכני והרבית את גבולי והיתה ידכ עמי ועשית מרעה 
לבלתי עצבי ויבא אלהים את אשר שאל וכלוב אחי שוחה הוליד את 
מחיר הוא אבי אשתונ ואשתונ הוליד את בית רפא ואת פסח ואת תחנה 
אבי עיר נחש אלה אנשי רכה ובני קנז עתניאל ושריה ובני עתניאל 
חתת ומעונתי הוליד את עפרה ושריה הוליד את יואב אבי גיא חרשים כי 
חרשים היו ובני כלב בנ יפנה עירו אלה ונעם ובני אלה וקנז ובני יהללאל 
זיפ וזיפה תיריא ואשראל ובנ עזרה יתר ומרד ועפר וילונ ותהר את מרים 
ואת שמי ואת ישבח אבי אשתמע ואשתו היהדיה ילדה את ירד אבי 
גדור ואת חבר אבי שוכו ואת יקותיאל אבי זנוח ואלה בני בתיה בת 
פרעה אשר לקח מרד ובני אשת הודיה אחות נחם אבי קעילה הגרמי 
ואשתמע המעכתי ובני שימונ אמנונ ורנה בנ חננ ותולונ ותילונ ובני ישעי 
זוחת ובנ זוחת בני שלה בנ יהודה ער אבי לכה ולעדה אבי מרשה 
ומשפחות בית עבדת הבצ לבית אשבע ויוקים ואנשי כזבא ויואש ושרפ 
אשר בעלו למואב וישבי לחם והדברים עתיקים המה היוצרים וישבי 
נטעים וגדרה עמ המלכ במלאכתו ישבו שמ בני שמעונ נמואל וימינ 
יריב זרח שאול שלם בנו מבשם בנו משמע בנו ובני משמע חמואל בנו 
זכור בנו שמעי בנו ולשמעי בנים ששה עשר ובנות שש ולאחיו אינ בנים 
רבים וכל משפחתם לא הרבו עד בני יהודה וישבו בבאר שבע ומולדה 
וחצר שועל ובבלהה ובעצם ובתולד ובבתואל ובחרמה ובציקלג ובבית 
מרכבות ובחצר סוסים ובבית בראי ובשערים אלה עריהם עד מלכ דויד 
וחצריהם עיטם ועינ רמונ ותכנ ועשנ ערים חמש וכל חצריהם אשר 
סביבות הערים האלה עד בעל זאת מושבתם והתיחשם להם ומשובב 
ויםלכ ויושה בנ אמציה ויואל ויהוא בנ יושביה בנ שריה בנ עשיאל 


ואליועיני ויעקבה וישוחיה ועשיה ועדיאל וישימאל ובניה וזיזא בנ שפעי 
בנ אלונ בנ ידיה בנ שמרי בנ שמעיה אלה הבאים בשמות נשיאים 
במשפחותם ובית אבותיהם פרצו לרוב וילכו למבוא גדר עד למזרח 
הגיא לבקש מרעה לצאנם וימצאו מרעה שמנ וטוב והארצ רחבת ידימ 
ושקטת ושלוה כי מנ חמ הישבים שם לפנים ויבאו אלה הכתובים בשמות 
בימי יחזקיהו מלכ יהודה ויכו את אהליהם ואת המעינים המעונים אשר 
נמצאו שמה ויחרימם עד היום הזה וישבו תחתיהם כי מרעה לצאנמ 
שם ומהם מנ בני שמעונ הלכו להר שעיר אנשים חמש מאות ופלטיה 
ונעריה ורפיה ועזיאל בני ישעי בראשם ויכו את שארית הפלטה לעמלק 
וישבו שם עד היום הזה ובני ראובנ בכור ישראל כי הוא הבכור ובחללו 
יצועי אביו נתנה בכרתו לבני יוספ בנ ישראל ולא להתיחש לבכרה כי 
יהודה גבר באחיו ולנגיד ממנו והבכרה ליוספ בני ראובנ בכור ישראל 
חנוכ ופלוא חצרונ וכרמי בני יואל שמעיה בנו גוג בנו שמעי בנו מיכה 
בנו ראיה בנו בעל בנו בארה בנו אשר הגלה תלגת פלנאסר מלכ 
אשר הוא נשיא לראובני ואחיו למשפחתיו בהתיחש לתלדותמ הראש 
יעיאל וזכריהו ובלע בנ עזז בנ שמע בנ יואל הוא יושב בערער ועד נבו 
ובעל מעונ ולמזרח ישב עד לבוא מדברה למנ הנהר פרת כי מקניהמ 
רבו בארצ גלעד ובימי שאול עשו מלחמה עמ ההגראים ויפלו בידם 
וישבו באהליהם על כל פני מזרח לגלעד ובני גד לנגדם ישבו בארצ 
הבשנ עד סלכה יואל הראש ושפם המשנה ויעני ושפט בבשנ ואחיהמ 
לבית אבותיהם מיכאל ומשלם ושבע ויורי ויעכנ וזיע ועבר שבעה אלה 
בני אביחיל בנ חורי בנ ירוח בנ גלעד בנ מיכאל בנ ישישי בנ יחדו בנ 
בוז אחי בנ עבדיאל בנ גוני ראש לבית אבותם וישבו בגלעד בבשנ 
ובבנתיה ובכל מגרשי שרונ על תוצאותם כלם התיחשו בימי יותם מלכ 
יהודה ובימי ירבעם מלכ ישראל בני ראובנ וגדי וחצי שבט מנשה מנ 
בני חיל אנשים נשאי מגנ וחרב ודרכי קשת ולמודי מלחמה ארבעים 
וארבעה אלפ ושבע מאות וששים יצאי צבא ויעשו מלחמה עמ ההגריאים 
ויטור ונפיש ונודב ויעזרו עליהם וינתנו בידם ההגריאים וכל שעמהם כי 
לאלהים זעקו במלחמה ונעתור להם כי בטחו בו וישבו מקניהם גמליהם 
חמשים אלפ וצאנ מאתים וחמשים אלפ וחמורים אלפים ונפש אדמ 
מאה אלפ כי חללים רבים נפלו כי מהאלהים המלחמה וישבו תחתיהמ 
עד הגלה ובני חצי שבט מנשה ישבו בארצ מבשנ עד בעל חרמונ 
ושניר והר חרמונ המה רבו ואלה ראשי בית אבותם ועפר וישעי ואליאל 
ועזריאל וירמיה והודויה ויחדיאל אנשים גבורי חיל אנשי שמות ראשים 
לבית אבותם וימעלו באלהי אבותיהם ויזנו אחרי אלהי עמי הארצ אשר 
השמיד אלהים מפניהם ויער אלהי ישראל את רוח פול מלכ אשור ואת 
רוח תלגת פלנסר מלכ אשור ויגלם לראובני ולגדי ולחצי שבט מנשה 
ויביאם לחלח וחבור והרא ונהר גוזנ עד היום הזה בני לוי גרשונ קהת 
ומררי ובני קהת עמרם יצהר וחברונ ועזיאל ובני עמרם אהרנ ומשה 
ומרים ובני אהרנ נדב ואביהוא אלעזר ואיתמר אלעזר הוליד את פינחס 
פינחס הליד את אבישוע ואבישוע הוליד את בקי ובקי הוליד את עזי 
ועזי הוליד את זרחיה וזרחיה הוליד את מריות מריות הוליד את אמריה 
ואמריה הוליד את אחיטוב ואחיטוב הוליד את צדוק וצדוק הוליד את 
אחימעצ ואחימעצ הוליד את עזריה ועזריה הוליד את יוחננ ויוחננ הוליד 
את עזריה הוא אשר כהנ בבית אשר בנה שלמה בירושלם ויולד עזריה 
את אמריה ואמריה הוליד את אחיטוב ואחיטוב הוליד את צדוק וצדוק 
הוליד את שלום ושלום הוליד את חלקיה וחלקיה הוליד את עזריה 
ועזריה הוליד את שריה ושריה הוליד את יהוצדק ויהוצדק הלכ בהגלות 
יהוה את יהודה וירושלם ביד נבכדנאצר בני לוי גרשם קהת ומררי ואלה 
שמות בני גרשום לבני ושמעי ובני קהת עמרם ויצהר וחברונ ועזיאל בני 


מררי מחלי ומשי ואלה משפחות הלוי לאבותיהם לגרשום לבני בנו יחת 
בנו זמה בנו יואח בנו עדו בנו זרח בנו יאתרי בנו בני קהת עמינדב בנו 
קרח בנו אסיר בנו אלקנה בנו ואביספ בנו ואסיר בנו תחת בנו אוריאל 
בנו עזיה בנו ושאול בנו ובני אלקנה עמשי ואחימות אלקנה בנו בני 
אלקנה צופי בנו ונחת בנו אליאב בנו ירחם בנו אלקנה בנו ובני שמואל 
הבכר ושני ואביה בני מררי מחלי לבני בנו שמעי בנו עזה בנו שמעא בנו 
חגיה בנו עשיה בנו ואלה אשר העמיד דויד על ידי שיר בית יהוה ממנוח 
הארונ ויהיו משרתים לפני משכנ אהל מועד בשיר עד בנות שלמה את 
בית יהוה בירושלם ויעמדו כמשפטם על עבודתם ואלה העמדים ובניהמ 
מבני הקהתי הימנ המשורר בנ יואל בנ שמואל בנ אלקנה בנ ירחם בנ 
אליאל בנ תוח בנ ציפ צופ בנ אלקנה בנ מחת בנ עמשי בנ אלקנה 
בנ יואל בנ עזריה בנ צפניה בנ תחת בנ אסיר בנ אביספ בנ קרח בנ 
יצהר בנ קהת בנ לוי בנ ישראל ואחיו אספ העמד על ימינו אספ בנ 
ברכיהו בנ שמעא בנ מיכאל בנ בעשיה בנ מלכיה בנ אתני בנ זרח בנ 
עדיה בנ איתנ בנ זמה בנ שמעי בנ יחת בנ גרשם בנ לוי ובני מררי 
אחיהם על השמאול איתנ בנ קישי בנ עבדי בנ מלוכ בנ חשביה בנ 
אמציה בנ חלקיה בנ אמצי בנ בני בנ שמר בנ מחלי בנ מושי בנ מררי 
בנ לוי ואחיהם הלוים נתונים לכל עבודת משכנ בית האלהים ואהרנ 
ובניו מקטירים על מזבח העולה ועל מזבח הקטרת לכל מלאכת קדש 
הקדשים ולכפר על ישראל ככל אשר צוה משה עבד האלהים ואלה 
בני אהרנ אלעזר בנו פינחס בנו אבישוע בנו בקי בנו עזי בנו זרחיה בנו 
מריות בנו אמריה בנו אחיטוב בנו צדוק בנו אחימעצ בנו ואלה מושבותם 
לטירותם בגבולם לבני אהרנ למשפחת הקהתי כי להמ היה הגורל ויתנו 
להמ את חברונ בארצ יהודה ואת מגרשיה סביבתיה ואת שדה העיר 
ואת חצריה נתנו לכלב בנ יפנה ולבני אהרנ נתנו את ערי המקלט את 
חברונ ואת לבנה ואת מגרשיה ואת יתר ואת אשתמע ואת מגרשיה 
ואת חילז ואת מגרשיה את דביר ואת מגרשיה ואת עשנ ואת מגרשיה 
ואת בית שמש ואת מגרשיה וממטה בנימנ את גבע ואת מגרשיה ואת 
עלמת ואת מגרשיה ואת ענתות ואת מגרשיה כל עריהם שלש עשרה 
עיר במשפחותיהם ולבני קהת הנותרים ממשפחת המטה ממחצית מטה 
חצי מנשה בגורל ערים עשר ולבני גרשום למשפחותם ממטה יששכר 
וממטה אשר וממטה נפתלי וממטה מנשה בבשנ ערים שלש עשרה 
לבני מררי למשפחותמ ממטה ראובנ וממטה גד וממטה זבולנ בגורל 
ערים שתים עשרה ויתנו בני ישראל ללוים את הערים ואת מגרשיהמ 
ויתנו בגורל ממטה בני יהודה וממטה בני שמעונ וממטה בני בנימנ את 
הערים האלה אשר יקראו אתהם בשמות וממשפחות בני קהת ויהי 
ערי גבולמ ממטה אפרים ויתנו להמ את ערי המקלט את שכם ואת 
מגרשיה בהר אפרים ואת גזר ואת מגרשיה ואת יקמעם ואת מגרשיה 
ואת בית חורונ ואת מגרשיה ואת אילונ ואת מגרשיה ואת גת רמונ 
ואת מגרשיה וממחצית מטה מנשה את ענר ואת מגרשיה ואת בלעמ 
ואת מגרשיה למשפחת לבני קהת הנותרים לבני גרשומ ממשפחת חצי 
מטה מנשה את גולנ בבשנ ואת מגרשיה ואת עשתרות ואת מגרשיה 
וממטה יששכר את קדש ואת מגרשיה את דברת ואת מגרשיה ואת 
ראמות ואת מגרשיה ואת ענם ואת מגרשיה וממטה אשר את משל ואת 
מגרשיה ואת עבדונ ואת מגרשיה ואת חוקק ואת מגרשיה ואת רחב 
ואת מגרשיה וממטה נפתלי את קדש בגליל ואת מגרשיה ואת חמונ 
ואת מגרשיה ואת קריתים ואת מגרשיה לבני מררי הנותרים ממטה 
זבולנ את רמונו ואת מגרשיה את תבור ואת מגרשיה ומעבר לירדנ 
ירחו למזרח הירדנ ממטה ראובנ את בצר במדבר ואת מגרשיה ואת 
יהצה ואת מגרשיה ואת קדמות ואת מגרשיה ואת מיפעת ואת מגרשיה 


וממטה גד את ראמות בגלעד ואת מגרשיה ואת מחנים ואת מגרשיה 
ואת חשבונ ואת מגרשיה ואת יעזיר ואת מגרשיה ולבני יששכר תולע 
ופואה ישיב ישוב ושמרונ ארבעה ובני תולע עזי ורפיה ויריאל ויחמי ויבשם 
ושמואל ראשימ לבית אבותמ לתולע גבורי חיל לתלדותמ מספרם בימי 
דויד עשרים ושנים אלפ ושש מאות ובני עזי יזרחיה ובני יזרחיה מיכאל 
ועבדיה ויואל ישיה חמשה ראשים כלם ועליהם לתלדותם לבית אבותמ 
גדודי צבא מלחמה שלשים וששה אלפ כי הרבו נשים ובנים ואחיהם 
לכל משפחות יששכר גבורי חילים שמונים ושבעה אלפ התיחשמ לכל 
בנימנ בלע ובכר וידיעאל שלשה ובני בלע אצבונ ועזי ועזיאל וירימות 
ועירי חמשה ראשי בית אבות גבורי חילים והתיחשם עשרים ושנים אלפ 
ושלשים וארבעה ובני בכר זמירה ויועש ואליעזר ואליועיני ועמרי וירמות 
ואביה וענתות ועלמת כל אלה בני בכר והתיחשם לתלדותם ראשי בית 
אבותם גבורי חיל עשרים אלפ ומאתים ובני ידיעאל בלהנ ובני בלהנ 
יעיש יעוש ובניםנ ואהוד וכנענה וזיתנ ותרשיש ואחישחר כל אלה בני 
ידיעאל לראשי האבות גבורי חילים שבעה עשר אלפ ומאתים יצאי צבא 
למלחמה ושפמ וחפם בני עיר חשם בני אחר בני נפתלי יחציאל וגוני 
ויצר ושלום בני בלהה בני מנשה אשריאל אשר ילדה פילגשו הארמיה 
ילדה את מכיר אבי גלעד ומכיר לקח אשה לחפים ולשפים ושמ אחתו 
מעכה ושם השני צלפחד ותהינה לצלפחד בנות ותלד מעכה אשת 
מכיר בנ ותקרא שמו פרש ושמ אחיו שרש ובניו אולם ורקם ובני אולמ 
בדנ אלה בני גלעד בנ מכיר בנ מנשה ואחתו המלכת ילדה את אישהוד 
ואת אביעזר ואת מחלה ויהיו בני שמידע אחינ ושכם ולקחי ואניעם ובני 
אפרים שותלח וברד בנו ותחת בנו ואלעדה בנו ותחת בנו וזבד בנו 
ושותלח בנו ועזר ואלעד והרגום אנשי גת הנולדים בארצ כי ירדו לקחת 
את מקניהם ויתאבל אפרים אביהם ימים רבימ ויבאו אחיו לנחמו ויבא 
אל אשתו ותהר ותלד בנ ויקרא את שמו בריעה כי ברעה היתה בביתו 
ובתו שארה ותבנ את בית חורונ התחתונ ואת העליונ ואת אזנ שארה 
ורפח בנו ורשפ ותלח בנו ותחנ בנו לעדנ בנו עמיהוד בנו אלישמע 
בנו נונ בנו יהושע בנו ואחזתם ומשבותם בית אל ובנתיה ולמזרח נערנ 
ולמערב גזר ובנתיה ושכם ובנתיה עד עיה ובנתיה ועל ידי בני מנשה 
בית שאנ ובנתיה תענכ ובנתיה מגדו ובנותיה דור ובנותיה באלה ישבו 
בני יוספ בנ ישראל בני אשר ימנה וישוה וישוי ובריעה ושרח אחותמ 
ובני בריעה חבר ומלכיאל הוא אבי ברזות ברזית וחבר הוליד את יפלט 
ואת שומר ואת חותמ ואת שועא אחותם ובני יפלט פסכ ובמהל ועשות 
אלה בני יפלט ובני שמר אחי ורוהגה ורהגה יחבה וחבה וארם ובנ הלמ 
אחיו צופח וימנע ושלש ועמל בני צופח סוח וחרנפר ושועל וברי וימרה 
בצר והוד ושמא ושלשה ויתרנ ובארא ובני יתר יפנה ופספה וארא ובני 
עלא ארח וחניאל ורציא כל אלה בני אשר ראשי בית האבות ברורים 
גבורי חילים ראשי הנשיאים והתיחשמ בצבא במלחמה מספרם אנשים 
עשרים וששה אלפ ובנימנ הוליד את בלע בכרו אשבל השני ואחרח 
השלישי נוחה הרביעי ורפא החמישי ויהיו בנים לבלע אדר וגרא ואביהוד 
ואבישוע ונעמנ ואחוח וגרא ושפופנ וחורם ואלה בני אחוד אלה המ 
ראשי אבות ליושבי גבע ויגלום אל מנחת ונעמנ ואחיה וגרא הוא הגלמ 
והוליד את עזא ואת אחיחד ושחרים הוליד בשדה מואב מנ שלחו אתמ 
חושים ואת בערא נשיו ויולד מנ חדש אשתו את יובב ואת צביא ואת 
מישא ואת מלכם ואת יעוצ ואת שכיה ואת מרמה אלה בניו ראשי אבות 
ומחשים הוליד את אביטוב ואת אלפעל ובני אלפעל עבר ומשעם ושמד 
הוא בנה את אונו ואת לד ובנתיה וברעה ושמע המה ראשי האבות 
ליושבי אילונ המה הבריחו את יושבי גת ואחיו ששק וירמות וזבדיה 
וערד ועדר ומיכאל וישפה ויוחא בני בריעה וזבדיה ומשלמ וחזקי וחבר 


וישמרי ויזליאה ויובב בני אלפעל ויקים וזכרי וזבדי ואליעני וצלתי ואליאל 
ועדיה ובראיה ושמרת בני שמעי וישפנ ועבר ואליאל ועבדונ וזכרי וחננ 
וחנניה ועילם וענתתיה ויפדיה ופניאל ופנואל בני ששק ושמשרי ושחריה 
ועתליה ויערשיה ואליה וזכרי בני ירחם] אלה ראשי אבות לתלדותמ 
ראשים אלה ישבו בירושלמם ובגבעונ ישבו אבי גבעונ ושמ אשתו מעכה 
ובנו הבכור עבדונ וצור וקיש ובעל ונדב וגדור ואחיו וזכר ומקלות הוליד 
את שמאה ואפ המה נגד אחיהם ישבו בירושלם עמ אחיהם ונר הוליד 
את קיש וקיש הוליד את שאול ושאול הוליד את יהונתנ ואת מלכי 
שוע ואת אבינדב ואת אשבעל ובנ יהונתנ מריב בעל ומריב בעל הוליד 
את מיכה ובני מיכה פיתונ ומלכ ותארע ואחז ואחז הוליד את יהועדה 
ויהועדה הוליד את עלמת ואת עזמות ואת זמרי וזמרי הוליד את מוצא 
ומוצא הוליד את בנעא רפה בנו אלעשה בנו אצל בנו ולאצל ששה 
בנים ואלה שמותם עזריקם בכרו וישמעאל ושעריה ועבדיה וחננ כל 
אלה בני אצל ובני עשק אחיו אולם בכרו יעוש השני ואליפלט השלשי 
ויהיו בני אולם אנשים גברי חיל דרכי קשת ומרבים בנים ובני בנים מאה 
וחמשים כל אלה מבני בנימנ וכל ישראל התיחשו והנם כתובים על 
ספר מלכי ישראל ויהודה הגלו לבבל במעלם והיושבים הראשנים אשר 
באחזתמ בעריהם ישראל הכהנים הלוים והנתינים ובירושלם ישבו מנ 
בני יהודה ומנ בני בנימנ ומנ בני אפרים ומנשה עותי בנ עמיהוד בנ עמרי 
בנ אמרי בנ בנימנ בני מנ בני פרצ בנ יהודה ומנ השילוני עשיה הבכור 
ובניו ומנ בני זרח יעואל ואחיהם שש מאות ותשעים ומנ בני בנימנ סלוא 
בנ משלם בנ הודויה בנ הסנאה ויבניה בנ ירחם ואלה בנ עזי בנ מכרי 
ומשלם בנ שפטיה בנ רעואל בנ יבניה ואחיהם לתלדותם תשע מאות 
וחמשים וששה כל אלה אנשים ראשי אבות לבית אבתיהם ומנ הכהנים 
ידעיה ויהויריב ויכינ ועזריה בנ חלקיה בנ משלם בנ צדוק בנ מריות בנ 
אחיטוב נגיד בית האלהים ועדיה בנ ירחמ בנ פשחור בנ מלכיה ומעשי 
בנ עדיאל בנ יחזרה בנ משלם בנ משלמית בנ אמר ואחיהם ראשים 
לבית אבותם אלפ ושבע מאות וששים גבורי חיל מלאכת עבודת בית 
האלהים ומנ הלוים שמעיה בנ חשוב בנ עזריקם בנ חשביה מנ בני 
מררי ובקבקר חרש וגלל ומתניה בנ מיכא בנ זכרי בנ אספ ועבדיה בנ 
שמעיה בנ גלל בנ ידותונ וברכיה בנ אסא בנ אלקנה היושב בחצרי 
נטופתי והשערים שלום ועקוב וטלמנ ואחימנ ואחיהם שלום הראש ועד 
הנה בשער המלכ מזרחה המה השערים למחנות בני לוי ושלום בנ 
קורא בנ אביספ בנ קרח ואחיו לבית אביו הקרחים על מלאכת העבודה 
שמרי הספים לאהל ואבתיהם על מחנה יהוה שמרי המבוא ופינחס 
בנ אלעזר נגיד היה עליהם לפנים יהוה עמו זכריה בנ משלמיה שער 
פתח לאהל מועד כלם הברורים לשערים בספים מאתים ושנים עשר 
המה בחצריהם התיחשמ המה יסד דויד ושמואל הראה באמונתם והמ 
ובניהם על השערים לבית יהוה לבית האהל למשמרות לארבע רוחות 
יהיו השערים מזרח ימה צפונה ונגבה ואחיהם בחצריהם לבוא לשבעת 
הימים מעת אל עת עם אלה כי באמונה המה ארבעת גברי השערים 
הם הלוים והיו על הלשכות ועל האצרות בית האלהים וסביבות בית 
האלהים ילינו כי עליהם משמרת והמ על המפתח ולבקר לבקר ומהמ 
על כלי העבודה כי במספר יביאום ובמספר יוציאום ומהם ממנים על 
הכלים ועל כל כלי הקדש ועל הסלת והיינ והשמנ והלבונה והבשמים 
ומנ בני הכהנים רקחי המרקחת לבשמים ומתתיה מנ הלוים הוא הבכור 
לשלם הקרחי באמונה על מעשה החבתים ומנ בני הקהתי מנ אחיהמ 
על לחמ המערכת להכינ שבת שבת ואלה המשררים ראשי אבות 
ללוים בלשכת פטירים פטורים כי יוממ ולילה עליהם במלאכה אלה 
ראשי האבות ללוים לתלדותם ראשים אלה ישבו בירושלם ובגבעונ 


ישבו אבי גבעונ יעואל יעיאל ושמ אשתו מעכה ובנו הבכור עבדונ וצור 
וקיש ובעל ונר ונדב וגדור ואחיו וזכריה ומקלות ומקלות הוליד את שמאמ 
ואפ המ נגד אחיהם ישבו בירושלמ עמ אחיהם ונר הוליד את קיש וקיש 
הוליד את שאול ושאול הוליד את יהונתנ ואת מלכי שוע ואת אבינדב 
ואת אשבעל ובנ יהונתנ מריב בעל ומרי בעל הוליד את מיכה ובני מיכה 
פיתונ ומלכ ותחרע ואחז הוליד את יערה ויערה הוליד את עלמת ואת 
עזמות ואת זמרי וזמרי הוליד את מוצא ומוצא הוליד את בנעא ורפיה בנו 
אלעשה בנו אצל בנו ולאצל ששה בנים ואלה שמותם עזריקם בכרו 
וישמעאל ושעריה ועבדיה וחננ אלה בני אצל ופלשתים נלחמו בישראל 
וינס איש ישראל מפני פלשתים ויפלו חללים בהר גלבע וידבקו פלשתים 
אחרי שאול ואחרי בניו ויכו פלשתים את יונתנ ואת אבינדב ואת מלכי 
שוע בני שאול ותכבד המלחמה על שאול וימצאהו המורים בקשת ויחל 
מנ היורים ויאמר שאול אל נשא כליו שלפ חרבכ ודקרני בה פנ יבאו 
הערלים האלה והתעללו בי ולא אבה נשא כליו כי ירא מאד ויקח שאול 
את החרב ויפל עליה וירא נשא כליו כי מת שאול ויפל גם הוא על החרב 
וימת וימת שאול ושלשת בניו וכל ביתו יחדו מתו ויראו כל איש ישראל 
אשר בעמק כי נסו וכי מתו שאול ובניו ויעזבו עריהם וינסו ויבאו פלשתים 
וישבו בהם ויהי ממחרת ויבאו פלשתים לפשט את החללים וימצאו את 
שאול ואת בניו נפלים בהר גלבע ויפשיטהו וישאו את ראשו ואת כליו 
וישלחו בארצ פלשתים סביב לבשר את עצביהם ואת העם וישימו את 
כליו בית אלהיהם ואת גלגלתו תקעו בית דגונ וישמעו כל יביש גלעד 
את כל אשר עשו פלשתים לשאול ויקומו כל איש חיל וישאו את גופת 
שאול ואת גופת בניו ויביאום יבישה ויקברו את עצמותיהם תחת האלה 
ביבש ויצומו שבעת ימים וימת שאול במעלו אשר מעל ביהוה על דבר 
יהוה אשר לא שמר וגם לשאול באוב לדרוש ולא דרש ביהוה וימיתהו 
ויסב את המלוכה לדויד בנ ישי ויקבצו כל ישראל אל דויד חברונה 
לאמר הנה עצמכ ובשרכ אנחנו גמ תמול גם שלשום גם בהיות שאול 
מלכ אתה המוציא והמביא את ישראל ויאמר יהוה אלהיכ לכ אתה 
תרעה את עמי את ישראל ואתה תהיה נגיד על עמי ישראל ויבאו כל 
זקני ישראל אל המלכ חברונה ויכרת להם דויד ברית בחברונ לפני יהוה 
וימשחו את דויד למלכ על ישראל כדבר יהוה ביד שמואל וילכ דויד 
וכל ישראל ירושלמ היא יבוס ושמ היבוסי ישבי הארצ ויאמרו ישבי יבוס 
לדויד לא תבוא הנה וילכד דויד את מצדת ציונ היא עיר דויד ויאמר דויד 
כל מכה יבוסי בראשונה יהיה לראש ולשר ויעל בראשונה יואב בנ צרויה 
ויהי לראש וישב דויד במצד על כנ קראו לו עיר דויד ויבנ העיר מסביב 
מנ המלוא ועד הסביב ויואב יחיה את שאר העיר וילכ דויד הלוכ וגדול 
ויהוה צבאות עמו ואלה ראשי הגבורים אשר לדויד המתחזקים עמו 
במלכותו עם כל ישראל להמליכו כדבר יהוה על ישראל ואלה מספר 
הגברים אשר לדויד ישבעם בנ חכמוני ראש השלושים השלישים הוא 
עורר את חניתו על שלש מאות חלל בפעמ אחת ואחריו אלעזר בנ דודו 
האחוחי הוא בשלושה הגברים הוא היה עם דויד בפס דמימ והפלשתים 
נאספו שמ למלחמה ותהי חלקת השדה מלאה שעורים והעם נסו מפני 
פלשתים ויתיצבו בתוכ החלקה ויצילוה ויכו את פלשתים ויושע יהוה 
תשועה גדולה וירדו שלושה מנ השלושים ראש על הצר אל דויד אל 
מערת עדלם ומחנה פלשתים חנה בעמק רפאים ודויד אז במצודה ונציב 
פלשתים אז בבית לחם ויתאו ויתאיו דויד ויאמר מי ישקני מים מבור בית 
לחם אשר בשער ויבקעו השלשה במחנה פלשתים וישאבו מים מבור 
בית לחמ אשר בשער וישאו ויבאו אל דויד ולא אבה דויד לשתותמ וינסכ 
אתמ ליהוה ויאמר חלילה לי מאלהי מעשות זאת הדמ האנשים האלה 
אשתה בנפשותם כי בנפשותם הביאום ולא אבה לשתותם אלה עשו 


שלשת הגבורים ואבשי אחי יואב הוא היה ראש השלושה והוא עורר 
את חניתו על שלש מאות חלל ולא ולו שמ בשלושה מנ השלושה 
בשנים נכבד ויהי להמם לשר ועד השלושה לא בא בניה בנ יהוידע 
בנ איש חיל רב פעלים מנ קבצאל הוא הכה את שני אריאל מואב 
והוא ירד והכה את הארי בתוכ הבור ביום השלג והוא הכה את האיש 
המצרי איש מדה חמש באמה וביד המצרי חנית כמנור ארגים וירד אליו 
בשבט ויגזל את החנית מיד המצרי ויהרגהו בחניתו אלה עשה בניהו 
בנ יהוידע ולו שמ בשלושה הגברים מנ השלושים הנו נכבד הוא ואל 
השלושה לא בא וישימהו דויד על משמעתו וגבורי החילים עשה אל 
אחי יואב אלחננ בנ דודו מבית לחם שמות ההרורי חלצ הפלוני עירא 
בנ עקש התקועי אביעזר הענתותי סבכי החשתי עילי האחוחי מהרי 
הנטפתי חלד בנ בענה הנטופתי איתי בנ ריבי מגבעת בני בנימנ בניה 
הפרעתני חורי מנחלי געש אביאל הערבתי עזמות הבחרומי אליחבא 
השעלבני בני השם הגזוני יונתנ בנ שגה ההררי אחיאם בנ שכר ההררי 
אליפל בנ אור חפר המכרתי אחיה הפלני חצרו הכרמלי נערי בנ אזבי 
יואל אחי נתנ מבחר בנ הגרי צלק העמוני נחרי הברתי נשא כלי יואב 
בנ צרויה עירא היתרי גרב היתרי אוריה החתי זבד בנ אחלי עדינא בנ 
שיזא הראובני ראש לראובני ועליו שלושים חננ בנ מעכה ויושפט המתני 
עזיא העשתרתי שמע ויעואל ויעיאל בני חותמ הערערי ידיעאל בנ שמרי 
ויחא אחיו התיצי אליאל המחוים ויריבי ויושויה בני אלנעם ויתמה המואבי 
אליאל ועובד ויעשיאל המצביה ואלה הבאים אל דויד לציקלג עוד עצור 
מפני שאול בנ קיש והמה בגבורים עזרי המלחמה נשקי קשת מימינים 
ומשמאלים באבנים ובחצים בקשת מאחי שאול מבנימנ הראש אחיעזר 
ויואש בני השמעה הגבעתי ויזואל ויזיאל ופלט בני עזמות וברכה ויהוא 
הענתתי וישמעיה הגבעוני גבור בשלשים ועל השלשים וירמיה ויחזיאל 
ויוחננ ויוזבד הגדרתי אלעוזי וירימות ובעליה ושמריהו ושפטיהו החריפי 
החרופי אלקנה וישיהו ועזראל ויועזר וישבעם הקרחים ויועאלה וזבדיה 
בני ירחם מנ הגדור ומנ הגדי נבדלו אל דויד למצד מדברה גברי החיל 
אנשי צבא למלחמה ערכי צנה ורמח ופני אריה פניהם וכצבאים על 
ההרים למהר עזר הראש עבדיה השני אליאב השלשי משמנה הרביעי 
ירמיה החמשי עתי הששי אליאל השבעי יוחננ השמיני אלזבד התשיעי 
ירמיהו העשירי מכבני עשתי עשר אלה מבני גד ראשי הצבא אחד 
למאה הקטנ והגדול לאלפ אלה המ אשר עברו את הירדנ בחדש 
הראשונ והוא ממלא על כל גדיתיו גדותיו ויבריחו את כל העמקים 
למזרח ולמערב ויבאו מנ בני בנימנ ויהודה עד למצד לדויד ויצא דויד 
לפניהם ויענ ויאמר להמ אמ לשלום באתמ אלי לעזרני יהיה לי עליכם 
לבב ליחד ואמ לרמותני לצרי בלא חמס בכפי ירא אלהי אבותינו ויוכח 
ורוח לבשה את עמשי ראש השלושים השלישים לכ דויד ועמכ בנ ישי 
שלומ שלום לכ ושלום לעזרכ כי עזרכ אלהיכ ויקבלם דויד ויתנם בראשי 
הגדוד וממנשה נפלו על דויד בבאו עם פלשתים על שאול למלחמה 
ולא עזרם כי בעצה שלחהו סרני פלשתים לאמר בראשינו יפול אל אדניו 
שאול בלכתו אל ציקלג נפלו עליו ממנשה עדנח ויוזבד וידיעאל ומיכאל 
ויוזבד ואליהוא וצלתי ראשי האלפים אשר למנשה והמה עזרו עם דויד 
על הגדוד כי גבורי חיל כלם ויהיו שרים בצבא כי לעת יום ביום יבאו על 
דויד לעזרו עד למחנה גדול כמחנה אלהים ואלה מספרי ראשי החלוצ 
לצבא באו על דויד חברונה להסב מלכות שאול אליו כפי יהוה בני יהודה 
נשאי צנה ורמח ששת אלפים ושמונה מאות חלוצי צבא מנ בני שמעונ 
גבורי חיל לצבא שבעת אלפים ומאה מנ בני הלוי ארבעת אלפים ושש 
מאות ויהוידע הנגיד לאהרנ ועמו שלשת אלפים ושבע מאות וצדוק נער 
גבור חיל ובית אביו שרים עשרים ושנים ומנ בני בנימנ אחי שאול שלשת 


אלפים ועד הנה מרביתם שמרים משמרת בית שאול ומנ בני אפרים 
עשרים אלפ ושמונה מאות גבורי חיל אנשי שמות לבית אבותם ומחצי 
מטה מנשה שמונה עשר אלפ אשר נקבו בשמות לבוא להמליכ את 
דויד ומבני יששכר יודעי בינה לעתים לדעת מה יעשה ישראל ראשיהם 
מאתים וכל אחיהם על פיהם מזבלונ יוצאי צבא ערכי מלחמה בכל כלי 
מלחמה חמשים אלפ ולעדר בלא לב ולב ומנפתלי שרים אלפ ועמהמ 
בצנה וחנית שלשים ושבעה אלפ ומנ הדני ערכי מלחמה עשרים ושמונה 
אלפ ושש מאות ומאשר יוצאי צבא לערכ מלחמה ארבעים אלפ ומעבר 
לירדנ מנ הראובני והגדי וחצי שבט מנשה בכל כלי צבא מלחמה מאה 
ועשרים אלפ כל אלה אנשי מלחמה עדרי מערכה בלבב שלם באו 
חברונה להמליכ את דויד על כל ישראל וגם כל שרית ישראל לב 
אחד להמליכ את דויד ויהיו שם עם דויד ימימ שלושה אכלים ושותים 
כי הכינו להם אחיהם וגם הקרובים אליהם עד יששכר וזבלונ ונפתלי 
מביאים לחם בחמורים ובגמלים ובפרדים ובבקר מאכל קמח דבלים 
וצמוקים ויינ ושמנ ובקר וצאנ לרב כי שמחה בישראל ויועצ דויד עמ שרי 
האלפים והמאות לכל נגיד ויאמר דויד לכל קהל ישראל אם עליכם 
טוב ומנ יהוה אלהינו נפרצה נשלחה על אחינו הנשארים בכל ארצות 
ישראל ועמהמ הכהנים והלוים בערי מגרשיהם ויקבצו אלינו ונסבה את 
ארונ אלהינו אלינו כי לא דרשנהו בימי שאול ויאמרו כל הקהל לעשות 
כנ כי ישר הדבר בעיני כל העם ויקהל דויד את כל ישראל מנ שיחור 
מצרים ועד לבוא חמת להביא את ארונ האלהים מקרית יערים ויעל 
דויד וכל ישראל בעלתה אל קרית יערים אשר ליהודה להעלות משמ 
את ארונ האלהים יהוה יושב הכרובים אשר נקרא שמ וירכיבו את ארונ 
האלהים על עגלה חדשה מבית אבינדב ועזא ואחיו נהגים בעגלה ודויד 
וכל ישראל משחקים לפני האלהים בכל עז ובשירים ובכנרות ובנבלים 
ובתפים ובמצלתים ובחצצרות ויבאו עד גרנ כידנ וישלח עזא את ידו 
לאחז את הארונ כי שמטו הבקר ויחר אפ יהוה בעזא ויכהו על אשר 
שלח ידו על הארונ וימת שמ לפני אלהים ויחר לדויד כי פרצ יהוה 
פרצ בעזא ויקרא למקום ההוא פרצ עזא עד היום הזה ויירא דויד את 
האלהים ביום ההוא לאמר היכ אביא אלי את ארונ האלהים ולא הסיר 
דויד את הארונ אליו אל עיר דויד ויטהו אל בית עבד אדמ הגתי וישב 
ארונ האלהים עמ בית עבד אדמ בביתו שלשה חדשים ויברכ יהוה את 
בית עבד אדם ואת כל אשר לו וישלח חירם חורם מלכ צר מלאכים אל 
דויד ועצי ארזים וחרשי קיר וחרשי עצים לבנות לו בית וידע דויד כי הכינו 
יהוה למלכ על ישראל כי נשאת למעלה מלכותו בעבור עמו ישראל 
ויקח דויד עוד נשים בירושלם ויולד דויד עוד בנים ובנות ואלה שמות 
הילודים אשר היו לו בירושלם שמוע ושובב נתנ ושלמה ויבחר ואלישוע 
ואלפלט ונגה ונפג ויפיע ואלישמע ובעלידע ואליפלט וישמעו פלשתים 
כי נמשח דויד למלכ על כל ישראל ויעלו כל פלשתים לבקש את דויד 
וישמע דויד ויצא לפניהם ופלשתים באו ויפשטו בעמק רפאים וישאל 
דויד באלהים לאמר האעלה על פלשתיים פלשתים ונתתם בידי ויאמר 
לו יהוה עלה ונתתים בידכ ויעלו בבעל פרצים ויכם שמ דויד ויאמר דויד 
פרצ האלהים את אויבי בידי כפרצ מים על כנ קראו שמ המקום ההוא 
בעל פרצים ויעזבו שמ את אלהיהם ויאמר דויד וישרפו באש ויסיפו עוד 
פלשתים ויפשטו בעמק וישאל עוד דויד באלהים ויאמר לו האלהים לא 
תעלה אחריהם הסב מעליהם ובאת להם ממול הבכאים ויהי כשמעכ 
את קול הצעדה בראשי הבכאים אז תצא במלחמה כי יצא האלהים 
לפניכ להכות את מחנה פלשתים ויעש דויד כאשר צוהו האלהים ויכו 
את מחנה פלשתים מגבעונ ועד גזרה ויצא שם דויד בכל הארצות ויהוה 
נתנ את פחדו על כל הגוים ויעש לו בתים בעיר דויד ויכנ מקום לארונ 


האלהים ויט לו אהל אז אמר דויד לא לשאת את ארונ האלהים כי אמ 
הלוים כי במ בחר יהוה לשאת את ארונ יהוה ולשרתו עד עולם ויקהל 
דויד את כל ישראל אל ירושלם להעלות את ארונ יהוה אל מקומו 
אשר הכינ לו ויאספ דויד את בני אהרנ ואת הלוים לבני קהת אוריאל 
השר ואחיו מאה ועשרים לבני מררי עשיה השר ואחיו מאתים ועשרים 
לבני גרשום יואל השר ואחיו מאה ושלשים לבני אליצפנ שמעיה השר 
ואחיו מאתים לבני חברונ אליאל השר ואחיו שמונים לבני עזיאל עמינדב 
השר ואחיו מאה ושנים עשר ויקרא דויד לצדוק ולאביתר הכהנים וללוים 
לאוריאל עשיה ויואל שמעיה ואליאל ועמינדב ויאמר להם אתם ראשי 
האבות ללוים התקדשו אתם ואחיכם והעליתם את ארונ יהוה אלהי 
ישראל אל הכינותי לו כי למבראשונה לא אתמ פרצ יהוה אלהינו בנו 
כי לא דרשנהו כמשפט ויתקדשו הכהנים והלוים להעלות את ארונ 
יהוה אלהי ישראל וישאו בני הלוים את ארונ האלהים כאשר צוה משה 
כדבר יהוה בכתפם במטות עליהם ויאמר דויד לשרי הלוים להעמיד 
את אחיהם המשררים בכלי שיר נבלים וכנרות ומצלתים משמיעים 
להרים בקול לשמחה ויעמידו הלוים את הימנ בנ יואל ומנ אחיו אספ בנ 
ברכיהו ומנ בני מררי אחיהם איתנ בנ קושיהו ועמהם אחיהם המשנים 
זכריהו בנ ויעזיאל ושמירמות ויחיאל ועני אליאב ובניהו ומעשיהו ומתתיהו 
ואליפלהו ומקניהו ועבד אדם ויעיאל השערים והמשררים הימנ אספ 
ואיתנ במצלתים נחשת להשמיע וזכריה ועזיאל ושמירמות ויחיאל ועני 
ואליאב ומעשיהו ובניהו בנבלים על עלמות ומתתיהו ואליפלהו ומקניהו 
ועבד אדמ ויעיאל ועזזיהו בכנרות על השמינית לנצח וכנניהו שר הלוים 
במשא יסר במשא כי מבינ הוא וברכיה ואלקנה שערים לארונ ושבניהו 
ויושפט ונתנאל ועמשי וזכריהו ובניהו ואליעזר הכהנים מחצצרים מחצרים 
בחצצרות לפני ארונ האלהים ועבד אדם ויחיה שערים לארונ ויהי דויד 
וזקני ישראל ושרי האלפים ההלכים להעלות את ארונ ברית יהוה מנ בית 
עבד אדם בשמחה ויהי בעזר האלהים את הלוים נשאי ארונ ברית יהוה 
ויזבחו שבעה פרים ושבעה אילים ודויד מכרבל במעיל בוצ וכל הלוים 
הנשאים את הארונ והמשררים וכנניה השר המשא המשררים ועל דויד 
אפוד בד וכל ישראל מעלים את ארונ ברית יהוה בתרועה ובקול שופר 
ובחצצרות ובמצלתים משמעים בנבלים וכנרות ויהי ארונ ברית יהוה בא 
עד עיר דויד ומיכל בת שאול נשקפה בעד החלונ ותרא את המלכ דויד 
מרקד ומשחק ותבז לו בלבה ויביאו את ארונ האלהים ויציגו אתו בתוכ 
האהל אשר נטה לו דויד ויקריבו עלות ושלמימ לפני האלהים ויכל דויד 
מהעלות העלה והשלמים ויברכ את העם בשמ יהוה ויחלק לכל איש 
ישראל מאיש ועד אשה לאיש ככר לחם ואשפר ואשישה ויתנ לפני ארונ 
יהוה מנ הלוים משרתים ולהזכיר ולהודות ולהלל ליהוה אלהי ישראל 
אספ הראש ומשנהו זכריה יעיאל ושמירמות ויחיאל ומתתיה ואליאב 
ובניהו ועבד אדם ויעיאל בכלי נבלים ובכנרות ואספ במצלתים משמיע 
ובניהו ויחזיאל הכהנים בחצצרות תמיד לפני ארונ ברית האלהים ביום 
ההוא אז נתנ דויד בראש להדות ליהוה ביד אספ ואחיו הודו ליהוה 
קראו בשמו הודיעו בעמים עלילתיו שירו לו זמרו לו שיחו בכל נפלאתיו 
התהללו בשם קדשו ישמח לב מבקשי יהוה דרשו יהוה ועזו בקשו פניו 
תמיד זכרו נפלאתיו אשר עשה מפתיו ומשפטי פיהו זרע ישראל עבדו 
בני יעקב בחיריו הוא יהוה אלהינו בכל הארצ משפטיו זכרו לעולם 
בריתו דבר צוה לאלפ דור אשר כרת את אברהם ושבועתו ליצחק 
ויעמידה ליעקב לחק לישראל ברית עולם לאמר לכ אתנ ארצ כנענ 
חבל נחלתכם בהיותכם מתי מספר כמעט וגרים בה ויתהלכו מגוי אל 
גוי ומממלכה אל עמ אחר לא הניח לאיש לעשקם ויוכח עליהם מלכים 
אל תגעו במשיחי ובנביאי אל תרעו שירו ליהוה כל הארצ בשרו מיום 


אל יום ישועתו ספרו בגוים את כבודו בכל העמים נפלאתיו כי גדול יהוה 
ומהלל מאד ונורא הוא על כל אלהים כי כל אלהי העמים אלילים ויהוה 
שמים עשה הוד והדר לפניו עז וחדוה במקמו הבו ליהוה משפחות עמים 
הבו ליהוה כבוד ועז הבו ליהוה כבוד שמו שאו מנחה ובאו לפניו השתחוו 
ליהוה בהדרת קדש חילו מלפניו כל הארצ אפ תכונ תבל בל תמוט 
ישמחו השמים ותגל הארצ ויאמרו בגוים יהוה מלכ ירעמ הימ ומלואו 
יעלצ השדה וכל אשר בו אז ירננו עצי היער מלפני יהוה כי בא לשפוט 
את הארצ הודו ליהוה כי טוב כי לעולם חסדו ואמרו הושיענו אלהי ישענו 
וקבצנו והצילנו מנ הגוים] להדות לשמ קדשכ להשתבח בתהלתכ ברוכ 
יהוה אלהי ישראל מנ העולמ ועד העלמ ויאמרו כל העם אמנ והלל 
ליהוה ויעזב שמ לפני ארונ ברית יהוה לאספ ולאחיו לשרת לפני הארונ 
תמיד לדבר יום ביומו ועבד אדמ ואחיהם ששים ושמונה ועבד אדם בנ 
ידיתונ וחסה לשערים ואת צדוק הכהנ ואחיו הכהנים לפני משכנ יהוה 
בבמה אשר בגבעונ להעלות עלות ליהוה על מזבח העלה תמיד לבקר 
ולערב ולכל הכתוב בתורת יהוה אשר צוה על ישראל ועמרם הימנ 
וידותונ ושאר הברורים אשר נקבו בשמות להדות ליהוה כי לעולם חסדו 
ועמהם הימנ וידותונ חצצרות ומצלתים למשמיעים וכלי שיר האלהים 
ובני ידותונ לשער וילכו כל העם איש לביתו ויסב דויד לברכ את ביתו 
ויהי כאשר ישב דויד בביתו ויאמר דויד אל נתנ הנביא הנה אנכי יושב 
בבית הארזים וארונ ברית יהוה תחת יריעות ויאמר נתנ אל דויד כל 
אשר בלבבכ עשה כי האלהים עמכ ויהי בלילה ההוא ויהי דבר אלהים 
אל נתנ לאמר לכ ואמרת אל דויד עבדי כה אמר יהוה לא אתה תבנה 
לי הבית לשבת כי לא ישבתי בבית מנ היום אשר העליתי את ישראל 
עד היום הזה ואהיה מאהל אל אהל וממשכנ בכל אשר התהלכתי 
בכל ישראל הדבר דברתי את אחד שפטי ישראל אשר צויתי לרעות 
את עמי לאמר למה לא בניתם לי בית ארזים ועתה כה תאמר לעבדי 
לדויד כה אמר יהוה צבאות אני לקחתיכ מנ הנוה מנ אחרי הצאנ להיות 
נגיד על עמי ישראל ואהיה עמכ בכל אשר הלכת ואכרית את כל 
אויביכ מפניכ ועשיתי לכ שמ כשם הגדולים אשר בארצ ושמתי מקומ 
לעמי ישראל ונטעתיהו ושכנ תחתיו ולא ירגז עוד ולא יוסיפו בני עולה 
לבלתו כאשר בראשונה ולמימים אשר צויתי שפטים על עמי ישראל 
והכנעתי את כל אויביכ ואגד לכ ובית יבנה לכ יהוה והיה כי מלאו 
ימיכ ללכת עם אבתיכ והקימותי את זרעכ אחריכ אשר יהיה מבניכ 
והכינותי את מלכותו הוא יבנה לי בית וכננתי את כסאו עד עולם אני 
אהיה לו לאב והוא יהיה לי לבנ וחסדי לא אסיר מעמו כאשר הסירותי 
מאשר היה לפניכ והעמדתיהו בביתי ובמלכותי עד העולם וכסאו יהיה 
נכונ עד עולמ ככל הדברים האלה וככל החזונ הזה כנ דבר נתנ אל 
דויד ויבא המלכ דויד וישב לפני יהוה ויאמר מי אני יהוה אלהים ומי ביתי 
כי הביאתני עד הלם ותקטנ זאת בעיניכ אלהים ותדבר על בית עבדכ 
למרחוק וראיתני כתור האדם המעלה יהוה אלהים מה יוסיפ עוד דויד 
אליכ לכבוד את עבדכ ואתה את עבדכ ידעת יהוה בעבור עבדכ וכלבכ 
עשית את כל הגדולה הזאת להדיע את כל הגדלות יהוה אינ כמוכ 
ואינ אלהים זולתכ בכל אשר שמענו באזנינו ומי כעמכ ישראל גוי אחד 
בארצ אשר הלכ האלהים לפדות לו עמ לשומ לכ שמ גדלות ונראות 
לגרש מפני עמכ אשר פדית ממצרים גוים ותתנ את עמכ ישראל לכ 
לעמ עד עולם ואתה יהוה היית להמ לאלהים ועתה יהוה הדבר אשר 
דברת על עבדכ ועל ביתו יאמנ עד עולם ועשה כאשר דברת ויאמנ 
ויגדל שמכ עד עולמ לאמר יהוה צבאות אלהי ישראל אלהים לישראל 
ובית דויד עבדכ נכונ לפניכ כי אתה אלהי גלית את אזנ עבדכ לבנות לו 
בית על כנ מצא עבדכ להתפלל לפניכ ועתה יהוה אתה הוא האלהימ 


ותדבר על עבדכ הטובה הזאת ועתה הואלת לברכ את בית עבדכ 
להיות לעולם לפניכ כי אתה יהוה ברכת ומברכ לעולם ויהי אחרי כנ 
ויכ דויד את פלשתים ויכניעם ויקח את גת ובנתיה מיד פלשתים ויכ את 
מואב ויהיו מואב עבדים לדויד נשאי מנחה ויכ דויד את הדדעזר מלכ 
צובה חמתה בלכתו להציב ידו בנהר פרת וילכד דויד ממנו אלפ רכב 
ושבעת אלפים פרשים ועשרים אלפ איש רגלי ויעקר דויד את כל הרכב 
ויותר ממנו מאה רכב ויבא ארמ דרמשק לעזור להדדעזר מלכ צובה ויכ 
דויד בארם עשרים ושנים אלפ איש וישם דויד בארם דרמשק ויהי ארמ 
לדויד עבדים נשאי מנחה ויושע יהוה לדויד בכל אשר הלכ ויקח דויד 
את שלטי הזהב אשר היו על עבדי הדדעזר ויביאם ירושלם ומטבחת 
ומכונ ערי הדדעזר לקח דויד נחשת רבה מאד בה עשה שלמה את 
ים הנחשת ואת העמודים ואת כלי הנחשת וישמע תעו מלכ חמת כי 
הכה דויד את כל חיל הדדעזר מלכ צובה וישלח את הדורם בנו אל 
המלכ דויד לשאול לשאל לו לשלום ולברכו על אשר נלחמ בהדדעזר 
ויכהו כי איש מלחמות תעו היה הדדעזר וכל כלי זהב וכספ ונחשת גמ 
אתמ הקדיש המלכ דויד ליהוה עמ הכספ והזהב אשר נשא מכל הגוים 
מאדום וממואב ומבני עמונ ומפלשתים ומעמלק ואבשי בנ צרויה הכה 
את אדום בגיא המלח שמונה עשר אלפ וישם באדום נציבים ויהיו כל 
אדום עבדים לדויד ויושע יהוה את דויד בכל אשר הלכ וימלכ דויד על 
כל ישראל ויהי עשה משפט וצדקה לכל עמו ויואב בנ צרויה על הצבא 
ויהושפט בנ אחילוד מזכיר וצדוק בנ אחיטוב ואביםלכ בנ אביתר כהנים 
ושושא סופר ובניהו בנ יהוידע על הכרתי והפלתי ובני דויד הראשנים 
ליד המלכ ויהי אחרי כנ וימת נחש מלכ בני עמונ וימלכ בנו תחתיו ויאמר 
דויד אעשה חסד עם חנונ בנ נחש כי עשה אביו עמי חסד וישלח דויד 
מלאכים לנחמו על אביו ויבאו עבדי דויד אל ארצ בני עמונ אל חנונ 
לנחמו ויאמרו שרי בני עמונ לחנונ המכבד דויד את אביכ בעיניכ כי שלח 
לכ מנחמים הלא בעבור לחקר ולהפכ ולרגל הארצ באו עבדיו אליכ 
ויקח חנונ את עבדי דויד ויגלחם ויכרת את מדויהם בחצי עד המפשעה 
וישלחם וילכו ויגידו לדויד על האנשים וישלח לקראתם כי היו האנשים 
נכלמים מאד ויאמר המלכ שבו בירחו עד אשר יצמח זקנכם ושבתמ 
ויראו בני עמונ כי התבאשו עמ דויד וישלח חנונ ובני עמונ אלפ ככר כספ 
לשכר להמ מנ ארמ נהרים ומנ ארמ מעכה ומצובה רכב ופרשים וישכרו 
להם שנים ושלשים אלפ רכב ואת מלכ מעכה ואת עמו ויבאו ויחנו לפני 
מידבא ובני עמונ נאספו מעריהם ויבאו למלחמה פ וישמע דויד וישלח 
את יואב ואת כל צבא הגבורים ויצאו בני עמונ ויערכו מלחמה פתח 
העיר והמלכים אשר באו לבדם בשדה וירא יואב כי היתה פני המלחמה 
אליו פנים ואחור ויבחר מכל בחור בישראל ויערכ לקראת ארמ ואת 
יתר העם נתנ ביד אבשי אחיו ויערכו לקראת בני עמונ ויאמר אמ תחזק 
ממני ארם והיית לי לתשועה ואם בני עמונ יחזקו ממכ והושעתיכ חזק 
ונתחזקה בעד עמנו ובעד ערי אלהינו ויהוה הטוב בעיניו יעשה ויגש יואב 
והעם אשר עמו לפני ארם למלחמה וינוסו מפניו ובני עמונ ראו כי נס 
ארמ וינוסו גמ המ מפני אבשי אחיו ויבאו העירה ויבא יואב ירושלם וירא 
ארם כי נגפו לפני ישראל וישלחו מלאכים ויוציאו את ארם אשר מעבר 
הנהר ושופכ שר צבא הדדעזר לפניהם ויגד לדויד ויאספ את כל ישראל 
ויעבר הירדנ ויבא אלהם ויערכ אלהם ויערכ דויד לקראת ארמ מלחמה 
וילחמו עמו וינס ארמ מלפני ישראל ויהרג דויד מארם שבעת אלפים 
רכב וארבעים אלפ איש רגלי ואת שופכ שר הצבא המית ויראו עבדי 
הדדעזר כי נגפו לפני ישראל וישלימו עם דויד ויעבדהו ולא אבה ארמ 
להושיע את בני עמונ עוד ויהי לעת תשובת השנה לעת צאת המלכים 
וינהג יואב את חיל הצבא וישחת את ארצ בני עמונ ויבא ויצר את רבה 


ודויד י שב בירושלם ויכ יואב את רבה ויהרסה ויקח דויד את עטרת מלכמ 
מעל ראשו וימצאה משקל ככר זהב ובה אבנ יקרה ותהי על ראש דויד 
ושלל העיר הוציא הרבה מאד ואת העם אשר בה הוציא וישר במגרה 
ובחריצי הברזל ובמגרות וכנ יעשה דויד לכל ערי בני עמונ וישב דויד 
וכל העם ירושלם ויהי אחריכנ ותעמד מלחמה בגזר עמ פלשתים אז 
הכה סבכי החשתי את ספי מילדי הרפאים ויכנעו ותהי עוד מלחמה את 
פלשתים ויכ אלחננ בנ יעור יעיר את לחמי אחי גלית הגתי ועצ חניתו 
כמנור ארגים ותהי עוד מלחמה בגת ויהי איש מדה ואצבעתיו שש ושש 
עשרים וארבע וגם הוא נולד להרפא ויחרפ את ישראל ויכהו יהונתנ 
בנ שמעא אחי דויד אל נולדו להרפא בגת ויפלו ביד דויד וביד עבדיו 
ויעמד שטנ על ישראל ויסת את דויד למנות את ישראל ויאמר דויד אל 
יואב ואל שרי העם לכו ספרו את ישראל מבאר שבע ועד דנ והביאו 
אלי ואדעה את מספרם ויאמר יואב יוספ יהוה על עמו כהם מאה פעמים 
הלא אדני המלכ כלם לאדני לעבדים למה יבקש זאת אדני למה יהיה 
לאשמה לישראל ודבר המלכ חזק על יואב ויצא יואב ויתהלכ בכל 
ישראל ויבא ירושלם ויתנ יואב את מספר מפקד העם אל דויד ויהי כל 
ישראל אלפ אלפים ומאה אלפ איש שלפ חרב ויהודה ארבע מאות 
ושבעים אלפ איש שלפ חרב ולוי ובנימנ לא פקד בתוכם כי נתעב דבר 
המלכ את יואב וירע בעיני האלהים על הדבר הזה ויכ את ישראל ויאמר 
דויד אל האלהים חטאתי מאד אשר עשיתי את הדבר הזה ועתה העבר 
נא את עוונ עבדכ כי נסכלתי מאד וידבר יהוה אל גד חזה דויד לאמר 
לכ ודברת אל דויד לאמר כה אמר יהוה שלוש אני נטה עליכ בחר 
לכ אחת מהנה ואעשה לכ ויבא גד אל דויד ויאמר לו כה אמר יהוה 
קבל לכ אם שלוש שנים רעב ואמ שלשה חדשים נספה מפני צריכ 
וחרב אויבכ למשגת ואמ שלשת ימימ חרב יהוה ודבר בארצ ומלאכ 
יהוה משחית בכל גבול ישראל ועתה ראה מה אשיב את שלחי דבר 
ויאמר דויד אל גד צר לי מאד אפלה נא ביד יהוה כי רבים רחמיו מאד 
וביד אדם אל אפל ויתנ יהוה דבר בישראל ויפל מישראל שבעים אלפ 
איש וישלח האלהים מלאכ לירושלם להשחיתה וכהשחית ראה יהוה 
וינחם על הרעה ויאמר למלאכ המשחית רב עתה הרפ ידכ ומלאכ יהוה 
עמד עמ גרנ ארננ היבוסי וישא דויד את עיניו וירא את מלאכ יהוה עמד 
בינ הארצ ובינ השמים וחרבו שלופה בידו נטויה על ירושלם ויפל דויד 
והזקנים מכסים בשקים על פניהם ויאמר דויד אל האלהים הלא אני 
אמרתי למנות בעם ואני הוא אשר חטאתי והרע הרעותי ואלה הצאנ 
מה עשו יהוה אלהי תהי נא ידכ בי ובבית אבי ובעמכ לא למגפה ומלאכ 
יהוה אמר אל גד לאמר לדויד כי יעלה דויד להקים מזבח ליהוה בגרנ 
ארננ היבסי ויעל דויד בדבר גד אשר דבר בשמ יהוה וישב ארננ וירא 
את המלאכ וארבעת בניו עמו מתחבאים וארננ דש חטים ויבא דויד 
עד ארננ ויבט ארננ וירא את דויד ויצא מנ הגרנ וישתחו לדויד אפים 
ארצה ויאמר דויד אל ארננ תנה לי מקום הגרנ ואבנה בו מזבח ליהוה 
בכספ מלא תנהו לי ותעצר המגפה מעל העם ויאמר ארננ אל דויד קח 
לכ ויעש אדני המלכ הטוב בעיניו ראה נתתי הבקר לעלות והמורגים 
לעצים והחטים למנחה הכל נתתי ויאמר המלכ דויד לארננ לא כי קנה 
אקנה בכספ מלא כי לא אשא אשר לכ ליהוה והעלות עולה חנם ויתנ 
דויד לארננ במקום שקלי זהב משקל שש מאות ויבנ שם דויד מזבח 
ליהוה ויעל עלות ושלמים ויקרא אל יהוה ויענהו באש מנ השמים על 
מזבח העלה ויאמר יהוה למלאכ וישב חרבו אל נדנה בעת ההיא בראות 
דויד כי ענהו יהוה בגרנ ארננ היבוסי ויזבח שמ ומשכנ יהוה אשר עשה 
משה במדבר ומזבח העולה בעת ההיא בבמה בגבעונ ולא יכל דויד 
ללכת לפניו לדרש אלהים כי נבעת מפני חרב מלאכ יהוה ויאמר דויד 


זה הוא בית יהוה האלהים וזה מזבח לעלה לישראל ויאמר דויד לכנוס 
את הגרים אשר בארצ ישראל ויעמד חצבים לחצוב אבני גזית לבנות 
בית האלהים וברזל לרב למסמרים לדלתות השערים ולמחברות הכינ 
דויד ונחשת לרב אינ משקל ועצי ארזים לאינ מספר כי הביאו הצידנים 
והצרים עצי ארזים לרב לדויד ויאמר דויד שלמה בני נער ורכ והבית 
לבנות ליהוה להגדיל למעלה לשמ ולתפארת לכל הארצות אכינה נא 
לו ויכנ דויד לרב לפני מותו ויקרא לשלמה בנו ויצוהו לבנות בית ליהוה 
אלהי ישראל ויאמר דויד לשלמה בנו בני אני היה עם לבבי לבנות בית 
לשם יהוה אלהי ויהי עלי דבר יהוה לאמר דמ לרב שפכת ומלחמות 
גדלות עשית לא תבנה בית לשמי כי דמים רבים שפכת ארצה לפני 
הנה בנ נולד לכ הוא יהיה איש מנוחה והנחותי לו מכל אויביו מסביב 
כי שלמה יהיה שמו ושלום ושקט אתנ על ישראל בימיו הוא יבנה בית 
לשמי והוא יהיה לי לבנ ואני לו לאב והכינותי כסא מלכותו על ישראל עד 
עולם עתה בני יהי יהוה עמכ והצלחת ובנית בית יהוה אלהיכ כאשר דבר 
עליכ אכ יתנ לכ יהוה שכל ובינה ויצוכ על ישראל ולשמור את תורת 
יהוה אלהיכ אז תצליח אמ תשמור לעשות את החקים ואת המשפטים 
אשר צוה יהוה את משה על ישראל חזק ואמצ אל תירא ואל תחת והנה 
בעניי הכינותי לבית יהוה זהב ככרים מאה אלפ וכספ אלפ אלפים ככרים 
ולנחשת ולברזל אינ משקל כי לרב היה ועצים ואבנים הכינותי ועליהם 
תוסיפ ועמכ לרב עשי מלאכה חצבים וחרשי אבנ ועצ וכל חכם בכל 
מלאכה לזהב לכספ ולנחשת ולברזל אינ מספר קום ועשה ויהי יהוה 
עמכ ויצו דויד לכל שרי ישראל לעזר לשלמה בנו הלא יהוה אלהיכם 
עמכם והניח לכם מסביב כי נתנ בידי את ישבי הארצ ונכבשה הארצ 
לפני יהוה ולפני עמו עתה תנו לבבכם ונפשכם לדרוש ליהוה אלהיכם 
וקומו ובנו את מקדש יהוה האלהים להביא את ארונ ברית יהוה וכלי 
קדש האלהים לבית הנבנה לשמ יהוה ודויד זקנ ושבע ימים וימלכ את 
שלמה בנו על ישראל ויאספ את כל שרי ישראל והכהנים והלוים ויספרו 
הלוים מבנ שלשים שנה ומעלה ויהי מספרם לגלגלתם לגברים שלשים 
ושמונה אלפ מאלה לנצח על מלאכת בית יהוה עשרים וארבעה אלפ 
ושטרים ושפטים ששת אלפים וארבעת אלפים שערים וארבעת אלפים 
מהללים ליהוה בכלים אשר עשיתי להלל ויחלקם דויד מחלקות לבני לוי 
לגרשונ קהת ומררי לגרשני לעדנ ושמעי בני לעדנ הראש יחיאל וזתם 
ויואל שלשה בני שמעי שלמות שלומית וחזיאל והרנ שלשה אלה ראשי 
האבות ללעדנ ובני שמעי יחת זינא ויעוש ובריעה אלה בני שמעי ארבעה 
ויהי יחת הראש וזיזה השני ויעוש ובריעה לא הרבו בנים ויהיו לבית אב 
לפקדה אחת בני קהת עמרם יצהר חברונ ועזיאל ארבעה בני עמרמ 
אהרנ ומשה ויבדל אהרנ להקדישו קדש קדשים הוא ובניו עד עולם 
להקטיר לפני יהוה לשרתו ולברכ בשמו עד עולם ומשה איש האלהים 
בניו יקראו על שבט הלוי בני משה גרשם ואליעזר בני גרשום שבואל 
הראש ויהיו בני אליעזר רחביה הראש ולא היה לאליעזר בנים אחרים 
ובני רחביה רבו למעלה בני יצהר שלמית הראש בני חברונ יריהו הראש 
אמריה השני יחזיאל השלישי ויקמעם הרביעי בני עזיאל מיכה הראש 
וישיה השני בני מררי מחלי ומושי בני מחלי אלעזר וקיש וימת אלעזר 
ולא היו לו בנים כי אם בנות וישאום בני קיש אחיהם בני מושי מחלי ועדר 
וירמות שלשה אלה בני לוי לבית אבתיהם ראשי האבות לפקודיהם 
במספר שמות לגלגלתם עשה המלאכה לעבדת בית יהוה מבנ עשרים 
שנה ומעלה כי אמר דויד הניח יהוה אלהי ישראל לעמו וישכנ בירושלם 
עד לעולם וגם ללוים אינ לשאת את המשכנ ואת כל כליו לעבדתו כי 
בדברי דויד האחרנים המה מספר בני לוי מבנ עשרים שנה ולמעלה כי 
מעמדמ ליד בני אהרנ לעבדת בית יהוה על החצרות ועל הלשכות ועל 


טהרת לכל קדש ומעשה עבדת בית האלהים וללחמ המערכת ולסלת 
למנחה ולרקיקי המצות ולמחבת ולמרבכת ולכל משורה ומדה ולעמד 
בבקר בבקר להדות ולהלל ליהוה וכנ לערב ולכל העלות עלות ליהוה 
לשבתות לחדשים ולמעדים במספר כמשפט עליהם תמיד לפני יהוה 
ושמרו את משמרת אהל מועד ואת משמרת הקדש ומשמרת בני אהרנ 
אחיהמ לעבדת בית יהוה ולבני אהרנ מחלקותם בני אהרנ נדב ואביהוא 
אלעזר ואיתמר וימת נדב ואביהוא לפני אביהם ובנים לא היו להם ויכהנו 
אלעזר ואיתמר ויחלקם דויד וצדוק מנ בני אלעזר ואחימלכ מנ בני 
איתמר לפקדתמ בעבדתם וימצאו בני אלעזר רבים לראשי הגברים 
מנ בני איתמר ויחלקום לבני אלעזר ראשים לבית אבות ששה עשר 
ולבני איתמר לבית אבותמ שמונה ויחלקום בגורלות אלה עמ אלה כי 
היו שרי קדש ושרי האלהים מבני אלעזר ובבני איתמר ויכתבם שמעיה 
בנ נתנאל הסופר מנ הלוי לפני המלכ והשרים וצדוק הכהנ ואחימלכ 
בנ אביתר וראשי האבות לכהנים וללוים בית אב אחד אחז לאלעזר 
ואחז אחז לאיתמר ויצא הגורל הראשונ ליהויריב לידעיה השני לחרמ 
השלישי לשערים הרבעי למלכיה החמישי למימנ הששי להקוצ השבעי 
לאביה השמיני לישוע התשעי לשכניהו העשרי לאלישיב עשתי עשר 
ליקים שנים עשר לחפה שלשה עשר לישבאב ארבעה עשר לבלגה 
חמשה עשר לאמר ששה עשר לחזיר שבעה עשר להפצצ שמונה עשר 
לפתחיה תשעה עשר ליחזקאל העשרים ליכינ אחד ועשרים לגמול 
שנים ועשרים לדליהו שלשה ועשרים למעזיהו ארבעה ועשרים אלה 
פקדתם לעבדתמ לבוא לבית יהוה כמשפטם ביד אהרנ אביהם כאשר 
צוהו יהוה אלהי ישראל ולבני לוי הנותרים לבני עמרם שובאל לבני 
שובאל יחדיהו לרחביהו לבני רחביהו הראש ישיה ליצהרי שלמות לבני 
שלמות יחת ובני יריהו אמריהו השני יחזיאל השלישי יקמעם הרביעי 
בני עזיאל מיכה לבני מיכה שמור שמיר אחי מיכה ישיה לבני ישיה 
זכריהו בני מררי מחלי ומושי בני יעזיהו בנו בני מררי ליעזיהו בנו ושהם 
וזכור ועברי למחלי אלעזר ולא היה לו בנים לקיש בני קיש ירחמאל 
ובני מושי מחלי ועדר וירימות אלה בני הלוים לבית אבתיהם ויפילו גמ 
הם גורלות לעמת אחיהם בני אהרנ לפני דויד המלכ וצדוק ואחימלכ 
וראשי האבות לכהנים וללוים אבות הראש לעמת אחיו הקטנ ויבדל 
דויד ושרי הצבא לעבדה לבני אספ והימנ וידותונ הנביאים הנבאים 
בכנרות בנבלים ובמצלתים ויהי מספרם אנשי מלאכה לעבדתמ לבני 
אספ זכור ויוספ ונתניה ואשראלה בני אספ על יד אספ הנבא על ידי 
המלכ לידותונ בני ידותונ גדליהו וצרי וישעיהו חשביהו ומתתיהו ששה 
על ידי אביהם ידותונ בכנור הנבא על הדות והלל ליהוה להימנ בני 
הימנ בקיהו מתניהו עזיאל שבואל וירימות חנניה חנני אליאתה גדלתי 
ורממתי עזר ישבקשה מלותי הותיר מחזיאות כל אלה בנים להימנ חזה 
המלכ בדברי האלהים להרים קרנ ויתנ האלהים להימנ בנים ארבעה 
עשר ובנות שלוש כל אלה על ידי אביהם בשיר בית יהוה במצלתים 
נבלים וכנרות לעבדת בית האלהים על ידי המלכ אספ וידותונ והימנ 
ויהי מספרם עמ אחיהמ מלמדי שיר ליהוה כל המבינ מאתים שמונים 
ושמונה ויפילו גורלות משמרת לעמת כקטנ כגדול מבינ עמ תלמיד 
ויצא הגורל הראשונ לאספ ליוספ גדליהו השני הוא ואחיו ובניו שנים 
עשר השלשי זכור בניו ואחיו שנים עשר הרביעי ליצרי בניו ואחיו שנים 
עשר החמישי נתניהו בניו ואחיו שנים עשר הששי בקיהו בניו ואחיו 
שנים עשר השבעי ישראלה בניו ואחיו שנים עשר השמיני ישעיהו בניו 
ואחיו שנים עשר התשיעי מתניהו בניו ואחיו שנים עשר העשירי שמעי 
בניו ואחיו שנים עשר עשתי עשר עזראל בניו ואחיו שנים עשר השנים 
עשר לחשביה בניו ואחיו שנים עשר לשלשה עשר שובאל בניו ואחיו 


שנים עשר לארבעה עשר מתתיהו בניו ואחיו שנים עשר לחמשה עשר 
לירמות בניו ואחיו שנים עשר לששה עשר לחנניהו בניו ואחיו שנים עשר 
לשבעה עשר לישבקשה בניו ואחיו שנים עשר לשמונה עשר לחנני בניו 
ואחיו שנים עשר לתשעה עשר למלותי בניו ואחיו שנים עשר לעשרים 
לאליתה בניו ואחיו שנים עשר לאחד ועשרים להותיר בניו ואחיו שנים 
עשר לשנים ועשרים לגדלתי בניו ואחיו שנים עשר לשלשה ועשרים 
למחזיאות בניו ואחיו שנים עשר לארבעה ועשרים לרוממתי עזר בניו 
ואחיו שנים עשר למחלקות לשערים לקרחים משלמיהו בנ קרא מנ 
בני אספ ולמשלמיהו בנים זכריהו הבכור ידיעאל השני זבדיהו השלישי 
יתניאל הרביעי עילם החמישי יהוחננ הששי אליהועיני השביעי ולעבד 
אדם בנים שמעיה הבכור יהוזבד השני יואח השלשי ושכר הרביעי 
ונתנאל החמישי עמיאל הששי יששכר השביעי פעלתי השמיני כי ברכו 
אלהים ולשמעיה בנו נולד בנים הממשלים לבית אביהם כי גבורי חיל 
המה בני שמעיה עתני ורפאל ועובד אלזבד אחיו בני חיל אליהו וסמכיהו 
כל אלה מבני עבד אדמ המה ובניהם ואחיהם איש חיל בכח לעבדה 
ששים ושנים לעבד אדם ולמשלמיהו בנים ואחים בני חיל שמונה עשר 
ולחסה מנ בני מררי בנים שמרי הראש כי לא היה בכור וישימהו אביהו 
לראש חלקיהו השני טבליהו השלשי זכריהו הרבעי כל בנים ואחים 
לחסה שלשה עשר לאלה מחלקות השערים לראשי הגברים משמרות 
לעמת אחיהמ לשרת בבית יהוה ויפילו גורלות כקטנ כגדול לבית אבותמ 
לשער ושער ויפל הגורל מזרחה לשלמיהו וזכריהו בנו יועצ בשכל 
הפילו גורלות ויצא גורלו צפונה לעבד אדמ נגבה ולבניו בית האספים 
לשפים ולחסה למערב עמ שער שלכת במסלה העולה משמר לעמת 
משמר למזרח הלוים ששה לצפונה ליום ארבעה לנגבה ליום ארבעה 
ולאספים שנים שנים לפרבר למערב ארבעה למסלה שנים לפרבר 
אלה מחלקות השערים לבני הקרחי ולבני מררי והלוים אחיה על אוצרות 
בית האלהים ולאצרות הקדשים בני לעדנ בני הגרשני ללעדנ ראשי 
האבות ללעדנ הגרשני יחיאלי בני יחיאלי זתם ויואל אחיו על אצרות 
בית יהוה לעמרמי ליצהרי לחברוני לעזיאלי ושבאל בנ גרשום בנ משה 
נגיד על האצרות ואחיו לאליעזר רחביהו בנו וישעיהו בנו וירם בנו וזכרי 
בנו ושלמות ושלמית בנו הוא שלמות ואחיו על כל אצרות הקדשים 
אשר הקדיש דויד המלכ וראשי האבות לשרי האלפים והמאות ושרי 
הצבא מנ המלחמות ומנ השלל הקדישו לחזק לבית יהוה וכל ההקדיש 
שמואל הראה ושאול בנ קיש ואבנר בנ נר ויואב בנ צרויה כל המקדיש 
על יד שלמית ואחיו ליצהרי כנניהו ובניו למלאכה החיצונה על ישראל 
לשטרים ולשפטים לחברוני חשביהו ואחיו בני חיל אלפ ושבע מאות 
על פקדת ישראל מעבר לירדנ מערבה לכל מלאכת יהוה ולעבדת 
המלכ לחברוני יריה הראש לחברוני לתלדתיו לאבות בשנת הארבעים 
למלכות דויד נדרשו וימצא בהם גבורי חיל ביעזיר גלעד ואחיו בני 
חיל אלפים ושבע מאות ראשי האבות ויפקידם דויד המלכ על הראובני 
והגדי וחצי שבט המנשי לכל דבר האלהים ודבר המלכ ובני ישראל 
למספרם ראשי האבות ושרי האלפים והמאות ושטריהם המשרתים את 
המלכ לכל דבר המחלקות הבאה והיצאת חדש בחדש לכל חדשי 
השנה המחלקת האחת עשרים וארבעה אלפ על המחלקת הראשונה 
לחדש הראשונ ישבעם בנ זבדיאל ועל מחלקתו עשרים וארבעה אלפ 
מנ בני פרצ הראש לכל שרי הצבאות לחדש הראשונ ועל מחלקת 
החדש השני דודי האחוחי ומחלקתו ומקלות הנגיד ועל מחלקתו עשרים 
וארבעה אלפ שר הצבא השלישי לחדש השלישי בניהו בנ יהוידע הכהנ 
ראש ועל מחלקתו עשרים וארבעה אלפ הוא בניהו גבור השלשים ועל 
השלשים ומחלקתו עמיזבד בנו הרביעי לחדש הרביעי עשה אל אחי 


יואב וזבדיה בנו אחריו ועל מחלקתו עשרים וארבעה אלפ החמישי 
לחדש החמישי השר שמהות היזרח ועל מחלקתו עשרים וארבעה 
אלפ הששי לחדש הששי עירא בנ עקש התקועי ועל מחלקתו עשרים 
וארבעה אלפ השביעי לחדש השביעי חלצ הפלוני מנ בני אפרים ועל 
מחלקתו עשרים וארבעה אלפ השמיני לחדש השמיני סבכי החשתי 
לזרחי ועל מחלקתו עשרים וארבעה אלפ התשיעי לחדש התשיעי 
אביעזר הענתתי לבנימיני לבנ ימיני ועל מחלקתו עשרים וארבעה אלפ 
העשירי לחדש העשירי מהרי הנטופתי לזרחי ועל מחלקתו עשרים 
וארבעה אלפ עשתי עשר לעשתי עשר החדש בניה הפרעתוני מנ בני 
אפרים ועל מחלקתו עשרים וארבעה אלפ השנים עשר לשנים עשר 
החדש חלדי הנטופתי לעתניאל ועל מחלקתו עשרים וארבעה אלפ ועל 
שבטי ישראל לראובני נגיד אליעזר בנ זכרי לשמעוני שפטיהו בנ מעכה 
ללוי חשביה בנ קמואל לאהרנ צדוק ליהודה אליהו מאחי דויד ליששכר 
עמרי בנ מיכאל לזבולנ ישמעיהו בנ עבדיהו לנפתלי ירימות בנ עזריאל 
לבני אפרים הושע בנ עזזיהו לחצי שבט מנשה יואל בנ פדיהו לחצי 
המנשה גלעדה ידו בנ זכריהו לבנימנ יעשיאל בנ אבנר לדנ עזראל 
בנ ירחם אלה שרי שבטי ישראל ולא נשא דויד מספרם למבנ עשרים 
שנה ולמטה כי אמר יהוה להרבות את ישראל ככוכבי השמים יואב 
בנ צרויה החל למנות ולא כלה ויהי בזאת קצפ על ישראל ולא עלה 
המספר במספר דברי הימים למלכ דויד ועל אצרות המלכ עזמות בנ 
עדיאל ועל האצרות בשדה בערים ובכפרים ובמגדלות יהונתנ בנ עזיהו 
ועל עשי מלאכת השדה לעבדת האדמה עזרי בנ כלוב ועל הכרמים 
שמעי הרמתי ועל שבכרמים לאצרות היינ זבדי השפמי ועל הזיתים 
והשקמים אשר בשפלה בעל חננ הגדרי ועל אצרות השמנ יועש ועל 
הבקר הרעים בשרונ שטרי שרטי השרוני ועל הבקר בעמקים שפט 
בנ עדלי ועל הגמלים אוביל הישמעלי ועל האתנות יחדיהו המרנתי 
ועל הצאנ יזיז ההגרי כל אלה שרי הרכוש אשר למלכ דויד ויהונתנ 
דוד דויד יועצ איש מבינ וסופר הוא ויחיאל בנ חכמוני עם בני המלכ 
ואחיתפל יועצ למלכ וחושי הארכי רע המלכ ואחרי אחיתפל יהוידע בנ 
בניהו ואביתר ושר צבא למלכ יואב ויקהל דויד את כל שרי ישראל 
שרי השבטים ושרי המחלקות המשרתים את המלכ ושרי האלפים ושרי 
המאות ושרי כל רכוש ומקנה למלכ ולבניו עם הסריסים והגבורים ולכל 
גבור חיל אל ירושלם ויקם דויד המלכ על רגליו ויאמר שמעוני אחי 
ועמי אני עמ לבבי לבנות בית מנוחה לארונ ברית יהוה ולהדם רגלי 
אלהינו והכינותי לבנות והאלהים אמר לי לא תבנה בית לשמי כי איש 
מלחמות אתה ודמים שפכת ויבחר יהוה אלהי ישראל בי מכל בית אבי 
להיות למלכ על ישראל לעולם כי ביהודה בחר לנגיד ובבית יהודה 
בית אבי ובבני אבי בי רצה להמליכ על כל ישראל ומכל בני כי רבימ 
בנים נתנ לי יהוה ויבחר בשלמה בני לשבת על כסא מלכות יהוה על 
ישראל ויאמר לי שלמה בנכ הוא יבנה ביתי וחצרותי כי בחרתי בו לי 
לבנ ואני אהיה לו לאב והכינותי את מלכותו עד לעולם אמ יחזק לעשות 
מצותי ומשפטי כיום הזה ועתה לעיני כל ישראל קהל יהוה ובאזני אלהינו 
שמרו ודרשו כל מצות יהוה אלהיכם למענ תירשו את הארצ הטובה 
והנחלתם לבניכם אחריכם עד עולם ואתה שלמה בני דע את אלהי 
אביכ ועבדהו בלב שלם ובנפש חפצה כי כל לבבות דורש יהוה וכל 
יצר מחשבות מבינ אמ תדרשנו ימצא לכ ואם תעזבנו יזניחכ לעד 
ראה עתה כי יהוה בחר בכ לבנות בית למקדש חזק ועשה ויתנ דויד 
לשלמה בנו את תבנית האולם ואת בתיו וגנזכיו ועליתיו וחדריו הפניםים 
ובית הכפרת ותבנית כל אשר היה ברוח עמו לחצרות בית יהוה ולכל 
הלשכות סביב לאצרות בית האלהים ולאצרות הקדשים ולמחלקות 


הכהנים והלוים ולכל מלאכת עבודת בית יהוה ולכל כלי עבודת בית 
יהוה לזהב במשקל לזהב לכל כלי עבודה ועבודה לכל כלי הכספ 
במשקל לכל כלי עבודה ועבודה ומשקל למנרות הזהב ונרתיהם זהב 
במשקל מנורה ומנורה ונרתיה ולמנרות הכספ במשקל למנורה ונרתיה 
כעבודת מנורה ומנורה ואת הזהב משקל לשלחנות המערכת לשלחנ 
ושלחנ וכספ לשלחנות הכספ והמזלגות והמזרקות והקשות זהב טהור 
ולכפורי הזהב במשקל לכפור וכפור ולכפורי הכספ במשקל לכפור 
וכפור ולמזבח הקטרת זהב מזקק במשקל ולתבנית המרכבה הכרבים 
זהב לפרשים וסככים על ארונ ברית יהוה הכל בכתב מיד יהוה עלי 
השכיל כל מלאכות התבנית ויאמר דויד לשלמה בנו חזק ואמצ ועשה 
אל תירא ואל תחת כי יהוה אלהים אלהי עמכ לא ירפכ ולא יעזבכ עד 
לכלות כל מלאכת עבודת בית יהוה והנה מחלקות הכהנים והלוים לכל 
עבודת בית האלהים ועמכ בכל מלאכה לכל נדיב בחכמה לכל עבודה 
והשרים וכל העם לכל דבריכ ויאמר דויד המלכ לכל הקהל שלמה בני 
אחד בחר בו אלהים נער ורכ והמלאכה גדולה כי לא לאדמ הבירה כי 
ליהוה אלהים וככל כחי הכינותי לבית אלהי הזהב לזהב והכספ לכספ 
והנחשת לנחשת הברזל לברזל והעצים לעצים אבני שהם ומלואים 
אבני פוכ ורקמה וכל אבנ יקרה ואבני שיש לרב ועוד ברצותי בבית 
אלהי יש לי סגלה זהב וכספ נתתי לבית אלהי למעלה מכל הכינותי 
לבית הקדש שלשת אלפים ככרי זהב מזהב אופיר ושבעת אלפים ככר 
כספ מזקק לטוח קירות הבתים לזהב לזהב ולכספ לכספ ולכל מלאכה 
ביד חרשים ומי מתנדב למלאות ידו היום ליהוה ויתנדבו שרי האבות 
ושרי שבטי ישראל ושרי האלפים והמאות ולשרי מלאכת המלכ ויתנו 
לעבודת בית האלהים זהב ככרים חמשת אלפים ואדרכנים רבו וכספ 
ככרים עשרת אלפימ ונחשת רבו ושמונת אלפים ככרים וברזל מאה 
אלפ ככרים והנמצא אתו אבנים נתנו לאוצר בית יהוה על יד יחיאל 
הגרשני וישמחו העם על התנדבם כי בלב שלמ התנדבו ליהוה וגמ 
דויד המלכ שמח שמחה גדולה ויברכ דויד את יהוה לעיני כל הקהל 
ויאמר דויד ברוכ אתה יהוה אלהי ישראל אבינו מעולם ועד עולמ לכ 
יהוה הגדלה והגבורה והתפארת והנצח וההוד כי כל בשמים ובארצ 
לכ יהוה הממלכה והמתנשא לכל לראש והעשר והכבוד מלפניכ ואתה 
מושל בכל ובידכ כח וגבורה ובידכ לגדל ולחזק לכל ועתה אלהינו 
מודים אנחנו לכ ומהללים לשמ תפארתכ וכי מי אני ומי עמי כי נעצר 
כח להתנדב כזאת כי ממכ הכל ומידכ נתנו לכ כי גרים אנחנו לפניכ 
ותושבים ככל אבתינו כצל ימינו על הארצ ואינ מקוה יהוה אלהינו כל 
ההמונ הזה אשר הכיננו לבנות לכ בית לשמ קדשכ מידכ היא הוא ולכ 
הכל וידעתי אלהי כי אתה בחנ לבב ומישרים תרצה אני בישר לבבי 
התנדבתי כל אלה ועתה עמכ הנמצאו פה ראיתי בשמחה להתנדב 
לכ יהוה אלהי אברהם יצחק וישראל אבתינו שמרה זאת לעולמ ליצר 
מחשבות לבב עמכ והכנ לבבמ אליכ ולשלמה בני תנ לבב שלמ לשמור 
מצותיכ עדותיכ וחקיכ ולעשות הכל ולבנות הבירה אשר הכינותי ויאמר 
דויד לכל הקהל ברכו נא את יהוה אלהיכם ויברכו כל הקהל ליהוה 
אלהי אבתיהם ויקדו וישתחוו ליהוה ולמלכ ויזבחו ליהוה זבחים ויעלו 
עלות ליהוה למחרת היומם ההוא פרים אלפ אילים] אלפ כבשים אלפ 
ונסכיהם וזבחים לרב לכל ישראל ויאכלו וישתו לפני יהוה ביום ההוא 
בשמחה גדולה וימליכו שנית לשלמה בנ דויד וימשחו ליהוה לנגיד 
ולצדוק לכהנ וי שב שלמה על כסא יהוה למלכ תחת דויד אביו ויצלח 
וישמעו אליו כל ישראל וכל השרים והגברים וגם כל בני המלכ דויד נתנו 
יד תחת שלמה המלכ ויגדל יהוה את שלמה למעלה לעיני כל ישראל 
ויתנ עליו הוד מלכות אשר לא היה על כל מלכ לפניו על ישראל ודויד 


בנ ישי מלכ על כל ישראל והימים אשר מלכ על ישראל ארבעים שנה 
בחברונ מלכ שבע שנים ובירושלם מלכ שלשימ ושלוש וימת בשיבה 
טובה שבע ימים עשר וכבוד וימלכ שלמה בנו תחתיו ודברי דויד המלכ 
הראשנים והאחרנים הנמ כתובים על דברי שמואל הראה ועל דברי 
נתנ הנביא ועל דברי גד החזה עם כל מלכותו וגבורתו והעתים אשר 
עברו עליו ועל ישראל ועל כל ממלכות הארצות 


ויתחזק שלמה בנ דויד על מלכותו ויהוה אלהיו עמו ויגדלהו למעלה 
ויאמר שלמה לכל ישראל לשרי האלפים והמאות ולשפטים ולכל נשיא 
לכל ישראל ראשי האבות וילכו שלמה וכל הקהל עמו לבמה אשר 
בגבעונ כי שם היה אהל מועד האלהים אשר עשה משה עבד יהוה 
במדבר אבל ארונ האלהים העלה דויד מקרית יערים בהכינ לו דויד כי 
נטה לו אהל בירושלם ומזבח הנחשת אשר עשה בצלאל בנ אורי בנ 
חור שמ לפני משכנ יהוה וידרשהו שלמה והקהל ויעל שלמה שמ על 
מזבח הנחשת לפני יהוה אשר לאהל מועד ויעל עליו עלות אלפ בלילה 
ההוא נראה אלהים לשלמה ויאמר לו שאל מה אתנ לכ ויאמר שלמה 
לאלהים אתה עשית עמ דויד אבי חסד גדול והמלכתני תחתיו עתה 
יהוה אלהים יאמנ דברכ עמ דויד אבי כי אתה המלכתני על עמ רב 
כעפר הארצ עתה חכמה ומדע תנ לי ואצאה לפני העם הזה ואבואה 
כי מי ישפט את עמכ הזה הגדול ויאמר אלהים לשלמה יענ אשר היתה 
זאת עם לבבכ ולא שאלת עשר נכסים וכבוד ואת נפש שנאיכ וגם 
ימים רבים לא שאלת ותשאל לכ חכמה ומדע אשר תשפוט את עמי 
אשר המלכתיכ עליו החכמה והמדע נתונ לכ ועשר ונכסים וכבוד אתנ 
לכ אשר לא היה כנ למלכים אשר לפניכ ואחריכ לא יהיה כנ ויבא 
שלמה לבמה אשר בגבעונ ירושלם מלפני אהל מועד וימלכ על ישראל 
ויאספ שלמה רכב ופרשים ויהי לו אלפ וארבע מאות רכב ושנים עשר 
אלפ פרשים ויניחמ בערי הרכב ועם המלכ בירושלמ ויתנ המלכ את 
הכספ ואת הזהב בירושלם כאבנים ואת הארזים נתנ כשקמים אשר 
בשפלה לרב ומוצא הסוסים אשר לשלמה ממצרים ומקוא סחרי המלכ 
מקוא יקחו במחיר ויעלו ויוציאו ממצרים מרכבה בשש מאות כספ וסוס 
בחמשים ומאה וכנ לכל מלכי החתים ומלכי ארמ בידם יוציאו ויאמר 
שלמה לבנות בית לשמ יהוה ובית למלכותו ויספר שלמה שבעים אלפ 
איש סבל ושמונים אלפ איש חצב בהר ומנצחים עליהם שלשת אלפים 
ושש מאות וישלח שלמה אל חורם מלכ צר לאמר כאשר עשית עמ 
דויד אבי ותשלח לו ארזים לבנות לו בית לשבת בו הנה אני בונה 
בית לשמ יהוה אלהי להקדיש לו להקטיר לפניו קטרת סמים ומערכת 
תמיד ועלות לבקר ולערב לשבתות ולחדשים ולמועדי יהוה אלהינו 
לעולם זאת על ישראל והבית אשר אני בונה גדול כי גדול אלהינו מכל 
האלהים ומי יעצר כח לבנות לו בית כי השמים ושמי השמים לא יכלכלהו 
ומי אני אשר אבנה לו בית כי אמ להקטיר לפניו ועתה שלח לי איש 
חכם לעשות בזהב ובכספ ובנחשת ובברזל ובארגונ וכרמיל ותכלת וידע 
לפתח פתוחים עמ החכמים אשר עמי ביהודה ובירושלמ אשר הכינ דויד 
אבי ושלח לי עצי ארזים ברושים ואלגומים מהלבנונ כי אני ידעתי אשר 


עבדיכ יודעים לכרות עצי לבנונ והנה עבדי עמ עבדיכ ולהכינ לי עצים 
לרב כי הבית אשר אני בונה גדול והפלא והנה לחטבים לכרתי העצים 
נתתי חטים מכות לעבדיכ כרים עשרים אלפ ושערים כרים עשרים אלפ 
וייג בתים עשרים אלפ ושמנ בתים עשרים אלפ ויאמר חורמ מלכ צר 
בכתב וישלח אל שלמה באהבת יהוה את עמו נתנכ עליהם מלכ ויאמר 
חורם ברוכ יהוה אלהי ישראל אשר עשה את השמים ואת הארצ אשר 
נתנ לדויד המלכ בנ חכמ יודע שכל ובינה אשר יבנה בית ליהוה ובית 
למלכותו ועתה שלחתי איש חכמ יודע בינה לחורם אבי בנ אשה מנ בנות 
דנ ואביו איש צרי יודע לעשות בזהב ובכספ בנחשת בברזל באבנים 
ובעצים בארגמנ בתכלת ובבוצ ובכרמיל ולפתח כל פתוח ולחשב כל 
מחשבת אשר ינתנ לו עם חכמיכ וחכמי אדני דויד אביכ ועתה החטים 
והשערים השמנ והיינ אשר אמר אדני ישלח לעבדיו ואנחנו נכרת עצים 
מנ הלבנונ ככל צרככ ונביאם לכ רפסדות על ימ יפו ואתה תעלה אתמ 
ירושלם ויספר שלמה כל האנשים הגירים אשר בארצ ישראל אחרי 
הספר אשר ספרם דויד אביו וימצאו מאה וחמשים אלפ ושלשת אלפים 
ושש מאות ויעש מהמ שבעים אלפ סבל ושמנים אלפ חצב בהר ושלשת 
אלפים ושש מאות מנצחים להעביד את העם ויחל שלמה לבנות את 
בית יהוה בירושלם בהר המוריה אשר נראה לדויד אביהו אשר הכינ 
במקום דויד בגרנ ארננ היבוסי ויחל לבנות בחדש השני בשני בשנת 
ארבע למלכותו ואלה הוסד שלמה לבנות את בית האלהים הארכ 
אמות במדה הראשונה אמות ששים ורחב אמות עשרים והאולם אשר 
על פני הארכ על פני רחב הבית אמות עשרים והגבה מאה ועשרים 
ויצפהו מפנימה זהב טהור ואת הבית הגדול חפה עצ ברושים ויחפהו 
זהב טוב ויעל עליו תמרים ושרשרות ויצפ את הבית אבנ יקרה לתפארת 
והזהב זהב פרוים ויחפ את הבית הקרות הספים וקירותיו ודלתותיו זהב 
ופתח כרובים על הקירות ויעש את בית קדש הקדשים ארכו על פני 
רחב הבית אמות עשרים ורחבו אמות עשרים ויחפהו זהב טוב לככרים 
שש מאות ומשקל למסמרות לשקלים חמשים זהב והעליות חפה זהב 
ויעש בבית קדש הקדשים כרובים שנים מעשה צעצעים ויצפו אתמ זהב 
וכנפי הכרובים ארכם אמות עשרים כנפ האחד לאמות חמש מגעת 
לקיר הבית והכנפ האחרת אמות חמש מגיע לכנפ הכרוב האחר וכנפ 
הכרוב האחד אמות חמש מגיע לקיר הבית והכנפ האחרת אמות חמש 
דבקה לכנפ הכרוב האחר כנפי הכרובים האלה פרשים אמות עשרים 
והמ עמדים על רגליהם ופניהם לבית ויעש את הפרכת תכלת וארגמנ 
וכרמיל ובוצ ויעל עליו כרובים ויעש לפני הבית עמודים שנים אמות 
שלשים וחמש ארכ והצפת אשר על ראשו אמות חמש ויעש שרשרות 
בדביר ויתנ על ראש העמדים ויעש רמונים מאה ויתנ בשרשרות ויקם את 
העמודים על פני ההיכל אחד מימינ ואחד מהשמאול ויקרא שמ הימיני 
הימני יכינ ושמ השמאלי בעז ויעש מזבח נחשת עשרים אמה ארכו 
ועשרים אמה רחבו ועשר אמות קומתו ויעש את הים מוצק עשר באמה 
משפתו אל שפתו עגול סביב וחמש באמה קומתו וקו שלשים באמה 
יסב אתו סביב ודמות בקרים תחת לו סביב סביב סובבים אתו עשר 


באמה מקיפים את הימ סביב שנים טורים הבקר יצוקים במצקתו עומד 
על שנים עשר בקר שלשה פנים צפונה ושלושה פנים ימה ושלשה פנים 
נגבה ושלשה פנים מזרחה והים עליהמ מלמעלה וכל אחריהם ביתה 
ועביו טפח ושפתו כמעשה שפת כוס פרח שושנה מחזיק בתים שלשת 
אלפים יכיל ויעש כיורים עשרה ויתנ חמשה מימינ וחמשה משמאול 
לרחצה בהמ את מעשה העולה ידיחו בם והים לרחצה לכהנים בו ויעש 
את מנרות הזהב עשר כמשפטם ויתנ בהיכל חמש מימינ וחמש משמאול 
ויעש שלחנות עשרה וינח בהיכל חמשה מימינ וחמשה משמאול ויעש 
מזרקי זהב מאה ויעש חצר הכהנים והעזרה הגדולה ודלתות לעזרה 
ודלתותיהם צפה נחשת ואת הים נתנ מכתפ הימנית קדמה ממול נגבה 
ויעש חורמ את הסירות ואת היעים ואת המזרקות ויכל חירם חורם לעשות 
את המלאכה אשר עשה למלכ שלמה בבית האלהים עמודים שנים 
והגלות והכתרות על ראש העמודים שתים והשבכות שתים לכסות 
את שתי גלות הכתרות אשר על ראש העמודים ואת הרמונים ארבע 
מאות לשתי השבכות שנים טורים רמונים לשבכה האחת לכסות את 
שתי גלות הכתרות אשר על פני העמודים ואת המכנות עשה ואת 
הכירות עשה על המכנות את הים אחד ואת הבקר שנים עשר תחתיו 
ואת הסירות ואת היעים ואת המזלגות ואת כל כליהמ עשה חורמ אביו 
למלכ שלמה לבית יהוה נחשת מרוק בככר הירדנ יצקם המלכ בעבי 
האדמה בינ סכות ובינ צרדתה ויעש שלמה כל הכלים האלה לרב 
מאד כי לא נחקר משקל הנחשת ויעש שלמה את כל הכלים אשר 
בית האלהים ואת מזבח הזהב ואת השלחנות ועליהם לחם הפנים ואת 
המנרות ונרתיהם לבערמ כמשפט לפני הדביר זהב סגור והפרח והנרות 
והמלקחים זהב הוא מכלות זהב והמזמרות והמזרקות והכפות והמחתות 
זהב סגור ופתח הבית דלתותיו הפנימיות לקדש הקדשים ודלתי הבית 
להיכל זהב ותשלם כל המלאכה אשר עשה שלמה לבית יהוה ויבא 
שלמה את קדשי דויד אביו ואת הכספ ואת הזהב ואת כל הכלים 
נתנ באצרות בית האלהים אז יקהיל שלמה את זקני ישראל ואת כל 
ראשי המטות נשיאי האבות לבני ישראל אל ירושלמ להעלות את ארונ 
ברית יהוה מעיר דויד היא ציונ ויקהלו אל המלכ כל איש ישראל בחג 
הוא החדש השבעי ויבאו כל זקני ישראל וישאו הלוים את הארונ ויעלו 
את הארונ ואת אהל מועד ואת כל כלי הקדש אשר באהל העלו אתמ 
הכהנים הלוים והמלכ שלמה וכל עדת ישראל הנועדים עליו לפני הארונ 
מזבחים צאנ ובקר אשר לא יספרו ולא ימנו מרב ויביאו הכהנים את ארונ 
ברית יהוה אל מקומו אל דביר הבית אל קדש הקדשים אל תחת כנפי 
הכרובים ויהיו הכרובים פרשים כנפים על מקום הארונ ויכסו הכרובים על 
הארונ ועל בדיו מלמעלה ויאריכו הבדים ויראו ראשי הבדים מנ הארונ 
על פני הדביר ולא יראו החוצה ויהי שם עד היום הזה אינ בארונ רק שני 
הלחות אשר נתנ משה בחרב אשר כרת יהוה עמ בני ישראל בצאתמ 
ממצרים ויהי בצאת הכהנים מנ הקדש כי כל הכהנים הנמצאים התקדשו 
אינ לשמור למחלקות והלוים המשררים לכלם לאספ להימנ לידתונ 
ולבניהם ולאחיהם מלבשים בוצ במצלתים ובנבלים וכנרות עמדים מזרח 


למזבח ועמהם כהנים למאה ועשרים מחצררים מחצרים בחצצרות 
ויהי כאחד למחצצרים למחצרים ולמשררים להשמיע קול אחד להלל 
ולהדות ליהוה וכהרים קול בחצצרות ובמצלתים ובכלי השיר ובהלל 
ליהוה כי טוב כי לעולם חסדו והבית מלא עננ בית יהוה ולא יכלו 
הכהנים לעמוד לשרת מפני העננ כי מלא כבוד יהוה את בית האלהים 
אז אמר שלמה יהוה אמר לשכונ בערפל ואני בניתי בית זבל לכ ומכונ 
לשבתכ עולמים ויסב המלכ את פניו ויברכ את כל קהל ישראל וכל 
קהל ישראל עומד ויאמר ברוכ יהוה אלהי ישראל אשר דבר בפיו את 
דויד אבי ובידיו מלא לאמר מנ היום אשר הוצאתי את עמי מארצ מצרימ 
לא בחרתי בעיר מכל שבטי ישראל לבנות בית להיות שמי שם ולא 
בחרתי באיש להיות נגיד על עמי ישראל ואבחר בירושלם להיות שמי 
שמ ואבחר בדויד להיות על עמי ישראל ויהי עם לבב דויד אבי לבנות 
בית לשמ יהוה אלהי ישראל ויאמר יהוה אל דויד אבי יענ אשר היה עמ 
לבבכ לבנות בית לשמי הטיבות כי היה עמ לבבכ רק אתה לא תבנה 
הבית כי בנכ היוצא מחלציכ הוא יבנה הבית לשמי ויקם יהוה את דברו 
אשר דבר ואקום תחת דויד אבי ואשב על כסא ישראל כאשר דבר 
יהוה ואבנה הבית לשם יהוה אלהי ישראל ואשים שמ את הארונ אשר 
שמ ברית יהוה אשר כרת עמ בני ישראל ויעמד לפני מזבח יהוה נגד 
כל קהל ישראל ויפרש כפיו כי עשה שלמה כיור נחשת ויתנהו בתוכ 
העזרה חמש אמות ארכו וחמש אמות רחבו ואמות שלוש קומתו ויעמד 
עליו ויברכ על ברכיו נגד כל קהל ישראל ויפרש כפיו השמימה ויאמר 
יהוה אלהי ישראל אינ כמוכ אלהים בשמים ובארצ שמר הברית והחסד 
לעבדיכ ההלכים לפניכ בכל לבם אשר שמרת לעבדכ דויד אבי את 
אשר דברת לו ותדבר בפיכ ובידכ מלאת כיום הזה ועתה יהוה אלהי 
ישראל שמר לעבדכ דויד אבי את אשר דברת לו לאמר לא יכרת לכ 
איש מלפני יושב על כסא ישראל רק אמ ישמרו בניכ את דרכם ללכת 
בתורתי כאשר הלכת לפני ועתה יהוה אלהי ישראל יאמנ דברכ אשר 
דברת לעבדכ לדויד כי האמנם ישב אלהים את האדם על הארצ הנה 
שמים ושמי השמים לא יכלכלוכ אפ כי הבית הזה אשר בניתי ופנית אל 
תפלת עבדכ ואל תחנתו יהוה אלהי לשמע אל הרנה ואל התפלה אשר 
עבדכ מתפלל לפניכ להיות עיניכ פתחות אל הבית הזה יומם ולילה אל 
המקום אשר אמרת לשום שמכ שמ לשמוע אל התפלה אשר יתפלל 
עבדכ אל המקום הזה ושמעת אל תחנוני עבדכ ועמכ ישראל אשר 
יתפללו אל המקום הזה ואתה תשמע ממקום שבתכ מנ השמים ושמעת 
וסלחת אמ יחטא איש לרעהו ונשא בו אלה להאלתו ובא אלה לפני 
מזבחכ בבית הזה ואתה תשמע מנ השמימ ועשית ושפטת את עבדיכ 
להשיב לרשע לתת דרכו בראשו ולהצדיק צדיק לתת לו כצדקתו ואם 
ינגפ עמכ ישראל לפני אויב כי יחטאו לכ ושבו והודו את שמכ והתפללו 
והתחננו לפניכ בבית הזה ואתה תשמע מנ השמים וסלחת לחטאת עמכ 
ישראל והשיבותם אל האדמה אשר נתתה להם ולאבתיהם בהעצר 
השמים ולא יהיה מטר כי יחטאו לכ והתפללו אל המקום הזה והודו את 
שמכ מחטאתם ישובונ כי תענם ואתה תשמע השמימ וסלחת לחטאת 


עבדיכ ועמכ ישראל כי תורמ אל הדרכ הטובה אשר ילכו בה ונתתה 
מטר על ארצכ אשר נתתה לעמכ לנחלה רעב כי יהיה בארצ דבר כי 
יהיה שדפונ וירקונ ארבה וחסיל כי יהיה כי יצר לו אויביו בארצ שעריו כל 
נגע וכל מחלה כל תפלה כל תחנה אשר יהיה לכל האדם ולכל עמכ 
ישראל אשר ידעו איש נגעו ומכאבו ופרש כפיו אל הבית הזה ואתה 
תשמע מנ השמים מכונ שבתכ וסלחת ונתתה לאיש ככל דרכיו אשר 
תדע את לבבו כי אתה לבדכ ידעת את לבב בני האדם למענ ייראוכ 
ללכת בדרכיכ כל הימים אשר המ חיים על פני האדמה אשר נתתה 
לאבתינו וגם אל הנכרי אשר לא מעמכ ישראל הוא ובא מארצ רחוקה 
למענ שמכ הגדול וידכ החזקה וזרועכ הנטויה ובאו והתפללו אל הבית 
הזה ואתה תשמע מנ השמים ממכונ שבתכ ועשית ככל אשר יקרא 
אליכ הנכרי למענ ידעו כל עמי הארצ את שמכ וליראה אתכ כעמכ 
ישראל ולדעת כי שמכ נקרא על הבית הזה אשר בניתי כי יצא עמכ 
למלחמה על אויביו בדרכ אשר תשלחם והתפללו אליכ דרכ העיר 
הזאת אשר בחרת בה והבית אשר בניתי לשמכ ושמעת מנ השמים 
את תפלתם ואת תחנתם ועשית משפטם כי יחטאו לכ כי אינ אדמ 
אשר לא יחטא ואנפת במ ונתתמ לפני אויב ושבום שוביהם אל ארצ 
רחוקה או קרובה והשיבו אל לבבם בארצ אשר נשבו שמ ושבו והתחננו 
אליכ בארצ שבים לאמר חטאנו העוינו ורשענו ושבו אליכ בכל לבם 
ובכל נפשמ בארצ שבים אשר שבו אתם והתפללו דרכ ארצם אשר 
נתתה לאבותם והעיר אשר בחרת ולבית אשר בניתי לשמכ ושמעת 
מנ השמים ממכונ שבתכ את תפלתם ואת תחנתיהם ועשית משפטמ 
וסלחת לעמכ אשר חטאו לכ עתה אלהי יהיו נא עיניכ פתחות ואזניכ 
קשבות לתפלת המקומ הזה ועתה קומה יהוה אלהים לנוחכ אתה וארונ 
עזכ כהניכ יהוה אלהים ילבשו תשועה וחסידיכ ישמחו בטוב יהוה אלהימ 
אל תשב פני משיחיכ זכרה לחסדי דויד עבדכ וככלות שלמה להתפלל 
והאש ירדה מהשמים ותאכל העלה והזבחים וכבוד יהוה מלא את הבית 
ולא יכלו הכהנים לבוא אל בית יהוה כי מלא כבוד יהוה את בית יהוה 
וכל בני ישראל ראים ברדת האש וכבוד יהוה על הבית ויכרעו אפים 
ארצה על הרצפה וישתחוו והודות ליהוה כי טוב כי לעולמ חסדו והמלכ 
וכל העם זבחים זבח לפני יהוה ויזבח המלכ שלמה את זבח הבקר 
עשרים ושנים אלפ וצאנ מאה ועשרים אלפ ויחנכו את בית האלהים 
המלכ וכל העם והכהנים על משמרותם עמדים והלוים בכלי שיר יהוה 
אשר עשה דויד המלכ להדות ליהוה כי לעולם חסדו בהלל דויד בידם 
והכהנים מחצצרים מחצרים נגדם וכל ישראל עמדים ויקדש שלמה את 
תוכ החצר אשר לפני בית יהוה כי עשה שמ העלות ואת חלבי השלמים 
כי מזבח הנחשת אשר עשה שלמה לא יכול להכיל את העלה ואת 
המנחה ואת החלבים ויעש שלמה את החג בעת ההיא שבעת ימימ 
וכל ישראל עמו קהל גדול מאד מלבוא חמת עד נחל מצרים ויעשו 
ביום השמיני עצרת כי חנכת המזבח עשו שבעת ימימ והחג שבעת ימימ 
וביום עשרים ושלשה לחדש השביעי שלח את העמ לאהליהם שמחימ 
וטובי לב על הטובה אשר עשה יהוה לדויד ולשלמה ולישראל עמו 


ויכל שלמה את בית יהוה ואת בית המלכ ואת כל הבא על לב שלמה 
לעשות בבית יהוה ובביתו הצליח וירא יהוה אל שלמה בלילה ויאמר 
לו שמעתי את תפלתכ ובחרתי במקום הזה לי לבית זבח הנ אעצר 
השמים ולא יהיה מטר והנ אצוה על חגב לאכול הארצ ואמ אשלח 
דבר בעמי ויכנעו עמי אשר נקרא שמי עליהם ויתפללו ויבקשו פני וישבו 
מדרכיהם הרעים ואני אשמע מנ השמים ואסלח לחטאתם וארפא את 
ארצם עתה עיני יהיו פתחות ואזני קשבות לתפלת המקומ הזה ועתה 
בחרתי והקדשתי את הבית הזה להיות שמי שמ עד עולם והיו עיני ולבי 
שמ כל הימים ואתה אמ תלכ לפני כאשר הלכ דויד אביכ ולעשות 
ככל אשר צויתיכ וחקי ומשפטי תשמור והקימותי את כסא מלכותכ 
כאשר כרתי לדויד אביכ לאמר לא יכרת לכ איש מושל בישראל 
ואמ תשובונ אתם ועזבתם חקותי ומצותי אשר נתתי לפניכם והלכתמ 
ועבדתם אלהים אחרים והשתחויתם להמ ונתשתים מעל אדמתי אשר 
נתתי להם ואת הבית הזה אשר הקדשתי לשמי אשליכ מעל פני ואתננו 
למשל ולשנינה בכל העמים והבית הזה אשר היה עליונ לכל עבר עליו 
ישמ ואמר במה עשה יהוה ככה לארצ הזאת ולבית הזה ואמרו על 
אשר עזבו את יהוה אלהי אבתיהם אשר הוציאם מארצ מצרים ויחזיקו 
באלהים אחרים וישתחוו להמ ויעבדום על כנ הביא עליהםמ את כל 
הרעה הזאת ויהי מקצ עשרים שנה אשר בנה שלמה את בית יהוה ואת 
ביתו והערים אשר נתנ חורמ לשלמה בנה שלמה אתמ ויושב שמ את 
בני ישראל וילכ שלמה חמת צובה ויחזק עליה ויבנ את תדמר במדבר 
ואת כל ערי המסכנות אשר בנה בחמת ויבנ את בית חורונ העליונ ואת 
בית חורונ התחתונ ערי מצור חומות דלתים ובריח ואת בעלת ואת כל 
ערי המסכנות אשר היו לשלמה ואת כל ערי הרכב ואת ערי הפרשים 
ואת כל חשק שלמה אשר חשק לבנות בירושלם ובלבנונ ובכל ארצ 
ממשלתו כל העם הנותר מנ החתי והאמרי והפרזי והחוי והיבוסי אשר 
לא מישראל המה מנ בניהם אשר נותרו אחריהם בארצ אשר לא כלומ 
בני ישראל ויעלמ שלמה למס עד היום הזה ומנ בני ישראל אשר לא 
נתנ שלמה לעבדים למלאכתו כי המה אנשי מלחמה ושרי שלישיו ושרי 
רכבו ופרשיו ואלה שרי הנציבים הנצבים אשר למלכ שלמה חמשים 
ומאתים הרדים בעם ואת בת פרעה העלה שלמה מעיר דויד לבית אשר 
בנה לה כי אמר לא תשב אשה לי בבית דויד מלכ ישראל כי קדש 
המה אשר באה אליהם ארונ יהוה אז העלה שלמה עלות ליהוה על 
מזבח יהוה אשר בנה לפני האולם ובדבר יום ביום להעלות כמצות משה 
לשבתות ולחדשים ולמועדות שלוש פעמים בשנה בחג המצות ובחג 
השבעות ובחג הסכות ויעמד כמשפט דויד אביו את מחלקות הכהנים 
על עבדתם והלוים על משמרותם להלל ולשרת נגד הכהנים לדבר 
יום ביומו והשוערים במחלקותם לשער ושער כי כנ מצות דויד איש 
האלהים ולא סרו מצות המלכ על הכהנים והלוים לכל דבר ולאצרות 
ותכנ כל מלאכת שלמה עד היום מוסד בית יהוה ועד כלתו שלם בית 
יהוה אז הלכ שלמה לעציונ גבר ואל אילות על שפת הים בארצ אדום 
וישלח לו חורמ ביד עבדיו אוניות אניות ועבדים יודעי ים ויבאו עם עבדי 


שלמה אופירה ויקחו משמ ארבע מאות וחמשים ככר זהב ויביאו אל 
המלכ שלמה ומלכת שבא שמעה את שמע שלמה ותבוא לנסות את 
שלמה בחידות בירושלם בחיל כבד מאד וגמלים נשאים בשמים וזהב 
לרב ואבנ יקרה ותבוא אל שלמה ותדבר עמו את כל אשר היה עמ 
לבבה ויגד לה שלמה את כל דבריה ולא נעלמ דבר משלמה אשר לא 
הגיד לה ותרא מלכת שבא את חכמת שלמה והבית אשר בנה ומאכל 
שלחנו ומושב עבדיו ומעמד משרתיו ומלבושיהם ומשקיו ומלבושיהמ 
ועליתו אשר יעלה בית יהוה ולא היה עוד בה רוח ותאמר אל המלכ 
אמת הדבר אשר שמעתי בארצי על דבריכ ועל חכמתכ ולא האמנתי 
לדבריהם עד אשר באתי ותראינה עיני והנה לא הגד לי חצי מרבית 
חכמתכ יספת על השמועה אשר שמעתי אשרי אנשיכ ואשרי עבדיכ 
אלה העמדים לפניכ תמיד ושמעים את חכמתכ יהי יהוה אלהיכ ברוכ 
אשר חפצ בכ לתתכ על כסאו למלכ ליהוה אלהיכ באהבת אלהיכ 
את ישראל להעמידו לעולמם ויתנכ עליהמ למלכ לעשות משפט וצדקה 
ותתנ למלכ מאה ועשרים ככר זהב ובשמים לרב מאד ואבנ יקרה ולא 
היה כבשם ההוא אשר נתנה מלכת שבא למלכ שלמה וגם עבדי חירמ 
חורם ועבדי שלמה אשר הביאו זהב מאופיר הביאו עצי אלגומים ואבנ 
יקרה ויעש המלכ את עצי האלגומים מסלות לבית יהוה ולבית המלכ 
וכנרות ונבלים לשרים ולא נראו כהם לפנים בארצ יהודה והמלכ שלמה 
נתנ למלכת שבא את כל חפצה אשר שאלה מלבד אשר הביאה אל 
המלכ ותהפכ ותלכ לארצה היא ועבדיה ויהי משקל הזהב אשר בא 
לשלמה בשנה אחת שש מאות וששים ושש ככרי זהב לבד מאנשי 
התרים והסחרים מביאים וכל מלכי ערב ופחות הארצ מביאים זהב וכספ 
לשלמה ויעש המלכ שלמה מאתים צנה זהב שחוט שש מאות זהב 
שחוט יעלה על הצנה האחת ושלש מאות מגנים זהב שחוט שלש 
מאות זהב יעלה על המגנ האחת ויתנם המלכ בבית יער הלבנונ ויעש 
המלכ כסא שנ גדול ויצפהו זהב טהור ושש מעלות לכסא וכבש בזהב 
לכסא מאחזים וידות מזה ומזה על מקום השבת ושנים אריות עמדים 
אצל הידות ושנים עשר אריות עמדים שמ על שש המעלות מזה ומזה 
לא נעשה כנ לכל ממלכה וכל כלי משקה המלכ שלמה זהב וכל 
כלי בית יער הלבנונ זהב סגור אינ כספ נחשב בימי שלמה למאומה כי 
אניות למלכ הלכות תרשיש עמ עבדי חורם אחת לשלוש שנים תבואנה 
אניות תרשיש נשאות זהב וכספ שנהבים וקופים ותוכיים ויגדל המלכ 
שלמה מכל מלכי הארצ לעשר וחכמה וכל מלכי הארצ מבקשים את 
פני שלמה לשמע את חכמתו אשר נתנ האלהים בלבו והמ מביאים איש 
מנחתו כלי כספ וכלי זהב ושלמות נשק ובשמים סוסים ופרדים דבר שנה 
בשנה ויהי לשלמה ארבעת אלפים אריות סוסים ומרכבות ושנים עשר 
אלפ פרשים ויניחמ בערי הרכב ועם המלכ בירושלמ ויהי מושל בכל 
המלכים מנ הנהר ועד ארצ פלשתים ועד גבול מצרים ויתנ המלכ את 
הכספ בירושלם כאבנים ואת הארזים נתנ כשקמים אשר בשפלה לרב 
ומוציאים סוסים ממצרימ לשלמה ומכל הארצות ושאר דברי שלמה 
הראשנים והאחרונים הלא המ כתובים על דברי נתנ הנביא ועל נבואת 


אחיה השילוני ובחזות יעדי יעדו החזה על ירבעם בנ נבט וימלכ שלמה 
בירושלם על כל ישראל ארבעים שנה וישכב שלמה עם אבתיו ויקברהו 
בעיר דויד אביו וימלכ רחבעם בנו תחתיו וילכ רחבעמ שכמה כי שכמ 
באו כל ישראל להמליכ אתו ויהי כשמע ירבעם בנ נבט והוא במצרים 
אשר ברח מפני שלמה המלכ וישב ירבעם ממצרים וישלחו ויקראו לו 
ויבא ירבעם וכל ישראל וידברו אל רחבעם לאמר אביכ הקשה את עלנו 
ועתה הקל מעבדת אביכ הקשה ומעלו הכבד אשר נתנ עלינו ונעבדכ 
ויאמר אלהם עוד שלשת ימים ושובו אלי וילכ העם ויועצ המלכ רחבעמ 
את הזקנים] אשר היו עמדים לפני שלמה אביו בהיתו חי לאמר איכ 
אתמ נועצים להשיב לעמ הזה דבר וידברו אליו לאמר אמ תהיה לטוב 
להעם הזה ורציתם ודברת אלהם דברים טובים והיו לכ עבדים כל הימימ 
ויעזב את עצת הזקנים אשר יעצהו ויועצ את הילדים אשר גדלו אתו 
העמדים לפניו ויאמר אלהמ מה אתמ נועצים ונשיב דבר את העמ הזה 
אשר דברו אלי לאמר הקל מנ העל אשר נתנ אביכ עלינו וידברו אתו 
הילדים אשר גדלו אתו לאמר כה תאמר לעם אשר דברו אליכ לאמר 
אביכ הכביד את עלנו ואתה הקל מעלינו כה תאמר אלהם קטני עבה 
ממתני אבי ועתה אבי העמיס עליכם על כבד ואני אסיפ על עלכם אבי 
יסר אתכם בשוטים ואני בעקרבים ויבא ירבעם וכל העם אל רחבעמ 
ביום השלשי כאשר דבר המלכ לאמר שובו אלי ביום השלשי ויענם 
המלכ קשה ויעזב המלכ רחבעם את עצת הזקנים וידבר אלהם כעצת 
הילדים לאמר אכביד את עלכם ואני אסיפ עליו אבי יסר אתכם בשוטים 
ואני בעקרבים ולא שמע המלכ אל העם כי היתה נסבה מעמ האלהים 
למענ הקים יהוה את דברו אשר דבר ביד אחיהו השלוני אל ירבעם 
בנ נבט וכל ישראל כי לא שמע המלכ להם וישיבו העם] את המלכ 
לאמר מה לנו חלק בדויד ולא נחלה בבנ ישי איש לאהליכ ישראל 
עתה ראה ביתכ דויד וילכ כל ישראל לאהליו ובני ישראל הישבים בערי 
יהודה וימלכ עליהמ רחבעם וישלח המלכ רחבעמ את הדרמ אשר על 
המס וירגמו בו בני ישראל אבנ וימת והמלכ רחבעמ התאמצ לעלות 
במרכבה לנוס ירושלם ויפשעו ישראל בבית דויד עד היום הזה ויבא 
רחבעם ירושלם ויקהל את בית יהודה ובנימנ מאה ושמונים אלפ בחור 
עשה מלחמה להלחם עמ ישראל להשיב את הממלכה לרחבעמ ויהי 
דבר יהוה אל שמעיהו איש האלהים לאמר אמר אל רחבעם בנ שלמה 
מלכ יהודה ואל כל ישראל ביהודה ובנימנ לאמר כה אמר יהוה לא 
תעלו ולא תלחמו עמ אחיכם שובו איש לביתו כי מאתי נהיה הדבר הזה 
וישמעו את דברי יהוה וישבו מלכת אל ירבעמ וישב רחבעם בירושלמ 
ויבנ ערים למצור ביהודה ויבנ את בית לחמם ואת עיטם ואת תקוע ואת 
בית צור ואת שוכו ואת עדלם ואת גת ואת מרשה ואת זיפ ואת אדורים 
ואת לכיש ואת עזקה ואת צרעה ואת אילונ ואת חברונ אשר ביהודה 
ובבנימנ ערי מצרות ויחזק את המצרות ויתנ בהם נגידים ואצרות מאכל 
ושמנ ויינ ובכל עיר ועיר צנות ורמחים ויחזקם להרבה מאד ויהי לו יהודה 
ובנימנ והכהנים והלוים אשר בכל ישראל התיצבו עליו מכל גבולם כי 
עזבו הלוים את מגרשיהם ואחזתם וילכו ליהודה ולירושלם כי הזניחם 


ירבעם ובניו מכהנ ליהוה ויעמד לו כהנים לבמות ולשעירים ולעגלים 
אשר עשה ואחריהם מכל שבטי ישראל הנתנים את לבבם לבקש את 
יהוה אלהי ישראל באו ירושלם לזבוח ליהוה אלהי אבותיהם ויחזקו את 
מלכות יהודה ויאמצו את רחבעמ בנ שלמה לשנים שלוש כי הלכו 
בדרכ דויד ושלמה לשנים שלוש ויקח לו רחבעם אשה את מחלת בנ 
בת ירימות בנ דויד אביהיל בת אליאב בנ ישי ותלד לו בנים את יעוש 
ואת שמריה ואת זהמ ואחריה לקח את מעכה בת אבשלום ותלד לו 
את אביה ואת עתי ואת זיזא ואת שלמית ויאהב רחבעם את מעכה 
בת אבשלום מכל נשיו ופילגשיו כי נשים שמונה עשרה נשא ופילגשים 
ששים ויולד עשרים ושמונה בנים וששים בנות ויעמד לראש רחבעם 
את אביה בנ מעכה לנגיד באחיו כי להמליכו ובנ ויפרצ מכל בניו לכל 
ארצות יהודה ובנימנ לכל ערי המצרות ויתנ להם המזונ לרב וישאל 
המונ נשים ויהי כהכינ מלכות רחבעם וכחזקתו עזב את תורת יהוה וכל 
ישראל עמו ויהי בשנה החמישית למלכ רחבעם עלה שישק מלכ מצרים 
על ירושלם כי מעלו ביהוה באלפ ומאתים רכב ובששים אלפ פרשים 
ואינ מספר לעם אשר באו עמו ממצרים לובים סכיים וכושים וילכד את 
ערי המצרות אשר ליהודה ויבא עד ירושלם ושמעיה הנביא בא אל 
רחבעם ושרי יהודה אשר נאספו אל ירושלם מפני שישק ויאמר להמ כה 
אמר יהוה אתמ עזבתמ אתי ואפ אני עזבתי אתכמ ביד שישק ויכנעו שרי 
ישראל והמלכ ויאמרו צדיק יהוה ובראות יהוה כי נכנעו היה דבר יהוה 
אל שמעיה לאמר נכנעו לא אשחיתם ונתתי להם כמעט לפליטה ולא 
תתכ חמתי בירושלם ביד שישק כי יהיו לו לעבדים וידעו עבודתי ועבודת 
ממלכות הארצות ויעל שישק מלכ מצרים על ירושלם ויקח את אצרות 
בית יהוה ואת אצרות בית המלכ את הכל לקח ויקח את מגני הזהב 
אשר עשה שלמה ויעש המלכ רחבעם תחתיהם מגני נחשת והפקיד 
על יד שרי הרצימ השמרים פתח בית המלכ ויהי מדי בוא המלכ בית 
יהוה באו הרצים ונשאום והשבום אל תא הרצים ובהכנעו שב ממנו אפ 
יהוה ולא להשחית לכלה וגם ביהודה היה דברים טובים ויתחזק המלכ 
רחבעם בירושלם וימלכ כי בנ ארבעים ואחת שנה רחבעם במלכו ושבע 
עשרה שנה מלכ בירושלם העיר אשר בחר יהוה לשום את שמו שמ 
מכל שבטי ישראל ושמ אמו נעמה העמנית ויעש הרע כי לא הכינ לבו 
לדרוש את יהוה ודברי רחבעם הראשנים והאחרונים הלא המ כתובים 
בדברי שמעיה הנביא ועדו החזה להתיחש ומלחמות רחבעם וירבעם כל 
הימים וישכב רחבעם עם אבתיו ויקבר בעיר דויד וימלכ אביה בנו תחתיו 
בשנת שמונה עשרה למלכ ירבעמ וימלכ אביה על יהודה שלוש שנים 
מלכ בירושלם ושמ אמו מיכיהו בת אוריאל מנ גבעה ומלחמה היתה 
בינ אביה ובינ ירבעם ויאסר אביה את המלחמה בחיל גבורי מלחמה 
ארבע מאות אלפ איש בחור וירבעמ ערכ עמו מלחמה בשמונה מאות 
אלפ איש בחור גבור חיל ויקם אביה מעל להר צמרים אשר בהר אפרים 
ויאמר שמעוני ירבעם וכל ישראל הלא לכמ לדעת כי יהוה אלהי ישראל 
נתנ ממלכה לדויד על ישראל לעולם לו ולבניו ברית מלח ויקם ירבעמ 
בנ נבט עבד שלמה בנ דויד וימרד על אדניו ויקבצו עליו אנשים רקים 


בני בליעל ויתאמצו על רחבעם בנ שלמה ורחבעם היה נער ורכ לבב 
ולא התחזק לפניהם ועתה אתמ אמרים להתחזק לפני ממלכת יהוה 
ביד בני דויד ואתמ המונ רב ועמכם עגלי זהב אשר עשה לכמ ירבעמ 
לאלהים הלא הדחתמ את כהני יהוה את בני אהרנ והלוים ותעשו לכמ 
כהנים כעמי הארצות כל הבא למלא ידו בפר בנ בקר ואילמ שבעה 
והיה כהנ ללא אלהים ואנחנו יהוה אלהינו ולא עזבנהו וכהנים משרתים 
ליהוה בני אהרנ והלוים במלאכת ומקטרים ליהוה עלות בבקר בבקר 
ובערב בערב וקטרת סמים ומערכת לחמ על השלחנ הטהור ומנורת 
הזהב ונרתיה לבער בערב בערב כי שמרים אנחנו את משמרת יהוה 
אלהינו ואתם עזבתמ אתו והנה עמנו בראש האלהים וכהניו וחצצרות 
התרועה להריע עליכם בני ישראל אל תלחמו עם יהוה אלהי אבתיכם 
כי לא תצליחו וירבעם הסב את המארב לבוא מאחריהם ויהיו לפני 
יהודה והמארב מאחריהמ ויפנו יהודה והנה להם המלחמה פנים ואחור 
ויצעקו ליהוה והכהנים מחצצרים מחצרים בחצצרות ויריעו איש יהודה 
ויהי בהריע איש יהודה והאלהים נגפ את ירבעם וכל ישראל לפני אביה 
ויהודה וינוסו בני ישראל מפני יהודה ויתנם אלהים בידם ויכו בהם אביה 
ועמו מכה רבה ויפלו חללים מישראל חמש מאות אלפ איש בחור 
ויכנעו בני ישראל בעת ההיא ויאמצו בני יהודה כי נשענו על יהוה אלהי 
אבותיהם וירדפ אביה אחרי ירבעם וילכד ממנו ערים את בית אל ואת 
בנותיה ואת ישנה ואת בנותיה ואת עפרונ עפרינ ובנתיה ולא עצר כח 
ירבעם עוד בימי אביהו ויגפהו יהוה וימת ויתחזק אביהו וישא לו נשים 
ארבע עשרה ויולד עשרים ושנים בנים ושש עשרה בנות ויתר דברי 
אביה ודרכיו ודבריו כתובים במדרש הנביא עדו וישכב אביה עמ אבתיו 
ויקברו אתו בעיר דויד וימלכ אסא בנו תחתיו בימיו שקטה הארצ עשר 
שנים ויעש אסא הטוב והישר בעיני יהוה אלהיו ויסר את מזבחות הנכר 
והבמות וישבר את המצבות ויגדע את האשרים ויאמר ליהודה לדרוש 
את יהוה אלהי אבותיהם ולעשות התורה והמצוה ויסר מכל ערי יהודה 
את הבמות ואת החמנים ותשקט הממלכה לפניו ויבנ ערי מצורה ביהודה 
כי שקטה הארצ ואינ עמו מלחמה בשנים האלה כי הניח יהוה לו ויאמר 
ליהודה נבנה את הערים האלה ונסב חומה ומגדלים דלתים ובריחים 
עודנו הארצ לפנינו כי דרשנו את יהוה אלהינו דרשנו וינח לנו מסביב 
ויבנו ויצליחו ויהי לאסא חיל נשא צנה ורמח מיהודה שלש מאות אלפ 
ומבנימנ נשאי מגנ ודרכי קשת מאתים ושמונים אלפ כל אלה גבורי חיל 
ויצא אליהם זרח הכושי בחיל אלפ אלפים ומרכבות שלש מאות ויבא עד 
מרשה ויצא אסא לפניו ויערכו מלחמה בגיא צפתה למרשה ויקרא אסא 
אל יהוה אלהיו ויאמר יהוה אינ עמכ לעזור בינ רב לאינ כח עזרנו יהוה 
אלהינו כי עליכ נשענו ובשמכ באנו על ההמונ הזה יהוה אלהינו אתה 
אל יעצר עמכ אנוש ויגפ יהוה את הכושים לפני אסא ולפני יהודה וינסו 
הכושים וירדפם אסא והעם אשר עמו עד לגרר ויפל מכושים לאינ להמ 
מחיה כי נשברו לפני יהוה ולפני מחנהו וישאו שלל הרבה מאד ויכו את 
כל הערים סביבות גרר כי היה פחד יהוה עליהם ויבזו את כל הערים כי 
בזה רבה היתה בהם וגם אהלי מקנה הכו וישבו צאנ לרב וגמלים וישבו 


ירושלם ועזריהו בנ עודד היתה עליו רוח אלהים ויצא לפני אסא ויאמר לו 
שמעוני אסא וכל יהודה ובנימנ יהוה עמכם בהיותכם עמו ואמ תדרשהו 
ימצא לכם ואם תעזבהו יעזב אתכם וימים רבים לישראל ללא אלהי 
אמת וללא כהנ מורה וללא תורה וישב בצר לו על יהוה אלהי ישראל 
ויבקשהו וימצא להם ובעתים ההם אינ שלום ליוצא ולבא כי מהומת 
רבות על כל יושבי הארצות וכתתו גוי בגוי ועיר בעיר כי אלהים המממ 
בכל צרה ואתם חזקו ואל ירפו ידיכם כי יש שכר לפעלתכם וכשמע 
אסא הדברים האלה והנבואה עדד הנביא התחזק ויעבר השקוצים מכל 
ארצ יהודה ובנימנ ומנ הערים אשר לכד מהר אפרים ויחדש את מזבח 
יהוה אשר לפני אולמ יהוה ויקבצ את כל יהודה ובנימנ והגרים עמהמ 
מאפרים ומנשה ומשמעונ כי נפלו עליו מישראל לרב בראתם כי יהוה 
אלהיו עמו ויקבצו ירושלם בחדש השלישי לשנת חמש עשרה למלכות 
אסא ויזבחו ליהוה ביום ההוא מנ השלל הביאו בקר שבע מאות וצאנ 
שבעת אלפים ויבאו בברית לדרוש את יהוה אלהי אבותיהם בכל לבבמ 
ובכל נפשם וכל אשר לא ידרש ליהוה אלהי ישראל יומת למנ קטנ ועד 
גדול למאיש ועד אשה וישבעו ליהוה בקול גדול ובתרועה ובחצצרות 
ובשופרות וישמחו כל יהודה על השבועה כי בכל לבבם נשבעו ובכל 
רצונם בקשהו וימצא לרם וינח יהוה להם מסביב וגם] מעכה אמ אסא 
המלכ הסירה מגבירה אשר עשתה לאשרה מפלצת ויכרת אסא את 
מפלצתה וידק וישרפ בנחל קדרונ והבמות לא סרו מישראל רק לבב 
אסא היה שלם כל ימיו ויבא את קדשי אביו וקדשיו בית האלהים כספ 
וזהב וכלים ומלחמה לא היתה עד שנת שלשים וחמש למלכות אסא 
בשנת שלשים ושש למלכות אסא עלה בעשא מלכ ישראל על יהודה 
ויבנ את הרמה לבלתי תת יוצא ובא לאסא מלכ יהודה ויצא אסא כספ 
וזהב מאצרות בית יהוה ובית המלכ וישלח אל בנ הדד מלכ ארם היושב 
בדרמשק לאמר ברית ביני ובינכ ובינ אבי ובינ אביכ הנה שלחתי לכ 
כספ וזהב לכ הפר בריתכ את בעשא מלכ ישראל ויעלה מעלי וישמע 
בנ הדד אל המלכ אסא וישלח את שרי החילים אשר לו אל ערי ישראל 
ויכו את עיונ ואת דנ ואת אבל מים ואת כל מסכנות ערי נפתלי ויהי כשמע 
בעשא ויחדל מבנות את הרמה וישבת את מלאכתו ואסא המלכ לקח 
את כל יהודה וישאו את אבני הרמה ואת עציה אשר בנה בעשא ויבנ 
בהם את גבע ואת המצפה ובעת ההיא בא חנני הראה אל אסא מלכ 
יהודה ויאמר אליו בהשענכ על מלכ ארם ולא נשענת על יהוה אלהיכ 
על כנ נמלט חיל מלכ ארמ מידכ הלא הכושים והלובים היו לחיל לרב 
לרכב ולפרשים להרבה מאד ובהשענכ על יהוה נתנמ בידכ כי יהוה עיניו 
משטטות בכל הארצ להתחזק עמ לבבמ שלם אליו נסכלת על זאת 
כי מעתה יש עמכ מלחמות ויכעס אסא אל הראה ויתנהו בית המהפכת 
כי בזעפ עמו על זאת וירצצ אסא מנ העמ בעת ההיא והנה דברי אסא 
הראשונים והאחרונים הנמ כתובים על ספר המלכים ליהודה וישראל 
ויחלא אסא בשנת שלושים ותשע למלכותו ברגליו עד למעלה חליו 
וגם בחליו לא דרש את יהוה כי ברפאים וישכב אסא עמ אבתיו וימת 
בשנת ארבעים ואחת למלכו ויקברהו בקברתיו אשר כרה לו בעיר דויד 


וישכיבהו במשכב אשר מלא בשמים וזנים מרקחים במרקחת מעשה 
וישרפו לו שרפה גדולה עד למאד ויםלכ יהושפט בנו תחתיו ויתחזק על 
ישראל ויתנ חיל בכל ערי יהודה הבצרות ויתנ נציבים בארצ יהודה ובערי 
אפרים אשר לכד אסא אביו ויהי יהוה עמ יהושפט כי הלכ בדרכי דויד 
אביו הראשנים ולא דרש לבעלים כי לאלהי אביו דרש ובמצותיו הלכ 
ולא כמעשה ישראל ויכנ יהוה את הממלכה בידו ויתנו כל יהודה מנחה 
ליהושפט ויהי לו עשר וכבוד לרב ויגבה לבו בדרכי יהוה ועוד הסיר את 
הבמות ואת האשרים מיהודה ובשנת שלוש למלכו שלח לשריו לבנ 
חיל ולעבדיה ולזכריה ולנתנאל ולמיכיהו ללמד בערי יהודה ועמהמ 
הלוים שמעיהו ונתניהו וזבדיהו ועשהאל ושמרימות ושמירמות ויהונתנ 
ואדניהו וטוביהו וטוב אדוניה הלוים ועמהם אלישמע ויהורם הכהנים 
וילמדו ביהודה ועמהמ ספר תורת יהוה ויסבו בכל ערי יהודה וילמדו 
בעם ויהי פחד יהוה על כל ממלכות הארצות אשר סביבות יהודה ולא 
נלחמו עם יהושפט ומנ פלשתים מביאים ליהושפט מנחה וכספ משא 
גמ הערביאים מביאים לו צאנ אילים שבעת אלפים ושבע מאות ותישים 
שבעת אלפים ושבע מאות ויהי יהושפט הלכ וגדל עד למעלה ויבנ 
ביהודה בירניות וערי מסכנות ומלאכה רבה היה לו בערי יהודה ואנשי 
מלחמה גבורי חיל בירושלם ואלה פקדתם לבית אבותיהם ליהודה שרי 
אלפים עדנה השר ועמו גבורי חיל שלש מאות אלפ ועל ידו יהוחננ 
השר ועמו מאתים ושמונים אלפ ועל ידו עמסיה בנ זכרי המתנדב ליהוה 
ועמו מאתים אלפ גבור חיל ומנ בנימנ גבור חיל אלידע ועמו נשקי קשת 
ומגנ מאתים אלפ ועל ידו יהוזבד ועמו מאה ושמונים אלפ חלוצי צבא 
אלה המשרתים את המלכ מלבד אשר נתנ המלכ בערי המבצר בכל 
יהודה ויהי ליהושפט עשר וכבוד לרב ויתחתנ לאחאב וירד לקצ שנים 
אל אחאב לשמרונ ויזבח לו אחאב צאנ ובקר לרב ולעם אשר עמו 
ויסיתהו לעלות אל רמות גלעד ויאמר אחאב מלכ ישראל אל יהושפט 
מלכ יהודה התלכ עמי רמת גלעד ויאמר לו כמוני כמוכ וכעמכ עמי ועמכ 
במלחמה ויאמר יהושפט אל מלכ ישראל דרש נא כיום את דבר יהוה 
ויקבצ מלכ ישראל את הנבאים ארבע מאות איש ויאמר אלהם הנלכ אל 
רמת גלעד למלחמה אמ אחדל ויאמרו עלה ויתנ האלהים ביד המלכ 
ויאמר יהושפט האינ פה נביא ליהוה עוד ונדרשה מאתו ויאמר מלכ 
ישראל אל יהושפט עוד איש אחד לדרוש את יהוה מאתו ואני שנאתיהו 
כי איננו מתנבא עלי לטובה כי כל ימיו לרעה הוא מיכיהו בנ ימלא ויאמר 
יהושפט אל יאמר המלכ כנ ויקרא מלכ ישראל אל סריס אחד ויאמר 
מהר מיכהו מיכיהו בנ ימלא ומלכ ישראל ויהושפט מלכ יהודה יושבים 
איש על כסאו מלבשים בגדים וישבים בגרנ פתח שער שמרונ וכל 
הנביאים מתנבאים לפניהם ויעש לו צדקיהו בנ כנענה קרני ברזל ויאמר 
כה אמר יהוה באלה תנגח את ארמ עד כלותם וכל הנבאים נבאים כנ 
לאמר עלה רמת גלעד והצלח ונתנ יהוה ביד המלכ והמלאכ אשר הלכ 
לקרא למיכיהו דבר אליו לאמר הנה דברי הנבאים פה אחד טוב אל 
המלכ ויהי נא דברכ כאחד מהם ודברת טוב ויאמר מיכיהו חי יהוה כי את 
אשר יאמר אלהי אתו אדבר ויבא אל המלכ ויאמר המלכ אליו מיכה 


הנלכ אל רמת גלעד למלחמה אמ אחדל ויאמר עלו והצליחו וינתנו 
בידכם ויאמר אליו המלכ עד כמה פעמים אני משביעכ אשר לא תדבר 
אלי רק אמת בשמ יהוה ויאמר ראיתי את כל ישראל נפוצים על ההרים 
כצאנ אשר אינ להנ רעה ויאמר יהוה לא אדנים לאלה ישובו איש לביתו 
בשלום ויאמר מלכ ישראל אל יהושפט הלא אמרתי אליכ לא יתנבא 
עלי טוב כי אמ לרע ויאמר לכנ שמעו דבר יהוה ראיתי את יהוה יושב על 
כסאו וכל צבא השמים עמדים על ימינו ושמאלו ויאמר יהוה מי יפתה את 
אחאב מלכ ישראל ויעל ויפל ברמות גלעד ויאמר זה אמר ככה וזה אמר 
ככה ויצא הרוח ויעמד לפני יהוה ויאמר אני אפתנו ויאמר יהוה אליו במה 
ויאמר אצא והייתי לרוח שקר בפי כל נביאיו ויאמר תפתה וגם תוכל צא 
ועשה כנ ועתה הנה נתנ יהוה רוח שקר בפי נביאיכ אלה ויהוה דבר עליכ 
רעה ויגש צדקיהו בנ כנענה ויכ את מיכיהו על הלחי ויאמר אי זה הדרכ 
עבר רוח יהוה מאתי לדבר אתכ ויאמר מיכיהו הנכ ראה ביום ההוא אשר 
תבוא חדר בחדר להחבא ויאמר מלכ ישראל קחו את מיכיהו והשיבהו 
אל אמונ שר העיר ואל יואש בנ המלכ ואמרתם כה אמר המלכ שימו זה 
בית הכלא והאכלהו לחם לחצ ומים לחצ עד שובי בשלום ויאמר מיכיהו 
אם שוב תשוב בשלום לא דבר יהוה בי ויאמר שמעו עמים כלם ויעל 
מלכ ישראל ויהושפט מלכ יהודה אל רמת גלעד ויאמר מלכ ישראל 
אל יהושפט התחפש ובוא במלחמה ואתה לבש בגדיכ ויתחפש מלכ 
ישראל ויבאו במלחמה ומלכ ארמ צוה את שרי הרכב אשר לו לאמר 
לא תלחמו את הקטנ את הגדול כי אמ את מלכ ישראל לבדו ויהי 
כראות שרי הרכב את יהושפט והמה אמרו מלכ ישראל הוא ויסבו עליו 
להלחם ויזעק יהושפט ויהוה עזרו ויסיתם אלהים ממנו ויהי כראות שרי 
הרכב כי לא היה מלכ ישראל וישבו מאחריו ואיש משכ בקשת לתמו 
ויכ את מלכ ישראל בינ הדבקים ובינ השרינ ויאמר לרכב הפכ ידיכ 
ידכ והוצאתני מנ המחנה כי החליתי ותעל המלחמה ביום ההוא ומלכ 
ישראל היה מעמיד במרכבה נכח ארמ עד הערב וימת לעת בוא השמש 
וישב יהושפט מלכ יהודה אל ביתו בשלום לירושלם ויצא אל פניו יהוא 
בנ חנני החזה ויאמר אל המלכ יהושפט הלרשע לעזר ולשנאי יהוה 
תאהב ובזאת עליכ קצפ מלפני יהוה אבל דברים טובים נמצאו עמכ כי 
בערת האשרות מנ הארצ והכינות לבבכ לדרש האלהים וישב יהושפט 
בירושלם וישב ויצא בעם מבאר שבע עד הר אפרים וישיבם אל יהוה 
אלהי אבותיהם ויעמד שפטים בארצ בכל ערי יהודה הבצרות לעיר ועיר 
ויאמר אל השפטים ראו מה אתמ עשים כי לא לאדם תשפטו כי ליהוה 
ועמכם בדבר משפט ועתה יהי פחד יהוה עליכם שמרו ועשו כי אינ עם 
יהוה אלהינו עולה ומשא פנים ומקח שחד וגם בירושלם העמיד יהושפט 
מנ הלוים והכהנים ומראשי האבות לישראל למשפט יהוה ולריב וישבו 
ירושלם ויצו עליהם לאמר כה תעשונ ביראת יהוה באמונה ובלבב שלמ 
וכל ריב אשר יבוא עליכם מאחיכם הישבים בעריהם בינ דמ לדם בינ 
תורה למצוה לחקים ולמשפטים והזהרתמ אתמ ולא יאשמו ליהוה והיה 
קצפ עליכם ועל אחיכם כה תעשונ ולא תאשמו והנה אמריהו כהנ הראש 
עליכם לכל דבר יהוה וזבדיהו בנ ישמעאל הנגיד לבית יהודה לכל דבר 


המלכ ושטרים הלוים לפניכם חזקו ועשו ויהי יהוה עם הטוב ויהי אחריכנ 
באו בני מואב ובני עמונ ועמהמ מהעמונים על יהושפט למלחמה ויבאו 
ויגידו ליהושפט לאמר בא עליכ המונ רב מעבר לים מארם והנם בחצצונ 
תמר היא עינ גדי וירא ויתנ יהושפט את פניו לדרוש ליהוה ויקרא צום 
על כל יהודה ויקבצו יהודה לבקש מיהוה גמ מכל ערי יהודה באו לבקש 
את יהוה ויעמד יהושפט בקהל יהודה וירושלם בבית יהוה לפני החצר 
החדשה ויאמר יהוה אלהי אבתינו הלא אתה הוא אלהים בשמים ואתה 
מושל בכל ממלכות הגוים ובידכ כח וגבורה ואינ עמכ להתיצב הלא 
אתה אלהינו הורשת את ישבי הארצ הזאת מלפני עמכ ישראל ותתנה 
לזרע אברהם אהבכ לעולם וישבו בה ויבנו לכ בה מקדש לשמכ לאמר 
אמ תבוא עלינו רעה חרב שפוט ודבר ורעב נעמדה לפני הבית הזה 
ולפניכ כי שמכ בבית הזה ונזעק אליכ מצרתנו ותשמע ותושיע ועתה 
הנה בני עמונ ומואב והר שעיר אשר לא נתתה לישראל לבוא בהמ 
בבאמ מארצ מצרים כי סרו מעליהם ולא השמידום והנה המ גמלים 
עלינו לבוא לגרשנו מירשתכ אשר הורשתנו אלהינו הלא תשפט במ כי 
אינ בנו כח לפני ההמונ הרב הזה הבא עלינו ואנחנו לא נדע מה נעשה כי 
עליכ עינינו וכל יהודה עמדים לפני יהוה גמ טפם נשיהם ובניהם ויחזיאל 
בנ זכריהו בנ בניה בנ יעיאל בנ מתניה הלוי מנ בני אספ היתה עליו 
רוח יהוה בתוכ הקהל ויאמר הקשיבו כל יהודה וישבי ירושלם והמלכ 
יהושפט כה אמר יהוה לכמ אתמ אל תיראו ואל תחתו מפני ההמונ 
הרב הזה כי לא לכמ המלחמה כי לאלהים מחר רדו עליהם הנם עלים 
במעלה הציצ ומצאתמ אתמ בסופ הנחל פני מדבר ירואל לא לכמ 
להלחמ בזאת התיצבו עמדו וראו את ישועת יהוה עמכם יהודה וירושלם 
אל תיראו ואל תחתו מחר צאו לפניהם ויהוה עמכם ויקד יהושפט אפים 
ארצה וכל יהודה וישבי ירושלם נפלו לפני יהוה להשתחות ליהוה ויקמו 
הלוים מנ בני הקהתים ומנ בני הקרחים להלל ליהוה אלהי ישראל בקול 
גדול למעלה וישכימו בבקר ויצאו למדבר תקוע ובצאתם עמד יהושפט 
ויאמר שמעוני יהודה וישבי ירושלם האמינו ביהוה אלהיכם ותאמנו האמינו 
בנביאיו והצליחו ויועצ אל העם ויעמד משררים ליהוה ומהללים להדרת 
קדש בצאת לפני החלוצ ואמרים הודו ליהוה כי לעולם חסדו ובעת 
החלו ברנה ותהלה נתנ יהוה מארבים על בני עמונ מואב והר שעיר 
הבאים ליהודה וינגפו ויעמדו בני עמונ ומואב על ישבי הר שעיר להחרים 
ולהשמיד וככלותמ ביושבי שעיר עזרו איש ברעהו למשחית ויהודה בא 
על המצפה למדבר ויפנו אל ההמונ והנם פגרים נפלים ארצה ואינ פליטה 
ויבא יהושפט ועמו לבז את שללם וימצאו בהם לרב ורכוש ופגרים וכלי 
חמדות וינצלו להם לאינ משא ויהיו ימים שלושה בזזים את השלל כי 
רב הוא וביום הרבעי נקהלו לעמק ברכה כי שם ברכו את יהוה על כנ 
קראו את שמ המקום ההוא עמק ברכה עד היום וישבו כל איש יהודה 
וירושלם ויהושפט בראשם לשוב אל ירושלם בשמחה כי שמחם יהוה 
מאויביהם ויבאו ירושלם בנבלים ובכנרות ובחצצרות אל בית יהוה ויהי 
פחד אלהים על כל ממלכות הארצות בשמעם כי נלחם יהוה עמ אויבי 
ישראל ותשקט מלכות יהושפט וינח לו אלהיו מסביב וימלכ יהושפט על 


יהודה בנ שלשים וחמש שנה במלכו ועשרים וחמש שנה מלכ בירושלמ 
ושמ אמו עזובה בת שלחי וילכ בדרכ אביו אסא ולא סר ממנה לעשות 
הישר בעיני יהוה אכ הבמות לא סרו ועוד העם לא הכינו לבבם לאלהי 
אבתיהם ויתר דברי יהושפט הראשנים והאחרנים הנמ כתובים בדברי 
יהוא בנ חנני אשר העלה על ספר מלכי ישראל ואחריכנ אתחבר יהושפט 
מלכ יהודה עם אחזיה מלכ ישראל הוא הרשיע לעשות ויחברהו עמו 
לעשות אניות ללכת תרשיש ויעשו אניות בעציונ גבר ויתנבא אליעזר 
בנ דדוהו ממרשה על יהושפט לאמר כהתחברכ עמ אחזיהו פרצ יהוה 
את מעשיכ וישברו אניות ולא עצרו ללכת אל תרשיש וישכב יהושפט 
עמ אבתיו ויקבר עם אבתיו בעיר דויד ויםלכ יהורם בנו תחתיו ולו אחים 
בני יהושפט עזריה ויחיאל וזכריהו ועזריהו ומיכאל ושפטיהו כל אלה 
בני יהושפט מלכ ישראל ויתנ להמ אביהם מתנות רבות לכספ ולזהב 
ולמגדנות עמ ערי מצרות ביהודה ואת הממלכה נתנ ליהורם כי הוא 
הבכור ויקם יהורם על ממלכת אביו ויתחזק ויהרג את כל אחיו בחרב 
וגם משרי ישראל בנ שלשים ושתים שנה יהורם במלכו ושמונה שנים 
מלכ בירושלם וילכ בדרכ מלכי ישראל כאשר עשו בית אחאב כי בת 
אחאב היתה לו אשה ויעש הרע בעיני יהוה ולא אבה יהוה להשחית את 
בית דויד למענ הברית אשר כרת לדויד וכאשר אמר לתת לו ניר ולבניו 
כל הימים בימיו פשע אדום מתחת יד יהודה וימליכו עליהם מלכ ויעבר 
יהורמ עם שריו וכל הרכב עמו ויהי קם לילה ויכ את אדום הסובב אליו 
ואת שרי הרכב ויפשע אדום מתחת יד יהודה עד היום הזה אז תפשע 
לבנה בעת ההיא מתחת ידו כי עזב את יהוה אלהי אבתיו גם הוא עשה 
במות בהרי יהודה ויזנ את ישבי ירושלם וידח את יהודה ויבא אליו מכתב 
מאליהו הנביא לאמר כה אמר יהוה אלהי דויד אביכ תחת אשר לא 
הלכת בדרכי יהושפט אביכ ובדרכי אסא מלכ יהודה ותלכ בדרכ מלכי 
ישראל ותזנה את יהודה ואת ישבי ירושלם כהזנות בית אחאב וגם את 
אחיכ בית אביכ הטובים ממכ הרגת הנה יהוה נגפ מגפה גדולה בעמכ 
ובבניכ ובנשיכ ובכל רכושכ ואתה בחליים רבים במחלה מעיכ עד יצאו 
מעיכ מנ החלי ימים על ימים ויער יהוה על יהורם את רוח הפלשתים 
והערבים אשר על יד כושים ויעלו ביהודה ויבקעוה וישבו את כל הרכוש 
הנמצא לבית המלכ וגם בניו ונשיו ולא נשאר לו בנ כי אמ יהואחז קטנ 
בניו ואחרי כל זאת נגפו יהוה במעיו לחלי לאינ מרפא ויהי לימים מימים 
וכעת צאת הקצ לימים שנים יצאו מעיו עם חליו וימת בתחלאים רעימ 
ולא עשו לו עמו שרפה כשרפת אבתיו בנ שלשים ושתים היה במלכו 
ושמונה שנים מלכ בירושלם וילכ בלא חמדה ויקברהו בעיר דויד ולא 
בקברות המלכים וימליכו יושבי ירושלם את אחזיהו בנו הקטנ תחתיו כי 
כל הראשנים הרג הגדוד הבא בערבים למחנה וימלכ אחזיהו בנ יהורמ 
מלכ יהודה בנ ארבעים ושתים שנה אחזיהו במלכו ושנה אחת מלכ 
בירושלם ושם אמו עתליהו בת עמרי גמ הוא הלכ בדרכי בית אחאב כי 
אמו היתה יועצתו להרשיע ויעש הרע בעיני יהוה כבית אחאב כי המה היו 
לו יועצים אחרי מות אביו למשחית לו גם בעצתמ הלכ וילכ את יהורם 
בנ אחאב מלכ ישראל למלחמה על חזאל מלכ ארמ ברמות גלעד 


ויכו הרמים את יורם וישב להתרפא ביזרעאל כי המכים אשר הכהו 
ברמה בהלחמו את חזהאל מלכ ארמ ועזריהו בנ יהורם מלכ יהודה 
ירד לראות את יהורם בנ אחאב ביזרעאל כי חלה הוא ומאלהים היתה 
תבוסת אחזיהו לבוא אל יורם ובבאו יצא עם יהורם אל יהוא בנ נמשי 
אשר משחו יהוה להכרית את בית אחאב ויהי כהשפט יהוא עמ בית 
אחאב וימצא את שרי יהודה ובני אחי אחזיהו משרתים לאחזיהו ויהרגם 
ויבקש את אחזיהו וילכדהו והוא מתחבא בשמרונ ויבאהו אל יהוא וימתהו 
ויקברהו כי אמרו בנ יהושפט הוא אשר דרש את יהוה בכל לבבו ואינ 
לבית אחזיהו לעצר כח לממלכה ועתליהו אמ אחזיהו ראתה כי מת 
בנה ותקם ותדבר את כל זרע הממלכה לבית יהודה ותקח יהושבעת 
בת המלכ את יואש בנ אחזיהו ותגנב אתו מתוכ בני המלכ המומתים 
ותתנ אתו ואת מינקתו בחדר המטות ותסתירהו יהושבעת בת המלכ 
יהורם אשת יהוידע הכהנ כי היא היתה אחות אחזיהו מפני עתליהו ולא 
המיתתהו ויהי אתם בבית האלהים מתחבא שש שנים ועתליה מלכת 
על הארצ ובשנה השבעית התחזק יהוידע ויקח את שרי המאות לעזריהו 
בנ ירחם ולישמעאל בנ יהוחננ ולעזריהו בנ עובד ואת מעשיהו בנ עדיהו 
ואת אלישפט בנ זכרי עמו בברית ויסבו ביהודה ויקבצו את הלוים מכל 
ערי יהודה וראשי האבות לישראל ויבאו אל ירושלם ויכרת כל הקהל 
ברית בבית האלהים עמ המלכ ויאמר להם הנה בנ המלכ ימלכ כאשר 
דבר יהוה על בני דויד זה הדבר אשר תעשו השלשית מכמ באי השבת 
לכהנים וללוים לשערי הספים והשלשית בבית המלכ והשלשית בשער 
היסוד וכל העם בחצרות בית יהוה ואל יבוא בית יהוה כי אמ הכהנים 
והמשרתים ללוים המה יבאו כי קדש המה וכל העם ישמרו משמרת יהוה 
והקיפו הלוים את המלכ סביב איש וכליו בידו והבא אל הבית יומת והיו את 
המלכ בבאו ובצאתו ויעשו הלוים וכל יהודה ככל אשר צוה יהוידע הכהנ 
ויקחו איש את אנשיו באי השבת עם יוצאי השבת כי לא פטר יהוידע 
הכהנ את המחלקות ויתנ יהוידע הכהנ לשרי המאות את החניתים ואת 
המגנות ואת השלטים אשר למלכ דויד אשר בית האלהים ויעמד את 
כל העם ואיש שלחו בידו מכתפ הבית הימנית עד כתפ הבית השמאלית 
למזבח ולבית על המלכ סביב ויוציאו את בנ המלכ ויתנו עליו את הנזר 
ואת העדות וימליכו אתו וימשחהו יהוידע ובניו ויאמרו יחי המלכ ותשמע 
עתליהו את קול העם הרצים והמהללים את המלכ ותבוא אל העם בית 
יהוה ותרא והנה המלכ עומד על עמודו במבוא והשרים והחצצרות על 
המלכ וכל עמ הארצ שמח ותוקע בחצצרות והמשוררים בכלי השיר 
ומודיעים להלל ותקרע עתליהו את בגדיה ותאמר קשר קשר ויוצא 
יהוידע הכהנ את שרי המאות פקודי החיל ויאמר אלהמ הוציאוה אל 
מבית השדרות והבא אחריה יומת בחרב כי אמר הכהנ לא תמיתוה בית 
יהוה וישימו לה ידים ותבוא אל מבוא שער הסוסים בית המלכ וימיתוה 
שם ויכרת יהוידע ברית בינו ובינ כל העם ובינ המלכ להיות לעם ליהוה 
ויבאו כל העם בית הבעל ויתצהו ואת מזבחתיו ואת צלמיו שברו ואת 
מתנ כהנ הבעל הרגו לפני המזבחות וישם יהוידע פקדת בית יהוה ביד 
הכהנים הלוים אשר חלק דויד על בית יהוה להעלות עלות יהוה ככתוב 


בתורת משה בשמחה ובשיר על ידי דויד ויעמד השוערים על שערי בית 
יהוה ולא יבא טמא לכל דבר ויקח את שרי המאות ואת האדירים ואת 
המושלים בעם ואת כל עמ הארצ ויורד את המלכ מבית יהוה ויבאו בתוכ 
שער העליונ בית המלכ ויושיבו את המלכ על כסא הממלכה וישמחו כל 
עם הארצ והעיר שקטה ואת עתליהו המיתו בחרב בנ שבע שנים יאש 
במלכו וארבעים שנה מלכ בירושלם ושם אמו צביה מבאר שבע ויעש 
יואש הישר בעיני יהוה כל ימי יהוידע הכהנ וישא לו יהוידע נשים שתימ 
ויולד בנים ובנות ויהי אחריכנ היה עם לב יואש לחדש את בית יהוה ויקבצ 
את הכהנים והלוים ויאמר להם צאו לערי יהודה וקבצו מכל ישראל כספ 
לחזק את בית אלהיכם מדי שנה בשנה ואתמ תמהרו לדבר ולא מהרו 
הלוים ויקרא המלכ ליהוידע הראש ויאמר לו מדוע לא דרשת על הלוים 
להביא מיהודה ומירושלם את משאת משה עבד יהוה והקהל לישראל 
לאהל העדות כי עתליהו המרשעת בניה פרצו את בית האלהים וגמ כל 
קדשי בית יהוה עשו לבעלים ויאמר המלכ ויעשו ארונ אחד ויתנהו בשער 
בית יהוה חוצה ויתנו קול ביהודה ובירושלם להביא ליהוה משאת משה 
עבד האלהים על ישראל במדבר וישמחו כל השרים וכל העם ויביאו 
וישליכו לארונ עד לכלה ויהי בעת יביא את הארונ אל פקדת המלכ ביד 
הלוים וכראותם כי רב הכספ ובא סופר המלכ ופקיד כהנ הראש ויערו 
את הארונ וישאהו וישיבהו אל מקמו כה עשו ליום ביום ויאספו כספ לרב 
ויתנהו המלכ ויהוידע אל עושה מלאכת עבודת בית יהוה ויהיו שכרים 
חצבים וחרשים לחדש בית יהוה וגם] לחרשי ברזל ונחשת לחזק את 
בית יהוה ויעשו עשי המלאכה ותעל ארוכה למלאכה בידם ויעמידו את 
בית האלהים על מתכנתו ויאמצהו וככלותם הביאו לפני המלכ ויהוידע 
את שאר הכספ ויעשהו כלים לבית יהוה כלי שרת והעלות וכפות וכלי 
זהב וכספ ויהיו מעלים עלות בבית יהוה תמיד כל ימי יהוידע ויזקנ יהוידע 
וישבע ימים וימת בנ מאה ושלשים שנה במותו ויקברהו בעיר דויד עמ 
המלכים כי עשה טובה בישראל ועמ האלהים וביתו ואחרי מות יהוידע 
באו שרי יהודה וישתחוו למלכ אז שמע המלכ אליהמ ויעזבו את בית יהוה 
אלהי אבותיהם ויעבדו את האשרים ואת העצבים ויהי קצפ על יהודה 
וירושלם באשמתם זאת וישלח בהמ נבאים להשיבם אל יהוה ויעידו במ 
ולא האזינו ורוח אלהים לבשה את זכריה בנ יהוידע הכהנ ויעמד מעל 
לעמ ויאמר להם כה אמר האלהים למה אתמ עברים את מצות יהוה 
ולא תצליחו כי עזבתמ את יהוה ויעזב אתכם ויקשרו עליו וירגמהו אבנ 
במצות המלכ בחצר בית יהוה ולא זכר יואש המלכ החסד אשר עשה 
יהוידע אביו עמו ויהרג את בנו וכמותו אמר ירא יהוה וידרש ויהי לתקופת 
השנה עלה עליו חיל ארם ויבאו אל יהודה וירושלם וישחיתו את כל שרי 
העם מעם וכל שללמ שלחו למלכ דרמשק כי במצער אנשים באו חיל 
ארם ויהוה נתנ בידם חיל לרב מאד כי עזבו את יהוה אלהי אבותיהם 
ואת יואש עשו שפטים ובלכתמ ממנו כי עזבו אתו במחליים במחלוים 
רבים התקשרו עליו עבדיו בדמי בני יהוידע הכהנ ויהרגהו על מטתו וימת 
ויקברהו בעיר דויד ולא קברהו בקברות המלכים ואלה המתקשרים עליו 
זבד בנ שמעת העמונית ויהוזבד בנ שמרית המואבית ובניו ורב ירב 


המשא עליו ויסוד בית האלהים הנמ כתובים על מדרש ספר המלכים 
וימלכ אמציהו בנו תחתיו בנ עשרים וחמש שנה מלכ אמציהו ועשרים 
ותשע שנה מלכ בירושלם ושם אמו יהועדנ מירושלים ויעש הישר בעיני 
יהוה רק לא בלבב שלמ ויהי כאשר חזקה הממלכה עליו ויהרג את עבדיו 
המכים את המלכ אביו ואת בניהם לא המית כי ככתוב בתורה בספר 
משה אשר צוה יהוה לאמר לא ימותו אבות על בנים ובנים לא ימותו על 
אבות כי איש בחטאו ימותו ויקבצ אמציהו את יהודה ויעמידם לבית אבות 
לשרי האלפים ולשרי המאות לכל יהודה ובנימנ ויפקדם למבנ עשרים 
שנה ומעלה וימצאם שלש מאות אלפ בחור יוצא צבא אחז רמח וצנה 
וישכר מישראל מאה אלפ גבור חיל במאה ככר כספ ואיש האלהים בא 
אליו לאמר המלכ אל יבא עמכ צבא ישראל כי אינ יהוה עם ישראל כל 
בני אפרים כי אמ בא אתה עשה חזק למלחמה יכשילכ האלהים לפני 
אויב כי יש כח באלהים לעזור ולהכשיל ויאמר אמציהו לאיש האלהים 
ומה לעשות למאת הככר אשר נתתי לגדוד ישראל ויאמר איש האלהים 
יש ליהוה לתת לכ הרבה מזה ויבדילם אמציהו להגדוד אשר בא אליו 
מאפרים ללכת למקומם ויחר אפם מאד ביהודה וישובו למקומם בחרי 
אפ ואמציהו התחזק וינהג את עמו וילכ גיא המלח ויכ את בני שעיר 
עשרת אלפים ועשרת אלפים חיים שבו בני יהודה ויביאום לראש הסלע 
וישליכומ מראש הסלע וכלמ נבקעו ובני הגדוד אשר השיב אמציהו 
מלכת עמו למלחמה ויפשטו בערי יהודה משמרונ ועד בית חורונ ויכו 
מהם שלשת אלפים ויבזו בזה רבה ויהי אחרי בוא אמציהו מהכות את 
אדומים ויבא את אלהי בני שעיר ויעמידם לו לאלהים ולפניהם ישתחוה 
ולהם יקטר ויחר אפ יהוה באמציהו וישלח אליו נביא ויאמר לו למה 
דרשת את אלהי העם אשר לא הצילו את עמם מידכ ויהי בדברו אליו 
ויאמר לו הליועצ למלכ נתנוכ חדל לכ למה יכוכ ויחדל הנביא ויאמר 
ידעתי כי יעצ אלהים להשחיתכ כי עשית זאת ולא שמעת לעצתי ויועצ 
אמציהו מלכ יהודה וישלח אל יואש בנ יהואחז בנ יהוא מלכ ישראל 
לאמר לכ לכה נתראה פנים וישלח יואש מלכ ישראל אל אמציהו מלכ 
יהודה לאמר החוח אשר בלבנונ שלח אל הארז אשר בלבנונ לאמר 
תנה את בתכ לבני לאשה ותעבר חית השדה אשר בלבנונ ותרמס 
את החוח אמרת הנה הכית את אדום ונשאכ לבכ להכביד עתה שבה 
בביתכ למה תתגרה ברעה ונפלת אתה ויהודה עמכ ולא שמע אמציהו 
כי מהאלהים היא למענ תתמ ביד כי דרשו את אלהי אדום ויעל יואש 
מלכ ישראל ויתראו פנים הוא ואמציהו מלכ יהודה בבית שמש אשר 
ליהודה וינגפ יהודה לפני ישראל וינסו איש לאהליו ואת אמציהו מלכ 
יהודה בנ יואש בנ יהואחז תפש יואש מלכ ישראל בבית שמש ויביאהו 
ירושלם ויפרצ בחומת ירושלם משער אפרים עד שער הפונה ארבע 
מאות אמה וכל הזהב והכספ ואת כל הכלים הנמצאים בבית האלהים 
עם עבד אדום ואת אצרות בית המלכ ואת בני התערבות וישב שמרונ 
ויחי אמציהו בנ יואש מלכ יהודה אחרי מות יואש בנ יהואחז מלכ ישראל 
חמש עשרה שנה ויתר דברי אמציהו הראשנים והאחרונים הלא הנמ 
כתובים על ספר מלכי יהודה וישראל ומעת אשר סר אמציהו מאחרי יהוה 


ויקשרו עליו קשר בירושלם וינס לכישה וישלחו אחריו לכישה וימיתהו 
שמ וישאהו על הסוסים ויקברו אתו עמ אבתיו בעיר יהודה ויקחו כל עמ 
יהודה את עזיהו והוא בנ שש עשרה שנה וימליכו אתו תחת אביו אמציהו 
הוא בנה את אילות וישיבה ליהודה אחרי שכב המלכ עמ אבתיו בנ שש 
עשרה שנה עזיהו במלכו וחמשים ושתים שנה מלכ בירושלם ושמ אמו 
יכיליה יכליה מנ ירושלם ויעש הישר בעיני יהוה ככל אשר עשה אמציהו 
אביו ויהי לדרש אלהים בימי זכריהו המבינ בראת האלהים ובימי דרשו 
את יהוה הצליחו האלהים ויצא וילחם בפלשתים ויפרצ את חומת גת 
ואת חומת יבנה ואת חומת אשדוד ויבנה ערים באשדוד ובפלשתים 
ויעזרהו האלהים על פלשתים ועל הערביים הערבים הישבים בגור בעל 
והמעונים ויתנו העמונים מנחה לעזיהו וילכ שמו עד לבוא מצרים כי 
החזיק עד למעלה ויבנ עזיהו מגדלים בירושלם על שער הפנה ועל 
שער הגיא ועל המקצוע ויחזקם ויבנ מגדלים במדבר ויחצב ברות רבימ 
כי מקנה רב היה לו ובשפלה ובמישור אכרים וכרמים בהרים ובכרמל 
כי אהב אדמה היה ויהי לעזיהו חיל עשה מלחמה יוצאי צבא לגדוד 
במספר פקדתמ ביד יעואל יעיאל הסופר ומעשיהו השוטר על יד חנניהו 
משרי המלכ כל מספר ראשי האבות לגבורי חיל אלפים ושש מאות 
ועל ידם חיל צבא שלש מאות אלפ ושבעת אלפים וחמש מאות עושי 
מלחמה בכח חיל לעזר למלכ על האויב ויכנ להמ עזיהו לכל הצבא 
מגנים ורמחים וכובעים ושרינות וקשתות ולאבני קלעים ויעש בירושלם 
חשבנות מחשבת חושב להיות על המגדלים ועל הפנות לירוא בחצים 
ובאבנים גדלות ויצא שמו עד למרחוק כי הפליא להעזר עד כי חזק 
וכחזקתו גבה לבו עד להשחית וימעל ביהוה אלהיו ויבא אל היכל יהוה 
להקטיר על מזבח הקטרת ויבא אחריו עזריהו הכהנ ועמו כהנים ליהוה 
שמונים בני חיל ויעמדו על עזיהו המלכ ויאמרו לו לא לכ עזיהו להקטיר 
ליהוה כי לכהנים בני אהרנ המקדשים להקטיר צא מנ המקדש כי 
מעלת ולא לכ לכבוד מיהוה אלהים ויזעפ עזיהו ובידו מקטרת להקטיר 
ובזעפו עמ הכהנים והצרעת זרחה במצחו לפני הכהנים בבית יהוה מעל 
למזבח הקטרת ויפנ אליו עזריהו כהנ הראש וכל הכהנים והנה הוא 
מצרע במצחו ויבהלוהו משם וגם הוא נדחפ לצאת כי נגעו יהוה ויהי 
עזיהו המלכ מצרע עד יום מותו וישב בית החפשות החפשית מצרע כי 
נגזר מבית יהוה ויותם בנו על בית המלכ שופט את עמ הארצ ויתר דברי 
עזיהו הראשנים והאחרנים כתב ישעיהו בנ אמוצ הנביא וישכב עזיהו עם 
אבתיו ויקברו אתו עמ אבתיו בשדה הקבורה אשר למלכים כי אמרו 
מצורע הוא וימלכ יותם בנו תחתיו בנ עשרים וחמש שנה יותמ במלכו 
ושש עשרה שנה מלכ בירושלם ושמ אמו ירושה בת צדוק ויעש הישר 
בעיני יהוה ככל אשר עשה עזיהו אביו רק לא בא אל היכל יהוה ועוד 
העם משחיתים הוא בנה את שער בית יהוה העליונ ובחומת העפל בנה 
לרב וערים בנה בהר יהודה ובחרשים בנה בירניות ומגדלים והוא נלחמ 
עם מלכ בני עמונ ויחזק עליהם ויתנו לו בני עמונ בשנה ההיא מאה ככר 
כספ ועשרת אלפים כרים חטים ושעורים עשרת אלפים זאת השיבו לו 
בני עמונ ובשנה השנית והשלשית ויתחזק יותם כי הכינ דרכיו לפני יהוה 


אלהיו ויתר דברי יותם וכל מלחמתיו ודרכיו הנם כתובים על ספר מלכי 
ישראל ויהודה בנ עשרים וחמש שנה היה במלכו ושש עשרה שנה מלכ 
בירושלם וישכב יותם עם אבתיו ויקברו אתו בעיר דויד וימלכ אחז בנו 
תחתיו בנ עשרים שנה אחז במלכו ושש עשרה שנה מלכ בירושלמ 
ולא עשה הישר בעיני יהוה כדויד אביו וילכ בדרכי מלכי ישראל וגם 
מסכות עשה לבעלים והוא הקטיר בגיא בנ הנם ויבער את בניו באש 
כתעבות הגוים אשר הריש יהוה מפני בני ישראל ויזבח ויקטר בבמות 
ועל הגבעות ותחת כל עצ רעננ ויתנהו יהוה אלהיו ביד מלכ ארם ויכו 
בו וישבו ממנו שביה גדולה ויביאו דרמשק וגם ביד מלכ ישראל נתנ 
ויכ בו מכה גדולה ויהרג פקח בנ רמליהו ביהודה מאה ועשרים אלפ 
ביום אחד הכל בני חיל בעזבם את יהוה אלהי אבותם ויהרג זכרי גבור 
אפרים את מעשיהו בנ המלכ ואת עזריקם נגיד הבית ואת אלקנה 
משנה המלכ וישבו בני ישראל מאחיהמ מאתים אלפ נשים בנים ובנות 
וגם שלל רב בזזו מהמ ויביאו את השלל לשמרונ ושם היה נביא ליהוה 
עדד שמו ויצא לפני הצבא הבא לשמרונ ויאמר להמ הנה בחמת יהוה 
אלהי אבותיכם על יהודה נתנם בידכם ותהרגו במ בזעפ עד לשמים 
הגיע ועתה בני יהודה וירושלם אתמ אמרים לכבש לעבדים ולשפחות 
לכם הלא רק אתמ עמכמ אשמות ליהוה אלהיכם ועתה שמעוני והשיבו 
השביה אשר שביתמ מאחיכם כי חרונ אפ יהוה עליכם ויקמו אנשים 
מראשי בני אפרים עזריהו בנ יהוחננ ברכיהו בנ משלמות ויחזקיהו בנ 
שלם ועמשא בנ חדלי על הבאים מנ הצבא ויאמרו להמ לא תביאו את 
השביה הנה כי לאשמת יהוה עלינו אתם אמרים להסיפ על חטאתינו 
ועל אשמתינו כי רבה אשמה לנו וחרונ אפ על ישראל ויעזב החלוצ 
את השביה ואת הבזה לפני השרים וכל הקהל ויקמו האנשים אשר 
נקבו בשמות ויחזיקו בשביה וכל מערמיהם הלבישו מנ השלל וילבשום 
וינעלום ויאכלום וישקום ויסכום וינהלום בחמרים לכל כושל ויביאום ירחו 
עיר התמרים אצל אחיהם וישובו שמרונ בעת ההיא שלח המלכ אחז על 
מלכי אשור לעזר לו ועוד אדומים באו ויכו ביהודה וישבו שבי ופלשתים 
פשטו בערי השפלה והנגב ליהודה וילכדו את בית שמש ואת אילונ 
ואת הגדרות ואת שוכו ובנותיה ואת תמנה ובנותיה ואת גמזו ואת בנתיה 
וישבו שמ כי הכניע יהוה את יהודה בעבור אחז מלכ ישראל כי הפריע 
ביהודה ומעול מעל ביהוה ויבא עליו תלגת פלנאסר מלכ אשור ויצר לו 
ולא חזקו כי חלק אחז את בית יהוה ואת בית המלכ והשרים ויתנ למלכ 
אשור ולא לעזרה לו ובעת הצר לו ויוספ למעול ביהוה הוא המלכ אחז 
ויזבח לאלהי דרמשק המכים בו ויאמר כי אלהי מלכי ארם המ מעזרים 
אותם להמ אזבח ויעזרוני והם היו לו להכשילו ולכל ישראל ויאספ אחז 
את כלי בית האלהים ויקצצ את כלי בית האלהים ויסגר את דלתות בית 
יהוה ויעש לו מזבחות בכל פנה בירושלם ובכל עיר ועיר ליהודה עשה 
במות לקטר לאלהים אחרים ויכעס את יהוה אלהי אבתיו ויתר דבריו וכל 
דרכיו הראשנים והאחרונים הנם כתובים על ספר מלכי יהודה וישראל 
וישכב אחז עמ אבתיו ויקברהו בעיר בירושלמ כי לא הביאהו לקברי 
מלכי ישראל ויםלכ יחזקיהו בנו תחתיו יחזקיהו מלכ בנ עשרים וחמש 


שנה ועשרים ותשע שנה מלכ בירושלמ ושמ אמו אביה בת זכריהו ויעש 
הישר בעיני יהוה ככל אשר עשה דויד אביו הוא בשנה הראשונה למלכו 
בחדש הראשונ פתח את דלתות בית יהוה ויחזקם ויבא את הכהנים ואת 
הלוים ויאספם לרחוב המזרח ויאמר להמ שמעוני הלוים עתה התקדשו 
וקדשו את בית יהוה אלהי אבתיכם והוציאו את הנדה מנ הקדש כי מעלו 
אבתינו ועשו הרע בעיני יהוה אלהינו ויעזבהו ויסבו פניהם ממשכנ יהוה 
ויתנו ערפ גמ סגרו דלתות האולם ויכבו את הנרות וקטרת לא הקטירו 
ועלה לא העלו בקדש לאלהי ישראל ויהי קצפ יהוה על יהודה וירושלם 
ויתנם לזועה לזעוה לשמה ולשרקה כאשר אתמ ראים בעיניכם והנה 
נפלו אבותינו בחרב ובנינו ובנותינו ונשינו בשבי על זאת עתה עמ לבבי 
לכרות ברית ליהוה אלהי ישראל וישב ממנו חרונ אפו בני עתה אל תשלו 
כי בכם בחר יהוה לעמד לפניו לשרתו ולהיות לו משרתים ומקטרים ויקמו 
הלוים מחת בנ עמשי ויואל בנ עזריהו מנ בני הקהתי ומנ בני מררי קיש 
בנ עבדי ועזריהו בנ יהללאל ומנ הגרשני יואח בנ זמה ועדנ בנ יואח 
ומנ בני אליצפנ שמרי ויעואל ויעיאל ומנ בני אספ זכריהו ומתניהו ומנ 
בני הימנ יחואל יחיאל ושמעי ומנ בני ידותונ שמעיה ועזיאל ויאספו את 
אחיהם ויתקדשו ויבאו כמצות המלכ בדברי יהוה לטהר בית יהוה ויבאו 
הכהנים לפנימה בית יהוה לטהר ויוציאו את כל הטמאה אשר מצאו 
בהיכל יהוה לחצר בית יהוה ויקבלו הלוים להוציא לנחל קדרונ חוצה 
ויחלו באחד לחדש הראשונ לקדש וביום] שמונה לחדש באו לאולם יהוה 
ויקדשו את בית יהוה לימים שמונה וביום ששה עשר לחדש הראשונ 
כלו ויבואו פנימה אל חזקיהו המלכ ויאמרו טהרנו את כל בית יהוה את 
מזבח העולה ואת כל כליו ואת שלחנ המערכת ואת כל כליו ואת כל 
הכלים אשר הזניח המלכ אחז במלכותו במעלו הכנו והקדשנו והנם 
לפני מזבח יהוה וישכם יחזקיהו המלכ ויאספ את שרי העיר ויעל בית 
יהוה ויביאו פרים שבעה ואילים שבעה וכבשים שבעה וצפירי עזים שבעה 
לחטאת על הממלכה ועל המקדש ועל יהודה ויאמר לבני אהרנ הכהנים 
להעלות על מזבח יהוה וישחטו הבקר ויקבלו הכהנים את הדמ ויזרקו 
המזבחה וישחטו האלים ויזרקו הדמ המזבחה וישחטו הכבשים ויזרקו 
הדמ המזבחה ויגישו את שעירי החטאת לפני המלכ והקהל ויסמכו 
ידיהם עליהם וישחטום הכהנים ויחטאו את דממ המזבחה לכפר על כל 
ישראל כי לכל ישראל אמר המלכ העולה והחטאת ויעמד את הלוים 
בית יהוה במצלתים בנבלים ובכנרות במצות דויד וגד חזה המלכ ונתנ 
הנביא כי ביד יהוה המצוה ביד נביאיו ויעמדו הלוים בכלי דויד והכהנים 
בחצצרות ויאמר חזקיהו להעלות העלה להמזבח ובעת החל העולה 
החל שיר יהוה והחצצרות ועל ידי כלי דויד מלכ ישראל וכל הקהל 
משתחוים והשיר משורר והחצצרות מחצצרים מחצרים הכל עד לכלות 
העלה וככלות להעלות כרעו המלכ וכל הנמצאים אתו וישתחוו ויאמר 
יחזקיהו המלכ והשרים ללוים להלל ליהוה בדברי דויד ואספ החזה 
ויהללו עד לשמחה ויקדו וישתחוו ויענ יחזקיהו ויאמר עתה מלאתם ידכמ 
ליהוה גשו והביאו זבחים ותודות לבית יהוה ויביאו הקהל זבחים ותודות 
וכל נדיב לב עלות ויהי מספר העלה אשר הביאו הקהל בקר שבעים 


אילים מאה כבשים מאתים לעלה ליהוה כל אלה והקדשים בקר שש 
מאות וצאנ שלשת אלפים רק הכהנים היו למעט ולא יכלו להפשיט 
את כל העלות ויחזקום אחיהם הלוים עד כלות המלאכה ועד יתקדשו 
הכהנים כי הלוים ישרי לבב להתקדש מהכהנים וגם עלה לרב בחלבי 
השלמים ובנסכים לעלה ותכונ עבודת בית יהוה וישמח יחזקיהו וכל 
העם על ההכינ האלהים לעם כי בפתאם היה הדבר וישלח יחזקיהו על 
כל ישראל ויהודה וגם אגרות כתב על אפרים ומנשה לבוא לבית יהוה 
בירושלם לעשות פסח ליהוה אלהי ישראל ויועצ המלכ ושריו וכל הקהל 
בירושלם לעשות הפסח בחדש השני כי לא יכלו לעשתו בעת ההיא 
כי הכהנים לא התקדשו למדי והעם לא נאספו לירושלם ויישר הדבר 
בעיני המלכ ובעיני כל הקהל ויעמידו דבר להעביר קול בכל ישראל 
מבאר שבע ועד דנ לבוא לעשות פסח ליהוה אלהי ישראל בירושלמ 
כי לא לרב עשו ככתוב וילכו הרצים באגרות מיד המלכ ושריו בכל 
ישראל ויהודה וכמצות המלכ לאמר בני ישראל שובו אל יהוה אלהי 
אברהם יצחק וישראל וישב אל הפליטה הנשארת לכמ מכפ מלכי 
אשור ואל תהיו כאבותיכם וכאחיכם אשר מעלו ביהוה אלהי אבותיהם 
ויתנם לשמה כאשר אתמ ראים עתה אל תקשו ערפכם כאבותיכם תנו 
יד ליהוה ובאו למקדשו אשר הקדיש לעולם ועבדו את יהוה אלהיכם 
וישב מכמ חרונ אפו כי בשובכם על יהוה אחיכם ובניכם לרחמים לפני 
שוביהם ולשוב לארצ הזאת כי חנונ ורחום יהוה אלהיכם ולא יסיר פנים 
מכם אמ תשובו אליו ויהיו הרצים עברים מעיר לעיר בארצ אפרים ומנשה 
ועד זבלונ ויהיו משחיקים עליהם ומלעגים במ אכ אנשים מאשר ומנשה 
ומזבלונ נכנעו ויבאו לירושלם גמ ביהודה היתה יד האלהים לתת להמ 
לב אחד לעשות מצות המלכ והשרים בדבר יהוה ויאספו ירושלם עמ 
רב לעשות את חג המצות בחדש השני קהל לרב מאד ויקמו ויסירו 
את המזבחות אשר בירושלם ואת כל המקטרות הסירו וישליכו לנחל 
קדרונ וי שחטו הפסח בארבעה עשר לחדש השני והכהנים והלוים נכלמו 
ויתקדשו ויביאו עלות בית יהוה ויעמדו על עמדמ כמשפטם כתורת משה 
איש האלהים הכהנים זרקים את הדם מיד הלוים כי רבת בקהל אשר 
לא התקדשו והלוים על שחיטת הפסחים לכל לא טהור להקדיש ליהוה 
כי מרבית העם רבת מאפרים ומנשה יששכר וזבלונ לא הטהרו כי 
אכלו את הפסח בלא ככתוב כי התפלל יחזקיהו עליהם לאמר יהוה 
הטוב יכפר בעד כל לבבו הכינ לדרוש האלהים יהוה אלהי אבותיו 
ולא כטהרת הקדש וישמע יהוה אל יחזקיהו וירפא את העם ויעשו בני 
ישראל הנמצאים בירושלמ את חג המצות שבעת ימימ בשמחה גדולה 
ומהללים ליהוה יום ביום הלוים והכהנים בכלי עז ליהוה וידבר יחזקיהו 
על לב כל הלוים המשכילים שכל טוב ליהוה ויאכלו את המועד שבעת 
הימימ מזבחים זבחי שלמים ומתודים ליהוה אלהי אבותיהם ויועצו כל 
הקהל לעשות שבעת ימים אחרים ויעשו שבעת ימים שמחה כי חזקיהו 
מלכ יהודה הרים לקהל אלפ פרים ושבעת אלפים צאנ והשרים הרימו 
לקהל פרים אלפ וצאנ עשרת אלפים ויתקדשו כהנים לרב וישמחו כל 
קהל יהודה והכהנים והלוים וכל הקהל הבאים מישראל והגרים הבאים 


מארצ ישראל והיושבים ביהודה ותהי שמחה גדולה בירושלם כי מימי 
שלמה בנ דויד מלכ ישראל לא כזאת בירושלם ויקמו הכהנים הלוים 
ויברכו את העם וישמע בקולם ותבוא תפלתמ למעונ קדשו לשמים 
וככלות כל זאת יצאו כל ישראל הנמצאים לערי יהודה וישברו המצבות 
ויוגדעו האשרים וינתצו את הבמות ואת המזבחת מכל יהודה ובנימנ 
ובאפרים ומנשה עד לכלה וישובו כל בני ישראל איש לאחזתו לעריהמ 
ויעמד יחזקיהו את מחלקות הכהנים והלוים על מחלקותם איש כפי 
עבדתו לכהנים וללוים לעלה ולשלמים לשרת ולהדות ולהלל בשערי 
מחנות יהוה ומנת המלכ מנ רכושו לעלות לעלות הבקר והערב והעלות 
לשבתות ולחדשים ולמעדים ככתוב בתורת יהוה ויאמר לעמ ליושבי 
ירושלם לתת מנת הכהנים והלוים למענ יחזקו בתורת יהוה וכפרצ 
הדבר הרבו בני ישראל ראשית דגנ תירוש ויצהר ודבש וכל תבואת 
שדה ומעשר הכל לרב הביאו ובני ישראל ויהודה היושבים בערי יהודה 
גמ המ מעשר בקר וצאנ ומעשר קדשים המקדשים ליהוה אלהיהמ 
הביאו ויתנו ערמות ערמות בחדש השלשי החלו הערמות ליסוד ובחדש 
השביעי כלו ויבאו יחזקיהו והשרים ויראו את הערמות ויברכו את יהוה 
ואת עמו ישראל וידרש יחזקיהו על הכהנים והלוים על הערמות ויאמר 
אליו עזריהו הכהנ הראש לבית צדוק ויאמר מהחל התרומה לביא בית 
יהוה אכול ושבוע והותר עד לרוב כי יהוה ברכ את עמו והנותר את 
ההמונ הזה ויאמר יחזקיהו להכינ לשכות בבית יהוה ויכינו ויביאו את 
התרומה והמעשר והקדשים באמונה ועליהם נגיד כונניהו כנניהו הלוי 
ושמעי אחיהו משנה ויחיאל ועזזיהו ונחת ועשהאל וירימות ויוזבד ואליאל 
ויסמכיהו ומחת ובניהו פקידים מיד כונניהו כנניהו ושמעי אחיו במפקד 
יחזקיהו המלכ ועזריהו נגיד בית האלהים וקורא בנ ימנה הלוי השוער 
למזרחה על נדבות האלהים לתת תרומת יהוה וקדשי הקדשים ועל 
ידו עדנ ומנימנ וישוע ושמעיהו אמריהו ושכניהו בערי הכהנים באמונה 
לתת לאחיהמ במחלקות כגדול כקטנ מלבד התיחשם לזכרים מבנ 
שלוש שנים ולמעלה לכל הבא לבית יהוה לדבר יום ביומו לעבודתמ 
במשמרותמ כמחלקותיהם ואת התיחש הכהנים לבית אבותיהמ והלוים 
מבנ עשרים שנה ולמעלה במשמרותיהם במחלקותיהם ולהתיחש בכל 
טפם נשיהמ ובניהם ובנותיהם לכל קהל כי באמונתם יתקדשו קדש 
ולבני אהרנ הכהנים בשדי מגרש עריהם בכל עיר ועיר אנשים] אשר 
נקבו בשמות לתת מנות לכל זכר בכהנים ולכל התיחש בלוים ויעש 
כזאת יחזקיהו בכל יהודה ויעש הטוב והישר והאמת לפני יהוה אלהיו 
ובכל מעשה אשר החל בעבודת בית האלהים ובתורה ובמצוה לדרש 
לאלהיו בכל לבבו עשה והצליח אחרי הדברים והאמת האלה בא 
סנחריב מלכ אשור ויבא ביהודה ויחנ על הערים הבצרות ויאמר לבקעם 
אליו וירא יחזקיהו כי בא סנחריב ופניו למלחמה על ירושלם ויועצ עמ 
שריו וגבריו לסתום את מימי העינות אשר מחוצ לעיר ויעזרוהו ויקבצו עמ 
רב ויסתמו את כל המעינות ואת הנחל השוטפ בתוכ הארצ לאמר למה 
יבואו מלכי אשור ומצאו מים רבים ויתחזק ויבנ את כל החומה הפרוצה 
ויעל על המגדלות ולחוצה החומה אחרת ויחזק את המלוא עיר דויד 


ויעש שלח לרב ומגנים ויתנ שרי מלחמות על העם ויקבצם אליו אל 
רחוב שער העיר וידבר על לבבם לאמר חזקו ואמצו אל תיראו ואל 
תחתו מפני מלכ אשור ומלפני כל ההמונ אשר עמו כי עמנו רב מעמו 
עמו זרוע בשר ועמנו יהוה אלהינו לעזרנו ולהלחמ מלחמתנו ויסמכו העמ 
על דברי יחזקיהו מלכ יהודה אחר זה שלח סנחריב מלכ אשור עבדיו 
ירושלימה והוא על לכיש וכל ממשלתו עמו על יחזקיהו מלכ יהודה ועל 
כל יהודה אשר בירושלמ לאמר כה אמר סנחריב מלכ אשור על מה 
אתמ בטחים וישבים במצור בירושלם הלא יחזקיהו מסית אתכם לתת 
אתכם למות ברעב ובצמא לאמר יהוה אלהינו יצילנו מכפ מלכ אשור 
הלא הוא יחזקיהו הסיר את במתיו ואת מזבחתיו ויאמר ליהודה ולירושלם 
לאמר לפני מזבח אחד תשתחוו ועליו תקטירו הלא תדעו מה עשיתי אני 
ואבותי לכל עמי הארצות היכול יכלו אלהי גוי הארצות להציל את ארצמ 
מידי מי בכל אלהי הגוים האלה אשר החרימו אבותי אשר יכול להציל 
את עמו מידי כי יוכל אלהיכם להציל אתכמ מידי ועתה אל ישיא אתכמ 
חזקיהו ואל יסית אתכם כזאת ואל תאמינו לו כי לא יוכל כל אלוה כל 
גוי וממלכה להציל עמו מידי ומיד אבותי אפ כי אלהיכם לא יצילו אתכמ 
מידי ועוד דברו עבדיו על יהוה האלהים ועל יחזקיהו עבדו וספרים כתב 
לחרפ ליהוה אלהי ישראל ולאמר עליו לאמר כאלהי גוי הארצות אשר 
לא הצילו עמם מידי כנ לא יציל אלהי יחזקיהו עמו מידי ויקראו בקול 
גדול יהודית על עם ירושלם אשר על החומה ליראם ולבהלם למענ 
ילכדו את העיר וידברו אל אלהי ירושלם כעל אלהי עמי הארצ מעשה 
ידי האדם ויתפלל יחזקיהו המלכ וישעיהו בנ אמוצ הנביא על זאת ויזעקו 
השמים וישלח יהוה מלאכ ויכחד כל גבור חיל ונגיד ושר במחנה מלכ 
אשור וישב בבשת פנים לארצו ויבא בית אלהיו ומיציאו ומיציאי מעיו שמ 
הפילהו בחרב ויושע יהוה את יחזקיהו ואת ישבי ירושלם מיד סנחריב 
מלכ אשור ומיד כל וינהלם מסביב ורבים מביאים מנחה ליהוה לירושלם 
ומגדנות ליחזקיהו מלכ יהודה וינשא לעיני כל הגוים מאחרי כנ בימים 
ההם חלה יחזקיהו עד למות ויתפלל אל יהוה ויאמר לו ומופת נתנ לו ולא 
כגמל עליו השיב יחזקיהו כי גבה לבו ויהי עליו קצפ ועל יהודה וירושלם 
ויכנע יחזקיהו בגבה לבו הוא וישבי ירושלם ולא בא עליהם קצפ יהוה 
בימי יחזקיהו ויהי ליחזקיהו עשר וכבוד הרבה מאד ואצרות עשה לו 
לכספ ולזהב ולאבנ יקרה ולבשמים ולמגנים ולכל כלי חמדה ומסכנות 
לתבואת דגנ ותירוש ויצהר וארות לכל בהמה ובהמה ועדרים לאורות 
וערים עשה לו ומקנה צאנ ובקר לרב כי נתנ לו אלהים רכוש רב מאד 
והוא יחזקיהו סתם את מוצא מימי גיחונ העליונ ויישרם למטה מערבה 
לעיר דויד ויצלח יחזקיהו בכל מעשהו וכנ במליצי שרי בבל המשלחים 
עליו לדרש המופת אשר היה בארצ עזבו האלהים לנסותו לדעת כל 
בלבבו ויתר דברי יחזקיהו וחסדיו הנמ כתובים בחזונ ישעיהו בנ אמוצ 
הנביא על ספר מלכי יהודה וישראל וישכב יחזקיהו עם אבתיו ויקברהו 
במעלה קברי בני דויד וכבוד עשו לו במותו כל יהודה וישבי ירושלם וימלכ 
מנשה בנו תחתיו בנ שתים עשרה שנה מנשה במלכו וחמשים וחמש 
שנה מלכ בירושלם ויעש הרע בעיני יהוה כתועבות הגוים אשר הוריש 


יהוה מפני בני ישראל וישב ויבנ את הבמות אשר נתצ יחזקיהו אביו ויקם 
מזבחות לבעלים ויעש אשרות וישתחו לכל צבא השמים ויעבד אתמ 
ובנה מזבחות בבית יהוה אשר אמר יהוה בירושלם יהיה שמי לעולם ויבנ 
מזבחות לכל צבא השמים בשתי חצרות בית יהוה והוא העביר את בניו 
באש בגי בנ הנמ ועוננ ונחש וכשפ ועשה אוב וידעוני הרבה לעשות הרע 
בעיני יהוה להכעיסו וישם] את פסל הסמל אשר עשה בבית האלהים 
אשר אמר אלהים אל דויד ואל שלמה בנו בבית הזה ובירושלם אשר 
בחרתי מכל שבטי ישראל אשים את שמי לעילום ולא אוסיפ להסיר 
את רגל ישראל מעל האדמה אשר העמדתי לאבתיכם רק אמ ישמרו 
לעשות את כל אשר צויתים לכל התורה והחקים והמשפטים ביד משה 
ויתע מנשה את יהודה וישבי ירושלם לעשות רע מנ הגוים אשר השמיד 
יהוה מפני בני ישראל וידבר יהוה אל מנשה ואל עמו ולא הקשיבו ויבא 
יהוה עליהם את שרי הצבא אשר למלכ אשור וילכדו את מנשה בחחים 
ויאסרהו בנחשתים ויוליכהו בבלה וכהצר לו חלה את פני יהוה אלהיו 
ויכנע מאד מלפני אלהי אבתיו ויתפלל אליו ויעתר לו וישמע תחנתו 
וישיבהו ירושלם למלכותו וידע מנשה כי יהוה הוא האלהים ואחרי כנ 
בנה חומה חיצונה לעיר דויד מערבה לגיחונ בנחל ולבוא בשער הדגים 
וסבב לעפל ויגביהה מאד וישם שרי חיל בכל הערים הבצרות ביהודה 
ויסר את אלהי הנכר ואת הסמל מבית יהוה וכל המזבחות אשר בנה 
בהר בית יהוה ובירושלם וישלכ חוצה לעיר ויכנ ויבנ את מזבח יהוה 
ויזבח עליו זבחי שלמים ותודה ויאמר ליהודה לעבוד את יהוה אלהי 
ישראל אבל עוד העם זבחים בבמות רק ליהוה אלהיהם ויתר דברי 
מנשה ותפלתו אל אלהיו ודברי החזים המדברים אליו בשם יהוה אלהי 
ישראל הנמ על דברי מלכי ישראל ותפלתו והעתר לו וכל חטאתו ומעלו 
והמקמות אשר בנה בהמ במות והעמיד האשרים והפסלים לפני הכנעו 
הנמ כתובים על דברי חוזי וישכב מנשה עמ אבתיו ויקברהו ביתו ויםלכ 
אמונ בנו תחתיו בנ עשרים ושתים שנה אמונ במלכו ושתים שנים מלכ 
בירושלם ויעש הרע בעיני יהוה כאשר עשה מנשה אביו ולכל הפסילים 
אשר עשה מנשה אביו זבח אמונ ויעבדם ולא נכנע מלפני יהוה כהכנע 
מנשה אביו כי הוא אמונ הרבה אשמה ויקשרו עליו עבדיו וימיתהו בביתו 
ויכו עמ הארצ את כל הקשרים על המלכ אמונ וימליכו עמ הארצ את 
יאשיהו בנו תחתיו בנ שמונה שנים יאשיהו במלכו ושלשים ואחת שנה 
מלכ בירושלם ויעש הישר בעיני יהוה וילכ בדרכי דויד אביו ולא סר ימינ 
ושמאול ובשמונה שנים למלכו והוא עודנו נער החל לדרוש לאלהי דויד 
אביו ובשתים עשרה שנה החל לטהר את יהודה וירושלם מנ הבמות 
והאשרים והפסלים והמסכות וינתצו לפניו את מזבחות הבעלים והחמנים 
אשר למעלה מעליהם גדע והאשרים והפסלים והמסכות שבר והדק 
ויזרק על פני הקברים הזבחים להם ועצמות כהנים שרפ על מזבחותים 
מזבחותם ויטהר את יהודה ואת ירושלם ובערי מנשה ואפרים ושמעונ 
ועד נפתלי בהר בתיהמ בחרבתיהמ סביב וינתצ את המזבחות ואת 
האשרים והפסלים כתת להדק וכל החמנים גדע בכל ארצ ישראל 
וישב לירושלם ובשנת שמונה עשרה למלכו לטהר הארצ והבית שלח 


את שפנ בנ אצליהו ואת מעשיהו שר העיר ואת יואח בנ יואחז המזכיר 
לחזק את בית יהוה אלהיו ויבאו אל חלקיהו הכהנ הגדול ויתנו את הכספ 
המובא בית אלהים אשר אספו הלוים שמרי הספ מיד מנשה ואפרים 
ומכל שארית ישראל ומכל יהודה ובנימנ וישבי וישבו ירושלם ויתנו על 
יד עשה המלאכה המפקדים בבית יהוה ויתנו אתו עושי המלאכה אשר 
עשים בבית יהוה לבדוק ולחזק הבית ויתנו לחרשים ולבנים לקנות אבני 
מחצב ועצים למחברות ולקרות את הבתים אשר השחיתו מלכי יהודה 
והאנשים עשים באמונה במלאכה ועליהם מפקדים יחת ועבדיהו הלוים 
מנ בני מררי וזכריה ומשלמ מנ בני הקהתים לנצח והלוים כל מבינ בכלי 
שיר ועל הסבלים ומנצחים לכל עשה מלאכה לעבודה ועבודה ומהלוים 
סופרים ושטרים ושוערים ובהוציאם את הכספ המובא בית יהוה מצא 
חלקיהו הכהנ את ספר תורת יהוה ביד משה ויענ חלקיהו ויאמר אל 
שפנ הסופר ספר התורה מצאתי בבית יהוה ויתנ חלקיהו את הספר אל 
שפנ ויבא שפנ את הספר אל המלכ וישב עוד את המלכ דבר לאמר 
כל אשר נתנ ביד עבדיכ הם עשים ויתיכו את הכספ הנמצא בבית יהוה 
ויתנוהו על יד המפקדים ועל יד עושי המלאכה ויגד שפנ הסופר למלכ 
לאמר ספר נתנ לי חלקיהו הכהנ ויקרא בו שפנ לפני המלכ ויהי כשמע 
המלכ את דברי התורה ויקרע את בגדיו ויצו המלכ את חלקיהו ואת 
אחיקם בנ שפנ ואת עבדונ בנ מיכה ואת שפנ הסופר ואת עשיה עבד 
המלכ לאמר לכו דרשו את יהוה בעדי ובעד הנשאר בישראל וביהודה 
על דברי הספר אשר נמצא כי גדולה חמת יהוה אשר נתכה בנו על אשר 
לא שמרו אבותינו את דבר יהוה לעשות ככל הכתוב על הספר הזה וילכ 
חלקיהו ואשר המלכ אל חלדה הנביאה אשת שלם בנ תוקהת תקהת 
בנ חסרה שומר הבגדים והיא יושבת בירושלם במשנה וידברו אליה 
כזאת ותאמר להמ כה אמר יהוה אלהי ישראל אמרו לאיש אשר שלח 
אתכם אלי כה אמר יהוה הנני מביא רעה על המקום הזה ועל יושביו את 
כל האלות הכתובות על הספר אשר קראו לפני מלכ יהודה תחת אשר 
עזבוני ויקטירו ויקטרו לאלהים אחרים למענ הכעיסני בכל מעשי ידיהם 
ותתכ חמתי במקום הזה ולא תכבה ואל מלכ יהודה השלח אתכמ 
לדרוש ביהוה כה תאמרו אליו כה אמר יהוה אלהי ישראל הדברים 
אשר שמעת יענ רכ לבבכ ותכנע מלפני אלהים בשמעכ את דבריו על 
המקום הזה ועל ישביו ותכנע לפני ותקרע את בגדיכ ותבכ לפני וגם אני 
שמעתי נאם יהוה הנני אספכ אל אבתיכ ונאספת אל קברתיכ בשלום 
ולא תראינה עיניכ בכל הרעה אשר אני מביא על המקום הזה ועל ישביו 
וישיבו את המלכ דבר וישלח המלכ ויאספ את כל זקני יהודה וירושלם 
ויעל המלכ בית יהוה וכל איש יהודה וישבי ירושלם והכהנים והלוים וכל 
העם מגדול ועד קטנ ויקרא באזניהם את כל דברי ספר הברית הנמצא 
בית יהוה ויעמד המלכ על עמדו ויכרת את הברית לפני יהוה ללכת אחרי 
יהוה ולשמור את מצותיו ועדותיו וחקיו בכל לבבו ובכל נפשו לעשות את 
דברי הברית הכתובים על הספר הזה ויעמד את כל הנמצא בירושלמ 
ובנימנ ויעשו ישבי ירושלם כברית אלהים אלהי אבותיהם ויסר יאשיהו 
את כל התועבות מכל הארצות אשר לבני ישראל ויעבד את כל הנמצא 


בישראל לעבוד את יהוה אלהיהם כל ימיו לא סרו מאחרי יהוה אלהי 
אבותיהם ויעש יאשיהו בירושלם פסח ליהוה וישחטו הפסח בארבעה 
עשר לחדש הראשונ ויעמד הכהנים על משמרותם ויחזקם לעבודת 
בית יהוה ויאמר ללוים המבונים המבינים לכל ישראל הקדושים ליהוה 
תנו את ארונ הקדש בבית אשר בנה שלמה בנ דויד מלכ ישראל אינ 
לכמ משא בכתפ עתה עבדו את יהוה אלהיכם ואת עמו ישראל והכונו 
לבית אבותיכם כמחלקותיכם בכתב דויד מלכ ישראל ובמכתב שלמה 
בנו ועמדו בקדש לפלגות בית האבות לאחיכם בני העם וחלקת בית 
אב ללוים ושחטו הפסח והתקדשו והכינו לאחיכם לעשות כדבר יהוה 
ביד משה וירם יאשיהו לבני העם צאנ כבשים ובני עזים הכל לפסחים 
לכל הנמצא למספר שלשים אלפ ובקר שלשת אלפים אלה מרכוש 
המלכ ושריו לנדבה לעמ לכהנים וללוים הרימו חלקיה וזכריהו ויחיאל 
נגידי בית האלהים לכהנים נתנו לפסחים אלפים ושש מאות ובקר שלש 
מאות וכונניהו וכנניהו ושמעיהו ונתנאל אחיו וחשביהו ויעיאל ויוזבד שרי 
הלוים הרימו ללוים לפסחים חמשת אלפים ובקר חמש מאות ותכונ 
העבודה ויעמדו הכהנים על עמדם והלוים על מחלקותם כמצות המלכ 
וישחטו הפסח ויזרקו הכהנים מידם והלוים מפשיטים ויסירו העלה לתתמ 
למפלגות לבית אבות לבני העם להקריב ליהוה ככתוב בספר משה 
וכנ לבקר ויבשלו הפסח באש כמשפט והקדשים בשלו בסירות ובדודים 
ובצלחות ויריצו לכל בני העם ואחר הכינו להם ולכהנים כי הכהנים בני 
אהרנ בהעלות העולה והחלבים עד לילה והלוים הכינו להמ ולכהנים 
בני אהרנ והמשררים בני אספ על מעמדם כמצות דויד ואספ והימנ 
וידתונ חוזה המלכ והשערים לשער ושער אינ להם לסור מעל עבדתמ 
כי אחיהם הלוים הכינו להם ותכונ כל עבודת יהוה ביום ההוא לעשות 
הפסח והעלות עלות על מזבח יהוה כמצות המלכ יאשיהו ויעשו בני 
ישראל הנמצאים את הפסח בעת ההיא ואת חג המצות שבעת ימימ 
ולא נעשה פסח כמהו בישראל מימי שמואל הנביא וכל מלכי ישראל 
לא עשו כפסח אשר עשה יאשיהו והכהנים והלוים וכל יהודה וישראל 
הנמצא ויושבי ירושלמ בשמונה עשרה שנה למלכות יאשיהו נעשה 
הפסח הזה אחרי כל זאת אשר הכינ יאשיהו את הבית עלה נכו מלכ 
מצרים להלחמ בכרכמיש על פרת ויצא לקראתו יאשיהו וישלח אליו 
מלאכים לאמר מה לי ולכ מלכ יהודה לא עליכ אתה היום כי אל בית 
מלחמתי ואלהים אמר לבהלני חדל לכ מאלהים אשר עמי ואל ישחיתכ 
ולא הסב יאשיהו פניו ממנו כי להלחם בו התחפש ולא שמע אל דברי נכו 
מפי אלהים ויבא להלחם בבקעת מגדו וירו הירים למלכ יאשיהו ויאמר 
המלכ לעבדיו העבירוני כי החליתי מאד ויעבירהו עבדיו מנ המרכבה 
וירכיבהו על רכב המשנה אשר לו ויוליכהו ירושלם וימת ויקבר בקברות 
אבתיו וכל יהודה וירושלמם מתאבלים על יאשיהו ויקוננ ירמיהו על יאשיהו 
ויאמרו כל השרים והשרות בקינותיהם על יאשיהו עד היום ויתנום לחק 
על ישראל והנם כתובים על הקינות ויתר דברי יאשיהו וחסדיו ככתוב 
בתורת יהוה ודבריו הראשנים והאחרנים הנם כתובים על ספר מלכי 
ישראל ויהודה ויקחו עם הארצ את יהואחז בנ יאשיהו ויםליכהו תחת 


אביו בירושלם בנ שלוש ועשרים שנה יואחז במלכו ושלשה חדשים 
מלכ בירושלם ויסירהו מלכ מצרים בירושלם ויענש את הארצ מאה 
ככר כספ וככר זהב וימלכ מלכ מצרים את אליקים אחיו על יהודה 
וירושלם ויסב את שמו יהויקים ואת יואחז אחיו לקח נכו ויביאהו מצרימה 
בנ עשרים וחמש שנה יהויקים במלכו ואחת עשרה שנה מלכ בירושלמ 
ויעש הרע בעיני יהוה אלהיו עליו עלה נבוכדנאצר מלכ בבל ויאסרהו 
בנחשתים להליכו בבלה ומכלי בית יהוה הביא נבוכדנאצר לבבל ויתנם 
בהיכלו בבבל ויתר דברי יהויקים ותעבתיו אשר עשה והנמצא עליו הנמ 
כתובים על ספר מלכי ישראל ויהודה וימלכ יהויכינ בנו תחתיו בנ שמונה 
שנים יהויכינ במלכו ושלשה חדשים ועשרת ימים מלכ בירושלם ויעש 
הרע בעיני יהוה ולתשובת השנה שלח המלכ נבוכדנאצר ויבאהו בבלה 
עם כלי חמדת בית יהוה וימלכ את צדקיהו אחיו על יהודה וירושלם בנ 
עשרים ואחת שנה צדקיהו במלכו ואחת עשרה שנה מלכ בירושלם 
ויעש הרע בעיני יהוה אלהיו לא נכנע מלפני ירמיהו הנביא מפי יהוה וגם 
במלכ נבוכדנאצר מרד אשר השביעו באלהים ויקש את ערפו ויאמצ 
את לבבו משוב אל יהוה אלהי ישראל גמ כל שרי הכהנים והעם הרבו 
למעול מעל ככל תעבות הגוים ויטמאו את בית יהוה אשר הקדיש 
בירושלם וישלח יהוה אלהי אבותיהם עליהם ביד מלאכיו השכם ושלוח 
כי חמל על עמו ועל מעונו ויהיו מלעבים במלאכי האלהים ובוזים דבריו 
ומתעתעים בנבאיו עד עלות חמת יהוה בעמו עד לאינ מרפא ויעל עליהם 
את מלכ כשדיים כשדים ויהרג בחוריהם בחרב בבית מקדשם ולא חמל 
על בחור ובתולה זקנ וישש הכל נתנ בידו וכל כלי בית האלהים הגדלים 
והקטנים ואצרות בית יהוה ואצרות המלכ ושריו הכל הביא בבל וישרפו 
את בית האלהים וינתצו את חומת ירושלם וכל ארמנותיה שרפו באש 
וכל כלי מחמדיה להשחית ויגל השארית מנ החרב אל בבל ויהיו לו 
ולבניו לעבדים עד מלכ מלכות פרס למלאות דבר יהוה בפי ירמיהו עד 
רצתה הארצ את שבתותיה כל ימי השמה שבתה למלאות שבעים שנה 
ובשנת אחת לכורש מלכ פרס לכלות דבר יהוה בפי ירמיהו העיר יהוה 
את רוח כורש מלכ פרס ויעבר קול בכל מלכותו וגם במכתב לאמר 
כה אמר כורש מלכ פרס כל ממלכות הארצ נתנ לי יהוה אלהי השמים 
והוא פקד עלי לבנות לו בית בירושלם אשר ביהודה מי בכם מכל עמו 
יהוה אלהיו עמו ויעל 


